
Atmintis... įkūnija mumyse sklandančius gandus. 


DŽORDŽAS SANTAJANA 


Meilę, malonumus galim ir prarast. 
Man tik noris lobį išsikast. 

Knieti žaisti? Privalai mokėt. 

Visi pjauna tai, ką tenka sėt. 

Mums tik noris lobį išsikast. 


“SHARK PUPPY* 


KAIP NUPIEŠTI PIEŠINĮ (I) 


Pradėkit nuo švaraus paviršiaus. Nebūtinai popieriaus ar drobės, 
svarbiausia, mano nuomone, balto. Praminame jį "baltu", nes mums 
veikia kokio nors žodžio, bet iš tikrųjų tokį paviršių derėtų vadinti 
“tuščiu"". Juoda atstoja šviesos stoką, o balta įkūnija atminties trūku- 
mą, negebėjimą prisiminti spalvą. 

Kaip mes gebame prisiminti? Nuo tada, kai įsikūriau Dumos Ky 
saloje, giliomis naktimis, regėdamas šviesos stoką, galvodamas apie 
čia nesančius draugus, dažnai savęs šito klausinėju. Prieš auštant, ret- 
sykiais mąstau apie horizontą. Juo reikia pažymėti baltą paviršių. 
Veiksmas gana elementarus, pasakytumėte jūs, tačiau poelgiai, galin- 
tys atkurti pasaulį, visada esti didvyriški. Bent aš tuo įtikėjau. 

Įsivaizduokite mergaitę, ką tik išaugusią iš kūdikiško amžiaus. 
Beveik prieš devyniasdešimt metų ji iškrito iš brikelės, galva trenkės į 
akmenį ir viską pamiršo. Ne tik savo vardą; viską! Staiga vieną dieną 
atsiminė tiek, kad paimtų pieštuką ir juo nedrąsiai perbrauktų baltą 
paviršių. Nubrėžė horizonto liniją, suprantama. Ir sykiu plyšį, pro ku- 
rį gali išsiveržti visa tai, kas juoda. 

Taigi pabandykite mintyse išvysti, kaip smulkutė rankelė pakelia 
pieštuką... sudvejoja... ir baltumą papildo tamsia žyme. Pasistenkite 
suvokti, kiek drąsos reikėjo sukaupti, pirmą kartą mėginant nupiešti 
pasaulį ir tokiu būdu jį atkurti. Tą mažylę mylėsiu visuomet, ir nesvar- 
bu, kiek dėl jos paaukojau. Privalau mylėti. Neturiu kitos išeities. 

Kaip žinote, piešiniai prilygsta stebuklui. 


KITAS MANO GYVENIMAS 


Aš esu Edgaras Frimentlas. Kadaise man puikiai sekėsi darbuotis 
statybų bei rangos versle. Minesotoje, kitame mano gyvenime. Pasta- 
rąjį atskirti nuo dabartinio mane išmokė Vajermenas. Norėčiau apie jį 
papasakoti. Bet visų pirma išklosiu, kaip man ėjosi Minesotoje. 

Pripažįstu: pagal amerikietiškus standartus, buvau tikras laimės 
kūdikis. Įsidarbinau vienoje kompanijoje, iš žemiausio sluoksnio pakilau 
iki aukščiausio, bet kai suvokiau pasiekęs lubas, atsisakiau pareigų ir 
įkūriau nuosavą bendrovę. Bosas iš manęs juokėsi, tvirtino, esą suban- 
krutuosiu per metus. Ko gero, taip šneka visi viršininkai, jei koks jau- 
nas, nutrūktgalvis pavaldinys užsigeidžia dirbti sau. 


6 


Tačiau sėkmė nuo manęs nenusigręžė. Klestint Mineapoliui-Sent 
Polui, sparčiai augdavo ir “Frimentlo" kompanija. Atėjus metui susi- 
veržti diržus, į rizikingas avantiūras galvos nekišdavau, bet pasikliauda- 
vau nuojauta, ir toji dažniausiai manęs neapvildavo. Kai sulaukiau pen- 
kiasdešimties, mudviejų su Pema turto vertė siekė keturiasdešimt mili- 
jonų dolerių. Bet išlaidūnais vis tiek netapome. Žmona pagimdė dvi duk- 
ras - baigiantis mūsų Aukso amžiui, viena iš jų, Ilzė, mokėsi Brauno 
universitete, o kita, Melinda, dalyvavusi mainų programoje, dėstė Pran- 
cūzijoje. Prieš nutinkant nelaimei, kaip tik ketinome keliauti į Europą ir 
ją aplankyti. 

Statybvietėje patekau į avariją. Tiesos nepaneigsi: susikivirčijęs su 
dvylikaaukščiu kranu, rimtai nukentės kiekvienas pikapas, netgi tvirta- 
šonis “Dodžas Ramas“ su papildomais įmantriais aksesuarais. Dešinioji 
mano kaukolės pusė tik įtrūko. Užtat kairioji taip tėškės į "Dodžo" durų 
sąramą, kad įskilo trijose vietose. O gal penkiose. Mano atmintis jau 
taisosi, bet ji toli gražu ne tokia gera, kokia buvo seniau. 

Galvos ir viršdurio akistatą gydytojai pavadino konrasmūginiu su- 
žalojimu, 0 šis, paprastai, pridaro daugiau žalos nei pradinis smūgis. 
Man lūžo šonkauliai. Sutrupėjo dešinysis klubikaulis. Nors dešiniojoje 
akyje regėjimas atsistatė septyniomis dešimtimis procentų (pasitaiko 
dienų, kai vaizdą matau dar ryškiau), dešiniosios rankos aš netekau. 

Turėjau prarasti ir gyvybę, tačiau ją pavyko išsaugoti. Dėl nelemto 
kontrasmūgio turėjau tapti psichiškai neįgalus, ir iš pradžių mano s4- 
monė išties skendėjo sutemose, bet vėliau ji prašviesėjo. Savotiškai. 
Deja, žmona nelaukė, kol galutinai atsitokėsiu. Ji mane paliko. Be jokio 
“savotiškai. Santuokoje mudu pragyvenome dvidešimt penkerius me- 
tus, bet jūs žinote, kaip sakoma: protarpiais į mėšlą tenka įbristi vi- 
siems. Koks dabar skirtumas. Buvo ir pražuvo. Kartais pokyčiai išeina 
į naudą. 

Kai kalbu apie psichinę negalę, noriu pasakyti, kad neatpažinau 
žmonių - net savo antrosios pusės - ir nenutuokiau, kas atsitiko. Nesu- 
pratau, kodėl mane varstė tokie sopuliai. Dabar, po ketverių metų, ne- 
pamenu, kaip man skaudėjo. Teoriškai žinau, jog siaubingai kankinausi, 
bet anuomet, be abejo, potyriai neturėjo nieko bendra su teorija. Tuo 
metu jaučiausi kaip pragare ir nesuvokiau, kodėl jame atsidūriau. 

Iš pradžių šiurpai manydamas, kad mirties neišvengsi, vėliau išsi- 
gandai, jog paskutinio kvapo taip ir neišleisi. Taip tikina Vajermenas. O 
jis žino, ką sako, nes pačiam kurį laiką teko viešėti šešėlių karalystėje. 

Po avarijos diegliai mane badė nuolat. Galvą skėlė be paliovos; kak- 
toje įsikūrė didžiausia pasaulyje laikrodžių dirbtuvė, kurioje amžinai 
viešpatavo vidurnaktis. Dėl sudarkytos dešiniosios akies, pasaulį regė- 

jau pro kraujo plėvelę. Nė nenumaniau, ką reiškia žodis “pasaulis". Ob- 
jektai ir sąvokos prarado pavadinimus. Pamenu, vieną dieną palatoje - 
aš tebegulėjau ligoninėje - apsilankiusi Pema stabtelėjo prie lovos, ir aš 
klaikiai persiutau: kodėl ji stovėjo, kai kampe buvo... tas daiktas, ant 
kurio galima atsisėsti. 

- Atsinešk tetą, - tariau, - ir ant jos prisėsk. 

- Ką tu, Edgarai, kalbi? - nesuprato ji. 

- Tetą, sunėną! - surikau. - Atsinešk sušiktą dukterėčią, vištgalve! 
- mano smilkinius įniko raižyti skausmas, Pema apsižliumbė, dėl ko jai 
pajutau neapykantą. Žmona neturėjo teisės verkti, nes ne ji tūnojo už 
grotų, ne ji viską matė pro raudoną miglą, ne ji tapo narve uždaryta 
beždžione. Staiga susiprotėjau, ką sakyti. - Atsinešk dėdę ir priskėsk! - 
suknistos, iškratytos mano smegenys nepajėgė išmąstyti nieko pana- 
šesnio į “kėdę"". 

Pyktis manęs neapleido nė akimirkai. Dvi vyresniąsias seseles prami- 
niau Pirmąja Pimpatryne ir Antrąja Pimpatryne, tarsi jos būtų veikėjos iš 
daktaro Sūso pasakėlės. Vieną iš prižiūrėtojų, vilkinčių dryžuotą chalatą, 
vadinau Žaviąja Pastile - nežinau kodėl, bet šioji pravardė taip pat asocija- 
vosi su seksu. Bent jau man. Sustiprėjęs vis bandydavau žmonėms užvožti. 
Porą kartų mėginau ašmenimis bakstelėti Pemai, ir vieną sykį man net pa- 
sisekė, bet dūriau tiktai su plastikiniu peiliuku. Jos dilbį vis vien papuošė 
kelios siūlės. Pasitaikydavo dienų, kai mane turėdavo pririšti prie lovos. 

Iš šio tarpsnio kitame mano gyvenime geriausiai atmenu karštą po- 
pietę - mėnesio trukmės viešnagė prašmatnioje sanatorijoje artėja į pabai- 
gą, brangus oro kondicionierius neveikia, nes jis sugedęs, aš guliu supan- 
čiotais diržais, per televizorių rodo muilo operą, galvoje tūkstantis laikro- 
džių muša vidurnaktį, dešinioji kūno pusė dega, tarytum ją svilintų įkaitęs 
žarsteklis, niežti amputuotą dešiniąją ranką, ir krūpčioja jos pirštai, oksi- 
kontino jau kurį laiką man neduoda (nė nepamenu, kada gėriau tabletes, 
nes pasiklydau laiko tėkmėje), iš raudonio jūros netikėtai išnyra seselė, 
kažkoks sutvėrimas, kuriam maga pažiūrėti į narve uždarytą beždžionę. 

- Ar jūs pasirengęs pasimatyti su žmona? - klausia moteris. 

- Tik tuo atveju, jeigu ji mane nušaus, - atsakau. 

Sunku patikėti, jog toks skausmas gali praeiti, bet jis išties atslūgs- 
ta. Tuomet jus išsiunčia namo ir apdovanoja fizinės reabilitacijos kan- 
čiomis. Akiratį užklojusi raudona plėvelė pamažu nuslinko. Psichologas, 
hipnoterapijos specialistas, pademonstravo kelis šaunius triukus, kurie 
padėjo užgniaužti įsivaizduojamus, nesamą ranką dirginusius peršulius 
bei niežulius. Pagalbą suteikė Keimenas. Būtent jis man įteikė Rebą: vie- 
ną iš poros dalykų, kuriuos pasiėmiau, kai iš kito savo gyvenimo iš- 
šlubčiojau į naująjį, praleistą Dumoje Ky. 

- Šioji psichologinė pykčio tramdymo terapija niekur nepatvirtinta, 
- teigė daktaras Keimenas, bet veikiausiai melavo siekdamas, kad Reba 
mane labiau viliotų. Liepė ją pavadinti nekenčiamo žmogaus vardu, to- 
dėl, nors lėlė atrodė kaip Liusė Rikardo iš serialo “Visi myli Liusę“, 
praminiau ją Reba, taip “pagerbiau"' tetą, kuri man vaikystėje žnaibyda- 
vo pirštus, jei nesuvalgydavau visų, į lėkštę sudėtų morkų. Dar po dvi- 
ejų dienų užmiršau, kaip ją pakrikštijau. Mintyse tegalėjau atgaminti ber- 
niukų vardus, ir sulig kiekvienu vis labiau niršau: Rendelas, Raselas, 
Rudolfas, sumautas Riveris Finiksas. 

Tuo metu jau buvau grįžęs namo. Į kambarį įžengusi, rytinę užkandą 
atnešusi Pema, matyt, pastebėjo, kokia išraiška atsispindėjo mano veide, 
nes ji įsitempė, pasirengė nevaržomam emocijų protrūkiui. Taip, pūkuo- 
tos, įtūžį sugeriančios lėlės, kurią man davė psichologas, vardą pamiršau, 
užtat prisiminiau, kaip, tokiomis aplinkybėmis, turėjau ja naudotis. 

- Pema, - prabilau, - man reikia penkių minučių, kad susitvardy- 
čiau. Aš pajėgsiu. 

- Ar tikrai... 

- Taip. O dabar nešk iš čia savo kumpius ir netriesk miltais. Man 
pavyks. 

Nenumaniau, ar iš tiesų įstengsiu susivaldyti, bet taip pasakyti pri- 
valėjau. Prakeikto lėlės vardo atgaminti nevaliojau, tačiau prisiminiau, 
jog tai padaryti galiu. Ir būtent šią mintį, atklydusią į galvą kito mano 
gyvenimo pabaigoje, geriausiai pamenu: nesilioviau kartojęs “Aš pajėg- 
siu“, net ir suprasdamas, kad sau meluoju, net ir žinodamas, jog įklim- 
pau į mėšlą, panirau į srutų duobę, iki ausų nugrimzdau į šūdų krūvą. 

- Man pavyks, - iškošiau. Dievai žino, kaip tuo momentu atrodžiau, 
bet ji pasitraukė atbula netardama nė žodžio, rankose tebelaikydama pa- 
dėklą, ant kurio į lėkštelę barkštelėjo puodukas. 

Kai žmona išgaravo, pakėliau lėlę priešais veidą, įsispoksojau į bu- 
kas mėlynas akis, suvariau nykščius į idiotišką minkštą kūną. 

- Koks tavo vardas, varliasnuke kale? - užstaugiau. Nė nepagalvo- 
jau, kad per vidaus telefoną virtuvėje manęs klausėsi Pema. Drauge su 
slauge. Atvirai šnekant, net jeigu vidaus ryšio sistema būtų išėjusi iš ri1- 
kiuotės, jos vis tiek be vargo galėjo mane girdėti stovėdamos už užda- 
rytų durų. Tądien balso stygas pavirpinau kaip reikiant. 

Pradėjau įnirtingai purtyti lėlę. Nuo atkragintos galvos nuskriejo 
sintetiniai Liusės Rikardo plaukai. Didžiulės, mėlynos, pieštos akys, ro- 
dės, piktinosi: “U-i-i-1, tu, bjaurybe!" Kaip Betė Būp iš senų animacinių 
filmukų, kuriuos retsykiais parodo per kabelinę televiziją. 

- Koks tavo vardas, kale? Koks tavo vardas, nuopisa? Koks tavo 
vardas, skudurine kekše? Sakyk savo vardą! Sakyk savo vardą! Sakyk 
savo vardą, antraip išdursiu akis, nupjausiu nosį, išplėšiu... 


Mano sąmonėje ūmai spragtelėjo sąsajos sraigtelis - taip nutinka net 
ir dabar, po ketverių metų, Meksikoje, San Lui Potosio valstijoje, Tama- 
zuančialės miestelyje, kur Edgaro Frimentlo gyvenimas įžengė į trečią 
etapą. Akimirkai grįžau į pikapo kabiną, išgirdau, kaip po keleivio vieta, į 
seną plieninę užkandžių dėžutę barška segtuvo lentelė (vargu ar iš dirban- 
čių Amerikos milijonierių esu vienintelis, kuris vežiojasi dėželę priešpie- 
čiams susidėti, bet mūsų tikrai nėra daugiau, kaip keli tuzinai), greta ant 
sėdynės pamačiau savo nešiojamą kompiuterį. Iš radijo imtuvo atsklido 
evangeliškos aistros apimtas moters balsas: “Ji buvo RAUDONA!" Viso 
labo trys žodžiai, bet jų užteko. “Meilutę", dainą apie varguolę, kuri savo 
žavią dukterį pavertė prostitute, traukė Reba Makintair. 

- Reba, - sukuždėjau ir lėlę prispaudžiau prie krūtinės. - Tu esi Re- 
ba. Reba-Reba-Reba. Aš niekuomet to neužmiršiu. - Kitą savaitę var- 
das visgi iškrito iš smegeninės, bet pykčiu neužsiplieskiau. Ne. Tiesiog 
priglaudžiau ją prie savęs, kaip mylimą mažylę, užsimerkiau, mintyse 
išvydau pikapą, kurį per avariją suplojo, plieninę užkandžių dėžutę ir į 
ją tarškančią segtuvo lentelę, per radiją vėl išgirdau evangeliškai aistrin- 
gą džiūgavimą: “Ji buvo RAUDONA!" 

Daktaro Keimeno nuomone, pagaliau įvyko persilaužimas. Naujiena 
jį sujaudino. Mano Žmona reagavo gerokai santūriau, ir man į skruostą 
pakštelėjo, regis, tik iš pareigos. Jei neklystu, ji paskelbė norinti skirtis, 
praėjus dar dviem mėnesiams. 


Kai sulaukiau tos dienos, žinią suvirškinau lengviau nei buvo galima 
tikėtis. Turbūt dėl pastebimai prislopusio skausmo, arba todėl, kad ma- 
no sąmonė prisitaikė prie esminių permainų. Galvą tebediegdavo, bet 
daug rečiau ir ne taip nuožmiai; tarp mano ausų laikrodžiai iš didžiau- 
sios pasaulio dirbtuvės mušdavo pusiaunaktį ne visada. Be abejo, prieš 
penktą, kai turėdavau gerti vikodiną, ir prieš aštuntą, kuomet nuryda- 
vau oksikontiną, nebetverdavau savame kailyje - vos klibikščiuodavau 
pasiremdamas ryškiai raudonu kanadietišku ramentu, degdavau noru 
kuo greičiau į burną įsimesti stebuklingąsias piliules, - bet sulipdytas 
mano klubikaulis pradėjo gyti. 

Pirmadieniais, trečiadieniais ir penktadieniais į Mendotos Aukštu- 
mas, kur stūksojo Frimentlų namas, atvažiuodavo Ketė Gryn, Reabili- 
tacijos karalienė. Prieš treniruotę man leisdavo išgerti papildomą viko- 
dino dozę, tačiau, pratyboms artėjant į pabaigą, namus vis tiek užliedavo 
mano riksmai. Rūsyje įrengtą poilsio kambarį pavertėme terapijos pala- 
ta, kurioje netgi sumontavome neįgaliesiems pritaikytą vonią. Po dviejų 
mėnesių kankynių pats sugebėdavau vakarais nušlubčioti žemyn, kur 
papildomai kamuodavausi mankštindamas koją. Netgi pradėjau daryti 

atsilenkimus. Anot Ketės, porą valandų taip padirbėjus, organizme 1išsi- 
skiria endorfinų, ir tai savo ruožtu padeda lengviau užmigti. 

Per vieną iš vakarinių pramankštų - kol Edgaras mėgino pričiupti 
sunkiai sugaunamus endorfinus, - į rūsį nusileido žmona, su kuria pra- 
gyvenau ketvirtį amžiaus. Ji paskelbė norinti skirtis. 

Nutraukiau savo užsiėmimą, lioviausi lankstęsis ir pakėliau galvą. 
Aš sėdėjau ant kilimėlio. Pema stypsojo laiptų apačioje, apdairiai liko 
stovėti kitoje patalpos pusėje. Galėjau paklausti, ar ji kalba rimtai, bet 
kambaryje tvieskė ryški, nuo fluorescencinių lempų sklindanti šviesa, 
todėl antrąją savo pusę aiškiai mačiau. Vienaip ar kitaip, praėjus pusme- 
čiui nuo avarijos, kuri vos nepribaigė jos vyro, taip nejuokautų jokia 
žmona. Galėjau paklausti kodėl, bet atsakymą žinojau. Ant dilbio, kur 
bedžiau plastikiniu buku peiliuku, pastvertu nuo ligoninės padėklo, ne- 
sunkiai įžiūrėjau baltą randelį. Buvau iškrėtęs ir bjauresnių dalykų. Pri- 
siminiau, kaip visai neseniai jai liepiau nešti savo kumpius ir netriesti 
miltais. Pasvarsčiau, ar nevertėtų pakartoti pasiūlymo, bet staiga paju- 
tau atplūstantį įniršį. Anuomet man draugiją neretai palaikydavo šlykštus 
bičiulis, kurį daktaras Keimenas praminė nederamu pykčiu. Ei, bet tuo 
momentu mane užlieję jausmai anaiptol neatrodė nederami. 

Ant kilimėlio kiūtojau pusnuogis, nusimetęs marškinius. Žemiau de- 
šiniojo peties kyšojo trijų su puse colių strampas. Krustelėjau juo Pe- 
mos linkme - raumenų likučius tevaliojau vangiai patrūkčioti. 

- Jei dar nesupratai, aš rodau vidurinįjį pirštą, - paaiškinau. - Neš- 
dinkis, jeigu tau taip knieti. Išgaruok, kinkadrebe kiaške. 

Žmonos skruostais nukapsėjo pirmosios ašaros, bet ji pamėgino 
nusišypsoti. Regint Pemos pastangas, mane kone nukratė šiurpas. 

- Kekše, Edgarai, - pataisė. - Reikia sakyti “kekše"'. 

- Kaip noriu, taip sakau! - atšoviau ir vėl ėmiau treniruoti pilvo rau- 
menis. Kai neturi vienos rankos, daryti atsilenkimus velniškai sudėtin- 
ga, nes tavo kūnui maga persikreipti į tą pusę, kurioje trūksta galūnės. 
- Tavęs aš nepalikčiau, štai, kas svarbiausia. Tavęs nepalikčiau. Kartu 
su tavimi maknočiau per purvą, kraują, myžalus ir pralietą alų. 

- Dabar mūsų padėtis kitokia, - tarė ji. Veido nusišluostyti nė ne- 
bandė. - Tu pats supranti. Apimta įsiūčio, nė už ką nepajėgčiau perlaužti 
tavęs pusiau. 

- Panašų darbelį dar sunkiau atlikti vienarankiui. - Įnikau lankstytis 
sparčiau. 

- Tu dūrei man peiliu. - Lyg čia būtų esmė. Abudu suvokėme, kad 
svarbiau kas kita. 

- Aba, plastikiniais bukais ašmenimis. Beje, tuo metu buvau pusiau 
pamišęs. Nejau tokius žodžius ketinai išdrožti gulėdama sumautame 

mirties patale? “Edis mane papjovė plastikiniu peiliu, tad sudie, Žiauru- 
sis pasauli." 

- Tu mane smaugei, - vos girdimu balsu pasakė ji. 

Sustingau ir išpūčiau akis į Pemą. Mano galvoje vėl atgijo laikro- 
džių dirbtuvė: ding-dong, vis garsiau skambėjo jie. 

- Ką čia pliauški? Aš niekada tavęs nesmaugiau! 

- Žinau, kad neprisimeni, bet tai tiesa. Ir tu pasikeitei. 

- Ach, susimildama, tik nereikia man naujaamžininkų mėšlo. Patau- 
pyk jį... vyrukui... savo... - nors mintyse regėjau tą tipą, jį apibūdinan- 
čio žodžio niekaip nevaliojau atgaminti. - Plikam mulkiui, su kuriuo ma- 
taisi jo kabinete. 

- Psichoterapeutui. - Pemos pagalba tik dar labiau pakurstė man 
pyktį: nelemtą žodį ji žinojo, priešingai nuo manęs. Bet žmonos smege- 
nų niekas nebuvo sukratęs į drebučius. 

- Nori skyrybų? Tebūnie. Atsisakykime visko, ką turėjome. Kodėl 
gi ne? Tik vaizduoti aligatorių keliauk kitur. Dink man iš akių. 

Ji užlipo laiptais ir neatsigręždama uždarė duris. Kai Pema pasiša- 
lino, susiprotėjau kalbėjęs apie krokodilo ašaras. Lieti krokodilo ašarų 
keliauk kitur. 

Tiek to. Į rokenrolą panašu. Taip sako Vajermenas. 

Galų gale išsinešdinti teko man. 


Kitame savo gyvenime turėjau tik vieną partnerę. Pemą. Štai ketu- 
rios Edgaro Frimentlo sėkmės taisyklės (galite užsirašyti): jei skolinies, 
žiūrėk, kad pinigų kiekis neviršytų tavo intelekto koeficiento, padaugin- 
to iš šimto, nesiskolink iš žmogaus, kuris per pirmąją pažintį į tave 
kreipiasi vardu, negerk, kol nenusileido saulė, ir venk visų partnerių, iš- 
skyrus tuos, kuriuos norėtum nuogus parsigriauti ant vandens čiužinio. 

Tiesa, savo buhalteriu, Tomu Railiu, pasitikėjau. Negausią mano 
mantą, surinktą Mentodos Aukštumose, jis padėjo pervežti į mažesnę 
buveinę, prie Feileno ežero. Tomas, kuris jau du sykius pralaimėjo san- 
tuokos žaidimą, nėsiliovė manęs įtikinėjęs: 

- Tokiomis aplinkybėmis, namo atsisakyti negalima. Nebent tave 
išspirtų teisėjas. Prieš atkrentamąsias varžybas tu prarandi aikštelės pra- 
našumą. 

Aikštelės pranašumas man nerūpėjo; aš tik norėjau, kad jis nenuleis- 
tų akių nuo kelio. Krūptelėdavau kiekvieną kartą, kai iš priekio atriedan- 
tis automobilis pernelyg priartėdavo prie skiriamosios vidurinės juostos. 
Protarpiais įsitempdavau ir numygdavau nematomą keleivio stabdį. Kai 
kada klausdavau savęs, ar sulauksiu momento, kai vėl sėsiuos už vairo, 
bet man rodės, jog, šiuo atveju, atsakymas galėjo būti tiktai vienas: nie- 
kada. Aišku, Dievas mėgsta netikėtumus. Taip sako Vajermenas. 

Ketei Gryn, Reabilitacijos karalienei, skirtis teko tik kartelį, bet jiedu 
su Tomu traukė tą pačią giesmę. Užsitempusi savo triko, sukryžiavusi 
kojas, ji laikė mano pėdas. Pamenu, kad Ketės veidas spinduliavo niau- 
rų įtūžį. 

- Tu ką tik išsikraustei iš "Mirties" motelio, atsisveikinai su viena 
ranka, o ji užsimanė tave mesti? Nes ją pabaksnojai plastikiniu ligoninės 
peiliuku, ir dar tuomet, kai vos begalėjai atsiminti savo vardą? Užkruš- 
kit mane negyvai! Negi tavo Žmona nesupranta, kad nuotaikų svyravi- 
mai ir trumpalaikis atminties praradimas dažnai lydi traumas, patirtas 
per avarijas. 

- Pema supranta tik tiek, jog manęs bijo. 

- Nejaugi? Spindulėli, paklausyk savo mamulės: jei nusisamdysi 
gerą advokatą, ji brangiai sumokės už tai, kad pasirodė tokia ištižėlė. - 
Iš plaukų uodegėlės, būdingos Reabilitacijos gestapininkei, ištrūko ke- 
lios sruogos, kurias Ketė nupūtė nuo savo kaktos. - Ji privalo sumokė- 
ti. Skaityk man iš lūpų: /u dėl nieko nesi kaltas. 

- Pasak Pemos, aš bandžiau ją pasmaugti. 

- Net jeigu ji teisi, na, ir kas? Gal tavo pačiutė privarė į kelnes, kai 
ją ėmė dusinti vienarankis invalidas? Klausyk, Edi: priversk ją pasigai- 
lėti. Taip, taip, kišu nosį ne į savo reikalus, bet man nusispjaut. Tavo 
žmonai nederėjo taip elgtis. 

- Man regis, ją išgąsdino ne vien smaugimas ar sviestinis peiliukas. 

- Kas dar? 

- Nepamenu. 

- Ką ji sako? 

- Nieko. - Mudu su žmona daug metų pragyvenome kartu, ir, nors 
meilės tėkmė užsibaigė pasyvaus prielankumo deltoje, aš ją pažinojau 
gana gerai, kad suvokčiau: taip, Pemą baugino dar kažkas, nuo ko ji 
troško pasprukti. 


Kai apsistojau prie Feileno ežero, netrukus manęs aplankyti atvyko 
mergaitės - tai yra, jaunos moterys. Jos atsivežė iškylos pintinę. Įsitai- 
sę pušų sakais kvepiančiame prieangyje mes žvalgėmės į ežerą ir 
kramsnojome sumuštinius. Darbo dienos šventė buvo praėjusi, todėl 
dauguma vandenyje plūduriavusių valtelių jau tūnojo pašiūrėse ir laukė 
kitų metų. Užkandžius papildė butelis vyno, bet aš gurkšnojau nedaug. 
Alkoholiu užgėręs nuskausminamuosius galėjau kaip reikiant įkaušti; lie- 
žuvis man imdavo pintis nuo vienos skardinės alaus. Mergaitės - jaunos 
moterys - ištuštino butelį ir atsipalaidavo. Melinda, kuri po mano riete- 
nų su kranu antrą kartą grįžo iš Prancūzijos ir nė kiek dėl to nesidžiau- 
gė, pasidomėjo, ar regresiniai tarpsniai kliūna visiems penkiasdešimt- 


13 


mečiams, pasitikslino, ar ateityje tokie epizodai gresia ir jai. Ilzė, jau- 
nesnioji, pravirko, atsilošė į mane ir paklausė, kodėl viskas negali grįžti 
į senas vėžes, kodėl mudu su motina negalime gyventi, kaip anksčiau. 
Linda pareiškė sesei, esą dabar ne metas jos patentuotam kūdikėlio 
vaidmeniui, o Ilzė atkišo vidurinįjį pirštą. Aš nusikvatojau. Nesusival- 
džiau. Prajukome visi trise. 

Niūroka Lindos nuotaika ir Ilzės ašaros maloniai nenuteikė, tačiau 
jos elgėsi nuoširdžiai ir man buvo gerai pažįstamos, kaip apgamas, ru- 
duojantis ant jaunesniosios dukros smakro, arba blyški statmena raukš- 
lelė, kuri, bėgant laikui, giliai įsirėš vyresniosios tarpuakyje. 

Linda paklausė, kuo ketinu užsiimti, ir aš atsakiau, kad nežinau. II- 
gą laiką svarsčiau, ar nevertėtų sau pasidaryti galo, netgi priėmiau ati- 
tinkamą sprendimą, bet supratau, jog mano mirtis privalo atrodyti, 
kaip nelaimingas įvykis. Nenorėjau, kad šitas dvi merginas, ką tik pra- 
dėjusias suaugusiųjų gyvenimus, graužtų kaltės jausmas dėl tėvo savi- 
žudybės. Ir, žinoma, neketinau kaltės naštos užversti ant moters, su 
kuria kitados nuogi gulėjome lovoje, iš vieno puodelio siurbčiojome pie- 
no kokteilį, krizenome ir per stereogrotuvą klausėmės “Plastic Ono 
Band" dainų. 

Kai jos pagaliau išleido garą - kai mes pilnai išliejome savo jaus- 
mus, daktaro Keimeno žodžiais tariant, - kiek pamenu, popietę praleido- 
me labai smagiai. Vartėme nuotraukų albumus, atminėme senus gerus 
laikus. Berods, dar pasijuokėme, bet nesu tikras - ne visais prisimini- 
mais iš kito mano gyvenimo galima pasikliauti. Vajermenas tvirtina, 
kad mes visi stengiamės permaišyti praeities kortų malką. 

Ilzė pasiūlė kur nors pavakarieniauti, bet Lindai reikėjo su kažkuo 
susitikti viešojoje bibliotekoje, kol toji neužsidarė, o aš pats nė kiek ne- 
troškau šlubčioti į užeigas. Nutariau paskaityti kelis skyrius iš naujausio 
Džono Sendfordo romano ir griūti į lovą. Jos mane pabučiavo - bičiu- 
liškai - ir atsisveikinusios pasišalino. 

Po dviejų minučių Ilzė grįžo. 

- Pasakiau Lindai, kad užmiršau raktelius, - tarė ji. 

- Bet, aišku, pamelavai. 

- Taip. Tėti, ar tu kada nuskriaustum mamą? Turiu omenyje da- 
bar? Sąmoningai? 

Papurčiau galvą, bet iš jos povyzos ir į mane įsmeigto žvilgsnio 
mačiau, kad Ilzei to neužteko. 

- Ne. Niekuomet. Verčiau... 

- Ką "verčiau"? 

- Ketinau sakyti, kad verčiau nusipjaučiau ranką, bet tokia mintis 
staiga pasirodė ne itin viliojanti. Aš to nepadaryčiau, ir baigta. 

- Kodėl ji tavęs bijo? 

- Turbūt... todėl, kad esu luošys. 

Duktė puolė man į glėbį, su tokia energija, jog mudviejų vos nenu- 
griovė ant sofos. 

- Ach, tėti, man taip gaila. Koks bjaurumėlis. 

Paglosčiau jos plaukus. 

- Sutinku. Tik nepamiršk - blogiau nebus. - Pūčiau miglą tiesiai jai 
į akis, bet, jei elgsiuos apdairiai, Ilzė niekada to nesužinos. 

Nuo įvažiavimo tako atsklido automobilio signalas. | 

- Eik. - Pakštelėjau jai į drėgną skruostą. - Tavo sesuo nekantrauja. 

Ilzė suraukė noselę. 

- Kas dar naujesnio? Tikiuosi, nuskausminamaisiais nepiktnau- 
džiauji? 

- Ne. 

- Tėti, paskambink, jei tau manęs prireiks. Atskrisiu nedelsdama. 

Nė kiek tuo neabejojau. Štai kodėl skambinti nesiruošiau. 

- Būtinai. - Pabučiavau dukrą į kitą skruostą. - Šitą bučinį perduok 
sesei. 

Ji linktelėjo ir išėjo. Prisėdęs ant kušetės užsimerkiau. Akiduobių 
gilumą nepaliaujamai drebino laikrodžių dūžiai. 


Neilgai trukus prisistatė dar vienas svečias. Daktaras Keimenas, 
man padovanojęs Rebą. Aš psichologo nekviečiau. Už jo viešnagę turė- 
jau padėkoti Ketei, manajai reabilitacijos diktatorei. 

Nors ne vyresnis kaip keturiasdešimties, Keimenas lingavo tarsi se- 
nis, prisėsdamas net švokštė. Į pasaulį žiūrėjo pro akinius masyviais, 
raginiais rėmeliais, nukreipdamas žvilgsnį virš didžiulio, kriaušės for- 
mos pilvo. Labai aukštas, juodas lyg derva vyriškis turėjo tokius impo- 
zantiškus veido bruožus, kad jie atrodė netikroviški. Pagarbią baimę Žža- 
dino milžiniški akių obuoliai, laivapriekio puošmeną primenanti nosis ir 
storos, toteminės lūpos. Ksanderis Keimenas panėšėjo į dievuką su 
kostiumu, įsigytu “Vyriškos aprangos'' parduotuvėje... ir į žmogų, kurį, 
labai tikėtina, dar prieš penkiasdešimtą gimtadienį pakirs mirtinas širdies 
smūgis arba insultas. 

Jis atsisakė gėrimo, paskelbė ilgai neužsibūsiąs, bet lagaminėlį pa- 
sidėjo greta lyg prieštaraudamas savo žodžiams. Pats per penkis sieks- 
nius susmego į kušetę (grimzdo vis giliau - aš persigandau, kad spy- 
ruoklės neatlaikys svorio), pukšėjo ir nuo manęs nenuleido akių. 

- Kokie vėjai tave čia atpūtė? - paklausiau. 

- Ketė man užsiminė, kad planuoji nusižudyti, - atsiliepė jis. Kalbė- 
jo ramiu tonu lyg sakydamas: Ketė man užsiminė, kad prie savo namų 

rengi vakarėlį. per kurį vaišinsi “Krispi Krems" spurgomis. - Ar šiuose 
ganduose vra tiesos? 

Išsižiojau ir vėl užsičiaupiau. Kartą, kai buvau dešimties ir augau O 
Klero apygardoje, iš vaistinės nugvelbiau komiksų knygelę. Stvėriau ją 
nuo sukamosios lentynos, įsigrūdau už džinsų ir uždengiau marškinėlių 
kraštu. Pro duris Žygiavau apimtas nerimo, bet didžiuodamasis savo iš- 
radingumu. Žengti laukan nespėjau, nes mane už dilbio sugriebė parda- 
vėja. Kita ranka kilstelėjo marškinėlius, ir jos akiratyje pasirodė neteisė- 
tai įgytas turtas. “Kaip šitai čia pateko", pasiteiravo moteris. Nuo tos 
dienos, per keturiasdešimt metų, man nė karto neteko prarasti žado, iš- 
girdus elementarų klausimą. 

Galiausiai atsakymą sumąsčiau - bet užtrukau per ilgai, kad jis 
skambėtų įtikinamai. 

- Absurdas. Neįsivaizduoju, kodėl jai į galvą šovė tokia mintis. 

- Išties nenumanai? 

- Ne. Tikrai nenori “kolos"? 

- Dėkui, bet ne. 

Atsistojau ir iš virtuvės šaldytuvo pasiėmiau “kolos" buteliuką. 
Tvirtai jį suspaudžiau tarp krūtinės bei strampo - veiksmas įmanomas, 
bet skausmingas; nežinau, ką matėte filmuose, tačiau lūžusius šonkau- 
lius gelia ilgai, - kairiosios rankos pirštais atsukau kamštelį. Aš esu kai- 
riarankis. Nuskilo, muchacho,* kaip sako Vajermenas. 

- Keista, kad taip rimtai reaguoji į jos spėliones, - grįžęs tariau. - 
Ketė velniškai šauni fizioterapijos specialistė, bet su psichiatrija ji neturi 
nieko bendra. - Prieš atsisėsdamas patylėjau ir pridūriau: - Kaip, beje, ir 
tu. Oficialiai šnekant. 

Gigantišką savo delną Keimenas užkišo už ausies, didumo sulig 
stalčiumi. 

- Ar aš girdžiu... barškėjimą? O taip! 

- Apie ką tu kalbi? 

- Žavingai viduramžišką garsą, paprastai, išgauna asmuo, kuris įsi- 
supa į šarvus. - Jis pabandė ironiškai mirktelėti, bet tokia majestotiška 
f1zionomija ironijos atspindėti neįstengė. Daktaras Keimenas, geriausiu 
atveju, sugebėjo pademonstruoti jos parodiją. Vis dėlto esmę supratau. 
- O dėl Ketės Gryn neklysti. Ką toji moteris gali žinoti! Ji tik dirba su 
paralyžiuotais iki juosmens arba visai kūnų nevaldančiais žmonėmis, su 
individais amputuotomis galūnėmis, kaip, pavyzdžiui, tu, arba atsigau- 
nančiais po sunkių galvos traumų - vėlgi, kaip tu. Per penkiolika metų 
Ketė matė šimtus suluošintų pacientų, kurie suvokia, kad atgal nebegrįš 
nė viena praeities sekundė, tad argi ji valiotų atpažinti depresijos, kurs- 
tančios mintis apie savižudybę, požymius? 

*Vyruti (isp.). 

Sudribau ant kauburiuoto šezlongo ir nudelbiau atėjūną niaurių 
žvilgsniu. Jis žadėjo bėdą. Kaip ir Ketė Gryn. 

Psichologas pasviro į priekį... tiesa, dėl savo apimčių, pasilenkė tik 
per kelis colius. 

- Tau teks palaukti, - perspėjo. 

Išplėčiau akis. 

Jis linktelėjo. 

- Matau, nustebai. Bet aš nesu krikščionis, ir net ne katalikas, tad 
savižudybės tema galiu bendrauti be išankstinio nusistatymo. Tikiu į at- 
sakomybę. Žinau, kad tiki ir tu, todėl paklausyk: jeigu nusižudysi da- 
bar... ar po pusmečio... tavo Žmona ir dukros supras, kas nutiko. Ir vi- 
sai nesvarbu, kokį gudragalvišką planą išmąstysi. Jos supras. 

- Aš ne... 

Keimenas pakėlė ranką. 

- Įtarimų kils ir bendrovei, kurioje apsidraudei gyvybę - esu tikras, 
jog labai didelei sumai. Galbūt ji nieko neįrodys... bet stengsis kaip įma- 
nydama. Gandai skaudins dukteris, kad ir kaip puikiai, tavo nuomone, 
jos moka atsiriboti nuo nemalonių dalykų. 

Melinda tokių gebėjimų nestokojo, kitaip negu Ilzė. Ant sesers įsiu- 
tusi Linda ją apšaukdavo "stabdžiu", kuriam trūksta smegenėlių, bet aš 
taip negalvojau. Man jaunesnioji duktė paprasčiausiai atrodė švelni ir 
gležna. 

- Kas žino, anksčiau ar vėliau, kompanijai gal ir pavyks įrodyti sa- 
vižudybės faktą. - Keimenas patraukė milžiniškais savo pečiais. - Neįsi- 
vaizduoju, kokius paveldėjimo mokesčius tavo artimiesiems prisireiktų 
mokėti, bet manau, kad jie gerokai aptirpdytų turtus, kuriuos sukaupei 
per savo gyvenimą. 

Apie pinigus nemąsčiau. Mintyse regėjau draudimo kompanijos ty- 
rinėtojus, mėginančius iššniukštinėti, kaip išties atsisveikinau su gyve- 
nimu. Staiga nusikvatojau. 

Galingas, tamsiai rudas rankas nuleidęs ant kelių, panašių į durų 
staktos šulus, Keimenas mane apdovanojo “Esu tai matęs anksčiau" ti- 
po šypsenėle. Tiesa, malonybiniai žodeliai netiko, apibūdinant visa kita, 
kas atsispindėjo jo veide. Psichologas luktelėjo, kol aprimsiu, ir paklau- 
sė, kas mane prajuokino. 

- Anot tavęs, aš pernelyg turtingas, kad nusižudyčiau, - atsiliepiau. 

- Tiesiog ne dabar, Edgarai. Štai, ką norėjau pasakyti. Be to, pa- 
teiksiu pasiūlymą, kuris smarkiai kertasi su profesine mano patirtimi. 
Tačiau, tavo atveju, mane aplankė stipri nuojauta... ta pati, kuri tau lie- 
pė duoti lėlę. Išbandyk geografines priemones. 

- Nesupratau? 

- Gydymosi formą, kurią dažnai renkasi užkietėję alkoholikai. Jie ti- 
kisi, kad pakeitę gyvenamąją vietą galės viską pradėti iš naujo. Patys 
pasikeisti. 

Manyje kažkas sukirbėjo. Nesakau, jog viltis, bet... kažkas. 

- Metodas retai kada suveikia - pripažino Keimenas. - Kaip mėgsta 
sakyti Anoniminių alkoholikų senbuviai, turintys atsakymus į kiekvieną 
klausimų - toks jų prakeiksmas ir Dievo dovana, nors mažai kas tai su- 
vokia: “Jei Bostone į lėktuvą įsės šiknius, Sietle šiknius ir nusileis." 

- Ką gi man daryti? 

- Šiuo metu tu gyveni Sent Polo priemiestyje. Aš paraginčiau nusi- 
žiūrėti vietelę, kur nors toli, ir ten nukeliauti. Atsižvelgiant į finansines 
ir santuokines aplinkybes, tavo padėtis yra išskirtinė. 

- Ilgam? 

- Trumpiausiai, metams. - Jis nutaisė neįskaitomą išraišką, kuri 
puikiai pritiko didžiuliam veidui. Neabejoju, kad atradęs ją išraižytą ant 
karaliaus Tutanchamono kapo, galvą imtų laužyti net Hovardas Karte- 
ris. - Ir jei metų pabaigoje ko nors griebsies, dėl Dievo meilės - ne, var- 
dan dukrų, - apsvarstyk menkiausias savo plano smulkmenas. 

Jis sėdėjo susmegęs į senąją kušetę; nūnai ėmė muistytis mėginda- 
mas atsikelti. Žengiau į priekį, ketinau ištiesti pagalbos ranką, bet Kei- 
menas mostu mane nugynė šalin. Galop pakilo ant kojų, garsiau nei 
įprastai švokšdamas, stvėrė lagaminėlį, pažiūrėjo iš šešių su puse pėdų 
aukštybių, išsprogino į mane akis gelsvokomis ragenomis - stori akinių 
lęšiai jo veizolus dar labiau išdidino. 

- Edgarai, ar tau kas nors teikia džiaugsmą? 

Apmąsčiau paviršutinį klausimo aspektą (vienintelį, kuris atrodė 
nepavojingas) ir atsakiau: 

- Kažkada piešdavau. - Tiesą sakant, darbuodavausi ne vien pieštu- 
kais, bet tuo užsiiminėjau labai seniai. Vėliau pomėgiui ėmė trukdyti du 
dalykai: santuoka bei karjera. Ir vieną, ir kitą jau arba beveik praradau. 

- Kada? 

- Vaikystėje. 

Ruošiausi pridurti, jog kitados svajojau stoti į meno koledžą - sutau- 
pęs užtektinai grynųjų net įsigijau reprodukcijų albumą, - bet nutylėjau. 
Per pastaruosius trisdešimt metų mano įnašą į meno pasaulį sudarė 
kringeliai, kuriuos keverzodavau ant popieriaus kalbėdamas telefonu, o 
paskutinę paveikslų knygą, dedamą ant kavos staliuko, kad ji padarytų 
įspūdį svečiams, ko gero, pirkau prieš dešimtmetį. 

- O vėliau? 

Išsižiojau pasirengęs sumeluoti, nes nenorėjau pasirodyti darbo ap- 

sėstu nuoboda, tačiau persigalvojau. Vienarankiai privalo sakyti tiesą, 
kada tik gali. Tai ne Vajermeno žodžiai, o mano. 

- Ne. 

- Pradėk vėl, - patarė Keimenas. - Tau reikės užtvarų. 

- Užtvarų? - suglumęs pasitikslinau. 

- Taip, Edgarai. - Jis nustebo ir mažumėlę nusivylė, tarytum bū- 
čiau nesupratęs elementarios sąvokos. - Užtvarų, kurios apsaugotų nuo 
nakties. 


Maždaug po savaitės į svečius dar sykį atvažiavo Tomas Railis. 
Medžių lapai jau keitė spalvą, o “Vol-Marte", kuriame pirkau piešimo 
sąsiuvinius, berods, pirmą kartą nuo koledžo... po velnių, gal net nuo 
vidurinės mokyklos laikų, pardavėjai ėmė kabinti Helovyno plakatus. 

Iš tos viešnagės geriausiai pamenu, koks sutrikęs atrodė Tomas, ir 
kaip nesmagiai jis jautėsi. 

Pasiūliau atvykėliui alaus, ir jis nuo gėrimo neatsisakė. Kai grįžau iš 
virtuvės, radau Tomą bežiūrintį į tušu pieštą mano paveikslėlį - trijų pal- 
mių siluetus, juduojančius priešais vandens platybes, dalį širma prideng- 
tos verandos, kyšančios iš kairės fono pusės. 

- Neblogai, - pastebėjo jis. - Tavo darbas? 

- Ne-e, elfų. Jie atsibeldžia naktimis, sutaiso mano batus, retsy- 
kiais ką nors papaišo. 

Tomas perdėm audringai nusijuokė ir padėjo piešinį atgal ant rašo- 
mojo stalo. 

- Į Minesotą nepanašu, brang-ū-ū-ūt, - švediška tartimi išvogravo. 

- Perpiešiau iš knygos, - paaiškinau. Tiksliau, nukopijavau lanksti- 
nuko, gauto iš nekilnojamo turto agento, vaizdelį, “Floridos prieangį", 
priklausantį Lašišų Kyšuliui. Tą vietą ką tik metams išsinuomavau. Iki 
tol Floridoje niekada nesilankiau, netgi per atostogas, tačiau nuotrauka 
giliai manyje kažką prižadino, ir pirmą kartą po avarijos aš suvokiau lau- 
kiąs pokyčių. Jausmas buvo gana blausus, bet jo kibirkštis visgi užsi- 
žiebė. - Kuo galėčiau padėti, Tomai? Jei dėl verslo... 

- Čia atvažiuoti manęs paprašė Pema. - Jis nukorė galvą. - Nelabai 
norėjau, bet atsisakyti negalėjau. Žinai, vardan senų gerų laikų... 

- Suprantu. - Tomą pažinojau nuo tada, kai “Frimentlo" kompanija 
teturėjo tris sunkvežimius, buldozerį “D9" ir daugybę svajonių apie 
gražią ateitį. - Kalbėk. Aš tau neįkasiu. 

- Ji nusisamdė advokatą. Ruošiasi skyryboms. 

- Nieko kito ir nesitikėjau. - Nemelavau. Vis dar neprisiminiau, kaip 
ją smaugiau, užtat puikiai atgaminau žmonos žvilgsnį, kai ji pasakė, ko 
prikrėčiau. Be to, žinojau: užsibrėžusi tikslą, atgal Pema nesidairo. 

- Klausė, ar tu kreipsies į Bozgalvį. 

Nejučia šyptelėjau. Viljamas Bozmanas III-asis, senas juridinių rei- 
kalų vilkas prašmatniu kostiumu, manikiūrininkės išdailintais nagais, še- 
šiasdešimt penkerių metu dabita, neįsivaizduojantis savęs be kaklaraiš- 
čio, dirbo Mineapolio teisinėje firmoje, kurios paslaugomis naudojosi 
mano kompanija. Sužinojus, kad pastaruosius dvidešimt metų jį pravar- 
džiavome Bozgalviu, mūsų advokatą veikiausiai pakirstų embolija. 

- Apie tai dar negalvojau. Kokį sandėrį ji siūlo? Ko tiksliai nori? 

Tomas perpus ištuštino bokalą, šį nuleido ant knygų lentynos, gre- 
ta atsainiai nupiešto mano eskizo. Jo skruostai nusidažė drumzlinu ply- 
tų raudoniu. 

- Pema tikisi, kad jums pavyks susitarti gražiuoju. Sako: “Man ne- 
reikalingi turtai, ir aš netrokštu įsivelti į vaidus. Svarbiausia, kad su ma- 
nimi ir mergaitėmis jis elgtųsi sąžiningai. Ar gali perduoti mano žo- 
džius“? Aš taip ir padariau. - Jis gūžtelėjo. 

Atsistojau, priartėjau prie didžiulio lango, iškilusio tarp svetainės 
bei verandos, įsmeigiau akis į vandenį. Netrukus galėsiu Žingsniuoti savo 
“Floridos prieangyje"', kad ir ką tai reikštų, ir žvalgytis į Meksikos įlan- 
ką. Įdomu, paklausiau savęs, ar panorama pranoks Feileno ežero vaiz- 
dą, ar kiek nuo jo skirsis? Nusprendžiau, kad būtų malonu sulaukti 
bent kokių pasikeitimų. Permainos taptų gera pradžia. Atsigręžęs pama- 
čiau, jog Tomas Railis nepanašus į save. Rodės, tarsi mano svečią tuo- 
jau supykins. Staiga susiprotėjau, kad jis tramdo ašaras. 

- Tomai, kas atsitiko? 

Senasis bičiulis bandė prabilti, bet tik verksmingai sugargė. Atsi- 
krenkštęs vėl pamėgino. 

- Šefe, aš niekaip neįprantu prie dabartinės tavo išvaizdos. Prie vie- 
nos rankos. Man taip gaila. 

Atsakymas man pasirodė natūralus, nesurepetuotas ir labai mielas 
- tiesiu taikymu smingantis į širdį. Nedaug trūko, kad būtume paleidę 
dūdas, kaip porelė Jautruolių iš “Opros Vinfri laidos". 

Vien tokia mintis pakurstė norą susitvardyti. 

- Man irgi apmaudu, - tariau, - bet aš sveikstu. Tikrai. O dabar baik 
gerti prakeiktą alų, kol jis neišsivadėjo. 

Jis nusijuokė ir “Grein Belt" likučius susipylė į bokalą. 

- Perduok Pemai mano pasiūlymą, - pratęsiau. - Jeigu ji sutiks, 
klausimus dėl smulkmenų išspręsime vėliau. Savo jėgomis. Apsieisime 
be teisininkų. 

- Edi, tu kalbi rimtai? 

- Taip. Paruošk išsamią finansinę ataskaitą, kad turėtume atspirties 
tašką. Konkretų skaičių. Gėrybes padalinsime į keturias dalis. Ji gaus 

tris - sau ir mergaitėms. Man atiteks, kas liks. Pats skyrybų procesas... 
ei, Minesotoje galima išsituokti abiejų pusių sutikimu. Popiet nuvažiuo- 
sime į “Borders" knygyną ir įsigysime “Skyrybas "žaliems". 

Tomas suglumo. 

- Tokia knyga išties egzistuoja? 

- Kataloguose netikrinau, bet jeigu jos nėra, atiduosiu tau savo 
“marsą"". 

- Turėjai omenyje, “mersą"*? 

- O kaip aš sakiau? 

- Tiek to. Edi, tavo sandėris išdraskys turtą. 

- Dėjau skersą. Arba “mersą". Kaip tau labiau patinka. Kompanija 
man teberūpi, bet ji kuo puikiausiai gyvuoja, darbams vadovauja žmo- 
nės, žinantys, ką daro. Visas kitas turtas... na, aš tik raginu užgniaužti 
egoizmą, kuris, paprastai, leidžia teisininkams nusigriebti grietinėlę. Jei 
elgsimės protingai, visi gausime užtektinai. 

Jis nurijo paskutinius alaus gurkšnius, bet nė sekundei nuo manęs 
neatplėšė akių. 

- Kartais aš spėlioju, ar prieš save matau tą patį žmogų, kuriam 
anksčiau dirbau, - prisipažino. 

- Tas žmogus mirė pikape, - atsakiau. 


Pema priėmė pasiūlymą, nors, spėju, mieliau būtų su manimi susi- 
taikiusi, jei tiktai būčiau paprašęs - mudviem sėdint prie pietų stalo ir ap- 
tariant smulkmenas, jos mintis išdavė žvilgsnis, nušvintantis ir užgęs- 
tantis akyse tarytum saulės spinduliai, kurie skverbiasi pro debesų pro- 
peršas, - bet aš neprašiau. Vaizduotėje regėjau Floridą, jaunavedžių ir 
giltinės draugų prieglobstį. Manau, giliausioje širdies kertelėje Pema ži- 
nojo, jog taip visiems bus į gerą - suprato, kad į “Dodžo Ramo“ kabiną 
įsėdo ne tas žmogus, kurį iš metalo krūvos iškrapštė kartu su plieniniu 
šalmu, virtusiu sumaigyta šunų maisto skardine. Gyvenimas Pemos bei 
mergaičių draugijoje, podraug ir statybų kompanijoje, užsibaigė; paty- 
rinėti naujų erdvių jis nesiūlė. Kita vertus, dabar prieš save mačiau 
dvejas duris. Dešiniųjų, su “SAVIŽUDYBĖS* ženklu, rinktis nepatarti- 
na, kaip tikino daktaras Keimenas. Todėl man beliko kairiosios, pažy- 
mėtos užrašu “"DUMA KY". 

Tačiau, prieš neriant pro minėtąjį tarpdurį, kitame mano gyvenime 
nutiko dar vienas įvykis. Teko stebėti, kokio likimo sulaukė Gendalfas, 
Monikai Goldštain priklausantis Džeko Raselo terjeras. 


Jūs labai apsirinkate, jei manąją sanatoriją įsivaizduojate esant ko- 
tedžu, iškilusiu ežero pakrantėje, nuostabiai atokioje vietovėje, į kurią 

veda vienišas, šiaurės giriose vingiuojantis gruntkelis. Iš esmės, aš bu- 
vau apsistojęs priemiestyje. Mūsų namas stovėjo gale asfaltuotos, nuo 
Rytinio Hoito aveniu iki vandens nusidriekusio Asterio kelio. Iš kaimy- 
nų arčiausiai gyveno Goldštainai. 

Spalio viduryje galiausiai paklausiau Ketės Gryn patarimo ir mankš- 
tinti kojas pradėjau lauke. Trumpos iškylos nė iš tolo nepriminė vėles- 
nių Didžiųjų Pasivaikščiojimų paplūdimyje, ir, keliaujant atgal, gyjantis 
mano klubikaulis melsdavo pasigailėjimo (o akis ne kartą vilgė ašaros), 
bet aš judėjau teisinga kryptimi. Ponia Fevero partrenkė Monikos šunį 
tuo metu, kai svyravau namo. 

Juokingos garstyčių spalvos “Hameris" prašvilpė pro šalį, man te- 
įveikus ketvirtadalį atgalinio maršruto. Kaip visada, vienoje rankoje po- 
nia Fevero spaudė mobilųjį, kitoje laikė cigaretę ir pernelyg stipriai my- 
go akseleratoriaus pedalą. Automobilį temačiau akies krašteliu ir, žino- 
ma, nepastebėjau Gendalfo, nuskuodusio per gatvę, tiesiai link Moni- 
kos, kuri su visais skautės atributais Žingsniavo kitoje kelio pusėje. 
Mano dėmesį buvo prikaustęs gydytojų sulipdytas klubikaulis. Kaip 
įprastai, trumpam vaikštinėjimui artėjant į pabaigą, tariamą medicinos 
stebuklą, regis, badė dešimt tūkstančių aštrių, miniatiūrinių stiklo šukių. 

Ūmai sužvigo padangos, ir prie jų kaipmat prisijungė mergaitės 
klyksmas: 

- GENDALFAI, NE! 

Akimirkai sąmonėje nušvito aiškus, siaubingas vos manęs nepražu- 
džiusio krano regėjimas; gerai pažįstamą pasaulį netikėtai prarijo gelto- 
nis, gerokai ryškesnis už ponios Fevero “Hamerį", ir jo fone juoduo- 
jančios, nenumaldomai augančios raidės: LINK-BELT. 

Gendalfas taip pat sustūgo, ir praeities epizodas - daktaras Keimenas 
jį greičiausiai pavadintų grįžusiu prisiminimu, - išblėso. Prieš ketverius 
metus, tą spalio popietę, pirmąsyk sužinojau, kad šunys gali kliegti. 

Pasileidau tekinas, šleivodamas it krabas, į šaligatvį stuksendamas 
ramentu. Pašaliniam žiūrovui, esu tikras, būčiau atrodęs absurdiškai, bet 
į mane niekas nekreipė dėmesio. Monika Goldštain klūpėjo vidury gat- 
vės, šalia savo šuns, tysančio priešais atsikišusias, stačiakampes “Ha- 
merio“ groteles. Megaitės veidas išblyško; tamsiai žalią uniformą apsi- 
vijusios, ženkliukais ir medaliais papuoštos juostos galiukas mirko plin- 
tančiame Gendalfo kraujo klane. 

Ponia Feverou šoko iš automobilio, bemaž nuvirto nuo idiotiškai 
aukštos “Hamerio" sėdynės. Vardu kviesdama dukterį, pro laukujes 
savo namo duris išniro Eiva Goldštain. Gatvės pusėn ji lėkė basa, užsi- 
metusi perpus susegtą palaidinukę. 

- Neliesk jo, brangioji, neliesk, - Monikos prašė ponia Fevero, ran- 
koje tebegniaužianti cigaretę, nervingai pučianti dūmą. 

Mergaitė raginimų negirdėjo. Ji paglostė Gendalfo šoną, ir terjeras 
vėl suspigo - garbės žodis, jis spiegė. Monika delnais užspaudė ausis, 
ėmė kratyti galvą. Kas galėtų ją kaltinti? 

Ponia Fevero jau tiesė ranką mažylės pusėn, bet staiga persigalvo- 
jo, atsitraukė per du žingsnius, nugara įsirėmė į “Hamerio" kėbulą ir į 
dangų įbedė akis. 

Priklupusi greta dukters ponia Goldštain įniko melsti: 

- Ne, širdele, prašau, nereikia... 

Gendalfas drybsojo savo kraujo baloje ir staugė. Nelauktai atsimi- 
niau nuo krano sklidusį garsą. Ne byp-byp-byp, kurį jis turėjo išgauti (iš 
rikiuotės išėjo atsarginė signalinė sistema), o užsikertantį dyzelinio va- 
riklio kriokavimą, ir žemę gremžusios važiuoklės barškėjimą. 

- Eiva, patraukite ją, - tariau. - Veskite namo. 

Ponia Goldštain apkabino dukters pečius ir pabandė ją trūktelėti. 

- Kelkis, širdele. Eime namučio. 

- Aš nepaliksiu Gendalfo! - Monikai buvo vienuolika, ir, pagal sa- 
vo amžių, ji atrodė subrendusi, bet tuo momentu mergaitė regresavo į 
trimetę. - Be savo šuniuko niekur neisiu! - juostos galas, paskutiniai 
trys, raudoniu nusidažę coliai, šleptelėjo į sijonėlį, ir per jos blauzdą nu- 
driko ilgas kraujo dryžis. 

- Monika, keliauk namo, iškviesk veterinarą, - liepiau. - Paaiškink, 
kad Gendalfą partrenkė automobilis. Kol skambinsi, pabudėsiu prie 
šuns. 

Vaikas įsmeigė į mane akis, kuriose atsispindėjo ne vien sielvartas 
ar sukrėtimas. Ji spoksojo kaip pamišėlė. Tą žvilgsnį be vargo atpaži- 
nau. Dažnai jį regėdavau savo veidrodyje. 

- Pažadate? Mamos vardu? Garbės žodis? 

- Mamos vardu. Garbės žodis. Eik. 

Nutoldama drauge su motina ji dar sykį dirstelėjo per petį; ant laip- 
telių, vedančių link laukujų durų, vėl pratrūko raudoti it paklaikusi. At- 
siklaupiau šalia Gendalfo įsikibęs į “Hamerio" buferį, leidausi žemyn, 
kaip visada, skausmingai, visu kūnu krypau į kairę, stengiaus, jog de- 
šinysis kelias lenktųsi kuo mažiau. Vis dėlto iš mano lūpų ištrūko aikte- 
lėjimas, o galvą pervėrė mintis, ar sugebėsiu atsistoti be aplinkinių pa- 
galbos. Vargu ar ją galės suteikti ponia Fevero, kuri sumedėjusiomis, 
plačiai praskėstomis kojomis nulingavo į kairiąją šalikėlę, susirietė dvi- 
linka lyg nusilenkdama karališkajai didenybei ir išsivėmė. Į šoną išties- 
toje rankoje tebelaikė cigaretę. 

Sutelkiau dėmesį į Gendalfą. “Hameris" įsirėžė į jo paskuigalį, su- 
traiškė stuburą. Tarp lūžusių užpakalinių kojų sunkėsi kraujas bei išma- 
tos. Šuo į mane nukreipė akis, kuriose įžiūrėjau šiurpinantį, vilties skli- 

diną žvilgsnį. Jis iškišo liežuvį ir palaižė vidinę kairiojo mano riešo pusę. 
Lyžtelėjimas pasirodė sausas kaip šiaudai ir šaltas. Išvengti mirties Gen- 
dalfas nebegalėjo, tik neaišku, kiek dar laiko jis merdės. Neilgai trukus 
laukan sugrįš Monika, ir aš visiškai nenorėjau, kad šuo imtų laižyti jos 
riešą. 

Ką derėtų padaryti, puikiai žinojau. Manęs niekas nematė. Mergai- 
tė su motina buvo namuose. Ponia Fevero stovėjo nusigręžusi. Net jei- 
gu pro langus ar nuo vejos kas nors nužvelgs šitą gatvės atkarpą, ma- 
ne, sėdintį greta šuns, kreivai ištiesusį dešiniąją, nesveiką koją, vis vien 
užstojo “Hameris"'. Laiko turėjau labai nedaug, gal kelias minutes - jei 
liausiuos galvojęs apie būsimą užduotį, savo šansą garantuotai prarasiu. 

Abejomis rankomis suėmiau priešakinę Gendalfo kūno dalį, ir tą 
pačią sekundę... atsiduriu Satono aveniu, kur “Frimentlo*'" kompanija 
ruošiasi suręsti keturiasdešimties aukštų banko pastatą. Sėdžiu pikape, 
per radijo imtuvą Reba Makintair daunuoja “Meilutę". Ūmai suvokiu, 
kad kranas gergžda pernelyg griausmingai, nors atsarginės signalizaci- 
jos ir negirdėjau. Pakreipiu galvą, bet už dešiniojo langelio pasaulis už- 
leidžia vietą geltoniui, kuriame juoduoja užrašas: LINK-BELT. Jis didė- 
ja. “Dodžo Ramo“ vairą susuku į kairę, iki pat galo, bet žinau, kad per 
vėlai. Kęžtančio metalo cypimas nustelbia radiją, iš dešinės į kairę ma- 
žėja kabina, nes kranas įsibrauna į mano erdvę, grobia mano erdvę, ir 
pikapas ima virsti. Bandau atšauti vairuotojo dureles, tačiau nieko nepe- 
šu. Man derėjo nedelsiant nerti laukan, bet aš pasivėlinau sureaguoti, 
juolab kad ir laiko turėjau per mažai. Vaizdas akiratyje pranyksta, kai 
priekinis stiklas tampa panašus į sušaldyto, milijonais trūkio linijų išva- 
goto pieno paviršių. Mano regėjimo lauke vėl pasirodo statybvietė, kuri 
nepaliaujamai krypsta į šoną, nes langas iškrenta. Iškrenta? Veikiau iš- 
skrieja kaip perpus sulenkta korta, tuo tarpu aš spaudžiu signalą abejo- 
mis alkūnėmis, dešiniajai rankai suteikiu progą atlikti paskutinį savo 
darbą. Riaumojantis krano variklis beveik užgožia automobilio sireną. 
LINK-BELT tebejuda pirmyn, įsilaužia pro keleivio dureles, užgriūna 
gretimą sėdynę, sutraiško skydelį į tektoninius plastiko luitus. Iš dėklės 
pabyra visas šlamštas. Radijas nusigaluoja, į segtuvo lentelę sužvanga 
užkandžių dėžutė. LINK-BELT priartėja, rėžiasi į mane, aš galėčiau iš- 
kišti liežuvį ir palaižyti sumautą brūkšnelį. Pajutęs spaudimą surinku. 
Užrašas prislegia dešiniąją mano ranką, nustumia ją į šoną ir pradeda 
drėksti. Kraujas šliūkšteli man ant kelių tarytum karštas, iš kibiro lieja- 
mas vanduo. Pasigirsta lūžiai. Matyt, pleišėja mano šonkauliai. Garsas 
primena vištos kauliukų, maigomų bato kulnu, traškėjimą. 

Priglaudžiau Gendalfą prie krūtinės ir pagalvojau: Atsinešk tetą, pri- 
sėsk ant tetos, prisėsk ant sušiktos DUK TERĖČIOS, vištgalve! 

Nūnai sėdžiu ant dėdės, ant prakeiktos dukterėčios, esu namuose, 
bet taip nesijaučiu, nes sutrenktoje mano galvoje skamba visi Europos 
laikrodžiai, aš nepamenu, kaip pavadinau lėlę, kurią man davė daktaras 
Keimenas, sugebu prisiminti tiktai berniukų vardus: Rendelas, Raselas, 
Rudolfas, sumautas Riveris Finiksas. Kai ji ateina nešina vaisiais ir su- 
knista trupinėta varške, liepiu trumpam palikti mane ramybėje, penkias 
minutes leisti pabūti vienam. Aš pajėgsiu, sakau, nes šios frazės išmo- 
kė Keimenas, ji įkūnija išeitį, signalą, savo byp-byp-byp perspėjantį Pe- 
mutę, esą Edgaras tuoj pasijus priremtas prie sienos. Bet užuot išėjusi, 
nuo padėklo žmona čiumpa servetėlę ir šluosto mano kaktą, braukia 
prakaito lašus, kuriuos išspaudė susierzinimas, stengiasi mane nura- 
minti. Savo ruožtu griebiu Pemą už gerklės, nes tuo momentu esu įsi- 
tikinęs, kad lėlės vardo negaliu prisiminti dėl jos kaltės, esu tikras, kad 
ji kalta dėl visko, įskaitant ir krano griūtį. Stveriu sveikąja, kairiąja ran- 
ka. Sekundę kitą degu troškimu ją nužudyti, ir, kas žino, gal net mėgi- 
nų. Dėl vieno neabejoju: mieliau atgaminčiau visas, pasaulyje įvykusias 
nelaimes nei žvilgsnį, kuris nušvinta žmonos akyse, jai bandant išsiva- 
duoti iš mano gniaužtų. Sąmonę nelauktai perveria mintis - ji buvo 
RAUDONA, - ir aš ją paleidžiu. 

Spaudžiau Gendalfą prie savęs, kaip kadaise naujagimę dukrą, ir 
mintyse sau tvirtinau: aš pajėgsiu, pajėgsiu, pajėgsiu. Kai šuns krau- 
jas įsigėrė į mano kelnes lyg karštas vanduo, pagalvojau: ei, tu, apgai- 
lėtinas šmiki, nešdinkis iš “Dodžo ". 

Suėmęs Gendalfą prisiminiau jausmus, kurie apima, kai tave traiško 
gyvą, kai iš kiūžtančios pikapo kabinos išgaruoja oras, kai plaučiai at- 
sisveikina su deguonies likučiais, kai šnervės paplūsta krauju, o blėstanti 
sąmonė užfiksuoja pokšėjimus, ir tu sumoji, kad garsus skleidžia lūž- 
tantys kaulai: šonkauliai, ranka, klubikaulis, skruostikaulis, visa pra- 
keikta kaukolė. 

Laikiau Gendalfą ir mąsčiau, apimtas širdgėlą kurstančio džiūgavi- 
mo: Ji buvo RAUDONA! 

Akimirką skendėjau tamsoje, kurią skrodė raudonis; pagaliau atsi- 
merkiau. Kairiąja ranka mygau Gendalfą prie krūtinės, jo akys spoksojo 
į mano veidą... 

Ne, kiaurai veidą. Ir kiaurai dangų. 

- Pone Frimentlai? - balsas priklausė Džonui Hestingui, senukui, 
gyvenančiam už poros namų nuo Goldštainų. Su angliška tvido kepu- 
rėle ir berankoviu nertiniu jis, regis, buvo pasirengęs prasivaikščioti po 
škotiškas viržynes. Žygeivio įspūdį gadino veido spinduliuojama nerimo 
išraiška. - Edgarai? Galite jį paleisti. Šuo nudvėsė. 

- Taip. - Man rankos, spaudusios Gendalfą, atsipalaidavo. - Gal 
pagelbėsite atsistoti? 

- Vargu ar iš manęs bus kokia nauda, - tarstelėjo Džonas. - Viskas 
baigsis tuo, kad mes abu sudribsime ant žemės. 

- Tuomet užsukite pas Goldštainus ir pažiūrėkite, kaip jie laikosi, - 
paprašiau. 

- Čia jos šuo, - susiprotėjo senukas. - O aš vyliausi... - jis palinga- 
vo galva. 

- Jos, - patvirtinau. - Nenoriu, kad mergaitė išeitų laukan ir pama- 
tytų tokį vaizdą. 

- Žinoma, bet... 

- Aš jam padėsiu, - pareiškė ponia Fevero. Dabar atrodė geriau, ci- 
garetės jau buvo atsikračiusi. Ji ištiesė ranką link dešiniosios mano pa- 
žasties ir sudvejojo. - Ar jums skaudės? 

Suprantama, bet sopuliai neprilygs skausmui, kuris mane ims vars- 
tyti, jei liksiu sėdėti. Taip ir pasakiau. Džonas nudrožė takeliu, vedan- 
čiu į Goldštainų namą. Aš įsikibau į “Hamerio"' buferį. Padedant poniai 
Fevero, galop atsistojau. 

- Jūs turbūt neturėsite, kuo pridengti šunį? 

- Tiesą sakant, bagažinėje guli kilimėlio atraiža. 

- Gerai. Puiku. 

Ji pajudėjo link užpakalinės automobilio dalies - atsižvelgiant į “Ha- 
merio“ apimtis, žygiuoti teks ilgai - ir staiga atsisuko. 

- Dėkui Dievui, šuo nugaišo anksčiau nei mergaitė sugrįžo. 

- Taip, - atsakiau. - Dėkui Dievui. 


Iki mano kotedžo, stovinčio gatvės gale, kelias driekėsi netolimas, 
bet, kol iki jo nupukšnojau, užtrukau gana daug laiko. Kai pasiekiau na- 
mus, ranką, kurią vadinau “Ramento kumščiu“, dilgino peršulys, ant 
mano marškinių sukrešėjo Gendalfo kraujas. Tarp širminių laukujų du- 
rų ir staktos radau įkištą kortelę. Ištraukiau ją ir apverčiau. Po išsišiepu- 
sios, skautiškai saliutuojančios mergaitės piešinėliu perskaičiau Žinutę: 


JUS APLANKĖ DRAUGĖ IŠ VIETINIO KVARTALO, 
KETINUSI PASIDALINTI NAUJIENOMIS 
APIE SKANIUS SKAUTŲ SAUSAINIUKUS. 

NORS ŠIANDIENĄ JŪSŲ NERADO, 
Monika ATEIS VĖLIAU. IKI GREITO PASIMATYMO! 
Savo varde raidės "1"? taškelį Monika pakeitė veideliu su šypsenėle. 
Sumaigiau kortelę ir šlubuodamas dušo kryptimi nusviedžiau ją į šiukš- 
liadėžę. Ten pat nutrenkiau marškinius, džinsus, iškruvintus apatinius. 
Nebenorėjau jų matyti. Niekada. 

* X X 


Mano “Leksusas", nuriedėjęs nuo konvejerio vos prieš porą metų, 
stovėjo ant įvažiavimo tako, tačiau po avarijos taip ir nesėdėjau už vai- 
ro. Vaikis iš gretimos aukštesniosios mokyklos pristatydavo maisto 
produktus tris kartus per savaitę. Ketė Gryn taip pat mielai būtų užsu- 
kusi į artimiausią prekybos centrą, jei tik būčiau paprašęs, arba prieš ei- 
linį kankynių seansą nuvežusi mane į “Blokbaster" kino teatrą (po tre- 
niruočių jausdavausi pernelyg išsekęs). Jeigu man kas būtų pasakęs, 
kad rudenį vėl sėdėsiu vairuotojo vietoje, tam žmogui būčiau nusijuokęs 
į akis. Baimę kėlė ne suluošinta koja; šaltas prakaitas mane išmušdavo 
vien nuo minties apie vairavimą. 

Tačiau po dušo būtent tuo ir užsiėmiau: įsitaisiau už vairo, įjungiau 
variklį, žvelgdamas per dešinįjį petį priverčiau automobilį atbulomis nu- 
burgzti takeliu. Vietoj įprastų dviejų oksikontino piliulių, išgėriau ketu- 
rias, todėl tikėjausi, kad sugebėsiu nukakti į “Sustok ir apsipirk" par- 
duotuvę, iškilusią netoli Rytinės Hoito bei Rytinės Pakrantės gatvių san- 
kryžos, ir parsibelsti nepakvaišdamas iš skausmo, pakeliui nieko nepar- 
trenkdamas. 

Prekybos centre laiko negaišau. Produktų sąrašo neturėjau, tiesiog 
įsiveržiau į parduotuvę, trumpam stabtelėjau greta mėsos paketų vitri- 
nos ir nusvyravau prie kasos, kuri aptarnavo klientus, prigriebusius ne 
daugiau kaip dešimt prekių - jokių kuponų man nereikėjo, su nuolaidų 
kortelėmis žaisti nesiruošiau. Vis dėlto, kai grįžau į Asterio kelią, jau- 
čiausi lyg apkvaišęs. Jei mane būtų sustabdęs “faras", jis tikrai būtų 
nusprendęs, kad aš girtas kaip pėdas. 

Laimei, su policija nesusidūriau. Neilgai trukus aplenkiau Goldštainų 
namus, ant kurio įvažiavimo tako stovėjo keturi automobiliai, prie šali- 
gatvio dunksojo dar mažiausiai pustuzinis, ir iš kiekvieno lango plūdo 
ryški šviesa. Karštąja šeimos linija Monikos mama išsikvietė paramą, ir 
į pagalbos šauksmą, berods, atsiliepė daugybė giminaičių. Tuo geriau 
jiems visiems. Tuo geriau pačiai Monikai. 

Nepraėjus nė minutei, jau sukau “Leksusą" link savojo kotedžo. 
Nors vaistų išgėriau nemažai, nuo būtinybės minkyti akseleratoriaus ir 
stabdžio pedalus dešinioji koja nemaloniai tvinkčiojo, negana to, mane 
kamavo senamadiškas, įtampos sužadintas galvos skausmas. Bet di- 
džiausia problema tapo alkis. Štai, kodėl nulėkiau į parduotuvę. Jei at- 
virai, žodis “alkis"?" skamba per švelniai. Aš jaučiausi išbadėjęs, ir į šal- 
dytuvą sudėti lazanijos likučiai manęs netenkino. Taip, patiekalas mėsos 
turėjo, bet man jos neužteko. 

Užvirtęs ant ramento įgriuvau pro tarpdurį - dėl oksikontino per- 
tekliaus sukosi galva, - po virykle skubiai atidariau stalčių, ištraukiau 

keptuvę ir ją trinktelėjau ant vieno iš degiklių. Jungiklį pasukau iki aukš- 
čiausios padalos, nė neišgirdau, kaip sušnypštė užsižiebusios dujos. 
Tuo momentu nuo maltos jautienos susitelkęs draskiau plastiko įpaka- 
vimą. Į keptuvę nusviestą mėsą suplojau delnu ir tik tada iš stalčiaus 
apčiuopomis išžvejojau mentelę. 

Grįžęs namo, nusimetęs drabužius ir įsirangęs į dušinę, klaidingai 
nusprendžiau, jog skrandžio virpulius pakurstė pykinimas. Paaiškini- 
mas atrodė logiškas. Tačiau, nuo kūno plaunant muilo putas, iš pilvo 
atsklido tylus, niekaip nenutrūkstantis urzgesys, kurį, paprastai, išgauna 
tuščiąja eiga veikiantis variklis. Vaistai jį truputį prislopino, bet dabar 
gurgimas kaip reikiant sustiprėjo. Nė negalėjau prisiminti, kada gyveni- 
me mane graužė toks alkis. 

Mentele apverčiau groteskiškai masyvų mėsos paplotį ir paban- 
džiau suskaičiuoti iki trisdešimties. Pamaniau, jei išlaikysiu aukštą ugnį 
pusę minutės, mano užsiėmimas bent iš dalies panašės į procesą, kurį 
žmonės vadina “mėsos kepimu“. Ech, ir kodėl aromato neprasklaidžiau 
ventiliatoriumi! Kvapas taip sudirgimo šnerves, kad neprisikasiau nė iki 
dvidešimties. Ties septyniolika čiupau popierinę lėkštutę, ant jos išver- 
čiau mėsainį ir atsirėmęs į spintelę suleidau dantis į pusžalę maltą jau- 
tieną. Įveikęs maždaug pusę patiekalo išvydau raudonus syvus, kurie 
sunkėsi iš žalios mėsos, ir vienai sekundės dalelei sąmonėje nutvisko 
Gendalfo vaizdas, į mane išsprogusios akys, kraujas bei išmatos, var- 
vančios iš sumaitoto pasturgalio, ant užpakalinių sulaužytų kojų aplim- 
pančios kailį. Mano skrandis nė nevirptelėjo, tik nekantriai pareikalavo 
dar daugiau maisto. Aš buvau išalkęs. 

Išalkęs. 


Tą naktį sapnavau miegamąjį, kuris tiek metų priklausė mudviem 
su Pema. Ji tysojo šalia ir pūtė į akį, todėl negirdėjo kimaus balso, 
skambančio kažkur pirmame tamsaus namo aukšte: “Jaunevedžiai ir 
giltinės draugai, jaunavedžiai ir giltinės draugai '. Lyg užsikirtusi 
plokštelė. Papurčiau žmoną, bet ji tik nusisuko. Į kitą pusę nuo manęs. 
Sapnai dažniausiai byloja tiesą, ar ne? 

Atsikėliau ir laipteliais nusileidau žemyn; kol lipau, laikiausi už tu- 
rėklų, kad nereikėtų visu kūnu užgriūti gyjančios kojos. Kažkodėl pasi- 
jutau keistai gniauždamas nušlifuotą, gerai pažįstamą medienos strypą. 
Tik atsidūręs apačioje suvokiau, kur šuo pakastas. Fakto nepaneigsi, 
net jeigu jis tau nepriimtinas: pasaulyje viešpatauja dešiniai. Jiems gami- 
namos gitaros, mokyklų suolai, prietaisų skydeliai amerikietiškuose au- 
tomobiliuose. Turėklai namuose, kuriuose gyvenau kartu su šeima, iš- 
imtimi netapo. Nors pastatą surentė “Frimentlo" kompanija, pagal ma- 

no projektą, žmona ir abi dukterys buvo dešiniarankės, todėl teko pa- 
klusti daugumos valiai. 

Bet prieš akimirką jutau, kaip mano ranka braukė turėklus. 

Ko tu stebiesi, tariau sau. Juk čia sapnas. Kaip ir ši popietė. Su- 
pranti? 

Gendalfo aš nesapnavau, paprieštaravau, tuo tarpu svetimas bal- 
sas nepaliaujamai kartojo: Jaunavedžiai ir giltinės draugai. Tik dabar 
jis buvo girdėti daug arčiau. Kad ir kas įsibrovė į namą, tas žmogus tū- 
nojo svetainėje. Ten keliauti nė kiek netroškau. 

Ne, Gendalfo nesapnavau, pagalvojau. O gal mintis užgimė iliuzi- 
nėje dešiniojoje rankoje? Sapnas šunį pribaigė. 

Ar jis nusibaigė pats? Ar būtent tai man mėgino pasakyti balsas? 
Nes aš netikėjau, jog terjeras išleido paskutinį kvapą be pašalinės pagal- 
bos. Maniau, kad jam reikėjo padėti. 

Žengiau į senąją savo svetainę, nors nejutau kilnojąs kojų. Judėjau, 
kaip įprasta sapnuose; man rodės, kad aplinkinis pasaulis slenka, trau- 
kiasi atgal nelyginant ekstravagantiška projekcija. Kambaryje, senajame 
supamajame krėsle, pamačiau Rebą, pyktį tramdančią, nūnai iki tikro 
vaiko apimčių užaugusią lėlę. Virš grindų švytavo siaubingos, bekaulės, 
rožinės jos kojos, apautos juodais sandalais. Burną terliojo kraujas, bet 
ne žmogaus ar šuns. Sapne neabejojau, kad jos lūpos apteko syvais, iš- 
tryškusiais iš pusžalio mano mėsainio - tais pačiais, kuriuos nulaižiau 
nuo popierinės lėkštelės, kai sučiaumojau visą mėsą. 

Mus vijosi negera varlė, sustūgo Reba. Ji turi DANTYŠ! 


Tas žodis - DANTYS - tebeaidėjo galvoje, kai atsisėdau ir ant savo 
kelių išvydau šaltą spalio mėnesienos lopinėlį. Man norėjosi surikti, bet 
aš teįstengiau kelis sykius tyliai švokštelėti. Krūtinėje dundėjo širdis. 
Pabandžiau sugraibyti stalinę lemputę ir, ačiū Dievui, nenušveičiau jos 
ant grindų. Vis dėlto, kambariui nušvitus, paaiškėjo, kad šviestuvo pa- 
grindas perpus išniro virš staliuko krašto. Radijo laikrodis rodė 3:19 
nakties. 

Nukoriau kojas nuo lovos, ranka siekdamas telefono. Jeigu tau ma- 
nęs prisireiks, skambink nedvejodamas, sakė Keimenas. Bet kuriuo pa- 
ros metu. Jei psichologo numeris būtų įtrauktas į miegamajame esančio 
telefono atmintinę, tikrai būčiau jam susukęs. Bet kai galutinai atsigaive- 
lėjau - kai įsisąmoninau esąs prie Feileno ežero, o ne senajame Mendotos 
Aukštumų name, ir suvokiau, kad negirdžiu jokio kimaus, iš pirmo aukš- 
to atvilnijančio balso, - poreikis susisiekti su daktaru atslūgo. 

-Reba, pykčio tramdymo lėlė, sėdinti supamajame krėsle, ištįsusi iki 
tikro vaiko ūgio... kodėl gi ne? Aš tikrai siutau, tik, žinoma, ant ponios 

Fevero, o ne vargšelio Gendalfo, ir neturėjau nė menkiausio supratimo, 
kuo čia dėtos dantytos varlės. Svarbiausias klausimas, mano nuomone, 
susijęs su Monikos šunimi. Nužudžiau aš Gendalfą, ar jis pats pasimirė? 

O gal derėtų paklausti, kodėl vėliau jaučiausi toks alkanas? Gal ši- 
tas klausimas ir turėtų būti esminis? 

Kodėl mano skrandis taip netikėtai pareikalavo mėsos? 

- Suėmiau jį abiejomis rankomis, - sukuždėjau. 

Viena ranka, nes tau liko tik tiek. Sveikąja, kairiąja ranka. 

Tačiau atmintis tikino, kad šunį laikiau rankomis. Daugiskaita. Nu- 
kreipiau pyktį 

(ji buvo RAUDONA) 

nuo tos kvaišos moters su cigarete bei mobiliuoju telefonu, kažkaip 
panirau į save, užstrigau idiotiškame uždarame cikle... priglaudžiau jį 
prie savęs... be abejo, regėjau haliucinaciją, bet atmintis ją išsaugojo. 

Šunį laikiau abejomis rankomis. 

Gendalfo sprandą prilaikiau kairiąja alkūne, kad jį pasmaugčiau de- 
šiniosios rankos pirštais. 

Uždusinčiau, išvaduočiau iš kančių. 

Miegojau be marškinėlių, todėl pakreipęs galvą puikiai mačiau savo 
strampą. Galėjau jį pakrutinti, bet ne daugiau. Taip padaręs įbedžiau 
žvilgsnį į lubas. Širdies tvinksniai mažumėlę sulėtėjo. 

- Gendalfas padvėsė nuo sužalojimų, - ištariau, - ir nuo šoko. Tai 
patvirtins autopsija. 

Aišku, niekas nesivargindavo skrosti šunų, kurie nugaišdavo, kai 
juos į košę sutrindavo nerūpestingų, išsiblaškiusių moterų vairuojami 
“Hameriar"". 

Spoksodamas į lubas iš visos širdies troškau, kad šitas gyvenimas 
užsibaigtų. Taip užtikrintai prasidėjęs, bet nelaimingas gyvenimas. Ma- 
niau, tąnakt nebeužmigsiu, bet galop užsnūdau. Galų gale mes nu- 
vargstame nerimauti. 

Taip sako Vajermenas. 


KAIP NUPIEŠTI PIEŠINĮ (II) 


Nepamirškit, jog tiesa slypi smulkmenose. Kad ir kaip žvelgiate į 
pasaulį, kad ir kokį stilių jis primeta jūsų, kaip menininko, darbams, tie- 
sa slypi smulkmenose. Suprantama, velnias gali pakišti koją net ir šiuo 
atveju - taip tvirtina visi, - bet galbūt žodžiai “tiesa" ir "velnias" nusako 
tą pačią sąvoką. Visai įmanoma. 

Vėl įsivaizduokite mažylę, iškritusią iš brikelės. Į žemę ji tvojosi de- 

šiniąja galvos puse, bet nuo trinktelėjimo labiausiai nukentėjo kairioji 
smegenų dalis - pamenate, ką reiškia kontrasmūgio principas? Kairiaja- 
me smegenų pusrutulyje glūdi Broka sritis - nors trečiame dvidešimto 
amžiaus dešimtmetyje niekas to nežinojo. Broka sritis atsakinga už kal- 
bos atgaminimą. Jei ganėtinai stipriai ją sutrenksite, nebepajėgsite šne- 
kėti, kartais trumpam, kartais visiems laikams. Tačiau gebėjimas regėti 
skiriasi nuo kalbos dovanos - nors tuodu dalykai ir labai artimai susiję. 

Mergytė mato viską. 

Mato penkias savo seseris. Jų sukneles. Vėjo ištaršytus plaukus, 
kai jos grįžta iš lauko. Tėvo ūsus, vietomis jau pražilusius. Auklę Mel- 
dą - ne vien namų tvarkytoją, bet iš visų žmonių, kokius mergaitė pa- 
žįsta, labiausiai primenančią motiną. Mato skarelę, kuria auklytė ap- 
sivynioja galvą užsiimdama valymo darbais, ir mazgą virš aukštos, ru- 
dos Meldos kaktos, sidabrines jos apyrankes, žaižaruojančias saulės 
spinduliuose, kurie veržiasi pro langus. 

Smulkmenos, smulkmenos, tiesa slypi smulkmenose. 

Ar vaizdus norisi išsakyti žodžiais? Net ir sutrenktoms, pažeistoms 
smegenimis? O, taip, neabejotinai. 

Ji mintija: Man skauda galvą. 

Ji mintija: Nutiko kažkas blogo, ir aš nebežinau, kas esu. Kur 
esu. Ir ką reiškia tie ryškūs vaizdai, kurie mane supa. 

Ji mintija: Libita? Mano vardas Libita? Kažkada žinojau. Anksčiau 
galėjau kalbėti, bet dabar žodžiai sprunka nuo manęs kaip žuvys van- 
denyje. Man reikia žmogaus su plaukeliais, kurie kyšo virš jo lūpos. 

Ji mintija: Čia mano tėtis, bet kai bandau jį pakviesti, surinku: “Auš- 
tis! Auštis!“", nes pastebiu paukštį, skrendantį už lango. Matau kiekvieną 
plunksną. Į stiklinį karoliuką panašią akį. Matau koją, ir kaip ji riečiasi lyg 
būtų lūžusi. Ne, reikia sakyti “sulenkta"". Man skauda galvą. 

Į kambarį įeina mergaitės. Marija ir Hana. Bet jai labiau patinka 
dvynės, kurios irgi mažos. 

Ji mintija: Anksčiau Mariją ir Haną apšaukdavau Bjauriomis Druč- 
kėmis. Ūmai suvokia, kad vėl žino jų pravardę. Štai dar vienas daly- 
kas, kurį pavyko atgaminti. Dar vienos smulkmenos pavadinimas. 
Veikiai jį pamirš, tačiau, kai prisimins kitą sykį, “"Bjaurios Dručkės" 
išliks galvoje ilgiau. Dėl to nekyla abejonių. 

Ji mintija: Kai mėginu sakyti "Hana", man išeina “Auštis! Auštis!" 
Kai mėginu sakyti “Marija", man išeina “Ya! Ya!“. Nedorėlės juokiasi. 
Aš verkiu. Noriu tėčio, bet nepamenu, kaip jį kviesti. Tą žodį vėl už- 
mirštu. Žodžiai nuo manęs lekia šalin kaip paukščiai. Seserys šneka. 
Šneka, šneka, šneka. Mano gerklė džiūsta. Bandau paaiškint, kad esu iš- 
troškusi, bet man gaunas: “Ožkas! Ožkas!“ Jos tik juokiasi, tos bjaury- 

bės. Aš sutvarstyta, užuodžiu jodą ir prakaitą, klausausi, kaip nedorėlės 
kvatoja. Ateina Melda raudona galva, nes jos plaukus dengia skarelė. 
Apvalūs auklės daikčiukai blyksi, blyksi, blyksi saulės šviesoje, ir aš Ži- 
nau, kad jie vadinami “apyrankėmis"". Sakau: “Ožkas! Ožkas!“, tačiau 
auklė nesupranta. Tada priduriu: “Uodukas! Uodukas!“, o ji sodina 
mane ant puoduko, nors man 1r nereikia. Sėdėdama moju ranka. “Uo- 
dukas! Uodukas!“* Ateina tėtis. “Ko šaukiat?"" Ant jo veido pilna baitų 
burbuliukų, bet vienoje vietoje oda švari. Nes ten jis perbraukė daiktu, 
kuris nuima plaukus. Jis mato, kur rodau, ir sumeta, ko noriu. “Juk ji 
ištroškusi.'* Į puodelį pripila vandens. Kambarys saulėtas. Šviesoje, ku- 
rioje plevena dulkelės, slenka jo ranka su puodeliu, ir tas vaizdas man 
labai gražus. Išgeriu viską iki paskutinio lašo ir vėl surinku, bet dabar iš 
džiaugsmo. Jis mane apglėbia ir bučiuoja, bučiuoja, bučiuoja. Stengiuos 
ištarti “Tėti"", bet negaliu. Tada pagalvoju apie jo vardą, atsimenu - Džo- 
nas, - tuo pačių metu man iš burnos ištrūksta: “Tėti!"", ir jis dar stipriau 
mane apkabina. 

Ji mintija: Po to, kai nutiko kažkas blogo, “ Tėtis" tapo pirmuoju 
mano žodžiu. 

Tiesa slypi smulkmenose. 


DIDYSIS ROŽINUKAS 


Keimeno geografinis metodas pasiteisino, bet į Floridą, kurioje teko 
sutvarkyti tai, kas išsiderino mano galvoje, pakliuvau atsitiktinai. Ne, 
geografinės priemonės pasitvirtino tik dėl Dumos Ky salos ir Didžiojo 
Rožinuko. Man asmeniškai šios vietos tapo atskiru, savitu pasauliu. 

Iš Sent Polo išvykau lapkričio dešimtąją su viltimis širdyje, tačiau 
be rimtų lūkesčių. Manęs palydėti atėjo Ketė Gryn, reabilitacijos kara- 
lienė. Ji pabučiavo mane į lūpas, stipriai apkabino ir sušnibždėjo: 

- Edi, tegul išsipildo visos tavo svajonės. Linkiu, kad gražiausi sap- 
nai virstų tikrove. 

- Dėkui, Kete. - Pasijutau sujaudintas, nors dabar man ramybės ne- 
davė sapnas apie Rebą, pykčio tramdymo lėlę, užaugusią iki vaiko ap- 
imčių, sėdėjusią mėnesienos apšviestame kambaryje, mudviejų su Pe- 
ma name. Be ši/o sapno galėjau kuo puikiausiai apsieiti. 

- Ir atsiųsk man atviruką iš “Disnėjaus pasaulio“. Man labai norė- 
tųsi tave pamatyti su peliuko Mikio ausimis. 

- Būtinai. - Bet į Disnėjaus atrakcionų parką taip ir nenuvažiavau. 
Neapsilankiau nei “Jūros pasaulyje", nei “Busko soduose" ar Deitonos 
trasoje. 

Kai atsisveikinau su Sent Polu ir išskridau “Lyru 55" (Finansiškai 
užtikrintas pensijinis laikotarpis turi savų privalumų), termometras rodė 
dvidešimt keturis laipsnius, o pirmosios snaigės žadėjo eilinę ilgą, šiau- 
riniam kraštui būdingą žiemą. Nusileidęs Sarasotoje patekau į saulėkaitą 
ir aštuoniasdešimties penkių laipsnių karštį.* Nors link privataus termi- 
nalo siūbavau, į degutbenio pagrindą stuksendamas patikimuoju raudo- 
nuoju ramentu, jutau, kaip klubikaulis man dėkoja. 

Atminus tą tarpsnį, mane apima mišinys keisčiausių emocijų: mei- 
lės, ilgesio, stingdančios baimės, siaubo, apgailestavimo ir širdies gel- 
mėse užgimusios palaimos, kurią išgyvena tiktai sugebėję atsitraukti 
nuo mirties slenksčio. Turbūt taip jautėsi Adomas ir Ieva. Manot, jie 
dairėsi atgal pėdindami takeliu, atvedusiu iki slegiančios politinės kulkų, 
bombų ir palydovinės televizijos nūdienos? Žiūrėjo pro angelus, ugni- 
niais kardais saugojančius uždarytus vartus? Be abejo. Porelei veikiau- 
siai knietėjo paskutinį kartą išvysti žaliąjį, prarastąjį pasaulį, kur nestigo 
gardaus vandens, kur gyveno geraširdžiai gyvūnai. Ir, suprantama, žal- 
tys. 


Į vakarus nuo Floridos pakrantės driekiasi žavinga koralinių rifų 
grandinė. Turėdamas septynmylius batus, iš Longbouto galėtumėte aki- 
moju atsidurti Lide, iš Lido žengti į Siestą, iš pastarosios persikelti į Kei- 
sį. Ketvirtas žingsnis jus atvestų į Dumos Ky salelę - ji ištįsusi per de- 
vynias mylias, o skersis plačiausioje vietoje siekia pusmylę, - plytinčią 
tarp Keisio Ky ir Don Pedro salų. Didžiąją, neapgyvendintą jos dalį su- 
darė banjanų, palmių, asiūklinių kazuarinų tankmė ir kopomis pamar- 
gintas, palei Meksikos įlanką nudrikęs paplūdimys, kurį sergėjo iki 
juosmens iškilusių šluotelinių jūravižių ruožas. “Jūravižės šioms vietoms 
priklauso, - kartą man pasakė Vajermenas, - bet kiti mėšlini augalai čia 
neturėtų augti be drėkinimo sistemos." Nemažai laiko Dumos Ky saloje 
praleidau tiktai Vajermeno ir Krikštatėvio Nuotakos draugijoje. 

Sendės Smit, nekilnojamo turto agentės iš Sent Polo, paprašiau 
man surasti ramią vietelę - gal net užsiminiau, kad ji turėtų būti a/oki, 
nors dėl to nesu tikras - bet ne per daug nutolusią nuo civilizacijos ir 
jos paslaugų sistemos. Prisiminęs, ką patarė Keimenas, pridūriau norįs 
ją išsinuomoti mažiausiai metams, ir dėl kainos galvos nekvaršinau, jei 
tiktai nuo manęs nebandys nulupti devynių kailių. Net ir kamuojamas 
depresijos bei nuolatinio, tik protarpiais atslūgstančio skausmo, nė kiek 
netroškau, kad manimi pasinaudotų. Visus reikalavimus Sendė įvedė į 
savo kompiuterį, o tas išmetė informaciją apie Didįjį Rožinuką. Tiesiog 
laimingas atsitiktinumas. 

*24 ir 84 laipsniai pagal Farenheitą maždaug lygu -4,5 ir 28,9 pagal Celsijų. 

Bet, jei atvirai, aš tuo netikiu. Nes net ir ankstyvieji mano piešiniai, 
regis, savyje turi... na, nežinau... kažką tokio. 
Kažką. 


Tą dieną, kai į naujuosius namus riedėjau išsinuomotu automobiliu 
(vairavo Džekas Kantoris, jaunuolis, kurį Sendė Smit nusamdė per Sa- 
rasotos įdarbinimo agentūrą), apie Dumos Ky istoriją nieko nenutuo- 
kiau. Žinojau tik tiek, kad iš Keisio Ky į ją galima nuvažiuoti ketvirtame 
dešimtmetyje - tada, kai Ruzvelto įsaku įsikūrė Darbo Projektų organi- 
zacija - suręstu pakeliamu tiltu. Nusigavęs į kitą jo pusę pastebėjau, kad 
šiaurinis salos galas apvalytas nuo augmenijos, vešančios likusioje da- 
lyje. Kitaip tariant, išvydau atitinkamai suformuotus parkus (Floridoje 
užsiimant dekoratyvine sodininkyste, palmes ir vejas tenka kone be pa- 
liovos drėkinti). Pamačiau pustuzinį namų, iškilusių prie siauro, vieto- 
mis aplopyto, į pietus vedančio keliuko. Paskutinis iš statinių atrodė 
kaip milžiniška ir elegantiška hasienda. 

Visai netoli, virš Meksikos įlankos stūksojo rožinis namas - nuo til- 
to jį skyrė atstumas, prilygstantis futbolo stadiono ilgiui. 

- Tai naujoji mano buveinė? - paklausiau mąstydamas: Meldžiu, 
Viešpatie, leisk man apsistoti čia. 

- Neįsivaizduoju, pone Frimentlai, - atsakė Džekas. - Sarasotą pa- 
žįstu gerai, bet Dumoje lankausi pirmą sykį. Neturėjau, dėl ko važiuoti 
į salą. - Jis sustabdė automobilį prie pašto dėžutės, pažymėtos didžiuliu 
raudonu numeriu 13. Dirstelėjo į aplanką, padėtą tarp mūsų, ant sėdy- 
nės. - Taip, mes jau vietoje. Lašišos Kyšulys, numeris trylika. Jūs ne- 
prietaringas? 

Papurčiau galvą nenuleisdama akių nuo pastato. Dužusių veidro- 
džių ar juodų kačių niekada nepaisiau, bet visuomet tikėjau... na, gal ne 
meile iš pirmo žvilgsnio, nes aistra, kokia “Vėjų nublokštuose'' užsiplies- 
kia Retas su Skarlet, man nebūdinga. Bet simpatija? Be abejo. Šią paju- 
tau Pemai, kai mudu susipažinome per dvigubą pasimatymą (ji atėjo su 
kitu vaikinu). Didysis Rožinukas taip pat akimirksniu mane sužavėjo. 

Namas slėgė atraminius pastolius, fasadas buvo atsikišęs virš po- 
tvynio zonos. Prie įvažiavimo takelio stirksojo pilka lazda su kreivai pri- 
kaltu ženklu: EITI DRAUDŽIAMA, bet perspėjimas, spėjau, man nega- 
iojo. “Pasirašot nuomos sutartį, ir galite ten gyventi ištisus metus, - aiš- 
kino Sendė. - Net jeigu savininkas nutars parduoti savo turtą, jūsų 1š- 
keldinti negalės visus dvylika mėnesių." 

Džeko vairuojamas automobilis lėtai priartėjo prie užpakalinių du- 
rų... vienintelių durų, nes Didžiojo Rožinuko priešakys kabėjo virš įlan- 
kos. 

- Stebiuosi, kad namą leido statyti praktiškai virš vandens, - tarė 
vaikinas. - Bet senais laikais, matyt, viskas buvo kitaip. - Gili senovė 
jam turbūt asocijavosi su devintuoju dvidešimto amžiaus dešimtmečių. 
- Štai jūsų mašina. Tikiuosi, ji jums patiks. 

Asfaltuotoje, plyšiais išraižytoje aikštelėje, į dešinę nuo namo, sto- 
vėjo vienas iš amerikietiškų, į akis nekrentančių, vidutinio dydžio auto- 
mobilių, kuriuos klientams siūlo nuomos kompanijos. Už vairo nesėdė- 
jau nuo tos popietės, kai ponia Fevero partrenkė Gendalfą, todėl į ratus 
tik pašnairavau. Mano dėmesį prikaustė kampuotas, rožinis, metams įsi- 
gytas dramblys. 

- Nejau vietinė valdžia neišleido jokių dekretų, kurie draustų staty- 
bas pernelyg arti Meksikos įlankos? 

- Šiais laikais įsakų netrūksta, bet vargu ar jų buvo seniau, kai pa- 
statas iškilo. Praktiniu požiūriu, lįsti prie vandens nepatartina dėl paplū- 
dimio erozijos. Abejoju, ar namas taip kybojo, kai jį rentė. 

Jaunuolis, žinoma, neklydo. Po aptverta veranda, vadinama Flori- 
dos prieangiu, įžiūrėjau ne trumpesnius kaip šešių pėdų pastolius. Jeigu 
jie neįkasti pamatinėje uolienoje, į šešiasdešimties pėdų gelmes, kote- 
džas galų gale prasmegs Meksikos įlankoje. Tai tik laiko klausimas. 

Džekas Kantoris balsu išsakė mano mintis ir nusišypsojo. 

- Nesibaiminkit. Kertu lažybų, kad įspėjimų sulauksite apsčiai. Iš- 
girsite pastatą dejuojant. 

- Kaip Ešerų namą. 

Vaikino veide nušvito dar platesnė šypsena. 

- Šitas išstovės mažiausiai penkerius metus. Bet vėliau jį tikrai pri- 
pažins netinkamu. 

- Nebūk toks tikras, - atsakiau. Džekas apsuko automobilį pirm- 
galiu į vartus, kad nereikėtų toli tempti iš bagažinės ištrauktą mano tur- 
tą. Tiesą sakant, daug mantos nesivežiau: tris lagaminus, drabužių 
krepšį, plieninį lagaminėlį su nešiojamu kompiuteriu ir kuprinę, pri- 
kimštą elementariais dailės reikmenimis, iš esmės, sąsiuviniais bei spal- 
votais pieštukais. Su kitu savo gyvenimu atsisveikinau neapsikrovęs 
daiktais. Pamaniau, kad naujajame labiausiai pravers čekių knygutė ir 
kreditinė “American Express" kortelė. 

- Ką turite omenyje? 

- Žmogui, sau leidusiam statytis namą šioje vietoje, iš pradžių rei- 
kėjo pamaloninti SK prižiūrėtojus. 

- Ką reiškia SK? 

Kelias sekundes paaiškinti negalėjau. Mintyse mačiau, apie ką kal- 
bėjau: vyrus baltais marškiniais ir kaklaraiščiais, užsidėjusius geltonus, 
smūgiams atsparius šalmus, rankose laikančius segtuvų lenteles. Netgi 

įžvelgiau šratinukus, styrančius iš marškinių kišenių, kurias dengė plas- 
tiko apsauga. Velnias slypi smulkmenose, ar ne? Deja, kokiems žo- 
džiams priklausė raidės SK, sumąstyti neįstengiau, nors juos žinojau 
taip pat gerai, kaip ir savo vardą. Akimoju įniršau. Mane staiga apėmė 
įsitikinimas, jog kairiosios rankos pirštus derėtų suspausti į kumštį ir 
smogti į jaunuolio, sėdinčio šalia, Adomo obuolį. Taip pasielgti privalau, 
tvirtinau sau, nes mane suerzino jo klausimas. 

- Pone Frimentlai? 

- Sekundėlę, - atsiliepiau ir mintyse pridūriau: man pavyks. 

Pagalvojau apie Doną Fildą, dešimtajame dešimtmetyje tikrinusį ne 
mažiau kaip pusę mano pastatų (bent man taip dingojosi), ir pajutau, 
kad sąmonė netrukus atliks asociacijų triuką. Umai sumojau, jog sėdžiu 
įsitempęs it styga, ant kelių gniauždamas rankas. Vaikino balsas išdavė 
nerimą, bet tuo nesistebėjau. Atrodžiau kaip žmogus, kurį surietė gast- 
rito priepuolis. Arba širdies smūgis. 

- Atleisk, - pagaliau prabilau. - Aš buvau patekęs į avariją. Susi- 
trenkiau galvą. Kartais mano atmintis šlubuoja. 

- Nesijaudinkit. Tai nesvarbu. 

- SK reiškia “statybų kodeksą“. Paprasčiau kalbant, jo prižiūrėtojai 
sprendžia, nugrius tavo statinys ar ne. 

- Šnekat apie kyšius? - naujasis mano darbuotojas apniuko. - Na, 
ko tik nepasitaiko. Ypač čia. Pinigai atveria visas duris. 

- Kam tas cinizmas! Kartais padeda draugiški santykiai. Statybinin- 
kai, rangovai, SK prižiūrėtojai, netgi inspektoriai iš darbo saugos ir 
sveikatos administracijos... jie dažniausiai užsuka į tuos pačius barus, 
visi lankė tas pačias mokymo įstaigas - Nusijuokiau. - Kai kuriais atve- 
jais, pataisos mokyklas. 

- Šiauriniame Keisio Ky gale, kur vanduo ėmė sparčiau ardyti pa- 
plūdimį, inspektoriai išbrokavo porą namų. Vienas jų net įkrito į jūrą. 

- Na, kaip minėjai, aš išgirsiu dejones. Iš pažiūros, jis lyg ir tvirtas. 
Suneškim mano daiktus. 

Atlapojau dureles, išlipau laukan ir susverdėjau, nes gyjantį klubi- 
kaulį nutvilkė skausmas. Jei ne ramentas, kurį laiku įrėmiau į žemę, ga- 
lėjau pasisveikinti su Didžiuoju Rožinuku išsikėsnodamas ant akmeni- 
nio laiptelio. 

- Aš sunešiu daiktus, - tarė Džekas. - Pone Frimentlai, eikite vidun 
1r prisėskite. Jums nepakenktų ir šaltas gėrimas. Atrodote nusiplūkęs. 


Daug jėgų atėmusi kelionė ne šiaip mane nuvargino. Kai svetainėje su- 
dribau į fotelį (visu kūnu, kaip įprastai, pakrypdamas į kairę, dešiniąją koją 
laikydamas kuo tiesiau), atvirai sau pripažinau, kad jaučiuosi išsekęs. 

Bet namų kol kas nesiilgėjau. Pirmyn atgal kursuojantis Džekas 
perkėlė mantą į erdvesnį iš dviejų miegamųjų, mažesniajame ant stalo 
padėjo nešiojamą kompiuterį, tuo tarpu aš žvilgsnio neatplėšiau nuo va- 
karinės, stiklinės sienos, už jos atsivėrusio vaizdo į Floridos prieangį ir 
Meksikos įlanką. Karštą lapkričio popietę spiginausi į beribę, tarsi lenta 
plokščią žydrynę ir net per uždarytą sieninį langą girdėjau tylius, ritmiš- 
kus jos atodūsius. Ji neturi aiminties, pamaniau. Mintis pasirodė keista 
ir neįprastai optimistiška. Juk dar nebuvau išsprendęs savų problemų, 
susijusių su prisiminimais - ir pykčiu. 

Džekas grįžo iš svečių kambario ir atsisėdo ant kušetės ranktūrio. 
Taip pritupia jaunas žmogus, kuriam maga pasišalinti, dingtelėjo man. 

- Svarbiausius maisto produktus jums parūpinau - prašneko. - Be 
to, salotų maišelį, mėsainį ir keptą vištieną plastiko kapsulėje - namuose 
ją vadiname “Astronautų vištiena“. Tikiuosi, patiekalas jums patiks. 

- Neabejoju. 

- Dviejų procentų riebumo pieną... 

- Puiku. 

- ...1r pieno-grietinėlės mišinį. Jei norėsite, kitąsyk atvešiu tikros 
grietinėlės. 

- Ketini užkimšti vienintelę švarią mano arteriją? 

Jis prajuko. 

- Sandėliuke pilna konservuoto mėš... maisto. Kabelis prijungtas, 
internetas veikia. Suorganizavau jums Wi-Fi ryšį, kainuoja šiek tiek 
brangiau, bet greitis kur kas didesnis. Jei pageidausite, jums sumontuos 
palydovinę lėkštę. 

Krestelėjau galvą. Vaikis elgėsi labai maloniai, bet aš norėjau pasi- 
klausyti įlankos, šnabždančios žodžius, kuriuos po minutės ji užmirš, ir 
paties namo, nes nuojauta tvirtino, kad jis turės, ką man papasakoti. 

- Raktus rasite voke, ant virtuvės stalo - kartu su automobilio rak- 
teliais, - sąrašas telefono numerių, kurių jums gali reikėti, prilipdytas 
prie šaldytuvo. Sarasotoje lankau Floridos valstijos universitetą, į pa- 
skaitas einu kasdien, išskyrus pirmadienį, bet visuomet nešiojuos mo- 
bilųjį. Atvyksiu antradieniais ir ketvirtadieniais, maždaug penktą valan- 
dą, nebent mudu susitarsime dėl kito laiko. Tos dienos jums tinka? 

- Taip. - Įkišau ranką į kišenę ir iš jos ištraukiau pinigų spaustuką. 
- Tu nusipelnei priedo. Šauniai padirbėjai. 

Jis numojo ranka. 

- Nereikia. Pone Frimentlai, darbelis man visai mielas. Gerai moka, 
puikus grafikas. Jausčiausi tikru šunsnukiu, jei sutikčiau paimti priemoką. 

Nusijuokęs įgrūdau kupiūras atgal į kišenę. 

- Kaip pasakysi. 

- Jums vertėtų nusnausti, - tarė Džekas atsistodamas. 

- Galbūt išties prigulsiu. - Keista, kad su manimi elgėsi, kaip su se- 
neliu iš “Voltonų šeimos" serialo, bet, matyt, man teks prie to įprasti. - 
Kas nutiko kitam namui šiauriniame Keisio Ky gale? 

- Kokiam namui? 

- Sakei, kad vienas nuvirto į jūrą. Kokio likimo sulaukė antras? 

- Kiek Žinau, tebestovi. Bet jei mūsų pakrantes užgrius rimta aud- 
ra, kaip, pavyzdžiui, Čarlis, kotedžas nesiskirs nuo bankrutuojančios 
krautuvėlės, kuri išparduoda, ką tik turi. - Vaikinas žengė prie fotelio ir 
ištiesė ranką. - Ką gi, pone Frimentlai, sveiki atvykę į Floridą. Viliuosi, 
mūsų kraštas jums bus svetingas. 

Spūstelėjau jo delną. 

- Dėkui... - padvejojau prieš pratęsdamas, turbūt per trumpai, kad 
jaunuolis atkreiptų dėmesį į pauzę. Tačiau nesupykau. Bent ne ant jo. - 
Dėkui už viską. 

- Nėra už ką. - Vaikinui išeinant, pastebėjau, kad jis mažumėlę su- 
glumęs. Regis, mano sąmyšį vis dėlto užfiksavo. Tiek to. Pagaliau li- 
kau vienas. Automobiliui pajudėjus iš vietos, girdėjau, kaip po padango- 
mis traška kriauklelės ir žvyras. Girdėjau, kaip tolsta variklio urzgimas. 
Garsas tilo, rimo ir galiausiai nuščiuvo. Girdėjau kaip plaka mano širdis 
- lėtai ir švelniai. Jokių laikrodžių. Nei gausmo ar dūžių, nei tiksėjimo. 
Giliai įkvėpiau, ir šnerves pakuteno drėgnokas pelėsių kvapas, įsivyrau- 
jantis ilgam uždarytose patalpose, kurias, geriausiu atveju pravėdina 
vieną arba porą sykių per savaitę. Berods, užuodžiau ir druską bei sub- 
tropinius, kol kas nežinomus augalus. 

Įsiklausiau į bangų atodūsius, tarytum miegančio stambaus padaro 
šnopavimą, pažvelgiau pro stiklinę sieną. Didysis Rožinukas stūksojo 
ant pakylos, todėl iš svetainės gilumos, kur sėdėjau, įžiūrėti paplūdimio 
nepavyko. Man susidarė įspūdis, kad, užuot kiurksojęs fotelyje, stoviu 
viename iš gigantiškų tanklaivių, tarp Venesuelos ir Galvestono palie- 
kančius naftos pėdsakus. Padangių aukštybes aptraukė migla, kuri pri- 
slopino vandenyje atsispindinčius šviesos žiburėlius. Kairėje, dausų fo- 
ne, stiebėsi trijų palmių siluetai; jų lapus šiureno silpnas vėjelis. Būtent 
tuos medžius įtraukiau į savo pirmąjį, po avarijos nedrąsiai papaišytą 
eskizą. Į Minesotą nepanašu, brangū-ū-ūt, sakė Tomas Railis. 

Žvelgdamas į palmes vėl užsigeidžiau piešti. Noras priminė alkio 
jausmą, tačiau tas kirbėjo ne skrandyje, o sąmonėje. Keista, bet, jam 
užvaldžius mano mintis, panižo amputuotos rankos strampą. 

- Ne dabar, - ištariau. - Vėliau. Aš nusivaręs nuo koto. 

Atsistoti sugebėjau iš antro karto, sykiu džiaugiausi, kad jaunuolis 

išvažiavo, ir jo ausų nepasiekė vaikiškas, nartus riksmas (“Apsišik 
kniūbsčias!'“), kuris man išsprūdo, kai po pirmojo nesėkmingo bandy- 
mo susmukau atgal į fotelį. Kai pagaliau išsitiesiau, minutę kitą siūba- 
vau ant ramento ir stebėjausi, koks aš išsiekęs. Paprastai, frazę “nusi- 
varęs nuo koto" sako visi, kas netingi, bet dabar būtent taip ir jaučiausi. 

Lėtai kilnodamas kojas - neketinau drėbtis ant grindų pirmą dieną 
naujoje savo buveinėje, - nusvyravau į didįjį miegamąjį. Akiratyje pasi- 
rodžius karališkų apimčių lovai, kaipmat panūdau prie jos prieiti, atsi- 
sėsti, ant grindų ramentu nutrenkti idiotiškas dekoratyvines pagalvėles 
(ant vienos iš jų puikavosi kažkas panašaus į du laigančius kokerspa- 
nielius ir gąsdinanti mintis, pasak kurios: GALBŪT ŠUNYS TĖRA 
ŽMONĖS, SAVYJE ATSKLEIDĘ VISA KĄ GERIAUSIA,), atsigulti ir 
pamiegoti dvi, tris valandas. Bet iš pradžių žengiau prie suolelio, stovin- 
čio lovūgalyje - judėjau atsargiai žinodamas, jog dėl nuovargio mano ko- 
jos lengvai galėjo susipinti, - kur vaikis padėjo du iš trijų lagaminų. Man 
reikalingas, žinoma, riogsojo apačioje. Nedvejodamas nustūmiau viršu- 
tinį ir atsegiau kito kišenę. 

Į mane dėbtelėjo vaiskios akys, kuriose atsispindėjo amžinos, prie- 
kaištingos nuostabos žvilgsnis: U-i-i-i, tu, bjaurybe! Aš tiek laiko čia 
lindėjau! Iš uždaros erdvės išniro negyvų, oranžinių-raudonų plaukų 
kuokštas. Reba, pykčio tramdymo lėlė, pasidabinusi savo gražiausia 
mėlyna suknele ir apsiavusi juodus sandalus. 

Išsitiesiau ant lovos, dešiniosios rankos bige spausdamas ją prie 
šono. Kai patogiai įsitaisiau tarp išpuoštų pagalvėlių (ant žemės nušveisti 
norėjau tik laigančius kokerspanielius), pasiguldžiau Rebą greta. 

- Aš pamiršau vyruko vardą, - pratariau. - Kol važiavome čia, jį Ži- 
nojau, o vėliau pamiršau. - Reba žiopsojo į lubas, į neveikiančio, sustin- 
gusio ventiliatoriaus mentes. Man visai iškrito iš galvos jį įjungti. Lėlei 
buvo nusispjaut, kuo vardu mano nusamdytas vaikinas - Aikas, Mai- 
kas, ar Endis Van Slaikas. Koks jai skirtumas? Juk priešais save viso 
labo mačiau skudurus, kuriuos į rožinį kūną sugrūdo nelaimingas juo- 
dadarbis vaikas iš Kambodžos ar sumauto Urugvajaus. 

- Kuo jis vardu? - paklausiau Rebos. Nors pervargęs, jaučiau, kaip 
mane užlieja senoji slegianti panika. Senasis slegiantis pyktis. Baimė, 
jog visa tai tęsis iki gyvenimo pabaigos. O gal mano būklė dar supras- 
tės? Taip, visai įmanoma! Mane sugrąžins į sanatoriją, tikrą pragarą, tik 
šviežiai išdažytą. 

Reba, bekaulė kalė, neatsiliepė. 

- Aš pajėgsiu, - ištariau, tik savo žodžiais nelabai tikėjau. Pagalvo- 
jau: Džeris. Ne, Džefas. Tuomet: Asile, tu mąstai apie Džerį Džefą Vol- 
kerį. Džonsonas? Džeraldas? Džamba Jamba? 

Nejučia ėmė lipti akys. Miegas baudėsi mane užliūliuoti nepaisyda- 
mas nei panikos, nei įniršio priepuolio. Į pagalbą pasitelkė tykų įlankos 
alsavimą. Man pavyks, tikinau save. Mąstyk asociacijomis. Kaip aną- 
kart, kai atgaminai, ką reiškia “SK". 


Prisiminiau, kaip vaikis sakė: Šiauriniame Keisio Ky gale inspektoriai 
išbrokavo porą namų. Paminėjo dar kažką. Rankos strampą ėmė klaikiai 
niežtėti. Bet aš apsimečiau, kad jis priklauso kitam vyrukui iš paralelinės 
visatos, ir nūnai sutelkiau dėmesį į vardą, lėlę, esmę, sąsają... 

...jau snūduriuoju... 

Jei mūsų pakrantes užgrius rimta audra, kaip, pavyzdžiui, Čarlis... 

Tiesiai į dešimtuką! 

Kai įsišėldavo uraganai, tokie kaip Čarlis, aš, suprantama sekdavau 
likusios Amerikos pėdsakais ir nuolat žvilgčiodavau į “Orų"? kanalą, kur 
apie audrų protrūkius pranešdavo... 

Pakėliau Rebą. Dėl mieguistos, stingdančios mano būsenos, ji tary- 
tum svėrė mažiausiai dvidešimt svarų. 

- Apie audras pasakodavo Džimas Kantoras, - prabilau. - Man pa- 
deda Džekas Kantoris. Byla baigta, po velnių. - Numečiau ją atgal ant 
lovos ir užsimerkiau. Dešimt, penkiolika sekundžių lyg ir girdėjau tylius 
įlankos atsidūsėjimus, bet paskui užmigau. 

Knarkiau iki saulėlydžio. Per aštuonis mėnesius pirmą kartą taip gi- 
liai ir saldžiai miegojau. 


Lėktuve tik truputį užkrimtau, todėl atsibudau išbadėjęs it vilkas. 
Kad atpalaiduočiau sustirusius šlaunies raumenis, tuziną sykių koją pa- 
tryniau delnu - nors anksčiau reikėdavo dvidešimt penkių kartų, - trum- 
pam užsukau į tualetą ir galiausiai nusvirduliavau į virtuvę. Rėmiausi į 
ramentą, bet ne visu kūnu, kaip tikėjausi žinodamas, kiek laiko kirmi- 
jau. Ketinau sau susitepti sumuštinį, galbūt porą. Mielai būčiau paraga- 
vęs supjaustytos rūkytos dešros, antra vertus, mane tenkino bet kokia 
šalta mėsa. Pavalgęs skambtelėsiu Ilzei ir pranešiu, kad atvykau į vietą 
be jokių nesklandumų. Duktė savo ruožtu elektronines žinutes persiųs 
visiems, kuriems galėtų rūpėti Edgaro Frimentlo gerovė. Vėliau išgersiu 
šiandienos nuskausminamųjų dozę ir apsidairysiu naujojoje savo buvei- 
nėje. Manęs laukė visas antras aukštas. 

Planas gal ir neblogas, bet jį regzdamas neatsižvelgiau į tai, kad pa- 
sikeitė vaizdas, matomas už vakarinės, stiklinės sienos. 

Saulė jau buvo nusileidusi, tačiau horizonto liniją iki šiol papildė 
ryškiai oranžinio švytėjimo juosta, kurią vienoje vietoje sudarkė didžiu- 
lio laivo siluetas. Jo forma pasirodė elementari, kaip pirmoko piešinėly- 

je. Pirmagalį ir bokštelį, veikiausiai radijo, jungė įtemptas kabelis, o su- 
sidaręs trikampis įrėmino šviesos lopinėlį. Kildamas dausų pusėn oran- 
žinis žvilgesys išblėso iki kvapą užimančio, regis, Maksfildo Perišo ran- 
kai priklausančio melsvo žalsvumo. Nieko panašaus man anksčiau ne- 
teko regėti... tačiau, aš niekaip neįstengiau atsikratyti dėja? vu jausmo, 
lyg būčiau su tuo susidūręs sapne. Galbūt, kai sapnuojame, mums vi- 
siems išpuola matyti panašias dausas, tik bundanti sąmonė neranda žo- 
džių, kurie nusakytų jų atspalvius? 

Tamsėjančiame padangių skliaute sužibo pirmosios žvaigždės. 

Alkis išgaravo, skambinti Ilzei irgi nebenorėjau. Tetroškau nupiešti 
akiratyje atsivėrusį vaizdą. Žinojau, jog tobulai jo perteikti nestengsiu, 
bet dėl to nesijaudinau - štai, kas nuostabiausia. Man buvo nusišikt. 

Jaunasis pagalbininkas (akimirkai vėl užmiršau jo vardą, bet pagal- 
vojau apie “Orų" kanalą ir atsiminiau: Džekas, byla baigta, po velnių) 
kuprinę su dailės reikmenimis padėjo kitame miegamajame. Prigriebęs 
ją nusikepurnėjau į Floridos prieangį - savo turtą negrabiai spaudžiau 
rankoje ir podraug mėginau kilnoti ramentą. Plaukus sušiaušė švelnus, 
keistas vėjelis. Stebėtina, jog toje pačioje planetoje, Sent Pole, galėjo 
egzistuoti panašūs vėjo gūsiai ir sniegas; vien tokia mintis atrodė absur- 
diška, it būtų iš mokslinės fantastikos srities. 

Nuleidau kuprinę ant ilgo medinio, grublėto stalo, jau ruošiausi 
įjungti žibintą, bet paskutiniu momentu persigalvojau. Nusprendžiau 
paišyti, kol galutinai sutems, ir tada griūti atgal į lovą. Nerangiai prisė- 
dau, atsegiau kelionmaišį, išsitraukiau piešimo sąsiuvinį. Ant viršelio 
perskaičiau užrašą: ARTISAN. Štai, kas juokinga, žinant, kokie mano 
įgūdžiai dailės srityje. Panaršęs kuprinės gilumoje sužvejojau spalvotų 
pieštukų dėžutę. 

Braukiau dryžius ir spalvojau beveik nežiūrėdamas, ką darau. Virš 
tariamos horizonto linijos, kaip paklaikęs brūkšniavau foną geltonuoju 
“Veneros" pieštuku, retsykiais brėžiais apdovanodavau laivą (manau, jis 
tapo pirmuoju tanklaiviu pasaulyje, kuris susirgo gelta), bet dėl to ne- 
kvaršinau galvos. Išgavęs atitinkamą saulėlydžio juostos atspalvį - švie- 
są veikiai blėso, - stvėriau oranžinį pieštuką ir puoliau jį tamsinti. Galop 
vėl susitelkiau į laivą, iš sąmonės išvijęs visas mintis popieriuje dryks- 
telėjau juodas kampuotas linijas, kurias prieš save regėjau. 

Kai atitraukiau ranką nuo sąsiuvinio, aplinkui beveik tvyrojo nakties 
tamsa. 

Kairėje pusėje čežėjo palmės. 

Apačioje - bet ne itin toli, nes dabar, atėjus potvynio metui, van- 
dens lygis kilo - atsiduso Meksikos įlanka tarsi suprasdama, kad po il- 
gos dienos ji dar turėjo neužbaigtų darbų. 

Viršuje tvieskė tūkstančiai žvaigždžių, ir, man bežiūrint į dangų, jų 
nepaliaujamai daugėjo. 

Visa tai čia buvo per amžių amžius, pagalvojau ir prisiminiau, ką 
sakydavo Melinda, kai per radiją išgirsdavo mėgstamą dainą: Ji mane 
pakerėjo iš karto: labutis, žavute. Po tanklaivio kontūrais smulkiomis 
raidelėmis pakeverzojau LABUTIS. Kiek pamenu (o mano atmintis da- 
bar daug geresnė), iki tol savo piešinių niekada neįvardindavau. Kalbant 
apie pavadinimus, šis gana neblogas, ar ne? Nors ateitis nepagailėjo bė- 
dų, aš vis tiek įsitikinęs, jog pavadinimas puikiai tiko paveikslėliui, kurį 
nupiešė žmogus, iš visų jėgų mMėginantis nusikratyti liūdesiu - mėginan- 
tis atsiminti, kaip jautėsi būdamas laimingas. 

Nuleidau pieštuką, ir tuo momentu į mane pirmąsyk kreipėsi Didy- 
sis Rožinukas. Prabilo balsu, švelnesniu už įlankos atsidūsėjimus, bet jį 
išgirsti sugebėjau. 

Aš tavęs laukiau, tarė man. 


Per metus, kuriuos praleidau Floridoje, nuolat su savimi šnekėda- 
vau, kažko klausdavau ir pats atsakydavau. Protarpiais atsiliepdavo ir 
kiti balsai, bet tą naktį buvau vienui vienas. 

- Hiūstone, kalba Frimentlas, ar girdit, Hiūstone? - įkišęs galvą į 
šaldytuvą pasibaisėjau: Jėzau Kristau, jeigu čia svarbiausi maisto pro- 
duktai, įdomu, kokią stirtą prekių vaikis atvežtų nusprendęs rimtai ap- 
sipirkti - tiek atsargų man užtektų iki III-ojo Pasaulinio karo. 

- Eee... mes klausom, Frimentlai. 

- Hiūstone, turime rūkytos dešros. Kartoju, rūkytos dešros netrūks- 
ta, ar girdit, Hiūstone? 

- Taip, Frimentlai, kuo puikiausiai. O kaip majonezas? Kokia padėtis? 

Nestigo ir majonezo. Susitepiau du sumuštinius - ten, kur užaugau, 
baltos duonos riekelių, majonezo ir rūkytos dešros rinkinį vaikai laiko 
dievų maistu - ir juos prarijau įsitaisęs už virtuvės stalo. Kai sandėliuke 
radau krūvelę “Teibl Tok? obuolių ir šilauogių pyragų, pradėjau svars- 
tyti, ar man nereikėtų testamento pakeisti Džeko Kantorio naudai. 

Jausdamas, kaip pilve kliuksi maistas, grįžau į svetainę, įjungiau vi- 
sus šviestuvus ir nužvelgiau “Labutį"'. Nieko ypatinga. Bet įdomu. Va- 
karo žara spindėjo niauriu, gluminančiu, įkaitusio žaizdro atspalviu. Lai- 
velis neturėjo nieko bendra su tanklaiviu, bet manasis traukė akį savo 
šiurpoka išvaizda. Dėl geltonų ir oranžinių brūkšnių, pridengusių juodų 
kontūrų karkasą, jis priminė vaiduoklių laivą - keistas saulėlydžio švy- 
tėjimas tarsi skverbėsi kiaurai korpusą. 

Padėjau piešinį ant televizoriaus, atrėmiau į sieną greta ženklo su 
užrašu: SAVININKAS PRAŠO, KAD JŪS IR JŪSŲ SVEČIAI RŪKY- 

TUMĖTE LAUKE. Spoksojau į jį dar kelias sekundes, mąsčiau, galbūt 
derėtų kaip nors papildyti foną - tarkim valtele, kuri į laivą, plaukiantį 
ties horizontu, leistų pažvelgti kitomis akimis, - tačiau, vėl stvertis pieš- 
tuko nė kiek netroškau. Juolab kad priedas galėjo ištrinti patrauklumo 
kruopeles, kurių, mano nuomone, paveikslėlis visgi turėjo. 

Nudrožiau prie telefono, nors nenumaniau, ar jis veikia. Nieko to- 
kio, nuraminau save, blogiausiu atveju, Ilzei paskambinsiu mobiliuoju. 
Bet Džekas manęs neapvylė ir šiuo atveju. 

Galvojau, kad į skambutį atsilieps autoatsakiklis - universitete be- 
simokančios merginos veiklos nestokoja, - bet ji pakėlė ragelį po pir- 
mojo pyptelėjimo. 

- Tėti? - taip apstulbau, jog akimirkai praradau kalbamą. Duktė pa- 
kartojo: - Tėti? 

- Taip, - patvirtinau. - Iš kur žinai, kas skambina? 

- Telefonas rodo kodą 941. Jis priklauso Dumai. Aš tikrinau. 

- Ach, tos šiuolaikinės technologijos. Niekaip prie jų neįprantu. 
Kaip laikais, vaikeli? 

- Puikiai. Svarbiausia, kaip jautiesi tu? 

- Neblogai. Tiksliau, geriau negu neblogai. 

- Tas vyrukas, kurį nusisamdei... 

- Tikras šaunuolis. Lova paklota, šaldytuvas prikimštas. Čia atvy- 
kęs penkias valandas numigau. 

Stojo tylos pauzė. Kai Ilzė pagaliau prabilo, jos balse pasigirdo dau- 
giau susirūpinimo gaidelių nei kada nors anksčiau. 

- Tikiuosi, nuskausminamųjų saujomis neryji? Nes oksikontiną kar- 
tais vadina Trojos arkliu. Aišku, nieko naujo tau nepasakiau. 

- Ne-e. Vartoju man paskirtas dozes. Beje... - prikandau liežuvį. 

- Kas yra, tėti? Kas? - sprendžiant iš tono, jai magėjo sėsti į taksi ir 
lėkti į oro uostą. 

- Ką tik suvokiau, jog penktą valandą negėriau vikodino... - žvilg- 
telėjau į laikrodį. - O aštuntą praleidau pasimatymą su oksikontinu. Kad 
mane kur! 

- Ar labai skauda? 

- Ne tiek, kad sopulių nenumalšintų tailenolis. Bent iki vidurnak- 
čio. 

- Manau, dėkoti turėtum klimato pokyčiui, - tarė ji. - Ir miegui. 

Suprantama, tuodu faktoriai atliko labai svarbų vaidmenį, tačiau, 
manau, ne vien jie. Galbūt skambės beprotiškai, bet aš spėjau, kad 
skausmą prislopino pats piešimo procesas. Ne, veikiau žinojau. 

Mudu dar truputį paplepėjome, ir iš dukters balso nerimas pamažėl 
išnyko. Jį pakeitė liūdesys. Ilzė, matyt, įsisąmonino, jog to, kas įvyko, 

nebepakeisi, ir motina su tėvu vieną dieną nenuspręs vėl susieiti. Vie- 
naip ar kitaip, ji prižadėjo paskambinti Pemai ir parašyti elektroninę ži- 
nutę Melindai, pranešti joms, kad su gyvųjų pasauliu dar neatsisveiki- 
nau. 

- Tėti, nejau tavo kraštuose neveikia elektroninis paštas? 

- Veikia, bet šį vakarą, panelyt, tau teks padirbėti paštininke. 

Duktė nusijuokė, šniurkštelėjo, vėl prajuko. Išsižiojau klausti, ar ji 
verkia, bet nutariau, kad neverta. 

- Ilze? Gal jau tave paleisiu. Prieš griūdamas į lovą mielai išsimau- 
dyčiau po dušu. 

- Gerai, bet... - pauzė. Staiga ji išpyškino: - Man baisu pagalvoti, 
jog esi visiškai vienas! Kas bus, jei duše sudribsi ant pasturgalio! Taip 
negerai! 

- Panelyt, nieko man nenutiks. Tikrai. Manimi pasirūpins vaikis... 
koks ten jo vardas... - uraganai, priminiau sau. “Orų" kanalas. - Džimas 
Kantoris. - Parapija teisinga, tik bažnyčia ne ta. - Tai yra, Džekas. 

- Floridoje viskas kitaip, pats supranti. Gal man atskristi? 

- Nebent norėtum, jog tavo motina mudu nuskalpuotų, - atsakiau. 
- Mieloji, man būtų geriau, jei liktum, kur esi, ir užsiimtum savais rei- 
kalais. Aš su tavimi susisieksiu. 

- Tvarkelė. Rūpinkis savimi. Ir nekrėsk jokių kvailysčių. 

- Jokių kvailysčių. Aišku, Hiūstone. 

- Ką? 

- Nekreipk dėmesio. 

- Tėti, privalai man pažadėti. 

Vieną gąsdinančią, stebėtinai šiurpą akimirką pamačiau Ilzę vienuo- 
likos metų, apsirengusią skautės uniforma, mane ryjančią nustėrusios 
Monikos Goldštain žvilgsniu. Nespėjęs nulaikyti liežuvio už dantų, iš- 
girdau save sakantį: 

- Pažadu. Mamos vardu. Garbės žodis. 

Ji sukrizeno. 

- Tokią priesaiką girdžiu pirmą kartą. 

- Tu daug ko apie mane nežinai. Esu didžiai paslaptingas žmogus. 

- Kaip pasakysi. - Po pauzės Ilzė pridėjo. - Aš tave myliu. 

- Ir aš tave myliu. 

Ragelį atsargiai nuleidau ant svirtelės ir ilgą laiką į jį stebeilijausi. 


Užuot keliavęs į dušinę, paplūdimiu nupėdinau iki vandens. Gana 
greitai paaiškėjo, kad smėlynuose iš ramento menka nauda - jis netgi 
trukdė, - bet užsukęs už namo kampo, įlanką išvydau vos už poros tu- 

zinų žingsnių. Žinojau, jog atstumą įveiksiu lengvai, jeigu eisiu nesku- 
bėdamas. Vandens paviršius švelniai vilnijo, krantą skalavo vos colio 
aukščio bangelės. Sunku patikėti, kad ramią žydrynę galėtų užvaldyti 
pražūtingas uraganiškas siautulys. Net neįmanoma. Vėliau Vajermenas 
man užsiminė, esą Dievas mus visada baudžia už tai, ko nepajėgiame 
įsivaizduoti. 

Vienas iš geresnių jo pastebėjimų. 

Apsisukau ketindamas grįžti į namą ir sustingau. Šviesos užteko, 
kad po atsikišusių Floridos prieangiu įžiūrėčiau storą kriauklelių kilimą 
- tiksliau, krūvą. Kai potvynio metu vandens lygis pasiekdavo aukščiau- 
sią tašką, fasadinė pastato dalis praktiškai tapdavo priešakiniu laivo de- 
niu. Prisiminiau, kaip Džekas sakė, neva Meksikos įlanka nepagailės 
perspėjimų, jeigu užsigeis namą praryti, pridūrė, kad išgirsiu, kaip na- 
mas dejuoja. Vaikinas, ko gero, teisus... antra vertus, įspėjimų turėjo 
netrūkti ir statybvietėje, kai atbula ėmė trauktis sunkioji technika. 

Nušlubčiojau prie ramento, atremto į sieną, ir trumpu mediniu ta- 
keliu parsigavau iki durų. Vietoj dušo pasirinkau vonią, į kurią įčiuožiau 
atsisėdęs ant jos kraštelio, vėliau iš vandens panašiai išslydau. Kitame 
savo gyvenime tokių triukų išmokau iš Ketės Gryn, kai mudu treniravo- 
mės apsirengę maudymosi kostiumėliais, o dešinioji mano koja atrodė, 
kaip nevykusiai atpjautas mėsos luitas. Bet skerdynių laikai jau praeity- 
je; kūnas demonstravo stebuklus. Randai išliks iki gyvenimo pabaigos, 
tačiau jie akivaizdžiai bluko. Jau blyškėjo. 

Apsitryniau rankšluosčiu, išsivaliau dantis, pasiramsčiuodamas ra- 
mentu nusverdėjau į didįjį miegamąjį ir apžvelgiau karališkąją lovą, at- 
sikračiusią dekoratyvinėmis pagalvėlėmis. 

- Hiūstone, - prabilau, - mes turime lovą. 

- Supratau, Frimentlai, - atsiliepiau. - Drožk miegot. 

Kodėl gi ne? Bluosto, žinoma, nesudėsiu, tik ne dabar, iškirmijęs 
penkias valandas, bet kurį laiką galėčiau ramiai patysoti. Peršuliai kojos 
nedilgino, netgi po ekspedicijos į vonią, tačiau strėnose ir sprande su- 
sisuko įtampos mazgai. Atsiguliau. Buvau tikras, kad neužmigsiu, bet 
šviesą išjungiau. Norėjau leisti akimis pailsėti. Ketinau padrybsoti, kol 
nugara išsivaduos iš sąstingio, paskui lagamine susižvejoti knygą. 

Pagulėsiu tik truputį, tvirtinau sau, visai neilgai... 

Mintys nutrūko, ir aš kietai įmigau. Nieko nesapnavau. 


Vidurnaktį lyg ir pakirdau, bet jaučiausi mieguistas, dešiniąją mano 
ranką niežtėjo ir dygčiojo, aš nenutuokiau, kur esąs, suvokiau tiek, kad 
apačioje kažkas nepaliaujamai brūžavo. Iš pradžių pamaniau, kad garsą 

skleidžia mechanizmai, tačiau jis pasirodė neritmiškas. Perdėm organiš- 
kas. Tuomet į sąmonę atklydo mintis apie griežiamus dantis... bet tokių 
milžiniškų dantų neturėjo niekas. Bent jau įprastame pasaulyje. 

Tai alsavimas, pagalvojau ir nusprendžiau, kad nesuklydau. Tik 
koks gyvūnas įkvėpdamas galėtų išgauti panašų girgždesį? Ir... Viešpa- 
tie, niežulys mane varė iš proto, dilgsėjimas apėmė visą dilbį, iki pat al- 
kūnės sulenkimo. Kairiąją ranką permečiau per krūtinę, idant pasikasy- 
čiau, bet, aišku, neatradęs jokios alkūnės ar dilbio, suvariau pirštus į 
paklodę. 

Nesėkmingas bandymas galutinai išvaikė miegus, ir aš atsisėdau. 
Kambarys tebeskendėjo tamsoje, bet pro vakarinį langą smelkėsi užtek- 
tinai žvaigždžių šviesos, kad įžiūrėčiau lovos kojūgalį ir lagaminą, padė- 
tą ant suoliuko. Vaizdas grąžino mane į tikrovę. Šiuo momentu buvau 
Dumos Ky saloje, į vakarus nuo Floridos - jaunavedžių ir giltinės drau- 
gų prieglobstyje. Miegojau name, kuriam suteikiau Didžiojo Rožinuko 
vardą, o brūžavimas... 

- Sklinda nuo kriauklelių, - sumurmėjau vėl išsitiesdamas. - Ties pa- 
stoliais bruzda kriauklės. Dabar potvynis. 

Susižavėjau garsu išsyk, kai atsibudau vidury nakties, kai nesusi- 
gaudžiau, kur ir kas esu, kokias kūno dalis tebeturiu. Jis priklausė man. 

Pakerėjo man iš pirmo karto: labutis. 


PIEŠINIAI IR NAUJOS IŠGALĖS 


Artimiausias laikotarpis tapo pereinamuoju: bėgant laikui, atgavau 
jėgas, iš kito savo gyvenimo persikėliau į tą, kuris mane laukė Dumos 
Ky saloje. Daktaras Keimenas, suprantama, žinojo, kad tokiu metu dau- 
guma rimčiausių permainų vyksta viduje: riaušės, maištas, revoliucija ir 
galop masinė egzekucija, po kurios senojo režimo galvos lekia į krep- 
šius, kėpsančius po giljotina. Esu tikras, jog dručkiui psichologui teko 
regėti ir laimingas, ir nesėkmingas minėtųjų revoliucijų baigtis. Nes ne 
visiems pavyksta susitaikyti su naujuoju gyvenimu. O tie, kurie poky- 
čius priima, nebūtinai atranda rojų žemėje. 

Man asmeniškai įveikti pereinamąjį tarpsnį pagelbėjo naujasis po- 
mėgis ir Ilzė, už ką visada būsiu jai dėkingas. Nors nesididžiuoju tuo, 
kad rausiausi dukters rankinėje, kol ji miegojo, save gindamas galiu pa- 
sakyti, jog anuomet, rodės, kitos išeities neturėjau. 


Pakirdęs ryte suvokiau, kad po avarijos pirmą kartą taip puikiai jau- 
čiuosi - bet ne taip gerai, jog atisisakyčiau nuskausminamųjų kokteilio. 

Piliules užsigėriau apelsinų sultimis ir išėjau laukan. Laikrodis rodė sep- 
tintą valandą. Sent Pole šaltis žnaibytų nosies galiuką, bet Dumoje oro 
dvelksmas priminė švelnų bučinį. 

Atrėmiau ramentą į sieną, kur jį buvau palikęs ir vakar, vėl nu- 
žingsniavau prie romiųjų bangelių. Žvelgiant dešinėn, į Keisio Ky salą 
vedančio pakeliamo tilto vaizdą užstojo mano paties namas. Užtat kai- 
rėje... 

Toje pusėje paplūdimys atrodė beribis, akinančiai baltas ruožas 
driekėsi tarp melsvai pilkos Meksikos įlankos ir šluotelinių jūravižių. Vi- 
sais kitais atžvilgiais, nuostabi, tarsi iš meninio atviruko perkelta pa- 
krantė buvo tuštutėlė. Arti vandens nesistiebė jokie namai, neskaitant 
manojo. Nukreipęs akis kairėn, pietų kryptimi, teįžiūrėjau vieną stogą: 
ne mažiau, kaip akrą oranžinių, tarp palmių pasislėpusių čerpių. Jis den- 
gė hasiendą, kurią išvydau vakar. Galėjau delnu užstelbti panoramą ir 
pasijusti Robinzonu Kruzu. 

Pajudėjau į pietus vien todėl, kad esu kairys, ir man įgimta sukti šita 
linkme. Bet svarbiausia, jog prieš save mačiau konkrečią vietą. Toli ne- 
nuėjau, tądien į Didįjį Pasivaikščiojimą paplūdimyje neišsiruošiau. Bai- 
minausi, kad be ramento neįstengsiu sugrįžti, vis dėlto nuo Didžiojo 
Rožinuko atsitraukiau pirmą kartą. Pamenu, kaip apsigręžiau ir su pa- 
sigerėjimu nužvelgiau smėlyje paliktus savo pėdsakus. Ryto šviesoje re- 
gint ryškius ir gilius kairiuosius, susidarė įspūdis, lyg juos įspaudė 
štampavimo mašina. Didžiuma dešiniųjų pasirodė išskydę, nes tą koją 
šiek tiek vilkau. Bet iš pradžių aiškius kontūrus turėjo net ir jie. Suskai- 
čiavau žingsnius. Iš viso, trisdešimt aštuoni. Mano klubikaulis jau tvilk- 
čiojo. Jaučiausi pasirengęs keliauti atgal, iš šaldytuvo prigriebti jogurtą 
ir patikrinti ar Džekas nepūtė miglos teigdamas, esą name įrengta kabe- 
linė televizija veikia be priekaištų. 

Paaiškėjo, kad vaikinas sakė tiesą. 


Režimo laikiausi kiekvieną rytą: išgerdavau apelsinų sulčių, pabin- 
dzinėdavau, čiupdavau jogurtą ir susipažindavau su einamaisiais įvy- 
kiais. Robina Myd, jauna moteris, nuo šeštos iki dešimtos skelbianti 
svarbiausių Žinių santrauką, kone tapo mano bičiule. Nuobodžiai leidau 
laiką, ar ne? Bet iš pažiūros, nykūs galėtų atrodyti ir šalies, kurią slegia 
tironija, įvykiai - diktatoriai mėgsta... ne, dievina nuobodulį, - nors po 
jų paviršiumi jau bręstų didžios permainos. 

Sužeistas kūnas ir siela neprimena diktatūros, o ją įkūnija. Nėra 
nuožmesnio tirono negu skausmas, nėra Žiauresnio despoto negu 54- 
myšis. Suvokiau, jog mano sąmonė nukentėjo neką mažiau negu fizinis 
pavidalas, tik tada, kai likau vienas, ir kiti balsai nutyko. Aš nesikraus- 

čiau iš proto dėl to, kad bandžiau pasmaugti žmoną, su kuria pragyve- 
nau ketvirtį amžiaus, vien už jos pastangas nuo mano kaktos nušluos- 
tyti prakaitą. Manęs netrikdė mintis, jog tarp avarijos ir išsiskyrimo 
mudu nesimylėjome, nė nemėginome sugulti, nors, geriau pagalvojus, 
toks atšalimas bylojo apie rimtesnę problemą. Nesijaudinau netgi dėl ne- 
tikėtų, erzinančių pykčio priepuolių. 

Esmė slypėjo kitur. Atokume. Nežinau, kaip dar galėčiau paaiškin- 
ti. Pema tarsi tapo... kita. Dauguma mano pažįstamų, rodės, virto ki- 
tais, ir bjauriausia, jog dėl to pernelyg neliūdėjau. Iš pradžių sau tvirti- 
nau, esą kitoniškumo, kuriuo atsidavė Žmona ir mano gyvenimas, po- 
Jūčiai būdingi individui, protarpiais nepajėgiančiam atsiminti, kaip vadi- 
nasi kelnes susegantis daiktelis - sžmauktukas, galbūt užkratukas, o gal 
už... tra-lia-lia. Tikinau save, kad ilgainiui panašūs jausmai pranyks, 
bet kai jie neišgaravo, o Pema pareikalavo skirtis, pyktis užleido vietą 
palengvėjimui. Nes dabar kitoniškumo įspūdį galėjau pagrįsti. Bent jau 
žmonos atžvilgiu. Ji iš tikrųjų tapo kita. Nusimetė Frimentlo uniformą 
ir paspruko iš komandos. 

Per pirmąsias savaites Dumoje tas kitoniškumo jutimas man leido 
lengvai ir sklandžiai vangstytis pažįstamų. Į laiškus ir elektronines žinu- 
tes, gautas iš tokių žmonių, kaip Tomas Railis, Ketė Gryn ir Viljamas 
Bozmanas II-asis - nemirtingasis Bozgalvis, - atsakydavau trumpomis 
pastabėlėmis (jaučiuosi gerai, oras puikus, kaulai gyja), kurios ne- 
daug ką turėjo bendrą su tikruoju mano gyvenimu. Aš nė kiek nesiel- 
vartavau, kai mėginimų su manimi užmegzti ryšį sumažėjo, ir senosios 
sąsajos pagaliau nutrūko. 

Mano komandoje išliko tiktai Ilzė. Priduoti uniformos nepanoro tik- 
tai Ilzė. Man ji niekada neatrodė kita. Mudviejų neatskyrė siena, duktė 
nuolat bandydavo su manimi susisiekti. Jei kasdien jai nebrūkštelėdavau 
elektroninio laiškelio, Ilzė paskambindavo. Jei kas trečią dieną neparo- 
dydavau iniciatyvos šnektelėti telefonu, pirmoji ragelį griebdavo ji. Duk- 
rai neskiesdavau, neva į Meksikos įlanką išplauksiu pažvejoti arba apsi- 
lankysiu Evergleidso regione. Sakydavau tiesą, tiksliau tą jos dalį, kuri 
neskambėjo beprotiškai. 

Išklojau, pavyzdžiui, apie rytinius vaikštinėjimus paplūdimyje, užsi- 
miniau, jog kiekvieną dieną paeinu vis toliau, bet apie “Skaičių" žaidimą 
nepasakojau. Nenorėjau pasirodyti kvaileliu... arba turinčiu įkyrų, ne- 
įveikiamą potraukį, jeigu jums tokia sąvoka labiau prie širdies. 

Pirmąjį rytą nuo Didžiojo Rožinuko atitolau vos per trisdešimt aš- 
tuonis žingsnius. Antrąją dieną į gerklę susipyliau didžiulę stiklinę apel- 
sinų sulčių ir vėl nulingavau į pietus. Šįkart įveikiau keturiasdešimt pen- 
kis žingsnius, man gana nemažą atstumą, kurį anuomet įstengiau nu- 

svirduliuoti be ramento. Pažangą padariau sau tvirtindamas, kad viso 
labo sukoriau devynis. Savęs apgaudinėjimas yra “Skaičių"" žaidimo pa- 
grindas. Tu pajudi į priekį per vieną žingsnį, paskui per du, vėliau per 
tris, keturis, ir kiekvieną sykį mintyse skaitliuką atsuki iki nulio, iš vi- 
so, devynis kartus. Kai sudedi skaičius, nuo vieno iki devynių, gaunas 
keturiasdešimt penki. Jei jums atrodo, kad elgiausi kaip puskvaišis, dėl 
to nesiginčysiu. 

Trečiąjį rytą be ramento nuo Didžiojo Rožinuko nutolau per dešimt 
žingsnių, kitaip tariant, per penkiasdešimt penkis, arba devyniasdešimt 
jardų, priskaičiavus kelionę atgal. Po savaitės atstumas išaugo iki sep- 
tyniolikos... arba šimto penkiasdešimt trijų, jei sudėtume visus tuos 
skaičius. Kelio gale atsigręžiau į namą ir nustebau pamatęs, kokiose to- 
lybėse jis stūkso. Be to, nuo minties, jog teks parsvyruoti atgal, truputį 
sugižau. 

Tu pajėgsi, kartojau sau. Nieko čia sunkaus. Tik septyniolika 
žingsnių. 

Štai, ką sau sakydavau ir ko neminėdavau Ilzei. 

Sulig kiekviena diena, smėlyje palikdamas sportinių batelių žymes, 
pasistūmėdavau vis toliau. Kai “Benevos kelio" prekybos centre, į kurį 
apsipirkti mane retsykiais nuveždavo Džekas Kantoris, apsistojo Kalėdų 
Senelis, įsisąmoninau stulbinantį dalyką: ryškūs tapo visi mano pėdsa- 
kai. Dešiniųjų kontūrai pamažu išskysdavo tik žygiuojant atgal. 

Prie treniruočių lengvai įprantama, ir aš nenutraukdavau savųjų net- 
gi lietingomis dienomis. Antrąjį Didžiojo Rožinuko aukštą sudarė vie- 
nas didelis kambarys. Grindis dengė rausvas, patvarios išvaizdos kili- 
mas, pro milžinišką langą atsivėrė panorama į Meksikos įlanką. Nieko 
daugiau patalpoje nebuvo. Džekas pasiūlė sudaryti sąrašą baldų, ku- 
riuos pageidaučiau perkelti į viršų, pridūrė, esą juos įsigytų nuomos 
punkte, apstačiusio pirmąjį aukštą... jei tik svetainės ir miegamųjų vaiz- 
das mane tenkino. Palinksėjau galva, bet atsakiau, kad neketinu daiktais 
užgrūsti viršutinio aukšto. Man patiko kambaryje viešpataujanti tuštuma. 
Ji žadino vaizduotę. Aš tik norėčiau, pridėjau, paprastos kėdės tiesia 
atkalte, molberto ir “Saibeks" bėgtakio. Ar Džekas galėtų parūpinti 
tuos daiktus? Jis galėjo ir parūpino. Per tris dienas. Nuo to laiko pieš- 
davau arba tapydavau tik antrame aukšte, ten pat ir mankštindavausi, jei 
pabjurdavo oras. Kėdė tapo vieninteliu įprastu baldu, kuri stovėjo vir- 
šuje, kol gyvenau Didžiajame Rožinuke. 

Tiesa, lietingų dienų pasitaikydavo nedažnai - Florida ne veltui va- 
dinama Saulėta valstija. Ilgėjant pasivaikščiojimams į pietų pusę, pirmąjį 
rytą pastebėti taškeliai išryškėjo ir virto dviem žmonėmis - tiksliau, jie 
dažniausiai būdavo dviese. Vienas iš poros, moteris, kiūtojo invalidų 

vežimėlyje, galvą pridengusi kepure, nupinta, kaip man dingojos, iš 
šiaudų. Kitas kurį laiką ją stumdavo, galop prisėsdavo šalia. Paplūdimy- 
je abu pasirodydavo maždaug septintą ryto. Kartais vyriškis trumpam 
atsitraukdavo nuo vežimėlio ir grįždavo nešinąs kažkokiu daiktu, bliz- 
gančiu aušros spinduliuose. Įtariau, kad jis pristatydavo kavinuką arba 
pusryčių padėklą, o gal juos abu. Vėlgi spėjau, jog tuodu išnirdavo iš 
milžiniškos hasiendos, kurios stogą dengė akras oranžinių čerpių, nes 
už to namo kelias nusidriekdavo į entuziastingai vešančius, didžiąją sa- 
los dalį apklojusius sąžalynus. 


Aš niekaip negalėjau įprasti prie žuštumos, vyraujančios mano bu- 
veinės apylinkėse. “Ten labai ramu", minėjo Sendė Smit, bet mintyse 
vis tiek regėdavau būrius žmonių, iki vidurdienio plūstančius į paplūdi- 
mį: ant pledų išsitiesusias arba vienas kitą kremu nuo saulės sutepan- 
čias poreles, studentiško amžiaus vaikinukus, žaidžiančius tinklinį, prie 
bicepsų prisisegusius “1Pod" grotuvus, seklumoje besipliuškenančius 
mažylius perdėm dideliais maudymosi kostiumėliais, už keturiasdešim- 
ties pėdų nuo kranto burzgiančius vandens motociklus. 

Džekas priminė, jog dar tik gruodis. 

- Tarp Padėkos dienos ir Kalėdų Floridoje turizmas apmiršta, - pa- 
aiškino jis. - Padėtis ne tokia prasta, kaip rugpjūtį, bet atvykėlių šurmu- 
lio vis vien negirdėti. Be to... - jaunuolis pamojo ranka. Mes stovėjome 
prie pašto dėžutės, pažymėtos raudonu skaičiumi 13, aš rėmiausi į ra- 
mentą, Džekas stypsojo greta, atrodė dabitiškai, pasipuošęs džinsiniais 
šortais ir madingai nudriskusiais Tampos “Devil Reis'* komandos marš- 
kinėliais. - Į šituos kraštus turistai miniomis nesiveržia. Kur nors matot 
dresiruotus delfinus? Saloje tėra septyni namai, įskaitant aną, didįjį... ir 
džiunglės. Ten, beje, rastumėte dar vieną pastatą, kuris po truputį virs- 
ta griuvėsiais. Pasak istorijų, girdėtų Keisyje Ky. 

- Džekai, kodėl Dumoje taip tuščia? Aukščiausios klasės sklypai, 
išplitę per devynias mylias Floridos pakrantėje, šalia nuostabaus paplū- 
dimio, ir jų iki šiol niekas neapstatė? Kur šuo pakastas? 

Jis patraukė pečiais. 

- Kiek žinau, dėl to kalti daug metų trunkantys teisiniai ginčai. No- 
rėsite, kad paieškočiau išsamesnės informacijos? 

Apsvarsčiau pasiūlymą ir krestelėjau galva. 

- Jums ji netrukdo? - nuoširdžiai pasmalsavo Džekas. - Turiu ome- 
nyje tylą? Jei atvirai, tokia ramybė mane šiek tiek erzintų. 

- Ne. Nė trupučio. - Nemelavau. Gijimo procesas primena savotiš- 
ką maištą, ir man regis, aš jau sakiau, kad kiekvienas sėkmingas suki- 
limas prasideda pogrindyje. 

- Nieko prieš, jei paklausiu, ką čia veikiate? 

- Kas rytą mankštinuosi. Skaitau. Popiet numingu. Ir paišau. Gal 
net imsiu tapyti, bet tam dar nesu pasirengęs. 

- Kai kurie jūsų, kaip mėgėjo, piešiniai visai neblogi. 

- Dėkui, Džekai, esi labai malonus. 

Aš nenutuokiau, pagyrė jis mane tik šiaip sau ar išdėstė savąją tie- 
sos versiją. Bet negalvojau, jog derėtų gaišti laiką spėlionėms. Kalbant 
apie paveikslus, objektyvumo tikėtis neverta, nes kiekvienas turi savo 
nuomonę, ar ne? Abejonių nekilo tik dėl vieno: manyje kažkas vyko. 
kai džiugindavo. 

Paprastai piešdavau antrojo aukšto kambaryje, kurį praminiau Ma- 
žuoju Rožinuku. Pro langą tematydavau Meksikos įlanką ir lygutėlę ho- 
rizonto liniją. Bet aš buvau atsivežęs skaitmeninį fotoaparatą - kartkar- 
tėmis juo nutraukdavau kitus daiktus, nuotraukas atsispausdindavau, 
prisegdavau prie molberto (mudu su Džekui taip jį pasukome, kad ryški 
popietės šviesa kristų ant popieriaus) ir užfiksuotus objektus papaišy- 
davau. Tuose kadruose nebuvo jokios prasmės, tačiau Keimenas, ku- 
riam taip parašiau elektroninėje žinutėje, atsakė, jog palikta ramybėje 
mano pasąmonė kuria poeziją. 

Galbūt si, galbūt n0.* 

Nupiešiau savo pašto dėžutę. Augalus, želiančius aplink Didįjį Ro- 
žinuką. Tuomet paprašiau Džeką nupirkti knygą “Floridos pakrantės 
augmenija", kad paveikslus galėčiau įvardinti. Pavadinimai, tam tikra 
prasme, juos papildydavo... na, nežinau, suteikdavo energijos. Buvau 
bebaigiąs antrąją pieštukų dėžutę, ir savo progos pasireikšti jau laukė 
trečioji. Ant popieriaus perkėliau alaviją, kermėką, išsprogusį mažutėliais 
geltonais žiedlapiais, kurie supo sodriai violetinius žiedus, gelsvąjį cestrą 
ilgais, kastuvėlio formos lapeliais, mėgstamiausią, soforą, “Floridos pa- 
krantės augmenijoje" dar vadinamą karoliniu krūmu dėl miniatiūrinių, 
ant šakų styrančių, ankščių pavidalo vėrinių. 

Meno objektu tapo ir kriauklelės. Nenuostabu. Manojoje pasivaikš- 
čiojimų zonoje jų kilimai driekėsi, kiek akys užmatė. Dumos Ky sala 
užgimė iš kriauklių, kurių neilgai trukus į namus parsinešdavau tuzinais. 

Beveik kasdien, kai atslinkdavo sutemos, piešdavau saulėlydį. Taip, 
vakaro žara įkūnija nuvalkiotą peizažą, bet kaip tik todėl į ją ir sutelkda- 
vau dėmesį. Tariausi, kad jei bent sykį sugebėsiu nugriauti banalaus 
šablono sieną, už jos galbūt atrasiu kažką naujo. Kurpiau vieną pa- 
veikslėlį po kito, bet jie man nedarė jokio įspūdžio. Geltoną “Veneros" 
spalvą vėl bandžiau sumaišyti su oranžine, tačiau pastangos nuėjo per- 


*Taip, ne (isp.). 

niek. Kiekvienas saulėlydis atrodė kaip šlamštas, savo atspalviais skel- 
biantis: Matot, horizontas liepsnoja. Šeštadienį nuvykęs į Sarasotą ar- 
ba Venecijos paplūdimį, bet kurioje atviroje dailės parodoje įsigytumėte 
mažiausiai keturiasdešimt geresnių darbų. Keletą savo peizažų išsaugo- 
jau, bet dauguma taip pasibjaurėjau, kad juos išmečiau. 

Vieną vakarą, nutrenkęs šalin eilinę šūsnį nesėkmių, įsmeigiau akis 
laukan, į pranykstantį viršutinį saulės puslankį, nuo kurio nudriko rau- 
donis, tinkamas Helovyno apdarams, ir pagalvojau: Laivas. Štai, kas 
pirmajam paveikslui suteikė lašelį žavesio. Korpusą skrodžiantis švy- 
tėjimas. Gal ir taip, bet dabar ties horizontu laivai nešmėkščiojo. Žemiau 
tiesios linijos juodavo tamsus mėlis, aukščiau jos tvieskė oranžinis gel- 
tonis, pamažu blėstantis į subtiliai žalsvą atspalvį, kurį puikiai regėjau, 
bet negalėjau atkartoti, tik ne skurdžiomis spalvotų pieštukų atsargomis. 

Aplink molbertą, ant grindų buvau išmėtęs dvidešimt ar trisdešimt 
atspausdintų nuotraukų. Už vienos iš jų, iš arti fotografuoto soforos vė- 
rinio, užkliuvo mano akys. Bežiūrint į ją, panižo dešinioji, iliuzinė ranka. 
Sukandęs geltoną pieštuką, pasilenkiau, stvėriau augalo atvaizdą ir įdė- 
miai jį nužvelgiau. Vakaro žara geso, bet labai pamažu - viršutiniame 
kambaryje, Mažajame Rožinuke, sutemdavo vėliausiai, 1r nūnai šviesos 
užteko, kad galėčiau pasigrožėti nuotraukos detalėmis. Mano skaitme- 
ninis fotoaparatas išgaudavo nuostabius stambius planus. 

Nė nesusimąstydamas, ką darau, nuotrauką prisegiau prie molber- 
to krašto ir saulėlydį papildžiau soforos vėriniu. Darbavausi mitriai, vi- 
sų pirma nubrėžiau kontūrus, tiesiog eilutę lankelių, paskui pradėjau 
spalvoti: juodą užklojau ruda, pridėjau geltoną dėmę, vienos gėlės liku- 
čius. Pamenu, kai sutelkiau dėmesį, mano akiratis įniko siaurėti nelygi- 
nant smailėjantis kūgis - taip susikaupti tekdavo, kuomet, įsteigus nu- 
osavą kompaniją, kiekvienas naujas pastatas (tiksliau sakant, kiekvienas 
sandėris) galėjo užsibaigti bankrotu arba proveržiu. Prisimenu, kažku- 
riuo momentu vėl sukandau pieštuką, idant pagremžčiau neegzistuojan- 
čią ranką; nuolat pamiršdavau jos nebeturįs. Pasitaikydavo, kad, išsi- 
blaškęs arba ką nors nešdamas kairiąją ranka, dešiniosios pirštais siek- 
davau atidaryti duris. Toks elgesys įprastas žmonėms, kuriems ampu- 
tuojama galūnė. Jų sąmonės užsimiršdavo, o gyjantys kūnai tam nesi- 
priešindavo. 

Iš to vakaro geriausiai atmenu įstabų palaimos jausmą, tarsi tre- 
joms, keturioms minutėms butelyje būčiau įkalinęs žaibo tvyksnį. Galų 
gale kambaryje įsitvyrojo prietema, per rožinį kilimą, stačiakampio lan- 
go kryptimi, nuslydo šešėliai. Nors ant molberto tebekrito gęstanti žara, 
įžiūrėti, kas man gavos, nepavyko. Atsistojęs, nušlubčiojau aplink bėg- 
takį, prie durų spūstelėjau šviestuvo jungiklį. Kai palubėje užsižiebė 
lemputė, grįžau ir į save pasukau molbertą. Vaizdas man atėmė žadą. 

Sofora iškilo virš horizonto linijos lyg čiuptuvai, priklausantys jū- 
ros siaubūnui, tokiam gigantiškam, kad jis be vargo prarytų didžiausią 
tanklaivį. Geltonas žiedelis panėšėjo į nežemiško sutvėrimo akį. Bet 
svarbiausia, kad saulėlydžiui augalas sugrąžino tikrovėje kasdien ma- 
tomą grožį. 

Paveikslėlį padėjau į šoną. Nusileidau į pirmą aukštą, mikrobangų 
krosnelėje pasišildžiau keptus vištienos kepsnelius, “Išalkusiojo" paketą, 
ir ištuštinau indelį iki pat dugno. 


Kitą vakarą saulėlydį apraizgiau soros kuokštais, ir pro žalias gijas 
prasismelkęs oranžinis švytėjimas horizontą nutvieskė gaisro liepsno- 
mis. Trečią dieną išbandžiau palmes, bet sukūriau eilinę klišę, prieš save 
kone mačiau hulą šokančias merginas ir girdėjau Havajų gitaros brazde- 
nimą. Paskui horizontą užklojau sena kriaukle, aplink kurią žara išplito 
it vainikas - rezultatas pasirodė beveik nepakeliamai šiurpus. Piešinį nu- 
sukau į sieną įsitikinęs, jog rytojaus rytą jo kerai išnyks, tačiau taip ne- 
įvyko. Bent jau žiūrint mano akimis. 

Nufotografavau peizažą skaitmeniniu aparatu ir nuotrauką pridėjau 
prie elektroninio laiškelio. Atsispausdinau jį kartu su dar viena išsiųsta 
žinute bei gautais atsakymais ir įsidėjau į aplanką: 


Kas: EFri19 

Kam: Keimendak 
10:14 

Gruodžio 9 


Keimenai: kaip minėjau, aš vėl piešiu. Čia tavo kaltė, tad 
mažų mažiausiai galėtum dirstelėti į priedą ir išsakyti savo 
nuomonę. Tokį peizažą regiu pro savo namo langą. Netausok 
mano jausmų. 

Edgaras 


Kas: Keimendak 
Kam: EFri19 
12:09 

Gruodžio 9 


Edgarai: manau, tu sveiksti. SPARČIAI. 

Keimenas 

P.S. Atvirai sakant, tavo paveikslas nuostabus. Lyg kokio 
nežinomo Dali pasekėjo darbas. Savo pomėgyje išties kažką ra- 
dai. Tik įdomu, ar tai rimta? 


S3 


Kas: EFri19 

Kam: Keimendak 
13:13 

Gruodžio 9 


Nežinau, gal ir rimta. 
EF 


Kas: Keimendak 
Kam: EFril9 
13:22 

Gruodžio 9 


Tuomet NEAPLEISK SAVO VEIKLOS! 
Keimenas 


Po dviejų dienų, kai Džekas atvyko pasiteirauti, ar man ko reikėtų, 
atsakiau, jog norėčiau nuvažiuoti į knygyną ir įsigyti Salmano Dali pa- 
veikslų albumą. 

Vaikinas nusijuokė. 

- Spėju, kad jūs kalbate apie Sa/vadorą Dali. Nebent turėjote galvo- 
je vyruką, parašiusi knygą, dėl kurios jam užkūrė pirtį. Tik nepamenu 
jos pavadinimo. 

- “Šėtoniškos eilės", - kaipmat atsakiau. Atmintis - tikra juokdarė, 
ar ne? 

Kai grįžau namo nešinąs reprodukcijų albumu - jis kainavo siaubin- 
gai brangiai, šimtą devyniolika dolerių, netgi pasinaudojus, “Bar- 
nes6:Noble" nuolaidų kortele, tad visa laimė, kad po skyrybų sau pasi- 
likau kelis milijonus, - autoatsakiklyje pastebėjau žybsinčią PRIIMTO 
PRANEŠIMO lemputę. Skambino Ilzė, bet jos žinutė tik iš pradžių pa- 
sirodė paslaptinga. 

- Su tavim susisieks mama, - perspėjo duktė. - Aš kaip įmanydama 
stengiaus ją įkalbėti - priminiau visas paslaugas, kurias ji man skolinga, 
kaip reikiant paploninau liežuvį, į pagalbą netgi pasitelkiau Lindą, todėl 
atsakyk teigiamai, gerai? Sutik. Dėl manęs. 

Atsisėdau, užkandau “Teibl Tok“ pyrago, į kurį nė nenorėjau žiū- 
rėti, nors ne taip seniai spirgėjau nekantraudamas jo paragauti, perver- 
čiau brangųjį albumą ir mintyse ištariau - esu tikras, kad neoriginaliai - 
Sveikutis, Dali. Susižavėjau anaiptol ne visais kūriniais. Dauguma atve- 
jų, Maniausi regis darbus, priklausančius talentingam pasipūtėliui, kuris 
paprasčiausiai susigalvojo įdomų laisvalaikį. Bet tam tikri atvaizdai su- 

jaudino, o keletas netgi išgąsdino, kaip mano niūrioji kriauklė. Tigrai, 
plaukiantys virš moters, kuri guli pusiausėda. Plevenanti rožė. Ir ypač 
vienas paveikslas, “Gulbės, nuo kurių atsispindi drambliai'', toks keis- 
tas, kad vos begalėjau į vaizdelį pažvelgti... tačiau nuolat jį atsiversda- 
vau norėdamas dar sykį patyrinėti. 

Nuoširdžiai kalbant, viso labo laukiau, kol žmona, netrukus tap- 
sianti būsimoji, paskambins ir pasiūlys atvykti į Sent Polą, kur atšvęs- 
tume Kalėdas kartu su mergaitėmis. Galų gale suzirzė telefonas, tačiau, 
išgirdęs jos žodžius - aš tave kviečiu, nors sveikas protas man priešta- 
vauja, - kažkaip atsispyriau norui suktą kamuoliuką išmušti už aikštės 
ribų: O aš atvažiuosiu neklausydamas savojo. Tiesiog atsakiau, esą su- 
prantu. Paklausiau, ar bus gerai, jei atvažiuosiu Kūčioms. Pema sutiko, 
tr dalis gaidelių, liudijančių, kad ji pasirengusi grumtynėms, iš jos balso 
pranyko. Rietenų, kurios papildytų Šeimynines Kalėdas, gal vis dėlto iš- 
vengsime. Tačiau tai nereiškė, jog nuo minties grįžti namo man salo šir- 
dis. 

NEAPLEISK SAVO VEIKLOS, didžiosiomis raidėmis užrašė Kei- 
menas. Įtariau, kad pasišalinęs iš Floridos prarasčiau, ką atradau. Į Du- 
mą Ky galėjau parskristi... bet vargu ar būčiau sugrįžęs į pramintą ta- 
ką. Pasivaikščiojimai, piešiniai. Viena kurstė kitą. Nelabai įsivaizdavau 
kaip, bet to žinoti man nereikėjo. 

Tačiau Ilzė: Sutik. Dėl manęs. Ji neabejojo teigiamu mano atsaky- 
mu, bet ne todėl, jog buvo mylimiausia mano mergaitė (kam iš dviejų 
dukterų jaučiu didesnį prielankumą, regis, numanė Melinda). Esmė ta, 
kad Ilzė sugebėdavo pasitenkinti mažmožiais ir itin retai ko prašydavo. 
Beje, išklausęs pranešimą atsiminiau, kaip ji pravirko, kai drauge su 
Linda apsilankė prie Feileno ežero, kaip atsilošė į mane ir paklausė, ko- 
dėl viskas negali grįžti į senas vėžes. Todėl, kad taip niekada nebūna, 
berods, atsakiau, bet gal kelioms dienoms pavyktų persikelti į senus 
gerus laikus... ar bent pakenčiamą jų kopiją. Ilzei jau devyniolika, ir ji 
per didelė eilinėms vaikiškoms Kalėdoms, bet, aišku, ne per daug suau- 
gusi, kad nenusipelnytų vakaro su šeima, kurioje užaugo. Lygiai tą patį 
galima pasakyti ir apie Lindą. Vyresnėlė pasižymėjo geresniais išgyve- 
nimo įgūdžiais, bet ji vėl skrido namo iš Prancūzijos, o tai kažką reiškė. 

Tebūnie. Aš grįšiu, elgsiuos maloniai, būtinai pasiimsiu Rebą, tam 
atvejui, jei mane apimtų įniršio priepuoliai. Jų vis mažėjo, kita vertus, 
Dumos Ky saloje siutas kildavo tik dėl pasikartojančio užmaršumo ir 
prakeikto šlubčiojimo. Susisiekiau su užsakomųjų reisų bendrove, ku- 
rios paslaugomis naudojausi pastaruosius penkiolika metu, ir pasirūpi- 
nau, kad gruodžio dvidešimt ketvirtą, lygiai devintą ryto, “Lyrdžetu" iš 
Sarasotos išskrisčiau į Mineapolio-Sent Polo tarptautinį oro uostą. 

Skambtelėjau Džekui, kuris užtikrino mielai mane nuvešiąs į “Dolphin 
Aviation" terminalą ir dvidešimt aštuntąją ten mane pasitiksiąs. Bet su- 
sidorojus su visais paruošiamaisiais darbais, išgalandus nagus ir pamik- 
linus sparnus, Pema vėl man paskambino ir pranešė, kad šventes teks 
atšaukti. 


Pemos tėvas, į atsargą išėjęs jūrų pėstininkas, kartu su Žmona per- 
sikėlė į Kaliforniją, paskutiniais dvidešimto amžiaus metais apsistojo 
Palm Dezerte, vienoje iš vartais aptvertų bendruomenių, į kurias dėl 
akių priimdavo po vieną afroamerikiečių ir keturias žydų kilmės poras. 
Vaikų ir vegetarų ten netoleruodavo. Vietiniai gyventojai privalėdavo 
balsuoti už respublikonus ir turėti šunyčius su netikro brilianto apykak- 
lėmis, kvailomis akutėmis bei vardais, užsibaigiančiais galūne “i". Visai 
mielas ausiai būtų Tafi, bet Kasi skambėtų dar geriau, užtat Rififi - gry- 
nas mėšlas. Pemos tėvui diagnozavo tiesiosios žarnos vėžį, dėl ko nė 
kiek nenustebau. Suburkite baltaodžių avigalvių pulką, ir jūs pamatysi- 
te, kokių žaidimėlių jie prisigalvos. 

Nieko panašaus žmonai neminėjau. Naujieną ji pranešė tvirtu balsu, 
bet galiausiai pratrūko ašaromis. 

- Jis pradėjo chemoterapijos kursą, bet mama sako, kad organizme 
galėjo išplisti meta... mesa... velnias, koks gi tas žodis! Kalbu visai kaip 
tu! - tebešniurkščiodama, bet aiškiai nustėrusi Pema sumurmėjo: - 
Siaubas, atleisk, Edi, man nederėjo taip sakyti. 

- Nesijaudink, - atsiliepiau. - Anoks čia siaubas. O tas žodis yra 
“metastazės". 

- Taip, ačiū. Taigi šiandieną jam atliks operaciją, išpjaus auglį. - Ji 
vėl pravirko. - Negaliu patikėti, jog taip nutiko mano tėčiui. 

- Nusiramink. Mūsų laikais gydytojai daro stebuklus. Aš esu įrody- 
mas Nr.l. 

Arba Pema nemanė, kad prie manęs pasidarbavo stebukladariai, 
arba nenorėjo gilintis į šią temą. 

- Deja, Kalėdos atšaukiamos. 

- Natūralu. - Sakyt tiesą? Velniškai apsidžiaugiau. 

- Į Palm Dezertą skrendu rytoj. Ilzė ten pasirodys penktadienį, Me- 
linda atvyks dvidešimtą dieną. Spėju... atsižvelgiant į tai, kad judu su 
mano tėvu niekuomet itin gerai nesutarėte... 

Atsižvelgiant į tai, kad mudu vos neįsivėlėme į peštynes, kai de- 
mokratus uošvis pavadino “komunikratais"", mūsų santykius ji apibūdi- 
no perdėm švelniai. 

- Tu esi visiškai teisi, jei manai, jog nedegu troškimu Kalėdas švęsti 
Palm Dezerte. Tėvams padėsi finansiškai, o jie, tikiuosi, supras, kad 
prie pagalbos netiesiogiai prisidėjau ir aš... 

- Vargu ar dabar tinkamiausias metas minėti savo sumautą čekių 
knygelę! 

Pyktis sugrįžo žaibiškai. Išniro į paviršių tarsi juokdarys, šaunantis 
iš susmirdusios dėželės. Man knietėjo atšauti: Užsikrušk, išverstagerkle 
kekše! Bet aš nutylėjau. Iš dalies todėl, kad būčiau pareiškęs “išvysta- 
gekle kaše“ arba “išuostagakle kerše". Tiesiog jutau, jog liežuvis susi- 
pins. 

Susilaikyti pasisekė tiktai per plauką. 

- Edi? - agresyvus Pemos tonas bylojo, kad ji mielai susivaidytų. 

- Aš neketinau minėti jokios čekių knygelės, - atsakiau įdėmiai klau- 
sydamasis kiekvieno savo žodžio. Visa laimė, jie skambėjo normaliai. - 
Turėjau galvoje, kad mano veidas, šmėžuojantis prie tavo tėvo lovos, 
nepadės jam greičiau išgyti. - Sekundei užlietas pykčio - įniršio, - maž- 
ne pridūriau, esą savo ligoninės palatoje jo fizionomijos irgi nemačiau. 
Teko pasitelkti visas jėgas, idant replika neišsprūstų pro lūpas, tačiau, 
kol save tramdžiau, kūną išmušė prakaitas. 

- Aišku. Supratau. - Po pauzės žmona paklausė: - Edi, ką gi tu veik- 
si per Kalėdas? 

Piešiu saulėlydį, mintyse tarstelėjau. Gal net išgausiu teisingus at- 
spalvius. 

- Na, jei būsiu geras berniukas, per Kalėdas turbūt vakarieniausiu 
su Džeku Kantoriu ir jo šeima. - Pats, be abejo, tuo netikėjau. - Kalbu 
apie vaikiną, kuris man dirba. 

- Iš balso jaučiu, jog tu sutvirtėjęs. Atsigavęs. Užmaršumo akimir- 
kų vis dar pasitaiko? 

- Nežinau, nepamenu. 

- Labai juokinga. 

- Juokas - geriausi vaistai. Taip skaičiau “Reader's Digest" žurnale. 

- O kaip ranka? Iliuziniai pojūčiai aplanko? 

- Ne-e, - sumelavau. - Jų pagaliau atsikračiau. 

- Gerai. Nuostabu. - Pema vėl patylėjo. - Edi? 

- Kol kas niekur nedingau, - atsiliepiau, nors taip gniaužiau kumš- 
čius, kad nagais delnuose įspaudžiau tamsiai raudonus pusmėnulius. 

Stojo ilga pauzė. Telefonų linijos nebešnypščia ir nebetraška, kaip 
mano vaikystėje, tačiau aš girdėjau švelnius daugybės, mus skiriančių 
mylių atodūsius. Panašius į garsus, kurie per atoslūgį sklinda nuo Mek- 
sikos įlankos. 

- Man gaila, kad viskas taip susiklostė, - pagaliau prabilo ji. 

- Man irgi, - tariau. Kai Pema padėjo ragelį, nuo grindų griebiau 
vieną iš stambesniųjų kriauklių ir užsimojau pasiruošęs ją sviesti kiaurai 
televizoriaus ekraną. Paskutinę sekundė susitvardžiau, nušlubavau į 

kambarį. atidariau duris ir šveičiau kriauklę kitapus tuščio kelio. Žmonai 
neapykantos nejaučiau, vis dėlto kažko, rodės, pakęsti negalėjau. Tik- 
riausiai kito mano gyvenimo. 

Arba tiesiog savęs. 


Kas: jeitaipmergyt88 
Kam: EFril9 

09:05 

Gruodžio 23 


Tėtuk, gydytojai šneka nedaug, bet dėl senelio operacijos ma- 
ne kankina negera nuojauta. Dėl to turbūt kalta mama, kuri 
kasdien lanko senelį, į ligoninę važiuoja kartu su močiute, sten- 
giasi išlikti “pozityvi"", bet gi tu ją pažįsti. Mamytė nepriklauso 
užkietėjusių optimistų ratui. Aš norėčiau tave aplankyti. Jau pa- 
sitikrinau skrydžių tvarkaraščius. Į Sarasotą atvykčiau 26-ąją, 
oro uoste nusileisčiau 18:15 vietos laiku. Paviešėčiau 2 ar 3 die- 
nas. Meldžiu, pasakyk “taip"! Be to, galėčiau pati pristatyti dova- 
nėles, užuot jas siuntusi paštu. Myliu... 

Ilzė 

P.S. Turiu nepaprastą naujieną. 


Aš apsvarsčiau jos prašymą ar sureagavau instinktyviai? Nepame- 
nu. Bet nenustebčiau, jei atsakymas būtų neigiamas abiem atvejais. Gal- 
būt esmė ta, jog troškau ją pamatyti. Šiaip ar taip, nedelsdamas išsiun- 
čiau dukrai laiškelį. 


Kas:EFri19 

Kam: jeitaipmersyt88 
09:17 

Gruodžio 23 


Ilze: Laukiau tavęs, nesulaukiu! Organizuokis kelionę, ir aš 
tave supažindinsiu su Džeku Kantoriu, kuris tapo manuoju ka- 
lėdiniu elfu. Tikiuosi, tau patiks mano namas, praminiau jį Di- 
džiuoju Rožinuku. Svarbiausia štai kas: neskrisk be motinos ži- 
nios ir pritarimo. Kaip pati žinai, mums teko išgyventi sunkius 
laikus. Labai norėčiau tikėti, kad jie jau praeityje. Manau, tu 
supranti. 

Tėtis 


Atsakymą gavau bemat. Ji veikiausiai lūkuriavo mano žinutės. 


58 


Kas: jeitaipmergyt88 
Kam: EFril9 

09:23 

Gruodžio 23 


Su mama jau tariausi, ji neprieštarauja. Šnekinau ir Lindą, 
bet ji, prieš grįždama į Prancūziją, norėtų pasilikti čia. Nepyk ant 
jos. 

Ilzė 

PS: Valio! Aš taip džiaugiuosi!! :) 


Nepyk ant jos. Jei neklystu, vyresniąją seserį “jeitaipmergyt" gin- 
davo nuo tada, kai pramoko kalbėti. Linda kartu su kitais nekeps rūky- 
tų dešrelių, nes jai nepatinka dešrainiai... bet nepyk ant jos. Linda nesi- 
aus šitų sportinių batelių, nes iš bendramokslių niekas nebeavi kulkšnis 
dengiančių sportukų... bet nepyk ant jos. Lindai maga, kad į išleistuvių 
vakarėlį ją su Rajanu nuvežtų pastarojo tėtis... bet nepyk ant jos. Žinot, 
kas blogiausia? Aš niekada ir nepykau. Mėginant aiškinti vyresnėlei, jog 
stipresnė simpatija, kurią jaučiau Ilzei, tolygi įpročiui darbuotis kairiąją 
ranka - tokių dalykų neįmanoma suvaldyti, - padėtis galėjo tiktai su- 
prastėti, nors ir būčiau sakęs tiesą. Ypač todėl, kad būčiau sakęs tiesą. 


Ilzė atskrenda į Dumos Ky salą, į Didįjį Rožinuką. Valio, džiaugėsi 
ji; valio, džiūgavau aš. Apkūni moteriškė, vardu Chuanita, kurią surado 
Džekas, du kartus per savaitę kuopdavo mano namus. Paprašiau jos iš- 
valyti svečių kambarį ir kitą dieną po Kalėdų atnešti šviežių gėlių. Nu- 
sišypsojusi Chuanita pasiūlė kažką panašaus į “Kas ėdu kakus“. Mano 
smegeninę, jau įsisavinusią subtilų sąsajų meną, frazė sutrikdė ne 1!- 
giau, kaip penkioms sekundėms. Atsakiau, kad Kalėdų kaktusas Ilzei 
tikrai patiks. 

Kūčių dieną nejučia vėl sutelkiau dėmesį į pirmąją, gruodžio 23- 
osios rytą išsiųstą dukters žinutę. Saulė slinko vakarop, įlankoje išplūk- 
dama ilgą, žibantį kelią, bet nuo saulėlydžio mane tebeskyrė dvi valan- 
dos. Buvau įsitaisęs Floridos prieangyje. Vandens lygis kilo. Apačioje 
šiugždėjo ir brazdėjo sąnašos kriauklelių, kurių garsai priminė alsavimą 
arba kimų, suokalbininkišką murmesį. Nykščiu perbraukiau prierašą - 
turiu nepaprastą naujieną, - ir dešiniąją, neegzistuojančią ranką paku- 
teno niežulys. Netgi jutau, kokioje konkrečioje vietoje. Pradėjęs mane 
dilginti ties alkūnės sulenkimu, jis spiralėmis nudriko iki išorinės riešo 
dalies, kur taip sustiprėjo, kad panūdau dygsėjimą išgremžti nagais. 

Užsimerkiau ir spragtelėjau dešiniosios rankos nykščiu bei smiliumi. 

Garso negirdėjau. bet južau, kaip pirštai liečia kits kitą. Dilbiu perbrau- 
kiau šoną ir trinties jausmą užfiksavau. Nuleidau dešiniąją ranką, seniai 
sudegusią Sent Polo ligoninės krematoriume, pabarbenau į ranktūrį. 
Vėlgi stuksenimas ausų nepasiekė, bet galėjau prisiekti Viešpaties var- 
du, kad jaučiau, kaip oda palytėjo supintas vyteles. 

Ūmai užsigeidžiau piešti. 

Pagalvojau apie kambarį antrame aukšte, bet nusprendžiau, kad jis 
per toli. Užėjau į namą, nuo šūsnies piešimo sąsiuvinių, sudėtų ant ka- 
vos staliuko, čiupau viršutinį. Daugumą dailės reikmenų buvau palikęs 
Mažajame Rožinuke, tačiau svetainėje, rašomojo stalo stalčiuje gulėjo 
kelios spalvotų pieštukų dėžutės, vieną kurių ir paėmiau. 

Grįžau į Floridos prieangį (man jis visuomet liks veranda), atsisė- 
dau ir vėl užsimerkiau. Įsiklausiau į bangeles, vilnijančias po grindimis, 
kilnojančias kriaukleles, išdėstančias jas naujais raštais, kiekvieną sykį 
vis kitokiais. Kol kiūtojau nuleidęs vokus, iš po kojų sklindantis bruzdė- 
jimas labiau nei kada nors anksčiau priminė kalbą: pakrantės ruoželį 
vanduo trumpam apdovanojo liežuviu. Laikinumo sąvoka pritiko ir Du- 
mai, nes, geologiniu požiūriu, jai lemta nugrimzti į gelmes. Kaip ir vi- 
soms aplinkinėms salelėms; savu metu jas pasiglemš Meksikos įlanka, 
o vėliau, kitose vietose iškils naujos salos. Panašus likimas veikiausiai 
gresia ir pačiai Floridai. Kada vanduo užlies sausumos plotus, vos iški- 
lusius virš jūros lygio, tėra laiko klausimas. 

Tačiau garsas mane ramino. Hipnotizavo. 

Neatsimerkdamas pirštų galiukais brūkštelėjau per elektroninę Ilzės 
žinutę. Tai padariau dešiniąja ranka. Paskui praplėšiau akių vokus, kai- 
riąja į šoną nustūmiau atspausdintą laiškelį ir ant kelių pasidėjau “Arti- 
san“ sąsiuvinį. Atverčiau viršelį, ant stalo išbėriau dvylika iš anksto nu- 
drožtų “Veneros"' pieštukų ir ėmiau paišyti. Galvoje kirbėjo mintis, kad 
bandysiu nupiešti Ilzę (galų gale apie ką aš paskutiniu metu mąsčiau?), 
be to, niekaip neatsikračiau nuojautos, jog šįsyk mano darbo vaisius at- 
rodys tragiškai, nes, atsikėlęs į Dumą Ky, žmogaus figūros nebraižiau 
nė karto. Bet popieriuje išryškėjo anaipto! ne jaunėlė duktė, ir rezultatas 
pasirodė pusėtinas. Ne šedevras, be abejo, neprilygstantis Rembranto 
(ar bent Normano Rokvelo) kūriniams, bet neblogas. 

Iš lapo į mane žvelgė jaunuolis, dėvintis džinsus ir trumparanko- 
vius Minesotos “Tvins**" marškinėlius su numeriu 48, tik kam šis pri- 
klausė, neturėjau nė menkiausio supratimo. Senajame gyvenime sten- 
giaus pamatyti visas “Timbervulfs" komandos rungtynes ir užkietėjusiu 
beisbolo gerbėju niekuomet nebuvau. Vaikino viršugalvį papuošiau gel- 
tonais plaukais, nors jaučiau, kad juos atvaizdavau ne visai teisingai. 
Man stigo pieštukų, kuriais galėjau išgauti atitinkamą rusvėjantį atspalvį. 
Rankoje vyrukas laikė knygą. Šypsojosi. Numaniau, kas jis toks. Nepa- 

prastoji Ilzė naujiena. Štai, ką kuždėjo kriauklės, kurias kilnojo, vartė ir 
svaidė kylančio vandens bangelės. Susižiedavusi, susižiedavusi. Duktė 
turėjo žiedą su deimantu. Šviesiaplaukis jaunuolis jį nupirko... 
Vaikino džinsus spalvinau žydra “Veneros" spalva. Tačiau dabar 
numečiau pieštuką, pakėliau juodą ir lapo apačioje ryžtingais dryksniais 


užrašiau žodį: 
ZEILS 


Informacija ir pavadinimas. Tas suteikia paveikslui energijos. 

Be jokios pauzės nutrenkiau juodą pieštuką, griebiau oranžinį ir ko- 
jas papildžiau auliniais batais. Dėl ryškaus atspalvio jie atrodė nauji, 
nors iš tiesų buvo panešioti. Bet pati mintis, mano nuomone, teisinga. 

Pamėginau gremžtelėti dešiniąją ranką, pirštais dūriau kiaurai ir pa- 
sikasiau šonkaulius. “Šūdas", suurzgiau panosėje. Po verandos grindi- 
mis kriauklelės brūžavo jo vardą. Konoras? Ne. Ir čia kažkas ne taip. 
Nesuvokiau, kas pakurstė tokį įspūdį, bet iliuzinį niežulį netikėtai pakei- 
tė stingdantis skausmas. 

Sąsiuvinyje atvertęs kitą lapą vėl įnikau škicuoti, tik šįkart raudonu 
pieštuku. Raudona, raudona, ji buvo RAUDONA! Iš po mitriai krutan- 
čio pieštuko smaigalio, lyg kraujas iš pjautinės žaizdos, plūstelėjo žmo- 
gaus figūra. Atsukusi nugarą, užsimetusi rožiaspalvį apsiaustą keista 
dantyta apykakle. Plaukus irgi nutepliojau raudonai, nes jie asocijavosi 
su krauju, kaip ir pats asmuo, įkūnijantis pavojų. Ne man, oO... 

- Ilzei, - saumurmėjau. - Jai kils grėsmė. Nuo to vaikino? Nuo Ne- 
paprastos Naujienos? 

Nežinau kodėl, bet jis pasitikėjimo nežadino, vis dėlto mane gąsdi- 
no kas kita. Visų pirma tas pavidalas raudonu apdaru - jis nepanašus į 
vyrą. Nebuvau tikras, bet... taip, rodos, nupiešiau moterį. Gal čia netgi 
ne apsiaustas. Galbūt suknelė? Ilga raudona suknelė? 

Atsiverčiau pirmąją figūrą, įsispiginau į knygą, kurią spaudė Nepa- 
prasta Naujiena. Rankoje laikytą pieštuką bloškiau ant grindų ir tomelį 
nuspalvinau juodai. Vėl dirstelėjau į jaunuolį, virš jo galvos staiga užra- 
šiau dailių šriftu: 


KOLIBRIAI 


Tada mečiau juodą pieštuką pavymui raudonojo. Pakėliau dreban- 
čias rankas ir delnais užsidengiau veidą. Surikau dukters vardą - pa- 
prastai, taip šaukiama žmogui, kuris pernelyg priartėjo prie skardžio ar- 
ba judrios gatvės. 

Gal man tik pasimaišė smegeninė? Aš greičiausiai kuoktelėiau. 

Po kurio laiko, žinoma, suvokiau, kad prie akių spaudžiu tiktai vie- 
ną delną. Iliuzinis skausmas ir niežėjimas pranyko. Bet mintis, jog 
kraustausi iš proto - po velnių, galbūt jau pritrūkau vieno šulo, - išliko. 
Tikras buvau dėl vieno dalyko: jaučiausi alkanas. Išbadėjęs. 


Ilzės lėktuvas nusileido dešimt minučių anksčiau numatyto tvarka- 
raščio. Mano jaunėlė nutrintais džinsais ir Brauno universiteto marški- 
nėliais švytėte švytėjo, ir aš niekaip nesupratau, kaip Džekas, kartu su 
manimi stovintis terminale B, jos neįsimylėjo iš pirmo žvilgsnio. Duktė 
puolė man į glėbė, bučiniais apibėrė veidą ir nusijuokė, kai pradėjau 
svirti kairėn, vis stipriau užguldamas ramentą. Supažindinau jaunuolius, 
bet, jiems spaudžiant delnus, dėjausi nematąs žiedo (neabejotinai įsigy- 
to “Zeils" juvelyrinių dirbinių parduotuvėje) su deimantuku, tvyksinčiu 
ant viduriniojo kairiosios jos rankos piršto. 

- Tėti, atrodai nuostabiai, - paskelbė ji, mums išnirus laukan į ma- 
loniai šiltą gruodžio vakarą. - Tu įdegei. Pirmą kartą nuo senų laikų, kai 
Lilideilo parke statei žaidimų centrą. Ir priaugai svorio. Mažiausiai de- 
šimt svarų. Ar ne, Džekai? 

- Tau geriau spręsti, - nusišypsojo vaikinas. - Atvairuosiu automo- 
bilį. Pastovėsit, šefe? Galiu truputį užtrukti. 

- Dėl manęs nesijaudink. 

Mes lūkuriavome ant šaligatvio. Ji atsivežė porą kelioninių krepšių, 
nešiojamą kompiuterį ir nūnai šiepėsi žiūrėdama man į akis. 

- Tu jį pastebėjai, tiesa? - paklausė. - Tik nemeluok, kad nesupran- 
ti, apie ką šneku. 

- Jeigu kalbi apie žiedą, taip, man jis krito į akis. Jei tik jo žnyplė- 
mis neišgriebei iš žaidimo automato, sakyčiau, jog tave derėtų pasvei- 
kinti. Ar Linda žino? 

- Aha. 

- Motina? 

- O kaip /u galvoji, tėti? Spėk iš vieno karto. 

- Spėju, kad... ne. Nes šiuo metu jos mintys sutelktos į senelį. 

- Na, senelio liga nebuvo vienintelė priežastis, dėl kurios Kaliforni- 
joje žiedą visą laiką slėpiau rankinėje - parodžiau jį tiktai Lindai. Pir- 
miausia naujieną norėjau pranešti tau. Ar elgiausi bjauriai? 

- Ne, brangute. Aš sujaudintas. 

Sakiau tiesą. Bet dėl jos jaučiau ir baimę, nes Ilzei sukaks dvidešimt 
tik po trijų mėnesių. 

- Jis vardu Karsonas Džounsas, studijuoja teologiją - gali patikėti? 
Aš jį myliu, tėti. Labai, labai. 

- Puiku, širdele, - atsiliepiau, nors jutau, kaip per kojas nueina siau- 
bo šiurpuliai. Nemylėk jo per stipriai, mąsčiau. Ne per stipriai. Nes... 

Ilzė įdėmiai mane nužvelgė, jos šypsena priblėso. 

- Kas? Kas yra? 

Visai užmiršau, kokia ji pastabi ir kaip mitriai mane permatydavo. 
Meilė žmogui suteikia tam tikrų telepatinių galių, teisingai? 

- Nieko tokio. Na... šiek tiek maudžia klubą. 

- Vaistus nuo skausmo gėrei? 

- Jei atvirai... stengiuos tablečių vartoti kuo mažiau. Per sausį pla- 
nuoju galutinai jų atsisakyti. Toks mano Naujųjų metų pažadas. 

- Fantastika, tėti! 

- Nors pažadų, kurie skelbiami per Naujuosius metus, žmonės lin- 
kę nesilaikyti. 

- Tu kitoks. Visada padarai, ką užsibrėži. - Ilzė susiraukė. - Štai 
viena iš tavo savybių, kuri mamai nepatiko. Man rodos, ji tau pavydėjo. 

- Brangute, mums buvo lemta išsiskirti, taip jau nutinka. Nesistenk 
palaikyti vienos kurios pusės. 

- Papasakosiu tau dar vieną šiuo metu vykstantį dalyką. - Dukters 
lūpos virto plonytėmis linijomis. - Atsikrausčiusi į Palm Dezertą ji siau- 
bingai dažnai matosi su greta gyvenančiu tipu. Sako, kad su juo išgeria 
kavos... kad jiedu tik prijaučia vienas kitam - nes Maksas pernai neteko 
savo tėvo, Maksui patinka senelis, ir taip toliau, ir panašiai - bet aš ma- 
tau, kaip mama į jį žiūri. Man... nusispjaut! - dukters lūpos taip susiau- 
rėjo, kad išvis pranyko. Pagalvojau, jog Ilzė šiurpokai primena motiną. 
Šią mintį lydėjo kita, keistai raminanti: Ji nepražus. Net jeigu šventuolis 
Džounsų vaikis Ilzę pavilios ir apgaus, ji išgyvens. 

Akiratyje pasirodė mano išsinuomoti ratai, bet Džeko dar reikėjo 
palaukti. Prie oro uosto susidarė grūstis vėžlio žingsniu judančių auto- 
mobilių. Atrėmiau ramentą į paširdžius ir apkabinau dukterį, kuri atskri- 
do iš pačios Kalifornijos, idant su manimi pasimatytų. 

- Būk atlaidesnė savo motinai, gerai? 

- Negi tai visai nerūpi... 

- Dabar man labiausiai rūpi, kad judvi su Melinda būtumėte laimin- 
gos. 

Iš juodų ratilų, supančių Ilzės akis, supratau, jog dukrą, nors ir jau- 
ną, kelionė išvargino. Na, rytoj ilgiau pamiegos ir atsikels pilna jėgų. 
Jeigu dėl jos vaikino manęs neapgavo nuojauta - vyliausi, kad klystu, 
bet širdyje žinojau esąs teisus - šiais metais Ilzės laukė daug bemiegių 
naktų. 

Džekas nusigavo iki Floridos oro uosto terminalo, bet nuo mūsų jį 
tebeskyrė nemažas atstumas. 

- Ar turi to vyruko nuotrauką? Ji domina Smalsuolį Tėtį. 

Duktė nušvito. 

- Be abejo. - Iš raudonos odinės piniginės išsitraukė fotografiją, 
įkištą į permatomą plastiko įmautę, erzindama ja pamojavo man prieš 
nosį ir galiausiai padavė. Berods, šįkart mano veidas reakcijos neišdavė, 
nes meilus (17 mažumėlę kvailokas) jos vypsnis neišgaravo. Kaip jau- 
čiausi pats? Lyg būčiau nurijęs kažką tokio, kas visiškai netiko žmo- 
gaus skrandžiui. Pavyzdžiui, užsivertęs švino pilną taurelę. 

Esmė ne ta, jog Karsonas Džounsas priminė vaikiną, kurį nupiešiau 
per Kūčių dieną. Panašiai įvykių eigai ruošiausi, ant Ilzės piršto išvydęs 
žiedelį tvyksinčiu deimantų. Mane pritrenkė suvokimas, kad vaizdai pa- 
veiksle ir nuotraukoje praktiškai tapatūs. Tarsi vietoj soforos, kermėko 
arba gelsvojo cestro atvaizdų, prie molberto būčiau prisegęs štai šitą, 
fotoaparatu nutrauktą kadrą. Jis vilkėjo džinsus, avėjo geltonus, aptrin- 
tus aulinius batus, kurių atspalvio man nepavyko išgauti; virš ausų ir 
kaktos krito šviesūs, į rusvumą linkę plaukai; rankose vyrukas laikė 
knygą - neabejojau, kad Bibliją. Bet iškalbingiausi atrodė Minesotos 
“Tvins" marškinėliai su skaičiumi 48, pažymėtu kairėje krūtinės pusėje. 

- Kam priklauso numeris 48, ir kaip Braune tau pasisekė susipažin- 
ti su “Tvins" gerbėju? Aš visad maniau, jog tenykščiai serga už “Red 
Soks". 

- 48 numeris yra Torio Hanterio, - atsiliepė ji spoksodama į mane 
tarytum būčiau paskutinis vėpla. - Bendrabutyje, poilsio kambaryje, 
stovi didžiulis televizorius. Aną liepą drauge su kitais stebėjau “Soks" ir 
“Tvins" rungtynes. Nors buvo prasidėjusi egzaminų sesija, ekraną ap- 
gulė minia žiūrovų, bet iš jų pulko, “Tvins" atributus turėjome tik mudu 
- jis dėvėjo Torio marškinėlius, aš užsimaukšlinau savo kepuraitę. Nie- 
ko keisto, kad sėdėjome greta. O vėliau... - Ilzė gūžtelėjo tuo parody- 
dama, jog tęsinys akivaizdus. 

- Kokios jis pakraipos, religine prasme? 

- Baptistas. - Duktė į mane įbedė truputį iššaukiantį žvilgsnį lyg sa- 
kydama “Kanibalas". Kaip Pirmosios Laisvamanių bažnyčios narys, sa- 
vo parapijoje užsitarnavęs neblogą vardą, prieš baptistus danties ne- 
griežiau. Man tik nepatiko religijos, kurių šalininkai draskėsi teigdami, 
neva jų Viešpats iškilesnis už tavo Dievą. - Pastaruosius keturis mėne- 
sius, tris kartus per savaitę drauge lankomės pamaldose. 

Prie šaligatvio sustojo mūsų automobilis, ir Ilzė pasilenkusi stvėrė 
kelioninių krepšių rankenas. 

- Pavasario semestrą jis praleis, nes prisijungs prie žavingos gos- 
pelo grupės. Iškeliaus į tikras gastroles - na, žinai, važinės po miestus, 
dalyvaus koncertuose. Grupė vadinasi “Kolibriai". Tau reikėtų Karsono 
pasiklausyti - jis dainuoja kaip angelas. 

- Tikiu. 

Ji švelniai pabučiavo man į skruostą. 

- Tėti, aš taip džiaugiuosi, jog čia atskridau. Ar tu patenkintas? 

- Labiau nei įsivaizduoji, - atsakiau iš visos širdies trokšdamas, kad 
Ilzė beprotiškai įsimylėtų Džeką. Tuomet problemos išsispręstų savai- 
me... bent taip anuomet man atrodė. 


Prašmatnios Kalėdų vakarienės neorganizavome, tiesiog pasišildėme 
“Astronautų vištieną“, kaip ją vadino Džekas, mėsos gabalėlius mirkė- 
me spanguolių padaže, vaišinomės salotomis ir ryžių pudingu. Ilzė su- 
šveitė po dvi kiekvieno patiekalo porcijas. Kai apsikeitėme dovanėlėmis 
ir pakrykštavome - abu gavome kaip tik tai, ko norėjome, - nuvedžiau 
dukrą į Mažąjį Rožinuką ir aprodžiau didžiumą darbų, kuriuose leidau 
pasireikšti meniškajai savo gyslelei. Jos mylimojo ir raudonai apsiren- 
gusios moters (dar neaišku, ar išties moters) piešinius nukišau į miega- 
mojo spintą, ant aukščiausios lentynos, ir neketinau jų ištraukti, kol II- 
zė viešės mano namuose. 

Tuziną kitų, daugiausiai saulėlydžių, prisegiau prie kartono stačia- 
kampių ir atrėmiau į kambario sienas. Ji kartelį visus apėjo. Sustojo, pas- 
kui apsuko dar vieną ratą. Antrajame aukšte, už lango jau viešpatavo nak- 
ties tamsa. Dabar, per atoslūgį, vandens lygis nukrito iki žemiausio taško, 
ir apie įlankos egzistavimą bylojo nebent tykūs, nuolatiniai atodūsiai, 
sklindantys nuo bangelių, kurios užliedavo smėlį ir išleisdavo kvapą. 

- Čia tikrai tavo kūriniai? - pagaliau prabilo ji. Atsisukusi dėmesin- 
gai į mane pažiūrėjo, dėl ko pasijutau nesmagiai. Taip žvelgiama į žmo- 
gų suvokus, jog derėtų pakeisti apie jį susidarytą nuomonę. 

- Taip, - patvirtinau. - Ką manai? 

- Jie neblogi. Netgi labai geri. Ana tas... - Ilzė žengė prie sienos, 
pasilenkė ir atsargiai kilstelėjo kriauklę, kėpsančią ties horizonto linija, 
apipintą gelsvai oranžiniu vakaro žaros vainiku. - Kad aš apsiši... atleisk, 
jis velniškai kraupus. 

- Man irgi taip atrodo, - pripažinau. - Bet nieko naujo nesumąsčiau. 
Papildžiau saulėlydį siurrealizmo detalėmis. - Staiga idiotiškai sušukau: 
- Sveikutis, Dali! 

Duktė nuleido “Saulėlydį su kriaukle" ir pakėlė “Saulėlydį su sotora". 

- Ar juos kas matė? 

- Tiktai tu ir Džekas. O, ir dar Chuanita. Piešinius ji vadina asusta- 
dor ar kažkaip panašiai. Gąsdinančiais, kaip išvertė Džekas. 

- Jie iš tikrųjų mažumėlę bauginantys, - sutiko Ilzė. - Bet tėti... 
pieštuko spalvos išsiterlios. Ir nubluks, jei nieko nesiimsi. 

- Ko? 

- Ką aš žinau. Parodyk darbus žmogui, kuris supranta meną ir gali 
tau pasakyti, kokie jie įspūdingi. 

Jaučiausi pamalonintas ir sykiu nejaukiai. Bemaž nusiminęs. 

- Aš nenutuokiu, pas ką arba kur kreiptis... 

- Paklausk Džeko. Gal jis pažįsta žmonių iš kokios dailės galerijos, 
kurie pažiūrėtų į tavo kūrinius. 

- Aha, atšlubuot iš gatvės ir pasakyt: “Gyvenu Dumoje Ky, turiu 
keletą pieštukais patepliotų eskizų, daugiausiai saulėlydžių - Floridoje 
itin neįprasto meno objekto, - kuriuos mano namų ūkvedė vadina muy 
asustador.* 

Ji įrėmė rankas į šonus ir pakreipė galvą. Atrodė visai kaip Pema, 
kai toji užsispyrusi laikydavosi savo. Tiksliau, kai ketindavo mestelėti 
argumentą, kuriuo tave parblokštų ant menčių. 

- Tėve... 

- O varge, prasidėjo. 

Ilzė praleido repliką pro ausis. 

- Į milijoninį verslą tu puolei stačia galva, teturėdamas porą sunk- 
vežimių, seną, Korėjos laikų buldozerį ir dvidešimties tūkstančių dolerių 
paskolą. Negi dabar man aiškinsi, kad užsimanęs nepajėgsi užkalbėti 
danties keliems meno galerijų savininkams, neįšnekinsi jų apžiūrėti tavo 
paveikslų? 

Ji prabilo švelniau: 

- Tėti, tavo darbai geri. Geri. Tai matau netgi aš, kuri paskutinį 
kartą į dailę gilinosi vidurinėje mokykloje, per sumautas meno vertini- 
mo pamokas. 

Kažką atsakiau, bet nepamenu, ką būtent. Mintyse regėjau karštli- 
giškai papaišytą Karsoną Džounsą, dar žinomą kaip Baptistas Kolibris. 
Jeigu parodyčiau šį eskizą, įdomu, ar duktė susižavėtų ir juo? 

Ne, piešinio Ilzė nepamatys. Nei savo mylimojo, nei individo rau- 
donu apsiautu. Jų išvysti nelemta niekam. Taip galvojau anuomet. 

- Tėti, kur slėpei dailininko talentą, jeigu visą laiką jį turėjai? 

- Nežinau, - atsiliepiau. - Dar neaišku, kiek išvis manyje yra to ta- 
lento. 

- Susirask žmogų, kuris tokius dalykus išmano. Lai jis tau pasako. 
- Ji pakėlė pašto dėžutės piešinį. - Netgi šis... iš pirmo žvilgsnio lyg ir 
niekuo neypatingas, bet taip nėra. Savitumo jam suteikia... - duktė pa- 
lietė popierių. - Supamasis arkliukas. Kodėl čia pridėjai žaislą? 

- Pats nenutuokiu, - prisipažinau. - Tiesiog norėjau, kad jis būtų 
paveiksle. 

- Piešei 1š atminties? 

*Labai gąsdinančiais (isp.) 

- Ne. Taip darbuotis nemoku. Galbūt dėl avarijos, o gal tokių įgū- 
džių stokojau visada. - Šiek tiek prasilenkiau su tiesa, nes kartais kopi- 
juoti atvaizdų man nereikėdavo. Pavyzdžiui tais atvejais, kai škicuoda- 
vau jaunuolius trumparankoviais “Tvins" marškinėliais. - Nuotrauką ra- 
dau internete ir ją atsispausdinau. 

- O, velnias, aš jį suterliojau! - suriko Ilzė. - Sūdas! 

- Viskas gerai, nesijaudink. 

- Niekas negerai! Ir kaip aš galiu nesijaudinti? Privalai nusipirkti su- 
šiktų dažų! - ji mintyse atgamino, ką ištarė, ir delnu užsispaudė burną. 

- Tikriausiai tuo nepatikėsi, bet panašius žodelius man teko girdėti 
anksčiau, vieną ar porą kartų, - nuraminau Ilzę. - Nors nujaučiu, jog 
tavo vaikinui... hmm... na, jam turbūt ne visai patiktų... hmm... 

- Pataikei į dešimtuką, - niūrokai patvirtino duktė ir po akimirkos 
nusišypsojo. - Bet kai mes važiuojame, o prieš automobilį kas nors įžū- 
liai užlenda, Karsonas ir pats gali akiplėšą išdėti į šuns dienas. Tėti, tavo 
paveikslai... 

- Man džiugu, kad jie tau patiko. 

- Ne šiaip sau patiko. Aš apstulbinta. - Ji nusižiovavo. - Ir nusiva- 
riusi nuo kojų. 

- Ką gi, išgerk karštos kakavos, ir marš į lovą. 

- Nuostabus pasiūlymas. 

- Kuris? 

Ilzė nusikvatojo. Klausytis dukters juoko buvo nuostabu. Jis užpil- 
dė tuščius namus. 

- Tr vienas, ir kitas. 


Kitą rytą mudu stovėjome paplūdimyje iki kulkšnių įbridę į vilneles, 
rankose laikydami kavos puodelius. Užnugaryje, virš žemų Dumos Ky 
aukštumų, patekėjo saulė, ir mūsų šešėliai ramiame vandenyje, rodės, 
nusidriekė per mylių mylias. 

Ilzė rimtai į mane pažiūrėjo. 

- Tėti, ar čia gražiausia vieta žemėje? 

- Ne, bet tu esi jauna, todėl nenuostabu, jog taip galvoji. “Gražiau- 
siųjų" sąraše ji užima ketvirtą vietą. Tariant pirmųjų trijų pavadinimus, 
tenka palaužyti liežuvį. 

Virš puoduko kraštelio nušvito jos šypsena. 

- Rėžk. 

- Jei primygtinai reikalauji. Numeris pirmas, Maču Piču. Numeris 
antras, Marakešas. Numeris trečias, Petroglifo nacionalinis monumen- 
tas. Ir ketvirtoje vietoje, Dumos Ky sala, kuri plyti į vakarus nuo Flo- 
ridos. 

Dukters šypsena porai sekundžių praplatėjo ir pagaliau išblėso. Ji 
vėl mane apdovanojo rimtį spinduliuojančiu žvilgsniu, kokiu varstė, kai 
būdama ketverių klausė, ar stebuklų pasitaiko ne vien pasakose. Atsa- 
kiau, žinoma, teigiamai, nors maniau, kad meluoju. Dabar tuo įsitikinęs 
nebuvau. Bet lauke tvyrojo šiluma, basos mano kojos skendėjo įlankos 
vandenyje, ir aš nė kiek netroškau Ilzės skaudinti. Sopulių jai netrūks 
ateityje. Savo porciją gauna kiekvienas iš mūsų, ar ne? Be abejo. Pokšt 
į nosį. Pokšt į akį. Pokšt žemiau juostos, ir išsitiesi ant žemės, o teisėjo 
niekur nematai, nes jis pasišalino iš ringo nusipirkti dešrainį. Bėda ta, 
kad mylimieji geba suteikti keleriopai daugiau kančių. Skausmas įkūnija 
galingiausią meilės jėgą. Taip sako Vajermenas. 

- Mieloji, manai, aš tave maustau? - paklausiau. 

- Ne. Tik galvojau, kaip džiaugiuosi, jog čia atskridau. Mano vaiz- 
duotė piešė kraupius vaizdus. Kaip degraduoji kursuodamas tarp sene- 
lių namų ir kokio klaikaus tiki-baro, kur prekiauja egzotiškais kokteiliais 
1r ketvirtadieniais rengiamas šlapių marškinėlių konkursas. Matyt, per 
daug prisiskaičiau Karlo Hajeseno knygų. 

- Panašių vietų čia irgi nestinga, - tarstelėjau. 

- O tokių, kaip Duma? 

- Nežinau. Gal dar kelios atsirastų. - Iš to, ką pasakojo Džekas, 
spėjau, jog Dumos Ky sala yra išskirtinė. 

- Na, tu jos nusipelnei. - pastebėjo ji. - Čia pailsėsi, kiek tinkamas, 
ir atgausi jėgas. Jei tavo žaizdų neužgydys šitai... - Ilzė pamojo į Mek- 
sikos įlanką, - tada neįsivaizduoju, kas dar galėtų tau padėti. Vienintelis 
dalykas... 

- Tia-a-aip? - nutęsiau 1r dviem pirštais parodžiau kažką kabinąs 
ore. Kiekviena šeima turi savitą kalbą, įskaitant ir gestus. Maniškio pa- 
šalietis nebūtų supratęs, bet Ilzė jį atpažino ir nusijuokė. 

- Gerai jau, gerai, visažini. Šaukštas deguto medaus statinėje. Turiu 
omenyje potvynio garsus. Vidurnaktį atsibudau ir vos nepaleidau ger- 
klės, bet paskutinę akimirką suvokiau girdinti, kaip vandenyje barška 
kriauklelės. Meldžiu, pasakyk, kad neapsirikau. 

- Neapsirikai. Kas dar, tavo nuomone, ten galėjo būti? 

Ją nukratė virpulys. 

- Iš pradžių man pasirodė... tik nesijuok... lyg klausyčiaus skeletų 
parado. Tarsi šimtai jų Žygiuotų po namu. 

Kriauklelių brazdėjimas man niekuomet nekėlė tokių asociacijų, bet 
aš supratau, ką duktė turėjo galvoje. 

- O mane garsas keistai ramina. 

Ilzė nežymiai gūžtelėjo. 

- Na... tuomet gerai. Kiekvienas reaguoja savaip. Pasiruošęs grįžti 
namo? Iškepčiau plaktą kiaušinienę. Su pipiriukais ir grybais. 

- Užkąsčiau su mielu noru. 

- Po avarijos pirmą kartą tave matau taip ilgai vaikštinėjantųų be ra- 
mento. 

- Tikiuosi, kad iki sausio vidurio paplūdimiu sugebėsiu įveikti ket- 
virtį mylios. 

Ji švilptelėjo. 

- Į priekį ir atgal? Iš viso, pusmylę? 

Papurčiau galvą. 

- Ne, ne. Tik ketvirtį. Atgal planuoju parskristi. 

Duktė suprunkštė, pradėjo suktis Didžiojo Rožinuko kryptimi ir 
sustingo, kai pietų pusėje tvykstelėjo šviesėlė. Vieną, du sykius. Tolu- 
moje įžiūrėjome porą taškų. 

- Žmonės, - tarė Ilzė delnu prisidengusi akis. 

- Mano kaimynai. Jei neklystu, kol kas vieninteliai kaimynai. 

- Ar esi su jais susitikęs? 

- Ne. Žinau tik tiek, jog ten gyvena moteris invalido vežimėlyje ir 
vyriškis. Prie vandens ji paprastai pusryčiauja. Spėju, kad atspindžiai 
sklinda nuo padėklo. 

- Įsigyk golfomobilį. Galėtum iki jų nuburgzti ir pasisveikinti. 

- Netrukus, iki jų nueisiu, - atsakiau. - Mašinėlės neprireiks. Dak- 
taras Keimenas liepė užsibrėžti konkrečius tikslus. Aš taip ir elgiuosi. 

- Tėti, argi tau būtinas psichologas, kuris aiškintų apie tikslus? - 
Ilzė vis dar spitrijosi į pietus. - Kokiame name jie apsistoję? Tame mil- 
žine, kuris primena rančą iš vesternų? 

- Taip, berods. 

- Čia daugiau niekas negyvena? 

- Bent jau ne šiuo metu. Pasak Džeko, sausį ir vasarį kiti namai iš- 
nuomojami, bet dabar Duma Ky priklauso tik mums trims. Likusią sa- 
los dalį užvaldė botaninė pornografija. Vien laukinė, išsikerojusi augme- 
nija. 

- Neturiu nė menkiausio supratimo. Kada nors pabandysiu išsiaiš- 
kinti, bet kol kas man labiau rūpi atsistoti ant kojų. Tiesiogine prasme. 

Mudu pajudėjome link namo. 

- Beveik tuščia, saulėkaitoje besišildanti sala, - sumurmėjo Ilzė. - 
Kertu lažybų, kad ji apleista dėl kažkokių praeities įvykių. Kaip manai? 

- Pritariu, - atsakiau. - Džekas Kantoris siūlėsi atrausti informaciją, 
bet aš jo paprašiau nesivarginti - vėliau pats tuo pasidomėsiu. - Stvėriau 
ramentą, įspraudžiau ranką tarp dviejų plieninių strypų - be atramos tiek 
laiko praleidus paplūdimyje, tokiu momentu mane visada apimdavo sa- 
votiškas palengvėjimas - ir įnikau juo stuksenti į takelį. Bet Ilzė man 

draugijos nepalaikė. Atsigręžiau ir pamačiau, jog duktė tebežiopso į pie- 
tus, stogeliu vėl pridengusi akis. - Eini, širdele? 

- Taip. - Tolumoje įžiūrėjome eilinį žybtelėjimą - pusryčių padėklo 
arba kavinuko atspindį. - Galbūt apie tuos įvykius žino jie, - artėdama 
prie manęs tarė Ilzė. 

- Gal ir žino. 

Duktė mostelėjo į kelią. 

- Kur jis driekiasi? Ar toli? 

- Neįsivaizduoju. 

- Norėsi popiet juo pasivažinėti? 

- Sutiksi vairuoti “Hertz" išsinuomotą “Ševį Malibu"? 

- Aišku. - Ji įrėmė rankas į savo siaurus klubus, apsimetė nusispjau- 
nanti ir susniaukrojo tęsiama pietietiška tartimi: - Aš tave ve-e-ešiu, kol 
užsibais a-a-ana tas kelias. 


Tačiau nusigauti iki Dumos kelio galo mums nepavyko. Tik ne tą 
dieną. Pietų krypties tyrinėjimas prasidėjo šauniai, užsibaigė nemaloniai. 

Išvažiavome puikiai nusiteikę. Prieš tai valandėlę pagulėjau, vidur- 
dienį išgėriau įprastą oksinkontino dozę. Duktė persirengė šortais, už 
kaklo susirišo viršutinę bikinio dalį ir nusijuokė, kai prisakiau nosį pasi- 
tepti cinko oksidu. 

- Tikras klounas, - tarstelėjo Ilzė žiūrėdama į save veidrodyje. Ji 
buvo geros nuotaikos, pats jaučiausi fantastiškai, pirmą kartą po ava- 
rijos, todėl popietės įvykiai mums tapo visišku netikėtumu. Duktė kal- 
tino užkandžius - tuno salotų majonezą, - ir aš tam neprieštaravau. 
Nors nemaniau, kad jai pakenkė į maistą įsimetę pelai. Veikiau nelaimę 
užtraukiantys kerai. 

Keliukas pasirodė besąs siauras, duobėtas ir prastai aplopytas. Kol 
pasiekėme tą vietą, kur jis nėrė tiesiai į brūzgynus, okupavusius didži- 
ąją salos dalį, ant tako iškilo kaulų spalvos kopelės - vėjas supūtė smėlį 
iš paplūdimio. Išsinuomotas “Ševis* narsiai per jas dunksėjo, bet ties 
vingiu, nusidriekusio arčiau vandens, prieš pat hasiendą, kurią Vajer- 
menas vadino Palacio de Asesinos, sąnašų padaugėjo, ir automobilis, 
užuot bumbsėjęs, ėmė krypuoti. Ilzė mokėsi vairuoti sniego pusnimis 
užverstame krašte, todėl iš jos lūpų neišgirdau nei nusiskundimų, nei 
komentarų. 

Tarp Didžiojo Rožinuko ir E/ Palacio stūksančių pastatų stilių 
mintyse įvardinau “šlykščiuoju Floridos pastelinių“. Daugumos langus 
aklinai dengė langinės, prie visų įvažiavimo keliukų stiebėsi uždaryti 
vartai, tiesa, vieną jų užstojo du ožiai malkoms pjauti ir ženklas su išblu- 
kusiu, pieštuku pakeverzotu perspėjimu: PIKTI ŠUNYS PIKTI ŠU- 

NYS. Už “Piktų šunų" namo prasidėjo hasiendos valdos, aptvertos tin- 
kuota, dešimties pėdų aukščio siena, kurios viršų puošė oranžinės ply- 
telės. Tokios pat spalvos, kaip ir stogą apklojusios čerpės - jų nuožul- 
numai ir kampai kilo į nepriekaištingai žydras dausas. 

- Jėrgutėliau, - išsprūdo Ilzei (panašius žodelius, matyt, perėmė iš 
savo baptisto vaikino), - tokios vilos būdingos Beverli Hilzui. 

Siena nudriko palei siaurą, nelygų kelią, mažiausiai per aštuonias- 
dešimt jardų. Jokių ženklų, skelbiančių ĮEITI DRAUDŽIAMA, nepa- 
stebėjome, bet užteko vien pažvelgti į užtvarą, kad suprastum, koks 
šeimininkų požiūris į prekeivius, slankiojančius nuo durų iki durų, ir 
mormonus, visus iš eilės mėginančius atversti į savo tikėjimą. Geleži- 
niai vartai dalino sieną pusiau. Šiuo metu jie buvo pradaryti, o atviroje 
erdvėje sėdėjo... 

- Štai ir ji, - sumurmėjau. - Ponia iš paplūdimio. Viešpatie, juk čia 
Krikštatėvio Nuotaka. 

- Tėti! - riktelėjo Ilzė nusikvatodama ir sykiu pasibaisėdama. 

Moteris atrodė labai sena, ko gero, įpusėjusi devintą dešimtmetį. Ji 
kiurksojo invalidų vežimėlyje. Chrominius pakojus slėgė didžiuliai, mė- 
lyni, aukštakulkšniai “Konvers"" sportukai. Nors lauke oras įkaito iki 
septyniasdešimt penkių laipsnių*, senutė vilkėjo pilką treningą. Gembėti 
vienos rankos pirštai spaudė smilkstančią cigaretę. Viršugalvis slypėjo 
po šiaudine skrybėle, kurią įžvelgdavau per pasivaikščiojimus. Bet aš nė 
neįsivaizdavau, kokia ji milžiniška - kaip aptriušęs sombreras. Senolė 
neabejotinai priminė Marloną Brando, kai tas, “Krikštatėviui" artėjant į 
pabaigą, sode žaidžia su anūku. Ant jos kelių gulėjo kažkoks daikčiu- 
kas, savo forma panašus į pistoletą. 

Mudu su Ilze pamojavome. Sekundę kitą moteris sėdėjo sustingu- 
si. Galiausiai pakėlė delną, tarsi demonstruodama indėnišką “Hau" ges- 
tą, ir mus apdovanojo džiugia, praktiškai bedante šypsena. Veidą, regis, 
išraižė tūkstančiai raukšlių, kurios ją pavertė gerąja ragana. Man netgi 
nepasisekė įžiūrėti už vartų stovinčio namo, nes visą dėmesį buvau su- 
telkęs į netikėtą jos pasirodymą, madingus sportinius batelius, raukšlelių 
deltą ir... 

- Tėti, ten ginklas? - Ilzė spoksojo į užpakalinio vaizdo veidrodėlį 
išplėtusi akis. - Toji sena ponia laikė ginklą? 

Automobilis slystelėjo ant smėlio sąnašų, ir aš suvokiau, kad 
mums gresia užkliudyti tolimąjį hasiendos kampą. Palietęs vairą priver- 
čiau dukrą grįžti į trasą. 

- Berods. Kažkokią šaudyklę. Brangute, žiūrėk, kur vairuoji. Pati 
matai, koks kelias siauras. 

*75? F maždaug lygu 23,90 C 

Ji atsigręžė į priekį. Mums važiuojant, danguje plieskė ryški saulė, 
tačiau ties hasiendos siena švytėjimas apniuko. 

- Ką reiškia “kažkokią"*? 

- Na, lyg ir arbaletą. Galbūt juo šaudo gyvates. 

- Ačiū Dievui, kad ji nusišypsojo, - tarė Ilzė. - Ir dar taip maloniai, 
ar ne? 

Linktelėjau. 

- Labai. 

Šiaurinėje Dumos Ky pusėje, toliau hasiendos jokių kitų namų ne- 
buvo. Už senutės valdų takas pasuko į salos gilumą ir prasmego tankio- 
je lapijoje, kuri iš pradžių man pasirodė įdomi, vėliau bauginanti, galop 
klaustrofobiška. Žalumos masės kilo į dvylikos pėdų aukštumas, apva- 
lius lapus vagojo ryškiai raudonos, cinoberio spalvos gijos, tarytum su- 
džiūvusio kraujo siūleliai. 

- Tėti, kas tai? 

- Uoginė pajūrenė. Tie žali su geltonomis gėlytėmis vadinami tri- 
skiaučiais legėstaičiais. Yra ir rododendrų. Tarp medžių didžiumą su- 
daro rantytosios pušys, nors... 

Ji taip sumažino greitį, jog dabar “Ševis" vos šliaužė. Palenkusi 
galvą žvilgtelėjo pro priekinio lango kamputį ir mostelėjo kairėn. 

- Ana ten lyg ir palmės. Be to... žiūrėk... 

Kelio vingį, vedantį tolyn nuo vandens, apsupo kamienai, kurie at- 
rodė, kaip pilkų, susimazgiusių lynų kolonos. Gudrono paviršių išgaubė 
šaknys. Kol kas automobiliu jas įveikti įmanoma, nusprendžiau, bet po 
dvejų metų? Nieku gyvu. 

- Auksuotasis figmedis, - tariau. 

- Žavingas vardas. Bet medžiai šiurpoki, tarsi perkelti iš Alfredo 
Hičkoko filmų. Ir jie keroja be priežiūros? 

- Nežinau. 

Ilzės vairuojamas “Ševis* atsargiai persirito per šaknų tunelius. 
Dabar mūsų greitis siekė ne daugiau kaip penkias mylias per valandą. 
Vėl pastebėjome auksuotuosius figmedžius, vešančius pajūrenių ir ro- 
dodendrų tankmėje. Augmenija kelią užklojo tamsiais šešėliais. Nei vie- 
noje kelkraščio pusėje, nei kitoje, beveik nieko negalėjome įžvelgti, ne- 
skaitant protarpiais sušmėžuojančios žydrynės lopinėlio arba pasiklydu- 
sio saulės spindulio. Dangų užstojo lapija. Užtat priešakyje, gudronuo- 
tos dangos plyšiuose, pamatėme kyšančius šakotosios ratainytės kuokš- 
tus ir stingrius, vaško spalvos smuikainius. 

Man ėmė niežėti ranką. Neegzistuojančią. Nė nesuvokdamas, ką 
darau, kairiosios pirštais pamėginau ją remžtelėti, bet, kaip visada, pa- 
tryniau šonkaulius, kuriuos iki šiol dilgsėjo. Tuo pat metu panižo kairi- 
ąją galvos pusę, bet šią be vargo pasikasiau. 

- Tėti? 

- Viskas gerai. Kodėl sustojai? 

- Nes... aš pati nekaip jaučiuosi. 

Jos žodžius pavirtino veidas, baltas kaip cinko oksidu patepliota 
nosis. 

- Ilze? Kas atsitiko? 

- Sustreikavo skrandis. Man kyla rimtų įtarimų dėl tuno salotų, ku- 
rias buvau paruošusi. - Dukters veidą perkreipė liguista šypsena. - Be- 
je, nežinau, kaip sugebėsiu mus iš čia ištraukti. 

Pastebėta teisingai. Mane nelauktai apėmė jausmas, kad pajūrenės 
baudžiasi užgriūti automobilį, o susipynę palmių lapai tapo dar tankesni. 
Šnerves nudilgino augmenijos kvapas, tirštas aromatas, kuris, nuslydęs 
iki gerklės vidurio, tarytum atgijo. Kodėl gi ne? Juk jį skleidė gyvybė, 
užgulusi kelią iš abiejų pusių. Ir iš viršaus. 

- Tėti? 

Niežėjimas sustiprėjo. Jis atsidavė raudoniu. Lygiai taip pat, kaip 
nosį ir burną graužiantis tvaikas trenkė žaluma. Taip dygsėti ima, kai 
įstringi dvėselienoje, kai įstringi gaišenoje. 

- Tėti, atleisk, bet aš tuoj vemsiu. 

Ne dvėselienoje ir ne gaišenoje, o mašinoje. Ilzė atidarė automobi- 
lio dureles, vienos rankos pirpirais sugniaužusi vairą persisvėrė laukan, 
ir aš išgirdau ją Žiaukčiojant. 

Vaizdas priešais dešiniąją mano akį nusidažė raudonai. Aš pajėgsiu, 
tikinau save, man pavyks. Iš smegenėlių tereikia iškratyti visą mėšlą. 

Persikreipiau, kairiąja ranka pastūmiau duris ir išlipau. Tiksliau, iš- 
virtau įsikibęs į viršutinę durelių dalį, idant galva netaranuočiau pajūre- 
nių ir susiraizgiusių banjano šakų sienos. Niežulys išplito po visą kūną. 
Krūmokšniai bei šakelės taip spaudėsi prie automobilio, kad apsibraižiau 
linguodamas link “Ševio" kapoto. Pusė regėjimo lauko 

(RAUDONA) 

paskendo purpurinėje kraujo migloje, riešą - galėčiau prisiekti, jog 
dešiniosios rankos - įdrėskė pušies šakos smaigalys, ausis pasiekė ve- 
miančios Ilzės riaugčiojimai, ir aš pagalvojau: Man pavyks, PRIVALO 
pavykti. Aplinkui tvyrojo perdėm dusinantis karštis, taip šutinti negalėjo 
netgi dėl žalio, viršuje pakibusio stogo. Įkaitusioje mano sąmonėje už- 
teko sveiko proto, kad savęs paklausčiau, kokio velnio mes čia beldė- 
mės. Aišku, prieš kelionę paprasčiausiai tikėjomės smagiai paiškylauti. 

Ilzė tebesėdėjo pasilenkusi, dešiniosios rankos pirštais suspaudusi 
vairą. Ant dukros kaktos žvilgėjo stambūs prakaito lašai. Ji pažiūrėjo į 
mane. 

- O, vargeli... 

- Slinkis, Ilze. 

- Tėti, ką tu ruošies daryti? 

Lyg ji pati nesuprastų. Šiaip ar taip, sąvokos “vairuoti" ir “namo"' 
ūmai išgaravo iš galvos. Teįstengiau suvapėti žodelį “mums“, kuris, iš- 
tartas be jokių papildinių, anglų kalboje skamba beprasmiškai. Mano 
gerklę sutraukė pyktis, atplūdęs it karštas vanduo. Ne, veikiau kaip 
kraujas. Nes pyktis, žinoma, buvo raudonas. 

- Mums metas nešdintis. Vairuosiu aš, todėl pasislink. - Mintyse 
save perspėjau: Nedrįsk ant jos niršti. Kad ir kas nutiktų, nepradėk 
šaukti. Viešpatie, padėk man susivaldyti. 

- Tėti, tu negali... 

- Dar ir kaip galiu. Traukis. 

Įpročio paklusti sudėtinga atsikratyti - ypač dukrai, kuriai nurody- 
mus dalina tėvas. Negana to, Ilzė jautėsi pasiligojusi. Ji nučiuožė į šoną, 
aš atsisėdau už vairo - įsitaisiau atbulomis, idiotiškai nerangiai, luošą 
koją pakėliau ranka ir stumtelėjau į kabiną. Dešinioji kūno pusė vibravo, 
tarsi ją būtų varsčiusi silpna elektros srovė. 

Kietai užsimerkiau ir sau tariau: Aš PAJĖGSIU, ir man neprireiks 
skudurinės kalės pagalbos. 

Kai praplėšiau vokus, paaiškėjo, jog dalis pasaulį užtvindžiusio rau- 
donio - ir pykčio, ačiū Dievui, - priblėso. Įjungiau atbulinę pavarą, ir 
“Ševis" lėtai pajudėjo atgal. Persisverti laukan, kaip Ilzė, negalėjau, nes 
stokojau dešiniosios rankos, kuria, tokiu atveju, turėčiau įsikibti į vairą. 
Teko spigintis į užpakalinio vaizdo veidrodėlį. Galvą perskrodė pamėk- 
liškas byp-byp-byp. 

- Tik nenuvairuok į šalikėlę, - sušvokštė Ilzė. - Mes nepaeisime. 
Man bloga, o tu esi suluošintas. 

- Nesijaudink, Monika, - atsakiau, bet tuo momentu ji iškišo galvą 
pro langą ir vėl įniko lupti ožius. Vargu ar mane girdėjo. 


Automobilis pamažėl slinko atgal nuo tos vietos, kur jį buvo su- 
stabdžiusi Ilzė. Mintyse sau kartojau: Skubos darbą velnias neša, ne- 
skubėk, ir būsi pirmas. “Ševiui"* dunksint per auksuotojo figmedžio 
šaknis, pasislėpusias po kelio danga, pasipiktinęs suurzgė mano klubi- 
kaulis. Porą kartų kėbulą nubrūžino pajūrenių šakos. Nujaučiau, kad 
“Hertz" darbuotojai neapsidžiaugs išvydę įbrėžimus, bet tą popietę dėl 
jų jaudinausi mažiausiai. 

Lapija po truputį retėjo, tad prietema sklaidėsi. Puiku, dingtelėjo 
man. Akiratis prašviesėjo, beprotiškas niežulys atlėgo. Išvis nuostabu. 

- Jau įžiūriu rančą, kurią supa siena, - dirstelėjusi per petį išsižiojo 
duktė. 

- Jautiesi geriau? 

- Gal šiek tiek, bet skrandis vis vien putoja, kaip skalbimo mašinos 
centrifuga. - Ji sugargė. - O, Dieve, man nederėjo taip sakyti. - Ilzė 
persisvėrė pro langą, eilinį sykį išsivėmė, prunkšdama ir dejuodama su- 
smuko sėdynėje. Jos karčiukai kuokštais prilipo prie kaktos. - Ką tik 
išgleizojau tavo “Ševio" kėbulą. Labai tikiuosi, kad vandens žarną turi. 

- Dėl to nesuk galvos. Sėdėk ramiai ir giliai, lėtai alsuok. 

Vangiai atidavusi pagarbą Ilzė užsimerkė. 

Moters, užsimaukšlinusios įspūdingų apimčių skrybėlės, akiratyje 
neišvydau, bet geležiniai vartai stūksojo atviri, tarytum ji būtų laukusi 
draugijos. Arba žinojusi, kad mums prisireiks apsisukti. 

Negaišau laiko spėlionėms, tiesiog įspraudžiau automobilio paskui- 
galį į sienoje Žiojinčią ertmę. Kelioms sekundėms pro veidrodėlį įžiūrė- 
jau vaiskiai mėlynomis plytelėmis grįstą kiemą, teniso aikštę ir gigantiš- 
kas dvivėres duris su geležiniais žiedais. Susukau vairą, ir mes nuriedė- 
jome link namų. Juos pasiekėme po penkių minučių. Regėjimas galuti- 
nai pasitaisė. Aplinką mačiau ne blogiau negu pabudęs ryte, gal net ge- 
sio, dešinįjį šoną kutenančio niežulio. 

Staiga užsidegiau noru piešti. Nenutuokiau, ką būtent, bet žinojau 
suprasiąs, kai prisėsiu Mažajame Rožinuke ir prie molberto pritvirtinsiu 
piešimo sąsiuvinį. Nė kiek tuo neabejojau. 

- Aš nuplausiu “Ševį?", - pasisiūlė Ilzė. 

- Tu eisi atsigulti. Atrodai kaip mirtinai prilupta. 

Ji blausiai vyptelėjo. 

- O jaučiuosi dar bjauriau. Taip sakydavo mama. Pameni? 

Linktelėjau. 

- Keliauk. Automobilį nuvalysiu pats. - Pamojau į žarnos ritinį, pa- 
dėtą ties šiauriniu Didžiojo Rožinuko šonu. - Švarinimo darbui viskas 
paruošta. 

- Tu tikrai normaliai jautiesi? 

- Kaip agurkėlis. Spėju, jog tuno salotų suvalgei daugiau. 

Ilzė dar kartą sugebėjo lūpų kampučius pakelti aukštyn. 

- Aš visuomet mėgau paskanauti savo gaminiais. Tėti, tu šauniai 
pasirodei atgal vairuodamas automobilį. Mielai tave pabučiuočiau, bet 
mano kvapas... 

Pats jai pakštelėjau. Į kaktą. Lūpomis paliečiau vėsią ir drėgną odą. 

- Kojas - ant lovos, panelyt. Įsakymas perduotas tiesiai iš vadavie- 
tės. 

Duktė dingo kitapus durų. Stvėriau žarną, atsukau čiaupą ir nuplo- 
viau “Ševio Malibu" šoną. Laiko sugaišau daugiau, negu jo reikėjo to- 

kiam darbui, nes laukiau, ko! Ilzė įmigs. Įžengęs į svetainę ir pažvelgęs 
pro pusiau atidarytas antro miegamojo duris, pamačiau, kad ji guli ant 
sono, pučia į akį kaip vaikystėje: delną pasikišusi po skruostu, kelią pri- 
traukusi bemaž iki krūtinės. Mes klystame manydami, kad keičiamės - 
taip sako Vajermenas. 

Galbūt si, galbūt mo - taip sako Frimentlas. 


Mane užvaldė kažkokia trauka - nenuostabu, jeigu ji slypėjo manyje 
nuo avarijos, bet podraug akivaizdu, jog šitą jausmą sužadino pasivaži- 
nėjimas Dumos Ky keliu. Aš neketinau jam priešintis, nors vargu ar bū- 
čiau valiojęs. Juolab kad netvėriau smalsumu. 

Dukters rankinė gulėjo svetainėje, ant kavos staliuko. Atsegiau ją, 
sugraibiau piniginę, perverčiau viduje sudėtas nuotraukėles. Širdį ėmė 
graužti sąžinės kirminas, bet ne itin stipriai. Juk aš nesiglemžiu sveti- 
mo, tikinau save. Bet vagysčių esti įvairių rūšių, tiesa? 

Aptikau Karsono Džounso nuotrauką, regėtą oro uoste. Bet man 
rūpėjo kas kita. Norėjau jį pamatyti ne vieną, o kartu su Ilze - porelės 
vaizdą. Sėkmė manęs neapleido. Atradau kadrą, kur jiedu stypso prie- 
šais šalikelės kioskelį, nukrautą agurkų bei kukurūzų pintinėmis. Abu 
šypsosi, jauni ir gražūs. Stovi apsikabinę, o Karsono Džounso delnas, 
berods, glaudžiasi prie džinsais aptemptos mano dukters sėdimosios. 
Ach, tu, patrakęs krikščioni! Man tebedilgčiojo dešiniąją ranką, jutau 
šiurpulius, panašius į karščio žnaibymą. Pabandžiau pasikasyti, pirštais 
dūriau kiaurai ir kokį dešimtatūkstantąjį kartą nagus įbedžiau į šonkau- 
lius. Ištraukiau fotografiją iš perregimos įmautės, pašnairavau per petį 
- baugščiai kaip plėšikas, pirmą sykį besilaužiantis į svetimus namus, - 
žvilgtelėjau į šiek tiek pravertas duris, už kurių miegojo Ilzė, ir apver- 
čiau nuotrauką. 

Myliu tave, Pupa! 

“Sypsniukas " 

Ar aš galiu pasikliauti dukters gerbėju, vadinančiu ją Pupa ir pasi- 
rašančiu Šypsniuku? Nė pro kur. Gal tai nesąžininga, bet ne - man jis 
pasitikėjimo nekėlė. Na, svarbiausia, kad atkapsčiau, ko ieškojau. Ne 
vieno, o abiejų atvaizdą. Vėl į save atsukau jųdviejų kadrą, užsimerkęs 
tariausi, jog dešiniosios rankos pirštais liečiu gelsvą momentinę nuo- 
trauką. Nors man, žinoma, jau nebereikia jums aiškinti, kad nesijaučiau 
apsimetinėjąs. 

Nenumanau, kiek tiksliai laiko praėjo, bet galiausiai nuotraukėlę pa- 
slėpiau įmautėje, piniginę įgrūdau po nosinaitėmis ir kosmetikos reik- 
menimis, maždaug ten, kur ją sužvejojau, rankinę padėjau ant kavos 
staliuko, ir užsukau į savo miegamąjį paimti Rebos, pykčio tramdymo 

lėlės. Suspaudęs ją tarp rankos strampo ir šono, nuklibikščiavau į Ma- 
žąjį Rožinuką. Pamenu, kaip išdrožiau, sodindamas lėlę priešais langą: 
“Paversiu tave Monika Seleš''. O gal Monika Goldštain? Mes visi sten- 
giamės permaišyti praeities kortų malką. Evangelija pagal Vajermeną. 

Daugumą įvykių, nutikusių Dumoje, prisimenu aiškiau negu norė- 
čiau, tačiau toji konkreti popietė tarsi nugrimzdo į miglą. Kiek žinau, 
puoliau karštligiškai piešti, ir, kol plušėjau, dešinioji iliuzinė ranka liovėsi 
siutinančiai peršėjusi. Negalėčiau garantuoti, bet, rodos, trumpam buvo 
išgaravusi ir rausvoka ūkana, kuri anuomet visuomet kybodavo akira- 
tyje ir, man nuvargus, sutirštėdavo. 

Sunku pasakyti, kiek laiko skendėjau tokioje būsenoje. Manau, ga- 
nėtinai ilgai, nes, kai atsipeikėjau, jaučiausi nusiplūkęs ir išbadėjęs. 

Grįžau į pirmą aukštą ir stovėdamas žvarbioje šaldytuvo šviesoje 
sušlamščiau dešros bryzelius. Sumuštinio teptis nesiruošiau - jei Ilzė ne- 
žinos, kad mano skrandis veikė be priekaištų, ir toliau galvos, jog pro- 
blemų kilo dėl pagedusio majonezo, mums nereikės gaišti laiko ieškant 
kitokių paaiškinimų. 

Nes visi, kuriuos galėjau sumąstyti, atrodė beprotiški. 

Įveikęs pusę pjaustyto saliamio pakelio, ištuštinęs maždaug pintą 
saldžios arbatos, nukėblinau į savo miegamąjį, atsiguliau ir užmigau 
kaip užmuštas. 


Saulėlydžiai. 

Kartais man dingojasi, kad ryškiausius atsiminimus apie Dumą Ky 
įkūnija oranžinės vakaro padangės, kurios ties horizonto linija kraujuo- 
ja, o aukštybėse blėsta iki žalsvo, pamažu juoduojančio atspalvio. Kai 
atsibudau, pabaigon didingai artėjo dar viena diena. Į svetainę nusver- 
dėjau stuksendamas ramentu, nutirpęs ir susiraukęs (pakirdus pirmo- 
sios dešimt minučių visuomet esti bjauriausios). Durys, vedančios į 
dukters kambarį buvo atlapotos, tačiau ant lovos jos neišvydau. 

- Ilze? - sušukau. 

Kelias sekundes atsakymo neišgirdau. Galų gale ji atsiliepė iš viršu- 
tinio aukšto. 

- Tėti? Viešpatėliau, čia tavo darbas? Kada spėjai jį sukurti? 

Iš mano galvos bemat pranyko visos mintys apie sopulius ir mau- 
dulius. Kaip galėdamas sparčiau užsiropščiau į Mažąjį Rožinuką, tuo 
pat metu laužiau smegeninę, ką gi aš nupiešiau. Kad ir kas ten būtų, nu- 
kišti paveikslo į slėptuvę nebandžiau. O jeigu vaizdas siaubingas? Tar- 
kim, man šovė geniali idėja papaišyti nukryžiavimo karikatūrą ir prie 
kryžiaus prikalti Gospelo Kolibrį? 

Ilzė stovėjo priešais molbertą ir savo kūnu jį užstojo. Net jei būtų 

atsitraukusi į šalį, kambarį apšvietė tik kruvina vakaro žara, kurios aki- 
nančioje šviesoje sąsiuvinio lapas tepriminė juodą stačiakampį. 

Jungiau lemputę ir sykiu meldžiausi, kad tik nebūčiau pridirbęs jo- 
kių kiaulysčių, kurios pakurstytų širdperšą mano dukrai, sukorusiai tokį 
kelią, norėjusiai patikrinti, kaip laikausi. 

Ji pasisuko, bet atrodė veikiau suglumusi negu įpykusi. 

- Kada jį nupiešei? 

- Na... - atsiliepiau. - Truputį paeik į šoną, gerai? 

- Atmintis vėl krečia tau išdaigas? 

- Ne... hmm, gal ir taip. - Įžvelgiau paplūdimio vaizdą, atsiveriantį 
pro langą, ir nieko daugiau. - Kai tiktai jį pamatysiu, esu tikras... bran- 
gute, pasitrauk, juk tu nesi stiklinė. 

- O mano būdas - ne šilkinis, teisingai? - nusikvatojo ji. Juoko garsai 
retai kada man suteikdavo tokį palengvėjimą. Dar nesupratau, ką duktė 
aptiko ant molberto, bet radinys jos neįsiutino, ir mano širdis iš kulnų grį- 
žo į savo vietą. Jeigu nesupyko Ilzė, tikimybė, kad pats įniršiu ir suga- 
dinsiu, iš esmės, velniškai puikią jos viešnagę, praktiškai prilygo nuliui. 

Ilzei žengus kairėn, galiausiai pamačiau, ką apdujęs ir mieguistas nu- 
piešiau Mažajame Rožinuke. Teoriškai, nuo tada, kai prie Feileno ežero 
nedrąsiai išmėginau tušą, dabar prieš savc regėjau geriausią savo darbą. 
Bet nenuostabu, kodėl jis sutrikdė dukrą. Aš irgi pasijutau pritrenktas. 

Popieriaus lape išvydau paplūdimio dalį, matomą pro Mažojo Roži- 
nuko langą, kuris savo apimtimis beveik nenusileido sienai. Spren- 
džiant iš atsainių šviesos brūkšnių, paryškinusių vandenį gelsvoka spal- 
va, kurią “Veneros" kompanija praminė “chromine", saulė buvo ką tik 
patekėjusi. Viduryje paveikslo stovėjo mergaitė tenisininkės sijonėliu. 
Nors iš nusigręžusią, ją išdavė raudoni plaukai: tai Reba, mylimoji ma- 
žylė iš kito mano gyvenimo. Figūrą paškicavau prastokai, bet kažkaip 
žinojau, jog taip elgiausi specialiai. Norėjau pavaizduoti ne tikrą mergy- 
tę, o tik iliuzinę esybę, iškilusią vizijų peizažo fone. 

Smėlyje, aplink jos kojas, kėpsojo ryškiai žali teniso kamuoliukai. 

Kiti plūduriavo seklumoje, sūpavosi ant švelnių bangelių. 

- Kada tu sukūrei paveikslą? - Ilzė vis dar šiepėsi - mažne prunkštė. 
- Ir ką, po galais, jis reiškia? 

- Patinka? - paklausiau. Nes man piešinys sužadino antipatiją. Te- 
niso kamuoliukus nuspalvinau neteisingai, kadangi neturėjau atitinkamo 
žalio atspalvio, tačiau esmė slypėjo kitur. Žvelgiant į popieriaus lapą, 
mane pervėrė širdgėla. 

- Jis fantastiškas. - Šįkart ji išties prajuko. - Susimildamas, sakyk, 
kada jį nupiešei? 

- Kol tu miegojai. Nuėjau prigulti, bet mane vėl ėmė pykinti, todėl 

nusprendžiau kurį laiką pabūti statmenoje padėtyje. Pagalvojau, kad pie- 
šiant šleikštulys atlėgs. Tik užlipęs čia suvokiau, jog rankoje laikau aną 
tą daikčiuką. - Parodžiau į Rebą, sėdinčią nugara į langą, atkišusią sku- 
durines kojas. 

- Lėlę, ant kurios privalai išsirėkti, jei kažką užmiršti? 

- Panašiai. Darbavausi kokią valandą. Užbaigęs pasijutau geriau. - 
Paties piešimo proceso gerai neatminiau, bet žinojau, jog dabar leidau 
dūmus Ilzei į akis. - Paskui išsitiesiau ant lovos ir nusnūdau. Istorijos 
pabaiga. 

- Ar galiu jį pasiimti? 

Pajutau nerimo antplūdį, bet nesumąsčiau, kaip atsakyti dukrai jos 
neskaudinant, ir nė kiek netroškau, kad mano žodžiai skambėtų tarsi 
pamišėlio vapaliojimas. 

- Jei tiktai pageidauji. Bet jis niekuo neypatingas. Gal verčiau pasi- 
rinktum kurį nors iš Žymiųjų Frimentlo Saulėlydžių? Arba pašto dėžutę 
su arkliuku-sūpuoklėmis! Aš netgi... 

- Ne, man reikia šio, - užsispyrė Ilzė. - Jis juokingas, mielas ir tru- 
putį... na, nežinau... grėsmingas. Žiūrį į paveikslą vienaip ir sakai: “Lė- 
lė? Pažvelgi kitaip ir sau paprieštarauji: “Ne, čia mergaitė - juk ji stovi." 
Tiesiog neįtikėtina, kaip puikiai išmokai darbuotis spalvotais pieštukais. 
- Duktė ryžtingai kinktelėjo galva. - Aš noriu šito. Bet iš pradžių turėsi 
jį įvardinti. Savo kūriniams dailininkai privalo suteikti pavadinimus. 

- Sutinku, tik neįsivaizduoju, kaip... 

- Liaukis išsisukinėjęs. Sakyk, kas ateis į galvą, ir baigta. 

- Tebūnie... “Žaidimo pabaiga“. 

Ji suplojo. 

- Tobula. Tobula! Ir tau teks pasirašyti. Argi aš ne valdinga? 

- Kaip visada. Zres* valdinga. Turbūt jautiesi daug geriau. 

- Kur kas geriau. O tu? 

- Ir aš, - sumelavau. Man prieš akis ūmai sušmėžavo bjauraus rau- 
donio dėmės. Tokios spalvos pieštukų “Veneros"' kompanija negamina, 
bet molberto latake pastebėjau juodą. Stvėręs jį užrašiau savo vardą ir 
pavardę greta vienos iš rožinių nusigręžusios lėlės kojų. Už jos vilnelės 
plukdė tuziną neteisingai nuspalvotų teniso kamuoliukų. Nenutuokiau, 
ką simbolizavo tie atsiskyrėliai, bet jie manęs nesužavėjo. Ir aš nelabai 
norėjau ant paveikslo palikti savo autografo. Tačiau užraitęs paskutinę 
raidę, ties šonu brūkštelėjau “Žaidimo pabaiga“, ir lengviau atsipūčiau - 
mintyse išgirdau Pemą, kuri mokė mūsų mergaites, anuomet dar visai 
mažytes, ką reikia sakyti, kai joms tekdavo užsiimti nemaloniais namų 
ruošos darbais. 

Kuo greičiau pradėsi, tuo greičiau užbaigsi. 


*Labai (pranc.). 

Duktė viešėjo mano namuose dar dvi dienas, ir mes šauniai jas pra- 
leidome. Kai mudu su Džeku nuvežėme Ilzę į oro uostą, šiek tiek įdegęs 
jos veidas spinduliavo jaunystę, sveikatą ir gerą savijautą. 

Dovanų gautam paveikslui Džekas suorganizavo vamzdelio formos 
dėklą. 

- Tėti, prižadėk, jog savimi pasirūpinsi ir paskambinsi, jei tau ma- 
nęs prireiks. 

- Klausau, - nusišypsojau. 

- Ir duok žodį, kad susirasi žmogų, kuris išsakytų nuomonę apie ta- 
vo kūrinius. Žmogų, išmanantį dailę. 

- Na... 

Ji nuleido smakrą ir susiraukė žvelgdama į mane. Vėlgi apėmė 
jausmas, lyg matyčiau Pemą, kokia ji buvo per pirmąją mūsų pažintį. 

Vertikali raukšlelė, įsispaudusi dukters tarpuakyje, liudijo, kad ji 
kalba rimtai, todėl prašymą pažadėjau įvykdyti. 

Raukšlė išsilygino. 

- Puiku, sutarta. Tu nusipelnei gyventi geriau. Kartais spėlioju, ar 
pats tuo tiki. 

- Be abejo, - užtikrinau. 

Ilzė pratęsė tarsi neišgirdusi. 

- Nes tu nekaltas dėl to, kas įvyko. 

Pajutau, kaip akyse kaupiasi ašaros. Suprantama, aš žinojau nesąs 
kaltas dėl savo nesėkmių, bet išgirsti patvirtinimą iš kito žmogaus lūpų 
buvo malonu. Turiu omeny ne vien iš Keimeno, kuriam, pagal darbo 
pobūdį, priklausė nuo purvinų, nerimu užterštų, į pasąmonės kriauklę 
sumestų puodų nugremžti pridžiūvusius nešvarumus. 

Ji linktelėjo. 

- Tau tikrai pagerės. Paklausyk, ką sakau, nes aš esu /res valdinga. 

Per garsiakalbį užgriaudėjo: “Delta" kompanijos reisas 559, į Sin- 
sinatį ir Klyvlendą. Pirmasis Ilzės kelionės etapas. 

- Eik, širdele. Leisk vietiniams tave apieškoti metalo detektoriumi 
ir patikrinti tavo batus. 

- Norėčiau dar kai ką pasakyti. 

Švystelėjau aukštyn vienintelę išlikusią ranką. 

- Ką, brangiausioji mano? 

Ilzė nusišypsojo: taip kreipdavausi į abi savo dukras, kai man iš- 
sekdavo kantrybė. 

- Dėkui, kad neaiškinai, kokie mudu su Karsonu jauni, nesidomėjai, 
kodėl prieš susižieduodami, nepalūkėjome. 

- Ar iš mano priekaištų būtų buvusi kokia nauda? 

- Ne. 

- Ir aš taip galvoju. Be to, tavo motina atsigriebs už mus abu. 

Ji perkreipė lūpas lyg aiktelėdama ir nusijuokė. 

- Linda irgi nepagailės karčių žodžiu... tik todėl, kad bent kartą ją 
aplenkiau. 

Duktė paskutinį sykį mane apkabino. Į šnerves įtraukiau jos plaukų 
kvapą - saldų šampūno, jaunatvės, sveikos moters aromatą. Atšlijusi II- 
zė dirstelėjo į auksarankį jaunuolį, taktiškai stoviniuojantį nuošalyje. 

- Prižiūrėk mano tėvą, Džekai. Jis pats geriausias. 

Jiedu neįsimylėjo - šiuo atveju, muchacho, nenuskilo, - bet vaikinas 
šiltai jai nusišypsojo. 

- Stengsiuos, kaip įmanydamas. 

- Ir jis prisiekė išklausyti pašalinių nuomonės apie paveikslus. Tu 
esi liudininkas. 

Džekas vyptelėjo ir sulinksėjo. 

- Na, ir puiku. - Ilzė vėl mane pabučiavo, šįkart į nosies galiuką. - 
Būk gerutis, tėve. Sveik ir stiprėk. - Ji nėrė pro tarpdurį žingsniuodama 
energingai, nors ir apsikarsčiusi krepšiais. Prieš užsiveriant durims, at- 
sigręžė. - Ir nusipirk dažų! 

- Būtinai! - sušukau, bet nenumanau, ar ji mane išgirdo; Floridoje 
durys užsidaro staigiai, kad patalpoje nespėtų įkaisti kondicionierių at- 
vėsintas oras. Sekundę kitą vaizdas prieš akis išskydo ir paryškėjo; 
smilkiniai ėmė tvinkčioti, į šnerves įsimetė drėgnas peršulys. Palenkiau 
galvą ir nykščiu bei smiliumi mitriai nusišluosčiau akis, tuo tarpu Dže- 
kas apsimetė danguje išvydęs kažką įdomaus. Man ant liežuvio galo su- 
kosi vienas žodis. Lyg ir riedulys, o gal raudulys. 

Neskubėk, nepradėk niršti, kartok sau, kad pajėgsi, ir žodžius atga- 
minsi. Jie visada išnyra iš užmaršties gelmių, nors retsykiais norėtųsi, 
jog ten pasiliktų. 

Graudulys, pagaliu prisiminiau. 

- Luktelėsite, kol atvairuosiu automobilį? - pasiteiravo Džekas. 

- Ne, prasivaikščiosiu. - Pirštais sugniaužiau ramento skersinį. - 
Tik stebėk eismą. To betrūko, kad, einant per kelią, mane partrenktų. 
Tokios patirties man užtenka su kaupu. 


Pakeliui namo užsukome į “Dailės reikmenų ir Artefaktų" parduo- 
tuvę. Kol ten slankiojome, pasiteiravau Džeko, ar jis ką nors žino apie 
Sarasotos meno galerijas. 

- Daugiau nei įsivaizduojate, šefe. Vienoje iš jų, “Skote", dirbo ma- 
no mama. Ji įsikūrusi Palm aveniu. 

- Ar man tai turėtų kažką reikšti? 

- Aš kalbu apie prašmatnybių galeriją, veikiančią miesto kvartale, 

kur pilna pametusių galvas dėl meno. - Apmąstęs savo žodžius jis pa- 
sitaisė: - Nemanykit, kad apie ją atsiliepiu prastai. Vietiniai valdytojai el- 
giasi labai maloniai... bent jau motina jais nesiskundė, bet... na, jūs su- 
prantate. 

- Ji dirbo prašmatnybių galerijoje. 

- Aha. 

- Šneki apie aukštas kainas. 

- Ten susitinka elitas, - rimtai atsakė vaikinas, bet, man nusikvato- 
jus, jis irgi prajuko. Ko gero, būtent tą dieną, iš pagalbininko, dirbančio 
puse etato, Džekas Kantoris virto mano draugu. 

- Tuomet nėra, iš ko rinktis, - paskelbiau. - Juk aš priklausau elitui. 
Duokš penkis, sūneli. 

Pakėliau delną, ir Džekas per jį pliaukštelėjo. 


Kai sugrįžome į Didįjį Rožinuką, jis padėjo į namą sunešti mano gro- 
bį - penkis maišus, dvi dėžės ir devynis, drobe aptemptus rėmus. Už 
viską suplojau bemaž tūkstantį dolerių. Pasakiau Džekui, kad į antrą 
aukštą pirkinius užkelsime kitą dieną. Šį vakarą nejaučiau jokio noro ta- 
pyti. 

Per svetainę šlubčiojau į virtuvę ketindamas susitepti sumuštinį, kai 
autoatsakiklyje pastebėjau žybsinčią pranešimų lemputę. Nusprendžiau, 
jog skambino Ilzė - galbūt dėl oro arba techninių problemų atšaukė jos 
reisą. 

Žinutę paliko ne duktė. Pasigirdus maloniam, bet senatviškai gergž- 
dančiam balsui, kaipmat susigaudžiau, kam jis priklausė. Priešais save 
kone išvydau masyvius, mėlynus sportukus, prislėgusius ryškiaspal- 
vius invalidų vežimėlio pakojus. 

- Pone Frimentlai, sveiki atvykę į Dumos Ky salą. Džiaugiuosi jus 
pamačiusi, nors ir trumpam. Manding, draugiją jums palaikė duktė, nes 
judu pasirodėte labai panašūs. Ar nuvežėte ją į oro uostą? Belieka tikė- 
tis, jog taip ir padarėte. 

Stojo tylos pauzė. Mano ausis pasiekė garsus, šiurkštokas alsavi- 
mas, būdingas individui, kuris didžiąją dalį gyvenimo praleido su ciga- 
rete rankoje. 

- Atsižvelgus į visas aplinkybes, - galop pratęsė ji, - dukroms Duma 
Ky niekada nebuvo itin palanki. 

Nejučia pagalvojau apie Rebą, pasipuošusią jai neįprastu tenisinin- 
kės sijonėliu, apsuptą pūkuotais kamuoliukais, nemažai kurių plukdė 
bangos. 

- Kada nors, tikiuos, mes susitiksime. Iki pasimatymo, pone Fri- 
mentlai. 

Sulig paskutiniu žodžiu autoatsakiklis spragtelėjo. Ir aš likau vienas, 
neskaitant kriauklelių, nepaliaujamai brazdančių po namu. 
Prasidėjo potvynis. 


KAIP NUPIEŠTI PIEŠINĮ (III) 


Būkite išbadėjęs. Tai padėjo Mikelandželui, Pikasui ir šimtui 
tūkstančių kitų menininkų, kuriuos dirbti skatina ne meilė grožiui 
(gal, iš dalies, ir ji), o poreikis į namus atnešti maisto. Savitai perteik- 
ti pasaulį jums padės apetitas. Stebitės? Nederėtų. Nėra nieko žmogiš- 
kesnio už bado jausmą. Bet kokia kūryba, žinoma, remiasi talentu. 
Tačiau jis pats nedaug ko vertas. Vien talento neužtenka. Varomąją 
meno jėgą įkūnija alkis. Pamenat mergaitę apie kurią jums pasako- 
jau? Mažylė jį pajuto ir išnaudojo. 

Ji mintija: Šiandieną gultis į lovą nebereikės. Aš eisiu į tėčio kam- 
barį, į tėčio kabinetą. Kartais sakau kabinetą, kartais sakau lapinetą. Ja- 
me yra didelis gražus langas. Kai mane prie jo pasodina, lauke daug ką 
matau. Gražius paukštukus. Per daug gražius, todėl mane budina. Vieni 
debesys turi sparnus. Kiti turi mėlynas akis. Kai saulė leidžiasi visada 
verkiu, nes mane budina. Man skauda, kai žiūriu į saulėlydį. Skauda vi- 
duje. Negaliu pasakyti, ką matau, bet mane budina. 

Ji mintija: MAN LIŪDNA, tie žodžiai yra MAN LIŪDNA. Mane 
budina, kai kelia iš mieko. 

Ji mintija: Jei tik man nustotų skaudėti. Jei tik galėčiau atsikratyti 
skausmu, kaip siusiuku. Vis verkiu ir bandau, bandau, bandau pasakyti, 
ko noriu. Auklytė nesupranta. Kai sušunku: “Spalva!", ji paliečia mano 
veidą, nusišypso ir sako: “Buvo ir bus". Vyresnės mergaitės irgi nepa- 
deda. Aš taip ant jų pykstu, kodėl jos nesiklauso, TOS BJAURIOS 
DRUČKĖS! Vieną dieną ateina dvynukės, Tesė ir Lo-Lo. Viena su kita 
jos kalba kažkaip ypatingai. Ir ypatingai manęs klausosi. Iš pradžių ne- 
supranta, bet paskui Tesė atneša popieriaus lapelį, o Lo-Lo paduoda 
pieštuką. Man ištrūksta: “Beš-tukas", ir jos loja, poja delnais. 

Ji mintija: Man beveik pavyko ištarti “pieštukas"! 

Ji mintija: Popieriuje galiu sukurti pasaulį. Nupiešti žodžius. Pa- 
matysiu medį, sukursiu medį. Pamatysiu paukštį, sukursiu paukštį. 
Nuostabu, kaip vanduo stiklinėje. 

Mergytė sužalota, aptvarstyta galva, įsisupusi į rožinį chalatėlį sė- 
di tėvo kabinete, šalia lango. Jos lėlė, Novyna, guli greta, ant grindų. 
Mažylė laiko lentelę, ant kurios prisegtas popieriaus lapas. Jai ką tik 
pasisekė nupiešti kringelį, panašų į sudžiūvusią, už lango iškilusią 
Floridos pušį. 

Ji mintija: Duokit man dar popieriaus. 

Ji mintija: Aš esu Elizabeta. 

Užplūdę jausmai greičiausiai priminė tuos, kurie apima, kai at- 
gaunate liežuvį, nors manėte jį praradęs visiems laikams. Maža to, 
jums nutinka kitų įdomių dalykų. Papildomos dovanos mergaitė su- 
laukė iš savęs, iš ELIZABETOS. Kas vyksta, Elizabeta turbūt suvokė 
iš pirmųjų, neįtikėtinai įstabių savo piešinių. Ir užsigeidė daugiau. 

Ji pajuto alkį - gavo geriausią (arba blogiausią), kokia įmano- 
ma, dovaną. 


DRAUGAI IR PRIVALUMAI 


Naujųjų Metų popietę pakirdau po trumpo, bet jėgų suteikusio po- 
gulio mąstydamas apie tam tikrą kriauklę - oranžinio atspalvio sų bal- 
tomis dėmelėmis. Nežinau, sapnavau tą daikčiuką ar ne, bet man jo rei- 
kėjo. Jau buvau pradėjęs eksperimentuoti su dažais, todėl pamaniau, 
kad vieną iš tų oranžinių kriauklelių pritiktų pateplioti viduryje Meksikos 
įlankos saulėlydžio. 

Nukėblinau pietų kryptimi, įnikau žvalgytis po paplūdimį. Man 
draugiją palaikė tiktai šešėlis ir trys tuzinai mažutėlių paukštelių - Ilzė 
juos praminė cypliais, - kurie pakrantėje nuolat ieško maisto. Tolėliau 
ratus sukantys pelikanai ūmai suskleidė sparnus ir nėrė į vandenį nely- 
ginant akmenys. Tądien apie treniruotes negalvojau, nestebėjau skaus- 
mo dūrių, dilginančių klubikaulį, ir neskaičiavau žingsnių. Tiesą sakant, 
sąmonėje įsivyravo tuštuma, ji pleveno tarsi pelikanai, kurie sklandė 
erdvėje, kol caldo largo* įžiūrėjo savo pietus. Štai kodėl, kai galiausiai 
atradau geidžiamą kriauklę ir pasisukau atgal, mane pribloškė drastiškai 
susitraukusio Didžiojo Rožinuko vaizdas. 

Rankoje švysčiodamas kriauklelę staiga pajutau, kaip ima tvilkčioti 
šlaunis. Pulsavimas prasidėjo ties klubu ir nuslinko per visą koją. Ta- 
čiau nuo namo vedančių pėdsakų kontūrai išskydę neatrodė. Man ding- 
telėjo mintis, kad aš save lepinau, kaip vaikelį - galbūt truputį, o gal per 
daug. Ech, tas idiotiškas skaičių žaidimas! Šiandieną užmiršau maždaug 
kas penkias minutes su nerimu vertinti fizinę būklę ir paprasčiausiai... 
vaikštinėjau. Kaip normalus žmogus. 

Taigi man teko pasirinkti. Galėjau linguoti atgal dėmesingai save 
menims, kaip mokė Ketė Gryn - pratimai kėlė velnišką skausmą ir jo- 
kios naudos, mano nuomone, nedavė, - arba tiesiog žingsniuoti, kaip 
eilinis individas. 

*Prašmatnioji sriuba (isp.). 

Nutariau apsistoti ties antruoju variantu. Bet prieš pajudėdamas 
žvilgtelėjau per petį ir pietų pusėje išvydau dryžuotą šezlongą. Šalia jo 
stovėjo stalas bei skėtis, taip pat išmargintas dryžiais. Paplūdimio krės- 
Ie sėdėjo žmogus. Iš Didžiojo Rožinuko matoma dėmelė virto aukštu, 
stambiu vyriškiu, dėvinčiu džinsus ir baltus marškinėlius iki alkūnių at- 
raitotomis rankovėmis. Vėjo šuoruose plazdėjo ilgi jo plaukai. Veido 
bruožų neįžiūrėjau, nes mudu vis dar skyrė per didelis atstumas. Bet 
vyrukas mane pastebėjo ir mostelėjo ranka. Atsakęs tuo pačiu apsisu- 
kau ir nuklumpsėjau palei savo pėdsakus. Būtent tada pirmą kartą su- 
sidūriau su Vajermenu. 


Vakare prieš užmigdamas spėjau pagalvoti, kad antrąją Naujųjų 
Metų dieną man klaikiai gels raumenis, ir aš vos begalėsiu paeiti. Labai 
apsidžiaugiau, kai paaiškėjo, jog klydau; raumenų sąstingį galutinai 1š- 
tirpdė karšta vonia. 

Todėl kitą popietę, žinoma, vėl leidausi į kelionę. Numojau ranka į 
užsibrėžtus tikslus, Naujųjų Metų pažadus, skaičių žaidimą. Papras- 
čiausiai kulniavau paplūdimiu, kartais priartėdavau prie bangelių ir išgąs- 
dindavau cyplius, kurie būriu, įgavusiu dėmėto debesėlio formą, purp- 
telėdavo aukštyn. Retsykiais iš smėlio iškrapštydavau kriauklelę ir ją įsi- 
dėdavau į kišenę (po savaitės atrastas brangenybes kišiu į plastikinį mai- 
šelį). Kai pagaliau aiškiau įžiūrėjau stambuolį - šiandieną jis vilkėjo mė- 
lynus marškinius ir chaki spalvos kelnes, bet jokiame apave savo kojų 
neįkalino, - vėl apsigręžiau ir nudrožiau atgal link Didžiojo Rožinuko. 
Tik pirmiausia jam pamojau, o nepažįstamasis irgi kilstelėjo ranką. 

Štai, kuomet išties prasidėjo Didieji Pasivaikščiojimai paplūdimiu. 
Kasdien nusikasdavau šiek tiek toliau ir augalotą vyriškį, sėdintį dry- 
žuotame šezlonge, įžiūrėdavau vis aiškiau. Akivaizdu, kad jis turėjo sa- 
vo dienos režimą. Rytais pasirodydavo kartu su senąja ponia, stumda- 
vo vežimėlį mediniu takeliu, kurio iš Didžiojo Rožinuko nepajėgiau 
įžvelgti. Popiet prie vandens įsitaisydavo vienas. Marškinių niekuomet 
nenusimesdavo, tačiau jo rankos ir veidas buvo tamsūs kaip seni pra- 
bangių namų baldai. Greta ant stalo stovėdavo aukšta taurė ir ąsotis, 
galbūt pripildytas šaltu vandeniu, limonadu arba džinu su toniku. Mudu 
vienas kitam visada pamojuodavome. 

Vieną dieną, sausiui artėjant į pabaigą, kai tarp mūsų beliko ne dau- 
giau, kaip viena aštuntoji mylios, ant smėliuko išdygo antras šezlongas, 
o ant stalo atsirado antra taurė (tuščia, bet aukšta ir siaubingai viliojan- 
ti). Kai aš mostelėjau, jis pamataravo ranka ir bedė pirštu į neužimtą 
krėslą. 

- Dėkui, bet dar ne! - sušukau. 

- Eikš, po velnių! - atsiliepė jis. - Nuvešiu tave atgal golfomobiliu. 

Nusišypsojau. Įsigyti mašinėlę primygtinai ragino Ilzė, kad galėčiau 
lakstyti paplūdimiu ir gąsdinti cyplius. 

- Mano planas kitoks! Bet veikiai būtinai iki tavęs nusigausiu! Ne- 
žinau, ko pripylei į ąsotį, bet pasirūpink, kad jame būtų ledukų! 

- Tau geriau žinoti, muchacho! - jis brūkštelėjo pirštais per smilki- 
nį, juokais atiduodamas pagarbą. - Ką gi, mėgaukis dienele ir žiūrėk, 
kad ji tavęs nenuviltų. 

Aš prisimenu daugybę Vajermeno posakių, bet su juo man labiau- 
siai asocijavosi šis. Gal todėl, jog tuos žodžius išgirdau anksčiau nei su- 
žinojau naujojo pažįstamo vardą ar net paspaudžiau jo ranką: Mėgaukis 
dienele ir žiūrėk, kad ji tavęs nenuviltų. 


Žiemą Frimentlas pašventė ne vien vaikštinėjimui. Frimentlas vėl pra- 
dėjo gyventi. Jaučiausi velniškai puikiai. Vieną vėjuotą naktį, kuomet ban- 
gų talžomos kriauklelės pradėjo kivirčytis, užuot, kaip visada, plepėju- 
sios, apsisprendžiau: kai galutiniai įsisąmoninsiu, jog mane užvaldę pojū- 
čiai neturi nieko bendra su iliuzijomis, Rebą, pykčio tramdymo lėlę, nu- 
nešiu į paplūdimį, apipilsiu degiuoju anglių skysčiu ir pakursiu. Kitam sa- 
vo gyvenimui surengsiu tikras vikingų laidotuves. Po šimts, kodėl gi ne? 

Kol kas užsiėmiau tapyba, pasinėriau į naują stichiją tarsi į vandenį 
smingantys pelikanai. Po savaitės ėmiau gailėtis tiek laiko iššvaistęs 
spalvotiems pieštukams. Ilzei išsiunčiau elektroninę žinutę dėkodamas, 
kad ji man įkrėtė proto, o duktė atsakė, esą šioje srityje jai padrąsinimų 
nereikėjo. Be to, papasakojo, kaip Potakete, Rodailende, “Kolibriai" dai- 
navo didžiulėje bažnyčioje - apšilo prieš gastroles, - kaip jų giesmės su- 
šonus sūpavosi ištisos žmonių eilės, - rašė ji. - Taip baptistai įsivaizduo- 
ja šokius." 

Tą žiemą, baksnodamas kompiuterio klavišus vienos rankos pirš- 
tais, artimai susibičiuliavau su internetu ir, konkrečiai, su “Google? pa- 
ieškos sistema. Be žemėlapio, kitokių duomenų apie Dumos Ky salą ne- 
radau. Galėjau pasiknaisioti giliau ir energingiau, bet nuojauta tvirtino, 
jog šitos informacijos kurį laiką verčiau nešniukštinėti. Mane labiau do- 
mino nepaprasti, galūnių netektis lydintys įvykiai, ir jų pavyko aptikti 
visą galybę. 

Turiu pripažinti, kad į istorijas, kurias man pametėdavo “Google"", 
itin rimtai nežiūrėdavau, tačiau nenurašydavau net pačių fantastiškiau- 
sių, nes buvau tikras, jog keisti mano potyriai susiję su traumomis - 
Broka srities sutrenkimu, rankos praradimu, arba ir vienu, ir kitu. Įsi- 
tikinimas sutvirtėdavo vien pažvelgus į Karsono Džounso, apsirengu- 
sio Torio Hanterio marškinėliais, piešinį, ir aš nė kiek neabejojau, kad II- 

zės sužieduotuvių žiedą ponaitis Džounsas nupirko “Zeils" juvelyrinių 
dirbinių parduotuvėje. Dar vienu įrodymu, nors ir ne tokiu akivaizdžiu, 
tapo vis labiau į siurrealizmą linkstantys mano paveikslai. Kas galėjo at- 
spėti, jog ornamentus, kuriuos keverzodavau aname gyvenime šnekė- 
damas telefonu, pakeis bauginantys saulėlydžiai? 

Suprantama, aš ne vienintelis praradau kūno dalį, bet įgijau kažką ki- 
tą. Fredonijoje, Niujorko valstijoje, medkirtys netyčia nusikirto plaštaką 
ir išsigelbėjo krauju trykštantį riešą prideginęs. Ranką jis parsigabeno na- 
mo, įkišo į alkoholiu užpildytą stiklainį ir padėjo rūsyje. Po trejų metų ties 
sužalotos galūnės strampu pajuto stingdančią žvarbą. Nusileidęs į rūsį 
pamatė, kad pro sudužusį langelį veržiasi žiemiško vėjo gūsiai, tvoskian- 
tys tiesiai į stiklainį, kuriame plūduriavo amputuota plaštaka. Buvęs med- 
kirtys savo turtą perkėlė arčiau krosnelės, ir šalčio pojūtis pranyko. 

Rusų valstietis iš Turos, Sibiro gilumos, neteko kairiojo dilbio, iki 
pat alkūnės, kai ranką įtraukė ūkinė technika, ir likusią gyvenimo dalį 
darbavosi požeminio vandens ieškotoju. Atsistojus toje vietoje, po kuria 
glūdėdavo telkinys, kairįjį, neegzistuojantį dilbį, perliedavo drėgnas šal- 
tis. Pasak mano skaitytų straipsnių (iš viso, trijų), jutimai niekada jo ne- 
apgaudavo. | 

Vienas, Nebraskoje gyvenantis vyrukas, iš dygčiojimų, kurie imda- 
vo žnaibyti nupjautą pėdą, sugebėdavo numatyti tornadus. Bekojis jū- 
reivis iš Anglijos bičiuliams padėdavo surasti žuvų guotus. Japonas 
amputuotomis galūnėmis tapo garsiu poetu - neblogas pasiekimas 
žmogui, kuris prieš avariją traukinyje, kuomet prarado abi rankas, 
buvo beraštis. 


Bet keisčiausia man atrodė istorija apie Kirnį Džafordsą iš Niu 
Džersio, vaiką, gimusį be rankų. Netrukus po tryliktojo gimtadienio, 
prie savo negalės įpratęs berniukas ėmė isteriškai tvirtinti, esą jam 
“skauda rankas, kurios užkastos fermoje“. Tėvams paskelbė galįs pa- 
rodyti, kur jų ieškoti. Šeima automobiliu keliavo dvi dienas, kol atsidūrė 
Ajovoje ir pasiekė žvyrkelį, vingiuojantį dievų užmirštame krašte. Savo 
gimdytojus vaikis atvedė iki javų lauko, bedė pirštu į gretimą daržinę su 
“MEIL PAUC* kramtomojo tabako reklama ant stogo ir pareikalavo 
kasti šalia statinio. Tėvai pakluso, nors ir nesitikėjo nieko rasti - tetroš- 
ko, kad sūnaus sielą 17 kūną apimtų ramybė. Bet išrausę trijų pėdų gylio 
duobę aptiko dvejus griaučius. Mergaitės nuo dvylikos iki penkiolikos 
metų. Ir nenusakomo amžiaus vyro. Ederio apygardos koroneris spėjo, 
jog tuodu buvo palaidoti apytiksliai prieš dvylika metų... o gal ir prieš 
trylika, kai gimė Kirnis Džafordsas. Poros tapatybių nustatyti nepavy- 
ko. Moteriškos lyties skeletas neturėjo rankų. Pastarųjų kaulai pasimetė 
tarp neatpažinto vyro griaučių. 

Kad ir kokį įspūdį man padarė šioji istorija, kitos dvi pakurstė dar 
didesnį susidomėjimą, kurį žadino ir prisiminimai, kaip naršiau dukters 
rankinę. 

Radau jas “The North America Journal of Parapsichology“ straips- 
nyje, pavadintame “Jie regi tuo, ko nebeturi". Autorius pasakojo apie 
du aiškiaregius, moterį iš Finikso ir vyrą iš Rio Galego, Argentinos. 
Amerikietei buvo amputuota dešinioji plaštaka, argentiniečiui - visa de- 
šinioji ranka, iki peties. Abu ne kartą padėjo policijai suieškoti be žinios 
dingusius asmenis (nesėkmių turbūt irgi pasitaikydavo, bet apie jas au- 
torius nerašė.) 

Anot straipsnio, porelė aiškiaregių naudojosi tokiais pačiais meto- 
dais. Jie gaudavo prapuolusio žmogaus drabužį arba rašysenos pavyz- 
dį, užsimerkdavo ir įsivaizduodavo liečią daiktą nesama ranka (išnašoje 
autorius brūkštelėjo kažką apie Didingąją Ranką, dar žinomą, kaip Ste- 
buklingoji). Moteris iš Finikso sulaukdavo regėjimo, kurį pašnekovams 
nupasakodavo. Tuo tarpu argentinietis vizijas išliedavo trumpais, karšt- 
ligiškais užrašais, tarytum automatinio ginklo pliūpsniais - procesas, be- 
je, priminė mano piešimą. 

Kaip minėjau, knisant interneto klodus, pasitaikydavo ir tikrai be- 
protiškų anekdotų, dėl kurių kildavo pagrįstų įtarimų, bet aš neabejojau 
tuo, ką išgyvenau pats. Potyriais, ko gero, būčiau įtikėjęs net ir be Kar- 
sono Džounso piešinio. Manau, tikrumo jausmą didžiąją dalimi nulėmė 
tyla. Neskaitant protarpiais užsukančio Džeko bei Vajermeno - nuolat 
artėjančio, - kuris pamojuodavo ir sušukdavo: "Buenos dias, mucha- 
cho!",* su niekuo nesimatydavau, o kalbėdavausi tiktai su savimi. 
Dingus pašaliniams trukdžiams, pradedi kuo puikiausiai girdėti, ką sa- 
kai. Kai tarpusavyje aiškiai bendrauja du savieji “aš" - paviršutinis ir gi- 
luminis, - jų dialogas nustelbia bet kokias, širdyje kirbančias abejones. 
Užgniaužia sąmyšį. 

Siekdamas užsitikrinti, kad neklystu, nutariau atlikti eksperimentą. 


Kas: EFri19 

Kam: Pemorama667 
09:15 

Sausio 24 


Mieloji Pema: kreipiuosi į tave su neįprastu rašymu. Aš pra- 
dėjau tapyti, ir mano objektai gana keisti, tačiau juokingi 
(bent taip galvoju). Lengviau parodyti, apie ką šneku, negu nu- 
pasakoti, todėl prie laiško pridėsiu keletą nuotraukėlių. Man iš 


*Laba diena, vynuti (isp.). 

galvos niekaip neiškrenta taviškės sodininko pirštinės. Pameni, 
ant vienos iš jų užrašyta RANKAS, ant kitos - SALIN. Norėčiau 
jomis papildyti saulėlydžio paveikslą. NEKLAUSK kodėl, tiesiog 
šovė tokia mintis, ir baigta. Ar jas tebeturi? Jei taip, ar galė- 
tum atsiųsti? Jeigu norėsi, pirštines mielai sugrąžinsiu. 

Tik labai prašau nuotraukų kol kas nerodyti “senajai gvardi- 
jai". Išvydęs JAS, Bozgalvis, pavyzdžiui, girtų iš juoko. 

Edis 

PS: Nieko baisaus, jei pirštinių nenorėsi atsiųsti. Tai viso 
labo įnagis. 

E. 


Pema, jau grįžusi namo, į Sent Polą, į žinutę atsakė vakare: 


Kas: Pemorama667 
Kam: EFn119 

17:00 

Sausio 24 


Sveikas Edgarai: Ilzė, žinoma, paporino apie tavo piešinėlius. Jie 
iš tikrųjų originalūs. Tikiuosi, šituo hobiu užsiimsi ilgiau negu auto- 
mobilio restauravimu. Jei ne "eBay" aukcionas, senasis “Mustangas " 
tikriausiai tebestovėtų už namo. Tu neklydai manydamas, jog prašy- 
mas pasirodys neįprastas, bet pamačiusi nuotraukas supratau, ką darai 
(viename paveiksle nutapai skirtingus dalykus, kad žmonės į juos pa- 
žiūrėtų kitomis akimis, ar ne). Man vis vien reikės įsigyti naujas pirš- 
tines, tad gali pasidžiaugti senosiomis. Išsiųsiu jas per "UPS"*, bet 
mainais prašau padovanoti "užbaigto produkto "' :) nuotraukėlę, jei 
toks atsiras. 

Ilzei viešnagė labai patiko. Belieka tikėtis, kad ji tau atsiuntė pa- 
dėkos atviruką, užuot brūkštelėjusi elektroninę žinutę, bet, pažįstant 
mūsų jaunėlę... 

Dar viena smulkmena, Edi, tik vargu ar ji tau patiks. Tavo laiško 
kopiją ir nuotraukas persiunčiau Sanderiui Keimenui. Esu tikra, tu jį 
atsimeni. Pamaniau, jog daktaras mielai pažiūrėtų į tavo paveikslus, 
bet svarbiau kas kita: norėjau jam parodyti žinutę ir išsiaiškinti, ar 
dėl jos derėtų sunerimti, nes tu rašai panašiai, kaip anksčiau kalbėda- 
vai: "kreipiuosi su rašymu" vietoj “kreipiuosi su prašymu", "girtų iš 
juoko" vietoj "mirtų iš juoko". Po savo vardu pridėjai: “Tai viso la- 
bo įnagis". Aš nesupratu, ką turėjai galvoje, o daktaras Keimenas 
spėja, kad galbūt "įgeidį ". 

Pema | 
*Siuntų pristatymo bendrovė. 

PS: Mano tėvas jaučiasi truputį geriau, operaciją išgyveno (gydy- 
tojai tvirtina "pašalinę viską", bet kertu lažybų, kad jie taip sako vi- 
sada). Jis grįžo namo, chemoterapiją ištveria neblogai. Jau vaikšto. 

Dėkui už rūpestį. 


Pagiežingas prierašas tobulai atspindėjo nemalonią buvusios žmo- 
nos pusę: tykok... tykok... tykok... tuomet kirsk ir pranyk. Tačiau Pe- 
ma buvo teisi. Man derėjo paprašyti, kad telefonu kalbėdama su savo 
seniu ji perduotų linkėjimus nuo komunikrato. Šiknos vėžys - menki 
juokai. 

Visas elektroninis laiškelis įkūnijo susierzinimo simfoniją, pradedant 
“Mustangu"", kurio taip ir neatrestauravau, nes amžinai neturėjau laiko, 
ir baigiant baksnojimu pirštu į neteisingus žodžius. Nors keista, jog dėl 
to nervinosi moteris, pati nuo vardo “Ksanderis" numetusi “K? raidę. 

Apvalęs organizmą nuo tulžies likučių (jeigu jums įdomu, tuščiame 
name griausmingai išsirėkiau), peržiūrėjau savo elektroninį laiškelį ir... 
taip, sunerimau. Truputį. 

Antra vertus, galbūt taip rašyti mane paskatino įnagis. 


Artėjant prie augalotojo ilgaplaukio stalo, antrasis dryžuotas šezlon- 
gas tapo neatsiejama bendro vaizdo dalimi. Retsykiais mudu pabendrau- 
davome šūksniais. Taip pažindintis su žmonėmis keista, bet malonu. 
Rytojaus dieną, lydėjusią tą vakarą, kai gavau Pemos žinutę, kupiną iš- 
oriško susirūpinimo ir poteksčių (Edi, visai įmanoma, jog tu ligotas, 
kaip ir mano tėvas, gal net rimčiau), vyrukas prie stalo suriko: 

- Kiek dar laiko užtruksi, kol čia atsibelsi? 

- Keturias dienas! - atsiliepiau. - Galbūt tris! 

- Degi noru keliauti atgal? 

- Taip! Koks tavo vardas? 

Tamsiai įdegęs jo veidas atrodė stambokas, tačiau buvo patrauk- 
lus. Vyrukui nusišypsojus, tvykstelėjo balti dantys, ir pagurklių užuo- 
mazgos pranyko. 

- Pasakysiu, kai čia ateisi! Koks taviškis? 

- Jį rasi ant pašto dėžutės. 

- Pradėjęs lankstytis ir skaityti, kas užtepliota ant pašto dėžučių, su- 
prasiu, kad sulaukiau dienos, kai bandysiu klausytis Žinių per savo ra- 
ciją! 

 Pamojavau atsisveikindamas, jis taip pat mostelėjo ranka. 

- Hasta manana! * - sušuko ir įsmeigė akis į vandenį bei paukščius, 
sklandančius virš įlankos. 
*Iki rytojaus (isp.). 

Grįžęs į Didįjį Rožinuką, kompiuterio ekrane pastebėjau savo elek- 
troninio pašto piktogramą ir atradau štai tokią Žinutę: 


Kas: Keimendak 
Kam: EFri19 
14:49 

Sausio 25 


Edgarai, Pema man atsiuntė paskutinio tavo laiškelio kopiją ir 
nuotraukas. Pirmiausia noriu pasakyti, kad mane STULBINA tai, 
kokiu greičiu tu, kaip dailininkas, tobulėji. Jau matau, kaip bai- 
daisi žodžio demonstruodamas savo originalųjį šnairą žvilgsnį, bet 
kitaip pasakyti negaliu. JOKIU BŪDU NESUSTOK. Dabar apie ta- 
vo nerimą: jis greičiausiai niekuo nepagrįstas, vis dėlto būtų ne- 
blogai pasitikrinti magnetiniu rezonansu. Ar Floridoje bendrauji 
su kokiu gydytoju? Tau galų gale priklauso pereiti medicininę ap- 
žiūrą - įvertinti fizinę būklę kiaurai išilgai, mano drauge. 

Keimenas 


Kas: EFri119 
Kam: Keimendak 
15:58 

Sausio 25 


Keimenai: malonu iš tavęs sulaukti žinutės. Jei nori mane vadinti 
dailininku (ar menininku), aš dėl to neprieštarauju. Kol kas Floridoje 
jokių kaulalaužių nepažįstu. Gali pas ką nors nukreipti ar visgi pagei- 
dautum, kad šnektelėčiau su Todu Džemisonu, daktaru, kuris visai ne- 
seniai kapstėsi po mano smegenis? 

Edgaras 


Spėjau, kad Keimenas pasiūlys kokią pavardę, aš savo ruožtu gal 
net susitarsiu dėl susitikimo, nors tuo metu į savo prioritetų sąrašą tik- 
rai nebuvau įtraukęs kelių supainiotų žodžių ir lingvistinių keistenybių. 
Tenorėjau vaikščioti - nusigauti iki antrojo dryžuoto šezlongo. Bet, sau- 
siui slenkant į pabaigą, man labiausiai rūpėjo paieškos internete ir tapy- 
ba. Dieną prieš kaip tik užbaigiau “Saulėlydį su kriaukle Nr.16*'. 

Sausio dvidešimt septintą sustojau paplūdimyje, kai iki šezlongo 
beliko pora šimtų jardų, apsisukau ir grįžau į Didįjį Rožinuką, kur radau 
“UPS" pristatytą paketą. Iš dėžutės ištraukiau dvi pirštines. Ant vienos 
perskaičiau raudoną išblukusį užrašą RANKAS, ant kitos - ŠALIN. Po 

daugybės sode praleistų sezonų jos kaip reikiant apsitrynė, tačiau buvo 
švarios. Ji išplovė pirštines, kaip ir tikėjausi. Tiksliau, kaip vyliausi. Ma- 
ne domino ne toji Pema, kuri jas nešiojo per mūsų santuokos metus, 
netgi ne toji Pema, kuri galbūt rausėsi Mendotos Aukštumų sode, kol aš 
pats gyvenau prie Feileno ežero. Tą Pemą puikiai pažinojau. Bet... Pa- 
pasakosiu tau dar vieną, šiuo metu vykstantį dalyką, pareiškė manoji 
Jeitaipmergyt nė nenutuokdama, kaip šiurpiai ji priminė savo motiną. Ji 
siaubingai dažnai matosi su greta gyvėnančiu tipu. 

Štai, kuria Pema domėjausi - siaubingai dažnai besimatančia su kai- 
mynu. Vyruku, vardu Maksas. Toji Pema išplovė pirštines ir jas įdėjo į 
baltą “UPS" paketo dėžutę. 

Mano eksperimento objektu tapo toji Pema... bent taip sau tvirti- 
nau. Tačiau mes pernelyg dažnai save mulkiname - jei kiekvieną sykį, 
kai sau skiestume, mums sumokėtų, tokiu būdu galėtume užsidirbti pra- 
gyvenimui. Taip sako Vajermenas, o jis, paprastai, būna teisus. Ko ge- 
ro, per dažnai. Netgi dabar. 


Saulėlydžio nelaukiau. Neapgaudinėjau savęs, kad noriu nupiešti 
paveikslą. Man knietėjo nutapyti informaciją. Nenatūraliai švarias, žmo- 
nai priklausiusias sodininko pirštines (matyt, nemažai laiko skendėjusias 
baliklyje) nunešiau į Mažąjį Rožinuką ir atsisėdau priešais molbertą, ant 
kurio manęs laukė tuščia drobė. Į kairę nuo kėdės stovėjo du staliukai. 
Ant vieno gulėjo skaitmeninio fotoaparato nuotraukos ir įvairūs atrasti 
objektai. Kitas dunksojo ant žalio brezento atraižos 1r buvo apkrautas 
dviem tuzinais dažų indelių, keliais stiklainiais su terpentinu ir pora bu- 
telių “Zefir Rils" mineralinio vandens, kuriuo praskalaudavau teptukus. 
Žodžiu, įsitaisiau gana netvarkingoje darbo vietelėje, bylojančioje, kad 
jos savininkas pluša išsijuosęs. 

Pasidėjau pirštines ant kelių, užsimerkiau ir dėjausi jas liečiąs deši- 
niąja ranka. Bet nejaučiau nei skausmo, nei niežulio; šiurkščios, nusidė- 
vėjusios medžiagos iliuziniais pirštais neužčiuopiau. Sėdėjau trokšdamas 
ką nors pajusti, deja, nieko nepešiau. Lygiai taip pat sėkmingai galėjau 
sau liepti išsitriesti tuo momentu, kai didelis reikalas manęs visiškai ne- 
spaustų. Po penkių prailgusių minučių pakėliau vokus ir įsmeigiau akis 
į pirštines. RANKAS... ŠALIN. 

Beverčiai daiktai. Suknistas šlamštas. 

Nepradėk niršti, tvardykis, įspėjau save ir pagalvojau: Per vėlu. Aš 
jau pykstu. Ant prakeiktų pirštinių ir jas nešiojusios moters. Siūlai sau 
nurimti? 

- Nebeišdegs, - balsu pratariau ir dėbtelėjau į rankos strampą. - Aš 
niekada nenukrimsiu. 

Neteisingas žodis. Man nuolat išsprūsta neteisingi žodžiai, ir taip, 
po velnių, tęsis amžinai. Netikėtai panūdau pripulti prie žaidimų staliu- 
kų ir nuo jų viską nušluoti ant grindų. 

- Nurimsiu, - tyliai ir labai lėtai pasitaisiau. - Aš niekada nenu-7y7- 
imsiu. Mano rankelė liko be poros. - Nuskambėjo nelabai juokingai (ir 
netgi nelabai protingai), bet įniršis pamažu ėmė blėsti. Kai save išgirs- 
davau teisingai tariantį žodį, paprastai, pykčio protrūkius sutvardyda- 
vau. 

Nuo strampo nukreipiau mintis į žmonos pirštines. RANKAS ŠA- 
LIN, gryna tiesa. 

Atsidusęs - labai tikėtina, kad su palengvėjimu, nors tuo garantuo- 
tas nesu, - nuleidau jas ant stalo, kur padėdavau visus modelius, iš ter- 
pentino stiklainio išgriebiau teptuką, nuvaliau jį skudurėliu, praskalavau 
ir įsistebeilijau į tuščią drobę. Ar aš vis vien ketinau jas nutapyti? Kodėl, 
po šimts? Kodėl? 

Staiga beprotiška man pasirodė pati mintis, jog išvis galėčiau užsi- 
imti daile. Į širdį netikėtai prasismelkė įsitikinimas, kad aš nė velnio ne- 
sugebu tapyti. Jeigu panardinčiau teptuką į juodus dažus, kuriuos per- 
kelčiau į grėsmingą baltą erdvę, geriausiu atveju, pavaizduočiau eilę 
žygiuojančių, kontūrinių figūrėlių. Dešimt negriukų pietų susitiko, vie- 
nas paskendo, ir devyni jų liko. Devyni negriukai iki vėlumos sėdėjo... 

Brrr, mane nukratė šiurpas. Skubiai atsistojau. Umai užsigeidžiau 
pranykti iš Mažojo Rožinuko, iš Didžiojo Rožinuko, iš Dumos Ky salos, 
nusikratyti beprasmišku, niekam nereikalingu luošio gyvenimu. Kiek 
kartų sau melavau? Aš dailininkas? Absurdas. Elektroniniuose laiške- 
liuose Keimenas gali žvygauti STULBINA ir JOKIU BŪDU NESU- 
STOK perteikdamas šūksnius savo patentuotomis didžiosiomis raidė- 
mis, bet tokia jo darbo specifika: psichologas siekdavo siaubingų ava- 
rijų aukas įtikinti, kad blyškios gyvenimo kopijos, išpuolusiuos jiems po 
traumų, tokios pat tikroviškos kaip senieji originalai. Kalbant apie pozi- 
tyvių nuotaikų įkvėpimą, šioje srityje Keimenas ir Ketė Gryn, Reabilita- 
cijos karalienė, jautėsi lyg žuvys vandenyje. Tuodu buvo PASIUTIŠ- 
KAI NUOSTABUŪS, ir dauguma iš dėkingumu trykštančių pacientų juos 
ragino: JOKIU BŪDU NESUSTOKITE. Nejau aš tariausi esąs aiškiare- 
gys? Turįs iliuzinę ranką, kuri valioja prasiskverbti į nežinomybę? Taip 
galvoti netgi ne juokinga, o apgailėtina ir kvaila. 

Nokomyje veikė “7-eleven" krautuvėlė. Nusprendžiau išbandyti 
vairavimo įgūdžius, nusipirkti tuziną alaus skardinių ir prisigerti. Tikė- 
jausi, kad rytoj viskas atrodys geriau, nors akis ir temdys pagirių mig- 
la. Tiesą sakant, neįsivaizdavau, jog padėtis galėtų būti dar blogesnė. 
Ranka jau siekiau ramento, kai mano koja, - kairioji, sveikoji koja, dėl 

Dievo meilės - užkliuvo už kėdės. Kluptelėjau. Dešiniajai pritrūko jėgų, 
kad mane išlaikytų, todėl išsitiesiau visu ūgiu. Norėdamas sušvelninti. 
smūgį, prieš save atkišau dešiniąją ranką. 

Reagavau instinktyviai, žinoma... tačiau į grindis plojaus ne taip jau 
stipriai. Garbės žodis. Nieko nemačiau, nes kietai užsimerkiau, lyg ke- 
tindamas griebtis savižudiškų veiksmų. Bet jei ne priekin atstatyta ran- 
ka, galėjau rimtai susižeisti - pasitemti ar net susilaužyti sprandą, - ir 
manęs nebūtų išgelbėjęs nė kilimas. 

Kelias sekundes pagulėjau, kol įsitikinau, kad likau gyvas, tuomet 
atsiklaupiau jausdamas, kaip klubikaulį svilina diegliai, prieš akis pakė- 
liau dešiniąją ranką. Nieko neišvydau. Pastačiau kėdę, kairiuoju dilbiu į 
ją įsirėmiau... ir žaibiškai nuleidęs galvą įkandau sau į dešinįjį. 

Dantų puslankiai smigo į odą, žemiau alkūnės. Mane perliejo 
skausmas... ir aš pajutau, kaip lūpos palietė nesamą galūnę. Atsilošęs 
sušvokščiau: 

- Jėzau! Jėzau! Kas man darosi? Kas čia vyksta? 

Bemaž įtikėjau, jog pamatysiu iš nebūties išnyrančią ranką. Nieko 
panašaus nenutiko, bet suvokimas, kad ji egzistuoja, neišblėso. Palinkau 
virš kėdės atkaltės, dešiniaisiais pirštai stvėriau teptuką, tačiau tas nė 
nekrustelėjo. Štai, kaip jautiesi būdamas vaiduokliu, pagalvojau. 

Nerangiai atsistojau ir sudribau ant kėdės. Klubikaulis tūžmingai 
urzgė, bet skausmas, rodės, pulsavo kažkur tolumoje. Kairiąja ranka 
sugriebiau švarų teptuką, užsikišau jį už ausies. Nuvaliau kitą, kurį pa- 
dėjau ant molberto latako. Ten pat nuleidau ir praskalautą trečią. Jau 
ketinau apdoroti ketvirtą, bet nutariau, kad neverta gaišti laiko. Mane 
vėl užvaldė karštligiškas jaudulys, tas alkis. Netikėtas ir audringas, kaip 
pykčio priepuoliai. Jei pirmajame aukšte būtų suveikę dūmų jutikliai, 
pranešantys, jog namas užsiliepsnojo, nė nebūčiau į juos atkreipęs dė- 
mesio. Nuplėšiau celofaną nuo visiškai naujo teptuko, panardinau jį į 
juodus dažus ir susitelkiau į darbą. 

Kaip ir “Žaidimo pabaigos" atveju, iš kūrybinio “Draugų ir privalu- 
mų“ proceso neką tepamenu. Žinau tik tiek, jog aš tarsi išsprogau, ir 
paveikslas neturėjo nieko bendra su saulėlydžiais. Tapiau juodos bei 
mėlynos tonais, sumušimų spalvomis; kai jį užbaigiau, nuo įtampos 
maudė kairįjį dilbį. Dažais išsitepliojau visą ranką, nuo riešo iki peties. 

Atvaizdas drobėje truputį priminė vaikystėje matytus “juodųjų" de- 
tektyvų viršelius, kuriuose dailininkai vaizduodavo jauną, lengvabūdę 
damą, pakliuvusią į velniškai nemalonią padėtį - paprastai, blondinę, ne 
vyresnę, kaip dvidešimt kelerių. Manajame paveiksle moteris turėjo 
tamsius plaukus ir atrodė virš keturiasdešimties. Aš nutapiau buvusią 
savo žmoną. 

Ji sėdėjo ant sujauktos lovos, užsitempusi tiktai apatines mėlynas 
kelnaites. Per koją vingiavo petnešėlė, priklausanti tokio paties atspalvio 
liemenėlei. Galva mažumėlę palenkta, tačiau dėl bruožų abejonių nekilo. 
Užfiksavau juos F ANTASTIŠKAI tiksliai, juodais šykščiais brūkšniais, 
it perkeltais iš kiniškos ideogramos. Vienintelė ryški dėmelė žvilgėjo ant 
vienos krūties nuožulnumo: rožės tatuiruotė. Įdomu, dingtelėjo man, 
kada ją pasidarė ir kodėl? Man netilpo galvoje, kaip Pema galėtų norėti 
kažką išsitatuiruoti. Lygiai taip pat sunku būtų patikėti, kad jai magėtų 
sėsti ant motociklo ir palakioti “Misijos kalvos*' parke. Bet nuojauta 
tvirtino, jog neklydau. Kaip ir dėl Torio Hanterio marškinėlių, kuriuos 
vilkėjo Karsonas Džounsas. 

Į paveikslą įtraukiau 1r du nuogus vyrus. Vienas stovėjo prie lango 
pusiau nusisukęs. Vidurinės klasės penkiasdešimtmečiui tipišku kūno 
sudėjimų. Panašaus stoto individų prisižiūrėtumėte persirengimo kam- 
barėliuose, įrengtuose “Gouldo" treniruoklių salėse: drūtokas pilvas, 
plokščia, jokių apvalumų neturinti sėdimoji, pernelyg nenukarę vyriški 
papiukai. Jo veide, bylojančiame apie skvarbų protą ir gerą išsiauklėji- 
mą, atsispindėjo melancholija; rūškanas žvilgsnis tarytum sakė, kad nie- 
ko nebeįmanoma pakeisti. Pro langą spiginosi Maksas iš Palm Dezerto. 
Buvau tuo tikras, lyg po jo kaklu regėčiau ženklą su vardu. Maksas, 
pernai palaidojęs savo tėvą. Maksas, iš pradžių vaišinęs Pemą kava, vė- 
liau pasiūlęs šį tą daugiau. Ji priėmė ir vieną, ir kitą, bet ne viską, ką 
Maksas galėjo duoti. Mačiau iš jo veido. Įžiūrėti, kas slypi širdies gel- 
mėse, neįstengiau, bet kai kurios emocijos atrodė labiau apnuogintos 
negu Makso pasturgalis. 

Kitas vyras stypsojo pasviręs tarpduryje, sukryžiavęs kulkšnis, dėl 
ko šlaunys susispaudė, o stambus instrumentas atsikišo į priekį. Gal 
dešimtmečiu jaunesnis už tipą, iškilusį prie lango. Jokio pilvo, jokio 
“gelbėjimosi rato". Kojose išryškėjo pailgi raumenys. Rankas jis laikė 
sunertas žemiau krūtinės ir žiūrėjo į Pemą, nežymiai pakėlęs lūpų kraš- 
telius. Vypsnį gerai pažinojau, nes Tomas Railis dirbo mano buhalteriu 
- ir buvo draugas - trisdešimt penkerius metus. Jei ne šeimos tradicija, 
pagal kurią, per vestuves vyriausiuoju pabroliu tapdavo tavo tėvas, su- 
teikti šią garbę būčiau paprašęs Tomo. 

Žvelgiau į seną bičiulį, nuogą tarpduryje, spoksantį į mano žmoną, 
ir prisiminiau, kaip jis padėjo persikraustyti prie Feileno ežero. Prisimi- 
niau jį sakant: Tokiomis aplinkybėmis, namo atsisakyti negalima. Prieš 
atkrentamąsias varžybas tu prarandi aikštelės pranašumą. 

Prisiminiau ašaras jo akyse. Šef2, aš niekaip neįprantu prie dabar- 
tinės tavo išvaizdos. 

Negi Tomas ją dulkino jau tada? Ne, aš taip negalvojau. Bet... 

Perduok Pemai mano pasiūlymą, paprašiau. Ir jis perdavė. Matyt, 
dar kai ką pridėjo nuo savęs. 

Be ramento nušlubčiojau prie didžiojo lango. Iki sutemų dar buvo 
likusios kelios valandos, bet saulė slinko vakarop, ir nuo vandens atsi- 
spindėjo ryškus švytėjimas. Prisiverčiau spitrytis į žėrintį taką, nors te- 
ko be paliovos šluostytis akis. 

Bandžiau save įtikinti, jog į drobę viso labo perkėliau gyjančios są- 
monės fantazijas, bet pastangos nuėjo perniek. Vidiniai balseliai tarpu- 
savyje bendravo rišliai ir aiškiai; aš žinojau, kad neapsirinku. Palm De- 
zerte, miestelyje, kuriame apsistojo jos tėvai, Pema barškinosi su Mak- 
su, bet nepriėmė jo pasiūlymo užmegzti rimtesnius, artimesnius santy- 
kius. Negana to, jodėsi ir su seniausiu mano draugu bei verslo partne- 
riu, gal net iki šiol su juo miegojo. Neatsakytas liko tik vienas klausi- 
mas: kuris iš tųdviejų ją įkalbino po speniu išsitatuiruoti rožę. 

- Mesk visa tai iš galvos, - pratariau ir smilksinčią kaktą įrėmiau į 
stiklą, už kurio Meksikos įlanką svilino saulės spinduliai. - Privalai iš- 
mesti. 

Tuomet spragtelėk pirštais, mintyse pridūriau. 

Taip ir padariau: dešiniosios rankos pirštais išgavau skardų /rakšt. 

- Kaip sakoma, kuo greičiau pradėsi, tuo greičiau užbaigsi, - džiu- 
giai paskelbiau. Bet užsimerkęs vėl išvydau Pemą, kiurksančią ant kaž- 
kokios lovos vienomis apatinėmis kelnaitėmis, nusimetusią liemenėlę, 
kurios petnešėlė raitėsi ant kojos lyg padvėsusi gyvatė. 

Draugai ir privalumai. 

Sumauti draugai ir sumauti privalumai. 


Tą vakarą pro Mažojo Rožinuko langą saulėlydžiu nesigrožėjau. Į 
namo kampą atrėmęs ramentą, nusverdėjau paplūdimiu ir iki kelių įbri- 
dau į jūrą. Kojas palytėjo žvarba - praėjus porai mėnesių nuo uraganų 
sezono vanduo visuomet taip atvėsta, - bet šalčio aš nepaisiau. Akimis 
rijau šviesos taką, nusidažiusį niršiu oranžiniu atspalviu. 

- Eksperimentas, aha, kur gi ne, - ištariau, ir aplink mane suvilnijo 
vanduo. Susvyravęs ištiesiau ranką, kad neprarasčiau pusiausvyros. - 
Šiknon tokius eksperimentus. 

Tamsėjančio dangaus fone nupleveno garnys, nebylus ilgakaklis 
siluetas. 

- Aš tik šniukštinėjau... paprasčiausiai šniukštinėjau, ir už savo 
smalsumą sulaukiau atlygio. 

Teisybė. Jei mane ir apėmė miglotas noras vėl ją prismaugti, dėl to 
buvau kaltas pats. Nesmaksok pro raktų skylutę, ir nereikės piktauti, 
sakydavo brangioji senoji mano motina. Aš vogčiomis padirsčiojau, 

trumpam užsiplieskiau pykčiu, bet dabar atėjo metas aprimti. Pema turi 
savo gyvenimą, ir ne mano reikalas, kuo ji užsiima. Aš turėčiau liautis 
apie ją galvojęs. Tik nežinia, ar įstengsiu. Išvyti mintis apie žmoną ge- 
rokai sunkiau negu spragtelėti pirštais, net jeigu šie priklauso iliuzinei 
rankai. 

Pakrantę užliejo banga, pakankamai didelė, kad mane išverstų iš ko- 
jų. Akimirkai nugrimzdau po vandeniu, kurį, maža to, įtraukiau į burną. 
Išniręs į paviršių sugargaliavau. Atbulinis srautas baudėsi mane nusi- 
tempti kartu su smėliu ir kriauklelėmis. Nusiyriau į krantą pasispirda- 
mas sveikąja koja, netgi vangiai mataruodamas gyjančia. Laimei, pavy- 
ko jas atremti į dugną. Mano smegeninėje daug kas susipainiojo, bet dėl 
vieno dalyko buvau tikras: aš nejaučiau nė menkiausio noro priburbu- 
liuoti Meksikos įlankoje. Išropojau į krantą nukoręs galvą, prieš akis re- 
gėdamas šlapių, virš kaktos pakibusių plaukų sruogas, spjaudydamasis 
ir krenkšdamas, vilkdamas dešiniąją koją įkandin tarytum kiaurai per- 
mirkusį lagaminą. 

Kai pagaliau nusikapsčiau iki sauso smėlio, apsiverčiau ant nugaros 
ir įbedžiau žvilgsnį į dangų. Virš Didžiojo Rožinuko stogo, sodrėjančio 
aksomo skliaute, tvieskė storas mėnulio pjautuvas. Kybodamas aukšty- 
bėse jis skleidė romybę. Užtat paplūdimyje tysojo žmogus, kuris įkūnijo 
sąvokos “ramus" priešingybę: jis virpėjo nuo šalčio, graužėsi ir niršo. 
Pasukęs galvą nukreipiau akis į savo bigę ir vėl atsigręžiau į mėnulį. 

- Užteks vogčiomis žvalgytis, - išdrožiau. - Nutarta. Nuo šiol jokio 
smaksojimo pro raktų skylutę ir jokių eksperimentų. 

Aš nejuokavau. Bet, kaip minėjau (ir kaip prieš mane sakė Vajer- 
menas), mes pernelyg dažnai save mulkiname - jei kiekvieną sykį, kai 
sau skiestume, mums sumokėtų, tokiu būdu galėtume užsidirbti pragy- 
venimui. 


VAJERMENAS 


Kai mudu su Vajermenu pirmą kartą normaliai susitikome, jis taip 
kvatojo, kad sulaužė šezlongą, ant kurio sėdėjo, aš pats iš juoko vos ne- 
nugeibau - tiesą sakant, panirau į savotišką alpulio būseną, kuomet “pa- 
žaliuoja akyse“. Praėjus vos dienai nuo to momento, kai išsiaiškinau, jog 
Tomas Railis palaiko intymius ryšius su buvusia mano žmona (nors į 
turimus įrodymus neatsižvelgtų joks teismas), nieko panašaus sulaukti 
nesitikėjau, bet taip užsimezgusi pažintis tapo pranašingu ženklu. Mes 
Juokdavomės ir vėliau, suprantama. Vajermenas daug ką man reiškė - 
iš dalies nulėmė mano likimą, - bet svarbiausia, kad jis buvo mano 
draugas. 

- Ką gi, - prabilo jis, kai prisiartinau prie dryžuoto skėčio, iškilusio 
virš stalo ir dviejų kėdžių. - Šlubčiojantis nepažįstamasis, nešinąs 
kriauklių maišeliu, galiausiai atsliūkino. Prisėsk, šlubčiojantis nepažįsta- 
masai. Praplauk savąją gerklę. Šioji taurė lūkuriavo tavęs ne vieną die- 
ną. 

Ant stalo nuleidau plastiko maišelį, kuris anksčiau dengė duoną, ir 
ištiesiau delną. 

- Edgaras Frimentlas. 

Jo ranka pasirodė besanti trumpa, pirštai - storais galais, bet stiprūs. 

- Džeromas Vajermenas. Bet mane dažniausiai vadina tiesiog Vajer- 
menu. 

Nužvelgiau man skirtą šezlongą, dėl aukštos atkaltės ir žemo pa- 
grindo primenantį gilią “Poršo" sėdynę. 

- Tau kažkuo nepatinka krėslas, muchacho? - Vajermenas kilstelė- 
jo antakį. Ką pakelti, turėjo - virš akių žėlė tankūs, perpus pražilę 
kuokšteliai. 

- Viskas bus gerai, jei tiktai nesijuoksi, kai man reikės iš jo išsiropš- 
ti, - atsakiau. 

Jis nusišypsojo. 

- Gyvenk, kaip tau išeina. Čakas Beris, 1969-ieji. 

Atsistojau greta tuščio šezlongo, mintyse sukalbėjau maldelę ir smu- 
kau žemyn. Kaip visada, pasvirau į kairę, idant apsaugočiau sužalotą 
klubikaulį. Nusileidau ne visai tiksliai, bet spėjau įsikibti į medinius 
ranktūrius, sveikąja koja atsispyriau nuo smėlio, ir krėslas tik truputį 
susvyravo. Prieš mėnesį būčiau išvirtęs ant žemės, bet dabar jaučiausi 
gerokai stipresnis. Mano sąmonėje sušmėžavo plojančios Ketės Gryn 
vaizdas. 

- Šaunuolis, Edgarai, - pagyrė jis. - O gal į tave derėtų kreiptis 
Edžiu? 

- Kreipkis, kaip širdis geidžia. Man tinka ir viena, ir kita. Beje, kas 
tame ąsotyje? 

- Atšaldyta žalia arbata. Labai gaivinanti. Pasivaišinsi? 

- Mielai. 

Vajermenas užpildė mano taurę, šliūkštelėjo gėrimo į savąją ir šią 
pakėlė. Už arbatą, nusidažiusią blausiai žalsvu atspalviu, žalesnės buvo 
jo akys, įspraustos tarp raukšlelių voratinklių. Ilgokus juodus plaukus 
ties smilkiniais nubalino žilos sruogos. Kai vėjas juos sutaršė, dešinėje 
galvos pusėje, prie pat plaukų augimo linijos, įžiūrėjau randelį, savo for- 
ma panašų į monetą, tiktai mažesnį. Iš pažiūros fiziškai sveikas vyras 
man vis dėlto atrodė nuvargęs. 

- Už tave, muchacho. Tau pavyko. 

- Gerai, - sutikau. - Išgerkime už mane. 

Mudu susidaužėme taurėmis ir jas užsivertėme. Žalios arbatos ra- 
gavau ne kartą, ir ji daugiau ar mažiau man patiko, bet šitos skonis bu- 
vo dieviškas - apėmė jausmas, kad mano gerklę palytėjo šaltas šilkas su 
vos pastebimu saldumo prieskoniu. 

- Medų pajutai? - paklausė Vajermenas ir išsišiepė, kai linktelėjau. - 
Jį jaučia ne visi. Į ąsotį įmaišau tiktai šaukštelį. Taip išgaunamas natū- 
ralūs žalios arbatos saldumas. Gudrybę sužinojau krovininiu laivu plau- 
kiodamas po Kinų jūrą. - Prisimerkęs pažvelgė kiaurai taurės stiklą. - 
“Po tropikų dangumi" mums teko kautis su daugybe piratų ir pergulėti 
su nepažįstamomis, tamsiaveidėmis moterimis. 

- Skiedi, pone Vajermenai. 

Jis nusijuokė. 

- Apie medų perskaičiau vienoje iš ponios Ystleik receptų knygų. 

- Kalbi apie moterį, su kuria čia pasirodai rytais? Kuri sėdi invalidų 
vežimėlyje? 

- Taip. 

Nė nesuvokus, ką sakau - tuo momentu mąsčiau apie milžiniškus 
mėlynus sportukus, nuleistus ant chrominių pakojų, - man išsprūdo: 

- Krikštatėvio Nuotaka. 

Vajermenas prasižiojo ir taip išplėtė akis, kad jau ketinau atsiprašyti 
dėl parodyto netakto. Ūmai jis ėmė išties juoktis. Taip užbliaunama itin 
retais atvejais, kai kažkam pavyksta prasibrauti pro tavo šarvus ir pa- 
kutenti jautriausią juoko kauliuko vietą. Galima sakyti, naujasis mano 
pažįstamas krito iš padų, negana to, suvokęs, jog neturiu nė menkiau- 
sio supratimo, kas jį pralinksmino, Vajermenas ėmė kvatoti dar griaus- 
mingiau - gan didelis pilvas net tirtėjo. Pamėgino taurę nuleisti ant sta- 
liuko, bet nepataikė, ir stiklas smigo į smėlį, statmenai lyg cigaretės 
nuorūkos, sumaigomos urnose, kurios stūkso prie liftų, viešbučių ves- 
tibiuliuose. Nevykęs judesys privertė dar energingiau jį suklegėti. 

- Aš nesugebėčiau taip įbesti taurės, net jei bandyčiau! - išspaudė 
Vajermenas ir vėl įniko leipti juokais drebėdamas visu kūnu, viena ranka 
susiėmęs už pilvo, kitą prispaudęs prie krūtinės. Staiga gąsdinančiai aiš- 
kiai atsiminiau nuotrupą eilėraščio, skaityto vidurinėje mokykloje, se- 
niau nei prieš trisdešimt metų: Žmogus nevaidina konvulsijų, ir mėšlun- 
gių nesimuliuoja. 

Nė nepastebėjau, kaip pats nusišypsojau ir ėmiau prunkšti, nes to- 
kiu linksmybės protrūkiu lengva užsikrėsti, net jei nenutuoki, kas jį su- 
žadino. O taurė, vertikaliai dribtelėjusi į smėlį, bet neišliejusi nė lašo ar- 
batos... na, vaizdas iš tikrųjų juokingas. Tarsi perkeltas iš animacinio 

filmuko apie kojotą Vilį ir bėgiką. Tačiau Vajermeno maurojimą pa- 
kurstė ne smėlin įsmukęs stiklas. 

- Nesuprantu, Atleisk, Jei... 

- Apibūdinta raikliai!/ - srūdamas ašaromis, gagendamas kaip be- 
protis, jis vos įstengė išvograuti žodžius. - Tiesiai į dešimtuką! Tik ji yra 
duktė... krikštatėvio duk... | 

Dabar jis lingavo į šonus, kilnojosi aukštyn žemyn, kratomas nesu- 
vaidintų, natūralių konvulsijų, ir būtent tuo momentu, sulig perkūniškų 
trrrriokšt, šezlongas išleido paskutinį kvapą - Vajermeną, kurio veidą 
perkreipė nepaprastai komiška nuostabos išraiška, mestelėjo į priekį ir 
nutrenkė ant smėlio. Viena mataruojanti ranka įsistvėrė į skėčio stulpą 
ir apvertė stalą. Vėjo šuoras, išpūtęs skėtį nelyginant burę ėmė staliuką 
traukti paplūdimiu. Mane prajuokino ne Vajermeno akys, kurios išspro- 
go, kai irstantis šezlongas pabandė žmogų suspausti savo dryžuotais 
žandikauliais, ir ne Vajermeno skrydis ant smėlio. Netgi ne skėčio, vel- 
kančio stalą, vaizdas. O taurė, ramiai kyšanti tarp išsiskėtojusio vyruko 
šono ir kairės rankos. 

"Acme" šaltos arbatos kompanija, sau tariau, vėl atminęs senus 
filmukus apie bėgiką. Byp-byp! Ir, žinoma, pagalvojau apie kraną, kuris 
nepypsėjo, nes avarinis jo signalas buvo išėjęs iš rikiuotės. Netikėtai iš- 
vydau save kojoto Vilio kailyje, sėdintį sumaitoto pikapo kabinoje, nu- 
stėrusį, suapvalėjusiomis akimis, paskrudintomis ausimis, kurios styro 
priešingomis kryptimis ir galbūt ties galiukais truputį smilksta. 

Reginys mane pribaigė. Kvatojau, kol suglebęs išvirtau iš krėslo ir 
šleptelėjau ant smėlio greta Vajermeno... bet neužkritau ant taurės, sty- 
rančios statmenai nelyginant smėlio urnoje palikta cigaretės nuorūka. 
Netikėjau, kad galėčiau juoktis smarkiau, bet po akimirkos tiesiog už- 
riaumojau. Skruostais žliaugė ašaros, akiratis priblėso, nes smegenys 
persijungė į “deguonies stygiaus" režimą. 

Tebekaukiantis Vajermenas ant visų keturių nuropojo paskui staliu- 
ką. Ištiesęs ranką pamėgino jį sugriebti už pagrindo, tačiau bėglys nėrė 
šalin tarsi jausdamas persekiotojo pirštus. Pastarasis tėškės veidu į smė- 
lį, galvą pakėlė čiaudėdamas ir žvingaudamas. Nusiridenau ant nugaros, 
sušvokščiau, idant į plaučius įtraukčiau bent lašelį oro, jutau, kad bet 
kurią sekundę galiu nualpti, tačiau gagenęs nesilioviau. 

Štai, kaip susipažinau su Vajermenu. 


Po dvidešimties minučių stalas grįžo maždaug į pradinę padėtį. 
Mes lyg ir aprimome, tačiau neįstengėme pažvelgti į skėtį nepratrūkę 
krizenti. Dėl lūžusio skliauto strypo, jis persikreipė virš staliuko ir pri- 
minė girtą žmogų, kuris apsimeta blaiviu. Man primygtinai prašant, iš- 

likusį sveiką šezlongą Vajermenas perkėlė ten, kur užsibaigė medinis ta- 
kas. Aš pats prisėdau ant lentų pagrindo. Nors neturėjau, į ką atsirem- 
ti, jaučiau, kad atsistoti galėsiu lengviau (ir, be abejo, išsaugodamas 
orumą). Vajermenui pasiūlius atnešti kitą ąsotį, nes mūsiškis nuvirto ant 
smefio, acsrsakrau, deCsuikau porpas pasideda tauro, pilka sie ui 
gai neišsiliejusios arbatos. 

- Mudu tapome vandens broliais, - tarė jis, kai ištuštinome gėrimo 
atsargas. 

- Čia kažkoks indėniškas ritualas? - paklausiau. 

- Ne, eilutė iš “Svetimo svetimame krašte“, kurį parašė šviesaus at- 
minimo Robertas Hainlainas. 

Man dingtelėjo, jog niekada nemačiau Vajermeno skaitančio, kai jis 
įsitaisydavo šezlonge, bet savo minčių neįgarsinau. Knygų į paplūdi- 
mius neimdavo daug kas, nes nuo akinančio švytėjimo įsiskausdavo 
galva. 

Jis vėl prajuko, abiem delnais užsispaudė burną kaip vaikas, tačiau 
kvatojimo nesulaikė. 

- Užteks, Jėzau, užteks. Man diegia visus pilvo raumenis. 

- Man taip pat, - prisipažinau. 

Kelioms sekundėms įsivyravo tyla. Nuo įlankos dvelkė gaivus, vė- 
sokas, druska atsiduodantis vėjelis. Suplazdėjo perplėšto skėčio kraš- 
tas. Tamsi dėmė smėlyje, kur įsigėrė pralieta šalta arbata, beveik išdžiū- 
vo. 

Vajermenas kriuktelėjo. 

- Ar matei, kaip stalas bandė pasprukti? Prakeiktas stalas? 

Aš irgi sukikenau. Šlaunikaulį ir pilvo raumenis varstė skausmas, 
bet kaip žmogus, kuris juokėsi mažne iki sąmonės netekimo, jaučiausi 
neblogai. 

- “Pabėgimas iš Alabamos“, - pasakiau. 

Jis palinksėjo, nuo veido tebesišluostydamas smėlį. 

- “Grateful Dead". 1979-ieji. Ar panašiai. - Vajermenas ėmė kri- 
zenti, paskui prunkšti, galop vėl paleido gerklę. Rankomis apsivijęs pilvą 
iškošė: - Oi, nebegaliu... privalau liautis, bet... Krikštatėvio Nuotaka! Jė- 
zau! - jį vėl apėmė isterija. 

- Tik niekada jai neminėk, ką sakiau, - paprašiau. 

Vajermenas nustojo juoktis, bet šypsena iš jo veido nepranyko. 

- Aš nestokoju takto, muchacho. Bet... tau į akis krito toji didžiulė 
šiaudinė skrybėlės, ar ne? Kokią turėjo Marlonas Brando, sode žaidęs 

Man labiau įstrigo sportiniai bateliai, bet aš vis tiek linktelėjau, ir 
mudu eilinį kartą prajukome. 

- Jei mes imsime žvingauti, kai judu supažindinsiu, - prabilo jis nu- 
sikvatodamas (turbūt vien nuo minties, kad gali prarasti savitvardą pa- 
čiu netinkamiausiu momentu; taip jau būna su tais juoko priepuoliais), 
- sakysime, kad prisiminėme, kaip sulaužiau šezlongą, gerai? 

- Tvarka, - sutikau. - Kodėl “nuotaką" pataisei į “dukrą"'? 

- Tikrai nežinai? 

- Neturiu nė menkiausio supratimo. 

Jis pamojo į Didįjį Rožinuką, kuris šiuo metu atrodė miniatiūrinis. 
Manęs laukė ilga kelionė atgal. 

- Kaip manai, amigo*, kam priklauso tavo būstas? Aišku, tu sumo- 
kėjai nekilnojamo turto agentei arba “Būstai atostogoms" agentūrai, bet 
kur galų gale atsidūrė čekis? 

- Spėju, kad ponios Ystleik banko sąskaitoje. 

- Teisingai. Elizabetos Ystleik. Atsižvelgiant į ponios amžių - mote- 
riškei sukako aštuoniasdešimt penkeri - ir išsaugotą šeimos pavardę, ją 
ramiai galima vadinti senmerge. - Jis parodė dantis, krestelėjo galva ir 
išstenėjo: - Viskas, metas susivaldyti. Bet tenka pripažinti, kad seniai 
taip neplyšavau. 

- Aš taip pat. 

Jis nužvelgė mane - vienarankį, kurio vienoje galvos pusėje plaukai 
augo lopiniais - ir sulinksėjo. Minutė kitą mudu tylėdami stebeilijomės į 
vandenį. Kiek žinau, pasiligoję žmonės arba senukai vyksta į Floridą, nes 
čia šilta beveik kiaurus metus. Juos, matyt, kažkaip vilioja ir pati Meksi- 
kos įlanka. Gydomųjų savybių, regis, turėjo netgi saulės nušviestos, ra- 
mybę spinduliuojančios plokštumos vaizdas. Didybe atsiduoda vien žo- 
dis, tiesa? Kalbu apie “įlanką"", kuri pakankamai didelė, kad į ją nutrenk- 
tum, kas tave vargina, ir stebėtum, kaip visa tai pranyksta iš akių. 

Po pauzės pirmasis tylą nutraukė Vajermenas: 

- Vėlgi, amigo, kaip manai, kam priklauso namai, iškilę tarp tavojo 
ir šito? - jis dūrė nykščiu virš savo peties, baltų sienų ir oranžinių čer- 
pių kryptimi. - Kuris, beje, į apygardos sklypų žemėlapį įtrauktas Gar- 
nio Lizdo pavadinimu, o mano pramintas E/ Palacio de Asesinos. 

- Nejaugi poniai Ystleik? 

- Atspėjai du kartus iš dviejų. 

- Kodėl jam suteikei Žudikų Rūmų vardą? 

- Kai mąstau angliškai, vadinu jį Nusikaltėlio Prieglobsčiu. - Vajer- 
menas atsiprašydamas vyptelėjo. - Nes šioji vieta primena slėptuvę, ku- 
rioje blogiukų vadas iš Semo Pekinpa vesterno pakabintų savo skrybėlę. 
Taigi mes šnekame apie šešis namus, stovinčius tarp Garnio Lizdo ir 
Lašišos Kyšulio... 

*Bičiuli (isp.). 

- Kurį aš vadinu Didžiuoju Rožinuku, - įsiterpiau. - Kai mąstau an- 
gliškai. 

Jis kinktelėjo galva. 

- El Rosado Grande. Geras vardas. Man patinka. Ar ilgam... kiek 
laiko čia gyvensi? 

- Namą išsinuomavau metams, bet, jei atvirai, nežinau, kada iš čia 
išsikelsiu. Manęs negąsdina karštas oras - arba, kaip Žmonės sako, 
bjaurus sezonas, - bet nederėtų pamiršti uraganų. 

- Taip, su jais skaitosi visi, kurie čia gyvena, ypač po Čarlio ir Kat- 
rinos. Bet namai, skiriantys Lašišų Kyšulį ir Garnio Lizdą, ištuštės gero- 
kai anksčiau nei prasidės uraganų metas. Kaip ir visa Duma Ky. Kurią, 
tiesa, galima vadinti Ystleikų sala. 

- Tai yra, šitie sausumos plotai - jos nuosavybė? 

- Hmm, padėtis gana supainiota netgi man, kitame savo gyvenime 
buvusiam teisininku, - atsakė Vajermenas. - Kadaise čionykštis kraštas 
kartu su sklypais pačioje Floridoje, į rytus nuo šitos salos, priklausė jos 
tėvui. Ketvirtajame dešimtmetyje jis pardavė viską, išskyrus Dumą. Šiau- 
rinę jos dalį valdo ponia Ystleik, dėl to nekyla jokių abejonių. - Jis mos- 
telėjo į šiaurinį salos galą, kuris, kaip naujasis mano bičiulis pareikš vė- 
liau, rodės plikas tarsi striptizo šokėjos putė. - Ir namus, suprantama, 
pradedant Garnio Lizdu, prabangiausiu, ir baigiant taviškiu Didžiuoju Ro- 
žinuku, tikrų avantiūristų pastoge. Jie užtikrina pajamas, kurių poniai Yst- 
leik nė nereikia, nes ji ir kiti vaikai iš tėvo paveldėjo mucho dinero.* 

- Kiek brolių ir seserų tebėra... 

- Nė vieno. Iš jų visų liko tiktai Krikštatėvio Duktė. - Vajermenas 
prunkštelėjo ir palingavo galva. - Užteks ją taip pravardžiuoti, - tarė, 
bet veikiau sau negu man. 

- Kaip pasakysi. Mane labiausiai domina, kodėl neapstatyta didžioji 
salos dalis. Floridoje gyvenamųjų namų ir kitokių pastatų kvartalai 
dygsta be paliovos. Pirmą dieną, kai pervažiavau tiltą ir atsidūriau Du- 
moje, vaizdas man pasirodė visiškai nenormalus. 

- Kalbi kaip žmogus, puikiai išmanantis šią sritį. Edgarai, ką veikei 
kitame savo gyvenime? 

- Dirbau statybų rangovu. 

- Bet tos dienos jau praeityje? 

Galėjau išsisukti nuo atsakymo - Vajermeną pažinojau per menkai, 
kad jo draugijoje nagrinėčiau tokias temas, - bet nutariau rėžti tiesą. Esu 
tikras, jog sprendimą nemaža dalimi nulėmė bendras isteriško juoko 
priepuolis. 

- Taip. 

*Daug pinigų (isp.). 

- Kuo užsiimi dabartiniame gyvenime? 

Atsidusau, nukreipiau akis į šoną. Pažiūrėjau į įlanką, kurioje gali 
nugramzdinti senas savo bėdas ir stebėti, kaip jos išgaruoja. 

- Nė pats tiksliai nežinau. Truputį paišau. - Užsičiaupęs lūkuriavau, 
kol jis nusijuoks. Bet nesulaukiau. 

- Na, tu būtum ne pirmas dailininkas, viešėjęs Laš... Didžiajame 
Rožinuke. Jo istorija artimai susijusi su menu. 

- Juokauji? - name neįžvelgiau jokių užuominų į meniškumą. 

- Nieko panašaus, - atšovė jis. - Ten svečiavosi Aleksandras Kal- 
deris. Kytas Haringas. Marselis Diušampas. Anais laikais, kai paplūdi- 
mio erozija dar nesibaudė nuversti statinio į vandenį. - Po pauzės pridū- 
rė. - Ir Salvadoras Dali. 

- Po kelnių, negali būti! - sušukau ir nuraudau, jam pakreipus gal- 
vą. Akimirkai pajutau senąjį, susierzinimo pakurstytą įniršį, kuris užliejo 
sąmonę ir sutraukė gerklę. Aš pajėgsiu, mintyse save patikinau. - At- 
leisk, buvau patekęs į avariją ir... - nuščiuvau. 

- Nesunku pačiam susiprotėti, - atsiliepė Vajermenas. - Jei dar ne- 
pastebėjai, muchacho, iš dešinės pusės tau trūksta vieno daikčiuko. 

- Taip. Ir kartais... nežinau... painioju žodžius. 

- Mm-hmm. Šiaip ar taip, apie Dali nemeluoju. Tūkstantis devyni 
šimtai aštuoniasdešimt pirmaisiais tavo name jis gyveno tris savaites. - 
Praktiškai be pauzės pridėjo: - Aš suprantu, ką tu išgyveni. 

- Drįsčiau tuo suabejoti. - Neketinau atšauti piktai, bet taip nu- 
skambėjo mano tonas. Tiesą pasakius, taip ir jaučiausi. 

Vajermenas trumpam nutilo. Suplazdėjo perplėštas skėtis, ir man 
užteko laiko pagalvoti: Ką gi, potencialiai įdomiai draugystei užsimegz- 
ti nelemta. Galiausiai jis prabilo - šnekėjo ramiu, maloniu balsu, tary- 
tum nė nebūtume nukrypę nuo temos. 

- Iš dalies, Dumos plėtrą stabdo brūzgynai. Jūravižės auga ten, kur 
joms ir priklauso, bet visas kitas mėšlas negalėtų vešėti be atitinkamos 
drėkinimo sistemos. Mano galva, kas nors turėtų atlikti nuodugnų ty- 
rimą. 

- Vieną dieną mudu su dukra važinėjomės po salą. Į pietus nuo šitų 
vietų tarsi prasmegome džiunglėse. 

Vajermeno veide nušvito nerimo išraiška. 

- Bastytis Dumos Ky keliu nepatarčiau, ir juo labiau tavo būklės 
žmogui. Jo būklė apverktina. 

- Gali nepasakot. Man tik norėtųsi sužinoti, kodėl čia nėra keturių 
juostų gatvės su dviračių takeliais ir butų kompleksų, išdygusių kas aš- 
tuonis šimtus jardų? 

- Nes niekas nenutuokia, kas tikrasis žemių savininkas? Kaip tau 
pirmai pradžiai“? 

- Rimtai? 

- Aha. 1950-aisiais poniai Ystleik atiteko salos dalis, plytinti į pietus 
nuo Garnio Lizdo. Ir jos teisių niekas neužginčijo, nes taip buvo para- 
šyta testamentuose. 

- Testamentuose? Daugiskaita? 

- Trijuose. Visi surašyti ranka, patvirtinti skirtingais liudininkais, 
bet kiekviename iš jų Duma Ky padalinta vis kitaip, neskaitant šiaurinės 
dalies, kurią Elizabeta Yslteik be jokių išlygų paveldėjo iš tėvo, Džono. 
Dėl likusių sklypų teisminiai kivirčai tęsiasi jau šešiasdešimt metų, ir, pa- 
lyginti su tomis rietenomis, Dikenso “Šaltas namas" primena elemento- 
rių vaikams apie Diką ir Džeinę. 

- Juk tu sakei, kad artimiausi ponios Ystleik giminaičiai mirę. 

- Taip, tačiau ji turi dukterėčių, sūnėnų, antros eilės vaikaičių, išsi- 
bars-čiusių po pasaulį, kaip “Šervino-Viljamso"* dažai. Vaidosi jie, bet tar- 
pusavyje. Nes trijuose savo testamentuose tėvukas Džonas ją paminėjo 
tik tuo-met, kai dalino Dumos Ky salą, kurios nuodugnų planą sudarė dvi 
matinin-kų bendrovės, viena prieš Antrąjį Pasaulinį, kita iš karto po karo. 
Viskas oficialiai užregistruota. Žinai, ką dar pasakysiu, amigo? 

Papurčiau galvą. 

- Ponios Ystleik nuomone, būtent tokios sumaišties jos tėvas ir sie- 
kė. Kai į testamentus užmečiau savąją teisininko akį, teko jai pritarti. 

- Kas moka mokesčius? 

Jis išplėtė akis ir nusijuokė. 

- Ei, vato*, tu man vis labiau patinki. 

- Neužmiršk, ką veikiau kitame savo gyvenime. - Kuo toliau, tuo 
labiau frazė “kitas gyvenimas'' man lipo prie širdies. 

- Na, tuomet tu pripažinsi, kad šitą klausimą pavyko išspręsti pui- 
kiai. Į visus tris Džono Ystleiko testamentus įtraukti tapatūs punktai 
apie būtinybę sukurti mokesčiams skirtą fondą. Jį administravusią pra- 
dinę investicijų kompaniją seniai perėmė kita bendrovė, toji, savo ruož- 
tu, įsiliejo į dar didesnę... 

- Amerikietiško verslo ypatybė. 

- O taip. Taigi fondui niekada negrėsė subankrutuoti, tad dėl mo- 
kesčių mokėjimo nė vienais metais nesklandumų nekilo. 

- Pinigai nuverčia kalnus. 

- Teisingai. - Vajermenas atsistojo, į strėnas įrėmė rankas ir visu 
kūnu pasikraipė. - Gal magėtų užsukti į svečius ir pasimatyti su šefe? 
Ji snaudė, bet jau turėtų būti atsikėlusi. Savų problemų nestokoja, bet 
būdama aštuoniasdešimt penkerių laikosi šauniai. 

Nutariau, jog dabar ne pats tinkamiausias metas aiškinti, kad man, 
berods, jau teko su ja susipažinti - per autoatsakiklį. 


*Biče (rytų Los Andželo ispanakalbių žargonas). 

- Kitą dieną. Kai atslūgs noras kvatoti. 

Jis linktelėjo. 

- Gerai, ateik rytoj popiet. 

- Gal ir ateisiu. Buvo labai malonu. - Ištiesiau ranką, ir Vajermenas 
ją paspaudė neatplėšdamas žvilgsnio nuo dešiniosios galūnės strampo. 

- Protezo nenešioji? Ar jį nusviedi šalin, kai nesi gatvėje, tarp žmonių? 

Aplinkiniams tvirtindavau, esą protezuotis man trukdė bigę žnai- 
bantis nervinis skausmas, bet, žinoma, riesdavau pasakėles. Pūsti mig- 
los Vajermenui į akis nė kiek netroškau. Iš dalies todėl, kad jis užuos- 
davo net silpniausią skiedalų kvapelį, bet svarbiausia... tiesiog nenorė- 
jau jam meluoti. 

- Sykį, kai dar gulėjau ligoninėje, mano galūnę išmatavo. Ketino 
parinkti atitinkamą protezą. Jį stengėsi įbrukti praktiškai visi - ypač fi- 
zioterapeutė ir mano bičiulis psichologas. Anot jų, kuo greičiau išmok- 
sių naudotis dirbtine ranka, tuo sparčiau įprasiu prie naujo gyvenimo... 

- Užmirši praeitį ir smagiai sau šoksi... 

- Taip. 

- Bet kartais ne taip jau lengva nusikratyti minčių apie praeitį. 

- Aha. 

- Kartai taip elgtis netgi neteisinga. 

- Na, ne visai, tačiau... - numykiau ir pašvytavau ranka. 

- [ rokenrolą panašu? 

- Taip, - atsakiau. - Ačiū už šaltą gėrimą. 

- Sugrįžk ir galėsi vėl juo pasivaišinti. Saulėkaitoje šildausi nuo dvi- 
ejų iki trijų - valandos per dieną man užtenka, - bet popiet ponia Ystleik 
miega arba perstatinėja savo porcelianines figūrėles ir, suprantama, vi- 
suomet žiūri “Opros laidą". Todėl laiko turiu su kaupu. Tiek daug, kad 
nė nežinau, kuo užsiimti. Kas žino? Gal mums bus apie ką pašnekėti. 

- Skamba neblogai. 

Vajermeno veide nušvito šypsena, kuri jam suteikė patrauklumo. 
Vėl paspaudžiau atkištą jo ranką. 

- Žinai, ką galvoju? Draugystė, užmegzta per juoką, visuomet esti 
sėkminga. 

- Gal tau reikėtų pradėti rašyti pranašystes ir ja kišti į kiniškus te- 
šlainius? - pasiūliau. 

- Būna ir bjauresnių darbų, muchacho. Kur kas bjauresnių. 


Pakeliui namo mąsčiau apie ponią Ystleik, senutę didžiuliais mėly- 
nais sportukais ir šiaudine plačiabryle skrybėle, moterį, Meksikos įlan- 
koje turinčią nuosavą (tam tikra prasme) salą. Paaiškėjo, kad ji ne 
krikštatėvio nuotaka, o žemvaldžio duktė ir, regis, menų globėja. Mano 

sąmonė vėl išklydo iš tiesių vėžių, ir aš suvokiau pamiršęs jos tėvo vardą 
(visiškai paprastą, vos iš dviejų skiemenų), užtat atsiminiau Vajermeno 
nupasakotą padėtį. Nieko panašaus anksčiau girdėti neteko, nors, kai 
užsidirbi duonai ręsdamas pastatus, susiduri su keisčiausiais, nuosavy- 
bės klausimus reguliuojančiais susitarimais. Mano nuomone, šitą pavyko 
išspręsti sumaniai... jei, žinoma, salos savininkas tikrai siekė, kad jo 
mažoji karalystė išsaugotų laukinę didybę. Tik neaišku, kam to reikėjo. 

Priartėjęs prie Didžiojo Rožinuko supratau, jog man velniškai mau- 
džia koją. Įšlubčiojau į virtuvę, tiesiai iš čiaupo pasriuobiau vandens ir 
per svetainę nulingavau į miegamąjį. Autoatsakiklyje pastebėjau mirk- 
sinčią pranešimų lemputę, bet tuo momentu nejaučiau jokio noro klau- 
sytis Žinučių iš išorinio pasaulio. Tegeidžiau griūti į lovą. 

Atsiguliau ir įbedžiau akis į lubas, kur lėtai sukosi ventiliatoriaus 
mentės. Suprantamai išdėstyti, kodėl neįsigijau dirbtinės rankos, taip ir 
nesugebėjau. Bet vargu ar Vajermenui geriau sektųsi atsakyti į klausi- 
mus: Kodėl teisininkas tapo turtuolės senmergės patarnautoju? Kas 
čia per kitas gyvenimas? 

Taip mintydamas nugrimzdau į labai saldų, sapnais netrikdomą 
snaudulį. 


Pakirdęs išsimaudžiau po dušu ir nudrožiau į svetainę patikrinti, kas 
skambino. Nors tądien pėstute įveikiau dvi mylias, koja nutirpo nežy- 
miai. Rytoj, ko gero, raišuosiu, pagalvojau, bet šį vakarą jausiuos visai 
neblogai. 

Žinutę atsiuntė Džekas. Motina jam padėjo susisiekti su vyrukų, 
vardu Darijus Nanucis, o tas mielai sutiko apžiūrėti mano paveikslus, 
penktadienį popiet, tarp ketvirtos ir penktos - ar galėčiau į “Skoto" ga- 
leriją pristatyti dešimt kūrinių, kuriuos maniau esant geriausiais? Jokių 
eskizų; Nanucis norėjo pamatyti tiktai užbaigtus darbus. 

Mano širdyje sukirbėjo nerimas... 

Ne, per švelniai pasakyta. 

Skrandį sutraukė mėšlungis, o viduriai, galėčiau prisiekti, susmego 
per tris colius. Bet ne tai blogiausia. Dešiniuoju šonu ir neegzistuojančia 
ranka nuvilnijo keistas niežulio ir skausmo mišinys. Pasakiau sau, jog 
taip jaustis - ir apsipilti prakaitu, kuris ima mušti, kai iki svarbaus, gąs- 
dinančio susitikimo lieka trys dienos, - paprasčiausiai kvaila. Kartą Sent 
Polo miesto tarybą (anuomet joje dirbo būsimasis Minesotos guberna- 
torius) įkalbėjau sudaryti dešimties milijonų vertės sandorį. Stebėjau, 
kaip abi mano mergaitės pirmąsyk šoka rečitalius, išbando save sporti- 
ninkų palaikymo komandose, mokosi vairuoti, išgyvena paauglystės 
pragarą. Lyginant su šia patirtimi, pokalbis su kažkokios galerijos at- 
stovu ir kelių paveikslų demonstravimas tebuvo niekų darbas. 

Tačiau į Mažąjį Rožinuką rabždinausi lyg ant švininių kojų. 

Saulė jau leidosi, erdvųjį kambarį užliedama pasakišku, neįtikėtinu, 
mandarinų atspalvio žvilgesiu, bet aš nejaučiau poreikio jį užfiksuoti - 
tik ne šiandieną. Vis dėlto šviesa mane viliojo. Tarytum seniai pražuvu- 
sios mylimosios nuotrauka, kurią netyčia aptinki naršydamas suvenyrų 
dėžutę. Vandens lygis kilo. Netgi antrame aukšte girdėjau kriauklelių 
brazdėjimą. Prisėdęs ėmiau kilnoti ir apžiūrinėti niekniekius, nuklojusius 
vieną iš stalų - plunksną, vandens nugludintą akmenuką, vienkartinį 
žiebtuvėlį, kurį vilnelės išplovė iki beveidiškai pilko atspalvio. Netikėtai 
prisiminiau eilutes, bet ne iš Emilės Dikinson kūrybos; galvoje pasigirdo 
žodžiai iš kažkokios liaudiškos dainos: Mama, šviečianti tarp medžių 
saulė nuostabi atrodo. Pro langą medžių, žinoma, nemačiau, bet pano- 
rėjęs galėjau ties horizontu vieną nupiešti. Pavaizduoti raudoną saulėlydį, 
besismelkiantį pro lapiją. Sveikutis, Dali. 

Manęs negąsdino galimybė išgirsti, kad esu netalentingas. Aš bai- 
minausi, kad senjoras Nanucis paskelbs, neva turiu žriū-ž-ūputį talen- 
to. Nykščiu bei smiliumi parodys ketvirčio colio tarpelį ir pasiūlys iš 
anksto užsisakyti vietą “Gatvės dailės" festivalyje, kuris įvyks Veneci- 
joje. Tenai mane tikrai lydės sėkmė, tikins jis, o turistus neabejotinai už- 
burs žavingos Dali paveikslų imitacijos. 

O jeigu jis iš tiesų praskirs pirštus per ketvirtį colio ir pasakys žriū- 
ū-uūputį? Ką darysiu tuomet? Nejau nepažįstamo Žmogaus nuosprendis 
iš manęs atimtų pasitikėjimą savimi, kurį ką tik įgijau, nuslopintų keistą, 
saloje užliejusį pasitenkinimą? 

- Galbūt, - balsu ištariau. 

Taip. Nes tapymas nė iš tolo neprimena prekybos centrų statybų. 

Lengviausia išeitis būtų atšaukti susitikimą... bėda ta, jog prisižadė- 
jau Ilzei, o dukroms duoto žodžio, paprastai, stengdavausi laikytis. 

Dešiniąją ranką tebegraužė niežulys, toks stiprus, kad jis panėšėjo 
į skausmingą peršulį, bet aš beveik jo nepastebėjau. Kairėje pusėje, į sie- 
ną rėmėsi aštuonios ar devynios drobės. Pasisukau jų kryptimi nuta- 
ręs, jog pabandysiu apsispręsti, kurie geriausi, tačiau paveikslų taip ir 
nenužvelgiau. 

Laiptų viršuje stovėjo Tomas Railis. Nuogas, neskaitant pižamos 
kelnių, patamsėjusių ties tarpušakiu ir vidine kojos puse, kur nutekėjo 
šlapimas. Vietoj dešiniosios akies, išvydau raudonais ir juodais krešuliais 
subjaurotą akiduobę. Dešiniuoju smilkiniu, tarytum karo spalvų dryžis, 
vingiavo sudžiūvusio kraujo gija, virš ausies pranykstanti tarp Žžilų plau- 
kų. Kita akis dėbsojo į Meksikos įlanką. Prakauliu, blyškiu veidu slinko 
karnavalinės saulėlydžio spalvos. 

Iš nuostabos ir siaubo suspiegiau, atšokau ir drėbiaus ant kėdės. Į 

medinį pagrindą tvojaus gyjančiu klubikauliu ir vėl užstaugiau, bet šįsyk 
iš skausmo. Krūptelėjęs pėda užkliudžiau kėdę ir ją apverčiau. Kai vėl 
nukreipiau akis į laiptus, Tomas jau buvo dingęs. 


Po dešimties minučių, nusileidęs į svetainę, surinkau jo namų nu- 
merį. Iš Mažojo Rožinuko nusikapsčiau sėdomis, vienu kartu įveikda- 
mas po laiptelį, į kiekvieną dunksėdamas pasturgaliu. Ne todėl, kad po 
skrydžio nuo kėdės mano klubą įniko badyti diegliai - tiesiog nepasiti- 
kėjau klaikiai drebančiomis savo kojomis. Baiminausi, jog žemyn nusi- 
risiu stačia galva, netgi judėjau nugara į priekį, idant kairiąja ranka įsi- 
stverčiau į turėklus. Po velnių, aš bijojau apalpti. 

Mintimis grįžau į tą dieną, kai prie Feileno ežero atsigręžiau į To- 
mą, pastebėjau nenatūraliai blizgančias akis ir susigaudžiau, kad jis 
tramdo ašaras nenorėdamas manęs įstumti į nepatogią padėtį. Šefe, aš 
niekaip neįprantu prie dabartinės tavo išvaizdos... Man taip gaila. 

Ragelyje pasigirdo pyptelėjimas - telefonas ėmė skambėti ir miela- 
me, Obuolių Slėnio priemiestyje iškilusiame mano draugo namelyje. To- 
mo, kuris buvo vedęs du sykius ir tiek pat kartų išsiskyręs. Tomo, ku- 
ris ragino nesikelti iš Mendotos Aukštumų - prieš atkrentamąsias var- 
žybas tu prarandi aikštelės pranašumą, aiškino jis. Tomo, kuris pats 
mažumėlę pasismagino mano namų aikštelėje, jei tikėtume “Draugais ir 
privalumais“... o aš tikėjau. 

Abejonių nekėlė ir tai, ką pamačiau antrame aukšte. 

Vienas skambutis... du... trys. 

- Nagi, - murmėjau, - pakelk sumautą ragelį. - Nenutuokiau, ką pa- 
sakysiu, jeigu jis atsilieps, bet dėl to nekvaršinau galvos. Tenorėjau 1š- 
girsti jo balsą. 

Deja, skambutį nutraukė autoatsakiklis. 

- Sveiki, jūs paskambinote Tomui Railiui. Drauge su savo broliu 
Džordžu ir motina išvykau į kasmetinį kruizą - šįsyk plaukiosime prie 
Nasau. Ką sakei, mama? 

- Kad aš esu mažulė iš Bahamų! - atsiliepė nuo cigarečių prikimęs, 
bet džiugus balsas. 

- Aha, išties, - pratęsė Tomas. - Grįšime vasario aštuntą. Palikite 
savo žinutę... kada Džordžai? 

- Po pyp-pyp-pyp! - riktelėjo vyriškas balsas. 

- Teisingai! - sutiko Tomas. - Po pyptelėjimo. Arba skambinkite į 
mano kontorą. - Jis nurodė telefono numerį, ir visi trys sušuko: 

-Į KELIONĘ! 

Neprataręs nė žodžio nutraukiau ryšį. Vargu ar asmuo, mąstantis 
apie savižudybę, galėtų taip džiaugsmingai kalbėti, antra vertus, tuo 


109 


momentu jam draugiją palaikė artimiausi, brangiausi žmonės (kurie vė- 
liau veikiausiai sakys: “Jis atrodė, kaip visada"), ir... 

- Iš kur traukei, kad jis ketina atimti sau gyvybę? - paklausiau tuš- 
čio kambario... ir baugščiai apsidairiau, kad įsitikinčiau, ar be manęs 
patalpoje išties daugiau nieko nėra. - Galbūt Tomas paklius į avariją. 
Arba jį nudobs. Kas žino, gal jis jau negyvas? 

Ne, tokiu atveju, su manimi kas nors būtų susisiekęs. Pavyzdžiui, 
Bozgalvis. Bet labiau tikėtina, kad Pema... 

- Tai savižudybė, - šįkart tvirtai pareiškiau. - Kuri dar neįvyko. Aš 
sulaukiau perspėjimo. 

Pakilęs nulingavau į miegamąjį. Pastaruoju metu ramentu naudo- 
davausi vis rečiau, bet dabar nenorėjau jo paleisti iš rankų. 

Mano mergytė lošėsi į pagalves, toje lovos pusėje, kuri priklausytų 
spoksojau į didžiules mėlynas spanges, sklidinas nupieštos nuostabos: 
U-i-i-i, tu, bjaurybe! Manoji Reba, taip primenanti Liusę Rikardo. 

- Aš kaip Skrudžas, kurį aplankė būsimų Kalėdų vaiduoklis, - tariau 
jai. - Regėjau tam tikrus dalykus, kurie tik gali nutikti. 

Reba savo nuomonės neišsakė. 

- Ką gi man daryti? Juk mačiau ne paveikslą! Tai visai nepanašu į 
paveikslus! 

Bet aš klydau. Tiek piešiniai, tiek vizijos užgimsta Žmogaus smege- 
nyse, o manosiose kažkas pasikeitė. Spėjau, kad permainas nulėmė tin- 
kama traumų kombinacija. Arba netinkama. Kontrasmūgis. Broka sri- 
tis. Ir Duma Ky. Sala buvo... kas? 

- Ji atlieka stiprintuvo funkciją, - kreipiausi į Rebą, - ar ne? 

Lėlė nutylėjo. 

- Čia kažkas slypi. Ir savotiškai mane veikia. Gal net pasikvietė į salą? 

Vien nuo tokios mintis oda nuėjo pagaugais. Apačioje, bangų pakel- 
tos ir numestos, subrūžavo kriauklelės. Visai nesunku įsivaizduoti, kad jų 
vietą užėmė tūkstančiai kaukolių, kurios per mūšą griežia dantimis. 

Ar tik ne Džekas minėjo, jog kažkur toliau, salos gilumoje, riogso 
griūvantis namas? Taip, regis, jis. Mudviem su Ilze važiuojant ta kryp- 
timi, kelio būklė žaibiškai suprastėjo. Ilzei sustreikavo skrandis. Manęs 
šleikštulys nekankino, užtat šnerves rietė taką apspitusios augmenijos 
smarvė, o nesamą ranką įniko siaubingai niežėti. Vajermenas lyg ir su- 
nerimo, kai išklojau apie mūsų kelionę. Bastytis Dumos Ky keliu nepa- 
tarčiau, ir juo labiau tavo būklės žmogui, pasakė jis. Tik įdomu, kokia 
gi toji mano būklė? 

Reba užsispyrusi tylėjo. 

- Aš nenoriu, kad taip atsitiktų, - murmtelėjau. 

Lėlė viso labo į mane žiopsojo. Jos nuomone, aš buvau bjaurybė. 

- Kokia iš tavęs nauda? - paklausiau ir nusviedžiau Rebą šalin. Ji 
nusileido veidu į pagalvę, paskuigaliu į viršų, praskėtusi rožines medvi1l- 
nines kojas nelyginant kekšytė. U-i-i-i, tu, bjaurybe! O taip. 

Nukoręs galvą įbedžiau akis sau tarp kelių, dėbtelėjau į kilimą, pa- 
sitryniau sprandą, kurio raumenys buvo įsitempę ir kieti kaip geležiniai 
strypai. Galvos man neskėlė jau kurį laiką, bet jei artimiausiu metu tie 
raumenys neatsipalaiduos, šį vakarą smegeninę užlies milžiniška skaus- 
mo banga. Iš pradžių, nutariau, derėtų kažko užkąsti. Kas padėtų ap- 
rimti. Pavyzdžiui, išsirinkti šaldytą, kalorijų pilną patiekalą - vieną iš to- 
kių, nuo kurio suakmenėjusios mėsos ir padažo nulupi plėvelę, septy- 
nias minutes visu galingumu kaitini maistą mikrobangų krosnelėje, tada 
puoli jį čiaumoti kaip išbadėjęs sutrauka. 

Bet nuo lovos aš nepakilau. Man ramybės nedavė aibė klausimų, o 
nuojauta tvirtino, esą savo jėgomis didžiumos išnarplioti nepavyks. Nie- 
ko nepadarysi. Po akistatos su kranu išmokau su daug kuo susitaikyti. 
Vis dėlto, kad ir koks išalkęs jaučiausi, pirmiausia nusprendžiau išsiaiš- 
kinti bent vieną atsakymą. Telefoną, padėtą ant naktinio staliuko, išnuo- 
mavo kartų su namu. Senamadiškas, “Princesės" modelis netgi turėjo 
sukamąjį diską. Jis kėpsojo ant abonentų knygos, sudarytos veik iš gel- 
tonųjų puslapių. Atsiverčiau plonyte baltą dalį įsitikinęs, jog Elizabeta 
Yslteik į sąrašus tikrai nebus įtraukta, bet apsirikau. Surinkau numerį. 
Vajermenas atsiliepė po antro signalo. 

- Ystleikų rezidencija. 

Tobulai sumoduliuotoje intonacijoje neišgirdau nė menkiausių 
užuominų į balsą, priklausantį žmogui, kuris leipdamas juoku sulaužė 
kėdę, ir aš staiga nutariau, jog prastesnė mintis man į galvą šauti nega- 
lėjo. Deja, sumąstyti kitos išeities neįstengiau. 

- Vajermenai? Čia Edgaras Frimentlas. Man reikia pagalbos. 


ŠEIMININKĖ 


Rytojaus popietė mane vėl užklupo sėdintį prie staliuko, gale medi- 
nio tako, vedančio nuo E/ Palacio de Asesinos. Dryžuotas skėtis, nors 
ir perdrėkstas, savo funkciją atliko. Nuo vandens dvelkė vėjelis, pa- 
kankamai žvarbus, kad apsivilktume medvilninius nertinius. Kol šnekė- 
jau, stalo paviršiumi strykčiojo šviesos randeliai. Liežuviu maliau beveik 
valandą, tik protarpiais sudrėkindavau gerklę, iš taurės, kurią Vajerme- 
nas vis pripildydavo, pasiurbčiodamas žalią arbatą. Galop nutilau, ir ke- 
lias akimirkas garsą teskleidė krantą skalaujančių bangelių ošimas. 

Vakar Vajermeną, matyt, išgąsdino mano balsas, nes jis pasisiūlė 
tučtuojau atlėkti golfomobiliu ir mudu nuvežti atgal į Palacio. Su ponia 

Ystleik susisieksiąs per raciją, taip man pareiškė. Atsakiau, jog skubėti 
neverta. Reikalas svarbus, pridūriau, tačiau nėra neatidėliotinas. Ne ta 
prasme, kad reikėtų skambinti pagalbos telefonu 911. Ir aš nemelavau. 
Jei Tomas ketino nusižudyti kruiziniame laive, užbėgti jam už akių vis 
tiek nesugebėsiu. Bet jutau, kad motinos ir brolio draugijoje senasis 
mano draugas sau gyvybės neatims. 

Nesiruošiau Vajermenui dėstyti, kaip vogčiomis naršiau dukters 
rankinę. Vien prisiminus poelgį, mane užliedavo gėdos jausmas. Bet 1š- 
sižiojęs, pradėjęs pasakoti nuo LINK-BELT, susičiaupti nebeįstengiau. 
Apsakiau mažne viską, užbaigiau Tomu Railiu, stovėjusiu laiptų viršuje, 
prie įėjimo į Mažąjį Rožinuką - išblyškusiu, negyvu, stokojančiu vienos 
akies. Dudenau apie savo potyrius iš dalies todėl, kad Vajermenas ne- 
turėjo teisinių įgaliojimų ir negalėjo manęs uždaryti artimiausiame be- 
protnamyje. Kita vertus, nors naujasis bičiulis žavėjo maloniomis ir ci- 
niškai smagiomis manieromis, svarbiausia, kad jis buvo svetimas. Kar- 
tais - mano nuomone, gan dažnai - porinti istorijas, dėl kurių jautiesi 
nejaukiai ar net primeni psichinį ligonį, gerokai lengviau, jeigu jas kloji 
nepažįstamiems. Bet, iš esmės, kalbėti mane skatino palengvėjimo ant- 
plūdis: pasijutau lyg žmogus, iš žaizdelės, kurią paliko gyvatės įkandi- 
mas, sunkiantis nuodus. : 

Vajermenas pripildė savo taurę, bet jo ranka mažumėlę virpėjo. Sis 
faktas patraukė mano dėmesį ir sukėlė nerimą. Tuomet jis dirstelėjo į 
laikrodį, kurį nešiojo kaip ligoninės seselės, ciferblatą nusukęs į vidinę 
riešo pusę. 

- Maždaug po pusvalandžio privalėsiu patikrinti, kaip ji laikosi, - ta- 
rė. - Esu tikras, kad puikiai, bet... 

- Ojei ne? - paklausiau. - Kas, jeigu ji nugriuvo ar kaip nors susi- 
žeidė? 

Iš kišenės, prikimštos porcelianinėmis figūrėlėmis, jis išgriebė raciją. 

- Pasirūpinau, kad ponia Ystleik visur nešiotųsi savąją. Name ne- 
trūksta greitojo iškvietimo mygtukų, bet... - Vajermenas nykščiu pa- 
baksnojo sau į krūtinę. - Aš esu tikroji signalizacijos sistema. Vienintelė, 
kuria pasitikiu. 

Pažvelgęs į vandenį atsiduso. 

- Ji serga Alzheimerio liga. Padėtis dar nėra labai prasta, bet dakta- 
ras Hedlokas įspėjo, kad negalė sparčiai progresuos. Ne vėliau, kaip po 
metų... - jis niūrokai gūžtelėjo ir po sekundės prašviesėjo. - Kasdieną, 
lygiai ketvirtą mes geriame arbatą. Ir žiūrime “Opros laidą". Gal norė- 
tum susipažinti su namo šeimininke? Netgi pavaišinsiu gabalėliu vietinio 
citrinų pyrago. 

- Sutarėm, - atsakiau. - Kaip manai, ar būtent ji man skambino ir 
paliko žinutę, kuria perspėjo, jog Dumos Ky sala nėra tinkamiausia vieta 
dukroms? 

- Aišku, kad ji. Bet jei tikiesi išgirsti paaiškinimą - jei tikiesi, kad po- 
nia Ystleik ką nors atsimins, - tau greičiausiai teks nusivilti. Galiu tru- 
putį padėti. Vakar minėjai brolius ir seseris, ir aš nespėjau tavęs patai- 
syti. Tiesą sakant, Ystleikų galva turėjo tiktai dukras. Vyriausioji, jei ne- 
klystu, užgimė 1908-aisiais. Elizabeta pasaulį išvydo 1923-aisiais. Pra- 
ėjus dviem mėnesiams nuo jos gimimo, mirė motina. Dėl kažkokios in- 
fekcijos. O gal trombų... kas dabar pasakys? Anuomet šeima gyveno 
čia, Dumoje Ky. 

- Ar tėvas vedė antrą kartą? - niekaip nepajėgiau atgaminti jo vardo. 

Vajermenas ištiesė pagalbos ranką. 

- Džonas? Ne. 

- Tik nepasakok, kad saloje jis užaugino šešias mergaites. Vaizdas 
kaip iš gotikinio romano. 

- Bent jau bandė, ir jam padėjo auklė. Tačiau vyriausioji pabėgo su 
savo vaikinu. Elizebeta patyrė traumą, kuri vos jos nepražudė. O dvy- 
nukės... - Vajermenas palingavo galva. - Jos buvo dviem metais vyres- 
nės už jaunėlę. 1927-aisiais abi prapuolė. Manoma, kad išėjo paplaukioti 
ir nuskendo caldo largo, kai į atvirus vandenis jas nusitempė grįžtamoji 
banga. 

Sekundę kitą tylėdami spoksojome įlankos pusėn - apgaulingai 
mielos vilnelės zujo paplūdimiu it šunyčiai. Galiausiai pasiteiravau, ar ši- 
tą istoriją jis išgirdo iš Elizabetos. 

- Dalį, bet ne visą. Jos atmintis sujaukta. Kelias eilutes, aprašančias 
nelaimę, aptikau interneto tinklalapyje, pašvęstame Meksikos įlankos 
pakrantei ir jos istorijai. Elektroniniu paštu susirašiau su vyruku, dir- 
bančiu Tampos bibliotekoje. - Vajermenas kilstelėjo rankas ir pirštais 
subarbeno per įsivaizduojamą klaviatūrą. - Tesė ir Lora Ystleik. Biblio- 
tekininkas man atsiuntė Tampos laikraščio, 1927-ųjų balandžio 19 die- 
nos egzemplioriaus, kopiją. Tituliniame puslapyje perskaičiau lakonišką, 
gąsdinančią, į akis iš karto krentančią antraštę. Iš viso, du žodžius. 
JOS PRAPUOLĖ. 

- Jėzau, - išspaudžiau. 

- Šešiametės mergytės. Elizabeta buvo ketverių, pakankamai dide- 
lė, kad suprastų, kas atsitiko. Ar net valiotų perskaityti tokią elementa- 
rią antraštę, kaip JOS PRAPUOLĖ. Dvynukės žuvo, o Adriana, vyriau- 
sioji, spruko į Atlantą drauge su kažkokiu fabriko vadybininku. Nieko 
nuostabaus, jog kuriam laikui Duma Ky stojo Džonui skersai gerklės. 
Kartu su likusiomis trejomis dukromis jis persikraustė į Majamį. Po 
daugybės metų grįžo čia numirti, o Elizabeta juo rūpinosi. - Vajermenas 
trūktelėjo pečiais. - Dabar pats panašiai ją globoju. Taigi... ar supratai, 
kodėl senajai poniai, susirgusiai Alzheimerio liga, gali atrodyti, jog Du- 
ma Ky dukterims neša nelaimes? 

- Taip, bet kaip senoji ponia, susirgusi Alzheimerio liga, rado nau- 
jojo nuomininko numerį? 

Jis ironiškai mane nužvelgė. 

- Nuomininkas gal ir naujas, bet telefono numeris nepasikeitęs nuo 
senų laikų. Visi aparatai aname name... - Vajermenas bedė nykščiu sau 
per petį, - turi automatinio sujungimo funkciją. Dar klausimų bus? 

Nejučia išsižiojau. 

- Aš įtrauktas į automatiškai surenkamų numerių sąrašą? 

- Ei, manęs nekaltink. Į sceną atkeliavau tik spektaklio pabaigoje. 
Spėju, kad nuomojamų būstų telefonus jos aparatuose užfiksavo nekil- 
nojamo turto agentas. Arba vyrukas, atsakingas už komercinius ponios 
Ystleik reikalus. Kas šešias savaites jis atlekia iš Sent Pyto įsitikinti, 
kad Elizabeta neiškeliavo į dausas, o aš nebandau nudžiauti “Spoud" 
porceliano. Mielai jo paklausinėsiu, kai mudu susitiksime kitąsyk. 

- Vadinasi, nuspaudusi vienui vieną mygtuką, ji gali užmegzti ryšį 
su bet kuriuo namu, stovinčiu šiauriniame salos gale? 

- Na... taip. Juk jie visi priklauso Elizabetai. - Vajermenas paplekš- 
nojo per mano plaštaką. - Bet žinai ką, muchacho? Man regis, šį vakarą 
taviškiam mygtukui gresia nervinis išsekimas. 

- Ne, - instinktyviai paprieštaravau. - Nereikia. 

- Ooo... - nutęsė Vajermenas lyg mane perkandęs. Galbūt išties su- 
prato. - Vienaip ar kitaip, dabar aišku, kodėl tau skambino - nors turė- 
čiau pridėti, jog Dumoje Ky paaiškinimai linkę skambėti keistai. Kaip 
įrodo tavo istorija. 

- Ką nori tuo pasakyti? Tau irgi teko kažką... patirti? 

Jis pažiūrėjo tiesiai man į akis, bet stambus, įdegęs veidas išliko ne- 
įskaitomas. Žvarbokas vėlyvo sausio vėjas ėmė gairinti stipriau, pūsda- 
mas smėlį aplink mano kulkšnis, suplaikstydamas Vajermeno plaukus, 
vėl atidengdamas monetos formos randą, kuris įsispaudė dešiniajame 
smilkinyje. Galbūt jam rėžė butelio kakliuku, pavyzdžiui, per peštynes 
bare, dingtelėjo man, ir aš pamėginau įsivaizduoti žmogų, galintį su- 
pykti ant Vajermeno. Užduotis ne pati lengviausia. 

- Taip, teko... patirti. - Po du kiekvienos rankos pirštus jis sulenkė 
į kabutes. - Po tokių išgyvenimų vaikai tampa... suaugusiais. O pirmai- 
siais metais koledže, per /iteratūros paskaitas, anglų kalbos dėstytojai 
turi, apie ką pliurpti. - Visus pabrėžiamus žodžius Vajermenas ėmė į ta- 
riamas kabutes. 

Akivaizdu, kad kalbėti apie save naujasis bičiulis nenorėjo. Bent jau 
ne šiuo momentu. Todėl pasidomėjau, kokia mano istorijos dalimi jis 
patikėjo. 

Vajermenas užvertė akis ir atsilošė krėsle. 

- Nebandyk mano kantrybės, varto. Gal tu ir apsirinki dėl kelių daly- 
kų, bet protas tau nepasimaišė. Aš prižiūriu šitų namų šeimininkę... mie- 
liausią moterį pasaulyje, kurią nuoširdžiai myliu, bet kartais ji mane laiko 
savo tėčiu ir galvoja, kad grįžo į trisdešimt ketvirtaisiais egzistavusį Ma- 
jamį. Retsykiais griebia vieną iš savo porcelianinių žmogeliukų, įkiša jį į 
“Svyt Oven" sausainių skardinę, o šią nusviedžia į karpių tvenkinį, kuris 
iškastas prie teniso aikštyno. Vėliau, kai Elizabeta užmiega, privalau tuos 
daiktus išžvejoti, antraip ji velniškai pasiunta. Nenutuokiu kodėl. Manau, 
dar prieš vasarą, jai reikės kiaurą parą nešioti sauskelnes. 

- Ką turi omenyje? 

- Ogi tai, kad aš pažįstu /oco*, pažįstu Dumą ir pradedu pažinti tave. 
Todėl kuo puikiausiai galiu patikėti, kad regėjai negyvo draugo viziją. 

- Tu manęs nemaustai? 

- Ne. Sakau gryną verdad**. Man įdomu, ko ketini griebtis, ne- 
bent trokšti bičiulį pamatyti kape už tai, kad jis - atleisk už vulgarų po- 
sakį, - žaidė su tavo barškučiu. 

- Nieko panašaus aš nenoriu. Trumpam jaučiausi taip.... na, nemo- 
kėsiu nupasakoti... 

- Akimirkai užsigeidei jam nupjauti pimpalą ir šakute iškrapštyti 
akis? Ar faip pasijutai, muchacho?- Vajermenas statmenai iškėlė nykštį, 
o smilių tarsi pistoleto vamzdį nukreipė į mane. - Kartą buvau vedęs 
merginą iš Meksikos. Pavydo jausmas man nesvetimas. Jis visiškai 
normalus. Kaip nevalingas krūptelėjimas. 

- Ar tavo žmona kada... - prikandau liežuvį ūmai atsiminęs, jog pa- 
šnekovo vardą išgirdau tiktai vakar. Šioji smulkmena lengvai iškrisdavo 
iš galvos. Vajermenas spinduliavo energiją, kuri priversdavo užmiršti, 
kad mudu susipažinome visai neseniai. 

- Kiek žinau, amigo, ne. Užtat ji mirė ant mano rankų. - pridūrė nu- 
taisęs bejausmę veido išraišką. - Į tą temą verčiau nesigilinkime. 

- Gerai. 

- Nepamiršk, kad pavydas atslenka ir pranyksta. Tarsi liūtys, plau- 
nančios salą per piktąjį sezoną. Sakai, pavyduliavęs lioveisi. Ir teisin- 
gai, nes tu nebesi jos campesino. Dabar svarbiausia, kaip reaguosi į vi- 
ziją. Kaip sutrukdysi vyrukui nusižudyti. Juk tu žinai, kas nutiks, kai 
užsibaigs laimingosios šeimynėlės kruizas? 

Porą sekundžių sėdėjau netardamas nė žodžio. Mintyse bandžiau 
išsiversti paskutinį ispanišką žodelį. Tu nebesi jos kaimietukas? Berods, 
taip. Ką gi, Vajermenas su tiesa neprasilenkė. 

- Muchacho? Koks kitas tavo ėjimas? 

*Bepročius (isp.). 
**Tiesą (isp.). 

- Neįsivaizduoju, - prisipažinau. - Jis turi elektroninio pašto adresą, 
bet ką turėčiau rašyti? “Mielas Tomai, man neramu, kad planuoji savižu- 
dybę, atsakyk kuo greičiau"? Be to, labai abejoju, ar atostogaudamas jis 
tikrina pašto dėžutę. Tomas iki šiol moka alimentus dviejoms buvusioms 
žmonoms, bet nė su viena artimai nebendrauja. Turėjo vaiką, tačiau tas 
mirė kūdikystėje - jei neklystu, gimė su įskilusiu stuburu. Ir... ką? Ką? 

Vajermenas nusisuko, pakumpo krėsle, įsispitrijo į pelikanus, nar- 
dančius į vandenį, virš įlankos surengusius savo arbatėlę. Jo kūno kalba 
bylojo apie pasibjaurėjimą. 

- Užteks išsisukinėti, - atsigręžęs paskelbė. - Tu puikiai Žinai, kas jį 
pažįsta. Ar bent manai žinąs. 

- Pema? Kalbi apie Pemą? 

Atsakymo nesulaukiau. 

- Tu šnekėsi, Vajermenai, ar tiesiog sėdėsi? 

- Man reikia patikrinti, kaip laikosi namų šeimininkė. Ji jau bus atsikė- 
lusi ir norės pasigardžiuosi arbata, kurią visuomet geria ketvirtą valandą. 

- Pema nuspręs, kad aš kuoktelėjau. Po velnių, ji /ebemano, jog 1š- 
protėjau. 

- Įtikink ją. - Šiek tiek atlyžęs Vajermenas pridėjo: - Klausyk, Ed- 
garai, jeigu tuodu, kaip galvoji, išties palaikė artimus ryšius, ji bus pa- 
stebėjusi tam tikrus požymius. Tau tereikia pabandyti. Entiendes?* 

- Aš nesuprantu, ką reiškia tas žodis. 

- Paskambink žmonai. 

- Buvusiai. 

- Ne-e. Kol nepakeisi nusistatymo, jūsų skyrybos galios tik teisine 
prasme. Todėl tau nenusispjaut, ką ji pagalvos apie psichinę tavo būse- 
ną. Bet jei savo draugui linki gera, susisiek su Pema, paaiškink turįs pa- 
grindo manyti, kad jis planuoja nusidaigoti. 

Vajermenas išsirangė iš krėslo, atkišo man delną. 

- Užteks plepėti. Eime, supažindinsiu su šefe. Tu nepasigailėsi. 
Kaip darbdavė, ji labai miela. 

Įsikibau į ištiestą ranką, leidau jam mane pakelti nuo šezlongo, ku- 
ris pakeitė sulaužytąjį. Jo gniaužtai pasirodė besą stiprūs. Štai, ko nie- 
kada neužmiršiu mąstydamas apie Džeromą Vajermeną - stiprių gniauž- 
tų. Du vyrai negalėjo petys į petį išsitelkti ant siauro medinio takelio, 
vedančio link vartų užpakalinėje sienoje, todėl ryžtingai šlubčiodamas 
lingavau įkandin. Pasiekęs vartus - mažesnę paradinių versiją, kurstan- 
čią asociacijas su Ispanija, kaip žodeliai, kuriuos Vajermenas atsainiai 
pametėdavo, - jis atsisuko ir vyptelėjo. 

- Antradieniais ir ketvirtadieniais Džozė valo namus, ir ji mielai pa- 
budės per ponios Ystleik pogulį - vadinas, rytoj, maždaug antrą, galė- 
čiau pas tave užsukti ir pasižiūrėti į paveikslus. Jei neprieštarauji. 
*Supratai? (isp.) 

- Kaip supratai, kad ketinau tave pakviesti? Aš vis dar kaupiau drąsą. 

Vajermenas patraukė pečiais. 

- Akivaizdu, jog tau knieti kam nors juos parodyti, prieš demonst- 
ruojant vyrukui iš meno galerijos. Aš nekalbu apie dukrą ir vaikį, vyk- 
dantį tavo pavedimus. 

- Susitikimas numatytas penktadieniui. Man jis kelia siaubą. 

Numojęs ranka Vajermenas išsišiepė. 

- Nesijaudink. - Po pauzės perspėjo: - Jei manysiu, jog tavo darbai 
mėšlini, taip ir pasakysiu. 

- Tinka. 

Jis linktelėjo. 

- Tik norėjau, kad neliktų jokių neaiškumų. - Sulig tuo žodžiu ati- 
darė vartus ir įleido mane į kiemą, priklausant Garnio Lizdui, dar žino- 
mam Palacio de Asesinos vardu. 


Pirmą kartą kiemą išvydau tądien, kai pasinaudojau centriniu įėjimu, 
kad apsukčiau automobilį, bet anąsyk vos spėjau į jį žvilgtelėti. Visą dė- 
mesį buvau sutelkęs į vairavimą, idant važiuodami atgal į Didįjį Rožinuką 
mudu su prakaituojančia, pablyškusia dukra nepakliūtume į avariją. Te- 
niso aikštę ir mėlynas, vėsa atsiduodančias plyteles įžiūrėjau, bet karpių 
koi tvenkinio neužfiksavau. Švarus, rungtynėms paruoštos aikštelės as- 
faltas atrodė dviem atspalviais tamsesnis už likusį kiemo paviršių. Kartelį 
pasukus chrominę rankeną, tinklas kaipmat įsitempdavo. Ant plieninių rė- 
mų riogsojo pintinė, kupina kamuoliukų, sužadinusių prisiminimus apie 
“Žaidimo pabaigą", eskizą, kurį Ilzė išsivežė į Providensą. 

- Kada nors, muchacho... - Vajermenas dūrė pirštu į aikštę. Sulėti- 
nęs žingsnį palaukė, kol jį prisivysiu. - Vienas prieš vieną. Labai tavęs 
nenukankinčiau - stengčiaus švelniai paduoti ir atmušti kamuoliuką, - 
bet rakete mielai pamojuočiau. 

- Už paveikslų įvertinimą reikalausi atsilyginti partija? 

Jis nusišypsojo. 

- Savo kainą aš turiu, bet ji kitokia. Pasakysiu vėliau. Eime. 


Vajermenas mane nusivedė pro užpakalines duris, palydėjo pro 
blausią virtuvę, tarp didžiulių, baltų servizų salelių ir milžiniškos “Vesit- 
nghaus“ viryklės, į šiugždesių sklidiną namo gilumą, kurioje akį traukė 
tamsi žvilganti mediena - ąžuolo, riešutmedžio, tikmedžio, raudonme- 
džio, kipariso. Taip, čia Palacio, senamadiškas, Floridos stiliaus dva- 
ras. Viename, knygomis užversto kambario kampe pamačiau dunksan- 
čius tikrus riterio šarvus. Iš bibliotekos patekome į kabinetą, kur netrū- 
ko paveikslų, bet anaiptol ne nuobodulį keliančių portretų - ant sienų 

kybojo abstrakcionistų darbai ir net keli, žvilgsnį prikaustantys optinio 
meno kūriniai. 

Kai įžengėme į centrinį holą (pro tarpdurį nužygiavo Vajermenas; 
aš gi klibikščiavau), mudu užliejo šviesa, tarytum baltas lietus. Nors 
pastatas tryško didybe, šioji namo dalis prilygo savotiškam koridoriui, 
nudrikusiam į gerokai senesnę ir kuklesnę floridietišką buveinę. Archi- 
tektūrinis pastarosios stilius, kurio pagrindu tapo medis (retsykiais ir 
nerūšinės medienos lentos), o ne akmuo, vadinosi Floridos skurdyne. 

Saulės spinduliai į fojė plūdo pro pailgą stiklinį stogą, prie sienų ri- 
kiavosi dekoratyviniai vazonai. Tolimajame gale Vajermenas pasuko 
dešinėn. Aš nusekiau iš paskos ir atsidūriau neparastai erdvioje, vėsioje 
svetainėje. Pro eilę langų atsivėrė vaizdas į kiemelį, užtvindytą gėlėmis 
- mano dukros galėtų įvardinti bent pusę jų, žmona žinotų visų pavadi- 
nimus, man tepavyko atpažinti astras, komelinas, šeivamedžio žiedus, 
rusmenes. Tiesa, ir rododendrus, kurie vešėjo visur. Už jų tankumyno, 
mėlynomis plytelėmis grįstu, turbūt į pagrindinį kiemą vingiuojančiu ta- 
ku stypino mąslus ir niūrus garnys. Atvirai kalbant, nutūpęs ant žemės 
kiekvienas iš jo padermės primindavo puritonų seniūną, svarstant kokią 
kitą raganą sudeginti. 

Viduryje kambario išvydau moterį, kurią mudu su Ilze regėjome 
tyrinėdami Dumos Ky kelią. Anuomet ji kiūtojo invalidų vežimėlyje, ap- 
siavusi aukštakulkšnius sportinius batelius. Šiandieną stovėjo spausda- 
ma vaikštynės rankenas, į grindis įrėmusi basas, stambias ir labai blyš- 
kias pėdas. Kojas dengė palaidos, rusvai gelsvos, ties pilvu susegtos 
kelnės, nuo stebėtinai plačių pečių krito šilkinė, tamsiai ruda palaidinukė 
duksliomis rankovėmis. Apdaras man sužadino mintis apie Ketriną He- 
bern, matytą senuose filmuose, per “Ternerio Klasikinių Filmų" kanalą: 
“Adomo šonkaulyje" arba “Metų moteryje". Tik Ketrina Hebern, net ir 
pagyvenusi, niekada neatrodė tokia sena. 

Nemažą dalį patalpos užėmė ilgas, žemas stalas, panašus į tą, ant 
kurio mano tėvas rūsyje vėžindavo elektrinius traukinukus. Bet ant šito 
paviršiaus - šviesiai medinio, lyg ir bambukinio - dirbtinė žolė nežėlė. 
Užtat jį nuklojo miniatiūriniai pastatai ir porcelianinės figūrėlės: vyrai, 
moterys, vaikai, gyvuliai, žvėrys, mitiniai sutvėrimai. Beje, tarp pasta- 
rųjų įžiūrėjau keletą juodaodžius vaizduojančių individų, kurie garantuo- 
tai papiktintų spalvotųjų organizacijas. 

Į Vajermeną atsigręžusios Elizabetos Ystleik veide nušvito tokia ža- 
vinga džiaugsmo išraiška, kad aš mielai būčiau ją perteikęs popieriuje... 
bet vargu ar mano piešinys ką nors rimtai sudomintų. Meno kūriniuose 
mums pasitikėjimo nekelia netgi elementariausios emocijos, nors jas re- 
gime visur, kiekvieną dieną. 

- Vajermenai! - sušuko moteris. - Aš atsibudau anksčiau ir nuosta- 
biai praleidau laiką prie savo porcelianinių lėlyčių. - Dėl ryškios pietie- 
tiškos tarties, paskutinis žodis nuskambėjo gerokai iškraipytas: “LIEEE- 
lyčų“. - Matai? Šeima grįžo namo! 

Stalo gale stūksojo dvaro su kolonomis maketas. Prisiminkit “Vėjo 
nublokštus"', ir jūs suprasit, ką turiu galvoje. Arba galvuuuoj, jeigu 
šnekat, kaip Elizabeta. Aplink statinį, tarsi dalyvaujančios kažkokioje 
ceremonijoje, ratu stypsojo beveik tuzinas figūrų. 

- Išties, - sutiko Vajermenas. 

- O mokyklinis autobusas? Matai, kaip išlaipinau vaikus iš autobu- 
siuko? Eikš, pažiūrėk! 

- Būtinai pažiūrėsiu. Bet jūs žinote, kad man nepatinka, kai atsike- 
liate viena. 

- Nenorėjau tavęs kviesti per raciją. Jaučiuosi puikiai. Ateik. Kartu 
su naujuoju draugu. O, aš žinau, kas jūs toks. - Ji nusišypsojo ir su- 
lenkdama pirštą paragino mane žengti arčiau. - Vajermenas viską apie 
jus papasakojo. Neseniai apsigyvenote Lašišų Kyšulyje. 

- Jis namą praminė Didžiuoju Rožinuku, - įsitepė Vajermenas. 

Moteris prajuko. Kimus, dėl cigarečių gargždantis krizenimas už- 
sibaigė kosčiojimais. Mano bičiulis šastelėjo prie namo šeimininkės no- 
rėdamas ją prilaikyti. Bet ponia Ystleik nepaisė nei krenkštimo, nei mė- 
ginimų jai pagelbėti. 

- Man patinka! - išrėžė, kai pagaliau atgavo balsą. - O, taip, puikus 
pavadinimas! Eikšenkit. Pamatysite, kaip apstačiau mokyklą. Pone... 
esu tikra, kad jūsų pavardę girdėjau, bet ji man išrūko iš galvos, kaip ir 
nemažai kitų dalykų. Jūs ponas...? 

- Frimentlas, - atsakiau. - Edgaras Frimentlas. 

Man priartėjus prie žaidimų stalo, ji ištiesė ranką, ne raumeningą, 
bet nemenkų apimčių ir, šiuo atžvilgiu, panašią į pėdas. Subtilaus pasi- 
sveikinimo meno ponia Ystleik nepamiršo, todėl mano delną pasistengė 
spūstelėti kaip įmanydama tvirčiau. Bet to, tryško džiaugsmingu susi- 
domėjimu. Prisipažindama, jog turi problemų dėl atminties, ji kaipmat 
pelnė mano simpatijas. Nors 1r sirgo Alzheimerio liga, per visą pokalbį 
jos smegeninė ir liežuvis užsikirsdavo kur kas rečiau nei manieji. 

- Edgarai, malonu su jumis susipažinti. Esu jus mačiusi anksčiau, 
tik nepamenu kada. Nieko tokio, vėliau prisiminsiu. Didysis Rožinukas! 
Skamba prašmatniai! 

- Man patinka namas, mem. 

- Gerai. Puiku, jeigu ten jaučiatės jaukiai. Žinot, jame, paprastai, 
apsistoja dailininkai. Edgarai, ar jūs dailininkas? 

Moteris į mane įsmeigė atviraširdes, mėlynas akis. 

- Taip, - pasirinkau lengviausią, greičiausią atsakymą. Ir turbūt tei- 
singą. - Manau, taip. 

- Na, žinoma. Aš iš karto supratau. Norėsiu gauti vieną iš jūsų pa- 
veikslų. Dėl kainos su jumis susitars Vajermenas. Jis minėjo, kad ne tik 
nuostabiai gamina valgyti, bet ir dirbo teisininku? 

- Taip... ne... tai yra... - pasimečiau. Ponia Ystleik šokinėjo nuo 
vienos temos prie kitos, ir aš nespėjau visų susekti. Vajermenas, tas 
šmikis, vos tramdė juoką. Dirstelėjus į jį, man irgi pakuteno gerklę. 

- Aš stengiuos įsigyti paveikslų iš kiekvieno dailininko, kuris viešėjo 
jūsų Didžiajame Rožinuke. Turiu čia nutapytą Haringo kūrinį. Ir Dali 
eskizą. 

Noras kikenti išgaravo. 

- Tikrai? 

- Taip! Vėliau jums parodysiu. Jį pamatysite būtinų būtiniausiai, 
nes piešinys yra kambaryje, kuriame žiūrime “Opros laidą". Ar ne, Va- 
jermenai? 

- Teisingai. - Ponios Ystleik globėjas pašnairavo į laikrodžio cifer- 
blatą, nusuktą į vidinę riešo pusę. 

- Bet tučtuojau bėgti prie televizoriaus nereikia. Mes turime šaunu 
įtaisą, vadinamą... - moteris nutilo, susiraukė, į apvalaino smakro duo- 
belę įspaudė pirštą. - “Vito"? Tai “Vito", Vajermenai? 

Jis šyptelėjo. 

- “TiVo", skaitmeninį vaizdo grotuvą, ponia Ystleik. 

-““TiVo"! - nusikvatojo toji. - Argi ne smagus žodelis? Beje, argi ne 
juokinga, kokie mudu oficialūs. Aš į jį kreipiuosi pavarde, o pati Vajer- 
menui esu ponia Ystleik - bet ne tada, kai jaučiuosi prislėgta arba pa- 
mirštu tam tikrus dalykus. Mes lyg pjesės veikėjai. Linksmos pjesės, 
kur kiekvienas žino, jog netrukus ims groti orkestras, ir visa kompanija 
uždainuos. - Elizabeta suprunkštė tuo parodydama, kad mintis jai pasi- 
rodė žavi, bet dabar balso intonacijoje išgirdau siautulio gaideles. Klau- 
sydamasis pietietiškos tarties, vietoj Margaretos Mičel, ūmai pagalvojau 
apie Tenesį Viljamsą. 

Vajermenas labai švelniai ištarė: 

- Gal mums derėtų keliauti į kitą kambarį ir įsijungti “Opros laidą"? 
Man regis, jums reikėtų prisėsti. Žiūrėdama televizorių galėsite sutraukti 
cigaretę. Jūs gi taip mėgstate rūkyti. 

- Minutėlę, vieną minutėlę. Nepamiršk, kad mus aplankė svečias. - 
Atsigręžusi į mane paklausė: - Edgarai, koks jūs dailininkas? Ar tikite 
menu vardan meno? 

- Be abejo, mem. 

- Puiku. Tokie žmonės labiausiai patinka Lašišos Kyšuliui. Kaip jį 
vadinate? 

- Ką? Savo stilių? 

- Ne. Lašišos Kyšulį. 

- Didžiuoju Rožinuku, mem. 

- Didžiuoju Rožinuku ir pasiliks. O jums nuo šiol esu Elizabeta. 

Nusišypsojau. Nesitvardžiau, nes ji kalbėjo nuoširdžiai ir nė nemė- 
gino flirtuoti. 

- Tebūnie Elizabeta. 

- Puiku. Neilgai trukus keliausime prie televizoriaus, bet iš pra- 
džių... - ponia Ystleik nukreipė žvilgsnį atgal į žaidimų stalą. - Na, Va- 
jermenai? Na, Edgarai? Ar matot, kaip sustačiau vaikus? 

Daugmaž tuzinas mažylių žvelgė į kairįjį autobuso šoną. Vietinė 
mokykla, berods, ne itin didelė. 

- Ką jūs regite? - paklausė ji. - Vajermenai? Edvardai? Kas nors at- 
sakys? 

Ji truputį suklydo, bet tokių klaidelių pasitaikydavo ir man. Šį kartą 
banano žieve, ant kurios slystelėjo namų šeimininkė, tapo mano vardas 

- Pertrauką? - spėjo Vajermenas patraukdamas pečiais. 

- Žinoma, ne, - atšovė Elizabeta. - Per pertrauką vaikai žaistų, o ne 
spiestųsi į būrį ir kažkur žiopsotų. 

- Kilo gaisras arba jie dalyvauja priešgaisrinėse pratybose, - prata- 
riau. 

Moteris palinko virš vaikštynės (akylasis Vajermenas griebė namų 
šeimininkę už peties, kad ji neprarastų pusiausvyros) ir pakštelėjo man 
į skruostą. Velniškai nustebau, bet nepasibaisėjau. 

- Šaunuolis, Edvardai! Vis dėlto kuris atsakymas teisingas? 

Pamąstęs nusprendžiau, kad pasirinkti vieną iš variantų nesudėtin- 
ga, jei vertini klausimą rimtai. 

- Pratybos. 

- Taip! - mėlynos akys džiugiai tvykstelėjo. - Paaiškinkit Vajeringui 
kodėl. 

- Jei pastatas išties degtų, jie išsibarstytų į visas puses, o dabar... 

- „laukia, kol galės sugrįžti. Taip. - Bet, jai atsigręžus į Vajerme- 
ną, išvydau kitokią moterį. Išsigandusią. - Aš vėl suklydau tardama tavo 
pavardę. 

- Nieko baisaus, ponia Ystleik. - Augalotasis globėjas taip švelniai pa- 
bučiavo ją į smilkinį, kad prielankumas, kurį jam jutau, bemat sustiprėjo. 

Elizabeta man nusišypsojo. Rodės, lyg pro debesų properšą nušvito 
saulė. 

- Kol jis kreipiasi į mane pavarde, žinau... - mintys galvoje vėl su- 
sijaukė, ir šypsena ėmė blėsti. - Žinau... 

- Metas “Oprai"', - tarė Vajermenas ir suėmė jos ranką. Abudu ben- 
dromis jėgomis pasuko vaikštynę, ir senoji moteris stebėtinai sparčiai 

nuplumpsėjo link durų, į kitą patalpos galą. Palydovas budriai Žingsnia- 
vo šalia. 

Gretimame kambaryje į akis krito didelis, plokščiaekranis “Sam- 
sung“ televizorius. Kitapus jo, į priešingą sieną rėmėsi brangios garso 
sistemos kolonėlės. Bet aparatūra manęs nedomino. Žvilgsnio neatplė- 
šiau nuo įrėminto, virš kompaktinių diskų lentynos pakabinto eskizo. 
Kelioms sekundėms užmiršau kvėpuoti. 

Elementarų piešinį pagyvino dvi purpurinės gijos, turbūt pridėtos 
raudonu šratinuku, kuriuo mokytojai rašo pažymius. Gana atsainūs 
brūkšniai, nutįsę palei horizonto liniją, vaizdavo saulėlydį. Tiesiog tobulai. 
Paprastume slypėjo genialumas. Buvau tikras, kad žiūriu į savo horizontą, 
regimą iš Didžiojo Rožinuko. Lygiai taip pat neabejojau, jog švarų popie- 
riaus lapą pildydamas tuo, ką matė jo akys ir interpretavo sąmonė, daili- 
ninkas klausėsi, kaip po namu ritmiškai bruzdėjo kriauklelės. Tolumoje 
plaukė laivas, veikiausiai tanklaivis. Visai įmanoma, kad būtent jį paste- 
bėjau pirmąjį vakarą, kai atsikrausčiau į Dumos Ky kelią Nr. 13. Stilius 
niekuo nepriminė manojo, užtat tema pasirinkta bemaž identiškai. 

Lapo apačioje autorius kone lengvabūdiškai pakeverzojo: Sa/lv Dali. 


Ponia Ystleik - Elizabeta - traukė dūmą, kol Opra kamantinėjo 
Kirstę Eli, gilinosi į niekada aktualumo neprarandančius klausimus apie 
svorio metimą. Vajermenas pavaišino gardžiais sumuštiniais su kiaušinių 
salotomis. Mano akys vis krypo į eskizą, o galvoje be paliovos skam- 
bėjo... na, žinoma, sveikutis, Dali. Kai ekrane pasirodęs daktaras Filas 
ėmė plūsti porelę apkūnių žiūrovių - jos tikriausiai pasisiūlė iškonevei- 
kiamos, - pasakiau namų šeimininkams, kad atėjo metas atsisveikinti 

Elizabeta nuotoliniu pulteliu užčiaupė daktarą Filą ir atkišo knygą, 
nuo kurios nukėlė distancinio valdymo prietaisą. Pervėrė mane nuolan- 
kiu ir sykiu viltingu žvilgsniu. 

- Vajermenas sakė, jog popietėmis retsykiais galėsite man paskai- 
tyti. Ar tiesa, Edmundai? 

Tam tikrus sprendimus mums tenka priimti akimoju. Pakliuvęs į 
tokią padėtį, nutariau nežiūrėti į Vajermeną, sėdintį Elizabetai iš kairės. 
Proto šviesumas, rodytas prie žaidimų stalo, pritemo (net ir pats ma- 
čiau), bet galutinai neišblėso. Jei pažvairuočiau kairėn, ji sutriktų per- 
pratusi, kad išgirdau naujieną. Nenorėjau moters gluminti - Elizabeta 
man patiko, be to, įtariau, jog per artimiausius porą metų jos gyvenime 
nesmagių momentų bus su kaupu. Laikui bėgant, ji pradės pamiršti ne 
vien vardus. 

- Mudu aptarėme tokią galimybę, - patvirtinau. 

- Neatsisakytumėte perskaityti eilėraščio šiandieną? Savo nuožiūra. 
Aš jų taip ilgiuosi. Be “Opros" kuo puikiausiai apsieičiau, gyvendama 

be knygų jausčiau nuolatinį troškulį, o be poezijos... - ji nusijuokė tary- 
tum išmušta iš vėžių, ir man suspaudė širdį, - ...gyventum kaip be pa- 
veikslų, ar ne? 

Kambaryje įsivyravo tyla. Tolumoje tiksėjo laikrodis, bet daugiau 
nieko nebuvo girdėti. Pagalvojau, kad Vajermenui maga kažką pasakyti, 
tačiau jis neišsižiojo. Elizabeta laikinai iš savo globėjo atėmė žadą, kas 
prilygo neblogam triukui, žinant tą Aijo de madre.* 

- Jums rinktis, - vėl prabilo ji. - Bet jeigu jūs, Edvardai, manote per 
ilgai čia užsibuvęs... 

- Ne, - atsakiau. - Ne, viskas gerai, aš neskubu. 

Knygą paprastu pavadinimu “Geros eilės" redagavo vyrukas, var- 
du Garisonas Keiloras, kuris manajame pasaulio krašte turbūt galėtų 
kandidatuoti į gubernatorius ir būtų juo išrinktas. Atsiverčiau pirmą pa- 
sitaikiusį puslapį, pastebėjau kažkokio Frenko O'Haros parašytą eilėraš- 
tį. Trumpą. Vien dėl šios savybės jį įtraukčiau į savo gerų eilių rinkinį. 

Pradėjau skaityti: 


- Ar pamiršai jau tuos laikus 
kai pirmarūšiai buvome 
ir kai diena išaušo su obuoliu burnoj 


dėl Laiko jaudintis neverta 
bet atsargoj turėjom mes keletą gudrybių 
ir vieną kitą staigų posūkį pavyko mums įveikt 


ganykloje mes maisto nestokojome 
ir nereikėjo mums spidometrų 
galėjom plakt kokteilius iš ledo ir vandens... 


Man kažkas atsitiko. Balsas ėmė drebėti, raidės susidvejino, tarsi 
akis būtų sudrėkinęs žodis “vanduo"'. Pakėlęs galvą kimiai sumurmėjau: 

- Atleiskit. 

Vajermenas akivaizdžiai sunerimo, užtat Elizabeta supratingai šyp- 
sojosi. 

- Nieko tokio, Edgarai. Poezija taip veikia ir mane. Nuoširdžių jaus- 
mų nereikia gėdintis. Žmogus nevaidina konvulsijų 

- Ir mėšlungių nesimuliuoja, - pridūriau ir pats neatpažinau savo 
balso. 

Ji dar plačiau išsišiepė. 

- Vajermenai, mūsų svečias neblogai susipažinęs su Dikinson! 
*Kalės vaikas (isp.). 

- Rodos, - sutiko tas akylai į mane žvelgdamas. 
- Ar užbaigsite, Edvardai? 
- Taip, mem. 


„greitesnis tapti nenorėčiau 
Ar jaunesnis nei dabar jei tik sugrįžtum 
O diena geriausia iš visų. 


Užverčiau knygą. 

- Pabaiga. 

Elizabeta linktelėjo. 

- Edgarai, kokios buvo jūsų geriausios dienos? 

- Gal šitos, - atsakiau. - Bent taip tikiuosi. 

Ji vėl palinksėjo. 

- Aš taip pat. Žmogui reikia leisti išsaugoti viltį. Beje, Edgarai? 

- Taip, mem? 

- Kreipkitės į mane vardu. Dabartiniame gyvenimo etape nepaken- 
čių, kai mane vadina “mem". Ar mes supratome vienas kitą? 

Sukinksėjau galva. 

- Taip, Elizabeta. 

Ponia Ystleik nusišypsojo, ir ant jos skruostų nutekėjo ašaros. Vei- 
das, kurį šios suvilgė, buvo senas, suraižytas raukšlelėmis, tačiau akyse 
atsispindėjo jaunystė. Jaunystė. 


Po dešimties minučių mudu su Vajermenu vėl stovėjome gale me- 
dinio tako, nusidriekusio nuo Palacio. Namų šeimininkę jis paliko cit- 
rininio pyrago, arbatos taurės ir nuotolinio valdymo pultelio draugijoje. 
Aš savo ruožtu į maišelį įsidėjau porą sumuštinių su kiaušinių salotomis. 
Naujasis mano bičiulis pareiškė, jog duona sužiedės, jeigu jos nepasiim- 
siu. Na, manęs ilgai įtikinėti nereikėjo. Priedo paprašiau dviejų aspirino 
tablečių. 

- Nepyk, kad taip pasielgiau, - prabilo jis. - Garbės žodis, iš pradžių 
ketinau tavęs paklausti. 

- Atsipalaiduok. 

Vajermenas linktelėjo, bet į mane nepažvelgė. Stypsojo nukreipęs 
akis į Meksikos įlanką. 

- Žinok, aš nieko Elizabetai neprižadėjau. Bet dabar... ji tokia vaikiš- 
ka. Ir daro prielaidas kaip įprasta vaikams, remdamasi ne faktais, o sa- 
vo norais. 

- Šiuo metu geidauja, kad jai skaitytų. 

- Taip. 

- Eilės iš kasečių arba kompaktinių diskų netinka? 

- Ne-e. Pasak jos, įrašytas balsas skiriasi nuo gyvo, kaip konservuoti 
grybai - nuo šviežių. - Jis šyptelėjo, bet į mane vis tiek neatsisuko. 

- Kodėl pats neskaitai? 

Tebespoksodamas į vandenį Vajermenas atsakė: 

- Nes nebegaliu. 

- Nebe... kodėl? 

Pamąstęs jis krestelėjo galvą. 

- Ne šiandien. Vajermenas pavargęs, muchacho, o ji vakaros iki iš- 
naktų. Būdraus, velsis į ginčus, apimta sielvarto ir sąmyšio, manys 
esanti Londone arba Sent Tropeze. Aš mačiau pablogėjimo ženklus. 

- Kitą dieną paaiškinsi? 

- Aha. - Jis išpūtė orą pro šnerves. - Jeigu jau atskleidei, kas slegia 
tave, man turbūt irgi derėtų tau atsiverti, nors žinau, kad jokio malonu- 
mo nepatirsiu. Ar tu išties pats pareisi? 

- Be abejo, - patikinau, nors mano klubikaulis vibravo it stambus 
variklio blokas. 

- Mielai tave pavėžėčiau golfomobiliu, bet kai Elizabetos būklė su- 
kvailute, - ji gali užsimanyti plauti langus... nuo lentynų nuvalyti dul- 
kes... arba pabindzinėti be vaikštynės. - Vien nuo tokios minties jis su- 
virpėjo. Iš pradžių, regis, drebėjo juokais, bet galiausiai kūną nukratė 
tikros baimės sužadintas šiurpulys. 

- Kodėl visi bando mane įsodinti į golfomobilį? 

- Žmonai paskambinsi? 

- Nėra, iš ko rinktis, - prisipažinau. 

Jis sulinksėjo. 

- Šaunuolis. Papasakosi, kaip sekėsi, kai apžiūrinėsiu tavo pa- 
veikslus. Man tinka bet koks laikas. Jei tau labiau prie širdies rytas, iš- 
sikviesiu Aną Mariją Vistler, į namus ateinančią seselę. 

- Gerai. Ačiū. Ir dėkui, kad mane išklausei. 

- Dėkui, jog paskaitei mano šefei. Buena suerte, amigo*. 

Nulingavau paplūdimiu, bet, įveikus penkiasdešimt jardų, man į gal- 
vą šovė mintis. Atsisukau neabejodamas, kad Vajermenas jau bus dingęs, 
tačiau jis tebestovėjo rankas susikišęs į kišenes. Ilgus, žilstančius plau- 
kus atgal šukavo nuo įlankos dvelkiantys, vis žvarbėjantys gūsiai. 

- Vajermenai! 

- Ką? 

- Ar Elizabeta pati buvo dailininkė? 

Kurį laiką jis tylėjo. Mano ausis pasiekė tiktai bangų ošimas, gero- 
kai stipresnis nei paprastai, nes šiandien vandens paviršių taršė pakilęs 
vėjas. 

- Įdomus klausimas, Edgarai, - pagaliau atsiliepė. - Jei pasiteirau- 

tum Elizabetos - nors aš nesiūlyčiau to daryti, - ji atsakytų neigiamai. 
Bet, manau, kad sumeluotų. 

- Kodėl? 

- Verčiau žygiuok, muchacho, kol tavo klubas nenutirpo, - teištarė 
Vajermenas, pamojo ranka, apsigręžė, nudrožė mediniu taku vydamasis 
1lgėjantį savo šešėlį ir pranyko iš akių beveik anksčiau nei susiprotėjau, 
kad jis pasišalino. 

Minutę kitą stovėjau nekrutėdamas, galiausiai nusisukau šiaurės pu- 
sėn, žvilgsniu susiradau Didįjį Rožinuką ir pajudėjau iš vietos. Kelionė 
užsitęsė, ir absurdiškai ilgas mano šešėlis pasimetė tarp jūravižių, nė 
nespėjus parsigauti namo. Kai prie rožinio statinio galų gale prisiartinau, 
bangos dar labiau išaugo, o kriauklelės, užuot ramiai murmėjusios, įni- 
ko tarpusavyje vaidytis. 


KAIP NUPIEŠTI PIEŠINĮ (IV) 


Pradėkit nuo to, ką gerai pažįstate, ir perkurkite įprastus vaizdus. 
Menas, be abejo, prilygsta magijai, tačiau jis, kad ir koks keistas bū- 
tų, užgimsta kuklioje kasdienybėje. Neverta stebėtis, jog eiliniame dir- 
vožemyje sudygsta keistos gėlės. Elizabeta šią tiesą žinojo. Niekas jos 
specialiai nemokė; pati suprato. 

Kuo dažniau ji piešdavo, tuo daugiau matydavo. Kuo daugiau ma- 
tydavo, tuo labiau norėjo piešti. Elementaru. O kartu su vaizdinių 
srautu grįžo ir kalbos dovana: iš pradžių žodyną tesudarė keturi šimtai 
žodžių, kuriuos Elizabeta mokėjo, kai iškrito iš brikelės ir susitrenkė 
galvą. Bet vėliau jis gerokai išaugo. 

Tėtį pribloškė sparčiai tobulėjanti jos piešimo technika. Kaip ir 
seseris - abi Bjaurias Dručkes bei dvynukes (bet ne Adę, nes vyresnėlė 
viešėjo Europoje kartu su trimis draugėmis ir dviems patikimomis 
globėjomis - Emeris Polsonas, jaunuolis, už kurio ji ištekės, scenoje 
dar nepasirodė). Pakerėta auklė/ūkvedė Elizabetą praminė la petite 
občah fille.* 

Namuose apsilankantis gydytojas perspėjo, kad mergytei derėtų 
apriboti fizinį lavinimąsi ir tramdyti jaudulį, antraip ji gali susirgti 
karštlige, tačiau 1926-ųjų sausį Elizabeta jau klajodavo po visą pie- 
tinę salos dalį, įsisupusi į dukslų, gelsvą švarkelį žaliomis sagutėmis, 
nešiodamasi savo sąsiuvinį ir piešdama, kas pakliūdavo į akiratį. 

Būtent tą žiemą mergaitė sumojo, kad jos kūriniai šeimai pakyrėjo 
- pirmiausia Bjaurioms Dručkėms, Marijai ir Hanai, paskui Tesei ir 
*Paklusniąja dukrele (pranc.). 

Lo-Lo, tėčiui ir netgi auklei Meldai. Ar ji numanė, jog persisotinti 
įmanoma net genijų darbais, jeigu tie užgriūna kaip lavina? Gal ir 
taip, galbūt susiprotėti padėjo vaikiški instinktai. 

Taigi artimųjų nuobodulys pakurstė troškimą, kad jie išvystų ste- 
buklus, kuriuos regėjo Elizabeta. Štai, kodėl ji įniko perkurti vaizdus. 

Prasidėjo siurrealizmo stadija: pilvais į viršų skraidantys paukš- 
čiai, vandeniu slankiojantys gyvūnai, ją išgarsinę besišypsantys ar- 
kliai. Bet vėliau šis tas pasikeitė. Į paveikslus įsigavo kažkas tamsaus, 
mažąja Libita pasinaudojęs kaip kanalu. 

Kai mergaitė ėmė piešti savo lėlę, toji prakalbo. 

Novyna. 

Adriana jau buvo grįžusi iš spindinčio Paryžėlio, ir iš pradžių No- 
vyna šnekėdavo aukštu, palaimingu, manieringai skambančiu Adės 
balsu, klausdavo, ar Elizabeta gali “truputį pačiulbėtį " arba liepdavo 
“užčiaupti kakarynę "Kartais mažąją Libitą liūliuodavo dainomis, ir 
mergytė užmigdavo tarp lėlės veido - stambaus, apvalaus ir rudo, ne- 
skaitant raudonų lūpų - piešinių, išbarstytų ant lovatiesės. 

Novyna dainuoja: broli Žakai, broli Žakai, ar tu miegi, ar tu miegi? 
Frere Žak, Frere Žak, dormė vū, dormė vū? 

Retsykiais lėlė pasakoja supainiotas, bet nuostabias istorijas, ku- 
riose Pelenė avi raudonas kurpaites iš Ozo šalies, o Bobsių dvynukai 
pasiklysta stebuklingame miške ir aptinka iš saldumynų pastatytą na- 
melį su mėtinių ledinukų stogu. 

Galų gale Novynos balsas pakito, Adės tono nebepriminė, tapo 
visiškai nepažįstamas. Ir lėlė plepėdavo nepaisydama prašymų "už- 
čiaupti kakarynę". Tiesa, jos kalbų buvo malonu klausytis. Ir smagu. 
Keista, bet smagu. 

Tačiau po kurio laiko Elizabeta sulaukė permainų. Nes menas pri- 
lygsta magijai, kuri ne visada esti balta. 

Netgi mažų mergaičių atžvilgiu. 


MENAS VARDAN MENO 


Svetainės baro spintelėje stovėjo viskio butelis. Ketinau išlenkti bur- 
nelę, bet susilaikiau. Norėjau luktelėti, suvalgyti vieną sumuštinį su 
kiaušinių salotomis, apmąstyti, ką jai sakysiu, bet šito plano irgi neįgy- 
vendinau. Gyvenime pasitaiko akimirkų, kai veiksmų reikia griebtis nie- 
ko nedelsiant, kadangi kitos išeities paprasčiausiai nėra. Belaidį telefoną 
išsinešiau į Floridos prieangį. Odą palytėjo žvarba, nors slankiojančios 
stiklinės langinės buvo uždarytos. Tam tikra prasme, net apsidžiaugiau. 

Vėsus oras, ko gero, padės išsaugoti budrumą ir aštrų protą. Tuo tarpu 
link horizonto slenkančios, vandenyje auksinį taką nuklojusios saulės 
vaizdas mane nuramins. Nes aš anaiptol nesijaučiau ramus. Krūtinėje 
pernelyg stipriai daužėsi širdis, skruostai kaito, klubikaulį badė bjaurūs 
diegliai. Staiga su siaubu suvokiau, kad iš smegeninės išdulkėjo žmonos 
vardas. Kiekvieną sykį, mėginant panaršyti sąmonę, jos gelmėse pa- 
vykdavo sužvejoti tiktai peligro, ispanišką žodelį, reiškiantį pavojų. 


Nusprendžiau, jog prieš skambindamas į Minesotą, vieną darbelį vis 
dėlto privalėjau atlikti. 

Palikau telefoną ant perdėm minkštos sofos, nuraišavau į miega- 
mąjį (užvirtęs ant ramento, su kuriuo nesiruošiau skirtis iki to momen- 
to, kai griūsiu į lovą) ir pasiėmiau Rebą. Užteko pažiūrėti į mėlynas jos 
akis, kad atsiminčiau Pemos vardą, ir mano širdies ritmas sulėtėjo. 
Mažąją savo draugužę kadaruojančiomis rožinėmis kojomis suspau- 
džiau tarp šono bei strampo, grįžau į Floridos prieangį ir vėl prisėdau. 
Reba žnegtelėjo man ant kelių, aš ją nutrenkiau į šoną - dabar lėlė kiū- 
tojo greta atsukusi veidą į vakarėjančią saulę. š 

- Jei per ilgai į ją spoksosi, tu tikrai apaksi, - pastebėjau. - Stai, kas 
smagiausia. Briusas Springstynas, maždaug 1973-ieji, muchacha. 

Reba nutylėjo. 

- Man derėtų sėdėti antrame aukšte ir tapyti saulėlydį, - pridūriau. 
- Užsiimti suknistu menu vardan suknisto meno. 

Jokio atsakymo. Plačios Rebos akys visam pasauliui bylojo, kad ji 
įstrigo bjauriausio Amerikoje žmogaus draugijoje. 

Kilstelėjau belaidį telefoną ir jį papurčiau priešais lėlės veidą. 

- Aš pajėgsiu, - išdrožiau. 

Reba neatiliepė, bet man pasirodė, kad jos žvilgsnis išdavė abejonę. 
Po grindimis kriauklelės tebetęsė vėjo sukurstytą ginčą: čia tavo dar- 
bas, ne mano, 0, taip, tavo. 

Užgniaužiau norą šituos reikalus aptarti su pykčio tramdymo lėle ir 
surinkau telefono numerį, priklausantį buvusiems mano namams. Pri- 
siminiau jį be menkiausių problemų. Vyliausi, kad užmegsiu ryšį su au- 
toatsakikliu, tačiau ragelį pakėlė pati šeimininkė. 

- Ach, Džoana, ačiū Dievui, kad paskambinai, - pridususi tarė. - 
Aš vėluoju, bet, tikiuosi, jog penkiolika minučių po trijų būsiu vietoje... 

- Tai ne Džoana, - nutraukiau Pemą. Negalvodamas, ką darau, 
stvėriau Rebą ir vėl pasisodinau ją ant kelių. - O Edgaras. Ten, kur ruo- 
šiesi prisistatyti po trijų penkiolika, nuvažiuot nespės!, tad susitikimą 
verčiau atidėk. Mums reikia pašnekėti labai svarbiu klausimu. 

- Kas atsitiko? 

- Man? Nieko. Jaučiuosi puikiai. 

- Edgarai, gal pakalbėkim vėliau. Privalau pasidaryti šukuoseną, bet 
vėluoju į kirpyklą. Grįšiu šeštą. 

- Skambinu dėl Tomo Railio. 

Kitame pasaulio krašte įsivyravo tyla, kuri trako kokias dešimt se- 
kundžių. Per tą laiko tarpsnį auksinis takas, nudažęs vandenį, truputį 
patamsėjo. Elizabeta Ystleik neblogai susipažinusi su Emile Dikinson. 
Įdomu, paklausiau savęs, kokie jos santykiai su Nikolu Veičelu Lindsė- 
jumi, “prerijų trubadūru''? 

- Kodėl tau parūpo Tomas? - paklausė Pema. Balse išgirdau giliai 
užslėptą, atsargumo sužadintą įtampą. Galėjau kirsti lažybų, jog mintys 
apie kirpyklą iškrito jai iš galvos. 

- Manau - ir nebe priežasties, - kad jis ruošiasi nusižudyti. - Ausi- 
mi prispaudžiau telefoną prie peties ir paglosčiau Rebos plaukus. - Ką 
nors apie tai Žinai? 

- Kuo čia... kuo aš... - Pema neįstengė atgauti amo. - Dėl Dievo 
meilės, kuo aš čia dėta... - jai pasisekė mažumėlę susitvardyti, įsikibus 
į pasipiktinimo šiaudą. Na, tokiomis aplinkybėmis, jis praverčia. - Nei 
iš šio, nei iš to man skambini ir tikiesi, kad papasakosiu apie Tomo Rai- 
lio nuotaikas? Aš galvojau, jog tu sveiksti, bet, kaip matau, klydau... 

- Tau turėjo kilti kokių įtarimų, kol su juo dulkinaisi, - suvariau na- 
gus į netikrus oranžinius Rebos plaukus lyg panūdęs juos išplėšti su šak- 
nimis. - O gal aš neteisus? 

- Tu beprotis! - kone užriko ji. - Edgarai, tau reikalinga pagalba! 
Arba susisiek su Keimenu, arba pasiieškok Floridoje kito daktaro, tik 
nedelsk! 

Pyktis kartu su jį lydinčiu įsitikinimu, kad netrukus imsiu painioti 
žodžius, ūmai išgaravo, ir aš atgniaužiau pirštus nuo Rebos kuodo. 

- Raminkis, Pema. Skambinu ne dėl tavęs ar savęs. O dėl Tomo. 
Tu turėjai pastebėti depresijos požymius. 

Tyla. Bet spragtelėjimo, liudijančio, kad ji nutraukė ryšį, nesulau- 
kiau. Tegirdėjau alsavimą. 

Galop Pema atsiliepė: 

- Gerai, aišku. Aš Žinau, kas tau pametėjo šitą mintį. Mažoji melod- 
ramos karalienė, ar ne? Ilzė tau paporino ir apie Maksą Stentoną iš 
Palm Dezerto? Susimildamas, Edgarai, juk tu ją pažįsti! 

Pajutau, kad įniršis baudžiasi sugrįžti. Suspaudžiau Rebą už minkš- 
to liemens. Aš pajėgsiu, sau tariau. Dabar šnekame ne apie Ilzę. O Pe- 
ma viso labo išsigandusi, nes nieko panašaus nesitikėjo. Išsigandusi ir 
įpykusi... vis dėlto man pavyks. Privalo pavykti. 

Na, ir kas, jog sekundę kitą troškau ją pribaigti. Gal net būčiau pa- 
bandęs, jei žmona būtų sėdėjusi šalia, verandoje. 

- Ilzė nieko man nepasakojo. 

- Užteks kvailysčių. Sudie... 

- Neaišku tik viena: kuris iš tųdviejų tave įšnekino ant krūties išsi- 
tatuiruoti rožytę. 

Ji spygtelėjo. Vieną sykį ir labai tyliai, bet man to užteko. Vėl paki- 
bo tyla, kurios pulsavimas priminė juodą nakties tamsą. 

- Kalė! - galiausiai pratrūko Pema. - Pamatė tatuiruotę ir išpliurpė tau! 
Tik taip galėjai apie ją sužinoti. Ką gi, tai nieko nereiškia! Nieko neįrodo! 

- Mes ne teismo salėje, - pratariau. 

Pema neatsiliepė, bet aš girdėjau, kaip ji kvėpuoja. 

- Ilzė šį tą įtarė dėl Makso, bet apie tavo ir Tomo santykius neturi 
nė menkiausio supratimo. Jeigu dukrai viską išklosi, sudaužysi jos šir- 
dį. - Po pauzės pridėjau: - Ir manąją. 

Žmona pravirko. 

- Dėjau aš ant tavo širdies. Ir dėjau ant tavęs. Kaip gaila, jog nepa- 
kratei kojų! Sušiktas melagis, kaišiojantis nosį ne į savo reikalus! Ir ko- 
dėl tu nepadvėsei! 

Dėkui Dievui, panašių jausmų jai nebepuoselėjau. 

Takas vandenyje patamsėjo iki blizgančio varios spalvos. Dabar jį 
pamažėl nudažys oranžinė žara. 

- Ką žinai apie psichinę Tomo būseną? 

- Nieko. Ir, tavo žiniai, intymių santykių su juo nepalaikiau. Mudu 
buvome užmezgę romaną, bet šis truko ne ilgiau kaip tris savaites. Vis- 
kas baigta. Kai grįžau iš Palm Dezerto, taip jam ir pasakiau. Priežasčių 
yra įvairiausių, bet esmė ta, jog Tomas pernelyg... - Pema netikėtai nu- 
klydo nuo temos. - Kas gi tau išplepėjo, jei ne Ilzė? Melinda nė už ką 
nepasakotų, net jeigu žinotų. - Su absurdiška pagieža išspjovė: - Ji su- 
pranta, ką, tave globojant, man teko išgyventi! 

Pats nustebau suvokęs, kad nejaučiu jokio noro kivirčytis. Mane 
domino visai kas kita. 

- Pernelyg koks? 

- Kas koks? - suspigo ji. - Jėzau, liaukis mane kvotęs! Tai nepa- 
kenčiama! 

Lyg aš pats kraustyčiaus iš proto dėl tokių užsiėmimų. 

- Tomas. Pasak tavęs, “esmė ta, jog Tomas pernelyg..." 

- Per daug nepastovios nuotaikos. Jis supasi ant emocinių švy- 
tuoklių. Vieną dieną skraido padebesiuose, kitą būna tarsi žemę parda- 
vęs, o trečią jį užlieja ir džiaugsmas, ir sielvartas, ypač jeigu ne... 

Pema prikando liežuvį. 

- Jeigu neišgeria vaistų, - užbaigiau. 

- Ei, aš nesu jo psichiatrė, - atrėžė ji. Šįkart balse išgirdau ne vien su- 
sierzinimą, bet ir šalto įtūžio gaideles. Viešpatie. Tam tikromis aplinkybė- 

mis, buvusi žmona galėjo veikti ryžtingai, bet nirši, atlaidumo nepripažįs- 
tanti žvarba.... tai kažkas naujo. Matyt, po mano avarijos, permainų ne- 
išvengė ir Pema. Ji taip pat patyrė savotišką raišumą sukėlusią traumą. 

- Edgarai, psichoanalitinio mėšlo man užteko ir tavo draugijoje. 
Nors sykį norėčiau susipažinti su vyru, kuris neprimintų tabletes ryjan- 
čio pranašysčių rutulio: “Paklausk manęs vėliau, nes dabar jaučiuosi 1a- 
bai prislėgtas." 

Ji šniurkštelėjo man į ausį, ir aš įsitempiau laukdamas griausmingo 
pratęsimo. Ilgai lūkuriuoti nereikėjo. Pema užstaugė sau būdinga ma- 
niera; kai kas niekada nesikeičia. 

- Kad tu nusprogtum, Edgarai; suknisai tokią gerą dieną. 

- Man nerūpi, su kuo tu miegi, - tariau. - Mudu išsiskyrę. Tenoriu 
išgelbėti Tomo Railio gyvybę. 

Pema taip suspiegė, kad nuo ausies turėjau atitraukti telefoną, 

- Aš nesu ATSAKINGA už jo gyvenimą! Mes nepalaikome JOKIŲ 
SANTYKIŲ! Pasiilgai barnių? - Truputį tyliau (bet ne itin) pridūrė: - Jis 
netgi ne Sent Pole. Išplaukė į kruizą su motina ir savo žydriuku broliu. 

Mane netikėtai užliejo apvaizda. Rodės, tarytum akiratyje būtų at- 
sivėrusi aiški, iš aukštybių regima panorama. Gal todėl, jog pats mąs- 
čiau apie savižudybę, ketinau griebtis visų priemonių, idant ji panėšėtų 
į nelaimingą atsitikimą. Ne dėl draudimo pinigų - nenorėjau, kad aplin- 
kiniai žinotų tiesą, ir mano dukros visą gyvenimą vilktų gėdos naštą. 

Štai, kur slypėjo atsakymas, ar ne? 

- Perduok Tomui atskleidusi jo ketinimus. Kai grįš, pasakyk žinan- 
ti, kad jis planuoja nusižudyti. 

- Kodėl jis turėtų manimi patikėti? 

- Nes Tomas išties planuoja. Nes tu jį pažįsti. Nes bendras mūsų 
bičiulis psichiškai nesveikas ir turbūt galvoja ant nugaros nešiojąs Žžen- 
klą su užrašu RUOŠIUOSI ŽUDYTIS. Pasakyk išsiaiškinusi, kad jis ne- 
begeria antidepresantų. Juk dėl šito fakto tau abejonių nekyla? 

- Ne. Bet anksčiau raginimai pratęsti gydymą niekuomet nepadėdavo. 

- Ar kada grasinai, jog apie Tomo problemas visiems išplepėsi, jeigu 
jis kratysis vaistų? Paskleisi gandus? 

- Ne, ir aš nesirengiu to daryti! - pasibaisėjo Pema. - Tavo nuomo- 
ne, man norisi pranešti visam Sent Polui, kad miegojau su Tomu Rai- 
liu? Kad mudu siejo artimi ryšiai? 

- Verčiau įsivaizduok pranešanti Sent Polui, jog tau rūpi jo likimas. 
Kas čia baisaus? 

Ji nutilo. 

- Aš tik noriu vieno dalyko: kai Tomas grįš, susitik su juo... 

- Tu nori! Kur gi ne! Svarbiausia /avo norai, ir taip buvo visada! 

Klausyk, Edi, netveri kailyje išgelbėti draugą? Tuomet pats su juo ir su- 
sitik! - vėl išgirdau atšiaurų įsiūtį, bet dabar jis slėpė baimę. 

- Jei jūsų santykiai nutrūko tavo iniciatyva, spėju, kad jį iki šiol gali 
kontroliuoti. Ir net priversti išsaugoti gyvybę. Tau baisu, žinoma, bet 
kitos išeities nėra. 

- Nesąmonės. Aš dedu ragelį. 

- Jeigu jis sau atims gyvybę, vargu ar sąžinė tave grauš iki mir- 
ties... bet artimiausius metus, o gal ir dar kitus jausies klaikiai. 

- Klysti. Miegosiu kaip kūdikėlis. 

- Atleisk, Panda, bet aš tavimi netikiu. 

Sena malonybine pravarde nesikreipiau į žmoną jau daugelį metų. 
Nepajutau, kaip vardas man išsprūdo, bet, jam nuskambėjus, Pema ga- 
lutinai palūžo. Prapliupo ašaromis ir suriko, tačiau be jokio įtūžio. 

- Kodėl tu elgiesi kaip paskutinis niekšas? Kodėl manęs nepalieki ra- 
mybėje? 

Pokalbis man įkyrėjo iki gyvo kaulo. Nūnai tetroškau nugurgti po- 
rą tablečių nuskausminamųjų, išsitiesti ant lovos ir... ką aš Žinau, galbūt 
man knietėjo pačiam išsižliumbti. 

- Pasakyk Tomui, kad jo planą perpratai. Liepk pasimatyti su psi- 
chiatru ir vėl gerti antidepresantus. Ir svarbiausia - paaiškink, kad jeigu 
jis pasidarys galą, atskleisi tiesą visiems, pradedant motina ir broliu. 
Kiekvienas mieste sužinos, jog Tomas Railis nusižudė, ir jam nepavyks 
savo mirties pavaizduoti, kaip nelaimingo atsitikimo. 

- Aš negaliu to padaryti! Negaliu! - beviltiškai sušuko Pema. 

Akimirką pasvarstęs nutariau atsakomybę dėl Tomo Railio gyvybės 
perleisti jai - tarsi žodžius, perduodamus telefono laidu. Senasis Edga- 
ras Frimentlas nė už ką taip nepasielgtų. Bet jis ir nešvaistytų laiko ta- 
pydamas saulėlydžius. Arba žaisdamas su lėle. 

- Pati apsispręsk, Panda. Tu veikiausiai nieko nepeši, jeigu jam ne- 
berūpi... 

- Dar ir kaip rūpiu, - visiškai praradusi viltį išspaudė ji. 

- Tuomet priversk Tomą vėl gyventi, nori jis to ar ne. 

- Senasis gerasis Edgaras... tau iki šiol maga viską valdyti, - blau- 
siai sumurmėjo Pema. - Netgi iš savo salos-karalystės. Senasis gerasis 
Edgaras. Monstras Edgaras. 

- Tavo žodžiai skaudina, - tariau. 

- Puiku, - atsakė ji ir nutraukė ryšį. Kurį laiką sėdėjau ant sofos ir 
stebėjau ryškėjantį saulėlydį. Tuo tarpu oras verandoje nenumaldomai 
vėso. Žmonės, galvojantys, jog į Floridą niekada neatslenka žiema, labai 
apsirinka. 1977-ais1ais Sarasotoje žemės paviršių apklojo sniego sluoks- 
nis, kurio storis siekė colį. Manau, atšąla visur. Kertu lažybų, kad snin- 
ga net pragare, nors ten snaigės turėtų kaipmat ištirpti. 

Rytojaus dieną, maždaug po dvylikos skambtelėjęs Vajermenas pa- 
siteiravo, ar kvietimas apžiūrėti paveikslus tebegalioja. Atminus jo pa- 
žadą (arba grasinimą) išsakyti nepagražintą nuomonę, mane apėmė šio- 
kie tokie nuogąstavimai, bet aš vis tiek pasiūliau užsukti į svečius. 

Atrinkau šešioliką, mano nuomone, geriausių kūrinių... nors šaltoje 
giedros sausio dienos šviesoje man jie visi atrodė niekam tikę. Karsono 
Džounso eskizas vis dar gulėjo ant lentynos, miegamojo spintoje. Paė- 
miau jį, prisegiau prie medienos plokštės ir atrėmiau į sieną. Lyginant su 
aliejiniais dažais, pieštuko spalvos buvo blyškios ir neskoningos, o savo 
apimtimis paveikslėlis, žinoma, nusileido kitiems darbas. Bet aš vis tiek 
galvojau, kad jis turėjo kažką tokio, ko trūko likusiems. 

Pasvarsčiau, ar ištraukti figūrą raudonu apsiaustu, ir nusprendžiau, 
jog neverta. Pats nežinau kodėl. Gal todėl, kad, į ją žiūrint, mane nu- 
krėsdavo šiurpulys. Vietoj šito piešinio, kolekciją papildžiau “Labučiu" 
- tanklaivio eskizu. | 

Vajermenas atbirbė golfomobiliu, žydru ir su geltonais ruoželiais, 
kurie mašinėlei suteikė sportišką išvaizdą. Mygti durų skambučio jam 
nereikėjo. Bičiulį pasitikau prieangyje. 

- Muchacho, tavo veidas ištįsęs, - pareiškė jis žengęs per slenkstį. 
- Atsipalaiduok. Aš ne gydytojas, o tu nesi daktaro kabinete. 

- Nesugebėsiu. Jausčiaus kur kas ramesnis priimdamas pastatų 
inspektorių, kuris tikrintų naujo statinio kokybę, bet... 

- Bet taip buvo kitame tavo gyvenime. - Vajermenas linktelėjo. - O 
naujajame žygio batų dar nepravaikščiojai. 

- Esmė panaši. 

- Tu velniškai teisus. Beje, jeigu jau prašnekome apie ankstesnę ta- 
vo egzistenciją, ar susisiekei su žmona? Ar su ja aptarei reikaliuką, dėl 
kurio mudu laužėme galvas? 

- Taip. Pageidausi išgirsti visas smulkmenas? 

- Ne-e. Tik norėčiau sužinoti, ar pokalbio baigtis tave tenkina? 

- Kai atsipeikėjau ligoninėje, pasitenkinimo man nesuteikė nei vienas 
pokalbis su Pema. Bet esu tikras, kad su Tomu ji šnektelės. 

- Ką gi, gerai, paršeli. “Mažylis", 1995-ieji, - sustojęs svetainėje jis 
smalsiai apsidairė. - Man patinka, kaip pertvarkei namus. 

Nusikvatojau. Nuo televizoriaus netgi nenuėmiau ženklo su prašy- 
mu nerūkyti. 

- Viso labo paprašiau Džeką į antrą aukštą užkelti bėgtakį. Kiek su- 
prantu, lankeisi čia ne kartą? 

Vajermenas paslaptingai vyptelėjo. 

- Mes visi čia lankėmės, amigo - tai kur kas rimčiau negu profe- 
sionalus futbolas. Piteris Štraubas, maždaug 1985-ieji. 

- Apie ką tu kalbi? 

- Poniai Ystleik jau dirbu šešiolika mėnesių. Tik kartą trumpam per- 
sikėlėme į Sent Pytą. Nemalonią, priverstinę viešnagę nulėmė uraganas 
Frenkas, dėl kurio vietines salas evakavo. Paskutiniai žmonės, išsinuo- 
mavę Lašišos Kyšulį - atleisk, Didįjį Rožinuką, - vietoj aštuonių savai- 
čių, Dumoje Ky gyveno vos dvi, o paskui nešė kudašių. Arba jiems ne- 
patiko namas, arba šis pajuto antipatiją savo svečiams. - Vajermenas iš- 
kėlė rankas virš galvos ir vaizduodamas šmėklą nužirgliojo per šviesiai 
mėlyną svetainės kilimą. Įspūdį didžiąja dalimi sugadino marškinėliai, 
nusėti tropiniais paukščiais ir gėlėmis. - Kad ir kas slankiodavo po Didįjį 
Rožinuką, vėliau jie... vaikštinėdavo vieni! 

- Širlė Džekson, - tarstelėjau. - Kažkelinti metai. 

- Aha. Vajermanas aiškiau išdėstys savo mintį. Didysis Rožinukas 
ANUOMET! - jis sumostagavo rankomis, gestu aprėpdamas kambarį. 
- Apstatytas populiariu Floridos stiliumi, žinomo “Dvidešimt pirmame 
amžiuje nuomojamo namo" pavadinimu. Didysis Rožinukas DABAR! 
Apstatytas “Dvidešimt pirmame amžiuje nuomojamo namo“ stiliumi, 
kurį papildo į antrą aukštą užvilktas “Saibeks" bėgtakis ir... - Vajerme- 
nas pašnairavo. - Ar tik ten ne lėlytė Liusė Rikardo, įsitaisiusi ant sofos, 
verandoje? 

- Susipažink su Reba, pykčio tramdymo karaliene. Man ją padova- 
nojo vienas draugas, psichologas Krameris. - Ne, aš suklydau. Nesamą 
ranką ėmė pasiutiškai niežtėti. Kokį dešimtatūkstantąjį kartą pamėginau 
ją pasikasyti, bet nagais gremžtelėjau tebegyjančius šonkaulius. - Minu- 
tėlę. - Nukreipiau akis į Rebą, spoksančią įlankos pusėn. Aš pajėgsiu, 
mintyse sau tariau. Prisimink, kur reikia dėti pinigus, kai juos slepi 
nuo valdžios. 

Vajermenas kantriai lūkuriavo. 

Niežulys sustiprėjo. Jis dilgino neegzistuojančią galūnę. Kuri pro- 
tarpiais užsigeisdavo piešti. Dabar jai, pavyzdžiui, knietėjo nutapyti Va- 
jermeną. Kartu su vaisių dubeniu. Ir ginklu. 

Mesk iš galvos tas kvailystės, pagalvojau. 

Aš pajėgsiu. 

Nuo valdžios pinigus slapstai ofšoriniuose bankuose, atsiminiau. 
Nasau. Bahamuose. Kaimanuose. Tiesiai į dešimtuką. 

- Keimenas, - pasitaisiau. - Štai kokia jo pavardė. Rebą man davė 
Ksanderis Keimenas. 

- Problemėlė išspręsta. Metas pasigrožėti tavo menu. 

- Jei tik mano darbai turi su juo ką nors bendra. - Užgriuvęs ra- 
mentą, pirmas nušlubavau į antrą aukštą. Pusiaukelėje galvą pervėrė 
viena mintis, ir aš sustojau. 

- Vajermenai, iš kur sužinojai, kad įsigijau “Saibeks"' bėgtakį? - ne- 
atsigręždamas paklausiau. 

Kelias sekundes jis tylėjo. Pagaliau atsakė: 

- Kitokių rūšių nežinau. Na, užkopsi į viršų savo jėgomis ar tau pri- 
reiks spyrio į sėdimąją? 

Skamba neblogai, bet dirbtinai, pamaniau vėl nusvirduliavęs laip- 
teliais. Tu greičiausiai meluoji ir, man regis, žinai, jog tave permatau. 


Atrinktieji darbai rėmėsi į šiaurinę Mažojo Rožinuko sieną; tvies- 
kiant popietės saulei, natūralaus apšvietimo užteko su kaupu. Vajerme- 
nas lėtai pėdino palei jų gretą, protarpiais stabtelėdavo, sykį net grįžo 
per porą Žingsnių atgal, idant atidžiau apžiūrėtų kelias drobes, tačiau, 
kaip man pasirodė, paveikslus nužvelgė be deramo dėmesingumo. Ilzė 
ir Džekas juos išliaupsino, bet nereikėtų užmiršti, kad pagyras išsakė 
duktė ir įvairiems smulkiems darbeliams pasamdytas jaunuolis. 

Nusigavęs iki galo, pasiekęs tanklaivio eskizą, Vajermenas pritūpė 
- rankomis prislėgė šlaunis, plaštakas nukorė tarp kojų - ir kokiai pusei 
minutės į jį įsispigino. 

- Kas... - išsižiojau. 

- Ša, - nutildė Vajermenas, ir aš turėjau iškęsti dar trisdešimt ramy- 
bės sekundžių. Pagaliau jis atsistojo. Trekštelėjo kelių girnelėmis. Atsig- 
ręžęs išplėstas akis įbedė į mane. Kairiąją lyg ir paveikė kažkoks užde- 
gimas, nes pro vidinį jos kamputį varvėjo vandenėlis - ne ašaros. Iš už- 
pakalinės džinsų kišenės bičiulis išsitraukė nosinaitę ir nusišluostė paakį. 
Gestą atliko automatiškai, kaip žmogus, kartojantis judesį ne mažiau tu- 
zino sykių į dieną. 

- Viešpatie švenčiausias, - pratarė žengdamas prie lango, grūsda- 
mas nosinę atgal į kišenę. 

- Kas yra? - paklausiau. - Kas? 

Jis nukreipė žvilgsnį laukan. 

- Tu nė neįsivaizduoji, kokie jie geri, ar ne? Neturi jokio supratimo. 

- Tikrai geri? - neįstengiau prisiminti, kada dar gyvenime taip nepa- 
sitikėjau savimi. - Tu kalbi rimtai? 

- Sustatei paveikslus chronologine tvarka? - jis tebežiopsojo į Mek- 
sikos įlanką. Pokštaujantis, besišaipantis, sąmojus žarstantis Vajermenas 
kažkur pradingo. Nujaučiau, jog dabar su manimi bendravo vyriškis, 
kurio balsą dažniausiai girdėdavo prisiekusieji... su sąlyga, kad jis spe- 
cializavosi baudžiamojoje teisėje. - Neapsirikau, tiesa? Neskaitant pas- 
kutinių dviejų, žinoma. Jie nupiešti gerokai anksčiau. 

Į dailę pasinėriau vos prie kelis mėnesius, tad kaip mano kūriniams 
galima taikyti apibūdinimą “nupiešti gerokai anksčiau''? Tačiau akimis 

permetęs paveikslus sumojau, kad Vajermenas teisus. Sąmoningai ne- 
ketinau jų išdėlioti chronologine eile, bet būtent taip ir pasielgiau. 

- Taip, - patvirtinau. - Nuo seniausių iki naujausių. 

Jis dūrė pirštu į paskutines keturias drobes, kurias mintyse prami- 
niau “mišriais"" saulėlydžiais. Pirmąją papildžiau moliusko kriaukle, ant- 
rojoje pavaizdavau kompaktinį diską su užrašu Memorex (pro skylę ver- 
žėsi raudoni saulės spinduliai). Prie trečio paveikslo pridėjau negyvą, 
paplūdimyje rastą žuvėdrą. Ketvirtajame nutapiau po Didžiuoju Rožinu- 
ku išplitusią kriauklelių paklotę. Kažkodėl pajutau poreikį joje prisodinti 
rožių. Aplink namą šios gėlės neaugo, bet jų nuotraukų apsčiai pateikė 
naujoji mano draugužė, “Google" paieškos sistema. 

- Ar tą ketvertuką kas nors matė? Tavo dukra? 

- Ne, - atsakiau. - Juos nutapiau, Ilzei išvykus. 

- O vyrukas, kuris tau dirba? * 

- Irgi ne. 

- Dukrai, aišku, nerodei jos vaikino eski... 

- Dieve, ne! Gal juokauji? 

- Akivaizdu, kad nerodei. Nuo šito, nors ir paskubomis papaišyto, 
sklinda keista energija. Kalbant apie likusius paveikslus... - jis nusijuo- 
kė. Ūmai sumečiau, jog Vajermenas netveria kailyje. Štai tada mane patį 
apėmė jaudulys. Tačiau atsargumo nepraradau. Jis dirbo teisininku, 
perspėjau save, o ne meno kritiku. - Kalbant apie likusius prakeiktus 
paveikslus... - pakartojo ir vėl spigiai prajuko. Apėjo kambarį ratu, pa- 
keliui perlipo bėgtakį braukdamas per treniruoklį tokiu atsainiu, lengvu 
žingsniu, kad pajutau, kaip širdį nudegino pavydas. Pakėlė rankas ir vir- 
šun suglostė žilstančius plaukus - tarytum pamasažavo smegenis. Su- 
grįžęs stabtelėjo prieš pat mano nosį. - Klausyk, pastaraisiais metais li- 
kimas tavęs negailėjo, ir aš žinau, kad, mėginant išpūsti orą iš senojo 
įvaizdžio baliono, tas subliūkšta negreitai. Bet nesakyk, jog tu nenujau- 
ti, kokios geros tos drobės. 

Mintyse atgaminau, kaip mudu gaivelėjomės po beprotiško juoko 
priepuolio, o saulė tuo metu plieskė pro sudriskusį skėtį, išmargindama 
stalą šviesos randeliais. Aš suprantu, ką tu išgyveni, pasakė Vajerme- 
nas. Drįsčiau tuo suabejoti, atrėžiau. Bet dabar abejonės išgaravo. Jis 
tikrai suprato. Prisiminimą palydėjo šaltas noras - ne troškimas, o nie- 
žulį keliantis knietulys - pavaizduoti Vajermeną popieriaus lape. Sukurti 
portreto bei natiurmorto derinį, “Teisininką su vaisiais ir ginklu". 

Ji patapšnojo mano skruostą bukapirščiu delnu. 

- Zemė kreipiasi į Edgarą. Atsiliepkite, Edgarai. 

- Klausau, Hiūstone, - nejučia sumurmėjau. - Edgaras jus girdi. 

- Na, ką pasakysi, muchacho? Mano spėlionės laužtos iš lubų ar 
ne? Juk tapydamas paveikslus jautei, jog tavo kūriniai neblogi? 

- Aha, - patvirtinau, - jutau, kad jie galėtų kalti į klyną. 

Vajermenas linktelėjo. 

- Menininką beveik visada džiugina, jeigu jam sekasi kurti - tai ele- 
mentarus faktas. O žiūrovui, aitsidavusiam žiūrovui, kuris žvelgia pla- 
čiai atmerktomis akimis... 

- Šneki apie save? - pasidomėjau. - Tu spoksojai į paveikslus ta-a- 
aip ilgai. 

Jis nė nenusišypsojo. 

- Jei kūrinys yra geras, jam atsivėręs Žmogus sulaukia emocijų 
pliūpsnio. Aš sulaukiau, Edgarai. 

- Puiku. 

- Be abejo. Ir kai vyrukas iš “Skoto" pamatys tavo darbus, manau, jį 
taip pat užlies emocijų srautas. Tiesą sakant, netgi galėčiau dėl to lažintis. 
- Niekuo jie neypatingi. Iš esmės, tėra blankios Dali kopijos. 

Vajermenas apkabino mano pečius ir nusivedė prie laiptų. 

- Aš neketinu tavęs kelti į padanges. Ir mes nesigilinsime į tą smul- 
kmeną, kad nupiešti dukros vaikiną padėjo antgamtiška telepatija, susi- 
jusi su nesama ranka. Mielai apžiūrėčiau paveikslą su teniso kamuoliu- 
kais, bet jis dingo, ir nieko čia nepadarysi. 

- Dėkui Dievui, - pridūriau. 

- Edgarai, bet tu privalai išlikti atsargus. Duma Ky itin stipriai vei- 
kia... tam tikrus individus. Ji sustiprina žmonių savybes. Tokių, kaip tu. 

- Ir tu? - pasitikslinau. Vajermenas nutylėjo, tad parodžiau jam į 
veidą. - Tavo akis vėl šlapiuoja. 

Jis išsitraukė nosinaitę, nušluostė vandenėlį. 

- Gal išklosi, kas pačiam nutiko? - paklausiau. - Kodėl negali skai- 
tyti? Kodėl neįstengi ilgiau apsistoti ties vienu paveikslu? 

Ilgą laiką bičiulis nieko neatsakė. Ką pasakyti, turėjo kriauklelės, 
bruzdančios po Didžiuoju Rožinuku. Sulig viena banga jos iššnabždėjo 
žodį vaisius. Sulig kita - ginklas. Ir taip paeiliui: vaisius, ginklas, vai- 
sius, ginklas. 

- Ne, - pagaliau tarė jis. - Ne dabar. - Bet jei tau maga mane nuta- 
pyti, aš neprieštarauju. 

- Kokią dalį mano minčių sugebi permatyti? 

- Nedidelę. Tau nuskilo, muchacho. 

- Ar tu išsaugotum telepatinius gebėjimus už Dumos Ky ribų? Pa- 
vyzdžiui, jei dabar būtume Tampos kavinėje? 

- Galbūt lašelį. - Jis nusišypsojo. - Juk čia prakiurksojau metus, 
prisigėriau... na, žinai, spindulių. 

- Ar eisi į “Skoto" galeriją kartu su manimi? 

- Amigo, tokios progos nepraleisčiau net už visą Kinijos arbatą. 

Tą naktį nuo atviros jūros tvoskė škvalas, ir dvi valandas pliaupė 
liūtis. Danguje tvyksčiojo žaibai, namo pastolius talžė bangos. Didysis 
Rožinukas dejavo, bet laikėsi tvirtai. Man paaiškėjo vienas įdomus da- 
lykas: kai įlanka mažumėlę pasiusdavo ir imdavo rimčiau vilnyti, 
kriauklės užsičiaupdavo. Pakilusios aukštyn kartu su vandens lygiu jos 
nebesusišnekėdavo. 

Įsismarkavus griausmams bei žybsniams, užsikoriau į antrą aukštą 
- truputį jaučiausi kaip daktaras Frankenšteinas, pasiruošęs atgaivinti 
savo monstrą - ir paprastu juodu “Veneros" pieštuku ėmiau braižyti 
Vajermeno kontūrus. Paskui čiupau raudoną ir oranžinį, kuriais dube- 
nyje nuspalvinau vaisius. Fone pavaizdavau tarpdurį ir ten stovinčią, 
mano naująjį draugą stebinčią Rebą. Daktaras Keimenas, ko gero, būtų 
pareiškęs, neva pieštame pasaulyje lėlė atstovauja mane. Galbūt si, gal- 
būt 20. Pabaigai žydrąja “Veneros" spalva patepliojau kvailas jos akis. 
Štai taip gimė naujas Frimentlo šedevras. 

Blėstant perkūno drioksėjimams, virš įlankos paskutinį kartą su- 
blykčiojus žaibams, stebeilijausi į Vajermeną, sėdintį prie stalo... sėdintį, 
be abejo, kito savo gyvenimo pabaigoje. Ant stalo riogsojo vaisių dubuo 
ir gulėjo pistoletas, kurį jis laikė namuose kaip apsaugos priemonę arba 
todėl, kad mėgdavo pašaudyti į taikinius (anuomet, kai akys veikė be 
priekaištų), o gal dėl abiejų priežasčių. Ginklo kontūrus užpildžiau 
brūkšneliais, šiek tiek išterliodamas jo pavidalą, suteikdamas blogą le- 
miančią išvaizdą. Namas buvo tuščias. Kažkur jo gilumoje tiksėjo laik- 
rodis ir zirzė šaldytuvas. Ore kybojo sodrus, šleikštus gėlių kvapas. Bet 
dar bjauriau nuteikė garsai. Laikrodžio caksėjimas. Nuolatinis šaldytuvo 
dūzgimas, skrodžiantis pasaulį, su kuriuo atsisveikino žmona ir vaikas. 
Netrukus vyriškis prie stalo užsimerks, išties ranką ir iš dubens paims 
vaisių. Jei kilstelės apelsiną, eis miegoti. Jeigu sugriebs obuolį, durs 
vamzdžiu į dešinįjį smilkinį, nuspaus gaiduką ir ištaškys nuo skausmo 
įkaitusias smegenis. 

Jam kliuvo obuolys. 


Kitą dieną Džekas atlėkė pasiskolintų furgonu, kabiną nukrovęs 
šūsnimi minkštos medžiagos, į kurią turėjome įsupti mano drobes. Pa- 
sakiau jaunuoliui, kad susidraugavau su vyruku, gyvenančiu didžiojoje 
hasiendoje, ir pridūriau, esą jis keliaus su mumis. 

- Jokių problemų, - atsiliepė vaikinas lipdamas į Mažąjį Rožinuką, 
įkandin savęs vilkdamas vežimėlį. - Vietos užteks vi... oho! - jis suak- 
menėjo laiptų viršuje. 

- Kas yra? - paklausiau. 

- Čia nauji darbai? Anksčiau jų nemačiau. 

- Aha, neseni. - Nanucis iš “Skoto" galerijos paprašė atvežti kokį 
pustuzinį paveikslų, ne daugiau, kaip dešimt, todėl nutariau apsistoti 
ties viduriuku ir atrinkau aštuonis. Įskaitant keturis, kurie vakar suža- 
vėjo Vajermeną. - Ką manai? 

- Biče, jie fantastiški! 

Džeko nuoširdumu nesuabejojau; iki tol jis niekada manęs nevadino 
“biču"'. Pakilau aukščiau per porą laiptelių ir ramento galiuku bakstelė- 
jau į mėlynais džinsais aptrauktą vaikino sėdimąją. 

- Praleisk. 

Jis pasitraukė į šoną nusitempdamas vežimaitį, aš savo ruožtu už- 
sikoriau į Mažąjį Rožinuką. Jaunuolis neatplėšė akių nuo paveikslų. 

- Džekai, tas tipas iš “Skoto"... jis tikrai neblogas specialistas? 

- Mama sako, kad geras, ir aš ja tikiu. - Kitaip tariant, patikėti de- 
rėtų ir man. Ką gi, kitos išeities vis vien nebuvo. - Apie galerijos part- 
nerius nieko nepasakojo - regis, jų yra dar du, - bet užtikrino, jog po- 
nas Nanucis savo darbą išmano. 

Dėl manęs Džekui teko prašyti paslaugos. Pasijutau sujaudintas. 

- Jeigu Nanuciui nepatiks jūsų kūriniai, vadinas, jis trenktas, - už- 
baigė vaikinukas. 

- Išties taip galvoji? 

Jis linktelėjo. 

Iš apačios atsklido linksmai nusiteikusio Vajermeno šūksnis: 

- Tuk-tuk! Pasiruošęs iškylai! Mes važiuojame? Kas duos kortelę 
su mano vardu? Ar aš turėjau pasiimti užkandžių? 


Mintyse regėjau pliką, sudžiūvusį, į profesorių panašų individą ži- 
bančiomis rudomis akimis - itališką Beną Kingslį, - bet Darijus Nanucis 
pasirodė besąs apkūnus, mandagus, daugmaž keturiasdešimties metų 
vyriškis tankia plaukų kupeta. Dėl akių, pro kurias niekas neprasprūs- 
davo, beveik nesuklydau. Pastebėjau, kaip jos suapvalėjo (nežymiai, 
bet akivaizdžiai), Vajermenui nutraukus apdangalą nuo paskutinio pa- 
veikslo, nuo “Rožių, augančių tarp kriauklių“. Visi mano darbai rėmėsi 
į užpakalinę galerijos sieną - šiuo metu “Skotas" eksponavo Stefanijos 
Šečet nuotraukas ir aliejines Viljamo Bera drobes, kurių kokybės, kaip 
sau tvirtinau, nevaliočiau išgauti net ir per šimtmetį. 

Vis dėlto jo akys mažumėlę išsiplėtė. 

Nanucis apėjo visus, nuo pirmo iki paskutinio, tuomet grįžo atgal ir 
kiekvieną nužvelgė iš naujo. Neturėjau nė menkiausio supratimo, geras 
tai ženklas ar blogas. Nemalonu prisipažinti, bet į meno galeriją atkly- 
dau pirmą kartą. Atsisukau paklausti Vajermeno, ką jis galvoja. Tačiau 
tas stovėjo atokiau, tyliai šnekučiavosi su Džeku, ir jie abu spitrijosi į 
Nanucį, apžiūrintį mano paveikslus. 


139 


Bet ne vien tuodu, ūmai suvokiau. Sausiui artėjant į pabaigą, bran- 
giose vakarinės Floridos pakrantės parduotuvėse netrūkdavo klientų. 
Gan erdvioje “Skoto" galerijoje slankiojo tuzinas žioplinėtojų (vėliau 
Nanucis juos apibūdino kur kas malonesniu “potencialių pirkėjų" var- 
du), spoksančių į Šečet jurginus, aliejines Viljamo Bera drobes su Eu- 
ropos vaizdais, kurie atrodė žavingai, bet priminė turistams skirtus at- 
virukus, ir kelias akį traukiančias, džiugiu karštligiškumu atsiduodančias 
Deivido Gerštaino skulptūras - į pastarąsias neatkreipiau dėmesio, nes 
stengiaus išvynioti savo kūrinius ir niekaip negalėjau atsikratyti dirglaus 
nerimo. 

Iš pradžių spėjau, kad atsitiktinių lankytojų žvilgsnius prikaustė 
skulptūros - džiazo muzikantai, beprotiški plaukikai, pulsuojančios 
miesto scenos. Kai kas išties į jas pašnairuodavo, bet dauguma nė ne- 
siteikė dirstelėti. Jie stebeilijosi į mano paveikslus. 

Vyriškis su Mičigano įdegiu, kaip pasakytų Floridos gyventojai - tai 
yra, bjauria mirtinai balta arba raudona kaip vėžys oda - laisvąja ranka 
patapšnojo man per petį. Kita buvo susivijęs su žmonos pirštais. 

- Gal žinote, kas juos nutapė? - paklausė. 

- Aš, - atsakiau jausdamas, kaip man kaista veidas. Rodės, išpaži- 
nau, kad visą savaitę iš internetinių svetainių siunčiausi Lindsės Lohan 
nuotraukas. 

- Nuostabu! - šiltai pratarė antroji jo pusė. - Ar parodą rengsite? 

- Nežinau, ar ją aprengsiu. Rengsiu. - Į skruostus plūstelėjo krau- 
jas. Pajutau gėdą, dėl ko neapsidžiaugiau. Ir pyktį, kas buvo dar blo- 
giau. Siutau ant savęs, bet Žmonės to nesupras, jeigu įniršis išsilies. 

Prasižiojau pasiruošęs pratrūkti žodžių srautu ir vėl užsičiaupiau. 

Neskubėk, perspėjau save apgailestaudamas, kad man draugijos 
nepalaiko Reba. Vargu ar užklydusius į galeriją nustebintų menininkas, 
visur tampantis lėlę. Juk Endį Vorholą jie ištvėrė. 

Lėčiau. Aš pajėgsiu. 

- Norėjau pasakyti, jog pradėjau tapyti neseniai ir nežinau, kaip to- 
kie reikalai tvarkomi. 

Edgarai, liaukis sau muilinęs akis. Puikiai supranti, kas juos do- 
mina. Ne paveikslai, o tuščia tavo rankovė. Tu esi Dailius Vienarankis 
Dailininkas. Nustok pilstyti iš tuščio į kiaurą ir liepk jiems atsiknisti. 

Absurdas, žinoma, bet... 

Bet dabar, kad aš prasmegčiau skradžiai, visi galerijoje susispietė ap- 
link mano darbus. Tuos, kurie grožėjosi panelės Šečet gėlėmis, atviliojo 
smalsumas. Panašias grupeles esu matęs ne sykį, šimtuose statybviečių, 
į kurias vėpsodavo būreliai žioplių, prilipusių prie skylučių tvorose. 

- Aš jums paaiškinsiu, kaip tvarkomi reikalai, - prabilo kitas vyru- 

kas Mičigano įdegiu, atsikišusiu pilvuku, kraujagyslėmis sužydėjusia 
nosimi ir iki kelių nutįsusiais tropinių spalvų marškinėliais. Balti jo ba- 
teliai derėjo prie tobulai sušukuotų žilų plaukų. - Procedūra elementari. 
Susideda iš dviejų etapų. Pirmas: jūs pasakote, kiek norite už šitą. - Jis 
parodė į “Saulėlydį su žuvėdra". - Antras: aš išrašau čekį. 

Pulkelis žmonių prajuko. Darijus Nanucis prie jų neprisijungė. 
Mostu manęs paprašė prieiti. 

- Atleiskit, - kreipiausi į žilaplaukį. 

- Pokerio statymai ką tik pakilo, bičiuli, - kažkas paskelbė, ir vėl 
nuskambėjo juokas. Raudonosis taip pat suprunkštė, bet patenkintas 
neatrodė. 

Aplinkinių reakciją stebėjau tarsi sapnuodamas. 

Nanucis nusišypsojo, atsisuko į galerijos lankytojus, tebežiūrinčius 
į mano paveikslus. 

- Ponai ir ponios, šiandieną ponas Frimentlas neketina nieko par- 
duoti, jis tenori išgirsti nuomonę apie savo darbus. Prašom gerbti jo 
privatumą ir suprasti mano, kaip konsultanto, padėtį. - Įdomu, kokia iš 
tikrųjų toji padėtis, suglumęs paklausiau savęs. - Siūlyčiau jums pasi- 
dairyti į kūrinius, tuo tarpu mudu kuriam laikui užsuksime į tarnybines 
patalpas. - Panelė Okoin, ponas Bruksas ir ponas Kastelanas mielai at- 
sakys į jūsų klausimus. 

- Mano nuomone, su šituo žmogumi jums reikėtų nedelsiant pasi- 
rašyti kontraktą, - išdrožė rūsti moteris, kurios žilstantys plaukai kūp- 
sojo surišti į kuodą, o senyvame, raukšlėtame veide atsispindėjo jaunys- 
tės grožio likučiai. Jos žodžius netgi lydėjo padriki plojimai. Sapno po- 
jūtis sustiprėjo. 

Mūsų linkme grakščiai numygo nežemiškos išvaizdos vaikinas. Ma- 
tyt, jį pasikvietė Nanucis, bet aš nenutuokiau kaip. Tuodu trumpai šnek- 
telėjo, ir jaunuolis išsitraukė šūsnį lipdukų - kiekvienoje ovalo formoje 
žvilgėjo sidabrinė “N"' raidė. Nanucis griebė vieną, pasilenkė prie pirmojo 
paveikslo, bet sudvejojo ir mane apdovanojo priekaištingu žvilgsniu. 

- Jie niekaip neapsaugoti. 

- Mm-hmm... ko gero, ne, - atsakiau vėl nurausdamas. - Aš nė... 
nė nežinau, ką tai reiškia. 

- Darijau, tu susidūrei su tikru Amerikos primityvu, - tarė rūsčia- 
veidė moteris. - Jeigu jis tapo ilgiau nei trejus metus, pavaišinsiu tave 
pietumis “Zorijaus" restorane. Nepagailėsiu ir butelio vyno. 

Ji į mane atsuko raukšlelių išraizgytą, bet vis tiek žavingą veidą. 

- Mere, kai... arba jeigu atsiras, apie ką rašyti, aš būtinai jums pa- 
skambinsiu, - prižadėjo Nanucis. 

- Labai tikiuosi. Aš net neklausiu, kuo jis vardu - matai, kokia esu 

gerutė? - moteris man pamataravo keliais pirštais ir ėmė spraustis pro 
negausią minią. 

- Kam išvis klausti? - pastebėjo Džekas, ir jis, žinoma, buvo teisus. 
Ant visų drobių, kairiajame apatiniame kamputyje, brūkštelėjau savo 
vardą ir pavardę, tvarkingai ir dailiai, kaip kitame savo gyvenime pasi- 
rašydamas važtaraščius, su darbu susijusias paraiškas arba kontraktus: 
Edgaras Frimentlas. 


Nanucis apsiribojo tuo, jog “N"' lipdukus švelniai priglaudė prie de- 
šiniojo viršutinio kiekvieno paveikslo kraštelio - jie priminė etiketes, už- 
klijuotas ant dokumentų segtuvų. Paskui mane su Vajermenu nusivedė 
į savo kabinetą. Pakvietė ir Džeką, bet tas nutarė likti greta paveikslų. 

Galerijos šeimininkas pasiūlė kavos, bet mes jos nepanorome, tuo- 
met paklausė, ar pageidautume atsigerti vandens, ir mudu atsakėme tei- 
giamai. Be to, pasivaišinau keliomis tailenolio kapsulėmis. 

- Kas toji moteris? - pasidomėjo Vajermenas. 

- Merė Ajer. Saulėtos pakrantės meno scenoje sukiojasi nuo neat- 
menamų laikų. Leidžia nemokamą kultūros laikraštį, pavadintą “Boule- 
vard“, kur pilna kandžių kritinių straipsnių. Jis pasirodo kartą į mėnesį, 
per turistinį sezoną išeina sykį į porą savaičių. Merė gyvena Tampoje - 
karste, pasak kai kurių aštrialiežuvių iš mūsų verslo. Dievina naujus vie- 
tinius menininkus. 

- Atrodo velniškai dygi, - murmtelėjo Vajermenas. 

Nanucis patraukė pečiais. 

- Merė visai nebloga. Ji padėjo daugybei meno žmonių. Su šia sri- 
timi gyvenimą susiejo prieš amžinybę. Ir mūsų mieste gerokai pagyvi- 
na prekybą su pašaliečiais. 

- Supratau, - tarė Vajermenas. Apsidžiaugiau, jog bent vienam iš 
mūsų kažkas paaiškėjo. - Ją galima vadinti pagalbininke. 

- Netgi savotiška gide, - pridūrė Nanucis. - Mes stengiamės - kiek 
leidžia jėgos, žinoma, - kad ji būtų patenkinta. 

Vajermenas sulinksėjo. 

- Vakarinėje Floridos pakrantėje gyvuoja žavinga menininkų-gale- 
rijų ekonomika. Merė Ajer, puikiai perpratusi visus niuansus, atitinka- 
mai ją puoselėja. Ir jei kokia “Kerinčio meno“ galerija nutars parduoti iš 
makaronų ir aksominio fono sukurptus Elvio portretus, už kiekvieną 
reikalaudama po dešimt tūkstančių dolerių, Merė... 

- .„sumaišys verteivas su žemėmis. Priešingai negu galvoja snobai 
- Juos atskirsite iš juodų drabužių ir miniatiūrinių mobiliųjų, - mes ne- 
parsidavinėjame. 

- Akmenį nuo širdies jau nuridenote? - nežymiai nusišypsojęs pasi- 
teiravo Vajermenas. 

- Beveik, - atsiliepė Nanucis. - Aš tik sakau, jog Merė suvokia mū- 
sų padėtį. Dauguma galerijų prekiauja gerais kūriniais, kartais net įsta- 
biais. Ieškodami ir augindami naujus menininkus verčiamės per galvas, 
bet pasitaiko, kad kortas sumaišo perdėm pasiturintys klientai. Kalbu 
apie tokius žmones, kaip ponas Kostenca, salėje mostagavęs čekių 
knygele, arba ponios, kurios šunelius nudažo atitinkama, prie naujausių 
jų apdarų derančia spalvą. - Nanucis prašiepė dantis, ir aš galėjau gul- 
dyti galvą, jog panašų jo vypsnį teko regėti nebent vienetams iš turtuo- 
lių pirkėjų padermės. 

Jaučiausi kaip užburtas. Atsidūriau visiškai kitame pasaulyje. 

- Merė rašo atsiliepimus apie kiekvieną naują aplankytą parodą, tai 
yra, apie didžiumą, ir patikėkite manimi, ne visos apžvalgos pašvęstos 
liaupsėms. 

- Tik dauguma... - nutęsė Vajermenas. 

- Be abejo, nes parodos dažniausiai būna vertos dėmesio. Ji per- 
dėm nesiplės pasakodama apie išskirtinius kūrinius, kadangi turistų 
srautams poveikį daro ne jie. Bet apie gerus? O taip. Tarkim, apie pa- 
veikslus, kuriuos bet kas galėtų pasikabinti ant sienos, rodyti svečiams 
ir girtis “Aš juos nusipirkau" nebijodamas pakliūti į nepatogią padėtį. 

Mano požiūriu, Nanucis pateikė tobulą vidutinybės apibrėžimą - 
nupasakotas principas puikiai tiko ir šimtams matytų architektūrinių 
brėžinių, - bet aš vėl nutylėjau. 

- Kaip ir mus, Merę domina nauji vardai meno sferoje. Kada nors, 
pone Frimentlai, jums praverstų su ja pakalbėti. Pavyzdžiui, prieš savo 
parodą. 

- Ar tu sutiktum eksponuotis “Skoto" galerijoje? - manęs paklausė 
Vajermenas. 

Pajutau, kaip išdžiūvo lūpos. Norėjau jas suvilgyti liežuviu, tačiau tas 
pasirodė besąs neką drėgnesnis. Todėl sriūbtelėjau vandens ir atsakiau: 

- Mes baigiam ne nuo tos pradžios. - Patylėjau, leidau sau susiimti. 
Nurijau dar vieną gurkšnį. - Atleiskit. Pradedam ne nuo to galo. Sinjore 
Nanuci, aš viso labo atvažiavau išklausyti jūsų, kaip specialisto, nuomonės. 

Jis atnėrė pirštus nuo krūtinės ir pasilenkė į priekį. Mano ausų būg- 
nelius pervėrė kėdės girgždesys, ankštame kambarėlyje nuskambėjęs 
siaubingai garsiai . Bet vyriškio veide švytėjo maloni šypsena, kuri su- 
šildė 1r jo akis. Nenuostabu, jog “Skoto" galerijai taip puikiai sekėsi pre- 
kiauti paveikslais. Tiesa, tuo momentu buvau tikras, kad Nanucis par- 
davėjo kaukę nusimetęs. Jis persisvėrė virš stalo ir suėmė mane už ran- 
kos - vienintelės išlikusios. 

- Pone Frimentlai, jaučiuosi pagerbtas, bet Nanucių šeimoje sinjoru 
vadinamas tiktai mano tėvas Augustinas. Aš asmeniškai labiau įpratęs 

prie “pono"'. Kalbant apie jūsų paveikslus, jie neblogi. Tiksliau, labai 
geri, atsižvelgus, kiek laiko dirbate. Gal net daugiau negu geri. 

- Bet kodėl? - paklausiau. - Kuo jie ypatingi? 

- Iš kiekvieno potėpio trykštančia tiesa. 

- Didžiumą sudaro saulėlydžiai! Juos tiesiog papildžiau... - kilstelė- 
jau ranką ir vėl ją nusvarinau... - įtaisėliais. 

Nanucis nusijuokė. 

- Kokių bjaurių žodžių jūs prisigaudėte! Iš kur? Iš “New York Ti- 
mes" kultūros puslapių? Klausydamasis Bilio O'Railio? Ir iš vieno, ir iš 
kito? - jis bedė pirštu į lubas. - Lemputė? Įtaisėlis! - patapšnojo sau į 
krūtinę. - Širdies stimuliatorius? Įtaisėlis! - švystelėjo rankas aukštyn. 
Laimės kūdikis galėjo mostaguoti abejomis. - Pone Frimentlai, meskite 
iš galvos atgrasius žodelius. Menas privalo žadinti viltį, o ne abejones. 
Jūsiškes kursto patirties stoka, tačiau jums nederėtų to gėdytis. Paklau- 
sykite manęs. Ar klausotės? 

- Aišku, - patvirtinau. - Tam ir atėjau. 

- Kalbėdamas apie tiesą turiu omenyje grožį. 

- Džonas Kytsas, - įsiterpė Vajermenas. - “Odė graikiškai urnai"'. 
Viskas, ką žinome ir ką mums reikia Žinoti. Banalu, bet gražu. 

Pasilenkęs virš stalo, į mane įsmeigęs akis, Nanucis praleido jo re- 
pliką pro ausis. 

- Mano įsitikinimu, pone Frimentlai... 

- Edgarai. 

- Mano įsitikinimu, Edgarai, meną galima vertinti tik taip. 

Jis šyptelėjo - lyg teisindamasis, dingtelėjo man. 

- Suprantat, aš nenoriu racionaliai gilintis į meną. Nė kiek netrokštu 
jo kritikuoti, dalyvauti simpoziumuose, klausytis aptarimų arba šia tema 
diskutuoti kokteilių pobūviuose - nors dėl savo darbo specifikos kartais 
esu priverstas tuo užsiimti. Žvelgiant į meno kūrinius, man knieti stver- 
tis už širdies ir pajusti, kaip iš po kojų slysta žemė. 

Vajermenas prapliupo kvatoti ir sumostagavo abiem rankomis. 

- O, taip, Viešpatie! - užgiedojo. - Nežinau, ar tas vyrukas salėje 
prarado pusiausvyrą ir stvėrės už širdies, bet mačiau kad jis buvo pa- 
siruošęs griebtis už čekių knygelės. 

- Manau, viduje tikrai prarado, - tarė Nanucis. - Susverdėjo jie visi. 

- Pritariu. - Vajermenas nebesišypsojo. 

“Skoto" savininkas mane tebevarstė įdėmiu žvilgsniu. 

- Užteks šnekėti apie “įtaisėlius"". Man visiškai akivaizdu, ko jūs sie- 
kėte tapydamas daugumą paveikslų: perkurti populiariausią ir labiausiai 
nuvalkiotą temą Floridoje, tropinį saulėlydį. Ieškojote savito būdo, kaip 
išvengti klišės. 

- Aha, teisingai. Mėgdžiojau Dali... 

Nanucis mane nutraukė rankos mostu. 

- Jūsų drobės niekuo neprimena Dali kūrinius. Edgarai, aš neketinu 
su jumis aptarinėti meno mokyklų arba puikuotis sąvokomis, kurios 
užsibaigia “1zmais". Jūs nepriklausote jokiai meno mokyklai, nes nė su 
viena nesate susipažinęs. 

- Užtat daug ką Žinau apie pastatus. 

- Kodėl gi jų netapote? 

Papurčiau galvą. Galėjau prisipažinti, jog tokia mintis man niekada 
nešovė, bet dėl teisybės, derėjo pridurti, kad ji niekuomet neaplankė 
amputuotos rankos. 

- Merė teisi. Jūs iš tikrųjų įkūnijate Amerikos primityvą. Ir nieko 
čia blogo. Prisijungėte prie tokių žmonių, kaip senelė Mozis arba Džek- 
sonas Polokas. Paprasčiau kalbant, Edgarai, jūs talentingas. 

Išsižiojau. Vėl susičiaupiau. Neišmaniau, ką atsakyti. Man padėjo 
Vajermenas. 

- Edgarai, padėkok. 

- Ačiū. 

- Nėra už ką. Beje, jei vis dėlto nuspręsite rengti parodą, labai pra- 
šau pirmiausia kreiptis į “Skotą". Garantuosiu pelningiausią sandėrį ir 
visų, kokį jums pasiūlytų Palm aveniu galerijos. 

- Juokaujate? Atlėksiu čia tiesiu taikymu. 
berniukas iš bažnyčios choro. 

Nanucis atsakė tuo pačiu. 

- Natūralu. Mes tiktai džiaugsimės. Nors nemanau, kad aptiksite 
kokių kliuvinių. Standartinis “Skoto kontraktas, siūlomas naujiems 
menininkams, teužima pusantro puslapio. 

- Pone Nanuci, nė nežinau, kaip jums dėkoti, - sulemenau. 

- Neverta, - atsakė jis. - Aš stvėriaus už širdies - bent tos dalelės, 
kuri man liko - ir pajutau, kaip iš po kojų išsprūsta tvirtas pagrindas. 
Tiesa, kol dar neišėjote... - Nanucis ant stalo susirado bloknotą, kažką 
pabraižė, išplėšė lapelį ir jį padavė man kaip gydytojas, pacientui įtei- 
kiantis receptą. Žodis, užrašytas pakrypusiomis didžiosiomis raidėmis, 
netgi priminė vaistų pavadinimą: LIKVINAS. 

- Kas yra “Likvinas"? - paklausiau. 

- Apsaugos priemonė. Siūlyčiau ja sudrėkinti popierinį rankšluostį 
ir ant baigtų darbų užtepti ploną sluoksnį. Leiskite šiam nudžiūti ir po 
paros užklokite antrą. Tuomet jūsų saulėlydžiai išsaugos ryškumą per 
šimtmečius. - Nanucis rimtai į mane pažvelgė, ir aš pajutau, kaip skran- 
dyje sukirbėjo nerimo kirminas. - Kol kas sunku pasakyti, ar tie pa- 
veikslai nusipelnė ilgaamžiškumo. Bet kas žino? Galbūt jie tikrai to verti. 

Vakarieniavome Merės Ajer paminėtame “Zorijaus" restorane. Prieš 
valgį leidau Vajermenui man nupirkti burbono. Po avarijos stipriu, ne- 
skiestu alkoholiu vaišinausi pirmą kartą, ir jis mane gan keistai paveikė. 
Vaizdas aplinkui ėmė ryškėti, kol pasaulis nugrimzdo į šviesos bei spal- 
vų jūrą. Įvairiausių objektų kampai - durų, langų, netgi sulenktų praei- 
nančių padavėjų alkūnių - tapo tokie aštrūs, kad jie, rodės, skrodė orą, 
iš kurio plyšių tarsi sirupas sunkėsi tamsesnė, tirštesnė atmosfera. Už- 
sakytas kardžuvės patiekalas tirpo burnoje, žali žirneliai traškėjo tarp 
dantų, o creme brelėe buvo pernelyg soti, kad ją pavyktų sudoroti (ir 
pernelyg gardi, kad ją palikčiau). Mūsų trijulė linksmai plepėjo ir nuolat 
kvatojo. Bet aš nekantraudamas laukiau momento, kuomet pietūs užsi- 
baigs. Galvą tebemaudė, nors tvinkčiojimas nuslydo į kaukolės gilumą 
(kaip metalinis rutuliukas, kėglių automate grįžtantis į savo vietą), dė- 
mesį blaškė Centrinę gatvę užkimšę automobiliai. Vis pasigirstantys sig- 
nalai skambėjo irzliai ir grėsmingai. Man knietėjo grįžti į Dumą. Gei- 
džiau išsitiesti ant lovos, šalia į pagalvę atremti Rebą, pasimėgauti įlan- 
kos tamsa ir tykiais kriauklelių kuždesiais. 

Kai padavėjas paklausė, ar mums dar įpilti kavos, Džekas jau šne- 
kėjo praktiškai vienas. Paniręs į hiperjautrumo būseną užfiksavau, jog 
pakeisti vietą reikėtų ne vien man. Nors negalėjau tiksliai pasakyti, ar 
Vajermenas stipriai išbalęs - trukdė blausus restorano apšvietimas ir 
tamsiai rusvas mano draugužio įdegis, - spėjau, kad bičiulio veidas pa- 
blyško kaip reikiant. Negana to, vėl šlapiavo kairioji akis. 

- Atneškit sąskaitą, - paprašė Vajermenas ir išspaudė šypsenėlę. - 
Deja, šventinę vakarienę turėsiu nutraukti. Privalau grįžti pas ponią Yst- 
leik. Tikiuosi, vyručiai, labai neprieštarausite. 

- Žinoma, ne, - atsiliepė Džekas. - Pavalgom dykai ir keliaujam na- 
mo žiūrėti “SportsCenter" kanalą. Argi ne taip sutarėme? 

Jaunuoliui nulėkus į požeminę aikštelę, kur palikome išnuomotą fur- 
goną, mudu su Vajermenu palaukėme jo lauke. Ryškesnėje, iš garažo 
plūstančioje šviesoje naujojo draugo veidą mačiau gerokai aiškiau, bet 
vaizdas man ūpo nepakėlė. Jo skruostai įgavo beveik geltoną atspalvį. 
Pasiteiravau, kaip jis laikosi. 

- Jaučiuosi sveikas drūtas. Užtat poniai Ystleik iškliuvo kelios ne- 
ramios, sumautos naktelės. Ji kvietėsi seseris, savo tėtuką, visus, 1š- 
skyrus viešpatį su viešpačiukais. Sveikatos pablogėjimas kažkaip susijęs 
su prakeikta pilnatimi. Skamba beprotiškai, bet taip jau yra. Mėnulio 
signalai sklinda bangomis, prie kurių prisiderinti geba tik pakrikusi psi- 
chika. Dabar, kai prasidėjo delčia, ponia Ystleik vėl miegos. O tai reiš- 
kia, kad sumerkti akis galėsiu ir aš. Bent jau tikiuosi. 

- Gerai. 

- Edgarai, tavimi dėtas, sprendimus dėl galerijos atidėčiau porai 
dienų. Atsipūsk, bet nesiliauk tapęs. Pastaruoju metu sukaisi kaip vilke- 
lis, bet aš abejoju, ar tau užteks paveikslų... 

Už jo nugaros stūksojo plytelėmis apmūryta kolona. Vajermenas su- 
svirduliavo ir į ją įsirėmė. Jei nebūčiau stovėjęs greta, esu tikras, kad jis 
būtų susmukęs. Burbono poveikis pamažu garavo, bet hipertikrovė, ku- 
rioje skendėjau, neišblėso tiek, kad nepastebėčiau, kas nutiko bičiulio 
akims, jam netekus pusiausvyros. Dešinioji smigo žemyn lyg panūdusi 
žvilgterėti į batus, o šlapiuojančios, krauju pasruvusios kairiosios obuolys 
įniko kilti viršun, kol iš rainelės beliko plonas puslankis. Spėjau pagalvoti, 
jog tai neįmanoma, nes akys negali krypti į priešingas puses. Su sąlyga, 
žinoma, kad jos priklauso sveikiems žmonėms. Staiga jis ėmė slysti. 

Griebiau draugą už peties. 

- Vajermenai? Vajermenai! 

Jis papurtė galvą ir įsispitrijo į mane. Akys buvo savo vietoje, atro- 
dė normalios. Tik kairioji truputį žvilgėjo ir raudonavo. Išsitraukęs no- 
sinaitę Vajermenas nusišluostė skruostą ir prunkštelėjo. 

- Man teko girdėti, kaip žmones užmigdo nuobodūs pliurpalai. Bet 
kad imčiau kirmyti klausydamasis savo tauškėjimo? Grynas absurdas. 

- Tu nekirmijai, 0... pats nežinau, kas tau nutiko. 

- Nekvailiu-uok, šy-yrdel. 

- Ne, rimtai, tavo akys tapo kažkokios keistos. 

- Nes užsimaniau miego, muchacho. - Jis mane apdovanojo išskir- 
tiniu Vajermeno žvilgsniu: galva pakreipta, antakiai pakelti, abipus lūpų 
įsispaudė duobelės, bylojančios kad jam maga nusivaipyti. Bet aš ma- 
nau, bičiulis tiksliai žinojo, apie ką kalbėjau. 

- Ketinau apsilankyti pas gydytoją, - pratariau. - Pasitikrinti magne- 
tiniu rezonansu. Pažadėjau savo draugui Keimenui. Gal norėtum prie 
manęs prisijungti? 

Vajermenas, vis dar atsišliejęs į koloną, ūmai išsitiesė. 

- Ei, Džeko furgonas. Apsisuko mitriai. Pakrutink kojas, Edgarai - 
netrukus išvažiuos paskutinis autobusas į Dumą Ky. 


Pakeliui namo jį vėl užpuolė savotiškas priepuolis, tik dar stipresnis 
nei pirmas. Džekas nieko nepastebėjo, nes dėmesingai vairavo furgoną 
Keisio Ky gatve, pats Vajermenas greičiausiai nė nesuvokė, kad jam 
kažkas atsitiko. Paklausiau jaunuolio, ar būtų galima nusispjaut į Tamia- 
mio kelią, kuris vakarinėje Floridos pakrantėje atstojo neskoningą Cen- 
trinę gatvę ir pasukti į siauresnį, labiau vingiuotą taką. 

- Muchacho, pamažėl tampi ekscentriku, kaip pridera meninin- 
kams, - pareiškė Vajermenas, susikėlęs kojas ant užpakalinės sėdynės. 

Su saugos diržais, berods, pernelyg artimai nedraugavo. - Nespėsim 
apsidairyt, o tu jau nešiosi beretę. - Paskutinį žodį ištarė taip, kad jis ri- 
mavosi su “perpete". 

- Užsikrušk, Vajermenai, - pasiūliau. 

- Visi, kas netingi, dulkino mane, - užtraukė jis su sentimentalia 
nostalgijos gaidele, - bet geriausia jodytis su tavo mama. - Baigęs de- 
klamuoti nuščiuvo. 

Dešinėje pusėje juodą įlanką skrodė mėnulis. Vaizdas hipnotizavo. Įdo- 
mu, paklausiau savęs, ar sugebėčiau nutapyti panoramą, kaip ją regėjau 
pro furgono langą: negiliai po vandeniu plaukiančią sidabrinę kulką? 

Gododamas šias mintis (ir galbūt grimzdamas į snaudulį), virš mė- 
nulio, kuris skendėjo įlankoje, užfiksavau pamėkliškus judesius - Vajer- 
meno atspindį. Akimirkai bemaž įtikėjau, kad bičiulis smaukosi, nes jo 
šlaunys prasiskirdavo ir vėl susiglausdavo, strėnos kilnojosi aukštyn že- 
myn. Vogčiomis pašnairavau į Džeką, tačiau vaikino dėmesį pasiglemžė 
vairavimas, kadangi Keisio Ky kelias įkūnijo vingių simfoniją. Be to, 
Vajermenas sėdėjo praktiškai už jaunuolio ir buvo nematomas net pro 
užpakalinio vaizdo veidrodėlį. 

Pažvelgiau atgal per kairįjį petį. Vajermenas nesimasturbavo. Ne- 
miegojo ir jokių košmarų nesapnavo. Ji apniko traukuliai. Petit, nestip- 
rūs,bet garantuotai traukuliai. “Frimentlo" kompanijoje, pirmuosius de- 
šimt jos egzistavimo metų, dirbo epilepsija sergantis braižytojas, todėl 
atpažinti priepuolio spazmus mokėjau. Vajermeno sėdimajai įsitem- 
piant, liemuo šastelėdavo aukštyn per keturis, penkis colius. Kai raume- 
nys atsipalaiduodavo, kūnas vėl suglebdavo. Ant pilvo nuleistos rankos 
nepaliaujamai virpčiojo. Lūpos čepsėjo, tarytum jis būtų skanavęs kaž- 
kokį gardėsį. Akių obuoliai vėl nuklydo į priešingas puses, kaip ir tuo- 
met, kai mudu stovėjome šalia požeminės aikštelės. Žvaigždžių šviesos 
nutviekstas veidas bei akys (viena nukreipta apačion, kita - viršun) at- 
rodė taip keistai ir šiurpiai, kad nerandu žodžių, kuriais galėčiau nupa- 
sakoti savo įspūdžius. Pro kairįjį burnos kraštelį nutįso seilių gija; iš kai- 
riosios akies ant pasišiaušusios Žandenos nuvarvėjo ašara. 

Priepuolis tęsėsi daugmaž dvidešimt sekundžių, kol pagaliau užsi- 
baigė. Jis sumirksėjo, ir akys grįžo ten, kur joms priklausė būti. Minutę 
dvi Vajermenas tylėjo. Pamatęs, kad į jį žiūriu, sumurmėjo: 

- Mielai išlenkčiau dar vieną taurelę arba pasimėgaučiau šokoladiniu 
saldainiu su riešutų sviestu. Bet šį vakarą skanėstų teks atsisakyti, ar ne? 

- Taip, jei naktį norėsi išgirsti, kaip ji tave kviečia, - pritariau su vil- 
timi, kad mano balsas skambėjo nerūpestingai. 

- Priešais pasirodė tiltas į Dumą Ky, - pranešė Džekas. - Beveik 
pasiekėme namus. 

Vajermenas atsisėdo ir pasirąžė. 

- Dienelė buvo velniškai šauni, bet aš, vyručiai, labai apsidžiaugsiu 
išvydęs savo lovą. Che, matyt, senstu. 


Nors koja nutirpo, išlipau iš furgono ir palaukiau, kol jis atidarys 
greta vartų įmontuotą geležinę dėžutę, kurioje slypėjo moderni apsau- 
gos sistemos klaviatūra. 

- Vajermenai, ačiū, kad važiavai kartu su manimi. 

- Nėra už ką. Bet jei padėkosi dar kartą, muchacho, užvošiu tau į 
marmūzę. Atleisk, bet nesusivaldysiu. 

- Malonu, kad perspėjai. 

Jis nusijuokė ir patapšnojo man per petį. 

- Edgarai, tu neblogas vyrukas. Turi savo stilių, niekada nedejuoji 
ir puikiai subines bučiuoji. 

- Žavinga. Tuojau paleisiu dūdas. Klausyk... 

Nedaug trūko, jog būčiau išklojęs, ką regėjau automobilio salone. 
Galų gale nutariau palaikyti liežuvį už dantų. Neaišku, teisingai apsi- 
sprendžiau ar ne, žinojau tik tiek, kad jo laukė ilga naktis Elizabetos 
Ystleik kompanijoje. Negana to, mano smegeninės gelmes tebedilgino 
peršuliai. Taigi dar sykį paprašiau leisti surengti dvigubą pasimatymą su 
gydytoju. 

- Aš pagalvosiu, - prižadėjo Vajermenas. - Ir savo sprendimą būti- 
nai tau pranešiu. 

- Per ilgai nelauk, nes... 

Jis pakėlė ranką, mostu mane užčiaupdamas. Bent kartą nesišypsojo. 

- Užteks, Edgarai. Vienam vakarui užteks, gerai? 

- Kaip pasakysi. - Palydėjau bičiulį žvilgsniu ir grįžau į furgoną. 

Džekas klausėsi radijo, kurtinančiai transliuojančio “Bėglį"'. Vaiki- 
nas pasilenkė ketindamas pritildyti imtuvą, bet aš jam neleidau. 

- Ne, nereikia. Verčiau pagarsink. 

- Tikrai? - Jis susuko vairą, ir automobilis nuriedėjo keliu. - Šauni 
grupė. Esat ją girdėjęs anksčiau? 

- Džekai, juk čia “Styx"". Denis DeJangas? Tomis Šo? Kur tu lindė- 
jai visą gyvenimą? Urve? 

Jaunuolis kaltai šyptelėjo. 

- Man labiau prie širdies kantri muzika. Dar labiau patinka seno- 
sios populiarios dainos. “Žiurkių šutvė".* 

Žinia, kad vaikis svaigsta nuo Dyno ir Frenko, privertė mane spė- 
lioti, ar visa tai vyksta iš tikrųjų. Ir kaip, paklausiau savęs, aš prisime- 
nu, jog Denis DeJangas su Tomiu Šo priklausė “Styx" grupei - pas- 
*Būrelis draugų, populiarių JAV pramogų pasaulio atstovų - Frenkas Sinatra, Dynas 


Martinas, Semis Deivis Jaunesnysis, Merlina Monro, Lorena Bekol, Hamfris Bogartas 
ir kiti. 

tarasis netgi sukūrė dainą, šiuo metu griaudėjančią per furgono kolonė- 
les, - bet kartais nepajėgdavau atgaminti buvusios žmonos vardo? 


Svetainėje, prie telefono prijungtame autoatsakiklyje mirksėjo abi 
lemputės: viena informavo, jog man kažkas skambino, kita bylojo, kad 
juostelė užpildyta. Bet ĮRAŠYTŲ PRANEŠIMŲ ekranėlyje teišvydau 
skaičių “1*. Svarsčiau, ką daryti, apimtas negeros nuojautos. Lyg to 
būtų maža, skausmingas, galvą slegiantis sunkumas pasislinko arčiau 
kaktos. Palikti tokias ilgas Žinutes galėjo tik du žmonės, Pema arba Ilzė, 
bet aš numaniau, kad, abiem atvejais, juos įjungęs gerų naujienų nesu- 
lauksiu. Penkių minučių nereikia, idant pasakytum: nieko baisaus, pa- 
skambinsi, kai galėsi. 

Pasidomėsi, kas skambino, rytoj, sau tariau, tačiau baugštus balse- 
lis (nė nežinojau, kad jis priklausė mano minčių choro repertuarui - tur- 
būt atsirado visai neseniai) paragino tuo neapsiriboti ir pasiūlė ištrinti 
pranešimą jo neišklausius. 

- O, taip, žinoma, - suburbėjau. - Vėliau, kai su manimi susisieks 
tas pats žmogus, galėsiu paaiškinti, jog autoatsakiklį suėdė šuo. 

Nuspaudžiau mygtuką su užrašų ĮJUNGTI. Gyvenime pasitaiko 
momentų, kai esame kažkuo įsitikinę, bet tikrumo jausmą staiga išblaš- 
ko netikėtumas. Taip nutiko ir man. Žinutę įrašė ne Pema ar Ilzė. Ki- 
mus, gargždokas balsas, sklindantis iš autosakiklio, priklausė Elizabetai 
Ystleik. 

- Sveiki, Edgarai, - pasilabino ji. - Tikiuosi, popietė buvo vaisinga, 
ir judu su Vajermenu puikiai praleidote vakarą. Kaip aš pati su panele... 
užmiršau vardą, tačiau ji labai maloni. Beje, atkreipkite dėmesį, kad jū- 
sų vardą prisiminiau. Kol kas mėgaujuos vienu iš prašviesėjimo laiko- 
tarpių. Aš juos nepaprastai branginu, bet tokiais momentais mane ap- 
ima liūdesys. Jaučiuosi lyg sklandytuve, kurį gūsiai iškelia virš žemę 
apklojusios miglos. Viską aplinkui regi kuo aiškiausiai, bet žinai, kad 
vėjas nurims, ir lėktuvėlis vėl panirs į rūką. Suprantat, ką sakau? 

Kuo puikiausiai. Mano padėtis vis gerėjo, bet aš neužmiršau pasau- 
lio, kuriame atsigaivelėjau po avarijos, kuriame žodžiai skambėjo be- 
prasmiškai, o prisiminimai atrodė išsibarstę kaip audros apversti lauko 
baldai, kuriame su žmonėmis mėginau bendrauti jiems smogdamas ir 
tejaučiau baimę bei įniršį. Iš tokios būsenos išsivaduoti gali, bet vėliau 
niekaip nepavyksta atsikratyti įsitikinimo, kad realybę dengia plėvelė, 
regis, nuausta iš voratinklio gijų. Ir kas slypi už jų raizginio? Chaosas. 
Beprotystė. Tikroji tiesa. Raudona tiesa. 

- Pakaks šnekėti apie save. Skambinu, nes noriu paklausti. Edgarai, 
jūs užsiimate kūryba dėl pinigų ar tikite menu vardan meno? Beveik ne- 
abejoju, kad pateikiau šitą klausimą, kai mudu susitikome, tačiau nepa- 

menu atsakymo. Jei neklystu, teisingas yra antras variantas - menas var- 
dan meno, - antraip Duma jūsų nepasikviestų. Bet jeigu čia užsibūsite... 

Jos toną atmiešė nerimas. 

- Edgarai, esu tikra, kad mudu palaikysime šaunius kaimyniškus 
santykius, bet jums derėtų imtis atsargumo priemonių. Jūs turite duk- 
rą, ir ji pas jus viešėjo, ar ne? Rodos, prisimenu, kaip man mojavo. Ža- 
vutė blondinė? Galbūt ją maišau su savo seserimi Hana - Žinau, retsy- 
kiais taip atsitinka, - bet, šiuo atveju, veikiausiai neapsirinku. Jei ruošia- 
tės ilgėliau gyventi saloje, nieku gyvu čia nebekvieskite dukters. Jokio- 
mis aplinkybėmis. Dumoje Ky dukroms nesaugu. 

Neatplėšiau akių nuo autoatsakiklio. Nesaugu. Anksčiau sakė, kad 
šita vieta dukroms nepalanki, bent aš taip prisiminiau. Ar tuodu perspė- 
jimai reiškė vieną ir tą patį? 

- Dar pora žodžių apie jūsų kūrinius. - Jaučiau, kad ji truputį pri- 
dususi. Ir šnekėjo atsiprašančiu tonu. - Menininkui niekas neaiškina, ką 
daryti; tiksliau negalima aiškinti, vis dėlto... o, varge... - pauzę užpildė 
duslus, karkiantis kosulys, būdingas visą gyvenimą rūkančiam žmogui. 
- Apie tokius dalykus sunku kalbėti tiesiai šviesiai... netgi nežinia, kaip 
juos išsakyti... bet, Edgarai, nesupyktumėt, jeigu jums duočiau patari- 
mą? Kaip meno vertintoja - kūrėjui? Jūs nieko prieš? 

Sustingęs lūkuriavau. Iš aparato nesklido jokie garsai. Man kilo įta- 
rimas, kad užsibaigė juostelė. Po kojomis tyliai kuždėjosi kriauklelės, ta- 
rytum viena kitoms atskleisdamos paslaptis. Ginklas, vaisius. Ginklas, 
vaisius. Galop ji vėl prabilo: 

- Jeigu “Skoto" arba “Avenidos" valdytojai pasisiūlytų surengti jū- 
sų darbų parodą, primygtinai raginčiau sutikti. Pradžiugintumėte kitus, 
be abejo, bet svarbiausia, kad iš Dumos išvežtumėte kuo daugiau savo 
paveikslų. Ir kuo greičiau. - Elizabeta giliai įkvėpė, kaip moteris, keti- 
nanti užsiimti varginančia, nuobodžia namų ruoša. Sprendžiant iš bal- 
so, tuo momentu jos protas buvo visiškai blaivus ir skaidrus. - Neleis- 
kite jiems susikaupti. Štai, koks mano patarimas, geranoriškas ir nesle- 
piantis, hmm... jokių asmeninių paskatų? Taip, būtent. Menininkas, 
Dumoje kaupiantis savo kūrinius, primena pernelyg įkrautą akumulia- 
torių, kuris bet kada gali sprogti. 

Aš nežinojau, ar Elizabetos žodžiuose glūdėjo tiesa, tačiau supra- 
tau, ką ji turėjo omenyje. 

- Kodėl taip derėtų elgtis, paaiškinti negalėčiau, bet į patarimą siū- 
lyčiau įsiklausyti... - mano intuicija nelauktai sušnabždėjo, jog dabar po- 
nia Ystleik pamelavo. - Jei išties tikite, kad menas privalo egzistuoti, 
vardan paties meno, vadinasi, jums reikšmingas yra pats tapymo pro- 
cesas, teisingai? - nūnai jos intonacijoje buvo girdėti kažkas panašaus į 

meilikavimo gaidas. - Net jeigu jums nereikia paveikslų parduoti, sie- 
kiant užsidirbti pragyvenimui... juk dailininkams knieti savo darbais pa- 
sidalinti... dovanoti juos pasauliui, tiesa? 

Iš kur man žinoti, kas rūpi dailininkams? Tik šiandieną sužinojau, 
kaip užbaigtas drobes apsaugoti nuo aplinkos poveikio. Aš viso labo te- 
su... kaip ten sakė Nanucis ir Merė Ajer? Amerikos primityvas. 

Įsivyravo tyla. Pagaliau: 

- Ką gi, užteks. Ką norėjau, pasakiau. Edvardai, jei ketinate čia likti, 
prašau apmąstyti mano žodžius. Beje, nekantraudama laukiu, kada vėl 
man paskaitysite. Tikiuosi išgirsti daugybę eilėraščių. Bus labai malonu. 
Kol kas sudie. Dėkui, jog išklausėte senos moters. - Po pauzės pridūrė: 
- Stalas prateka. Ne kitaip. Man taip apmaudu. 

Luktelėjau dvidešimt, trisdešimt sekundžių. Nusprendžiau, kad ji 
užmiršo padėti ragelį, ir ištiesiau ranką link STOP mygtuko, Elizabeta 
vėl prabilo. Tepasakė keturis žodžius, kurie skambėjo visai ne į temą, 
kaip ir frazė apie pratekantį stalą, vis dėlto pajutau, kaip rankų oda nu- 
ėjo pagaugais, ir ant sprando piestu pasistojo gyvaplaukiai. 

- Mano tėvas buvo akvalangininkas, - pabrėžtinai aiškiai ištarė Eli- 
zabeta Ystleik. Sakinį lydėjo spragtelėjimas, kokį išgauna ant telefono 
aparato nuleidžiamas ragelis. 

- Daugiau žinučių nėra, - pranešė automato balsas. - Juostelė už- 
pildyta. 

Akimirką kitą stovėjau spoksodamas į autoatsakiklį, mąsčiau, ar ne- 
reikėtų ištrinti įrašo, bet galiausiai nutariau jį išsaugoti ir leisti pasiklau- 
syti Vajermenui. Nusirengiau, išsivaliau dantis ir atsiguliau. Tysojau 
tamsoje, galva švelniai tvinkčiojo, po namu kriauklelės murmėjo pasku- 
tinius Elizabetos žodžius: Mano tėvas buvo akvalangininkas. 


ŠEIMOS PORTRETAS 


Kuriam laikui įvykių eiga sulėtėjo. Kartais taip atsitinka. Arbatinukas 
užverda, bet, vandeniui nespėjus išsilieti, ugnį primažina kažkieno ranka 
- Dievo, likimo, atsitiktinio pašaliečio. Sykį apie tai užsiminiau Vajermc- 
nui, o šis paskelbė, esą gyvenimas primena penktadienį muilo operoje. 
Jis sužadina iliuziją, kad mūsų laukia laiminga pabaiga, deja, pirmadie- 
nis pametėja eilinę mėšlo porciją. 

Maniau, mudu nukeliausime pas gydytoją ir išsiaiškinsime, kokios 
bėdos jį kankina. Galvojau, jog Vajermenas man atskleis, kodėl bandė 
nusišauti, ir kaip žmogus išgyvena po šūvio į galvą. Atsakymas, ko gero 
skambėtų: “Išgyvena, bet vėliau neišvengia traukulių ir problemų, skai- 
tant smulkų šriftą". Tikėjausi iš jo išgirsti paaiškinimą, kodėl Elizabetai 

Ystleik taip knietėjo, kad Ilzė laikytųsi atokiau nuo salos. Ir svarbiausia: 
tikinau save, esą pats spręsiu, ką Edgaras Frimentlas, didysis Ameri- 
kos primityvas, turėtų veikti ateityje. 

Nė vienas mano noras neišsipildė, bent jau artimiausiu metu. Gyve- 
nime nestinga pokyčių, ir galutiniai jų rezultatai retsykiais prilygsta ga- 
lingam driokstelėjimui, bet tiek muilo operose, tiek tikrovėje įkandin 
sprogmens dažniausiai driekiasi ilga padegamoji virvelė. 

Vajermenas sutiko nuvažiuoti pas gydytoją ir “pasitikrinti makau- 
lę", bet ne anksčiau kaip kovą. Nes vasarį nestokos veiklos. Kitą sa- 
vaitgalį į visas ponios Ystleik buveines ims keltis žiemą atostogaujantys 
individai - tuos žmones bičiulis vadino “mėnesiniais"", tarytum kalbėtų 
apie menstruacijų ciklą, o ne nuomininkus. Pirmosios kregždės jam 
patiko mažiausiai - Godfriai iš Rodailendo, dar žinomi, kaip Džo, ir Rita 
Piktieji Šunys. Toji porelė atskrisdavo kiekvieną žiemą ir dešimčiai sa- 
vaičių apsistodavo name, iškilusiame arčiausiai Elizabetos Ystleik rezi- 
dencijos. Mudu su Ilze matėme ženklą, perspėjantį apie jų rotveilerius 
ir pitbulius. Džo Piktasis Šuo kitados tarnavo “žaliųjų berečių" gretose, 
pranešė man Vajermenas nutaisęs toną, kuriuo leido suprasti, jog nieko 
daugiau pridėti nereikia. 

- Ponas Diriskas netgi nekiša nosies iš savo automobilio, kai jiems 
pristato siuntinius. - Bičiulis kalbėjo apie linksmą, apkūnų J.V. pašto tar- 
nybos atstovą, dirbantį pietiniame Keisio Ky gale ir visoje Dumoje. Mes 
sėdėjome ant ožių malkoms pjauti, priešais Piktųjų Šunų būstą. Iki God- 
frių atvykimo buvo likusios viena, dvi dienos. Nuo drėgmės žvilgėjo ro- 
žinis, sutraiškytom kriauklelėm nusėtas įvažiavimo takas. Vajermenas 
įjungė purkštuvus. - Paketą mesteli šalia pašto dėžutės stulpo, nuspaudžia 
signalą ir papusto ratus į E! Palacio. Ar aš jį kaltinu? Anaiptol. 

- Vajermenai, pašnekėkim apie gydytoją... 

- Kovą, muchacho, ne vėliau, kaip prieš vidurį mėnesio. Pažadu. 

- Tu paprasčiausiai bandai išsisukti. 

- Nieko panašaus. Tiesiog darbų turėsiu iki kaklo. Būtent vasarį. 
Pernai jis mane truputį išmušė iš vėžių, bet tai nepasikartos. Negali pasi- 
kartoti, nes vargu ar šįmet ponia Ystleik sugebės ištiesti pagalbos ranką. 
Piktieji Šunys bent jau žinomi, priklauso nuolatiniams poilsiautojams. 
Kaip ir Bomgartenai. Toji šeimynėlė man simpatiška. Tėvai ir du vaikai. 

- Mergaitės? - paklausiau atsiminęs, AP Elizabeta baiminasi, kad 
į Dumą neatklystų dukros. 

- Ne. Berniūkščiai, kuriems ant Ešių užrašyta: IŠKRĖTĖME 
JUMS GERĄ POKŠTĄ, BET PRAŠYTUME ANT MŪSŲ NEGRIEŽTI 
DANTITES. Likusiuose keturiuose namuose apsistos nauji žmonės. Vi- 
liuosi, kad kiekvieną dieną jie nerengs vakarėlių ir kasnakt nešėlios, bet 
kas žino, kaip ten bus? 

- Taip, gali sulaukt ir pasiutėlių. Tikikėmis, “Slipknot" diskus jie 
paliks namuose. 

- Ką "Slipknot" groja? 

- Abejoju, ar tau norėsis sužinoti, ypač tuomet, kai plušėsi iki są- 
monės netekimo. 

- Nesijaudink, ištversiu. Muchacho, Vajermenas tik aiškina, koks 
Dumoje Ky būna vasaris. Man teks rūpintis viskuo, pradedant nelai- 
mingais atvejais, pavyzdžiui, jei vieną iš Bomgartenų vaikių įgels medū- 
za, baigiant tuo, kad Ritai iš piktųjų šunų padermės ieškosiu ventiliato- 
riaus, skirtą jos senolei, kurią tuodu savaitei vėl nugrūs į miegamąjį. 
Manai, sukriošusi ponia Ystleik? Aš esu regėjęs meksikietiškas, Miru- 
siųjų dieną Gvadalaharos gatvėmis tampomas mumijas, kurios atrodė 
geriau negu Piktųjų Šunų močiutė. Ji nekalba, o tardo - “Ar atnešei 
man sausainį?“" - arba konstatuoja - “Rita, man reikia rankšluosčio, nes 
sulig paskutiniu pirstelėjimu kažką išstenėjau". 

Pratrūkau kvatoti. | 

Vajermenas sportinio batelio nosimi perbraukė kriaukles, taip nu- 
piešdamas šypseną. Mudviejų šešėliai nudriko ant Dumos Ky kelio, as- 
faltuoto ir lygaus. Tik šioje vietoje, suprantama. Tolėliau į pietus padėtis 
buvo kitokia. 

- Jei tave domina, ventiliatorių galima įsigyti “Deno ventiliatorių pa- 
saulyje“. Argi ne nuostabus pavadinimas? Pasakysiu dar šį tą: man pa- 
tinka spręsti problemas. Gesinti gaisrelius. Dumoje Ky Žmonėms sutei- 
kiu gerokai daugiau džiaugsmo negu teismo salėse. 

Bet nepraradai gebėjimo nukreipti pokalbį nuo tau nemalonios te- 
mos, pagalvojau. 

- Vajermenai, pas gydytoją, kuris ištikrins tavo akis ir kaukolę, pa- 
teksime per pusvalandį... 

- Klysti, muchacho, - kantriai atsakė jis. - Neduok Dieve, jei tave 
užklups prakeikta angina - šiuo metų laiku užtruksi mažiausiai porą va- 
landų, kol prisikasi bent iki mobilaus medicinos punkto. Dar pridėk va- 
landą kelionei, ar net daugiau, nes dabar į Floridą atplūsta šilumos 1šsi- 
ilgę poilsiautojai, ir nė vienas jų nenutuokia, kur važiuoja. Iš viso, trys 
valandos, kurių iššvaistyti neturiu teisės. Tik ne tuomet, kai 17-ajame 
manęs laukia susitikimas su kondicionierių meistru. Į 27-ąjį ateis vyru- 
kas, privalantis užsirašyti skaitiklių parodymus. Šitame reikia prijungti 
kabelinę televiziją, su sąlyga, kad “prijungėjas" teiksis pasirodyti. - Va- 
jermenas dūrė pirštu į gretimą namą, pažymėtą numeriu 39. - Iki kovo 
penkioliktos jame gyvens jaunikliai iš Toledo, ir jie moka papildomus 
septynis šimtus “žalių"" už Wi-Fi, nors aš neįsivaizduoju, ką tai reiškia. 

- Ateities bangą, štai ką. Man ją parūpino Džekas. Bangą ateities, 
kuomet visi prievartaus tėvus ir peiliais badys motinas. 

- Gera eilutė. Arlas Gatris, “Alisos restoranas" 1967-ieji. 

- Filmas, berods, pastatytas 1969-aisiais. 

- Ką gi, viva* ateičiai, kuri žada motinų niekinimą ir prancūzpalai- 
kių išnaikinimą. Vienaip ar kitaip, aš būsiu labiau užsiėmęs nei vienako- 
jis, dalyvaujantis subinių spardymo varžybose. Ir dar... Edgarai, tu ži- 
nai, kad mane ne vien žlibins senamadišku gydytojų žibintuvėliu. Nuo 
jo viskas tiktai prasidės. 

- Bet jei tau būtina... 

- Kurį laiką išgyvensiu. 

- Aha, ir todėl kiekvieną popietę eiles tenka skaityti man. 

- Sumautas kanibale, šiek tiek poezijos tau nepakenks. 

- Neabejoju. Bet ir /4 žinai, kad turėjau omenyje ką kitą. - Ne pir- 
mą sykį pagalvojau, jog tokių kaip Vajermenas žmonių, nuolat atsikal- 
binėjančių, bet manęs nesupykdančių, per savo sąmoningą suaugusiojo 
gyvenimą esu sutikęs vos keletą. Tikras išsisukinėjimo genijus. Kartais 
visus nuopelnus priskirdavau jam; retsykiais spėdavau, kad mano nuo- 
laidumą nulėmė avarija; bet pasitaikydavo momentų, kai manydavo, jog 
teisingi yra abu variantai. 

- Tavo žiniai, aš galiu skaityti. Priešokiais. Etiketes ant vaistų bu- 
teliukų, telefono numerius, panašias smulkmenas. Man to užtenka. Ap- 
silankyti pas daktarą prižadu, todėl apmalšink savo maniją spręsti visas 
pasaulio bėdas. Jėzau, tu veikiausiai išvarei žmoną iš proto. - Pažvaira- 
vęs į mane tarstelėjo: - Oi. Vajermenas užmynė ant nuospaudos? 

- Pasirengęs iškloti, iš kur ant tavo smilkinio atsirado apvalus ran- 
delis? Muchacho? 

- Taškas tavo naudai. Labai atsiprašau. 

- Kertas Kobeinas. 1993-ieji. Apytikriai. 

- Nejaugi? - bičiulis sumirksėjo. - Aš maniau, jog 95-ieji. Deja, ro- 
ko muzikos nebesuseku. Vajermenas sensta, tenka pripažinti liūdną tie- 
są. Kalbant apie traukulius... atleisk, Edgarai, man tuo sunku patikėti. 

Bet jis tikėjo. Mačiau iš akių. Nespėjus man atsiliepti, Vajermenas 
nušoko nuo ožio ir mostelėjo šiaurės pusėn. 

- Ei! Baltas furgonas! Regis, atvyksta kabelinės televizijos pajėgos! 


Kai Vajermenas išklausė autoatsakiklio juostelę ir paskelbė nenutuo- 
kiąs, apie ką Elizabeta Ystleik šnekėjo, nusprendžiau, jog bičiulis neme- 
luoja. Kaip ir anksčiau, jis galvojo, kad nerimas dėl mano dukrų kažkaip 
susijęs su seniai mirusiomis jos seserimis. Be to, užtikrino neturįs nė 
menkiausio supratimo, kodėl £/ Palacio šeimininkė ragino nekaupti pa- 
veikslų saloje. Prisipažino, kad keistas prašymas glumina jį patį. 


*Valio (isp.). 

Netrukus atsikraustė Džo ir Rita Piktieji Šunys; ausų būgnelius ėmė 
erzinti nuolatinis, iš jų Žvėryno sklindantis lojimas. Prisistatė ir Bomgar- 
tenai; nuo šiol dažnai praeidavau pro jų berniukus, paplūdimyje svai- 
dančius lėkštę. Kaip Vajermenas sakė, tuodu tryško sveikata, atrodė 
patrauklūs ir mandagūs, vienas buvo vienuolikos metų, kitas - gal try- 
likos. Dėl išvaizdžių sudėjimų netolimoje ateityje abu sukels (arba jau 
kėlė) krizenimo priepuolį tarp merginų, priklausančių sportininkų palai- 
kymo komandoms. Kai linguodavau pro šalį, jie visada pasiūlydavo 
kartelį kitą švystelėti lėkštę, o vyresnysis, Džefas, paprastai, mane drą- 
sindavo šūksniais: “Oho, pone Frimentlai, šaunus metimas!" 

Į namą, stūksančiame į pietus nuo Didžiojo Rožinuko, įsikėlė po- 
relė, turinti sportinį automobilį, ir pavakariais, kai žmonės mėgaujasi 
kokteiliais, vėjas atnešdavo erzinantį Tobio Kyto miauksėjimą. Jau ver- 
čiau jie klausytųsi “Slipknot", neretai ateidavo mintis man į galvą. Ket- 
vertukas jaunuolių iš Toledo paplūdimyje mėgo lenktyniauti golfomobi- 
liais - kai nežaisdavo tinklinio ir neplaukdavo žvejoti. 

Vajermenas užsivertė darbais. Laimei, atsirado pagalbininkų. Mudu 
su Džeku talkininkavome, kai teko pravalyti užsikimšusius Piktųjų Šunų 
purkštuvus. Dar po kelių dienų padėjau nuo kopos nustumti smėlyje 
užstrigusį golfomobilį, kurį baudėsi pasiglemžti potvynis - svečiai iš 
Toledo jį paliko, nes užsigeidė iš namų pasiimti alaus. Klubikaulis tebe- 
gijo, tačiau vienintelei mano rankai jėgų nestigo. 

Nors koją vis dar maudė, Didžiųjų Pasivaikščiojimų paplūdimyje 
neatsisakydavau. Kai kuriomis dienomis iš senkančių savo atsargų tu- 
rėdavau prigriebti kelias nuskausminamųjų tabletes - tuomet, kai vėlyvą 
popietę užslinkdavo rūkas, iš pradžių šalta drobule užklodamas įlanką ir 
galiausiai apmuturiuodamas namus. Bet dažniausiai vaistų neliesdavau. 
Vasarį Vajermenas retai kada įsitaisydavo šezlonge ir gurkšnodavo žalią 
arbatą, užtat Elizabetą Ystleik visuomet rasdavau £/ Palacio svetainėje, 
ir ji, paprastai, atsimindavo mano vardą. Kur nors netoliese gulėdavo 
poezijos tomelis. Nebūtinai Keiloro “Geros eilės"', nors šitos jai patiko 
labiausiai. Man, beje, taip pat. Viljamas Mervinas, Anė Sekston, Ro- 
bertas Frostas... žavu. 

Vasarį ir kovą perskaičiau daugiau knygų nei per keletą metų - 
krimtau romanus, apsakymus, surijau tris publicistinius kūrinius, nag- 
rinėjančius, kaip mums išpuolė galvos skausmas, vadinamas Iraku 
(apibendrinus, viskuo kaltas vienas individas, prieš kurio pavardę pui- 
kavosi inicialas “V", o pašonėje sukiojosi šmikis viceprezidentas, vardu 
Dikas). Bet daugiausiai laiko skyriau tapymui. Dirbau kiekvieną popietę 
ir vakarą, kol nebepakeldavau rankos. Tapiau paplūdimį, jūros peizažą, 
natiurmortus ir saulėlydžius, saulėlydžius, saulėlydžius... 

Tačiau padegamoji virvelė tebesmilko. Karštis atlėgo, bet neišgara- 
vo. Ledinuko Brauno byla gal ir netapo sprogimu, visgi ji akivaizdžiai 
pademonstravo, kas laukia ateityje. Be to, šie įvykiai prasidėjo tiktai Va- 
lentino dieną. Geriau pagalvojus, klaikiai ironiška. 

Klaikiai. 


Kas: jeitaipmergyt88 
Kam: EFri19 
10:19 
Vasario 3 
Tėveli, džiaugiuosi, jog tavo paveikslams parodė “liuks"! 
Valiooo! Jeigu galerija ISTIES surengs tavo parodą, įsigysiu bilie- 
tą į artimiausią reisą ir išdygsiu prieš tave pasipuošusi “gun- 
dančia suknele" (patikėk, tokią turiu). Kol kas privalau likti vie- 
toje ir mokytis iki nukritimo, nes tikiuosi - tai paslaptis - nu- 
stebinti Karsoną, kai balandį prasidės pavasario atostogos. “Ko- 
libriai" dainuos Tenesyje ir Arkanzase (jis sako, kad gastrolės ga- 
li tapti puikios karjeros pradžia). Jei sėkmingai išlaikyčiau žie- 
mos sesiją, galbūt Memfyje arba Litl Roke, galėčiau prie jo pri- 
sijungti. Ką pasakysi? 

Ilzė 


Mano nuogąstavimai, susiję su baptistu kolibriu, neišblėso, ir aš ga- 
lėjau pasakyti, kad ji prašosi nemalonumų. Bet jeigu Ilzė sau į porą pa- 
sirinko ne tą žmogų, lai susipranta anksčiau negu vėliau. Taigi, melsda- 
mas Dievo, jog pats nesuklysčiau, išsiunčiau dukrai elektroninę žinutę, 
atsakiau, esą mintis visai nebloga, jei tik ji nesusikirs rašydama kursinį 
darbą. (Pareikšti mylimai jaunėlei, kad savaitės trukmės išvyka su vai- 
kinų - nors minėtąjį jaunuolį ir globojo užkietėję baptistai, - buvo puikus 
sumanymas, niekaip neprisiverčiau.) Motinai pasakoti apie savo planus 
gal ir nederėtų, pridūriau. Į perspėjimą ji sureagavo žaibiškai. 


Kas: jeitaipmergyt88 
Kam: EFril9 

12:02 

Vasario 3 


Tėveli brangiausiasis: nejau galvoji, kad man atsisuko visi 
sumauti VARZTELIAI? 
Ilzė 

Ne, aš taip negalvojau. Bet nusigavusi į Litl Roką ir pamačiusi, kad 
jos tenoriukas horizontalioje padėtyje džiazuoja su kuria nors iš altų, 
manoji Jeitaipmergyt labai nusimintų. Tokiu atveju, motinai atskleistų 
viską, išklotų apie sužieduotuves, papasakotų kitas smulkmenas; Pema, 
žinoma, iškalbingai įvertintų manąją psichikos būklę. Aš ir pats suabe- 
jojau, ar išsaugojau sveiką protą, bet galop nutariau savęs nebekamuoti. 
Auginant atžalas, kartais tenka priimti keisčiausius sprendimus. Ir tuo- 
met belieka viltis, kad jie pasiteisins, o vaikams nieko baisaus nenutiks. 
Tėvystės menas yra sudėtingiausias iš visų, kurie neatsiejami nuo 1m- 
provizacijos. 

Vieną klausimą norėjau aptarti su Sende Smit, nekilnojamo turto 
agente. Autoatsakiklyje Elizabeta minėjo, kad veikiausiai tikiu menu var- 
dan meno, antraip Duma manęs nepasikviestų. Iš Sendės man reikėjo 
išgirsti patvirtinimą, jog, vietoj kvietimo, gavau blizgančią brošiūrą, kuri 
dalinama potencialiems storakišeniams nuomotojams visose Jungtinėse 
Valstijose. Gal net visame pasaulyje. 

Atsakymas mane nustebino, bet meluočiau teigdamas, esą pasiju- 
tau pritrenktas. Tais metais gera atmintimi pasigirti negalėjau. O kur dar 
troškimas įsivaizduojamą įvykių eigą laikyti tikrove; mes visi linkę per- 
maišyti praeities kortų malką. 


Kas: Smitagent9505 
Kam: EFri19 

14:17 

Vasario 8 


Mielas Edgarai, džiugu, kad jums patinka namas. Atsakau į 
jūsų klausimą: Lašišos Kyšulio lankstinukas nebuvo vienintelis, 
kurį jums siunčiau. Pridėjau dar aštuonis, supažindinančius su 
galimybėmis nuomotis būstus Floridoje ir Jamaikoje. Kiek pa- 
menu, susidomėjote tiktai Lašišos Kyšuliu. Netgi atsimenu, kaip 
sakėte: “Dėl smulkmenų nesiderėkite, tiesiog išnuomokite na- 
mą.“ Tikiuosi, jums padėjau. 

Sendė 


Perskaičiau žinutę du kartus ir murmtelėjau: 

- Mėgaukis galimybe sudaryti sandėrį muchacha, ir žiūrėk, kad ji 
tavęs nenuviltų. 

Kitų lankstinukų atgaminti neįstengiau, užtat gerai prisiminiau apra- 
šantį Lašišos Kyšulį. Radau jį įkištą į rožinį aplanką - į didįjį rožinuką, - 
tačiau mano akis prikaustė ne pavadinimas Lašišos Kyšulys, o žemiau 
jo įspaustos aukso raidės: SLAPTAS JŪSŲ PRIEGLOBSTIS PRIE 
MEKSIKOS ĮLANKOS. Galbūt jis mane iš tiesų pakvietė. 

Gal ir taip. 

Kas: Keimendak 
Kam: EFri19 
13:46 

Vasario 10 


Edgarai: seniai matytas, seniai girdėtas, kaip aklas ir kurčias 
indėnas pasakė savo sūnui palaidūnui (atleisk, žinau tiktai pra- 
stus juokelius). Kaip sekasi meno reikalai? Dėl magnetinio rezo- 
nanso siūlau kreiptis į Neurologinių tyrimų centrą, esantį Saraso- 
tos Memorialinėje ligoninėje. Telefono numeris: 941-555-5554, 

Keimenas 


Kas: EFri19 
Kam: Keimendak 
14:19 

Vasario 10 


Keimenai: dėkui už nuorodą. Neurologinių tyrimų centras - 
skamba velniškai rimtai! Dėl apžiūros susitarsiu artimiausiu metu. 
Edgaras 


Kas: Keimendak 
Kam: EFri19 
16:55 

Vasario 10 


Kuo greičiau, tuo geriau. Svarbiausia, jog tavęs neištiktų 
konvulsijos. 
Keimenas. 


Perspėjimą “svarbiausia, jog tavęs neištiktų konvulsijos"? jis papildė 
vienu iš emocijų simbolių, kurie taip praverčia, rašant elektronines Žinu- 
tes - apvaliu, plačiai išsišiepusiu, dantis rodančiu veiduku. Bet atminus, 
kaip Vajermenas šoko pasiutpolkę ant užpakalinės, šešėlyje skendėju- 
sios išsinuomoto furgono sėdynės, ir jo akių obuoliai krypo į priešingas 
puses, juoktis man nesinorėjo. Žinojau, kad iki kovo penkioliktosios į li- 
goninę bičiulio nenusitempsiu, nebent sukaustyčiau grandinėmis, kurias 
prikabinčiau prie traktoriaus, arba jį užpultų grand mal* priepuolis. 
Ksanderiui Keimenui, aišku, neturėtų skaudėti galvos dėl Vajermeno. Ir 
dėl manęs, tiesą sakant, todėl psichologo rūpestis sujaudino. Impulsy- 
viai paspaudžiau ATSAKYTI mygtuką ir subarbenau per klavišus: 


*Labai blogas (pranc.). 

Kas: EFril9 
Kam: Keimendak 
17:05 

Vasario 10 


Keimenai: jokių konvulsijų. Savijauta puiki. Tapau audrą. 
Keletą paveikslų nuvežiau į Sarasotos galeriją, ir vienas iš jos 
savininkų įvertino mano kūrinius. Berods, pasiūlys surengti pa- 
rodą. Jei taip atsitiks, ir jeigu aš ryšiuos eksponuoti darbus, ar tu 
sudalyvautum atidaryme? Būtų malonu išvysti pažįstamą veidą iš 
ledo ir sniego kraštų. 

Edgaras 


Jau ruošiausi leisti kompiuteriui pailsėti ir susitepti sumuštinį, bet 
mane sustabdė pyptelėjimas, pranešantis, kad gavau elektroninį laiškelį. 


Kas: Keimendak 
Kam: EFri19 
17:09 

Vasario 10 


Parašyk datą, ir aš prisistatysiu. 


Išjungdamas kompiuterį šypsojausi. Ir jaučiau, kad mano akys tru- 
putį sudrėko. 


Rytojaus dieną kartu su Vajermenu išvažiavau į Nokomį, kur keti- 
nome nupirkti naują kriauklės vamzdį (jo pareikalavo porelė, apsistojusi 
17-u0jų numerio pažymėtame name, turinti sportinį automobilį, mėgs- 
tanti klausytis vimdančios kantri muzikos), ir ūkinių prekių parduotu- 
vėje prigriebti plastikinę užtvarą, reikalingą Piktiesiems Šunims. Vajer- 
menui nereikėjo pagalbos ir juo labiau manęs, klibikščiuojančio įkandin 
Nokomio “Tikrosiose vertybėse"', tačiau diena išaušo bjauriai darganota 
bei lietinga, ir aš panūdau ištrūkti iš salos. Papietavome "Ofelijos" užei- 
goje, pasiginčijome dėl rokenrolo, žodžiu, smagiai paiškylavome. Grį- 
žęs namo pamačiau mirksinčią autoatsakiklio lemputę. Su manimi su- 
sisiekti bandė Pema. 

- Paskambink man, - tarė ji ir padėjo ragelį. 

Prašymą išpildžiau, bet iš pradžių - jaučiuosi, kaip per išpažintį, ne- 
gana to, keliančią baimę - internete įsijungiau Mineapolio “StarTribune" 
puslapį, rodyklę nukreipiau prie NEKROLOGŲ ir spūstelėjau pelę. Sku- 
biai peržvelgiau pavardes, Tomo Railio tarp jų neradau, bet Žinojau, jog 

tai nieko nereiškė; visai įmanoma, kad jis pasidarė galą vėlai vakare ir 
nespėjo atsidurti rytinio laikraščio puslapyje. 

veju, mane sujungs su autoatsakikliu, ir aš galėsiu lengviau atsipūsti. Sį- 
kart sėkmė nusigręžė. Atsiliepė pati Pema. 

- Alio, - ištarė tyliu, bet anaiptol ne švelniu balsu. 

- Čia aš. Skambinu, kaip prašei. 

- Kaitinaisi saulėje? Mūsų kraštuose sninga ir šalta kaip už poliari- 
nio rato. 

Šiek tiek atsipalaidavau. Tomas gyvas, antraip pokalbio ji nepradėtų 
bambėjimu. 

- Tiesą pasakius, pas mus lyja ir žvarbu. 

- Puiku. Tikiuosi, susirgsi bronchitu. Tomas Railis ryte išrūko iš 
mūsų namų bet prieš tai mane apšaukė įkyria nuokruša ir ant grindų nu- 
trenkė vazą. Matyt, turėčiau džiaugtis, kad jos nesviedė į mane. - Pema 
apsiašarojo, griausmingai sušnirpštė ir prajuko, dėl ko labai nustebau. 
Juokėsi su kartėliu, bet nepiktai. - Įdomu, kada tu prarasi gebėjimą ma- 
ne virkdyti? 

- Dėstyk, kas nutiko, Panda. 

- Užteks. Jei dar sykį mane taip pavadinsi, aš numesiu ragelį. Tada 
galėsi skambinti Tomui ir jį patardyti. Gal taip ir reikėtų padaryti. Tu 
nusipelnei atpildo. 

Pakėliau ranką ir ėmiau masažuoti smilkinius: nykščiu bedžiau į kai- 
rįjį, smiliumi ir viduriniuoju patryniau dešinįjį. Stebėtina, kiek svajų bei 
skausmo valioja aprėpti vienas delnas. Jau nekalbant apie pagalbą eili- 
nio arba įmantraus dulkinimosi srityje. 

- Pasakok, Pema. Prašau. Aš klausysiuos ir neniršiu. 

- Pykčio stadija jau praeityje? Sekundėlę. - Jai padėjus telefoną, 
greičiausiai ant virtuvės spintelės, pasigirdo dunkstelėjimas. Mano au- 
sis pasiekė tolimas televizoriaus burbuliavimas, bet po kelių akimirkų jis 
nutyko. Grįžusi ji tarė: - Dabar bent girdžiu, ką galvoju. - Dar kartą 
skambiai išsišnypštė ir prabilo tvirtu balsu, iš kurio išgaravo visos aša- 
ringos gaidelės. 

- Aš paprašiau Miros, kad man praneštų, kai Tomas sugrįš iš kruizo 
- Mira Devorkian gyvena priešais jo namus, kitapus gatvės. Paaiškinau, 
jog nerimauju dėl jo savijautos. Nemačiau priežasties to slėpti. 

- Natūralu. 

- Ir... opa! Mira prisipažino, kad jai taip pat neramu - jai ir Benui. 
Nes Tomas per dažnai gerdavo, retsykiais išvažiuodavo į savo kontorą 
dešimtą valandą vakaro. Nors, pasak jos, prieš kelionę atrodė gan ne- 
blogai. Nuostabu, kiek daug kaimynai pastebi, net jeigu jie nėra artimi 
draugai. Benas ir Mira nieko nežinojo... apie mus, bet aiškiai matė, jog 
Tomas prislėgtas. 

Tu galvoji, kad jie nieko nežinojo, pataisiau ją mintyse. 

- Trumpai tariant, pasikviečiau Tomą į svečius. Žengęs per slenkstį 
jis taip į mane pažiūrėjo... nutaisė tokį žvilgsnį... rodės, vylėsi, kad man 
norisi... na, Žinai... 

- Vėl sueiti? - užbaigiau. 

- Pasakoju aš ar tu? 

- Atleisk. 

- Na, tavo tiesa. Nors nieko čia keisto. Ketinau pasiūlyti Tomui už- 
eiti į virtuvę ir išgerti kavos, bet toliau koridoriaus jis nenusigavo. Už- 
sigeidė mane pabučiuoti, - jos balse pasigirdo savotiškas įžūlus pasidi- 
džiavimas. - Aš leidau... kartelį... bet iš karto atstūmiau, nes tapo aki- 
vaizdu, kad jam maga šio to daugiau. Pasakiau, jog mums reikia šnek- 
telėti. Tomas atšovė iš mano akių supratęs, esą pokalbis jo nepradžiu- 
gins. Bet aš negalėčiau įskaudinti labiau, pridūrė, nei anuomet, kai pra- 
nešiau, kad privalome išsiskirti. Štai, tau ir vyrai - o jie dar tvirtina, ne- 
va mes mokame sukelti kaltės jausmą. 

Vien todėl, jog mudu nepalaikome romantiškų santykių, pasakiau, 
dar nereiškia, kad jis man nerūpi. Keletas žmonių, pridūriau, man užsi- 
minė apie neįprastą Tomo elgesį. Žinodama, kad jis nebegeria antidep- 
resantų, sunerimau. Pagalvojau, ar tik neplanuoja nusižudyti. 

Pema nutilo, tačiau po trumpos pauzės pratęsė: 

- Prieš jam ateinant, nė nesiruošiau kalbėti šia tema. Bet keista... 
vos tik Tomas įėjo, dėl jo ketinimų pasijutau beveik tikra. O kai mane 
pabučiavo, visos abejonės išsisklaidė. Lūpos buvo šaltos ir sausos. Ta- 
rytum lavono. 

- Kur gi ne, - sumurmėjau ir pabandžiau pasikasyti dešiniąją ranką. 

- Jo veidas įsitempė, tiesiogine prasme. Išsilygino kiekviena raukš- 
lelė, iš burnos beliko plonytė linija. Jis paklausė, kas man mestelėjo to- 
kią mintį, ir nelaukdamas, kol atsiliepsiu, pridėjo, kad visa tai tėra šūdų 
krūva. Taip ir išrėžė. Nors panašių žodelių Tomas Railis nevartoja. 

Pema neklydo. Tomas, kurį kadaise pažinojau, vengtų žodžio “šū- 
das" net ir burnodamas. 

- Jokių vardų minėti nenorėjau. Nei taviškio, suprantama, nes jis nu- 
spręstų, jog man pasimaišė protas, nei Ilzės - kas žino, ko jai prišnekėtų... 

- Jau sakiau, kad Ilzė čia niekuo dėta... 

- Patylėk. Aš beveik baigiau. Atsakiau, kad žmonės, pasakoję, kaip 
keistai Tomas elgėsi, nenutuokė apie tabletes, kurias jis pradėjo gerti po 
antrųjų skyrybų ir kurių gegužį atsisakė. Vaistus Tomas praminė apdu- 
jėlių piliulėmis. Pareiškiau, jog negalima numoti ranka į savo proble- 
mas, nes savaime jos neišsispręs. Pažadėjau apie savižudybę pranešti 
motinai ir broliui, jeigu jis ryšis iškrėsti tokią kvailystę. Čia tavo pa- 

siūlymas, Edgarai, ir jis suveikė. Būtent tada Tomas sudaužė vazą ir 
mane apšaukė įkyria nuokruša. Išblyško kaip drobė. Kertu lažybų... - 
Pema nurijo seilės. Mudu skyrė daugybė mylių, tačiau gurgimą išgirdau 
kuo aiškiausiai. - Manau, jis tikrai rengėsi prieš save pakelti ranką ir vis- 
ką suplanavo iki smulkmenų. 

- Neabejoju. Kaip galvoji, ką darys dabar? 

- Nežinau. Garbės žodis. 

- Verčiau jam paskambinsiu. 

- Verčiau nereikia. To betrūko, kad išsiaiškinęs apie mūsų pokalbį 
jis sukvailiotų. - Truputį pagiežingai pridūrė: - Tuomet /4 nebepajėgtum 
užmigti. 

Tokios tikimybės apsivarstęs nebuvau, tačiau supratau, ką Pema 
turėjo galvoje. Tomas ir Vajermenas tam tikra prasme vienas kitą pri- 
minė: abiem reikėjo pagalbos, bet jos primesti aš negalėjau. Mintyse iš- 
girdau seną bon mot*, galbūt vietoje, gal ne: kekšę išauklėti įmanoma, 
bet proto jai neįkrėsi. Nusprendžiau vėliau pasiteirauti Vajermeno, kas 
tai pasakė. Ir kada. 

- Kaip sužinojai, kad jam knieti nusižudyti? - paklausė Pema. - Aš 
noriu išgirsti, ir, prisiekiu Dievu, nepadėsiu ragelio, kol man neatskleisi. 
Savo užduotį įvykdžiau, todėl atsakymo nusipelniau. 

Štai klausimas, kurio žmona nepateikė anksčiau, nes ją užgraužė 
mintis, kaip demaskavau jųdviejų su Tomu santykius. Na, posakiais 
švaistydavosi ne vien Vajermenas; mano tėvas irgi turėjo kelis. Pavyz- 
džiui, kai melas nebepadeda, pasitenkink tiesa. 

- Kaip Žinai, po avarijos pradėjau tapyti, - pratariau. 

- Ir... 

Papasakojau apie jos, Makso iš Palm Dezerto bei Tomo Railio es- 
kizą. Šiek tiek apie internetinius tyrimus, susijusius su iliuzinės galūnės 
fenomenu. Išklojau, kaip Tomas Railis pasirodė laiptų viršuje, prie mano 
studijos, vienomis pižaminėmis kelnėmis, be akies, kurios vietoje liko 
krešuliais apsitraukusi akiduobė. 

Kai baigiau kalbėti, ilgam pakibo tyla. Pauzės nenutraukiau. Galiau- 
siai ji atsiliepė keistai skambančiu, budrumą spinduliuojančiu balsu. 

- Edgarai, nejau išties visu tuo tiki? 

- Vajermenas, netoliese gyvenantis vyrukas... - prikandau liežuvį 
netikėtai įsiutęs. Ne todėl, jog neradau tinkamų žodžių. Tiksliau, ne vien 
dėl šios priežasties. Ką man jai pasakyti? Kad netoliese gyvenantis vy- 
rukas pasižymėjo telepatinėmis savybėmis, todėl manimi tikėjo? 

- Taip, Edgarai, aš klausau, - ramiai ir švelniai prašneko ji. Kalbėjo, 
kaip pirmąjį mėnesį po avarijos. Nutaisė toną, bylojantį, kad jai maga 
“atkalbėti Edgarą nuo labdaringų verslo planų". 


*Taiklų posakį (pranc.). 

- Tiek to, - suniurnėjau. - Nesvarbu. 

- Privalai paskambinti daktarui Keimenui ir apsakyti tau į galvą at- 
ėjusias mintis, - paragino Pema. - Įsitikinimą, kad esi aiškiaregys. Ne- 
rašyk elektroninės žinutės, o paskambink. Prašau. 

- Gerai. - Mane slėgė nuovargis. Jau nekalbant apie nusivylimą ir 
pyktį. 

- Kas gerai? 

- Aš tave girdėjau. Visiškai aiškiai. Nesusipratimų nebus. Užmiršk, ko 
tau pritauškiau. Man viso labo norėjosi išgelbėti Tomo Railio gyvybę. 

Ji nesumąstė, ką atsakyti. Ir negalėjo racionaliai paaiškinti, kaip at- 
skleidžiau Tomo kėslus. Todėl į šią temą nebesigilinome. Nuleidžiant ra- 
gelį, į mano sąmonę atklydo mintis: už gera visuomet atmokama blogu. 

Nenustebčiau, jei Pema pagalvojo tą patį. 


Tūžau, jaučiausi pasimetęs. Upo nepakėlė ir drėgnas, niūrus oras. 
Svetainėje susiradau piešimo sąsiuvinį ir pats nepastebėjau, kaip vėl įni- 
kau keverzoti kringelius, kuriuos kitame savo gyvenime paišydavau šne- 
kėdamas telefonu: juokingus burbulinius žmogeliukus didžiulėmis ausi- 
mis. Pasibjaurėjęs ketinau nutrenkti sąsiuvinį šalin, kai išgirdau skam- 
butį. Manęs ieškojo Vajermenas. 

- Šiandien ateisi? - paklausė jis. 

- Žinoma. 

- Pamaniau, gal dėl lietaus... 

- Planavau atslinkti automobiliu. Po lauką tikrai netūpčiosiu. 

- Tvarkelė. Bet poezijos valandėlę gali užmiršti. Ji praradusi nuovoką. 

- Ar padėtis labai bloga? 

- Kaip įprastai. Elizabeta atitrūko nuo realybės, jos galvoje viskas 
susimaišė. - Vajermenas giliai įkvėpė ir atsiduso. Iš ragelio tarsi padvel- 
kė vėjo gūsis. - Klausyk, Edgarai, labai nenorėčiau prašyti, bet ar galė- 
čiau ją trumpam palikti tavo globai? Ilgiausiai keturiasdešimt penkioms 
minutėms. Bomgartenams kilo bėdų dėl saunos - sustreikavo prakeikta 
krosnelė. Atvažiuos meistras, kuris parodys atjungimo mechanizmą ar 
kažką panašaus. Ir man, žinoma, teks pasirašyti užsakymo lape. 

- Jokių problemų. 

- Tu - mano gelbėtojas. Išbučiuočiau, bet nedrįstų liestis prie pū- 
liuojančių tavo lūpų. 

- Linkiu ir tau užsikrušti, Vajermenai. 

- Aha, aš esu visų numylėtinis, toks mano prakeiksmas. 

- Skambino Pema. Ji kalbėjosi su mano draugu Tomu Railiu. - Žino- 
damas, kas tuodu siejo, bet vis tiek pavadinęs Tomą draugu, pasijutau 
keistai. Et, velniop. - Regis, jai pavyko sužlugdyti savižudybės planą. 

- Nuostabu. Bet kodėl šneki, lyg žemę pardavęs? 

- Pemai parūpo išsiaiškinti, kaip aš sužinojau... 

- Aišku, ne tai, kad ji išdykavo su tavo bičiuliu? 

- Ne. Kaip, būdamas už pusantro tūkstančio mylių, diagnozavau 
depresiją, sužadinusią norą nusižudyti. 

- O! Ir ką atsakei? 

- Geras teisininkas man kompanijos nepalaikė, todėl apsiribojau tiesa. 

- Ir ji nusprendė, jog tu un poco loco? * 

- Ne, Vajermenai. Pagalvojo, kad muy loco. 

- Koks skirtumas? 

- Jokio. Bet ji gerai apmąstys mano žodžius - patikėk, Pema galėtų 
kandidatuoti į JAV olimpinę godojimo komandą, - ir aš bijau, kad geras 
mano darbas atsirūgs jaunėlei dukrai. 

- Su sąlyga, jog buvusioji tavo žmona nutars ieškoti kaltų. 

- Tokia prielaida labai tikėtina. Aš ją pažįstu. 

- Nemalonu. 

- Naujienos sudrebintų Ilzės pasaulį smarkiau negu jis nusipelno. 
Jai ir vyresnei seseriai Tomas visada buvo kaip dėdė. 

- Tau belieka įtikinti žmoną, kad iš tikrųjų regėjai viziją, ir duktė čia 
niekuo dėta. 

- Kaip? 

- Tarkim, pametėk jai kokių nors smulkmenų, kurių niekaip nega- 
lėtum žinoti. 

- Vajermenai, išprotėjai? Aš neįstengsiu jų išsiaiškinti, kada tik už- 
simanęs. 

- Iš kur žinai? Ei, amigo, man metas bėgti. Sprendžiant iš garso, ant 
grindų ką tik nulėkė ponios Ystleik pietūs. Iki pasimatymo? 

- Aha. - Išsižiojau pridurti “sudie"', bet ryšys nutrūko. Nuleidau rage- 
lį spėliodamas, kur padėjau Pemos pirštines su užrašu RANKAS ŠALIN. 
Jeigu jas rasčiau, galbūt Vajermeno idėja nebeatrodytų tokia 1diotiška. 

Išnaršiau visą namą, tačiau nieko nepešiau. Nutapęs “Draugus ir 
privalumus“, turbūt jas išmečiau, nors to momento prisiminti nevalio- 
jau. Nepajėgiu jo atgaminti ir dabar. Kad ir kaip ten būtų, sodininko 
pirštinių niekada nebemačiau. 


Tą popietę kambarys, Vajermeno ir Elizabetos vadinamas Porcelia- 
no svetaine, skendėjo slegiančioje subtropinės žiemos šviesoje. Sustip- 
rėjusio lietaus šuorai plovė namo mūrus ir barškino langus. Pakilęs vė- 
jas taršė E/ Palacio supančių palmių lapus, kurių šešėliai įniko šokčioti 
ant sienų. Nuo tada, kai čia ėmiau lankytis, ant pailgo, porcelianinėmis 
*Truputį išprotėjęs (isp.). 

ftigūrėlėmis apstatyto stalo pirmą kartą neįžiūrėjau jokios tvarkos, ne- 
įžvelgiau gyvojo paveikslo, tiktai padrikus žmonių, gyvūnų ir pastatų 
spiečius. Greta apversto mokyklinio autobuso gulėjo vienaragis ir vie- 
nas iš juodai veidą nusitepliojusių vyrukų. Vaizdas ant sujaukto stalo pri- 
minė sceną iš katastrofinio filmo. Salia dvaro iš “Vėjo nublokštų" riog- 
sojo “ Svyt Oven" sausainiukų skardinė. Vajermenas išaiškino, kokią 
procedūrą turėčiau atlikti, jei tik Elizabeta paprašytų. 

Pati namų šeimininkė sėdėjo invalidų vežimėlyje, pakrypusi ant šono, 
bejausmiu žvilgsniu įsispiginusi į chaosą, tvyrantį ant žaidimų stalo, ku- 
ris, paprastai, būdavo idealiai tvarkingas. Vilkėjo žydrą suknelę, savo at- 
spalviu beveik nesiskiriančią nuo milžiniškų, mėlynų “konversų". Dėl nu- 
svirusio peties, apvali, negili apykaklė kreivai prasižiojo, ir iš po jos išniro 
liemenėlės petnešėlė, balzgana tarsi dramblio kaulas. Įdomu, nejučia pa- 
galvojau, šįryt Elizabeta apsirengė pati, ar jai padėjo Vajermenas? 

Iš pradžių ponia Ystleik kalbėjo nuovokiai, prisiminė mano vardą, 
pasiteiravo apie savijautą. Atsisveikino su Vajermenu, kai tas susiruošė 
keliauti pas Bomgartenus, paragino jį užsidėti kepurę ir pasiimti skėtį. 
Žodžiu, laikėsi neblogai. Permainas pastebėjau po penkiolikos minučių, 
iš virtuvės atnešęs užkandžius. Ji žiopsojo į kampą ir murmėjo: “Tese, 
grįžk, iš kur atėjai. Iš išvyk dičkį." 

Tesė. Vardas pasirodė kažkur girdėtas. Pasinaudojęs sau įprastu 
asociacijų metodu, mintyse išvydau laikraščio antraštę: JOS PRAPUO- 
LĖ. Tėsė buvo Elizabetos sesuo, viena iš dvynukių. Apie ją pasakojo 
Vajermenas. Manoma, kad jos nuskendo, atminiau jo žodžius, ir paju- 
tau, kaip kūną pervėrė šaltis, tarytum į šoną smingantis peilis. 

- Paduokite. - Ji pamojo į sausainių skardinę. Man išpildžius prašy- 
mą, Elizabeta iš kišenės iškrapštė į nosinaitę įvyniotą figūrėlę, atvožė 
dangtelį, nutaisė klastingą, sykiu sąmyšį išduodantį žvilgsnį, kuris pri- 
vertė pasijusti nesmagiai, ir į skardinę dėžutę įmetė lėlytę. Toji tyliai 
bumbtelėjo į dugną. Elizabeta negrabiais judesiais uždarė dangtelį, bet 
atstūmė mano ranką, kai pabandžiau padėti. Galop savo turtą įbruko 
man į glėbį. 

- Žinote, ką reikia daryti? - paklausė. - Ar... ar... - mačiau kaip se- 
noji E/ Palacio šeimininkė kamavosi. Žodis sukosi ant liežuvio galo, 
bet išliko nepasiekiamas. Rodės, iš jos tyčiojosi. Galėjau jį pasakyti, bet 
prisiminiau, kaip pats niršdavau, jei žmonės mėgindavo man pagelbėti. 
Todėl tylėdamas lūkuriavau. - Ar jis minėjo, ką reikia daryti? 

- Taip. 

- Tai ko laukiat? Ištrenkit šitą kalę. 

Žingsniuodamas palei teniso aikštę nusigavau iki tvenkinio. Vande- 
nyje šmaižė žuvys, kurias lietus džiugino labiau negu mane. Prie suoliu- 
ko, kaip Vajermenas ir sakė, kūpsojo krūva akmenėlių. Vieną jų svie- 


166 


džiau į telkinį (“Nemanyk, jog Elizabeta neišgirs, - perspėjo bičiulis. - 
Jos klausa labai aštri.'"), stengiaus mesti taip, kad nenokautuočiau kurio 
nors iš karpių. Paskui skardinę su figūrėle nunešiau atgal į namą. Bet, 
užuot pėdinęs atgal į Porceliano svetainę, patraukiau į virtuvę. Kilstelė- 
jau dangtelį ir ištraukiau į nosinę suvyniotą figūrą. Vajermenas, išdėstęs 
nenumatytiems atvejams skirtas instrukcijas, taip elgtis neliepė, bet ma- 
ne paprasčiausiai apėmė smalsumas. 

Rankoje laikiau porcelianinę moterį nuskaptuotu veidu. Šio vietoje 
temačiau gruoblėtą, skaidrų paviršių. 

- Kas ten? - suspigo Elizabeta, ir aš krūptelėjau. Mažai trūko, kad 
šiurpioji lėlytė būtų nukritusi ant grindų plytelių ir sudužusi. 

- Čia aš, - šūktelėjau padėdamas figūrą ant spintelės. 

- Edmundai? Edgarai? Ar koks ten jūsų vardas? 

- Taip, taip, aš. - Sugrįžau į svetainę. 

- Ar atlikote mano pavedimą? 

- Taip, mem. 

- Aš jau valgiau? 

- Taip. 

- Gerai. - Ji atsiduso. 

- Gal norėtumėte dar ko nors? 

- Ne, ačiū, branguti. Esu tikra, jog traukinys netrukus atvažiuos, o 
jūs žinote, kaip aš nemėgstu keliauti pilnu skrandžiu. Man visuomet iš- 
kliūna įsitaisyti ant užpakalinių sėdynių. Nuo maisto, kuriuo prikimš- 
čiau pilvą, neabejotinai subloguočiau. Ar matėte mano skardinę? “Svyt 
Oven"“ skardinę? 

- Berods, virtuvėje. Atnešti? 

- Tik ne tokią drėgną dieną. Maniau, paprašysiu ją išmesti į tvenkinį... 
taip, į tvenkinį būtų gerai... bet persigalvojau. Neverta, kai lauke taip šla- 
pia. Juk žinote, “malonė prievartos nepripažįsta, ji - kaip lietus...?' 

-“... nukritęs iš dangaus" *, - pridėjau. 

- Taip, taip. - Ji mostelėjo ranka, lyg mano pastaba būtų kažkuo 
reikšminga. 

- Kodėl jums gražiai nesudėliojus porcelianinių figūrų? Šiandieną 
jos išsibarsčiusios. 

Elizabeta pašnairavo į stalą ir nukreipė akis į langą, kurį, atūžus itin 
stipriam vėjo gūsiui, perliejo liūtis. 

- Šiknon jas, - atrėžė. - Mano galvoje - sumautas jovalas... - po aki- 
mirkos pridūrė su pagieža, kokios iš jos nesitikėjau: - Visi mirė, o man 
liko šiai kas. 

Vulgarūs žodžiai, kuriais ji pratrūko, man, aišku, pasibjaurėjimo 
*Eilutės iš Viljamo Šekspyro “Venecijos pirklio" (vertė V. Bložė). 

nesukėlė; pernelyg gerai Elizabetą supratau. Galbūt malonė tikrai nepri- 
pažįsta prievartos, milijonai iš mūsų gyvena ir miršta tuo tikėdami, 
bet... kartais aplinkybės susiklosto visiškai netikėtai. Taip, išties. 

- Jam nederėjo įsigyti nelemto daikto, - pratarė senoji moteris. - Jis 
nežinojo, ką daro. 

- Kokio daikto? 

- Kokio daikto, - sutiko ji ir linktelėjo. - Noriu sėsti į traukinį. No- 
riu iš čia išsinešdinti anksčiau nei ateis dičkis. 

Po paskutinės replikos mes abu nugrimzdome į tylą. Elizabeta, sė- 
dinti invalidų vežimėlyje, užsimerkė, lyg ir ėmė snausti. 

Neturėdamas, kuo užsiimti, pakilau nuo kėdės - šiai pritiktų stovėti 
netgi džentelmenų klube - ir priartėjau prie stalo. Čiupau porcelianinius 
berniuką bei mergaitę, nužvelgiau juos, padėjau į šoną. Išsiblaškęs pa- 
sikasiau neegzistuojančią ranką, apžiūrėjau priešais išplitusią netvarką. 
Ant blizgančio ąžuolinio paviršiaus mačiau ne mažiau kaip šimtą figūrė- 
lių. Gal net du šimtus. Tarp jų pastebėjau porcelianinę moterį senama- 
diška, regis, pienininkės kepure. Mane atgrasė ne vien pastaroji, bet ir 
perdėm jaunas veidas. Žvilgsniu susiradau moteriškę dažyta šukuosena. 
Taip daug geriau, nusprendžiau. Plaukai truputį per ilgi ir tamsūs, 
bet... 

Ne, nieko panašaus. Juk Pema lankėsi grožio salone, kuris dar Ži- 
nomas “Jaunystė fontano, reikalingo patyrusiems vidurinio amžiaus 
krizę“ vardu. 

Gniaužiau porcelianinę figūrą delne geisdamas jai dovanoti namus 
ir knygą. 

Statulėlę pamėginau permesti į dešiniąją ranką - noras buvo visiškai 
natūralus, nes dešiniąją galūnę aš jaučiau, - bet moteris su trenksmu 
nukrito ant stalo. Ji nesudužo, tačiau po taukštelėjimo Elizabeta praplėšė 
akių vokus 

- Dikai? Pasirodė traukinys? Jis švilpė? Kliegė? 

- Dar ne. Gal verčiau snūstelėkite? 

- O, jį rasite antrame aukšte, laiptų aikštelėje, - atsakė Elizabeta, 
tarsi būčiau kažko paklausęs, ir vėl užsimerkė. - Pakvieskit mane, kai 
atvažiuos traukinys. Šita stotis man jau stovi skersai gerklės. Ir saugo- 
kitės dičkio, tas nuokruša gali būti bet kur. 

- Saugosiuos, - užtikrinau. Dešiniąją mano ranką užpuolė siaubin- 
gas niežulys. Įgrūdau pirštus į užpakalinę kelnių kišenę su viltimi atrasti 
užrašų knygelę, bet nieko neradau. Palikau ją Didžiajame Rožinuke, ant 
virtuvės spintelės. Pagalvojus apie namus, mintys nukrypo į E! Pala- 
cio virtuvę. Prisiminiau, kad skardinę padėjau šalia bloknoto, skirto įvai- 
rioms žinutėms. Išlėkęs iš kambario stvėriau užrašų knygelę, sukandau 
ją ir kone bėgte grįžau į Porceliano svetainę, pakeliui iš marškinių kiše- 

nės traukdamas “Unibo!"' šratinuką. Įsitaisiau ant kėdės aukšta atkalte ir 
mitriais judesiais ėmiau braižyti porcelianinės lėlytės kontūrus. Tuo tar- 
pu langus tebečaižė lietus; kitapus stalo, invalidų vežimėlyje, prasižio- 
jusi snūduriavo Elizabeta, ant sienų tarytum šikšnosparniai blaškėsi vėjo 
plaikstomų palmių lapų šešėliai. 

Ilgai neužtrukau, bet, kol darbavausi, suvokiau vieną dalyką: per 
šratinuko smaigalį ant popieriaus išsiliejo mano niežulys. Moteris pieši- 
nyje atrodė, kaip porcelianinė figūra, tačiau priminė ir Pemą - įkūnijo 
tiek vieną, tiek kitą. Nuo tų laikų, kai mudu matėmės paskutinį sykį, 
žmona pasiaugino plaukus, ir nūnai šie dengė pečius. Ji sėdėjo ant 

(TETOS, DĖDĖS) 

kėdės. Ne, supamajame krėsle. Kai gyvenome kartu, tokio baldo 
neturėjome, jis atsirado, mums išsiskyrus. Ant stalo kažkas gulėjo. Iš 
pradžių nesupratau, ką regįs, bet iš po šratinuko galiausiai išniro dėžutė 
su užrašu ant dangtelio.“Svyt Oven''? Ten parašyta “Svyt Oven"? Ne, 
“Močiutės gardėsiai". Manasis “Unibol!'* prie dėžutės patėpliojo dėmelę. 
Avižinį sausainį. Mėgstamiausią Pemos skanėstą. Kol į jį spoksojau, 
žmonos rankose šratinukas nupiešė knygą. Pavadinimo neįžiūrėjau, nes 
viršelis buvo pakreiptas netinkamu kampu. Tarp lango ir jos kojų “Uni- 
bol'* nubrėžė linijas. Per telefoną Pema užsiminė, esą lauke sninga, bet 
dabar dangus pragiedrėjo, ir į kambarį veržėsi saulės spinduliai, įgavę 
gijų pavidalą. 

Jau maniau, kad piešinys užbaigtas, tačiau sumojau turįs pridėti dar 
porą smulkmenų. Kairiajame lapo krašte žaibiškai brūkštelėjau televizo- 
riaus kontūrus. Naujo, plokščiaekranio, panašaus į stovintį Elizabetos 
kambaryje. O žemiau jo... 

Galų gale šratinukas išslydo iš rankos. Niežulys išgaravo. Mano 
pirštai nutirpo. Kitoje pailgo stalo pusėje snūduriuojanti Elizabeta kietai 
įmigo. Kadaise ji veikiausiai spinduliavo jaunystę ir grožį. Koks nors 
jaunuolis turbūt joje matė savo svajonių merginą. Bet šiuo momentu na- 
mų šeimininkė knarkė atkraginusi galvą, į lubas nukreipusi praktiškai 
bedantę burną. Jei Dievas iš tiesų yra, Jam derėtų įdėti daugiau pastan- 
gų, užsiimant savo kūryba. 


Telefono aparatai stovėjo ir virtuvėje, ir bibliotekoje, bet pastaroji 
buvo arčiau Porceliano svetainės. Nusprendžiau, jog dėl tarpmiestinio 
skambučio Vajermenas arba Elizabeta man nepriekaištautų. Pakėliau ra- 
gelį ir sustingau prispaudęs jį prie krūtinės. Ant sienos, greta šarvų, 
puikavosi senoviniai ginklai, kuriuos nutvieskė mažutės, lubose įmon- 
tuotos lemputės: šautuvas, užtaisomas per vamzdį, iš pirmo žvilgsnio, 
pagamintas Nepriklausomybės karo laikais, titnaginis pistoletas, “De- 
rindžeris" - kišeninė šaudyklė, kurią azartinis lošėjas, mėgdavęs pa- 

kortuoti upių laivuose, galėjo lengvai paslėpti bate, - karabinas “Vin- 
česteris". Virš pastarojo išvydau įtaisą, kurį Elizabeta laikė ant kelių tą 
dieną, kai mudu su Ilze pirmą kartą ją pamatėme. Ginklą supo po du, 
apverstos “V" formos užtaisai. Šių pavadinti strėlėmis neapsivertė lie- 
žuvis, nes jie buvo per trumpi. Veikiau žeberklėliais. Blizgančiais, iš pa- 
žiūros, labai aštriais smaigaliais. 

Tie žaisliukai galėtų pridaryti rimtos žalos, pagalvojau ir atsiminiau 
Elizabetos žodžius. Mano tėvas buvo akvalangininkas. 

Iš galvos išvijęs mintis, surinkau numerį namų, kurie kitados pri- 
klausė ir man. 


- Labas, Pema, čia vėl aš. 

- Edgarai, nebenoriu su tavimi kalbėtis. Vienas kitam mes pasakė- 
me viską. 

- Man rodos, ne. Bet nesibaimink, kalbėsiu trumpai. Turiu prižiū- 
rėti seną ponią. Dabar ji miega, bet, savo globotinės ilgam palikti vie- 
nos neketinu. 

Nepaisant nieko, Pemą apėmė smalsumas. 

- Kokią dar seną ponią? 

- Elizabetą Ystleik. Kokių aštuoniasdešimt penkerių metų senutę, 
susirgusią Alzheimerio liga. Pagrindinis prižiūrėtojas sprendžia elektros 
problemas, iškilusias kaimynų saunai, o aš jam padedu. 

- Ruošiesi įsiklijuoti auksinę žvaigždelę į savo darbo knygutę? Į 
“Pagalbos kitiems“ puslapį? 

- Ne, noriu tave įtikinti, kad esu sveiko proto. - Prie telefono atsi- 
nešiau piešinį. Ragelį spausdamas tarp ausies bei peties pakėliau popie- 
riaus lapą. 

- Koks tau skirtumas, ką galvoju? 

- Tu garantuota, jog apie tave man pasakojo Ilzė. Bet tai netiesa. 

- Dieve mano, tu neįtikėtinas! Jeigu dukrelė paskambintų iš Santa 
Fe ir praneštų sutraukusi batų raištelius, atlėktum pas ją ir nupirktum 
naujus! 

- Ir aš nė kiek nesidžiaugiu tuo, kad mane laikai kuoktelėjusiu. Nes 
taip nėra. Na... ar klausaisi? 

Kitame laido gale įsivyravo tyla, bet ji mane tenkino. Pema klausėsi. 

- Prieš dešimt, penkiolika minučių tu maudeisi duše, sprendžiant iš 
plaukų, kurie užkritę ant chalato. Kaip matau, džiovintuvų iki šiol nepa- 
mėgai. 

- Kaip... 

- Nežinau, kaip. Kai paskambinau, tu sėdėjai supamajame krėsle. 
Ko gero, jį nusipirkai po mūsų skyrybų. Skaitei knygą ir kramsnojai 
sausainį. “Močiutės gardėsių" avižinį sausainį. Lauke giedra, ir pro lan- 

gą plūsta saulės spinduliai. Įsigijai naują plokščiaekranį televizorių. - Po 
pauzės pridėjau: - Ir katiną. Jis miega po televizoriumi. 

Ragelyje tvyrojo mirtina tyla. Tegirdėjau aplink E/ Palacio ošiantį 
vėją ir langus pliekiantį lietų. Jau ruošiausi paklausti, ar ji niekur nepra- 
puolė, kai Pema vėl prabilo, tačiau ėmė šnekėti dusliu, sau visiškai ne- 
būdingu tonu. Vyliausi, kad Žmona nebeįstengs manęs skaudinti, bet 
pasirodo, klydau. 

- Liaukis mane šnipinėjęs. Jei kada nors mane mylėjai, liaukis šni- 
pinėjęs. 

- Tuomet nustok mane kaltinti, - atšoviau gargždančiu, kone lūž- 
tančiu balsu. Staiga prisiminiau Ilzę, pasirengusią grįžti į Brauno univer- 
sitetą, stovėjusią skaisčioje tropikų saulės šviesoje, priešais “Delta" ter- 
minalą, žvelgiančią į mane ir sakančią: Tu nusipelnei gyventi geriau. 
Kartais spėlioju, ar pats tuo tiki. - Aš nekaltas dėl to, kas įvyko. Nei 
dėl avarijos, nei dėl permainų. Man jų nereikėjo. 

Pema suspigo: 

- Galvoji, man reikėjo? 

Užsimerkiau mintyse melsdamasis, kad į pyktį neatsakyčiau įniršio 
proveržiu. 

- Ne, žinoma, ne. 

- Tada palik mane ramybėje! Nebeskambink! NEBEGĄSDINK! 

Ji numetė ragelį. Savąjį tebespaudžiau prie ausies. Po pauzės pasi- 
girdo griausmingas spragtelėjimas, kurį lydėjo Dumai Ky savitas šniokš- 
timas. Šiandieną jis tarsi sklido iš vandens. Gal todėl, kad lijo. Padėjau 
ragelį ant aparato ir nukreipiau akis į šarvus. 

- Ką gi, sere Lancelote, pokalbis nusisekė puikiai. 

Jokio atsakymo. Kitokios reakcijos nė nenusipelniau. 


Įveikęs koridorių, apstatytą augalų vazonais, sustojau prie tarpdu- 
rio ir pažvelgiau į Porceliano svetainę. Elizabeta tebemiegojo nusvarinu- 
si galvą. Knarkimas, kuris, bylodamas apie jos senatvę, anksčiau kurs- 
tė graudulį, dabar savotiškai ramino; jei ne tas garsas, būčiau lengvai 
įsivaizdavęs, kad namų šeimininkė kiūto negyva, lūžusiu sprandu. Pa- 
svarsčiau, gal derėtų ją prižadinti, bet nutariau, jog neverta. Paskui 
dirstelėjau dešinėn, į plačius laiptus, ir mintyse išgirdau Elizabetą sa- 
kant: O, jį rasite antrame aukšte, laiptų aikštelėje. 

Ką rasių? 

Matyt, senoji ponia Ystleik eilinį sykį kažką svaičiojo, bet aš netu- 
rėjau, kuo užsiimti. Klausydamasis lietaus, kuris barbeno į stiklinį sto- 
gą, sparčiu žingsniu numygau koridoriumi - menkesnių apimčių pastate 
būtų atrodę, jog bėgau ristele, - ir užsikoriau laiptais. Kai iki viršaus li- 
ko penkios pakopos, sustingau, kelias akimirkas paspoksojau į priekį, 

galop lėtai pajudėjau iš vietos. Šį tą vis dėlto aptikau: milžinišką nespal- 
votą nuotrauką siaurais, aukso spalvos rėmeliais. Vėliau paklausiau Va- 
jermeno, kaip įmanoma išdidinti fotografiją iš trečiojo dešimtmečio - iki 
penkių pėdų aukščio ir keturių pėdų ilgio, - beveik neprarandant ryšku- 
mo. Jis atsakė, jog vaizdas greičiausiai nutrauktas “Haselbladu", pui- 
kiausiu kada nors pagamintu neskaitmeniniu fotoaparatu. 

Meksikos įlankos fone, ant balto smėlio, stovėjo aštuoni žmonės. 
Aukštas, patrauklus, maždaug penktą dešimtį įpusėjęs vyriškis, vilkintis 
juodus marškinėlius su petnešėlėmis ir glaudes, panašias į aptemptas apa- 
tines, nūdien krepšininkų pamėgtas kelnaites. Jį supo penkios mergaitės 
- vyriausioji buvo prisirpusi paauglė, porelė jauniausiųjų, tapačių šviesiap- 
laukių, priminė Bobsių dvynukus (apie juos skaičiau ankstyvoje vaikys- 
tėje). Mažylės dėvėjo vienodus maudymosi kostiumėlius, kurių sijonukus 
puošė raukčiukai, ir laikėsi už rankų, o kitose, laisvose, gniaužė glebna- 
kojes skudurines lėlytes su prijuostėmis, kaipmat sužadinusias asociaci- 
jas su Reba... tamsūs, virš beprasmiškai išsišiepusių lėlių veidų nupinti 
plaukai neabejotinai buvo RAUDONI. Ties sulenkta vyriškio - Džono 
Ystleiko, suprantama, - alkūne, prie jo krūtinės glaudėsi ką tik iš kūdi- 
kystės amžiaus išaugusi mergytė Nr 6, kuri galiausiai virs pirmame E! 
Palacio aukšte knarkiančia iškaršėle. Už baltaodžių stypsojo juoda, kokių 
dvidešimt dvejų metų moteris, plaukus pasirišusi skarele. Jos rankose 
pastebėjau krepšį. Nemaži, įsitempę raumenys liudijo, kad našta ganėtinai 
sunki. Ant vieno dilbio kadarojo trys sidabrinės apyrankės. 

Elizabeta šiepėsi ir tiesė putlias rankutes link žmogaus, paveiksluo- 
jančio šeimos portretą. Daugiau niekas nesišypsojo, nors vyriškio lūpų 
kampučiai gal ir buvo nežymiai pakilę aukštyn. Tiksliai sunku pasakyti, 
nes jo panosėje žėlė ūsai. Jaunos, juodosios auklės veide atsispindėjo 
akivaizdžiai niūri išraiška. 

Rankoje, kuria neprilaukė jaunėlės dukrelės, Džonas Ystleikas 
spaudė du daiktus. Akvalangą ir žeberklinį pistoletą, matytą ant biblio- 
tekos sienos, greta kitų ginklų. Nejučia paklausiau savęs, ar Elizabeta 
specialiai mane čia atsiuntė, trumpam išnirusi iš ūkanų, kurios apgaubė 
j0s sąmonę? 

Apmąstymus nutraukė apačioje atsivėrusios paradinės durys. 

- Aš grįžau! - sušuko Vajermenas. - Misiją įvykdžiau! Kas nori išgerti? 


KAIP NUPIEŠTI PIEŠINĮ (V) 
Nebijokite eksperimentuoti; susiraskite mūzą ir leiskite jai imtis va- 


dovauti. Elizabetos talentui ryškėjant, jos įkvėpėja tapo Novyna, žavin- 
ga kalbanti lėlė. Bent taip galvojo mergytė. Savo klaidą suprato per 

vėlai - kai Novynos balsas pasikeitė. Bet iš pradžių turbūt jautėsi nuo- 
stabiai. Sėkmingai užsibaigusios mūzos paieškos visuomet džiugina. 

Pavyzdžiui, pyragėlis. 

Priversk jį nukristi ant grindų, sako Novyna. Libita, lai jis nukrenta. 

Elizabeta gali ir nori taip padaryti. Ji nupiešia auklės Meldos py- 
ragaitį ant grindų. Ištiškusį! Ir pasipiktinusią, rankas į šonus įrėmusią 
auklę. 

Ar mažoji Libita susigėdo, kai skanėstas iš tikrųjų nulėkė nuo sta- 
10? Susigėdo ir truputį išsigando? Manau, taip. 

Ne, aš žinau. Nes vaikus bjaurios išdaigos pralinksmina tik tada, 
kai jos krečiamos vaizduotėje. 

Netrūko ir kitokių žaidimų. Kitokių eksperimentų. Kol pagaliau, 
27-aisiais... 

Sau neįprastu metu Floridos pakrantes užgriūnantys uraganai va- 
dinami Alisomis. Taip juokauja čiabuviai. Bet audrai, tų metų kovo 
mėnesį atūžusiai iš Meksikos įlankos, derėjo suteikti Elizabetos vardą. 

Lėlės kuždesys panėšėjo į vėjo, naktimis šlamenančio palmių la- 
pus, ošimą. Arba krebždesį, kurį, slūgstant vandens lygiui, po Di- 
džiuoju Rožinuku išgauna kriauklelės. Svyruodama ant miego slenks- 
čio mažoji Libita klausėsi, kaip būtų malonu nupiešti štormą. Bet dar 
smagiau kas kita. 

Novyna sako: Didelė audra išpustys paslėptus daiktus. Lobius, ku- 
riuos atradęs tavo tėvelis apsidžiaugs. 

Vilionė suveikė. Elizabeta nejautė didelio noro piešti audrą, bet 
pradžiuginti tėtį? Tokiam pasiūlymui atsispirti neįmanoma. 

Nes tais metais tėvelis dažnai pyko. Siuto ant Adės, kuri net po 
kelionės į Europą nenorėjo grįžti į mokyklą. Adei nerūpėjo matytis su 
atitinkamais žmonėmis ir lankytis debiutantų pokyliuose. Ji svaigo nuo 
savojo Emerio... tėčio manymu, visiškai nepritinkančio vyriausiajai 
dukrai. 

Tėvelis sako: Jis iš tų, kurie nešioja pigias celiulioidines apykakles. 
Adė atšauna: Man nesvarbu, ką jis nešioja. /r tėtukas netveria apmaudu. 

Tūžmingų ginčų anuomet nestigdavo. Tėtis rūstavo ant vyresnėlės, ir 
atvirkščiai. Hana su Marija širdo ant Adės už tai, kad šioji draugavo su 
išvaizdžiu vaikinu, kuris buvo vyresnis ir žemesnės kilmės. Dvynukes 
piktybės gąsdino. Taip pat ir Libitą. Auklė Melda nuolat aiškindavo, kad 
jei ne Tesė ir Lo-Lo, ji seniai būtų grįžusi pas saviškius, į Džeksonvilį. 

Elizabeta visa tai nupiešė, todėl aš mačiau, kas įvyko. 

Galų gale niršuliai taip įsismarkavo, kad Adė su Netinkamu Jau- 
nuoliu pabėgo į Atlantą, kur Emeriui pažadėjo darbą konkurento kon- 
toroje. Tėvelis pašėlo. Bjauriosios Dručkės, savaitgaliui iš Breideno 
mokyklos parvažiavusios namo, girdėjo, kaip tėtis savo kabinete kal- 

bėjo telefonu, kažkam šaukė, esą jis parvilks Emerį Polsoną namo ir 
beveik mirtinai jį nuplaks. Prilups juos abu! 

Paskui jis sako: Ne, dėl Dievo. Paliksiu ją ramybėje. Kaip pasiklo- 
jo, taip išsimiegos. 

O vėliau atšniokštė audra. Alisa. 

Libita jautė, kaip ji artėjo. Jautė, kaip iš paprastų, angliniu pieš- 
tukų nubrėžtų, lyg mirtis juodų linijų užgimė vėjas, kuris nepaliauja- 
mai stiprėjo. Liūties pliūpsniai ir uraganinės vėtros staugimas, prime- 
nantis krovininio traukinio gausmą, įvarė mažylei siaubą, tarytum ji 
būtų švilptelėjusi šuneliui, bet pasikvietusi vilką. 

Tačiau vėjas aprimo, danguje nušvito saulė, paaiškėjo, jog visi Ii- 
ko sveiki gyvi. Gyvenimas tapo šviesesnis, nes, Alisai nustojus siausti, 
aplinkiniai trumpam pamiršo Adę ir jos Netinkamą Jaunuolį. Drauge 
su ponu Šeningtonu valydamas apšnerkštą priešakinį kiemą, tėtis netgi 
kažką niūniavo panosėje. Ponas Šeningtonas nuplėštus palmių lapus 
ir šakas svaidė į nedidelę priekabą, dardančią įkandin raudono, tėve- 
lio vairuojamo traktoriuko. 

Lėlė vėl sušnibždėjo, mūza paporino savo istoriją. 

Elizabeta ją išklausė ir tą pačią dieną nupiešė netoli Raganos uo- 
los esančią slėptuvę, iš kurios, kaip pakuždomis tikino Novyna, audra 
išplovė lobį. 

Libita meldžia tėčio jį surasti, vis meldžia ir meldžia. Bet tėvelis 
purto galvą, aiškina, kad tvarkydamas kiemą pernelyg nusiplūkė. 

Auklė Melda sako: Pone Ystleikai, maudynės jums padėtų šiek tiek 
atsigauti. 

Paskui priduria: Aš paruošiu užkandžius ir atsivesiu mergikes. 

Ir dar: Juk žinote, kokia ji dabar. Jeigu tvirtina, jog ten kažkas yra, 
galbūt... 

Taigi jie patraukė prie Raganos uolos - tėtis maudymosi kostiumė- 
liu, kuris jam tapo per ankštas, Elizabeta, dvynukės ir auklė Melda. 
Hana ir Marija iškeliavusios atgal į mokyklą, o Adė... verčiau apie ją 
nešnekėti. Adė atsidūrusi NEMALONĖJE. Auklė neša raudoną iškylų 
pintinę, į kurią įdėjo priešpiečius, skrybėlaites nuo saulės, Elizabetos 
piešimo rinkinį, tėvelio žeberklinį pistoletą ir keletą strėlyčių. 

Tėtis įsispiria į plaukmenis, iki kelių įbrenda į caldo ir sušunka: 
Šalta! Libita, tikiuosi ilgai plaukioti nereikės. Pasakok, kur glūdi pasa- 
kiški tavo lobiai. 

Libita sako: Gerai, tik iš pradžių pažadėk, kad man atiduosi porce- 
lianinę lėlytę. 

Tėvelis patikina: Bet kuri lėlė atiteks tau - kaip sąžiningas atlygis. 

Mūza ją išvydo, o mergaitė nupiešė. Ir tai nulėmė jų ateitį. 

LEDINUKAS BRAUNAS 


Po dviejų dienų pirmąsyk nutapiau laivą. 

Paveikslui suteikiau “Mergaitės ir laivo" vardą, vėliau pervadinau į 
“Mergaitę ir laivą Nr.1"', bet iš tiesų jį derėjo vadinti “Ilze ir laivu Nr.1". 
Atvirai kalbant, apsispręsti dėl savo kūrinių eksponavimo padėjo ne tiek 
įvykiai, susijęs su Ledinuku Braunu, kiek “Laivo" serija. Jei Nanucis no- 
rės rengti parodą, mielai sutiksiu. Ne todėl, jog siekiau, anot Šekspyro, 
“tariamos šlovės" (posakį išgirdau iš Vajermeno). Aš supratau, kad Eli- 
zabeta teisi: man nederėjo savo darbų kaupti Dumos Ky saloje. 

Drobės iš “Laivo" serijos atrodė labai neblogai. Gal net nuostabiai. 
Bent taip jaučiausi jas užbaigdamas. Negana to, šie paveikslai priminė 
kenksmingus, stipriai veikiančius vaistus. Palyginimas atėjo į galvą dar 
tuomet, kai kūriau pirmąjį. Po vidurnakčio, prieš išauštant Valentino 
dienai. Paskutiniąją naktį Tinos Garibaldi gyvenime. 


Sapnas nekėlė siaubo kaip tikras košmaras, tačiau atrodė toks ryš- 
kus, kad vaizdo nė nevaliočiau nupasakoti žodžiais, nors dalį įspūdžių 
sugebėjau perteikti drobėje. Ne visus. Bet gal užtektinai. Saulė artėjo 
prie horizonto linijos. Tame sapne ir kituose, kurie jį lydėjo, visuomet 
regėdavau saulėlydį. Vakarus užtvindydavo žara - beribė, raudona, dan- 
gaus aukštybėse prigęstanti iki oranžinio atspalvio, galiausiai išblėstanti 
iki antgamtiško žalsvumo. Virš įlankos viešpatavo mažne mirtina ramy- 
bė, vandenyje tik retsykiais subanguodavo menkutės, vaiskios vilnelės, 
tarsi bylojančios, kad jūra alsuoja. Dėl spiginančios pašvaistės, ji virto 
gigantiška, krauju užlieta akiduobe. 

Kruvinos šviesos fone įžiūrėjau apleisto tristiebio siluetą. Pro sutre- 
šusių, glebiai kybančių burių skyles ir plyšius plieskė raudonos lieps- 
nos. Iš pirmo žvilgsnio, tapo aišku, jog laive - nė gyvos dvasios. Jis at- 
sidavė širdį stingdančia grėsme, lyg visą įgulą būtų išguldęs maras, ku- 
ris tepaliko pūvantį lavoną, medienos, lynų, ir burių palaikus. Pamenu, 
man dingtelėjo, kad jei virš to pūzdro praskristų žuvėdra arba pelikanas, 
paukštis bemat išleistų paskutinį kvapą ir nudribtų ant denio rūkstan- 
čiais sparnais. 

Maždaug už keturiasdešimties jardų nuo laivo plūduriavo irklinė val- 
telė, kurioje, į mane atsukusi nugarą, sėdėjo mergytė. Raudonais, bet 
aiškiai netikrais plaukais - savo ševeliūros taip nešiauštų jokia mergaitė 
iš kūno ir kraujo. Jos tapatybę išdavė suknelė, nusėta rombais ir užra- 
šais AS LAIMIU, TU LAIMI. Identišką suknutę Ilzė turėjo būdama ket- 
verių ar penkerių... tokio paties amžiaus, kaip dvynukės iš šeimos por- 
treto, matyto antrajame E! Palacio de Asesinos aukšte. 

Bandžiau surikti, perspėti, kad ji nesiartintų prie griuvenos, bet ne- 
pajėgiau. Jaučiausi bejėgis. Laimei, man nė nereikėjo stengtis. Rombuo- 
tą Ilzės suknytę dėvinti, į saulėlydį atsigręžusi mergytė viso labo sėdė- 
jo savo žavingoje valtelėje, kuri sūpavosi tarp raudonų raibulių. 

Iškritau iš lovos ir nusileidau ant tebegyjančio šono. Iš skausmo 
aiktelėjau, apsivertęs ant nugaros įsiklausiau į paplūdimį skalaujančias 
bangas ir po namu brazdančias kriauklelės. Jų kuždesiai padėjo susi- 
gaudyti, kur esu, bet nenuramino. Aš laimiu, šnabždėjo, aš laimiu, tu 
laimi. Tu laimi, aš laimiu. Pistoletas, aš laimiu. Vaisius, tu laimi. Aš 
laimiu, tu laimi. 

Nesamą ranką, rodės, laižė ugnies liežuviai. Gaisrą privalėjau kaž- 
kaip užgesinti, antraip būčiau išsikraustęs iš proto. Žinojau niežulį galįs 
numalšinti vieninteliu būdu. Užlipau į antrą aukštą ir artimiausias tris 
valandas tapiau kaip pakvaišęs. Ant stalo nepadėjau jokio modelio, pro 
langą nieko neįžvelgiau. Bet dėl to galvos nesukau. Reginį mačiau min- 
tyse. Ir plušėdamas pagaliau susigaudžiau, ką visad siekiau pavaizduoti 
savo drobėse. Nebūtinai mergaitę; spėjau, kad ji tiesiog įkūnijo patrauklų 
priedą, sąsają su tikrove. Ne, man nuo pat pradžių rūpėjo laivas. Kartu 
su saulėlydžių. Mąstydamas apie praeitį suvokiu, kokia ironija slypėjo 
mano troškimuose - juk jie, praktiškai, išsipildė pačią pirmą dieną, kai 
įsikėliau į Didįjį Rožinuką ir pieštuku pabraižiau “Labučio" eskizą. 


Griuvau į lovą gal puse keturių ir išmiegojau iki devynių. Atsibudau 
pailsėjęs, apsivalęs, lyg ką tik gimęs. Rytas išaušo pasakiškas: giedras 
ir šiltesnis nei bet kurią kitą savaitės dieną. Bomgartenai ruošėsi grįžti į 
šiaurę, bet prieš jiems išvykstant, paplūdimyje su berniukais pasvai- 
džiau lėkštę. Manojoje apetito skalėje rodyklė šovė aukštyn, skausmo 
matuoklyje ji nukrito į apatinius lygmenis. Buvo malonu bent trumpam 
pasijusti normaliu žmogumi. 

Oras pagerėjo ir Elizabetos padangėje. Kol ji ant stalo tvarkingai 
dėliojo porcelianines figūrėles, balsu perskaičiau keletą eilėraščių. Prie 
mūsų bent kartą prisidėjo Vajermenas, kuris tryško puikia nuotaika. 
Tądien pasaulis spindėjo šviesiomis spalvomis. Tik vėliau man sukirbė- 
jo mintis, jog Džordžas “Ledinukas" Braunas galbūt grobė dvylikametę 
Tiną Garibaldi tuo momentu, kai Elizabetai skaičiau Ričardo Vilbaro ei- 
les “Meilė kviečia į pasaulį". Išsirinkau jas, laikraštyje pastebėjęs 
straipsnį, kurio autorius rašė, esą per Valentino dieną šitas eilėraštis 
skambėjo visur. Tinos pagrobimą užfiksavo vaizdo kamera. Pasak eti- 
ketės, užklijuotos ant juostelės, jis įvyko lygiai 15:16, maždaug tada, 
kai 1š taurės siurbtelėjau žalios arbatos, ir išsivyniojau puslapį su eilėmis 
“Meilė kviečia į pasaulį", atsispausdintas iš internetinio puslapio. 

Už “Kryžkelės" prekybos centro įmontuotos ir į vietinę sistemą 

sujungtos kameros stebėjo prekių iškrovimo sektorių. Eilinė, vagišius 
atbaidanti saugumo pricmonė. Bet šįsyk jos nufilmavo, kaip pasiglem- 
žiama vaiko gyvybė. Akiratyje pasirodo liesutė mergaitė, užsitempusi 
džinsus, su kuprine ant pečių, iš dešinės pusės judanti kairėn. Prieš 
droždama namo turbūt norėjo paslankioti po parduotuves. Įraše, kurį 
įkyriai kartojo visos televizijos stotys, matyti, kaip jis išnyra ant pakili- 
mo tako ir stveria Tiną už riešo. Ji atsisuka ir, regis, kažko paklausia. 
Linktelėjęs Braunas vedasi mergytę šalin. Toji iš pradžių nesipriešina, 
bet galų gale, jiems prieš užeinant už šiukšlių konteinerio, pabando išsi- 
vaduoti. Tačiau vyrukas tebegniaužia jos ranką, ir po akimirkos tuodu 
pradingsta iš kameros stebėjimo zonos. Anot apygardos medicinos eks- 
perto, Braunas ją nužudė ne vėliau, kaip po šešių valandų, tačiau, 
sprendžiant iš siaubingai sužaloto kūno, mergaitei, kuri gyvenime nieko 
nebuvo įskaudinusi, tos valandos turėjo užsitęsti iki amžinybės. 

Už atviro lango, ryto orą angelai užtvindo, rašo Ričardas Vilbaras 
eilėraštyje “Meilė kviečia į pasaulį". Bet ne, Ričardai. Ne. 

Ten tebuvo paklodės. 


Bomgartenai išvažiavo. Godfrių šunys atsisveikindami jiems palojo. 
Į tuščią namą atkeliavusios “Linksmosios tarnaitės" kruopščiai jį iškuo- 
pė. Godfrių šunys amsėjimu tarė atvykėlėms “sveikos" (ir “sudie"). 
Tinos Garibaldi kūną aptiko griovyje, už Mažajai lygai priklausančio 
Vilko parko aikštelės, nuogą iki juosmens, išmestą kaip šiukšlių maišą. 
Jos motiną per 6 kanalą parodė klykiančią ir nagais akėjančią savo 
skruostus. Bomgartenus pakeitė Kintneriai. Jaunuoliai iš Toledo apleido 
£39-ąjį, ir jų vietą užėmė trys malonios, senos ponios iš Mičigano. Jos 
dažnai juokdavosi, o pamačiusios artėjantį Vajermeną arba mane netgi 
šūkčiodavo: “Ei-ei-ei!"*. Nenutuokiau, ar tos pagyvenusios damos nau- 
dojosi ž39-ajame neseniai įdiegta Wi-Fi sistema, bet, kai pirmą kartą su 
trijulė traukdavo pasivaikščioti, ir Godfrių šunys skalydavo nesusi- 
čiaupdami. Vyrukas, dirbantis Sarasotos “E-Z Greitojoje plovykloje“, 
paskambino policijai ir pranešė, kad vaikinas iš įrašo apie Tiną Garibal- 
di, labai panašus į jo bendradarbį, automobilių plovėją, Džordžą Brau- 
ną, visiems geriau žinomą “Ledinuko" pravarde. Valentino dieną Ledi- 
nukas Braunas išėjo iš darbo 14:30 ir sugrįžo tiktai kitą rytą. Tvirtino 
prastai pasijutęs. “E-Z Greitąją plovyklą" nuo “Kryžkelės" prekybos 
centro teskyrė kvartalas. Praėjus dviem dienoms po įsimylėjėlių šven- 
tės, užsukau į £/ Palacio virtuvę ir aptikau Vajermeną sėdintį prie sta- 
lo, atvertusį galvą, drebantį visu kūnu. Kai traukuliai atlėgo, jis pareiškė, 
esą jaučiasi puikiai. Užsiminiau, jog, iš pažiūros, taip neatrodo, ir bičiu- 
lis sau neįprastu atžagariu tonu išrėžė, kad mano nuomonė jo nedomi- 

na. Iškėliau tris pirštus ir paklausiau, kiek jų mato. Tris, atšovė Vajer- 
menas. Tada parodžiau du ir vėl išgirdau teisingą atsakymą. Nors ir 
nuogąstaudamas, nutariau šitą reikalą palikti ramybėje. Galų gale savo 
“Nr.3". Pirmajame valtele plaukiantis vaikas dėvėjo mėlyną, taškuotą 
Rebos suknelę, bet man vis tiek dingojosi, jog drobėje regiu Ilzę. Žvel- 
giant į “Nr.3", abejonės galutinai išsisklaidydavo. Plaukai įgavo šilkinį, 
prinokusių kukurūzų atspalvį, kuriuo dukters sruogos buvo nusidažiu- 
sios anais laikais, kai ji dėvėjo jūreivio palaidinukę su raukčiukais iš- 
puošta apykakle - rūbelį puikiai prisimenu, nes vieną sekmadienį mūsų 
užpakaliniame kieme jį vilkėdama Ilzė iškrito iš obels ir susilaužė ranką. 
Paveiksle “Nr.3" burlaivis šiek tiek pasisuko, ir pirmgalyje aš įžiūrėjau 
apsilaupusias pirmąsias pavadinimo raides: PER. Koks ten žodis, netu- 
rėjau nė menkiausio supratimo. Beje, į šitą kūrinį pirmą kartą įtraukiau 
Džono Ystleiko žeberklinį pistoletą. Užtaisytas ginklas gulėjo ant valte- 
lės sėdynės. Vasario aštuntąją pasirodė Džeko draugas, kuris išnuomo- 
tuose būstuose padėjo atlikti smulkius remonto darbus. Godfrių šunys 
sutartinai jį aplojo, kviesdami vėl apsilankyti, jei tik vaikinas panūs, kad 
būtų sudraskyti apsmukę jo lenarai ir iškąstas sėdimosios luistas. Poli- 
cija apklausė Ledinuko Brauno žmoną (savo vyrą ji irgi vadino Ledinu- 
ku, visi jį vadino Ledinuku; galbūt, prieš nukankindamas ir pribaigda- 
mas Tiną Garibaldi, Braunas jai taip pat prisistatė Ledinuku), aiškinosi, 
kur sutuoktinis buvo Valentino dienos popietę. Gal ir jautėsi sunegala- 
vęs, bet namuose nesėdėjo, atsakė ponia Braun. Grįžo tiktai aštuntą va- 
karo. Padovanojo šokoladinių saldainių dėžutę. Visuomet ją lepindavo 
panašiomis smulkmenomis. Vasario dvidešimt pirmąją, kantri muzikos 
gerbėjai susikrovė daiktus į sportinį automobilį ir išrūko į šiaurinius kraš- 
tus, iš kur atsibeldė. Jų būsto niekas neužėmė. Pasak Vajermeno, atėjo 
metas poilsiautojų atoslūgiui. Dumoje Ky jis, paprastai, prasidėdavo 
anksčiau, nes saloje nebuvo nė vieno restorano ir jokių turistų lankomų 
vietų (netgi sumautos aligatorių fermos!). Godfrių šunys be paliovos 
ambrijo lyg skelbdami, esą žieminukų atostogautojų srautas pasuko į 
priešingą pusę, nors iki to dar toli šaukė. Tądien, kai sportinių ratų sa- 
vininkai pasišalino iš Dumos, Sarasotoje, mostaguodama kratos orde- 
riu, policija įsiveržė į Ledinuko Brauno namus. Anot 6 kanalo, pareigū- 
nai išsinešė kelis daiktus. Kitą dieną, trijulė senučių iš +39-ojo vėl mane 
nė sykio nepavyko vienu ėjimu patrigubinti savo taškų sumos, užtat 
sužinojau, jog “pokailis"" taip pat yra žodis. Grįžęs namo ir įsijungęs te- 
levizorių, išvydau KARŠČIAUSIŲ NAUJIENŲ užrašą, kuriuo pasipuošė 
6 kanalas, rodantis transliacijas kiaurą parą, visoje Saulėtoje pakrantėje. 
Ledinukas Braunas suimtas. “Policijai artimi šaltiniai" tvirtino, neva 

Braunų namuose detektyvai atrado apatinių rūbų, ir ant vieno iš jų pa- 
stebėtas kraujas. DNR tyrimas neišvengiamas, kaip ir tas faktas, jog 
naktį keičia diena. Bet Ledinukas Braunas jo nelaukė. Rytojaus dieną vi- 
si laikraščiai citavo nusikaltėlio žodžius, pasakytus policijai: “Aš apsine- 
šiau ir prikrėčiau siaubingų dalykų". Štai, ką perskaičiau ryte gurkšno- 
damas sultis. Virš straipsnio puikavosi Nuotrauka, jau pažįstama iki 
skausmo, kaip ir vaizdelis, užfiksavęs momentą Dalase, kuomet nušovė 
Kenedį. Nuotraukoje matyti Ledinukas, įsikibęs į Tinos Garibaldi riešą, 
ir klausiamai pakreiptas jos veidas. Suzirzė telefonas. Pakėliau ragelį 
neatplėšdamas akių nuo laikraščio. Skambino Vajermenas. Jis pasitei- 
ravo, ar galėčiau trumpam užsukti į £/ Palacio. Be abejo, užtikrinau ir 
jau ketinau atsisveikinti, bet staiga suvokiau, kad bičiulio balsą atmiešė 
jam nebūdingos, vos girdimos gaidelės. Paklausiau, kas atsitiko. 

- Regis, muchacho, apakau kairiąja akimi. 

Jis prunkštelėjo. Garsas pasirodė nenatūralus, bylojantis apie sąmyšį. 

- Žinojau, ko tikėtis, bet mane vis tiek apėmė šokas. Tikriausiai taip 
jaučiasi visi, kuriuos užklum... - Vajermenas trūkumingai įtraukė orą. 
- Ar gali atvažiuoti? Bandžiau prisiskambinti Anai Marijai iš “Įlankos" 
privačios slaugos tarnybos, bet ji iškviesta kitur, ir... Edgarai, ar gali 
atvažiuoti? Prašau? 

- Jau lekiu. Laikykis, Vajermenai, ir lik, kur esi. 


Aš asmeniškai regėjimu nesiskundžiau daugelį savaičių. Po avarijos 
mano akiratis truputį susiaurėjo, dėl ko žiūrėdamas į objektus, kuriuos 
anksčiau matydavau tiesiai priešais save, turėdavau pasisukti dešinėn, 
bet visais kitais atžvilgiais, dėl akių problemų nekilo. Priartėjęs prie be- 
veidžio, išsinuomoto “Malibu", paspėliojau, kaip jausčiaus, jeigu vaizdą 
vėl užlietų kruvinas raudonis... arba jei, vieną rytą atikėlus, pusė pasau- 
lio virstų juodąja skyle. Keista, kaip Vajermenui išvis pavyko prajukti. 

Vos tik sugriebiau durų rankenėlę, prisiminiau, jog Ana Marija, pri- 
žiūrinti Elizabetą, kai Vajermenui reikėdavo ilgam išvykti, nepasiekiama. 
Skubiai grįžau į Didįjį Rožinuką, surinkau Džeko mobiliojo numerį 
mintyse melsdamas, kad jis atsilieptų ir būtų laisvas. Abudu mano no- 
rai išsipildė. Mūsų komandoje atsirado dar vienas narys. 


Tą rytą pirmą kartą važiavau iš salos sėdėdamas už vairo, ir savo 
skaistybę praradau anaiptol ne lengviausiu būdu, nes teko įsukti į Ta- 
miamio kelią, kuris buvo aklinai užgrūstas šiaurės kryptimi slenkančiais 
automobiliais. Mes keliavome į Sarasotos Memorialinę ligoninę. Ją re- 
komendavo Elizabetos gydytojas - šiam paskambinau nepaisydamas 
silpnų Vajermeno protestų. Dabar bičiulis domėjosi, kaip aš laikausi. Ar 
išties pajėgsiu atlikti vairuotojo pareigas? Gal man derėjo savo vietą už- 
leisti Džekui, o pačiam likti su Elizabeta? 

- Dėl manęs nesijaudink, - atsakiau. 

- Tu atrodai mirtinai išsigandęs. Tiek dar matau. - Dešiniąją akį jis 
nukreipė mano pusėn. Kairioji bandė sekti pavymui, tačiau nesėkmin- 
gai. Krauju pasruvusioje, ašarų nesulaikančioje akiduobėje vyzdys ma- 
žumėlę krypo aukštyn. 

- Į kelnes nepridėsi, muchacho? 

- Ne. Ir pameni, ką sakė Elizabeta? Jei nebūtum važiavęs savo no- 
ru, ji būtų pastvėrusi šluotą ir išvijusi tave pro duris. 

Mano bičiulis nesiruošė “poniai Ystleik“ atskleisti, kas jam nutiko, 
tačiau senoji namų šeimininkė, pasiremdama į vaikštynę, atsiūbavo vir- 
tuvėn ir išgirdo mūsų pokalbio pabaigą. Be to, ji turėjo lašelį Vajermeno 
gebėjimų. Mudu apie juos žinojome, nors ir stengėmės ignoruoti. 

- Jei tave paguldys... - išsižiojau. 

- O, medikai užsidegs noru mane priimti į ligoninę, negalės atsi- 
spirti prakeiktam savo refleksui, bet aš nė už ką nesutiksiu. Jų globai 
atsiduočiau nebent tuo atveju, jei mane pavyktų išgydyti. Ten važiuoju 
dėl vienintelės priežasties: tikiuosi, Hedlokas sugebės išsiaiškinti, ar su- 
mauta mano akis neaptemo amžiams, galbūt pasakys, kad radaras tik 
laikinai išėjo iš rikiuotės. - Jis blausiai vyptelėjo. 

- Vajermenai, kokia velniava tave užpuolė? 

- Viskas savu metu, muchacho. Ką dabar tapai? 

- Koks skirtumas? 

- O, varge. Berods, klausimai atsibodo ne man vienam. Ar Žinojai, jog 
žiemos mėnesiais į avariją pakliūna vienas iš keturiasdešimties vairuotojų, 
nuolat pasirenkančių Tamiamio kelią? Tai gryna tiesa. Beje, aną dieną klau- 
siausi Žinių ir išgirdau, kad labiau tikėtina asteroido, savo apimtimis pri- 
lygstančio Hiūstono “Astrodoum" stadionui, akistata su Žeme negu... 

Ištiesiau ranka link radijo imtuvo. 

- Gal pasiklausom muzikos? 

- Gera mintis. Tik ne sušikto kantri. 

Akimirką jo nesupratau, bet staiga prisiminiau poilsiautojus, išlėku- 
sius namo sportiniu automobiliu. Susiradau garsiausią, idiotiškiausią 
roko stotį, kuri titulavosi “Kaulu". Per garsiakalbius “Nazareth"' voka- 
listas užklykė “Šuns kailį". 

- Ehe, šlykštukas rokenrolas! - apsidžiaugė Vajermenas. - Visai kita 
kalba, mi hijo.* 


Diena užsitęsė. Taip jau atsitinka, kai užvirsti ant šiuolaikinės me- 
dicinos konvejerio - ypač pagyvenusiais, dažniausiai ligotais poilsiauto- 
jais perpildytame mieste. Ligoninėje prakiurksojome iki šešių. Vajerme- 
ną iš tikrųjų ragino atsigulti tyrimams, bet jis atsisakė. 


* Mano sūnau (isp.). 

Daugiausiai laiko praleidau slegiančiuose laukiamuosiuose, kur pil- 
na senų žurnalų, stovi kėdės, apdengtos plonytėmis pagalvėlėmis, o te- 
levizorius visuomet būna pritvirtintas palubės kampe. Lūkuriuodamas 
klausydavausi nerimastingų, su televizijos šurmuliu besivaržančių pa- 
šnekesių, protarpiais Žygiuodavau ten, kur leidžiama naudotis mobiliai- 
siais, ir Vajermeno telefonu paskambindavau Džekui. Kaip jos savijauta, 
klausdavau. Puiki. Iš pradžių jie sėdėjo prie “Ludo" stalo žaidimo. Pas- 
kui perstatinėjo figūrėles Porceliano mieste. Kai su £/ Palacio susisie- 
kiau trečią kartą, tuodu valgė sumuštinius ir žiūrėjo “Opros laidą". Per 
ketvirtą skambutį sužinojau, kad ji miega. 

- Perduokit jam, - tarė Džekas, - jog ponia Ystleik visus mažuosius 
reikalus atliko tualete. Iki šiol. 

Prašymą išpildžiau. Išgirdęs naujieną Vajermenas apsidžiaugė. O 
konvejeris lėtai stūmėsi pirmyn. 

Iš viso, sėdėjau trijuose laukiamuosiuose. Prie pagrindinio priima- 
mojo, kur Vajermenas nė nesiteikė užpildyti blanko - turbūt todėl, kad 
neįstengė perskaityti klausimų (pats surašiau reikalingą informaciją). 
Prie neurologijos skyriaus, kur susipažinau su Džynu Hedloku, Eliza- 
betos gydytoju, ir blyškiu vyrukų smailia barzdele, Herbertu Prinsipiu, 
geriausiu Sarasotos neurologų, kaip jį pristatė daktaras Hedlokas. Prin- 
sipis tam neprieštaravo ir titulo išsiginti nemėgino Galop įsitaisiau pas- 
kutiniame laukiamajame, įrengtame antrame aukšte, “[Įmantrios apara- 
tūros“ namuose. Keista, bet, užuot ištyrę Vajermeną magnetiniu rezo- 
nansu, paskyrę man gerai pažįstamą procedūrą, medikai jį palydėjo į ki- 
tą koridoriaus galą, nuvedė į rentgeno kabinetą, kuris šiuolaikinių tech- 
nologijų epochoje, kaip įsivaizdavau, turėjo būti dulkėtas ir apleistas. Bi- 
čiulis man įbruko savo medalioną su Marijos atvaizdu ir paliko spėlioti, 
kodėl geriausias Sarasotos neurologas teikia pirmenybę senamadiš- 
kiems prietaisams. Niekas nesivargino manęs apšviesti. 

Visuose trijuose laukiamuosiuose televizoriai rodė 6 kanalą, į akis 
vis kišusį Nuotrauką: Ledinuką Brauną, pirštais surakinusį Tinos Gari- 
baldi riešą, į vyriškį pakeltą jos veidą, kuriame atsispindėjo šiurpą ke- 
liantis žvilgsnis, nes kiekvienas, užaugęs bent iš dalies padoriuose na- 
muose, giliai širdyje žino, ką tokia išraiška reiškia. Savo atžaloms į gal- 
vas kalame neprarasti budrumo, būti /abai atsargiais, vengti nepažįsta- 
mųjų, kadangi šie gali kelti rimtą grėsmę, o mažyliai, ko gero, mumis 
tiki, tačiau vaikai iš gerų šeimų neabejoja ir tuo, jog turi prigimtinę teisę 
į saugumą. Todėl Tinos akys bylojo: Taip, pone, paaiškinkit, ką turė- 
čiau daryti. Jos akys bylojo: Jūs suaugęs, 0 aš tesu vaikas, tad sakykit, 
ko norėjote. Jos akys bylojo: Mane išmokė gerbti vyresniuosius. Bet į 
paširdžius skaudžiausiai kirto dar vienas dalykas, kurį išskaičiau mer- 
gaitės žvilgsnyje: Manęs niekas nėra įskaudinęs. 

Nemanau, jog nepaliaujami reportažai ir beveik nuolatinė Nuotrau- 
kos transliacija atsakingi už visus tolimesnius įvykius, bet ar jie atliko 
tam tikrą vaidmenį? O, taip. 

Žinoma. 


Iš požeminio garažo mūsų automobilis išriedėjo jau sutemus. Pasu- 
kęs į pietus, Tamiamio keliu nuburzgė Dumos kryptimi. Apie Vajermeną 
beveik negalvojau. Visą savo dėmesį buvau sutelkęs į vairavimą, šįsyk 
galėjau kirsti lažybų, kad sėkmė nuo manęs nusigręš ir mes papulsime 
į avariją. Tačiau už posūkių į Siestą Ky eismas prasisklaidė, ir aš trupu- 
tį atsipalaidavau. Kai nusigavome iki “Kryžkelės" prekybos centro. Va- 
jermenas paprašė: 

- Sustok. 

- Užsimanei kažką nusipirkti “Gap"' drabužių parduotuvėje? Šortus? 
Porą marškinėlių su kišenėmis? 

- Liaukis malęs liežuviu. Tiesiog sustabdyk automobilį. Šalia žibinto 
stulpo. 

Privažiavęs prie šviestuvo, išjungiau variklį. Nors automobiliai už- 
pildė daugiau nei pusę aikštelės, mano kūnas nuėjo pagaugais. Žinojau, 
kad kitapus pastato, prekių iškrovimo zonoje, Ledinukas Braunas pa- 
grobė Tiną Garibaldi. 

- Pagalvojau, jog turėčiau iškloti savo istoriją, - tarė Vajermenas. - 
Tu nusipelnei jos išklausyti. Nes buvai man geras. Ir daug ką dėl manęs 
padarei. 

- Kaip ir tu - dėl manęs, Vajermenai. 

Rankas bičiulis laikė nuleistas ant pilko aplanko, kurį išsinešė iš li- 
goninės. Ant etiketės buvo užrašyta jo pavardė. Vajermenas pakėlė vie- 
ną pirštą mane nutildydamas, tačiau pats spoksojo pirmyn, į “Byls" 
universalinę parduotuvę, įkurtą šioje centro pusėje. 

- Noriu viską papasakoti vienu ypu. Tau tinka? 

- Aišku. 

- Mano istorija panaši... - jis atsigręžė ūmai įsiaudrinęs. Kairioji ryš- 
kiai raudona akis šlapiavo, bet dabar ji bent žiūrėjo ta pačia linkme, 
kaip ir dešinioji. - Muchacho, ar kada esi per televiziją matęs vieną iš tų 
žaismingų reportažų apie vyruką, “Aukso puode" išlošusį du ar tris šim- 
tus milijonų dolerių? 

- O kas jų nematė? 

- Taigi laimės kūdikį užvaro ant scenos, į rankas įgrūda didelį kar- 
toninį čekį, o jis vapa kažką nerišlaus. Nenuostabu, jog tokiomis aplin- 
kybėmis jam nesiseka išspausti aiškaus sakinio. Nes atspėti visus pra- 
keiktus skaičius atrodė neįmanoma. Tikras absurdas, ar ne? Ką pats 

sakytum jo vietoje? Geriausiu atveju suveblentum: “Aš keliausiu į su- 
mautą “Disnėjaus pasaulį!" Kol kas mano mintį seki? 

- Aha. 

Vajermenas vėl įniko žvilgsniu tyrinėti žmones, įeinančius ir išny- 
rančius iš “Byls" parduotuvės, už kurios Tinos Garibaldi pasitiko 
skausmas ir kančios. | 

- Aš irgi laimėjau /a /oteria. Tik ji nesuteikė džiaugsmo. Veikiau at- 
virkščiai - man pasisekė išlošti pačią bjauriausią pasaulyje loteriją. Kita- 
me savo gyvenime dirbau teisininku Omahoje. Firmoje “Finehamas, 
Dūlingas ir Alenas“. Šmaikštuoliai, kurių gretoms, kaip maniau, priklau- 
siau, kartais ją vadindavo “Atraskhamu, Išdulkilingu ir Užmiršklenu“. 
Bet, jei atvirai, toji kompanija buvo nuostabi, ten triūsė sąžiningi žmo- 
nės. Reikalai klojosi puikiai, aš savo ruožtu kilau karjeros laiptais. Su- 
laukęs trisdešimt septynerių vis dar viengungiavau, bet galvojau, jog 
tokia mano lemtis. Ir staiga, Edgarai, į miestą atkeliavo cirkas. Tiesio- 
gine prasme. Tikras cirkas su stambiomis, plėšriomis katėmis ir akro- 
batais. Kaip įprastai, atlikėjų ratą sudarė įvairių tautybių žmonės. Oro 
akrobatų trupei priklausė meksikiečiai. Viena iš cirko finansininkių, 
Chulija Traveres, taip pat buvo kilusi iš Meksikos. Ji ne vien rūpinosi 
apskaitos knygomis, bet ir vertėjavo skrajūnams. 

Moters vardą jis ištarė ispaniškai - Hulia. 

- Į cirką nėjau. Vajermenas retsykiais nusibeldžia į roko koncertus, 
bet cirko numeriais nesidomi. Vėlgi tenka paminėti loteriją. Kas porą 
dienų tenykštis kanceliarijos skyrius, iš kepurės traukdamas popierė- 
lius, spręsdavo, kas turėtų keliauti į parduotuvę ir visai kontorai nupirk- 
ti užkandžius: bulvių traškučius su padažu, kavą, limonadą. Vieną dieną 
Omahoje pažymėtą lapelį sugraibė Chulija. Jai išėjus iš prekybos centro 
ir nužygiavus prie savo furgono, į aikštelę dideliu greičiu atidūmė pro- 
duktus pristatantis sunkvežimis, kuris atsitrenkė į parduotuvės vežimė- 
lius - juk žinai, kaip jie sustatomi. 

- Taip. 

- Žodžiu, Bum! Per trisdešimt pėdų nutrenkti vežimėliai rėžės į 
Chuliją 1r jai sulaužė koją. Atbildėjo iš užnugario, todėl ji nesureagavo. 
Netoliese budėjęs policininkas išgirdo klyksmą. Jis iškvietė greitąją pa- 
galbą. Ir alkotesteriu patikrino, ar sunkvežimio vairuotojas blaivas. Tas 
pripūtė vieną ir septynias dešimtąsias promilės. 

- Čia daug? 

- Taip, muchacho. Nebraskoje viena ir septynios dešimtosios reiš- 
kia, jog dviejų šimtų dolerių bauda neatsipirksi, nes esi girtas. Paklau- 
siusi gydytojo, kuris ja rūpinosi ligoninės priimamajame, patarimo, 
Chulija atėjo pas mus. “Atraskhame, Išdulkilinge ir Užmiršklene" anuo- 
met dirbo trisdešimt penki teisininkai, ir jos sužalojimo byla galėjo ati- 

tekti bet kuriam iš penkiolikos. Bet kliuvo man. Ar matai, kaip krenta 
rutuliukai su skaičiukais? 

- Taip. 

- Aš tapau ne vien jos atstovu, bet ir sutuoktiniu. Teisme Chulija iš- 
kovoja pergalę ir laimi pilną kapšą grynųjų. Cirkas, kaip jam 1r priklau- 
so, išvažiuoja iš miesto, tik be finansininkės. Ar reikia tau sakyti, jog 
mudu vienas kitą karštai pamilome? 

- Ne, - atsakiau. - Girdžiu tuos žodžius kiekvieną sykį, kai ištari 
jos vardą. 

- Dėkui, Edgarai. Dėkui. - Kelias akimirkas jis pasėdėjo nukoręs 
galvą, ant aplanko padėjęs rankas. Galiausiai užpakalinėje kišenėje suž- 
vejojo aptriušusią, išsipūtusią piniginę. Nė neįsivaizdavau, kad įmanoma 
sėdėti ant tokio luito. Jis pervertė įmautes, skirtas fotografijoms ir 
svarbiems pažymėjimams, iš vienos ištraukė tamsiaplaukės moters, dė- 
vinčios baltą, berankovę palaidinukę, nuotrauką. Vien į ją pažvelgus, 
apsaldavo širdis. - Mano Chulija. 

Norėjau atiduoti nuotraukytę, tačiau jis papurtė galvą ir atrinko kitą. 
Bijojau į ją pažiūrėti, bet vis tiek paėmiau, kai Vajermenas ištiesė ranką. 

Išvydau miniatiūrinę Chulijos kopiją. Tuos pačius juodus plaukus, 
blyškų, tobulų bruožų veidą, tamsias rimtas akis. 

- Esmeralda, - tarė jis. - Kita mano širdies dalis. 

- Esmeralda, - pakartojau mintydamas, jog šitos mergaitės ir Ti- 
nos, Nuotraukoje įsispiginusios į Ledinuką Brauną, žvilgsniai kone 
identiški. Bet gal visi vaikai į aplinkinius žiūri panašiai? Man panižo ran- 
ka. Toji, kurią sudegino ligoninės krematoriume. Mėgindamas ją pasi- 
kasyti suleidau nagus į šonkaulius. Nieko naujo. 

Vajermenas atsiėmė nuotraukas, pabučiavo kiekvieną, trumpam 
užsiplieksdamas šalta, gąsdinančia aistra, ir jas įkišo atgal į perregimas 
įmautes. Šiek tiek užtruko, nes jo rankos drebėjo. Manau, problemų ki- 
lo ir dėl suprastėjusio regėjimo. 

- Į tuos senus skaičiukus, amigo, nė nebūtina dairytis. Užsimerkęs 
išgirsi, kaip jie krenta į savo vietas: spragi, spragt, spragt. Kažkokį 
žmogelį ką tik aplankė sėkmė. Olialia! - jis čekštelėjo liežuviu į gomurį. 
Ankštajame sedane garsas nuskambėjo pribloškiančiai griausmingai. 

- Kai Esmai sukako treji, Chulija pusei etato įsisuko į kontorą, pa- 
vadintą “Darbo birža, pagalba imigrantams“. Ji padėdavo įsidarbinti is- 
panakalbiams su žaliomis kortelėmis ir be jų. Gauti pilietybę norinčius 
nelegalus pasukdavo teisingu keliu. Nors niekam nekrintanti į akis, įsi- 
kūrusi vos keliose patalpose, įstaigėlė suteikdavo daugiau praktinės nau- 
dos nei visi protesto Žygiai ir mostagavimas transparantais. Kuklia Va- 
jermeno nuomone. 

Jis prispaudė delnus prie akių, ir giliai, su virpuliu įkvėpė. Tuomet 
leido rankoms su trenksmu nukristi ant pilkojo aplanko. 

- Kai įvyko nelaimė, darbo reikalais lankiausi Kanzas Sityje. Rytais, 
nuo pirmadienio iki ketvirtadienio Chulija triūsdavo “Darbo biržoje". 
Esma keliaudavo į vaikų priežiūros centrą. Gerą. Galėjau užtampyti sa- 
vininkus po teismus, nuvaryti juos į bankrotą, auklėtojas paversti elge- 
tomis, bet to nepadariau. Net ir sielvartaudamas supratau, jog taip ga- 
lėjo atsitikti bet kokiam vaikui. Juk čia La loteria, entiendes? Kartą 
mūsų firma iškėlė ieškinį žaliuzių kompanijai - aš pats procese nedaly- 
vavau, - nes lopšyje gulintis kūdikis sugebėjo įsikibti į virvutės bumbu- 
liuką, jį nuplėšė, prarijo ir užspringo. Tėvai laimėjo bylą, gavo išmoką, 
bet jų mažylis iš mirusiųjų neprisikėlė. Į burną jis galėjo įsibrukti bet ką. 
Jei ne bumbulėlį, tai automobilio modeliuką, ženkliuką nuo šuns apykak- 
lės, stiklo rutuliuką. - Vajermenas patraukė pečiai. - Esmai iškliuvo 
stiklo rutuliukas. Žaisdama jį įsikišo į gerklę ir užduso. 

- Viešpatie, Vajermenai! Užjaučiu! 

- Į ligoninę ją atvežė dar gyvą. Moteris iš vaikų priežiūros centro pa- 
skambino į Chulijos ir mano kontoras. Vapėjo kaip išprotėjusi. Chulija iš- 
lėkė iš darbo, puolė į savo automobilį ir iki dugno nuspaudė akselerato- 
rių. Likus trims kvartalams iki ligoninės, kaktomuša susidūrė su Oma- 
hos komunalininkų sunkvežimiu. Žuvo akimirksniu. Spėju, jog tuo mo- 
mentu mūsų dukra jau buvo mirusi prieš dvidešimt minučių. Medalionas 
su Marijos atvaizdu, kurį tau daviau palaikyti... jis priklausė Chulijai. 

Vajermenas nuščiuvo. Tyla užsitęsė, bet aš jos nenutraukiau. Kai 
klausaisi tokios istorijos, nėra, ką pridurti. Galop jis vėl prašneko: 

- Eilinis “Aukso puodo“ variantas. Penki rutuliukai su skaičiais ir 
pats svarbiausias, papildomas. Spragt, spragt, spragt, spragt, spragt. lr 
priedo, driokst. Ar aš kada galvojau, jog man gali taip nutikti? Ne, mu- 
chacho, panašių dalykų nesapnavau net baisiausiuose košmaruose, o 
Dievas mus baudžia už tai, ko nepajėgiame įsivaizduoti. Motina su tėvu 
mane meldė susitikti su psichiatru. Kuriam laikui jiems paklusau - po 
laidotuvių praėjus aštuoniems mėnesiams. Išvargau plevendamas po pa- 
saulį kaip balionas, kuris kybo virš trijų pėdų nuo mano galvos. 

- Jausmas man pažįstamas, - įsiterpiau. 

- Žinau. Mums abiem teko viešėti pragare, tiktai skirtingu metu. Lai- 
mei, iš ten išsinešdinome, bet mano kulnai tebesmilksta. Kaip taviškiai? 

- Aha, ir manieji. 

- Psichiatras... buvo malonus vyrukas, bet mudviem susišnekėti 
nepavyko. Jo draugijoje niekaip neįstengiau suregzti rišlaus sakinio, be 
paliovos šiepiausi iki ausų. Vis laukiau, kol į kabinetą atlinguos žavi 
paukštytė maudymosi kostiumėlių, kuri rankose laikys didelį kartoninį 
čekį. Žiūrovai ją pamatys ir ims ploti. Galų gale čekį gavau. Susituokę 

mes pasirūpinome bendru gyvybės draudimu. Kai gimė Esma, apdrau- 
dėme ir ją. Taigi aš tikrai laimėjau /a loteria. Ypač jei dar pridėtume 
kompensaciją, kurią Chulijai sumokėjo po nelaimingo įvykio šalia pre- 
kybos centro. Ir visa tai nulėmė dabartinę mano padėtį. 

Jis kilstelėjo ploną, pilką aplanką. 

- Man į galvą nuolat atklysdavo mintys apie savižudybę, vis daž- 
niau ir dažniau. Galbūt, su viltimi mąsčiau, Chulija su Esmeralda kaž- 
kur anapus manęs lūkuriuoja... bet jos nelauks amžinai. Įprasta prasme, 
religingas nesu, tačiau galimybė, kad po mirties egzistuoja savotiškas 
gyvenimas, man atrodo tikėtina. Ir aš viliuosi, jog mes išliekame... na, 
žinai, savimi. Aišku... - jo lūpų kampučiai pakilo, bet šypsena atsidavė 
šalčiu, - ...mane paprasčiausiai slėgė depresija. Seife laikiau pistoletą. 
22 kalibro. Gimus Esmeraldai, jį nusipirkau norėdamas apsaugoti na- 
mus. Vieną vakarą pasiėmiau ginklą ir valgomajame įsitaisiau už stalo... 
manau, muchacho, likusią istorijos dalį tu žinai. 

Pašvytavau ranka lyg sakydamas “galbūt si, galbūt no". 

- Sėdėjau tuščiame name. Priešais mačiau vaisių dubenį, kurį pripil- 
dė moteris, iš parduotuvės man atveždavusi produktus. Nuleidau pisto- 
letą ant stalo ir užsimerkiau. Pasukau dubenį du ar tris kartus. Jei iš- 
trauksiu obuolį, sau tariau, prispausiu vamzdį prie smilkinio ir tokiu bū- 
du užbaigsiu savo gyvenimą. Bet jeigu delne laikysiu apelsiną... tuomet 
susišluosiu loterijos laimėjimus ir keliausiu į “Disnėjaus pasaulį". 

- Tu girdėjai, kaip ūžia šaldytuvas, - pratariau. 

- Teisingai, - nė kiek nenustebęs patvirtino jis. - Girdėjau, kaip 
zvimbia šaldytuvo varikliukas, kaip dunksi ledukų gamintojas. Ištiesiau 
ranką ir pakėliau obuolį. 

- Sukčiavai? 

Vajermenas šyptelėjo. 

- Geras klausimas. Jei tave domina, ar vogčiomis žvilgčiojau, atsa- 
kau neigiamai. Jei turi omenyje, ar įsiminiau, kaip dubenyje išdėlioti vai- 
siai... - jis pagūžčiojo. - Ouiėn sabe?* Šiaip ar taip, pasirinkau obuolį: 
dėl Adomo nuopuolio, visi mes nusidėję. Vaisiaus nekandau ir neuos- 
čiau; ką laikiau, suvokiau užčiuopęs odelę. Neatsimerkdamas, nesuteik- 
damas sau progos pagalvoti, griebiau pistoletą ir vamzdžiu dūriau į 
smilkinį. - Jis pamėgdžiojo judesius dešiniąja ranka, kurios aš nebeturė- 
jau, nykštį iškėlė statmenai, smiliumi bedė į apvalų randelį, paprastai, 
pridengtą ilgais, žilstančiais plaukais. - Paskutinė mano mintis buvo: 
“Bent jau nebereikės klausytis šaldytuvo arba iš kameros traukti ir val- 
gyti gurmaniško “Šepardo" apkepo.?' Paties šūvio nepamenu. Bet pa- 
saulis staiga aptemo, ir taip baigėsi kitas Vajermeno gyvenimas. Na... 
apie haliucinogeninį mėšlą paporinti? 

- Taip, prašyčiau. 

- Spėlioji, ar jis panašus į tavo potyrius? 

- Taip. - Ant mano liežuvio galo ūmai ėmė suktis klausimas. Gana 
svarbus. - Vajermenai ar telepatiniai pliūpsniai... svetimų minčių pro- 
veržiai... kad ir kaip juos ten vadini... ar jie tave buvo aplankę prieš at- 
keliaujant į Dumą Ky? - mąsčiau apie Monikos Goldštain šunį, Gendal- 
fą, atsiminiau, kaip man dingojos, kad jį pasmaugiau nesama ranka. 

- Porą ar trejetą kartų. Edgarai, apie juos galbūt papasakosiu vėliau. 
Nenoriu Džeko per ilgai palikti £/ Palacio. Ponia Ystleik dėl manęs ne- 
rimaus. Ji tokia miela. 

Galėjau pridurti, jog sunerims ir Džekas - taip pat mielas žmogus, 
- bet nutylėjau ir paprašiau pratęsti. 

- Tu, muchacho, neretai atsiduodi raudoniu. Ne tavo aura, ne visai 
ji, ir ne mintys... neskaitant tų atvejų, kai jos išsakomos balsu. Tris ar 
keturis sykius tavyje įžiūrėjau ir spalvą, ir patį žodį. Taip, vienąkart už 
Dumos Ky ribų. Mums užsukus į “Skoto" galeriją. 

- Kai užmiršau žodį, kurį norėjau pavartoti. 

- Tikrai? Šito neatsimenu. 

- Aš irgi, bet esu tikras, jog taip ir nutiko. “Raudona"' atgaivina ma- 
no atmintį. Tapo savotišku jungikliu. Žodis, beje, paminėtas Rebos Ma- 
kintajer dainoje. Aptikau jį beveik atsitiktinai. Dar vienas dalykas: ką 
nors pamiršęs, retsykiais... hmm... na, Žinai... 

- Mažumėlę įniršti? 

Pagalvojau, kaip griebiau Pemą už gerklės. Kaip bandžiau ją pa- 
smaugti. 

- Aha, galima ir taip pasakyti. 

- Ooo. 

- Kitaip tariant, raudonis ištryško ir nutepliojo... mano sąmonės ap- 
darą? Ar taip? 

- Panašiai. Kiekvieną kartą, kai tą spalvą pastebiu šalia tavęs arba 
tavyje, prisimenu, kaip suvaręs kulką sau į smilkinį atsipeikėjau ir pa- 
mačiau, kad pasaulis nusidažė tamsiai raudonai. Nusprendžiau atsidū- 
ręs pragare, tariau sau: “Štai, kaip atrodo pragaras - purpurinė amžiny- 
bė". - Jis patylėjo. - Po kurio laiko suvokiau, jog Žiūriu į obuolį, gulintį 
priešais mane, ant grindų, kaip ir aš pats. 

- Tikra velniava. 

- Ir man į galvą atėjo tokia mintis. Bet jokių nelabųjų nemačiau. Tik 
obuolį. “Dėl Adomo nuopuolio, visi mes nusidėję, - garsiai išdrožiau ir 
pridūriau: - Vaisių dubuo." Puikiai pamenu viską, kas įvyko ir buvo 
pasakyta per kitas keturias paras. Menkiausias smulkmenas. - Vajer- 
menas nusijuokė. - Aišku, kai kurie dalykai, išlikę atmintyje, neturi nie- 
ko bendra su tikrove, bet aš juos vis tiek gerai prisimenu. Iki šiol manęs 

į kampą neįspraustų jokia kryžminė apklausa, net ir tuo atveju, jei rei- 
kėtų kalbėti apie pūliais aptekusius tarakonus, kuriuos regėjau ropojan- 
čius iš senojo Džeko Finehano akių, burnos, šnervių. 


- Man klaikiai skėlė galvą, bet kai supratau žvelgiąs į išdidintą 
obuolio vaizdą, sukrėtimas atslūgo, ir aš pasijutau daugmaž normaliai. 
Laikrodis rodė ketvirtą ryto. Be sąmonės pragulėjau šešias valandas. 
Tysojau baloje kręšančio kraujo. Jis aplipo dešinįjį mano skruostą tarsi 
šaltiena. Atsisėdęs pareiškiau: “Aš esu dabita, pasipuošęs drebučiais"“. 
Tik niekaip neapsisprendžiau, ar jie saldūs kaip žėlė. “Vaisių dubenyje 
nėra jokios žėlė", pridėjau. Tr tuos žodžius, rodės, pasakė visiškai svei- 
ko proto žmogus. Pradėjau abejoti, ar išties bandžiau nusišauti. Labiau 
tikėtina, mąsčiau, kad užmigau prie stalo, nuslydau nuo kėdės, galva 
vožiaus į grindis. Todėl ir apsipyliau krauju. Beveik neabejojau, jog taip 
1r atsitiko, nes aš galėjau judėti ir kalbėti. Liepiau sau pasakyti motinos 
vardą. Bet man viso labo išsprūdo: “Pinigų tuliu kap šieno, už nomą 
mokės šiandieną". 

Išplėtęs akis sulinksėjau. Atsigaivelėjus po komos, panašius poty- 
rius išgyvenau begalę kartų. Sėskis ant tetos, sėskis ant dėdės. 

- Pykai? 

- Ne, pajutau ramybę! Palengvėjimą! Dėl trinktelėjimo, po kurio iš 
dalies praradau orientaciją, nesijaudinau. Staiga ant grindų pastebėjau 
pistoletą. Kilstelėjau jį ir pauosčiau vamzdžio žiotis. Nuo ginklo sklido 
su niekuo nesupainiojamas, po šūvio užsilikęs kvapas - aitrus, tarytum 
nagais gremžiantis šnerves. Net ir tuomet save tikinau, kad užmigau- 
nugriuvau-susitrenkiau, tačiau užsukęs į vonios kambarį ir pažiūrėjęs į 
veidrodį, smilkinyje išvydau skylutę su apsvilusios odos vainiku. - Jis 
vėl nusijuokė, lyg žmogus, atsiminęs idiotišką klaidą, kurią padarė pra- 
eityje - pavyzdžiui, užmiršo pakelti garažo vartus ir į juos rėžėsi atbu- 
lomis vairuojamu automobiliu. 

- Būtent tada, Edgarai, nugirdau, kaip iškrito paskutinis rutuliukas 
- “Aukso puodo" skaičius! Ir sumojau, jog manęs vis dėlto laukia eks- 
kursija į “Disnėjaus pasaulį". 

- Arba į pakenčiamą jo kopiją. - Sulinksėjau. - O Dieve, Vajermenai. 

- Mėginau nusiplauti parako žymes, bet plaušine palietus žaizdą, 
mane perliejo skausmas. Įsivaizduok, kad prikandai geliantį dantį - jaus- 
mas panašus. 

Pagaliau supratau, kodėl jį švietė rentgenu, užuot įgrūdę į magne- 
tinio rezonanso aparatą. Kulka tebelindėjo galvoje. 

- Vajermenai, galiu paklausti? 

- Na? 

- Ar regos nervai geba... hmm, pasistūmėti? 

- O, taip. 

- Štai, kodėl tau sukniso kairiąją akį. Kaip po... - akimirkai užmir- 
šau žodį, bet suspaudęs kumščius jį atgaminau, - ...kontrasmūgio. 

- Aha, tikriausiai. Pykštelėjau į dešiniąją kvailos savo smegeninės 
pusę, o iš rikiuotės išėjo kairioji akis. Skylę užsiklijavau pleistriuku. Ir 
išgėriau aspirino. 

Nesusivaldęs nusikvatojau. Vajermenas nusišypsojo ir pakinksėjo 
galva. 

- Išėjęs iš vonios griuvau į lovą ir pabandžiau nusnūsti. Lygiai taip 
pat sėkmingai galėjau stengtis užmigti per varinių pučiamųjų koncertą. 
Bluosto nesudėjau keturias dienas. Galvoje mintyse lakiojo kelių tūks- 
tančių mylių į valandą greičiu. Palyginti su šūvio poveikiu, kokainas 
primintų paprastą ksanaksą. Nė nevaliojau ramiai pagulėti. Pradrybso- 
jau dvidešimt minučių ir pašokęs įjungiau meksikietiškų melodijų įrašą. 
Nuo pusės šešių ryto trisdešimt minučių myniau dviračio-treniruoklio 
pedalus - pirmą kartą po Chulijos ir Esmos mirties, - paskui nusiprau- 
siau po dušu ir išvažiavau į darbą. 

- Kitas tris dienas skraidžiau kaip reaktyvinis lėktuvas, tapau su- 
perteisininku. Kolegos iš pradžių atrodė sunerimę, vėliau ėmė dėl ma- 
nęs baimintis, galų gale persigando dėl savo saugumo - kuo toliau, tuo 
keisčiau elgiausi, neretai pratrūkdavau burbuliuoti maišyta ispanų ir dar- 
kyta prancūzų kalbomis, - bet niekas nebūtų paneigęs, jog per tas die- 
nas susidorojau su kalnu dokumentų, ir iš jų visų į firmą sugrįžo tik 
menkutė dalis. Aš tikrinau. Partnerius iš gretimų kabinetų ir teisininkus 
iš priešų apkasų suvienijo įsitikinimas, kad mane kamuoja nervinis išse- 
kimas. Tam tikra prasme, jie neklydo. Tik manoji nervų krizė buvo or- 
ganinės prigimties. Kai kurie žmonės mėgino mane išginti namo, tačiau 
nesėkmingai. Dionas Naitlis, vienas iš gerų draugų, tiesiog meldė, kad 
leisčiaus nuvedamas pas gydytoją. Žinai, ką jam atšoviau? 

Papurčiau galvą. 

- “Javų lauką pamatysiu, sutartį pasirašysiu". Pamenu kuo aiškiau- 
siai. Taip taręs pasišalinau. Tiksliau, nustraksėjau, nes Vajermenas ne- 
bepajėgė lėtai vaikščioti. Kontoroje praplušėjau dvi naktis iš eilės. Bet 
trečiąjį vakarą, nepaisydamas jokių protestų, apsauginis išprašė mane 
laukan. Paaiškinau tam vyrukui, kad jo pimpale yra milijonas kapiliarų 
ir nė lašelio gailesčio. Išvadinau dabita, pasipuošusiu drebučiais, ir pra- 
nešiau, jog tėvas jo nekenčia. - Vajermenas kelioms sekundėms mąsliai 
įsispitrijo į aplanką. - Replika apie tėvą skaudžiai užgavo apsauginį. 
Esu tuo tikras. - Jis pabaksnojo į randuotą smilkinį. - Mano radiola, 
amigo, gaudo paslaptingas bangas. Paslaptingas. 

- Rytojaus dieną mane iškvietė pas Džeką Finehamą, mūsų karalys- 
tės radžą. Manęs paprašė pasiimti nemokamų atostogų. Tai yra, liepė. 

Džeko nuomone, po “nemalonių pokyčių šeimoje", aš per anksti sugrį- 
žau į darbą. Atkirtau, esą jis pliauškia nesąmones, nes mano šeimoje 
niekas nepasikeitė. “Verčiau sakykit, kad mano žmonai ir vaikui kliu- 
kliuvo supuvę obuoliai. Taip ir paskelbkit, žilaplauki, vabalų pilnas mir- 
tingasai". Stai tada pamačiau tarakonus, lendančius iš jo akiduobių ir 
šnervių. Pora išsirabždino iš po liežuvio ir ropodami ant apatinės lūpos 
baltais pūliais apipylė smakrą. 

- Paleidau gerklę. Puoliau Džeką, ir jei ne pavojaus mygtukas - nė 
nemaniau, jog senas, paranojiškas išvėpėlis įsirengė apsaugos sistemą, 
- būčiau jį nudobęs. Beje, šefas pasirodė besąs stebėtinai mitrus. Skuo- 
dė po kabinetą kaip sprinteris. Daugybė metų, paaukotų tenisui ir gol- 
fui, regis, niekais nenuėjo. - Vajermenas trumpam susimąstė. - Bet ma- 
no pusėje buvo pamišimas ir jaunystė. Vos spėjau jį pričiupti, ir į kabi- 
netą įvirto gelbėtojų būrys. Atplėšti nuo Džeko mane įstengė tiktai šeši 
teisininkai, bet aš sugebėjau pusiau perdrėksti jo “Polo Stiuarto" švar- 
ką. Iki pat juosmens. - Bičiulis lėtai palingavo galva. - Kad būtum gir- 
dėjęs, kaip tas Aijo de puta staugė. Kad būtum girdėjęs mano klyks- 
mus. Blioviau kvailiausius dalykus, įskaitant ir kaltinimus - išrėktus iš 
visų plaučių - kad jis mėgsta nešioti moteriškas apatines kelnaites. Ma- 
nau, šiuo atveju, neapsirikau, kaip ir dėl apsauginio tėvo. Juokinga, tie- 
sa? Niekam neberūpėjo, kuoktelėjau aš ar ne, buvau patyręs ir vertin- 
gas teisės specialistas ar ne - mano karjera “Atraskhame, Išdulkilinge ir 
Užmiršklene'' nutrūko. 

- Užjaučiu. 

- De nada*, viskas tik į gera, - dalykiškai pastebėjo jis. - Kol ben- 
dradarbiai mane vilko iš kabineto, kuriame palikau jovalą, patyriau prie- 
puolį. Bjauriausią iš visų grand mal. Jei ne vienas teisininko padėjėjas, 
šiek tiek mokęsis medicinos, būčiau nusibaigęs vietoje. Bet, jam atsku- 
bėjus į pagalbą, tiesiog atsijungiau trims dienos. Ei, juk man reikėjo 
miego. O dabar... 


Jis atvertė aplanką, ištraukė ir padavė rentgeno nuotraukas. Jų ko- 
kybė neprilygo magnetinio rezonanso atvaizdams, bet dėl savo išgyve- 
nimų, supratau (nors ir diletantiškai), ką regiu. 

- Edgarai, tai, ką dabar matai, daugumos manymu, neegzistuoja. 
Kalbu apie teisininko smegenis. Pats panašių nuotraukų turi? 

- Tarkim taip: jei norėčiau užpildyti albumą... 

Vajermenas plačiai nusišypsojo. 

- Taip. Iš visko sprendžiant, ginklą laikei... - pakėliau ranką ir 
kryptelėjau pirštą žemyn. 

- Teisingai. Galima sakyti, nepataikiau tiktai iš dalies. Šūvis buvo 


*Kas žino (isp.). 


190 


pakankamai stiprus, kad užtaisą suvarytų į kaukolę ir jį nukreiptų dar 
statesniu kampu. Kulka įstrigo smegenyse, ten ir pasiliko. Bet iš pra- 
džių sukėlė savotiškas... nežinau... 

- Išlenktas bangas? 

Jo akys nušvito. 

- Tiksliai! Tiesa, savo struktūra smegenų medžiaga labiau primena 
veršelio kepenis negu vandenį. 

- Fui. Zavinga. 

- Suprantama. Vajermenas pripažįsta - jis moka būti iškalbingas. 
Kulkos sužadinta išlenkta banga nulėmė edemos atsiradimą ir ėmė slėgti 
regos kryžmę. Ar tu sugebi įžiūrėti visą spalvų paletę? Paleidau šūvį sau 
į smilkinį, bet nežuvau. Maža to, dėl užtaiso sustreikavo šioje vietose 
įrengti mechanizmai. - Jis pabarbeno į savo kaukolę, virš dešiniosios 
ausies. - Problemų daugėja, nes kulka juda. Per dvejus metus ji pasi- 
slinko per ketvirtį colio. Gal net giliau. Man nebūtina šitos informacijos 
išgirsti iš Hedloko arba Prinsipio. Viską matau nuotraukose. 

- Vajermenai, tegul tave išoperuoja, lai pašalina svetimkūnį. Mudu su 
Džeku pasirūpinsime Elizabeta, kol tu... - jis purtė galvą. - Ne? Kodėl ne? 

- Amigo, kulką įsispraudė per giliai. Todėl ir nesutikau gultis į ligo- 
ninę. Nejau manai, kad man knieti užbaigti dienas, kaip vyrukui iš 
“Marlboro" reklamos? Na, jau ne. Tie laikai, kai /roškau mirties, seniai 
praeityje. Žmonos ir dukters ilgiuosi iki šiol, bet dabar privalau rūpintis 
ponia Ystleik. Pamėgau gyvenimą Dumos Ky saloje. Ir dar tu, Edgarai. 
Man norėtųsi pamatyti, kaip susiklostys tavo reikalais. Ar aš gailiuosi 
dėl savo poelgio? Kartais si, kartais n0. Si atveju, primenu sau, kad 
anuomet buvau visai kitas žmogus, kurio veiksmus derėtų vertinti atlai- 
džiau. Apimtas širdį draskančio sielvarto ir sąmyšio, jis nebesuvokė, ką 
daro. Tai kitas mano gyvenimas, ir aš stengiuosi žvelgti į jo problemas, 
kaip į... na... įgimtines ydas. 

- Skamba keistokai. 

- Tikrai? O kaip tavo padėtis? 

Akimirkai susimąsčiau. Kadaise mėginau pasmaugti žmoną ir už- 
miršau, kaip ją puoliau. Dabar miegodavau šalia pasiguldęs lėlę. Nuta- 
riau savo nuomonę nutylėti. 

- Daktarui Prinsipiui aš terūpiu, kaip įdomus atvejis. 

- Iš kur tu žinai? 

- Žinau, - atšovė Vajermenas tramdydamas aistros proveržį. - Po 
bandymo nusišauti man teko matytis mažiausiai su keturiais prinsipiais. 
Jie klaikiai panašūs: aštraus proto, bet atsiriboję nuo pacientų, nesuge- 
bantys įlįsti į svetimą kailį, ne daug kuo besiskiriantys nuo sociopatų, 
apie kuriuos rašydavo Džonas D. Makdonaldas. Prinsipis neįstengtų 
manęs išoperuoti - kaip ir bet kurio kito ligonio, toje pačioje smegenų 
vietoje turinčio piktybinį auglį. Pastarąjį bent jau įmanoma švitinti. Deja, 

toks gydymo metodas niekaip nepaveiktų švininės kulkos. Prinsipis 
kuo puikiausiai viską supranta, bet jį masina galimybė ištirti mano sme- 
geninę. Daktarėlis nevengia kurstyti netikrų vilčių, siekdamas mane 
paguldyti į ligoninę, kur galėtų klausinėti, ar man skauda, jam darant... 
štai taip. Vėliau, kai nusigaluočiau, turbūt parašytų mokslinį darbą. Ir 
nukeliavęs į Kankuną, paplūdimyje gurkšnotų vyno kokteilį. 

- Griežtai pasakyta. 

- Tie pastebėjimai nė iš tolo neprilygsta Prinsipio akims - jos ne 
vien griežtos, bet ir atšiaurios. Nuo daktaro žvilgsnio man norisi apsi- 
sukti ir dumti kuo toliau, kol dar galiu. Beje, taip ir pasielgiau. 

Palingavau galva, bet nuo replikų susilaikiau. 

- Kokios tavo perspektyvos? 

- Verčiau judėk iš vietos. Nuo aikštelės mane ima krėsti šiurpas. Ką 
tik susiprotėjau, jog būtent čia prakeiktas išsigimėlis pagrobė mergaitę. 

- Galėjau tau pasakyti, kai mes sustojome. 

- Gerai, kad liežuvį laikei už dantų. - Jis nusižiovavo. - Dieve, koks 
aš išvargęs. 

- Nuo įtampos. - Pasidairiau į abi puses ir automobilį išsukau į Ta- 
miamio kelią. Man vis dar buvo sunku patikėti, kad vairuoju, bet pama- 
žu pradėjau tuo mėgautis. 

- Perspektyvos toli gražu ne rožinės. Doksepino ir zonegrano kie- 
kiai, kuriuos aš suvartoju, pribaigtų arklį - kalbu apie vaistus, apsaugan- 
čius nuo traukulių, - ir jie iki šiol neblogai veikė, tačiau, mums vakarie- 
niaujant “Zorijaus" restorane, suvokiau, jog man gresia rimtos bėdos. 
Bandžiau jas neigti, bet tu žinai, kaip sakoma: neigimas nuskandino fa- 
raoną ir padėjo Mozei išvaduoti Izraelio vaikus. 

- Hmm... jei neklystu, Raudonojoje jūroje. Ar nėra kitokių vaistų? 
Stipresnių? 

- Prinsipis, aišku, mostagavo receptų knygele man prieš nosį, bet 
jis siūlė išrašyti neurontiną, o aš taip rizikuoti nenorėjau. 

- Dėl darbo. 

- Teisingai. 

- Vajermenai, jeigu visiškai apaksi, Elizabetai iš tavęs nebus jokios 
naudos. 

Porą minučių jis tylėjo. Priešas driekėsi beveik tuščias, mano auto- 
mobilio žibintų nutviekstas plentas. 

- Netrukus dėl aklumo išgyvensiu mažiausiai, - pagaliau atsiliepė. 

Leidau sau į bičiulį pašnairuoti. 

- Kulka tave nuvarys į kapus? 

- Taip. - Jo balsas skambėjo ramiai, be jokių dramatiškų gaidelių ir 
todėl labai įtikinamai. - Beje, Edgarai? 

- Ką? 

- Kol dar nepakračiau kojų ir tebematau viena akimi, norėčiau ap- 
žiūrėti daugiau tavo kūrinių. Poniai Ystleik irgi knieti išvysti paveikslus. 
Meldė manęs, kad paprašyčiau juos parodyti. Į E! Palacio savo turtą 
galėtum atvežti - tau puikiai sekasi vairuoti. 

Priešakyje pastebėjęs kelio atšaką, vedančią į Dumą Ky, įjungiau 
posūkio signalą. 

- Kartais mąstau, - tarė jis, - kad fantastiškajai sėkmei metas nuo 
manęs nusigręžė ir papustyti padus. Logiškai paaiškinti, kodėl taip ma- 
nau, nepajėgčiau. Tiesiog turiu kažką galvoti, supranti? 

- Taip, - atsakiau. - Klausyk, Vajermenai. 

- Aš niekur nedingau. 

- Tu dievini Dumą Ky, tačiau saloje kažkas ne taip. Tik įdomu, kas? 

- Neįsivaizduoju, bet sutinku. Tu irgi pajutai negerą atmosferą, ar ne? 

- Be abejo. Juk žinai, kad pajutau. Riedant keliu, pietų kryptimi, 
mudu su Ilze apėmė šleikštulys. Ji sublogavo daug stipriau už mane. 

- Ne vien tavo duktė, pasak istorijų, kurias esu girdėjęs. 

- Istorijų? 

- O, taip. Paplūdimyje viskas lyg ir normalu, bet salos gilumoje... 
- jis papurtė galvą. - Spėju, kad į gruntinį vandenį prasismelkė teršalai. 
Tie patys, dėl kurių flora želia kaip pakvaišusi, nors vietinio klimato zo- 
noje drėkinimo sistemos reikia netgi prakeiktoms vejoms. Nežinau, kas 
ten vyksta, bet į Dumos Ky gilumą verčiau nekišti nosies. Ypač jau- 
noms panelėms, ateityje norinčioms turėti vaikelių. Be įgimtinių ydų. 

Apie tokias bjaurastis nė nebuvau susimąstęs. Likusią kelionės dalį 
tylėjau. 


Prisiminimai mano istorijoje atlieka svarbų vaidmenį, ir tą Žiemą pa- 
sitaikė keli momentai, itin stipriai įsirėžę į galvą. Pavyzdžiui, vasario 
vakaras, kuomet grįžome į E! Palacio. Geležiniai vartai stūksojo atviri. 
Tarp stulpų, invalido vežimėlyje, sėdėjo Elizabeta Ystleik - panašų vaiz- 
delį regėjome mudu su Ilze, kai surengėme nesėkmingą iškylą į pietus. 
Žeberklinio pistoleto ji nelaikė, bet vilkėjo jau matytą treningą (šįkart ant 
pečių užsimetė aptrintą, iš pažiūros, vidurinėje mokykloje nešiojamą 
striukę); masyvūs sportiniai bateliai, kurie “Malibu" žibintų šviesoje at- 
rodė ne mėlyni, o juodi, rėmėsi į chromines paminas. Greta jos stiebėsi 
vaikštynė, šalia pastarosios stypsojo Džekas Kantoris, delne gniaužian- 
tis žibintuvėlį. 

Išvydusi automobilį ji pabandė atsistoti. Džekas žengė arčiau ketin- 
damas Elizabetą suturėti, bet pamatė, kad senoji E! Palacio šeimininkė 
iš tikrųjų ruošiasi pakilti. Vaikinas nuleido žibintuvėlį ant grindinio ir jai 
padėjo. Vos tiktai sustojau prie tarpuvartės, Vajermenas atlapojo dure- 

les. Priešakinės “Malibu"' šviesos nutvieskė Džeką ir Elizabetą tarytum 
aktorius scenoje. 

- Ne, ponia Ystleik! - sušuko mano bičiulis. - Nesikelkit! Aš nu- 
stumsiu jūsų vežimėlį. 

Raginimų ji nepaisė. Džekas pagelbėjo senutei prieiti prie vaikštynės 
- arba leidosi nuvedamas. Įsikibusi į rankenas Elizabeta nudunksėjo au- 
tomobilio pusėn. Tuo metu pats rangiausi iš vairuotojo sėdynės, kaip vi- 
sada, saugodamas tebegyjantį klubikaulį. Sustingęs prie kapoto stebė- 
jau, kaip ji nustūmė vaikštynę į šoną ir ištiesė rankas link Vajermeno. 
Virš alkūnių oda atrodė blyški, glebi ir suvytusi, tačiau E/ Palacio šei- 
mininkė stovėjo plačiai praskėtusi kojas, visa savo povyza demonstruo- 
dama tvirtybę. Jos plaukus pakedeno naktinių kvapų kupinas vėjelis, ir 
aš nė kiek nenustebau ant dešiniojo smilkinio pamatęs labai seną randą. 

Vajermenas kelioms sekundėms suakmenėjo greta keleivio durelių. 
Veikiausiai pamintijo, ar išsaugojo gebėjimą priimti paguodą. Galiausiai 
nušleivojo link jos it lokys, nukoręs galvą, leisdamas vėjui plaikstyti il- 
gus, ausis uždengusius plaukus. Elizabeta apkabino Vajermeną, jo kak- 
tą priglaudė prie iškilios savo krūtinės. Tuodu susiūbavo, ir mane apė- 
mė baimė, kad senajai moteriškei nepadės išsilaikyti netgi tvirta stovė- 
sena. Laimei, po akimirkos ji išsitiesė - pastebėjau, kaip gembėti, artrito 
išklaipyti pirštai įniko trinti jo nugarą, kuri ėmė sunkiai kilnotis. 

Šiek tiek neryžtingai pajudėjau jųdviejų pusėn, ir Elizabeta pasuko 
akis į mane. Sprendžiant iš žvilgsnio, jos proto ūkanos netemdė. Prieš 
save regėjau ne tą moterį, kuri teiravosi, ar traukinys atvažiavo, ir tvir- 
tino, esą jos galvoje - sumautas jovalas. Dabar visos smegenų schemos 
veikė be priekaištų. Bent jau laikinai. 

- Mums viskas bus gerai, - prabilo ji. - Važiuokite namo, Edgarai. 

- Bet... 

- Viskas bus gerai, - pakartojo brūžuodama jo nugarą gumbuotais 
pirštais. Su begaliniu švelnumu. - Vajermenas nustums mano vežimėlį. 
Netrukus. Ar ne, Vajermenai? 

Jis linktelėjo be garso, galvos nepakėlė. 

Apmąsčiau išgirstus žodžius ir nutariau jos paklausyti. 

- Ką gi, labos nakties, Elizabeta. Labos nakties, Vajermenai. Eime, 
Džekai. 

Vaikinas padėjo prožektorių ant vaikštynės lentynėlės, pažiūrėjo į 
Vajermeną, vis dar įsikniaubusį į senos moters krūtinę, ir žengė prie ati- 
darytų mano automobilio durelių. 

- Labanaktis, mem. 

- Labanakt, jaunuoli. Žaisdamas “Ludo" tu per daug skubi, bet vil- 
čių teiki. Edgarai?7 - į mane atsisuko ramus, virš Vajermeno viršugalvio 

ir nugaros iškilęs jos veidas. - Vanduo alma sparčiau. Neilgai trukus jis 
plūstelės sraunia tėkme. Jaučiate? 

- Taip. - atsakiau. Nesuvokiau, apie ką jį kalba. Ne, žinojau, ką Eli- 
zabeta turėjo omenyje. 

- Pasilikite čia. Meldžiu, likite saloje, kad ir kas nutiktų. Mums jūsų 
reikia, man jūsų reikia, Dumai Ky jūsų reikia. Nepamirškit, ką sakiau, 
kai mano protas vėl apsiblaus. 

- Gerai. 

- Paieškokit auklės Meldos pintinės. Raudonos. Esu tikra, kad ji 
padėta mansardoje. Juos rasite viduje. 

- Ką, Elizabeta? 

Senoji moteris palinksėjo. 

- Taip, labanakt, Edvardai. 

Akivaizdu, kad į jos sąmonę vėl ėmė skverbtis sutemos. Nieko to- 
kio, Vajermenas ją pristatys namo, suteiks reikalingą priežiūrą - kai tik 
atsigaus. Iki tol £/ Palacio šeimininkei teks pasirūpinti jais abiem. Pa- 
likau porelę stovinčią ant grindinio, po vartų arka, tarp vaikštynės ir 
invalidų vežimėlio: jį apglėbusią Elizabetą, ant jos krūtinės galvą nulei- 
dusį Vajermeną. Tą vaizdą atsimenu puikiai. 

Puikiai. 


Mane išsekino vairavimo sukelta įtampa ir, žinoma, pulkai žmonių, 
su kuriais susidūriau po daugybės vienatvės dienų, bet apie lovą ir juo 
labiau miegą negalėjo būti ne kalbos. Patikrinau elektroninį paštą. Žinu- 
tes gavau nuo abiejų dukrų. Paryžiuje Melinda susirgo streptokokine 
angina ir į ligą reagavo sau įprasta maniera - kaip į asmeninį išpuolį. Ilzė 
persiuntė nuorodą į “Citizen Times" iš Ešvilio, Šiaurės Karolinos vals- 
tijos. Įsijungęs laikraščio svetainę, aptikau liaupsių sklidiną straipsnį 
apie “Kolibrius", kurie pasirodė Pirmojoje baptistų bažnyčioje ir priver- 
ną Džounsą ir simpatišką blondinę; fotografas juos įamžino stovinčius 
priešais grupę, dainuojančius, įbedusius žvilgsnius vienas į kitą. Antraš- 
tė skelbė: Karsono Džounso ir Bridžitos Andreison duetas gieda “Koks 
didis Tu esi". Hmm... Manoji Jeitaipmergyt brūkštelėjo: “Aš nė trupučio 
nepavydžių". Dvigubai ilgesnis hmmmm... 

Susitepiau sumuštinį su Bolonės dešra bei sūriu (Dumoje Ky gyve- 
nau jau tris mėnesius, o rūkytos dešros dar nepritrūkau) ir užlipau į 
antrą aukštą. Nužvelgiau “Mergaitės ir laivo" paveikslus, kurių seriją iš 
tiesų derėjo vadinti “Ilze ir laivu". Prisiminiau, kaip Vajermenas domė- 
josi, ką dabar tapau. Mintyse atgaminau pranešimą, kurį Elizabeta įrašė 
į mano autoatsakiklį. Nerimą išduodantį balsą. Ji paragino imtis atsar- 
gumo priemonių. 


195 


Bematant apsisprendžiau ir kaip įmanoma sparčiau šlubčiodamas, 
bet saugodamasis, kad nenukrisčiau nuo laiptų, grįžau į pirmą aukštą. 


Priešingai nuo Vajermeno, savo senosios, storosios “Bakston" pini- 
ginės nesinešioju. Pasitenkinu į krūtinės kišenę įsimesdamas kreditinę kor- 
telę, vairuotojo pažymėjimą ir pluoštelį perlenktų kupiūrų. Piniginę laikau 
svetainėje, užrakintame rašomojo stalo stalčiuje. Nūnai ją išsitraukiau, per- 
verčiau vizitines, susiradau reikiamą su užrašu “SKOTO" GALERIJA, 
atspausdintu reljefinėmis aukso raidėmis. Kaip ir tikėjausi, po darbo va- 
landų mane sujungė su autoatsakikliu. Kai Darijus Nanucis baigdamas 
gražbyliauti pasiūlė palikti žinutę, sulaukiau pyptelėjimo ir prabilau: 

- Sveiki, pone Nanuci, jums skambina Edgaras Frimentlas iš Du- 
mos Ky. Aš esu... - paskutinę akimirką susilaikiau neištaręs “vyrukas", 
nes žinojau, kaip jis į mane žiūrėjo, - ...dailininkas, tapantis saulėlydžius 
su stambiomis kriauklėmis, augalais ir visokiais daiktais. Jūs kalbėjote 
apie galimybę surengti parodą. Jeigu nepraradote susidomėjimo, per- 
skambinkite. - Pasakiau telefono numerį ir padėjau ragelį. Jaučiausi tru- 
putį geriau. Mažų mažiausiai lyg būčiau nuveikęs šį tą naudingo. 

Iš šaldytuvo prigriebiau alaus, įsijungiau televizorių užsimanęs pa- 
tikrinti, ar HBO kanalas rodo kokį filmą, kurį vertą pažiūrėti prieš mie- 
gą. Po namu maloniai, liūliuojančiai kuždėjosi kriauklelės. Šį vakarą tar- 
pusavyje jos bendravo kultūringai ir tyliai. 

Kriaukles nustelbė balsas žmogaus, stovinčio mikrofonų tankumy- 
ne. 6 kanalas rodė naujausią televizijos žvaigždę, teismo paskirtą Ledi- 
nuko Brauno gynėją. Jo spaudos konferenciją turbūt filmavo tuo metu, 
kai Vajermenui tyrė galvą. Ekrane pamačiau maždaug penkiasdešimt- 
metį vyriškį, kurio plaukai priminė baltą teisėjo peruką. Iš visko spren- 
džiant, į savo užduotį jis nesiruošė žvelgti pro pirštus. Atrodė ir kalbėjo 
taip, lyg būtų atsidavęs darbui visa širdimi. Žurnalistams paskelbė, kad 
jo klientas tvirtins esąs nepakaltinamas. 

Poną Brauną advokatas apibūdino, kaip narkomaną, į pornografiją 
įjunkusį seksoholiką ir šizofreniką. Nė žodžiu neužsiminė apie maniją 
ledams arba senų populiarių dainų rinkiniams. Žinoma, šitą kortą išmes 
vėliau, kai bus atrinkti prisiekusieji. 6 kanalo mikrofoną supo NBC, 
CBS, ABC, FOX 17 CNN emblemos. Tinai Garibaldi neskirtų tiek dė- 
mesio, net jeigu ji laimėtų rašybos konkursą, geriausiai iš visų pasirody- 
tų mokslo mugėje arba iš patvinusios upės išgelbėtų šeimos šunelį. Bet 
jei atsiduri prievartautojo-žŽmogžudžio rankose, apie tave ištrimituoja vi- 
sos šalies mastu. Kad mane kur. Kiekvienas sužino, jog savo komodos 
stalčiuje žudikas slėpė apatines tavo kelnaites. 

- Jis sąžiningai pripažįsta turįs žalingų įpročių, - dudeno advokatas. - 
Narkomanais buvo tiek motina, tiek patėvis. Pono Brauno vaikystė prilygo 

tikram košmarui, jį nuolat mušdavo ir tvirkindavo. Mano ginamasis nema- 
žai laiko praleido psichiatrinėse. Žmona, nors ir miela moteris, pati yra pro- 
tiškai neįgali. Visų pirma jo nederėjo išleisti iš gydymo įstaigos. 

Advokatas pažvelgė į kameras. 

- Už nusikaltimą atsakinga Sarasota, o ne Džordžas Braunas. Man 
plyšta širdis dėl Garibaldžių, aš lieju ašaras dėl Garibaldžių... - į objek- 
tyvą jis nukreipė sausutėles akis tarytum siekdamas įrodyti, kad šneka 
nuoširdžiai. - Bet atimdami Brauno gyvybę, mažosios Tinos neprikelsi- 
me. Ir nepakeisime žalingos sistemos, kuri psichiškai ligotą žmogų be 
priežiūros išmetė į gatvę. Dėkui, kad išklausėte mano pareiškimą, o da- 
bar atleiskite... 

Jis atsitraukė nuo mikrofonų nepaisydamas klausiamų šūksnių, ir 
įvykiai būtų susiklostę normaliai - bent jau kitaip, - jeigu būčiau užčiau- 
pęs televizorių arba perjungęs kanalą. Bet aš to nepadariau. Reportažo 
vaizdai užleido vietą studijai, kurioje žinių laidos vedėjas paskelbė: 

- Rojalis Bonieras, teisininkas-kovotojas, laimėjęs pustuzinį taria- 
mai beviltiškų bylų, pranešė, kad iš teismo proceso sieks pašalinti kad- 
rus, kuriuos nufilmavo “Byls" universalinės parduotuvėje sumontuotos 
apsaugos kameros. 

6 kanalas eilinį kartą parodė prakeiktą įrašą. Mergaitė, ant pečių 
užsimetusi kuprinę, iš dešinės pusės eina į kairę. Braunas, išdygęs pa- 
krovimo vietoje, stveria ją už riešo. Vaikas pakelia akis ir, regis, kažko 
paklausia. Būtent tada ranką, kurios nebeturėjau, tarsi bičių spiečius 
užpuolė niežulys. 

Surikęs - ir iš netikėtumo, ir iš skausmo - drėbiaus ant kilimo, sy- 
kiu nutrenkiau nuotolinio valdymo pultelį ir sumuštinio lėkštę, karštligiš- 
kai įnikau kasytis neegzistuojančią, nepasiekiamą galūnę. Išgirdau save 
staugianti: užteks, meldžiu, užteks. Bet numalšinti peršulį galėjau, be 
abejo, vieninteliu būdu. Atsiklaupiau ir nuropojau laiptų kryptimi, pake- 
liui žvilgsniu susiradau ramentą, podraug keliu sutraiškiau pultelį, kuris 
prieš nusibaigdamas įjungė kantri muzikos kanalą. Alanas Džeksonas 
dainavo apie žudynes Muzikos skersgatvyje. Kildamas laiptais porą 
kartų pamėginau įsikibti į turėklus, štai, kaip tikroviškai jaučiau dešini- 
ąją ranką. Girdėjau netgi cypčiojimą, kurį prakaituotas delnas išgauda- 
vo, kol pagaliau medį perverdavo kiaurai. 

Kažkaip užsiropščiau į antrą aukštą ir nerangiai, klupčiodamas išsi- 
tiesiau. Dilbiu spūstelėjau visus šviesos jungiklius, kone bėgte nusver- 
dėjau iki molberto, nuo kurio nustūmiau dalinai baigtą “Mergaitės ir lai- 
vo“ paveikslą. Vietoj šio, prie medinio karkaso priplojau naują, tuščią 
drobę. Alsavau tankiai, karštligiškai lekuodamas. Plaukais sruvo prakai- 
to upeliai. Griebiau šluostę ir ja sumostagavau virš savo peties - kai 
dukros buvo mažos, taip švytuodavau skudurėliu, kuriuo nuvalomos 

kūdikių atrūgos. Vieną teptuką sukandau, kitą užsikišau už ausies, jau 
norėjau paimti trečią, bet persigalvojau ir čiupau pieštuką. Vos tiktai 
pradėjau braižyti eskizą, perštėjimas ėmė slopti. Prieš vidurnaktį, baigus 
darbą, niežulys galutinai atlėgo. Šįsyk sukūriau ne eilinį paveikslą, o ne- 
lemtą Nuotrauką. Pats sau turėjau pripažinti, kad jis velniškai geras. Aš 
tikrai talentingas kalės vaikas. Nutapiau Ledinuką Brauną, pirštais sura- 
kinusį Tinos Garibaldi riešą. Mergaitė į jį spoksojo tamsiomis, gąsdinan- 
čiai tyromis akimis. Užfiksavau žvilgsnį taip tobulai, jog išvydę užbaigtą 
produktą Tinos gimdytojai panūstų nusižudyti. Bet šito paveikslo jos tė- 
vai niekuomet nepamatys. 

Ne, tiktai ne šitą. 

Man pavyko beveik tiksliai nukopijuoti nuotrauką, kurią nuo vasa- 
rio penkioliktosios spausdino kiekvienas Floridos ir galbūt didžiuma 
Jungtinių Valstijų laikraščių. Pakeičiau tik vieną svarbią detalę. Esu tik- 
ras, jog Darijus Nanucis ją įvertintų, kaip skiriamąjį ženklą - Edgaras 
Frimentlas, Amerikos primityvas, ryžtingai siekia išvengti klišių, sten- 
giasi perkurti Ledinuką ir Tiną, pragare sutuoktą porelę, - bet paveikslo 
niekada neišvys ir “Skoto? savininkas. 

Sumečiau teptukus atgal į majonezo stiklainį. Dažais išsiterliojau 
ranką, iki pat alkūnės (ir visą kairiąją veido pusę), bet kol kas praustis 
nesiruošiau. 

Jaučiausi pernelyg išalkęs. 

Žinojau, kad šaldytuve atrasčiau mėsainį, tačiau jis buvo sušaldy- 
tas. Kaip ir kiaulienos kepsnys, kurį Džekas aną savaite nupirko “Mor- 
tone“". O rūkytos dešros atsargas pabaigiau tuštinti per vakarienę. Todėl 
pasirinkau dėžutę “Kelogs"' sausų pusryčių su vaisių ir jogurto skoniu. 
Dribsnius pradėjau pilti į dubenėlį, bet tas pasirodė mažytis kaip antpirš- 
tis - viskuo kalta išbadėjusio vilko būsena. Taip stipriai pastūmiau du- 
benį į šoną, kad jis atšoko nuo duoninės. Žengiau prie spintelės, pa- 
stvėriau maišyklės dubenį, į jį suverčiau visą dėžę dribsnių, šiuos užpy- 
liau puse kvortos pieno, papildžiau patiekalą septyniais ar aštuoniais ku- 
pinais cukraus šaukšteliais ir puoliau šlamšti. Sustojau tik kartelį, idant 
įsipilčiau dar pieno. Įveikiau viską iki paskutinio lašo, tuomet kliuksė- 
damas nukėblinau lovos linkme, pakeliui išjungiau televizorių - užčiau- 
piau kažkokį dainuojantį miesto kaubojų. Išsitiesiau skersai lovatiesės ir 
akis į akį susidūriau su Reba. Išgirdau ne vien kriauklelių, kėpsančių po 
Didžiuoju Rožinuku, murmesį, bet ir lėlės balsą. 

Ko tu prikrėtei, paklausė ji. Ko prikrėtei šįsyk, bjaurybe? 

Nieko, norėjau atsakyti, bet užmigau anksčiau negu žodis išsprūdo 
man pro lūpas. Be to supratau, jog būčiau pamelavęs. 


Mane prižadino telefono skambutis. Iš antro karto sugebėjau nu- 
spausti teisingą mygtuką ir išveblenti kažką panašaus į “alio". 

- Kelkis, muchacho, ir atlėk pusryčiauti! - sušuko Vajermenas. - 
Gardžiuosimės žlėgtainiu su kiaušiniene. Puiki proga šventei! - patylėjęs 
pridūrė: - Bent jau man, nes ponios Ystleik protas vėl apsidrumstė. 

- Ką mes šven... - staiga susiprotėjau, apie kokią progą jis šneka - 
kitos būti negalėjo, - žaibiškai atsisėdau, tuo pačiu metu ant grindų nu- 
verčiau Rebą. - Kaip tavo regėjimas? 

- Padėtis ne ypatingai puiki, bet ir ne tragiška. Šiandieną švęs visa 
Sarasota. Ledinukas Braunas, amigo. Ryte skaičiuodami kalinius sargy- 
biniai jį rado negyvą savo kameroje. 

Akimirkai dešiniąją mano ranką vėl nutvilkė niežulys. Raudonas. 

- Ką tu sakai? - išgirdau save klausiantį. - Jis nusižudė? 

- Nežinau; bet koks skirtumas, pakėlė prieš save ranką ar nusiga- 
lavo dėl natūralių priežasčių. Svarbiausia, kad Floridos valstijai sutaupė 
daug pinigėlių, o tėvus apsaugojo nuo sielvarto, kurį pakurstytų teismo 
procesas. Keliauk į E! Palacio, ir mudu galėsime pasismaginti mosuo- 
dami terkšlėmis. Kaip tau skamba mano pasiūlymas? 

- Tik apsirengsiu. Ir nusiprausiu. - Pažiūrėjau į kairįjį, įvairiausio- 
mis spalvomis nutepliotą dilbį. - Dirbau iki vėlumos. 

- Tapei? 

- Ne, barškinau Pamelą Anderson. 

- Edgarai, tavo svajos baisiai skurdžios. Aš vakar dulkinausi su Mi- 
lo Venera, ir ji turėjo abi rankas. Kokie huevos* tau patinka? 

- Suplakti. Atlėksiu po pusvalandžio. 

- Puiku. Kaip matau, naujienos tavęs nepritrenkė. 

- Dar iki galo nepabudau. Bet, jei atvirai, labai džiaugiuosi, kad jis 
nukeipo. 

- Čiupk numeriuką ir stokis į eilę, - tarė Vajermenas ir padėjo ragelį. 


Nuotolinio valdymo pultelį sulaužiau, todėl žydrąjį ekraną įjungiau 
senoviniu būdu, kurį, laimei, dar atsiminiau. Per 6 kanalą “Vien tik Tina, 
kiaurą parą'' pakeitė naujas šou: “Vien tik Ledinukas, kiaurą parą“. Pa- 
garsinau televizorių iki griausmo, draskančio ausų būgnelius. Žinių 
klausiausi, kol nuo rankos gremžiau dažus. 

Džordžas “Ledinukas" Braunas, berods, išleido paskutinį kvapą 
miegodamas. Žurnalistų apklausiamas sargybinis pareiškė: “Taip knar- 
kiančio žmogaus iki tol neteko girdėti - mes juokaudavome, kad už ke- 
bendrame bloke." Daktaras spėjo, jog Ledinuką užklupo miego apnėja, 
kurios komplikacijos jį ir pražudė. Pridūrė, esą dėl tokių priežasčių su- 
augusieji miršta labai retai, bet panašių atvejų vis dėlto pasitaiko. 


*Kiaušiniai (isp.). 

Prielaida apie apnėją pasirodė gana tikėtina, bet aš nujaučiau, kad 
komplikacijos - mano rankų darbas. Nusitrynęs didžiumą dažų, užlipau 
į Mažąjį Rožinuką pažiūrėti į savąją, ryto šviesos nutviekstą Nuotrau- 
kos versiją. Žinant, kaip sparčiau paveikslą nutapiau, jis negalėjo būti 
labai geras, nors naktį, linguodamas į svetainę sučiaumoti visą dėžutę 
dribsnių, galvojau kitaip. 

Paaiškėjo, jog vakar neapsirikau. Drobėje išvydau Tiną, apsirengusią 
džinsais ir švariais rožiniais marškinėliais, su kuprine ant pečių. Ir Ledi- 
nuką Brauną, taip pat užsitempusį džinsus, pirštais gniaužiantį vaiko rie- 
šą. Mergaitė stovėjo nukreipusi žvilgsnį į jai nepažįstamą Žmogų, truputį 
prasižiojusi, tarsi klausdama: Jums kažko reikėjo? Mažąją Tiną jis varstė 
piktavališkus kėslus spinduliuojančiomis akimis, bet likusios veido dalies 
neturėjo. Ji tiesiog neegzistavo. Burnos ir nosies aš nenutapiau. 

Manajame Ledinuko Brauno variante, žemiau akių buvo visiškai 
tuščia. 


TARIAMA ŠLOVĖ 


Į lėktuvą, kuris mane atskraidino Floridon, sėdau vilkėdamas sun- 
kų, dukslų paltą. Į jį įsisupau ir tą rytą, kai iš Didžiojo Rožinuko nurai- 
šavau į E! Palacio de Asesinos. Kūną stingdė žvarbus vėjas, dvelkiantis 
nuo įlankos - po apsiblaususiu dangumi vandens paviršius priminė su- 
raižytą plieną. Jei būčiau žinojęs, jog Dumoje Ky atšiaurių dienų nebe- 
sulauksiu, gal ir būčiau šita pasimėgavęs... nors vargu bau. Aš praradau 
gebėjimą lengvai iškęsti šaltį. 

Šiaip ar taip, beveik nesuvokiau, kur esąs. Į priekį traukiau ant pe- 
ties užsimetęs kapšelį, skirtą įvairiems radiniams, nes paprasčiausiai 
įpratau jį tampytis po paplūdimį, tačiau nuo smėlio nepakėliau nė vie- 
nos kriauklelės ar kitokios smulkmenos. Tik šlubčiojau pirmyn, siūba- 
vau gyjančia koja, bet jos nejaučiau, klausiausi, kaip palei ausis ūžia vė- 
jas, bet jo negirdėjau, stebeilijausi į cyplius, neriančius į bangų mūšą ir 
šaunančius atgal, bet jų nemačiau. 

Galvoje krebždėjo vienintelė mintis: Man pavyko jį nužudyti, kaip 
ir Monikos Goldštain šunį. Žinau, skamba beprotiškai, bet... 

Ne, beprotiškai neskambėjo. Nieko panašaus. 

Aš jį uždusinau. 

Pietinę £/ Palacio dalį papildė įstiklinta terasa. Iš vienos jos pusės 
žėlė susiraizgę tropiniai atvašynai, kitoje tyvuliavo metalo melsvumo įlan- 


ka. Elizabeta sėdėjo tarp stiklo sienų, invalidų vežimėlyje, su pusryčių pa- 

dėklu, pritvirtintu prie rankų. Per visą mūsų pažinties laikotarpį pirmą 
kartą ją mačiau aptvarstytą dirželiais. Kiaušinienės gabaliukais ir skrebu- 
čių trupinėliais apšnerkštas dėklas panėšėjo į karo lauką, kurį palieka pa- 
valgęs kelių metų mažylis. Jos sultis Vajermenas net supylė į čiulptuku 
aprūpintą butelį. Kampe veikė nedidukas televizorius. Per 6 kanalą tebe- 
rodė “Vien tik Ledinuką, kiaurą parą". Mergaitės žudikas gavo galą, ta- 
čiau televizijos stotis iki šio spardė jo lavoną. Nieko geresnio Braunas ne- 
nusipelnė, bet nesibaigiančios transliacijos vis tiek kėlė šiurpą. 

- Man regis, ji soti, - tarė Vajermenas. - Gal pasėdėtum šalia, kol 
tau suplakčiau porą kiaušinių ir paskrudinčiau duoną? 

- Mielai, bet dėl manęs neverta vargintis. Aš dirbau iki išnaktų ir 
vėliau užkandau. - Užkandau. Na, žinoma. Prieš išeidamas iš namų, vir- 
tuvės kriauklėje pastebėjau tuščią maišyklės dubenį. 

- Anoks čia rūpestis. Kaip šįryt jautiesi? Kaip koja? 

- Neblogai. - Sakiau tiesą. - O tu, Brutai? 

- Dėkui, gerai, - atsakė, nors aiškiai mačiau, kad jis nuvargęs. Kai- 
rioji akis vis dar sruvo krauju ir šlapiavo. - Užtruksiu ne ilgiau, kaip 
penkias minutes. 

Elizabeta skraidžiojo kažkur padebesiuose. Kai pasiūliau butelį su 
čiulptuku, ji sriūbtelėjo gurkšnį ir į šoną pasuko galvą. Negailestingoje 
žiemos šviesoje E/ Palacio šeimininkė atrodė iškriošusi ir suglumusi. 
Kokia šauni mūsų trijulė, pagalvojau: karši moteriškė, buvęs teisininkas 
su kulka smegeninėje ir buvęs rangovas amputuota galūne. Maža to, 
dešiniuosius visų smilkinius puošė kovų randai. Per televizorių Ledinu- 
ko Brauno advokatas - manding, buvęs advokatas - pranešė reikalausi- 
ąs nuodugnaus tyrimo. Elizabeta pademonstravo, ką mananti šituo 
klausimu, užsimerkdama, ir tokiai nuomonei, spėjau, pritarė kiekvienas 
Sarasotos apygardos gyventojas. Ji pasviro, įsirėžė į dirželius, dėl ko 
stambi krūtinė iškilo dar aukščiau, ir užmigo. 

Vajermenas iškepė tiek kiaušinienės, kad jos pakaktų mums abiem. 
Jam atnešus maistą, aš su stebėtinu pasigardžiavimu įnikau tuštinti lėkš- 
tę. Elizabeta ėmė knarkti. Na, jauna ji nemirs, net jei ir sirgo apnėja. 

- Nepastebėjai vieno taško, muchacho. - Vajermenas šakute patapš- 
nojo sau į ausį. 

- Ką? 

- Kalbu apie dažus. Ant tavo lezgelio. 

- Aišku. Turėsiu juos grandyti dar mažiausiai porą dienų. Pritaškiau 
visą kambarį. 

- Ką gi tu tapei vidurnaktį? 

- Dabar nenorėčiau apie tai šnekėti. 

Jis patraukė pečiais ir linktelėjo. 

- Tavo lūpomis vis garsiau kalba menininko siela. 

- O, tik nepradėk... 

- Aš tau rodau pagarbą, o tu girdi sarkazmą. Liūdnas reikalas. 

- Atleisk. 

Bičiulis numojo ranka. 

- Valgyk savo huevos. Užauk didelis ir stiprus, kaip Vajermenas. 

Aš valgiau Auevos. Elizabeta parpė. Iš televizoriaus sklido nenu- 
trūkstamas burbuliavimas. Dabar elektroninių įrengimų apsuptyje sto- 
vėjo Tinos Garibaldi teta, už mano dukterį Melindą neką vyresnė mer- 
gina. Ji aiškino, neva Dievas nusprendė, kad Floridos valstijoje teismai 
užsitęs, todėl Pats nubaudė “pabaisą". Gana tiksliai pastebėjai, mucha- 
cha, tik Dievas čia niekuo dėtas, pamaniau. 

- Išjunk tą suknistą karnavalą, - suurzgiau. 

Nuspaudęs televizoriaus jungiklį, jis įdėmiai pažvelgė į mane. 

- Na, dėl menininko sielos tu greičiausiai nesuklydai. Aš apsispren- 
džiau “Skote" surengti parodą, su sąlyga, kad Nanucis tebenorės eks- 
ponuoti mano paveikslus. 

Vajermenas išsišiepė ir paplojo - delnais suplekšėjo tyliai, idant ne- 
prižadintų Elizabetos. 

- Nuostabu! Edgaras siekia tariamos šlovės! Kodėl gi ne? Išties, po 
velnių, kodėl ne? 

- Jokia tariama šlovė man nereikalinga, - atšoviau mintyse spėlioda- 
mas, ar neprasilenkiu su tiesa. - Bet jeigu man pasiūlys sudaryti sandėrį, 
ar tu galėtum trumpam prisiminti savo profesiją ir peržiūrėti kontraktą? 

Jo šypsena išblėso. 

- Gerai, jei tiktai sukiosiuos aplinkui. Neįsivaizduoju, kiek dar laiko 
pratempsiu. - Pamatęs, kokią išraišką nutaisiau, kilstelėjo ranką: - Ei, 
švilpauti laidotuvių maršo dar nesirengiu... bet paklausk savęs, mi ami- 
go: ar aš tebetinku rūpintis ponia Ystleik? Juk žinai, kokia mano būklė. 

Pokalbis nukrypo į bėdų liūną, kuriame nė kiek netroškau murkdy- 
tis - tik ne šįryt, - todėl paklausiau: 

- Kaip išvis gavai jos globėjo darbą? 

- Ar tai svarbu? 

- Gal ir taip. 

Prisiminiau, kaip apsistojau Dumoje Ky neabejodamas, jog pats 
nutariau atsikelti į salą, bet, laikui bėgant, įtikėjau, kad ji pasirinko ma- 
ne. Neretai svarstydavau, dažniausiai gulėdamas lovoje ir klausydama- 
sis kriauklelių šnabždesių, ar avarija, į kurią patekau, iš tikrųjų tebuvo 
nelaimingas atsitikimas. Aišku, nelaimingas... savaime suprantama... 
antra vertus, mano ir Chulijos Vajermen likimus siejo akivaizdūs pana- 
šumai. Man kliuvo kranas, jai išpuolė komunalininkų sunkvežimis. Vėl- 

gi pasaulyje netrūksta žmonių - dauguma atžvilgiu, visiškai normalių, - 
kurie jums teigtų ant kukurūzų paplotėlio matę Kristaus veidą. 

- Jei viliesi išgirsti dar vieną ilgą pasakojimą, - pratarė jis, - tavo lū- 
kesčių aš nepateisinsiu. Istorijų dažniausiai nepristingu, bet kuriam lai- 
tą. Ir, regis, su šiokiu tokiu pavydu. - Vakar prastai miegojau. 

- Tuomet dėstyk trumpąją versiją. 

Jis gūžtelėjo. Karštligiškai džiugi draugo nuotaika išgaravo kaip puta 
alaus bokale. Platūs pečiai sugležo ir palinko į priekį, todėl rodės, kad 
krūtinė įdubo. 

- Kai Džekas Finehanas mane “išleido atostogų", nutariau, jog 
Tampa yra ganėtinai arti “Disnėjaus pasaulio“. Deja, ten apsigyvenęs 
siaubingai nuobodžiavau. 

- Nesistebiu. 

- Be to, galvojau, kad man lyg ir derėtų išpirkti savo kvailiojimas. 
Aš nedegiau noru keliauti į Darfurą arba Naująjį Orleaną ir kokioje nors 
įstaigėlėje nemokamai teikti advokato paslaugas. Tokią galimybę ap- 
svarsčiau, bet nuojauta tikino, jog rutuliukai su loterijos skaičiais kaž- 
kur tebestrykčioja, ir vienas jų netrukus iškris. Paskutinis numeris. 

- Aha. - Mano sprandą palytėjo šaltukas. Labai švelniai. - Dar vie- 
nas numeris. Jausmas pažįstamas. 

- Si, senor. Tu supranti, apie ką aš kalbu. Man knietėjo padaryti šį tą 
gero, suteikti atsvarą bjauriems poelgiams. Jaučiau, kad privalau. Vieną 
dieną Tampos “Tribune" atradau skelbimą: “Pagyvenusiai damai reikalin- 
gas kompanionas ir kelių, saloje nuomojamų, aukščiausios klasės būstų 
prižiūrėtojas. Darbas nelengvas, tačiau tinkamam kandidatui bus deramai 
atlyginta. Jis privalo būti apsidraudęs." Na, draudimą aš turėjau, o pasiū- 
lymas mane sudomino. Per pokalbį su ponios Ystleik advokatu sužino- 
jau, kad porelę, kuri anksčiau užėmė šitas pareigas, iškvietė į Naująją An- 
gliją, nes kažkurio tėvas pakliuvo į tragiškai užsibaigusią avariją. 

- Ir tu gavai darbą. O kaipgi... - mostelėjau link smilkinio. 

- Apie praeitį nutylėjau. Jis ir taip į mane žvelgė su įtarimu - ma- 
nau, svarstė, kodėl teismų vilkas iš Omahos užsigeidė metus praleisti 
guldydamas seną ponią į lovą ir barškindamas namų, kurie dažniausiai 
stovės tušti, spynas. Bet ponia Ystleik. - Vajermenas ištiesė ranką ir pa- 
glostė gembėtus jos pirštus. - Mudu sutarėme nuo pat pirmos akimir- 
kos, ar ne, brangioji? 

El Palacio šeimininkė viso labo knarktelėjo, tačiau regėdamas Va- 
jermeno išraišką aš vėl pajutau, kaip mano sprandą perlieja žvarba. Šį- 
syk stipresnė. Dabar neabejojau: mūsų trijulė atsidūrė saloje, nes kaž- 
kas norėjo, jog čia apsigyventume. Suvokimas nesirėmė logiškais sam- 
protavimais, kuriais naudodavausi augdamas ir kurdamas savo verslą, 

bet nieko tokio. Dumoje tapau kitokiu žmogumi, ir šiuo metu pasitikė- 
jimą man kėlė tik nervų galiukų sužadinta logika. 

- Aš ja nepaprastai žaviuosi. - Vajermenas pakėlė nosinaitę, atsidu- 
so tarytum nuo jos svorio slėgtų ranką ir nusišluostė akis. - Kai čia at- 
važiavau, pamišėliško ir karštabūdiško elgesio, apie kurį tau pasakojau, 
seniai buvau atsisakęs. Jaučiausi išsunktu, pilku žmogeliu, atsidūrusiu 
giedrame, saulėtame krašte, galinčiu skaityti laikraštį nebent priešokiais, 
antraip man velniškai įsiskausdavo galvą. Tuo metu sąmonėje sukosi 
vienintelė mintis: man reikia sumokėti skolą. Griebtis veiklos. Užsiimti 
kokiu darbu. Ir nusispjaut, kas įvyks vėliau. Ponia Ystleik manęs ne- 
nusamdė; ne, veikiau priėmė į savo namus. Kai mudu susitikome pirmą 
kartą, Edgarai, ji buvo visai kitas žmogus. Sviesaus proto, sąmojinga, 
reikli, nestokojo užgaidų, protarpiais pūsdavosi arba koketuodavo. No- 
rėdama išblaškyti niūrią nuotaiką, galėdavo man duoti garo arba pasišai- 
pyti. Taip dažnai ir elgdavosi. 

- Žodžiu, pasvilindavo tau padus. 

- Dar ir kaip. Kita moteris iš invalidų vežimėlio nebesikeltų. Bet ne 
ji. Įsikimba į vaikštynę, pakelia savo šimtą aštuoniasdešimties svarų ma- 
sę, svyruoja po šitą kondicionuojamą muziejų arba po kiemelį... netgi 
šaudo į taikinius, kartais vienu iš senų tėvo pistoletu, bet, paprastai, že- 
berkliniu ginklu, nes jo atatranka silpnesnė. Ir garsas, anot jos, mieles- 
nis. Rankose laikydama tą šaudyklę ponia Ystleik išties primena krikš- 
tatėvio nuotaką. 

- Būtent toks įspūdis man susidarė, kai pirmąsyk ją išvydau. 

- Ją pamėgau bematant. Ir galiausiai pamilau. Chulija mane vadin- 
davo mi companero.* Taigi ji tapo mi compa?era, mi amiga. Pakurstė 
šiltus jausmus, nors aš galvojau, kad mane jie apleido amžiams. 

- Sakyčiau, tau pasisekė. 

- Galbūt si, galbūt no. Žinai, man bus sunku ją palikti. Ką ponia 
Ystleik darys, kai pasirodys naujas globėjas, kuris nenutuoks, kad po 
rytinio pasivaikščiojimo mediniu taku jai patinka gerti kavą... ir nemo- 
kės apsimesti sviedžiąs prakeiktą skardinę į auksinių žuvelių tvenkinį... 
Dėl prieblandos, kuri visam laikui įsitvyrojo galvoje, ji nebeįstengs nie- 
ko paaiškinti. 

Vajermeno akyse atsispindėjo nuovargis ir šiek tiek paklaikęs 
žvilgsnis. 

- Aš užrašysiu kiekvieną smulkmeną - visą rutiną, nuo ryto iki va- 
karo. Ir tu pasirūpinsi, kad naujas prižiūrėtojas jos laikytųsi. Gerai, Ed- 
garai? Tau ji irgi patinka, teisingai? Vargu ar norėtum matyti, kaip ji 
kankinasi. O kur dar Džekas! Jis taip pat galėtų padėti. Suprantu, jog 
man nederėtų prašyti, bet... 

Staiga jam šovė dar viena mintis. Vajermenas pakilo, įsistebeilijo į 
*Savo bičiuliu (isp.). 

vandenį. Jis pastebimai sulyso. Oda taip aptempė skruostikaulius, jog net 
švytėjo. Sulipusios, virš ausų pakibusios plaukų sruogos meldė šampūno. 

- Jeigu ar mirčiau - nenustebčiau, jeigu užgesčiau staiga, kaip senor 
Braunas, - tu persikelsi į £/ Palacio, kol jos patikėtinis suras naują glo- 
bėją. Nesijaudink, darbas nesunkus, galėsi tapyti čia. Juk apšvietimas 
nuostabus, tiesa? Fantastiškas! 

Vajermenas ėmė mane gąsdinti. 

- Klausyk... 

Bičiulis apsisuko ant kulno, nūnai jo akys tviskėjo - kairiosios žvil- 
gesys net prasibrovė pro kraujagyslių raizginį 

- Prižadėk, Edgarai! Mums reikia plano! Jei nieko nesumąstysime, 
ponią Ystleik išveš ir apgyvendins ten, kur ji pasimirs per mėnesį! Per 
savaitę! Aš žinau! Todėl prisiek! 

Nusprendžiau, kad jis teisus. Ir sumojau turįs atvėsinti Vajermeną, 
antraip jį būtų užklupęs dar vienas priepuolis. Todėl daviau žodį. Ir pri- 
dėjau: 

- Galimas daiktas, tu gyvensi ilgiau negu galvoji. 

- Aha... bet dienotvarkę vis tiek surašysiu. Dėl visa ko. 


Jis vėl pasisiūlė į Didįjį Rožinuką mane nuvežti golfomobiliu. Atsa- 
kiau mieliau grįšiąs pėstute, bet iš pradžių išgerčiau sulčių stiklinę. 

Kaip ir kitiems, man patinka šviežiai spaustų apelsinų gėrimas, ta- 
čiau tą rytą, turiu pripažinti, puoselėjau tam tikras slaptas užmačias. 
Vajermenas mane paliko ankštame priimamajame, iš kurio atsivėrė vaiz- 
das į paplūdimį. Kambarį pavertė savo kabinetu, nors man nesuvokia- 
ma, kaip žmogus, nevaliojantis skaityti ilgiau nei penkias minutes, ge- 
bėjo susidoroti su korespondencija. Spėjau - ir pasijutau sujaudintas, - 
kad jam daug pagelbėjo Elizabeta, kol nesuprastėjo jos būklė. 

Pakeliui prie pusryčių stalo dirstelėjau į kambarį ir ant suskleisto 
nešiojamo kompiuterio, kurį Varejmenas, be abejo, pastaruoju metu re- 
tai kada įjungdavo, išvydau pilką aplanką. Praskleidžiau jį ir išsitraukiau 
vieną iš trijų rentgeno nuotraukų. 

- Didelę stiklinę ar mažą? - iš virtuvės atsklidus bičiulio balsui, taip 
krūptelėjau, kad lakštas vos neišsprūdo iš pirštų. 

- Vidutinę! - atsakiau. Rentgeno aparato įamžintą vaizdą įkišau į sa- 
vo kapšelį ir vėl užverčiau aplanką. Po penkių minučių jau kėblinau pa- 
plūdimiu. 


Būtinybė vogti iš draugo manęs nedžiugino, nors pasiglemžiau tik 
rentgeno nuotrauką. Jutau apmaudą ir dėl to, kad neišklojau, kaip pri- 
baigiau Ledinuką Brauną. Galėjau jam papasakoti be jokių nuogąstavi- 
mų. Po įvykio su Tomu Railiu, Vajermenas manimi patikėtų. Net ir ne- 

pasitelkęs telepatinių galių, kurių truputį turėjo. Čia ir visa bėda. Jis gi 
ne kvailas. Jeigu Ledinuką Brauną vien teptuko brūkštelėjimu išsiunčiau 
į Sarasotos apygardos lavoninę, gal buvusiam teisininkui sužalotomis 
smegenimis pavyktų suteikti pagalbą, kurios jis nesulaukė iš gydytojų? 
O jeigu ne? Verčiau nekurstyti vilčių... bent jau už savo širdies, kur jos 
užsiplieskė, ribų. 

Kai parsigavau į Didįjį Rožinuką, skausmas klubikaulį raižyte raižė. 
Drabužinėje pakabinau paltą, išgėriau porą oksikontino tablečių ir paste- 
bėjau, kad autoatsakiklyje mirksi gautų pranešimų lemputė. 

Žinutę paliko Nanucis. Jis labai apsidžiaugė mano skambučiu. Jei- 
gu kiti mano paveikslai niekuo nenusileidžia matytiems kūriniams, pa- 
reiškė, “Skoto" galerija didžiuosis galėdama surengti parodą. Kažkuriuo 
metu prieš Velykas, kuomet žiemą atostogaujantys Žmonės susiruošia 
keliauti namo. Ar aš neprieštaraučiau, jeigu jis su vienu ar keliais part- 
neriais, užsuktų į mano studiją ir apžiūrėtų užbaigtus darbus? Sykiu at- 
vežtų ir kontrakto pavyzdį. 

Naujienos visai neblogos, pamaniau, netgi puikios, tačiau jos, ro- 
dės, skambėjo visai kitoje planetoje ir buvo skirtos kažkokiam kitam 
Edgarui Frimentlui. Išsaugojau pranešimą ir patraukiau laiptais į antrą 
aukštą, rankoje spausdamas nudžiautą rentgeno nuotrauką. Pusiauke- 
lėje sustojau. Ne, Mažasis Rožinukas tokiam užsiėmimui netinka, nes 
šitą darbą derėtų atlikti ne prie molberto. Ne ant drobės ir ne dažais. 

Nušlubčiojau žemyn į svetainę. Ant žurnalinio staliuko gulėjo šūsnis 
“Artisan" piešimo sąsiuvinių bei kelios spalvotų pieštukų dėžutės, ta- 
čiau jų irgi neliečiau. Kai amputuotą ranką pakuteno miglotas niežulys, 
pirmą kartą pajutau, kad mano sumanymas iš tikrųjų gali išdegti... jei 
tik savo Žinią pasiųsiu per tinkamą terpę. 

Man dingtelėjo, jog savotišką terpę atstoja ir mediumas, fiksuojan- 
tis nurodymus iš Anapus. Nesusilaikęs prunkštelėjau. Tiesa, dirglokai. 

Įžengiau į miegamąjį, nors, iš pradžių nenumaniau, ko turėčiau ieš- 
koti. Susivokiau pažvelgęs į drabužinę. Prieš savaitę Džekas mane nu- 
vežė apsipirkti - ne į “Kryžkelės" prekybos centrą, o į vieną iš vyriškų 
reikmenų parduotuvę, įsikūrusią prie Sent Armando rato, - ir aš įsigijau 
pustuzinį iš priekio susegamų marškinėlių, kuriuos Ilzė vaikystėje va- 
dindavo “suaugusiųjų drapanomis“. Juos iki šiol dengė celofano apval- 
kalai. Siuos nedelsdamas nuplėšiau, ištraukiau smeigtukus, o marškinė- 
lius bet kaip sumečiau atgal į drabužinę. Man jų nereikėjo. Aš tenorėjau 
kartoninių įdėklų. 

Baltutėlių kartono stačiakampių. 

Atsidariau nešiojamo kompiuterio lagaminėlį ir jo kišenėje sužvejo- 
jau “Šarpio" flomasterį. Senajame gyvenime nekenčiau “Šarpių"* dėl ra- 
šalo kvapo ir polinkio tepti popierių. Bet šiame juos pamėgau už storas, 
ryškias linijas, kurios lyg išnirdavo iš savos, neabejotinai egzistuojan- 

čios realybės. Įdėklus, flomasterį ir Vajermeno smegenų nuotrauką nu- 
sinešiau į Floridos prieangį, kur tvieskė ryški, pakiliai nuteikianti šviesa. 

Po nesamą ranką išplito niežulys. Bet dabar jam puoselėjau kone 
draugiškus jausmus. 

Aš neturėjau apšviesto stendo, prie kurio gydytojai tvirtina rentgeno 
arba magnetinio rezonanso atvaizdus, bet jį kuo puikiausiai pakeitė stik- 
linė verandos siena. Nė neprisireikė lipnios juostelės. Nuotrauką įkišau į 
plyšį, žiojintį tarp stiklo bei chrominio apvado. Atsitraukęs įbedžiau akis 
į tai, kas, daugumos manymu, neegzistavo: teisininko smegenis. Jos ta- 
rytum pleveno įlankos fone. Kurį laiką (pora minučių, keturias?) it pake- 
rėtas Žiopsojau į mėlyno vandens, tyvuliuojančio už smegenų vingių, 
vaizdą - pilkomis raukšlėmis užklota jūros dalis virto migla. 

Juoda, truputį suskeldėjusi kulka panėšėjo į laivelį. Irklinę valtį, ku- 
rią sūpavo caldo vilnys. 

Ėmiau piešti. Užuot viso labo pavaizdavęs sveikas smegenis, kaip iš 
pradžių ketinau, jas apsupau vandeniu, nes fono reikalavo paveikslas. 
Arba neegzistuojanti ranka. O gal tai vienas ir tas pats. Pabraižiau tik 
užuominas į jūrą, tačiau jų užteko, kad mano darbas gautųsi vykęs. Aš 
tikrai buvau talentingas kalės vaikas. Užtrukau vos dvidešimt minučių, 
ir, kai pagaliau atitraukiau flomasterį nuo kartoninio įdėklo, prieš save 
regėjau žmogaus smegenis, plūduriuojančias Meksikos įlankoje. Vaiz- 
delis atrodė savotiškai žavingas. 

Ir gąsdinantis. Taip apibūdinti savo darbo nesinorėtų, bet tiesos 
nepaneigsi. Rentgeno nuotrauką palyginęs su piešiniu - mokslas kulką 
rodė, menas jos atsisakė - suvokiau vieną dalyką, kurį derėjo perprasti 
gerokai anksčiau. Bent jau tada, kai įsibėgėjau tapyti “Mergaitės ir lai- 
vo“ seriją. Mano kūriniai darė įspūdį ne todėl, kad kuteno nervų galiu- 
kus - žiūrovai pasąmoningai nujautė regintys vaizdus, kurių atsiradimą 
nulėmė ne vien talentas. Dumos paveikslai perteikė vos tramdomą siau- 
bą. Stingdančią baimę dėl būsimų, kartu su išpuvusiomis burėmis artė- 
jančių įvykių. 


Vėl išalkau. Susitepiau sumuštinį ir įnikau jį kramsnoti įsitaisęs prie- 
šais kompiuterį. Tikrinau, kaip sekasi “Kolibriams" - toji grupė mane 
tiesiog apsėdo, - kai paskambino Vajermenas. 

- Man nebeskauda galvos, - paskelbė jis. 

- Ar tu visuomet taip sveikiniesi? - pasiteiravau. - Gal kitą kartą, su 
manimi susiekęs, visu pirma praneši, kad išsituštinai'? 

- Nemėgink šmaikštauti. Man maudžia galvą nuo to momento, kai 
paleidau šūvį į smilkinį ir atsigaivelėjau ant grindų. Kartais ji tiktai 
tvinkčioja, pasitaiko, jog smegeninėje griaudžia tarsi per Naujųjų Metų 
išvakares pragare. Bet skausmas niekada neišblėsta. Prieš pusvalandį 
paprasčiausiai pranyko. Į puodelį pyliausi kavos, kai bet kokie sopuliai 

dingo. Negalėjau tuo patikėti. Netgi pamaniau, kad nusibaigiau. Vaikš- 
čiojau, kaip ant adatų, laukiau, kol skausmas man smogs lyg sidabrinis 
Maksvelo plaktukas, bet nieko neįvyko. 

- Lenonas-Makartnis, - pastebėjau. - 1968-ieji. Tik neaiškink, jog 
suklydau dėl datos. 


Jis gana ilgai nepratarė nė žodžio. Tačiau alsavimą aš girdėjau. Ga- 
lop prabilo: 

- Edgarai, tu kažką padarei? Pasakyk Vajermenui. Pasakyk tėtušiui. 

Jau ketinau atšauti esąs niekuo dėtas, bet mintyse išvydau, kaip jis 
atverčia aplanką ir pamato, kad išgaravo viena rentgeno nuotrauka. Pa- 
galvojau ir apie sumuštinį, perpus įveiktą, bet nenugalėtą. 

- Kaip tavo regėjimas? Kas nors pasikeitė? 

- Ne-e. Kairioji lempa iki šiol nešviečia. Pasak Prinsipio, ji perdegė. 
Amžiams. 

Velniai rautų. Vis dėlto argi širdies gilumoje aš nežinojau, jog darbas 
dar neužbaigtas? Rytinis pasismaukymas su flomasteriu ir kartoniniu įdėklu 
nė iš tolo neprilygo vakarykščiam orgazmo sprogimui. Mane slėgė nuovar- 
gis. Šiandieną tenorėjau išsidrėbti krėsle ir spigintis į Meksikos įlanką. Ste- 
bėti, kaip į caldo largo leidžiasi saulė, ir nebandyti tos sutraukos nutapyti. 
Bet dabar kalbėjausi su Vajermenu. Su Vajermenu, po šimts. 

- Ei, muchacho, nuo telefono nepabėgai? 

- Ne. Ar galėtum kelioms valandoms išsikviesti Aną Mariją Vistler? 

- Kodėl? Kurių galų? 

- Turėsi papozuoti savo portretui, - atsakiau. - Jeigu regėjimas ne- 
grįžo, man prireiks tikro Vajermeno, iš kūno 1r kraujo. 

- Vadinas, kažką padarei? - jis prašneko labai tyliai. - Nupiešei ma- 
ne iš atminties? 

- Dirstelėk į aplanką, kur sudėtos rentgeno nuotraukos, - pasiūliau. 
- Atlėk ketvirtai valandai. Aš privalau nusnūsti. Ir atsinešk ko nors už- 
kąsti. Paveikslų kūryba man sužadina alkį. - Vos susilaikiau nepridūręs 
“tam tikrų paveikslų''. Nusprendžiau, kad pasakiau užtektinai. 


Abejojau, ar pajėgsiu užmigti, bet akis visgi sumerkiau. Žadintuvas 
mane prikėlė trečią valandą. Užlipau į Mažąjį Rožinuką ir apžiūrėjau tuš- 
čias drobes. Didžiausia buvo penkių pėdų ilgio ir trijų aukščio, tad ją ir 
pasirinkau. Iki galo praskėčiau molberto statramsčius, užkėliau drobę 
ant medinio karkaso. Žvelgiant į baltą, karstą primenantį pavidalą, 
skrandį sutraukė jaudulys, dešiniąją ranką perliejo silpnas niežėjimas. 
Paspūsčiojau neegzistuojančius pirštus. Pastarųjų, žinoma, nemačiau, 
bet jutau, kaip jie lankstosi. Kaip į delną sminga nagai. Labai ilgi nagai. 
Juk po avarijos niekaip negalėjau jų nukirpti. 

* + + 


Skalavau teptukus, kai paplūdimiu, į šalis baidydamas cyplius, šlei- 
vodamas nelyginant lokys, atžirgliojo Vajermenas. Jis buvo užsitempęs 
džinsus ir tevilkėjo nertinį. Apsiausto nepasiėmė, nes oras pamažu įšilo. 

Prie laukujų durų bičiulis šūksniu pasisveikino, aš savo ruožtu rik- 
telėjau jam kopti į antrą aukštą. Beveik užsikoręs laiptais Vajermenas iš- 
vydo didžiąją, į molbertą įremtą drobę ir sustingo. 

- Viešpatie, amigo, tau užsiminus apie portretą, aš nusprendžiau, 
kad šneki apie mano veidą. 

- Jį ir planavau tapyti, - patvirtinau. - Deja, paveikslas nebus labai 
tikroviškas. Paruošiamuosius darbus jau atlikau. Pažiūrėk. 

Nuo apatinės darbastalio lentynos griebiau nugvelbtą rentgeno nuo- 
trauką bei flomasteriu nupieštą eskizą, įteikiau juos Vajermenui, pats at- 
sisėdau priešais molbertą, ant kurio užkelta drobė jau nebuvo visiškai 
tuščia. Daugiau nei per porą pėdų nuo jos apačios, per tris ketvirčius 
aukščio, brūkštelėjau blyškius stačiakampio kontūrus - tiesiog prispau- 
džiau marškinių įdėklą prie balto paviršiaus ir jį apibrėžiau 2 numerio 
pieštuku. 

Dvi minutes Vajermenas tylėjo šaudydamas žvilgsniu į nuotrauką ir 
piešinį. Galiausiai sulemeno vos girdimu balsu: 

- Muchacho, apie ką mes kalbame? Ką rezgame? 

- Kol kas nieko. Duokš marškinių įdėklą. 

- Štai kas čia? 

- Taip. Tik būk atsargus. Man jo reikia. Mums reikia. Rentgeno 
nuotrauka nebereikalinga. 

Jis atidavė eskizą ištiesęs mažumėlę virpančią ranką. 

- Dabar žygiuok prie sienos, kur sustatyti užbaigti mano darbai. 
Pažvelk į kairįjį. Įremtą į kampą. 

Vajermenas pakluso, akimis susirado nurodytą paveikslą ir atšoko. 

- Kad aš prasmegčiau! Kada jį nutapei? 

- Vakar. 

Jis pakėlė drobę, atsuko į saulės šviesą, plūstančią pro didįjį langą. 
Nužvelgė Tiną, kuri žiūrėjo į beburnį, benosį Ledinuką Brauną. 

- Nei burnos, nei nosies, Braunas miršta, byla baigta, - sukuždėjo 
Vajermenas. - Jėzau Kristau, nenorėčiau būti maricon de playa,* kuris 
pažertų smėlio au į veidą. - Nuleido paveikslą ant grindų, labai atsar- 
giai, tarytum būgštaudamas, jog po stipresnio krestelėjimo jis gali 
sprogti. Lėtai žengė atatupstas. - Kas tave užvaldė? Kas tave apsėdo? 

- Velniškai geras klausimas. Mažai trūko, kad būčiau jo neparodęs. 
Bet... atsižvelgiant į tai, ką mes sumąstėme... 

- Ką sumąstėme? 


* “Žydruolis" iš paplūdimio (isp.). 


209 


- Vajermenai, tu Žinai. 

Bičiulis susverdėjo lyg pats negaluodamas viena koja. Jo kūną iš- 
mušė prakaitas, nuo kurio sužvilgo visas veidas. Kairioji akis iki šiol 
sruvo krauju, bet, regis, nebuvo tokia raudona, kaip anksčiau. Kita ver- 
tus, mano pastebėjimas galėjo priklausyti geidžiamybių gretoms. 

- Ar tu sugebėsi? 

- Pabandysiu, - atsakiau. - Jei nori. 

Jis sulinksėjo ir išsinėrė iš megztinio. 

- Imkis darbo. 

- Įsitaisyk prie lango, kad, saulei leidžiantis, spinduliai aiškiai nu- 
tviekstų tavo veidą. Iš virtuvės pasiimk taburetę. Kelioms valandoms iš- 
sikvietei Aną Mariją? 

- Ji sakė galinti pabūti iki aštuonių. Ir poniai Ystleik duos vakarienę. 
Aš mums nupirkau lazaniją. Į tavo krosnelę maistą įkišiu puse šešių. 

- Gerai. - Kai lazanija bus paruošta, natūralaus apšvietimo vis tiek 
nebeliks. Reikės nufotografuoti Vajermeną, nuotraukas prisisegti prie 
molberto ir tapyti, žiūrint į jas. Aš gebėjau darbuotis itin mitriai, bet nu- 
jaučiau, jog šįsyk procesas tęsis ilgiau nei įprastai - ne vieną dieną. 

Grįžęs į antrą aukštą su taburete rankoje Vajermenas sustojo kaip 
įkaltas. 

- Ką tu darai? 

- O kaip tau atrodo? 

- Kerpi skylę geroje drobėje. 

- Drožk į klasės priekį. - Išpjautą stačiakampį padėjau į šoną, grie- 
biau kartoninį stačiakampį, ant kurio plūduriavo nupieštos smegenys, ir 
žengiau kitapus molberto. - Padėk man priklijuoti šitą. 

- Kada sugalvojai tokį pokštą, va/o? 

- Nieko aš nesugalvojau. 

- Tikrai? - Jis smaksojo pro ertmę drobėje, kaip šimtai žioplių, ku- 
riuos kitame savo gyvenime regėjau prilipusius prie tvorų plyšių ir aki- 
mis ryjančius statybvietes. 

- Ne-e. Kažkas man tarsi pasako, ką turėčiau daryti. Eikš. 

Vajermenui ištiesus pagalbos ranką, paruošiamuosius darbus užbai- 
gėme per kelias minutes. Stačiakampę kiaurymę jis uždengė marškinių 
įdėklu. Iš krūtinės kišenės iškrapščiau “Elmerio" klijus ir jais sutepiau 
kartono kraštelius. Vėl apėjęs molbertą nutariau, kad vaizdas atrodo ne- 
priekaištingai. Bent jau mano požiūriu. 

Dūriau pirštu į bičiulio kaktą. 

- Čia tavo smegenys, - pasakiau ir mostelėjau į molbertą. - Čia ta- 
vo smegenys drobėje. 

Jo žvilgsnis išliko bereikšmis. 

- Tai pokštas, Vajermenai. 
- Aš jo nesuprantu. 


Tą vakarą kirtome maistą kaip išbadėję futbolininkai. Paklausiau 
Vajermeno, ar jis mato geriau, bet jis apgailestaudamas papurtė galvą. 

- Kairiąją pasaulio pusę tebegaubia neįžvelgiama tamsa. Mielai pa- 
maloninčiau tave gera žinia, bet negaliu. 

Leidau jam išklausyti Nanucio pranešimo. Vajermenas nusikvatojo 
ir kumščiu padaužė sau į delną. Jo pasitenkinimas, primenantis džiūga- 
vimą, būtų sujaudinęs bet ką. 

- Muchacho, tu žengi teisingu keliu - čia išties kitas gyvenimas. 
Nekantrauju tave pamatyti ant “Times" viršelio. - Ore jis nubraižė žur- 
nalo kontūrus. 

- Man kelią nerimą tik vienas dalykas, - pratariau... ir nesusilaikęs 
prajukau. Atvirai kalbant, mane labai daug kas neramino, įskaitant ir 
tai, kad aš nė neįsivaizdavau, kur įsipainiojau. - Į Dumą Ky užsigeis at- 
keliauti duktė. Toji, kuri jau viešėjo saloje 

- Na, ir kas? Dauguma tėvų apsidžiaugtų, jei dukros galėtų savo akimis 
pamatyti, kaip jie tampa profesionalais. Tu valgysi šitą lazanijos luistą? 

Mes jį pasidalinome. Man, kaip išalkusiam menininkui, atiteko di- 
desnis gabalėlis. 

- Mielai ją pasikviesčiau. Bet tavo šefė tvirtina, esą Duma Ky nėra 
tinkamiausia vieta dukroms, ir aš, hmm, tuo tikiu. 

- Mano šefė serga Alzheimerio liga, kuri vis labiau progresuoja. 
Blogai, kad ji nieko nebenuraukia. Gerai, jog kasdien susitinka su nau- 
jais žmonėmis. Įskaitant mane. 

- Apie dukras Elizabeta užsiminė porą sykių. Ir abu kartus jos pro- 
tas neatrodė aptemęs. 

- Galbūt ji teisi. O gal ponią Ystleik apsėdo įkyri mintis, nes saloje, 
kai jai buvo ketveri, žuvo pora seserų. 

- Ilzė apvėmė mano automobilio kėbulą. Mums grįžus į Didįjį Ro- 
žinuką, ji jautėsi taip silpnai, kad vos pastovėjo ant kojų. 

- Matyt, kažko užvalgė ir persikaitino saulėje. Klausyk, aš supran- 
tu, jog tau nesinori rizikuoti. Štai, ką privalai padaryti: abi apgyvendink 
gerame viešbutyje, kuriame kambariai aptarnaujami kiaurą parą, o švei- 
corius čiulpia šauniau už “Orek" dulkių siurblį. Siūlyčiau rinktis “Ritz- 
Carlton". | 

- Abi? Melinda nė už ką negalės... 

Jis nurijo paskutinį lazanijos kąsnį ir į šoną stumtelėjo lėkštę. 

- Muchacho, tau nelabai sekasi aiškiai mąstyti. Bet Vajermenas, tas 
dėkingasis šmikis... 

- Tu dar neturi, už ką dėkoti... 

- „viską išdėstys papunkčiui. Nes aš nepakęsiu, jog džiaugsmingas 
tavo perspektyvas drumstų kvaili rūpesčiai. Jėzutėliau, tau derėtų 
džiaugtis. Ar numanai, kiek žmonių iš vakarinės Floridos pakrantės ati- 
duotų sielą už galimybę eksponuotis Palm aveniu? 

- Vajermenai, tu pasakei Jėzutėliau? 

- Nekeisk temos. 

- Na, oficialiai, rengti parodos man dar nepasiūlė. 

- Nesijaudink, pasiūlys. Galerijos savininkai nusiteikę rimtai, jeigu į už- 
kampį vežasi kontrakto pavyzdį. Įdėmiai manęs paklausyk. Ar klausaisi? 

- Žinoma. 

- Kai susitarsi dėl parodos datos - o ji būtinai įvyks, - užsiimsi tuo, 
ko tikimasi iš visų naujai atrastų menininkų: reklamuosies. Bendrausi su 
žurnalistais, iš pradžių su Mere Ajer, vėliau su žmonėmis iš kitų laikraš- 
čių 1r 6 kanalo. Jeigu jiems knietės sužaisti amputuotos rankos korta, ką 
gi... tuo geriau. - Jis vėl ore nubrėžė rėmelius. - “Saulėtoje pakrantėje 
Edgaras Frimentlas įsiveržia į meno sceną kaip Feniksas, pakilęs iš te- 
besmilkstančių tragedijos pelenų". 

- Pasmilkink va šitą, amigo. - Stvėriaus už tarpušakio, bet nesusi- 
valdžiau nenusišypsojęs. 

Vulgaraus gesto bei raginimo Vajermenas, rodės, nepastebėjo. Jis 
buvo užsivedęs. 

- Nupjauta tavo brazo* taps aukso vertės. 

- Vajermenai, ciniškas gyvuly! 

Mano žodžius, kaip ir priderėjo, jis palaikė komplimentu. Linktelė- 
jęs didžiadvasiškai numojo ranka. 

- Aš suteiksiu teisininko paslaugas. Tu atrenki paveikslus, Nanucis 
konsultuoja. Nanucis organizuoja parodą, konsultuoji tu. Neblogai? 

- Aha, tikriausiai. Bet kas Žino, kaip iš tiesų tvarkomi tokie reikalai. 

- Taip bus, ir baigta. Beje, Edgarai - paskutinis, bet ne mažiau 
svarbus dalykas - privalėsi paskambinti visiems, kurie tau brangūs, ir 
juos pakviesti į parodą. 

- Bet... 

- Būtent. - Jis palinksėjo. - Visiems. Savo psichiatrui, buvusiai 
žmonai, abejoms dukroms, Tomui Railiui, fizioterapeutei, tave pasta- 
čiusiai ant kojų... 

- Ketei Gryn, - suglumęs išmurmėjau. - Vajermenai, Tomas neat- 
vyks. Nieku gyvu. Kaip ir Pema. O Linda gyvena Prancūzijoje. Ir ji, 
dėl Dievo meilės, serga streptokokine angina. 

Visus prieštaravimus bičiulis praleido pro ausis. 

- Tu minėjai teisininką... 

*Ranka (isp.). 

- Viljamas Bozmanas trečiasis. Bozgalvis. 

- Pakviesk ir jį. Aišku, neužmiršk ir savo motinos su tėvuku. Sese- 
rų, brolių. 

- Mano tėvai mirę, o aš buvau vienturtis. Bozgalvis... - kinktelėjau 
galva. - Na, tas atskris. Bet nedrįsk į jį taip kreiptis. 

- Vadinti kolegą Bozgalviu? Manai, esu kvailas? - pamintijęs Vajer- 
menas pridūrė: - Aš paleidau kulką sau į galvą ir sugebėjau nenusišauti, 
tad į mano klausimą verčiau neatsakyk. 

Į repliką dėmesio neatkreipiau, nes pats nugrimzdau į apmąstymus. 
Pirmą kartą įsisąmoninau, kad galėčiau surengti oficialų, kitam mano 
gyvenimui skirtą pobūvį... ir žmonės greičiausiai į jį susirinktų. Mintis 
kurstė jaudulį ir baimę. 

- Nenustebčiau, jeigu prisistatytų visi, - tarė jis. - Žmona, po pa- 
saulį besiblaškanti duktė, į savižudybę linkęs finansininkas. Tik pagal- 
vok - gauja iš Mičigano! 

- Iš Minesotos, - pataisiau. 

Jis patraukė pečiais ir aukštyn atmetė rankas tuo parodydamas, kad 
vieno neskiria nuo kito. Kaip vyrukas iš Nebraskos, elgėsi gan snobiškai. 

- Aš užsakyčiau privatų lėktuvą. Pavyzdžiui, “Galsfstrymą". Ir visą 
“Ritz-Carlton" aukštą. Pakločiau krūvą pinigėlių. Kodėl gi ne, po velnių? 

- Teisingai, - sukrizeno Vajermenas. - Atliktum skurdaus meninin- 
ko vaidmenį. 2 

- Aha. Ir prie lango pripločiau ženklą su užrašu DIRBSIU UZ 
TRIUFELIUS. 

Šįsyk pratrūkome juoktis abu. 


Kai mūsų lėkštės ir stiklinės atsidūrė indaplovėje, nusivedžiau Va- 
jermeną į antrą aukštą, bet tik tam, kad nufotografuočiau jo veidą - 
pustuzinį neišvaizdžių stambių planų. Per savo gyvenimą esu tapęs ke- 
lių gražių nuotraukų autoriumi, deja, visuomet atsitiktinai. Fotoaparatų 
nekenčiu, o šie, berods, mano antipatiją jaučia. Užbaigęs darbą paragi- 
nau jį keliauti namo ir išleisti Aną Mariją. Lauke sutemo, tad pasiūliau 
savąjį “Malibu"". 

- Aš prasivaikščiosiu. Tyras oras - man į naudą. - Vajermenas mos- 
telėjo į drobę. - Galiu pažiūrėti? 

- Ne, jei tu nieko prieš. 

Maniau, kad bičiulis užprotestuos, bet jis tik palinksėjo ir kone riste- 
le nusileido laiptais. Vajermeno eisena atrodė energingesnė nei anksčiau 
- ir dėl tokio įspūdžio kalta tikrai ne mano vaizduotė. Prie durų jis tarė: 

- Ryte paskambink Nanuciui. Nelauk, kol iš tavęs ims byrėti pelai. 

- Gerai. O tu susisiek su manimi, jei bus kokių pokyčių... - dažais 
ištepliotu delnu pamojau į jo veidą. 

Vajermenas plačiai nusišypsojo. 

- Tau pranešiu pirmam. Kurį laiką pasitenkinsiu ir tuo, jog man ne- 
bemaudžia galvos. - Šypsena išblėso. - Tu įsitikinęs, kad skausmas ne- 
begrįš? 

- Nieko negaliu garantuoti. 

- Suprantu. Kaip žmogiška, ar ne? Bet aš esu dėkingas už pastan- 
gas. - Nespėjus susigaudyti, ką Vajermenas ruošiasi daryti, jis stvėrė 
mano ranką ir pakštelėjo į plaštaką. Pabučiavo švelniai, nors ir buvo ap- 
žėlęs šeriais. Tuomet ištarė adios* ir pranyko tamsoje palikdamas mane 
klausytis dūsaujančios įlankos bei kriauklelių, šnabždančių po namu. 
Staiga ausis pasiekė dar vienas garsas. Telefono zirzimas. 


Skambino Ilzė. Tiesiog užsimanė paplepėti. Taip, mokslai sekasi 
gerai, taip, jaučiasi neblogai - tiksliau, nuostabiai, - taip, motinai skam- 
bina kartą į savaitę ir elektroninėmis žinutėmis palaiko ryšį su Linda. 
Anot Ilzės, sesuo įsikalbėjo sau streptokokinę anginą, ne kitaip. Aš at- 
sakiau, kad mane pritrenkė jos sielos jautrumas, ir duktė nusikvatojo. 

Kai užsiminiau apie galimybę surengti parodą Sarasotos galerijoje, 
ji taip garsiai suspigo, jog nuo ausies turėjau atitraukti ragelį. 

- Šaunu, tėti. Kada? Ar galėsiu atvykti? 

- Be abejo, jei norėsi. Ketinu pakviesti visus. - Supratau tvirtai ap- 
sisprendęs tik dabar, kai išgirdau save tariantį šiuos žodžius. - Maždaug 
balandžio viduryje. 

- Velnias! Kaip tik tada planavau prisijungti prie “Kolibrių" gastro- 
lių. - Ji trumpam susimąstė. - Nieko baisaus. Abi išvykas suderinsiu. 
Leisiuos į nuosavą turnė. 

- Pavyks? 

- Be problemų. Pasakyk datą, ir aš atlėksiu. 

Mano akių vokus pakuteno ašaros. Nenutuokiu, kaip jaučiasi tėvai, 
turintys sūnus, bet kertu lažybų, jog dukros suteikia gerokai daugiau 
džiaugsmo. 

- Ačiū, mieloji. Kaip manai... ar tavo sesuo sutiktų atskristi? 

- Man regis, taip, - atsakė Ilzė. - Ji spirgės nekantraudama pama- 
tyti, kuo tu užsiimti ir kodėl žmonės kraustosi iš proto dėl tavo darbų. 
Apie tave parašys? 

- Taip tvirtina Vajermenas, mano draugas. Žurnalistus domina vie- 
narankiai dailininkai ir panašūs dalykai. 

- Tėti, bet tu išties talentingas! 

Padėkojau ir nukreipiau pokalbį Karsono Džounso tema. Pasiteira- 
vau, kokių naujienų iš jo sulaukė. 

*Sudie (isp.) 

- Jam viskas klojas puikiai. 

- Tikrai? 

- Aišku. Kodėl klausi? 

- Nežinau... tavo balsas man pasirodė liūdnokas. 

Ji nesmagiai nusijuokė. 

- Tu mane permatai kiaurai. Kiek girdėjau, į “Kolibrių" koncertus 
išperka net stovimas vietas - gandas plinta sparčiai. Gastrolės būtų už- 
sibaigusios gegužės penkioliktąją, nes keturi dainininkai turi kitų įsipa- 
reigojimų, bet agentas surado tris naujus, o Bridžitai Andreison, kuri 
tapo nemenka žvaigžde, pavyko atidėti kunigystės mokslus Arizonoje. 
Galima sakyti, pasisekė. - Pastarąjį sakinį ji ištarė šaltu balsu, priklau- 
sančiu man nepažįstamai suaugusiai moteriai. - Taigi, užuot baigę kon- 
certuoti gegužės viduryje, jie gastroliuos iki birželio pabaigos. Išnaršys 
vidurio vakarus, ir galiausiai - paskutinis akordas, San Francisko “Kar- 
vių“ arena. Jėgelė, ar ne? - ji pavartojo mano žodį, kurį visuomet mes- 
telėdavau, kai vaikystėje Ilzė ir Linda garažą paversdavo, pasak jų, “su- 
perbaleto“ scena, bet aš nepamenu, jog kada nors būčiau jį sakęs tokiu 
liūdnu ir net sarkastišku tonu. 

- Tau neramu dėl savo vaikino ir Bridžitos? 

- Ne! - kaipmat atšovė Ilzė ir nusijuokė. - Karsonas sako, kad po- 
rininkės balsas žavingas, ir su ja dainuoti nuostabu - dabar jiedu atlieka 
ne vieną, o dvi dainas, - bet Bridžita lėkšta, pasipūtusi. Ir, prieš trau- 
kiant duetu... na, žinai, dalinantis vienu mikrofonu, jai nepakenktų su- 
kramtyti mėtinių pastilių. 

Tylėdamas lūkuriavau. 

- Gerai, - galų gale pareiškė Ilzė. 

- Kas gerai? 

- Man išties neramu. - Po pauzės: - Truputį. Nes jie ištisas dienas 
praleidžia viename autobuse ir kiekvieną vakarą gieda ant scenos, o aš 
kiurksau namuose. - Stojo dar ilgesnė pauzė. Pagaliau: - Kai mes šne- 
kamės telefonu, jo balsas skamba kitaip. Beveik taip pat... bet ne visai. 

- Galbūt įsišėlo tavo vaizduotė? 

- Gal ir taip. Vis dėlto jeigu juodu kažkas sieja - esu tikra, kad nie- 
ko, - jei kažkas tarp jų užsimezgė, geriau dabar, negu vėliau... supranti, 
po to, kai mes... 

- Taip, - atsiliepiau. Ilzė šnekėjo kaip tikras suaugęs žmogus, dėl 
ko man suskaudo širdį. Prisiminiau, kaip radau nuotrauką, kurioje duk- 
tė su savo vaikinu stovėjo šalikelėje, kaip ją paliečiau neegzistuojančia 
ranka. Paskui nuskubėjau į Mažąjį Rožinuką spausdamas Rebą tarp 
strampo ir dešiniojo šono. Rodės, labai seniai. Myliu tave, Pupa, rašė 
“Šypsniukas", bet tądien “Veneros"' spalvomis nupieštas paveikslėlis 

(1rgi sunkiai atmenamais laikais) tarsi pasišaipė iš amžinos meilės sąvo- 
kos: aš pavaizdavau mergaitę, dėvinčią tenisininkės suknutę, žvelgian- 
čią į beribę įlanką. Aplink mažylę pabarstytus teniso kamuoliukus. Dar 
daugiau jų plūduriavo link kranto artėjančiose bangose. 

Toji mergaičiukė buvo Reba. Ir Ilzė. Ir... kas dar? Elizabeta Ystleik? 

Nežinau, iš kur atklydo toji mintis, bet neabejojau, kad atsakymas 
teigiamas. 

Vanduo alma sparčiau, minėjo Elizabeta. Neilgai trukus jis plūste- 
lės sraunia tėkme. Jaučiate? 

Taip, jaučiau. 

- Tėti, aūu? 

- Dar nepabėgau. Mieloji, žiūrėk savęs. Ir stenkis nedaryti skubotų 
išvadų. Vajermenas, mano bičiulis, tvirtina, kad mes galų gale nu- 
vargstame nerimauti. Aš juo tikiu. 

- Tu visada man pakeli nuotaiką. Todėl tau ir skambinu. Myliu ta- 
ve, tėveli. 

- Ir aš tave mylių. 

- Kiek bučkių duosi? 

Kada paskutinį kartą iš jos lūpų girdėjau šį klausimą? Prieš dvylika 
metų? Keturiolika? Koks skirtumas, atsakymą gerai prisiminiau. 

- Milijoną, o vieną paslėpsiu po pagalve. 

Tariau sudie, padėjau ragelį ir nusprendžiau, kad Karsoną Džounsą 
pakišiu po velėna, jeigu jis nuskriaus mano dukrą. Taip pagalvojęs šyp- 
telėjau. Įdomu, kiek tėvų godojo panašias mintis ir įgyvendino duotą 
pažadą? Tiesa, nerūpestingą, dukterį skaudinantį mergintoją aš vienin- 
telis galėjau nudobti keliais teptuko potėpiais. 


Darijus Nanucis su vienu iš savo partnerių, Džimiu Jošida, atvažia- 
vo rytojaus dieną. Jošida atrodė kaip Dorianas Grėjus (japonų-ameri- 
kiečių kilmės). Išniręs iš Nanucio “Jaguaro"', vilkėdamas nutrintus, ap- 
temptus džinsus ir dar labiau nublukusius marškinėlius su Rihanos dai- 
nos “Pakartok"' pavadinimu, ilgais juodais, vėjelio plaikstomais plaukais, 
jis atrodė aštuoniolikos. Kai nusigavo iki tako galo, tapo dešimtmečiu 
vyresnis. Vyrukui priartėjus, paspaudus mano ranką, įžiūrėjau raukšle- 
les, įsirėžusias aplink akis bei burną, ir susivokiau, kad jam beveik pen- 
kiasdešimt. 

- Malonu su jumis susipažinti, - prabilo Džimis Jošida. - Po jūsų 
apsilankymo galerija iki šiol ūžia. Merė Ajer tris sykius teiravosi, kada 
jums įteiksime kontraktą. 

- Užeikite, - pasiūliau. - Netoliese gyvenantis mano draugas, Vajer- 
menas, jau du kartus skambino ir ragino be jo nieko nepasirašyti. 

Nanucis vyptelėjo. 

- Pone Frimentlai, menininkų mes neapgaudinėjame. 

- Pamenate, prašiau jūsų į mane kreiptis vardu. Kavos išgersite? 

- Iš pradžių apsidairysime, - tarė Džimis Jošida. - Kavos paskanau- 
sime vėliau. 

Giliai įkvėpiau. 

- Gerai. Lipam į antrą aukštą. 


Vajermeno portretą uždengiau (šiaip ar taip, tebuvau nutapęs mig- 
lotą pavidalą, kurį papildžiau vandenyje plūduriuojančiomis smegeni- 
mis), o Tinos Garibaldi ir Ledinuko Brauno paveikslą nukišau į miega- 
mojo drabužinę (kartu su “Draugais ir privalumais“ bei figūra raudonu 
apsiaustu), likusius darbus išstačiau Mažajame Rožinuke. Sukūriau už- 
tektinai, kad juos turėčiau atremti į dvi sienas ir dalį trečios. Iš viso, ke- 
turiasdešimt vieną drobę, įskaitant penkis “Mergaitės ir laivo" variantus. 

Kai tyla nepakeliamai užsitęsė, aš ją nutraukiau. 

- Dėkui už patarimą dėl “Likvino". Puikus dalykas. Kaip pasakytų 
dukros, tikra bombikė. 

Nanucis tarsi manęs negirdėjo. Jis traukė viena kryptimi, Jošida ju- 
dėjo kita. Nė vienas nepasidomėjo apie didžiąją, ant molberto uždengtą 
drobę. Matyt, demonstruodami nederamą smalsumą jie pažeistų savo pa- 
saulio etiketą. Po namu murmėjo kriauklelės. Kažkur tolumoje kriokė 
vandens motociklas. Į dešiniąją ranką įsismelkė niežulys, bet silpnas ir 
labai gilus. Rodės, kuždėjo norįs tapyti, tačiau galįs luktelėti - žinojo, kad 
savo meto sulauks. Prieš nusileidžiant saulei. Aš stversiu teptuką, tik iš 
pradžių patyrinėsiu nuotraukas, pritvirtintas prie molberto, o paskui ma- 
ne kažkas užvaldys, kriauklės įniks brazdėti garsiau, įlanka pakeis atspal- 
vius, nusidažys persikų spalva, kuris pasodrės iki rožinės, oranžinės, ga- 
liausiai RAUDONOS, ir viskas bus gerai... gerai... labai gerai. 

Nanucis su Jošida susidūrė prie laiptų, vedančių žemyn iš Mažojo 
Rožinuko. Minutę kitą pašnekėję jie žengė mano pusėn. Iš užpakalinės 
džinsų kišenės Jošida išsitraukė standartinio dydžio voką su dailiai at- 
spausdintu užrašu KONTRAKTO PAVYZDYS/*SKOTO" GALERIJA. 

- Štai, - tarė. - Perduokit ponui Vajermenui, kad mes norėtume 
eksponuoti jūsų darbus, todėl atitinkamai reaguosime į visus priimtinus 
pataisymus. 

- Tikrai? - pasitikslinau. - Išties norite? 

Jis nesišypsojo. 

- Taip, Edgarai. Išties. 

- Ačiū, - suniurnėjau. - Ačiū jums abiem. - Virš Jošidos peties pa- 
žvelgiau į Nanucį, kuris šiepėsi. - Aš nuoširdžiai dėkingas. 

Darijus nukreipė akis į paveikslus, prunkštelėjo, pakėlė rankas ir vėl 
jas nukorė. 

- Edgarai, dėkingumą turėtume išreikšti mes. 

- Įspūdį daro jų aiškumas, - pastebėjo Jošida, - ir... na, nežinau, 
bet... skaidrumas. Tie vaizdai pagauna žiūrovą, bet jo neužgožia. Mane 
pribloškė ir tai, kaip sparčiai dirbate. Jūs išsprogstate. 

- Nesuprantu. 

- Apie naujokus, bet padoraus amžiaus menininkus kartais sakoma, 
kad jie išsprogsta, - paaiškino Nanucis. - Tarytum jie mėgintų atsig- 
riebti už prarastą laiką.Vis dėlto keturiasdešimt paveikslų per kelis mė- 
nesius... netgi savaites... 

Jūs dar nematėte to, kuris nudaigojo vaikžudį, dingtelėjo man. 

Darijus nelinksmai nusijuokė. 

- Žiūrėkite, kad šis namas nesudegtų, gerai? 

- Taip, būtų apmaudu. Jeigu mes sudarysime sandėrį, ar galėčiau 
kai kuriuos savo darbus iš karto perkelti į jūsų galeriją? 

- Žinoma, - patvirtino Nanucis. 

- Nuostabu. - Nusprendžiau pasirašyti kontraktą, kad ir kokią nuo- 
monę Vajermenas apie jį išsakytų. Man knietėjo pašalinti kūrinius iš Du- 
mos Ky... ir aš baiminausi ne dėl gaisro. Galbūt žmonės, atradę savyje 
menininko gyslelę vėlyvajame gyvenimo periode, iš tiesų neretai “iš- 
sprogsta“, bet iš keturiasdešimt vieno paveikslo, reikėjo atsikratyti ma- 
žiausiai trimis tuzinais. Kambaryje jutau jų gyvastingumą, nelyginant 
elektrą, kibirkščiuojančią po laboratoriniu stikliniu gaubtu. 

Aišku, jį užfiksavo ir Darijus su Džimiu. Štai viena iš priežasčių, 
kodėl prakeikti mano darbai tokie įspūdingi. Jie įtrauklūs. 


Kitą rytą, medinio takelio, vedančio iš £/ Palacio, gale, drauge su 
Vajermenu ir Elizabeta vaišinausi kava. Pastaruoju metu prieš keliones 
geriausiu atveju išgerdavau aspirino, o Didieji Pasivaikščiojimai paplū- 
dimiu, užuot reikalavę daug fizinių jėgų, teikdavo malonumą. 

Elizabeta sėdėjo invalidų vežimėlyje, priešais pusryčių tešlainius, iš- 
barstytus ant padėklo. Iš pažiūros, Vajermenui pavyko jai sugirdyti šiek 
tiek sulčių ir pusę puodelio kavos. Nūnai Meksikos įlanką ji varstė rūs- 
čiu, nepritarimą spinduliuojančiu žvilgsniu ir šįryt labiau priminė kapi- 
toną Blajų* iš laivo “Baunti"'" negu Mafijos dono dukrą. 


- Buenos dias, mi amigo, - tarė Vajermenas, kai atėjau, ir kreipėsi 
į Elizabetą: - Ponia Ystleik, palošti kortomis atėjo Edgaras. Gal pasi- 
sveikinsite? 
*Viljamas Blajus (1754-1817) britų karo laivyno viceadmirolas, prieš kurį maištą 
pakėlė laivo “Baunti" įgula. 

- Apsišik, žiurkpalaike, - atrėžė ji. Bent man pasirodė, kad išgirdau 
tokius žodžius. Vienaip ar kitaip, jie buvo skirti įlankai - vis dar mieguis- 
tai, blizgančiai tamsia žydryne. 

- Kaip matau, padėtis negerėja, - pastebėjau. 

- Ne. Jai ir anksčiau aptemdavo protas, bet niekada taip ilgai. 

- Parodyti paveikslo iki šiol neatnešiau. 

- Kol kas nėra prasmės. - Jis man įteikė juodos kavos puodelį. - 
Netramdyk žalingo įpročio. 

Įteikiau bičiuliui voką su kontraktu. Kol Vajermenas traukė sutartį, 
atsigręžiau į Elizabetą. 

- Šiandieną norėsite pasiklausyti eilių? - pasiteiravau. 

Jokio atsakymo. Ji vis dar spitrijosi į vandenį tūžmingai susiraukusi 
lyg kapitonas Blajus, tuojau įsakysiantis ką nors pririšti prie fokstiebio 
ir nuplakti iki kraujo. 

Be jokios akivaizdžios priežasties paklausiau: 

- Elizabeta, jūsų tėvas buvo akvalangininkas? 

Ji nežymiai pakreipė galvą, senas akis įbedė į mane. It šuo prašiepė 
viršutinę lūpą. Vieną trumpą - bet užsitęsusią - akimirką atrodė, jog žiūriu 
į kitą žmogų. Arba visai ne į žmogų. Į esybę, kuri užsitempė karšų, pa- 
purtusį Elizabetos Ystleik kūną nelyginant kojinę. Dešiniąją ranką nejučia 
sugniaužiau į kumštį ir vėl pajutau, kaip nesami, perdėm ilgi nagai įsmigo 
į neegzistuojantį delną. Galų gale ji vėl nusisuko į įlanką, sykiu pirštais 
braukdama per padėklą, kol užčiuopė tešlainį. Mintyse apšaukiau save 
idiotu, kuriam derėtų sutramdyti nervinę įtampą. Dumoje Ky neabejotinai 
veikė keistos jėgos, bet ne kiekvienas šešėlis buvo vaiduokliu. 

- Taip, taip, akvalangininkas, - išsiblaškęs, praskleisdamas kon- 
traktą patvirtino Vajermenas. - Tikras Rikas Brauningas, vaidinęs pa- 
baisą “Padare iš Juodosios Lagūnos“, kurį rodė šeštajame dešimtmetyje. 

- Vajermenai, tu esi neišsenkamas bevertės informacijos šaltinis. 

- Aha, argi aš ne šaunuolis? Žinok, jos tėvukas žeberklinio pistoleto 
nenusipirko parduotuvėje. Anot ponios Ystleik, ginklą jam paskyrė. Tą 
šaudykle turbūt reikėtų eksponuoti muziejuje. 

Džono Ystleiko žeberklas man nerūpėjo. Bent jau ne tuomet. 

- Tu skaitai kontraktą? 

Jis numetė sutartį ant padėklo ir suglumęs dirstelėjo į mane. 

- Bandžiau. 

- Kaip tavo kairioji akis? 

- Niekaip. Ei, nenusimink. Juk daktaras sakė... 

- Padaryk man paslaugą. Prisidenk kairiąją žlibę. 

Vajermenas pakluso. 

- Ką matai? 

- Tave, Edgarai. Hombre muy feo.* 

- Aišku, aišku. Užsidenk dešiniąją. 

Jis taip ir padarė. 

- Dabar vien tamsa. Tik... - sekundę patylėjo. - Galbūt ne tokia 
juoda, kaip anksčiau. - Vėl nuleidęs ranką pridūrė: - Garantuoti nega- 
lėčiau. Pastaruoju metu neatskiriu tiesos nuo gražių svajonių. - Vajer- 
menas taip papurtė galvą, kad išsiplaikstė plaukai, ir apatine delno da- 
limi vožė sau į kaktą. 

- Ramiau. 

- Lengva tau kalbėti. - Trumpam užsičiaupęs išgriebė tešlainį iš Eli- 
zabetos rankos 1T pakėlė prie jos lūpų. Kai 4 pradingo burnoje, 

- Mielai. 

Bičiulis nurisnojo mediniu taku, ir aš likau su Elizabeta. Pamėginau 
sumaitinti vieną iš likusių tešlainių, ir ji krimstelėjo kąsnelį iš mano ran- 
kos tarytum triušis, kurį laikiau namuose būdamas aštuonerių ar devy- 
nerių. Vadinau jį ponu Hičensu, nors nebepamenu kodėl - atmintis 
mėgsta krėsti išdaigas, ar ne? Jos lūpos, slepiančios bedantę burną, at- 
rodė minkštos, bet pasibjaurėjimo nekėlė. Paglosčiau Elizabetos galvą, 
ties žilų sruogų kuodu. Staiga man toptelėjo, kad Vajermenas privalo 
kasdien ją šukuoti ir surišti plaukus. Sįryt, be abejo, aprengė, prieš tai 
užmovęs sauskelnes, nes tokioje būklėje senoji £/ Palacio šeimininkė 
nesuturėdavo šlapimo. Įdomu, paklausiau savęs, ar jis mąstydavo apie 
Esmeraldą segdamas smeigtukus ir mazgydamas raištelius? Ar mąsty- 
davo apie Chuliją rišdamas kuodą? 

Pakėliau dar vieną tešlainį, o ji paklusniai išsižiojo... bet aš sudvejojau. 

- Elizabeta, kas yra raudonojoje pintinėje? Kuri padėta mansardoje? 

Regis, ponia Ystleik susimąstė. Rimtai. Ūmai išdrožė: 

- Jei pamatysi varvantį vamzdelį... - pasvyravusi gūžtelėjo pe- 
čiais... bet kokį varvantį vamzdelį, kurio nori Adė, spausk gaiduką! - ji 
sukikeno. Į raganos krizenimą panašus garsas privertė mane krūptelėti. 
Likusius skanėstus jai sumaitinau nieko neklausinėdamas. 


Vajermenas grįžo nešinąs diktofonų, kurį įteikė man. 

- Nemalonu prašyti, bet kitos išeities neturiu - tau teks kontraktą 
įrašyti į juostelę. Laimei, toji velnio sutartis užima tik du puslapius. Jei- 
gu įmanoma, grąžink diktofoną po pietų. 

- Gerai. Beje, jei kuriuos nors paveikslus parduosiu, tavęs, mano 
drauge, laukia komisiniai. Penkiolika procentų. Atlygis už talento atra- 
dimą ir teisines paslaugas. 

Jis sudribo ant kėdės iš juoko aimanuodamas. 


*Labai bjaurų Žmogų (isp.). 

- Por Dios! * Jau galvojau, kad žemiau nusmukti nebegalėsiu, bet 
tapau sušiktu talentų agentu! Atleiskit už posakį, ponia Ystleik. 

Nepaisydama replikos Elizabeta atšiauriai spiginosi į Meksikos įlan- 
ką, į tanklaivį, šmėžuojantį prie pat akiračio ribų, svajingai plaukiantį į 
šiaurę, Tampos pusėn. Jo vaizdas kaipmat mane pakerėjo. Leisdavausi 
užburiamas visų laivų, kuriuos išvysdavau įlankoje. 

Pagaliau atsisukau į Vajermeną. 

- Tu už viską atsakingas, todėl... 

- Skie-di! 

- „būk pasiruošęs susitaikyti su likimu ir priimti savo dalį kaip tik- 
ras vyras. 

- Sutinku dėl dešimties procentų. Netgi tiek veikiausiai per daug. 
Neprieštarauk, muchacho, antraip pradėsime derėtis dėl aštuonių. 

- Tebūnie dešimt. - Atkišau delną, ir mudu paspaudėme kits kito 
rankas virš trupiniais nusėto Elizabetos padėklo. Diktofoną įsikišau į ki- 
šenę. - Ir tu praneši, jei kas pasikeis... - parodžiau pirštu į kairiąją jo 
akį, kurios raudonis, tiesą sakant, prarado savo ryškumą. 

- Be abejo. - Vajermenas čiupo kontraktą, nuo jo nušlavė tešlainio 
trupinėlius ir popieriaus lapus atidavė man. Tada pasviro į priekį, del- 
nus suspaudęs tarp kelių, žvelgdamas į manę virš iškilaus Elizabetos 
biusto. - Jei dabar nuvykčiau į ligoninę, ką rentgeno aparatas parodytų? 
Kad kulka sumažėjo? Visiškai pranyko? 

- Nežinau. 

- Mano portretą tebetapai? 

- Taip. 

- Nenutrauk darbo, muchacho. Meldžiu, nenutrauk. 

- Ir neketinau. Bet nepuoselėk per didelių vilčių, gerai? 

- Kaip pasakysi. - Jam šovė dar viena mintis, keistai primenanti 
Darijaus išsakytą susirūpinimą. - Klausyk, kas būtų, jeigu į Didįjį Roži- 
nuką trenktų žaibas, ir namas supleškėtų su visais paveikslais? Kas, ta- 
vo manymų, nutiktų man? 

Papurčiau galvą. Į šitą temą gilintis nė kiek netroškau. Jau Žiojausi 
paklausti Vajermeno, ar galėčiau užlipti į E/ Palacio mansardą ir pasi- 
dairyti tam tikros pintinės (RAUDONOS)), tačiau paskutiniu momentu 
nusprendžiau, jog neverta. Buvau tikras, kad ją rasiu pastogėje, bet ne- 
žinojau, ar man tikrai knieti, aiškintis, kas ten slypi. Dumoje Ky dėjos 
keisti dalykai, ir ne vien malonūs, kaip tvirtino nuojauta. Aš nesiruošiau 
kišti nosies, kur nereikia. Jei aplenksiu juos ratu, tikinau save, galbūt 
bėdų išvengsiu. Dėl šventos ramybės, didžiumą paveikslų išvešiu iš sa- 
los, parduosiu juos, jei tik atsiras pirkėjų. Atsisveikinsiu be jokios 
*O, Dieve (isp.). 

širdgėlos. Kūriau su aistra, tačiau užbaigti darbai man reiškė ne daugiau 
negu nuospaudų pusračiai, kuriuos nugremždavau, idant baigiantis 
karštai, statybvietėje praleistai rugpjūčio dienai, kojų nykščių netrintų 
darbiniai batai. 

Tačiau “Mergaitę ir laivą" pasilaikysiu. Ne todėl, kad jai jutau iš- 
skirtinį prielankumą. Tiesiog nebuvau baigęs visos serijos, iki galo ne- 
įkvėpiau gyvybės. Vėliau galbūt paveikslus nutarsiu eksponuoti ir par- 
duoti, bet kol kas jie liks Mažajame Rožinuke. 


Kai parsigavau namo, bet kokie laivai nuo horizonto pranyko, 
trumpam išgaravo ir poreikis tapyti. Todėl įjungiau Vajermeno diktofo- 
ną ir į juostelę įrašiau kontraktą. Su teisinėmis struktūromis manęs nie- 
kas nesiejo, bet kitame savo gyvenime varčiau užtektinai oficialių doku- 
mentų, ant kurių tekdavo suraityti autografus, ir šioji sutartis man pa- 
sirodė gana elementari. 

Vakare kontraktą ir diktofoną nunešiau atgal į E! Palacio. Vajer- 
menas gamino valgyti. Elizabeta sėdėjo Porceliano svetainėje. Skvarbia- 
akis garnys - savotiškas naminis paukštelis - stovėjo lauke, ant tako, ir 
niauriu, nepatenkintu žvilgsniu varstė langą. Kambarį nutvieskė pamažu 
besileidžiančios saulės šviesa, bet slegiančios atmosferos ji neprasklai- 
dė. Porceliano mieste viešpatavo chaosas. Žmonės ir gyvūnai gulėjo, 
kur papuolė, statiniai - nutrenkti į visus keturis bambukinio stalo kam- 
pus. Senoviškas dvaras su kolonomis riogsojo apverstas. Invalidų ve- 
žimėlyje kiūtanti, kapitono Blajaus išraišką nutaisiusi Elizabeta tarytum 
klausė, ar drįsiu viską sutvarkyti. 

Krūptelėjau, kai už nugaros pasigirdo Vajermeno balsas. 

- Jei bandau figūrėles gražiai sudėlioti, ponia Ystleik vėl jas išmėto. 
Keletą nušlavė ant grindų ir sudaužė. 

- Jos vertingos? 

- Kai kurios, bet ne čia esmė. Atsigavusi ji mintinai žino, kas kur 
stovi. Pažįsta savo žaisliukus ir juos mėgsta. Jeigu atsipeikės ir paklaus, 
kur piemenaitė... arba angliakasys... ir aš turėsiu atsakyti, jog tos figū- 
ros virto šukėmis, ji liūdės kiaurą dieną. 

- Jei tiktai atsipeikės. 

- Na, taip. 

- Vajermenai, gal aš jau trauksiu namo. 

- Tapysi? 

- Taip, ketinau. - Pažvelgiau į sujauktą stalą. - Vajermenai? 

- Aš čia, vato. 

- Kodėl, paūmėjus ligai, ji taip sujaukia miestelį? 

- Turbūt nepakenčia žvelgti į tvarką, kai jos pačios galvoje ne vis- 
kas... na, supranti... 

Jau ruošiausi atsisukti, bet jis nuleido ranką man ant peties. 

- Aš nenorėčiau, kad dabar į mane žiūrėtum, - prabilo virpančiu bal- 
su. - Jaučiuosi kaip nesavas. Jei nori keliauti paplūdimiu, eik pro prie- 
kines duris ir per kiemelį. Gerai? 

Paklusau. Grįžęs į Didįjį Rožinuką ėmiausi portreto. Mačiau, kad 
jis gausis neblogas. Kitaip tariant, visai geras. Jau įžvelgiau Vajermeno 
veidą, kuris pamažu niro iš drobės. Tą vakarą kažkaip ypatingai nesi- 
jaučiau, bet nieko tokio. Darbas visada sekasi geriausiai, kai jam neskiri 
perdėto dėmesio. Puikiai prisimenu, kad buvau laimingas. Apimtas ra- 
mybės. Kriauklelės murmėjo. Dešiniąją ranką žnaibė niežulys, bet labai 
silpnai ir giliai. Langas, už kurio atsivėrė vaizdas į įlanką, virto juodu 
stačiakampiu. Sykį nusileidau į svetainę ir suvalgiau sumuštinį. Įsijun- 
giau radiją, atradau “Kaulo? stotį: “J. Geils Band" dainavo “Nepaliauk 
manęs mylėjusi''. Nieko ypatingo, paprasčiausiai nuostabu - rokenrolo 
dievų dovana. Nesilioviau tapęs, ir Vajermeno veidas dar labiau išryškė- 
jo. Įgavo vaiduoklišką pavidalą. Tapo šmėkla, besivaidenančia drobėje. 
Bet nepikta ir nekenksminga. Atsisukęs neišvysčiau Vajermeno, stovin- 
čio laiptų viršuje, kaip Tomas Railis. Šiuo metu E/ Palacio de Asesinos 
bičiulis prižiūrėjo Elizabetą, ir kairioji jo pasaulio pusė tebeskendėjo 
tamsoje. Dėl to neabejojau. Aš darbavausi. Iš radijo imtuvo sklido mu- 
zika, beveik nustelbusi kriauklelių šnabždesius. 

Kažkuriuo momentu padėjau teptuką į šalį, išsimaudžiau duše ir 
griuvau į lovą. Jokių sapnų neregėjau. 

Prisiminus gyvenimą Dumoje Ky, vasario ir kovo dienos, kai plu- 
šėjau prie Vajermeno portreto, atrodo pačios geriausios. 


Vajermenas paskambino ryte, maždaug dešimtą valandą. Aš jau 
stovėjau prie molberto. 

- Nesutrukdžiau? 

- Ne. Pertraukėlė man praverstų, - sumelavau. 

- Šįryt tavęs pasigedome. - Pauzė. - Tai yra, aš tavęs pasigedau. Ji... 

- Aišku. 

- Kontraktas be jokių kliaučių. Praktiškai, nėra prie ko prikibti. Čia 
parašyta, jog tu su galerija pelną pasidalinsite pusiau. Bet aš kai ką pa- 
keisiu. Kol pardavimai nesieks ketvirčio milijono, tavo dalis sieks pen- 
kiasdešimt penkis procentus. Ir ji išaugs iki šešiasdešimties, kai šitą ribą 
viršysi. 

- Ei, aš nė už ką neparduosiu paveikslų už ketvirtį milijono dolerių! 

- Tikiuosi, muchacho, galerijos savininkai irgi taip galvoja, todėl 
siūlysiu, kad virš pusės milijono tau atitektų septyniasdešimt nuošimčių. 

- Ir norėčiau, jog man pasmaukytų Mis Florida, - išlemenau. - 
Įtrauk ir šį punktą. 

- Bus padaryta. Dar viena smulkmena. Kontraktas galios šimtą aš- 
tuoniasdešimt dienų, nors laiko tarpas turėtų būti dvigubai trumpesnis. 
Dėl to problemų nekils, bet sąlyga gan įdomi. Jiems baugu, kad apie ta- 
ve sužinos ir pasiglemš kokia stambi Niujorko galerija. 

- Papildomų niuansų, kuriuos man derėtų žinoti, bus? 

- Ne-e. Jaučiu, tau maga grįžti prie paveikslo. Pokyčius asmeniš- 
kai aptarsiu su ponu Jošida. 

- Kaip tavo regėjimas? Permainų yra? 

- Ne, amigo. O, kad jų būtų! Bet tu dirbk. 

Jau traukiau ragelį nuo ausies, kai jis pasiteiravo: 

- Ryte Žinių klauseisi? 

- Ne. Neturėjau progos įsijungti televizorių. Kodėl klausi? 

- Apygardos koronerio tvirtinimu, Ledinukas Braunas mirė dėl kon- 
gestinio širdies nepakankamumo. Pamaniau, jog tu norėtum žinoti. 


Vėl ėmiausi darbo. Jis ėjos lėtai, bet nestrigo. Aplink langelį, vaiz- 
duojantį smegenis, kurios plūduriavo įlankos vilnyse, materializavosi 
Vajermenas. Gerokai jaunesnis nei nuotraukose, prisegtose prie mol- 
berto kraštų, bet dėl to galvos nesukau. Į skaitmeniniu aparatu užfik- 
suotus vaizdus žiūrėjau vis rečiau, o trečiąją dieną visai jų atsikračiau. 
Fotografijų man nebereikėjo. Vis dėlto tapiau sekdamas, mano nuomo- 
ne, daugumos dailininkų pavyzdžiu - ramiai dirbau, užuot paniręs į be- 
protišką transą ir žaibiškai, spazmiškai išsikrovęs. Mažajame Rožinuke 
visuomet įsijungdavau “Kaulo" stotį. 

Ketvirtą dieną Vajermenas atvežė pakoreguotą sutartį ir pranešė, 
kad galiu ją pasirašyti. Pridūrė, esą Nanucis nori nufotografuoti mano 
paveikslus ir pagaminti skaidres, nes viduryje kovo, likus mėnesiui iki 
parodos, Sarasotos Selbio bibliotekoje įvyks paskaita, kurios klausysis 
šešiasdešimt ar septyniasdešimt meno globėjų iš Tampos-Sarasotos re- 
giono. Puiku, atsakiau, ir ant kontrakto suraičiau parašą. 

Darijus prisistatė po pietų. Nekantraudamas laukiau, kol jis baigs 
spragsėti fotoaparatu ir iškeliaus, o aš vėl galėsiu stotis prie molberto. 
Pasidomėjau, kas Selbio bibliotekoje skaitys paskaitą, vien todėl, kad 
palaikyčiau pokalbį. 

Jis atsigręžė ir kilstelėjo antakį, tarsi būčiau pajuokavęs. 

- Pasaulyje yra tik vienas žmogus, susipažinęs su jūsų darbais, - 
atsakė. - Jūs pats. 

Išsproginau akis. 

- Aš negaliu dėstyti paskaitos! Juk apie dailę nieko nenutuokiu! 

Nanucis ranka aprodė paveikslus, kuriuos Džekas ir du pagalbinin- 
kai, po pusę dienos dirbantys “Skote", po savaitės ruošėsi išvežti į Sa- 

rasotą. Kiek supratau, drobės išliks dėžės, nugrūstos į galerijos sau- 
gyklą, iki pat parodos. 

- Jie sako ką kitą, mano drauge. 

- Darijau, tie Žmonės išmano meną! Lankė kursus! Po galais, spė- 
ju, jog didžiuma menotyrą studijavo koledžuose! Ko iš manęs norite? 
Kad prieš juos atsistočiau ir imčiau mekenti? 

- Panašiai elgdavosi Džeksonas Polokas šnekėdamas apie savo darbus. 
Ir dažniausiai girtas. Kaip Žinia, jis praturtėjo. - Priėjęs Darijus sugriebė 
strampą ir tuo man padarė įspūdį. Retai kas drįsdavo liesti rankos bigę, ta- 
rytum giliai širdyje dauguma būtų tikėję, jog amputacija užkrečiama. - Klau- 
sykit, mano drauge. Tie žmonės labai įtakingi. Ne vien dėl pinigų - juos do- 
mina nauji menininkai, ir kiekvienas turi mažiausiai po tris pažįstamus, ku- 
rių pomėgiai tapatūs. Po paskaitos - jiisų paskaitos - pasklis kalbos, pa- 
prastai, virstančios išskirtinėmis, “gandu" vadinamomis žiniomis. 

Jis nutilo, šyptelėjo, patimpčiojo fotoaparato dirželį. 

- Jums tereikia iškloti, nuo ko viskas prasidėjo, - pratęsė. - Kaip 
jūs užaugote... 

- Darijau, aš nežinau, kaip užaugau! 

- Taip ir paskelbkit. Sakykit bet ką! Jūs gi menininkas, dėl Dievo 
meilės! 

Temos nebeplėtojome. Grėsmingoji paskaita buvo nutolusi į neapib- 
rėžtą ateitį, o man magėjo, kad jis pasišalintų. Norėjau įsijungti “Kaulo" 
stotį, nuo molberto nutraukti apdangalą ir užsiimti portretu, kuri pavadi- 
nau “Vajermenas žiūri į vakarus". Rėžti bjaurią tiesą į akis? Tapydamas 
paveikslą nebegalvojau, kad jis padės atlikti kažkokį magišką fokusą. Da- 
bar savotišką stebuklą įkūnijo pats kūrinys. Jis pasigrobė visą mano dė- 
mesį, tuo tarpu vėlesni įvykiai - žadėtasis interviu su Mere Ajer, paskaita 
ir net paroda, - atrodė ne šiaip priešakyje, o kažkur aukštai virš manęs. 
Kaip įlankos paviršių varstantys, žuvų akimis regimi lietaus lašai. 

Pirmąją kovo savaitę man labiausiai rūpėjo ne saulėlydis, o dienos 
šviesa. Kaip ji užliedavo Mažąjį Rožinuką, kurį tarsi pakylėdavo į orą. 
Be to, nepaliaujamai klausiausi radijo. “The Allman Brothers Band“, 
“Molly Hatchet“", “Foghat"'. Pamenu, kaip Dž. Dž. Keilas pradėdavo 
dainą “Mane vadina vėjeliu": “Štai dar vienas iš senųjų mėgiamų roken- 
rolų, pirmyn į Brodvėjų", ir kaip išjungęs radijo imtuvą, valydamas tep- 
tukus, klausydavausi kriauklelių, krebždančių po namu. Tą savaitę ne- 
galėjau atsiplėšti nuo pamėkliškos fizionomijos, priklausančios jaunes- 
niam vyrui, kuriam dar teks pamatyti iš Dumos atsiveriančią panora- 
mą. Vienoje dainoje, berods, Polo Saimono, yra tokia eilutė: jei niekuo- 
met nebūčiau mylėjęs, niekuomet ir ašarų nebūčiau liejęs. Tie žodžiai 
puikiai tiko tapomam veidui. Kol kas netikram, vaiduokliškam - bet aš 
stengiaus jam suteikti gyvumo. Bruožai ryškėjo aplink smegenis, plūdu- 


225 


riuojančias įlankoje. Nuotraukų man nereikėjo, nes šitą veidą puikiai pa- 
žinojau. Jis išniro iš atsiminimų gilumos. 


Kovo ketvirtąją karštis tvyrojo visą dieną, bet oro kondicionieriaus 
nejungiau. Tapiau išsirengęs iki sportinių šortukų; veidas ir šonai žliau- 
gė prakaitu. Man porą sykių paskambino telefonu. Pakėlęs ragelį pirmą 
kartą, išgirdau Vajermeno balsą. 

- Edgarai, paskutiniu metu retai kada apsilankai. Užsuktum vaka- 
rienei? 

- Gal ne, Vajermenai, bet ačiū už pasiūlymą. 

- Darbuojies, ar tau įkyrėjo draugija iš E! Palacio? Galbūt ir viena, 
ir kita? 

- Tiesiog dirbu. Beveik baigiau. Kas naujesnio regėjimo padangėse? 

- Kairioji lemputė iki šiol neveikia, bet aš nusipirkau pirato tvarstį, 
kurį užsidėjęs dešiniąja akimi sugebu skaityti penkiolika minučių. Be 
pertraukų. Sakyčiau, milžiniškas šuolis į priekį, ir, manau, už jį turėčiau 
būti dėkingas tau. 

- Dar neaišku, - atsakiau. - Portretą tapau kitaip negu Ledinuką 
Brauną su Tina Garibaldi. Arba žmoną su... su draugais. Šįkart nėra 
jokio bum. Ar supranti, ką reiškia bum? 

- Taip, muchacho. 

- Jei kas ir pasikeis, spėju, kad permainos įvyks artimiausiu metu. 
Jei ne, bent jau turėsi savo portretą. Pamatysi, kaip išrodei - tikriausiai 
išrodei - būdamas dvidešimt penkerių. 

- Juokauji, amigo? 

- Ne. 

- Nė nežinau, ar išvis prisiminsiu, kaip atrodė dvidešimt penkiame- 
tis Vajermenas. 

- Kaip Elizabetos savijauta? Pokyčių yra? 

Jis atsiduso. 

- Vakar ryte poniai Ystleik lyg ir pagerėjo, todėl ją pasodinau ma- 
žesniojoje svetainėje, - ten stovi stalas, kurį praminiau Porceliano prie- 
miesčiu, - ir ji ant grindų nušveitė Valendorfo balerinas. Sudaužė visas 
aštuonias. Nepakeičiamas, žinoma. 

- Apmaudu girdėti. 

- Aną rudenį nė negalvojau, kad jai taip gali pablogėti. O Dievas 
mus visuomet baudžia už tai, ko nepajėgiame įsivaizduoti. 

Antrojo skambučio sulaukiau po penkiolikos minučių. Pyktelėjęs 
sviedžiau teptuką ant darbastalio. Užmegzti ryšį bandė Džimis Jošida. 
Džiaugsmingas, bemaž triumfuojantis jo balsas veikiai numalšino mano su- 
sierzinimą. Džimis matė skaidres, kurios, anot jo, “visus išvers iš kojų". 

- Nuostabu, - burbtelėjau. - Per paskaitą ketinu pasakyti “Jau galite 
stotis“... 1r išeiti. 

Jis skambiai nusikvatojo, lyg nieko juokingesnio gyvenime nebūtų 
girdėjęs, ir tarė: 

- Atvirai kalbant, skambinu norėdamas paklausti, kuriuos paveiks- 
lus pažymėti raide “N"' - tai yra, kurie neparduodami. 

Iš lauko atsklido dundesys, kokį išgautų per lentų tiltą važiuojantis, 
kaip reikiant apkrautas sunkvežimis. Nukreipiau žvilgsnį į Meksikos 
įlanką - kur mediniai tilteliai nesidriekė - ir supratau, jog toli vakaruose 
ką tik nugriaudėjo perkūnas. 

- Edgarai, jūs mane girdite? 

- Taip, taip. Jei atsiras pirkėjų, galite parduoti viską, išskyrus 
“Mergaitės ir laivo“ seriją. 

- O... 

- Kažkas jus nuvylė? 

- Vieną jų ruošiausi įsigyti galerijai. Buvau nusižiūrėjęs “Numerį 2". 
- Žinant, kokios sąlygos įtrauktos į sutartį, jis nusipirktų paveikslą su 
penkiasdešimties procentų nuolaida. Neblogai, vyrut, kaip pasakytų 
mano tėvas. 

- Toji serija neužbaigta. Gal vėliau, kai nutapysiu likusius... 

- Kiek jų dar bus? 

Kol ant tranco pajėgsiu perskaityti sumauto vaiduoklių laivo pa- 
vadinimą. 

Tuos žodžius gal ir būčiau ištaręs balsu, jei ne griaustinis, vėl nu- 
skardėjęs vakaruose. 

- Manau, pajusiu, kuomet ateis metas sustoti. O dabar, jei atleisite... 

- Nepykit, kad sutrukdžiau. Grįžkit prie darbo. 

Nuleidęs belaidžio telefono ragelį pasvarsčiau, ar aš tebenoriu tapy- 
ti. Bet... man liko tiek nedaug. Jei labai pasistengsiu, portretą užbaigsiu 
dar šį vakarą. Ir mane viliojo mintis padirbėti siaučiant audrai, kuri 
slinko nuo įlankos. 

Padėk man Dieve, bet tokia galimybė man pasirodė romantiška. 

Įsijungiau radiją, kurį užtildžiau šnekėdamas telefonu, ir iš garsiakal- 
bio nuskambėjo Ekslo Rouzo balsas, vis šaižiau staugiantis “Sveiki at- 
vykę į džiungles"'. Čiupau teptuką, užsikišau jį už ausies, pakėliau kitą 
ir ėmiau tapyti. 


Danguje kaupėsi audros debesys juodais pilvais, per vidurį suraižy- 
ti mėlynais ir purpuriniais potėpiais. Protarpiais tumuluose blykstelėda- 
vo žaibas, ir tuomet jie primindavo smegenis, kupinas piktų kėslų. Įlan- 
ka išblanko ir apmirė. Saulėlydis, virtęs geltona juostele, vangiai sumir- 

gėjo, trumpam nusidažė oranžine spalva ir užgeso. Mažąjį Rožinuką už- 
tvindė prieblanda. Sulig kiekvienu žaibo tvyksniu, radijas užbliaudavo 
statiniais trikdžiais. Nutraukiau darbą tik tam, kad jį užčiaupčiau, bet 
šviestuvo neįjungiau. 

Tiksliai nepamenu, kada portretą ėmėsi kurti kažkas kitas... iki šios 
dienos nesu tikras, ar išties tapiau ne aš; galbūt si, galbūt n0. Težinau, 
jog kažkuriuo momentu, nudūriau akis žemyn ir sparčiai blėstančioje 
dienos šviesoje bei žaibo blyksniuose, kurie retsykiais perskrosdavo 
dausas, įžiūrėjau dešiniąją ranką. Po rudu strampu pamačiau mirtinai 
baltą dilbį, glebius, ištežusius raumenis. Jokio rando ar siūlės nepaste- 
bėjau, tiktai įdegio liniją - žemiau šios galūnę tarsi pridvisusios ugnies 
liepsnos degino niežulys. Danguje vėl sužybčiojo, ir ranka iš akiračio 
pranyko. Jos niekada ir nebuvo, bent jau Dumoje Ky, užtat niežtėjimas 
taip varė iš proto, kad panūdau į ką nors suleisti dantis. 

Vos tiktai pažvelgiau į drobę, smilkuliai plūstelėjo jos kryptimi kaip 
vanduo, išsipylęs iš maišelio, ir aš tarsi pašėlau. Temstant salą užgriuvo 
audra, o mano galvoje sukirbėjo mintis apie cirko numerį, kur vyrukas 
užrištomis akimis svaido peilius į žavią merginą, praskėstomis ranko- 
mis ir kojomis kybančią ant medinio, sukamo stendo. Berods, nusijuo- 
kiau, nes irgi tapiau aklai. Beveik nieko nematydamas. Kartkartėmis 
kambario tamsą suraižydavo žaibas, ir į mane šastelėdavo Vajermenas, 
dvidešimt penkerių metų Vajermenas, prieš Chuliją, Esmeraldą, /a /o- 
teria egzistavęs Vajermenas. 

Aš laimiu, tu laimi. 

Akinantis žaibas nušvietė langą purpuriniu-baltu atspalviu, kartu su 
elektros iškrova nuo įlankos atūžė vėtros gūsis. Liūties šuorai su tokia 
jėga perliejo stiklą, kad pagalvojau (toje sąmonės dalyje, kurioje mintys 
dar pajėgė susiformuoti) tuojau išgirsiąs, kaip jis išlaksto į šukes. Virš 
galvos driokstelėjo tuzinas patrankų. Kriauklelių murmesys virto lavo- 
nų balsais, šnabždančiais apie paslaptis. Kaip anksčiau to nepastebėjau? 
Mirusieji, taip! Čia atplaukė laivas supuvusiomis burėmis, numirėlių lai- 
vas, kuris atsikratė gyvais velioniais. Juos, tūnančius po namu, atgai- 
vino audra. Mačiau, kaip tie padarai braunasi pro barškantį kriauklių ap- 
klotą, regėjau tižius išblyškėlius žaliais plaukais ir žuvėdrų akimis, ro- 
pojančius vieni per kitus ir šnekančius, šnekančius, šnekančius. Taip! 
Nes jiems reikėjo daug už ką atsigriebti, ir kas žino, kada kitąkart salą 
sudrebins gyvybę įkvėpiantis štormas? 

Tapęs nesilioviau. Triūsiau tamsoje, užvaldytas baimės, mano ran- 
ka kursavo aukštyn žemyn, ir kurį laiką netgi rodės, kad aš diriguoju 
audrai. Sustoti negalėjau. Nė nepamenu kada “Vajermenas žiūri į vaka- 
rus“ buvo baigtas. Atsipūsti man liepė dešinioji galūnė. Kairiajame apa- 

tiniame kampe brūkštelėjau inicialus - EF - ir pusiau perlaužiau teptuką. 
Abejomis rankomis. Lūžgaliai nukrito ant grindų. Nuo molberto atsi- 
traukiau sverdėdamas ir šaukdamas, esą jau užteks - kad ir kas čia 
vyksta, lai visa tai užsibaigia. Žinojau, jog taip ir atsitiks, nes portretą 
pagaliau užbaigiau. 

Sustojęs prie laiptų pažiūrėjau apačion ir svetainėje išvydau dvi van- 
deniu aptekusias figūrėles. Obuolys, apelsinas, pamaniau. Aš laimiu, tu 
laimi. Trenkė žaibas, ir aš supratau regis porą mergaičių, kokių šešių 
metų, neabejotinai dvynukes, paskendusias Elizabetos Ystleik seseris. 
Jų suknutės buvo prilipusios prie smulkių kūnelių, plaukų sruogos - 
prisiklijavusios prie skruostų. Blankūs veidai kurstė siaubą. 

Gerai žinojau, iš kur jos atsibeldė. Išrėpliojo iš kriauklių sluoksnio. 

Susiėmusios už rankų mergaitės spoksojo į mane. Danguje, ne ar- 
čiau, kaip už mylios, nubildėjo griaustinis. Bandžiau surikti, bet neįsten- 
giau. Aš jų nematau, pagalvojau. Ne, matau. 

- Aš pajėgsiu, - kriauklelių balsu sukuždėjo viena. 

- Ji buvo raudona, - kriauklelių balsu sukuždėjo kita. Jos jau styp- 
sojo viduryje laiptatakio. Iš abiejų galvų beliko kaukolės šlapiais, palei 
šonus nudrikusiais plaukais. 

- Sėsk ant tetos, - sutartinai pasakė, tarytum mergytės, kurios 
skanduoja šokinėdamos per virvutę... bet šios kuždėjo kriauklelių balsu. 
- Sėsk ant dėdės. 

Link manęs jos ištiesė balsvus, šiurpius pirštus. 

Apalpau ten, kur stovėjau - laiptų viršuje. 


Skambėjo telefonas. Tą žiemą juo prisišnekėjau apsčiai. 

Prasimerkiau, pamėginau sugraibyti stalinę lempą, norėjau tučtuo- 
jau įjungti šviesą, nes ką tik sapnavau baisiausią gyvenime košmarą. Bet 
mano pirštai teužčiuopė sieną. Vos palietęs vertikalų paviršių suvokiau, 
kad galva perkreipta keistu, sopulius keliančiu kampu ir remiasi į tą pa- 
čią sieną. Sudundėjo griaustinis, bet tyliai ir niauriai, akivaizdžiai slop- 
damas. Garsas mane sugrąžino į gąsdinančią, skausmingą tikrovę. Aš 
gulėjau ne lovoje, o Mažajame Rožinuke. Apalpau, nes... 

Išplėčiau akis. Mano sėdimoji įsispaudė į laiptų aikštelę, kojos nu- 
tiso pakopomis. Prisiminiau dvi paskenduoles - akimirkai mintyse pa- 
mačiau ryškų jų vaizdą, - ir pašokau ant kojų nepaisydamas nutirpusios, 
tebegyjančios galūnės. Visą dėmesį sutelkiau į tris jungiklius laiptų vir- 
šuje. Net ir juos užgriebęs, buvau tikras: šviestuvai išliks aptemę, aud- 
ra garantuotai nutraukė elektros tiekimą. 

Bet lemputės užsidegė prasklaidydamos tamsą Mažajame Rožinuke 
ir ant laiptų. Prie apatinės pakopos įžvelgęs smėlį ir balutes trumpam 

suakmenėjau, tačiau sąstingis ištirpo, kai pastebėjau pradarytas laukujes 
duris. 

Jas, žinoma, atlapojo vėjas. 

Svetainėje telefonas nutyko, ir atgijo autoatsakiklis. Įrašytas mano 
balsas pasiūlė po signalo palikti žinutę. Skambino Vajermenas. 

- Edgarai, kur tu? - jaučiausi pernelyg išmuštas iš vėžių, kad su- 
prasčiau, ką atspindi jo balsas - džiūgavimą, nusivylimą ar siaubą. - 
Perskambink. Privalai nedelsdamas su manimi susisiekti! - ausis pasie- 
kė spragtelėjimas. 

Nusileidau apačion, judėjau atsargiais žingsneliais, kaip senukas, 
įkopęs į devintą dešimtmetį. Pirmiausia visur įjungiau šviestuvus: sve- 
tainėje, abejuose miegamuosiuose, verandoje. Lemputes uždegiau netgi 
vonios kambariuose, į tamsą kišau ranką įsitempęs, baimindamasis, kad 
ją palies šalta, drėgna, jūržolėmis apkarstyta galūnė. Nieko panašaus 
nenutiko. Kai Didysis Rožinukas nutvisko, atsipalaidavau ir staiga pa- 
jutau, kad vėl praalkau. Tiksliau, išbadėjau. Pabaigus Vajermeno portre- 
tą, mane pirmą kartą ėmė graužti alkio kirminas... bet tuo stebėtis ne- 
derėtų, nes šiek tiek anksčiau mano dėmesį buvo prikaustę visai kito- 
kie, jaudinantys potyriai. 

Pasilenkęs apžiūrėjau sąšlavas, suneštas pro atviras duris. Tik smė- 
lis ir vanduo. Pastarasis jau sklaidėsi į lašelius, blizgančius ant vaško, 
kuriuo namų tvarkytoja blizgindavo kipariso grindis. Ant apatinių, kili- 
mėliu pridengtų laiptelių, pamačiau drėgnas dėmeles, bet nieko daugiau. 

Nenorėjau sau pripažinti žvelgiąs į pėdsakus. 

Nudrožiau į virtuvę, pasidariau sumuštinį su vištiena ir jį prarijau 
stovėdamas prie spintelės. Iš šaldytuvo pasiėmiau alaus, kuriuo užsigė- 
riau maistą. Paskui sukirtau vakarykštės dienos salotas, skendinčias 
“Niumen's Oun Frenč" padaže. Galop grįžau į svetainę, žengiau prie te- 
lefono ir surinkau £/ Palacio numerį. Vajermenas atsiliepė po pirmojo 
pyptelėjimo. Ketinau pameluoti, esą vaikštinėjau lauke, dairiausi, ar aud- 
ra kaip nors apgadino namą, bet jam visiškai nerūpėjo, kur šlaisčiausi. 
Vajermenas šūkčiojo ir juokėsi pro ašaras. 

- Aš matau! Kuo puikiausiai! Kairioje akyje visiškai prašviesėjo! 
Negaliu tuo patikėti, bet... 

- Lėčiau. Tavo klegesį vos įmanoma suprasti. 

Bet jis tebemalė liežuviu. Matyt, neįstengė aprimti. 

- Audros įkarštyje aptemusią akį pervėrė skausmas... neįsivaizduoji, 
koks skausmas... lyg kas būtų dūręs įkaitinta viela... pamaniau, kad į 
namą smogė žaibas, ir, padėk man Dieve... nusiplėšiau tvarstį... ir su- 
vokiau, jog matau! Ar girdi, ką sakau? Aš matau! 

- Taip, girdžiu, - patvirtinau. - Nuostabu. 

- Čia tavo darbas? Tavo, ar ne? 

- Galbūt. Greičiausiai. Turiu tau dovanų. Pristatysiu portretą rytoj. 
- Padvejojęs pridėjau: - Saugok jį, amigo. Gal užbaigtiems paveikslams 
ir nebūtina ypatinga priežiūra, nemanau, jog sulauktume kažkokių po- 
kyčių, jeigu jiems kas nutiktų, antra vertus, aš netikėjau ir tuo, kad Bu- 
šas įveiks Kerį. 

Jis audringai nusikvatojo. 

- O, verdad. Ar buvo sunkų? 

Nespėjus atsakyti, man dingtelėjo mintis. 

- Kaip į štormą reagavo Elizabeta? 

- Velniškai prastai. Smarkiai pabjuręs oras visuomet baugina ponią 
Ystleik, bet šįsyk ji kone paklaiko. Kažką klykė apie seseris. Tesę ir Lo- 
Lo, nuskendusias per trečiąjį dešimtmetį. Įvarė baimės netgi man... na, 
pagaliau viskas baigta. Kaip /v jautiesi? Ar buvo sunku? 

Nukreipiau žvilgsnį į smilteles, pabarstytas tarp laukujų durų ir 
laiptų. Ne, ten tikrai ne pėdsakai. Kaltink įsišėlusią menininko vaizduo- 
te, sau tariau. 

- Nelengva. Bet pagaliau viskas baigta. 

Bent aš taip vyliausi. 


Mes pašnekėjome dar penkias minutes... tai yra, kalbėjo Vajerme- 
nas. Ne, veikiau burbuliavo. Prieš padėdamas ragelį prisipažino, kad bijo 
eiti miegoti. O jei, kai atsikels, vėl bus apakęs kairiąja akimi? Užtikrinau, 
jog dėl to nerimauti neverta, ir palinkėjau geros nakties. Mane gąsdino 
galimybė atsikelti vidurnaktį ir išvysti Tesę su Lora - arba Lo-Lo, kaip 
ją vadino Elizabeta, - iš abiejų pusių sėdinčias ant lovos kraštelių. 

Viena iš jų ant savo drėgnų kelių, ko gero, laikytų Rebą. 

Čiupau dar vieną butelį alaus ir grįžau į Mažąjį Rožinuką. Prie mol- 
berto prisiartinau nuleidęs galvą, dėbsodamas į grindis. Akis pakėliau 
žaibiškai, lyg norėdamas portretui padaryti netikėtumą. Dalis manęs, lin- 
kusi į logiškus paaiškinimus, tikėjosi jį pamatyti sudarkytą dažais, išvysti 
Vajermeno veidą, nutepliotą dėmėmis, kurių per audrą, kai kambarį te- 
nutvieksdavo žaibo blyksniai, pridrabsčiau ant drobės. Tačiau kita ma- 
no dalis tvirtino, esą tokie lūkesčiai neišsipildys. Žinojo, kad vaizdą aki- 
ratyje nušvietė kažkoks kitas šaltinis (savitais, judesius kontroliuojan- 
peilius). Toji dalis buvo tikra, jog “Vajermenas žiūri į vakarus" nusise- 
kė, ir ji nesuklydo. 

Tam tikra prasme, apsigyvenęs Dumoje Ky, sukūriau geriausią sa- 
vo paveikslą, nes jį tapiau racionaliai - nepamirškit, beveik iki galo 
plušėjau prie dienos šviesos. Ir blaivaus proto. Vaiduoklis, ilgą laiką 
šmėžavęs drobėje, virto mielu veidu, trykštančiu jaunyste, ramybe ir 

naivumu. Juodų plaukų žilos gijos nemargino. Lūpų kampučiai buvo 
truputį pakelti; šypsenėlė atsispindėjo ir žaliose akyse, tas savo ruožtu 
papildžiau tankiais, išvaizdžiais antakiais. Plati kakta priminė langą, at- 
sivėrusį į Meksikos įlanką, kurios pusėn šis žmogus nukreipė mintis. 
Smegenyse nematyti jokios kulkos. Lygiai taip pat lengvai galėjau paša- 
linti aneurizmą arba piktybinį auglį. Darbo pabaiga man kainavo bran- 
giai, bet pateiktą sąskaitą aš apmokėjau. 

Audros šėlsmas nuslopo iki silpnų dundesių, protarpiais nuvilnijan- 
čių kažkur virš įlankos, netoli Floridos. Pamaniau, jog dabar galėčiau 
nusnūsti. Užsidegęs stalinę lemputę, jei tik norėčiau; Rebai šviesa nė 
motais. Gal net įsikiščiau ją tarp strampo ir šono. Ne kartą taip dariau 
anksčiau. Varjermenas atgavo regėjimą, bet džiaugsmą dėl pagerėjusios 
draugo sveikatos nustelbė supratimas, jog pagaliau nutapiau kažką 1š- 
ties didingo. 

Ir paveikslas priklausė man. 

Taip, gododamas tokias mintis, užmigčiau nesunkiai. 


KAIP NUPIEŠTI PIEŠINĮ (IV) 


Susitelkite. Geras piešinys labai skiriasi nuo eilinio, menkaverčio 
atvaizdo, kokių mūsų planetoje pilna. 

Elizabeta Ystleik velniškai puikiai mokėjo susikaupti; iš esmės, į 
pasaulį ji grįžo todėl, kad piešė. Novynoje tūnančiam balseliui papasa- 
kojus apie lobius, mergaitė sutelkė dėmesį ir nupaišė juos, apklojusius 
įlankos dugną. Kai audra iš smėlio išrausė gėrybes, jos, ko gero, būtų 
sužibusios vidurdienio saulės spinduliuose, ir tie žiburėliai - prasismelkę 
iki paviršiaus, nuo kurio juos skyrė ne toks jau didelis atstumas. 

Ji troško pradžiuginti tėvelį. Sau tenorėjo porcelianinės lėlytės. 

Tėtis sako: Bet kokia lėlė atiteks tau, kaip sąžiningas atlygis. At- 
leisk, Viešpatie, jis nežinojo, ką daro. 

Įbridusi į vandenį iki putlių keliukų, Elizabeta pamojo ranka. Lo- 
bis ana ten. Plauk, kol pasakysiu sustoti. 

Jis patraukė giliau, ir, kai išsitiesė ant pilvo, visu kūnu panirda- 
mas į caldo, plaukmenys tapo panašūs į miniatiūrinės irklines valteles. 
Būtent taip vėliau Libita juos nupieš. Tėvėlis spjovė į akvalangą, pra- 
skalavo stiklą ir jį užsmaukė ant veido. Kvėpavimo vamzdelio kandik- 
lį įsikišo tarp lūpų. Įniko puškenti salėtoje žydrynėje nugramzdinęs 
veidą į vandenį, susiliejęs su kibirkščiuojančiais atspindžiais, kurie 
auksu nudažė vaiskias vilnis. 

Apie tuos įvykius žinau. Dalį jų nupiešė Elizabeta, kai ką papildė 
mano ranka. 

Aš laimiu, tu laimi. 

Ji stirksojo vandenyje iki kelių, po pažastimi spausdama Novyną, 
kol auklė Melda, kuriai nerimą kėlė sūkuringos povandeninės stovės, 
pakvietė mergaitę atgal į krantą. Abi stovėjo Šešėlių paplūdimyje, 
kaip jį praminė Ystleikai, kol Elizabeta šūksniu pranešė, jog tėvelis 
rado reikiamą vietą. Džonui neriant į gelmę, aukštyn šastelėjo pele- 
kai. Jis pratūnojo po vandeniu kokias keturiasdešimt sekundžių, kol 
pagaliau išniro taškydamasis purslais, išspjaudamas kvėpavimo vamz- 
delio kandiklį. 

Jis sako: Kad mane kur skradžiai, ten iš tiesų kažkas yra! 

Tėvelis išbrido iš įlankos, apkabino mažąją Libitą. Vis spaudė, 
spaudė, spaudė ją prie savęs. 

Aš žinau. Pats nupiešiau tą vaizdą. Kartu su patiestu pledu, rau- 
dona iškylų pintine ir ant jos padėtu žeberkliniu pistoletu. 

Džonas vėl niurktelėjo į vandenį ir šįsyk grįžo su pilnu glėbiu se- 
novinių daiktų, laikė juos nepatogiai priglaudęs prie krūtinės. Vėliau 
ims naudotis krepšeliu, su kuriuo auklė Melda keliaudavo į turgų. Pri- 
grūdęs jį papildomu svoriu, lengviau nusileisdavo į dugną. Dar vėliau 
laikraštyje pasirodys nuotrauka su didžiuma smulkmenų - “lobiu"', - 
išdėliotų prieš besišypsantį Džoną Ystleiką ir jo talentingąją, neapsa- 
komai susitelkusią dukterį. Bet porcelianinės lėlės nematyti. 

Nes ji išskirtinė. Ir priklauso Libitai. Kaip sąžiningas atlygis. 

Nejau Tesės ir Lo-Lo mirtis nulėmė toji lėlytė? Ar dičkį sukūrė ji? 
Kiek prie šitų įvykių prisidėjo pati Elizabeta? Kas iš jų įkūnijo daili- 
ninką, ir kas buvo tuščia drobė? 

Į kai kuriuos klausimus taip ir neradau mane tenkinančių atsaky- 
mų, bet esu sukūręs savus piešinius ir žinau, jog, kalbant apie meną, 
galima perfrazuoti Nyčės posakį: jeigu išmoksite susitelkti, galų gale 
ateis metas, kai dėmesio koncentracija jūsų neapleis niekada. Net jei- 
gu norėsite. 


VAIZDAS IŠ DUMOS 


Ankstyvą kitos dienos rytą mudu su Vajermenu pasitikome iki 
blauzdų įbridę į įlanką - šaltis taip gėlė kojas, kad momentais užimdavo 
kvapą. Jam nušlepsėjus į vandenį, žengiau pavymui nieko neklausda- 
mas. Netardamas nė žodžio. Rankose gniaužėme kavos puodelius. Jis 
mūvėjo šortus, man teko stabtelėti ir iki kelių atsiraitoti kelnes. Už nu- 
garos, gale medinio tako, invalidų vežimėlyje kūprinosi Elizabeta, niau- 
riai dėbsanti į horizontą, apsiseilėjusi smakrą. Didžiosios dalies pusryčių 
nepalietė. Šiek tiek pakramsnojo, visą kitką išdrabstė. Palaidus jos plau- 
kus kedeno silpnas pietys. 

Aplink mus raibuliavo vanduo. Kuo toliau, tuo labiau man patiko 
švelnus it šilkas bangelių prisilietimas: iš pradžių jos mane pakylėdavo, 
ir aš jausdavausi tarsi stebuklingai atsikratęs dvylika svarų, netrukus 
atslūgdavo pasiglemždamos smilteles, kurios kutenančiais sūkurėliais 
slysdavo tarp kojų pirštų. Priešakyje, už septyniasdešimties ar aštuonias- 
dešimties jardų, rytines padanges skrodė du storapilviai pelikanai. Staiga 
jie suskleidė sparnus ir smigo apačion nelyginant akmenys. Pirmasis iš- 
niro iš vandens nieko nepešęs, antram pasisekė prigriebti pusryčius. 
Žuvelė pranyko snape, pelikanui tebekylant aukštyn. Baletas gal ir se- 
noviškas, bet vis tiek malonus akiai. Pietuose, kur vešėjo žalios tan- 
kmės, nepaliaujamai klykavo kažkoks paukštis: “Ui-ui! Ui-ui!"' 

Vajermenas atsigręžė į mane. Dvidešimt penkerių metų neatrodė, 
bet per visą mūsų pažinties laikotarpį pirmąsyk mačiau jį taip atjaunė- 
jusį. Iš kairiosios akies raudonis pranyko be pėdsakų, o vyzdys nebe- 
krypo į šalis lyg sakydamas: “Žiūriu, kur noriu!"* Nekilo jokių abejonių, 
kad jis mane mato. Kuo aiškiausiai. 

- Kad ir ką galėčiau dėl tavęs nuveikti... - prabilo. - Bet ką. Bet ka- 
da. Tu pakvieti, aš prisistatau. Tu paprašai, aš padarau. Iš manęs gauni 
pasirašytą, bet neužpildytą čekį. Ar mes supratome vienas kitą? 

- Taip, - patvirtinau. Įsisąmoninau dar kai ką: jei tau kas nors siūlo 
tuščią čekį, jo niekada nevalia išgryninti. Apie tokius dalykus nė nereikia 
galvoti. Kartais suvokimas aplenkia smegenis ir išsikeroja širdyje. 

- Puiku. Tik tiek ir ketinau pasakyti. 

Išgirdau knarkimą. Atsigręžęs pamačiau, kad Elizabeta sėdi nuko- 
rusi galvą, į krūtinę įrėmusi smakrą. Viename kumštyje ji spaudė skru- 
dintos duonos riekelę. Viršugalvyje verpetais plaikstėsi plaukai. 

- Ji atrodo sulysusi, - pastebėjau. 

- Nuo Naujų Metų numetė dvidešimt svarų. Kasdien plaku maistin- 
guosius kokteilius, bet ponia Ystleik jų negeria. O kaip tu? Išvaizdą pa- 
keitei dėl darbo? 

- Kaip pakeičiau? 

- Primeni žmogų, kuriam kairįjį sėdimosios pusrutulį iškando Bas- 
kervilių šuo. Jeigu persidirbai, gal tau derėtų padaryti pertrauką ir atsi- 
pūsti. - Jis gūžtelėjo. - “Tokia yra mūsų nuomonė, mielai išklausysime 
jūsiškę“, kaip sakoma per 6 kanalą. 

Tebestovėjau nejudėdamas, jausdamas atplūstančias ir nuslūgstan- 
čias bangeles, svarsčiau, ką galėčiau atskleisti Vajermenui. Atsakymas 
badyte badė akis: viską arba nieko. 

- Manau, turėčiau tau iškloti, kas vakar naktį įvyko. Tik prižadėk 
nekviesti vyrų baltais chalatais. 

- Gerai. 

Papasakojau, kaip, atslinkus sutemoms, baigiau portretą. Kaip ma- 
čiau dešinįjį dilbį ir plaštaką. Kaip laiptų apačioje išvydau dvi mergaites 
ir apalpau. Man bešnekant, mudu išbridome iš vandens ir priartėjome 
prie parpiančios Elizabetos. Vajermenas pamėgino nuvalyti padėklą, tru- 
pinius šluodamas į maišelį, kurį sužvejojo kapše, pakibusiame po veži- 
mėlio ranktūriu. 

- Viskas? - pasiteiravo. 

- Tau maža? 

- Aš tik paklausiau. 

- Taip, viskas. Iki šešių ryto miegojau kaip užmuštas. Tuomet įki- 
šau tave - tavo portretą - į automobilį ir atvežiau čia. Beje, kai jausies 
pasirengęs jį išvysti... 

- Truputį vėliau. Sugalvok skaičių nuo vieno iki dešimties. 

- Ką? 

- Pamalonink mane, muchacho. 

Skaičių sumąsčiau. 

- Na... jau. 

Jis akimirką patylėjo įbedęs žvilgsnį į Meksikos įlanką. Galiausiai tarė: 

- Devyni? 

- Ne-e. Septyni. 

Vajermenas linktelėjo. 

- Septyni. - Kelias sekundes pabarbeno pirštais į krūtinę ir juos nu- 
leido ant kelių. - Vakar būčiau atspėjęs. Šiandieną nebegaliu. Telepatinis 
gebėjimas - sąmonėje žiburiuojanti liepsnelė - išnyko. Mainai daugiau 
nei sąžiningi. Vajermenas tapo žmogumi, kuriuo buvo anksčiau, ir Va- 
jermenas taria muchas grazias. 

- Ką nori pasakyti? Ar išvis turėjai kokią mintį? 

- Taip. Nesijaudink, tu neišprotėjai. Dumoje Ky sužaloti žmonės 
lyg ir įgauną ypatingų galių. Pagiję savo išskirtinumą prarandą. Aš pa- 
sveikau, o tau iki šiol nepavyko išsilaižyti žaizdų. 

- Nelabai suprantu, kur lenki. 

- Nes į paprastus dalykus žiūri, kaip į sudėtingus. Pažvelk į priekį 
muchacho. Ką matai? 

- Įlanką. Pasak tavęs, caldo largo. 

- Ką tu dažniausiai tapai? 

- Įlanką. Į vandenį besileidžiančią saulę. 

- O kam prilygsta tapymas? 

- Turbūt regėjimui. 

- Jokio “turbūt". Kuo Dumoje Ky virsta regėjimas? 

Pasijutau vaiku, atsakančiu ne itin gerai išmoktą pamoką. 

- Ypatinga galia? 

- Taip. Na, kaip tau, Edgarai, atrodo? Išties vakar matei mirusias 
mergaites ar vis dėlto ne? 

Mano nugara nuėjo pagaugais. 

- Ko gero, mačiau. 

- Ir aš taip galvoju. Spėju, jog tave aplankė jos seserų vaiduokliai. 

- Mane jos išgąsdino, - tylutėliai prisipažinau. 

- Edgarai... vargu ar šmėklos gali nuskriausti žmonės. 

- Nebent neįprastus Žmones neeilinėje vietoje. 

Jis nenoriai palinksėjo. 

- Tebūnie. Ką tu nori daryti? 

- Žinau, ko nenoriu. Nė kiek netrokštu išvykti. Aš dar neužbaigiau 
savo darbų. 

Turėjau omenyje ne vien parodą - ne vien tariamą šlovę, - bet dar 
kažką, tik kol kas nenutuokiau, ką būtent. Jei bandyčiau miglotas min- 
tis perteikti žodžiais, man gautųsi kvailystė, kaip į sausainiuką įkišta pra- 
našytė, kurioje būtų paminėtas “likimas"". 

- Gal apsistotum £/ Palacio? Persikeltum pas mus? 

- Ne. - Neįsivaizduoju kodėl, bet nujaučiau, jog padėtis tiktai pablo- 
gėtų. Be to, Didžiajame Rožinuke jaučiausi kaip namuose. Aš jį įsimy- 
lėjau. - Vajermenai, ar galėtum paieškoti informacijos apie Ystleikų šei- 
mą ir, konkrečiai, apie tas dvi mergaites? Jei atgavai gebėjimą skaityti, 
gal pasikapstytum internete... 

Jis spūstelėjo mano ranką. 

- Rausiu kaip paklaikęs. Tau irgi nepakenktų padirbėti šia linkme. 
Ketini duoti interviu Merei Ajer, tiesa? 

- Taip. Praėjus savaitei po tariamos mano paskaitos. 

- Paklausinėk jos apie Ystleikus. Galbūt tau pavyks aptikti aukso 
puodą. Anksčiau ponia Ystleik garsėjo kaip menų globėja. 

- Aišku. | 

Vajermenas įsikibo į vežimėlio, kuriame miegojo sena moteris, ran- 
kenas, pasuko jį link oranžinio, namą užklojusio stogo. 

- Keliaujame apžiūrėti mano portreto. Noriu pamatyti, kaip atro- 
džiau anuomet, kai tikėjau, jog Džeris Garsija iš “Grateful Dead" pajė- 
gus išgelbėti pasaulį. 


Automobilį pastačiau kieme, greta sidabrinio, Elizabetai Ystleik pri- 
klausančio, Vietnamo karo laikų “Mersedesu-Benzu"'. Ištraukiau pa- 
veikslą iš savojo, gerokai kuklesnio “Ševroleto", pakėliau priešais Vajer- 
meną. Kol jis tylėdamas spitrijosi į portretą, man į galvą atėjo keista 
mintis: jaučiausi, kaip už veidrodžio stovintis siuvėjas iš vyrų drabužių 
parduotuvės. Netrukus klientas pareikš, kad mano padirbtas kostiumas 
jam tinka, arba apmaudžiai palinguos galvą ir apdaro atsisakys. 

Toli pietuose, Dumos džiunglėse, kaip jas pavadinau, vėl perspė- 
jančiai sukliegė paukštis: “Ui-ui!"* 

Pagaliau nebeištvėriau. 

- Vajermenai, sakyk ką nors. Bet ką. 

- Negaliu. Praradau žadą. 

- Tų? Neįmanoma. 

Tačiau, jam pakėlus akis, sumojau, kad bičiulis neperdeda. Vajer- 
menas panėšėjo į žmogų, kuriam per viršugalvį užvožė plaktuku. Aš jau 
žinojau, kokį poveikį aplinkiniams daro mano kūriniai, bet nė vienas iš 
jų žvilgsnių neprilygo reakcijai, kokią tą rytą demonstravo Vajermenas. 

Jo sąstingį išblaškę ausis veriantis tarkštelėjimas. Į padėklą subar- 
beno pakirdusi Elizabeta. 

- Dūmą! - pareikalavo ji. - Dūmą! Dūmą! 

Tam tikrų įpročių neužgoždavo netgi tirštas rūkas, kuris dėl Alzhei- 
merio ligos pakibdavo sąmonėje. Nikotino geidžianti smegenų dalis, re- 
gis, nedūlėjo. Ji papsės iki mirties. 

Šortų kišenėje Vajermenas sukrapštė “Ameriken Spirits" pakelį, iš- 
purtė vieną cigaretę, įsikišo ją tarp lūpų, pridegė ir ištiesė Elizabetai. 

- Jeigu leisiu rūkyti pačiai, ar prižadate savęs nepakurti? 

- Dūmą! 

- Mieloji, taip mano baimių neapmalšinsite. 

Tačiau jis atidavė cigaretę, ir Elizabeta, nors pakirsta Alzheimerio li- 
gos, įniko smilkyti kaip tikra profesionalė - giliai įtraukė dūmą, išpūtė jį 
pro šnerves. Paskui atsilošė vežimėlyje, ir jos panašumas į kapitoną Blajų, 
stūksantį laivagalio denyje, trumpam išblėso. Kelias akimirkas senoji E/ 
Palacio šeimininkė priminė paradą stebintį Frankliną Delaną Ruzveltą. 
Tik jai trūko sukąsto cigaretės laikiklio. Ir, žinoma, šiek tiek dantų. 

Vajermenas vėl atsigręžė į savo atvaizdą. 

- Tikiuosi, tu nesiruoši išties jo dovanoti? Taip elgtis negalima. Ta- 
vo paveikslas fantastiškas. 

- Jis priklauso tau, - atsakiau. - Be jokių atsikalbinėjimų. 

- Privalai portretą eksponuoti. 

- Nemanau, jog šita mintis būtų labai gera... 

- Pats minėjau, kad užbaigti tavo darbai subjektų nebeveikia... 

- Aha, tikriausiai. 

- "Tikriausiai" mane tenkina. Ir “Skoto"' galerijoje saugiau negu šiuose 
namuose. Edgarai, jis nusipelno parodos. Po velnių, jį reikia eksponuoti. 
- Čia tu, Vajermenai? - nuoširdžiai smalsaudamas paklausiau. 

- Ir taip, ir ne. - Paspoksojęs į paveikslą jis atsisuko į mane. - To- 
kių žmogumi aš norėjau tapti. Gal ir buvau... per kelias geriausias die- 
nas savo gyvenime... geriausiais metais. - Lyg ir nenoromis pridūrė: - 
Idealistiškiausiais metais. 

Kurį laiką mudu tylėjome neatplėšdami akių nuo portreto, o Eliza- 
beta dūmijo tarytum garvežiukas. Senas garvežiukas. 

Galų gale Vajermenas prabilo: 

- Edgarai, man ramybės neduoda aibė dalykų. Nuo tada, kai atsikė- 
liau į Dumą Ky, turiu daugiau klausimų nei keturmetis, kuriam laikas eit 
miegoti. Man visiškai aišku tik viena: kodėl tau maga likti čia. Jei pats 
įstengčiau sukurti kažką panašaus, iš salos nesikelčiau niekada. 

- Pernai, tokiu pat metu, viso labo keverzodavau kringelius kalbė- 
damas telefonu. 

- Taip, jau minėjai. Sakyk, muchacho, kai žiūri į savo darbą ir su- 
simąstai apie visus kitus, anksčiau nutapytus... ar tu atsisakytum dabar- 
tinio gyvenimo, jei galėtum padaryti taip, kad avarija, kuri iš tavęs at- 
ėmė ranką, nebūtų įvykusi? 

Pagalvojau, kaip triūsdavau Mažajame Rožinuke, įsijungęs sunkųjį 
roką transliuojančią “Kaulo" stotį. Kaip leisdavausi į Didžiuosius Pasi- 
vaikščiojimus paplūdimyje. Netgi atminiau vyresnįjį Bomgartenų vaikį, 
kuris, man šveitus skraidančią lėkštę, sušukdavo: “Oho, pone Friment- 
lai, šaunus metimas!" Paskui atgaivinau tuos momentus, kai atsipeikė- 
jau ligoninės lovoje, siaubingą karštį, išblaškytas mintis, užmaršumo 
tarpsnius, per kuriuos nė nepajėgdavau prisiminti savo vardo. Pyktį. 
Suvokimą, jog dalį kūno praradau amžiams (įsisąmoninau žiūrėdamas 
“Džerio Springerio laidą" ir taip pratrūkau žliumbti, kad maniau nebe- 
valiosiąs aprimti). 

- Atsisakyčiau, - pareiškiau. - Be menkiausių dvejonių. 

- O... - nutęsė jis. - Man tik buvo įdomu. - Nusigręžęs iš Elizabetos 
paėmė cigaretę. 

El Palacio šeimininkė bemat ištiesė rankas tarsi kūdikis, iš kurio 
atėmė žaisliuką. 

- Dūmą! Dūmą! DUMĄ! 

Vajermenas nuorūką sumaigė sandalo kulnu, ir po sekundės kitos 
ji nutyko. Apmalšinus nikotino poreikį, cigaretės iškrito iš galvos. 

- Pabūsi su ja, kol nunešiu paveikslą į prieškambarį? - paprašė bičiulis. 

- Be abejo, - patvirtinau. - Klausyk, aš tenorėjau pasakyti... 

- Suprantu. Tavo ranka. Skausmas. Žmona. Mano klausimas kvai- 
las. Akivaizdžiai. Aš tik padėsiu portretą į saugią vietą, gerai? Vėliau, kai 
susitiksi su Džeku, atsiųsk jį pas mane. Mes gražiai supakuosime pa- 
veikslą, ir vaikinukas jį nuveš į “Skoto" galeriją. Bet apdangalą išmargin- 
siu “N" raidelėmis. Tavo dovanos neatiduosiu niekam. Pasirūpinsiu, 
kad prie jos nagų nekištų jokie pirkėjai. 

Džiunglėse, iš pietų pusės, vėl nerimastingai suklykavo paukštis: 
“Ui-ui! Ui-ui! Ui-ui!“ 

Išsižiojau lyg ketindamas dar kažką pridėti, kaip nors pasiaiškinti, 

bet Vajermenas nuskubėjo šalin. Be to, mane išmušė iš vėžių jo klausi- 
mas. Kvailas klausimas. 


Džekas Kantoris portretą nugabeno į “Skotą" rytojaus dieną, o Da- 
rijus su manimi susisiekė, vos tiktai išvadavo paveikslą iš kartono plokš- 
čių. Jis paskelbė nieko panašaus dar nematęs ir pasiteiravo, ar norėčiau, 
jog “Vajermenas žiūri į vakarus" bei “Mergaitės ir laivo“ serija taptų cen- 
triniais parodos objektais. Jųdviejų su Džimiu nuomone, šie kūriniai pa- 
kurstys susidomėjimą vien tuo, kad yra neparduodami. Aš neprieštara- 
vau. Jis pasidomėjo, ar ruošiuosi paskaitai. Užtikrinau, esą apie ją mąstau. 
Puiku, atsakė Darijus, nes renginys jau dabar žadino “neįtikėtiną smalsu- 
mą", dar prieš pasirodant reklaminiams prospektams. 

- Žinutes su JPEG failais, aišku, išsiųsime visiems, kurie įtraukti į 
mūsų elektroninio pašto sąrašą, - pridėjo jis. 

- Nuostabu, - pareiškiau, nors taip nesijaučiau. Per pirmąsias de- 
šimt kovo dienų mane buvo užvaldžiusi keista apatija. Ji nepaveikė dar- 
bo - aš nutapiau dar vieną saulėlydį bei “Mergaitę ir laivą". Kas rytą 
vaikštinėdavau paplūdimiu ant peties užsimetęs kapšelį, dairydavausi 
kriauklių ir kitokių įdomių niekniekių, kuriuos išplaudavo bangos. Ra- 
dau gausybę alaus ir limonado skardinių (dauguma buvo glotnios, baltos 
ir tuščios, kaip amnezijos kamuojama smegeninė), kelis prezervatyvus, 
vaikišką plastikinį lazerį ir apatinę bikinio dalį. Jokių teniso kamuoliukų. 
Po dryžuotu skėčiu drauge su Vajermenu gurkšnodavau žalią arbatą. 
Elizabetą įkalbinėdavau paragauti tunų ir makaronų salotų, gausiai pa- 
gardintų majonezu. Įkyriai ragindavau per šiaudelį atsigerti maistingųjų 
“kokteilių"". Vieną dieną atsisėdau ant medinio tako, šalia invalidų veži- 
mėlio, ir nuo senų, stambių pėdų nugremžiau slėpininguosius geltonų 
nuospaudų žiedelius. 

Savo tariamai “paskaitai apie dailę" neruošiau jokių užrašų, ir kai 
paskambinęs Darijus pranešė, kad ji perkelta į viešosios bibliotekos salę, 
kurioje telpa porą šimtų Žmonių, apsiribojau improvizuotu atsakymu, 
neišdavusiu, jog mano gyslose sustingo kraujas. 

Du šimtai žiūrovų reiškė keturis šimtus akių. Įsmeigtų į mane. 

Per tą laiko tarpą nesukurpiau nė vieno pakvietimo. Balandžio pen- 
kioliktajai ir šešioliktajai nerezervavau kambarių Sarasotos “Ritz-Carl- 
ton“ viešbutyje, neužsakiau “Galfstrymo"", kuris iš Minesotos atskrai- 
dintų šutvę mano draugų ir giminaičių. 

Nejau kažkas išties galėtų užsigeisti pamatyti mano tepliones? Tik- 
ras absurdas! 

O mintis, kad Edgaras Frimentlas, kuris vos prieš metus grūmėsi su 
Sent Polo planavimo komitetu dėl pamatinės uolienos tyrimų, skaitys pa- 
skaitą apie dailę govėdai tikrų meno globėjų, išvis atrodė beprotiška. 

Kita vertus, paveikslai iš tikrųjų egzistavo, ir pats darbas... Dieve, 
kaip man patiko tapyti! Per saulėlydį stovėdamas Mažajame Rožinuke, 
priešais molbertą, išsirengęs iki sportinių šortų, klausydamas “Kaulo" 
radijo stoties, stebėdamas, kaip baltoje drobėje su šiurpinančiu greičiu 
materializuojasi “Mergaitė ir laivas Nr.7“* (vaizdas tarytum niro iš tiršto 
rūko), jaučiausi visiškai budrus ir gyvas, kaip žmogus, tinkamoje vie- 
toje atsidūręs tinkamu metu, kaip metalinis rutuliukas, jaukiai įsitaisęs 
guolyje. Vaiduoklių laivas dar truputį pakrypo, ir aš įžiūrėjau jo pavadi- 
nimą - berods “Perse" arba “Persė". Pagautas impulso, abu žodžius pa- 
tikrinau “Google" paieškos programoje, bet man pasiūlė rekordiškai 
menką atsakymų skaičių. Vienui vieną. “Perse" titulavosi privati Angli- 
jos mokykla, kurios auklėtinius vadino “senaisiais persais". Užuominų 
į mokyklos laivą neradau - nei į tristiebį, nei į jokį kitą. 

Naujausioje serijos dalyje mergaitė iš valties vilkėjo žalią suknutę su 
dirželiais, kryžmai prigludusios prie apnuogintos nugaros, o aplink ją, 
niauriuose vandenyse, plūduriavo rožės. Paveikslas savotiškai baugino. 

Slankiodamas po paplūdimį, drauge su Vajermenu arba vienas pats 
užkandžiaudamas ir sriūbčiodamas alų, jaučiausi laimingas. Ne šiaip 
pakiliai nusiteikęs. Kūryba suteikė pilnatvę ir galimybę elementariu bū- 
du - apie jį nė nesusimąstydavau prieš atvykimą į Dumą Ky - save iš- 
reikšti. Tačiau pagalvojus apie “Skoto" galeriją ir papildomą veiklą, ku- 
ria derėjo užsiimti siekiant, kad paroda būtų sėkminga, mano smegenys 
užsiblokuodavo. Vien scenos baimės kaltinti negalėjau - mane užvaldy- 
davo tikra panika. 

Aš daug ką pamiršdavau. Iš galvos, tarkim, iškrisdavo patikrinti Da- 
rijaus, Džimio arba Alisos Okoin iš “Skoto" atsiųstas elektronines Žinu- 
tes. Jei Džekas teiraudavosi, ar “spirgu"" nekantraudamas apsilankyti Sel- 
bio bibliotekoje ir Geldbarto auditorijoje išdrožti kalbą, atsakydavau: “O, 
taip, žinoma", tuomet paprašydavau Ospryje pripilti degalų į “Ševį" ir už- 
miršdavau, ko jis klausė. Kai Vajermenas domėdavosi, ar su Alisa Okoin 
aptariau, kaip galerijoje iškabinsiu paveikslus, pasiūlydavau sulošti teniso 
partiją, nes Elizabetai, regis, patikdavo stebėti mus žaidžiančius. 

Likus maždaug savaitei iki numatytos paskaitos, Vajermenas tarė 
norįs man parodyti savos kūrybos pavyzdėlį. 

- Mielai išklausyčiau tavo, kaip menininko, nuomonę, - pridėjo. 

Ant stalo, dryžuoto skėčio paunksnėje (plyšį Džekas užklijavo lip- 
nia izoliacijos juostelė) gulėjo juodas aplankas. Atverčiau jį ir ištraukiau 
lankstinuką, panašų į brošiūrą, atspausdintą ant blizgiojo popieriaus. 
Viršelyje pamačiau vieną iš ankstyvųjų savo darbų, “Saulėlydį su sofo- 
ra“, ir nustebau suvokęs, kaip profesionaliai paveikslas atgamintas. Po 
reprodukcija perskaičiau: 

Brangioji Linda: štai, ką veakiu Horidoje. 
Zinau, Rad es1 labai užsiėmusi... 


Po “labai užsiėmusi'' išvydau strėlytę. Pakeliau akis į Vajermeną, 
kuris man atsakė bejausmiu žvilgsniu. Už jo nugaros sėdinti Elizabeta 
žiopsojo į Meksikos įlanką. Nežinojau, kaip derėtų reaguoti į bičiulio 
įžūlumą: su pykčiu ar palengvėjimu. Tiesą sakant, pajutau ir vieną, ir 
kitą. Beje, neprisiminiau jam sakęs, kad vyresnėlę kartais vadinu Linda. 

- Naudotis gali bet kokiu šriftu, - prabilo Vajermenas. - Šitas truputį 
mergaitiškas, bet mano bendrininkui jis patinka. Kiekvienoje kreipimosi 
formoje vardą, suprantama, pakeisime. Ir atitinkamai pritaikysime 
tekstą. Rašyti kvietimus kompiuteriu - tikras smagumėlis. 

Nutylėjęs atsiverčiau kitą puslapį. Dalį jo užėmė “Saulėlydis su so- 
ra" bei “Mergaitė ir laivas Nr.1". Žemiau paveikslėlių aptikau laiško 
pratęsimą: 


...bet tikiuosi tavęs sulaukti mano parodos atidaryme, kuris ren- 
giamas "Skoto" galerijoje, Sarasatoje, balandžio 15-ąją, nuo I9h iki 
22h. Tavo vardu rezervuotas pirmos klasės bilietas į “Air France" 
reisą 22. Iš Paryžiaus lėktuvas pakiltų balandžio 15-ąją, 08:25, Niu- 
jorke nusileistų 10:15. Iš Kenedžio oro uosto "Delta" reisu 496 išskris- 
tum tą pačią dieną, 13:20, ir Sarasotoje būtum 16:30. Prie oro uosto 
tave pasitiktų limuzinas, kuriuo nuvažiuotum į "Ritz-Carlton" viešbu- 
tį. Apartamentus tau užsakiau dviem dienoms, nuo balandžio 153-osios 
iki balandžio 17-osios. Linkiu malonios viešnagės. 

Po tekstu juodavo dar viena strėlytė. Priblokštas dirstelėjau į Vajer- 
meną. Tas tebesėdėjo nutaisęs pokerio lošėjo išraišką, tačiau dešinysis 
smilkinys pastebimai pulsavo. Vėliau jis prisipažino: “Žinojau ant kortos 
pastatęs mūsų draugystę, bet kažkam reikėjo griebtis veiksmų. Tuo 
metu man jau buvo aišku, jo tu nesiruoši pakrutinti nė piršto." 

Atverčiau antrą lankstinuko puslapį. Įsistebeilijau į dvi žavingas ko- 
pijas: “Saulėlydį su kriaukle“ ir iš dešinės prie jos prisišliejusį, pavadini- 
mo neturintį pašto dėžutės eskizą. Vieną iš pirmųjų, viso labo papaišytą 
spalvotais “Veneros"' pieštukais. Bet man patiko gėlė, auganti greta me- 
dinio stulpo - ryškiai geltonas ir juodas saulakis - o reprodukcijoje šau- 
niai atrodė netgi škicas, tarytum jo autorius būtų gerai išmanęs savo 
darbą. Ar bent jau bepradedąs išmanyti. 

Šįsyk po paveiksliukais teradau kelias eilutes: 


Jei negalėsi atskristi, aš tave kuo buikiausiai suprastu - 
Juk Paryžius ne arti, - bet viliuosi, 
kad naudviem pavyks susilikti. 


241 


Supykau, bet kvailas nebuvau. Kažkam derėjo imtis veiklos. Matyt, 
Vajermenas nusprendė tam darbui tinkas. 

Ilzė, pagalvojau, jam padėjo Ilzė, ne kitaip. 

Paskutiniame puslapyje tikėjausi pamatyti eilinę paveikslo repro- 
dukciją, tačiau, išvydus vaizdelį, širdį perliejo nuostaba ir šiluma. Melin- 
da visuomet pasižymėjo sunkiu charakteriu, įkūnijo mano atspindį, bet 
dėl to mažiau jos nemylėjau, ir dabar savo jausmus aiškiai įžvelgiau nuo- 
traukoje - nespalvotoje, paglamžytoje ties viduriu, dviem užlankstytas 
kampučiais. Nieko keisto, kad ji atrodė apšiurusi, nes greta manęs pri- 
gludusiai Melindai negalėjo būti daugiau nei ketveri. Vadinasi, fotogra- 
fuota prieš kokius aštuoniolika metų. Ji avėjo kaubojiškus batus, vilkėjo 
džinsus ir vesterniško stiliaus marškinėlius, viršugalvį papuošusi šiaudi- 
ne skrybėle. Mes ką tik grįžome iš “Plezent Hil'*" fermos, kur duktė ret- 
sykiais jodinėdavo Šetlendo poniu, vardu Cukriukas? Berods. Mudu 
stovėjome pieš pirmąjį mūsų namelį, Bruklino parke. Aš buvau užsi- 
traukęs nutrintus džinsus, su baltais marškinėliais trumpomis, paraito- 
tomis rankovėmis, tarsi baikeris atgal susišukavęs plaukus. Rankoje 
spaudžiau “Grein Belt" alaus skardinę ir šiepiausi į objektyvą. Linda 
stypsojo įgrūdusi pirštus į mano džinsų kišenę ir atvertusi veidą, kuris 
spinduliavo tiek meilės, kad man suspaudė gerklę. Vyptelėjau kaip žmo- 
gus, netrukus pratrūksiantis ašaromis. Nuotrauką papildė užrašas: 


Jei norės! branešti, Ras prie tavęs prisijungs, 
baskambink man, numeriu 941-555-61606, 
Džeromui V ajermenui (941-555-8191) 
arba savo mamai. Ji, beje, brisistalys kartu 
su visais svečiais 1$ Minesotos 
žr tave pasiliks viešbutyje. 
Vilžuosi, jog tu galėsi atvykti. 
Šiaip ar taip, aš tave myliu, mažoji raitele. 
Tėtis 


Užverčiau laišką, podraug atstojantį brošiūrą bei kvietimą, ir kelias 
kad nesutramdysiu emocijų. 

- Čia tik juodraštis. - Vajermenas prabilo baugščiai, kitaip tariant, 
sau visiškai nebūdingu balsu. - Jei tau nepatiko, išmesiu jį į šiukšliadėžę 
ir pradėsiu kurpti iš naujo. Jokių problemų. 

- Nuotrauką gavai ne iš Ilzės, - pastebėjau. 

- Ne, muchacho. Pema ją aptiko viename iš senų fotoalbumų. 

Staiga viskas stojo į savo vietas. 

- Kiek sykių su ja šnekėjaisi, Džeromai? 

Jis krūptelėjo. 

- Tavo žodžiai skaudūs, bet veikiausiai pelnyti. Gal pustuzinį kartų. 
Visų pirma paaiškinau, kad atsidūrei keblioje padėtyje ir gali nuvilti dau- 
gybę žmonių... 

- Kokio velnio? - lyg nudilgintas surikau. 

- Žmonių, kurie tavimi labai pasikliauja, jau nekalbant apie inves- 
tuotus jų pinigus... 

- Aš be vargo apmokėčiau “Skoto" savininkų išlaidas... 

- Užsičiaupk, - liepė Vajermenas. Per visą mūsų pažinties laikotarpį 
jo tonas ir žvilgsnis pirmąkart atsidavė lediniu šalčiu. - Muchacho, tu 
nesi avigalvis, todėl nemėgink juo apsimesti. O kaip atsilyginsi už 1š- 
duotą pasitikėjimą? Kaip atsilyginsi už jų prestižą, kuris nukentės, jeigu 
naujasis, klientams prižadėtas atradimas nepasirodys nei per paskaitą 
nei parodoje? 

- Vajermenai, dėl parodos man galvos neskauda, užtat prakeikta 
paskaita... 

- Jie to nežino! - užstaugė jis velnioniškai griausmingu balsu - tikru 
advokato, neišlendančio iš teismo salės, maurojimu. Elizabeta neatkreipė 
dėmesio į riksmą, bet cypliai purptelėjo nuo kranto, pakilo rudu debe- 
siu. - Jiems šovė keista mintis, jog balandžio penkioliktą iš tavo paro- 
dos galbūt gausis šnipštas, arba tu išvis atsiimsi paveikslus ir per turistų 
sezono įkarštį, kuomet “Skotas"' užsidirba trečdalį metinių pajamų, ga- 
lerijos sales paliksi tuščias. 

- Taip galvoti nėra jokio pagrindo! - atšoviau jausdamas, kad iš 
pykčio mano veidas įkaito ir ėmė pulsuoti. 

- Nejaugi? O kaip tu, amigo, būtum reagavęs į tokį elgesį kitame 
savo gyvenime? Kokias išvadas padarytum apie tiekėją, kuris pasirašytų 
kontraktą dėl cemento ir prapultų lyg į vandenį? Arba santechniką, nu- 
samdytą pasirūpinti vandentiekio sistema naujame banke, bet nepasiro- 
džiusį pirmąją darbo dieną? Ar tie vyrukai, hmm, nežinau, tau keltų pa- 
sitikėjimą?? Ar jų pasiteisinimai tave įtikintų? 

Nutylėjau. 

- Darijus siunčia elektronines žinute, prašo priimti atitinkamus 
sprendimus, bet atsakymų nesulaukia. Tau skambinantys teišgirsta 
miglotus pareiškimus, kaip, pavyzdžiui: “Aš pagalvosiu." Jie susinervin- 
tų, net jeigu būtum Džeimis Vajetas arba Deilas Čihulis. Bet tu, galima 
sakyti, atėjai iš gatvės. Taigi “Skoto" savininkai bando susisiekti su 
manimi, ir aš kaip įmanydamas stengiuos tave išsukti - galų gale esu ta- 
vo suknistas agentas. Bet ne dailininkas. Jie irgi nepriklauso tikrų me- 
nininkų ratui. Mes tarytum taksistai, kuriems savo automobilyje tenka 
priimti naujagimį. 

- Aišku, - sumurmėjau. 

- Išties? - jis giliai atsiduso. - Sakai, tave kankina scenos baimė, 
todėl ir vengi ruoštis paskaitai, tačiau parodą būtinai surengsi. Spėju, 
kad giliai širdyje pats tuo tiki, bet, amigo, man regis, kita tavo dalis nė 
neketina balandžio penkioliktąją išdygti “Skoto" galerijoje. 

- Vajermenai, tu... 

- Nusišneku? Argi? Aš skambinu į “Ritz-Carlton"' viešbutį, klausiu, 
ar ponas Frimentlas balandžio viduriui rezervavo nors vieną kambarį, ir 
išgirstų: “Ne, nieko panašaus". Giliai įkvėpiu ir susisiekiu su tavo buvu- 
sią-ja. Telefonų knygoje ji nebeužregistruota, bet taviškė nekilnojamojo 
turto agentė perduoda numerį, kai pasakau, esą skambinti poniai Fri- 
mentl mane verčia kritiškos aplinkybės. Ir ką aš sužinau? Ogi tai, kad 
Pema tau tebepuoselėja šiltus jausmus. Netgi norėtų su tavimi šnekte- 
lėti, atskleisti, ką jaučianti, bet bijo, kad ją pasiųsi velniop. 

Išsproginau akis. 

- Po visų įžangų mes pirmiausiai išsiaiškiname, jog Pema Frimentl 
nieko nenutuokia apie didžiąją buvusiojo jos vyro parodą, kurios atida- 
rymas turėtų įvykti vos po penkių savaičių. Antra, kol Vajermenas lū- 
kuriuoja prie ausies prispaudęs ragelį, mėgaujasi pagerėjusiu regėjimu 
spręsdamas kryžiažodį, ji kai kam paskambina ir sužino, kad buvęs vy- 
relis čarterinio reiso neužsakė. Bent jau toje kompanijoje, kurios pa- 
slaugomis visada naudodavosi. Mums natūraliai iškyla klausimas, ar tik 
Edgaras Frimentlas nenusprendė, atėjus laikui - kaip pasakyčiau tuščiai 
iššvaistytoje savo jaunystėje, - pasiųsti parodą šiknon ir paraityti kulnus. 

- Ne, tu klysti, - paprieštaravau, bet žodžiai nuskambėjo apatiškai ir 
anaiptol neįtikinamai. - Mane iš proto varo organizaciniai reikalai, todėl 
juos... vis atidėdavau. 

Vajermenas neatlyžo. Jei šiuo metu sėdėčiau liudytojo vietoje, iš ma- 
nęs beliktų prakaito ir ašarų balutė. Teisėjas paskelbtų pertrauką, idant 
antstolis mane išvalytų arba liudininko pakylą nutrintų iki blizgesio. 

- Anot Pemos, jeigu iš Sent Polo dangoraižių gretų pradingtų “Fri- 
mentlo" kompanijos suręsti pastatai, miestas atrodytų kaip De Moinas 
tūkstantis devyni šimtai septyniasdešimt antraisiais. 

- Pema perdeda. 

Jis nuleido repliką negirdomis. 

- Ir aš turėčiau patikėti, kad žmogus, per savo gyvenimą organiza- 
vęs tokią gausybę darbų, neįstengia užsakyti keliolikos lėktuvo bilietų ir 
poros tuzinų viešbučio kambarių? Ypač, kai gali kreiptis į pagalbinin- 
kus, kurie, sulaukę jo Žinutės, strykčiotų iš džiaugsmo? 

- Jie ne... aš ne... jie tiesiog ne... 

- Niršti? 

- Ne, - pamelavau. Jaučiau, kaip atplūsta senas pyktis, troškau pa- 

kelti balsą, sužviegti kaip Ekslas Rouzas per “Kaulo" radijo stotį. Pri- 
spaudžiau pirštus virš dešiniosios akies, kur įsismelkė sopulys. Šiandie- 
ną prie molberto nebestovėsiu, ir dėl to kaltas vien tik Vajermenas. Se- 
kundei užsigeidžiau, kad jis apaktų - ne pusiau, o visiškai. Suvokus, 
kad galėčiau jį taip nutapyti, pyktis išgaravo. 

Matydamas, kaip keliu ranką prie galvos, Vajermenas truputį atlėgo. 

- Klausyk, dauguma žmonių, kuriuos ji neoficialiai pakvietė, jau su- 
tiko atskristi. Entuziastingai. Buvęs tavo brigadininkas Eindželas Slo- 
botnikas prižadėjo dovanų atvežti stiklainį marinuotų agurkų. Pema ti- 
kino, kad jį sužavėjo galimybė su tavimi pasimatyti. 

- Ne agurkų, o kiaušinių, - pataisiau ir akimirkai prieš save išvydau 
platų, besišypsantį, rodės, ranka pasiekiamą Didžiojo Endžio veidą. Ein- 
dželo, su kuriuo petys į petį dirbau dvidešimt metų, kol jį iš rikiuotės 
išvedė širdies smūgis. Eindželo, kuris praktiškai į visus prašymus, kad 
ir kokius absurdiškus, atsakydavo: “Bus padaryta, šefė". 

- Mudu su Pema užsakėme bilietus į lėktuvo reisus, - pratęsė Va- 
jermenas. - Ne vien iš Mineapolio-Sent Polo, bet ir kitų vietų. - Jis pa- 
tapšnojo į brošiūrą. - “Air France" ir “Delta" orlaiviai išties skrenda nu- 
rodytu metu. Tavo dukrai Melindai vietos iš tikrųjų rezervuotos. Ji Ži- 
no, kas vyksta. Kaip ir Ilzė. Telaukia oficialaus kvietimo. Ilzė norėjo tau 
paskambinti, tačiau motina liepė jai luktelėti. Sako, jog šitą reikalą pri- 
valai įsukti pats. Nežinau, muchacho, kiek sykių Pema klydo per jūsų 
santuokos metus, bet dabar ji neapsirinka. 

- Gerai, - pratariau. - Aš tave girdžiu. 

- Puiku. Pakalbėkime apie paskaitą. 

Iš mano lūpų išsprūdo dejonė. 

- Jei rengiesi atkišti uodegą lekcijai, tau bus dvigubai sunkiau ateiti 
į parodos atidarymo vakarėlį. 

Išpūčiau akis. 

- Kas yra? - paklausė jis. - Nesutinki? 

- Atkišti uodegą? Ką čia pliauški? 

- Turėjau omenyje “nešti kailį'', - tarsi teisindamasis paaiškino Va- 
jermenas. - Tai britiškas posakis. Mestelk akį į Ivlino Vo “Karininkus ir 
džentelmenus". Išleista 1952-aisiais. 

- Mestelk akį į mano subinę, - atšoviau. - Edgaras Frimentlas, nūdiena. 

Jis iškėlė vidurinįjį pirštą, ir tarp mūsų vyravusi įtampa beveik at- 
slūgo. 

- Tu nusiuntei Pemai paveikslų nuotraukas, tiesa? JPEG failais. 

- Taip. 

- Kaip ji reagavo? 

- Apstulbo, muchacho. 

Patylėjau mėgindamas įsivaizduoti iš koto virstančią Pemą. Veidą, 

kuriame atsispindėjo nuostaba, mintyse įžiūrėjau nesunkiai, bet jis pri- 
klausė jaunesnei moteriai. Jau daugelį metų nebeįstengiau jos kažkuo 
priblokšti. 

Elizabeta snūduriavo, tačiau žili plaukai plekšėjo į skruostus, ir ji 
protarpiais pabandydavo nubraukti sruogas nelyginant įkyrius vabz- 
džius vaikantis žmogus. Atsistojau, iš krepšiuko, kybančio po vežimėlio 
ranktūriu, išėmiau vieną iš daugybės ryškiaspalvių gumelių ir jos plau- 
kus surišau į uodegėlę. Prisiminus, jog taip šukuodavau Melindą bei Ilzę, 
saldžiai ir skausmingai nudiegė širdį. 

- Ačiū, Edgarai. Dėkui, mi amigo. 

- Na, kaip man patarsi elgtis? - delnus priglaudęs prie Elizabetos 
galvos, jaučiau, kokie glotnūs jos plaukai - kaip šampūnų ištrinktos 
dukrų ševeliūros. Kai sąmonėje įsiviešpatauja atsiminimai, kūnai tampa 
vaiduokliais, kurie mus persekioja atkartodami jaunystės gestus. - Kaip 
man kalbėti apie savo darbą? Apie dalinai antgamtišką procesą? 

Štai ir pasakiau. Išklojau reikalo esmę. 

Tačiau Vajermenas nesuglumo. 

- Edgarai! - šūktelėjo. 

- Ką Edgarai? 

Tas kalės vaikas net nusijuokė. 

- Jei taip paskelbsi prieš visą auditoriją... klausytojai tavimi patikės. 

Išsižiojau ketindamas užprotestuoti. Bet pamąsčiau apie Dali pa- 
veikslus. Apie nuostabiąją Van Gogo “Žvaigždėtą naktį". Apie tam tik- 
rus Endriaus Vajeto kūrinius, ne “Kristinos pasaulį'', o interjerus: tuš- 
čius kambarius, kuriuose tvyro įprasta ir sykiu keista šviesa, tarytum 
vienu metu sklindanti iš priešingų pusių. Vėl užsičiaupiau. 

- Ką derėtų kalbėti, aš tau nepasakysiu, - tarė Vajermenas. - Bet 
galėčiau pasiūlyti kažką panašaus į šitą juodraštį. - Ji pamojo brošiūra/ 
kvietimu. - Tiksliau, tam tikrus apmatus. 

- Aha, jie labai padėtų. 

- Tikrai? Tuomet klausykis. 

Įtempiau ausis. 


- Alio? 

Sėdėjau ant kušetės, Floridos prieangyje. Krūtinėje įnirtingai daužė- 
si širdis. Šis skambutis buvo vienas iš tų, per kuriuos tikiesi, jog su rei- 
kiamu Žmogumi susisieksi iš pirmo karto, ir užbaigsi visus reikalus, bet 
podraug širdyje meldiesi, kad ragelio niekas nepakeltų, ir sunkų, vei- 
kiausiai skausmingą pokalbį pavyktų atidėti - visiems bent kelis kartus 
gyvenime teko atsidurti tokioje padėtyje. 

Man kliuvo pirmasis variantas; Pema atsiliepė po pirmo pyptelėji- 
mo. Tegalėjau viltis, kad pašnekėsime maloniau nei anąkart. Tiksliau, 
negu anuos porą sykių. 

- Pema, čia Edgaras. 

- Labas, Edgarai, - atsargiai pasisveikino ji. - Kaip laikaisi? 

- Aš... neblogai. Gerai. Kalbėjau su savo draugu Vajermenu. Jis pa- 
rodė kvietimą, kurį judu sukurpėte. - Judu sukurpėte. Skambėjo ne- 
draugiškai. Netgi sąmokslininkiškai. Bet kaip kitaip galėjau pasakyti? 

- Taip? - jos balso intonacija buvo neįskaitoma. 

Įkvėpęs griebiau jautį už ragų. Dievas nekenčia bailių, taip sako 
Vajermenas. Be visų kitų dalykų. 

- Norėjau tau padėkoti. Elgiausi kaip bato aulas. Tavo pagalba man 
labai pravertė. 

Tyla taip užsitęsė, jog net spėjau savęs paklausti, ar ji kažkuriuo 
momentu nepadėjo ragelio. Galų gale Pema tarė: 

- Nesijaudink, Edi, aš niekur nepabėgau. Tik išvirtau iš kojų ir dabar 
mėginu atsistoti. Nepamenu, kada paskutinį kartą manęs atsiprašinėjai. 

Nejau tikrai atsiprašiau? Ech... koks skirtumas. Galbūt, iš dalies. 

- Tuomet atleisk ir dėl to. 

- Man irgi derėtų tavęs atsiprašyti, - prisipažino ji. - Ką gi, lygiosios. 

- O tau už ką? 

- Prieš dvi dienas man paskambino Tomas Railis. Jis vėl geria 
vaistus. Netgi ketina, cituoju, “su kai kuo pasimatyti" - matyt, turėjo 
omenyje psichoterapeutą. Padėkojo, kad išgelbėjau jam gyvybę. Ar tau 
yra kas skambinęs dėl tokios priežasties? 

- Ne. - Tiesa, vienas Žmogus neseniai man dėkojo už sugrąžintą 
regėjimą, todėl supratau, kaip ji jautėsi. 

- Potyriai gana įdomūs. “Jei ne tu, jau gulėčiau kapuose." Štai To- 
mo žodžiai. O aš nė negalėjau atskleisti, jog reikėtų kreiptis į tave, nes 
jis būtų nusprendęs, kad kuoktelėjau. 

Mane apėmė palengvėjimas, koks užplūstų, jei kas nors netikėtai 
nupjautų diržą, pernelyg suveržusi jūsų pilvą. Kartais viskas išeina į ge- 
rą. Taip išties retsykiais nutinka. 

- Nieko tokio, Pema. 

- Su Ilze kalbėjausi apie tavo parodą. 

- Taip, aš... 

- Na, šnekėjau su abiem dukrom, tačiau bendraudama su Ilze pa- 
kreipiau pokalbį Tomo tema, ir man bemat paaiškėjo, kad ji nenutuokė, 
kas mudu siejo. Dėl jos taip pat klydau. Ir pademonstravau labai nema- 
lonią savo charakterio pusę. 

Pajutau baimę suvokęs, kad ji verkia. 

- Pema, klausykis... 

- Nuo tada, kai mane palikai, parodžiau keletą nemalonių savo pu- 
sių, ir ne vienam žmogui. 

Aš tavęs nepalikau, vos nesurikau. Mažai trūko. Ant kaktos net iš- 
tryško prakaitas. Aš tavęs nepalikau, skyrybų pareikalavai tu, kinka- 
virpe kiaške! 

- Užteks, Pema, - viso labo tarstelėjau. 

- Bet man buvo taip sunku patikėti, net ir po to, kai paskambinai ir 
išklojai, kuo užsiimu, paminėjai naują televizorių ir Pūkį. 

Jau žiojausi klausti, apie kokį Pūkį ji šneka, bet prisiminiau katiną. 

- Dabar mano reikalai klojasi geriau. Vėl pradėjau lankytis bažny- 
čioje. Įsivaizduoji? Kartą per savaitę matausi su psichologe. - Stojo 
trumpa pauzė, po kurios Pema išpylė: - Ji visai šauni. Sako, jog neįma- 
noma užtrenkti durų į praeitį, tegalima su ja susitaikyti ir gyventi toliau. 
Bėda ta, kad nežinojau, kaip susitaikyti su tavimi, Edi. 

- Pema, tu man nieko neskolinga... 

- Anot psichologės, svarbu, ką aš galvoju, 0 ne tu. 

- Aišku. - Čia jau panašiau į senąją Pemą, tad ji, ko gero, susirado 
tinkamą specialistę. 

- Vėliau man skambtelėjo tavo draugas Vajermenas, kuris pranešė, 
jog tau būtina pagalba... ir atsiuntė paveikslų nuotraukas. Nekantrauju 
pamatyti originalus. Žinojau, kad šiokį tokį talentą turi, nes pamenu, 
kaip sergančiai Lindai piešdavai knygutes... 

- Tikrai? - puikiai prisiminiau nelemtus metus, kai Melinda niekaip 
neišsikapstydavo iš ligų. Viena infekcija lydėjo kitą, kol dukrą užpuolė 
stiprus viduriavimas - turbūt dėl antibiotikų pertekliaus, - ir ji savaitę 
praleido ligoninėje. Tą pavasarį numetė dešimt svarų. Jei ne vasaros 
atostogos ir protiniai gabumai, dėl kurių Linda gaudavo tiktai aukščiau- 
sius pažymius, jai būtų tekę pakartoti antros klasės kursą. Bet aš ne- 
įstengiau atgaminti, kaip piešdavau knygeles. 

- Žuviukas Fredis? Krabė Karla? Drovusis elniukas Donaldas? 

Drovusis elniukas Donaldas pasirodė girdėtas, bet... 

- Iškrito iš galvos. 

- Eindželo nuomone, tau derėjo pabandyti jas išleisti, nejau neatsime- 
ni? Bet šitie paveikslai... Dieve mano! Ar tu žinojai, jog sugebi taip kurti? 

- Ne. Pradėjau nujausti apsistojęs prie Feileno ežero, bet nė nenu- 
maniau, kuo užsiimsiu Floridoje. - Mintyse iškilo “Vajermenas žiūri į 
vakarus“, paskui beburnis, benosis Ledinukas Braunas, ir aš nuspren- 
džiau, kad švelnesnio pasakymo nebūčiau sumąstęs net per šimtą metų. 

- Edi, gal leistum man pasirūpinti likusiais kvietimais? Dailiai juos 
apipavidalinčiau, kaip ir pavyzdį. Pritaikyčiau konkrečiam žmogui. 

- Pa... - vos neišsprūdo Panda. - Pema, man nederėtų to prašyti. 

- Aš noriu. 

- Na, tuomet gerai. 

- Parašysiu juos ir elektroniniu paštu persiųsiu ponui Vajermenui. 
Tu peržiūrėsi kvietimus, ir tavo draugas vėliau juos atspausdins. Tas 
ponas Vajermenas - tikras deimančiukas. 

- Taip, tu teisi, - patvirtinau. - Judu mane pričiupote. 

- Įvarėme į kampą, ar ne? - nudžiugo ji. - Tau buvo reikalinga pa- 
galba. Beje, prižadėk dėl manęs kai ką padaryti. 

- Ką? 

- Privalai paskambinti mergaitėms, nes jos kraustosi iš proto. Ypač 
Ilzė. Tvarka? 

- Taip. Pema? 

- Ką, branguti? - esu tikras, kad žmona ištarė kreipinį nesusimąs- 
tydama ir nesuprasdama, kaip jis skaudina. Tiek to... ji greičiausiai jau- 
tėsi panašiai, kai išgirdo savo malonybinį vardą, iš Floridos atskriejusį į 
šiaurę, sulig kiekviena mylia atsidavusį vis stipresniu šalčiu. 

- Ačiū, - padėkojau. 

- Nėra už ką. 

Mums atsisveikinus, laikrodis terodė be penkiolikos vienuolika. Žie- 
mą, kai vakarodavau Mažajame Rožinuke, laikas plūsdavo neapsakomai 
sraunia tėkme - stovint prie molberto mane visada apimdavo nuostaba, 
kodėl vakaruose taip sparčiai blėsta spalvos, - bet tą rytą, kuomet pa- 
siryžau ilgai atidėliotiems skambučiams, jo srovė bemaž sustingo. Rin- 
kau numerius vieną po kito tarytum rydamas vaistų piliules. 

Pažvelgiau į belaidį telefoną, kurį nuleidau ant kelių. 

- Kad tu nusprogtum, - palinkėjau ir vėl ėmiau spūsčioti mygtukus. 


- “Skoto" galerija. Su jumis kalba Alisa. 

Per pastarąsias dešimt dienų gyvą jos balsą buvau gerai įsidėmėjęs. 

- Labas, Alisa, čia Edgaras Frimentlas. 

- Taip, Edgarai? - džiugesys užleido vietą atsargumo gaidelėms. Ar 
šias teko girdėti anksčiau? O gal paprasčiausiai nekreipdavau į jas dėmesio? 

- Jei išskirtumėt kelias laisvas minutes, norėčiau šnektelėti apie 
skaidres paskaitai. 

- Taip, Edgarai, taip. - Jos palengvėjimas buvo akivaizdus. Pasiju- 
tau didvyriu. Ir kiaule, be abejo. 

- Po ranka turit bloknotą? 

- Suprantama! 

- Gerai. Iš esmės, jas reikės rodyti chronologiškai... 

- Bet aš nežinau kaip. Bandžiau jums praneš... 

- Nesijaudinkit. Kaip išdėlioti skaidres paaiškinsiu dabar. Bet klau- 
sykit, Alisa: pirmoji neturės nieko bendra su chronologine tvarka. Pir- 
moji bus “Rožės, augančios tarp kriauklių". Užsirašėt? 

- “Rožės, augančios tarp kriauklių". Taip. - Nuo pat mūsų pažin- 
ties pradžios Alisa vos antrą kartą nuoširdžiai džiaugėsi galimybe su 
manimi bendrauti. 

- Pakalbėkim apie eskizus, - pratęsiau. 

Mudu šnekėjomės visą pusvalandį. 


- Oui, allo?* 

Kelias sekundes tylėjau. Išgirdęs prancūzų kalbą truputį sutrikau. 
Dar labiau iš vėžių išmušė tai, kad atsiliepė jaunuolio balsas. 

- Allo, allo? - vaikinas aiškiai nekantravo. - Oui est a V 'appareil?** 

- Hmmm, turbūt surinkau ne tą numerį. - Pasijutau ne šiaip mulkiu, 
o vienakalbiu neišmanėliu amerikiečiu. - Mėginau susisiekti su Melinda 
Frimentl. 

- D'accord, numeris tas. - Jis riktelėjo atšlijęs nuo telefono, spren- 
džiant iš balso: - Melinda! C'est ton papa, je crois, chėrie***. 

Ragelis į kažką dunkstelėjo. Mane akimirkai aplankė labai ryškus ir po- 
litiškai itin nekorektiškas regėjimas - jį turbūt sužadino Pemos žodžiai apie 
paveikslėlių knygeles, kurias kitados piešiau sergančiai mergaitei. Mintyse 
išvydau augų, kalbantį, beretę užsimaukšlinusį skunsą, mesjė Pepe Le Pju 
iš animacinių filmukų, žirgliojantį po mano dukters pension (jei vieno kam- 
bario butelis Paryžiuje išties taip vadinasi), su baltais, ant nugaros nudriku- 
siais dryžiais, nuo kurių lyg dūmai vingiavo smarvės gijos. 

Staiga man į ausį sušuko sau nebūdingai pasimetusi Melinda: 

- Tėti? Tėveli? Viskas gerai? 

- Kuo puikiausiai, - atsakiau. - Čia tavo kambariokas? - pajuoka- 
vau, tačiau užsitęsusi tylos pauzė bylojo, kad pataikiau tiesiai į dešim- 
tuką. - Nieko tokio, Linda, aš tik... 

- „švelniai mane erzini. - Nesupratau, pralinksmėjo ji ar sudirgo. 
Ryšys buvo geras, bet anaiptol ne be priekaištų. - Taip, mes išties gy- 
vename kartu. - Šįsyk potekste išgirdau be jokio vargo: Kas nors nepa- 
tinka? 

Reikšti savo nepasitenkinimo tikrai nesiruošiau. 

- Ką gi, džiaugiuosi, kad įsigijai draugą. Ar jis nešioja beretę? 

Dideliam mano palengvėjimui duktė nusijuokė. Bendraujant su Linda, 
neįmanoma pasakyti, kokios reakcijos sulauksi į sąmojį, nes jos humoro 
jausmas buvo nepatikimas, kaip balandžio popietės oras. Ji šūktelėjo: 

- Ric! Mon papa... - kažką pridūrė - tik aš nesupratau žodžių - ir 
užbaigė: - ...si fu portes un bėret!**** 

*Taip, alio (pranc.). 
**Kas prie aparato? (pažodžiui, pranc.). 
***Gerai. Manau, brangioji, čia tavo tėtis. (pranc.). 
****Rikai, mano tėtis... ar nešioji beretę. (pranc.). 

Iš tolumos atsklido prislopintas vyriškas prunkštimas. O, Edgarai, 
pagalvojau, netgi būdamas už jūrų marių, sugebi juos pralinksminti. 
Ach, tu, pere fou.* 

- Tėti, tau iš tiesų nieko nenutiko? 

- Ne, ne. Kaip angina? 

- Gyju. 

- Ką tik kalbėjau su tavo motina. Tu gausi oficialų kvietimą į mano 
parodą. Bet ji sakė, kad jau sutikai atvykti. Jaučiuosi labai sujaudintas. 

- Tu sujaudintas? Mama atsiuntė kelias nuotraukas, ir dabar aš ne- 
kantrauju pamatyti tavo paveikslus. Kada išmokai taip tapyti? 

- Kai apsistojau čia, - atsakiau į populiariausią valandos klausimą. 

- Tavo kūriniai nuostabūs. Ar kiti irgi tokie geri? 

- Atskrisk ir pamatysi savo akimis. 

- Ar Rikas galėtų prie manęs prisijungti? 

- Pasą turi? 

- Taip... 

- Jis pažadės nesiši-a-aipyt iš tavo senio. 

- Su vyresniaisiais Rikas elgiasi labai pagarbiai. 

- Na, jei bilietai į tavo reisus neišparduoti ir jeigu jūs sutiksite mie- 
goti viename viešbučio kambaryje - spėju, jog dėl to problemų nekils, - 
tuomet mielai prašom. 

Ji taip audringai sužvigo, kad man nudiegė ausį, bet ragelio į šalį 
nepatraukiau. Nuo tų laikų, kai darbais arba žodžiais priversdavau Lin- 
dą Frimentl cypti, nutekėjo daug vandens. 

- Dėkui, tėti - puikumėlis! 

- Man bus malonu susipažinti su Riku. Gal nudžiausiu jo beretę. 
Galų gale dabar esu menininkas. 

- Būtinai jam perduosiu, ką sakei. - Melindos tonas pakito. - Ar jau 
skambinai Ilzei? 

- Ne, kodėl klausi? 

- Kai su ja šnekėsi, nepasakok, jog su manimi atvyks Rikas. Pati 
pranešiu. 

- Nė neketinau jo minėti. 

- Nes ji su Karsonu... Ilzė sakė, kad apie jį žinai... 

- Taip. 

- Na, man regis, jai kilo kažkokių sunkumų. Ilzė tvirtina, cituoju, 
“viską permąstanti"'. Rikas nenustebo. Anot jo, žmogumi, kuris mel- 
džiasi viešai, pasikliauti negalima. Aišku tik tiek, kad mažoji mano sesu- 
tė kalba kaip tikra suaugusi. 

Tą patį galėčiau pasakyti ir apie tave, Linda, dingtelėjo man. Vie- 
ną sekundės dalį mintyse pamačiau, kaip ji atrodė septynerių, kai mudu 


*Pakvaišęs tėvelis. 

su Pema beveik įtikėjome, jog ligos vyresnėlę nuvarys į kapus, nors savo 
baimių taip ir neįgarsinome. Anuomet iš Melindos tebuvo likusios didžiulės 
tamsios akys, išblyškę skruostai ir glotnūs plaukai. Prisimenu, kartą pagal- 
vojau, kad ji panaši į kaukolę ant pagaliuko, ir už tokį palyginimą sau užsi- 
plieskiau neapykanta. Giliausioje širdies kertelėje džiaugiausi - dėl ko dar la- 
biau savęs neapkenčiau, - jog taip pasiligojo ne Ilzė. Visada sau tvirtinau, 
esą abi dukras myliu vienodai stipriai, tačiau tai netiesa. Galbūt kiti tėvai ir 
neišskiria kažkurio iš vaikų (man rodos, Pema numylėtinės neturėjo), bet aš 
jų gretoms nepriklausiau. Ar Melinda žinojo, ką jaučiu? 

Neabejotinai. 

- Ar tu save prisižiūri? - paklausiau. 

- Taip, tėti. - Kone regėjau, kaip ji užverčia akis. 

- Taip ir toliau elkis. Tikiuosi, pas mane atskrisi be jokių nuotykių. 

- Tėti? - pauzė. - Aš tave myliu. 

Nusišypsojau. 

- Kiek bučkių duosi? 

- Milijoną, o vieną paslėpsiu po pagalve, - atsakė Melinda tarytum 
prisigerindama vaikui. Na, ir gerai. Kelias minutes sėdėjau sustingęs, 
žvilgsniu varsčiau vandenį, protarpiais išsiblaškęs pasitrindavau akis, 
galop atsigręžiau į telefoną ir surinkau numerį. Tądien maniausi skam- 
binąs paskutinį sykį. 


Laikrodis rodė vidurdienį, ir aš nesitikėjau, kad man pavyks su ja 
susisiekti. Ilzė tikriausiai kur nors pietavo su draugais, tikinau save. 
Bet, kaip ir Pemos atveju, duktė atsiliepė po pirmo pyptelėjimo. Jos 
“alio" nuskambėjo keistai atsargiai, ir mane netikėtai nutvilkė nuojautos 
dūris: Ilzė manė išgirsianti Karsoną Džounsą, kuris mels jam suteikti 
dar vieną progą arba leisti pasiaiškinti. Eilinį kartą. Mano įtarimų niekas 
nepatvirtino, bet to ir nereikėjo. Kai kuriuos dalykus tiesiog Žinai. 

- Labas, Jeitaipmergyt, ką veikinėji? 

Ji kaipmat prašneko džiugiau: 

- Tėti! 

- Kaip laikaisi, mieloji? 

- Neblogai, tėveli, bet ne taip puikiai, kaip tu. Argi tau nesakiau, kad 
jie geri? Argi tau nesakiau? 
nė, bet po pirmojo nedrąsaus “alio"", su manimi vėl bendravo mažoji II- 
zė, burbuliuojanti nelyginant kokakola. 

- Mama užsiminė, kad pernelyg ilgai tempi gumą, todėl ji nusprendė 
suvienyti jėgas su naujuoju tavo draugu ir čiupti tave už pakarpos. Šau- 
nuolė! Kalbėjo kaip senais gerais laikais! - duktė nutilo, idant atgautų kva- 
pą, ir prabilo šiek tiek rimčiau: - Na... gal ne visai taip, bet panašiai. 

- Suprantu, ką turi galvoje, pumpurėli. 

- Tėti tu nepakartojamas. Grįžti į sceną su fanfaromis. 

- Tik neaišku, kiek tas džiaugsmas man kainuos. 

- Milijonus, - nusikvatojo ji. 

- Vis dar ketini prisijungti prie “Kolibrių" gastrolių? - dėjausi susi- 
domėjęs bet ne per daug susirūpinęs dėl jaunėlės, kuriai netrukus su- 
kaks dvidešimt, meilės romano. 

- Jau nebe. - Duktė teištarė du žodžius, bet juose išgirdau visai ki- 
tokią, vyresnę Ilzę, kuri netolimoje ateityje patogiai jausis užsitempusi 
pėdkelnes, vilkėdama verslininkės kostiumėlį, avėdama vakarinius ba- 
telius su patogiais trijų ketvirčio colio kulnais, dienomis veikiausiai ties 
sprandu susiriš plaukus, ir oro uosto laukiamuosiuose nešiosis lagami- 
ną, o ne krepšelį. Nebeturės nieko bendra su Jeitaipmergyt. Prie šito re- 
gėjimo nesiderino joks “jei". Taip pat ir “mergyt". 

- Sumanymo atsisakei visiškai ar tik iš dalies? 

- Dar pažiūrėsim. 

- Neketinu tavęs tardyti, mieloji. Tiesiog Smalsuoliui Tėčiui... 

- ... įdomu. Natūralu. Bet šįkart niekuo tau nepadėsiu. Aš tebemyliu 
Karsoną, bent taip manau, tačiau jis privalo apsispręsti, ką rinktis. 

Pema būtų pasitikslinusi: Tave ar merginą, su kuria dainuoja? Aš 
gi pasidomėjau: 

- Ar tu gerai maitinies? 

Ji prapliupo Žvingauti. 

- Atsakyk į klausimą, Ilze. 

- Kaip prakeikta kiaulė! 

- Kodėl dabar nepietauji? 

- Nes mano kompanija parke ruošiasi surengti pikniką, štai kodėl. 
Ten pat pastudijuosime antropologijos užrašus ir pamėtysime lėkštę. Aš 
turiu prigriebti sūrį ir prancūzišką batoną. Beje, jau vėluoju. 

- Gerai. Svarbiausia, kad neprarastum apetito ir nedepresuotum pa- 
kampėje. 

- Apetitu nesiskundžiu, nuliūstu tik retsykiais. - Jos intonacija vėl pa- 
kito į suaugusio žmogaus balsą. Umūs persijungimai į vieną ar kitą toną 
man kėlė nerimą. - Kartais guliu lovoje, bet nemiegu. Ir tada susimąstau 
apie tave. Ar tau būna, kad prigulęs kurį laiką negali sumerkti akių? 

- Protarpiais. Bet pastaruoju metu nedažnai. 

- Tėti, ar tu suklydai vesdamas mamą? O gal ji padarė klaidą sutik- 
dama už tavęs tekėti? Galbūt jūsų santuoka tebuvo atsitiktinumas? 

- Nieko panašaus. Ir nė vienas iš mūsų neklydo. Dvidešimt penki 
geri metai, dvi šaunios dukros, galutinai nenutrūkę ryšiai - juk mes iki 
šiol bendraujame. Ilze, aš to nepavadinčiau klaida. 

- Ir nenorėtum nieko pakeisti? 

Žmonės nuolat mane apiberdavo panašiais klausimais. 

- Ne. 

- Jei galėtum grįžti į praeitį... ar sutiktum? 

Patylėjau, bet neilgai. Kartais svarstyti, koks atsakymas būtų tin- 
kamiausias, nėra laiko. Kartais belieka sakyti tiesą. 

- Ne, mieloji. 

- Aišku. Bet aš tavęs pasiilgau, tėveli. 

- Ir aš - tavęs. 

- Retsykiais ilgiuosi ir senų laikų. Kai viskas nebuvo taip sudėtin- 
ga. - Ji padarė pauzė. Galėjau įsiterpti - netgi norėjau, - bet nutariau pa- 
laikyti liežuvį už dantų. Gyvenime pasitaiko momentų, kai tyla - geriau- 
sia byla. - Tėti, ar Žmonės, paprastai, nusipelno dar vieno šanso? 

Pagalvojau apie man iškliuvusią antrąją galimybę. Po avarijos, kuri 
turėjo mane pražudyti, likau gyvas. Ir šiuo metu anaiptol ne dykinėjau. 
Širdį perliejo dėkingumo banga. 

- Visuomet. 

- Ačiū, tėti. Nekantrauju su tavimi pasimatyti. 

- Laukiu tavęs, nesulaukiu. Netrukus gausi oficialų kvietimą. 

- Gerai. Man jau metas eiti. Myliu tave. 

- Aš irgi tave myliu. 

Nutrūkus ryšiui, akimirką tebespaudžiau ragelį prie ausies klausy- 
damasis tylos. Galiausiai pasigirdo pypsėjimas, ir aš nusprendžiau vis 
dėlto turįs paskambinti dar kai kam. 


Šįsyk Alisa Okoin atsiliepė kur kas energingiau ir jos balsas atsar- 
gumo nespinduliavo. Permainos nuteikė maloniai. 

- Alisa, mes dar neapsisprendėme, kaip pavadinsime parodą, - tariau. 

- Maniau, pagal pirmąją skaidrę. “Rožės, augančios tarp kriauklių". 
Labai gražu. Žadina vaizduotę. 

- Sutinku. - Pro Floridos prieangį pažvelgiau į Meksikos įlanką. 
Melsvai balta vandens plokšmė tviskėjo taip akinančiai, jog teko prisi- 
merkti. - Bet pavadinimas ne visai tinkamas. 

- Kiek suprantu, pasiūlysite geresnį? 

- Taip. Lai paroda vadinasi “Vaizdas iš Dumos"“. Kokia jūsų nuo- 
monė? 

Ji atsakė be dvejonių: 

- Skamba. 

Man irgi taip dingojos. 


Nors Didžiajame Rožinuke oro kondicionierius veikė be priekaištų, 
mano marškinėlius su užrašu PRARASK NEKALTYBĘ MERGELIŲ 

SALOSE kiaurai permerkė prakaitas, ir aš jaučiausi labiau nusiplūkęs 
negu po energingo žygio į £! Palacio ir atgal. Prie ausies gan ilgai 
spaudžiau ragelį, todėl ji įkaito ir ėmė tvinkčioti. Dėl Ilzės man buvo 
neramu - spėju, kad visi tėvai panašiai jaudinasi dėl problemų, iškylančių 
atžaloms, kurios išaugo iš tų dienų, kai sutemus galėdavai vaikus pa- 
kviesti namo ir jiems pasiūlyti išsimaudyti karštoje vonioje, - tačiau 
mintis, jog atlikau pareigą, teikė pasitenkinimą, koks apimdavo po sun- 
kios, bet geros darbo dienos statybvietėje. 

Alkio kirminas skrandžio negraužė, visgi aš stvėriau salotos lapą, ant 
jo tekštelėjau kelis tuno mišrainės šaukštelius, ir visa tai nuploviau stikline 
pieno. Nenugriebtas pienas - blogai širdžiai, bet gerai kaulams. Ką gi, ly- 
giosios, būtų pasakiusi Pema. Įsijungiau televizorių ir sužinojau, kad Le- 
dinuko Brauno žmona dėl vyro mirties kelia ieškinį Sarasotos miestui, ku- 
rį kaltina aplaidumu. Sėkmės, brangioji, pagalvojau. Vietinis meteorolo- 
gas pranešė, esą šįmet uraganų sezonas gali prasidėti anksčiau. O per pa- 
rodomąsias rungtynes “Devil Reis" komandai pasturgalius išspardė “Red 
Soks“ - sveiki atvykę į tikro beisbolo pasaulį, vyručiai. 

Pasvarsčiau, ar sėsti prie deserto (turėjau “Džel-O" želė, dar vadi- 
namą “Paskutiniu vienišo žmogaus prieglobsčiu"), bet galiausiai padėjau 
lėkštę į kriauklę ir nušlubčiojau į miegamąjį pasnausti. Jau tiesiau ranką 
prie žadintuvo, bet paskutiniu momentu persigalvojau; maniausi tik tru- 
putėlį nusnūsiąs. Net jeigu įmigčiau kiečiau, po valandos kitos, kai sau- 
lė persiristų į vakarinę namo pusę, mane pabudintų ryškūs, pro langą 
įsiveržę spinduliai. 

Taip mąstydamas atsiguliau ir iškirmijau iki šešių vakaro. 


Apie vakarienę nė negalvojau. Tapyk, tapyk, po namu šnabždėjo 
kriauklelės. 

Užsikoriau į Mažąjį Rožinuką lyg sapnuodamas, vienomis apatinė- 
mis kelnaitėmis. Radijo imtuve susiradau “Kaulo" stotį, “Mergaitę ir lai- 
vą Nr.7" atrėmiau į sieną ir ant molberto užkėliau naują drobę - ne to- 
kią didelę, kurią užpildė “Vajermenas žiūri į vakarus", bet ir nemažą. Į 
nesamą ranką įsismelkė niežulys, tačiau jis nebevargino kaip anksčiau; 
tiesą sakant, aš netgi laukdavau, kol man paniš iliuzinė galūnė. 

Per radiją “Shark Puppy“ grojo “Išsikast". Puiki daina. Nuostabūs 
žodžiai. Meilę, malonumus galim ir prarast. 

Labai aiškiai pamenu, kaip pasaulis sustingo tarsi laukdamas, kol 
pratęsiu - štai, kokią energija, spiegiant gitaroms ir brazdant kriauk- 
lėms, plūstelėjo mano gyslomis. 

Man tik noris lobį išsikast. 

Taip, lobis. Arba grobis. 

Tapiau, kol nusileido saulė, o vandenį apklojo balta atšiaurios mė- 
nesienos plutelė, kuri pagaliau irgi pranyko. 

Triūsiau ir kitą vakarą. 

Ir trečią. 

Ir ketvirtą. 

“Mergaitė ir laivas Nr. 8" 

Knieti žaisti? Privalai mokėt. 

Aš išsprogau. 


Kostiumuoto, kaklaraištį pasirišusio, tankius nepaklusnius plaukus 
virš kaktos suglosčiusio Darijaus vaizdas mane baugino stipriau negu 
murmantys žiūrovai, užtvindę Geldbarto auditoriją perpus prigesintomis 
šviesomis... tiesa, vienas prožektorius visu pajėgumu plieskė pakylą, 
dunksančią ant scenos. Dar labiau gąsdino supratimas, jog Darijus pats 
įsitempęs - pakeliui link oratoriaus pulto iš jo rankų vos neišsprūdo už- 
rašų kortelės. 

- Labas vakaras, aš esu Darijus Nanucis, - prisistatė. - “Skoto? ga- 
lerijos iš Palm aveniu direktorius ir pagrindinis jos klientas. Bet svar- 
biausia tai, kad jau trisdešimt metų priklausau Sarasotos meno ben- 
druomenei, ir jūs, tikiuosi, atleisite man už trumpą nukrypimą, kaip pa- 
sakytų kai kurie iš jūsų, į “bobitiškumo" lankas, jei paskelbsiu, jog šau- 
nesnės meno bendruomenės nerastumėte visoje Amerikoje. 

Įžangą palydėjo entuziazmo sklidini plojimai, nors vargu ar Monė 
su Manė nepainiojantys žiūrovai - kaip vėliau pastebėjo Vajermenas, - 
žinojo, kuo Džordžas Bebitas skyrėsi nuo Džono Bobito*. Mindžikuo- 
damas užkulisiuose, mėgindamas ištverti siaubą, kurį patiria pagrindi- 
niai oratoriai, kol jų pristatytojai dudena kankinančiai lėtas prakalbas, į 
aplodismentus beveik neatkreipiau dėmesio. 

Viršutinę kortelę Darijus perkėlė į apačią, antrą kartą vos neišmetė 
visos šūsnies, pasistengė susitvardyti ir vėl nužvelgė auditoriją. 

- Nė nežinau, nuo ko pradėti, bet, laimei, daug šnekėti man nerei- 
kės, nes tikras talentas, suspindęs lyg iš niekur, kalba pats už save. 

Tačiau jis pratęsė pristatymą dar dešimčiai minučių, tuo tarp aš lū- 
kuriavau, vienintelėje likusioje rankoje glamžydamas sumautą užrašų 
lapelį. Pro šalį nelyginant parado platformos sklendė pavardės. Vienas, 
kaip Edvardo Hoperio ar Salvadoro Dali, žinojau. Kitas, pavyzdžiui, 
Yvo Tangi arba Kei Seidž, išgirdau pirmąsyk. Po kiekvieno, man negir- 
dėto menininko paminėjimo vis labiau jaučiausi apsišaukėliu. Baimė ne 
vien išsikerojo sąmonėje - nuo dvokiančių jos gniaužtų susuko vidu- 
*Džordžas Bebitas - veikėjas iš Sinklero Liuiso satyros apie Amerikos kultūrą. Džonas 
Bobitas - 1993 išgarsintas žiniasklaidos, kai žmona jam nupjovė lytinį organą. 

rius. Man knietėjo išleisti dujas, bet aš bijojau pritrėsti į kelnes. Ir tai dar 
ne blogiausia. Iš smegeninės išgaravo kiekvienas mintinai kaltos kalbos 
žodis, neskaitant pirmosios eilutės, kuri, šiuo atveju, klaikiai derėjo: 
Sveiki, aš esu Edgaras Frimentlas ir nė nenutuokiu, kaip čia atsidū- 
viau. Taip prisipažindamas vyliausi tarp klausytojų pakurstyti krizeni- 
mą. Nūnai neabejojau, jog niekas neprunkš. Na, bent jau sakysiu tiesą. 

Kol Darijus monotoniškai postringavo - Huanas Miro padarė vieną, 
Bretono siurrealizmo manifestas nulėmė kitą, - iš siaubo stingstantis 
buvęs rangovas šaltame kumštyje spaudė apgailėtiną užrašų puslapėlį. 
Liežuvis virto švino luitu, kurį pakrutinęs galėjau sukrenkšti, bet tikrai 
ne rišliai šnekėti, tik ne prieš du šimtus meno žinovų, dauguma kurių 
buvo baigę universitetus, o keletas, velniai griebtų, netgi dėstė aukšto- 
siose mokyklose. Bjauriausia, jog ištuštėjusios smegenys laukė, kol jas 
užtvindys beprasmiškas įniršis: žodžių greičiausiai neatgaminsiu, užtat 
pykčio antplūdį vargu ar sulaikysiu. 

- Užteks! - džiugiai sušuko Darijus, dėl ko įnirtingai tvaksinčią ma- 
no širdį užliejo nauja panikos banga, ir žemutines kūno sritis vėl su- 
traukė mėšlungis. Viršuje vyravo siaubas, apačioje išsituštinti baudėsi 
žarnos. Kokia žavinga kombinacija. - Nuo tų laikų, kai perkrautą pava- 
sario tvarkaraštį papildėme nauju vardu, praėjo penkiolika metų, bet 
mums niekada neteko pristatyti menininko, kuris žadintų tokį smalsu- 
mą. Manau, skaidrės, kurias pamatysite, ir kalba, kurią išgirsite, paaiš- 
kins mūsų susidomėjimą ir jaudulį. 

Jis teatrališkai patylėjo. Pajutau, kaip ant mano kaktos ištryško nuo- 
dingas prakaito lašas, ir jį nušluosčiau. Keliant ranką rodės, kad ji ap- 
sunko keturiasdešimčia svarų. 

- Ponios ir ponai, Edgaras Frimentlas, anksčiau gyvenęs Mineapo- 
lyje-Sent Pole, dabar įsikūręs Dumoje Ky. 

Auditorijoje nugriaudėjo plojimai. Tarytum artilerijos papliūpa. Įsa- 
kiau sau sprukti. Liepiau apalpti. Neįvykdžiau nė vieno nurodymo. 
Žengdamas į sceną jaučiausi It sapne - maža to, nelabai maloniame. 
Įvykių eiga neapsakomai sulėtėjo. Priešais save mačiau visas kėdės, ant 
kurių niekas nesėdėjo, nes žiūrovai sukėlė ovacijas atsistoję. Aukštybė- 
se, skliautuotas lubas puošė grakštūs, į žemiškus reikalus jokio dėmesio 
nekreipiantys angelai - ach, kaip troškau įsilieti į jų ratą! Šalia oratoriaus 
pulto iškilęs Darijus tiesė man ranką, bet ne tą, kurią reikėjo. Sudirgęs 
atkišo dešiniąją, todėl ją spūstelėjau kreivai šleivai. Užrašai tarp delnų su- 
simaigė ir perplyšo. Žiūrėk, ką pridirbai, subingalvi, pagalvojau - vie- 
nai siaubingai akimirkai įtikėjau, jog žodžius ištariau į mikrofoną, ir ma- 
no replika nuskambėjo per visus garsiakalbius. Tik tuomet, kai Darijus 
paliko mane prie pakylos, įsisąmoninau, kaip skaisčiai aš nutviekstas. 


257 


Žvelgiau į mikrofoną ant lankstaus chrominio strypo ir mąsčiau, kad jis 
primena kobrą, išnyrančią iš gyvačių kerėtojo pintinės. Ant chromo, stik- 
linės apvado ir “Evian" vandens buteliuko regėjau ryškius šviesos taške- 
lius. Girdėjau, kaip pamažu rimsta aplodismentai; kai kurie žmonės jau 
sėdosi. Netrukus plojimus pakeis laukimo kupina tyla. Jie lūkuriuos ma- 
no kalbos. Tik aš neturėjau, ką pasakyti. Iš galvos išdulkėjo net pirmoji 
užrašų eilutė. Galų gale pauzė užsitęs. Iš pradžių pasigirs nervingi kos- 
čiojimai, vėliau per žiūrovus nuvilnys murmesys. Nes jie - paprasčiausi 
avigalviai. Gauja žioplių mulkių ištemptais kaklais. Jei ką nors ir įstengsiu 
išspausti, iš mano lūpų veikiausiai plūstelės tūžmingas prakeiksmų srau- 
tas; užstaugsiu kaip žmogus, sergantis Tureto sindromu. 

Nutariau paprašyti įjungti pirmąją skaidrę. Galbūt tiek padaryti sugebė- 
siu, o vaizdai man padės nusikratyti sąstingio. Bent jau taip vyliausi. Deja, 
nudūręs akis į lapelį, pamačiau, kad jis suplyšo ties viduriu, ir prakaito lašai 
taip išterliojo raides, kad nebepajėgiau jų įskaityti. Arba dėl įtampos, tarp 
mano akių bei smegenų įvyko trumpas sujungimas. Kokia turėtų būti pir- 
moji skaidrė? Pašto dėžutės eskizas? “Saulėlydis su sofora"? Nuojauta man 
tvirtino, jog nei vienas iš dviejų variantų nėra teisingas. 

Pagaliau ant kėdžių nusileido visi. Ovacijos baigėsi. Amerikos pri- 
mityvui atėjo laikas prasižioti ir paūkauti. Už trijų eilių, greta praėjimo, 
kiurksojo toji smausi kiaškė Merė Ajer, ant kelių, regis, pasidėjusi atvirą 
biralinį sloknotą. Žvilgsniu paieškojau Vajermeno. Į šitą košę mane įvėlė 
jis, bet spardyti paskuigalio bičiuliui nesiruošiau. Tenorėjau akimis at- 
siprašyti dėl neišvengiamos įvykių eigos. 

Aš įsitaisysiu pirmoje eilėje, prižadėjo jis. Tiesiai per vidurį. 

Savo žodį tęsėjo. Vajermenui iš kairės sėdėjo Džekas, mano namų 
tvarkytoja Chuanita, Džimis Jošida ir Alisa Okoin. O iš dešinės, prie pat 
tarpueilio... 

Ne, mane veikiausiai aplankė haliucinacijos. Sumirksėjau, bet tas 
žmogus niekur nedingo. Stambus, tamsus veidas spinduliavo ramybę. 
Ant aksomu aptrauktos auditorijos kėdės, taip įsispraudęs tarp ranktū- 
rių, kad vėliau jį, ko gero, teks iškrapštyti laužtuvu, sėdėjo Ksanderis 
Keimenas, spoksantis į mane pro milžiniškus raginius akinius, labiau 
nei bet kada panašus į dievuko statulą. Ant išsipūtusio, sterblę užgožu- 
sio pilvo jis pasidėjo trijų pėdų ilgio, kaspinėliu padabintą dovanų dėžutę. 
mostelėjo, o atidavė savotišką, maloniai nuteikusią pagarbą, pirštų ga- 
liukais paliesdamas masyvią kaktą, paskui lūpas, galop link manęs iš- 
tiesdamas ranką. Įžiūrėjau jo delną, blyškesnį nei kitos kūno dalys. Psi- 
chologas nusišypsojo, tarytum jo akivaizda Geldbarto auditorijoje - kur 
Keimenas prisėdo pirmoje eilėje, šalia mano draugo Vajermeno - būtų 

pats natūraliausias dalykas pasaulyje. Įspūdingų apimčių lūpos sukru- 
tėjo, nebyliai tardamos du žodžius: Tu pajėgsi. 

Gal ir taip. Jei tik nukreipsiu mintis nuo gąsdinančio momento. Jei 
imsiu mąstyti asociacijomis. 

Pagalvojau apie Vajermeną - tiksliau, apie paveikslą “Vajermenas 
žiūri į vakarus“, - ir įžanginę eilutę kaipmat atsiminiau. 

Linktelėjau Keimenui, tas atsakė tuo pačiu. Pažvelgiau į auditoriją ir 
supratau, kad ją tiesiog užpildė žmonės. Visi angelai kybojo aukštai virš 
galvų, ir nūnai jie sklandė tamsoje. Tuo tarpu demonai buvo susisukę 
gūžtas mūsų smegeninėse. 

- Sveiki... - prabilau 1r atšokau nuo mikrofono, per kurį nugriaudė- 
jo mano balsas. Žiūrovai sukrizeno, bet garsas manęs nesupykdė - 
nors prieš minutę būčiau užsiutęs. Jie juokėsi geranoriškai. 

: Man pavyks. 

- Sveiki, - pakartojau. - Esu Edgaras Frimentlas. Spėju, kad labai 
įdomiai aš nepašnekėsiu. Kitame savo gyvenime užsiėmiau statybų ver- 
slu. Žinojau, jog šią sritį puikiai išmaniau, nes darbų netrūko. Dabar ta- 
pau paveikslus. Bet niekas man neaiškino, kaip sakyti viešas kalbas. 

Šįsyk žiūrovai prajuko laisviau ir nuoširdžiau. 

- Iš pradžių ketinau prisipažinti, kad neturiu nė menkiausio supra- 
timo, kaip čia atsidūriau. Tiesa ta, jog vis dėlto žinau. Na, ir puiku, nes 
tik tiek jums ir papasakosiu. Matot, apie meno istoriją arba teoriją aš nie- 
ko neišmanau. Ir nemoku teisingai vertinti meno kūrinių. Kai kurie iš 
jūsų turbūt pažįstate Merę Ajer. 

Klausytojai suprunkštė lyg būčiau pasitikslinęs: Kai kurie iš jūsų 
turbūt pažįstate Endį Vorholą? Paminėtoji dama apsidairė mažumėlę 
pakėlusi nosį, išsitiesusi it styga. | 

- Kai pirmą kartą atvežiau savo kūrinius į “Skoto" galeriją, ponia 
Ajer juos pamatė ir mane praminė Amerikos primityvų. Mažumėlę pyk- 
telėjau, nes kas rytą keičiu apatinius, o vakarais visada valausi dantis... 

Vėl nuskambėjo juokas. Staiga suvokiau, jog mano kojų nebekausto 
betono luitai. Užsimanęs galėjau sprukti, kur akys vedė, tačiau bėgti ne- 
benorėjau. Nejaučiau jokio poreikio. Visai įmanoma, kad paveikslai Žiū- 
rovams nė trupučio nepatiks, bet nieko tokio. Svarbiau kas kita: man an- 
tipatijos aplinkiniai nebekėlė. Tegul tie žmonės kikena, nepatenkinti švil- 
pia, pasibaisėję aikčioja (arba Žiovauja), jeigu jiems taip maga. Kai baigsis 
paskaita, grįšiu namo, atsistosiu prie molberto ir griebsiuos darbo. 

O jei kūriniai juos sužavės? Koks skirtumas, elgsiuos lygiai taip pat. 

- Bet jeigu ponia Ajer turėjo omenyje, kad užsiimu tuo, ko nesu- 
prantu ir ko nevalioju išreikšti žodžiais, nes niekas manęs nepamokė 
atitinkamų sąvokų, tuomet ji teisi. 

Keimenas linksėjo aiškiai patenkintas. Neįtikėtina, bet jo pavyzdžiu 
sekė ir Merė Ajer. 

- Taigi man belieka iškloti istoriją, kaip čia patekau - koks tiltas su- 
jungė kitą mano gyvenimą su dabartiniu. 

Psichologas be garso paplekšnojo mėsingais delnais, ir man dar 1a- 
biau pakilo ūpas. Džiaugiausi vien matydamas jį salėje. Sunku pasakyti, 
kaip būtų susiklostę įvykiai, jeigu Keimenas nebūtų prisistatęs į Geldbarto 
auditoriją, bet spėju, kad mucho feo, anot Vajermeno - labai bjauriai. 

- Privalau kalbėti paprastai, nes mano draugas Vajermenas tvirtina, 
esą mes visi linkę permaišyti praeities kortų malką, ir aš juo tikiu. Per 
daug išsiplėtęs pradėsi, hmmm... nežinau... gražbyliauti apie įsivaiz- 
duojamą praeitį? 

Nukreipęs akis žemyn pastebėjau, kad kinksėti galva ėmė ir Vajer- 
menas. 

- Taip, būtent įsivaizduojamą. Trumpai tariant, statybvietėje pate- 
kau į avariją. Labai rimtą. Ant pikapo, kuriame sėdėjau, užvirto kranas. 
Pritrėškė ir mane. Praradau dešiniąją ranką ir vos neatsisveikinau su 
gyvybe. Nutrūko mano santuoka. Nebenutuokiau, ką daryti. Dabar tai 
suprantu, bet anuomet težinojau, kad jaučiuosi itin prastai. Mano drau- 
gas, Ksanderis Keimenas, vieną dieną paklausė, ar man kas nors teikia 
džiaugsmą. Bet aš... 

Užsičiaupiau. Keimenas, ant pilvo užsivertęs pailgą dovanų dėžę, iš 
pirmos eilės mane varstė įdėmiu žvilgsniu. Prisiminiau tą dieną, kai jis 
atvažiavo prie Feileno ežero - apdriskusį psichologo lagaminėlį, šaltos 
rudenio šviesos juostas, įstrižai nudrikusias per svetainės grindis. Atmi- 
niau, kaip mąsčiau apie savižudybę ir tūkstančius link jos vedančių ke- 
lių: autostradų, plentų, nelygių, Dievo pamirštų vieškeliukų. 

Tyla užsitęsė, bet dėl to nebesijaudinau. Žiūrovai irgi nerodė nepa- 
sitenkinimo. Kas čia keisto, kad mano mintys nuklysdavo į lankas - 
juk aš menininkas. 

- Apie tuos dalykus, kurie suteiktų džiaugsmą vien tik man, seniai 
nebuvau galvojęs, - tariau. - Mąsčiau apie šeimos išlaikymą ir pradėjęs 
verslą stengiaus nenuvilti bendradarbių. Troškau sėkmės, siekdamas 
jos negailėjau jėgų. Iš esmės, dėl žmonių, kurie vylėsi, kad sužlugsiu. 
Bet paskui įvyko avarija. Viskas pasikeitė. Aš suvokiau... 

Mintyse paieškojau tinkamų žodžių, kone mėginau juos užčiuopti 
abejomis rankomis. Nors žiūrovai, aišku, tematė vieną. Ir galbūt paste- 
bėjo, kaip susegtoje rankovėje krustelėjo bigė. 

- „„kad neturiu jokių ypatingų pomėgių. Kalbant apie džiuginančius 
užsiėmimus... - patraukiau pečiais. - Savo draugui Keimenui atsakiau, 
kad piešdavau, ko nedariau labai seniai. Jis pasiūlė vėl pradėti. Paklau- 

sęs kodėl, išgirdau paaiškinimą, jog man reikia užtvarų, kurios apsau- 
gotų nuo nakties. Anuomet nesumojau, ką jis šneka, nes buvau pasime- 
tęs, sutrikęs, ir mane kamavo skausmas. Dabar suprantu geriau. Žmo- 
nės sako, esą naktis “užslenka", bet čia ji “kyla". Pakyla nuo įlankos, 
kai nusileidžia saulė. Kai išvydau tą vaizdą, pasijutau priblokštas. 

Beje, nuostabą kėlė ir mano paties iškalbingumas. Kol šnekėjau, de- 
šiniosios rankos niežulys nežnaibė. Iš jos tebuvo likęs strampas, slypin- 
tis smeigtuku susegtoje rankovėje. 

- Ar galėtumėte išjungti šviesą? Įskaitant ir prožektorių, nukreiptą 
į sceną? 

Prietaisų skydelį valdė Alisa, o ji laiko negaišo. Mane nutvieskęs 
švytėjimas mažne užgeso. Auditorija paskendo prieblandoje. 

- Įveikęs tiltą, skiriantį du mano gyvenimus, - pratęsiau, - pamačiau, 
kad grožis geba išsikeroti netikėčiausiose vietose. Mintis, be abejo, nėra 
labai originali. Veikiau banali, kaip... kaip saulėlydis Floridoje. Visgi tai 
tiesa, kuri verta dėmesio... jei tik atskleidžiama naujoviškai. Aš mėginau 
ją perteikti paveiksluose. Alisa, prašau parodyti pirmąją skaidrę. 

Man iš dešinės, didžiuliame, devynių pėdų pločio ir septynių pėdų 
aukščio ekrane nušvito trys gigantiškos, tarp rausvų kriauklelių vešan- 
čios rožės. Jos skendėjo prietemoje, nes augo po namu ir tūnojo šešėlyje. 
Aplinkiniai giliai įkvėpė, ir mano ausis pasiekęs garsas priminė trumpą, 
bet griausmingai šniokščiančio vėjo gūsį. Tada ir perpratau, kad grožį 
įžvelgė ne vien Vajermenas bei žmonės iš “Skoto" galerijos. Auditorija 
aiktelėjo kaip žiūrovai, kuriuos apstulbino visiškai netikėtas vaizdas. 

Staiga jie ėmė ploti. Aplodismentai tęsėsi ištisą minutę. Klausiausi 
ovacijų apsvaigęs, įsikibęs į kairįjį pakylos kraštą. 

Likusi pristatymo dalis užtruko daugmaž dvidešimt penkias minutes, 
bet iš jos nedaug ką pamenu. Vadovavau skaidrių parodai lyg sapnuoda- 
mas. Vis laukiau, kol atsipeikėsiu ligoninės lovoje, sukaitęs ir užvaldytas 
skausmo, tariausi tuoj išgirsiąs morfijaus reikalaujantį savo riksmą. 


Pojūtis, kad sapnuoju, neišblėso ir po paskaitos, “Skoto" galerijoje 
surengtame priėmime. Vos spėjau ištuštinti pirmąją šampano taurę (di- 
desnę už antpirštį, bet ne per daug), kai man į delną įbruko antrą. Mano 
garbei tostus skelbė nepažįstami žmonės. Aplink skambėjo pritarimo 
šūksniai, ir net pasigirdo: “Maestro!"* Akimis ieškojau naujųjų savo 
draugų, bet niekur jų nemačiau. 

Jei atvirai, įdėmiai pasižvalgyti neturėjau progos. Sveikinimai liejosi 
kaip iš gausybės rago, gyrė ir mano kalbą, ir skaidres. Visa laimė, kad 
neteko klausyti nuodugnios tapymo technikos, kuria naudojausi, kriti- 
kos, nes visi paveikslai (kartu su keliais pieštais eskizais) glūdėjo 

dviejose užrakintose galerijos salėse. Be to, kaip man paaiškėjo, jei esi 
vienarankis ir nenori būti sutraiškytas per savo priėmimą, vieninteliame 
delne privalai visuomet gniaužti kumpio suktinuką su krevečių įdaru. 

Priėjusi Merė Ajer pasiteiravo, ar nepersigalvojau duoti interviu. 

- Ne, žinoma, - atsakiau. - Tik neįsivaizduoju, ką dar galėčiau pri- 
dėti, Manau, viską išdėsčiau šį vakarą. 

- O, mes ką nors sumąstysime, - užtikrino ji ir... kad mane kur 
skradžiai, jeigu nemirktelėjo iš už šešto dešimtmečio stiliaus, įkypų aki- 
nių, podraug atiduodama šampano taurelę vienam iš padavėjų, kurie 
šmaižė tarp svečių. - Susitiksim poryt. A bientot, monsieur.* 

- Būtinai. - užtikrinau ir vos susivaldžiau nepasiūlęs palaukti, kol 
užsimaukšlinsiuų Manė beretę, jeigu jai knieti šnekėti prancūziškai. Merė 
nubraukė šalin, pakštelėjo Darijui į skruostą ir pranyko kvapnioje kovo 
naktyje. 

Pastebėjau mano kryptimi žygiuojantį Džeką, kuris pakeliui prigrie- 
bė dvi šampano taures. Jam draugiją palaikė Chuanita, namų tvarkytoja, 
pasipuošusi dailiu ir elegantiškų rožinių kostiumėliu. Krevečių ji paraga- 
vo, bet šampano atsisakė, todėl Džekas ištiesė taurelę man. Ciupau ją 
nurijęs paskutinį užkandžio kąsnį, ir mudu susidaužėme stiklais. 

- Sveikinu, šefe. Kaip reikiant juos sukrėtėte. 

- Ačiū, Džekai. Tavo kritika bent jau suprantama. - Susiverčiau 
šampaną į gerklę (taurę ištuštinau vienu gurkšniu) ir atsigręžiau į Chu- 
anitą. - Jūs atrodote pasakiškai. 

- Gracias, pone Edgarai. - Ji apsidairė. - Tie paveikslai gražūs, bet 
jūsiškiai geresni. 

- Dėkui. 

Vaikinas jai įteikė dar vieną krevetę, pamautą ant smeigtuko. 

- Mes trumpam pasitrauksime į šalį? 

- Be abejo. 

Džekas mane nusivedė prie spalvingos Geršteino skulptūros. 

- Ponas Keimenas klausė Vajermeno, ar galėtų paskaityti žurnaliu- 
kus, kai visi išsiskirstys. 

- Tikrai? - truputį sunerimau. - Kodėl? 

- Na, jis skrido į Floridą didžiąją dalį dienos. Sakė nelabai sutariąs 
laiką kai kur nebuvo, todėl dabar norėtų atsikratyti našta. 

Nusikvatojau. Ir pasijutau sujaudintas. Tokių apimčių žmogui, kaip 
Keimenas, nelengva keliauti viešuoju transportu... ir dabar, geriau pa- 
galvojus, akivaizdu, kad įsitaisyti ankštoje, lėktuve įrengtoje tualeto ka- 
binoje jam nebūtų jokių šansų. Stypsant nusičiurkšti? Galbūt. Vargais 
negalais. Bet atsisėsti? Jis paprasčiausiai ten netilptų. 


*Iki greito, mesjė. (pranc.) 

- Vajermenas pamanė, kad ponui Keimenui derėtų suteikti malonu- 
mą. Sakė, kad suprasite, ką jis turi omenyje. 

- Suprantu, - atsakiau ir mostu pakviečiau Chuanitą, kuri, stovėda- 
ma kultūros maitvanagių sraute, apsirengusi savo gražiausiais (ko gero) 
drabužiais, atrodė labai vieniša. Aš ją apkabinau, ir moteris nusišypsojo. 
Kai pagaliau įtikinau paimti šampano taurę (matyt, žodį pegueno, reiš- 
kiantį “mažas"' ištariau ne visai teisingai, nes ji sukikeno), akiratyje išdy- 
go Vajermenas ir Keimenas, tebelaikantis dovanų dėžutę. Išvydęs mane 
pastarasis nušvito, ir jo išraiška pradžiugino labiau nei kelios aplodis- 
mentų salvės ar net stovint sukeltos ovacijos. 

Nuo padėklo, kurį nešė pro šalį kulniuojantis padavėjas, stvėriau 
taurelę ir prasibrovęs pro minią įteikiau ją Keimenui. Tada viena ranka 
kaip įmanydamas pabandžiau jį apkabinti. Psichologas savo ruožtu ap- 
glėbė mane - su tokia jėga, kad protestuodami suspigo trapūs mano 
šonkauliai. 

- Edgarai, atrodai nuostabiai. Aš taip džiaugiuosi. Dievas yra geras, 
bičiuli, Dievas yra geras. | 

- Tą patį galėčiau pasakyti apie tave, - tarstelėjau. - Kaip išvis atsidū- 
rei Sarasotoje? Pakvietė Vajermenas? - atsisukau į compadre, * su kuriuo 
mėgaudavausi. dryžuoto skėčio pavėsiu. - Čia tavo darbas, ar ne? Tu su- 
sisiekei su Keimenu ir jo paprašei tapti paslaptinguoju lekcijos svečiu. 

Vajermenas įniko kratyti galvą. 

- Aš paskambinau Pemai. Mane apėmė panika, muchacho, nes ma- 
čiau, jog dėl pristatymo kraustaisi iš proto. Ji užsiminė, esą po avarijos 
visada klausydavaisi daktaro Keimeno, net ir tuomet, kai nekreipdavai 
dėmesio, ką sako kiti. Taigi skambtelėjau ir jam. Tikrai nemaniau, kad, 
taip netikėtai pranešus apie paskaitą, jis sutiks atvykti. Vis dėlto... atvyko. 

- Negana to, atvežiau dovaną nuo dukrų, - įsiterpė Keimenas ir at- 
kišo dėžę. - Bet tau reikės pasitenkinti tuo, ką radau savo namuose, nes 
lakstyti po parduotuves nebuvo laiko. Bijau, kad nenusiviltum. 

Ūmai susigaudžiau, ką aptiksiu pakuotėje, ir man perdžiūvo burna. 
Visgi įspraudžiau dėžutę tarp bigės ir šono, nutraukiau juostelę ir nuplė- 
šiau popierių. Nė nepajutau, kaip Chuanita perėmė šiukšles. Kartotininė 
dėžė priminė vaiko karstą. Nieko stebėtino. Kas dar čia galėjo būti? Ant 
dangtelio puikavosi spausdintas užrašas: PAGAMINTA DOMINIKOS 
RESPUBLIKOJE. 

- Šaunu, daktarėli, - tarė Vajermenas. 

- Deja, man tikrai pritrūko laiko sumąstyti ką nors geresnio, - atsa- 
kė Keimenas. 

Jų balsai tarytum sklido iš tolumos. Chuanita nukėlė dangtį. Be- 
rods, jį paėmė Džekas. Ir į mane pažvelgė Reba, šįkart ne mėlyna, o 

rožinė, bet taip pat taškuota suknele, juodais blizgančiais sandalais, ne- 
gyvais raudonais plaukais ir žydromis akimis, kuriose atsispindėjo nu- 
oskauda: U-i-i-i, tu, bjaurybe! Aš tiek laiko čia pralindėjau! 

Pasigirdo Keimeno balsas, vis dar tolybėse. 

- Lėlę pasiūlė padovanoti Ilzė. Ji man paskambino, kai telefonu 
šnektelėjo su seserimi. 

Na, žinoma, Ilzė. Mano ausų būgnelius kuteno nenutrūkstantis 
murmesys, panašus į garsą, kurį po Didžiuoju Rožinuku išgauna 
kriauklelės. Veidą tebekaustė šypsena, sakanti “Vaje, kaip žavu“, bet jei 
į mane kas būtų bedęs pirštu, veikiausiai būčiau surikęs: Juk Ilzė lan- 
kėsi Dumoje Ky! Ir važiavo keliu, nusidriekusiu palei El Palacio! 

Nors Keimenas nestokojo išminties, vargu ar jis pajuto mano sąmy- 
šį - antra vertus, psichologas keliavo visą dieną, ir jo pastabumą prislo- 
pino nuovargis. Užtat Vajermenas į mane stebeilijosi nežymiai pakrei- 
pęs galvą ir suraukęs antakius. Kertu lažybų, jog per visą mūsų pažin- 
ties laikotarpį mane perkando daug geriau negu daktaras Keimenas. 

- Ji žinojo, kad vieną lėlę jau esi gavęs, - dudeno psichologas. - 
Nusprendė, jog pora primins abi dukteris, ir Melinda tam pritarė. Aišku 
aš teturiu Liuses... 

- Liuses? - nustebo Vajermenas iš dėžės išgriebdamas lėlę rausvo- 
mis, skudurinėmis, nukarusiomis kojomis ir plokščiomis, nieko nere- 
ginčiomis akimis. 

- Jos atrodo kaip Liusė Rikardo, tiesa? Duodu jas kai kuriems pa- 
cientams, kurie lėles pavadina savaip. Edgarai, koks taviškės vardas? 

Kelioms sekundėms smegenis sustingdė žvarba, anksčiau neduo- 
davusi man ramybės, ir aš pagalvojau: Ronda, Robina, Reičelė, sėsk 
ant sūnėno, sėsk ant tetos, sėsk ant prakeikto DĖDĖS. Staiga sąmonę 
pervėrė dar viena mintis: Ji buvo RAUDONA. 

- Reba, - atsakiau. - Kaip kantri dainininkės. 

- Tu ją išsaugojai? - pasiteiravo Keimenas. - Pasak Ilzės, turi iki šiol. 

- O, taip, - patvirtinau ir atsiminiau Vajermeną, pasakojusį apie 
“Aukso puodo" loteriją, minėjusį, kaip užsimerkęs gali išgirsti rutuliukus 
su numeriais, krentančius į savo vietas: spragt, spragt, spragt. Regis, 
tą garsą užfiksavau dabar. Kai užbaigiau paveikslą “Vajermenas žiūri į 
vakarus“, į namus užsuko viešnios, pora mažylių, ieškančių prieglobs- 
čio, kuriame galėtų pasislėpti nuo audros. Nuskendusios Elizabetos se- 
serys, Tesė ir Lora Ystleik. Didžiajame Rožinuke vėl teks matytis su 
dvynukėmis. Ir kodėl? 

Nes kažkas pabandė ištiesti nagus į šiaurinius kraštus. Ir tuo pat 
metu pametėjo mintį mano dukrai. Štai dar vienas spragtelėjimas, bylo- 
jantis apie iškritusį kamuoliuką. 

- Edgarai, muchacho, ar tu gerai jautiesi? - paklausė Vajermenas. 

- Taip. - Nusišypsojęs grįžau į ryškiaspalvę tikrovę. Prisiverčiau 
paimti lėlę iš Chuanitos, kuri į ją Žiopsojo suglumusi. Judesys pareika- 
lavo nemažai jėgų, bet su juo susidorojau. - Ačiū, daktare Keimenai. 
Ksanderi. 

Jis pagūžčiojo ir skėstelėjo rankomis. 

- Dėkok dukroms, ypač Ilzei. 

- Taip ir padarysiu. Na, šampanu vaišinsimės? 

Gėrimo niekas neatsisakė. Nuleidau lėlę į dėžę ir sau prisiekiau du 
dalykus. Pirma, nė viena iš dukrų nesužinos, kaip stipriai nelemtas žais- 
las mane išgąsdino. Antra, abi seserys - gyvosios seserys - niekada ne- 
silankys Dumoje Ky vienu metu. Jei tik įstengsiu tam sutrukdyti. 

Šitą pažadą ištęsėjau. 


KITOKIA FLORIDA 


- Gerai, Edgarai, mes beveik baigėme. 

Matyt, Merė kažką įžiūrėjo mano veide, nes nusijuokė. 

- Nejau buvo taip baisu? 

- Ne. - Sakiau tiesą, nors kai kurie jos klausimai apie tapymo tech- 
niką privertė pasijusti nejaukiai. Viskas labai paprasta: aš žvelgiu į ob- 
jektą ir drobę užteplioju dažais. Štai mano metodas. O įtaka? Ką galiu 
pasakyti. Šviesa. Esmė slypėjo šviesoje - ir tų paveikslų, į kuriuos mė- 
gau žiūrėti, ir tų, kuriuos patiko tapyti, atvejais. Mane žavėjo, kaip iš 
elementarių, bent išoriškai, dalykų stengiasi išsigauti kažkas gilaus. Ta- 
čiau tokie išvedžiojimai nė iš tolo nepriminė akademiškų aiškinimų. Man 
asmeniškai jie skambėjo paikai. 

- Gerai, - tarė ji. - Paskutinis klausimus. Kiek iš viso yra jūsų darbų? 

Mes sėdėjome mansardoje įrengtame Merės Ajer bute, Deiviso sa- 
lose, prašmatniame Tampos anklave, kuris atrodė, kaip pasaulinė art de- 
ko stiliaus sostinė. Vienoje erdvios, beveik tuščios svetainės dalyje sto- 
vėjo kušetė, kitoje - dvi kėdės aukštomis atkaltėmis. Rytinę, aušros pa- 
prastai nutvieskiamą sieną puošė didžiulis Deivido Hoknio paveikslas. 
Mudu su Mere sėdėjome priešinguose sofutės galuose. Ant kelių ji lai- 
kė spiralinį bloknotą. Šalia, ant ranktūrio, kėpsojo peleninė. Tarp mūsų 
gulėjo masyvus, sidabrinis, juostinis “Volensak" magnetofonas. Nors 
pagamintas prieš penkiasdešimt metų, senukas iki šiol rites suko be gar- 
so. Vokiečių gamyba, ką čia bepridursi. 

Šiandieną prie kosmetikos Merė nesilietė, tik blizgančiu kremu pa- 
sidažė lūpas. Atsainiai surišti plaukai baudėsi išsisklaidyti, dėl ko jie at- 
rodė elegantiškai ir tuo pat metu nevalyvai. Ji dūmijo “Ingliš Ovals“ 

cigaretes, iš “Voterford" stikliuko gurkšnojo, iš pažiūros, neskiestą vis- 
kį (pasiūlė man išgerti ir, regis, nusivylė, kai pasirinkau vandens bute- 
liuką). Vilkėjo medvilnines, laisvas, pagal užsakymą siūtas kelnes. Vei- 
das buvo pagyvenęs, gyvenimo nepagailėtas, bet seksualus. Geriausi 
jos laikai liko tolimoje praeityje, septinto dešimtmečio pabaigoje, kai ki- 
no teatruose rodė “Bonę ir Klaidą“, tačiau akys, nors ir raukšlėtais 
kampučiais, nepadažytais, rievėtais vokais, vis vien atimdavo žadą. To- 
kias akis turėjo Sofija Loren. 

- Selbio bibliotekoje parodėte dvidešimt dvi skaidres. Jas sudarė de- 
vyni eskizai - labai įdomūs, bet nedidukai, - ir vienuolika paveikslų, nes 
tris skaidres skyrėte drobei “Vajermenas žiūri į vakarus". Du kartus fo- 
tografuota stambiu planu ir vieną sykį plačiakampiu objektyvu. Kiek 
dar turite kūrinių? Kiek jų eksponuosite “Skote" kitą mėnesį? 

- Na, tiksliai nežinau, - atsakiau. - Juk tapau nesustodamas. Bet 
man rodos, šiuo metu suskaičiuočiau... dar dvidešimt. 

- Dvidešimt, - tyliu, bejausmiu balsų pakartojo ji. - Dar dvidešimt. 

Kažkodėl regėdamas jos išraišką jaučiausi nesmagiai. Pasimuisčiau, 
ir kušetė sugirgždėjo. 

- Jei tiksliau, dvidešimt vieną. - Žinoma, tam tikrų paveikslų nepri- 
dėjau. Pavyzdžiui “Draugų ir privalumų". Arba kito, kurį retsykiais va- 
dindavau “Ledinukas Braunas uždūsta"'. Ir pieštukų pabraižytos figūros 
raudonu apsiaustu. 

- Taigi. Iš viso, virš trisdešimties. 

Mintyse sudėjęs paveikslus vėl pasimuisčiau. 

- Berods. 

- Iš veido matau, kad neįsivaizduojate, kokią nuostabą kelia šitas 
skaičius. - Ji pakilo, į šiukšliadėžę išvertė peleninės turinį ir susikišusi 
rankas į brangių kelnių kišenes nukreipė žvilgsnį į Hoknio kūrinį, vaiz- 
duojantį kubo formos namą bei mėlyną plaukymo baseiną. Greta van- 
dens stovėjo subrendusi krūtinga paauglė juodu vientisu maudymosi 
kostiumėliu, ilgomis įdegusiomis kojomis ir tamsiais plaukais. Akis ji 
slėpė po akiniais, kurių tamsiuose stikluose atsispindėjo po saulutę. 

- Cia originalas? - pasiteiravau. 

- O, taip, - neatsigręždama patvirtino ji. - Kaip ir mergina maudy- 
mosi kostiumėlių. Merė Ajer, maždaug 1962-ieji. Mažulė iš Tampos. - 
Pašnekovė mane apdovanojo ugningu žvilgsniu. - Išjunkite magnetofo- 
ną. Interviu baigtas. 

Įvykdžiau prašymą. 

- Paklausykite manęs, Edgarai. 

- Mielai. 

- Kai kurie menininkai ištisus mėnesius triūsia prie vieno paveikslo, 
kuris savo kokybe perpus nusileidžia jūsiškiams. Aišku, dauguma rytais 

gaivelėjasi po vakarykščių išgertuvių. Bet jūs... jūs darbuojatės lyg prie 
konvejerio. Kaip Žurnalų iliustratorius arba... na, nežinau... komiksų 
dailininkas! 

- Na, man nuo vaikystės kalė, kad žmonės privalo dirbti iš peties, ir 
visiškai nesvarbu, kuo jie užsiima. Įkūręs savo bendrovę plušėdavau iki 
vėlumos, nes kiekvienas iš mūsų sau esame griežčiausias viršininkas. 

Ji linktelėjo. 

- Su tuo sutiktų ne visi, bet jūs sakote gryną tiesą. 

- Šią, hmm, darbo etiką perkėliau į salą. Ir jaučiuosi neblogai. Po 
velnių, netgi puikiai. Įsijungiu radiją... tarsi panyru į transą... ir tapau... 
- sumykiau išrausdamas. - Aš nebandau sumušti greičio rekordo, nieko 
panašaus... 

- Žinau, - atsiliepė Merė. - Įterpinius darote? 

- Ką tokius? - įterpinių sąvoka man asocijavosi su rašymu, ir aš 
nenumaniau, ką ji reiškė dailės kontekste. 

- Tiek to. “Vajermenas žiūri į vakarus" tiesiog pritrenkiantis - akis 
prikausto tos smegenys, - bet kaip jūs pavaizdavote bruožus? 

- Porą kartų nufotografavau veidą. 

- Suprantama, branguti, bet kaip atvaizdavote bruožus, kai pasiruo- 
šėte tapyti portretą? 

- Aš... hmm, na... 

- Naudojotės trečiosios akies taisykle? 

- Kuo? Niekuomet apie ją negirdėjau. 

Merė švelniai nusišypsojo. 

- Siekdami teisingai išdėstyti subjekto akis, dailininkai dažnai min- 
tyse regi trečiąją ar net įterpia tarp tikrų dviejų. O kaipgi burna? Ją cen- 
travote pagal ausis? 

- Ne... aš nežinau, kaip tai daryti. - Dabar jaučiau, kad raudonis iš- 
mušė visą mano kūną. 

- Atsipalaiduokite. Aš jūsų neraginu vadovautis sumautomis meno 
mokyklos taisyklėmis, kurias taip įspūdingai sulaužėte. Bet... - moteris 
palingavo galva. - Trisdešimt paveikslų nuo lapkričio? Ne, laiko sugai- 
šote dar mažiau, nes tapyti pradėjote ne iš karto. 

- Visų pirma turėjau apsirūpinti dailės reikmenimis, - paaiškinau. 
Merė pratrūko juoku, užsibaigusiu kosulio priepuoliu, kurį ji numalšino 
viskio gurkšniu. 

- Po avarijos, per kurią jūsų vos mirtinai nesutraiškė, per tris mė- 
nesius sukūrėte trisdešimt paveikslų, - tarstelėjo atgavusi žadą. - Gal 
man irgi reikėtų pasiieškoti krano? 

- Patikėkit, jūs to nenorėtumėte, - Atsistojęs žengiau prie lango, 
nudūriau akis į Adalijos gatvę. - Turiu pripažinti, kad įsikūrėte šaunioje 
vietelėje. 

Ji priartėjo prie manęs, ir mudu abu įsispiginome laukan. Kitapus 
kelio, lauko kavinę ir iš viršaus matomą septynių aukštų pastatą, rodės, 
atskraidino tiesiai iš Naujojo Orleano. Arba Paryžiaus. Šaligatviu žings- 
niavo moteris, kramsnojanti ilgo batono kampą; raudono jos sijono ap- 
vadus plaikstė vėjelis. Netoliese gitara kažkas brazgino dvylikos taktų 
bliuzą, ir mano ausis pasiekė kiekviena nata. 

- Sakykit, Edgarai, į šitą vaizdą jūs žiūrite menininko ar statybinin- 
ko akimis? 

- Ir taip, ir anaip, - atsakiau. 

Merė prajuko. 

- Aišku. Deiviso salos visiškai nenatūralios - Deivo Deiviso, Flori- 
dos Didžiojo Getsbio, proto vaisius. Ką nors apie jį girdėjote? 

Krestelėjau galva. 

- Matot, kokia trumpalaikė yra šlovė. Per audringą trečią dešimt- 
metį Saulėtoje pakrantėje Deivisas prilygo dievui. 

Ji pamojo ranka į gatvių pynę; ant kaulėto riešo sužvangėjo apy- 
rankės. Netoliese antrą valandą išmušė bažnyčios varpas. 

- Ties Hilsboro upės Žiotimis jis nusausino pelkynus, Tampos valdy- 
tojus įkalbėjo čia perkelti ligoninę ir radijo stotį. Anais laikais, kai radijas 
visiems rūpėjo labiau negu sveikatos apsauga. Pastatė keistą ir nuostabų 
apartamentų kompleksą, nors anuomet “apartamentų komplekso" sąvo- 
ka nė neegzistavo. Jo pastangomis, aplinkui iškilo viešbučiai ir prašmat- 
nūs naktiniai klubai. Deivisas švaistėsi pinigais, vedė gražuolių konkurso 
nugalėtoją, išsiskyrė, vėl su ja susituokė. Sukaupė milijonus tada, kai do- 
leris buvo vertas nūdienos dvylikos. Vienas geriausių jo draugų gyveno 
Dumoje Ky. Džonas Ystleikas. Pavardė pažįstama? 

- Taip. Esu bendravęs su jo dukra. Ją globoja mano draugas Vajer- 
menas. 

Merė prisidegė naują cigaretę. 

- Tiek Deivas, tiek Džonas tapo turtingais lyg Krezas, - pirmajam 
šlamančius krovė spekuliacijos žemėmis ir pastatais, antrajam priklausė 
gamyklos, - bet Deivisas mėgo puikuotis kaip povas, o Ystleikas primi- 
nė pilką pelytę. Jo laimei... manau, jūs žinote, kas nutinka povams? 

- Jų uodegas išpešioja? 

Moteris įtraukė dūmą giliai į plaučius, išpūtė jį pro šnerves ir į ma- 
ne dūrė pirštais, kuriais spaudė cigaretę. 

- Teisingai, sere. 1925-aisiais Floridos žemės krizė užgriuvo vals- 
tiją tarytum plyta, nukritusi ant muilo burbulo. Deivas Deivisas inves- 
tavo praktiškai į viską, ką regite pro langą. - Merė mostelėjo į vingiuo- 
tas gatveles bei rožinius statinius. - 1926-aisiais įvairios, kadaise sėk- 
mingai verslą vysčiusios kompanijos jam buvo skolingos keturis mili- 
jonus, bet Deivisas atgavo apytikriai trisdešimt tūkstančių. 

Man jau ilgą laiką neteko joti ant tigro sprando - taip tėvas kalbėda- 
vo apie žmones, kurie įsiskolinę iki ausų turėdavo maustyti kreditorius 
ir kūrybiškai pakoreguoti finansines ataskaitas, - bet net ir sunkiaisiais, 
vargingiausiais laikais, kai “Frimentlo" bendrovė ką tik įsikūrė, aš nie- 
kada nesvyravau ant bedugnės krašto. Užjaučiau Deivą Deivisą, nors 
jis ir seniai gulėjo kapuose. 

- Kelias savo skolas jis sugebėjo padengti? Ar išvis įstengė? 

- Iš pradžių. Juk kiti šalies regionai klestėjo. 

- Jūs daug apie tai žinote. 

- Edgarai, Saulėtosios pakrantės menui aš jaučiu aistringą potraukį. 
Saulėtosios pakrantės istorija tiesiog domiuosi. 

- Supratau. Vadinas, žemės krizę Deivisas ištvėrė. 

- Kurį laiką. Pirmuosius praradimus, jei neklystu, jam pavyko kom- 
pensuoti, biržoje pardavus akcijas, kurių vertė tuo metu buvo dirbtinai 
keliama. Deivui padėjo draugas. 

- Ystleikas? 

- Taip, Džonas Ystleikas tapo tikru angelu-gelbėtoju, jau nemint to, 
jog Dumoje Ky, kaip spėju, retsykiais slėpdavo Deivui priklausančius 
kontrabandinius svaigalus. 

- Iš tikrųjų? 

- Aš sakiau “kaip spėju". Mes kalbame apie kitus laikus ir kitokią 
Floridą. Čia pagyvenus galima prisiklausyti spalvingiausių istorijų apie 
alkoholio kontrabandą prohibicijos epochoje. Iki 26-ųjų Velykų Deivi- 
sas būtų subankrutavęs - jam nebūtų padėjusi ir prekyba namine, - jei 
ne Džonas Ystleikas. Su plevėsomis pastarąjį niekas nesiejo, po nakti- 
nius klubus ir viešnamius, kaip Deivisas su bičiuliais, jis nesilankė. Bet 
nuo 23-ųjų našlavo, ir, aš manau, jog senasis Deivas kartkartėmis, kai 
draugas pasijusdavo vienišas, surasdavo jam kokią panelę. Bet iki 26- 
ųjų vasaros Deiviso skolos taip išsaugo, kad nuo jų išsisukti nepagelbėjo 
net senos pažintys. 

- Ir vieną tamsią naktį jis pranyko. 

- Aha, bet ne šviečiant mėnesienai. Tai ne Deiviso stilius. 1926-ųjų 
spalį, likus mažiau nei mėnesiui iki uragano Esteros, nusiaubusios viso jo 
gyvenimo darbą, Deivas išplaukė į Europą kartu su asmens sargybiniu ir 
nauja mergužėle, viena iš gražuolių, kurias savo komedijose mėgo fil- 
muoti Markas Senetas. Kartu su apsauginiu ji nusigavo į margąjį Paryžių, 
bet Deivas Deivisas Prancūzijos nepasiekė. Jis be pėdsakų dingo jūroje. 

- Jūs man pasakojate tikrą istoriją? 

Ji pakėlė ranką atiduodama pagarbą kaip skautė - prie įvaizdžio šiek 
tiek nesiderino tarp pirštų smilkstanti cigaretę. 

- Prisiekiu. 26-ųjų lapkritį surengė atminimo pamaldas, štai toje vie- 

toje. - Ji mostelėjo ten, kur tarp dviejų ryškiai rožinių art deko stiliaus 
pastatų mirgėjo įlanka. - Apeigose dalyvavo mažiausiai keturi šimtai 
žmonių, ir, kiek suprantu, daugumą jų sudarė stručio plunksnas dievi- 
nančios, ne itin geros reputacijos mergikės. Žodį tarė ir Džonas Ystlei- 
kas. Į vandenį jis įmetė tropinių gėlių vainiką. 

Ji atsiduso, savo kvapu pakutendama mano šnerves. Nekilo jokių 
abejonių, jog šioji dama puikiai toleruodavo alkoholį; lygiai taip pat buvo 
akivaizdu, kad šiandieną ji gerokai įkauš, o gal visiškai nusigers. 

- Ysleikas, aišku, liūdėjo dėl draugo netekties, - pratęsė Merė, - bet, 
manau, džiaugėsi išgyvenęs uraganą Esterą. Kaip ir visi kiti. Jis nė ne- 
įsivaizdavo, kad beveik po pusmečio į jūrą vėl svaidys vainikus. Pra- 
dingo net dvi jo dukros. Arba trys, jei priskaičiuotume vyriausiąją. Toji 
paspruko į Atlantą. Kartu su brigadininku iš tėčio fabriko, jeigu manęs 
neapgauna atmintis. Nors vargu ar jos pabėgimą galima lyginti su poros 
mergaičių žūtimi įlankoje. Viešpatie, kaip siaubingai Ystleikas turėjo 
jaustis. 

- “JOS PRAPUOLĖ", - tariau prisiminęs Vajermeno cituotą antraštę. 

Ji mane pervėrė svarbiu žvilgsniu. 

- Kaip matau, informacijos jūs ieškojote. 

- Ne aš, o Vajermenas. Smalsavo, kokiam žmogui dirba. Nemanau, 
kad žino apie ryšius su tuo Deivu Deivisu. 

Merės veide nušvito mąsli išraiška. 

- Įdomu, kiek prisimena pati Elizabeta? 

- Paskutiniu metu nė neatmena savo vardo, - pastebėjau. 

Ji vėl dirstelėjo į mane, nusigręžė nuo lango, susirado peleninę ir 
užgesino cigaretę. 

- Alzheimerio liga? Girdėjau gandus. 

- Taip. 

- Velniškai apmaudu. Šiurpiausias Deivo Deiviso istorijos smul- 
kmenas sužinojau iš jos. Geresniais laikais. Užsukusi į Dumą Ky, su Eli- 
zabeta pasimatydavau visada. Ir ėmiau interviu iš daugumos menininkų, 
gyvenusių Lašišos Kyšulyje. Tik jūs namą praminėte kitaip, ar ne? 

- Didžiuoju Rožinuku. 

Ji nusišypsojo. 

- Taip ir galvojau, kad pavadinimas skambės žavingai. 

- Kiek gi menininkų čia buvo apsistoję? 

- Gausybė. Jie atvykdavo skaityti paskaitų Sarasotoje arba Veneci- 
joje, gal truputį patapyti - nors įsikūrę Lašišos Kyšulyje dirbdavo itin re- 
tai. Didžiuma Elizabetos svečių į viešnagę Dumoje Ky, paprastai, žiūrėjo 
kaip į nemokamas atostogas. 

- Ji parūpindavo būstą veltui? 

- O taip, - atsakė Merė ir gan ironiškai išsišiepė. - Sarasotos menų 
taryba sumokėdavo už paskaitas, o Elizabeta dažniausiai leisdavo dykai 
apsigyventi Didžiajame Rožinuke, anksčiau žinomam, kaip Lašišos Ky- 
šulys. Bet jums toks sandėris neiškliuvo, tiesa? Na, gal pasiseks kitą 
kartą. Juolab kad jūs čia darbuojatės. Galėčiau išvardinti pustuzinį dai- 
lininkų, kurie mėgavosi jūsų buveinės patogumais ir nė nesudrėkino tep- 
tuko. - Merė nužygiavo prie kušetės, pakėlė stikliuką ir iš jo sriūbtelėjo. 
Ne, veikiau nurijo didelį gurkšnį. 

- Elizabeta turi eskizą, kurį Didžiajame Rožinuke nupiešė Dali, - ta- 
riau. - Pats jį mačiau. 

Jos akys sužvilgo. 

- O, taip, Dali. Jam nepaprastai patiko gyventi Dumoje Ky, bet net 
ir Dali ten ilgai neužsibuvo... nors prieš išvažiuodamas tas kalės vaikas 
bandė man pažnaibyti sėdimąją. Ar žinote, ką Elizabeta pasakė, kai jis 
su mumis atsisveikino? 

Papurčiau galvą. Nežinojau, suprantama, bet norėjau išgirsti. 

- Anot jos, Dali pareiškė, esą jam čia “pernelyg prabangu". Ar jūs, 
Edgarai, tam pritartumėte? 

Nusišypsojau. 

- Kaip manote, kodėl Didįjį Rožinuką Elizabeta pavertė menininkų 
prieglobsčiu? Ar ji visada globojo menus? 

Merė akivaizdžiai nustebo. 

- Jūsų draugas nieko nepasakojo? Na, gal to nežino... Pasak vieti- 
nės legendos, kitados Elizabeta pati garsėjo, kaip dailininkė. 

- Ką reiškia “pasak vietinės legendos“? 

- Sklando gandai - mano nuomone, grynas mitas, - kad ji buvo 
vunderkindė. Ankstyvoje vaikystėje nuostabiai piešė, bet vėliau liovėsi. 

- Ar šia tema su ja kalbėjotės? 

- Be abejo, kvailuti. Toks mano darbas - kalbėtis su žmonėmis. - 
Nūnai Merė mažumėlę svyravo, Sofijos Loren akys pasruvo krauju. 

- Ir ką Elizabeta sakė? 

- Neva istorija laužta iš piršto. Ir pridūrė: “Tapo žmonės, kurie su- 
geba. Negalintys to daryti, kaip mudvi, Mere, juos remia." 

- Skamba įtikinamai. 

- Taip, ir man. - Ji dar sykį gurkštelėjo iš stikliuko. - Bėda ta, kad 
Elizabetos žodžiais aš nepatikėjau. 

- Kodėl? 

- Pati nenumanau. Nuojauta tvirtino ką kitą. Kartą istoriją išklojau 
senai draugei Egei Vinterborn, Tampos “Tribune"' rašiusiai “Patarimų 
beviltiškai įsimylėjusiems" skiltyje. Maždaug tuo metu, kai Saulėtąją 
pakrantę savo pasirodymu malonėjo pradžiuginti Salvadoras Dali. Gal- 

būt 1980-aisiais. Sėdėjome kažkokiame bare - anais laikais iš jų praktiš- 
kai neišlįsdavome, - ir pokalbis nukrypo į legendų sukūrimą. Kaip pa- 
vyzdį, paminėjau Elizabetą, kuri kūdikystėje atseit turėjo Rembranto ta- 
lentą, bet Egė - seniai amžinatilsį, tesiilsi jos siela ramybėje, - man pa- 
prieštaravo. Užtikrino, kad šitoje “legendoje" slypi tiesa, bent jau iš da- 
lies, nes istoriją ji skaitė kažkokiame laikraštyje. 

- Ar jos žodžius patikrinote? 

- Suprantama. Aš aprašau ne viską, ką žinau... - Merė man mirkte- 
lėjo, - bet mėgstu žinoti viską. 

- Ką išsiaiškinote? 

- Nieko. Jokios informacijos neradau nei “Tribune", nei Sarasotos 
ar Venecijos laikraščiuose. Gal tie gandai išties tebuvo legenda. Po vel- 
nių, nenustebčiau jei žmonės pribūrė ir apie Deivo Deiviso viskį, kurį 
jos tėvas saugojo Dumoje Ky. Bet... dėl Egės Vinterborn atminties man 
abejonių nekyla. O Elizabeta, kai jos pakamantinėjau, nutaisė išraišką... 

- Kokią? 

- Sakančią “aš tau nieko neatskleisiu"'. Bet nuo tų laikų nutekėjo 
daug svaigalų. Ir vargu ar dabar Elizabetą prašnekintumėte. Jeigu jos 
būklė tikrai tokia prasta, kaip minėjote. 

- Visai įmanoma, kad ji dar atsigaus. Pasak Vajermeno, taip jau bu- 
vo nutikę anksčiau. 

- Tikėkimės. Ją galima vadinti tikra retenybe. Floridoje apstu senų 
žmonių - mūsų valstiją ne veltui praminė Dievo laukiamuoju, - bet retas 
iš jų Čia gyvena nuo gimimo. Saulėtoji pakrantė, kurią Elizabeta atmena 
- tiksliau, prisimindavo, - nė kiek nepanaši į nūdienos Floridą. Šiais lai- 
kais visi kažkur beprasmiškai skuba, aplinkui netrūksta stadionų su ku- 
polo formos stogais, ir pilna greitkelių. Aš taip pat užaugau kitokioje 
Floridoje - Džono D. Makdonaldo Floridoje. Anuomet Sarasotos sen- 
buviai gerai pažinojo savo kaimynus, Tamiamo keliu vadinosi prastas 
vieškelis, ir grįžę iš bažnyčios žmonės kartais atrasdavo aligatorius, įsi- 
brovusius į jų baseinus, arba šiukšles knaisančias lūšis. 

Sumojau, kad Merė kaip reikiant apkvaišusi... bet man vis tiek bu- 
vo įdomu jos klausytis. 

- Elizabeta ir jos seserys praleido vaikystę Floridoje, egzistavusioje 
po to, kai iš jos išnyko indėnai, bet anksčiau negu senasis ponas Balta- 
odis įsitvirtino savo valdose. Anų laikų Dumos Ky salelės neatpažintu- 
mėte. Esu mačiusi nuotraukas. Palmių, auksuotųjų fikusų, baltųjų bur- 
serų ir rantytųjų pušų kraštas. Keliose drėgnesnėse vietose vešėjo vir- 
gininiai ąžuolai ir mangrovės. Palei žemę nestigo smailialapių raudūnių 
ir gelsvųjų cestrų, bet mėšlinų džiunglių, kaip dabar, nebuvo nė kvapo. 
Tokie patys išliko tiktai paplūdimiai ir, be abejo, jūravižės... kaip sijono 

padurkas. Šiaurinį galą su kita sala jau jungė pakeliamas tiltas, bet pa- 
čioje Dumoje Ky testovėjo vienas namas. 

- Ar numanote, dėl ko ji taip apžėlė? - paklausiau. - Atvašynai oku- 
pavo tris ketvirtadalius salos. 

Merė, ko gero, manęs nenugirdo. 

- Vienas namas, - pakartojo. - Iškilęs pietuose, ant kalvelės, pana- 
šus į statinius, kuriuos pamatytumėte Čarlstone arba Mobaile, per 
“Prabangių būstų" ekskursiją. Kolonos ir smulkiu žvyru nusėtas įvažia- 
vimo takelis. Vakaruose atsiverdavo įspūdinga įlankos panorama, rytuo- 
se akis džiugindavo ne mažiau didingas Floridos pakrantės vaizdas. 
Nors toje pusėje pavykdavo įžiūrėti nebent Veneciją. Venecijos kaimą. 
Mieguistą kaimiūkštį. - Išgirdusi, kaip skamba jos balsas, Merė susitvar- 
dė. - Atleiskite, Edgarai. Aš ne kasdien taip prisivaišinu. Garbės žodis. 
Mano... susijaudinimą laikykite, hmm, komplimentu. 

- Dėkoju. 

- Prieš dvidešimt metų būčiau neprisigėrusi, o pabandžiusi jus nu- 
sitempti į lovą. Gal net prieš dešimt. Dabar belieka tikėtis, kad jūsų per- 
nelyg neišgąsdinau. 

- Nė per nago juodymą. 

Ji nusijuokė - kimus kranksėjimas išdavė nuovargį ir džiaugsmą. 

- Tuomet viliuosi, jog mes netrukus pasimatysime. Paruošiu raudo- 
nąjį kreolišką troškinį. Kol kas... - Merė mane apkabino ir palydėjo iki 
durų. Po drabužių klostėmis jos kūnas pasirodė besąs liesas, įkaitęs ir 
tvirtas kaip akmuo. Tačiau žingsniuodama moteris mažumėlę krypo 
nuo tiesios linijos. - Kol kas jums metas keliauti, o man atėjo laikas pa- 
simėgauti siesta. Deja, be poilsio neišsiversiu. 

Koridoriuje į ją atsisukau. 

- Mere, ar Elizabeta kada nors kalbėjo apie dvynukių seserų mirtis? 
Jai turėjo būti kokie ketveri ar penkeri metai. Pakankamai daug, kad su- 
gebėtų atsiminti tragiškus įvykius. 

- Ne. Niekada. 


Siauroje, bet jaukioje pavėsio juostoje, už vestibiulio durų, dunkso- 
jo maždaug tuzinas kėdžių. Dabar, penkiolika minučių po dviejų, ant jų 
ilsėjosi pustuzinis senolių, stebinčių eismą Adalijos gatvėje. Greta pagy- 
venusių žiūrovų sėdėjo ir Džekas, bet jis nesidairė į automobilius, 
žvilgsniu neglostė praeinančių merginų. Atsirėmęs į aukštą atkaltę skaitė 
“Laidojimo meną “žaliems". Pasižymėjo puslapį ir atsistojo, vos tiktai 
mane išvydo. 

- Šioje valstijoje darbą susirastum be vargo, - pratariau smakru 
kryptelėjęs į knygą, kurios viršelį puošė akiniuotą moksliuką vaizduo- 
jantis prekybos ženklas. 

- Kažkada vis vien teks rinktis karjerą, - pastebėjo jis. - Jūs taip 
sparčiai taisotės, kad netolimoje ateityje turėsiu pasiieškoti naujo darbo. 

- Neskubink manęs. - Kišenėje apčiuopomis paieškojau aspirino 
buteliuką. Laimei, radau. | 

- Atvirai kalbant, kaip tik ruošiausi paraginti jus judėti mitriau. 

- Tau reikia kažkur važiuoti? - paklausiau šlubčiodamas betoniniu 
takeliu, drauge su juo išnirdamas į saulėkaitą. Kūną bemat perliejo karš- 
tis. Į Floridą pavasaris atklysta, bet jis teužtrunka kavos puodeliui, o 
paskui iškeliauja į šiaurę, kur užsiima varginančiais darbais. 

- Ne, bet ketvirtą valandą Sarasotoje jūsų laukia susitikimas su 
daktaru Hedloku. Jei nepapulsim į rimtą kamštį, gal ir įstengsime ten 
nusigauti laiku. 

Sustabdžiau jį griebdamas už peties. 

- Su Elizabetos gydytoju? Kurių galų? 

- Jums paskirta medicininė apžiūra. Sklinda kalbos, šefe, kad ilgai 
ją atidėliojote. 

- Čia Vajermenas prikišo nagus, - sumurmėjau ir pirštais perbrau- 
kiau savo plaukus. - Vajermenas, kuris nepakenčia daktarų. Tegul ne- 
sitiki išgirsti patikrinimo rezultatų. Džekai, tu - mano liudininkas. Aš 
neatskleisiu, kaip... 

- Ne-e, jūsų draugas irgi galvojo, kad apkaltinsite jį. - Džekas pa- 
trūkčiojo mane už rankovės. - Judinkimės, antraip įstrigsime spūstyje. 

- Tuomet kas, jei ne Vajermenas? 

- Kitas jūsų bičiulis. Juodas žaliūkas. Kietas tipas - man jis velniš- 
kai patiko. 

Mes pasiekėme “Malibu" ir Džekas atidarė keleivio dureles, bet ke- 
lias sekundes stypsojau nekrutėdamas. Pritrenktas išsproginau akis. 

- Keimenas? 

- Aha. Jiedu su daktaru Hedloku pasišnekučiavo per priėmimą, ir 
daktaras Keimenas užsiminė sunerimęs, kad jūs taip ilgai nesitikrinote 
sveikatą, nors žadėjote apsilankyti pas gydytoją. Hedlokas pasisiūlė 
įvertinti jūsų būklę. 

- Pasisiūlė... - nutęsiau. 

Džekas, stovintis ryškioje Floridos atokaitoje, nusišiepė ir palinksė- 
jo galva. Po pažastimi pasikišęs “Laidojimo meną “žaliems" skaisčiai 
geltonais viršeliais jis atrodė neįtikėtinai jaunas. 

- Kaip Hedlokas pareiškė Keimenui, negalima leisti, jog tokiam 
svarbiam, naujai atrastam talentui kas nutiktų. Jei norite Žinoti mano 
nuomonę, aš jam pritariu. 

- Netrėsk miltais, Džekai. 

Vaikinas nusijuokė. 

- Edgarai, jūs priėdęs velnių. 

- Kitaip tariant, irgi "kietas"? 
- Aha, kaip aptalžytas švino luitas. Sėskitės, ir keliaujam atgal per 
tiltą, kol dar galim. 


Į daktaro Hedloko kabinetą, įrengtą Benevos kelyje, prisistatėme 
pačiu laiku. Pagal Frimentlo “Laukiamojo" teoremą, prie numatyto su- 
sitikimo laiko visuomet reikia pridėti pusvalandį, bet šįsyk buvau malo- 
niai nustebintas. Registratorė mane pakvietė, praėjus vos dešimčiai mi- 
nučių po keturių, ir nuvedė į žavingą tyrimų kambarį, kuriame sau iš 
kairės pamačiau plakatą su širdimi, skendinčia riebaluose, o dešinėje pu- 
sėje išvydau pajuodusių, tarytum ant žarijų apskrudusių plaučių vaizdą. 
Ūpą kilstelėjo tik akių patikrinimo lentelė, nors žemiau šeštosios linijos 
neką teįžiūrėjau. 

Į kabinetą įėjusi seselė po mano liežuviu pakišo termometrą, ant 
riešo užčiuopė pulsą, ranką apvyniojo kraujo spaudimo juosta, šią pri- 
pūtė ir užfiksavo parodymus. Kai paklausiau, kokia mano būklė, ji tik- 
tai šyptelėjo ir atsakė: 

- Patenkinama. - Kai mergina paėmė kraujo mėginį, stvėriau plas- 
tikinį puodelį, nupėdinau į tualetą ir atsisegiau užtrauktuką mintyse Kei- 
menui linkėdamas blogiausios kloties. Vienarankis žmogus geba tyri- 
mams parūpinti šlapimo, tačiau tikimybė, kad jis prašaus pro šalį, neap- 
sakomai didelė. 

Grįžęs į kambarį seselės neberadau. Ji paliko aplanką su mano pa- 
varde, atspausdinta ant viršelio. Šalia jo gulėjo raudonas šratinukas. Ma- 
no bigė sudilgsėjo. Nė nesuvokdamas, ką darau, čiupau rašiklį, įsikišau 
į kelnių kišenę ir jo vietoje padėjau mėlyną tušinuką, kurį buvau prisise- 
gęs prie marškinių kišenėles. 

Tr ką tų pasakysi, kai mergina grįš, paklausiau savęs. Kad juos su- 
mainyti panūdo šratinukų fėja? 

Nespėjus sumąstyti atsakymo - arba susivokti, kodėl išvis nugvel- 
biau raudonąjį rašiklį, - pro duris įžengė Džynas Hedlokas. Daktaras iš- 
tiesė ranką. Kairiąją:.. mano atveju, tą, kurią reikia. Nusprendžiau, kad 
be Prinsipio, neurologo smailia barzdele, jis atrodo simpatiškesnis. Maž- 
daug šešiasdešimtmetis, apkūnokas, žilais ūsiukais, panašiais į dantų še- 
petuko šerius, ir maloniomis gydytojo manieromis. Padėjęs nusirengti 
iki šortų apžiūrėjo dešiniąją mano koją ir, iš dalies, šoną. Keliose vietoje 
bakstelėjo stipriau, pasiteiravo, ar skauda. Paklausė, ar vartoju nu- 
skausminamuosius ir, regis, nustebo, kai atsakiau apsiribojąs aspirinu. 

- Nieko tokio, jei patikrinsiu jūsų strampą? 

- Prašom, tik atsargiai. 

- Pasistengsiu. 

Nuleidau sveikąją ranką ant kairiosios šlaunies ir įbedžiau žvilgsnį į 

akių diagramą, tuo tarpu jis čiupo man už peties ir kitu delnu suėmė bi- 
gę. Septintoje eilutėje įskaičiau DIEVSAK. Ką gi Dievas sako, mintyse 
paspėliojau. 

Kažkur tolumoje užfiksavau silpną spaudimą. 

- Skauda? 

- Ne. 

- Gerai. Nesidairykite, žiūrėkite tiesiai į priekį. Mano pirštus jaučiate? 

- Aha. Lyg ir pajutau, kaip man spūstelėjote. - Bet jokio dilgsėjimo. 
Kas čia keisto? Amputuotoji galūnė užsigeidė šratinuko, gavo jį ir vėl 
aprimo. 

- O dabar, Edgarai? Galiu jus vadinti vardu? 

- Jei tik nevadinsit pietų. Jaučiu tą patį. Spaudimą. Silpną. 

- Atsisuktt. 

Paklusau. Vieną daktaro ranka tebeslėgė mano petį, užtat kitą jis 
laikė nuleidęs. Per pusmetrį nuo strampo. 

- Oi. 

- Nieko tokio. Iliuziniai amputuotos galūnės jutimai yra visiškai 
normalus reiškinys. Mane stulbina, kaip sparčiai jūs gyjate. Ir stebina, 
kad nepajutote skausmo. Pirmą kartą sužnybiau stiprokai. Labai gerai. 
- Rieškučiu apglėbė strampą ir stumtelėjo jį aukštyn. - Suskaudo? 

Truputį... bet dilgsnis priminė vos žėruojančią kibirkštį. 

- Šiek tiek. 

- Jeigu išvis nieko nejaustumėte, aš sunerimčiau. - Jis patraukė ran- 
ką. - Vėl pažvelkit į akių tikrinimo lentelę. 

Įvykdęs prašymą nusprendžiau, jog mane sudominusioje septinto- 
joje eilutėje vis dėlto užrašyta DIFVSAK, ir toks raidžių išsidėstymas 
atrodė logiškesnis, nes skambėjo beprasmiškai. 

- Edgarai, keliais pirštais jus liečiu? 

- Nežinau. - Jokio prisilietimo nejutau. 

- Dabar? 

- Nežinau. 

- O dabar? 

- Trimis. - Jis beveik siekė raktikaulį. Mane užvaldė įsitikinimas - 
beprotiškas, bet stiprus, - kad jo pirštus, žnaibančius bigę, užfiksuo- 
čiau be jokio vargo, jeigu šiuo momentu karštligiškai tapyčiau. Tiksliau, 
jausčiau pirštus, graibančius orą žemiau strampo. O Hedlokas turbūt 
užčiuoptų nesamą ranką... dėl ko, aišku, gerasis daktarėlis mautų iš ka- 
bineto paleidęs gerklę. 

Gydytojas pratęsė patikrinimą. Apžiūrėjo koją, tada galvą, paklausė 
širdies, trumpam įsispitrijo į mano akis, atliko galybę kitokių daktariškų 
veiksmų. Kai šių atsargos galutinai išseko, Hedlokas liepė man apsireng- 
ti ir žygiuoti į koridoriaus galą, kuriame, kaip netrukus paaiškėjo, jis įsi- 

kūrė mielą, nediduką kabinetą. Užsukęs į daktaro valdas radau jį sėdintį 
krėsle, už rašomojo stalo. Ant sienos kybojo nuotraukos. Daugumoje, 
spėjau, įamžinta gydytojo šeima. Bet išvydau ir fotografijų, kuriose jis 
spaudė ranką Džordžui Bušui Pirmajam ir Moriui Povičiui (intelekto 
prasme, vienas kitam lygiaverčiams, bent jau mano nuomone). Pama- 
čiau ir stebėtinai energingos bei žavios Eliabetos Ystleik atvaizdą. Jiedu 
stovėjo laikydami raketes, šalia teniso aikštelės. Pastarąją bemat atpaži- 
nau. Ji plytėjo £! Palacio kieme. 

- Manau, jums norėtųsi grįžti į Dumą Ky ir prigulti, - prabilo Hed- 
lokas. - Tokiu paros metu klubikaulį jau turėtų diegti. Guldau galvą, 
kad, pabjurus orui, skausmas jus užpuola kaip trys raganos iš “Makbe- 
to“. Jeigu prisireiktų recepto perkosetui arba vikodinui... 

- Dėkui, bet man užteks aspirino, - atsakiau. Aš gerokai privargau, 
kol pavyko atsikratyti vaistų priklausomybės, ir grįžti į pradinį tašką ne- 
norėjau. Netgi tada, kai mausdavo koją. 

- Jūs sveikstate neįtikėtinu greičiu, - tarė daktaras. - Man turbūt 
nereikia aiškinti, kaip jums pasisekė, jog nelikote prikaustytas invalido 
vežimėlyje, kurį, labiausiai tikėtina, vairuotumėte pūsdamas į vamzdelį. 

- Man pasisekė, kad išgyvenau, - pataisiau. - Kiek suprantu, nieko 
rimto neaptikote? 

- Dar nepatikrinome kraujo ir šlapimo, bet, iš visko sprendžiant, jūsų 
sveikata nebloga. Rentgeno aparatu mielai ištirčiau dešiniąją, traumuotą 
galvos pusę, jei tik jums ramybės neduoda kokie nors simptomai... 

- Ne, viskas gerai, - užtikrinau. O taip, dėl tam tikrų simptomų ne- 
rimą jutau, bet abejojau, kad rentgenas būtų atskleidęs juos nulėmusią 
priežastį. Arba priežastis. 

Jis linktelėjo. 

- Bigę tikrinau kruopščiai, nes jūs nenešiojate protezo. Pamaniau, 
galbūt dėl jautrios odos. Mėginau įžvelgti infekcijos požymius, bet nie- 
ko neaptikau. 

- Matyt, dar nesu pasirengęs dirbtinei galūnei. 

- Nieko baisaus. Žinant, kuo užsiimate, sakyčiau, šiuo atveju, tinka 
priežodis: “Jei nesulūžo, netaisyk." Jūsų paveikslai... nepaprasti. Lau- 
kiu nesulaukiu, kada juos pamatysiu “Skoto" galerijoje. Atsivesiu ir 
žmoną. Ji taip pat nekantrauja susipažinti su jūsų kūryba. 

- Ačiū, jūs labai malonus, - išlemenau. Bent man taip atrodė. Iki 
šiol nemokėjau reaguoti į panašius komplimentus. 

- Liūdna ir ironiška, kad jums, apsistojusiam Lašišos Kyšulyje, tenka 
mokėti nuompinigius. Namas, kaip tikriausiai žinote, daugelį metų bu- 
vo menininkų prieglobsčiu. Pasiligojusi Elizabeta leido jį išnuomoti, ta- 
čiau pareikalavo, jog svečiai pasirašytų nuomos sutartį ne trumpesniam 

kaip trijų mėnesių laikotarpiui. Stengėsi atbaidyti jaunimą, per pavasario 
atostogos rengiantį triukšmingus vakarėlius. Prie būsto, kuriame ilsėjo- 
si tokios legendos, kaip Salvadoras Dali ar Džeimsas Bama, neketino 
prileisti plevėsų. 

- Aš jos nekaltinu. Toji vieta ypatinga. 

- Taip, tik retas kuris 1š ten viešėjusių garsių dailininkų sukūrė ką 
nors ypatinga. Bet štai antrą kartą atvyksta “nuolatinis nuomininkas - 
po avarijos sveikstantis statybų rangovas, - ir... Elizabeta turbūt labai 
nudžiugo. 

- Jūs man aiškiai pataikaujate, daktare Hedlokai. Kaip pasakytų 
žmonės iš statybų verslo, ant mūro padauginote skiedinio. 

- Vadinkite mane Džynu, - paprašė jis. - Žmonės, dalyvavę paskai- 
toje, taip negalvojo. Jūs nepakartojamas. Gaila, kad atvažiuoti negalėjo 
Elizabeta. Kaip ji būtų didžiavusis. 

- Galbūt atidaryme pasirodys. 

Džynas Hedlokas labai lėtai papurtė galvą. 

- Abejoju. Ji grūmėsi prieš Alzheimerį nagais ir dantimis, bet ateina 
metas, kai negalė pasiekia pergalę. Ne todėl, kad pacientai esti silpni. 
Juk mes kalbame apie fizinę ligą, kaip išsėtinė sklerozė. Arba vėžys. 
Kai pasireiškia pirmieji simptomai, paprastai, trumpalaikės atminties 
praradimais, įsijungia laikrodis. Spėju, jog Elizabetai skirtas laikas bai- 
gėsi, ir dėl to labai gaila. Tiek man, tiek kitiems, kurie klausėsi paskai- 
tos, akivaizdu, kad kilęs šurmulys jus verčia jaustis nesmagiai... 

- Ir nesakykit... 

- „bet Geldbarto auditorijoje ji būtų triumfavusi už jus. Pažinojau 
Elizabetą didžiąją savo gyvenimo dalį, ir, žinot, ji būtų pasirūpinusi vis- 
kuo - prižiūrėjusi netgi kiekvieno jūsų paveikslo iškabinimą. 

- Apmaudu, kad jos nepažinojau anksčiau, - tariau. 

- Nuostabi moteris. Kai jai buvo keturiasdešimt penkeri, o man - 
viso labo dvidešimt, Longbout Ky saloje, Kolonijos paplūdimyje, laimė- 
jome mišrių porų teniso turnyrą. Per pavasario atostogas viešėjau na- 
muose. Aš tebeturiu taurę. Manau, savąją ji irgi kažkur išsaugojo. 

Išklausius gydytoją, galvoje nuskambėjo žodžiai - esu tikra, kad ji 
padėta mansardoje, - bet įdėmiau patyrinėti atsiminimų nespėjau, nes į 
sąmonę atklydo dar vieną mintis, susijusi su visai nesenu pokalbiu. 

- Daktare Hedlokai... Džynai, ar Elizabeta pati kada tapė? O gal piešė? 

- Elizabeta? Niekada. - Jis nusišypsojo. 

- Jūs įsitikinęs? 

- Šimtu procentu. Kartą jos teiravausi, ir tą atvejį labai gerai pame- 
nu. Nes mieste paskaitą turėjo skaityti Normanas Rokvelas. Jūsų name 
jis neapsistojo. Įsikūrė “Ritz"' viešbutyje. Pats Normanas Rokvelas kar- 


278 


tu su savo pypke. - Džynas Hedlokas lingavo galva plačiau išsišiepęs. - 
O, dievai, kokias diskusijas sukurstė jo pasirodymas, kaip visi pašėlo, 
kai menų taryba pranešė, esą mus aplankys Ponas “Saturday Evening 
Post". Jį pakviesti sumąstė Elizabeta, kuriai patiko kilęs šurmulys. Ji 
netgi spėjo, kad žiūrovai užpildytų visą Beno Gilo Grifino stadioną... - 
pamatęs, kad sumišau, daktaras pridūrė: - Floridos universitetas. Pelkė, 
iš kurios gyvi išsikapsto tiktai “Aligatoriai"'. 

- Jeigu kalbate apie futbolą, mane domina nebent “Vikings" arba 
“Pekers"" komandos. 

- Per Rokvelo sužadintą klegesį - į lekciją išties pavyko parduoti vi- 
sus bilietus, tik ją surengė ne Geldbarto auditorijoje, o “Miesto Centro" 
salėje, - paklausiau, gal ji pati turi dailininkės talentą. Elizabeta nusijuokė 
1r atsakė nemokanti nubraižyti net primityviausios žmogaus figūrėlės. 
Netgi pavartojo sporto metaforą, štai kodėl prisiminiau “Aligatorius". 
Pridėjo, kad elgiasi kaip turtingas, seniai mokslus užbaigęs koledžo auk- 
lėtinis, tik ją domina ne futbolas, o menas. “Jei negali būti atletu, bran- 
guti, - pasakė Elizabeta, - tapk atletų rėmėju. Jei negali būti menininku, 
globok juos, rūpinkis, kad jie turėtų, kur pasislėpti nuo lietaus? Bet ar 
ji pati turėjo dailininkės talentą? Nė kruopelės. 

Jau žiojausi papasakoti apie Merės Ajer draugę Egę Vinterborn, bet 
paliečiau raudoną, kišenėje slypintį šratinuką ir nutylėjau. Užsigeidžiau 
grįžti į Dumą Ky ir griebtis darbo. Imtis “Mergaitės ir laivo Nr. 8“, kurį 
buvau bebaigiąs, įspūdingiausio paveikslo iš visos serijos, be to, di- 
džiausio ir sudėtingiausio. 

Atsistojęs ištiesiau ranką. 

- Ačiū už viską. 

- Nėra už ką. Jei pakeisite nuomonę ir užsinorėsite stipresnių nu- 
skausminamųjų... 


Po pakeltu Dumos Ky tiltu lingavo prašmatni, įlankos kryptimi 
traukianti turtuolio jachta. Įsitaisęs už “Malibu"' vairo Džekas gėrėjosi 
mergina žaliu bikiniu, besideginančia priekiniame denyje. Radijas tran- 
sliavo “Kaulo" stotį. Kai užsibaigė motociklų salono reklama (per 
“Kaulą" nuolat reklamuodavosi motociklais prekiaujančios bendrovės ir 
hipotekos paslaugas siūlančios firmos), “The Who“ užgrojo “Stebuk- 
lingąjį autobusą". Mano strampas sudilgčiojo ir panižo. Niežulys lėtai 
išplito į nesamos rankos gelmes. Skverbėsi tingiai, nusėdo labai giliai. 
Truputį pagarsinau radijo imtuvą ir iš kišenės išgriebiau nudžiautą šra- 
tinuką. Ne mėlyną ar juodą, o raudoną. Akimirką pasigrožėjau rašikliu, 
kurį nutvieskė vėlyvos saulės spinduliai. Galop atlapojau dėklę ir ją pa- 

 naršiau. 

- Šefe, reikia padėti ką nors surasti? 

- Ne-e. Grožėkis vaizdu, mielasis. Aš apsisuksiu savo jėgomis. 

Ištraukiau kuponą nemokamam “NASCAR"' mėsainiui “Čekers" 
užkandinėje - “Privalote paragauti“, skelbė kuponas, - atsiverčiau šva- 
riąją jo pusę ir nė negalvodamas, ką darau, ėmiau piešti. Nuo lapelio 
ranką atitraukiau anksčiau nei baigėsi daina. Po paveikslėliu užrašiau 
penkias raides. Nieko įsidėmėtino nenupaišiau - tik kažką panašaus į 
kringelius, kuriuos braižydavau kitame savo gyvenime kalbėdamas te- 
lefonu (paprastai, su kokiu mulkiu). PERSE, štai ką brūkštelėjau. Slė- 
piningojo laivo pavadinimą. Visgi jaučiau, kad jis turėtų skambėti ne 
taip. Galėjau “E" papildyti taškeliu, bet tuomet žodį reikėtų tarti, kaip 
“Persė", o šitas variantas man irgi atrodė netinkamas. 

- Kas čia? - atsigręžęs pasiteiravo Džekas ir pats atsakė į klausimą. 
- Raudona iškylų pintinėlė. Zavi. Ką reiškia “Persė"'? 

- Veikiau “Perse". 

- Kaip pasakysite. - Priešais mus pakilo užkarda, 19 Džekas nuvai- 
ravo automobilį per tiltą, 

Nudūriau akis į raudoną pintą dėžę su dangčiu, kurią nupiešiau, ir 
nejučia įnikau spėlioti, kodėl ji tokia matyta. Staiga suvokiau apie šį 
daiktą girdėjęs. Tą vakarą, kai Vajermeną atvežiau iš Sarasotos Memo- 
rialinės ligoninės, Elizabeta pareiškė: Paieškokit auklės [koks ten jos 
vardas] pintinės. Tą vakarą, kai paskutinį kartą ją mačiau compos men- 
tis.* Pridūrė: Raudonos. Esu tikra, kad ji padėta mansardoje. Ir: Juos 
rasite viduje. Bet kai pasitikslinau ką būtent, Elizabeta neatsakė. Nes 
jos sąmonę vėl apgaubė sutemos. 

Raudonos. Esu tikra, kad ji padėta mansardoje. 

Raudonos. 

- Nenuostabu, - sumurmėjau. - Šitą spalvą sutinku visur. 

- Ką, Edgarai? 

- Nieko, - atsiliepiau neatplėšdamas akių nuo pavogto šratinuko. - 
Tiesiog mąsčiau balsu. 


“Mergaitę ir laivą Nr.8“ - beveik neabejojau, jog paskutinį serijos 
paveikslą, - galų gale vžbaigiau, tačiau, nusimetęs marškinėlius, klau- 
sydamasis “Kaulo" stoties, per kurią griausmingai skambėjo “Variagal- 
vio kelias", dar porą minučių stovėjau vakarėjančios saulės šviesoje ir 
drobę varsčiau mąsliu žvilgsniu. “Nr.8" tapiau gerokai ilgiau nei kitus 
- pamažu įsisąmoninau, jog šitas kūrinys apibendrina likusius, - ir, tu- 
riu pripažinti, jis man kėlė nerimą. Todėl kiekvieną vakarą, kai pagaliau 
mesdavau teptuką šalin, molbertą uždengdavau. Dabar, žiūrėdamas į 
drobę, kaip vyliausi, bešališkai, sumojau, kad žodis "nerimas" čia ne- 
tinka. Tas mažulis velniškai gąsdino. Jo vaizdas man asocijavosi su iš- 
kreiptu protu. 


*Sveiko proto (lot.). 

Kas žino, gal man nė nelemta visiškai išbaigti “Mergaitės ir laivo 
Nr.8". Vietos raudonai pintinei užteko. Galėjau ją pakabinti virš “Per- 
sės" bušprito. Po šimts, kodėl gi ne? Prakeiktą paveikslą užtvindžiau 
įvairiausiomis smulkmenomis, todėl dar viena jai nepamaišytų. 

Pasirengęs įgyvendinti sumanymą stvėriau teptuką, nutepliotą it 
kraujas raudonais dažais, bet staiga suskambėjo telefonas. Ketinau į jį 
numoti ranka - apimtas transo, per kurį tapydavau, taip ir būčiau pada- 
ręs, - visgi paskutiniu momentu persigalvojau. Pintinė tik įkūnytų papil- 
domą papuošalą, o šių paveiksle nestigo. Nuleidau teptuką ir kilstelėjau 
ragelį. Ausį pervėrė įaudrintas Vajermeno balsas. 

- Edgarai, popiet jai trumpam prašviesėjo protas! Galbūt tai nieko 
nereiškia - stengiuos nepuoselėti per daug vilčių, - bet man yra tekę 
pagerėjimus matyti anksčiau. Pirmą giedresnės sąmonės intervalą lydi 
antras, paskui trečias, ketvirtas, galiausiai jie susilieja, ir ponia Ystleik 
vėl tampa savimi, bent jau kuriam laikui. 

- Ji žino, kas esanti? Arba kur? 

- Šiuo metu ne. Bet pusvalandžiui, maždaug nuo pusės šešių, buvo 
atsigavusi. Netgi atpažino mane. Klausyk, muchacho, ji pati prisidegė 
suknistą cigaretę! 

- Naujieną būtinai pranešiu vyriausiajam gydytojui, - atsakiau. Pusė 
šešių, pagalvojau. Tuo metu mudu su Džeku lūkuriavome prie pakelia- 
mo tilto. O mane užvaldė noras piešti. 

- Ar ji dar ko prašė, neskaitant cigaretės? 

- Maisto. Bet iš pradžių panūdo nužygiuoti prie savo Porceliano 
miestelio. Užsigeidė pamatyti figūrėles, Edgarai! Ar žinai, kiek laiko jo- 
mis nesidomėjo? 

Tiesą sakant, žinojau. Ir man buvo malonu girdėti, kaip Vajerme- 
nas dėl jos džiaugėsi. | 

- Jos protas ėmė blaustis, kai nusigavome prie stalo. Ponia Ystleik 
apsidairė ir paklausė, kur Persė. Paskelbė norinti Persės, nes jai laikas 
keliauti į sausainių skardinę. 

Nukreipiau akis į paveikslą. Į savo laivą. O taip, dabar jis - mano. 
Mano “Persė". Lyžtelėjau lūpas, kurios ūmai įgavo suvytusios odos 
prieskonį. Kaip anuomet, kai pirmąsyk atsipeikėjau po avarijos. Kai ne- 
pajėgiau atgaminti, kas esu. Prisiminus užmaršumą, apima labai keistas 
jausmas. Lyg žvelgtum į veidrodžių pilną koridorių. 

- Kuri iš jų yra Persė? 

- Neturiu nė menkiausio supratimo. Užsimaniusi, kad į tvenkinį 1š- 
mesčiau skardinę, ponia Ystleik visuomet liepia į ją įkišti merginos fi- 
gūrėlę. Paprastai, piemenaitės nugremžtu veidu. 

- Dar ką nors sakė? 

- Kaip minėjau, paprašė valgyti. Pomidorų sriubos. Ir persikų. Į 
Porceliano miestą jau nebežiūrėjo. Atrodė, kad jos galvoje vėl viskas 
ėmė maišytis. 

Gal todėl, kad ant stalo nerado “Persės"? Arba “Perse"? Galbūt. 
Bet jei Elizabeta ir turėjo porcelianinį laivelį, man asmeniškai niekuomet 
neteko jo regėti. Ne pirmą kartą sugavau save mąstantį, jog žodis 
“Perse" skamba keistai. Nepatikimai. Jis nuolat kisdavo. 

- Kažkuriuo momentu pasakė, kad prateka stalas, - pridėjo Vajer- 
menas. 

- Kada tiksliai? 

Stojo pauzė. 

- Mi amigo, nutarei truputėlį pasišaipyti iš Vajermeno? - nutraukęs 
tylą pasiteiravo bičiulis, bet ne itin linksmai. 

- Ne. Man tik įdomu. Ką tiksliai ji ištarė? 

- Ką ir sakiau. “Stalas prateka". Bet porcelianinės lėlytės, kaip pats 
gerai žinai, sudėliotos visiškai sausoje vietoje, kur vandens nėra nė lašo. 

- Nurimk. Mąstyk apie gerus dalykus. 

- Stengiuos, bet man susidarė įspūdis, jog tu, Edsteri, šiek tiek nu- 
klydai į lankas. 

- Nevadink manęs Edsteriu. Skamba taip, lyg kalbėtum apie anti- 
kvarinį “Fordą". Taigi atnešei sriubos, o ji... vėl nugrimzdo į miglą? 

- Aha, panašiai. Ant grindų nušveitė ir sudaužė kelias figūrėles - 
žirgą su mergina iš rodeo. - Vajermenas atsiduso. 

- Ji ištarė “stalas prateka“ prieš ar po to, kai pristatei sriubą? 

- Prieš, po to... koks skirtumas? 

- Neįsivaizduoju, - atsakiau. - Na, tai kaip? 

- Regis, prieš. Taip, tikrai prieš. Nes vėliau jos nebedomino niekas. 
Netgi užmiršo n-tąjį kartą nurodyti, kad “Svyt Oven'' skardinę nutrenk- 
čiau į tvenkinį. Sriubą supyliau į mėgiamą jos dubenėlį, bet ponia Yst- 
leik taip stipriai jį pastūmė, jog aptaškė vargšę seną savo ranką. Iš pa- 
žiūros, nieko nepajuto. Edgarai, kodėl to klausinėji? Ką Žinai? 

- Nieko. Tamsoje apčiuopomis ieškau kelio, dėl Dievo meilės. 

- Iš tiesų? Kuria ranka grabinėji? 

Sekundę kitą patylėjau, tačiau mudu pernelyg gerai pažinome vie- 
nas kitą, per daug tarpusavyje atsivėrėme, kad jam meluočiau. Net ir 
tuo atveju, kai tiesa atrodė beprotiška. 

- Dešiniąja. 

- Supratau, - tarė Vajermenas. - Supratau, Edgarai. Man tik maga 
išsiaiškinti, kas čia darosi. Nes kažkas tikrai vyksta. 

- Galbūt. Kaip ji laikosi dabar? 

- Miega. O aš sutrukdžiau tau dirbti. 

- Ne, - atsakiau ir pastūmiau teptuką į šoną. - Paveikslą jau bai- 
giau. Beje, man laikas pailsėti ilgiau. Iki parodos ketinu tiktai vaikštinėti 
ir rinkti kriaukleles. 

- Išsikėlei didžius tikslus, bet vargu ar juos pasiseks įgyvendinti. 
Tik ne tokiam darboholikui, kaip tau. 

- Klysti. 

- Gerai, klystu. Bus ne pirmas kartas. Rytoj mus aplankysi? Norė- 
čiau, kad pasimatytum su ponia Ystleik, jeigu jai pragiedrėtų protas. 

- Ateisiu. Prižadu. Gal net sulošime teniso partiją. 

- Neprieštaraučiau. 

- Vajermenai, dar vienas dalykas. Ar Elizabeta kada tapė? 

Jis nusijuokė. 

- Velniai žino. Kartą paklausiau, o ji teatsakė, kad nesugeba nubrai- 
žyti net primityviausios žmogaus figūros ir domisi menu, kaip pratur- 
tėjęs koledžo auklėtinis, kuris globoja futbolininkus arba krepšininkus. 
Netgi pajuokavo... 

- Jei negali būti atletu, tapk atletų rėmėju. 

- Tiksliai. Iš kur sužinojai? 

- Posakį girdėjau anksčiau, - tarstelėjau - Iki rytojaus. 

Nuleidau ragelį ir sustingau įbedęs žvilgsnį į vakaro žaros juostą, 
plytinčią įlankoje, į ugninį saulėlydį, kurio atvaizduoti drobėje nejutau 
jokio poreikio. Lygiai taip pat ji rentė ir Džynui Hedlokui. Man nekilo 
nė menkiausių abejonių, kad paklausinėjęs kitų išgirsčiau šitą anekdotą 
porą, trejetą ar tuziną sykių: Ji sakė nemokanti nubraižyti net primity- 
viausios žmogaus figūrėlės, pridūrė, esą, jei negali būti atletu, tapk 
atletų rėmėju. Bet kodėl? Nes sąžininga moteris kartais painioja tiesą, 0 
gera melagė nuo savo istorijos niekada nenukrypsta. 

Spoksojau į “Mergaitę ir laivą Nr.8', paveikslui jausdamas savotiš- 
ką antipatiją. Galiausiai drobę uždengiau. Ant bušprito taip ir nepakabi- 
nau raudonosios pintinės su dangčiu. Šito kūrinio nepapildžiau nė vienu 
potėpiu - šviežiausią pirmojo eskizo, pramintu “Labučiu", įpėdinį, galė- 
jau drąsiai vadinti geriausiu savo darbu, bet jis, kad ir kaip keista, kone 
iškrito man iš galvos. Iki parodos. Vėliau jo užmiršti nebevaliojau. 


Pintinė iškyloms. 

Prakeikta raudonoji pintinė, pilna jos piešinių. 

Manęs nepaliauja graužę prisiminimai. 

Netgi dabar, po ketverių metų, nejučia įsitraukiu į žaidimą “kas, jei- 
gu...“ Klausiu savęs, ar kas būtų pasikeitę, jei būčiau nusispjovęs į kitus 
reikalus ir puolęs jos ieškoti. Pintinę pavyko rasti - Džeko Kantorio pa- 
stangomis, - deja, per vėlai. 

Nesu tikras, bet, manau, įvykiai nebūtų pakrypę kita vaga, nes 
Dumoje Ky ir Edgaro Frimentlo viduje šaknis suleido kažkokia jėga. Ar 
drįsčiau tvirtinti, kad būtent ji mane atvedė į salą? Ne. Ar galėčiau ga- 
rantuoti, jog toji jėga čia niekuo dėta? Irgi ne. Vis dėlto, kai kovas už- 
leido vietą balandžiui, ji įgavo stiprybės ir vogčiomis išplito. 

Pintinė. 

Nelemta Elizabetos pintinė. 

Ji buvo raudona. 


Vajermeno viltys, kad Elizabeta atsigaus, pasirodė nepagrįstos. 
Kaip ir anksčiau, ji kūpsodavo susmegusi invalidų vežimėlyje, kažką 
murmėdavo panosėje, kartkartėmis šaižiu senstančios papūgos balsu 
pareikalaudavo cigaretės. Keturioms dienoms per savaitę bičiulis sam- 
dėsi Aną Mariją Vistler iš “Įlankos" privačios slaugos tarnybos. Darbo 
naštą pagalba palengvino, bet jo neguodė. Vajermenui sopėjo širdį. 

Tačiau, įsibėgėjus saulėtam ir vis labiau kaitinančiam balandžiui, jų 
gyvenimą tegalėjau stebėti akies krašteliu. Nes, šnekant apie kaitrą... na, 
aš pats tapau karščiausia naujiena. 

Kai Merė Ajer atspausdino interviu, įsiliejau į vietinių garsenybių 
gretas. Kodėl gi ne? Žmones domino menininkai, ypač Sarasotos apy- 
linkėse. Dar didesnį jų dėmesį traukė menininkas, kuris kadaise statė 
bankus, bet pagaliau nustojo garbinti aukso veršį. O vienarankis, stul- 
binančiai talentingas menininkas stačiai priversdavo juos varvinti seilę. 
Darijus ir Džimis sutarė dėl kitų pokalbių su žurnalistais, įskaitant ir 6 
kanalo reporterius. Kai išėjau iš televizijos studijos, įkurtos Sarasotoje, 
man siaubingai skėlė galvą, o rankoje aš laikiau dovanėlę, prie buferio 
klijuojamą lipduką su užrašu 6 KANALAS, SAULĖTOSIOS PAKRAN- 
TĖS ORŲ STEBĖTOJAS, kurį prilipdžiau prie vienos iš PIKTŲ ŠUNŲ 
užtvarų. Tik neklauskit kodėl. 

Man teko pačiam rūpintis svečių kelionėmis į Floridą ir nakvynė- 
mis, nes Vajermenas visas jėgas skyrė tam, kad priverstų Elizabetą ryti 
ne vien cigaretės dūmą. Nė nepajutau, kaip su Pema pradėjau ben- 
drauti kas dvi, tris dienas - mudu turėjome sudaryti sąrašą Žmonių iš 
Minesotos ir organizuoti atvykimus iš kitų kraštų. Du sykius man 
skambino Ilzė. Tariausi, kad ji tik stengiasi šnekėti džiugiai, nors galėjau 
ir klysti. Bet kokius mėginimus iškamantinėti, kaip klojasi meilės reika- 
lai, duktė švelniai, bet ryžtingai nutraukdavo. Sykį skambtelėjo ir Me- 
linda - be visų kitų dalykų pasidomėjo, koks mano kepurės dydis. Kai 
pasiteiravau, kodėl klausia, ji neatsakė. Tačiau praėjus penkiolikai mi- 
nučių po mūsų pokalbio susigaudžiau, kad jiedu su prancūzu ami* išties 
ruošiasi man nupirkti sumautą beretę, ir pratrūkau kvatoti. 


*Draugas (pranc.). 

Iš Tampos į Sarasotą atvažiavo “Associated Press" agentūros ko- 
respondentas - bandė įsiprašyti į Dumą Ky, bet manęs nežavėjo mintis, 
jog kažkoks žurnalistas trypčios po Didįjį Rožinuką ir klausysis kriauk- 
lelių, į kurias ėmiau žiūrėti savininkiškomis akimis. Todėl susitikome 
“Skoto"' galerijoje. Kol šnekučiavomės, fotografas įamžino tris kruopš- 
čiai atrinktus paveikslus: “Rožes, augančias tarp kriauklių", “Saulėlydį 
su sofora" ir “Dumos kelią". Aš vilkėjau trumparankovius marškinėlius 
su jūros gėrybių restorano (iš Keisio Ky) emblema, ir mano nuotrauka 
- beisbolo kepuraite nusukta snapeliu į pakaušį, iš vienos rankovės te- 
kyšo strampas, - apskriejo visą šalį. Nuo tada telefono nebepaleidau iš 
rankos. Su manimi susisiekė Eindželas Slobotnikas, ir mudu pramalė- 
me liežuviais dvidešimt minučių. Kažkuriuo momentu jis paskelbė visa- 
da žinojęs, kad buvau ypatingas. “Kuo", pasitikslinau ir sulaukiau atsa- 
kymo: “Gebat trėsti taip, šefe, kad maža nepasirodytų"'. Abu prapliupo- 
me isteriškai juoktis. Vėliau man susuko Ketė Gryn; išgirdau naujienas 
apie naują jos vaikiną (nieko gero) ir saviugdos programą, kurią ji ne- 
seniai parengė (nuostabu). Savo ruožtu papasakojau, kaip Keimenas 
pasirodė Geldbarto auditorijoje ir išgelbėjo mano kailį. Prieš atsisveikin- 
dama Ketė apsiverkė ir pasakė iki šiol niekuomet nedirbusi su tokiu va- 
lingu, užsispyrusiu pacientu. Tuomet pridėjo, kad mane pamačiusi lieps 
padaryti penkiasdešimt pritūpimų. Tai jau panašiau į senąją Ketę. Ga- 
liausiai Todas Džemisonas, gydytojas, ko gero, mane išgelbėjęs nuo 
žmogaus-daržovės likimo, atsiuntė šampano butelį ir kortelę, kurioje su- 
raitė: Nekantrauju išvysti jūsų darbus. 

Jeigu Vajermenas būtų susilažinęs, kad man viskas nusibos, ir aš 
griebsiuos teptuko dar prieš parodą, lažybas jis būtų pralaimėjęs. Tuo me- 
tu, kai nesiruošdavau svarbiajam įvykiui, tiesiog vaikštinėdavau, skaity- 
davau arba miegodavau. Paminėjau jam, ką veikiu, vieną iš retų popie- 
čių, kuomet mudu sėdėjome gale medinio E! Palacio tako ir po dryžuotu 
skėčiu gėrėme žalią arbatą. Maždaug likus savaitei iki parodos. 

- Džiugu, - paprastai tarė bičiulis. - Tau reikėjo pailsėti. 

- O kaipgi tu, Vajermenai? Kaip pats laikaisi? 

- Neįspūdingai, bet išgyvensiu - Glorija Geinor, 1978-1ej1. Dažniau- 
siai mane kamuoja liūdesys. - Jis atsiduso. - Man lemta netekti ponios 
Ystleik. Vis save apgaudinėjau, kad ji dar atsigaus... bet to nebus. Ne- 
sijaučiu taip tragiškai, kaip praradęs Chuliją ir Esmeraldą, ačiū Dievui, 
tačiau man vis tiek graužia širdį. 

- Užjaučiau. - Suėmiau jo ranką. - Ir ją, ir tave. 

- Dėkui. - Vajermenas pažiūrėjo į bangas. - Kartais man rodos, kad 
ji nemirs niekada. 

- Niekada? 

- Taip. Jos ateis jūrų vėplys su dailide, kurie nusives ponią Ystleik 
paplūdimiu kaip patikliąsias austres. Ar atsimeni, ką sakė vėplys? 

Papurčiau galvą. 

- “Man gėda, - graužėsi vėplys, - kad taip dabar darau. Po to, kai iš- 
viliojom jas, kai ėjom vis vikriau.“ * - Jis atžagaria ranka nusišluostė vei- 
dą. - Tik pažvelk į mane, muchacho, žliumbiu lyg vėplys. Tikras kvaiša. 

- Ne, - paprieštaravau. 

- Man kelia siaubą mintis, kad šįsyk su realybe ji atsisveikino vi- 
siems laikams - nužygiavo paplūdimiu kartu su vėpliu ir dailide, paliku- 
si seną riebalų kalną, kuris dar neužmiršo, kaip kvėpuoti. 

Nutylėjau. Vajermenas dilbiu pasitrynė akis ir giliai, virpančiu balsu 
įkvėpęs pratarė: 

- Aš pasidomėjau Džonu Ystleiku, perskaičiau, kaip nuskendo jo 
dukros, ir kas nutiko vėliau - ar tu pameni, kad manęs prašei paieškoti 
informacijos? 

Taip, prisiminiau, bet apie šituos dalykus mudu, rodės, kalbėjomės 
labai seniai, ir dabar neteikiau jiems reikšmės. Nūnai galvoju, jog kažkas 
man įkvėpė apatiją. 

- Pradėjęs naršyti internetą aptikau nemažai straipsnių iš vietinės 
spaudos ir keletą memuarų, kuriuos galima parsisiųsti į kompiuterį. 
Vienas jų - aš tau neskiedžiu, muchacho, - vadinasi “Pasiplaukiojimai 
valtele ir vaškas, mergaitiški metai Nokomyje"'. Parašė Stefanija Vaider 
Greivel-Miler. 

- Turėtų būti nebloga kelionė atsiminimų keliu. 

- Aha, nebloga. Ji užsimena apie “laimingus juodukus, renkančius apel- 
sinus ir maloniais, saldžiais balsais dainuojančius nesudėtingas giesmes“. 

- Spėju, jog tie laikai egzistavo prie Džei-Z. 

- Kaip pirštu į akį. Negana to, šnekėjausi su Krisu Šeningtonu iš 
Keisio Ky - guldau galvą, kad esi jį matęs. Spalvingą, iškaršusi pavėpėlį, 
visur tampantį erškėčio lazdą, augumo kone su juo pačiu, ir visada už- 
simaukšlinusį didžiulę šiaudinę skrybėlę. Jo tėvas Elis Šeningtonas pri- 
žiūrėjo Džono Ystleiko sodą. Anot Kriso, būtent Elis nuvežė Mariją ir 
Haną, dvi vyresniąsias Elizabetos seseris atgal į Breidentono mokyklą, 
praėjus dešimčiai dienų nuo tada, kai paskendo dvynukės. Jis sakė: 
“Tos pleputės labai sielojosi dėl mažylių mirties." 

Vajermenas šiurpiai tiksliai pamėgdžiojo pietietišką seno Žmogaus 
tartį, ir aš kažkodėl vėl pagalvojau apie jūrų vėplį bei dailidę, paplūdimiu 
vedančius austres. Iš eilėraščio aiškiai atminiau tik tą dalį, kurioje dailidė 
dudeno, kad joms iškliuvo maloni kelionė, bet austrės, žinoma, atsakyti 
negalėjo, nes jau buvo suvalgytos - visos iki vienos. 

- Norėsi mane išklausyti dabar? - pasiteiravo Vajermenas. 


- Ar turėsi laiko papasakoti? 


*Ištrauka iš “Alisos Veidrodžio karalystėje" (vertė J. Lapienytė). 

- Be abejo. Anai Marijai priklauso budėti iki septynių, nors, dėl 
praktinių sumetimų, paprastai, darbus mes dalijamės. Gal pasivaikštom 
iki namų? Norėčiau tau parodyti aplanką. Daug duomenų ten nerasi, bet 
vieną nuotrauką tikrai verta pamatyti. Krisas Šeningtonas laikė ją dėžu- 
tėje drauge su kitais tėvo daiktais. Mudu užsukome į Keisio Ky viešąją 
biblioteką, kur fotografiją aš nusikopijavau. - Vajermenas pridūrė po 
pauzės: - Joje pavaizduotas Garnio Lizdas. 

- Kaip jis atrodė anksčiau? 

Mes jau pėdinome mediniu taku, bet Vajermenas netikėtai sustojo. 

- Ne, amigo, tu nesupratai. Aš kalbu apie autentiškąjį Garnio Lizdą. 
El Palacio yra antrasis, suręstas beveik po dvidešimt penkerių metų 
nuo mergaičių žūties. Per tą laiką dešimt ar dvidešimt Džono Ystleiko 
milijonų išaugo daugmaž iki šimto penkiasdešimties. “Karas - geras ver- 
slas; investuok savo vaikus". 

- Judėjimas prieš Vietnamo karą, 1969-ieji, - pastebėjau. - Šiam, 
paprastai, draugiją palaikydavo moterys, kurioms “vyras reikalingas, 
kaip šuniui - penkta koja". 

- Šaunuolis, amigo. - Jis pamojo į pietus, kur nevaldomai vešėjo at- 
žalynai. - Pirmasis Garnio Lizdas stovėjo kažkur ten, anuomet, kai pa- 
saulis buvo jaunas, o mergikės čiulbėdavo lyg Betė Būp: “Pu-pi-dup". 

Prisiminiau, kaip Merė Ajer, ne šiaip įgėrusi ar kauštelėjusi, bet 
stipriai nusitašiusi, pasakė: Vienas namas, iškilęs pietuose, ant kalvelės, 
panašus į statinius, kuriuose pamatytumėte Čarlstone arba Mobaile, 
per “Prabangių būstų" ekskursiją. 

- Kas jam nutiko? - paklausiau. 

- Neatsilaikė prieš griaunamąją laiko galią, - atsakė Vajermenas. - 
Praradęs viltį atrasti dvynukių kūnus, Džonas Ystleikas tarė sudie Du- 
mai Ky. Atsiskaitė su pagalbininkais, susikrovė mantą, drauge su liku- 
siomis trejomis dukromis sėdo į “Rols-Roisą"" - beje, tikrai jį turėjo, - ir 
išrūko. Tie įvykiai tarsi perkelti iš romano, kurio F. Skotas Ficdžeral- 
das taip ir neparašė, štai, ką man pasakė Krisas Šeningtonas. Ir pridūrė, 
esą Džonas Ystleikas atgavo sielos ramybę tik tuomet, kai Elizabeta vėl 
jį čia atvežė. 

- Kaip manai, Šeningtonas atpasakojo, ką išties žino, ar tik pasekė 
istoriją, kurios įprato klausytis iš savo lūpų? 

- Ouiėn sabe? - Vajermenas patraukė pečiais, vėl sustingo ir moste- 
lėjo į pietinę Dumos Ky dalį. - Anais laikais augmenija nebuvo taip apžė- 
lusi. Autentiškąjį namą galėjai įžiūrėti iš žemyno, ir atvirkščiai. Kiek Žinau, 
amigo, namas tebestovi. Tiksliau, ten riogso dūlantys jo griuvėsiai. - Bi- 
čiulis ištiesė ranką link virtuvės durų, atsisuko ir mane nudelbė rimtu 
žvilgsniu. - Būtų šaunu jį nutapyti, ar ne? Vaiduoklių laivą sausumoje. 

- Gal, - sutikau. - Gal ir būtų. 

Vajermenas mane nusivedė į biblioteką, kurios kampe stūksojo šar- 
vai, 0 sieną puošė muziejiniai ginklai. Ant stalo, greta telefono, gulėjo 
aplankas su užrašu DŽONAS YSTLEIKAS/GARNIO LIZDAS. Atver- 
tęs jį išvydau nuotrauką ir šioje įamžintą namą, neabejotinai primenantį 
El Palacio - tuodu atrodė panašūs, kaip, pavyzdžiui, pusbroliai. Vis 
dėlto statiniai skyrėsi vienu esminiu aspektu, o panašumai - tokia pati iš- 
orė, ryškiai oranžinių ispaniškų čerpių stogai - jį tiktai pabrėžė. 

Dabartinis E! Palacio nuo aplinkinių atsitvėrė aukšta mūrine siena, 
į kurią įsiterpė tiktai vieni vartai - nebuvo įrengtas netgi praėjimas pre- 
kybininkams. Išskyrus mane, Vajermeną, neturtingą moterį Aną Mariją 
ir sodininką, prisistatantį porą kartų į savaitę, vidinio žavaus kiemo, 
praktiškai, niekam matyti neteko. Lyg nuostabaus moters kūno išlinkių, 
paslėptų po beformiais drabužiais. 

Pirmasis Garnio Lizdas atrodė visiškai kitoks. Kaip ir dvaras Por- 
celiano mieste, jis turėjo pustuzinį kolonų ir erdvią, svetingą verandą. 
Link pastato driekėsi platus takas, perpus dalijęs kokius du akrus ve- 
jos. Nuklotas ne žvyru, kaip minėjo Merė Ajer, o rožiniais kriauklelių 
lukštais. Originalas kvietė pasaulį į svečius. Įpėdinis, £/ Palacio, siūlė 
pasauliui nešdintis po velnių. Būtent toks įspūdis susidarė Ilzei, kaip 
beje, ir man, bet tądien į pastatą mudu žvelgėme važiuodami keliu. Nuo 
tų laikų mano požiūris pasikeitė, ir nebe priežasties: aš įpratau jį matyti 
iš paplūdimio. Artėti prie namo iš neapsaugoto šono. 

Garnio Lizdo originalas rodėsi augesnis už kopiją. Iš fasado pusės 
jis stiebėsi per tris aukštus, užpakalinę namo dalį sudarė keturi aukštai, 
taigi - jeigu namas iš tikrųjų dunksojo ant kalvelės, kaip tvirtino Merė, 
- iš mansardos, trijų šimtų šešiasdešimties laipsnių kampu, atsiverdavo 
kvapą gniaužianti įlankos, žemyno, Keisio Ky ir Don Pedro salų pano- 
rama. Neblogai. Tačiau veja buvo netvarkinga, išsitaršiusi. O dekoraty- 
vinių palmių, supančių pastatą it havajietės šokėjos, gretoje Žiojėjo spra- 
gos. Atidžiau įsižiūrėjęs pamačiau, jog kai kurie viršutiniai langai apkalti 
lentomis. Stogo kontūrams keistai stigo pusiausvyros. Tik po sekundės 
sumečiau kodėl. Rytinėje pusėje kyšojo kaminas. Kitaip nei vakarinėje, 
kur, mano nuomone, turėjo būti dar vienas. 

- Vaizdas nutrauktas po to, kai šeima išvyko? 

Jis krestelėjo galvą. 

- Pasak Šeningtono, fotografuota 1927-ųjų kovą, prieš nuskęstant 
mergaitėms, kai visi tebesidžiaugė gyvenimu. Namas nenutriušęs - jį 
aptalžė audra. Alisa. 

- Labai stipri? 

- Uraganų sezonas čia oficialiai prasideda birželio penkioliktąją ir 
tęsiasi penkis mėnesius. Sau nebūdingu laiku atklystančias audras su 

smarkiomis liūtimis 17 vėtromis... na, senbuviai jas vadina Alisomis. Pa- 
gal uraganą Alisą. Taip jie savotiškai juokauja. 

- Tu viską išgalvoji. 

- Ne-e. 26-ais1ais Estera - itin nuožmi, - aplenkė Dumą, bet 27-ųjų 
kovą Alisa užgriuvo salą visa jėga. Galų gale nuūžė į žemyną ir aprimo 
Evergleidse. Jos padarytą žalą matai nuotraukoje. Tiesą sakant, nieko 
ypatingo: nulaužė kelias palmes, išdaužė porą langų, truputį pašiaušė 
veją. Bet kitu atžvilgiu, audros poveikis jaučiamas iki šiol. Akivaizdu, 
jog dėl Alisos vėliau paskendo Tesė ir Lora, o jų žūtys nulėmė tolimes- 
nius įvykius, įskaitant tavo ir mano pasirodymą saloje. 

- Gal malonėtum paaiškinti išsamiau? 

- Pameni šitą? 

Iš aplanko jis išgriebė kitą nuotrauką, kurią išties gerai atsiminiau. Di- 
dijį jos variantą mačiau pagrindinių laiptų aikštelėje, antrame E/ Palacio 
aukšte. Nūnai žvelgiau į mažesnę, ryškesnę kopiją. Į Džoną Ystleiką, už- 
sitempusį juodus maudymosi marškinėlius, panašų į holivudinių, B klasės 
filmų aktorių, turbūt dažniausiai vaidinantį detektyvuose ir nuotykinėse 
epopėjose, kurių veiksmas rutuliojasi džiunglių fone. Jis prie krūtinės 
spaudė Elizabetą. Vienu delnu buvo suėmęs už jos putlios sėdimosios, ki- 
tame gniaužė akvalangą su pritvirtintų kvėpavimo vamzdeliu. 

- Sprendžiant vien iš Elizabetos, spėju, kad fotografui šeima pozavo 
kokiais 1925-aisiais, - tarė Vajermenas. - Jai ne daugiau kaip pora me- 
tų, eina treti. Užtat Adrianai... - jis pabaksnojo pirštu į vyriausiąją duk- 
terį, - ...duočiau nuo septyniolikos iki trisdešimt keturių. Kaip manai? 

Mintyse pritariau bičiuliui. Net ir sa maudymosi kostiumėliu, dengian- 
čiu bemaž visą kūną, septyniolikmetė traukė akį kaip prisirpusi mergina. 

- Jos akyse atsispindi niūrus, atžagarus žvilgsnis, sakantis: “noriu 
atsidurti kitur“, - pastebėjo Vajermenas. - Įdomu, ar vyresnėlė labai pri- 
bloškė tėvą pakėlusi sparnus ir sprukusi kartu su vienu iš jo fabrikų va- 
dybininku? O gal giliausioje širdies kertėje jis džiaugėsi, kad Adriana pa- 
liko namus? - tęsiama Kriso Šeningtono maniera pridėjo: - Pabė-ė-ėgo 
į Atlantą su bernio-o-ku, kurs ryši kaklaraištį ir nešio-oja kepurės sna- 
pelį. - Vajermenas trumpam nutilo. Matyt, žuvusių mergyčių tema jį te- 
begraudino, nors dvynukės ir paskendo prieš aštuoniasdešimt metų. - 
Su vyreliu ji vis dėlto grįžo namo, bet tik tada, kai reikėjo ieškoti kūnų. 

Smiliumi dūriau į juodaodę, apniukusią auklę. 

- Kas ji tokia? 

- Melda ar Tilda, o gal, apsaugok Viešpatie, Hekuba, anot Kriso 
Šeningtono. Senukas nebepamena vardo, tą žinojo jo tėvas. 

- Gražios apyrankės. 

Vajermenas nužvelgė papuošalus be didelio susidomėjimo. 

- Kaip pasakysi. 

- Galbūt Džonas Ystleikas su aukle miegojo? - spėjau. - Ir šias apy- 
rankes jai padovanojo? 

- Ouiėn sabe? Turtingas našlys, jauna moteris... taip nutikdavo ir 
anksčiau. 

Bakstelėjau į pintinę, kurią juodaodė mergina laikė glėbyje. Įsitempę 
rankų raumenys liudijo, kad nešulys sunkus. Neabejojau, jog po dang- 
čiu slypėjo daugiau nei keletas sumuštinių... auklė turbūt atsinešė visą 
keptą vištą ir, tarkim, porą butelių alaus senajam šeimininkui, idant pri- 
sinardęs jis turėtų, ką atsigerti. 

- Kokios spalvos, tavo nuomone, šita pintinė? Tamsiai ruda? Rau- 
dona? 

Vajermenas keistai į mane pašnairavo. 

- Sunku pasakyti, kai ją matai nespalvotoje nuotraukoje. 

- Papasakok, kaip audra nulėmė mergaičių mirtis. 

Jis vėl atvertė aplanką ir man įteikė seną, nuotrauka papildytą laik- 
raščio straipsnį. 

- Spausdinta Venecijos “Gondolier" 1927-ųjų kovo 28-ąją. Iš pra- 
džių informaciją susiradau internete. Džekas Kantoris susisiekė su laik- 
raščio redakcija, paprašė originalo kopijos ir šią atsiuntė faksu. Norė- 
čiau pridurti, jog Džekas - šaunus vaikinas. 

- Nesiginčysiu, - atsakiau įsmeigęs akis į fotografiją. - Kas tos mer- 
gaitės? Ne, nesakyk. Kairėje - Marija, iš dešinės jai draugiją palaiko Hana. 

- Tavo įžvalgumą vertinu aukščiausiu balu. Hana - krūtiningoji. 27- 

Akimirką kitą mudu tylėdami tyrinėjome popieriaus lapą. Gaila, kad 
straipsnio nepersiuntė elektroniniu paštu. Faksogramą bjaurojo tam- 
sios, statmenos linijos, dėl kurių išskydo dalis raidžių, bet antraštę 
įskaitėme kuo puikiausiai: PO AUDROS MĖGĖJAS NARDYTOJAS 
RADO LOBĮ. Nuotraukai irgi užteko ryškumo. Ystleiko kakta šiek tiek 
prapliko, tačiau plaukų išretėjimą atsvėrė pailgėję, siauri orkestro vado- 
vo ūseliai, dėl ko jis priminė vėplį. Nors buvo užsitraukęs tuos pačius, 
juodus maudymosi marškinėlius, audinys atrodė įsitempęs... po viena 
pažastimi netgi įtrūkęs, bent jau man taip dingojosi. Garantuoti nedrįs- 
čiau, nes fotografija visgi nepasižymėjo įspūdinga kokybe. Regis, nuo 
1925-ųjų iki 1927-ųjų tėtušis Ystleikas truputį papilnėjo - B kategorijos 
filmų aktorius vargiai sulauktų vaidmenų, jei tučtuojau neatsisakytų de- 
sertų ir nepradėtų mankštintis treniruoklių salėje. Jį supančios mergaitės 
nespinduliavo dygaus žvilgsnio ir seksualumo, kaip vyresnioji sesuo - 
pažiūrėjus į Adrianą, į galvą bemat atklysdavo mintys apie karštas po- 
pietes ant šieno kupetos; dirstelėjęs į porelę nejučia klausdavai savęs, 
ar jos paruošė namų darbus, - tačiau abidvi buvo žavios, kaip pamažu 

bręstančios paauglės, ir, berods, spirgėjo iš susijaudinimo. Na, nieko 
nuostabaus. 

Juk ant smėlio, priešais jas, gulėjo išbarstytas lobis. 

- Man sunkiai sekasi įžvelgti, kas ten padėta, o prakeiktas užrašas 
susiliejęs, - pasiskundžiau. 

- Ant stalo guli didinamasis stiklas, bet leisk tave apsaugoti nuo 
galvos skausmo. - Vajermenas šratinuku dūrė į popierių. - Čia vaistų 
buteliukas, ana ten matai muškietos užtaisą - taip straipsnyje tikina Yst- 
leikas. Marija nuleidusi ranką ant bato... arba jo liekanų. Šalia... 

- Akiniai, - susigaudžiau. - Ir... grandinėlė? 

- Vėrinys, kaip teigia istorijos autorius. Nežinau, gal ir klysta. Aiš- 
ku tik tiek, jog daiktas primena dumbliną metalinį žiedą. Užtat vyres- 
nioji mergaitė akivaizdžiai laiko auskarą. 

Akimis permečiau aprašymą. Neskaitant nuotraukoje matomų radi- 
nių, Ystleikas aptiko įvairių virtuvės rakandų... keturis puodelius, jo 
tvirtinimu, lyg ir itališkus... trikojį padėklą... dėžę reikmenų (kad ir ką 
tai reikštų)... ir begalę vinių. Be to, iš įlankos dugno išgriebė pusę por- 
celianinio žmogeliuko. Ne šiaip porceliano luisto, o dekoratyvinio žmo- 
gaus. Fotografas jo neįamžino, arba aš to daikto paprasčiausiai neįžiū- 
rėjau. Džonas Ystleikas penkiolika metų nardė tarp sudūlėjusių rifų, į 
vakarus nuo Dumos Ky, kartais žvejodavo, bet dažniausiai plaukiodavo 
savo malonumui. Straipsnyje Elizabetos tėvas sakė rasdavęs įvairiausių 
šiukšlių, bet jomis nesidomėdavęs. Pridūrė, esą Alisa (taip pavadino 
audrą) sukėlė neįtikėtinai aukštas bangas, kurios ant dugno išplakė smė- 
lį ir atidengė, kaip jis pareiškė, “sąvartyną. 

- Laivo nuolaužų nemini, - tarstelėjau. 

- Nes jų niekur nematė, - atsakė Vajermenas. - Jokių duženų nera- 
do nei Ystleikas, nei tuzinas kitų Žmonių, padėjusių ieškoti mergaičių 
kūnus. Tik visokį šlamštą. Jeigu čia būtų nuskendęs laivas, jį tikrai bū- 
tų pastebėję. Į pietvakarius nuo salos, iki pat Kito rifo liekanų, vandens 
gylis siekia vos dvidešimt penkias pėdas, ir jis netgi dabar ganėtinai 
skaidrus. Anais laikais priminė turkio melsvumo stiklą. 

- Gal turi kokių teorijų, kaip visa tai atsirado prie Dumos Ky kranto? 

- Žinoma. Labiausiai tikėtina, jog prieš du, tris šimtus metų pro šalį 
plaukė virš vandens vos besilaikantis laivas, kurio įgula nusikratė atma- 
tomis arba tiesiog svaidė daiktus į jūrą, kad nenugrimztų į gelmes. Kai 
audra baigėsi, jūreiviai užlopė skyles ir patraukė savo keliu. Gal todėl 
Ystleikas užtiko visą ruožą menkaverčių smulkmenų. Tikras lobis būtų 
likęs triume. 

- Hmm, nejau aštuonioliktame ar septynioliktame amžiuje rifas ne- 
būtų nuplėšęs čia atklydusio burlaivio kilio? 

Vajermenas gūžtelėjo. 

- Krisas Šeningtonas aiškina, neva niekas nenutuokia, kaip prieš 
pusantro šimto metų buvo išsidėstęs Kito rifas. 

Nukreipiau žvilgsnį į laimikius, išmėtytus ant smėlio. Į besišypsan- 
naują maudymosi kostiumėlį. Staiga nutariau, kad su aukle viena lova 
jis nesidalino. Ne. Net ir meilužė įspėtų Ystleiką, jog nederėtų fotogra- 
fuotis, vilkint tą senieną. Elgtųsi taktiškai, sugalvotų kokią neutralią 
priežastį, nors tikrąją regėjo netgi per daugelį metų susilpnėjusios mano 
žlibės, iš kurių dešiniajai papildomai pakenkė avarija. Jis pernelyg išsto- 
rėjo. Pats to nesuvokė; dukros irgi nekreipė dėmesio į tėvo apvalumus. 
Mylinčios akys nieko nematė. 

Per storas. Čia kažkas slypėjo. Užuomina Nr.1, neišvengiamai ve- 
danti prie Nr. 2. 

- Stebėtina, kad jis išvis kalbėjo apie radinius, - pratariau. - Jei to- 
kius dalykėlius aptiktum šiais laikais ir viską išpliurptum 6 kanalui, savo 
motorlaiviais į salą atpukšėtų pusė Floridos. Neatsigintum nuo žmonių, 
metalo detektoriais ieškančių dublonų arba piastrų. 

- Ei, čia aprašyta kitokia Florida, - atsakė Vajermenas, ir aš prisi- 
miniau tokią pačią frazę girdėjęs iš Merės Ajer lūpų. - Džonas Ystleikas pri- 
klausė turtuolių klanui, Dumą Ky jis pavertė asmeniniu draustiniu. Vienaip 
ar kitaip, jokių dublonų ir piastrų neiškapstė - tik gana įdomius niekniekius, 
kuriuos atrausė keista audra. Ištisas savaites nardė įlankoje ir tyrinėjo lūže- 
nų ruožą. Visai netoli kranto - pasak Šeningtono, per atoslūgį iki jų galėjai 
nubristi. Be abejo, jis dairėsi ir brangenybių. Šlamančiųjų Ystleikui netrūko, 
bet vargu ar pinigai žmogų paskiepija nuo lobių bacilos. 

- Tavo tiesa, - sutikau. 

- Į tas ekspedicijas jį, žinoma, lydėdavo auklė. Kartu su trimis, na- 
muose tebegyvenusiomis mergaitėmis: dvynukėmis ir Elizabeta. Marija 
bei Hana grįžo į Breidentono internatinę mokyklą, o vyriausioji sesutė 
paraitė kulnus į Atlantą. Ystleikas su mažylėmis čia veikiausiai rengda- 
vo piknikus. 

- Ar dažnai? - pradėjau suvokti, kur Vajermenas lenkia. 

- Aha. Gal net kasdien, kol į krantą iškėlė įdomiausias smulkmenas. 
Nuo namo iki Sešėlių paplūdimio, kaip šį vadino Ystleikai, jie pramynė 
taką. 

- Kuriuo vienui vienos galėjo nulėkti dvi drąsios mergytės. 

- Sykį taip ir padarė. Visų širdgėlai. - Jis įkišo nuotraukas atgal į 
aplanką. - Čia glūdi istorija, muchacho. Manau, nežymiai įdomesnė už 
tą, kurioje pasakojama apie stiklo rutuliuką prarijusią mergaitę. Svar- 
biausia, kad abidvi užsibaigė tragiškai, o iš esmės, tragedijos yra kvai- 
los. Jei man leistų rinktis, kiekvieną kartą spjaučiau į “Hamletą" ir ap- 
sistočiau ties “Vasarvidžio nakties sapnu". Bet kuris idiotas tvirtomis, 

nevirpančiomis rankomis ir sveikais plaučiais gali suręsti kortų namelį 
ir jį nupūsti, tačiau prajuokinti žmones geba tiktai genijus. 

Jis šiek tiek pamąstė. 

- Man rodos, nutiko štai kas: vieną 27-ųjų balandžio dieną Tesė ir 
Lora, užuot gulėjusios pokaičio, kaip joms derėjo, atsikėlė ir takeliu slap- 
ta nubėgo į Šešėlių paplūdimį, kur ketino paieškoti lobių. Turbūt ruošėsi 
įbristi tiktai iki kelių, nes lįsti į gilumą niekas joms neleisdavo - vienas 
straipsnis cituoja taip sakiusį Džoną Ystleiką, o Adriana jam pritarė. 

- Ištekėjusi dukra, kuri parlėkė namo. 

- Teisingai. Kartu su vynu ji grįžo likus porai dienų iki to momento, 
kai oficialiai atšaukė skenduolių paiešką. Pasak Šeningtono, be abejo. 
Taigi viena iš mergaičių veikiausiai pastebėjo tolėliau kažką žibant, nu- 
puškeno į priekį ir netrukus ėmė vandenyje kepurnėtis. Paskui... 

- Sesuo bandė ją išgelbėti. - Mintyse tą vaizdą regėjau kuo aiškiau- 
siai. Tik mačiau Lindą su Ilze, kai jos dar buvo visai mažytės. Ne dvy- 
nukės, tačiau trejus ar ketverius auksinius metus beveik neišskiriamos. 

Vajermenas sulinksėjo. 

- Ir jas abi pasiglemžė bangų grūstis. Ne kitaip, amigo. Todėl nie- 
kas kūnų ir nerado. Mergaites nuplukdė tolyn į caldo largo. 

Jau žiojausi paklausti, apie kokią grūstį jis šneka, bet ūmai prisimi- 
niau romantišką, tačiau energijos kupiną Vinslou Homerio paveikslą 
“Grįžtamoji banga". 

Mes abu sutartinai krūptelėjome, nes sucypė ant sienos PRIES 
vidaus ryšio garsiakalbis. 

- Pone Vajermenai! - nuskambėjo Anos Marijos Vistler balsas. - 
Pone Vajermenai, ar jūs ten? 

- Taip, aš čia. 

- Pone Vajermenai, - regis, moteris nenustygo vietoje. Po akimir- 
kos pridūrė lyg sau: - Jėzau, kur gi jūs? 

- Prakeiktas mygtuko šmotas, - sumurmėjo bičiulis ir beveik lėkte 
pripuolęs prie aparato nuspaudė mygtuką. - Aš čia. Kas nors negerai? 
Kas atsitiko? Ji nukrito? 

- Ne! - sušuko Ana Marija. - Atsipeikėjo! Šiuo metu yra sąmonin- 
gos būklės! Prašė pakviesti jus. Galite ateiti'? 

- Jau bėgu. - Jis atsisuko į mane plačiai išsišiepęs. - Girdėjai, Edga- 
rai? Keliaujam! - Vajermenas stabtelėjo. - Į ką ten žiopsai? 

- Į jas. - Pakėliau dvi nuotraukas su Ystleiku, dėvinčiu maudymosi 
kostiumėlį: vienoje jį supo visos dukros, kitoje, po dvejų metų, jam iš 
šonų stovėjo tiktai Marija ir Hana. 

- Mesk tai iš galvos... nejau negirdėjai? Ponia Ystleik aisigavo! - jis 
movė link durų. Mečiau aplanką ant bibliotekos stalo ir nusekiau įkan- 

din. Įžvelgti sąsajas man pavyko - bet tik todėl, kad pastaruosius kelis 
mėnesius ugdžiau gebėjimą Žiūrėti. Lavinau regėjimą itin uoliai. 

- Vajermenai! - sušukau. Bičiulis kurnėjo ristele ir jau buvo įveikęs 
pusę laiptatakio. Aš šlubčiojau kaip įmanydamas sparčiau, bet vis vien 
nenumaldomai tolau. Jis palaukė manęs, bet nekantraudamas. - Kas jam 
papasakojo apie šiukšlių ruožą? 

- Ystleikui? Turbūt pats aptiko nardydamas. 

- Abejoju. Elizabetos tėvas jau ilgą laiką nebuvo užsitempęs to 
maudymosi kostiumėlio. Galbūt trečiojo dešimtojo pradžioje jam ir pa- 
tiko plaukioti su akvalangu, bet maždaug 25-aisiais, esu tikras, pagrin- 
dine Ystleiko pramoga tapo pietavimas. Taigi kas jam nurodė, kur rei- 
kėtų dairytis? 

Gale koridoriaus pro duris išniro Ana Marija. Jos veidą nugiedrino 
kvailoka, nepatiklumą spinduliuojanti šypsena, dėl kurios keturiasde- 
šimtmetė moteris tarytum perpus atjaunėjo. 

- Užeikit, - paragino slaugė. - Tai neįtikėtina. 

- Ari... 

- Taip, taip, atsigaivelėjo, - pasigirdo kimus, su niekuo nesupainio- 
jamas Elizabetos tonas. - Ateik, Vajermenai. Parodyk savo veidą, kol jį 
dar atpažįstu... 


Lūkuriavau už durų drauge su Ana Marija nežinodamas, kuo užsi- 
imti, nužvelgdamas dailės mažmožius ir didžiulį seną, priešingame ko- 
ridoriaus gale kabantį Frederiko Remingtono paveikslą - ant ponių jo- 
jančius indėnus. Galiausiai Vajermenas mane pakvietė. Nekantriu, nuo 
ašarų raižiu balsu. 

Kambaryje tvyrojo prieblanda. Visos naktinės užuolaidos buvo už- 
trauktos. Kažkur viršuje, ventiliacijos angoje, šiugždėjo oro kondicio- 
nierius. Greta lovos stūksojo staliukas, ant kurio švietė lemputė. Užuo- 
laidos blizgėjo it žalias stiklas. Dalis gulto, tarsi atgabento tiesiai iš ligo- 
ninės, stirksojo sulenkta, todėl ji bemaž sėdėjo. Blausioje šviesoje įžiū- 
rėjau rožinę Elizabetos pižamą ir palaidus, pečius uždengusius plaukus. 
Vajermenas sėdėjo šalia ir laikė ponios Ystleik rankas. Virš lovos kabė- 
jo paveikslas, vienintelis kambaryje, nuostabi Edvardo Hoperio repro- 
dukcija “Vienuolikta ryto“, archetipas vienatvės, prie lango kantriai 10- 
kuriuojančios kokių nors permainų. 

Kažkur tiksėjo laikrodis. 

Ji pažvelgė į mane ir nusišypsojo. Iš veido išskaičiau trys dalykus, 
užgriuvusius mane nelyginant akmenys - ir kiekvienas iš jų buvo sun- 
kesnis už kitą. Pirma, Elizabeta labai sulyso. Antra, atrodė siaubingai 
nuvargusi. Trečia, gyventi jai liko nedaug. 

- Edvardai, - prabilo senoji £/ Palacio šeimininkė. 

- Ne... - pradėjau, bet, jai pakėlus ranką (virš alkūnės kybanti oda 
panėšėjo į baltą it sniegas kapšelį), bemat užsičiaupiau. Nes išvydau 
ketvirtą dalyką, pritrenkusį mane stipriausiai iš visų - kaip akmeninis rie- 
dulys. Aš regėjau save. Štai, ką žmonės matydavo, kai po avarijos at- 
sitokėjau ligoninėje, kai mėginau į krūvelę sušluoti atsiminimų nuotrupas 
- lobį, kuris, bjauriai išdrabstytas į šalis, priminė šiukšles. Pagalvojau, 
kaip užmiršdavau lėlės vardą, ir suvokiau, ko dabar derėtų tikėtis. 

- Aš pajėgsiu, - pratarė ji. 

- Žinau, - atsakiau. 

- Jūs atvežėte Vajermeną iš ligoninės. 

- Taip, - patvirtinau. 

- Labai bijojau, kad jį ten užlaikys. Ir aš liksiu viena. 

Nutylėjau. 

- Jūs Edmundas? - droviai paklausė. 

- Ponia Ystleik, neverta taip vargintis, - švelniai įsiterpė Vajerme- 
nas. - Čia... 

- Ša, Vajermenai, - nutraukiau bičiulį. - Ji pajėgs. 

- Jūs tapote, - tarė Elizabeta. 

- Taip. 

- Ar jau nutapėte laivą? 

Mano paširdžiai patyrė keistą metamorfozę. Rodės, kad jie visiškai 
išgaravo, tarp širdies ir vidurių palikdami tuštumą. Keliai baudėsi sulink- 
ti. Įkaito plieno strypas, sutvirtinęs klubikaulį. Sprandą nutvilkė šaltis. 
Nesamą ranką perliejo šiltos, žnaibančios liepsnelės. 

- Taip. Ne vieną kartą. 

- Jūs Edgaras. 

- Taip. Aš Edgaras. Puiku, brangioji. 

Ji šyptelėjo. Matyt, jau ilgą laiką niekas į ją taip nesikreipė. 

- Mano protas lyg staltiesė, kurioje pradeginta didžiulė skylė. - Eli- 
zabeta atsigręžė į Vajermeną. - Muy divertido, si?* 

- Jums reikia pailsėti, - paragino jis. - Tiksliau, dormir como un 
trOonco. 

- Taip, miegoti kaip užmuštai, - Elizabetos lūpų kampučiai nežymiai 
pakilo viršun. - Manau, atsibudusi jausiuos, kaip dabar. Bent jau kurį 
laiką. - Pabučiavo jo delnus, kuriuos priglaudė prie savo veido. - Aš ta- 
ve myliu, Vajermenai. 

- Ir aš jus myliu, ponia Ystleik. 

Tuo geriau jam, pervėrė mintis mano sąmonę. 

- Edgarai?.. Čia Edgaras? 

- Kaip pati galvojate, Elizabeta? 


*Labai juokinga, taip? (isp.) 

- Taip, Žinoma, jūs. Kiek pamenu, rengiate parodą. Tai yra, ketino- 
te, prieš man... - ji nuleido akių vokus, pavaizdavo save miegančią. 

- Teisingai, “Skoto" galerijoje. Jums tikrai derėtų pailsėti. 

- Kada įvyks atidarymas? Greitai? 

- Anksčiau nei po savaitės. 

- Jūsų paveikslai... laivų paveikslai... ar jie žemyne? Galerijoje? 

Mudu su Vajermenu susižvalgėme. Jis patraukė pečiais. 

- Taip, - atsakiau. 

- Gerai. - Elizabeta nusišypsojo. - Ką gi, atsipūsiu. Visa kita pa- 
lauks... iki kol užsibaigs paroda. Kol pasimėgausite šlove. Ar juos par- 
duosite? Laivo paveikslus? 

Kartu su Vajermenu vėl apsimainėme žvilgsniais. Jo akyse paste- 
bėjau perspėjimą: Neskaudink jai širdies. 

- Jie pažymėti “N"' raide. Tai reiškia... 

- Aš žinau, ką reiškia “N"'. Juk ne vakar gimusi. - Tarp gilių raukš- 
lių, įspraustų veide, kuris bylojo apie atsėlinančią mirtį, tvykstelėjo 
akys. - Parduokit paveikslus. Parduokit, kad ir kiek jų sukūrėte, kad ir 
kaip būtų sunku skirtis su savo darbais. Išsklaidykite, išsiųskite į visas 
keturias puses. Ar jūs mane supratote? 

- Taip. 

- Ar padarysite, ką prašau? 

Tiksliai nežinojau, bet atpažinau stiprėjantį dirglumą, kuriuo ne taip 
seniai trykšdavau pats. 

- Taip. - Šiuo momentu būčiau prisiekęs, jog apsiausių septynmylius 
batus ir nužygiuosiu į mėnulį, jei tik mano pažadas galėtų ją apraminti. 

- Net ir tuomet jų turbūt nepavyks apsaugot, - suniurnėjo Elizabeta 
mąsliu, baugulį išduodančiu balsu. 

- Liaukitės. - Patapšnojau jos ranką. - Užteks apie tai galvoti. 

- Gerai. Pašnekėsime po parodos. Mes trise. Aš jausiuos stipresnė... 
būsiu aiškesnio proto... o jūs, Edgarai, galėsite pokalbiui skirti visą dėme- 
sį. Jūs turite dukterų? Lyg ir taip, jei manęs neapgauna atmintis. 

- Taip. Bet jos kartu su motina apsistos žemyne. “Ritz"? viešbutyje. 
Apartamentai jau užsakyti. 

Elizabeta vyptelėjo, bet lūpų krašteliai kaipmat nusviro žemyn. Man 
net pasivaideno, kad jos burna ėmė tirpti. 

- Vajermenai, nuleisk gultą. Jaučiuosi tarsi klaidžiojau po pelkes ke- 
turiasdešimt dienų ir naktų... mane apleido jėgos. 

Jis pakluso. Į kambarį įžengė Ana Marija, nešina padėklu su stikli- 
ne. Bet Elizabetai gėrimas buvo nė motais, ji jau gulėjo atsijungusi. Vir- 
šum lovos, ant kėdės sėdėjo vienišiausia pasaulyje mergina, visiškai nu- 
oga, neskaitant batelių, amžiams įsispiginusi pro langą, veidą paslėpusi 
po ilgomis plaukų sruogomis. 

k X 

Ta naktį ilgai negalėjau sumerkti akių. Užmigau tik po vidurnakčio. 
Potvynio bangos atslūgo, ir šiušėjimas po namu nutyko. Priešingai nuo 
kuždesių, kurie varstė galvą. 

Kitokia Florida, šnabždėjo Merė Ajer. Mes kalbame apie kitokią 
Floridą. 

Parduokit paveikslus. Parduokit, kad ir kiek jų sukūrėte. Elizabe- 
ta, be abejo. 

Senoji Elizabeta. Išgirdau ir kitokį jos tembro variantą. Pastarąjį te- 
ko pramanyti, todėl balsas priklausė Ilzei, kuomet ji dar buvo vaikas. 

Tėti, jei užsidėsi akvalangą su vamzdeliu, rasi lobį, tarė balsas. 
Galiu tau parodyti, kur jo ieškoti. 

Aš nupiešiau piešinį. 


Pabudau sulig aušra. Nusprendžiau, kad galėčiau dar pamiegoti, 
bet iš pradžių privalėjau nuryti vieną iš kelių oksikontino tablečių, kurias 
dėl visa ko pasilikau, ir kai kam paskambinti. Išgėręs nuskausminamuo- 
sius surinkau “Skoto" numerį, palaukiau, kol į skambutį atsilieps auto- 
atsakiklis. Tokiu paros metu galerijoje nebuvo nė gyvos dvasios. Menui 
prijaučiantys žmonės - ne vyturiai. 

Numygau du vienetukus, kad mane sujungtų su Nanucio kabinetu, 
ir po pyptelėjimo tariau: 

- Darijau, čia Edgaras. Aš persigalvojau dėl “Mergaitės ir laivo" se- 
rijos. Vis dėlto ją parduočiau. Bet su viena sąlyga. Jei įmanoma, tegu 
drobes įsigyja skirtingi pirkėjai. Dėkui. 

Padėjęs ragelį grįžau į lovą. Penkiolika minučių gulėjau dėbsodamas 
į ventiliatoriaus mentes, kurios tingiai sukosi palubėje, klausydamasis 
po namų brazdančių kriauklelių. Skausmas atlėgo, bet miego nesinorė- 
jo. Ir aš Žinojau kodėl. 

Tiksliai Žinojau. 

Vėl atsikėliau, perskambinau į “Skotą" , išklausiau savo pranešimo, 
ir dar sykį suspaudžiau papildomą, Darijaus, numerį. Jo balsas pasiūlė 
po pyptelėjimo palikti žinutę. 

- Išskyrus “Nr.8"', - pridėjau. - “N" ženkliuko nuo jo nenuimkite. 

Bet kodėl? 

Ne todėl, kad paveikslas prilygo šedevrui (nors aš taip maniau); ne 
todėl, kad į jį žvelgdamas jaučiausi, tarytum klausyčiaus tamsiausios 
mano širdies kertelės porinamos istorijos. Priežastis kita: nuojauta tvir- 
tino, esą kažkas leido man išgyventi, idant nutapyčiau šitą kūrinį, ir jį 
pardavęs aš spjaučiau į savo gyvenimą bei skausmą, kurį turėjau išverti, 
kol galutinai atsistojau ant kojų. 

Taip, būtent. 
- Tas priklauso man, Darijau, - užbaigiau. 
Griuvau į lovą ir šįsyk užmigau. 


KAIP NUPIEŠTI PIEŠINĮ (VII) 


Nepamirškit, jog sakydami “nepatikėsiu, kol nepamatysiu" prade- 
date ne nuo to galo. Menas įkūnija lūkesčių artefaktą, perteikia pa- 
saulį, kuris, visais kitais atžvilgiais, teprimintų betikslės sąmonės šy- 
dą, nudrikusį virš paslapties bedugnės. Beje, jeigu pats netikėsite tuo, 
ką regite, kas patikės jūsų kūryba? 

Nelaimę, lydėjusią lobio paieškas, nulėmė tikėjimas. Elizabeta pa- 
sižymėjo nepaprastu talentu, tačiau ji tebuvo vaikas, kuriam tikėjimas 
- savaime suprantamas dalykas. Viena iš gyvenimo normų. Antra ver- 
tus, mažyliai, netgi talentingi (ypač talentingi) nėra visiškai įvaldę sa- 
vo gebėjimų. Jų sąmoningumas tebesnaudžia, o tai pagimdo monstrus. 

Štai paveikslas, kurio niekada nenutapiau: 

Identiškos dvynės tapačiomis palaidinėmis, tik viena jų yra rau- 
donos spalvos, su raide L ant krūtinės, kita - mėlyna, su raide T. Su- 
siėmusios už rankų mergaitės bėga takeliu, vedančiu į Sešėlių paplū- 
dimį, kurį taip praminė, nes greta Raganos uolos paunksnė išlieka di- 
džiąją dalį dienos. Ant blyškių, apvalainų veidukų matyti ašarų žymės, 
bet jos tuojau pranyks, nes dabar dvynukės pernelyg išsigandusios, 
kad verktų. 

Jeigu galite tuo patikėti, be vargo išvysite ir visa kitą. 

Praskleidusi sparnus, pilvu į viršų, pro šalį lėtai skrenda milžiniš- 
ka varna, kuri į jas kreipiasi tėčio balsu. 

Lo-Lo parkrenta ir į kriaukleles nusibrozdina kelius. Tesė trūkte- 
lėjimu pakelia sesę ant kojų. Jos vėl leidžiasi tekinos. Siaubą mergy- 
tėms kursto ne kalbantis, aukštyn kojomis plasnojantis paukštis, ne 
žydras dangus, protarpiais nusidažantis saulėlydžio raudoniu ir vėl at- 
gaunantis įprastą mėlyną spalvą, o sutvėrimas, kuris seka pavymui. 

Dičkis. 

Nors ir su iltimis, jis vis tiek truputį panašus į vieną iš keistų, juo- 
kingų, Libitos pieštų varlyčių, bet šioji neapsakomai didesnė ir atrodo 
tikra - nuo padaro krenta šešėlis, trenkia dvokas, ir sulig kiekvienu jo 
šuoliu sudreba žemė. Nuo tada, kai tėtis rado lobį, dvynes šiurpino 
įvairios baidyklės; Libita tikina, kad naktimis jos neišeina iš savo 
kambario ir netgi nežiūri pro langą. Tačiau dabar - diena, o pabaisa, 
liuoksinti už nugaros, per daug tikroviška, kad ja būtų galima netikė- 
ti. Ir atstumas, skiriantis dičkį nuo mergaičių, nenumaldomai mažėja. 

Kitąkart parpuola Tesė, ir jai atsistoti padeda Lo-Lo, podraug su 
siaubu dirstelėdama į jas persekiojantį baisūną. Aplink jį strykčioja 
vabalėliai, kuriuos sutvėrimas retsykiais pačiumpa liežuviu. Vienoje 

Mergaitės įsiveržia į paplūdimį švokšdamos, sunkiai gaudydamos 
kvapą, ir suvokia, jog bėgti nebėra kur, išskyrus, vandenį. O gal ir 
yra, nes priešakyje vėl pasirodo laivas, kurį per paskutines kelias sa- 
vaites jos mato vis dažniau. Libita sako, kad jis netikras, bet šiuo metu 
baltas svajonių laivelis žada saugumą, be to, dvynukės neturi kitos iš- 
eities. Dičkis jau lipa ant kulnų. 

Jis išniro iš baseino, kai Dūkynėje, ant vejos suręstame vaikų na- 
melyje, seserys baigė žaisti Adės vestuves (šiandieną Adę vaidino Lo- 
Lo). Kartais Libita pragaišina baidykles subraižiusi jas ant popie- 
riaus, tačiau dabar jaunėlė sesutė miega, nes pastaruoju metu naktimis 
ją vargina baisūs sapnai. 

Dičkiui nuo tako dryktelėjus į paplūdimį, į šalis pasipila smėlis. 
Išversti veizolai smakso į priekį. Baltas, gležnas, šlykščiomis žarnomis 
užkimštas pilvas išsipučia. Gerklė pulsuoja. 

Abi mergaitės, tarpusavyje sunėrusios rankas, stovi tekančiuose 
pursluose, kuriuos tėtis vadina vilnimis. Dvynukės susižvalgo ir įbeda 
akis į laivą, nuleidusį blizgančias bures, linguojantį visai netoliese. 
Regis, jis netgi priplaukė arčiau, kad jas išgelbėtų. 

Lo-Lo sako: Mes turime jį pasiekti. 

Tesė atšauna: Bet aš nemoku PLAUKTI! 

Moki! Šuniuku! 

Dičkis atsispiria nuo žemės. Kai nusileidžia, pliurpteli jo viduriai. 
Tarytum drėgnos šiukšlės vandens statinėje. Dangaus žydrynė išblėsta 
ir užleidžia vietą kruvinam raudoniui. Pamažu vėl atgauna įprastą 
spalvą. Štai tokia diena. Ir seserys numanė, jog kažkada jos sulauks. 
Regėjo ją nerimo kupinose Libitos akyse. Ko tikėtis žinojo tiek auklė 
Melda, tiek tėtis, nors jis ne visą laiką būna namuose. Šiandieną lan- 
kosi Tampoje, tačiau tas miestas dvynėms, kurioms į nugaras alsuoja 
žalsvai baltas monstras, atrodo toli, kaip kita mėnulio pusė. Jos tega- 
li pasikliauti savo jėgomis. 

Tesė šaltais pirštais suspaudžia Lo-Lo petį. O kaipgi grūstis? 

Bet sesuo papurto galvą. Grūstis mums padės! Nuneš iki laivo! 

Laiko kalbėtis nebelieka. Varlė-pabaisa vėl ruošiasi šokti. Mer- 
gaitės supranta, kad monstras, nors ir negali būti realus, vis dėlto yra 
tikras. Ir jas nužudys, jei tik pasieks. Verčiau surizikuoti ir nerti į van- 
denį. Dvynukės apsisuka, tebegniauždamos viena kitos rankas, ir puo- 
la į caldo. Akių neatplėšia nuo liaunos baltos kregždės, kuri nuleidusi 

inkarą sūpuojasi netoliese. Jas neabejotinai įtrauks į laivą, kas nors 
valtele nuplauks į krantą ir prisistatys į Garnio Lizdą. “Sugavome po- 
rą undinėlių, - pasakys. - Gal žinote, kam jų reikia?" 

Negailestinga grįžtamoji banga išskiria jųdviejų pirštus, ir Lo-Lo 
ima skęsti pirmoji, nes už gyvybę grumiasi energingiau. Tesė išgirsta ją 
šaukiant du kartus. Iš pradžių pagalbos. Vėliau, nuleidus rankas, se- 
sers vardą. 

Tuo tarpu įnoringa povandeninė priešsrovė neša Tesę tiesiai link 
laivo ir sykiu padeda išsilaikyti virš vandens. Kelias stebuklingas aki- 
mirkas mergaitė slysta vilnimis tarsi ant banglentės, o vangūs mėgini- 
mai plaukti šuniuku stumia ją pirmyn nelyginant valtį, kurios gale 
burzgia varikliukas. Staiga, sekundę anksčiau nei Tesės kulkšnį apsi- 
veja šaltesnė srovė, ji mato, kaip laivas pasikeičia į... 

Štai paveikslas, kurį nutapiau, ir ne vieną kartą: 

Balta korpuso spalva ne šiaip išnyksta; ji įsiurbiama vidun it 
kraujas, sprunkantis iš pašiurpusio žmogaus skruostų. Lynai sudyla. 
Ryškus atspalviai apniunka. Laivagalio kabinos langeliai sprogsta 
laukan. Ant denio, per visą laivo ilgį, materializuojasi šiukšlių krū- 
vos. Tiesą sakant, pastarosios čia riogsojo visą laiką. Tesė tiesiog jų 

Ir tiki savo akimis. 

Iš triumų išlenda kažkokia būtybė. Ji nuropoja iki turėklų ir įsi- 
spitrija į mergytę. Susikūprinęs padaras vilki raudoną apsiaustą su 
gobtuvu. Aplink ištirpusį veidą kadaruoja šlapių plaukų (o gal ir ne 
plaukų) sruogos. Geltonos rankos spaudžia sueižėjusį, išpuvusį medį. 
Galop viena lėtai pakyla aukštyn. 

Baidyklė pamoja mergaitei, kuri netrukus PRAPULS, 

Paragina: Eikš pas mane, vaike. 

Grimzdama į gelmes Tesė Ystleik spėja pagalvoti: Tai MOTERIS! 

Ji skęsta. Ar jaučia vis dar šiltas rankas, priklausančias ką tik žu- 
vusiai sesei, kuri įsistveria į jos kulkšnis ir tempia žemyn? 

Taip, žinoma. 

Nes tikėjimas neatsiejamas ir nuo pojūčių. 

Kiekvienas menininkas jums taip pasakytų. 


PARODA 


Kada nors, jei gyvensite užtektinai ilgai ir smegeninėje išsaugosite 
pakankamai varžtelių, kad iš rikiuotės neišeitų mąstymo mechanizmas, 
neretai pagalvosite apie paskutinius geriausius, jūsų patirtus nutikimus. 
Mano lūpomis kalba ne pesimizmas, o logiškas protas. Viliuosi, ateitis 

dar mestelės šaunių dalykų - jei tuo netikėčiau, nebūtų prasmės gyven- 
ti, - tačiau pertrauka, turiu pripažinti, kaip reikiant užsitęsė. Paskutinį 
nuostabų savo gyvenimo epizodą atmenu visiškai aiškiai. Jis įvyko prieš 
ketverius metus, netgi truputį seniau, balandžio penkioliktosios vakarą, 
“Skoto" galerijoje. Tarp septintos valandos keturiasdešimt penkių minu- 
čių ir aštuntos, kuomet Palm aveniu šešėliai pamažu įgavo blyškai mels- 
vus atspalvius. Laiką prisimenu, nes nuolat žvilgčiojau į laikrodį. “Sko- 
te" knibždėte knibždėjo žmonių, gal net daugiau nei jų oficialiai tilpo sa- 
lėse, bet savo šeimos dar nemačiau. Su Pema ir Ilze susitikau dieną, o 
Vajermenas užtikrino, kad Melindos lėktuvas atskrido laiku, bet jos iki 
šiol nepasirodė. Ir nepaskambino. 

Man iš kairės, nišoje, į kurią minią masino baras ir aštuoni paveiks- 
lai iš serijos “Saulėlydis su...“, trijulė vietinės konservatorijos studentų 
griežė gedulingą “Mano mielo Valentino" versiją. Merė Ajer (laikanti 
šampano taurę, bet kol kas blaiva) dėmesingų klausytojų būreliui kažką 
aiškino apie dailės niuansus. Dešinėje, didesnėje patalpoje, stovėjo šve- 
diškas stalas. Ant vienos sienos kabėjo “Rožės, augančios tarp kriauk- 
lių" ir paveikslas, kurį praminiau “Aš matau mėnulį"; kitą puošė trys 
Dumos kelio vaizdai. Pastebėjau, kaip mobiliaisiais juos nutraukė kele- 
tas lankytojų, nors prie įėjimo, ant trikojo užkeltas ženklas skelbė, jog 
fotografuoti verboten.* 

Užsiminiau, ką išvydau, praeinančiam Džimiui Jošidai, 1r jis linkte- 
lėjo, bet neatrodė suirzęs ar įpykęs. Veikiau suglumęs. 

- Čia atklydo galybė žmonių, kurie nesusiję su meno pasauliu, arba 
aš jų išvis nepažįstu, - tarė. - Galerijoje pirmą kartą matau tokią gausią 
minią. 

- Tai blogai"? 

- Viešpatie, ne! Mes daugelį metų stengėmės nepriburbuliuoti verslo 
vandenyse, todėl dabar, visu ūgiu išniręs į paviršių, jaučiuosi keistai. 

Centrinėje “Skoto" salėje, laimei, erdvės netrūko. Nors mažesni 
kambariai viliojo maistu, gėrimais ir muzika, didžiuma svečių galų gale 
susispietė pagrindinėje galerijoje, kurios viduryje, po mažne nematomo- 
mis virvelėmis kybojo “Mergaitės ir laivo" serijos paveikslai. “Vajerme- 
nas žiūri į vakarus" buvo prigludęs prie tolimosios sienos. Lipduką su 
“N" raide priklijavau tiktai ant jo bei “Mergaitės ir laivo Nr. 8" - “Vajer- 
menas“ priklausė gyvajam originalui, o “Nr.8" paprasčiausiai negalėjau 
parduoti. 

- Neleidžiam jums kirmyti, šefe? - iš kairės pasiteiravo Eindželas 
Slobotnikas, kaip visada, nepaisantis žmonos alkūnės, kuri niuksėjo 
jam į šoną. 

- Nieko panašaus, - atsakiau. - Dar niekada gyvenime nesijaučiau 
toks žvalus. Tiesiog... 


*Draudžiama (vok.). 

Man ranką atkišo vyriškis, pasidabinęs kostiumu, kuris turėjo kai- 
nuoti ne mažiau kaip porą tūkstantukų. 

- Pone Frimentlai, aš esu Henris Vestikas, iš Pirmojo Sarasotos 
banko, privačių sąskaitų skyriaus. Jūsų darbai įspūdingi. Jie pribloš- 
kiantys, stulbinantys. 

- Ačiū, - padėkojau mintydamas, kad jis pamiršo pridėti: JOKIU 
BŪDU NESUSTOKITE. - Jūs labai malonus. 

Tarp jo pirštų atsirado vizitinė kortelė. Mane apėmė pojūtis, tary- 
tum žiūrėčiau į gatvės artistą, ką tik parodžiusį fokusą. Bet, žinoma, 
gatvės artistai “Armani" kostiumų nevilkėjo. 

- Jeigu galėčiau jums kuo padėti... savo telefonus užrašiau kitoje 
pusėje - namų, mobiliojo, darbo. 

- Jūs labai malonus, - pakartojau, nes nieko kito sumąstyti neįsten- 
giau. Ką, pono Vestiko nuomone, aš turėčiau daryti? Skambtelėti jam į 
namus ir vėl padėkoti? Paprašyti paskolos, už kurią įkeisčiau paveikslą? 

- Ar galėčiau vėliau jums pristatyti žmoną? - paklausė bankininkas, 
ir mano dėmesį prikaustė jo žvilgsnis. Ne visai toks, kokį mačiau Va- 
jermeno akyse, kai bičiulis perprato, jog numarinau Ledinuką Brauną, 
bet panašus. Susidarė įspūdis, kad ponas Vestikas manęs prisibijojo. 

- Be abejo, - atsakiau, ir jis pasišalino. 

- Tokiems vyrukams jūs statydavote bankų filialus ir su tais tipais 
grumdavotės, kai jie nenorėdavo mokėti už papildomus įrengimus, - 
pratarė Eindželas. Mėlynas, drabužių parduotuvėje įsigytas jo švarkas, 
rodės, tuojau sutrūks per visas siūles, kaip žaliojo milžino Halko rūbai. 
- Anais laikais šis bankininkas manytų, kad siekiate jam sumauti dieną. 
O dabar meilinasi tarsi galėtumėt trėsti auksiniais kiaušiniais. 

- Liaukis malęs liežuviu! - sušuko Helena Slobotnik, vienu metu vyrą 
pašventino alkūne ir pamėgino iš jo rankos išgriebti šampano taurę. Spin- 
duliuodamas ramybę Eindželas patraukė gėrimą toliau nuo jos pirštų. 

- Šefe, pasakykit jai, kad aš teisus! 

- Aha, savotiškai. 

Į mane taip žiūrėjo ne vien bankininkas. Moterys... Jėčėzau. Kai 
mūsų žvilgsniai susikirsdavo, viešnių veidai keistai sušvelnėdavo, o akyse 
blykstelėdavo smalsumo žiburiukai, lyg visos iki vienos būtų spėliojusios, 
kaip viena ranka sugebėčiau jas apglėbti. Skamba beprotiškai, bet... 

Iš užnugario į mane kažkas įsistvėrė ir vos nepargriovė ant grindų. 
Šampano taurė, kurią laikiau rankoje, būtų išsiliejusi, bet Eindželas mit- 
riai ją pagriebė. Atsisukau ir išvydau besišypsančią Ketę Gryn. Nusi- 
kračiusi reabilitacijos gestapininkės uniforma, bent jau šiam vakarui, ji 
vilkėjo trumpą žalią suknelę - tviskančią ir prigludusią prie tobulai ištre- 
niruoto kūno. Avėdama aukštakulnius ūgtelėjo kone iki mano kaktos. 

Greta, iškilęs virš moters, stūksojo Keimenas, už kurio raginių akinių 
slypėjo mielos, gigantiškos akys. 

- Jėzau, Kete! - surikau. - Aš vos nenudribau! Ką tuomet būtum 
dariusi? 

- Privertusi padaryti penkiasdešimt pritūpimų, - atsakė ji dar pla- 
čiau išsišiepdama. Akyse sužvilgo ašaros. - Kaip prižadėjau telefonu. 
Ach, kaip tu įdegei, gražuoli. - Ašaros išsiliejo ant skruostų. 

Stipriai ją apkabinau, paskui ištiesiau ranką Keimenui. Mano pirštai 
pranyko jo delne. 

- Tavo lėktuvas pritaikytas mano apimties žmonėms, - prabilo psi- 
chologas, ir kai kurie svečiai į mus atsigręžė. Savo sodriu balsu jis pri- 
minė aktorių Džeimsą Erlą Džounsą - taip dudenant netgi prekybos 
centro reklama skambėtų nelyginant ištrauka iš Izaijo knygos. - Mėga- 
vausi skrydžiu, kaip niekad gyvenime. 

- Na, lėktuvas man nepriklauso, bet vis tiek ačiū, - atsakiau. - Ar 
judu... 

- Pone Frimentlai? 

Į mane kreipėsi simpatiška raudonplaukė didelėmis, žaliomis akimis 
ir strazdanomis nusėtomis krūtimis, kurioms knietėjo išsiveržti pro at- 
virą rausvos, besvorės suknelės dalį. Maždaug Melindos amžiaus. Ne- 
spėjus atsiliepti, ji švelniai suspaudė mano pirštus. 

- Aš tik norėjau paliesti ranką, nutapiusią šiuos paveikslus, - tarė. - 
Nuostabius, bauginančius paveikslus. Dieve, jūs nepakartojamas. - 
Mergina kilstelėjo mano delną ir jį pabučiavo. Tuomet priglaudė prie sa- 
vo krūties. Po plonyčiu šifonu pajutau sustandėjusį, kaip akmenukas 
kietą spenelį. Po sekundės ji atšlijo ir įsimaišė į minią. 

- Ar taip dažnai nutinka? - prabilo Keimenas kartu su Kete, pasido- 
mėjusia: 

- Kaip klostosi gyvenimas po skyrybų? 

Jie susižvalgė ir prapliupo kvatoti. 

Puikiai supratau, iš ko tuodu juokiasi - iš Edgarui kliuvusios Elvio 
šlovės, - bet pats jaučiausi šiurpiai keistai. Man ėmė dingotis, jog “Sko- 
to" salės primena povandeninio groto olas. Netgi pagalvojau, kad galė- 
čiau juos taip nutapyti: po vandeniu nugrimzdusius kambarius su pa- 
veikslais, į kuriuos, kabančius ant sienų, žiūri guotai žuviažmogių, o 
tiems draugiją palaiko “Neptūno" trijulė, burbuliuojanti “Aštuonkojo so- 
do" melodiją. 

Siaubingai keista. Man norėjosi susitiki su Vajermenu ir Džeku - nei 
vienas iš jų dar neatvyko, - bet dar labiau troškau pasimatyti su saviš- 
kiais. Ypač su Ilze. Jeigu jie ateitų, galbūt man pavyktų atgauti tikrovės 
pojūtį. Pašnairavau į duris. 

- Jei dairaisi Pemos su mergaitėmis, manau, jos netrukus prisista- 

tys, - pareiškė Keimenas. - Melindai kažkuo nepatiko suknelė, ir pasku- 
tiniu momentu ji nusprendė persirengti. 

Melinda. Suprantama, kas gi dar, jei ne Mel... 

Būtent tada jas ir išvydau. Trijulė skverbėsi pro minią žiūrovų, dėl 
savo blyškaus gymio atrodė kaip tikros šiaurietės ir, šiuo atžvilgiu, ge- 
rokai skyrėsi iš aplinkinių. Pavymui žingsniavo Tomas Railis ir Viljamas 
Bozmanas III - nemirtingasis Bozgalvis, - įsisupę į tamsius švarkus. 
Stabtelėję netoli durų jie nužvelgė tris ankstyvuosius eskizus, kuriems 
Darijus suteikė triptiko formą. Pirmoji mane pamatė Ilzė. Ji suriko: 
“TĖTI!* ir įniko brautis pro spūstį nelyginant torpedinis kateris. Nuo 
sesers neatsiliko Melinda, įkandin tempiantį aukštą jaunuolį. Pema pa- 
mojavo ir taip pat nudrožė link manęs. 

Nedelsdamas atsitraukiau nuo Keimeno, Ketės ir Slobotnikų - Ein- 
dželas tebelaikė mano gėrimą. Kažkas išsižiojo: “Atleiskit, pone Fri- 
mentlai, ar galėčiau paklausti...", bet į svečius nebekreipiau dėmesio, 
nes šį prikaustė švytintis Ilzės veidas ir džiugiai spindinčios akys. 

Mes susitikome priešais ženklą su užrašu: “SKOTO" GALERIJA 
PRISTATO “VAIZDĄ IŠ DUMOS", EDGARO FRIMENTLO PA- 
VEIKSLUS IR ESKIZUS. Pastebėjau, kad ji dėvi melsvą, man nemaity- 
tą suknelę; dėl aukštyn sukeltų, ilgą gulbės kaklą atidengusių plaukų, 
atrodė neįtikėtinai suaugusi. Pajutau kvapą atimančią, širdį perpildžiusią 
meilę ir dėkingumą, nes iš Ilzės akių supratau, jog duktė man puoselėja 
tokius pačius jausmus. Kitą akimirką jau spaudžiau ją savo glėbyje. 

Dar po kelių sekundžių greta išdygo Melinda su jaunuoliu, likusių 
stovėti jai už nugaros (ir ūgiu gerokai Lindą pranokstančiu - jis buvo 
tikras išstypėlis). Stokodamas rankos negalėjau apkabinti abiejų seserų, 
tačiau ji mane apglėbė pati ir pabučiavo. 

- Bonsoir*, tėti, sveikinu! 

Galų gale prieš save pamačiau Pemą, moterį kurią ne taip seniai va- 
dinau “kinkadrebe kiaške“'. Ji vilkėjo tamsiai mėlynas kostiumines kel- 
nes, melsvą, šilkinę palaidinukę. Pasipuošė perlų vėriniu. Įsisegė pato- 
gius auskarus. Apsiavė praktiškus, bet išvaizdžius žemakulnius. Zmo- 
gus iš Minesotos - geriau jos apibūdinti negalėčiau. Sprendžiant iš akių, 
Pemą mirtinai gąsdino svečių gausa ir keista aplinka, tačiau jos veidą 
giedrino viltinga šypsena. Per mūsų santuokos metus man teko pažinti 
įvairias žmonos puses, bet niekada nebuvau matęs, kad ji prarastų viltį. 

- Edgarai? - sulemeno Pema. - Mes likome draugais? 

- Savaime suprantama. - Pasisveikindamas viso labo jai pakštelėjau 
į skruostą, užtat apkabinau su tokia jėga, kiek šios turėjo vienarankis 
vyras. Ilzė įsikibo į vieną mano šoną, Melinda prilipo prie kito, ir jos abi 
taip mane suspaudė, kad šonkaulius pervėrė skausmas, bet dėl to gal- 
*Labas vakaras (pranc.). 

vos nesukau. Lyg iš tolumos atsklido salėje spontaniškai nugriaudėję 
aplodismentai. 

- Atrodai puikiai, - sukuždėjo man į ausį Pema. - Ne, fantastiškai. 
Nė nesu tikra, ar gatvėje tave atpažinčiau. 

Atšlijęs nužvelgiau žmoną. 

- Tu irgi trauki akį. 

Ji nusijuokė ir išraudo - nepažįstamoji, su kuria kadaise leisdavau 
naktis. 

- Kosmetika geba maskuoti daugybę nuodėmių. 

- Tėti, čia Rikas Diusoltas, - savo vaikiną pristatė Melinda. 

- Bonsoir 1 sveikinu, Monsieur Frimentlai. - Rikas man ištiesė bal- 
tą dėžutę. - Nuo Lindos ir manęs. Un cadeau. Dovana? 

Aš, be abejo, žinojau, ką reiškia un cadeau; tikruoju atradimu tapo eg- 
zotiškas akcentas, kuriuo jis ištarė sutrumpintą dukters vardą. Būtent tai pa- 
dėjo įsisąmoninti, jog dabar vyresnėlė labiau priklauso jam negu man. 

Rodės, kad pasižiūrėti, kaip atidarysiu dovanos dėželę, susibūrė di- 
džiuma galerijoje pasirodžiusių svečių. Tomas Railis beveik nusigavo 
iki Pemos peties. Salia jo sustingo Bozmanas. Iš už jų nugarų Margare- 
ta Bozman man pasiuntė oro bučinį, kuris nuslydo jos delnu. Greta 
Bozgalvio žmonos stovėjo Todas Džemisonas, gydytojas, išgelbėjęs 
man gyvybę... tetos ir dėdės... Rudis Radnikas, senasis mano sekreto- 
rius... Keimenas, žinoma; jo nepastebėti neįmanoma... ir Ketė, priglu- 
dusi prie psichologo šono. Atėjo visi, išskyrus Vajermeną su Džeku, ir 
aš netgi ėmiau spėlioti, ar tik jų neužlaikė kokie nenumatyti įvykiai. Vis 
dėlto šiuo metu nerimą užgožė kitos mintys. Prisiminiau, kaip atsipei- 
kėjau ligoninės lovoje, apimtas sąmyšio, atskirtas nuo sau įprasto pa- 
saulio, tejausdamas neslopstantį skausmą, nūnai apsižvalgiau užvaldy- 
tas nuostabos, jog padėtis galėjo taip drastiškai pasikeisti. Vienam va- 
karui visi tie Žmonės grįžo į mano gyvenimą. Verkti nenorėjau, tačiau 
buvau tikras, kad ašarų nesulaikysiu; jaučiausi tirpstąs, kaip popierinė, 
netikėtos liūties užlieta nosinaitė. 

- Atidaryk, tėti! - paragino Ilzė. Šnerves pakuteno saldūs, gaivūs 
jos kvepalai. 

- Atidaryk! Atidarykit! - nuo ratu susispietusių Žiūrovų atvilnijo ge- 
ranoriški balsai. 

Aš paklusau. Nutraukiau baltą įpakavimo popierių ir atidengiau tai, 
ką tikėjausi pamatyti... tiesa, galvojau, jog dovanėlė bus žaisminga, bet 
Melinda su Riku, kaip paaiškėjo, krėsti juokų nesiruošė. Beretė, kurią 
jie atvežė iš Prancūzijos, buvo tamsiai raudono aksomo ir glotni it šil- 
kas. Kainavo nepigiai. 

- Ji pernelyg Žavi, - sumurmėjau. 

- Ne, tėveli, - paprieštaravo Linda. - Nepakankamai. Mes tik vilia- 
mės, jog tau tiks. 

Ištraukiau beretę iš dėžės ir pakėliau aukštyn. Publika su pasigerė- 
jimu aiktelėjo. Rikas ir Melinda patenkinti susižvalgė, o Pema - kurios 
manymu, vyresnėlei dukrai rodžiau per mažai švelnumo bei prielanku- 
mo (ir ji, ko gero, neklydo) - mane apdovanojo neabejotinai spindulingu 
žvilgsniu. Užsimaukšlinau beretę. Ji man pritiko, kaip nulieta. Melinda 
truputį pataisė kepurėlę, atsigręžė į žiūrovus, skėstelėdama delnus ištie- 
sė rankas mano pusėn ir paskelbė: “Voisi mon pere, ce magnifigue ar- 
tiste"* * Visi vėl pratrūko plojimais bei šūksniais: “Bravo!"* Ilzė mane 
pabučiavo. Ji juokėsi pro ašaras. Iki šiol mintyse regiu baltą, trapų jau- 
nėlės kaklą ir jaučiu lūpas, virš žandikaulio palytėjusias mano veidą. 

Aš tapau puotos pažiba. Pagaliau stovėjau šeimos apsuptyje. Aplin- 
kui nestigo šviesų, šampano bei muzikos. Visa tai nutiko prieš keturis 
metus, balandžio penkioliktosios vakarą, tarp septintos valandos ketu- 
riasdešimt penkių minučių ir aštuntos, kuomet Palm aveniu šešėliai pa- 
mažu įgavo blyškai melsvus atspalvius. Šiuos atsiminimus išsaugosiu 
iki gyvenimo pabaigos. 


Kurį laiką vedžiojau saviškius po “Skotą"", įkandin mus sekiojo To- 
mas, Bozgalvis ir likusi šutvė iš Minesotos. Didžiuma pastarųjų meno 
galerijoje turbūt lankėsi pirmą kartą, bet jie buvo pakankamai manda- 
gūs, kad mums suteiktų erdvės. 

Melinda visą minutę prastypsojo priešais “Saulėlydį su sofora“, ga- 
lop atsisuko į mane ir bemaž kaltinančiu tonu paklausė: 

- Tėti, jei tu visada taip gebėjai tapyti, dėl Dievo meilės, kodėl iš- 
švaistei trisdešimt metų, pastatais plėsdamas apygardos ribas? 

- Melinda Džyna! - į dukters priekaištus sureagavo Pema, bet gana 
atsainokai. Ji nenuleido akių nuo centrinio kambario, kur kybojo “Mer- 
gaitės ir laivo" paveikslai. 

- Nežinau, brangioji. 

- Kaip tu gali savyje turėti tiek talento ir to nežinoti? - neatlyžo Melinda. 

Nenutuokiau, ką atsakyti, bet, laimei, mane išgelbėjo Alisa Okoin. 

- Edgarai, Darijus klausė, ar galėtumėte trumpam užsukti į Džimio 
kabinetą. Jūsų šeimą mielai palydėsiu į pagrindinę salę, kur vėliau prie 
jų prisijungsite. 

- Gerai... ko jie nori? 

- Nesijaudinkit, visi šypsosi. - Ji ir pati šiepėsi. 

- Eik, Edgarai, - paragino Pema ir kreipėsi į Alisą. - Aš įpratusi, kad 
jį kur nors iškviečia. Kai mudu gyvenome kartu, taip atsitikdavo nuolat. 

- Tėti, ką reiškia raudonas apskritimas rėmelių viršuje? - paklausė Ilzė. 

- Reiškia, jog paveikslas parduotas, širdele, - paaiškino Alisa. 


*Stai mano tėvas, nuostabus menininkas! (pranc.) 

Prieš nueidamas stabtelėjau prie “Saulėlydžio su sofora'' ir... tikrai, 
viršutiniame dešiniajame rėmų kampe pastebėjau raudoną skrituliuką. 
Vaizdas nuteikė maloniai - gera Žinoti, kad minią sudarė ne vien žiūro- 
vai, kuriuos atviliojo šviežiena, vienarankis dailininkas, - bet man vis 
tiek suspaudė širdį, ir aš net ėmiau spėlioti, ar taip jaustis yra normalu. 
Sunku pasakyti. Jokių kitų menininkų, kuriuos galėčiau iškamantinėti, 
nepažinojau. 


Kabinete radau ir Darijų, ir Džimį Jošidą. Kartu su nematytu vyriš- 
kiu. Darijus jį pristatė, kaip Džeikobą Rozenblatą, buhalterį, tvarkantį 
“Skoto" sąskaitas. Mažumėlę įsitempiau spausdamas jo delną, per- 
kreipdamas savąjį, nes Džeikobas, kaip ir dauguma Žmonių, ištiesė ne 
tą ranką. Et, pasaulis priklauso dešiniarankiams. 

- Kilo kažkokių nesklandumų? - pasiteiravau. 

Ant rašomojo Džimio stalo Darijus nuleido sidabrinį šampano kibi- 
rėlį. Iš Iedokšnių krūvos kyšojo “Perier-Žue" butelis. Gėrimas, kuriuo 
vaišino galerijos salėse, buvo neblogo skonio, bet savo kokybe nė iš to- 
lo neprilygo šitam. Kamštelį, kaip mačiau, kažkas ištraukė visai nese- 
niai, nes iš žalio kakliuko tebesklido silpnas aromatas. 

- Ar tai panašu į nesklandumus? - atšovė jis. - Alisos būčiau papra- 
šęs, kad pakviestų ir jūsų šeimą, deja, kabinetas pernelyg ankštas. Bet 
mums turėtų palaikyti draugiją dar du žmonės. Vajermenas ir Džekas 
Kantoris. Kur, po galais, jie prapuolė? Maniau, jog atvyks drauge. 

- Aš irgi taip galvojau. Ar bandėte skambinti į Elizabetos Ystleik 
namus? Į Garnio Lizdą? 

- Žinoma. Bet mus sujungė su autoatsakikliu. 

- Nepavyko susisiekti net su Elizabetos slauge? Ana Marija? 

Darijus papurtė galva. 

- Tiktai su autoatsakikiliu. 

Man prieš akis ėmė vaidentis Sarasotos Memorialinė ligoninė. 

- Naujienos nedžiuginančios. 

- Galbūt jie trise jau važiuoja? - spėjo Rozenblatas. 

- Mažai tikėtina. Ji per daug nusilpusi ir vos prakvėpuoja. Nebepa- 
jėgia judėti net pasiremdama į vaikštynę. 

- Esu tikras, kad viskas bus gerai, - įsiterpė Džimis. - O dabar 
mums derėtų pakelti taures. 

- Privalome pakelti taures, Edgarai, - pridūrė Darijus. 

- Dėkui, jūs labai malonūs, ir aš mielai su jumis išgerčiau, bet, jei 
neprieštarausite, norėčiau savo šeimai aprodyti likusius paveikslus. 

- Natūralus noras, bet... - išsižiojo Džimis. 

Darijus tyliu balsi nutraukė kolega: 

- Edgarai, paroda išpirkta. 

- Nesupratau? - į jį dirstelėjęs suklusau. 

- Mes taip ir manėme, jog neturėsite progos pamatyti visus raudo- 
nus taškelius. - Džimis šypsojosi. Nuo gėrimo jo veidas taip įkaito, kad 
rodėsi, tarytum “Skoto" bendrasavininkis būtų dėl kažko susigėdęs ir 
išraudęs. - Parduotas kiekvienas eskizas ir paveikslas, išskyrus pažy- 
mėtus “N" raide. 

Džeikobas Rozenblatas papildė: 

- Trisdešimt drobių ir keturiolika eskizų. Negirdėtas dalykas! 

- Bet... - man nutirpo lūpos. Darijus nusisuko ir šįsyk nuo lentynos 
prigriebė padėklą su taurėmis, išdailintomis tokiais pat gėlių raštais, 
kaip ir “Perier-Žue" butelis. - Bet už “Mergaitę ir laivą" jūs prašėte ke- 
turiasdešimties tūkstančių dolerių! 

Savo juodo švarko kišenėje Rozenblatas sužvejojo ritinėlį popie- 
riaus, nuplėštą nuo jo skaičiuotuvo. 

- Už paveikslus atseikėti keturi šimtai aštuoniasdešimt septyni tūks- 
tančiai dolerių, už eskizus - dar devyniolika tūkstančių. Iš viso, dau- 
giau nei pusė milijono. Per vieno dailininko parodą “Skoto" galerijai ne- 
teko gauti didesnės sumos. Tiesiog neįtikėtina. Sveikinu. 

- Visi darbai? - išveblenau taip tylai, kad vos save girdėjau. Įbe- 
džiau akis į Darijų, man į delną kišantį šampano taurę. 

“Skoto"' savininkas sulinksėjo. 

- Jei apsispręstumėte parduoti “Mergaitę ir laivą Nr.8"', kertu lažy- 
bų, kad vien už jį paklotų šimtą tūkstančių dolerių. 

- Dvigubai tiek, - pataisė Džimis. 

- Už Edgarą Frimentlą ir nuostabią jo karjeros pradžią! - Rozenbla- 
tas kilstelėjo taurę. Mes pasekėme jo pavyzdžiu ir išgėrėme šampaną nė 
neįsivaizduodami, jog nuostabioji mano karjera, praktiškai, užsibaigė. 

Ką gi, mums nuskilo, muchacho. 


Skrosdamas minią, šypsodamasis ir iš anksto sugalvotais atsaky- 
mais mėgindamas išvengti ilgesnių pokalbių, traukiau link savo šeimos, 
kai prie manęs prisijungė Tomas Railis. 

- Šefe, tavo kūriniai nepakartojami, - išdrožė jis. - Tik mažumėlę 
baugoki. 

- Priimsiu tavo žodžius, kaip komplimentą. - Man šiurpą kėlė pa- 
šnekesys su Tomu - juk buvau atskleidęs tam tikras jo paslaptis. 

- Aišku, kaip komplimentą. Matau, keliavai link šeimos. Susitiksime 
vėliau. - Bičiulis jau ruošėsi atšlyti, bet aš sugriebiau jį už alkūnės. 

- Verčiau nesitrauk nuo manęs. Drauge mudu nugriausime visas 
užtvaras. Savo jėgomis Pemą ir mergaites pasiekčiau ne anksčiau kaip 
devintą valandą. 

Jis nusijuokė. Senasis Tomis atrodė gerai. Nuo tos dienos, kai mu- 
du matėmės prie Feileno ežero, pasunkėjo keliais svarai, bet aš skaičiau, 
kad antidepresantus vartojantys žmonės, ypač vyrai, kartais svorio pri- 
auga. Jam papildoma masė nepakenkė. Bent jau išlygino įdubusius pa- 
akius. 

- Kaip laikaisi, Tomai? 

- Na... jei atvirai... prislėgtas. - Jis pakėlė ranką lyg norėdamas 
mostu nuginti užuojautos žodžius, kurių dar neištariau. - Bėdos kyla dėl 
cheminės pusiausvyros sutrikimo. Grynas vargas, kol įpranti prie tų 
tablečių. Iš pradžių jos sujaukia tavo protą, bent jau taip paveikė manąjį. 
Kuriam laikui spjoviau į vaistus, bet dabar vėl juos geriu, ir gyvenimas 
prašviesėjo. Tik nežinau, kam už tai turėčiau dėkoti: endorfinų pakaita- 
lams ar pavasariui, kuris atėjo į Milijardo Ežerų kraštą. 

- O kaip “Frimentlo" kompanija? 

- Banko sąskaitoje pinigų netrūksta, tačiau be tavęs viskas kitaip. 
Atvykau čia su viltimi, kad įkalbėsiu tave grįžti. Bet pamatęs, kuo užsi- 
imi, suvokiau, jog su statybų verslu, matyt, atsisveikinai amžiams. 

- Aba, ir aš taip manau. 

Jis pamojo į drobes, iškabintas centrinėje salėje. 

- Kas tai? Aš klausiu rimtai. Nedaug kam tai pripažinčiau, bet... pa- 
veikslai man primena vaizdus, kuriuos regėdavau galvoje, kai negerda- 
vau vaistų. 

- Čia tik fantazijos, - atsakiau. - Šešėliai. 

- Aš nemažai išmanau apie šešėlius. Žiūrėk, kad jie neužsiaugintų 
nagų. Nes taip nutikti gali. Kartais, kai bandai uždegti šviesą ir juos 1š- 
vyti, paaiškėja, kad nėra elektros. 

- Bet dabar tau geriau. 

- Taip. Man labai padėjo Pema. Galėčiau apie ją pasakyti šį tą, ką 
veikiausiai pats Žinai? 

- Skelk, - atsiliepiau vildamasis, jog neišgirsiu, esą palaimos būse- 
noje žmona retsykiais leipsta gerkliniu juoku. 

- Ji nepaprastai įžvalgi, bet stokoja geranoriškumo. Derinys, saky- 
čiau, keistai Žiaurus. 

Nutylėjau... bet ne todėl, kad jam nepritariau. 

- Visai neseniai Pema išdrožė man kalbą ragindama pasirūpinti sa- 
vimi. Ir jos žodžiai suveikė. 

- Tikrai? 

- Taip. Sprendžiant iš jos išraiškos, tavęs, Edgarai, taip pat laukia 
rimtas pašnekesys. Gal aš susirasiu tavo draugą Keimeną ir su juo tru- 
putį paplepėsiu. Atleisk. 

Rikas ir mano dukros žvaliai tauškė neatplėšdami žvilgsnių nuo pa- 

veikslo “Vajermenas žiūri į vakarus". Užtat Pema stovėjo prie vidurinės 
drobės iš “Mergaitės ir laivo" serijos, iškabintos nelyginant filmo plaka- 
tai, ir jos veide atsispindėjo nerimas. Ne piktumas, veikiau sąmyšis. 
Žmona mane pakvietė ir, kai priėjau, netempdama gumos paklausė: 

- Toji mergytė iš paveikslų yra Ilzė? - ji dūrė pirštu į “Nr.1". - Iš 
pradžių galvojau, jog raudonplaukė įkūniją lėlę, kurią daktaras Keimenas 
tau dovanojo po avarijos, bet Ilzė vaikystėje turėjo tokią pat suknutę su 
kryžiukais. Pati ją pirkau “Rompers" parduotuvėje. O šita... - Pema mos- 
telėjo į “Nr.3" - Prisiekiu, kad šia suknele rengdavosi pirmoje klasėje - vil- 
kėjo ją, kai susilaužė ranką. Tą vakarą, po NASCAR lenktynių. 

Man dingojos, kad Ilzės ranka lūžo, kai grįžome 1š bažnyčios, ta- 
čiau per didįjį atminties šokį pasitaikydavo suklysti ir rimčiau. Be to, da- 
bar man rūpėjo svarbesni dalykai. Pavyzdžiui, tai, jog Pema turėjo uni- 
kalią galimybę įžvelgti kiaurai dūmus bei veidrodžius, kuriuos kritikai 
įvardina menu - bent jau mano kūryboje. Šia prasme, ir, ko gero, dau- 
gybe kitų, ji išliko mano žmona. Regis, galutinį tašką skyrybose - bet 
vargu ar ryškų, - padės tiktai laikas. 

Atsukau ją į save. Mudu stebėjo gausybė žmonių, ir jie greičiausiai 
galvojo, kad mes apsikabinome. Na, galbūt, iš dalies. Pastebėjęs, kaip 
blykstelėjo iš nuostabos suapvalėjusios Pemos akys, išmurmėjau jai į 
ausį: 

- Taip, mergaitė valtelėje yra Ilzė. Neketinau jos vaizduoti, nes pats 
nežinojau, ką tais paveikslais noriu pasakyti. Nė nenutuokiau, kad juos 
nutapysiu, kol nepagriebiau teptuko. Mergaitė atgręžusi nugarą, todėl 
niekas kitas jos neatpažins, nebent tu kam nors atskleistum. Aš asme- 
niškai tylėsiu. Bet... - atšlijau. Pema į mane tebežiūrėjo išplėstomis aki- 
mis, praskyrusi lūpas, tarytum lauktų bučinio. - Kaip reagavo //zė? 

- Štai, kas keisčiausia. - Ji stvėrė mane už rankovės ir nusitempė 
prie “Nr. 7? 17 “Nr.8". Abejuose mergaitė iš valties vilkėjo žalią suknytę 
su petnešėlėmis, susikryžiavusiomis virš plikos nugaros. - Paklausė, ar 
tik tu neskaitai jos minčių, nes tokią suknelę Ilzė pavasarį užsisakė 
“Newport News“ kataloge. 

Pema vėl nužvelgė drobes. Lūkuriavau tylėdamas. 

- Edgarai, tie paveikslai man nepatinka. Jie ne tokie, kaip kiti... at- 
rodo atstumiantys. 

Mintyse išgirdau Tomą Railį, sakantį: Ji nepaprastai įžvalgi, bet 
stokoja geranoriškumo. 

- Gal apie Ilzę kažką sužinojai? - tykesniu balsu paklausė Pema. - 
Panašiai, kaip išsiaiškinai apie... 

- Ne, - atsakiau, bet dabar “Mergaitės ir laivo" serija man kėlė di- 
desnį nerimą nei kada nors anksčiau. Dalinai todėl, kad visos drobės 

kybojo vienoje gretoje; jų sankaupa pakurstė šiurpulingą įspūdį, kuris 
galėjo nokautuoti kaip smūgis į paširdžius. 

Parduokit paveikslus, akstino Elizabeta. Parduokit, kad ir kiek jų 
sukūrėte. 

Puikiai supratau, kodėl E! Palacio šeimininkė taip kalbėjo. Nė kiek 
nesidžiaugiau matydamas savo dukrą - nors Ilzė seniai išaugo iš vaikys- 
tės laikų - taip arti supuvusio, griozdiško laivo korpuso. Beje, aš nuste- 
bau, kad Pema viso labo suglumo ir pajuto nerimą. Kita vertus, pa- 
veikslai neturėjo laiko jos atitinkamai paveikti. 

Ir jie pagaliau išvežti iš Dumos Ky. 

Prie mūsų prisijungė jaunuoliai, Rikas ir Melinda, apsikabinę vienas 
kitą. 

- Tėti, tu tikras genijus, - pareiškė Linda. - Rikas irgi taip galvoja, 
ar ne? 

- Tiesą sakant, taip - atsiliepė vaikinas. - Skridau čia pasiruošęs... 
elgtis mandagiai. Bet dabar nerandu žodžių, kuriais nupasakočiau, koks 
priblokštas esu. 

- Malonu girdėti, merci, - padėkojau. 

- Aš taip tavimi didžiuojuos, tėveli. - Ilzė puolė man ant kaklo. 

Pema užvertė akis, ir tuo momentu mielai būčiau jai užvožęs. Vis 
dėlto susivaldžiau, apglėbiau jaunėlę ir pabučiavau ją į kaktą. Tuo pat 
metu, kažkur iš priekio atsklido nuo cigarečių pakimęs, nuostaba trykš- 
tantis Merės Ajer balsas. 

- Libė Ystleik! Po velnių, netikiu savo akimis! 

Aš gi nepatikėjau savo ausimis, bet kai prie durų, kur susirinko 
šnektelėti ir grynu oru pakvėpuoti tikrieji meno entuziastai, nuskambėjo 
spontaniška plojimų papliūpa, galiausiai supratau, kodėl Vajermenas ir 
Džekas vėlavo. 


- Kas yra? - paklausė Pema. - Kas atsitiko? - traukiant link durų, ji 
su Ilze mane supo iš šonų. Linda bei Rikas siūbavo įkandin. Aplodis- 
mentai sustiprėjo. Žmonės ėmė suktis tarpdurio pusėn, perkreipė kaklus 
mėgindami įžiūrėti atvykėlę. - Kas ten, Edgarai? 

- Geriausi draugai saloje, - paaiškinau ir kreipiausi į Ilzę: - Vieną jų 
matėme važiuodami Dumos keliu, atsimeni? Ji pasirodė besanti ne 
krikštatėvio nuotaka, o duktė. Elizabeta Ystleik. Mieliausia moteris. 

Dukters akys sužibo. 

- Senutė didžiuliais mėlynais sportbačiais! 

Kai minia priešais mus prasiskyrė - dauguma tebeplojo, - trijulę pa- 
mačiau priimamajame, kur stovėjo du stalai, ir ant kiekvieno iš jų dunk- 
sojo po punšo dubenį. Man ėmė graužti akis, sutraukė gerklę. Džekas 

vilkėjo pilkai melsvą kostiumą. Sutramdęs paprastai maištingų bangle- 
tininko plaukų kupetą, jis priminė “Amerikos" banko administratoriaus 
padėjėją arba itin aukštą septintos klasės moksleivį, dalyvaujantį karjeros 
dienų renginiuose. Elizabetos vežimėlį stumiantis Vajermenas buvo už- 
sitempęs išblukusius džinsus, į kuriuos nė neįvėrė diržo, ir užsimetęs 
baltus lininius jo įdegį paryškinusius marškinėlius. Atgal sušukuotais 
plaukais atrodė patraukliai, kaip penkiasdešimtmetis Harisonas Fordas. 

Bet dėmesio centre, žinoma atsidūrė Elizabeta, kuriai plojimų negai- 
lėjo netgi svečiai, neturintys nė menkiausio supratimo, kas ji tokia. Po- 
nia Ystleik pasipuošė juodu, šiurkščios medvilnės kostiumėlių su laisvo- 
mis, bet elegantiškomis kelnėmis. Aukštyn sukeltus plaukus dengė per- 
regimas tinklelis, po galerijos šviestuvais blyksintis nelyginant deiman- 
tai. Ant kaklo kabojo auksinė grandinėlė su karuliu, raižytu iš dramblio 
kaulo. Kojos slypėjo ne masyviuose, frankenšteiniškuose sportbačiuo- 
se, o tamsiai raudonuose, dailiuose vakariniuose bateliuose. Tarp ant- 
rojo ir trečiojo gembėtų kairiosios rankos pirštų, iš laikiklio aukso aptai- 
sais, kyšojo nepridegta cigaretė. 

Ji žvalgėsi į šonus šypsodamasi. Kai prie vežimėlio priartėjo Merė 
Ajer, Vajermenas trumpam liovėsi jį stūmęs - per tą laiko tarpą Žurna- 
listė spėjo pabučiuoti Elizabetai į skruostą ir sušnabždėti kelis žodžius į 
ausį. E! Palacio šeimininkė pasiklausė, sulinksėjo ir taip pat šnipštelėjo. 
Gargždančiu balsu nusijuokusi Merė paglostė Elizabetos ranką. 

Kažkas pro mane įniko spraustis. Atsisukęs išvydau Džeikobą Ro- 
zenblatą paraudusia nosimi ir sudrėkusiomis akimis. Jam iš paskos nu- 
skubėjo Darijus su Džimiu. Buhalteriui atsiklaupiant greta vežimėlio, jo 
keliai sutreškėjo, griausmingai it starterio šūvis. 

- Ponia Ystleik! Ach, ponia Ystleik, kaip senai jus matėme, o da- 
bar... ach, koks malonus netikėtumas! 

- Aš irgi džiaugiuosi, Džeikai, su tavimi susitikusi, - atsakė ji ir prie 
savo krūtinės priglaudė pliką Rozenblato galvą, kuri nūnai panėšėjo į 
neapsakomai didelį kiaušinį. - Likai žavus kaip Bogartas. - Elizabeta pa- 
stebėjo mane... ir mirktelėjo. Atsakiau tuo pačiu, nors man sunkiai se- 
kėsi išsaugoti palaimingą veido išraišką. Ji šypsojosi, bet atrodė siaubin- 
gai pailsusi. 

Nukreipiau žvilgsnį į Vajermeną, ir tas nežymiai patraukė pečiais 
tarsi sakydamas: ji primygtinai reikalavo. Pažiūrėjau į Džeką, iš kurio 
sulaukiau identiškos reakcijos. 

Tuo tarpo Rozenblatas įniko naršyti savo kišenes. Pagaliau iškrapštė 
degtukų dėžutę, tokią nudrengtą, kad ji galėjo priklausyti kokiam nele- 
galiam imigrantui, per Eliso salą prasmukusiam į Jungtines Valstijas. 
Buhalteris atidarė dėželę ir sugraibė vieną degtuką. 

- Aš maniau, kad visuomeninėse įstaigose draudžiama rūkyti, - tarė 
Elizabeta. 

Akimirką kitą Rozenblatas grūmėsi su savimi. Raudoniu nusidažė 
visas sprandas. Kone tikėjausi pamatyti, kaip sprogs jo galva. 

- Šiknon taisykles, ponia Ystleik! - galop išrėžė. 

- BRAVISSIMO! - sušuko Merė nusikvatodama ir aukštyn atmes- 
dama rankas. Jai paantrino aplodismentų pliūpsnis. Papildoma, dar 
skardesnė salvė užliejo galeriją, kai Rozenblatas įžiebė seną degtuką ir 
jį prikišo prie Elizabetos, kuri sukando cigarečių laikiklį. 

- Kas šioji senutė, tėti? - tyliai pasiteiravo Ilzė. - Kuo užsiima, ne- 
skaitant to, kad gyvena saloje? 

- Eina kalbos, jog kitados ponia Ystleik įkūnijo Sarasatos meno 
sceną. 

- Bet tai nesuteikia jai teisės mūsų plaučius nuodyti cigaretės dū- 
mais, - iškošė Linda. Jos kaktoje vėl įsirėžė statmena raukšlelė. 

Rikas šyptelėjo. 

- O, chėrie*, argi mes nesėdėdavome baruose... 

- Ten, o ne čia, - atkirto ji, ir vertikali raukšlė tarpuakyje pagilėjo. 
Rikai, gal tu ir esi prancūzas, pamaniau, bet apie šitą amerikietę tau 
dar teks daug ką sužinoti. 

Alisa Okoin sumurmėjo Darijui, pastarasis kišenėje sužvejojo “Al- 
toids"'. Mėtinukus išbėrė sau į delną, skardinę įteikė Alisai, kuri savo 
ruožtu ją perdavė Elizabetai. Šioji padėkojo ir į metalinę dėžutę nukratė 
pelenus. 

Pema, stebėjusi visą procesą lyg pakerėta, atsisuko į mane. 

- Ką ji galvoja apie tavo paveikslus? 

- Neįsivaizduoju, - atsakiau. - Iki šiol jų nematė. 

Elizabeta mostu mane pakvietė. 

- Edgarai, gal supažindintumėte su savo šeima? 

Pristatymą pradėjau nuo Pemos, užbaigiau Riku. Žmonai bei mer- 
gaitėms rankas paspaudė ir Džekas su Vajermenu. 

- Po visų mūsų pokalbių telefonu labai džiaugiuosi galėdamas jus 
pamatyti gyvai, - tarė Vajermenas. 

- Jausmas abipusis. - Pema jį įvertino žvilgsniu. Akivaizdu, kad 
žmonai patiko, ką išvydo, nes mano bičiulį ji apdovanojo šypsena - tik- 
ra, nušvietusia visą veidą. - Ir mums pavyko, ar ne? Gyvenimo jis 
mums nepalengvino, bet savo vis tiek pasiekėme. 

- Mene nieko nėra lengvo, panele, - įsiterpė Elizabeta. 

Pema pažiūrėjo į ponią Ystleik tebespinduliuodama nuoširdų šypsu- 
lį, dėl kurio ją įsimylėjau. 


*Brangioji (pranc.). 

- Ar žinote, kiek daug metų praėjo nuo tų laikų, kai mane vadino 
panele? 

- Ach, jūs man atrodote labai jauna ir žavi, - pastebėjo Elizabeta... 
nejau čia ta pati moteris, kuri vos prieš savaitę riogsojo invalidų veži- 
mėlyje it sūrio kepersis ir kažką nerišliai panosėje vapėjo? Šį vakarą tuo 
buvo sunku... ne, neįmanoma patikėti, nors ji ir išrodė nuvargusi. - Bet 
jūsų dukros, aišku, dar jaunesnės ir žavesnės. Mergaitės, jūsų tėvas, be 
jokių abejonių, nepaprastai talentingas vyrukas. 

- Mes labai juo didžiuojamės, - atsiliepė Melinda čiuptelėjusi už sa- 
vo vėrinio. 

Elizabeta jai nusišypsojo ir atsigręžė į mane. 

- Norėčiau savo akimis pamatyti jūsų darbus ir juos įvertinti. Na, 
Edgarai, ar man suteiksit tokį malonumą? 

- Su džiaugsmu, - patikinau iš visos širdies, nors jaučiausi velniškai 
sudirgęs. Dalis manęs bijojo išklausyti jos nuomonės. Baiminosi, kad 
Elizabeta papurtys galvą ir išklos savo verdiktą demonstruodama atvi- 
rumą, kokiam turėjo teisę jos amžiaus žmogus: Potėpiai lengvi... spal- 
vingi... nuo jų sklinda energija... bet gal ne tiek daug, kaip tikėjausi. 

Vajermenas jau siekė vežimėlio rankenų, bet ji krestelėjo smakru. 

- Ne, Vajermenai, tegul mane stumia Edgaras. Lai aprodo paveiks- 
lus savo nuožiūra. - Iš laikiklio ji ištraukė perpus sudūmytą cigaretę - tie 
gumbuoti pirštai atliko darbą stebėtinai mitriai - ir nuorūką sumaigė į 
skardinęs dugną. - Panelė teisi. Šito dvoko mes prisiuostėme su kaupu. 

Melindai užteko padorumo nurausti. Elizabeta metalinę dėžutę ati- 
davė Rozenblatui, kuris ją stvėrė pakėlęs lūpų kampučius ir linksėda- 
mas. Vėliau neretai savęs klausdavau - skamba baisiai, bet taip, aš spė- 
liodavau, - ar ji būtų sutraukiusi cigaretę iki galo, jeigu būtų Žinojusi, 
kad rūko paskutinį kartą? 


Net ir nepažįstantys vienintelės išlikusios Džono Ystleiko dukters, 
kuri gyveno, nuo pasaulio atsitvėrusi aukšta siena, suprato, jog mus 
aplankė įžymi asmenybė. Ir potvynio banga, po džiugaus Merės Ajer 
šūksnio nuvilnijusi link priimamojo, pasuko priešinga kryptimi - įkandin 
manęs, stumiančio vežimėlį į nišą, kur kybojo didžiumą paveikslų iš se- 
rijos “Saulėlydis su...?? Vajermenas ir Pema žingsniavo man iš kairės; 
dešinėje pusėje pėdino Džekas su Ilze, ir pastaroji momentais paplekš- 
nodavo į rankeną, kad vežimėlis nenukryptų nuo tiesaus kurso. Mūsų 
užnugaryje ėjo Melinda bei Rikas, pavymui jų traukė Keimenas, Tomas 
Railis, Bozgalvis. Paskui šią trijulę sekė, regis, visi galerijos svečiai. 

Nė nebuvau tikras, ar tarp laikinojo baro ir sienos užteks erdvės in- 
validų vežimėliui, bet tarpas, laimei, pasirodė ganėtinai platus. Apsi- 

džiaugęs, jog svita liks už nugaros, drauge su Elizabeta pajudėjau į prie- 
kį. Staiga ji šūktelėjo: 

- Stokit! 

Sustingau kaip įkaltas. 

- Elizabeta, ar gerai jaučiatės? 

- Minutėle, brangusis... ša. 

Kurį laiką mudu sėdėjome ir žvalgėmės į paveikslus. Galų galė at- 
sidūsėjusi ji paklausė: 

- Vajermenai, ar pasiėmėt “Klyneks"' pakelį? 

Bičiulis išvyniojo popierinę nosinaitę, padavė ją Elizabetai. 

- Eikšenkit, Edgarai, - pakvietė mane senoji E! Palacio šeimininkė. 
- Ateikit čia, kur jus galėčiau matyti. 

Vargais negalais prasmukau tarp vežimėlio ir baro, tiesa, barmenui 
teko įsisverti į stalą, kad šis neapvirstų. 

- Ar sugebėtumėte priklupti? Noriu žiūrėti tiesiai jums į akis. 

Išpildžiau prašymą be jokio vargo. Didieji Pasivaikščiojimai paplū- 
dimiu atsipirko. Vienoje rankoje Elizabeta spaudė cigarečių laikiklį - at- 
rodė kvailokai, bet sykiu savotiškai didingai, - kitoje gniaužė Vajermeno 
nosinę. Jos akyse žvilgėjo ašaros. 

- Jūs man skaitėte eiles, nes Vajermenas negalėjo. Ar pamenate? 

- Taip, mem. - Tų nuostabių epizodų tikrai neužmiršau. 

- Jei ištarčiau “Atmintie, kalbėk“, jūs pagalvotumėte apie žmogų - 
neprisimenu jo pavardės, - kuris parašė “Lolitą", tiesa? 

Nenutuokiau, apie ką ji šneka, bet sulinksėjau. 

- Bet tokiais žodžiais prasideda ir vienas eilėraštis, nors aš neatme- 
nu, kas jį sukūrė: “Atmintie, kalbėk, idant nepamirščiau rožių skonio, 
nei pelenų šiugždėjimo, kai juos nešioja vėjas. Žalių puodeliu jūros gar- 
džiuotis aš galėčiau". Ar eilės jus sujaudino? Taip, matau, kad į širdį pa- 
taikė. 

Elizabeta atlenkė pirštus, spaudusius cigaretės laikiklį, ištiesė ranką 
ir paglostė mano plaukus. Į galvą dingtelėjo mintis (nuo tos dienos ji 
dažnai sukirbėdavo sąmonėje), kad už visas pastangas išgyventi ir at- 
gauti savastį man nereikėjo jokio kito atlygio, išskyrus šios senos mo- 
ters palytėjimą švelniu it šilkas, daugybės metų nugludintu delnu ir su- 
lenktais, tvirtais pirštais. 

- Menas tolygus atminčiai, Edgarai. Paprasčiau pasakyti neįmano- 
ma. Kuo aiškesnė atmintis, tuo geresni yra meno kūriniai. Tuo tyresni. 
Jūsų paveikslai... man drasko širdį ir vėl ją sulipdo. Kaip aš džiaugiuosi, 
kad jie nutapyti Lašišos Kyšulyje. Niekas kitas man nerūpi. - Elizabeta 
kilstelėjo ranką, kuria glostė mano plaukus. - Kaip pavadinote šitą? 

- “Saulėlydis su sofora". 

- O čia... kas? “Saulėlydis su kriaukle“? Nuo “Nr.1" iki “Nr.4"? 

Nusišypsojau. 

- Na, iš viso, jų yra šešiolika, pradedant nuo spalvotų eskizų. Kai 
kurie eksponuojami aičiau priimamojo. Čia atrinktos geriausios, mano 
nuomone, drobės. Žinau, jos siurrealistiškos, bet... 

- Nieko panašaus. Bet kuris kvailys susigaudytų, kad jos klasiki- 
nės. Į paveikslus įtraukti visi pagrindiniai elementai: žemė... oras... van- 
duo... ugnis. 

Vajermenas be garso sužiopčiojo: Nenukamuok jos. 

- Gal apžiūrėkime likusius, ir aš jus pavaišinsiu šaltu gėrimu? - pa- 
siūliau Elizabetai, o Vajermenas pritardamas pakinksėjo galva ir smilių 
bei nykštį sujungė į skritulėlį. - Čia karšta, nors galerijoje ir veikia oro 
kondicionierius. 

- Gerai. Aš tikrai truputį pavargusi. Edgarai? 

- Taip? 

- Drobes su laivu palikite pabaigai. Po jų man reikės išgerti. Galbūt 
biure. Tiktai vieną stiklą, bet šio to stipriau nei “kolos". 

- Jokių problemų, - atsakiau ir pamažu nuslinkau iki vežimėlio ran- 
kenų. 

- Dešimt minučių, - man į ausį sušnabždėjo Vajermenas. - Ne dau- 
giau. Noriu ją išgabenti anksčiau nei pasirodys Džynas Hedlokas. Pa- 
matęs ponią Ystleiks jis apsitrės. Pats supranti, ką savo mėšlu apmėtys. 

- Tvarka, dešimt minučių. - Nustūmiau Elizabetą atgal į bufeto sa- 
lę, kad ji apžiūrėtų ten kabančius paveikslus. Minia, kaip ir anksčiau, 
nuo mūsų neatsiliko. Merė Ajer ėmė rašytis pastabas. Ilzė įsikabino 
man į parankę ir nusišypsojo. Aš irgi šyptelėjau, bet dabar vėl pasijutau 
kaip sapne, kuris bet kada galėjo virsti košmaru. 

Elizabeta sušūkčiojo išvydusi “Aš matau mėnulį? 17 “Dumos kelio" 
seriją, tačiau per mano kūną nuėjo šiurpas, kai ji pamatė drobę “Rožės, 
augančios tarp kriauklių" ir ištiesė ranką lyg užsigeidusi paveikslą ap- 
glėbti. „Galop per petį dirstelėjo į mane. 

- Čia visa Dumos esmė, - pratarė. - Štai, kodėl žmonės, pragyvenę 
saloje nemažai laiko, negali su ja atsisveikinti. Net jeigu jų galvos pri- 
verčia kūnus persikelti į kitą vietą, širdys pasilieka Dumoje. - Ji vėl nu- 
žvelgė drobę ir palinkčiojo. - “Rožės, augančios tarp kriauklių". Taip, 
teisingai. 

- Ačiū, Elizabeta. 

- Ne, Edgarai, ačiū jums. 

Atsigręžiau ir akimis pagavau Vajermeną, kalbantį su teisininku iš 
kito mano gyvenimo. Širdyje vyliausi, jog bičiulis nulaikys liežuvį už 
dantų ir jo nepavadins Bozgalviu. Pagaliau atsisukau į Elizabetą. Ji te- 
bespoksojo į paveikslą ir šluostėsi paakius. 

- Man jis labai patinka, - užtikrino, - bet mums jau derėtų judėti. 

Nužiūrėjusi visas drobes bei eskizus bufeto salėje, senoji £/ Pala- 
cio šeimininkė tarė, tik, regis, sau: 

- O, taip, aš žinojau, jog kažkas atvyks. Bet niekada nemaniau, kad 
pasirodys žmogus, kurio darbai bus tokie išraiškingi ir mieli. 

Man per petį patapšnojęs Džekas pasilenkė ir sumurmėjo: 

- Į pastatą įžengė daktaras Hedlokas. Vajermenas prašo paskubėti. 

Iš centrinės galerijos, kur kabėjo “Mergaitės ir laivo" serija, kelias 
vedė tiesiai į biurą, iš kurio Elizabeta, pasivaišinusi gėrimu, galės pasi- 
šalinti pro tarnybines, krovinių pristatymui skirtas duris. Tiesą sakant, 
vežimėlį bus netgi patogiau pro jas išvežti. Jei labai norės, Hedlokas ją 
lydės. Tačiau mane apimdavo siaubas vien pagalvojus, jog reikės Eliza- 
betą stumti palei “Laivo" seriją, ir nūnai nerimą kėlė anaiptol ne galimai 
neigiama nuomonė. 

- Eime, - paragino ji, ametisto žiedu pastuksendama į ranktūrį. - 
Aprodykite juos. Negaiškite laiko. 

- Kaip jautiesi, Edi? - tyliai pasiteiravo Pema. 

- Gerai. 

- Meluoji. Kas nutiko? 

Užuot atsakęs, viso labo palingavau galva. Mes atsidūrėme pagrin- 
diniame kambaryje - tuščiame, neskaitant šešių pėdų aukštyje kybančių 
drobių. Sienas dengė ruda, gruoblėta medžiaga, panaši į maišinį audeklą, 
ir vienintelis paveikslas: “Vajermenas žiūri į vakarus". Lėtai stūmiau Eli- 
zabetos vežimėlį pirmyn. Ratukų išgaunamus garsus sugėrė blyškiai 
melsvas kilimas. Užnugaryje likusių svečių murmesys nutyko, arba 
mano ausys jų paprasčiausiai nebegirdėjo. Man atrodė, jog savo kūri- 
nius matau pirmą kartą, ir jie keistai priminė nuoseklius, iš filmo iškirp- 
tus kadrus. Kiekvienas vaizdelis buvo vis aiškesnis, ryškesnis, bet, iš 
esmės, jie nedaug kuo skyrėsi vieni nuo kitų. Kiekviename nutapiau lai- 
vą, pirmąsyk regėtą sapne, ir saulėlydį - jo švytėjimas, užliejęs vakarus, 
visuomet priminė gigantišką priekalą, nuo kurio tiško kraujas, srūvantis 
į vandenį ir išterliojantis dangų. Tristiebio laivo korpusas panėšėjo į la- 
voną, atklydusį iš maro apkrėstų, mirtimi alsuojančių kraštų. Burės virto 
draiskanomis. Denis buvo apleistas. Kampuoti kontūrai kažkuo kėlė 
siaubą, ir nors sunku įvardinti tikslią priežastį, dėl valtelėje sėdinčios 
mergytės, kuri iš pradžių pasirodė su kryžiukais išmarginta suknele - 
dėl mergaitės, plaukiančios vyno tamsumo įlankoje, - širdį perverdavo 
baimė. 

Pirmojoje serijos dalyje, mirties laivas plūduriavo taip pakrypęs, 
kad įžvelgti jo pavadinimą nesisekė. Antrojoje kampas mažumėlę pasi- 
keitė, bet vaizdą užstojo mergytė (vis dar netikrais raudonais plaukais 

1 dabar dėvinti taškuotą Rebos suknelę), išskyrus raidę “P". Trečiojoje 
“P* tapo “PER", o Reba, nors ir pavaizduota iš nugaros, neabejotinai 
virto Ilze. Valtyje gulėjo Džono Ystleiko žeberklinis pistoletas. 

Jei Elizabeta 1r atpažino ginklą, ji niekuo neišsidavė. Mes prisiarti- 
nome prie “Nr.4" ir “Nr.5", kuriuose laivas gerokai išaugo, juodi jo 
stiebai styrojo it pirštai, o burės kabėjo tarytum padvėsusios žuvys. 
Pro audinio skyles skverbėsi šviesa, kuria tryško kaip Žaizdras raudonas 
dangus. “PER" pailgėjo iki “PERSE". Ant tranco užteko vietos ilges- 
niam pavadinimui, bet jei pratęsimas ir egzistavo, jis slypėjo šešėliuose. 
“Mergaitėje ir laive Nr.6* (burlaivis grėsmingai iškilo virš valties), ma- 
žylė, rodės, vilkėjo mėlynus marškinėlius su geltonu, apykakle juosian- 
čiu antsiuvu. Plaukai įgavo oranžinį atspalvį. Tik šiame paveiksle dėl jos 
tapatybės man kilo abejonių. Gal vis dėlto nutapiau Ilzę, kaip ir kituo- 
se... tačiau tikras nebuvau. Šeštoje serijos dalyje vandenyje pasirodė 
pirmieji rožių žiedlapiai (ir vienas gelsvai žalias teniso kamuoliukas su 
raidėmis DUNL, matomomis jo paviršiuje) kartu su keistais, denį nuklo- 
jusiais mažmožiais: pailgu veidrodžiu (jame atsispindinti vakaro žara 
asocijavosi su krauju), vaikišku supamuoju arkliuku, lagaminu-skrynia, 
krūva batų. Tuos pačius objektus įtraukiau į “Nr. 7? ir “Nr.8", kur juos 
papildė moteriškas, į fokstiebį atremtas dviratis, laivagalyje sukrautos 
padangos ir milžiniškas, vidurinėje laivo dalyje stūksantis smėlio laikro- 
dis. Pastarasis irgi tviskėjo saulėlydžio šviesoje, todėl susidarė įspūdis, 
kad jį užpildė ne smėlis, o kraujas. “Mergaitėje ir laive Nr.8" rožių Žied- 
lapių, plūduriuojančių tarp valties ir “Persės", padaugėjo, teniso ka- 
muoliukų skaičius išaugo mažiausiai iki pustuzinio. Ant arkliuko-sū- 
puoklių kaklo kadarojo pūvantis gėlių vainikas. Kone užuodžiau jo 
smarvę, pakibusią vėjo nedrumsčiamame ore. 

- Viešpatie, - sušnabždėjo Elizabeta, - kokia stipri ji tapo. - Žvel- 
giant į mirtinai išbalusį veidą, man dingojos, jog prieš save matau ne 
aštuoniasdešimt penkių metų senutę - dabar E! Palacio šeimininkė at- 
rodė kaip dviejų šimtų metų iškaršėlė. 

Kas, mėginau paklausti, bet neįstengiau apversti liežuvio. 

- Mem... ponia Ystleik... nepersitempkite, - įspėjo Pema. 

Atsikrenkščiau. 

- Ar galėtum paduoti stiklinę vandens? 

- Aš atnešiu, tėti, - pasisiūlė Ilzė. 

Elizabeta neatplėšė akių nuo “Mergaitės ir laivo Nr.8* 

- Kiek iš tų... iš tų suvenyrų... jūs atpažįstate? - pagaliau išsižiojo. 

- Tai ne... mano vaizduotė... - nuščiuvau. Mergaitė valtyje iš 
“Nr.8" neturėjo nieko bendra su suvenyrais, tačiau ji buvo Ilzė. Žalioji 
suknelė virš plikos nugaros susikryžiuojančiomis petnešėlėmis mergy- 

tei atrodė per seksuali, bet aš Žinojau kodėl: Ilzė ją nusipirko iš katalogo, 
o duktė jau išaugusi iš vaikystės amžiaus. Teniso kamuoliukai man iš- 
liko misle, veidrodis nieko nereiškė, kaip ir padangų krūsnis. Garantuo- 
ti, jog į fokstiebį rėmėsi Tinos Garibaldi dviratis, negalėjau... bet giliai 
širdyje su baime jaučiau, kad jis tikrai priklausė Ledinuko Brauno aukai. 

Mano riešą suėmė siaubingai šalti Elizabetos pirštai. 

- Paskutinės drobės rėmas nepažymėtas. 

- Nesuprantu, apie ką jūs... 

Ji tvirčiau spūstelėjo mano ranką. 

- Suprantat. Ir tiksliai žinote, ką turiu omenyje. Edgarai, visi pa- 
veikslai parduoti, nejau manote, kad aš akla? Raudonu skrituliu antspau- 
duoti visi rėmai, įskaitant ir “Nr.6* - kur valtyje sėdi mano sesuo Adė, 
- išskyrus šitą! 

Nukreipiau akis į “Nr.6"', į mergytę oranžiniais plaukais. 

- Ten jūsų sesuo? 

Ji neatsakė. Vargu ar išvis girdėjo klausimą. Nes visą dėmesį buvo 
sutelkusi į “Mergaitę ir laivą Nr.8?'. 

- Ką jūs ketinate daryti? Parsivežti jį? Sugrąžinti į Dumą? - tylioje 
galerijoje aiškiai nuskambėjo Elizabetos balsas. 

- Mem... ponia Ystleik... - išlemeno Pema, - jums negalima taip jau- 
dintis. 

Raukšlėtame, nukarusiame senutės veide tūžmingai sužybsėjo akys. 
Nagai įsikirto į mano riešą. 

- Ir kas toliau? Padėsite jį greta kito, kurį jau pradėjote? 

- Naujo dar nepradėjau... - o gal? Mano atmintis vėl sustreikavo, 
kaip neretai nutikdavo įtampos akimirkomis. Jei tuo momentu kas nors 
būtų paklausęs, kuo vardu vyresnėlės dukters vaikinas, būčiau atsakęs, 
kad Renė. Kaip Renė Magritas. Ką gi, sapnas sėkmingai virto košmaru. 

- Greta to, kuriame valtis tuščia? 

Nespėjus man atsiliepti, pro minią prasiskverbė Džynas Hedlokas. 
Daktarą lydėjo Vajermenas ir Ilzė, nešina stiklinę vandens. 

- Elizabeta, mums metas keliauti. - Hedlokas pabandė sugriebti po- 
nios Ystleik riešą, bet ji nutrenkė jo ranką šalin. Podraug užkliudė Ilzės 
atkištą stiklinę - toji nuskriejo iki plikos sienos ir sudužo į šipulius. Kaž- 
kas išgąstingai riktelėjo o senoji moteris nusijuokė, kad ir kaip neįtikė- 
tinai tai skambėtų. 

- Edgarai, pažiūrėkit į supamąjį arkliuką. - Stipriai drebančiu pirštu 
ji dūrė į paveikslą. Nagai, kuriuos veikiausiai nudažė Ana Marija, žvil- 
gėjo rausva koralų spalva. - Jis priklausė mano seserims Tesei ir Lorai. 
Žaislą abidvi dievino, visur tampė. Kai dvynukės nuskendo, sūpuoklės 
liko stovėti prie Dūkynės - vaikų žaidimų namelio. Tėvas nebegalėjo į 

jas žiūrėti. Per atminus išmetė į vandenį. Drauge su vainiku, žinoma. 
Kuris kabo ant arklio kaklo. 

Galerijoje įsivyravusią tylą trikdė tiktai gargždus, gerklę draskantis 
mano alsavimas. Merė Ajer stovėjo išsproginusi akis, užmiršusi rašytis 
pastabas, kurias kaip apsėsta brūkščiojo, laikydama bloknotą prie šono 
nuleistoje rankoje. Kitas delnas prilipo prie jos burnos. Galiausiai Vajer- 
menas mostelėjo į duris, vykusiai pridengtas rudu, šiurkščiu audiniu. 
Hedlokas sukinksėjo galva. Ūmai akiratyje išdygo Džekas, perėmęs va- 
dovavimą į savo rankas. 

- Ponia Ystleik, mes jus bemat išvešime. Nesijaudinkit. - Jis įsikibo 
į vežimėlio rankenas. 

- Pažiūrėkit į laivo kilvaterį! - suriko Elizabeta, jau stumiama iš 
viešo renginio, kuriame ji dalyvavo paskutinį kartą. - Dė/ Dievo meilės, 
nejau nematote, ką pats nutapėte? 

Įsmeigiau akis į drobę. Mano pavyzdžiu pasekė ir šeima. 

- Ten nieko nėra, - savo nuomone išsakė Melinda ir įtariai dėbtelėjo 
į biuro duris, užsidarančias įkandin Džeko bei Elizabetos. 

Ilzė pasistiebė ir ištiesė kaklą, kad atidžiau įsižiūrėtų. 

- Tėti, - dvejodama prabilo, - ten veidai? Vandenyje? 

- Ne, - atsakiau stebėdamasis, koks ramus mano balsas. - Tu kažką 
įžvelgi, nes ji taip sakė. Atleiskite, bet man reikėtų trumpam pasišalinti. 

- Be abejo, - linktelėjo Pema. 

- Ar galėčiau kuo padėti, Edgarai? - griausmingu bosu pasiteiravo 
Keimenas. 

Nusišypsojau. Vėlgi, tiesiog nuostabu, kaip lengvai. Sukrėtimas, be- 
rods, turi savų privalumų. 

- Dėkui, bet ne. Poniai Ystleik draugiją palaiko jos gydytojas. 

Nuskubėjau link durų užgniaužęs norą atsigręžti. Melinda nepamatė 
nieko, priešingai nuo Ilzės. Spėjau, kad jų nepastebtų dauguma Žmonių, 
net jei parodyčiau, kur reikėtų įbesti žvilgsnį... netgi tuomet didžiuma 
juos palaikytų sutapimu arba savotiška dailininko išdaiga. 

Tuos veidus. 

Saulėlydžio nutviekstame laivo kilvateryje klykiančius skenduolių 
veidus. 

Ne vien Tesės su Lora, bet ir kitų, šmėžuojančių gilumoje, kur rau- 
dona išblėso iki žalsvo atspalvio, o tas savo ruožtu pajuodavo. 

Vienas jų galėjo priklausyti merginai rusvais plaukais, senamadiš- 
ku, mėlynais marškinėliais papildytų maudymosi kostiumėliu: vyriausia- 
jai Elizabetos seseriai, Adrianai. 


Stiklinę, veikiausiai pripildytą "Perier" vandeniu, Vajermenas laikė 
prie jos lūpų, o Elizabeta po truputį sriubčiojo skystį. Rozenblatas min- 

džikavo prie vežimėlio grąžydamas rankas. Žmonių užgrūstame kabi- 
nete buvo tvankiau nei galerijoje, ir oras vis labiau kaito. 

- Noriu, kad visi išsinešdintų! - pareikalavo Hedlokas. - Išskyrus 
Vajermeną! Lauk, tučtuojau! 

Elizabeta atžagaria ranka nustūmė stiklą. 

- Edgaras... - kimiai išspaudė, - Edgaras lieka. 

- Ne, išeina, - paprieštaravo daktaras. - Jūs užtektinai įsiaudrinu... 

Ji įsistvėrė į Hedloko pirštus, matyt, ganėtinai stipriai, nes jo akys 
suapvalėjo. 

- Lieka, - valdingai sukuždėjo. 

Žmonės ėmė skirstytis. Išgirdau Darijų, už durų tikinantį svečius, 
esą viskas tvarkoje, nėra ko nerimauti, ponia Ystleik pasijuto silpnokai, 
bet gydytojas padeda jai atsigauti. Džekas jau traukė link tarpdurio, kai 
Elizabeta sušuko: 

- Jaunuoli! 

Jis atsigręžė. 

- Nepamiršk. 

Vaikinas vyptelėjo ir atidavė pagarbą. 

- Jokiu būdu, mem. 

- Man iš pat pradžių reikėjo į jį kreiptis, - tarė £/ Palacio šeiminin- 
kė, kai Džekas pasišalino. Tylesniu balsu, turbūt bylojančiu apie sen- 
kančias jėgas, pridūrė: - Jis - geras berniokas. 

- Dėl ko kreiptis? - paklausė Vajermenas. 

- Paprašyti, kad mansardoje surastų tam tikrą pintinę, - paaiškino 
Elizabeta. - Nuotraukoje, pakabintoje laiptų aikštelėje, ją laiko auklė 
Melda, - pridėjo priekaištingai mane nužvelgdama. 

- Atleiskit, - sumurmėjau. - Pamenu, kaip man sakėt, bet... sutel- 
kiau dėmesį į tapymą ir... 

- Aš jūsų nekaltinu. - Senutės akys tarytum nugrimzdo į akiduobių 
gilumą. - Man derėjo susiprotėti. Ji pasitelkė savo galią, kuria naudojo- 
si, kad jus čia atviliotų. Ir jus, Vajermenai. 

- Užteks, - nukirto Hedlokas. - Važiuojame į ligoninę, ten atliksime 
vieną kitą tyrimą. Tuo pačiu jums suleisime fiziologinių skysčių. Pail- 
sėsite ir... 

- Netrukus galėsiu ilsėtis, kiek tiktai širdis geis, - atšovė Elizabeta 
1r nusišypsojo atidengdama masyvius, gan šiurpokus dantų protezus. 
Vėl nukreipė akis į mane: - Eni, beni, diki, daki. Mūsų sielvartas jai tėra 
žaidimas. Ir ji vėl pabudusi. - Sena, labai šalta ranka įsikibo į mano dil- 
bį. - Edgarai, ji pabudo! 

- Kas? Elizabeta, kas? Persė? 

Ponia Yslteik sudrebėjo visu kūnu lyg nukratyta elektra ir atbula 

tvojos į vežimėlio atkaltę. Mano ranką spaudžiantys pirštai įsitempė. 
Rožiniai nagai perrėžė odą palikdami keturis raudonus puslankius. Lū- 
pos prasiskyrė, bet šįsyk ji veikiau išsiviepė negu nusišypsojo. Galva 
šastelėjo atgal, ir aš išgirdau, kaip sutraškėjo sprandas. 

- Stverkis į krėslą, kol jis neapvirto! - užriaumojo Vajermenas, bet 
aš negalėjau - juk teturėjau vieną ranką, kurią gniaužė... tiksliau, įkalino 
Elizabeta. 

Hedlokas čiupo už rankenų, o vežimėlis, užuot nukritęs, slystelėjo 
šonu ir atsitrenkė į rašomąjį Džimio Jošidos stalą. Elizabeta galutinai 
persijungė į konvulsijų režimą, įniko kratytis kaip purtoma lėlė. Nuo 
plaukų atsisegė tinklelis, kuris dabar mataravosi žybčiodamas fluores- 
cencinių lempų šviesoje. Nuo mėšlungiškai trūkčiojančių kojų nulėkė 
purpuriniai bateliai. Angelai nori avėti mano raudonus batus, atėjo man 
į galvą, ir kitą akimirką, tarsi sureagavęs į Elvio Kostelo žodžius, iš jos 
burnos bei šnervių pliūptelėjo kraujas. 

- Laikykit ją! - sustūgo Hedlokas. Vajermenas pripuolė prie veži- 
mėlio ranktūrių. 

Čia jos darbas, šaltai pagalvojau. Persės. Kad ir kas ji būtų. 

- Laikau! - užriko Vajermenas. - Daktare, dėl Dievo meilės, skam- 
binkite 911. 

Gydytojas apibėgo stalą, griebė ragelį, surinko numerį, pasiklausė. 

- Šūdas! Užimta! 

Pakeičiau jį prie telefono. 

- Norint susisiekti su užmiesčiu, reikia spausti papildomą devintuką. 
- Taip ir padariau įspraudęs ragelį tarp ausies bei peties. Kai kitame lai- 
do gale ramus moters balsas pasiteiravo, kas atsitiko, be jokio vargo 
išaiškinau, kodėl mums reikalinga pagalba. Tik nepajėgiau atsiminti ad- 
reso. Užmiršau netgi galerijos pavadinimą. 

Perleidau telefoną Hedlokui ir aplėkęs stalą prišokau prie bičiulio. 

- Jėzau Kristau, - suaimanavo tas. - Aš žinojau, kad jos negalima 
čia vežti... žinojau... bet ji, velniai tautų, taip primygtinai reikalavo. 

- Prarado sąmonę? - nužvelgiau senutę, susmukusią vežimėlyje. 
Akys buvo pramerktos, bet jos bukai smaksojo į tolimąjį kambario 
kampą. - Elizabeta? - jokios reakcijos. 

- Tai insultas? - paklausė Vajermenas. - Nė nemaniau, kad jie būna 
tokie nuožmūs. 

- Ne insultas. Kažkas ją užčiaupė. Keliauk į ligoninę... 

- Savaime suprantama, aš... 

- „Ar jeigu ji ką nors pasakys, klausykis ištempęs ausis. 

Prie mūsų prisijungė Hedlokas. 

- Ponios Ystleik jau laukia ligoninėje. Greitoji pagalba tuojau atvyks. 


222 


- Daktaras nudelbė Vajermeną atšiauriu žvilgsniu, bet po sekundės šis 
suminkštėjo. - Tiek jau to. 

- Ką reiškia “tiek jau to"'? - suurzgė mano bičiulis. 

- Na, jei taip turėjo nutikti, kur, jūsų nuomone, ji būtų norėjusi pa- 
sitikti savo lemtį? Namuose, lovoje, ar vienoje iš meno galerijų, kur 
praleido tiek daug džiaugsmingų dienų ir vakarų? 

Vajermenas giliai, trūkumingai įkvėpė, atsiduso, linktelėjęs priklupo 
šalia vežimėlio 1r ėmė glostyti Elizabetos plaukus. Jos veidas papurto, 
odą išmėtė raudonomis dėmelėmis tarsi dėl itin stiprios alerginės reak- 
cijos. 

Hedlokas palenkė senutės galvą į priekį, kad ji taip siaubingai ne- 
švokštų. Neilgai trukus pasigirdo artėjančios greitosios pagalbos sirena. 


Priėmimas tęsėsi, ir aš jį ištvėriau iki galo, dalinai dėl Darijaus, Dži- 
mio ir Alisos, į parodos atidarymą įdėjusių tiek pastangų, bet, svarbiau- 
sia, dėl Elizabetos, kuri, manau, būtų norėjusi, jog pasimėgaučiau, kaip 
ji sakė, šlove. 

Vis dėlto šventinėje vakarienėje dalyvauti atsisakiau. Išsiunčiau Pe- 
mą su mergaitėmis, Keimeną, Ketę, kelis kitus svečius iš Mineapolio ir 
stebėdamas, kaip jie nutolsta nuo galerijos, suvokiau, kad neišsiaiškinau, 
kas galėtų mane nuvežti į ligoninę. Kol stypsojau priešais “Skotą" ir 
svarsčiau, ar Alisa Okoin dar neišėjo, greta manęs stabtelėjo senas, nu- 
drengtas “Mersedesas"". 

- Sėskitės, - pro nuleistą keleivio langelį paragino Merė Ajer. - Jei 
susiruošėte į Sarasotos Memorialinę ligoninę, mums pakeliui. - Paste- 
bėjusi, jog dvejoju, ji kreivai vyptelėjo. - Garbės žodis, šį vakarą Merė 
gėrė labai mažai, be to, po dešimtos vakaro Sarasotos gatvės beveik iš- 
tuštėja - senoliai išmaukia savo viskio arba prozako porcijas ir įsitaiso 
žiūrėti įrašytų Bilio O'Railio laidų. 

Smukau į saloną. Durelės žvangėdamos užsitrenkė, ir vienai siau- 
bingai sekundei įtikėjau, kad mano paskuigalis smegs į sėdynę, kol pri- 
lips prie Palm aveniu asfalto. Bet smukęs žemyn gana greitai lioviausi. 

- Klausykit, Edgarai? - prabilo ji ir po pauzė pasitikslino: - Ar dar 
galiu jus vadinti Edgaru? 

- Žinoma. 

Merė kinktelėjo galva. 

- Puiku. Tiksliai neatmenu, kokius santykius buvome užmezgę, kai 
paskutinį sykį išsiskyrėme. Kartais per daug išgėrusi... - ji pagūžčioj 
kaulėtais pečiais. 

- Atsisveikinome draugiškai, - priminiau. 

- Labai gerai. Kalbant apie Elizabetą... jos būklė nekokia, ar ne? 

Papurčiau galvą bijodamas prasižioti. Kaip ji ir žadėjo, gatve pra- 
lėkdavo vos vienas kitas automobilis. Užtat ant šaligatvių - nė gyvos 
dvasios. 

- Jiedu su Džeikobu Rozenblatu kurį laiką palaikė artimus, netgi 
rimtus ryšius. 

- Kas nutiko? 

Merė vėl patraukė pečiais. 

- Tiksliai nežinau. Jei paprašytumėte spėti, sakyčiau, kad ji perne- 
lyg įprato nuo nieko nepriklausyti. Na, nebent retsykiais. Nutrūkus san- 
tykiams, Džeikas taip ir neatsigavo. 

Prisiminiau, kaip Rozenblatas sušuko: Šiknon taisykles, ponia Yst- 
leik, ir paklausiau savęs, kaip ją vadindavo lovoje. Tikrai ne ponia Yst- 
leik. Bet tokios spėlionės tiktai kurstė liūdesį, ir iš jų nebuvo jokios nau- 
dos. 

- Galbūt viskas tik į gera, - tarė Merė. - Ji blėso akyse. Edgarai, jei 
būtumėte pažinojęs Libę pačiame jėgų žydėjime, suprastumėte, kad ji ne 
1š tų moterų, kurios norėtų taip užgesti. 

- Gaila, jog nepažinojau. 

- Ar galėčiau kuo nors pagelbėti jūsų šeimai? 

- Ne. Jie vakarieniauja su Darijumi, Džimiu ir visa Minesotos vals- 
tija. Jeigu pavyks, vėliau prie saviškių prisijungsiu - pavyzdžiui, deser- 
tui. Užsakiau jiems apartamentus “Ritz" viešbutyje. Jei kas, pasimaty- 
sime ryte. 

- Šaunu. Jie atrodo šaunūs. Ir supratingi. 

Tiesą sakant, iš Pemos sulaukiau daugiau užuojautos nei prieš sky- 
rybas. Žinoma, dabar aš tapau, užuot ant jos staugęs. Arba mėginęs su- 
badyti plastikiniu peiliuku. 

- Edgarai, prižadu iškelti jūsų parodą į padanges. Šiuo metu, aišku, 
jums rūpi kas kita, bet gal vėliau... Jūsų paveikslai ypatingi. 

- Ačiū. 

Tamsoje sumirgėjo ligoninės šviesos. Visai netoliese stovėjo “Vo- 
felhaus"“ užkandinė. Matyt, širdies skyriaus darbuotojams šitas verslas 
duodavo neblogų pajamų. 

- Ar perduosite Libei mano linkėjimus, jei tik ji bus pakankamai są- 
moninga, kad atkreiptų dėmesį į tokius dalykus? 

- Be abejo. 

- Aš jums kai ką turiu. Dėklėje rasite voką. Ketinau juo išprašyti an- 
tro interviu, bet... velniop. 

Man sunkiai sekėsi sugraibyti dėtuvės mygtuką, bet galų gale du- 
relės atsilapojo tarsi lavono burna. Viduje įžiūrėjau aibę įvairiausių da- 

lykų - iš paimtų pavyzdžių geologas nustatytų, jog kai kurie objektai, ko 
gero, ten atsirado dar 1965-aisiais, - bet vokas gulėjo priešakyje, ir ant 
jo puikavosi mano pavardė. 

Sustabdžiusi automobilį prie ligoninės, šalia ženklo su užrašu LEI- 
DŽIAMA SUSTOTI 5 MINUTĖMS, Merė tarstelėjo: 

- Pasiruoškite nustebti. Aš asmeniškai apstulbau. Informaciją atra- 
do sena mano draugė, korektorė - vyresnė net už Libę, bet išsaugojusi 
žvitrų protą. 

Atlenkiau voko sąsagas ir leidau laukan išslysti dviems lapams, ku- 
riuose pamačiau nukopijuotą seną laikraščio straipsnį. 

- Iš Port Šarlotės “Weekly Echo", 1925-ųjų birželio leidinio. Spėju, 
kad Egė minėjo būtent šią istoriją. Aš jos neaptikau, nes taip toli į pie- 
tus, iki pat Port Šarlotės, neprisikasiau. Be to, “Weekly Echo" išleido 
paskutinę dvasią 1931-aisiais. 

Gatvės žibintas, po kuriuo dunksojo “Mersedesas", švietė pernelyg 
blankiai, kad įskaityčiau smulkų šriftą, bet antraštę ir nuotrauką mačiau 
aiškiai. Žvelgiau į jas gan ilgai. 

- Tas radinys jums kažką reiškia? - pasiteiravo Merė. 

- Taip. Tik dar nežinau ką. 

- Jeigu išsiaiškinsite, ar man atskleisite? 

- Gerai, - atsakiau. - Gal net manimi patikėsite. Bet Mere... šios 15- 
torijos jūs niekada neatspausdinsite. Ačiū, kad pavežėte. Ir dėkui, kad 
atėjote į mano parodą. 

- Abiem atvejais, nėra už ką. Nepamirškit Libei perduoti mano lin- 
kėjimų. 

- Būtinai. 

Bet pažado neįvykdžiau. 

Su Elizabeta Ystleik paskutinį kartą mačiausi galerijoje. 


Budinti seselė iš intensyvios terapijos skyriaus pranešė, esą Eliza- 
beta nugabenta į operacinę. Kai pasidomėjau kodėl, ji atsakė nežinanti. 
Pasižvalgiau po laukiamąjį. 

- Jeigu dairotės pono Vajermeno, jis išėjęs į kavinę, - pasakė sese- 
lė. - Ją rasite ketvirtame aukšte. 

- Ačiū. - Įveikęs porą žingsnių atsisukau. - Ar daktaras Hedlokas 
prisijungė prie chirurgų? 

- Ne. Bet jis stebi kolegas. 

Vėl padėkojau ir nudrožiau ieškoti Vajermeno. Aptikau jį tolimajame 
kavinės kampe, sėdintį priešais plastikinį puodelį, dydžio sulig minos- 
vaidžio užtaisu, išlikusiu nuo II-ojo pasaulinio karo laikų. Išskyrus mus, 
patalpoje tebuvo kelios seselės, pora sanitarų ir įsitempusi, prie kampi- 

nio staliuko įsitaisiusi šeima. Virš daugumos stalų stirksojo ant jų užkel- 
tų kėdžių kojelės. Nusikamavusios išvaizdos, raudono dirbtinio šilko 
palaidinukę dėvinti moteris plaušine šluota valė grindis. Prie jos tarp- 
krūčio glaudėsi “iPod" grotuvas. 

- Hola, mi vato, - pasisveikino Vajermenas ir blausiai šyptelėjo. 
Plaukai, kurie buvo dailiai sušukuoti atgal, kuomet jis pasirodė galerijoje 
kartu su Elizabeta ir Džeku, sruogomis užkrito virš ausų; aplink akis 
juodavo ratilai. 

- Pasičiupk kavos. Skonis kaip gamyklinio mėšlo, bet vokų su- 
merkti neleidžia. 

- Ne, dėkui. Tik paragausiu lašą iš tavo puodelio. - Iš kišenės 1šsi- 
traukiau tris aspirino tabletes, kurias įsimečiau prieš parodą, ir jas nu- 
rijau užsigerdamas Vajermeno kava. 

Jis suraukė nosį. 

- Mainais prileidai savo mikrobų? Fui, kaip bjauru. 

- Mano imunitetas labai stiprus. Kaip ji laikosi? 

- Nekaip. - Bičiulio akyse atsispindėjo niaurus žvilgsnis. 

- Pakeliui į ligoninę atsigavo? Ką nors sakė? 

- Taip. 

- Ką? 

Lininių marškinių kišenėje Vajermenas sugraibė kvietimą į parodą. 
Ant vieno lapelio pusės juodavo pavadinimas VAIZDAS IŠ DUMOS, 
kitoje jis užrašė tris sakinius. Žodžiai kreivojo aukštyn žemyn - greito- 
sios pagalbos automobilyje, reikia manyti, gerokai kratė, - bet aš juos 
įskaičiau. 

Stalas prateka. 

Tu norėsi, bet to daryti negalima. 

Nuskandink ją, kad užmigtų. 

Visos pastabos skambėjo nemaloniai keistai, bet nuo paskutinės 
rankas įniko žnaibyti peršulys. 

- Tik tiek? - pasidomėjau atiduodamas kvietimą. 

- Porą sykių ištarė mano vardą. Atpažino mane. Paminėjo ir tave, 
Edgarai. 

- Pažvelk. - Stumtelėjau voką kitapus stalo. 

Vajermenas pasiteiravo, iš kur visa tai gavau, ir aš atsakiau. Ar ne 
per daug patogiai sutapo aplinkybės, paklausė jis. Užuot atsiliepęs, trūk- 
telėjau pečiais. Prisiminiau Elizabetos žodžius: Vanduo alma sparčiau. 
Neilgai trukus jis plūstelės sraunia tėkme. Ką gi, jau plūsta. Nujaučiau, 
kad nuo šiol baltų purslų tik daugės. 

Mano klubikaulį varstęs skausmas priblėso, ir vėlyvo nakties rau- 


dojimas prislopo iki šniurkščiojimų. Populiaru manyti, atseit geriausias 

žmogaus draugas yra šuo, bet aš balsuočiau už aspiriną. Prisitraukiau 
kėdę prie Vajermeno, kad galėčiau perskaityti antraštę: PO TRAUMOS 
MERGAITĖ IŠ DUMOS KY SAVYJE ATRANDA TALENTĄ - AR JI 
VUNDERKINDĖ? Nuotraukoje fotografas užfiksavo vyrą, gerai pažįs- 
tamu maudymosi kostiumėliu: jaunesnę Džono Ystleiko versiją. Jis 
šypsojosi ir glėbyje laikė Elizabetą, maždaug tokio paties amžiaus, kaip 
ir “Tėčio bei dukrelių" šeimos portrete. Mergytė link fotoaparato tiesė 
paveikslėlį, o jos galvą dengė marlės tvarstis. Greta tėtuko stovėjo ge- 
rokai vyresnė mergaitė - didžioji sesė Adriana, kuri, o taip, galėjo turėti 
rusvus plaukus su oranžiniu atspalviu, - bet iš pradžių mudu su Vajer- 
menų nekreipėme dėmesio nei į ją, nei į Džoną Ystleiką ar net mažylę 
aptvarstyta galva. 

- Oho-ho... - nutęsė Vajermenas. 

Piešinyje išvydome žirgą, žvelgiantį virš tvorelės ir keistai (nearkliš- 
kai) išsišiepusį. Fone pavaizduota mergaitė su galybe auksinių garbanė- 
lių gyvuliui prie snukio kišo morką, didumo sulig šratiniu šautuvu. Iš 
abiejų poros pusių, įrėminusios juos tarsi teatro užuolaidos, vešėjo pal- 
mės. Viršuje plaukė balti, putlūs debesėliai ir tvieskė įspūdingos apim- 
ties saulė, nuo kurios žemyn smigo šilti spinduliai. 

Paveikslėlį, be abejo, nupiešė vaikas, bet akivaizdžiai talentingas. 
Žirgas tryško joie de vivre,* dėl kurio šypsena priminė juokingiausią 
anekdoto vietą. Susodinkite kambaryje tuziną studentų iš meno kole- 
džo, liepkite jiems nutapyti laimingą arklį, ir aš galėčiau kirsti lažybų, 
kad nė vieno darbas neprilygtų šitam piešiniui. Netgi per didelę morką, 
rodės, mergytė pavaizdavo specialiai, kaip papildomą užuominą į pokš- 
tą, savotišką meno steroidą. 

- Čia ne pokštas, - sumurmėjau pasilenkdamas arčiau... nors iš to 
nebuvo jokios naudos. Paveikslą temdė keturi erzinantys sluoksniai: 
nuotraukos, jos reprodukcijos, laikraščio straipsnio kopijos... ir paties 
laiko. Jei neklydau, fotografuota prieš aštuoniasdešimt su viršum metų. 

- Apie kokį pokštą kalbi? - nesuprato Vajermenas. 

- Apie išpūstas arklio, morkos, netgi spindulių apimtis. Vaikas taip 
išreiškė savo džiugesį! 

- Guldau galvą, kad žurnalistą apmovė. Tuo metu jai tebuvo dveji! 
Tokio amžiaus mažylė iš brūkšnelių nė nenubraižytų mamos ir tėčio fi- 
gūrėlių. 

- Įvykiai, susiję su Ledinuku Braunu, tau irgi panašūs į apgavystę? 
O kaipgi kulka, kadaise lindėjusi tavo smegenyse? Bet dabar pradingusi? 

Jis nutylėjo. 

Pabarbenau pirštu į žodį VUNDERKINDĖ. 


*Gyvenimo džiaugsmu (pranc.). 

- Žiūrėk, autorius netgi atrado teisingą, įmantrų terminą. Žinai, jei- 
gu mergaitė būtų juodukė ir vargšė, reporteriai ją pramintų NENOR- 
MALIA NEGRIUKE ir nukištų kur nors į paskutinius puslapius. 

- Skurdi juodaodė išvis nebūtų pakliuvusi laikraščius. Arba iškritusi 
iš brikelės, kurią tempė ponis. 

- Štai, kaip ji susižei...? - užsičiaupiau, nes mano žvilgsnį vėl pri- 
kaustė neryški nuotrauka. Nūnai spoksojau į vyriausiąją sesę. Į Adrianą. 

- Kas? - pasiteiravo Vajermenas nutaisęs toną, klausiantį: Kas dabar? 

- Maudymosi kostiumėlis. Ar jis tau matytas? 

- Įžiūriu tik viršutinę dalį. Likusią dengia Elizabetos piešinys. 

- Ką tu regi? | 

Bičiulis ilgą laiką stebeilijosi į fotografiją. 

- Gaila, neturiu didinamojo stiklo. 

- Vargu ar lupa tau kuo padėtų. 

- Gerai jau, gerai, muchacho, jis atrodo kažkur matytas. Bet gal to- 
dėl, jog tu taip sakai. 

- Iš visų “Mergaitės ir laivo" paveikslų, abejonių man kilo tiktai dėl 
vienos, valtelėje plaukiančios mažylės, kurią nutapiau šeštojoje serijos 
dalyje. Oranžinio atspalvio plaukais ir mėlynais marškinėliais su geltonu 
apykaklės antsiuvu. - Pabaksnojau smiliumi į blankų Adrianos atvaizdą 
Merės Ajer duotoje fotokopijoje. - Čia toji mergaitė. Ir tas pats maudy- 
mosi kostiumėlis. Esu tikras. Kaip buvo ir Elizabeta. 

- Ką nori tuo pasakyti? - Vajermenas paskubomis perskaitė tekstą, 
sykiu trindamas smilkinius. Paklausiau, ar jam skauda akis. 

- Ne, man tik... kokia velniava... - bičiulis pažvelgė į mane išplėtęs 
vyzdžius, vis dar masažuodamas smilkinius. - Ji iškrito iš brikelės, ku- 
rią traukė ponis, ir galva trenkėsi į akmenį. Taip parašyta straipsnyje. 
Atsipeikėjo gydytojo kabinete tuo metu, kai ją jau ruošėsi pervežti į Sent 
Pyto ligoninę. Vėliau mergaitę ėmė kankinti konvulsijos. Autorius rašo: 
“Mažoji Elizabeta iki šiol mėšlungiškai pakrūpčioja, bet traukuliai nėra 
stiprūs ir jos sveikatai nekenkia.“ Ir ji pradėjo piešti! 

- Manau, nelaimė nutiko iš karto po to, kai Ystleikai nusifotografa- 
vo šeimos portretui, nes Elizabeta abejose nuotraukose atrodo vieno- 
dai, o tokio amžiaus vaikai keičiasi itin sparčiai. 

Vajermenas sumurmėjo lyg manęs nenugirdęs. 

- Mes visi sėdim toje pačioje valtyje. 

Jau žiojausi pasidomėti, ką jis turi omeny, bet staiga susivokiau. 

- Si, senor, - patvirtinau. 

- Ji nukrito ant galvos, aš šoviausi į galvą, tau galvą suknežino bul- 
dozeris. 

- Kranas. 

Jis atsainiai numojo ranka ir ūmai įsistvėrė į mano riešą. Šaltais 
pirštais. 

- Man iškilo klausimų, m2uchacho. Kodėl ji liovėsi piešusi? Ir kodėl 
aš nepradėjau? | 

- Sunku pasakyti, kodėl Elizabeta metė savo užsiėmimą. Galbūt už- 
miršo pomėgį - kažkaip jį ištrynė iš atminties - o gal specialiai melavo ir 
neigė rankoje laikiusi pieštuką. Kalbant apie tave... na, tu esi talentingas 
empatijos srityje. O Dumoje Ky ji peraugo į telepatiją. 

- Nesąmo... - Vajermenas prikando lūpą. 

Lūkuriavau netardamas nė žodžio. 

- Ne, tu teisus. Bet mano gebėjimas beveik pranyko. Nori kai ką iš- 
girsti, amigo? 

- Rėžk. 

Jis dūrė nykščiu į įsitempusią, priešingoje kambario pusėje sėdinčią 
šeimynėlę. Tie žmonės įniko tarpusavyje ginčytis. Tėtis pirštu grūmojo 
mamai. O gal sesei. 

- Prieš porą mėnesių būčiau tau papasakojęs, ko jie ten šurmuliuo- 
ja. Dabar tegaliu logiškai spėti. 

- Turbūt neapsiriktum nei vienu, nei kitu atveju. Klausyk, ar sutik- 
tum atsisakyti gero regėjimo, jei mainais galėtum kartkartėmis perskai- 
tyti svetimas mintis? 

- Viešpatie, ne! - atšovė jis ir su ironiška, sielvartinga šypsena ap- 
sidairė po kavinę. - Negaliu patikėti, kad mūsų pokalbis realus. Man ro- 
dos, jog netikėtai atsibusiu, ir viskas grįš į senas vėžes - eilini Vajerme- 
nai, drožk atgal į savo postą! 

Pažiūrėjau jam į akis. 

- To nebus. 


Anot “Weekly Echo", mažoji Elizabeta (kaip ją vadino straipsnyje) 
pasinėrė į dailės pasaulį, vos tiktai parkeliavo iš ligoninės, pačią pirmą 
dieną namuose. Tobulėjo žaibiškai, “stulbindama tėvą sulig kiekviena 
valanda gerėjančiais įgūdžiais''. Pradėjo nuo spalvotų pieštukų (“Kažkur 
girdėta, ar ne“, paklausė Vajermenas), galiausiai perėjo prie akvarelinių 
dažų, kuriuos pritrenktas Džonas Ystleikas nupirko Venecijoje. 

Po nelaimės, per kitus tris mėnesius, didžiąją laiko dalį praleidusi 
lovoje, ji nutapė šimtus akvarelių - kūrė paveikslus gąsdinančiu greičiu 
(bent jau Džono Ystleiko ir seserų požiūriu, nes “auklės Meldos"' nuo- 
monės žurnalistas neklausė). Paklusdamas gydytojo nurodymui, tėvas 
bandė pristabdyti jaunėlę, bet jo pastangos davė priešingus rezultatus. 
Draudimai jai sukėlė irzlumą, nemigą ir karštinės protrūkius. Mažoji Eli- 
zabeta skundėsi, kad nepiešiant ar netapant ją kamuodavo “galvos 

skausmas". Ystleiko tvirtinimu, pasidarbavusi teptuku duktė “pripulda- 
vo prie maisto, kaip vienas iš arklių, kuriuos jai taip patiko vaizduoti"). 
Pastebėjimas, regis, sužavėjo straipsnio autorių, kažkokį M. Riketą. 
Tuo tarpu aš prisiminiau savuosius alkio priepuolius. 

Smulkiu šriftu spausdintas eilutes skaičiau trečią kartą, drauge su 
Vajermenu, sėdinčiu ten, kur turėjo kaboti dešinioji mano ranka, kai at- 
sidarė durys, ir į kavinę įžengė Džynas Hedlokas, vis dar ryškiai roži- 
niais, parodoje vilkėtais marškiniais ir juodu kaklaraiščiu, nors pastarojo 
mazgą buvo ištampęs, o apykaklę - prasisegęs. Žemiau liemens kybojo 
žalsvos, laisvos chirurgo kelnės, batai slypėjo žaliose įmautėse. Jis ėjo 
nukoręs galvą. Kai šią kilstelėjo, prieš save išvydau nutįsusią, it skaliko 
snukį liūdną fizionomiją. 

- Dvidešimt trys valandos devyniolika minučių, - pratarė daktaras. 
- Šiaip ar taip, neturėjome jokios galimybės ją išgelbėti. 

Vajermenas delnais užsidengė veidą. 


Į “Ritz" viešbutį atvažiavau be penkiolikos pirmą, iš nuovargio šlub- 
čiodamas, nejausdamas jokio noro čia likti. Man magėjo grįžti į Didįjį 
Rožinuką, atsigulti viduryje lovos, keistą naują lėlę nustumti ant grindų, 
kaip dekoratyvines pagalvėles, ir apsikabinti Rebą. Išsitiesus įbesti akis 
į besisukančias ventiliatoriaus mentes. Bet labiausiai geidžiau prieš mie- 
gą pasiklausyti po namu kuždančių kriauklelių. 

Deja, dabar turėjau pasitenkinti vestibiuliu, perdėm puošniu, už- 
tvindytu žmonėmis bei muzika (kokteilių pobūvio svečiai klausėsi pia- 
nisto ir nesiruošė skirstytis netgi po vidurnakčio), ir, svarbiausia, per 
daug ryškiu. Bet viešbutyje apsistojo mano šeima. Šventinę vakarienę 
praleidau. Tad bent sudalyvausiu šventiniuose pusryčiuose. 

Administratoriaus paprašiau rakto. Gavau jį drauge su šūsnimi Ži- 
nučių. Perskaičiau jas iš eilės. Didžiumą sudarė sveikinimai, užtat Ilzė 
parašė: Kaip jautiesi? Jei nepasirodysi prieš aštuonias ryto, aš tave su- 
sirasiu. Įspėju iš anksto. 

Apatinis raštelis priklausė Pemai, kuri brūkštelėjo vos kelis žodžius: Aš 
žinau, kad ji mirė. Visą kitą išsakė voko priedas. Jos kambario raktas. 


Po penkių minučių jau stovėjau priešai 847-ąjį numerį. Ištiesiau 
ranką link rakto plyšio, persigalvojęs kilstelėjau pirštą prie skambučio, 
galop atsisukau į liftus. Mindžikavau vietoje dar keletą minučių, perne- 
lyg išsekęs, kad apsispręsčiau. Gal būčiau dvejojęs ilgiau, jei ne atsive- 
riančių lifto durų ūžesys, kurį lydėjo šelmiškas įkaušusio žmogaus kri- 
zenimas. Pabūgau, jog atsigręžęs išvysiu pažįstamus - Tomą su Bozgal- 
viu, Didįjį Endžį su žmona, ar net Lindą su Riku. Viso aukšto rezervuo- 
ti neprisireikė, bet mano svečiai užėmė daugumą kambarių. 

Įstūmiau raktą į elektroninę spyną, sulaukiau, kol užsižiebs žalia 
lemputė ir, artėjant juoko garsams, smukau pro tarpdurį. 

Žmonai užsakiau apartamentus, kaip paaiškėjo, su erdvia svetaine. 
Prieš parodą maniškiai, matyt, šiek tiek paūžė, nes kambaryje radau kelis 
aptarnaujančio personalo staliukus ir galybę lėkščių su sumuštinukų liku- 
čiais. Pastebėjau ir du... ne, tris šampano kibirėlius. Pora butelių kyšojo 
dugnais į viršų - mūšyje žuvę kareiviai. Trečiasis, nors ir neišleidęs pas- 
kutinio kvapo, buvo prijungtas prie gyvybės palaikymo sistemos. 

Asociacijos pakurstė prisiminimus apie Elizabetą. Mintyse ją išvy- 
dau sėdinčią greta Porceliano miesto, atrodančią lyg Ketrina Hebern iš 
“Metų moters“, šūkčiojančią: Matai, kaip išlaipinau vaikus iš autobu- 
siuko? Eikš, pažiūrėk. 

Skausmas įkūnija galingiausią meilės jėgą. Taip sako Vajermenas. 

Nukėblinau aplink kėdes, ant kurių sėdėdami man artimiausi, bran- 
giausi žmonės šnekučiavosi, juokėsi, kėlė tostus už sunkų mano darbą, 
suprantama, ir linkėjo sėkmės. Iš sutirpusio ledo klanelio išgriebiau pas- 
kutinį šampano butelį, iškėliau jį priešais panoraminį, Sarasotos įlanką 
demonstruojantį langą ir pratariau: 

- Už jus, Elizabeta. Hasta la vista, mi amada.* 

- Ką reiškia amada? 

Atsigręžiau. Ant miegamojo slenksčio stovėjo Pema, užsitempusi 
mėlynus apatinius, kuriuos lyg ir mačiau pirmą kartą, pasileidusi plau- 
kus. Šie siekė pečius. Paskutinį sykį juos taip atsiaugino, kai Ilzė lankė 
pradinę mokyklą. 

- Reiškia “brangioji"", - atsakiau. - Išmokau iš Vajermeno. Jis buvo 
vedęs meksikietę. 

- Buvo? 

- Ji mirė. Iš ko išgirdai apie Elizabetą? 

- Iš tau dirbančio jaunuolio. Paprašiau jo paskambinti, jei sužinos 
ką nors naujo. Užjaučiu. 

Šyptelėjau. Pamėginau nuleisti šampaną atgal į vietą, bet nepataikiau 
į kibirėlį. Po velnių, net prašoviau pro stalą. Butelis atsitrenkė į kilimą ir 
nusirideno. Kitados Krikštatėvio Duktė buvo maža mergaitė, besišyp- 
sančio žirgo piešinį rodžiusi prieš fotoaparatą, kuriuo ją veikiausiai nu- 
traukė koks dabita šiaudine skrybėle, marškinių rankoves pasirišęs gu- 
melėmis. Paskui tapo sena moterimi, prieš mirtį konvulsiškai krūpčio- 
jusi invalidų vežimėlyje, taip drebėjusi, kad nuo plaukų beveik atsisegė 
tinklelis, kuris blyksėjo po fluorescencinėmis, meno galerijos biure ka- 
bančiomis lempomis. O kas skyrė tuodu momentus? Nekas daugiau 
nei linktelėjimas arba į giedrą žydrą dangų pakeltos rankos mostas. Ga- 
lų gale mums visiems lemta tėkštis į grindis. 


*Sudie, mano brangioji (isp.). 

Pema ištiesė rankas. Už milžiniško lango švytėjo pilnatis, ir mėne- 
sienoje nesunkiai įžiūrėjau ant krūties pakilimo ištatuiruotą rožę. Kažkas 
naujo ir neįprasto... bet krūtinė pažįstama. Puikiai. 

- Eikš, - pakvietė ji. 

Žengiau į priekį, gyjančiu klubikauliu užkliudžiau aptarnaujančio 
personalo staliuką, nusikeikiau panosėje, klupčiodamas įveikiau pasku- 
tinius du žingsnius ir griuvau į žmonos glėbį. Neblogas susitikimas, pa- 
galvojau - mes abu drėbsimės ant kilimo, aš ją užvirsiu visu kūnu, gal 
net sulaužysiu keletą šonkaulių. Tokia tikimybė visai įmanoma; Dumoje 
Ky priaugau dvidešimt svarų. 

Buvau pamiršęs, kokia Pema stipri. Ji atlaikė mano svorį, įsiremda- 
ma į durų staktą ir vėl išsitiesdama. Apkabinau žmoną vienintele ranka, 
nuleidau skruostą ant peties, į šnerves įtraukiau jos kvapą. 

Vajermenai! Aš atsibudau anksčiau ir nuostabiai praleidau laiką 
prie savo porcelianinių lėlyčių! 

- Eime, Edi, tu pavargęs. Eime į lovą. 

Pema mane nusivedė į miegamąjį. Mėnesiena apšvietė kambarį 
blausiau, nes vidun smelkėsi pro mažesnį langą negu svetainėje, bet jis 
buvo atidarytas, ir aš girdėjau nenutrūkstamus vandens atodūsius. 

- Ar tu tikrai... 

- Ša. 

Esu tikra, kad jūsų pavardę girdėjau, bet ji man išrūko iš galvos, 
kaip ir nemažai kitų dalykų. 

- Aš nenorėjau tavęs skaudinti. Atleisk... 

Prie mano lūpų ji priglaudė du pirštus. 

- Man nereikia tavo atsiprašymo. 

Mes atsisėdome ant lovos, nugrimzdami į šešėlius. 

- Ko tau reikia? 

Pema atsakė bučiniu. Šiltu ir atsiduodančiu šampanu. Trumpam 
užmiršau Elizabetą, Vajermeną, pintines iškyloms, Dumos Ky salą. 
Trumpam likome tik mudu, kaip senais gerais laikais. Kai dar turėjau 
abi rankas. Vėliau šiek tiek nusnūdau - kol į miegamąjį atslinko pirmieji 
aušros spinduliai. Atminties praradimas ne visada kelia problemų. Ret- 
sykiais, gal net dažnai, padeda jas išspręsti. 


KAIP NUPIEŠTI PIEŠINĮ (VIII) 
Elkitės narsiai. Nebijokite piešti slaptų dalykų. Niekas nesakė, 


kad menas visuomet primins švelnų šiltą vėjelį; protarpiais jis įsišėlsta 
it uraganas. Net ir tuo atveju nevalia dvejoti ar keisti krypties. Nes 

pūsdamas sau į akis tirštą prasto meno miglą - manydamas, jog laiko- 
te vadžias savo rankose, - prarasite progą išsakyti tiesą. Šioji ne visa- 
da esti maloni. Kartais tiesą įkūnija dičkis. 

Mažylės sako: Tai Libitos varlė. Ji turi dantyš. 

Pasitaiko momentų, kai įvykiai pakrypsta dar šiurpesne vaga. Ir 
atsiranda kažkas panašaus į Čarlį ryškiai mėlynais bridžais. 

Arba JĄ. 

Štai paveikslėlis, kurioje mažoji Libita spaudžia pirštą prie lūpų ir 
sako: Šššš. Sako: Jei kalbėsi, ji išgirs, todėl ša. Sako: Saugokis pavojų. 
Paukščiai, kurie skraido pilvu į viršų, tėra pirmosios uogelės ir dar ne 
pačios bjauriausios. Jei mėginsi bėgti, iš kiparisų ir burserų tankmės iš- 
lįs siaubūnai ir tave sugaus. Prie Šešėlių paplūdimio slepiasi dar krau- 
pesnės baidyklės - kraupesnės net už dičkį ar Čarlį, kuris taip sparčiai 
juda. Jos tūno vandenyje ir laukia, kol galės tave paskandinti. Bet bai- 
siausia ne prigerti, nes tai dar ne pabaiga. Todėl ša. 

Tačiau tikras menininkas nuo tiesos nenusigręš. Libita Yslteik su- 
geba nutildyti savo burną, bet ne pieštukus ir dažus. 

Ji drįsta kalbėtis tik su vienu žmogumi. Ir vienintelėje Garnio Lizdo 
vietoje, kurioje JI, rodos, praranda savo galią. Libita ten pasikviečia 
auklę Meldą. Bando paaiškinti, kaip viskas susiklostė, kaip talentas pa- 
reikalavo atskleisti tiesą, o toji išslydo iš gniaužtų. Bando paaiškinti, 
kaip piešiniai užvaldė jos gyvenimą ir kaip ji ėmė nekęsti porcelianinės 
lėlytės, kurią tėtis rado kartu su kitu lobiu - stiklinės moters, tapusios 
Libitos atlygiu. Bando paaiškinti, ko labiausiai bijanti: jeigu jos nieko 
nesigriebs, gyvybes praras ne vien dvynukės. Dumoje Ky mirčių daugės. 

Sutelkusi drąsą (kaip vaikas, ką tik išaugęs iš kūdikystės amžiaus, 
jos turėjo su kaupu), iškloja visą tiesą, nors ši ir skamba beprotiškai. 
Iš pradžių papasakoja sukėlusi uraganą, bet priduria, jog taip elgtis 
sugalvojo ne pati - mintį pametėjo JI. 

Man rodos, auklė Melda patiki. Nes matė dičkį? Čarlį? 

Turbūt abu. 

Tiesa atskleista - štai meno esmė. Bet tai nereiškia, kad pasauliui 
reikia su ja susipažinti. 

Auklė Melda klausia: Kur tavo lėlytė? Porcelianinė? 

Libita atsako: Mano brangenybių dėžutėje. Širdies formos dėžutėje. 

Auklė Melda klausia: Kuo ji vardu? 

Libita atsako: Perse. 

Auklė Melda klausia: Turėjai galvoje “Persė"?? 

Libita atsako: Ne. Jos vardas yra Perse. Prideda: Perse turi laivą. 
Gražų, bet negerą. Labai blogą. Ką mums daryti? 

Auklė Melda mąsto, kol jos stovi saugioje vietoje. Ir, manau, žino 

kokių veiksmų derėtų imtis. Gal ji ne meno kritikė, kaip Merė Ajer, 
tačiau žino. Drąsa išreiškiama veikiant, o ne rodant. Tiesą įmanoma 
vėl nuslėpti, jei pasauliui ji per baisi. Taip ir įvyksta. Esu tikras, jog 
taip nutinka nuolat. 

Spėju, kad raudoną pintinę turi kiekvienas, bent šio to vertas me- 
nininkas. 


RAUDONOJI PINTINĖ 


- Nieko prieš, jei pamirksiu jūsų baseine, ponuli? 

Prie manęs prisiartino Ilzė žaliais šortukais ir tokios pat spalvos 
viršutine maudymosi kostiumėlio dalim. Atėjo basa, be makiažo, po 
miego patinusiu veidu, plaukus susirišusi į uodegėlę, kaip vaikystėje. Jei 
ne iškili krūtinė, būtų panaši į vienuolikmetę. 

- Mielai prašom, - atsakiau. 

Ji įsitaisė greta, ant plytelėmis nukloto maudyklos krašto. Mudu 
sėdėjome per vidurį baseino, jos strėngalis prigludo prie užrašo PĖ- 
DOS, manasis uždengė skaičių 5. 

- Anksti atsikėlei, - pratariau, bet nesistebėjau. Ilzė visada nenu- 
stygdavo vietoje. 

- Nerimavau dėl tavęs. Ypač, kai ponas Vajermenas paskambino 
Džekui ir pranešė, jog toji miela senutė mirė. Mums naujieną perdavė 
Džekas. Kai vakarieniavome. 

- Žinau. 

- Labai gaila, kad taip atsitiko. - Duktė nuleido galvą man ant peties. 
- Ir dar per tavo ypatingąjį vakarą. 

Apkabinau ją. 

- Zodžiu, numigau kelias valandas; atsikėliau, kai prašvito. Ir ką, 
tavo manymu, pamačiau pro langą, jei ne savo tėvą, vienui vieną prie 
baseino? 

- Ilgiau miegoti negalėjau. Tikiuosi, neprižadinau tavo moti... - pri- 
kandau lūpą išvydęs suapvalėjusias Ilzės akis. - Tik neįsikalk galvon 
keistų minčių. Ji mane viso labo paguodė. 

Na, Pema man pasiūlė ne vien paguodą, bet kol kas nesiruošiau aiš- 
kinti, ko dar sulaukiau - nei dukrai, nei, tiesą sakant, sau. 

Ji mažumėlę nukorė pečius, po sekundės išsitiesė ir nužvelgė mane 
pakreipusi galvą, kilstelėjusi lūpų kampučius. 

- Tavo reikalas jei puoselėji viltis, bet patarčiau jų atsisakyti, - per- 
spėjau. - Man ji rūpės visada, tačiau kartais Žmonės per daug nutolsta, 
kad grįžtų atgal... Būtent taip mums ir nutiko. 

Ilzė nukreipė akis į vandens paviršių, ir jos lūpų krašteliai nusviro 

žemyn. Nė kiek nesidžiaugiau matydamas pranykstančią šypsenėlę, bet 
gal taip bus geriau. 

- Kaip pasakysi. 

Suvokiau, kad man atrištos rankos peršokti prie kitų temų. Didelio 
noro nejaučiau, bet aš tebuvau Ilzės tėvas, o ji, dauguma atžvilgiu, iš- 
liko mano vaikas. Todėl, kad ir kaip šįryt gedėjau Elizabetos Ystleik, 
kad ir kokį sąmyšį kėlė mano paties padėtis, aš vis vien turėjau pareigų, 
kurias derėjo atlikti. 

- Ilze, man reikėtų kai ko paklausti. 

- Taip? 

- Tu nenešioji žiedo, nes žinai, kad jį pamačiusi motina išsprogtų 
kaip atominė bomba... ir tai visiškai suprantama... ar todėl, kad judu su 
Karsonu... 

- Aš jį grąžinau, - atsakė duktė šaltu, bejausmiu balsu. Staiga suki- 
keno, ir man nuo širdies nusirito akmuo. - Bet išsiunčiau žiedą per 
“UPS" bendrovę, prieš tai jį apdraudžiau. 

- Taigi... viskas baigta? 

- Na... niekada nesakyk niekada. - Ji lėtai sumataravo kojomis, nu- 
leistomis į vandenį. - Karsonas tvirtina nenorįs skirtis. Aš irgi nesu tik- 
ra, ar man maga jam ištart sudie. Bent jau būtų gerai pasimatyti akis į 
akį. Telefonu arba elektroniniu paštu tokių dalykų neišsiaiškinsi. Bet to, 
įdomu pažiūrėti, ar jis mane tebetraukia. Ir jei taip, ar stipriai. - Ilzė dir- 
gliai pašnairavo. - Nepašiurpai? 

- Ne, mieloji. 

- Nieko prieš, jei paklausiu? 

- Ne. 

- Kiek antrų progų es1 suteikęs mamai? 

Nusišypsojau. 

- Per visą santuokos laikotarpį? Sakyčiau, maždaug porą šimtų. 

- O kiek ji suteikė tau? 

- Tiek pat. 

- Ar tu kada... - ji užsičiaupė. - Ne, aš negaliu to klausti. 

Pažiūrėjau į baseiną jausdamas, kaip mano skruostus nudažo rau- 
donis, būdingas viduriniosios klasės atstovui. 

- Kadangi mes šnekamės šeštą ryto, ir čia nėra netgi baseino pri- 
žiūrėtojo, o aš, regis, suprantu, kokios problemos kilo dėl Karsono 
Džounso, klausti tu gali. Atsakymas būtų “ne"'. Nė sykio. Bet jeigu jau 
kalbėti visiškai nuoširdžiai, taip susiklosčiusias aplinkybes veikiau nulė- 
mė sėkmė negu kietakaktiškas dorovingumas. Pasitaikydavo momentų, 
kai iki lemtingo žingsnio trūkdavo labai mažai, kartą man sukliudė atsi- 
tiktinumas, o gal likimas arba Dievo apvaizda. Vargu ar dėl... hmm, to- 

kios nelaimės mes būtume išsiskyrę. Prieš gyvenimo partnerį įmanoma 
nusidėti ir baisiau, bet neištikimybė irgi ne juokai. Vieną slystelėjimą ga- 
lima priskirti žmogaus polinkiui klysti. Dvi klaidos atspindi žmogišką 
trapumą. Bet daugiau... - patraukiau pečiais. 

- Jis tikina buvęs neištikimas tik vieną kartą, - sušnabždėjo Ilzė. 
Jos pėdos svajingai sūpavosi po vandeniu. - Sakė, kad nuo jos nepajėgė 
atsiginti. Ir galiausiai... na, pats Žinai. 

Be abejo. Taip atsitinka nuolat. Mažų mažiausiai knygose arba fil- 
muose. Galbūt ir tikrame gyvenime. Vien todėl, kad paaiškinimas skam- 
bėjo kaip savanaudiškas melas, dar nereiškė, jog Ilzės vaikinas skiedė. 

- Kalbi apie merginą, su kuria jis dainuoja? 

Duktė linktelėjo. 

- Bridžetą Andreison. 

- Toji su nemaloniu kvapu. 

Ilzė sureagavo blausia šypsenėle. 

- Pamenu, ne taip seniai minėjai, kad jam teks apsispręsti. 

Stojo ilga tylos pauzė. Galop: 

- Viskas labai sudėtinga. 

Kaip įprastai. Bare tą patį jums pasakytų kiekvienas girtuoklis, kurį 
žmona išmetė iš namų. Nutylėjau. 

- Karsonas pareiškė Bridžetai, kad nebenori jos matyti. Net atsisakė 
duetų. Žinau, nes internete pasiskaičiau keletą naujausių atsiliepimų. - 
Ilzė mažumėlę nuraudo, nors aš neketinau dukters kaltinti už tai, kad ji 
pasitikslino. Jos vietoje, būčiau pasielgęs taip pat. - Kai ponas Frederi- 
kas - gastrolių vadovas - pagrasino jį išsiųsti namo, Karsonas atsakė, 
mielai prašom, bet su ta blondine šventuole kale jis nebedainuos. 

- Taip ir išrėžė? 

Jos veidą nušvietė plati šypsena. 

- Tėti, jis gi baptistas. Aš tik perfrazuoju. Taigi ponas Frederikas 
atlyžo, nes Karsonas nenusileido. Pliusas jo naudai, mano požiūriu. 

Taip, pamaniau, bet jis vis vien liks neištikimu apgaviku, kuris sa- 
ve vadina Šypsniuku. 

Suėmiau dukters ranką. 

- Ką ruošiesi daryti? 

Ji atsiduso. Dėl uodegėlės, į kurią susirišo plaukus, atrodė kaip vie- 
nuolikmetė; dėl atodūsio panėšėjo į keturiasdešimtmetę. 

- Nežinau. Jaučiuosi suglumusi. 

- Tuomet leisk man tau padėti. Sutinki? 

- Gerai. 

- Kurį laiką venk jo, - patariau suvokdamas, jog to trokštu visa šir- 
dimi. Bet dar labiau man rūpėjo kas kita. Kai mintyse išvydau “Mergai- 

tės ir laivo" paveikslus - ypač mažylę valtelėje, - panūdau ją perspėti, 
kad nesišnekėtų su nepažįstamaisiais, plaukų džiovintuvą laikytų atokiau 
nuo vonios, bėgiotų tiktai koledžo teritorijos takeliais. Niekada per Ro- 
džerio Viljamso parką, tik ne sutemus. 

Ilzė mane pervėrė ironišku žvilgsniu. Susitvardęs prisiverčiau pratęsti: 

- Grįžk į universitetą... 

- Norėjau su tavimi apie tai pašnekėti... 

Palinksėjau, bet spūstelėjau jos delną tokiu būdu parodydamas, jog 
dar nebaigiau. 

- Užbaik semestrą. Gauk gerus pažymius. Sulauk, kol Karsonas 
grįš iš gastrolių. Objektyviai įvertink padėtį ir tik žuomet su juo pasima- 
tyk... supranti, ką sakau? 

- Taip. - Ilzė esmę užčiuopė, bet mano žodžiai, rodės, jos neįtikino. 

- Susitikite neutralioje vietoje. Nenoriu tavęs trikdyti, bet mudu čia 
sėdime dviese, todėl pasakysiu: lova nėra neutrali vieta. 

Ji nudelbė akis į savo kojas vandenyje. Ištiesiau ranką ir dukters 
veidą atsukau į save. 

- Neišsklaidžius nesutarimų, lova prilygsta mūšio laukui. Aš netgi 
nepietaučiau su tuo vyruku, kol galutinai neišsiaiškinčiau santykių. Su- 
sitikit... na, nežinau... Bostone. Prisėskit ant parko suoliuko ir nuošir- 
džiai pasišnekėkite. Apsispręsk dėl ateities, žiūrėk, kad sprendimą pri- 
imtų ir tis. Tada galite apsilankyti kokioje užeigoje. Nueiti į “Red 
Soks“ varžybas. Arba keliauti į lovą, jei manysi, jog taip derėtų elgtis. 
Manęs nedžiugina būtinybė galvoti apie lytinį tavo gyvenimą, bet aš su- 
prantu, kad jį turėti privalai. 

Ilzei nusikvatojo, ir man gerokai palengvėjo. Juoko garsai į lauką 
atgynė apsnūdusį padavėją, kuris pasiteiravo, ar norėtume kavos. Taip, 
patvirtinome mes. Kai vyrukas pranyko, duktė tarė: 

- Gerai, tėti. Tavo mintis aiški. Šiaip ar taip, ketinau tau pranešti, 
kad išskrendu šiandien popiet. Savaitės pabaigoje manęs laukia antropo- 
logijos kontrolinis, o aš, paprastai, mokausi su grupele draugų. Mes 
pasivadinome “Išgyvenusiųjų" klubu. - Jos akyse šmėkštelėjo nerimas- 
tingas žvilgsnis. - Tu nieko prieš? Žinau, užsakei kambarius kelioms 
dienoms, bet dabar, kai tavo draugai... 

- Ne, mieloji, viskas gerai. - Pabučiavau dukrą į nosies galiuką 
mąstydamas, jog iš taip arti ji nepastebės, koks aš patenkintas - kaip 
džiaugiuosi, kad Ilzė apsilankė parodoje, kaip džiaugiuosi, kad ankstyvo 
ryto valandas mudu praleidome drauge, bet labiausiai džiaugiuosi, kad 
prieš saulėlydį, nuo Dumos Ky ją skirs tūkstantis mylių. Aišku, jei pa- 
vyks gauti bilietus į lėktuvą. - O kaipgi Karsonas? 

Minutę duktė pasėdėjo tylėdama, basomis kojomis pliuškendama 

vandenį. Galų gale atsistojo, stvėrė mane už rankos ir pagelbėjo atplėšti 
sėdimąją nuo baseino krašto. 

- Manau, tu teisus. Jeigu Karsonui tikrai rūpi mūsų santykiai, jam 
teks palūkėti iki liepos ketvirtosios. 

Dabar, kai Ilzė apsisprėndė, jos akys vėl nušvito. 

- Iki tol užbaigsiu semestrą ir mėnesį paatostogausiu. Su juo susi- 
sieksiu per paskutinį koncertą “Karvių" arenoje. Tiek laiko užteks, kad 
jam galutinai paaiškėtų, ar su blondine iš tikrųjų viskas baigta. Toks va- 
riantas tau tinka, tėveli brangiausiasis? 

- Neabejotinai. 

- O, štai ir kava. Tik man įdomu, ar dar ilgai reikės laukti pusryčių? 


Per šventinius pusryčius Vajermenas nepasirodė, bet dvejoms va- 
landoms, nuo aštuntos iki dešimtos, jis užsakė svetainę, iš kurios atsi- 
verdavo puiki panorama. Man teko vadovauti dviems tuzinams draugų 
ir šeimos narių, dauguma kurių atvyko iš Minesotos. Tokius renginius 
žmonės gerai atmena ir apie juos šneka ištisus dešimtmečius, dalinai dėl 
galimybės egzotiškoje aplinkoje pamatyti tiek daug pažįstamų veidų, iš 
dalies dėl permainingos emocinės atmosferos. 

Viena vertus, nuo visų sklido aiškiai juntamas įsitikinimas, kad “sa- 
vam berniokui nusišypsojo sėkmė". Tikrumo jausmas svečius aplankė 
dar per parodą, ir jų nuomonę patvirtino rytiniai laikraščiai. Sarasotos 
“Herald Tribune“ bei Venecijos “Gondolier" atspausdino puikias, bet 
trumpas apžvalgas. Užtat Tampos “ Tribune" straipsnis, kurį parašė 
Merė Ajer, užėmė beveik visą puslapį ir buvo lyriškas. Matyt, didžiumą 
ji sukurpė iš anksto. Pavadino mane “įspūdingu naujuoju Amerikos ta- 
lentų". Mano motina, mėgusi paniurnėti, išdrožtų: Pasidžiaugsi, gausi 
dolerį ir juo galėsi nusišluostyti savo dūlę. Žinoma, ji taip būtų sakiusi 
prieš keturiasdešimt metų, kai už dolerį galėjai nusipirkti gerokai dau- 
giau nei dabar. 

Antra vertus, iš galvos niekaip neiškrito Elizabeta. Jai skirtų nekro- 
logų neradome, tačiau Tampos laikraščio puslapyje, kuriame išspausdi- 
no Merės Ajer atsiliepimą, perskaičiau žinutę, pavadintą PER FRI- 
MENTLO PARODĄ GARSIĄ MENO GLOBĖJĄ IŠTIKO PRIEPUO- 
LIS. Dvejose pastraipose pranešama, esą “Skoto" galerijoje ilgametę 
Dumos Ky gyventoją, neatsiejamą nuo vietinės meno scenos, tikriausiai 
ištiko širdies smūgis, ir greitoji pagalba ją išvežė į Sarasotos Memoria- 
linę ligoninę. Tuo metu, kai buvo spausdinamas laikraštis, žurnalistai dar 
nežinojo, kokia jos būklė. 

Artimieji iš Minesotos išgirdo naujieną mano triumfo vakarą - mirė ge- 
ra draugė. Prie pusryčių stalo retsykiais pasigirsdavo juokas ir geraširdiš- 
kos pašaipos, bet jų autoriai po akimirkos dirstelėdavo į mane būgštauda- 

mi, kad galiu supykti. Prieš pusę dešimtos suvalgyta kiaušinienė prislėgė 
skrandį lyg švino luitas, beveik po mėnesio pirmąsyk ėmė skelti galvą. 

Atsiprašęs pakilau ir nukėblinau laiptais į viršų. Savo kambaryje, 
kuriame nemiegojau, buvau pasidėjęs krepšelį. Skutimosi reikmenų dė- 
žutėje sugraibiau zomigo, vaistų nuo migrenos, paketus. Penktos kate- 
gorijos viesulo jie nesustabdytų, bet skausmą apmalšindavo, jei pakan- 
kamai anksti išgerdavau dozę. Nurijau vieną užsigėręs kokakola, iš- 
traukta iš baro-šaldytuvo, jau sukausi link durų, tačiau ant telefono apa- 
rato pastebėjau blyksinčią lemputę. Numojau į ją ranką, bet prie slenks- 
čio sumečiau, jog pranešimą galėjo palikti Vajermenas. 

Paaiškėjau, kad autoatsakiklyje įrašytos šešios žinutės. Pirmąsias 
keturias sudarė sveikinimai, kurie bilsnojo geliančią mano galvą tarytum 
kruša, barbenanti į skardinį stogą. Išgirdęs Džimį, ketvirtąjį eilėje, nu- 
spaudžiau 6 mygtuką, įjungusi kitą pranešimą. 

Penktasis išties priklausė Džeromui Vajermenui. Jis kalbėjo nuvar- 
gusio, pastėrusio žmogaus balsu: 

- Edgarai, žinau, jog kelias artimiausias dienas ketinai skirti šeimai 
ir draugams, todėl man velniškai nemalonu tavęs prašyti, bet ar galėtu- 
me drauge užsukti į tavo namus? Reikia pasišnekėti. Rimtai. Džekas su 
manimi nakvojo E! Palacio, nenorėjo, kad likčiau vienas - šaunus gi 
tas vaikis, - mes anksti atsikėlėme, patraukėme ieškoti raudonosios pin- 
tinės ir... ją aptikome. Geriau vėliau negu niekada, tiesa? Ponia Ystleik 
rengėsi ją atiduoti tau, tad mūsų radinį Džekas nuvežė į Didįjį Rožinuką. 
Durys buvo atrakintos ir, paklausyk, Edgarai... kažkas viduje lankėsi. 

Kitame laido gale įsivyravo tyla. Tegirdėjau, kaip bičiulis alsuoja. 
Pagaliau jis tarė: 

- Džekas klaikiai persigandęs, o tau, muchacho derėtų pasiruošti 
sukrėtimui. Nors spėju, kad numanai... 

Po pyptelėjimo aparatas įjungė šeštą žinutę. Vėl prakalbo Vajerme- 
nas, sprendžiant iš balso, perpykęs, dėl ko labiau priminė senąjį save. 

- Kodėl tos sušiktos juostelės tokios trumpos! Chinche pedorra! 
Ay!* Edgarai, mudu su Džeku keliausime į “Ebotą-Vekslerį""... - vėl sto- 
jo pauzė. Galiausiai jis pratęsė: - ...laidotuvių biurą, kurio ji pageidavo. 
Grįšiu iki pirmos. Be mūsų į Didįjį Rožinuką neik. Jis nenusiaubtas, nie- 
ko panašaus, bet aš noriu būti su tavimi, kai atidarysi pintinę ir pama- 
tysi, kas liko iš tavo studijos. Gaila, jog esu priverstas šnekėti taip pa- 
slaptingai, bet šito mėšlo Vajermenas neįrašys į autoatskakiklį, kurio bet 
kas gali pasiklausyti. Dar vienas dalykas. Sulaukiau skambučio iš jos 
teisininko. Tiksliau, radau jo žinutę, kai su Džekui nusileidome iš pra- 
keiktos mansardos. Sužinojau, kad esu vienintelis jos turto paveldėto- 
jas. - Pauzė. - La loteria. - Pauzė. - Man atiteko viskas. - Pauzė. - Kad 
aš nusprogčiau. 

*Bjauri nuobodybė! (isp.). 

*X + + 


Spūstelėjęs susisiekiau su viešbučio operatore. Minutėlę palaukiau, 
kol ji rado “Eboto-Vekslerio" laidojimo namų numerį. Šį surinkus, atsi- 
liepė automatinis balsas, išpylęs stebėtiną į mirtį orientuotų paslaugų 
gausą (“Jei norite daugiau sužinoti apie karsto modelius, spauskite 5*'). 
Kol lūkuriavau - šiais laikais galimybę šnektelėti su gyvu žmogumi vi- 
suomet siūlo paskutinę, kaip mulkiams skirtą paguodos prizą - mąsčiau 
apie Vajermeno žodžius. Namas atrakintas? Tikrai? Po avarijos mano 
atmintis nelabai patikima, bet įpročiai niekur nedingo. Didysis Rožinu- 
kas man nepriklausė, o aš nuo ankstyvos vaikystės buvau mokomas 
itin atidžiai saugoti kitų žmonių turtą. Nė neabejojau, jog spynoje raktelį 
pasukau. Jei vis dėlto kažkas įsibrovė vidun, kodėl durys neišlaužtos? 

Sekundei pagalvojau apie dvi mergytes šlapiomis suknelėmis - dvy- 
nukes supuvusiais veidais, kurios kalbėjo gargždžiais kriauklelių balsais, 
- ir sudrebėjęs vaizdą išvijau iš galvos. Jos viso labo buvo mano vaiz- 
duotės vaisius, tikinau save, pervargusioje sąmonėje išsikerojęs regėji- 
mas. Net jeigu, šiuo atžvilgiu, ir klydau... juk vaiduokliai nerakina durų, 
ar ne? Jie sklendžia kiaurai užtvaras arba iškyla pro grindis. 

- „spauskite 0, jeigu jums reikia pagalbos. 

Viešpatie, vos nepražiopsojau raginimo. Įmygau nulį, ir po kelių 
taktų muzikėlės, miglotai primenančios Henrio Laito “Paklusk kartu su 
manimi“, profesionaliai malonus balsas pasiteiravo, kuo man padėti. Už- 
gniaužiau nelogišką, bet labai stiprų norą sušukti: “Skambinu dėl savo 
rankos! Iki šiol jai taip ir nesuruošiau deramos laidotuvių ceremonijos!" 
ir numesti ragelį. Laikydamas telefoną už svirtelės ir sykiu trindamas 
kaktą, virš dešiniojo antakio, tiesiog paklausiau, ar biure yra Džeromas 
Vajermenas. 

- Prašom pasakyti, kokiam velioniui jis atstovauja. 

Mintyse blykstelėjo košmariškas vaizdinys: tyli, mirusiųjų pilna teis- 
mo salė ir Vajermenas, šaukiantis “Prieštarauju, gerbiamas teisėjau!“" 

- Elizabetą Ystleik. 

- O, taip. - Balsas sušvelnėjo, trumpam įgavo Žmogiškų gaidelių. - 
Jis su jaunuoju savo draugu išėjo - jei neapsirinku, jie ketina paruošti 
ponios Ystleik nekrologą. Paliko jums žinutę. Luktelėsite? 

Atsakiau teigiamai. Vėl nuskambėjo “Paklusk kartu su manimi"'. Po 
kurio laiko melodiją nutraukė prie telefono grįžęs Graborius. 

- Ponas Vajermenas klausia, ar galėtumėte prie jo ir... hmm... po- 
no Kendorio prisijungti antrą valandą dienos? Dumoje Ky, prie jūsų na- 
mų. Čia parašyta “Jeigu atvyksi pirmas, palauk už durų.“ 

- Aišku. Nežinote, ar jis sugrįš? 

- Ne, man nieko nesakė. 

Padėkojęs nuleidau ragelį. Jei Vajermenas ir turėjo mobilųjį, bičiulio 
rankoje jo niekuomet nemačiau. Vienaip ar kitaip, numerio vis vien ne- 
žinojau. Užtat atsiminiau, kad su mobilių telefonu nesiskyrė Džekas. Iš 
kišenės iškrapščiau kortelę su numeriu ir jį surinkau. Po pirmo pyptelė- 
jimo mane nukreipė į balso paštą. Vaikinas turbūt užmiršo įkrauti apa- 
ratą arba neapmokėjo sąskaitos. Abu variantai tikėtini. 

Džekas klaikiai persigandęs, o tau derėtų pasiruošti sukrėtimui. 

Noriu būti su tavimi, kai atidarysi pintinę. 

Bet aš nujaučiau, ką pintinėje pamatysiu, ir abejojau, ar radiniai Va- 
jermeną labai nustebino. 

Vargu bau. 


Mafija iš Minesotos tylėdama sėdėjo aplink ilgąjį stalą, pusryčių 
svetainėje. Dar prieš atsistojant Pemai, suvokiau, kad jie ne vien šnekėjo 
apie mane. Ne, artimieji ir draugai surengė pasitarimą. 

- Mes trauksime namo, - pranešė Pema. - Tai yra, dauguma. Slo- 
botnikai planavo apsilankyti “Disnėjaus pasaulyje“, Džemisonai keliauja 
į Majamį... 

- O mes palaikysime jiems draugiją, - įsiterpė Melinda spausdama 
Riko ranką. - Iš ten į Orli skristi pigiau negu tuo maršrutu, kurį buvai 
mums užsakęs. 

- Esu tikras, kad išlaidos mūsų nenuskurdintų, - pastebėjau, bet 
nusišypsojau. Mane apėmė keistas palengvėjimo, nusivylimo ir baimės 
mišinys. Podraug jutau, kaip pančiai, pradėję veržti galvą, atlėgo. Sme- 
geninę badęs skausmas išgaravo lyg dūmas. Galbūt padėjo zomigas, 
bet šie vaistai taip sparčiai nesuveikdavo, netgi juos nuplovus gėrimu su 
kofeinu. 

- Iš savo draugo Vajermeno šįryt sulaukei kokių žinių? - sududeno 
Keimenas. 

- Taip, - atsakiau. - Pranešimo autoatsakiklyje. 

- Kaip jis laikosi? 

Na... ilga istorija, ar ne? 

- Neblogai, tvarko reikalus laidotuvių biure... kartu su Džeku... bet 
jaučiasi mažumėlę apkvaitęs. 

- Važiuok jam padėti, - paragino Tomas Railis. - Štai, kuo turėtum 
šiandieną užsiimti. 

- Teisingai, - palinksėjo Bozgalvis. - Edgarai, jūs ir pats gedite. Vi- 
sai nebūtina vaizduoti svetingo šeimininko. 

- Aš paskambinau į oro uostą, - pridėjo Pema tarsi būčiau užpro- 
testavęs, nors aš nepratariau nė žodžio. - “Galfstrymas" skrydžiui pa- 
siruošęs. Šveicorius pasirūpins kitomis kelionės smulkmenomis. Kol 
kas mums liko laisvas rytas. Tik ką mes galėtume per jį nuveikti? 

Viskas baigėsi tuo, kad surengėme mano planuotą išvyką: aplankė- 
me Džono ir Meiblės Ringlingų meno muziejų. 
Aš net užsimaukšlinau beretę. 


Po vidurdienio jau stovėjau “Dolphin Aviation" terminale, atsisvei- 
kindamas su draugais bei giminaičiais bučiavau juos į skruostus, spau- 
džiau rankas, kai kuriuos apglėbdavau... arba atlikdavau visus tris 
veiksmus paeiliui. Melinda, Rikas ir Džemisonai jau buvo išskridę. 

Ketė Gryn, reabilitacijos karalienė, pakštelėjo man į skruostą. Kaip 
visada, aistringai. 

- Žiūrėk savęs, Edgarai, - įspėjo. - Man labai patiko tavo paveikslai, 
bet kur kas labiau didžiuojuosi, kaip dabar vaikštai. Tavo pažanga stul- 
binanti. Kaip norėčiau, kad pražygiuotum pro paskutinę mano verksniu- 
kų kartą. 

- Kete, tu esi tikra kietuolė. 

- Ne tokia aš jau kieta, - atšovė ji ir nusišluostė akis. - O dabar visai 
suskystėjau. 

Netrukus priešais mane iškilo Keimenas. 

- Jei prisireiks pagalbos, susisiek nedelsdamas. 

- Aha. Rašyt “Keimendak"' adresu? 
pats Dievas. 

- Edgarai, aš nemanau, jog tu iki galo atsitiesei. Tegaliu tikėtis, kad 
viskas bus gerai. Niekas labiau už tave nenusipelno sėkmės. 

Apkabinau jį. Tik viena ranka. Užtat Keimenas mane apglemžė abe- 
jomis. 

Palydėjau Pemą iki lėktuvo. Kol kiti lipo vidun, mudu pastovėjome 
laiptelių apačioje. Ji spaudė mano delną, Žiūrėjo tiesiai į akis. 

- Edgarai, pabučiuosiu tave į skruostą. Mus stebi Ilzė, ir aš neno- 
rėčiau, kad ji sumąstytų nebūtų dalykų. 

Taip ir padarė. 

- Klausyk, Edgarai, - vėl prabilo, - man dėl tavęs neramu. Baugoka 
matyti tavo paklaikusį žvilgsnį. 

- Elizabeta... 

Pema nežymiai krestelėjo galva. 

- Taip atrodei ir vakar, prieš jai pasirodant. Netgi tada, kai turėjai 
trykšti džiaugsmu, žvilgsnis vis tiek buvo paklaikęs. Geriau apibūdinti 
nesugebėsiu. Esu jį regėjusi tiktai kartą, 1992-aisiais. Anuomet galvojai, 
kad neįstengsi sumokėti išaugusių paskolos procentų ir prarasi verslą. 

Suūžė reaktyvinio lėktuvo varikliai, ir jos plaukus virš veido suplaikstė 
karšto vėjo gūsis, grožio salone kruopščiai susuktas garbanėles ištaršyda- 
mas į sruogas, dėl ko Pema, iš pažiūros, tapo jaunesnė ir natūralesnė. 

- Edgarai, ar galiu tavęs šio to paklausti? 

- Žinoma. 

- Tu sugebėtum tapyti bet kur? Ar tiktai čia? 

- Manau, bet kur. Bet paveikslai būtų kitokie. 

Ji nuo manęs neatplėšė akių. Galop mažne maldingai sumurmėjo: 

- Pokyčių tau vis tiek reikėtų, kad atsikratytum paklaikusio žvilgsnio. 
Į Minesotą grįžti neprivalai, keliauk... bet kur. Ar apmąstysi, ką pasakiau? 

- Taip. - Bet iš pradžių išsiaiškinsiu, kas glūdi raudonojoje iškylų 
pintinėje. Ir mažiausiai kartą nusigausiu į Dumos Ky pietus. Taip, įgy- 
vendinti šitą tikslą galėčiau. Juk sunegalavo //zė, o ne aš. Mane tiesiog 
aplankė raudoniu nusidažę prisiminimai apie avariją. Ir ėmė niežtėti ne- 
samą ranką. 

- Saugok save, Edgarai. Nežinau, ką tau žada ateitis, bet iš to žmo- 
gaus, kurį mylėjau, tavyje išliko užtektinai. - Ji pasistiebė ant baltų san- 
dalų - kuriuos, žinoma, specialiai nusipirko šitai kelionei - ir dar sykį 
švelniai pabučiavo į šeriuotą mano skruostą. 

- Ačiū, - pratariau. - Ačiū už vakarykštę naktį. 

- Nereikia dėkoti. Buvo labai miela. 

Pema paspaudė mano delną, apsisuko ir užlipusi laipteliais pranyko 
lėktuvo salone. 


Ir vėl stovėjau “Delta" išvykimo salėje. Šįkart be Džeko. 

- Likome tik mudu, panelyt, - pasakiau. - Iš baro išeisime paskutiniai. 

Pamačiau, kad Ilzė verkia ir ją apkabinau. 

- Tėti, gaila kad nepavyks ilgiau su tavimi pabūti. 

- Grįžk namo, mieloji. Pasimokyk prieš kontrolinį ir puikiai jį para- 
šyk. Netrukus susitiksime. 

Duktė atšlijo, pervėrė mane nerimastingu žvilgsniu. 

- Nepražūsi.? 

- Ne. O tu? 

- Dėl manęs nesijaudink. 

Vėl ją apglėbiau. 

- Eik. Prisiregistruok. Nusipirk žurnalų. Pažiūrėk CNN. Maloniai 
paskraidyk. 

- Gerai, tėti. Viešnagė buvo nuostabi. 

- Tu nuostabi. 

Ji apdovanojo mane nuoširdžiu bučkiu, tiesiai į lūpas - turbūt atsi- 
lygino už motiną, kuriai pritrūko ryžto - ir smuko pro slankiąsias duris. 
Kartelį atsisuko ir pamojavo, už poliarizuoto stiklo virtusi miglota mer- 
ginos figūrėle. Kaip aš gailiuosi, kad negalėjau geriau Ilzės įžvelgti, nes 
tąsyk ją mačiau paskutinį kartą. 

* XX 


Paskambinęs iš Ringlingų meno muziejaus, Vajermenui palikau dvi 
žinutes - vieną laidotuvių biure, kitą £/ Palacio autoatsakiklyje, - pra- 
nešiau grįšiąs namo daugmaž trečią ir paklausiau, ar galėsime ten susi- 
tikti. Be to, paprašiau perduoti Džekui, esą, jeigu tas pakankamai suau- 
gęs, kad balsuotų ir linksmintųsi su Floridos universiteto seserijos mer- 
ginomis, tuomet jam derėtų pasirūpinti ir savo prakeiktu mobiliuoju. 

Kai parsigavau į Dumą Ky, laikrodis jau rodė beveik pusę keturių; Dže- 
ko automobilis ir senovinis, sidabrinis Elizabetos “Mersedesas"' stovėjo su- 
eižėjusioje aikštelėje, priparkuoti į dešinę nuo Didžiojo Rožinuku, o tuodu 
sėdėjo užpakaliniame namo prieangyje ir gėrė šaltą arbatą. Džekas pilko 
švarko nenusimetė, bet po šiuo vilkėjo “Devil Reis" marškinėlius, ir jo plau- 
kai atrodė įprastai pasišiaušę. Vajermenas buvo užsitempęs juodus džinsus, 
įsisupęs į baltus, ties apykakle atsegtus marškinius; viršugalvį slėpė po Ne- 
braskos “Kornšakers" kepurėle į pakaušį nukreiptu snapeliu. 

Sustabdžiau “Malibu"", išsirangiau laukan, pasirąžiau laukdamas, kol 
iš gyjančio klubikaulio atlėgs tirpulys. Jiedu pakilo ir prie manęs priar- 
tėjo. Nė vienas nesišypsojo. 

- Visi išvažiavo, amigo? - pasiteiravo Vajermenas. 

- Išskyrus tetą Džyną ir dėdę Beną. Tie veteranai veltėdžiai nemo- 
kamas gėrybes išspaudžia iki paskutinio lašo. 

Džekas nelinksmai nusišypsojo. 

- Kiekvienoje šeimoje tokių pasitaiko. 

- Kaip pats laikaisi? - paklausiau Vajermeno. 

- Kalbant apie Elizabetą, su tuo jau susitaikiau. Anot Hedloko, gerai, 
jog viskas taip baigėsi, ir jis, ko gero, teisus. Bet žinant, kad ji man paliko 
šimtą šešiasdešimt milijonų grynųjų, vertybinių popierių ir nekilnojamo 
turto pavidalu... - bičiulis palingavo galva. - Čia visai kas kita. Galbūt 
vieną dieną leisiu sau prabangą įsisąmoninti, kas atsitiko, bet dabar... 

- Dabar kažkas vyksta. 

- Si, senor. Velniškai keisti dalykai. 

- Ką Džekas žino? 

Vajermenas truputį sutriko. 

- Hmm, amigo... pradėjęs neįstengiau sumąstyti, ties kuria vieta 
turėčiau sustoti. 

- Jis man išklojo viską, - įsiterpė Džekas. - Bent taip tvirtina. Įskai- 
tant ir tai, ką, Vajermeno nuomone, padarėte dėl jo regėjimo, ir kaip, 
jūsų manymu, pribaigėte Ledinuką Brauną. - Patylėjęs pridūrė: - Ir apie 
dvi mergaites, kurias matėte. 

- Dėl Brauno nesijauti nejaukiai? - paklausiai. 

- Jei galėčiau, mielai jums įteikčiau medalį. O Sarasotos gyventojai 

per Atminimo dienos paradą jums veikiausiai paskirtų nuosavą platfor- 
mą. - Džekas susikišo rankas į kišenes. - Bet aną rudenį išgirdęs, jog 
taip nutinka ne vien M. Naito Šajamalano filmuose, būčiau nusijuokęs. 

- O aną savaitę? 

Vaikinas susimąstė. Kitapus Didžiojo Rožinuko krantą pamažu ap- 
sėmė bangelės. Svetainėje arba miegamajame girdėčiau, kaip šnabždasi 
kriauklelės. 

- Ne, - pagaliau atsiliepė. - Prieš savaitę nebesijuokčiau. Edgarai, 
jau nuo pat pradžių pajutau, kad savyje kažką turit. Atvažiavote čia, 
ir... - jis sunėrė abiejų rankų pirštus. Visiškai teisingai. Taip ir įvyko. 
Lyg susivijus pirštams. Ir nesvarbu, kad buvau vienarankis. 

Tik ne čia. 

- Ką nori tuo pasakyti, žermano?* - pasitikslino Vajermenas. 

Džekas patraukė pečiais. 

- Edgaras ir Duma. Duma ir Edgaras. Jie tarsi skirti vienas kitam. 
- Vyrukas atrodė sumišęs, bet šnekėjo užtikrintai. 

Dūriau nykščiu į namą. 

- Užeikime vidun. 

- Pirmiausia papasakok, kaip radai pintinę, - Džeką paragino Vajer- 
menas. 

Jaunuolis vėl gūžtelėjo. 

- Nieko ypatingo; neužtrukau nė dvidešimties minučių. Aptikau ją 
mansardos gale, ant senos komodos. Pintinę nutvieskė šviesa, kuri smel- 
kėsi pro ventiliacijos angą, tarytum ji žroško būti atrasta. - Jis pažvairavo 
į Vajerememą, ir tas pridardamas sulinksėjo. - Taigi nunešiau radinį į vir- 
tuvę ir pažiūrėjau, kas slypi viduje. Tas daiktas velnioniškai sunkus. 

Po Džeko pastabos prisiminiau, kaip šeimos portrete pintinę laikė 
auklė Melda: įtempusi rankas. Regis, ji nemažai svėrė ir anuomet. 

- Vajermenas liepė ją atvežti čia ir palikti jums, nes turėjau raktą... 
tik rakto man nereikėjo. Durys buvo atrakintos. 

- Ir atidarytos? 

- Ne-e. Visų pirma pasukau raktelį ir jas užrakinau. Klaikiai nustebau. 

- Eime, - pamojo Vajermenas žygiuodamas į priekį. - Metas pasa- 
koti ir rodyti. 

Prieškambaryje, kietmedžio grindis baudėsi pasiglemžti Meksikos 
įlankos pakrantė: smėlis, kriauklytės, kelios soforos žievės ir šiek tiek 
sudžiūvusių jūržolių. Pastebėjau ir pėdsakus. Sportukų žymės priklausė 
Džekui. Užtat nuo kitų vaizdo mano oda nuėjo pagaugais. Link laipta- 
takio traukė trys žmonės, vienas didelis ir du maži - akivaizdžiai vaikai. 
Visi buvo basi. 

*Brolau (isp.). 

- Ar matot, kaip ant laiptų jie išblėsta? - paklausė Džekas. 

- Taip, - sulemenau. Atrodė, kad mano balsas sklinda iš tolybių. 

- Pėdsakus apėjau, nes nenorėjau jų išmindyti. Jei būčiau žinojęs, 
ką vėliau paporino Vajermenas, išvis nebūčiau artinęsis prie durų. 

- Aš tavęs nekaltinu, - tarstelėjau. 

- Bet viduje nieko neradau, - pratęsė Džekas. - Tik... na, jūs pa- 
matysite. Žiūrėkite - Jis mane nusivedė prie laiptų šono. Savo akių ly- 
gyje, ant devintosios pakopos įžiūrėjau labai blyškius priešinga kryptimi 
pasukusių pėdučių kontūrus. - Vaikai užlipo iki jūsų studijos, ir po ku- 
rio laiko nusileido. Suaugęs pastovėjo prie laukųjų durų, kaip sargybi- 
nis... bet jeigu tie trys čia atsibeldė vidurnaktį, vargu ar jiem reikėjo ko 
nors saugotis. Ar jūs įjungiate signalizaciją? 

- Ne, - atsakiau vengdamas jam pažvelgti į akis. - Neprisimenu 
skaičių. Užsirašiau juos ant popierėlio, kurį įsidėjau į piniginę, bet kiek- 
vieną kartą, kai atveriu duris ir privalau lenktyniauti su laiku, kad ant 
sienos išjungčiau suknistą pyplį... 

- Viskas gerai. - Vajermenas spūstelėjo mano petį. - Šitie įsilaužė- 
liai, užuot paėmę, kai ką paliko. 

- Juk jūs netikite, kad į namą vėl užsuko mirusios ponios Yslteik 
seserys? - paklausė Džekas. 

- Tiesą sakant, tikiu. - Maniau, jog balandžio popietę, aplinkui 
viešpataujant ryškiai ir nuo įlankos atsispindinčiai saulės šviesai, tokie 
žodžiai skambės kvailai. Bet neskambėjo. 

- “Skubio Du“ filmuke paaiškėtų, kad pamėklę vaizduoja išprotėjęs 
bibliotekininkas, - pastebėjo jaunuolis. - Kuris bando jus išvyti iš salos, 
nes geidžia ja mėgautis vienas pats. 

- O, kad taip būtų, - sumurmėjau. 

- Tarkim, smulkesnius pėdsakus tikrai paliko Tesė ir Lora Ystleik, 
- prabilo Vajermenas. - Tuomet kam priklauso didesni? 

Nė vienas iš mūsų neatsiliepė. 

- Keliaujam viršun, - galiausiai paraginau. - Noriu pažiūrėti į pintinę. 

Mes užkopėme laiptais (ant pėdsakų nelipome, bet ne todėl kad sie- 
kėme žymes išsaugoti - tiesiog niekas nenorėjo į jas įminti) į Mažąjį 
Rožinuką. Pintinė iškyloms, niekuo nesiskirianti nuo tos, kurią nupie- 
šiau raudonu šratinuku, nudžiautu iš medicininės apžiūros kabineto, 
dunksojo ant kilimo, tačiau mano akys nukrypo į molbertą. 

- Patikėkit, pamatęs šitai, nėriau laukan, - prisipažino Džekas. 

Žinojau, kad jis sako tiesą, bet pats nejutau jokio noro sprukti. Net- 
gi priešingai. Mane traukė pirmyn, lyg magnetas - geležinį varžtą. Kaž- 
kas ant molberto užkėlė naują drobę ir nakties gūdumoje - galbūt tada, 
kai Elizabeta merdėjo, o gal tuomet, kai paskutinį sykį mylėjausi su Pe- 
ma arba miegojau šalia jos - į mano dažus panardino pirštą. Kas? Neži- 

nau. Į kokios spalvos dažus? Aišku, kad į raudonus. Kreivos, svirdu- 
liuojančios, apvarvėjusios raidės plieskė raudoniu. Pats užrašas atsida- 
vė kaltinančiu, kone rėksmingu tonu. 


KUR MUSŲ SESUO 


- Popmenas, - išspaudžiau gargždančiu, sau svetimu balsu. 

- Tai? - Vajermenas pamojo ranka. 

- Aha. - Raidės, į kurias Žvelgiau, rodės, suvirpėjo, ir aš pasitryniau 
akis. - Grafitas. “Skote" jį dievina. 

- Galbūt, bet šis mėšlas mane gąsdina, - pareiškė Džekas. - Bjauru 
į jį Žiūrėti. 

Jaučiausi panašiai. Ir, po velnių, studija buvo mano. Aš pasirašiau 
nuomos sutartį. Nuo molberto pakėliau drobę įsitikinęs, kad nusidegin- 
siu pirštus, bet taip nenutiko - galų gale pats ją įtempiau ant rėmo. Ap- 
sukau ir atšliejau į sieną. 

- Geriau? 

- Taip, - atsakė Džekas, o Vajermenas linktelėjo. - Edgarai, jei čia 
išties lankėsi mergaitės... nejau vaiduokliai gali rašyti ant drobės? 

- Jei sugeba pakrutinti Vidža spiritizmo lenteles arba braukyti raides 
ant apšarmojusio lango, manau, gali rašyti ir ant drobės, - atsiliepiau. Ir 
nenoriai pridūriau: - Tik neįsivaizduoju, kaip šmėkloms pavyko atrakinti 
paradines duris arba ant molberto užkelti savo “paveikslą"". 

- Molbertas stovėjo tuščias? 

- Beveik esu tuo tikras. - Tuščios drobės surikiuotos kampe. 

- Apie kokią seserį jos klausia? - pasidomėjo Džekas. 

Gūžtelėjau. 

- Turbūt apie Elizabetą. Iš seserų liko tiktai ji. 

- Nesąmonės, - atšovė Vajermenas. - Jei iš ano pasaulio tikrai atsi- 
beldė Tesė su Lora, jos be vargo galėjo aptikti Elizabetą, nes toji čia 
gyveno penkiasdešimt penkis metus, o dvynukės išvis nebuvo iškėlusios 
kojos iš salos. 

- Kaipgi kitos? 

- Hana ir Marija jau seniai palaidotos. Pirmoji mirė aštuntame de- 
šimtmetyje, Niujorko valstijoje - jei neklystu, Osininge, - antroji savo 
dienas užbaigė devinto dešimtmečio pradžioje, kažkur vakaruose. Abid- 
vi turėjo vyrus. Marija netgi ne vieną. Apie jas papasakojo Krisas Še- 
ningtonas, ne ponia Ystleik. Kartais ji kalbėdavo apie tėvą, bet seserų 
praktiškai neminėdavo. Atsiskyrė nuo šeimos, kai 1951-aisiais su Džo- 
nu grįžo į Dumą. 

kur mūsų sesuo 

- O Adriana? 

Jis patraukė pečiais. 

- Ouičn sabe? Pranyko istorijos tėkmėje. Šeningtono manymu, po 
nesėkmingos mažylių paieškos ji drauge su naujuoju vyru iškeliavo atgal 
į Atlantą. Netgi nedalyvavo atminuose. 

- Dėl nelaimės turbūt kaltino tėvą, - spėjo Džekas. 

Vajermenas pakinksėjo galvą. 

- Arba jautė nebegalinti čia likti. 

Mintyse išvydau šeimos portretą bei rūškaną Adrianos miną, sa- 
kančią: “Noriu atsidurti kur nors kitur" ir nusprendžiau, jog bičiulis tik- 
riausiai su tiesa neprasilenkė. 

- Bet dabar ji irgi guli po velėna, - pratęsė Vajermenas. - Mažai ti- 
kėtina, kad išgyveno beveik šimtą metų, kiek jai dabar būtų. 

kur mūsų sesuo 

Vajermenas griebė mane už rankos ir atsuko į save. Jo veidas at- 
rodė ištįsęs ir' senas. 

- Muchacho, jei ponią Ystleik, siekdami ją užčiaupti, nužudė ant- 
gamtiški padarai, gal mums derėtų įsiklausyti į užuominą ir nešdintis iš 
Dumos Ky? 

- Manau, tam jau per vėlu, - atsiliepiau. 

- Kodėl? 

- Nes ji vėl pabudo. Taip prieš mirtį sakė Elizabeta. 

- Kas? 

- Persė... arba Perse. 

- Kas ji? 

- Neįsivaizduoju, - prisipažinau. - Bet mes turėtume ją užmigdyti 
nuskandindami. 


Kai buvo nauja, pintinė iškyloms žvilgėjo purpurine spalva ir per 
daugybę savo egzistavimo metų išbluko labai nestipriai. Galbūt todėl, 
kad didžiąją dalį laiko praleido mansardoje. Trūktelėjau už vienos ran- 
kenos. Sumautas daiktas iš tikrųjų pasirodė besąs sunkus. Svėrė ne 
mažiau dvidešimties svarų. Nors ir stangriai supintas, dugnas šiek tiek 
nusėdo. Nuleidau ją atgal ant kilimo, iš abiejų pusių atlaužiau plonytes, 
medines rankenėles ir atlapojau vyriais sucypusį dangtį. 

Prieš save išvydau spalvotus, beveik iki galo sudrožtus pieštukus. 
Ir piešinius, priklausančius prieš aštuoniasdešimt metų gyvavusios vun- 
derkindės rankai. Mergaitei, kuri būdama dvejų iškrito iš brikelės ir su- 
sitrenkė galvą. Atsipeikėjusią mažylę ėmė kamuoti traukulių priepuoliai, 
bet tuo pat metu ji įgavo nepaprastą dalininkės talentą. Dėl to man ne- 

kilo jokių abejonių, nors ant pirmojo puslapio juoduojantis brūkšnys ne- 
turėjo nieko bendra su piešiniais: 
——22 


„ ——“ 


Kitoje lapelio pusėje pamačiau: 


4 a 


Pirmuosius bandymus lydėjo /ikri piešiniai, neįtikėtinai sparčiai gra- 
žėjantys ir tobulėjantys. Neįtikėtinai visiems, aišku, išskyrus Edgarą Fri- 
mentlą, kuris prieš nelaimę statybvietėje, atėmusią jam ranką, įtrėškusią 
kaukolę ir vos nepražudžiusią, viso labo keverzodavo kringelius. 

Ji piešė laukus. Palmes. Paplūdimį. Gigantišką, juodą, lyg krepšinio 
kamuolys apvalų veidą su raudonomis besišypsančiomis lūpomis (tur- 
būt namų tvarkytoją Meldą, nors šioji priminė peraugusį, iš labai arti re- 
gimą vaiką). Gyvūnus - meškėnus, vėžlį, elnią, lūšį, - natūralaus dy- 
džio, bet skraidančius arba vaikštinėjančius įlankos paviršiumi. Aptikau 
žavingai smulkmeniškai nupieštą garnį, stypsantį ant balkono, kuris ky- 
šojo iš jos gimtojo namo, turėklo. Po juo pamačiau tą patį akvarele ta- 
pytą paukštį, tik jis aukštyn kojomis pleveno virš tvenkinio. Skvarbios 
akys žvilgėjo vandens atspalviu. 

Ji elgėsi, kaip aš, pagalvojau, ir mano kūną vėl nukratė šiurpas. 
Mėgino perkurti įprastus dalykus, suteikti jiems šviežumo paversdama 
sapnais. 

Ar Darijus, Džimis ir Alisa, išvydę šiuos darbus, iš laimės pridarytų 
į kelnes? Neabejotinai. 

Štai dvi mergytės - Tesė ir Lora, žinoma - plačiais, specialiai vei- 
duose netelpančiais vypsniais. 

Štai tėtis, augesnis už namą - aiškiai pirmąjį Garnio Lizdą, - greta 
kurio jis stovėjo, rūkantis cigarą, dydžio sulig raketa. Viršuje, mėnulį 
ratu apsupo dūmų žiedas. 

Štai dvi mergaitės tamsiai žaliomis palaidinėmis, žygiuojančios šun- 
keliu, ant viršugalvių užsidėjusios knygas, kaip afrikietės - puodus. Ma- 
rija ir Hana, suprantama. Joms įkandin rikiavosi varlės, bet šios, igno- 
ruodamos perspektyvos dėsnius, ne mažėjo, o stiebėsi aukštyn. 

Paskui prasidėjo “Besišypsančių arklių" stadija. Elizabeta jų pripiešė 
ne mažiau kaip tuziną. Perverčiau lapus, stabtelėjau prie vieno ir pa- 
stuksenau pirštu. 

- Jis parodytas laikraščio nuotraukoje. 

- Rauskis giliau,- tarė Vajermenas. - Tu dar nieko nematei. 

Ir vėl arkliai... vėl šeimos nariai, perteikti pieštukais, anglimi arba 
ryškiomis akvarelinėmis spalvomis. Artimieji visuomet stovėdavo sunė- 
rę rankas nelyginant popierinės lėlytės. Išvydau ir audrą, tvenkinyje su- 
plaktą vandenį, vėjo gūsių plaikstomus palmių lapus, kurie priminė ap- 
driskusias vėliavas. 

Iš viso pintinėje glūdėjo šimtas su viršum jos darbų. Elizabeta tebu- 
vo vaikas, bet ji išsprogo. Radau dar du uragano piešinius... galbūt Ali- 
sos, nuplovusios smėlį nuo lobio, kurį Ystleikas atras... gal eilinės stiprios 
audros... sunku pasakyti. Išvydau įlanką... vėl įlanką, tik šįsyk su skrai- 
dančiomis, delfinų apimties žuvimis... įlanką su pelikanais, savo snapuose 
laikančiais, regis, vaivorykštes... įlanką, atėjus saulėlydžio metui... ir... 

Sustingau ūmai praradęs žadą. 

Palyginti su kitais peržiūrėtais kūriniais, šitas atrodė elementarus - 
tiktai laivo siluetas blėstančioje vakaro žaroje, įsispraudęs tarp dienos ir 
tamsos, - tačiau paprastumas jam suteikė galios. Bent pats taip galvo- 
jau, pirmąjį vakarą, kurį praleidau Didžiajame Rožinuke, piešdamas 
identišką sceną. Kaip ir manajame kūrinyje, įtemptas lynas jungė pirma- 
galį su tuo, kas Elizabetos laikais galėjo vadintis Markonio arba pa- 
prasčiausiai radijo bokštu, o trikampyje tviskėjo skaisčiai oranžinė spal- 
va. Kaip ir manajame kūrinyje, kylant aukštyn oranžiniai atspalviai blyš- 
ko iki melsvų. Kaip ir manajame kūrinyje, korpusą dengė paskubomis, 
bet anaiptol ne atsainiai pabraukyti brūkšneliai - tik jų buvo mažiau, - 
dėl ko laivas panėšėjo į vaiduoklį, pamažu traukantį šiaurės pusėn. 

- Aš jį buvau nupiešęs, - sulemenau. 

- Taip, - atsiliepė Vajermenas. - Esu matęs tavo paveikslėlį. Pava- 
dinai jį “Labučiu"". 

Mitriai perverčiau šūsnis akvarelių ir eskizų žinodamas, ką galiausiai 
aptiksiu. Ir beveik prie dugno pamačiau pirmąją “Persę". Tiesa, Elizabeta 
ją pavaizdavo kaip naują, tristiebę gražuolę nuleistomis burėmis, iškilusią 
virš žalsvai melsvo įlankos vandens, besišildančią po firmine Libitos Yst- 
leik saule, kuri džiaugsmingai šaudė spinduliais. Nuostabus paveikslas 
kone meldė, kad jį papildytų ekspromtu sukurtu garso takeliu. 

Bet, priešingai nuo kitų kūrinių, piešinys atsidavė klastote. 

- Pirmyn, muchacho. 

Laivas... laivas... šeima... tiksliau, ketvertukas, susivijęs rankomis 
it popierinės lėlytės, plačiomis, Elizabetos pamėgtomis šypsenomis... 
laivas... namas ir, berods, juodaodžio žokėjaus statula, stovinti ant gal- 
vos... laivas, toji didinga, balta, žvilgsnį prikaustanti kregždė... Džonas 
Ystleikas... 

Klykiantis Džonas Ystleikas... iš jo nosies ir akies veržiasi kraujas... 

Įsispiginau į paveikslėlį kaip pakerėtas. Viso labo vaikišką akvarelę, 

bet nutapytą velniškai talentingai. Vaizduojančią iš siaubo ir sielvarto 
paklaikusį vyrą. 

- Viešpatie, - išspaudžiau. 

- Liko dar vienas, muchacho, - paragino Vajermenas. - Dar vienas. 

Kilstelėjau rėkiančio Žmogaus portretą. Seni, išdžiūvę akvarelės da- 
žai sutreškėjo tarsi kaulai. Po staugiančiu tėvu radau laivą, bet šįsyk sa- 
vo “Persę"'. Elizabeta jį nutapė, apgaubtą nakties sutemų, ir ne teptuku 
- mintyse regėjau, kaip pilkus ir juodus užraitus susuko į dažus pamir- 
kyti vaiko pirštai. Atrodė, kad ji pagaliau permatė apgaulingą “Persės" 
išorę. Korpusą dengė suskeldėjusios lentos, ant stiebų kadarojo skylėtos 
burės. Aplinkui, švytint mėnuliui, nuo kurio nesklido džiaugsmo sklidini 
spinduliai, mėlynavo šimtai skeletų rankų, stirksančių iš įlankos, apte- 
kusių vandeniu, tarytum atiduodančių pagarbą. O pirmgalyje stovėjo 
blyškus padaras lyg ir moteriškais kontūrais, dėvintis dukslų, išpuvusį 
apdarą, galbūt mantiją, vėjo plaikstomas įkapes... arba apsiaustą. Taip, 
manąjį raudoną apsiaustą, tiktai matomą iš priekio. Būtybės galvoje Žio- 
jėjo trys tuščios akiduobės; su prašieptomis, veide neištelkiančiomis lū- 
pomis susiliejo dantys. Akvarelė šiurpino labiau negu “Mergaitės 1r lai- 
vo“ serija, nes jos autorė ėjo tiesiai prie reikalo esmės. Aš įkūniju gryną 
siaubą, skelbė paveikslas. Viską, ko bijojai, kas tavęs tykojo tamsoje. 
Matai, kaip mėnesienoje šiepiasi toji baidyklė, kaip jos vypsnis netel- 
pa veide, kaip paskenduoliai ją sveikina? 

- Jėzau... - pakėliau akis į Vajermeną. - Ką pasakysi? Po to, kai jos 
seserys... 

- Greičiausiai. Nemanai, jog tokiu būdu stengėsi užgniaužti skausmą? 

- Nežinau. - Viena mano dalis norėjo pagalvoti apie Ilzę su Melinda, 
kita nuo tokių minčių atkalbinėjo. - Neįsivaizduoju, kaip vaikas... bet 
koks vaikas galėtų sukurpti kažką panašaus. 

“ - Kolektyvinė atmintis, - tarstelėjo Vajermenas. - Taip tvirtintų Jun- 
go pasekėjai. 

- Bet kaip man pavyko nutapyti tą patį prakeiktą laivą? Galbūt pa- 
vaizdavau ir šitą sutvėrimą, tik iš nugaros? Ar šiuo atžvilgiu, Jungo ša- 
lininkai turėtų kokių nors teorijų? 

- Elizabetos paveikslėlyje neparašyta “Persė", - pastebėjo Džekas. 

- Tuo metu ji buvo kokių keturių. Vargu ar pavadinimas jai galėjo 
padaryti įspūdį. - Susimąsčiau apie ankstesnius piešinius, kuriuose lai- 
vas dangstėsi gražia balto melo skraiste. - Ypač tada, kai paaiškėjo, kas 
išties juo plaukia. 

- Kalbi taip, lyg laivas būtų tikras, - sumurmėjo Vajermenas. 

Mano burna perdžiūvo. Užsukau į vonios kambarį, į stiklinę prisi- 
pyliau vandens ir ją ištuštinau. 

- Pats nenumanau, kuo tikėti, - prisipažinau grįžęs, - bet gyvenime 
vadovaujuos paprasta taisykle. Jei kažką išvysta vienas žmogus, jį tik- 
riausiai aplankė haliucinacijos. Jei tuos pačius dalykus akimis pagauna 
du žmonės, atitinkamai išauga ir tikrovės galimybė. “Persę"" mačiau ir 
aš, ir Elizabeta. 

- Savo vaizduotėse, - atšovė Vajermenas. - Matėte savo vaizduotėse. 

Bedžiau pirštu link jo veido. 

- Juk pameni, ką geba mano vaizduotė. 

Užuot atsiliepęs, bičiulis linktelėjo. Jo veidas perbalo. 

- Sakėt, “kai paaiškėjo, kas išties juo plaukia", - įsiterpė Džekas. - 
Kas gi, jeigu laivas iš paveikslo egzistuoja? 

- Manau, tu žinai, - atsakė Vajermenas. - Mes visi žinome. Po vel- 
nių, suprasti, kas vyksta, nesudėtinga. Tik baisu ištarti. Nagi, Džekai, 
pirmyn. Dievas nekenčia bailių. 

- Gerai, tai mirusiųjų laivas, - skaisčiai apšviestoje, švarioje mano 
studijoje nuskambėjo bejausmis jo balsas. Džekas pakėlė rankas ir pirš- 
tais lėtai perbraukė savo plaukus, dar stipriau juos sušiaušdamas. - Bet 
norėčiau kai ką pasakyti: jeigu man lemta ten patekti, gailiuosi, kad išvis 
gimiau. 


Storą šūsnį akvarelių ir piešinių nuleidau ant kilimo, paskutinius du 
iš akių pašalinau su džiaugsmu. Tuomet nukreipiau žvilgsnį į pintinę no- 
rėdamas išsiaiškinti, kas ją slegia. 

Žeberklinio pistoleto amunicija. Ištraukiau vieną drūtą žeberkliuką. 
Maždaug penkiolikos colių ilgio ir gana sunkų. Ne aliuminio, o plieno 
kotu - spėjau, jog trečiajame dešimtmetyje aliuminis dar nebuvo naudo- 
jamas. Antgalį sudarė trys dulsvi, bet, iš pažiūros, aštrūs ašmenys. 
Piršto galu paliečiau smaigalį, ir odą kaipmat nudažė kraujo lašas. 

- Jums derėtų dezinfekuoti žaizdelę, - įspėjo Džekas. 

- Tavo tiesa, - atsakiau. Pavarčiau užtaisą priešais saulės šviesą, 1r 
sienas išmargino atspindžiai. Trumpakotis žeberklas atrodė pasibjaurė- 
tinai žavus - Šis paradoksas veikiausiai būdingas tik tam tikriems, atitin- 
kamos galios ginklams. 

- Vandenyje jis didelio atstumo neįveiktų, - tarstelėjau. - Dėl savo 
svorio. 

- Tavęs lauktų netikėtumas, - atsakė Vajermenas. - Žeberklą palei- 
džia spyruoklė ir CO, patronas. Pistoletas nugriaudžia kaip reikiant. Se- 
nais laikais užteko ir mažo šūvio nuotolio. Įlankoje knibždėjo žuvų, net- 
gi prie kranto. Užsimanęs pašaudyti Ystleikas galėjo pliekti tiesiu taiky- 
mu, iš labai arti. 

- Nesuprantu, kam reikalingas toks antgalis, - pratariau. 

- Man irgi neaišku. Ji turėjo mažiausiai tuziną įvairių žeberklų, įskaitant 
keturis, pakabintus ant bibliotekos sienos, bet nė vienas nepriminė šitų. 

Džekas nėrė į vonios kambarį ir grįžo nešinąs vandenilio peroksidu. 
Paėmęs žeberkliuką apžiūrėjo triašmenę smailę. 

- Kas čia? Sidabras? 
vamzdį. 

- Dar nemesk savo kozirių, bet... Vajermeno nuomone, tu pataikei 
į dešimtuką. 

- Kas jums neaišku? 

Mudu su Vajermenu susižvalgėme ir vėl atsigrįžome į Džeką. 

- Jūs žiūrėjote ne tuos filmus, - pastebėjo tas. - Sidabrinėmis kul- 
komis žudomi vilkolakiai. Nežinau, ar sidabras veikia vampyrus, bet 
akivaizdu, jog kažkas taip galvojo. Ar bent tikėjosi. 

- Jei, tavo manymu, Tesė ir Lora tapo vampyrėmis, nuo 1927-ųjų 
j0s turėjo velniškai ištrokšti. - Vajermenas atsisuko į mane tarsi laukda- 
mas, kol jį paremsiu. 

- Man regis, Džekas šį tą užčiuopė. - Stvėriau peroksidą, į skystį 
įmerkiau krauju nusidažiusį pirštą ir porą sykių supurčiau buteliuką. 

- Paklūstat vyrų taisyklėms? - vaikino veidą perkreipė grimasa. 

- Svarbiausiai, kad nereikėtų jo gerti, - atkirtau, ir po pauzės mudu 
su Džeku prapliupome kvatoti. 

- Ko juokiatės? - nesuprato Vajermenas. 
surimtėjo. - Edgarai, vampyrai neegzistuoja. Gal vaiduoklių ir yra - gul- 
dau galvą, kad beveik visi tiki šmėklomis, - bet tiktai ne vampyrai. - 
Džekui šovė mintis, ir jis nušvito. - Be to, juos pagimdo vampyro įkan- 
dimas. O dvynukės Ystleik nuskendo. 

Vėl prigriebiau trumpąjį žeberklą, pavarčiau jį delne, dėl ko ant sie- 
nos sumirgėjo raibuliai, atsispindintys nuo dulsvo antgalio. 

- Bet ginklas atstoja užuominą. 

- Taip, - sutiko Džekas. 

- Kaip ir durys, kurias radai neužrakintas, kai atnešei pintinę, - pri- 
dėjau. - Kartu su pėdsakais. Ir drobe, užkelta ant molberto. 

- Pasak tavęs, amigo, vis dėlto čia nagus prikišo išprotėjęs biblio- 
tekininkas? 

- Ne. Tiesiog... - mano balsas užlūžo. Teko gurkštelėti vandens, 
kad iškločiau, kas sukosi ant liežuvio galo. - Galbūt iš numirusiųjų pri- 
sikelia ne vien vampyrai. 

- Ką turite omenyje? - paklausė Džekas. - Zombius? 

Mintyse išvydau “Persę" ir išpuvusias bures. 

- Tarkim, pabėgėlius. 

- Edgarai, ar tu tikrai nori čia nakvoti vienas pats? - pasitikslino Va- 
jermenas. - Nes tavo mintis man ne prieš širdies. Ir juo labiau, kai tau 
draugiją palaiko krūva senų piešinių. - Jis atsiduso. - Tavo pastango- 
mis, Vajermenui gresia tapti kinkadrebių čempionu. 

Įsitaisę Floridos prieangyje stebėjome, kaip horizonto pusėn pama- 
žu slinko saulė. Pavaišinau juos sūriu ir traškučiais. 

- Kitaip nieko neišdegs, - atsakiau. - Įsivaizduok, kad esu kaubojus- 
šaulys iš meno pasaulio. Aš tapau vienas, partneri. 

Džekas, prie lūpų prispaudęs šaltos arbatos stiklą, dėbtelėjo į mane. 

- Jūs ruošiatės tapyti? 

- Veikiau piešti. Būtent tai moku geriausiai. - Atsiminęs sodo pirš- 
tines - su žodžiu RANKAS, užrašytu ant vienos, ir ŠALIN, juoduojan- 
čiu ant kitos, - pamaniau, kad užteks ir eskizo, ypač jeigu jį kurpsiu 
spalvotais, sudrožtais Elizabetos Ystleik pieštukais. 

Pažiūrėjau į Vajermeną. 

- Šį vakarą užsuksi į laidotuvių namus, teisingai? 

Bičiulis pašnairavo į laikrodį ir sunkiai atsiduso. 

- Taip. Lankymo valandos - nuo šeštos iki aštuntos, ir rytoj, nuo 
vidurdienio iki dviejų. Iš visų kraštų suvažiuos giminaičiai, nekantrau- 
jantys įsikibti į gerklę vyrukui, užgrobusiam svetimą turtą. Tai yra, 
man. Poryt mūsų laukia paskutinis spektaklio veiksmas. Lygiai dešimta 
Ospryje, Suvienytoje universalistų bažnyčioje bus surengtos laidotuvių 
pamaldos, kurias lydės kremavimas, “Ebote-Dreksleryje". Spirgam, 
spirgam, a-ja-jai, kaip karšta. 

Džekas susiraukė 

- Skamba šlykščiai. 

- Mirtis yra šlykšti, sūneli. Pameni, kaip vaikystėje traukdavome 
“Katafalko dainą''? “Kirminas prasigraužia vidun, išropoja laukan, o iš 
skylės teka pūliai tarsi putos." 

- Puikumėlis, - pratariau. 

- Aha, - sutiko Vajermenas, čiupo dar vieną traškutį, pažvelgė į jį, 
tūžmingai sviedė atgal ant padėklo. Atšokęs sausainis nuskriejo ant že- 
mės. - Tikra beprotystė. Visa tai, kas vyksta. 

Džekas kilstelėjo traškutį, jau lyg ir ketino įsimesti jį į burną, bet per- 
sigalvojo ir padėjo į šoną. Matyt, nusprendė, kad valgydamas nuo grindų 
pakeltą maistą pažeistų eilinę vyrų taisyklę. Gal ir taip. Jų tiek daug. 
šiau Vajermeno. 

- Gerai. 

- Jei pasakysiu, kad viskas gerai, keliauk namo. 

- Netrukdyti tau bendrauti su savo mūza? Arba dvasiomis? 

Palinksėjau galva, nes jis buvo netoli tiesos. Atsisukau į Džeką. 

- O tu lieki E! Palacio, kol Vajermenas sėdės laidojimo namuose, 
ar ne? 

“- Žinoma, jeigu jūs taip norite. - Pasiūlymas jaunuolio nesužavėjo, 
ir aš jo nekaltinau. Erdviajame name Elizebeta išgyveno daug metų, ir 
apie ją ten priminė kiekvienas daiktas. Aš irgi jausčiaus nejaukiai, jei 
nebūčiau įsitikinęs, jog Dumoje Ky pamėkles viliojo kita vieta. 

- Jei pakviesiu, atlėk nieko nedelsdamas. 

- Būtinai. Skambinkit namų telefono arba mano mobiliojo numeriais. 

- Tavo mobilusis tikrai veikia? 

- Nusėdo elementas, - susigėdęs suniurnėjo jis. - Pakroviau jį auto- 
mobilyje. 

Vajermenas pareiškė: 

- Gaila, Edgarai, nesuprantu, kodėl tau knieti taip kvailioti. 

- Nes dar niekas neužsibaigė. Daugelį metų čia tvyrojo ramybės. Iš 
pradžių Elizabeta gyveno saloje su tėvu, vėliau viena. Užsiiminėjo lab- 
daringa veikla, žaidė tenisą ir bridžą - kaip minėjo Merė Ajer, - bet 
svarbiausia, kad galėjo mėgautis Sarasotos meno scena. Tylus, malo- 
nus gyvenimas pritiko pagyvenusiai moteriai, kuri turėjo daug pinigų ir 
labai mažai žalingų įpročių, neskaitant cigarečių. Galiausiai padėtis ėmė 
keistis. La loteria. Pats taip sakei, Vajermenai. 

- Išties manai, jog tuos įvykius kažkas nulėmė? - paklausė jis, bet 
ne skeptiškai. Bičiulio tonas išdavė baimę. 

- Juk /u tuo tiki, - atsakiau. 

- Kartais. Bet visai nenoriu tikėti. Nejau mes kalbame apie esybę, 
kurios galia taip toli plinta... o regėjimas toks aštrus, kad ji įžvelgė ta- 
ve... mane... ir dar, Dievai žino, ką... 

- Aš irgi tuo nesidžiaugiu. - Jei atvirai, pasakyta perdėm švelniai. 
Taip susiklosčiusios aplinkybės kėlė siaubą. - Mane baido mintis, jog 
kažkas, siekdamas Elizabetą užčiaupti, ją nužudė arba mirtinai išgąsdino. 

- Galvoji, tie piešiniai tau pakuždės, kas vyksta? 

- Taip, kai kurie. Kiek sužinosiu, paaiškės vėliau, kai juos peržvelgsiu. 

- O kas paskui? 

- Sunku pasakyti. Beveik esu tikras, jog teks važiuoti į pietinį salos 
galą. Ten laukia neužbaigti reikalai. 

Džekas nuleido arbatos stiklą. 

- Kokie dar reikalai? 

Papurčiau galvą. 

- Neįsivaizduoju. Gal atskleis jos piešiniai. 

- Tik nedrįsk pakvaišti ir lįsti į vandenį, iš kur gali negrįžti, - įspėjo 
Vajermenas. - Taip atsitiko dvynukėms. 

- Žinau, - atsakiau. 

Džekas bedė pirštu į mane. 

- Žiūrėkit savęs. To reikalauja vyrų taisyklės. 
Linktelėjęs taip pat į jį dūriau smiliumi. 

- Vyrų taisyklės. 


ĮSIBROVĖLIS 


Po dvidešimties minučių jau sėdėjau Mažajame Rožinuke, ant kelių 
pasidėjęs piešimo sąsiuvinį, greta prisistūmęs raudonąją iškylų pintinę. 
Priešakyje, užtvindydama vakarų pusėje įstiklintą langą, tyvuliavo Mek- 
sikos įlanka. Toli apačioje murmėjo kriauklelės. Molbertą patraukiau į 
šoną, dažais nutaškytą darbastalį apklojau rankšluosčiu, ant kurio išbė- 
riau spalvotus, ką tik nudrožtus pieštukus. Iš tų storų, senoviškos iš- 
vaizdos pagaliukų nekas beliko, tačiau man dingojosi, kad jų užteks. Aš 
buvau pasiruošęs. 

- Skiedalai, - garsiai paskelbiau. Tokiems dalykams niekuomet ne- 
sijausiu pasiruošęs, ir dalis manęs vylėsi, jog nieko neįvyks. Užtat širdis 
tvirtino ką kitą. Štai, kodėl Elizabeta norėjo, kad surasčiau jos darbus, 
mąsčiau. Bet kuriuos iš piešinių, tūnojusių raudonojoje pintinėje, ji atsi- 
minė? Spėjau, jog ponia Ystleik pamiršo, kas nutiko vaikystėje, gerokai 
anksčiau nei padėtį komplikavo Alzheimerio liga. Nes ne visada užmirš- 
tama nesąmoningai. Kartai žmogus to trokšta. 

Kam magėtų atminti siaubą, tavo tėvą privertus; taip klykti, kad jis 
pasruvo krauju? Verčiau išvis liautis piešus. Atsisakyti šitų narkotikų. 
Aiškinti aplinkiniams, esą nė nevalioji brūkšneliais pavaizduoti žmonių 
figūrėlių, o meno pasaulyje elgiesi, kaip turtingas koledžo auklėtinis, 
globojantis sporto komandas iš aukštosios mokyklos, kurią jis baigė: jei 
negali būti atletu, tapk atletų rėmėju. Mintis apie dailę reikėtų išmesti iš 
galvos, o bet kokius prisiminimus galutinai numarins senatvė. 

Žinoma, tam tikri gebėjimai išlieka, lyg smegenų randelis, bylojantis 
apie seną traumą (gautą, pavyzdžiui, išvirtus iš brikelės, kurią traukė po- 
nis), gal net sumąstote būdus, kaip juos išreikšti, retsykiais leidžiate jiems 
išsisunkti tarytum pūliams - iš niekaip neužgyjančios, užkrėstos žaizdos. 
Taigi susidomite kitų žmonių tapyba. Tiksliau, tampate menų globėju. 
Negana? Na, tuomet pradedate kolekcionuoti porcelianines figūrėles ir 
statinius. Renčiate Porceliano miestą. Niekam nešautų į galvą meno kū- 
riniu pavadinti gryvąjį paveikslą. Bet jis reikalauja vaizduotės, kurią nuo- 
lat mankštinant, ypač vizualumo aspektus, įmanoma nuslopinti... 

Ką nuslopinti? 

Niežulį, suprantama. 

Prakeiktą niežulį. 

Pasikasiau dešiniąją ranką, dešimtątūkstantąjį kartą pervėriau ją 
kiaurai ir įnikau gremžti šonkaulius. Atverčiau sąsiuvinio viršelį. 

Pradėk nuo švaraus paviršiaus. 

Jis mane masino, kaip, esu tikras, kitados viliojo ir ją. 

Užpildyk mane. Nes tai, kas balta, įkūnija atminties trūkumą, ne- 
gebėjimo prisiminti spalvą. Piešk. Kurk. Rodyk. Ir kai užbaigsi darbą, 
niežulys pranyks. Kuriam laikui sąmyšis atlėgs. 

Meldžiu, likite saloje, sakė ji. Kad ir kas nutiktų. Mums jūsų reikia. 

Elizabeta, ko gero, neklydo. 

Popieriaus lape paskubomis drykstelėjau keletą brūkšnių. Kažką 
panašaus į vežimo kontūrus. Arba vežimėlio, kuris laukė, kol jį nutemps 
ponis. 

- Jie čia gyveno gana laimingai, - ištariau tuščiai studijai. - Tėvas su 
dukromis. Paskui Elizabeta susitrenkė galvą ir ėmė piešti. Nesezoninis 
uraganas į paviršių iškėlė šiukšlių lauką, ir nuskendo mergaitės. Vėliau, 
kai visi išlėkė į Majamį, nelaimės liovėsi juos persekiojusios. Grįžę be- 
veik po dvidešimt penkių metų, vėl... 

Po vežimėliu didžiosiomis raidėmis užrašiau PUIKIAI. Pamąsčiau 
sekundę kitą ir iš priekio pridėjau: JAUTĖSI. Jie JAUTĖSI PUIKIAI. 

Puikiai, toli apačioje šnabždėjo kriauklelės. Jautėsi puikiai. 

Taip, Džono ir Elizabetos rimtos problemos nebekamavo. Po tėvo 
mirties jos gyvenimas ir toliau klostėsi neblogai. Ponia Ystleik dalyvau- 
davo meno parodose, rinko porcelianines figūrėles. Galų gale įvykių 
vaga eilinį kartą ėmė krypti iš tiesaus kelio. Nežinau, ar Vajermeno žmo- 
nos bei dukters žūtys buvo dalis tų permainų, tačiau tokios tikimybės 
neatmesčiau. O dėl mudviejų atvykimo į Dumą Ky, manau, nė nekilo 
jokių klausimų. Logiškais argumentais savo įsitikinimo nepagrįsčiau, 
bet instinktyviai jutau, kad esu teisus. 

Dumoje Ky padėtis buvo rami... vėliau tapo keista... ilgam vėl ap- 
rimo. O dabar... 

Ji pabudo. 

Stalas prateka. 

Jeigu aš noriu žinoti, kas vyksta dabar, man reikia išsiaiškinti, kas 
nutiko anuomet. Pavojinga ar ne, bet tai padaryti privalėjau. 


Pakėliau pirmąjį piešinį, tai yra, kreivą liniją, neryžtingai nubrėžtą 
viduryje puslapio. Čiupau jį kairiąja ranka, užsimerkiau ir apsimečiau, 
J0g popierių liečiu dešiniąja - lygiai taip pat elgiausi ir laikydamas Pemos 
pirštines su užrašu RANKAS ŠALIN. Pabandžiau išvysti dešiniuosius 

pirštus, braukančius vingiuotą giją. Man lyg ir pavyko, bet sykiu aš pa- 
jutau neviltį. Nejau šią procedūrą teks atlikti su visais paveikslėliais? 
Kukliausiais apskaičiavimais, jų gerokai daugiau nei šimtas. Ir, tiesą sa- 
kant, informacijos gausa, kuri užplūsta aiškiaregius, manęs neperliejo. 

Ramiau. Romą pastatė ne per valandą. 

Nusprendžiau, kad šiek tiek “Kaulo"" muzikėlės man nepakenks, gal 
net padės. Atsistojau senąjį piešinį laikydamas dešiniąja ranka, ir lapas, 
suprantama, nupleveno ant grindų, nes dešiniosios galūnės neturėjau. 
Pritūpiau jį pakelti mąstydamas, kad posakis skamba kitaip - Romą pa- 
statė ne per dieną. 

Bet Melda sako "valandą". 

Sustingau spausdamas popieriaus kraštelį kairiąja ranka, kurios kra- 
nas nepajėgė sumaitoti. Nejau iš paveikslėlio kažkaip atsklido tikri atsi- 
minimai? Galbūt aš paprasčiausiai viską išsigalvoju? Gal mano sąmonė 
stengėsi padaryti savotišką paslaugą? 

- Čia ne piešinys, - pareiškiau įsmeigęs akis į vingiuojančią liniją. 

Ne, bet juo bandė tapti. 

Mano sėdimoji su trenksmu nusileido ant kėdės. Atsisėdau ne savo 
noru, man tiesiog pakirto pakinklius. Pažiūrėjau į giją, nukreipiau 
žvilgsnį pro langą. Dirstelėjau į liniją ir vėl įsispitrijau į Meksikos įlanką. 
Nuo linijos į įlanką. 

Pačioje pradžioje ji mėgino nupiešti horizontą. 

Taip. 

Pastvėriau sąsiuvinį ir ištiesiau ranką link vieno iš jos piešimo reik- 
menų. Man nerūpėjo spalva; svarbiausia, kad jie priklausė Elizabetai. 
Drūtas pieštukas tarytum prilipo prie mano pirštų. Įnikau piešti. 

Dumoje Ky šitą užsiėmimą išmaniau geriausiai. 


Nupiešiau vaiką, sėdintį ant kėdutės-puoduko. Aptvarstyta galva. 
Vienoje rankoje ji spaudė vandens stiklinę, kita buvo apsivijusi tėvo kak- 
lą. Džonas Ystleikas vilkėjo apatinius, diržu surišamus marškinius, ant 
jo skruostų bolavo skutimosi kremas. Fone tarsi šešėlis juodavo namų 
tvarkytoja. Eskize apyrankių nepavaizdavau, nes ji ne visuomet nešiojo 
papuošalus. Viršugalvį dengė skarelė su mazgu priekyje. Auklė Melda, 
į motiną panašiausias žmogus, kurį Libita pažinojo. 

Libita? 

Būtent taip į ją kreipėsi artimieji. Ir būtent taip ji vadino save. Libi- 
ta, mažoji Libita. 

- Mažiausia iš visų, - sumurmėjau atversdamas kitą pirmojo lapo 
pusę. Pieštukas - pernelyg trumpas ir storas, nenaudotas tris ketvirčius 
amžiaus, - tapo tobulu įrankiu, tobulu tarpininku. Jis vėl ėmė judėti. 

Nupaišiau mergytę kambaryje. Veikiau kabinete, kurio sieną dengė 
knygos. Tėčio kabinete. Ant jos galvos bolavo tvarstis. Prie rašomojo 
stalo įsitaisiusi mažylė, regis, dėvėjo chalatėlį. Rankoje laikė 

(Beš-tuką) 

pieštuką. Vieną iš spalvotojų? Turbūt ne - dar ne tuomet, - bet tai 
nesvarbu. Ji rado, į ką sutelkti dėmesį, atskleidė savo pašaukimą. Ir 
kokia ištroškusi pasijuto! Kokia išbadėjusi! 

Ji mintija: Duokit man dar popieriaus. 

Ji mintija: Aš esu ELIZABETA. 

- Piešiniai praktiškai sugrąžino ją į pasaulį, - pratariau, ir mano kū- 
nas, nuo galvos iki kojų pirštų, nuėjo pagaugais - nes argi lygiai taip pat 
nenutiko ir man? Čia, Dumos Ky saloje? 

Darbo netrūko. Žinojau, kad vakaras bus ilgas ir varginantis, bet 
jutau, jog manęs laukia kvapą užimantys atradimai. Tuo momentu bai- 
mės nejaučiau, tiktai šiurpulingą jaudulį. 

Pasilenkiau ir nuo grindų prigriebiau trečią Elizabetos piešinį. Ket- 
virtą. Penktą. Šeštą. Glemžiau juos iš eilės, vis greičiau ir greičiau. Kar- 
tais sustodavau ir kai ką brūkštelėdavau sąsiuvinyje. Bet dažniausiai pai- 
šyti nė neprisireikė. Nūnai vaizdiniai nušvisdavo mano galvoje; jų per- 
teikti popieriuje nereikėjo, nes šį darbą Elizabeta atliko už mane, labai 
seniai, sveikdama po nelaimingo įvykio, kuris vos jos nepražudė. 

Anais laimingais laikais, kai Novyna dar nepradėjo šnekėti. 


Per interviu Merė Ajer pastebėjo, jog vidutinio amžiaus žmogus, 
kuris savyje netikėtai atranda dailininko talentą, turbūt jaučiausi lyg ga- 
vęs raktelius nuo “raumeningo" automobilio forsuotu varikliu - “Plimu- 
to Roudranerio" arba “ Pontiako GTO". Taip, patvirtinau, jūsų tiesa. 
Kažkuriuo momentu naujus mano gebėjimus Merė sulygino su netikėtai 
gautu, pilnai apstatytu namu ar net tikru dvaru. Pritardamas sulinksėjau. 
Jeigu ji būtų pridėjusi, esą aš tarytum paveldėjau milijoną “Microsoft? 
akcijų arba sostą kokiame nors nafta pertekusiame (bet taikingame) Vi- 
durinių Rytų emirate, būčiau atsakęs: o taip, žinoma. Pabandęs jai įsi- 
teikti, nes tie klausimai rūpėjo pačiai Merei. Įgarsinant palyginimus, jos 
žvilgsnis išdavė ilgesį. Akys priklausė vaikui, žinančiam, kad svajonei 
tapti akrobatu ir lakioti po cirko kupolu išsipildyti nelemta, o prie trape- 
cijų jis prisiartintų nebent tada, kai šeštadienį įsigytų bilietą į pigias vie- 
tas, iš kurių galėtų stebėti rytinį spektaklį. Ji priklausė ratui kritikų, dau- 
guma kurių, negalėdami užsiimti tuo, apie ką rašė, nusivildavo savimi ir 
tapdavo pavydūs, pikti, smulkmeniškai priekabūs. Merė taip nesielgė. Ji 
vis vien dievino meną. Maukė viskį iš vandens stiklinės ir geidė išgirsti, 
kaip jautiesi, kai lyg iš niekur išdygusi tau per petį patapšnoja fėja 

Dindilin, o tu, nors įkopęs į šeštą dešimtmetį ir nusėtas raukšlelėmis, 
savyje atrandi gebėjimą skrajoti palei mėnulio paviršių. Tokia dovana 
neturėjo nieko bendra su greitaeigiais automobiliais arba pilnai apstatytu 
namu, bet į jos klausimus aš vis tiek atsakiau teigiamai. Nes nupasakoti 
tikrų savo pojūčių neįmanoma. Galima tik plakti liežuviu, kol visi nu- 
vargs ir užsimanys miegoti. 

Tačiau Eliabeta žinojo, ką reiškė įgyti talentą. 

Jos suvokimas atsispindėjo piešiniuose, vėliau ir akvarelėse. 

Įsivaizduokit, kad esate nebylys, tačiau atgaunate gebėjimą kalbėti. 
Jausmas panašus. Bet dar geresnis. Jums tarsi sugrąžinama atmintis, 
kuri, tiesą pasakius, įkūnija pačią asmens tapatybę. Jus. Jau nuo pir- 
mosios linijos - neapsakomais narsios pirmosios linijos, rodančios, kur 
dangus liečiasi prie įlankos, - Elizabeta suprato, kad prisiminimus gali- 
ma įamžinti vaizdais, ir sąmoningai ėmė sveikti. 

Gijimo procese Persė nedalyvavo. Bent jau pirmosiose stadijose. 

Nė kiek tuo neabejojau. 


Kitoms dviem valandoms nugrimzdau į Libitos pasaulį, iš kurio iš- 
nirdavau tiktai retsykiais. Skendėjau nuostabioje, gąsdinančioje vietoje. 
Kartais užrašydavau žodžius: talentas yra nepasotinamas, pradėk nuo 
to, ką žinai, bet dažniausiai neatplėšdavau akių nuo paveikslėlių, nes 
kaip tik jie tapo tikra, mus vienijusia kalba. 

Puikiai supratau, kodėl artimiesiems veikiai pakyrėjo piešiniai, nors 
iš pradžių tie kėlė nuostabą. Iš dalies todėl, jog mergaitė juos kūrė labai 
produktyviai, gal ir todėl, kad ji buvo viena iš šeimos, mažoji Libita, o 
giminaičiai visuomet jaučia, kad iš Nazareto nieko gero nesulauksi, ar 
ne? Tačiau juos užvaldęs nuobodulys tik pakurstė Elizabetos alkį. Ji įni- 
ko ieškoti naujų būdų, kaip pritrenkti saviškius, bandė sumąstyti kito- 
kius saviraiškos metodus. 

Ir jai pavyko. Padėk Dieve. 

Aš nupiešiau paukščius, skraidančius aukštyn kojomis, ir gyvūnus, 
vaikštinėjančius vandens paviršiumi. Arklį su plačia, snukyje netelpan- 
čia šypsena. Štai tada, kaip spėjau, jos kūriniuose pasirodė Persė. Bet... 

- Bet Libita nežinojo, kad prie jos prikibo Persė, - pratariau. - 
Galvojo... 

Perverčiau atgal piešinius, kone iki pirmųjų. Iki apvalaus, juodo, 
besišypsančio veido. Anksčiau galvojau, kad Elizabeta nupaišė auklės 
Meldos portretą. Iš kaip aš nesusiprotėjau, jog veidelis priklausė ne 
moteriai, o vaikui. Lėlei. Ant to paties lapo mano ranka staiga ėmė 
brūkšniuoti žodį NOVYNA, taip energingai, kad sulig “A" raide senas, 
gelsvas pieštukas sulūžo. Nušveičiau jį ant grindų ir stvėriau kitą. 

Persė prakalbo per Novyną, kad neišgąsdintų mažylės vunderkin- 

dės. Juk juoda, išsišiepusi, su raudona skarele, kaip auklė Melda, lėlytė 
neatrodė nė trupučio grėsminga. 

Ar Elizabeta pašiurpo ir nustėro, kai lėlė ėmė šnekėti? Vargu bau. 
Mergaitės talentas liejosi per kraštus, bet ji tebuvo trimetis vaikas. 

Novyna aiškino, ką reikėtų piešti, o Elizabeta... 

Vėl čiupau savo sąsiuvinį. Pavaizdavau pyragą, nukritusį ant grin- 
dų. Išsitėškusį. Mažoji Libita manė, kad pokštą sugalvojo Novyna, bet 
iš tiesų idėją pametėjo Persė, siekdama patikrinti mergytės galias. Eks- 
perimentavo panašiai, kaip aš pats, mėgino išsiaiškinti naujojo instru- 
mento pajėgumus. 

Paskui salą užgriuvo Alisa. 

Nes lėlė pašnibždėjo, kad audra suplaks įlankos dugną ir atkas lobį. 

Ne, Dumoje Ky šėliojo ne Alisa. Ir ne Elizabeta, nes anuomet nie- 
kas mergaitės taip nevadino. Netgi ji pati. Didžiajam 27-ųjų uraganui de- 
rėjo suteikti Libitos vardą, 

Nes tėtis apsidžiaugtų radęs lobį. Nes jam reikėjo nukreipti mintis 
nuo... 
- Čia jos gyvenimas. Kaip pasiklojo... - sugargiau raižiu balsu, nė iš 
tolo nepanašiu į manąjį, - ...taip ir išsimiegos. 

„nuo pabėgusių Adės ir Emerio, tos celiulioidinės apykaklės, ant 
kurių jis taip niršo. 

Taip. Štai, kaip 27-aisiais aplinkybės klostėsi pietiniame Dumos Ky 
gale. 

Nupiešiau Džoną Ystleiką - ne jį patį, tiktai plaukmenis dangaus fo- 
ne, kvėpavimo vamzdelį ir žemiau jo juoduojantį šešėlį. Džoną Ystleiką, 
po vandeniu ieškantį lobio. Nardantį, kad jaunėlei dukrelei surastų nau- 
ją lėlę, nors jis greičiausiai netikėjo ją aptiksiantis. 

Greta vieno plaukmens užrašiau: SĄŽININGAS ATLYGIS. 

Į mano sąmonę smelkėsi vaizdai, vis ryškesni ir aiškesni, tarytum 
jie daugelį metų laukė, kol bus išvaduoti. Nejučia savęs paklausiau, ar 
kūrybos proceso ir paties autoriaus atsiminimai užfiksuoti potėpiuose 
lyg DNR grandinėje ir slypi visuose paveiksluose (ir piešimo ar tapymo 
reikmenyse), pradedant nuo sienų centrinės Azijos olose ir baigiant 
“Mona Liza"? 

Plauk, kol pasakysiu sustoti. 

“Nardančio tėvelio" paveikslėlį papildžiau Elizabeta, iki putnių ke- 
liukų įbridusią į vandenį, po pažastimi pasikišusią Novyną. Libita nie- 
kuo nesiskyrė nuo lėlės-mergaitės, nupieštos eskize, kurio pareikalavo 
Ilzė - kurį pavadinau “Žaidimo pabaiga“. 

Pamatęs visus tuos dalykus, tėvelis mane apkabino. 

Paskubomis nupaišiau Džoną Ystleiką, apglėbusį jaunėlę, akvalangą 

pasikėlusį ant viršugalvio. Pintinė iškyloms riogsojo ant pledo, dangtį 
slėgė žeberklinis ginklas. 

Mane vis spaudė, spaudė, spaudė prie savęs. 

Nupiešk ją, pakuždėjo balsas. Nupiešk sąžiningą Elizabetos atlygį. 
Nupiešk Persę. 

Bet aš neprisiverčiau. Bijojau to, ką pamatysiu. Ir šiurpau vien pa- 
galvojęs, kaip toji esybė galėtų man pakenkti. 

O kaipgi tėtukas? Kaip Džonas? Ką jis žinojo? 

Perverčiau šūsnį, susiradau popieriaus lapą, kuriame Džonas Yst- 
leikas klykė, iš šnervių ir vienos akies srūdamas krauju. O taip, jis žino- 
j0 užtektinai. Tik išsiaiškino per vėlai. 

Kas vis dėlto nutiko Tesei ir Lorai? 

Ir kaip pavyko tokiam ilgam laiko tarpui užčiaupti Persę? 

Beje, kas ji tokia? Ne lėlė, suprantama - dėl to abejonių nekilo. 

Galėjau tęsti ir sukurpti paveikslą, kuriame Tesė ir Lora bėga take- 
liu besilaikydamos už rankų - manęs jau kažkas prašė jas perteikti po- 
pieriuje, - bet aš pamažu nirau iš transo ir jaučiausi mirtinai išsigandęs. 
Be to, nusprendžiau, kad informacijos gavau su kaupu. Likusią jos dalį 
padės atskleisti Vajermenas. Užverčiau savo sąsiuvinį. Ant stalo padėjau 
rudą, seniai pradingusios mergaitės pieštuką, iš kurio beliko galiukas, ir 
netikėtai pasijutau išalkęs. Veikiau išbadėjęs. Na, nieko naujo, juolab 
kad šaldytuve maisto nestigo. 


Lėtai nutipenau į pirmą aukštą, mano galva svaigo nuo vaizdinių - 
garnio mėlynomis skvarbiomis akimis, skraidančio aukštyn kojomis, iš- 
sišiepusių arklių, tėčio pelekų, kurie savo dydžiu nenusileido valtelėms. 
Svetainėje šviesos nejungiau, nes jų man neprisireikė. Dumoje Ky gy- 
venau pakankamai ilgai, kad nuo laiptų apačios iki virtuvės nusigaučiau 
aklinoje tamsoje. Nuošalus būstas su prieangiu, kyšančiu virš vandens, 
tapo tikrais mano namais, ir aš neįsivaizdavau, kaip galėčiau juos palik- 
ti, nors čia dėjosi keisti dalykai. Sustojęs kambario viduryje, pro Flori- 
dos prieangį pažvelgiau į įlanką. 

Vos už šimto jardo nuo paplūdimio, kuo aiškiausiai išvydau “Persę". 
kurią nutvieskė delčios ir milijono žvaigždžių šviesa. Burės kabėjo su- 
skleistos, tačiau lynų raizginiai kadarojo ant senovinių stiebų nelyginant 
voratinkliai. Įkapės, dingtelėjo man. Ten įkapės. Inkarą nuleidęs laivas 
sūpavosi vandenyje tarsi išpuvęs vaikiškas žaisliukas. Denyje neįžiūrė- 
jau nei gyvybės pėdsakų, nei suvenyrų... bet kas žino, kokie padarai ar 
daiktai tūnojo triumuose. 

Pajutau, jog tuojau apalpsiu. Ir netgi suvokiau kodėl: lioviausi alsa- 
vęs. Liepiau sau į plaučius įtraukti oro, bet vieną siaubingą sekundę 


362 


nieko neįvyko. Mano krūtinė liko suplota kaip puslapis užverstoje kny- 
goje. Kai ji pagaliau išsiplėtė, ausis pasiekė šniokštimas. Garsas sklido 
iš manęs - tokiu būdu mėginau pratęsti savo egzistenciją sąmoningoje 
būsenoje. Išpūčiau orą ir vėl įkvėpiau, tik šįkart ne taip triukšmingai. 
Prieblandoje, man prieš akis sumirgėjo juodi taškeliai, bet jie po akimir- 
kos pranyko. Vyliausi, kad lygiai taip pat prapuls ir “Persė" - juk čia vi- 
so labo haliucinacija, - bet laivas niekur nedingo. Jo ilgis siekė kokius 
šimtą dvidešimt pėdų, plačiausiose vietoje bortus skyrė truputį mažiau 
nei pusė tiek. Medinis korpusas suposi ant bangų ir nežymiai svyravo 
į šonus. Bušpritas vizgėjo it priekaištingai kraipomas pirštas: U-i-i-i, tu, 
bjaurybe, pats prisipraš... 

Plojau sau per veidą, taip stipriai, kad iš kairiosios akies ištryško 
ašaros, bet laivas niekur neprapuolė. Sumečiau, kad jis iš tiesų plūdu- 
riuoja vandenyje; nuo medinio E/ Palacio takelio tristiebį pamatytų ir 
Džekas. Kitapus svetainės dunksojo telefonas, bet iki aparato, padėto 
ant virtuvės spintelės, man buvo arčiau. Be to, Žinojau, kad greta jo ra- 
siu jungiklius. Man knietėjo įjungti šviesas, ypač virtuvėje, kur plieskė 
maloniai skaisčios, fluorescencinės lempos. Iš svetainės pasitraukiau 
atbulas, žvilgsnio nenukreipdamas nuo laivo, atžagaria ranka tvojau per 
visus tris jungiklius. Užsižiebus akinančiai ryškiems šviestuvams, “Per- 
sė" išgaravo - kaip ir visa kita, kas plytėjo už verandos. Jau siekiau te- 
lefono, bet suakmenėjau taip ir nepakėlęs ragelio. 

Prie šaldytuvo stovėjo žmogus. Jo kūną dengė permirkę skarmalai, 
kurie kitados veikiausiai galėjo vadintis mėlynais džinsais ir marškinė- 
liais aukšta apykakle. Ant gerklės, skruostų, kaktos ir dilbių, iš pažiū- 
ros, žėlė kerpės. Dešiniąją kaukolės pusę kažkas įtrėškė. Pro tamsių, 
glotnių plaukų sruogas kyšojo lyg žiedlapiai atvipę kaulagaliai. Vietoj 
dešiniosios akies, temačiau korėtą akiduobę. Kairioji tviskėjo gąsdinan- 
čiu sidabriniu, žmogui nebūdingu žvilgesiu. Basos kojos buvo papurtu- 
sios, purpurinės, ties kulkšnimis pradraskytos iki kaulų. 

Jis nusišiepė praplėšdamas lūpas, pademonstruodamas dvi gretas 
geltonų dantų, įspraustų į juodas dantenas. Pakėlė dešiniąją ranką, ant 
kurios išvydau antrankius, matyt, eilinį “Persės" reliktą. Vienas senas 
surūdijęs žiedas įkalino padaro riešą. Kitas kabojo atviras lyg prasižioję 
nasrai. Buvo skirtas man, be abejo. 

Neprašytas svečias sušnypštė - patrūnijusios balso stygos turbūt 
neįstengė išgauti garsų, - ir akis rėžiančioje fluorescencinių lempų švie- 
soje pajudėjo mano pusėn. Ant kietmedžio grindų liko pėdsakai. Nuo jo 
krito šešėlis. Išgirdau tykų girgždesį ir pastebėjau, jog baidyklė segi iš- 
mirkusį, puvėsiais atsiduodantį, bet dar nesutrūkusį diržą. 

Mano kūną sustingdė keistas paralyžius, dėl kurio suglebo raume- 
nys. Sąmonės nepraradau, tačiau bėgti nevaliojau, nors gerai supratau, 

ką reiškė pražiotas metalinis žiedas, ir kokia to padaro užduotis. Jam 
primygtinai reikalaujant, užsisegsiu antrankį ir leisiuos nuvedamas į fre- 
gatą, škuną, barkentiną ar... kad ir kaip, po velnių, tas laivas vadinosi. 
Man lemta įsilieti į įgulą. Galbūt jungų “Persėje" ir nesutiksiu, užtat dvi 
junges tikrai atrasiu - Tesę su Lora. 

Privalai sprukti. Bent jau užvožk jam telefonu, dėl Dievo meilės! 

Bet aš negalėjau. Jaučiausi kaip paukštis, kurį užhipnotizavo gyva- 
tė. Ant nutirpusių kojų tepajėgiau žengti žingsnį atgal... paskui antrą... 
ir trečią. Vėl nugrimzdau į šešėlius. Jis stūksojo iškilęs virtuvės tarpdu- 
ryje, šlapią, išpuvusį veidą nutvieskė baltą fluorescencinė šviesa, ant 
svetainės kilimo nusidriekė sutvėrimo šešėlis. Fizionomiją tebedarkė 
platus vypsnis. Troškau užsimerkti, pasimelsti, kad jis pranyktų, bet Ži- 
nojau nieko nepešiąs. Padarą užuodžiau lyg šiukšlių konteinerį, kėpsantį 
už jūros gėrybių restorano. Ir... 

- Metas keliauti, Edgarai. 

„jis vis dėlto kalbėjo. Žodžius košė, bet aš juos supratau. 

Baidyklė per žingsnį pasislinko nuo tarpdurio. Savo ruožtu atsitrau- 
kiau atgal vos pakrutindamas sumedėjusias kojas, širdyje žinodamas, 
jog mano pastangos bergždžios, ir mudu skiriančio atstumo išlaikyti ne- 
pavyks. Kai padarui atsibos Žaisti, jis paprasčiausiai šastelės pirmyn, 
geležiniais pančiais surakins mano riešą ir klykiantį nusitemps į ca/do 
largo. Prieš vandeniui užliejant ausis, gyvųjų pasaulis mane palydės po 
namu suverstų kriauklelių šnibždesiais. 

Visgi judėjęs nesilioviau, nors nė nenutuokiau, ar slenku durų pu- 
sėn - tegalėjau viltis, kad krutu teisinga kryptimi. Dar vienas žingsnis... 
ir ant mano peties nusileido ranka. 

Suspigau. 


- Koks čia šūdgalvis? - man į ausį sukuždėjo Vajermenas. 

- Neįsivaizduoju, - atsakiau. Iš baimės kūkčiojau. - Ne, žinau. Pa- 
žiūrėk į įlanką. 

- Negaliu. Nedrįstu nuo jo nuleisti akių. 

Virtuvės tarpduryje stypsantis sutvėrimas jau pastebėjo Vajermeną 
- mano bičiulį, įsmukusį pro atviras duris, kaip ir nekviestas svečias, 
atidundėjusį it kavalerija iš Džono Veino vesternų, - ir per tris žingsnius 
pasistūmėjo į svetainės gilumą, nežymiai nukoręs galvą, ištiesęs ranką, 
po kuria siūbavo antrankiai. 

- Jėzau, - išlemeno Vajermenas. - Tas laivas! Iš tavo paveikslų! 

- Eik iš čia, - paragino jį baidyklė. - Mums tu nereikalingas. Pra- 
nyk, ir galbūt leisime tau gyventi. 

- Jis meluoja, - perspėjau bičiulį. 


364 


- Papasakok, ko nežinau, - suurzgė Vajermenas ir iš visų plaučių 
užstaugė. Jis stovėjo už nugaros, todėl nuo riksmo vos neišsprogo ma- 
no ausų būgneliai. - Nešdinkis! Tu atsidūrei svetimose valdose! 

Nuskendęs jaunuolis neatsiliepė, bet, kaip ir baiminausi, pasirodė 
besąs velniškai mitrus. Vieną akimirką stovėjo už trijų žingsnių nuo vir- 
tuvės, kitą jau šiepėsi priešais mane. Jam įveikiant atstumą, kuris mudu 
skyrė, viso labo įžiūrėjau miglotą šmėkštelėjimą. Šnervės užliejo pūz- 
drų, jūržolių, saulėje kaistančių žuvų dvėselienų tvaikas. Į dilbį įsikibo 
stingdančiai žvarbūs pirštais, ir iš siaubo bei sukrėtimo aš paleidau ger- 
klę. Išgąsdino ne tiek šaltis, kiek jų g/ebnumas. Vienintelė sidabrinė 
akis žiopsojo į mane, lyg užsigeidusi pragręžti smegenis. Kelioms se- 
kundėms apėmė jausmas, kad manyje išsikeroja neįžvelgiama tamsa. 
Riešą surakino griausmingai žvangtelėjęs antrankių žiedas. 

- Vajermenai! - sustūgau, bet bičiulis savo vietoje neliko. Jis dūmė 
per kambarį, kiek leido jėgos. 

Skenduolis už grandinės nutempė mane link durų. 


Vajermenas grįžo anksčiau nei numirėlis spėjo mane išvilkti per 
slenkstį. Rankoje gniaužė kažkokį daiktą, panašų į atšipusį durklą. Aki- 
mirkai įtikėjau, kad jis susirado sidabrinį žeberkliuką, bet ūmai suvo- 
kiau, jog tokie lūkesčiai niekuo nepagrįsti, nes užtaisus su raudonąja 
pintine buvau nunešęs į Mažąjį Rožinuką. 

- Ei! - riktelėjo bičiulis. - Ei, tu! Taip, aš kreipiuosi į tave! Cojudo 
de puta madre! * 

Paskenduolis atsuko galvą žaibiškai tarytum pulti pasirengusi gyva- 
tė. Bet Vajermenas vikrumu jam beveik nenusileido. Bukąjį, abejomis 
rankomis spaudžiamą objektą suvarė padarui į veidą, tiesiai virš deši- 
niosios akiduobės. Negyvėlio kvyksmas perskrodė mano galvą nelygi- 
nant stiklo šukės. Bičiulis krūptelėjo ir pasvirduliavo atbulas; ant smė- 
lėtų prieangio grindų dunkstelėjo iš suglebusių pirštų išslydęs ginklas - 
nors Vajermenas ir stengėsi jį išlaikyti. Laimei, antrąsyk smogti nepri- 
sireikė. Žmogus-padaras, atrodęs toks materialus, išgaravo. Kartu su 
drabužiais. Pranyko ir apyrankės žiedas, kuris kaustė mano riešą. Se- 
kundę kitą dar jį mačiau, bet galų gale metaliniai pančiai virto vandeniu, 
nuvarvėjusiu ant sportbačių ir kilimo. Ten, kur stovėjo jūreivis iš pra- 
garo, juodavo didesnė drėgmės dėmė. 

Ant savo veido pajutau šiltą srovelę, ir nuo šnervių bei viršutinės 
lūpos nusišluosčiau kraują. Vajermenas sėdėjo sudribęs ant pagalvėlės. 
Pagelbėjau jam atsistoti. Bičiulio nosis taip pat sruvo krauju. Nutįsęs 
nuo kairiosios ausies, sprandu vingiavo kruvinas dryžis, kuris pulsavo 
sulig kiekvienu širdies tvinksniu. 


*Prakeiktas močkrušy (isp.). 

- Jėzau, na, ir klyksmas, - sumurmėjo jis. - Mano akys pažliugo 
ašaromis, o ausyse klaikiai spengia. Edgarai, tu mane girdi? 

- Taip, - atsakiau. - Kaip jautiesi? 

- Turbūt neblogai, jei neminėtume to, kad, man rodos, sugebėjau 
pragaišinti negyvą nuokrušą. - Vajermenas pasilenkė, nuo grindų kilstelėjo 
buką cilindrą ir jį pabučiavo. - Slovė Viešpačiui už margaspalvius daly- 
kus, - burbtelėjo ir netikėtai nusikvatojo. - Net jeigu jie ir nėra margi. 

Rankoje jis laikė žvakidę. Smailesnis galas, ant kurio derėjo pa- 
mauti žvakę, atrodė tamsesnis, tarytum jį būtų palytėjęs ne drėgnas šal- 
tis, o ugnies liepsnos. 

- Žvakių atrastume visuose ponios Ystleik nuomuojamuose būstuo- 
se, nes saloje nuolat nutrūksta elektros tiekimas, - paaiškino Vajerme- 
nas. - Vieną didelį laikiklį turime E/ Palacio, bet tiktai ten. Kitaip nei 
mažesniuose namuose, šiame yra žvakidžių, kurios, beje, sidabrinės. 

- Tr tu prisiminei?.. - nusistebėjau. 

Jis patraukė pečiais, įsistebeilijo įlankos pusėn. Pasekiau draugo 
pavyzdžiui. Teišvydau vandenį, kurį nutvieskė mėnesiena ir žvaigždžių 
šviesa. Kol kas. 

Vajermenas griebė man už rankos. Pirštais spūstelėjo riešą, kurį ką 
tik pančiojo antrankių žiedas. Mano krūtinėje suspurdėjo širdis. 

- Kas yra? - paklausiau. Baimė, atsispindinti jo veide, man nė tru- 
pučio nepatiko. 

- Džekas... E! Palacio jis likęs vienas. 

Sėdome į Vajermeno automobilį. Užvaldytas siaubo, nė neatkrei- 
piau dėmesio į priekinių žibintų švytėjimą ir negirdėjau, kaip jis sustojo 
greta manojo. 


Džeką radome sveiką gyvą. Jam teko atsiliepti į kelis senų Elizabe- 
tos draugų skambučius, bet paskutinį kartą telefonu kalbėjo be penkio- 
likos devintą, likus valandai su puse iki to momento, kai išsikruvinę, 
suapvalėjusiomis akimis įpuolėme pro paradines duris - Vajermenas te- 
bemojavo žvakide. E! Palacio įsibrovėliai neaplankė, ir Džekas nematė 
laivo, trumpam nuleidusio inkarą netoli Didžiojo Rožinuko. Krimto mik- 
robangų krosnelėje pačirškintus spragėsius, įsijungęs seną “Beverli Hil- 
zo policininko?? vaizdajuostę. 

Mūsų istorijos jis klausėsi su stiprėjančia nuostaba, bet neatrodė 
nusiteikęs skeptiškai; teko sau priminti, jog šitas jaunuolis užaugo žiū- 
rėdamas “X failus“ ir “Dingusius". O pasakojimas derėjo prie to, ką 
buvome jam iškloję anksčiau. Kai nutilome, vaikinas iš Vajermeno pa- 
ėmė žvakidę nužvelgė galiuką, kuris priminė pajuodusį perdegusios lem- 
putės siūlelį. 

- Kodėl jis neatėjo manęs? - paklausė Džekas. - Juk aš buvau vie- 
nas ir visiškai nepasiruošęs. 

- Nenorėčiau užgauti tavo savigarbos, - atsiliepiau, - bet vadovau- 
jantis paradui pirmenybę teikia ne tau. 

Vyrukas nukreipė akis į žymę, raudonuojančią ant mano riešo. 

- Edgarai, ar čia... 

Linktelėjau. 

- Šūdas... - nutęsė Džekas. 

- Ar jau susigaudei, kas vyksta? - pasiteiravo Vajermenas. - Jeigu ji 
atsiuntė nelemtą skenduolį, matyt, galvoja, kad beveik išsiaiškinai tiesą. 

- Abejoju, ar kas nors sugebės ją iki galo atskleisti, - atsakiau. - 
Bet aš žinau, kas buvo prisistatęs į Didįjį Rožinuką. 

- Kas? - Džekas į mane spoksojo išplėstomis akimis. Visi trys sto- 
vėjome virtuvėje, ir jis tebelaikė žvakidę. Nūnai šią padėjo ant spintelės. 

- Emeris Polsonas. Adrianos Ystleik vyras. Jie grįžo iš Atlantos, 
kad padėtų ieškoti prapuolusių Tesės ir Loros, bet iš Dumos Ky taip ir 
neišvyko. Tuo pasirūpino Persė. 


Mes patraukėme atgal į svetainę, kurioje susipažinau su Elizabeta 
Ystleik. Pailgas, žemas stalas tebedunksojo, bet dabar jis buvo tuščias. 
Man dingojosi, jog blizgantis paviršius tiesiog tobulai išsityčiojo iš paties 
gyvenimo. 

- Kur jos? - paklausiau Vajermeno. - Kur porcelianinės figūrėlės? 
Kur miestas? 

- Viską sukroviau į dėžes ir pernešiau į virtuvės priestatą. - Jis at- 
sainiai pamojo ranka. - Be jokios rimtos priežasties... paprasčiausiai ne- 
galėjau... muchacho, norėtum žalios arbatos? Arba alaus? 

Paprašiau atnešti vandens. Džekas pasakė, kad išgertų alaus, jei 
mes neprieštaraujame. Vajermenas pasuko virtuvės kryptimi. Tačiau 
nusigavęs iki koridoriaus pravirko. Raudojo gokčiodamas, niekaip ne- 
įstengdamas susivaldyti. 

Mudu su Džeku susižvalgėme ir nusukome akis į šonus. Nė vienas 
iš mūsų nepratarė nė žodžio. 


Vajermenas užtruko daugiau laiko nei jo reikia, kad atneštum porą 
skardinių alaus ir stiklinę vandens, bet grįžo susitvardęs. 

- Atleiskite, - atsiprašė. - Man, paprastai, netenka per vieną savaitę 
prarasti mylimo žmogaus ir žvakide badyti vampyro veidą. Dažniausiai 
nutinka arba viena, arba kita. - Jis pabandė lengvabūdiškai gūžtelėti. 
Nors Vajermenui nepasisekė, mintyse pagyriau bičiulį už pastangas. 

- Tai ne vampyrai, - pastebėjau. 

- O kas? Gal malonėtum paaiškinti išsamiau? 

- Galiu pasakyti tik tiek, ką sužinojau iš paveikslų. Nepamiršk, kad 
ji, nors ir labai talentinga, tebuvo vaikas. - Sudvejojau ir po sekundės 

palingavau galvą. - Tiksliau sakant, beveik kūdikis. Persė tapo.. na, sa- 
votiška dvasine jos vadove. 

Vajermenas atidarė skardinę, nurijo gurkšnį ir pasviro į priekį. 

- Arji ir favo dvasinė vadovė? Persė suteikė galios ir tavo darbams? 

- Suprantama. Tikrino mano gebėjimų ribas ir jas praplėtė - kertu 
lažybų, jog tokiu būdu numarino Ledinuką Brauną. Be to, stengėsi pra- 
sismelkti į mano kūrinius. Kaip “Mergaitės ir laivo" atveju. 

- O kaip kiti paveikslai? - pasiteiravo Džekas. 

- Dauguma priklauso man. Bet kai kurie... - prikandau lūpą, nes į 
galvą atėjo gąsdinanti mintis. - O, Jėzau... 

- Kas? - sukluso Vajermenas. - Dėl Dievo meilės, kas yra? 

- Atsinešk savo raudonąją knygelę, kurioje užsirašai telefono nu- 
merius. Tučtuojau. 

Jis pašoko ir atnešė knygutę kartu su belaidžiu telefonu. Kurį laiką 
kiurksojau pasidėjęs ragelį ant kelių, nežinodamas, kam skambinti pir- 
mam. Staiga susiprotėjau. Bet šiuolaikiniame gyvenime egzistuoja dės- 
nis, kuris pasitvirtina dažniau negu taisyklė, teigianti, jog aplinkui poli- 
cijos nebus nė kvapo, jeigu jos netikėtai prisireiks: kai jums būtina su 
kažkuo susisiekti, į skambutį visada atsilieps autoatsakiklis. 

Į aparatą įrašyti balsai pranešė, kad namuose nėra nei Darijaus Na- 
nucio, nei Džimio Jošidos su Alisa Okoin. 

- Mėšlas! - surikau ir nykščiu dūriau į išjungimo mygtuką nutrauk- 
damas Alisą sakančią: “Atleiskit, dabar atsiliepti negaliu, bet..." 

- Jie turbūt tebešvenčia, - spėjo Vajermenas. - Palūkėk amigo, kol 
viskas aprims. 

- Aš neturiu /aiko! - atšoviau. - Mėšlas! Velnias! Šūdas! 

Bičiulis nuleido delną ant mano plaštakos ir švelniai pasiteiravo: 

- Kas yra, Edgarai? Kas atsitiko? 

- Paveikslai pavojingi! Gal ne visi, bet kai kurie! 

Jis trumpam susimąstė, galiausiai palinksėjo. 

- Aišku. Pasvarstykim. Didžiausią grėsmę veikiausiai kelia “Mergai- 
tės ir laivo" serija, teisingai? 

- Taip. Neabejotinai. 

- Esu tikras, kad jie tebėra galerijoje, laukia, kol bus įrėminti ir iš- 
gabenti laivu. 

Išgabenti. Viešpatie, išgabenti laivu. Siaubą kurstė vien tuodu žodžiai 

- Negaliu, leisti, jog taip įvyktų. 

- Muchacho, visų pirma neleisk, kad nukreiptų tavo dėmesį. 

Jis nesuprato klystąs. Užsigeidusi Persė be vargo suorganizuotų ga- 
lingą vėtrą. 

Bet jai reikėtų pagalbos. 

Susiradau “Skoto" numerį ir paskubomis nuspaudžiau mygtukus. 
Maniau, po triukšmingo susibūrimo gal vis dėlto ką nors užtiksiu gale- 
rijoje, netgi be penkiolika puse dvylikos nakties. Bet geležinis dėsnis iš- 
imties pagailėjo ir šįsyk - į mano skambutį viso labo sureagavo autoat- 
sakikilis. Nekantriai palūkuriavau ir numygau skaičių 9, skirtą ben- 
droms žinutėms. 

- Sveiki, bičiuliai, - prabilau. - Skambina Edgaras. Kol neleisiu, jo- 
kių būdu neišsiųskite paveikslų arba piešinių. Kelias dienas juos palaiky- 
kite saugykloje. Sugalvokite bet kokią dingstį, bet padarykite, ko pra- 
šau. Tai labai svarbu. 

Nutraukęs ryšį atsisukau į Vajermeną. 

- Ar jie sutiks? 

- Žinant, kiek tu uždirbai galerijai? Suprantama. Ir tu ką tik išven- 
gei nemalonaus, užsitęsusio pokalbio. Ar galime grįžti prie... 

- Dar ne. - Pažeidžiamiausi taps šeima ir draugai, ir manęs neguodė 
tai, jog artimieji patraukė skirtingais keliais. Persė jau pademonstravo, 
kad jos rankos ilgos. O aš ėmiau kištis, kur nederėjo. Galbūt ji užsi- 
plieskė pykčiu? Arba baime? Gal ir vienu, ir kitu? 

Instinktai ragino paskambinti Pemai, bet man iš galvos niekaip ne- 
iškrito Vajermeno žodžiai apie nemalonų, užsitęsusį pokalbį. Užuot 
griebęs užrašų knygelę, panaršiau nepatikimą savo atmintį... ir bent kar- 
tą ji pasidavė spaudimui. 

Bet kitame laido gale atsilieps autoatsakiklis, mąsčiau. Taip ir at- 
sitiko, tik iš pradžių to nesupratau. 

- Sveikas, Edgarai, - ištarė Tomo Railio balsas. Visiškai svetimas ir 
bejausmis. Dėl! vaistų, pamaniau... nors “Skote" nepastebėjau, kad jis 
būtų abejingai nusiteikęs. 

- Tomai, klausykis ir nieko nesak... 

Tačiau šaltas, negyvas balsas nenutilo: 

- Pats žinai, kad ji tave pribaigs. Tave ir visus tavo draugus. Kaip 
sudorojo mane. Tik aš dar esu gyvas. 

Susverdėjau. 

- Edgarai! - riktelėjo Vajermenas. - Kas nutiko? 

- Užsičiaupk. Man reikia paklausyti. 

Įrašyta Žinutė, regis, užsibaigė, bet aš girdėjau jo alsavimą - ne- 
skubrų, negilų, sklindantį iš Minesotos. Pagaliau Tomas vėl prabilo: 

- Jau verčiau mirti. Dabar važiuosiu nužudyti Pemą. 

- Tomai! - užstaugiau įrašytam balsui. - Tomai, atsipeikėk! 

- Pasimirę mes susituoksime. Ceremonija įvyks laive. Ji taip žadėjo. 

- Tomai! - Vajermenas su Džekui pripuolė prie manęs, čiupo už 
-ankos bei strampo, tačiau aš jų beveik nepastebėjau. 

Galop: 

- Palikite žinutę po signalo. 

Ausis pervėrė pyptelėjimas, ir ragelyje įsivyravo tyla. 

Telefono į šoną nepadėjau. Jis man išsprūdo iš pirštų. Atsigręžiau į 
Vajermeną. 

- Tomas Railis ruošiasi nudobti mano žmoną, - išspaudžiau ir pri- 
dūriau, nors žodžius, rodės, tarė ne mano lūpos. - Gal jav nužudė. 


Vajermenas neprašė paaiškinti, tiesiog liepė jai paskambinti. Pri- 
spaudžiau ragelį prie ausies, bet nevaliojau atgaminti numerio. Bičiulis 
jį perskaitė, tačiau man nepavyko suspausti skaičiukų. Pirmą kartą po 
daugelio savaičių akiratį užliejo raudonis. 

Numerį surinko Džekas. 

Stovėjau klausydamasis signalo, liudijančio, kad Mendotos Aukštu- 
mose skamba telefonas, laukiau, kol įsijungs autoatsakiklis, ir nuskam- 
bės energingas, oficialus Pemos balsas, kuris praneš, kad ji išskridusi 
į Floridą, bet netrukus sugrįš. Tuo metu ji turbūt tysos negyva ant vir- 
tuvės grindų, o greta gulės Tomas Railis, taip pat virtęs atšalusiu lavo- 
nu. Vizija buvo tokia ryški, kad regėjau kraują, aptaškiusį spinteles ir 
nudažiusį peilį, kurį gniaužė sustingusi Tomo ranka. 

Vienas skambutis... du... trys... po kito atgis autoatsakiklis. 

- Alio? - uždususi atsiliepė Pema. 

- Pema! - užrėkiau. - Jėzau Kristau, čia tikrai tu? Atsakyk! 

- Edgarai, kas tau pranešė? - pritrenkta paklausė Pema. Vis dar 
sunkiai šnopavo lyg neatgaudama kvapo. O gal ir ne. Žmonos intonaci- 
jos man buvo pažįstamos: ji taip vograudavo persišaldžiusi arba kai... 

- Pema, tu verki? - pavėluotai nusprendžiau pasitikslinti: - Ką man 
pranešė? 

- Apie Tomą Railį. Juk tu jam kaip brolis. Arba - o, Dieve, ne - 
kaip motina. 

- Kas Tomui atsitiko? 

- Skrisdamas atgal jis jautėsi puikiai. Kvatojo, visiems rodė įsigytą 
eskizą, kartu su Keimenu ir kitais lėktuve lošė kortomis. - Ji išties pra- 
virko, ašaringais kriokavimais tarsi statiniais trikdžiais pertraukdama savo 
sakinius. Garsas skambėjo bjauriai, tačiau glostė širdį kaip balzamas. Nes 
priklausė gyvam žmogui. - Jautėsi puikiai. O šį vakarą nusižudė. Žurna- 
listai spės, jog kaltas nelaimingas atsitikimas, bet tiesa ta, kad jis atėmė 
sau gyvybę. Taip sako Bozgalvis. Naujienas sužinojo iš savo draugo faro 
ir jas pranešė man. Tomas taranavo apsaugos sienelę lėkdamas septy- 
niasdešimties mylių per valandą greičių. Stabdymo žymės neaptiktos. Jis 
važiavo 23-uoju keliu, vadinas, greičiausiai traukė pas mane. 

Bemat susigaudžiau, kas įvyko, ir man nereikėjo, kad padėtį išaiš- 

kintų iliuzinė ranka. Persė šio to užsigeidė, nes ant manęs supyko. Su- 
pyko? Įniršo. Tačiau Tomui trumpam prašviesėjo protas, ir jam užteko 
narsos pasukti automobilį link artimiausios betono sienos. 

Vajermenas mostagavo rankomis man prie veidą, beprotiškais ges- 
tais klausdamas, kas nutiko. Nusigręžiau į šoną. 

- Panda, jis tau išgelbėjo gyvybę. 

- Ką? 

- Patikėk manim, - atsakiau. - Eskizas, kurį rodė lėktuve... jis buvo 
mano? 

- Aha... Tomas taip didžiavosi... Edgarai, ką tu... 

- Ar žinai, koks to piešinio pavadinimas? 

- Berods, “Labutis". Jis vis kartojo “Į Minesotą nepanašu, brang-ū- 
ū-ūt''... vogravo idiotiška švediška tartimi... - stojo pauzė, bet aš jos ne- 
nutraukiau, nės mano galvoje įnirtingai sūkuriavo mintys. Galų gale Pe- 
ma paklausė: - Suveikė tavo aiškiaregystė, ar ne? 

“Labutis"", mąsčiau. Na, žinoma. Pirmasis Didžiajame Rožinuke 
nupieštas eskizas buvo vienas iš galingiausių. Ir Tomas jį nusipirko. 

Prakeiktas “Labutis"'. 

Vajermenas švelniai, tačiau ryžtingai iš manęs perėmė ragelį. 

- Pema? Čia Vajermenas. Ar Tomas Railis... - jis pasiklausė, su- 
linksėjo. Prabilo raminančiu balsu, kokiu bendraudavo su Elizabeta. - 
Aišku... taip... taip... Edgarui viskas gerai. Mums taip pat. Užjaučiu dėl 
pono Railio. Bet jums reikės dėl mūsų kai ką padaryti. Atlikti labai 
svarbią užduotį. Sekundėlę, tuojau įjungsiu garsiakalbį. - Bičiulis nu- 
spaudė mygtuką, kurio anksčiau nė nebuvau pastebėjęs. - Girdit mane? 

- Taip... - tyliai, bet aiškiai atsiliepė jis. Sprendžiant iš tono, šiek 
tiek susitvardė. 

- Kiek Žmonių iš Edgaro šeimos ir draugų nusipirko jo darbų? 

Pema pasvarstė. 

- Drobių niekas iš giminaičių tikrai neįsigijo. 

Su palengvėjimu atsidusau. 

- Manau, jie vylėsi... veikiau tikėjosi... kada nors... per gimtadienį 
arba Kalėdas... 

- Supratau. Taigi išvažiavo tuščiomis rankomis. 

- Aš taip nesakiau. Melindos vaikinas nusipirko vieną iš eskizų... 
kas yra? Kuo blogi tie paveikslai? 

Rikas. Mano krūtinėje kaip pašėlusi ėmė spurdėti širdis. 

- Pema, čia Edgaras. Ar Melinda su Riku išsivežė eskizą? 

- Jiems reikės ne kartą persėsti ir skristi per Atlantą. Ne, Rikas pa- 
prašė piešinį įrėminti ir atsiųsti laivu. Vargu ar Linda apie jį žino. Kalbu 
apie spalvotų gėlių eskizą. 

- Žodžiu, jis liko “Skote". 

- Taip. 

- Ir tu įsitikinusi, kad artimieji paveikslų neįsigijo? 

Pema svarstė dešimt agoniškai ilgų sekundžių. 

- Taip, įsitikinusi. - Jau verčiau neklystum, Panda, pagalvojau. - 
Bet vieną nusipirko Eindželas ir Helena Slobotnikai. Jei neapsirinku, 
“Pašto dėžutę su gėlėmis". 

Žinojau, ką ji turėjo omenyje. “Pašto dėžutę su saulakiais.'* Nujau- 
čiau, kad šis kūrinys nekenksmingas, nes priklausė man, vis dėlto... 

- Jo nepasiėmė? 

- Ne. Prieš grįždami namo, ketino nukeliauti Orlandą. Slobotnikai 
taip pat paprašė paveikslą įrėminti ir atgabenti laivu. - Jokių klausimų, 
vieni atsakymai. Iš balso, atrodė jaunesnė - kaip Pema, kurią vedžiau ir 
kuri prieš Tomo epochą tvarkė finansines mano knygas. - Tavo chirur- 
gas... nepamenu jo pavardės... 

- Todas Džemisonas, - automatiškai atsiliepiau. Jei būčiau sau lei- 
dęs pagalvoti, nieku gyvu nebūčiau prisiminęs. 

- Taip, jis irgi įsigijo paveikslą. Pasirūpino, kad pirkinį atsiųstų. 
Norėjo vieno iš šiurpiosios “Mergaitės ir laivo“ serijos, bet tie jau buvo 
užsakyti. Todėl apsiribojo kriaukle, plūduriuojančia vandenyje. 

Ir, ko gero, galinčią prikrėsti bėdų. Kaip ir visi siurrealistiniai kūriniai. 

- Du eskizus nusipirko Bozgalvis, vieną - daktaras Keimenas. Ketei 
Gryn taip pat knietėjo nusigriebti kokį paveikslėlį, tačiau ji pasakė ne- 
galinti tavo kūrinių įpirkti. - Patylėjusi žmona pridūrė. - Man susidarė 
įspūdis, kad jos vyras - iš priekvailių giminės. 

Ketei tereikėjo paprašyti, ir aš būčiau jai paveikslą padovanojęs, 
sukirbėjo mintis mano galvoje. 

Vėl prabilo Vajermenas: 

- Paklausykit, Pema. Jums teks imtis darbo. 

- Gerai. - Momentais žmonos tone buvo girdėti vangios gaidelės, 
bet ji kalbėjo ryžtingai ir, regis, pagaliau susivaldė. 

- Paskambinkit Bozmanui ir Keimenui. Tučtuojau. 

- Supratau. 

- Liepkite jiems sudeginti eskizus. 

Po pauzės ji pakartojo. 

- Sudeginti eskizus. 

- Vos tiktai baigsime kalbėti, - įsiterpiau. 

Pema irzlokai atšovė: 

- Edi, juk sakiau, kad supratau. 

- Perduok jiems, jog išlaidas padengsiu, sumokėsiu dvigubai arba 
duosiu kitus piešinius. Ko tik jie panorės. Bet tie eskizai kelia grėsmę. 
Ar aišku? 

- Aha. Susisieksiu su jais nedelsdama. - Pema nesusilaikė nepatei- 
kusi klausimo, kurio lūkuriavau. - Ar Tomą pražudė “Labutis"? 

- Taip. Kuo greičiau man perskambink. 

Padiktavau numerį. Galvojau, jog žmona vėl pravirks, bet ji pakar- 
tojo, ką užsirašiusi, tvirtu balsu. 

- Ačiū, Pema, - padėkojo Vajermenas. 

- Aha, ačiū, ponia Frimentl, - pridėjo Džekas. 

Laukiau, kol ji pasidomės, kas čia kalba, bet mano lūkesčiai neišsi- 
pildė. 

- Edgarai, ar tu pažadi, kad mergaitėms nieko nenutiks? 

- Taip, jei tik jos neįsigijo paveikslų. 

- O taip, tavo prakeikti kūriniai... aš tau perskambinsiu. 

Pema nutraukė ryšį neatsisveikinusi. 

- Jautiesi geriau? - pasiteiravo Vajermenas, kai nuleidau ragelį. 

- Nežinau. Meldžiu Dievo, kad nieko baisaus nebeįvyktų. - Prispau- 
džiau delną prie kairiosios akies, paskui prie dešiniosios. - Bet geriau ne- 
sijaučiu. Aš įsitikinęs, jog su problemomis iki galo nesusidorojome. 


Minutę patylėjome. Pirmasis prakalbo Vajermenas: 

- Kaip manai, ar Elizabeta iš brikelės iškrito tikrai atsitiktinai? 

Pasistengiau iš galvos praginti nereikalingas mintis. Šitas klausimas 
irgi buvo svarbus. 

- Spėju, kad taip. Atsigaivelėjus ją kamavo amnezija, afazija ir dar 
dievai žino kokie smegenų traumos padariniai, kurių 1925-aisiais gydy- 
tojai nepajėgė diagnozuoti. Tapymas ne šiaip atstojo terapiją. Elizabetą 
iš tiesų galima vadinti vunderkinde, ir ji tapo pirmuoju didžiu savo meno 
kūriniu. Pribloškė netgi namų tvarkytoją, auklę Meldą. Istoriją atspaus- 
dino laikraštyje, ir straipsnis, ko gero, sukėlė nuostabą visiems, kurie jį 
skaitė prie pusryčių stalo... bet žinai, kokie tie žmonės... 

- Tai, kas stulbina per pusryčius, užmirštama, atėjus pietų metui, - 
pritarė Vajermenas. 

- Jėzau, - išsižiojo Džekas. - Jei pasenęs tapsiu tokiu pat ciniku, 
kaip judu, verčiau nusišausiu. 

- Reikia sakyt Jėzutėliau, sūneli. - Nors ir atrodė suglumęs, bičiulis 
netgi sugebėjo nusijuokti. 

- Susidomėjimas pradėjo blėsti, - pratęsiau. - Piešti veikiausiai įky- 
rėjo ir pačiai Elizabetai. Juk trimečius taip greitai apima nuobodulys. 

- Nepamiršk šunyčių ir papūgų, - priminė Vajermenas. 

- Perdegė būdama trejų? - sutriko Džekas. - Velniškai keista girdėti. 

- Taigi ji pradėjo... ėmė... - užsikirtau ir akimirką neįstengiau pratęsti. 

- Edgarai, viskas gerai? - tyliai paklausė Vajermenas. 

Norėjau atsakyti neigiamai, bet žinojau turįs susiimti į nagą, antraip 
Tomo mirtis tebus pradžia. 

- Galerijoje jis atrodė taip šauniai. Sauniai, supranti? Lyg būtų at- 
sigavęs. Jeigu ne ji... 

- Žinau, - nutraukė mane bičiulis. - Išgerk vandens, muchacho. 

Paklusau ir prisiverčiau sutelkti dėmesį į einamuosius reikalus. 

- Elizabeta ėmė eksperimentuoti. Pieštukų atsisakė vos po kelių sa- 
vaičių ir įniko tapyti į dažus pamirkytais pirštais, galiausiai griebėsi tep- 
tuko ir akvarelės. Be to, pintinėje radau keletą paveikslėlių, nupieštų 
plunksnakočiu. Pasitaikė ir vaizdų, sukurtų sienų dažais, kuriuos ir pats 

- Muchacho, taip postringauti galėsi per meno paskaitą, - dar sykį 
įsiterpė Vajermenas. 

- Taip, taip. - Vėl gurkštelėjau vandens. Pamažėl grįžau į vėžes. - 
Ji eksperimentavo su kitomis terpėmis, jei galima taip pasakyti. Kreida 
braižė plytas. Paplūdimyje paišydavo ant smėlio. Kartą ant virtuvės 
spintelės, ištirpusio ledo balutėje pavaizdavo Tesės veidą. 

Džekas pasviro į priekį susiraukęs, abi savo rankas spausdamas 
tarp raumeningų šlaunų. 

- Edgarai... jūs nelaužiate iš piršto? Išties visa tai matėte? 

- Tam tikra prasme. Retsykiais matydavau. O kartais iš jos darbų 
ir pieštukų tarsi... atplūsdavo banga. 

- Bet jūs įsitikinęs, jog taip iš tikrųjų įvyko? 

- Aš žinau. 

- Jai nerūpėjo, išliks paveikslėliai ar ne? - pasidomėjo Vajermenas. 

- Ne. Svarbiausia pats procesas. Elizabeta eksperimentavo su įvai- 
riomis terpėmis, pagaliau atliko bandymą su tikrove. Pakeitė ją. Štai /a- 
da, manau, mergaitę išgirdo Persė, kuri vėliau nutarė pati prikišti nagus 
prie realybės. Išgirdo ir atsibudo. Pakirdo ir ėmė ją kviesti. 

- Persė glūdėjo įlankos dugne kartu su kitomis Ystleiko rastomis 
šiukšlėmis? - paklausė Vajermenas. 

- Elizabeta galvojo, kad į ją kreipėsi lėlė. Geriausia pasaulyje lėlė. 
Prieš jųdviejų susijungimą jai reikėjo įgauti užtektinai galios. 

- Apie kurią “ją" kalbate? - pasitikslino Džekas. - Persę ar mergaitę? 

- Turbūt abidvi. Elizabeta tebuvo vaikas. O Persė... na, Persė ilgą 
laiką miegojo. Kirmijo po smėliu, penkių sieksnių gelmėje. 

- Kaip poetiška, - tarstelėjo Džekas, - bet aš vis vien nesusigaudau, 
apie ką jūs šnekate. 

- Man irgi nelabai aišku, - prisipažinau. - Nes jos nematau. Jei Eli- 
zabeta ir piešė Persę, vėliau savo paveikslėlius mergaitė sunaikino. Pe- 
no apmąstymams duoda noras rinkti porcelianines figūrėles, kuris ją 

apėmė senatvėje, bet gal dėl to kaltas sutapimas. Vieną žinau tiksliai: su 
mažyle Persė užmezgė ryšį per piešinius, vėliau jį palaikė per Novyną, 
mylimą Elizabetos lėlę. Netgi sudarė, hmm... savotišką pratybų progra- 
mą. Neįsivaizduoju, kaip kitaip pasakyti. Įšnekėjo mergaitę piešti atitin- 
kamus dalykus, kurie nutikdavo tikrovėje. 

- Lygiai taip pat žaidė ir su jumis, - pastebėjo Džekas. - Ledinukas 
Braunas... 

- Ir mano akis, - pridūrė Vajermenas. - Nepamiršk, kaip pagydei akį. 

- Labai norėčiau tikėti, jog tai buvo mano darbas... - bet ar išties, 
pagalvojau. - Kai kuriais mano kūriniais ji visgi naudojosi... kaip krišto- 
liniu rutuliu. Dažniausiai užsiimdavo smulkmenomis... - trumpam užsi- 
čiaupiau. Nė kiek netroškau gilintis į šią temą, nes ji nukreipė mintis į 
Tomą. Kuris, teoriškai, turėjo būti susitvarkęs savo gyvenimą. 

- Pasakok, ką dar išsiaiškinai iš jos piešinių, - paprašė Vajermenas. 

- Gerai. Pradėkim nuo nesezoninio uragano. Jį sukėlė Elizabeta, 
greičiausiai padedant Persei. 

- Juokaujat? - sušuko Džekas. 

- Persė pakuždėjo Elizabetai, kur ieškoti šiukšlių lauko, o mergaitė 
išklojo savo tėvui. Tarp atliekų jis rado... tarkim, gražią, porcelianinę, 
maždaug pėdos aukščio moterį. - Taip, tą figūrą mintyse mačiau kuo 
aiškiausiai. Ir tuščias, bevyzdes akis, atrodančias kaip perlai. - Ji tapo 
Elizabetos prizu, sąžiningu atlygiu. Pagaliau išnirusi iš vandens, rimtai 
griebėsi darbo. 

Džekas tyliai paklausė: 

- Edgarai, bet iš kur toks daiktas galėjo atsirasti? 

Man panižo liežuvį išdrožti: Anais laikais gyvavo vyresnieji dievai, 
ir buvo jie karaliai bei karalienės. Nenutuokiau, iš kur traukiau šią 
frazę, bet žinojau, kad ją sumąsčiau ne pats. Prikandau lūpą. Nejaučiau 
jokio noro išgirsti tų žodžių, netgi skaisčiai apšviestame kambaryje. Tie- 
siog palingavau galva. 

- Neįsivaizduoju. Ir nenumanau, kokiai valstybei priklausė laivas, 
kuris atplaukė į vietinius kraštus, galbūt prakiurdė korpusą į Kito rifą ir 
atsikratė dalimi krovinio. Nesu tikras dėl nieko... bet man rodos, Persė 
turėjo nuosavą burlaivį, kurį pasikvietė išsikapsčiusi iš vandens ir galu- 
tinai užvaldžiusi talentingos mergaitės sąmonę. 

- Mirusiųjų laivą, - pratarė Vajermenas. Dėl baimės ir nuostabos 1š- 
raiškos, jo veidas įgavo vaikiškų bruožų. Kieme tankią lapiją sudrebino 
vėjas; rododendrai įniko linkčioti galvelėmis, ir mūsų ausis pasiekė mie- 
guistas, krantą plaunančių bangų šniokštimas. Nuo tada, kai atvykau į 
Dumą Ky, mūšos garsus dievinau visuomet. Jie patiko ir dabar... bet 
sykiu gąsdino. - Laivą, kuris vadinasi... kaip? “Persefonė"?? 

- Galbūt. Man, be abejo, buvo atėję į galvą, jog žodžiu “Perse"' arba 
“Persė"" Elizabeta sutrumpino ilgesnį vardą. Tačiau dabar svarbiau kas 
kita. Mes kalbam ne apie graikų mitologiją, o apie gerokai senesnę, 
siaubingesnę esybę. Ir išbadėjusią. Šiuo atžvilgiu, panašią į vampyrus. 
Tik ji geidžia sielų, ne kraujo. Bent aš taip manau. Naująją "lėlę" Eliza- 
beta turėjo ne ilgiau negu mėnesį, ir vienas Dievas žino, kaip per tą lai- 
ką Garnio Lizde klostėsi gyvenimas. Bet vargu ar labai smagiai. 

- Ar būtent tada Ystleikas nusikalė sidabrinius žeberkliukų antga- 
lius? - paklausė Vajermenas. 

- Šito nepasakysiu. Aš dar daug ko nežinau - juk visą informaciją 
perėmiau iš mergaitės, vos išaugusios iš kūdikystės amžiaus. Apie kitą 
jos gyvenimą nieko nenutuokiu, nes Elizabeta liovėsi piešusi. Jei vėliau 
ir atsiminė senus laikus... 

- ...pasistengė vėl juos pamiršti, - užbaigė Džekas. 

Vajermenas niūriai pridėjo: 

- Prieš mirtį buvo beužmirštanti praktiškai viską. 

- Pameni piešinius, kuriuose visi plačiai šiepiasi tarsi apspangę nar- 
komanai? Elizabeta jais bandė atkurti prisiminimuose išlikusį pasaulį. 
Prieš Persę egzistavusį, laimingesnį pasaulį. Iki to momento, kai nu- 
skendo seserys, ji siaubingai bijojo kam nors atskleisti, kas darosi, nes 
dėl visų įvykių jautėsi kalta. 

- Kokių įvykių? - šįsyk paklausė Džekas. 

- Tiksliai nežinau, bet viename paveikslėlyje mačiau senamadišką, 
ant galvos pastatytą juodaodžio žokėjaus statulėlę. Jos simbolis akivaiz- 
dus. Anais laikais Elizabetai viskas atrodė apvirtę aukštyn kojomis. - 
Apie mergaitės sąmyšį, suprantama, bylojo iš kitos užuominas, bet kol 
kas man nesisekė jų įžvelgti, ir aš galvojau, jog nūnai mintis derėtų nu- 
kreipti kitur. - Man rodos, prieš paskęstant Tesei ir Lorai, šeima prak- 
tiškai kalėjo Garnio Lizde. 

- Ir tiktai Elizabeta numanė kodėl? - pasitikslino Vajermenas. 

- Sunku pasakyti. - Patraukiau pečiais. - Gal kažką nujautė auklė 
Melda. Greičiausiai kažką žinojo. 

- Kas gyveno name po lobio atradimo, bet prieš pradingstant dvy- 
nukėms? - pasiteiravo Džekas. 

Susimąsčiau. 

- Na, porai savaitgalių iš mokyklos, ko gero, buvo grįžusios Marija 
ir Hana, o dalį kovo ir balandžio Džonas Ystleikas turbūt keliavo darbo 
reikalais. Nuolat ten gyveno auklė Melda, Tesė su Lora ir Elizabeta. 
Pastaroji mėgino piešiniais numarinti savo naująją “draugę"". - Aplaižiau 
perdžiūvusias lūpas. - Paišė spalvotais pieštukais, kuriuos radome pin- 
tinėje. Gal net dieną prieš prigeriant dvynukėms. Nes Persė ją nubaudė 

paskandindama seseris. Kaip norėjo nubausti mane priversdama Tomą 
Railį užmušti Pemą. Turiu omenyje, už tai, kad kišu nosį, kur nereikia. 

- Viešpatie švenčiausias, - sukuždėjo Džekas. Vajermenas mirtinai 
išbalo. 

- Iki tol, spėju, Elizabeta neką tesuprato. - Pagalvojęs gūžtelėjau. - 
Po velnių, aš nė nepamenu, ką pats suvokdavau būdamas ketverių. Ta- 
čiau prieš Persės atsiradimą baisių dalykų jai išgyventi neteko - neskai- 
tant traumos, kurią patyrė iškritusi iš brikelės ir kurios, guldau galva, 
neprisiminė. Blogiausiu atveju, pasitaikydavo, jog tėtis užsiversdavo 
jaunėlę ant kelio ir pliaukštelėdavo per užpakaliuką, arba jai užtvodavo 
per delną, jeigu Elizabeta mėgindavo pasičiupti neatvėsusius auklės 
Meldos pyragaičius su uogiene. Ką mažylė galėjo žinoti apie blogio pri- 
gimtį? Paprasčiausiai sumetė, kad iš geros lėlės Persė tapo bjauria ir 
nevaldoma - kuo toliau tuo labiau, - todėl ją reikėjo pašalinti. Taigi Li- 
bita atsisėdo, pasiėmė pieštukus, keletą popieriaus lapų ir sau tarė: 
“Man pavyks. Jei paišysiu lėtai ir kaip galėdama geriau, man pavyks". 
- Porai sekundžių nutilau, atžagaria ranka perbraukiau akis. - Man re- 
gis, aš esu teisus, bet garantuoti nedrįsčiau. Nenustebčiau, jei daug ką 
supainiojau su savo atsiminimais. Mano sąmonė vėl krečia pokštus. 
Idiotiškas, sušiktas išdaigas. 

- Ramiau, muchacho, - tarė Vajermenas. - Neskubėk. Kaipgi Eliza- 
beta ruošėsi sunaikinti Persę? 

- Nupiešti ir ištrinti. 

- Persė neleido? 

- Ji nieko nežinojo, beveik esu tuo tikras. Nes Libita bandė nuslėpti 
savo užmačias. Tik neklausk kaip, nes nepasakysiu. Jei tau įdomu, ar 
keturmetė mergaitė pati sumąstė tokį būdą... 

- Labai tikėtina, - įsiterpė bičiulis. - Manau, panašiai sugalvotų bet 
kuris keturmetis. 

- Niekaip nesuprantu, kaip ji galėjo veikti, Persei nežinant, - tarė 
Džekas. - Mažas vaikas? 

- Aš irgi nežinau, - atsakiau. 

- Šiaip ar taip, Elizabetai nepasisekė, - priminė Vajermenas. 

- Teisingai. Manau, ji kai ką nupiešė ir užbaigusi darbą visą pa- 
veikslėlį ištrynė. Žmogų tikrai būtų nudobusi, kaip aš pribaigiau Ledinu- 
ką Brauną. Bet Persė - ne žmogus. Ji perpyko ir atsimokėjo Elizabetai 
pasiimdama dvynukes, kurias mažylė dievino. Tesė ir Lora nepatraukė 
į Šešėlių paplūdimį ieškoti lobio. Jas ten nuvarė. Abidvi atsidūrė vande- 
nyje ir... prapuolė. 

- Bet ne visiems laikas, - pastebėjo Vajermenas, iš aš sumečiau, kad 
jis galvoja apie tam tikras pėdutes. Jau nekalbant apie padarą, apsi- 
lankiusį mano virtuvėje. 

Vėjo gūsiai taip sustiprėjo, kad įlankos pusėje kažką pakėlė ir nu- 
trenkė į namo sieną. Mes visi pašokome. 

- Kaip ji pričiupo Emerį Polsoną? - paklausė Džekas. 

- Nežinau. 

- Ir Adrianą, - pridūrė Vajermenas. - Į Persės gniaužtus pateko ir ji? 

- Nežinau, - pakartojau. - Galbūt. - Nenoriai pridėjau: - Greičiausiai. 

- Adrianos mes nematėme, - tarė bičiulis. 

- Kol kas. 

- Bet dvynukės nuskendo, - murmtelėjo Džekas lyg mėgindamas 
kažką įsisąmoninti. - Toji baidyklė Persė įviliojo jas į vandenį. Ar panašiai. 

- Taip, - patvirtinau. - Ar panašiai. 

- Tuomet prasidėjo paieškos. Į salą privažiavo pašaliečių. 

- Neabejotinai, Džekai, - sutiko Vajermenas. - Juk žmonės girdėjo, 
kad jos prapuolė. Pavyzdžiui, Šeningtonas. 

- Tą ir sakau. Vadinas, Elizabeta, tėtukas, namų šeimininkė papras- 
čiausiai tylėjo ir niekam nė žodžiu neprasitarė, kas ten vyko. 

- Neturėjo, iš ko rinktis, - pasakiau. - Ką Džonas Ystleikas galėjo 
paskelbti keturioms ar penkioms dešimtims savanorių? “Mano dukras 
pagrobė baubas, dairykitės baubo"? Nenustebčiau, jeigu jis pats nenu- 
tuokė, kas nutiko. Bet kažkuriuo momentu, žinoma, išsiaiškino. - Min- 
tyse iškilo klykiančio Ystleiko portretas. Klykiančio ir kraujuojančio. 

- Akivaizdu, kad “neturėjo, iš ko rinktis", - pritarė Vajermenas. - 
Man tik įdomu, kad atsitiko, kai paieškos baigėsi. Prieš pat mirtį ponia 
Ystleik užsiminė, esą ją reikia užmigdyti nuskandinant. Kalbėjo apie 
Persę? Jei taip, kaip tokį prašymą išpildyti? 

Papurčiau galvą. 

- Nenumanau. 

- Kodėl? 

- Todėl, kad likusius atsakymus rasime pietiniame salos gale. Au- 
tentiškojo Garnio Lizdo griuvėsiuose. Ten veikiausiai slepiasi ir Persė. 

- Ką gi, - linktelėjo bičiulis, - jeigu jau nesiruošiame pustyti padų iš 
Dumos, galime keliauti ten, kur siūlai. 

- Atsižvelgiant į Tomo lemtį, kitos išeities nėra. Aš pardaviau dau- 
gybę paveikslų, o “Skoto" šeimininkai neužlaikys jų amžiams. 

- Išpirkite savo darbus, - paragino Džekas. Nors tokią galimybę jau 
buvau apsvarstęs. 

Vajermenas palingavo galvą. 

- Didžiuma savininkų jo kūrinių neatsisakys. Net už dvigubą kainą. 
Ir šita istorija jų neįtikins. 

Trumpam nutilome. 

Galiausiai prabilau: 

- Bet dieną ji silpnesnė. Iškylą pradėsime devintą ryto. 

- Tvarkelė. - Džekas atsistojo. - Būsiu čia penkiolika minučių po 
pusės devynių. O dabar važiuosiu per tiltą ir grįšiu į Sarasotą. - Tiltas, 
pagalvojau, ir mano smegeninėje sukirbėjo idėja. 

- Mielai prašom likti čia, - pasiūlė Vajermenas. 

- Po mūsų pokalbio? - vienas jaunuolio antakis šovė viršun. - Su 
visa pagarba, bet... nieku gyvu, biče. Pasimatysim rytoj. 

- Neužmiršk ilgų kelnių ir tvirtų batų. Pietinė salos dalis kaip rei- 
kiant apžėlusi, ir ten gali veistis gyvačių. - Vajermenas pirštais pagrem- 
žė savo skruostą. - Berods, rytoj į “Ebotą-Vekslerį'* man prisistatyti 
neteks. Ponios Ystleik giminaičiai galės šiepti dantis vieni kitiems. Ap- 
maudu... ei, Džekai! 

Link durų judėjęs vaikinas sustojo ir atsisuko. 

- Tu kartais neįsigijai kokių nors Edgaro kūrinukų? 

- Aš... hmm... na... 

- Pasakok. Išpažintis apvalo sielą, companero. 

- Vieną eskizą. - Džekas pamindžikavo vietoje, ir man susidarė įspū- 
dis, kad jis nuraudo. - Nupieštą rašalu. Ant voko nugarėlės. Palmė. Aš... 
eee... vieną dieną jį išžvejojau iš šiukšliadėžės. Atleiskit, Edgarai. Kaltas. 

- Nieko baisaus, bet piešinį sudegink. Gal padovanosiu tau kitą, kai 
visa tai užsibaigs. - Jei išvis kada nors baigsis, pagalvojau bet nepridū- 
riau. 

Jaunuolis palinksėjo. 

- Gerai. Parvežti jus į Didįjį Rožinuką? 

- Liksiu čia, su Vajermenu, - atsakiau, - bet iš pradžių privalau už- 
sukti namo. 

- O taip, - tarė Džekas. - Pižama ir dantų šepetukas. 

- Ne. Pintinė ir tie sidabriniai žeber... 

Atgijo telefono aparatas, ir mes susižvalgėme. Nuojauta tvirtino, 
kad manęs laukia blogos naujienos. Širdis nusirito į kulnus, o skrandis 
šovė aukštyn vėl virtęs liftu. Po antro skambučio nukreipiau akis į Va- 
jermeną. Tas pažiūrėjo į mane. Jis irgi žinojo, jog nieko gero neišgirsi- 
me. Pakėliau ragelį. 

- Čia aš, - prislėgtu balsu pratarė Pema. - Laikykis, Edgarai. 

Jei kažkas taip pasako, mintyse jūs visuomet prisisegate savotišką 
saugos diržą, bet šis retai kada padeda. Dauguma žmonių jo nė neturi. 

- Rėžk. 

- Bozgalvį radau namuose, perdaviau tavo žodžius. Jis, supranta- 
ma, ėmė klausinėti, bet aš atsakiau, kad skubu ir pati nedaug ką Žinau. 
Žodžiu, kalbant trumpai, Bozgalvis sutiko išpildyti, ką prašei. “Vardan 
senų gerų laikų", pareiškė. 

Maudulys krūtinės srityje išplito. 

- Tada pamėginau susisiekti su Ilze. Beveik buvau tikra, kad įsi- 

jungs autoatsakiklis, tačiau atsiliepė ji. Iš balso, atrodė pailsusi, bet už- 
tikrino, kad jaučiasi normaliai. Rytoj paskambinsiu Lindai... 

- Pema... 

- Tuojau, tuojau. Kai baigiau šnekėti su Ilze, surinkau Keimeno nu- 
merį. Po antro ar trečio skambučio kažkas pakėlė ragelį, ir aš pradėjau 
gražbyliauti, nes galvojau, jog kalbu su tavo psichologu. - Žmona šiek 
tiek patylėjo. - Kaip paaiškėjo, šnekėjausi su jo broliu, kuris pranešė, 
kad grįždamas iš oro uosto Keimenas užsuko į “Starbaks"' nusipirkti 
kavos. Bestovint eilėje, jį ištiko širdies smūgis. Greitoji pagalba nuvežė 
Keimeną į (igoninę, Čet šios pasfaugų neprisireikė. Anot Grofio, jis mirė 
vietoje. Pasidomėjo, ko man reikėjo, bet aš atsakiau, jog dabar tai ne- 
svarbu. Ar teisingai pasielgiau? 

- Taip. - Mano nuomone, Keimeno nusipirktas eskizas negalėjo pa- 
veikti psichologo brolio ar ko nors kito. Savo darbą jis atliko. - Dėkui. 

- Nežinau, ar tave paguosiu, bet galbūt jis pasimirė atsitiktinai - 
Keimenas buvo velniškai mielas žmogus, tik, iš pažiūros, jam derėjo at- 
sikratyti daugybe papildomų svarų. 

- Taip, gal ir tavo tiesa, - sumurmėjau neabejodamas, kad ji klysta. 
- Pasikalbėsime vėliau. 

- Gerai. - Pema padvejojo. - Edi, saugokis. 

- Tu irgi. Užsirakink duris, įsijunk signalizaciją. 

- Aš visuomet taip darau. 

Ji nutraukė ryšį. Kitapus namo su naktimi ginčijosi bangų mūša. De- 
šiniąją mano ranką nutvilkė niežulys. Pagalvojau: Garbės žodis, aš tave 
vėl nupjaučiau, jei tiktai galėčiau prigriebti. Iš dalies todėl, kad nepri- 
krėstum tiek bėdų. Bet svarbiausia - man labai norisi tave užčiaupti. 

Tiesą sakant, problemas kėlė ne amputuota ir ne išlikusi ranka, o 
moters pavidalo, į raudoną apsiaustą įsisupęs padaras, kuris manimi 
naudojosi, kaip suknista spiritistine Vidža lentele. 

- Kas yra? - paklausė Vajermenas. - Muchacho, nelaikyk mūsų ne- 
žinioje. 

- Keimenas, - išspaudžiau. - Širdies smūgis. Jis negyvas. 

Pamąsčiau apie savo kūrinius, saugomus “Skoto" galerijoje, apie vi- 
sus parduotus paveikslus. Kurį laiką juos ten palaikys, bet galų gale... 
pinigai nuverčia kalnus. Šitas šūkis - netgi ne vyrų taisyklė, o sumauta 
amerikietiško gyvenimo būdo aksioma. 

- Eime, Edgarai, - paragino Džekas. - Nuvešiu jus namo, vėliau 
grįšime čia. 

Nesakyčiau, kad į Mažąjį Rožinuką lipome ramiai (iš rankos nė aki- 


mirkai nepaleidau sidabrinės žvakidės, kurią laikiau atstatęs prieš save), 
tačiau jokių nuotykių mes nepatyrėme. Vieninteles dvasias, plevenan- 

čias name, atstojo jaudrūs kriauklelių šnabždesiai. Sudėjau piešinius at- 
gal į raudonąją pintinę. Džekas čiupo ją už rankenų ir nunešė žemyn. 
Pridengiau jį iš užnugario, kol išėjome laukan. Tuomet užrakinau Di- 
džiojo Rožinuko duris, nors neaišku, kokia iš to nauda. 

Keliaujant atgal į £/ Palacio, mano galvą pervėrė mintis... dingte- 
lėjo pakartotinai. Skaitmeninį "Nikon" fotoaparatą palikau namie ir ten 
sugrįžti netroškau, bet... 

- Džekai, ar tu turi “Polaroidą"? 

- Žinoma, - atsiliepė jis. - Pasak mano tėvo, “seną, bet praktišką 
žaisliuką“. Prisireikė momentinių nuotraukų? 

- Kai rytoj važiuosi pas mus, sustok prie pakeliamo tilto iš Keisio 
Ky pusės. Nutrauk paukštelius ir valteles. 

- Gerai... 

- Porą sykių vogčiomis nufotografuok ir patį tiltą. Jei konkrečiau, 
keltuvo mechanizmą. 

- Kodėl? Kurių galų? 

- Ketinu nupiešti tiltą be pakėlimo įrangos, - paaiškinau. - Tada, kai 
išgirsiu sireną, kuri praneša, kad po juo ruošiasi plaukti laivas. Vargu ar 
variklis su hidraulinėmis sistemomis išties pranyks, bet, jei pasiseks, iš- 
vesiu juos iš rikiuotės ir nieko neprileisiu prie Dumos Ky. Bent jau au- 
tomobilių. 

- Rimtai? Tikrai galvojate, kad sugebėsite pakenkti tiltui? 

- Užduotis bus nesudėtinga žinant, kaip dažnai jis pats genda. - 
Įbedžiau akis į tamsų vandenį ir vėl pagalvojau apie Tomą Railį, kuriam 
turėjau sugrąžinti norą gyventi. Kurį, velniai rautų buvau pastatęs ant 
kojų - Tik gaila, jog negaliu sau nupiešti saldaus miego. 


KAIP NUPIEŠTI PIEŠINĮ (IX) 


Pasistenkite įžiūrėti, ką rodo paveikslas. Tai nelengva, bet įma- 
noma. Jeigu nepasiseks, jums prieš akis daug kas prasprūs. Žinau ge- 
riau nei bet kuris kitas, kadangi spoksodamas į Karsono Džounso ir 
dukters - Šypsniuko bei Pupos - nuotrauką tariausi suvokiąs, ko dai- 
rausi, tačiau tiesos įžvelgti nepajėgiau. Nes juo nepasiklioviau? Taip, 
bet... na, gal skambės juokingai, bet aš nebūčiau pasitikėjęs jokiu vy- 
ru, kuris drįstų gvieštis mano brangiosios, mylimosios dukters, mano 
Ilzės. 

Susiradau jo vieno nuotrauką, aptikau ir jų abiejų fotografiją. 
Pareiškiau sau, esą pirmoji man nereikalinga, nes ji niekuo nepadės - 
jei noriu išsiaiškinti, kokius planus jis puoselėjo mano dukros atžvil- 
giu, savo stebuklingąja ranka privalėjau palytėti juos abu, kaip porą. 

Matot, kaip klydau? 

Jeigu būčiau palietęs pirmąją nuotrauką, nuoširdžiai patyrinėjęs 
Karsoną Džounsą, vilkintį “"Tvins"" marškinėlius, ko gero... ne, neabe- 
jotinai būčiau susigaudęs, kad, iš esmės, vaikinas nekenksmingas. Bet 
į ją dėmesio nekreipiau. Ir niekuomet savęs neklausiau kodėl, jeigu 
vyrukas išties kėlė grėsmę Ilzei. Paskui nupiešiau ją vienui vieną, 
įsmeigusią žvilgsnį į teniso kamuoliukus, kurie plūduriavo vandenyje. 

Nes mergytė tenisininkės suknute, žinoma, įkūnijo mano dukrą. 
Kaip beveik visos mergaitės, pieštos ir tapytos Dumoje Ky. Netgi tos, 
kurias vaizdavau panašias į Rebą, Libitą ar - vienu atveju - į Adrianą. 

Vienintele išimtimi tapo moters pavidalas, įsigaubęs į raudoną 
apsiaustą. 

Ji. 

Liesdamas Ilzės ir jos vaikino atvaizdą pajutau mirtį, nors anuo- 
met ir nenorėjau sau to pripažinti. Iliuzinės mano rankos pirštai už- 
čiuopė pražūtį, pakibusią tarytum debesys, iš kurių netrukus pliūptelės 
liūtis. 

Spėjau, kad jai pavojų kelia Karsonas Džounsas, štai, kodėl norė- 
jau, jog duktė nuo jo laikytųsi atokiau. Tačiau su gresiančia nelaime 
jaunuolis neturėjo nieko bendra. Persei magėjo mane sustabdyti - ji 
pasiryžo žūtbūt mane pričiupti, kai aptikau senus Libitos piešinius ir 
pieštukus, - bet savo ginklu pasirinko ne Karsoną Džounsą. Ir netgi 
vargšeliu Tomu naudojosi tiktai kaip laikina priemone. 

Palietęs nuotrauką padariau klaidingą prielaidą ir nepastebėjau 
akivaizdaus dalyko: mirtis sklido ne nuo vaikino, ji kybojo virš Ilzės. 

Širdies gilumoje, ko gero, suvokiau apsirikęs. 

Antraip kodėl nupiešiau tuos prakeiktus teniso kamuoliukus? 


ŽAIDIMO PABAIGA 


Vajermenas paragino išgerti migdomųjų, kad lengviau sumerkčiau 
akis. Atsisakiau, nors pasiūlymas ir labai viliojo. Užtat pasiėmiau sidab- 
rinį žeberkliuką. Bičiulis irgi vieną pastvėrė. Dėl savo plaukuoto pilvo, 
truputį iškilusio virš mėlynų, palaidų glaudžių, ir Džonui Ystleikui, nar- 
dytojūi, priklausančio ginklo, kurį gniaužė dešine ranka, priminė juokin- 
gą suvyriškėjusį Kupidoną. Vėjas dar labiau pakilo - nūnai jis riaumojo 
palei namo sienas ir švilpė įveikdamas kampus. 

- Miegamųjų durys lieka atviros? - paklausė Vajermenas. 

- Žinoma. 

- Jei naktį kas nors nutiks, žviek kaip skerdžiamas. 

- Klausau, Hiūstone. Tau siūlau elgtis panašiai. 

- Edgarai, Džekas nenukentės? 

- Ne, jei tik sudegins eskizą. 

- Kaip jautiesi žinodamas, kas nutiko tavo draugams? 

Keimenui, išmokiusiam mąstyti asociacijomis. Tomui, įtikinėjusiam 
neprarasti namų aikštelės pranašumo. Kaip jaučiausi sužinojęs, kokia 
lemtis jiems išpuolė? 

Stengiausi tvardytis, be abejo. Aš nustėrau, ir mane apėmė sielvar- 
tas, bet meluočiau, jei sakyčiau, kad nepajutau niekingo palengvėjimo. 
Kai kuriais atžvilgiais, žmonės būna tikri mėšliai. Nes Keimenas su To- 
mu, nors ir neblogi draugai, nepriklausė ratui artimųjų, kurių likimas iš 
tikrųjų man rūpėjo. Prisiartinti prie pastarųjų Persė nevaliojo. Ir jeigu 
mes negaišime laiko, Keimenas su Tomu taps vienintelėmis aukomis. 

- Muchacho? 

- Pusė velnio, - pratariau tyliu, lyg iš tolumos atvilnijusiu balsu. - 
Pašauk, jei tau manęs prireiks, ir nedvejok. Vargu ar man pavyks bent 
nusnūsti. 


Gulėjau ir žiopsojau į lubas, greta, ant spintelės, pasidėjęs sidabrinį 
žeberklą. Klausiausi nenurimstančių vėjo šuorų ir nuolatinio mūšos 
gausmo. Pamenu, mąsčiau: Manęs laukia ilga naktis. Bet galų gale 
užmigau. 

Sapnavau Libitos seseris. Ne Bjaurias Dručkes, o dvynukes. 

Mergaitės bėgo. 

Jas persekiojo dičkis. 

Kuris turėjo DANTYS. 


Pabudau nušliuožęs ant grindų beveik visu kūnu, neskaitant kairio- 
sios kojos, kietai kirmijančios lovoje. Lauke tebeošė vėjas ir bangos. 
Krūtinėje širdis talžėsi neką silpniau negu į krantą dūžtantys volai. Min- 
tyse iki šiol regėjau siaubingą, ryškų vaizdą - kaip skendo Tesė, į kurios 
kulkšnis įsikibo glebios, bet nepermaldaujamos rankos. 

Tačiau širdį privertė daužytis ne dvynukių, sprunkančių nuo var- 
lės-baidyklės, sapnas; ne dėl jo atsipeikėjau ant grindų jausdamas, kaip 
burnoje nusėdo vario prieskonis, ir įniko spirgėti visų mano nervų ga- 
liukai. Tokia būsena užvaldo, kai susapnuojate košmarą ir pakirdęs pri- 
simenate, jog užmiršote kažką svarbaus: tarkim, išjungti viryklę, dėl ko 
namą užtvindė dujų tvaikas. 

Nuo lovos nutempiau koją, ir ji, atsitrenkusi į grindis, ėmė skaus- 
mingai dilgsėti. Susiraukęs patryniau pėdą. Iš pradžių man dingojos, 
kad brūžuoju medinę trinką, bet tirpulys, galiausiai atlėgo. Užtat pojū- 
tis, jog pamiršau kažką gyvybiškai reikšmingo, neišblėso. 

Bet ką? Manyje žioravo viltis, kad ekspedicija į pietinį salos galą 
padės užbaigti nelemtus, tarsi pūliuojanti žaizda kamuojančius reikalus. 

Didžiausiu kliuviniu, aišku, taps tikėjimas, jog susidursime su neįprastais 
dalykais, bet šitą užtvarą mes įveiksime, jei tik rytoj, tvieskiant skaisčiai 
Floridos saulei, nepasiduosime baimei. Nenustebčiau, jeigu pamatytume 
paukščius, skraidančius aukštyn kojomis, arba priešakyje išdygtų sap- 
nuota pabaisa varlė; vis dėlto nuojauta tvirtino, kad šios esybės tebuvo 
šmėklos, puikiai tinkančios gąsdinti šešiametes mergaites, bet negalin- 
čios paveikti suaugusių vyrų ir juo labiau tų, kurie apsiginklavo žeber- 
klais su sidabriniais antgaliais. 

Be to, į kelionę, žinoma, pasiimsiu pieštukus bei sąsiuvinį. 

Spėjau, jog Persė pabūgo manęs ir neseniai įgauto mano talento. 
Būdamas vienas, vis dar neatsigavęs po mažne mirtinos traumos (ir 
neatsikratęs noro nusižudyti), galėjau jai pagelbėti. Nes, kad ir ką dabar 
pliurpčiau, anas Edgaras Frimentlas neturėjo kito gyvenimo - anas Ed- 
garas Frimentlas, vegetavęs invalido egzistencijoje, tiesiog pakeitė pušų 
foną į palmes. Bet kai įsigijau naujų draugų... kai supratau, kas aplinkui 
darosi ir nusprendžiau pakeisti įvykių eigą... 

Tuomet tapau pavojingas. Tiksliai nežinojau, ką Persė sumąstė - 
neskaitant to, jog siekė vėl užimti savo vietą pasaulyje, - bet, matyt, 
galvojo, kad vienarankis talentingas dailininkas didžiai prisidėtų prie jos 
piktadarybių. Viešpatie, apnuodytus paveikslus galėjau išsiuntinėti po 
visą planetą! Bet dabar aš pasipriešinau, kaip ir Libita. Todėl mane pir- 
miausiai reikėjo sustabdyti, o paskui nurašyti. 

- Mažumėlę pavėlavai, kale, - sukuždėjau. 

Bet kodėl iki šiol užuodžiau dujas? 

Paveikslai, ypač grėsmingiausi, iš “Mergaitės ir laivo" serijos, saugiai 
užrakinti, išgabenti iš salos, kaip prašė Elizabeta. Pemos tikinimu, iš šei- 
mos ir draugų rato eskizus įsigijo tiktai Bozgalvis, Tomas ir Ksanderis 
Keimenas. Paskutiniams dviem jau niekuo nebepadėsiu, kad ir kaip norė- 
čiau, o Bozgalvis prižadėjo savąjį sudeginti, taigi, šiuo atžvilgiu, viskas 
gerai. Prisipažinęs dėl smulkios vagystės, nuo pavojų apsisaugojo netgi 
Džekas. Iš Vajermeno pusės buvo sumanu jį pakamantinėti, tik keista, 
kodėl bičiulis nepaklausė manęs, ar aš pats vaikinui ko nors nedovano... 

Oras gerklėje sustingo į ledą. Pagaliau atsiminiau, ką užmiršau. 
Nakties gūdumoje, už lango maurojant vėjui. Taip susitelkiau į prakeik- 
tą parodą, kad iš galvos visiškai iškrito, kas iš manęs gavo dovanų 
prieš jos atidarymą. 

Ar galiu jį pasiimti? 

Mano atmintis, vis dar linkusi spyriotis, kartais nustebindavo ryš- 
kiais spalvoto filmo kadrais. Kaip, pavyzdžiui, dabar. Mintyse išvydau 
basą Ilzę, stovinčią Mažajame Rožinuke, vienais šortais ir viršutine 
maudymosi kostiumėlio dalimi, sustingusią priešais molbertą. Paprašiau 
dukros žengtelėti į šoną, kad įžiūrėčiau piešinį, kuris ją taip užbūrė. Pa- 
veikslą, kurio nė neprisiminiau tapęs. 

Ar galiu jį pasiimti? 

Kai duktė pasitraukė į šalį, pamačiau mergytę tenisininkės suknute. 
Sprendžiant iš raudonų plaukų, žvelgiau į Rebą, į mylimąją iš kito savo 
pasaulio. Tačiau ji įkūnijo ir Ilzę - “Mergaitės ir laivo“ serijoje sėdinčią 
valtelėje - bei vyresniąją Elizabetos seserį, Adrianą, nes suknelė su mė- 
lynomis apvadų kilputėmis priklausė Adei. (Šito žinoti negalėjau, bet 
neabejojau esąs teisus; naujienas pašnibždėjo Elizabetos kūriniai, su- 
kurpti anais laikais, kai ją visi tebevadino Libita.) 

Ar galiu jį pasiimti? Aš noriu šito. 

O gal kažkas siekė, jog Ilzė jo užsigeistų. 

Pamėginau susisiekti su Ilze, sakė Pema. Beveik buvau tikra, kad 
įsijungs autoatsakiklis, tačiau atsiliepė ji. 

Aplink lėlės-mergaitės kojas kėpsojo teniso kamuoliukai. Kiti ant 
vilnelių plaukė kranto pusėn. 

Iš balso, atrodė pailsusi, bet užtikrino, kad jaučiasi normaliai. 

Ar tikrai? Ar išties normaliai? Aš jai dovanojau prakeiktą paveikslą. 
Savo panelytei, kuriai nieko neįstengdavau atsakyti. Ilzei paprašius, su- 
teikiau jam vardą, nes duktė paskelbė, neva visi dailininkai privalo kū- 
rinius kaip nors pavadinti. “Žaidimo pabaiga“, pasiūliau anuomet, ir nū- 
nai tuodu žodžiai nuskambėjo mano galvoje nelyginant varpo dūžiai. 


Svečių kambaryje telefono nebuvo, todėl nuslinkau į koridorių, ran- 
koje sugniaužęs sidabrinį žeberkliuką. Kad ir kaip troškau kuo skubiau 
paskambinti Ilzei, akimirką sudelsiau ir pro atvirą tarpdurį dirstelėjau į 
gretimą kambarį. Vajermenas ramiai knarkė riogsodamas ant lovos ta- 
rytum į krantą išmestas banginis. Jo žeberklas su sidabriniu antgaliu 
gulėjo šalia, prie vandens stiklinės. 

Praėjau pro šeimos portretą ir nusileidęs laiptais smukau į virtuvę. 
Čia vėjo gausmas ir bangų ošimas buvo girdėti gerokai aiškiau negu ki- 
tur. Prie ausies priglaudžiau ragelį... bet šiame viešpatavo tyla. 

Na, žinoma, nejau manei, kad Persė užmirš telefonus? 

Bet nukreipęs akis į aparatą, pastebėjau dvi ryšio linijas žyminčius 
mygtukus. Virtuvėje neužtekdavo vien tik pakelti ragelio. Panosėje su- 
murmėjau maldelę, spūstelėjau “1 LINIJĄ" ir už savo pastangas sulau- 
kiau atpildo. Signalo. Jau ruošiausi nykščiu durti į pirmą skaitmenį, kai 
suvokiau, jog nepamenu Ilzės numerio. Adresų knygelę palikau Didžia- 
jame Rožinuke, ir jos telefono numeris visiškai išgaravo man iš galvos. 


Kuo toliau, tuo labiau pypsėjimas priminė sirenas. Nors tylios - rage- 
lį padėjau ant spintelės, - tamsioje virtuvėje jos skambėjo griausmingai ir 
kurstė mintis apie nelaimes. Apie policijos automobilius, reaguojančius į 
smurtinius nusikaltimus. Greitąją pagalbą, skubančią į avarijos vietą. 

Pirštą bedžiau į mygtuką ir signalą užčiaupiau. Kaktą įrėmiau į 
žvarbų didžiojo E/ Palacio šaldytuvo plieną. Tiesiai prieš mano akis 
puikavosi magnetukas su užrašu BŪTI STORULIAIS MADINGA. Aha, 
pagalvojau, o paskutinė mirusiųjų mada - grįžti į gyvųjų pasaulį. Ant šal- 
dytuvo durų pamačiau ir magnetizuotą bloknoto laikiklį su stipriai nu- 
drožtu, prie virvelės pritvirtintu pieštuku. 

Vėl nuspaudžiau “1 LINIJĄ"' ir surinkau 411. Įrašytas balsas pa- 
sveikino mane susisiekus su “Verizon" informacijos tarnyba, ir paklau- 
sė, koks miestas bei valstija man reikalingi. “Providensas, Rodailendas“, 
atsakiau. Žodžius tariau aiškiai, tarytum vaidindamas teatro scenoje. Kol 
kas sėkmė mane lydėjo. Deja, Ilzės vardas, kad ir kaip pabrėžtinai jį iš- 
drožiau, privertė automatą užspringti. Galų gale mane sujungė su žmo- 
gumi, o tas, patikrinęs katalogus, pranešė, ką įtariau: Ilzės numeris į te- 
lefonų knygą neįtrauktas. Paaiškinau operatoriui, jog skambinu savo 
dukrai dėl labai svarbaus reikalo. Pašnekovas atsakė mano prašymą 
perduosiąs vadovui, kuris greičiausiai padės užmegzti ryšį su mano at- 
žala, bet ne anksčiau, kaip aštuntą, rytų juostiniu laiku. Pažvairavau į 
mikrobangų krosnelės laikrodį. Šis rodė 02:04. 

Nuleidau ragelį ir užsimerkiau. Galėjau prikelti Vajermeną, kad jis 
paieškotų Ilzės numerio savo raudonojoje užrašų knygutėje, bet mane 
kankino nuojauta, jog užtrukčiau per ilgai. 

- Aš pajėgsiu, - ištariau, nors didelių vilčių nepuoselėjau. 

Be abejo, išgirdau Keimeno balsą. Koks tavo svoris? 

Šimtas septyniasdešimt keturi svarai. Suaugęs mažiausiai svėriau 
šimtą penkiasdešimt. Skaičiai nušvito mano sąmonėje: 174150. Užsižiebė 
raudonai. Penki iš jų pažaliavo, vienas po kito. Nepraplėšdamas vokų, 
stvėriau pieštuko galiuką ir juos pabraižiau ant bloknoto lapelio: 40175. 

Koks tavo sveikatos draudimo numeris, pasiteiravo Keimenas. 

Iš tamsos išniro ryškiai raudoni skaičiukai. Žali tapo keturi iš jų, 
kuriais papildžiau pirmuosius penkis. Atsimerkęs išvydau vingiuotą, Že- 
myn nukreivojantį užrašą 401759082. 

Numerį atpažinau, bet man tebetrūko vieno skaitmens. 

Dėl to nesijaudink, nuramino mano smegeninėje tūnantis Keime- 
nas. Žmonėms, kuriuos vargina atminties sutrikimai, telefonai su kla- 
viatūra tapo nuostabia dovana. Išvyk iš galvos visas mintis ir tiesiog 
surink jau turimus skaičius. Paskutinįjį nuspausi be jokių problemų. 
Kur nukreipti pirštą, prisimins rankos raumenys. 

Vildamasis, kad jis neklysta, įjungiau pirmąją ryšio liniją, suspaudžiau 
Rodailendo kodą ir 759-082. Mano smilius nesudvejojo. Jis numygo pas- 
kutinį skaitmenį, ir kažkur Providense ėmė skambėti telefonas. 


- A-alio...? Kas... sia? 
Sekundei įtikėjau, jog vis dėlto susimoviau. Balsas priklausė moteriai, 

tik, regis, vyresnei negu mano dukra. Gerokai. Ir apsvaigusiai nuo vais- 
tų. Tačiau aš atsispyriau pradiniam impulsui pasakyti: “Atleiskit, ne ten 
pataikiau" ir nutraukti ryšį. /š balso, atrodė pailsusi, minėjo Pema. Bet jei 
čia iš tiesų Ilzė, ji turėjo būti ne šiaip pavargusi, o mirtinai nusiplūkusi. 

- Ilze? 

Ilgą laiką tvyrojo tyla. Pradėjau manyti, kad bekūnis pašnekovas iš 
Providenso nutrenkė telefoną į šoną. Ūmai suvokiau prakaituojąs, taip 
gausiai, jog užuodžiau save, kaip ant šakos kybančią beždžionę. Galiau- 
siai ausis pervėrė tie patys žodžiai: 

- A-alio...? Kas... sia? 

- Ilze! 

Jokios reakcijos. Jutau, kad ji ruošiasi į mane numoti ranka. Už 
lango riaumojo vėjas, paplūdimį talžė mūša. 

- Panelyt! - užstaugiau. - Panelyt, nedrįsk padėti ragelio! 

Riksmas padėjo. 

- Tė... tyy? - vargais negalais išskiemenuotas žodis spinduliavo 
neapsakomą nuostabą. 

- Taip, mieloji, čia tėtis. 

- Jei tu tikrai esi tėvelis... - stojo dar viena ilga pauzė. Mintyse ją 
regėjau virtuvėje, basą (kaip Mažajame Rožinuke, kuriame duktė Žiop- 
sojo į lėlės ir vandenyje plūduriuojančių teniso kamuoliukų paveikslą), 
nukorusią galvą, dėl ko aplink veidą užkrito plaukai. Išsiblaškiusią, gal- 
būt svyruojančią ties pamišimo riba. Pirmą kartą Persei pajutau ne vien 
baimę, bet ir neapykantą. 

- Ilze... panelyt... paklausyk manęs. 

- Sakyk, koks mano internetinis vardas. - Jos toną papildė savotiš- 
kos, sukrėtimą išduodančios klastos gaidos. - Jei tu tikrai esi tėvelis, 
sakyk, koks mano internetinis vardas. 

Jeigu neprisiminsiu, duktė numes ragelį, susigaudžiau. Nes kažkas 
bandė Ilzę mulkinti, mėgino ją pričiupti, aplinkui rezgė voratinklius. Ne, 
ne kažkas. Ji. 

Ilzės internetinis vardas. 

Kelias sekundes, aišku, jo atgaminti neįstengiau. 

Tu pajėgsi, užtikrino Keimenas, bet psichologas buvo negyvas. 

- Tu nesi... mano tėtis, - kitame laido gale pratarė išsiblaškiusi 
mergina, ir aš vėl pajutau, kad ji rengiasi nutraukti pokalbį. 

Mąstyk asociacijomis, ramiai pasiūlė Keimenas. 

Netgi tada, pagalvojau, nors pats nežinau kodėl. Netgi tada, netgi 
vėliau, netgi dabar, netgi taip... 

- Tu ne mano tėtis, o ji, - išvogravo Ilzė sau nebūdingu balsu, ku- 
ris priklausė apsvaigusiam, žodžius nutęsiančiam žmogui. - Mano tėvelis 
negyvas. Mačiau sapne. Viso ge... 

- Jei taip! - riktelėjau nepaisydamas, kad galiu prižadinti Vajerme- 
ną. Apie jį nė negalvojau. Jeitaipmergyt! 

Ilzė atsiliepė dar po vienos, ilgos pauzės: 

- O pabaiga? 

Mano sąmonė eilinį kartą klaikiai ištuštėjo. Bet ją veikiai pervėrė iš- 
ganingos mintys: Be krašto, be galo, begalybės ženklai... 

- 88, - atsakiau. - Jeitaipmergyt88. 

Šįsyk tyla, rodės, truko ištisą amžinybę. Galop Ilzė pravirko. 


- Tėti, ji sakė, jog tu žuvęs. Ir aš tuo patikėjau, bet ne todėl, kad 
sapnavau. Ne, skambino mama... pranešė apie Tomo mirtį. Mano sapne 
tu buvai liūdnas ir bridai į įlanką, kol tave nuskandino grįžtamoji banga. 

- Aš neprigėriau, brangioji. Viskas gerai. Patikėk manimi. 

Istoriją, kurią ji išklojo fragmentais ir žodžių pliūpsniais, nuolat per- 
traukdavo ašaros ir nukrypimai. Akivaizdu, kad girdėdama mano balsą 
duktė aprimo, tačiau įprastos dvasinės būsenos neatgavo. Protarpiais va- 
pėjo be sąryšio, keistai pasiklydusi laiko tėkmėje. Apie parodą “Skoto" 
galerijoje kalbėjo taip, lyg toji įvyko prieš savaitę, vienu momentu nuklydo 
į lankas pranešdama, esą jos draugę suėmė už “pasiganymą". Sulig pas- 
kutiniu žodžiu beprotiškai nusikvatojo, tarsi būtų prisigėrusi arba apsvai- 
gusi nuo narkotikų. Kai paklausiau, ką reiškia “pasiganymas“, Ilzė atsakė, 
jog tai nesvarbu. Galbūt šiuos įvykius viso labo susapnavo, pridūrė. Da- 
bar jos galva prasiblaivė... bet sraigteliai į savo vietas nesugrįžo. Mintyse 
skambėjo jos balsas, kuris sklido ir iš tualeto kanalizacijos. 

Kažkuriuo metu virtuvėje pasirodė Vajermenas. [jungęs fluorescen- 
cines lempas atsisėdo už stalo ir priešais save pasidėjo žeberklą. Klau- 
sėsi, ką šneku, netardamas nė žodžio. 

Ilzė pareiškė, kad pasijuto keistokai - anot jos, “šiurpokai-baugo- 
kai“, - vos tiktai grįžo į savo butą. Iš pradžių jautėsi apdujusi, bet gana 
greitai skrandį sutraukė šleikštulys, kaip tądien, kai vieninteliu Dumos 
Ky keliu važiavome patyrinėti pietinės salos dalies. Padėtis nenumaldo- 
mai prastėjo. Iš kriauklės atvilnijęs moters balsas paskelbė, neva jos tė- 
vas mirė. Vėliau Ilzė išėjo pasivaikščioti su viltimi, kad lauke pavyks at- 
sigaivelėti, bet ganveik nusprendė grįžti namo. 

- Matyt, kalti Lavkrafto apsakymai, kuriuos skaičiau paskutiniais 
metais vidurinėje, ruošdama projektą anglų kalbos pamokai. Vis rodėsi, 
jog mane kažkas seka. Toji moteris. 

Bute Ilzė ėmė virtis avižinę košę manydama, kad pavalgius koktu- 
mas atlėgs, bet nuo tirštėjančio maisto vaizdo ją dar labiau supykino - 
plakamoje masėje vaidenosi kaukolės, klykiančių vaikų veidai. Ir mo- 
ters fizionomija, turinti per daug akių. Moteris iš košės pasakė, esą jos 
tėvas miręs, bet mama to dar nežino - kai išgirs naujieną, būtinai su- 
rengs vakarėlį. 

- Tuomet aš nuėjau miegelio, - pasakojo duktė nejučia prašnekdama 
vaikiška maniera. - Susapnavau, kad ji nemelavo, ir tu, tėti, išties mirei. 

Norėjau paklausti, kada skambino motina, bet abejojau, ar Ilzė ką 
nors prisimins, be to, dabar man labiau rūpėjo kas kita. Viešpatie, nejau 
Pema nepajuto, kad ji ne vien pailsusi? Ir juo labiau po mūsų pokalbio? 
Negi Žmona tokia kurčia? Sunku patikėti, jog dukters balse aš vieninte- 
lis girdėjau sąmyšį, bylojantį apie visišką išsekimą. Bet galbūt šnekėda- 
ma su motina Ilzė jautėsi šiek tiek geriau? Nors Persė nestokojo galios, 
netgi jai veikiausiai reikia laiko, siekiant įgyvendinti savo užmačias. 
Ypač, kai nuo aukos skiria didelis atstumas. 

- Ilze, ar tu tebeturi mano dovanotą piešinį? Mergaitę su teniso ka- 
muoliukais? “Žaidimo pabaigą“? 

- Štai dar vienas keistas dalykas, - atsiliepė ji. Mane užvaldė nuo- 
jauta, jog duktė stengiasi kalbėti rišliai, kaip girtas vairuotojas, kuris ke- 
lių patrulio akivaizdoje apsimeta blaiviu. - Ketinau paveikslą įsirėminti, 
bet taip ir neprisiruošiau, todėl paprasčiausiai smeigtuku prisegiau prie 
sienos didžiajame kambaryje. Na, žinai, svetainėje-virtuvėje. Kur tave 
vaišinau arbata. 

- Taip. - Ilzė jau kurį laiką gyveno Providense, bet jos namuose 
svečiuotis man neteko. 

- Norėjau aiškiai... aiškiai jį matyti... o kai grįžau nammmhr... 

- Apėmė snaudulys? Nedrįsk užmigti, panelyt. 

- Ne, aš nemiegu... - tačiau jos balsas prityko. 

- Ilze! Pabusk! Praplėšk sušiktas blakstienas! 

- Tėti! - pasipiktino duktė. Sykiu išsibudino. 

- Kas nutiko paveikslui? Kas įvyko, kai sugrįžai? 

- Radau jį miegamajame. Ko gero, pati perkėliau - netgi pastebėjau 
tą patį raudoną smeigtuką, - bet negalėjau atgaminti kada. Tam pieši- 
niui tarsi norėjosi būti arčiau manęs. Argi ne juokinga? 

Juokas manęs neėmė. 

- Tėveli, jei tu mirtum, gyvenimas man taptų nemielas. Aš irgi už- 
simanyčiau numirti. Gulėti sustingusi kaip... kaip akmuo! - ji nusikva- 
tojo. Prisiminęs Vajermeno dukrą nė nešyptelėjau. 

- Ilze, įdėmiai klausykis, ką sakau. Labai svarbu, kad elgtumeis, 
kaip liepsiu. Ar įvykdysi mano nurodymą? 

- Taip, tėti. Jei tiktai jis neatims daug laiko. Aš... - išgirdau, kaip ji 
žiovauja, - ...nusivariusi nuo kojų. Dabar, kai žinau, kad esi sveikas gy- 
vas, gal net sugebėsiu numigti. 

Taip, Ilzė užmigs nesunkiai. Sumerks akis po “Žaidimo pabaigos" pa- 
veikslu, raudonu smeigtuku prisegtu prie sienos. Atsibus manydama, jog 
mūsų pokalbį susapnavo, įsitikinusi, kad jos tėvas nusižudė Dumoje Ky. 

Čia Persės darbas. Tos raganos. Kalės. 

Įniršis perliejo mane, lyg sureagavęs į spragtelėjimą pirštais. Tary- 
tum nė nebūtų niekur pradingęs. Bet aš negalėjau jam leisti aptemdyti 
mano proto arba prasiskverbti į paviršių, antraip Ilzė nuspręstų, kad 
pykstu ant jos. Suspaudžiau ragelį tarp ausies ir peties. Ištiesiau ranką, 
kumštyje įkalinau laibą, chrominį kriauklės čiaupą. 

- Ilgai netruksi, mieloji. Bet tai padaryti privalai. Paskui galėsi miegoti. 

Vajermenas prie stalo sėdėjo nekrutėdamas, įsmeigęs akis į mane. 
Lauke krantą griausmingai pliekė bangos. 

- Panelyt, kokia tavo viryklė? 

- Viryklė? Dujinė. - Ji vėl prajuko. 

- Gerai. Įmesk paveikslą į orkaitę. Užtrenkusi dureles, įjunk ugnį. 
Didžiausią. Sudegint tą daiktą. 

- Ne, tėti! - Ilzė visiškai atsipeikėjo ir pasibaisėjo neką mažiau nei 
išgirdusi, kaip ištariau “sušiktą"", gal net labiau. - Man jis patinka! 

- Žinau, mieloji, bet bjauriai jaustis tave verčia būtent paveikslas. - 
Rengiausi pasakyti dar kažką, bet susilaikiau. Jei dėl visko kaltas pieši- 
nys, kuo neabejojau, aiškinti jai smulkmenų nereikės. Ilzė pati suvoks, 
kad kalbu tiesą. Užuot pratęsęs, įnirtingai spūsčiojau čiaupą. Podraug 
apgailestavau, jog mano kumštis gniaužia ne tos raganos gerklę. 

- Tėveli, tu tikrai manai... 

- Nemanau, o žinau. Paimk paveikslą, Ilzę. Aš luktelėsiu prie tele- 
fono. Paimk jį, įgrūsk į orkaitę ir sudegink. Tučtuojau. 

- Ge... gerai. Minutėlę. 

Duktė su trenksmu nuleido ragelį. 

- Ji padarys, ko reikalauji? - paklausė Vajermenas. 

Nespėjus man atsiliepti, pasigirdo pokštelėjimas, kurį lydėjo šalta 
čiurkšlė, apliejusi mano ranką iki alkūnės. Pažiūrėjau į čiaupą savo delne 
ir į tą vietą, nuo kurio jį atlaužiau. Leidau nukristi į kriauklę. Iš metali- 
nės bigės tryško vanduo. 

- Greičiausiai, - atsakiau ir pridėjau: - Atleisk. 

- De nada. - Bičiulis priklupo atidarė spintelės, esančios po kriauk- 
le, dureles, įkišo ranką tarp šiukšliadėžės bei atliekų maišų ir kažką pa- 
suko. Iš sutreškinto čiaupo plūstanti srovė susilpnėjo. - Muchacho, tu 
pats nenutuoki, koks esi stiprus. O gal ir žinai. 

- Atleisk, - pakartojau, bet ant savęs nepykau. Nors šiek tiek įspjo- 
viau delną, ir iš žaizdelės sunkėsi kraujas, jaučiausi daug geriau. Į galvą 
netikėtai atėjo mintis, jog kadaise to čiaupo vietoje galėjo būti žmonos 
kaklas. Nieko stebėtino, kad ji panūdo su manimi išsiskirti. 

Lūkuriavome sėdėdami. Sekundinė laikrodžio rodyklė labai lėtai 
įveikė vieną ratą ir pradėjo kitą. Vandens srautas, kliokęs virš kriauk- 
lės, virto vangiu upeliuku. Staiga išgirdau labai tylų dukters balsą: 

- Jau grįžau... aš jį turiu... ir... - ji suspigo. Sunku pasakyti, iš nuo- 
stabos ar skausmo. Galbūt ir vieno, ir kito. 

- Ilze! - užrėkiau. - I/ze! 

Žaibiškai pašokęs Vajermenas šonu tvojosi į kriauklės kraštą. Atsig- 
rįžo į mane ir klausiamai paskėsčiojo rankomis. Papurčiau galvą - ne- 
žinau. Mano veidu žliaugė prakaitas, nors virtuvėje nebuvo labai šilta. 

Svarsčiau, ko griebtis - kam paskambinti, - kai Ilzė grįžo prie telefo- 
no. Suburbuliavo, kaip nuo nusigalavęs žmogus. Bet prakalbo savo tonu. 

- Jėzau Kristau. 

- Kas atsitiko? - vos tvardžiausi, kad nepradėčiau šaukti. - Ilze, kas 
atsitiko? 

- Jo nebėra. Užsiliepsnojo ir sudegė. Pro orkaitės langelį mačiau, 
kaip iš piešinio beliko pelenai. Bet man teks pleistriuku užlipdyti plašta- 
ką. Tu neklydai, tėti. Paveikslėlis iš tiesų savyje turėjo kažką blogo. - 
Duktė nusijuokė virpančiu balsu. - Prakeiktas daiktas niekaip nenorėjo 
lįsti vidun. Vis susigarankščiuodavo ir... - įi vėl nervingai pakrizeno. - 
Sakyčiau, kad įsipjoviau į popieriaus kraštelį, bet žaizda neprimena pjū- 
vio, ir jausmas buvo kitoks. Atrodė, tarsi jis įkando. 


Svarbiausia, mąsčiau, kad ji rimtai nenukentėjo. Tuo tarpu Ilzė 
džiaugėsi, jog nieko nenutiko man. Mudu abu buvome sveiki gyvi. Bent 
taip galvojo kvailelis dailininkas. Prižadėjau dukrai rytoj skambtelėti. 

- Ilze? Dar vienas prašymas. 

- Taip, tėti. - Balsas priklausė visiškai budriam ir atsigavusiam 
žmogui. 

- Nueik prie viryklės. Ar orkaitė apšviečiama? 

- Taip. 

- Įjunk lemputes. Pasakyk, ką matai. 

- Luktelėk. Belaidį telefoną palikau miegamajame. 

Stojo dar viena pauzė, bet šįkart trumpesnė. 

- Vien pelenai, - grįžusi pranešė. 

- Puiku. 

- Tėti, o kaip kiti tavo paveikslai? Tokie patys, kaip maniškis? 

- Bandau jais pasirūpinti, brangioji. Bet šitą istoriją papasakosiu rytoj. 

- Gerai. Ačiū, tėveli. Tu iki šiol esi mano didvyris. Aš tave myliu. 

- Ir aš tave myliu. 

Mudu nenumanėme, jog šnekėjomės paskutinį sykį. Kas gali tokius 
dalykus žinoti? Bent tiek gerai, kad pokalbio pabaigoje apsikeitėme šil- 
tais žodžiais. Aš jų niekada nepamiršiu. Nieko ypatingo, bet vis šis tas. 
Kitiems išpuola dar prastesnis likimas. Tų žodžių nesiliauju sau kartojęs 
ilgomis naktimis, kai negaliu užmigti. 

Kitiems išpuola dar prastesnis likimas. 

X kox 

Susmukau priešais Vajermeną ir į delną įrėmiau kaktą. 

- Prakaituoju kaip kiaulė. 

- Nemanai, kad peršlapai sulaužęs ponios Ystleik čiaupą? 

- Atlei... 

- Dar kartą atsiprašysi, ir aš tau užvošiu. Tu šauniai pasidarbavai. 
Ne kiekvienam pavyksta išgelbėti dukters gyvybę. Pavydžiu tau, gar- 
bės žodis. Alaus nori? 

- Išvemčiau jį ant stalo. Pieno turi? 

Jis pažiūrėjo šaldytuve. 

- Tikro nėra. Tiktai pusgaminio. 

- Šliūkštelėk burnelę. 

- Edgarai, tu esi pakvaišęs subingalvis. - Vis dėlto sulčių stiklinę 
Vajermenas pripildė pieno-grietinėlės mišiniu. Išmaukiau viską iki pas- 
kutinio lašo. Paskui jis lėtai nusvyravo laiptais į antrą aukštą, spausda- 
mas drūtą žeberkliuką su sidabriniu antgaliu tarytum pagyvenęs lauki- 
nis iš džiunglių. 

Grįžęs į svečių kambarį atsiguliau ir vėl įsispitrijau į lubas. Man 
skaudėjo ranką, bet dėl to galvos nekvaršinau. Ji įsipjovė plaštaką, aš 
prasidrėskiau savąją. Rodės, taip ir turėjo būti. 

Stalas prateka, pagalvojau. 

Nuskandink ją, kad užmigtų, pridūriau mintyse. 

Elizabeta sakė dar kažką, tačiau jos žodžių atgaminti nespėjau, nes 
prisiminiau kai ką svarbesnio: Ilzė sudegino “Žaidimo pabaigą" be jokių 
pasekmių, neskaitant pjūvio - arba įkandimo. 

Reikėjo ją perspėti, kad žaizdą dezinfekuotų, pamaniau. Man irgi 
derėtų praplauti savąją. 

Užmigau. Šįsyk sapnuose jokia milžiniška varlė apie pavojų neįspėjo. 


Sulig aušra mane prižadino dunkstelėjimas. Lauke šniokščiantys 
vėjo gūsiai - stipresni nei anksčiau, - pakėlė vieną iš Vajermeno šezlon- 
gų ir jį trenkė į namo sieną. O gal ryškiaspalvį skėtį, po kuriuo mudu 
pirmą kartą gėrėme šaltą žalią, labai gaivinančią arbatą? 

Užsitempiau džinsus, visa kitą, įskaitant ir žeberkliuką sidabriniu 
antgaliu, palikau ant grindų. Buvau tikras, kad Emeris Polsonas pakar- 
totinai manęs neaplankys, tik ne dieną, kai šviesu. Pasižiūrėjau, kaip lai- 
kosi Vajermenas, tiktai dėl visa ko, nes puikiai girdėjau jį knarkiant ir 
švilpčiojant. Bičiulis vėl drybsojo ant nugaros, plačiai praskėtęs rankas. 

Laiptais nusileidau į virtuvę, pažvelgęs į sulaužytą čiaupą ir stiklinę, 
kurioje pridžiūvo pieno putos, palingavau galva. Iš spintelės iškrapštęs 
didesnį stiklą, pripildžiau jį apelsinų sultimis. Laikydamas rankoje gėri- 

mą išėjau į užpakalinę verandą. Prakaituotus mano plaukus nuo kaktos 
ir smilkinių nupūtė stiprus, bet šiltas vėjas. Jis nuteikė maloniai. Rami- 
no. Nusprendžiau prasivaikščioti iki paplūdimio ir ten išgerti sultis. 

Įveikęs tris ketvirtadalius medinio tako stabtelėjau, panūdau nuryti 
pirmą gurkšnį. Iš pakrypusios stiklinės nuvarvėjo keli lašai, aptaškę ba- 
są mano koją, bet į drėgmę neatkreipiau jokio dėmesio. 

Įlankoje, ant vienos, vėjo sušiauštos bangos, link kranto plaukė 
ryškiai žalias teniso kamuoliukas. 

Tai nieko nereiškia, mintyse sau tariau, bet neįtikinau. Šiam vaiz- 
dui atsivėrus prieš akis, kaipmat supratau, kokia jo prasmė. Sviedžiau 
stiklinę į jūravižes ir krypuodamas leidausi į kojas - demonstravau bė- 
gimo techniką, kurią Floridoje puoselėjo Edgaras Frimentlas. 

Iki medinio tako galo nusigavau per penkiolika sekundžių, gal grei- 
čiau, bet per tą laiką pamačiau dar tris, pakrantės kryptimi nešamus te- 
niso kamuoliukus. Paskui šešis, aštuonis. Dauguma plūduriavo į dešinę 
nuo manęs - šiaurės pusėje. 

Nežiūrėdamas, kur einu, nėriau nuo takelio krašto. Sumataravau 
rankomis ir nusileidau ant smėlio. Tempo nemažinau, bet ant kojų ga- 
lėjau išsilaikyti, jeigu iš pradžių į žemę būčiau įsirėmęs sveikąja galūne. 
Deja, man nepasisekė. Nuo kelio iki gyjančio klubikaulio zigzagais nu- 
vilnijo skausmas, ir aš tėškiaus ant paplūdimio smėliuko. Vos už šešių 
colių nuo savo nosies išvydau nelemtą kamuoliuką permirkusiais, susi- 
plojusiais pūkeliai. 

Ir užrašą, atspausdinta prakeiktomis juodomis raidėmis: DUNLOP. 

Sunkiai atsistojau, paklaikusį žvilgsnį nukreipiau įlankos linkme. Prie- 
šais £/ Palacio pastebėjau vos keletą kamuolėlių, užtat tolėliau, šiaurėje, 
prie Didžiojo Rožinuko artėjo ištisa flotilė - nemažiau kaip šimtinė. 

Tai nieko nereiškia. Jai pavojus negresia. Ilzė sudegino piešinį ir 
dabar miega savo bute, už tūkstančio mylių nuo salos. Gyva sveika. 

- Tai nieko nereiškia, - ištariau garsiai, tačiau šilti, mano plaukus 
glostantys vėjo šuorai nelauktai atvėso. Nušlubčiojau link Didžiojo Ro- 
žinuko, kur žvilgėjo šlapias, suslėgtas smėlis. Priešakyje į dangų debe- 
simis purpčiojo cypliai. Kartkartėmis prie mano kojų banga atplukdy- 
davo vieną kitą kamuolėlį. Ant drėgno, susigulėjusio kranto jų netrūko. 
Galop nusikapsčiau iki pralaužtos dėžės, ant kurios pamačiau užrašus 
“Dunlop" teniso kamuoliukai ir FABRIKO ŠŪKIS: “BUS PADARY- 
TA". Ją supo vandenyje plūduriuojantys kamuoliukai. 

Pasileidau tekinas. 


Atrakinau duris ir raktą palikau, kyšantį iš spynos. Nusvirduliavau 
prie telefono, ant kurio žybčiojo pranešimų lemputė, ir spūstelėjau au- 

toatsakiklio mygtuką. Bejausmis vyriškas automato balsas informavo. 
kad žinutė gauta 06:48. Vos prieš pusvalandį. Iš garsiakalbio pratrūko 
šaukti Pema. Nukoriau galvą kaip žmogus, mėginantis apsisaugoti nuo 
šukių, kurios, išsprogus stiklui, skrieja tiesiai į jo veidą. 

- Edgarai, policija man pranešė, kad Ilzė negyva! Sakė, ją bute nu- 
žudė moteris, vardu Merė Ajer! Viena iš tavo draugų! Mūsų dukrą nu- 
žudė iš Floridos atsibeldusi meno gerbėja, tavo bičiulė! - ji pratrūko 
šlykščiai raudoti... ir staiga nusikvatojo. Girdint juoką, iš siaubo stingo 
širdis. Pasijutau taip, lyg viena iš atlekiančių šukių perrėžė skruostą. - 
Paskambink man, šunsnuki! Ir pasiaiškink! Juk tu tikinai, kad jai nie- 
kas NEGRESIA! 

Riksmą vėl pakeitė ašaros, kurias nutraukė spragtelėjimas. Šį lydėjo 
pratisas atviros linijos zvimbimas. Užtildžiau jį nuspaudęs mygtuką. 

Išėjau į verandą, nužvelgiau vilnyse tebesiūbuojančius teniso ka- 
muoliukus. Jaučiausi susidvejinęs, tarsi stebėjau save 1š šalies. 

Mažajame Rožinuke negyvos dvynės paliko man žinią - kur mūsų 
sesuo? Nejau turėjo omenyje Ilzę? 

Kone girdėjau, kaip toji ragana krizena ir linkčioja galva. 

- Ar tu čia, Perse? - paklausiau. 

Langų tinklelius drebino kiaurai besismelkiantys vėjo gūsiai. Krantą 
talžė bangos, reguliariai it metronomas. Virš vandens klykavo paukščiai. 
Paplūdimyje įžiūrėjau dar vieną sutrūkusią, jau perpus į smėlį įsikasusią 
teniso kamuoliukų dėžę. Jūros lobis, ca/do atlygis. O, taip, ji mane ste- 
bėjo. Laukė, kol palūšiu. Persės (kas, sargybiniai?) parankiniai dieną 
gal ir miegojo, bet tiktai ne ji. 

- Aš laimiu, tu laimi, - pasakiau. - Galvoji, tavo žodis paskutinis? 
Sumanioji Persė. 

Gudrumo jai, žinoma, nestigo. Šitą žaidimą žaidė nuo neatmenamų 
laikų. Nujaučiau, jog toji esybė buvo sena jau tada, kai Izraelio vaikai te- 
belenkė nugaras Egipto soduose. Kartais miegodavo, bet dabar būdravo. 

Ir turėjo labai ilgas rankas. 

Suzirzė telefonas. Grįžau į svetainę vis dar neatsikratęs susidveji- 
nimo jausmo - vienas Edgaras žingsniavo medinėmis grindimis, kitas 
pleveno viršum pirmojo galvos - ir pakėliau ragelį. Skambino Darijus. 
Iš balso, rodėsi prislėgtas. 

- Edgarai? Kas jus apsėdo? Kodėl prašėte sulaikyti paveiks... 

- Ne dabar, Darijau, - atsakiau. - Ša. - Nutraukiau ryšį ir surinkau 
Pemos numerį. Skaitmenis atgaminau kuo puikiausiai, nes nesistengiau 
jų iškrapštyti iš sąmonės gilumos. Tą darbą už mane atliko nuostabusis 
atminties raumenėlis. Man netikėtai dingtelėjo, jog Žmonės jaustųsi 
daug geriau, jei turėtų tik tokios rūšies atmintį. 

Pema šnekėjo ramiau. Nenutuokiu, ko išgėrė, bet vaistai jau ėmė 
veikti. Mudu bendravome dvidešimt minučių. Didžiąją pokalbio dalį 
žmona verkė, retsykiais pažerdavo kaltinimų, bet aš nesigindavau, ir jos 
įtūžis sunykdavo iki sielvarto bei sąmyšio. Esmę išsiaiškinti pavyko, 
bent taip tariausi. Vienos svarbios smulkmenos mudu nežinojome, ta- 
čiau, kaip pasakė išmintingas žmogus, “Negali trenkti tiems, kurių ne- 
matai", o Pemai skambinęs policijos atstovas nepasakojo, ką Merė Ajer 
atsinešė į mūsų dukters butą. 

Neskaitant pistoleto, suprantama. “Beretos". 

- Anot policijos, visą kelią ji važiavo automobiliu, beveik niekur ne- 
sustojo, - vangiai dėstė Pema. - Dėl ginklo, lėktuvu skristi negalėjo. 
Kodėl taip pasielgė? Kas kaltas - vienas iš tavo sumautų paveikslų? 

- Be abejo, - atsakiau. - Merė kažkurį įsigijo. Apie ją nė sykio ne- 
pagalvojau. Man nerimą kėlė tik prakeiktas Ilzės vaikinas. 

Buvusioji žmona - dabar jau tikrai buvusioji, - šaltai ištarė: 

- Čia tavo darbas. 

Taip, jos teisybė. Man derėjo susiprotėti, kad Merė Ajer nusipirks 
bent vieną kūrinį ir veikiausiai norės drobės iš “Mergaitės ir laivo" se- 
rijos - pačios nuodingiausios. Savojo laimikio palikti “Skote"' nesiruošė, 
nes gyveno netoliese, Tampoje. Kas žino, galbūt ji vežėsi paveikslą nu- 
drengto “Mersedeso" bagažinėje, kai mane pametėjo iki ligoninės. Iš 
ten veikiausiai pasuko į Deiviso salas, namuose ketindama prigriebti 
savo ginklą. Po velnių, gal net įsigijo pistoletą pakeliui į šiaurę. 

Nujaučiau, kad, šiuo atžvilgiu, su tiesa neprasilenkiau. Juk Žinojau, 
koks Merės požiūris į mano darbus. 

- Pema, saloje vyksta kažkas labai bjauraus, ir... 

- Edgarai, galvoji, man rūpi, kas ten darosi? Arba kodėl toji moteris 
taip pasielgė? Dėl tavęs, žuvo mūsų duktė! Aš nebenoriu su tavimi kal- 
bėtis! Nebenoriu tavęs matyti! Verčiau išsidursiu akis nei dar sykį pa- 
žiūrėsiu į tavo paveikslus! Kaip gaila, jog kranas tavęs nepribaigė. - Jos 
balse išgirdau šiurpinantį mąslumą. - Štai, kur būtų laiminga pabaiga. 

Trumpam įsivyravo tyla, kuri užleido vietą pratisam signalui. Man 
knietėjo šveisti telefoną į sieną, bet virš galvos plevenantis Edgaras pa- 
grūmojo pirštu ir įspėjo, kad aparatą pavertęs nuolaužomis tik pradžiu- 
ginčiau Persę. Todėl švelniai nuleidau ragelį ir kokią minutę stovėjau 
svyruodamas... ir gyvas, užtat su pasauliu atsisveikino mano devynio- 
likmetė dukra - kaip paaiškėjo, išprotėjusi meno kritikė ją ne nušovė, o 
paskandino vonioje. 

Labai lėtai išslinkau laukan. Duris palikau atidarytas. Jų rakinti ne- 
mačiau prasmės. Į namo sieną rėmėsi šluota, su kuria nuo tako nuva- 


lydavau smėlį. Pašnairavus į ją, niežtėti ėmė dešinioji ranka. Prieš veidą 

kilstelėjau dešinįjį delną. Nors jo neįžiūrėjau, pajutau, kaip gniaužiasi 
pirštai, ir į delną sminga keli ilgi nagai. Kiti, manding, buvo trumpesni, 
nelygūs. Greičiausiai nulūžo. Kažkur name - turbūt Mažajame Rožinu- 
ke, - gulėjo pora vaiduokliškų nagų. 

- Atstok, - tariau. - Palik mane ramybėje ir išgaruok. 

Tačiau niežulys nepakluso. Jis skausmingai varstė ne vien ampu- 
tuotą dilbį, bet ir plaštaką. 

- Tuomet surask mano dukrą, - paprašiau. Skruostais pasruvo aša- 
ros. - Sugrąžink ją. Nutapysiu, ką tik užsigeisi, tiktai atgaivink Ilzę. 

Jokios reakcijos. Prie įlankos viso labo stovėjo vienarankis žmo- 
gus, kuriam niežėjo iliuzinę galūnę. Vienintelė šmėkla, sklandanti virš 
galvos, priklausė jam pačiam. 

Pulsuojantys dilgčiojimai išplito ir sustiprėjo. Stvėriau šluotą, verk- 
damas iš sielvarto ir dėl nepakenčiamų, nenumalšinamų, siaubingai var- 
ginančių peršulių, bet staiga suvokiau, jog savo sumanymo neįgyven- 
dinsiu - vienarankis negali sulaužyti šluotkočio sau į kelią. Atšliejęs jį į 
sieną, sveikąja koja smogiau į medį. Pasigirdo triokštelėjimas, ir šerpe- 
totas lūžgalys nulėkė šalin. Prieš ašaromis aptekusias akis pakėliau apa- 
tinę šluotos dalį rantytu galu ir linktelėjau. Bus gerai. 

Užsukau už namo kampo, žengiau paplūdimio kryptimi, tolimiausia 
sąmonės kertele užfiksuodamas, kaip po Didžiuoju Rožinuku šurmu- 
liuoja kriauklės, kurias užliedavo bangos, atplūstančios į tamsą ir vėl 
nuslūgstančios. 

Kai sustingau ant šlapio, susigulėjusio, vietomis teniso kamuoliu- 
kais išmargino smėlio, galvoje šmėkštelėjo mintis, tiksliau, paskutiniai 
Elizabetos žodžiai, pasakyti Vajermenui: Tu norėsi, bet to daryti nega- 
lima. 

- Per vėlu, - ištariau, ir gija, kuri mane jungė su Edgaru, pakibusiu 
virš galvos, nutrūko. Jam nusklendus, artimiausios kelios minutės nu- 
grimzdo į nebūtį. 


PIETINIS SALOS GALAS 


Pamenu tik tai, kad manęs atvažiavo Vajermenas. Pamenu, kaip 
žengiau porą žingsnių, atsiminiau, jog Ilzė žuvusi, ir susmukau ant ke- 
lių. Gėda prisipažinti, bet sielvartas alkio nenustelbė. Jaučiausi išbadė- 
jęs. 

Bičiulis, vesdamas mane pro atviras duris, tvirtino, neva aš viso la- 
bo susapnavau košmarą. Papurčiau galvą ir atsakiau, kad Merė Ajer iš- 
ties nužudė mano dukrą, nuskandino ją vonioje. Žinojau, jog neklystu. 

Bet Vajermenas nusijuokė ir pareiškė, esą man tik vaidenasi. Vieną 
siaubingą akimirką juos patikėjau. 

Mostelėjau į autoatsakiklį. 

- Išklausyk Žinutę, - liepiau ir svirduliuodamas patraukiau į virtuvę. 
Kai pasigirdo Pemos balsas - Edgarai, policija man pranešė, kad Ilzė 
negyva, - tiesiai iš dėžutės šlamščiau kvietinius dribsnius. Mane užvaldė 
keistas pojūtis, jog tapau objektinio stiklelio dalimi. Netrukus būsiu pa- 
kištas po mikroskopu ir ištyrinėtas. Kitame kambaryje nutilo autoatsa- 
kiklis. Aš tebečiaumojau sausus pusryčius. Ką veikiau paplūdimyje, 
prieš pasirodant Vajermenui, atgaminti neįstengiau. Epizodas išsitrynė 
iš atminties, kaip, pavyzdžiui, daugybė dalykų, kurių nevaliojau prisi- 
minti, po avarijos atsipeikėjęs ligoninėje. 

Išgriebiau paskutinę saują dribsnių, susiverčiau juos į burną ir pa- 
bandžiau nuryti, bet maistas užstrigo gerklėje. Na, ir gerai. Tiesiog pui- 
ku. Vyliausi, kad jie mane numarins. Užspringti nusipelniau. Galų gale 
kamšalas nuslydo. Vilkdamas kojas parlingavau į svetainę. Vajermeną 
radau stovintį prie telefono, išsproginusį akis. 

- Edgarai... muchacho... dėl Dievo meilės, kas...? 

- Vienas iš mano paveikslų, - atsakiau. Šliurinęs nesilioviau. Dabar, 
kai užkimšau skrandį, panūdau vėl nugrimzti į užmarštį. Bent trumpam. 
Tiesą sakant, man ne tiek norėjosi, kiek reikėjo. Aš sulaužiau šluotko- 
tį... vėliau išdygo Vajermenas. Kas nutiko tarp šiųdviejų įvykių? Neži- 
nojau. 

Nusprendžiau, kad aiškintis nė netrokštu. 

- Drobės...? 

- Vieną įsigijo Merė Ajer. Kertu lažybų, jog kažkurią iš “Mergaitės 
ir laivo" serijos. Pirkinio galerijoje nepaliko. Mums derėjo susiprotėti. Aš 
turėjau susigaudyti. Vajermenai, privalau pagulėti. Snūstelėti. Porą va- 
landų, gerai? Paskui mane prižadinsi, ir mes keliausime į pietinį salos 
galą. 

- Edgarai, tu ne... tik ne po to, kas atsitiko... 

Į bičiulį nebežvelgiau. Galva tarytum pasunkėjo šimtu svaru, bet 
man pavyko išspausti: 

- Ji nieko panašaus iš manęs nesitiki. Kad ir kaip ten būtų, tašką 
teks padėti šiandieną. Prikelk mane po dviejų valandų. 

Laukujės Didžiojo Rožinuko durys atsidarydavo į rytų pusę, ir nū- 
nai pro atvirą tarpdurį plūdo ryški saulės šviesa, nutvieskusi Vajermeno 
veidą, kuriame atsispindėjo tokia nuoširdi, išraiškinga užuojauta, kad 
vos begalėjau ją tverti. 

- Tvarka, muchacho. Dvi valandos. 

- Kol kas pasirūpink, kad į salą niekas nekištų nosies. - Nežinau, 

ar paskutinius mano žodžius jis išgirdo. Tuo momentu jau stovėjau 
priešais savo miegamąjį ir sakinį užbaigiau murmėdamas. Po kelių se- 
kundžių sudribau ant lovos, šalia Rebos. Užgniaužęs norą nusviesti ją 
per kambarį - lygiai taip pat atsispyriau pagundai nutrenkti telefoną, - 
veidą prispaudžiau prie bekaulio kūno ir pratrūkau ašaromis. Užmigau 
verkdamas. 


- Kelkis. - Kažkas mane purtė. - Atsibusk, Edgarai. Metas judėti, 
jeigu ketiname griebtis veiksmų. 

- Hmm... abejoju, ar jis atsigaivelės. - Kitas balsas priklausė Džekui. 

- Edgarai! - Vajermenas delnu užplojo per abu mano skruostus. 
Anaiptol ne švelniai. Užmerktas akis pervėrė skaisti šviesa, raudoniu 
nudažiusi mano pasaulį. Stengiausi nekreipti dėmesio į stimulus - kita- 
pus vokų manęs nieko gero nelaukė, - bet bičiulis neatlyžo. - Mucha- 
cho! Kelkis! Jau dešimt minučių po vienuolikos. 

Paskutiniai žodžiai suveikė. Atsisėdau ir pažiūrėjau į Vajermeną, 
kuris priešas mano veidą laikė šviestuvą, taip arti, kad jutau nuo lempu- 
tės sklindantį karštį. Už jo nugaros stovėjo Džekas. Širdį nudegino su- 
vokimas, jog Ilzė - mano Ilzutė - negyva, bet aš pasistengiau tas mintis 
išvyti iš galvos. 

- Vienuolikta! Juk sakiau pažadinti po dviejų valandų! O jei Eliza- 
betos giminaičiai nuspręs... 

- Nesijaudink, muchacho. Paskambinau į laidotuvių biurą ir visiems 
liepiau laikytis atokiau nuo Dumos. Pribūriau, kad mūsų trijulė susirgo 
raudonuke. Labai užkrečiama liga. Be to, susisiekiau su Darijumi ir pra- 
nešiau apie tavo dukrą. Kol kas paveikslų jis niekam nesiųs. Vargu ar 
tau dabar svarbu... 

- Aišku, kad svarbu. - Atsistojęs delnu pasitryniau veidą. - Persė 
nebegalės dar kam nors pakenkti. 

- Užjaučiu, Edgarai, - tarė Džekas. - Velniškai užjaučiu dėl jūsų 
netekties. Nežinau, ar jums nuo to bus lengviau... 

- Bus, - užtikrinau. Gal su laiku. Jei nuolat sau tai kartosiu, jeigu 
nenuleisiu rankų. Atvirai kalbant, avarija man suteikė tiktai vieną ver- 
tingą pamoką. Nori gyventi toliau? Tuomet nesigręžiok atgal, žvelk pir- 
myn. Sakyk “Aš pajėgsiu", net kai suvoki, kad meluoji. 

Vienas jų atnešė mano rūbus ir apavą. Bet šiandienos darbui reikė- 
jo ne sportbačių, o tvirtų batų, kuriuos buvau pasidėjęs drabužinėje. 
Džekas avėjo “Džordžija Džajants"' aulinius ir vilkėjo marškinius ilgomis 
rankovėmis. Puiku. 

- Vajermenai, užvirtum kavos? - paprašiau. 

- Laiko mums užteks? 

- Turės užtekti. Privalėsiu pasiimti tam tikrus daiktus, bet iš pra- 
džių man reikia išsibudinti. Jums, vyručiai, kuras irgi nepamaišytų. Dže- 
kai, padėk apsiauti batus. 

Vajermenas išėjo į virtuvę. Jaunuolis priklupo, pagelbėjo man įkišti 
kojas į batus ir juos surišo. 

- Ką tu žinai? - paklausiau. 

- Daugiau nei norėčiau, - atsakė jis. - Bet nieko nesuprantu. Per jū- 
sų parodą su ta moterimi šnekėjau. Berods, Mere Ajer, ar ne? Ir ji man 
patiko. 

- Man taip pat. 

- Kol miegojote, Vajermenas skambtelėjo jūsų žmonai. Ji nenorėjo 
labai ilgai kalbėti, todėl jis paskambino kažkokiam vyriškiui, su kuriuo 
susipažino per parodos atidarymą... lyg ir ponui Bozmanui. 

- Pasakok. 

- Edgarai, ar jūs tikrai... 

- Aš klausausi. - Pemos versija buvo fragmentiška, ir netgi ji mano 
sąmonėje neišsilaikė - smulkmenas užtemdė Ilzės plaukai, išdrikę van- 
dens, kuris liejosi per vonios kraštus, paviršiuje. Galbūt reginys ir ne- 
tikslus, bet jis atrodė siaubingai ryškus ir detalus, todėl užgožė praktiš- 
kai visus likusius vaizdinius. 

- Pasak pono Bozmano, policija nerado jokių įsilaužimo žymių, tad 
padarė išvadą, kad jūsų duktė ją įleido, nors laikrodis rodė vidurnaktį... 

- Arba Merė mygo skambučius, kol paradines duris atidarė kažku- 
ris iš kaimynų. - Į nesamą ranką įsigavo niežulys. Gilus. Mieguistas. 
Kone raminantis. - Tada užlipo laiptais iki Ilzės buto, nuspaudė jos 
skambutį. Tarkim, apsimetė kitu asmeniu... 

- Edgarai, jūs spėliojate ar... 

- Pavyzdžiui, gospelo grupės, “Kolibrių", atstove. Stovėdama laip- 
tinėje sušuko, jog Karsonui Džounsui nutiko kažkas blogo... 

- Kam tokiam... 

- Bet jį vadino Šypsniuku. Štai, kaip įtikino atverti duris. 

Sugrįžo Vajermenas. Kaip ir plevenantis mano antrininkas. Ant lo- 
vos sėdintis Edgaras tematė kasdieniškus dalykus, kuriuos Dumoje Ky 
nušvietė Floridos ryto saulė. Viršuje pakibęs Edgaras regėjo kur kas 
daugiau. Ne viską, bet užtektinai, kad nuo vaizdų imtų pykinti. 

- Kas nutiko vėliau? - labai švelniai pasiteiravo Vajermenas. - Kaip 
tu manai? 

- Tarkim, Ilzė pradaro duris ir pamato moterį, atstačiusią pistoletą. 
Numano, jog kažkur ją matė, bet tą naktį jau buvo kaip reikiant išgąs- 
dinta, todėl jaučiasi pasimetusi ir Merės neatpažįsta - užstringa atmin- 
tis. Gal ir gerai, kad taip nutiko. Atvykėlė liepia Ilzei apsisukti, ir kai ji 
paklūsta... kai paklūsta... - vėl pravirkau. | 

- Edgarai, užteks, - išspaudė Džekas pats mažne šniurkščiodamas. 
- Jūs gi tik spėjate. 

- Ne tik, - paprieštaravo Vajermenas. - Tegul kalba. 

- Bet kam mums būtina žinoti... 

- Džekai... muchacho... mes nenutuokiame, ką reikėtų žinoti. Lai 
jis šneka. 

Man rodės, kad jų balsai sklinda iš tolumos. 

- Kai Ilzė apsigręžė, Merė galbūt trenkė jai ginklo buože. - Plaštaka 
nusišluosčiau skruostus. - Keletą kartų, keturis ar penkis. Filmuose už- 
tenka vožtelėti vieną sykį, ir auka kaipmat atsijungia. Bet netikiu, jog 
taip atsitinka tikrovėje. 

- Tu teisus - sumurmėjo Vajermenas. Mano spėlionės, suprantama, 
neprasilenkė su tiesa. Pakartotiniai smūgiai suskaldė Jeitaipmergyt kau- 
kolę trijose vietoje, ir ji stipriai nukraujavo. 

Merė nuvilko kūną. Kraujo dryžiai driekėsi per svetainę/virtuvę (la- 
bai tikėtina, jog tuo metu ore tebekybojo sudeginto piešinio tvaikas) ir 
trumpą koridorių, kuris skyrė miegamąjį nuo kertelės, Ilzei atstojusios 
darbo kabinetą. Sąmonę praradusią mano dukrą Merė nutempė į vonios 
kambarį, kur prileido pilną vonią vandens ir paskandino Ilzę kaip kačiu- 
ką. Paskui grįžo į svetainę, atsisėdo ant sofos, įsikišo vamzdį į burną ir 
nusišovė. Kulka pražiodė pakaušį, ant kambario sienos ištaškydama jos 
mintis apie meną kartu su plaukų kuokštais. Tai įvyko prieš keturias ry- 
to. Aukštu žemiau gyvenantį kaimyną kamavo nemiga, ir jis, atpažinęs 
šūvio garsą, paskambino policijai. 

- Nesuprantu, kodėl ją nuskandino? - pasiteiravo Vajermenas. 

Nes taip žudyti mėgsta Persė, pagalvojau. 

- Pasvarstysime vėliau, - atsiliepiau. - Sutinki? 

Jis ištiesė ranką ir suspaudė mano delną. 

- Gerai, Edgarai. 

Jei įgyvendinime savo tikslus, galbūt prie šitos temos grįžti nebe- 
reikės, dingtelėjo man. 

Bet aš nupiešiau Ilzę. Pagaliau atsiminiau. Nupiešiau ją paplūdimyje. 

Žuvusią dukrą. Prigėrusią dukrą. Pavaizduotą smėlyje, nuo kurio ją 
nuplaus bangos. 

Tu norėsi, sakė Elizabeta, bet to daryti negalima. 

Ach, Elizabeta. 

Kartais mes neturime kitos išeities. 


Saulėtoje Didžiojo Rožinuko virtuvėje siurbčiojome stiprią kavą, kol 
veidus išmušė prakaitas. Kofeino kiekį organizme papildžiau išgerdamas 
tris aspirino tabletes. Tada paprašiau Džeką iš antro aukšto atnešti du 

“Artisan" piešimo sąsiuvinius ir tuo pačiu nudrožti visus spalvotus 
pieštukus, kuriuos tiktai ras. 

Vajermenas į plastikinį maišą suvertė šaldytuvo atsargas: morkų 
galiukus, agurkų juosteles, šešias “Pepsi" skardines, tris didelius 
“Evian" vandens butelius, šiek tiek keptos jautienos ir Džeko “Astro- 
nautų vištieną“ perregimame pakelyje. 

- Stebiuosi, kaip tu gali galvoti apie maistą, - tarstelėjo jis su nežy- 
miu priekaištu balse. 

- Valgyti man nė trupučio nesinori, - atsakiau. - Bet visai įmanoma, 
jog turėsiu ką nors nupiešti. Ne, aš įsitikinęs, kad reikės naudotis pieš- 
tukais. Darbas su jais išdegina aibę kalorijų. 

Džekas grįžo nešinąs piešimo reikmenimis. Šiuos perėmęs vėl nu- 
siunčiau jį į Mažąjį Rožinuką - šįkart prigriebti trintukų. Nuojauta kuž- 
dėjo, esą man prisireiks dar kažko (taip būna visada, ar ne?), bet aš ne- 
pajėgiau sumąstyti, ko būtent. Nukreipiau akis į laikrodį. Jau be dešim- 
ties dvylika. 

- Tiltą nufotografavai? - paklausiau Džeko. - Tik nesakyk, kad už- 
miršai. 

- Ne, bet maniau... na, toji pasakėlė apie raudonukę... 

- Parodyk nuotraukas. 

Iš užpakalinės kelnių kišenės vaikinas iškrapštė keletą momentinių 
fotografijų. Pervertė jas ir keturias padavė man. Savo ruožtu išdėliojau 
nuotraukas ant stalo tarytum pasjanso eilę. Stvėriau piešimo sąsiuvinį ir 
popieriaus lape pabandžiau perteikti vaizdą, kuriame, po žaviu, atsive- 
riančiu vienos juostos tiltu, buvo aiškiausiai matyti krumpliaračiai bei 
grandinės. Dešiniąją ranką tebekuteno silpnas, vangus niežulys. 

- Istorija apie raudonukę tiesiog geniali, - pasakiau. - Nuo salos ji 
nugins beveik visus. Deja, “beveik" neužtenka. Net jeigu Merei Arej 
kas nors būtų pasakęs, kad Ilzė serga vėjaraupiais, ji vis vien būtų už- 
puolusi mano duk... šūdas! - Vaizdas akiratyje vėl padūmavo, ir sakinį, 
kuris turėjo skambėti užtikrintai, persmelkė netikrumas. 

- Ramiau, Edgarai, - tarė Vajermenas. 

Žvilgtelėjau į laikrodį. 11:58. Tiltas pakils lygiai vidurdienį, kaip vi- 
sada. Mirksėdamas nuslopinau ašaras ir atsidėjau darbui. Po juodo “Ve- 
neros“ pieštuko smaigaliu materializavosi mechanizmai, ir netgi dabar, 
kai žuvo Ilzė, mane apėmė pasigerėjimas matant, kaip iš tuštumos kaž- 
kas atsiranda - nelyginant laivas, išnyrantis iš tiršto rūko. Kodėl gi ne? 
Kuo šitas momentas prastesnis už kitus? Juk dailėje radau prieglobstį. 

- Jeigu ji lieps kažkuriam iš parankinių mus užpulti, o pakeliamas 
tiltas bus išėjęs iš rikiuotės, tas Žmogus paprasčiausiai ateis pėsčiųjų til- 
teliu, iš Don Pedro salos, - pastebėjo Vajermenas. 


401 


Atsakiau nepakeldamas galvos nuo piešinio: 

- Gal ir ne. Apie Saulėkaitos taką mažai kas žino, ir tikrai ne Persė. 

- Kodėl. 

- Todėl, kad tiltą surentė šeštajame dešimtmetyje - pats man pasa- 
kojai, - 0 ji anuomet miegojo. 

Apmąstęs mano žodžius bičiulis paklausė: 

- Tu galvoji, kad ją įmanoma nugalėti? 

- Taip. Galbūt ne nužudyti, bet vėl užmigdyti. 

- Ar žinai kaip? 

Stale surasti skylę ir ją užtaisysi, vos neištariau... bet mano replika 
būtų pasirodžiusi beprasmiška. 

- Dar ne. Kitame name turėtume rasti daugiau Libitos piešinių. Jie 
atskleis, kur ieškoti Persės, ir paaiškins, kokių veiksmų imtis. 

- Ir kur ištraukei, kad aptiksime jos darbus? 

Nes jie privalo ten būti, jau žiojausi atsakyti, bet kaip tik tą akimir- 
ką vidurdienį paskelbė atgijusi sirena. Už ketvirčio mylios vėrėsi pake- 
liamas tiltas - vienintelė grandis, šiaurėje jungianti Dumą Ky ir Keisį Ky. 
Suskaičiavau iki dvidešimties, lėtai ir ritmiškai, kaip vardindavau skait- 
menis vaikystėje. Tuomet paveikslėlyje ištryniau stambiausią krumplia- 
ratį. Mane apėmė jausmas - perliejęs ne vien iliuzinę ranką, bet ir kaktą, 
truputį aukščiau tarpuakio, - jog atlieku žavingą, idealaus tikslumo rei- 
kalaujančią užduotį. 

- Baigta, - išdrožiau. 

- Galime keliauti? - paklausė Vajermenas. 

- Dar ne. 

Jis pažvairavo į laikrodį. 

- Aš maniau, amigo, kad skubi. Žinant, ką vakar regėjome, man 
asmeniškai nesinorėtų gaišti laiko. Kodėl delsi? 

- Privalau judu nupiešti, - paaiškinau. 


- Edgarai, aš labai apsidžiaugčiau savo portretu, - tarė Džekas, - o ma- 
no motiną apimtų palaima, bet Vajermenas teisus. Mums metas judėti. 

- Ar kada nors lankeisi pietiniame salos gale? 

- Hmm, ne. 

Dėl to beveik neabejojau. Tačiau iš sąsiuvinio išdrėksdamas lapą, 
kuriame pavaizdavau tilto mechanizmą, įbedžiau žvilgsnį į Vajermeną. 
Širdį ir emocijas, regis, slėgė švino luitas, bet aš būtinai turėjau išsiaiš- 
kinti šiuos dalykus. 

- O tu? Ar kada nors teko pašniukštinėti autentiškajame Garnio Liz- 
de? 

- Tiesą sakant, ne. - Bičiulis žengė prie lango ir pažiūrėjo laukan. - 

Tiltas iki šiol pakeltas. Iš čia matau kyšančią vakarinę jo dalį. Kol kas 
reikalai klostosi neblogai. 

Neketinau jam leisti taip lengvai nukreipti mano dėmesį. 

- Kodėl ne? 

- Ponia Ystleik patarė ten nekišti nosies, - atsiliepė jis nenusigręž- 
damas nuo lango. - Sakė, jog tenykštė aplinka itin prastos būklės. 
Gruntinis vanduo, flora, netgi pati atmosfera. Per II-ąjį Pasaulinį karą 
oro pajėgos neva atliko bandymus pietiniame Dumos Ky gale ir tą dalį 
salos užnuodijo. Galbūt todėl augmenija vietomis želia taip tankiai. Ji 
tvirtino, esą nieko bjauresnio už nuodingąjį raugmedį nerasi visoje Ame- 
rikoje - jis šlykštesnis net už sifilį, kuris kankindavo Žmones prieš peni- 
cilino laikus, štai, kaip pareiškė. Jeigu pasitrinsi į žievę, prisireiks ne 
vienerių metų, kol atsikratysi padariniais. Jau atrodys, kad oda pagijo, 
bet ją vėl sudarkys užkratas. Ir tie medžiai auga visur. Taip tikino ponia 
Ystleik. 

Informacija mane truputį sudomino, antra vertus Vajermenas iki 
šiol neatsakė į mano klausimą. Todėl jį pakartojau. 

- Bet to, anot jos, ten pilna gyvačių. - Jis pagaliau atsisuko. - Tie 
šliužai man kelia siaubą. Nuo tada, kai vaikystėje, iškylaudamas su tė- 
vais, vieną rytą pamačiau, kad į mano miegmaišį įsirangė pieniškoji gy- 
vatė. Tas padaras netgi prasmuko po mano marškinėliais ir kūną api- 
purškė muskusu. Jau galvojau, rupūže, kad mane nunuodijo. Na, dabar 
patenkintas? 

- Taip, - patvirtinau. - Kada jai išklojai savo istoriją? Prieš ar po to, 
kai Elizabeta papasakojo, kad pietiniame krašte knibžda gyvačių? 

- Nepamenu, - dvejodamas sumurmėjo Vajermenas ir atsiduso. - 
Turbūt prieš. Aš suprantu, kur lenki. Ji norėjo nuo tų vietų mane nu- 
baidyti. 

Čia tavo žodžiai, ne mano, mintyse sau tariau, užtat balsu pastebė- 
jau: 

- Man labiausiai neramu dėl Džeko. Šiaip ar taip, atsarga gėdos ne- 
daro. 

- Dėl manęs? - pritrenktas pasitikslino jaunuolis. - Aš nebijau gyva- 
čių. Ir atskiriu nuodingąjį raugmedį nuo nuodingosios gebenės. Juk 
buvau skautas. 

- Patikėk manim, aš žinau, ką sakau. - Pradėjau jį piešti. Darbavausi 
sparčiai, neleisdamas sau susitelkti į smulkmenas, kaip, rodės, norėjo 
dalis manęs. Kol triūsiau, kitapus vandens ruožo pasigirdo pirmas ir- 
zlus automobilio signalas. 

- Pakeliamas tiltas eilinį kartą užstrigo, - pratarė Džekas. 

- Taip, - sutikau nepakeldamas akių nuo popieriaus lapo. 

Vajermeno eskizą papaišiau dar mitriau, bet ir vėl teko grumtis su 
poreikiu visa galva pasinerti į darbą... nes į šį nugrimzdus, atslūgdavo 
skausmas ir sielvartas. Jis prilygo narkotikui. Tačiau dienos metas ka- 
da nors užsibaigs, o man, kaip ir Vajermenui, nė kiek nesinorėjo antrą- 
syk pasimatyti su Emeriu. Aš tetroškau kuo greičiau užbaigti visus rei- 
kalus ir kartu su draugais išsinešdinti iš Dumos - atsidurti £0/i nuo sa- 
los, kai įlankos padangę nudažys vakaro žara. 

- Tvarka. - Džeką nupiešiau mėlynai, Vajermeno portretas tviskėjo 
oranžine spalva. Eskizų, Žinoma, šedevrais pavadinti negalėjau, bet es- 
minius jų bruožus perteikti pavyko. - Dar vienas dalykas. 

Vajermenas sudejavo. 

- Edgarai! 

- Nebijok, piešti nebereikės. - Užverčiau sąsiuvinį. - Tiesiog nusi- 
šypsok dailininkui. Bet iš pradžių prisimink ką nors ypatingai gerą. 

- Tu nejuokauji? 

- Ar aš išsišiepęs? 

Jo kaktoje įsirėžė raukšlės... 1r po sekundės išsilygino. Vajermeno 
veidą nutvieskė šypsena. Kaip įprastai, dėl jos bičiulis rodėsi tapęs visai 
kitu žmogumi. 

Pažiūrėjau į Džeką. 

- Dabar tu. 

Jausdamas, kad iš abiejų draugų jis kur kas svarbesnis, į jaunuolį 
spiginausi labai įdėmiu žvilgsniu. 


Keturiais ratais varomo visureigio mes neturėjome, bet jį kuo pui- 
kiausiai pakeitė senas Elizabetos “Mersedesas", kaip tankas suręstas 
sedanas. Į £/ Palacio grįžome Džeko automobiliu, kurį palikome iš 
karto už vartų. Mudu su vaikinu perkėlėme maisto atsargas į “SEL 
500". Vajermenui teko nešti iškylų pintinę. 

- Kol neišvažiavome, galėtum pasirūpinti dar kai kuo, - tariau. - Ne- 
pakenktų purškalas vabzdžiams ir labai geras žibintuvėlis. Kurį nors iš 
tų daiktų turi? 

Jis palinksėjo. 

- Sodininko pašiūrėje yra aštuonių elementų prožektorius. 

- Gerai. Beje, Vajermenai'? 

Bičiulio veidą perkreipė išraiška, klausanti, “Kas dabar?" - viso labo 
į viršų irzliai šastelėjo antakiai, - tačiau jis nutylėjo. 

- Žeberklinis pistoletas? 

Vajermenas netgi nusišypsojo 

- Si, senor. Para fijaciono.* 

*Būtinai (ispanakalbių žarg.) 

Kol jo nebuvo, stovėjau atsirėmęs į “Mersedesą" ir žvelgiau į teniso 
aikštelę. Tolimajame užtvaros gale, pro atviras duris pastebėjau pusiau 
prijaukintą Elizabetos garnį, stirksantį greta tinklo. Jis spoksojo į mane 
kaltinančiomis mėlynomis akimis. 

- Edgarai? - Džekas palietė mano alkūnę. - Viskas gerai? 

Gerai nesijaučiau ir žinojau, kad palengvėjimo nesulauksiu dar ilgai. 
Bet... 

Aš pajėgsiu, mąsčiau. Privalau tai padaryti. Ji nelaimės. 

- Taip, - atsakiau. 

- Man nepatinka, kad esate toks išblyškęs. Kaip anuomet, kai atvy- 
kote į Dumą Ky. - Sulig paskutiniais žodžiais vaikino balsas užlūžo. 

- Nesijaudink. - Spūstelėjau jo sprandą. Staiga suvokiau, jog, ne- 
skaitant rankos paspaudimo, Džeką liečiau pirmą kartą. 

Vajermenas grįžo įsikibęs į abi iškylų pintinės rankenas, ant galvos 
užsimaukšlinęs tris kepurėles ilgais snapeliais, po pažastimi pasikišęs 
Džono Ystleiko žeberklinį pistoletą. 

- Prožektorius pintinėje, - tarė. - Kartu su ilgais peiliais ir trimis po- 
romis darbinių pirštinių, kurias radau pašiūrėje. 

- Nuostabu, - pasakiau. 

- Si. Bet jau be penkiolikos pirma. Jei mes išvis ruošiamės važiuoti, 
gal vis dėlto judėkime? 

Nukreipiau akis į garnį teniso aikštelėje. Jis stypsojo prie tinklo su- 
stingęs tarsi neveikiančio laikrodžio rodyklė ir mane tebevarstė negai- 
lestingu žvilgsniu. Nieko tokio, nusprendžiau, mes, iš esmės, gyvena- 
me negailestingame pasaulyje. 

- Gerai, - linktelėjau, - keliaujame. 


Dabar mano atmintis daug geresnė. Ji anaiptol ne tobula, ir aš iki 
šiol painioju vardus arba tam tikrų įvykių seką, tačiau sąmonėje ryškus 
išliko kiekvienas ekspedicijos, surengtos į pietinį Dumos Ky galą, mo- 
mentas - kaip pirmas, mane sužavėjęs filmas arba dailės kūrinys, kuris 
atėmė žadą (Tomo Harto Bentono “Kruša"). Bet iš pradžių jaučiausi 
abejingas ir nuo visko atitrūkęs, lyg antrarūšiame muziejuje eilinę drobę 
nužvelgiantis, grožiu persisotinęs menų globėjas. Tik tada, kai laiptuose, 
vedančiuose į niekur, Džekas aptiko lėlę, susiprotėjau, jog pars esu ta- 
me paveiksle, ir nė vienas iš mūsų nebegalės grįžti atgal, jeigu jos nesu- 
stabdysime. Žinojau, kad Persė stipri - juk įstengė pasiekti Omahą bei 
Mineapolį, idant gautų, ko užsigeidus:, ir net Providensą, - bet vis tiek 
jos neįvertinau. Kokia jėga Persė pasižymėjo, įsisąmoninau tuomet, kai 
pagaliau atsidūrėme name, iškilusiame pietiniame Dumos Ky gale. 

Džekui liepiau sėsti prie vairo, o Vajermeną paraginau įsitaisyti ant 
užpakalinės sėdynės. Kai bičiulis paklausė kodėl, atsakiau turįs savų 
priežasčių, ir netrukus jos taps akivaizdžios. 

- Jeigu klystu, - pridėjau, - dėl to džiaugsiuos labiausiai iš visų. 

Jaunuolis atbulą automobilį išvairavo į kelią ir pasuko pietų krypti- 
mi. Įjungiau radiją, bet vien iš smalsumo. Iš garsiakalbių Bilis Rėjus 
Sairusas užbliovė apie skaudančią savo širdelę. Džekas suaimanavo ir 
ištiesė ranką link imtuvo, matyt, ketindamas paieškoti “Kaulo" stoties. 
Tačiau savo tikslo neįgyvendino, nes Bilį Rėjų nustelbė kurtinantis sta- 
tinių trikdžių pliūpsnis. 

- Jėzau, išjunk! - užstaugė Vajermenas. 

Bet aš visų pirma pabandžiau sumažinti garsą. Pastangos nuėjo nie- 
kais. Trukdžių šnypštimas net sustiprėjo. Pajutau, kaip mano dantyse 
vibruoja plombos, ir dūriau pirštu į “"IŠJUNGTT" mygtuką nelaukda- 
mas, kol krauju pasrus ausų būgneliai. 

- Kokia čia velniava? - išplėtęs akis Džekas sustabdė “Mersedesą". 

- Tarkim, bloga aplinka, - atsakiau. - Kokia nors smulkmė, kuri už- 
siliko po oro pajėgų eksperimentų, atliktų prieš šešiasdešimt metų. 

- Labai juokinga, - suurzgė Vajermenas. 

Džekas spoksojo į radiją. 

- Noriu pamėginti dar sykį. 

- Mielai prašom, - pasiūliau ir delną priglaudžiau prie kairiosios au- 
sies. 

Vaikinas numygo jungiklį. Šį kartą statiniai trikdžiai užriaumojo iš 
visų keturių “Mersedeso"' kolonėlių nelyginant reaktyvinio naikintuvo 
variklis. Nors ausį spaudžiau ranka, griausmas perskrodė mano galvą. 
Vajermenas lyg ir suriko, bet dėl to tikras nebuvau. 

Vėl tvojęs per radiją Džekas nutraukė velniško triukšmo srautą. 

- Gal apsieisime be muzikos, - sumurmėjo. 

- Vajermenai? Kaip tu? - mano balsas skambėjo kažkur tolybėse 
vos prasimušdamas pro spengimą. 

- Normaliai, - atsiliepė tas. - Pasijutau kaip roko koncerte. 


Sunku pasakyti, pavyko Džekui nusigauti toliau tos vietos, ties ku- 
ria sublogavo Ilzė, ar ne, nes aplinkui žėlė vienodai aukšta augmenija. 
Kelias virto siaura juosta, dėl šaknų, vingiuojančių po Žeme, nusėta 
kauburiais bei daubelėmis. Dangų beveik uždengė tarpusavyje besiraiz- 
ganti lapija. Susidarė įspūdis, tarsi mes važiuotume gyvu tuneliu. Lan- 
gus užsidarėme, tačiau į saloną vis tiek prasiskverbė žalių ir vešlių 
džiunglių kvapas. 

Džekas išbandė “Mersedeso"' amortizatorius ties ypač gilia duobe- 
le, pasuko vairą link priešingos šalikelės, staigiai nuspaudė stabdį ir įjun- 
gė neutralią pavarą. 

- Atleiskit... - sumurmėjo. Jo lūpos virpčiojo, akys perdėm suap- 
valėjo. - Man tiktai... 

Puikiai žinojau, kas jaunuoliui nutiko. 

Sugraibęs rankenėlę Džekas atšovė dureles, persisvėrė laukan ir iš- 
sivėmė. Aš galvojau, kad automobilyje tvyro ganėtinai stiprus džiunglių 
dvokas (štai, kas viešpatauja saloje, per mylią nutolus nuo E/ Palacio), 
bet pro atvirą tarpdurį kaip tūžmingas padaras įsiveržė dešimt kartų 
svaigesnė ir sodresnė smarvė. Visgi lapijos tankmėje nebuvo girdėti jo- 
kių paukščių čiulbėjimo. Ausis pasiekė tik Džeko, atsikratančio pusry- 
čiais, žiaukčiojimas. | 

Po kurio laiko, kai iš skrandžio pašalino ir priešpiečius, jis atsirėmė 
į sėdynę. Vyrukas manė, kad aš baltas kaip lavonas? Taip pagalvojęs 
vos neprajukau, nes ankstyvą balandžio vidurio popietę Džekas Kanto- 
ris atrodė blyškus it kovas Minesotoje. Dvidešimt vienerių metų vaikinas 
tapo panašus į ligotą keturiasdešimt penkerių metų vyrą. Man kyla rim- 
tų įtarimų dėl tuno salotų, minėjo Ilzė, tik salotos čia niekuo dėtos. O, 
taip, šleikštulį pakurstė kažkas iš jūros, bet tikrai ne tunas. 

- Atleiskit, - pakartojo Džekas. - Nesuprantu, kas man atsitiko. 
Tikriausiai dėl kvapo - džiunglės atsiduoda puvėsiais... - jis vėl sugok- 
čiojo, gerkliniu balsu riaugtelėjo ir iškišo galvą laukan. Šįsyk nespėjo 
įsistverti į vairą, todėl būtų veidu įsiplojęs į savo išvamas, jei nebūčiau 
laiku sugriebęs jį už apykaklės. 

Džekas atsilošė, sunkiai šnopuodamas užsimerkė, jo veidu žliaugė 
prakaitas. 

- Verčiau nuvežkim jį atgal į E! Palacio, - pasiūlė Vajermenas. - 
Nenorėčiau prarasti laiko - ir jo, po velnių, - bet čia kažkas negerai. 

- Jei kalbėtume apie Persę, būtent taip ir turi būti, - atsakiau. Gy- 
janti mano koja panižo neką silpniau negu ranka. Kūną tarsi kuteno 
elektros srovė. - Ji pasirūpino, kad šiose apylinkėse driektųsi nuodingas 
ruoželis. - Kaip pats jautiesi, Vajermenai? Kaip skrandis? 

- Pusė velnio, bet man klaikiai niežti akį, kurią pagydei, o galvoje 
ūžia. Matyt, dėl radijo. 

- Ne dėl jo. Bloguoja tiktai Džekas, nes mudu... na, tarkim, esame 
įgiję imunitetą. Ironiška, ar ne? 

Už vairo kiūtantis jaunuolis suaimanavo. 

- Muchacho, ar gali jam kuo padėti? 

- Turbūt. Tikiuosi. 

Sąsiuvinius, pieštukus ir trintukus buvau įkišęs į rankinę-diržą. Nū- 

nai atsiverčiau Džeko portretą ir susiradau trintuką. Pašalinau burną ir 
apatinius akių puslankius, iki pat kampučių. Niežulys Žnaibė dešiniąją 
ranką kaip niekad aršiai, ir aš neabejojau, kad planas suveiks. Mintyse 
atgaminau, kaip mano paprašytas Džekas virtuvėje nusišypsojo, ir tam- 
siai mėlynu pieštuku vypsnį mitriai perteikiau popieriaus lape. Užtrukau 
daugiausiai pusę minutės (vaizduojant šypsenas, svarbiausia yra pavaiZ- 
duoti akis), tačiau tos kelios linijos visiškai pakeitė Džeko Kantorio 1š- 
raišką. 

Maža to, mane aplenkė regėjimas, kurio nesitikėjau. Piešdamas iš- 
vydau merginą su bikiniu. Tiesą sakant, ne vien pamačiau. Užčiuopiau 
šilkinę jos odą ir keletą smiltelių, prilipusių prie strėnų. Plaukai dvelkė 
šampūno kvapu, lūpos atsidavė nežymiu druskos prieskoniu. Žinojau, 
kad ji vardu Keitlina, bet Džekas ją vadino Keite. 

Įsidėjau pieštuką atgal į rankinę ir užsegiau užtrauktuką. 

- Džekai? - tyliai prabilau. Jis tebesėdėjo užsimerkęs, išpiltas pra- 
kaito, bet, man regis, alsavo lėčiau. - Kaip jautiesi? Geriau? 

- Aba, - atsiliepė vaikinas nepraplėšdamas vokų. - Ką jūs padarėte? 

- Be mūsų trijulės, čia daugiau nieko nėra, tad vengti tiesos gal ne- 
verta: aš pasitelkiau magiją. Atradau šiokį tokį priešnuodį jos kerams. 

Vajermenas pažvelgė man per petį, čiupo sąsiuvinį, patyrinėjo por- 
tretą ir linktelėjo. 

- Pradedu manyti, muchacho, kad Persei derėjo tave palikti ramy- 
bėje. 

- Palikti ramybėje jai derėjo mano dukrą, - atsakiau. 


Lūkuriavome penkias minutes, kol Džekas įgaus antrą kvėpavimą. 
Galiausiai jis paskelbė atsigaivelėjęs. Veidas atgavo įprastą spalvą. Min- 
tyse ėmiau spėlioti, ar mums kiltų panašios problemos, jei nuspręstume 
aplink salą plaukti. | 

- Vajermenai, ar esi matęs žvejybinius laivus, nuleidusius inkarą ne- 
toli pietinio Dumos galo? 

Bičiulis susimąstė. 

- Žinai, ne. Jie visad stengiasi laikytis arčiau Don Pedro. Keista, 
tiesa? 

- Veikiau baugu, - pataisė Džekas. - Pietiniai salos vandenys turbūt 
neką mažiau grėsmingi negu šitas kelias. - Iš kurio beliko siauras takas. 
Lėtai dardančio “Mersedeso" šonus braižė uoginės pajūrenės ir banja- 
nai, dėl ko nuo kėbulo sklido velniškas čerškimas. Kelias, kurį vietomis 
išgaubdavo po žeme besirangančios šaknys arba sudarkydavo žvyro 
ruožai bei duobės, nenumaldomai krypo į salos gilumą ir pamažu drie- 
kėsi įkalnėn. 

Sedanas slinko vėžlio žingsniu, mylią po mylios, į jo skardas plek- 
šėjo, taukšėjo šakos bei lapai. Vis laukiau, kol takas galutinai pranyks, 
tačiau mano lūkesčiai neišsipildė, nes nuo gamtos stichijos jį dalinai ap- 
saugojo tanki, viršum mūsų pakibusi lapija. Banjanai užleido vietą sle- 
giančiam brazilinių pirulių miškui, kur mes galų gale pastebėjome pirmą- 
jį laukinės gyvūnijos atstovą: milžinišką, ant šunkelio išdygusią rusvąją 
lūšį, kuri priglaudė ausis prie galvos, sušnypštė mūsų pusėn ir nėrė tarp 
medžių. Netrukus ant priekinio stiklo ištiško tuzinas juodų storų vikšrų. 
Net ir papurškus langų skystį, valytuvai nepajėgė nuplauti tąsių vidurių 
- viso labo išdrabstė liekanas, todėl, žiūrint pirmyn, apėmė jausmas, jog 
tenka žvelgti į pasaulį pro katarakta apsitraukusią akį. 

Liepiau Džekui sustoti. Išsirangęs laukan atidariau bagažinę, kur 
suradau švarius skudurėlius. Stvėriau vieną ir nušluosčiau stiklą, iš pra- 
džių, žinoma, užsimovęs darbines pirštines - mano viršugalvis jau sly- 
pėjo po kepurėle. Bet, sprendžiant iš to, ką mačiau, automobilį suterlio- 
jo eiliniai, anaiptol ne antgamtiški vikšrai. 

- Neblogai, - pagyrė Džekas pro atvirą vairuotojo langelį. - Atida- 
rysiu kapotą, kad patikrintumėte... - jis prikando liežuvį įbedęs akis 
man už nugaros. 

Apsisukau. Kelias virto siauru takeliu, nuklotu seno asfalto luistais, 
apaugusiu legėstaičiais. Už trisdešimties jardų per jį strykčiojo penkios 
varlės, dydžio sulig kokerspanielių jaunikliais. Pirmos trys tviskėjo ryš- 
kia žaluma, kokia gamtoje itin retai pasitaiko, ketvirtoji tvieskė mėliu, o 
penktoji anksčiau, ko gero, buvo raudona, bet dabar jos oda išbluko iki 
blausaus oranžinio atspalvio. Visų fizionomijas darkė keistai sustingu- 
sios, nuovargį išduodančios šypsenos. Penketukas šokčiojo vangiai, 
lyg nusivaręs nuo letenų. Kaip ir lūšis, varlės pranyko tankumyne. 

- Kas /ai, velniai rautų? - paklausė Džekas. 

- Šmėklos, - paaiškinau. - Lakios mergaitiškos vaizduotės atgyve- 
nos. Iš pažiūros, jos ilgai netemps. - Grįžau į saloną. - Pirmyn, Dže- 
kai. Važiuojam, kol galim. 

Automobilis lėtai nuslinko į priekį. Vajermeno paklausiau, kiek va- 
landų. 

- Kelios minutės po dviejų. 

Mes nuriedėjome iki pat pirmojo Garnio Lizdo vartų, nors aš tikrai 
nesitikėjau, kad juos sugebėsime pasiekti automobiliu. Medžiai užtvėrė 
kelią paskutinį kartą - banjanai bei virgininės pušys, apžėlę pilkomis ke- 
deninių tilandsijų barzdomis, - tačiau, “Mersedesas" pro juos prasibro- 
vė, ir tankmė pagaliau praretėjo. Čia gamtos gaivalai ištrynė bet kokius 
gudrono pėdsakus - iš asfalto ruožo liko tiktai raižytas keliūkštis, bet jo 
užteko sedanui, kuris kratėsi ir bildėjo šlaitu aukštyn, dviejų akmeninių 

kolonų kryptimi. Abipus jų stiebėsi nevalyva, gigantiška, ne mažiau 
kaip aštuoniolikos pėdų aukščio ir dievai žino, kokio storio gyvatvorė. 
Žali jos pirštai nudriko ir į papėdę, link džiunglių augmenijos. Priešais 
pamatėme vartus, bet surūdijusius ir perpus atvirus. Akimis įvertinęs 
tarpą padariau išvadą, kad “Mersedesas" pro jį nepralys. 

Paskutinę tako atkarpą supo įspūdingai aukštos asiūklinės kazuari- 
nos. Žvilgsniu paieškojau kojomis į viršų skraidančių paukščių, bet ne- 
sėkmingai. Nepastebėjau, beje, ir lakiojančių normaliai. Užtat išgirdau 
tylų vabzdžių dūzgimą. 

Prie vartų Džekas nuspaudė stabdį ir atsigręžė į mus nutaisęs atsi- 
prašančią miną. 

- Mūsų karšinčius vidun neprasibraus. 

Išlipome. Stabtelėjęs Vajermenas įsistebeilijo į apkerpėjusias, prieš 
daugelį metų prie kolonų pritvirtintas plokšteles. Ant kairiosios perskai- 
tėme: GARNIO LIZDAS, ant dešiniosios - YSTLEIKAI. Pastarajame 
kažkas išbraižė kelis žodžius, tikriausiai peilio smaigaliu. Kadaise tie 
se sužėlusios kerpės: Abyssum abyssum invocat. 

- Numanai, ką tai reiškia? - paklausiau Vajermeno. 

- O, taip. Perspėjimą, kurio dažnai sulaukia naujai iškepti teisinin- 
kai. Laisvas vertimas skambėtų, kaip “Vienas klaidingas žingsnis veda 
prie kito". Verčiant pažodžiui: “Pragaras pažadina pragarą“. - Jis niūriai 
dėbtelėjo į mane ir vėl atsisuko į žodžius, išrėžtus po pavarde. - Spėju, 
jog mes regime Džono Ystleiko verdiktą, kurį jis paliko, prieš amžiams 
apleisdamas autentiškąjį Garnio Lizdą. 

Džekas ištiesė pirštus link rantyto moto, bet persigalvojęs nuleido 
ranka. 

Užrašą palietė Vajermenas. 

- Verdiktas, ponai... perteiktas teisine kalba. Eime. Saulė leisis 
19:15, o diena, kaip Žinia, pralekia greitai. Pintinę nešime paeiliui. Toji 
puta* labai sunki. 


Žengę pro vartus sustojome ir nužvelgėme gimtuosius Elizabetos 
namus Dumoje Ky. Pirmoji mano reakcija buvo nusivylimas. Sąmonės 
gilumoje regėjau aiškią įvykių eigą: mes nužygiuosime į pastatą, užlip- 
sime laiptais į antrą aukštą ir susirasime kambarį, anais laikais, kai Eli- 
zabetą visi vadino Libita, atstojusį jos miegamąjį. Ten iliuzinė ranka, dar 
žinoma, kaip nuostabioji Edgaro Frimentlo aiškiaregė, nuves mane iki 
seno kelioninio lagamino (arba paprastos dėžės). Šio viduje atrasime 
piešinius, trūkstamus paveikslėlius, kurie atskleis, kas toji Persė ir kaip 
*Kekšė (isp.). 


410 


išspręsti pratekančio stalo mįslę. Savo tikslą, žinoma, pasieksime prieš 
saulėlydį. 

Pasakėlė gal ir graži, deja, iškilo viena problema: viršutinė Garnio 
Lizdo dalis nebeegzistavo. Pastatas dunksojo ant atviros kalvos, ir ka- 
daise siautęs uraganas ant kauburio paliko tiktai pirmą aukštą, nūnai pa- 
skendusį tarp pilkai žalsvų vijoklių, kurie apraizgė ir priešakines kolo- 
nas. Dėl tilandsijų, nukarusių nuo pakraigės, veranda priminė olą. Namą 
supo suskaldytų oranžinių čerpių žiedas - stogo liekanos. Iš piktžolių 
liūno, pakeitusio veją, skeveldros kyšojo nelyginant milžino dantys. 
Kriauklelėmis užpiltą taką, paskutinius dvidešimt penkis jardus iki sta- 
tinio, užgrobė auksuotieji figmedžiai. Kaip ir teniso aikštelę bei struktū- 
rą, kitados veikiausiai įkūnijusią vaikų žaidimo namelį. Ant išklypusių 
medinių jo sienų ropštėsi vijokliai, atvingiavę nuo pailgo, į daržinę pa- 
našaus, už teniso aikštės riogsančio priestato. 

- Kas /en? - Džekas parodė į stačiakampį juodos šlykščios buzos, 
liulančios tarp aikštelės ir pagrindinio namo, verdančios popiečio sau- 
lėje. Toje pusėje vabzdžiai zyzė stipriausiai. 

- Dabar? Sakyčiau, srutų duobė, - tarstelėjo Vajermenas. - Bet per 
audringąjį trečiąjį dešimtmetį Ystleikų šeima, manau, ją vadino baseinu. 

- Įsivaizduokit, jei reikėtų panerti į tą košę. - Vaikinas sudrebėjo. 

Aplink telkinį žėlė gluosniai, už jų stiebėsi dar vienas tankus brazi- 
linių pirulių atžalynas ir... 

- Vajermenai, ten bananai? - paklausiau. 

- Aha, - patvirtino jis. - Ir ant jų šakų turbūt pilna gyvačių. Fui. Ed- 
garai, pažiūrėk į vakarus. 

Toje pusėje, kur nuo Garnio Lizdo atsiverdavo vaizdas į jūrą, Džo- 
no Ystleiko vejoje išsikerojusios piktžolės ir vijokliniai augalai užleido 
vietą šluotelinėms jūravižėms. Švelnus vėjelis nuteikė maloniai, o žavus 
reginys privertė mane suvokti, jog Floridoje stinga vieno dalyko: aukš- 
tumų. Šiuo metu, užsikorus ant kalvos, atrodė, kad Meksikos įlanka ty- 
vuliuoja tiesiai po kojomis. Don Pedro sala plytėjo kairėje. Keisis Ky, 
svajingai nugrimzdęs į melsvą miglelę, driekėsi mums iš dešinės. 

- Tiltas vis dar pakeltas, - linksmai pranešė Džekas. - Šįsyk remon- 
tininkams kilo rimtų sunkumų. 

- Vajermenai, nukreipk akis palei seną taką, - tariau. - Ką matai? 

Jis pažvelgė, kur rodžiau pirštu. 

- Uolienų atodangą? Ne, ten tikrai ne koralas, nors man derėtų prie 
jos priartėti, kad galutinai tuo įsitikinčiau. Kas tau parūpo? 

- Bent minutei liaukis vaizdavęs geologą ir pažiūrėk. Ką regi? 

Vajermenas įsispoksojo atidžiau. Jaunasis mūsų bendražygis pase- 
kė jo pavyzdžiu. Džekas pirmasis suprato, ką bandau pasakyti. 

- Profilis? - sumurmėjo ir po akimirkos ryžtingai pakartojo: - Profilis. 
Linktelėjau. 
- Iš čia tematome kaktą, akiduobę, ir nosies kauburį, bet kertu 1a- 

Ystleikas rengė lobių paieškas. 

- Ir kur nuskendo dvynukės, - pridėjo Vajermenas. - Šituo takeliu 
jos nusigavo iki kranto. Tik... 

Bičiulis nutilo. Mūsų plaukus pakedeno vėjelis. Visi trys įbedėme 
akis į taką, įžiūrimą net ir po tiek daug metų. Jo išminti negalėjo pėdu- 
čių savininkės, vaikštinėjusios prie įlankos ir atgal. Toks takiūkštis, ski- 
riantis Šešėlių paplūdimį ir Garnio Lizdą, būtų pranykęs po penkerių, 
gal net dvejų metų. 

- Kažkada čia buvo kelias, - perskaitė mano mintis Džekas. - Nors 
ir neasfaltuotas. Bet kam jo prisireikė, kai nuo namo iki paplūdimio ga- 
lima nueiti per dešimt minučių? 

Vajermenas pakratė galvą. 

- Nežinau. 

- Edgarai? 

- Neturiu nė menkiausio supratimo. 

- Galbūt jūros dugne jis aptiko ne vien smulkmę, - balsu pasvarstė 
Džekas. 

- Gal... - akies krašteliu pastebėjęs judesį - šone lyg ir šmėkštelėjo 
tamsus pavidalas, - atsisukau į namą. Nieko neišvydau. 

- Kas yra? - paklausė Vajermenas. 

- Nieko. Matyt, esu per daug įsitempęs. 

Nuo įlankos plevenęs vėjelis nežymiai pakeitė kryptį ir ėmė pūsti iš 
pietų atnešdamas puvenų dvoką 

Jaunuolis susiraukęs pasipurtė. 

- Koks čia šūdas? 

- Spėju, kad baseino aromatas, - atsiliepė Vajermenas. - Džekai, 
rytais man patinka glitėsių kvapas. 

- Aha, bet dabar jau popietė. 

Nudelbęs jį pašaipiu žvilgsniu, bičiulis atsigręžė į mane. 

- Ką pasakysi, muchacho? Traukiam pirmyn? 

Permečiau akimis mūsų turtą: raudonąją pintinę, kurią atnešė Vajer- 
menas, Džeko krepšį su maisto atsargomis, savo dailės reikmenis. Ne- 
žinojau, ką darysime, jei audra, nuplėšusi Garnio Lizdo stogą, išmėtė li- 
kusius Elizabetos piešinius, bet įveikus tokį kelią, sustoti nevalia. Mano 
širdyje taip tvirtino Ilzė. 

- Taip, - atsakiau. - Traukiam. 


412 


* XX 


Kai nusigavome iki tos vietos, kur įvažiavimo taką apaugo ausuo- 
tieji figmedžiai, į dešinę nuo namo, aukštų piktžolių tankumyne, vėl už- 
fiksavau šmėstelėjimą. Šį kartą ne aš vienas. 

- Ten kažkas yra, - pratarė Džekas. 

- Aš nieko nepastebėjau. - Pastatęs pintinę ant žemės, Vajermenas 
nuo kaktos nusišluostė prakaitą. - Trumpam mane pakeisk, Džekai. Aš 
panešiu maistą. Tu esi jaunas ir stiprus. O Vajermenas jau gerokai su- 
senęs. Netrukus jį pasikvies gilti... Viešpatie, kas ten! 

Jis susverdėjo atbulas ir būtų parpuolęs, jei ne mano ranka, laiku 
apglėbusi bičiulio juosmenį. Iš nuostabos ir siaubo Džekas suriko. 

Į kairę nuo namo, iš brūzgynų išsiveržė vyrukas, nors jis niekaip 
negalėjo būti toje pusėje - vos prieš kelias sekundes mudu su Džeku tą 
tipą įžiūrėjome už penkiasdešimties jardų. Akiratyje regėjome juodaodį 
individą, bet, žinoma, suvokėme matantys ne tikrą žmogų. Visų pirma, 
jam slenkant mūsų linkme, pakeltos, mėlynais bridžais aptemptos kojos 
ne nekrustelėjo. Aplinkui nevirpėjo ir auksuotųjų figmedžių tankmė. Ki- 
ta vertus, padaras šiepėsi ir piktdžiugiškai vartė akis. Bet labiausiai gąs- 
dino kepurėlė su snapeliu ir bumbuliuku, pūpsančiu viršugalvyje. 

Neabejojau, kad išsikraustyčiau iš proto, jeigu man tektų ilgai Žiop- 
soti į nelemtą kepurę. 

Juodaodis mėlynais bridžais, kurio ūgis siekė kokias penkias su pu- 
se pėdų, prasmego piktžolėse, į dešinę nuo pastato. Žolė suvešėjo ne 
daugiau kaip iki penkių pėdų. Atlikus elementarius matematinius ap- 
skaičiavimus, piršosi išvada, kad sutvėrimas negalėjo joje pranykti... ir 
vis dėlto jis išgaravo. 

Po akimirkos padaras išdygo prieangyje vypsodamas kaip senas, 
ištikimas šeimos tarnas. Paskui, be jokios pauzės, atsidūrė laiptų apa- 

Išsišiepęs po savo kepurėle. 

Kuri buvo RAUDONA. 

Džekas apsisuko pasiruošęs raityti kulnus. Jo veide atsispindėjo 
tiktai paniškas, jokiomis kitomis emocijomis neatmieštas siaubas. Palei- 
dau Vajermeną, kad sugriebčiau vaikiną. Jei bičiulis taip pat būtų nu- 
sprendęs sprukti, tuo mūsų ekspedicija ir būtų užsibaigusi. Juk teturė- 
jau vieną ranką ir į juos abu įsistverti nevaliojau. Tiesą sakant, sumečiau 
neįstengsiąs nulaikyti nė vieno, jeigu jie rimtai užsimanys nešti kailius. 

Nors ir persigandęs, bėgti neketinau. O Vajermenas, telaimina jį 
Dievas, stovėjo tarsi įkaltas ir nukoręs žandikaulius vėpsojo į juodaodį, 
kuris materializavosi bananų sodelyje, tarp baseino bei priestato. 

Įsikibau į Džeko diržą ir trūktelėjau vaikiną į save. Užtvoti antausio 
negalėjau, nes man stigo vieno delno, todėl apsiribojau šūksniu: 

- Jis netikras! Čia jos košmaras! 

- Jos... košmaras? - jaunuolio akyse lyg ir nušvito suvokimas. O 
gal lašelis sveiko proto. Man to užteko. 

- Taip, košmaras, - patvirtinau, - arba baubas, kurio Elizabeta bijo- 
davo, kai kambaryje užgesdavo šviesos. Eilinis vaiduoklis. 

- Iš kur jūs žinote? 

- Visų pirma jis mirga kaip seno filmo kadrai, - suniurnėjo Vajer- 
menas. - Pažvelktt. 

Juodaodis dingo ir atsirado priešais surūdijusias, į baseino trampli- 
ną vedančias kopėtėles. Po kepure jo fizionomija tebespinduliavo vyps- 
nį. Marškiniai buvo mėlyni, kaip ir bridžai. Sutvėrimas pakeltomis, bet 
nejudančiomis kojomis slankiojo iš vienos vietos į kitą tarytum figūrėlė 
šaudykloje. Vėl pranykęs išdygo prieangyje. Po sekundės pasirodė ant 
tako, beveik tiesiai priešais mus. Zvelgiant į šmėklą, širdį nutvilkė mau- 
dulys ir baimė... bet tik todėl, kad juodaodžio bijojo ji. Libita. 

Kai padaras persikraustė ant provėžų, nudrikusių link Šešėlių paplū- 
dimio, mes pamatėme, kad pro jo kelnes ir marškinius prasišviečia įlan- 
ka. Vaiduokliui vėl išgaravus, Vajermenas ėmė isteriškai juoktis. 

- Kas yra? - paklausė į jį atsigrįžęs Džekas. - Kas? 

- Tai sumauta žokėjaus statula! - dar stipriau kvatodamas atsiliepė 
mano bičiulis. - Vienas iš juodukų, kuriais mūsų laikais puošti vejas po- 
litiškai nekorektiška! Trigubai ar net keturgubai didesnis už įprastą sta- 
tulėlę! Elizabetos baubu buvo tapęs vietinis dekoratyvinis žokėjus! 

Jis bandė dar kažką pasakyti, bet nebeįstengė. Gageno taip stipriai, 
jog susirietė dvilinkas ir turėjo delnais įsiremti į kelius. Aš žinojau, iš ko 
Vajermenas juokiasi, bet man nekilo noras jam pritarti... ir ne vien to- 
dėl, kad Rodailende nužudė mano dukrą. Bičiulis žvingavo, nes iš pra- 
džių šiurpo neką mažiau už mudu su Džeku... arba Libitą. Ir kodėl ji bi- 
jojo? Nes kažkas į galvelę, pasižyminčią lakia vaizduote, įkvėpė netin- 
kamas mintis. Spėjau, jog Melda ir turbūt prieš miegą porinta istorija, 
kuria auklė viso labo norėjo apraminti mergaitę, po galvos traumos ken- 
čiančią dėl irzlumo, gal netgi nemigos priepuolių. Deja, pasaką vaikas 
suvokė savaip, ir ji užsiaugino DANTYS. 

Ponas Mėlynieji Bridžai skyrėsi nuo kelyje matytų varlių. Šias su- 
kūrė vien tik Elizabeta, ir jos blogiu neatsidavė. Tuo tarpu žokėjus... 
na, statulėlę veikiausiai atgaivino sutrenkta Libitos galva, bet aš nujau- 
čiau, kad Persė ja ėmė naudotis savais tikslais. Jei kas nors priartėdavo 
prie autentiškojo Garnio Lizdo, vaiduoklis taip išgąsdindavo įsibrovėlį, 
jog tas sprukdavo, kur akys vedė. Galbūt į artimiausią beprotnamį. 

Matyt, šitame name visgi galima atrasti kažką vertinga. 

Džekas dirgliai pažvelgė ten, kur už akiračio pradingo takas, kadaise 
buvęs pakankamai platus, kad jame išsitelktų vežimas ar net pikapas. 

- Jis grįš? 

- Koks skirtumas, muchacho, - atsiliepė Vajermenas. - Tas žokėjus 
ne iš kūno ir kraujo. Antra vertus, pintinė visiškai reali, ir ją reikia nešti. 
Tad judinkimės. Pirmyn, šunyčiai, kaip sakydavo vienoje geroje radijo 
laidoje. 

- Vien regint, kaip jis į mus žiūri, rodės, kad prarasiu sveiko proto 
likučius, - tarė Džekas. - Edgarai, ar jūs suprantat, kodėl šmėkla mus 
taip išgąsdino? 

- Žinoma. Libita turėjo labai galingą vaizduotę. Kitados. 

- Kur pranyko tos galios? 

- Paaugusi mergaitė pamiršo, kaip jomis naudotis. 

- Jėzau, - suniurnėjo Džekas. - Koks siaubas. 

- Aha. Man regis, taip užsimiršti visai nesunku. Kas dar baisiau. 

Vaikinas pasilenkė, stvėrė pintinę ir atsigręžė į Vajermeną. 

- Kas viduje? Aukso luitai? 

Mano bičiulis griebė maisto krepšį ir romiai nusišypsojo. 

- Įsimečiau kelis papildomus dalykėlius. 

Mes nužingsniavome žolėmis apaugusiu įvažiavimo keliu, dairyda- 
miesi žokėjaus statulos. Bet ji negrįžo. Užlipęs verandos laipteliais Dže- 
kas nuleido raudonąją pintinę ir su palengvėjimu atsiduso. Mums iš už- 
nugario atsklido sparnų plazdėjimas. 

Atsisukome ir pamatėme garnį, plasnojantį virš kelio. Galbūt čia 
skraidė paukštis, kuris į mane šaltai stebeilijosi iš £/ Palacio teniso 
aikštelės. Bent jau priminė jį iš akių: mėlynų, skvarbių, negailestingų. 

- Kaip manai, Edgarai, jis tikras? - paklausė Vajermenas. 

- O, taip, - atsakiau. 

- Iš kur Žinai? 

Galėjau tarstelėti, jog nuo paukščio krenta šešėlis, bet pastarąjį, 
kiek atsiminiau, turėjo ir žokėjaus statula; tuo momentu jaučiausi per- 
nelyg pritrenktas, kad į jį atkreipčiau dėmesį. 

- Tiesiog žinau. Eime į namą. Belstis nebūtina. Juk ne į svečius at- 
vykome. 


- Hmm, - numykė Džekas. - Problemėlė. 

Dėl nukarusių tilandsijų veranda skendėjo prieblandoje, bet kai prie 
šios įprato mūsų akys, pamatėme, jog dvivėres duris įkalino stora, su- 
rūdijusi, ties abejomis staktomis per metalinius žiedus perverta grandi- 
nė, po kuria kybojo netgi ne viena, o dvi spynos. 

Vajermenas žengė į priekį ir atidžiai ją nužvelgė. 

- Sakyčiau, - prabilo, - mudu su Džeku galėtume nulaužti žiede- 
lius. Jie matė ir geresnių laikų. 

- Neatmenamų, - pridūrė jaunuolis. 

- Gal ir taip, - sutikau, - bet durys irgi garantuotai užrakintos. Be to. 
grandinių barškinimas ir metalo žvangėjimas sudrums kaimynų ramybę. 
“ - Kokių dar kaimynų? - nustebo Vajermenas. 

Dūriau pirštu į viršų. Pasekę jį akimis bendražygiai išvydo, ką bu- 
vau pastebėjęs anksčiau už juos: gausybę rudų šikšnosparnių, iš pirmo 
žvilgsnio, miegančių milžiniškame, voratinkliais aptrauktame debesyje. 
Dirstelėjus žemyn paaiškėjo, kad prieangis ne šiaip nusėtas išmatomis. 
o veikiau apklotas ištisu jų sluoksniu. Labai apsidžiaugiau nepamiršęs 
užsidėti kepurės. 

Kai pakėliau galvą, Džekas Kantoris jau stypsojo laiptų apačioje. 

- Eikit sau, - išlemeno jis. - Vadinkit man bailiu ar kinkadrebiu, va- 
dinkit, kaip širdis geidžia, bet aš ten nelįsiu. Vajermenas nepakenčia gy- 
vačių, man siaubą kelia šikšnosparniai. Kartą... - jaunuoliui, rodės, magė- 
jo kažką papasakoti, bet jis nerado žodžių. Todėl atsitraukė dar per Žings- 
nį. Akimirkos man užteko, kad spėčiau pagalvoti, kokia keista esti baimė: 
ko nepajėgė atlikti pamėkliškas žokėjus (“beveik" nesiskaito), nuveikė 
rudų, kirmijančių šikšnosparnių kolonija. Bent jau Džeko atžvilgiu. 

- Muchacho, tikiuosi, žinai, kad jie gali nešioti pasiutligę, - tarė Va- 
jermenas. 

Linktelėjau. 

- Manau, mums derėtų paieškoti atsarginio įėjimo, pro kurį pra- 
smunka reklamos agentai. 


Mes lėtai judėjome palei namo sieną, Džekas slinko pirmas, iš rankų 
nepaleisdamas pintinės. Nuo prakaito jo marškiniai patamsėjo, bet veide 
nebuvo matyti jokių pykinimo požymių. Nors jaunasis mūsų bičiulis, 
ko gero, turėjo žiaukčioti, kaip 1r mudu su Vajermenu, nes nuo baseino 
plūdo kone nepakeliamas dvokas. Kelnes plakė šlaunis siekianti žolė, 
kulkšnis badė smuikainių stiebeliai. Aukštai įstiklintus langus, geriausiu 
atveju, būtume pasiekę, jei Džekas būtų atsistojęs Vajermenui ant pe- 
čių. 

- Kiek dabar valandų? - supūkštė vaikinas. 

- Tiek, kad tau, amigo, reikėtų paspartinti žingsnį. Gal man per- 
duosi pintinę? 

- Taip, taip, skubu. - Nuo tada, kai susipažinome, pirmąsyk ma- 
čiau Džeką supykusį. - Tuomet jus nutrenks širdies smūgis, o mudu su 
šefu galėsime išbandyti “burnos į burną" metodą? 

- Pasak tavęs, aš prastos formos? 

- Ne, bet jums vertėtų numesti penkiasdešimt svarų, kad ištrūktu- 
mėte iš pavojingos insulto zonos. 

- Liaukitės, - įsiterpiau. - Abudu. 

- Nuleisk pintinę, sūneli, - neatlyžo Vajermenas. - Padėk ant žemės 
cesto de puta madre,* ir aš ją perimsiu. 

- Ne. Mesktit tai iš galvos. 

Akies krašteliu užfiksavau sušmėžuojant tamsų pavidalą. Nedaug 
trūko, kad būčiau neatsigręžęs. Tariausi vėl pastebėjęs Žokėjaus statu- 
lą, šokčiojančią palei baseiną arba čiuožiančią per dvokiančią pliurzę, 
virš kurios tumulais dūzgė vabzdžiai. Ačiū Dievui, jog nusprendžiau įsi- 
tikinti neklystąs. 

Vajermenas savo ruožtu nuožmiai dėbčiojo į Džeką, įžeidusį vyriš- 
ką jo savimeilę. 

- Aš tave pakeisiu. 

Atgijo lopinėlis dumblinos liurlos. Jis atsiskyrė nuo juodo paviršiaus 
ir žnegtelėjo ant sueižėjusių, piktžolėmis apaugusio betoninio krašto, į 
šonus ištaškydamas maurų purslus. 

- Ne, Vajermenai, pintinės jūs negausite. 

Šlykšti baidyklė turėjo akis. 

- Džekai, kartoju tau paskutinį sykį... 

Įžiūrėjęs uodegą pagaliau susivokiau, ką regiu. 

- O aš kartoju jums... 

- Vajermenai. - Griebiau bičiulį už peties. 

- Ne, Edgarai, aš pajėgsiu. 

Aš pajėgsiu. Kaip tie žodžiai nuskambėjo mano galvoje! Prisiver- 
čiau prabilti lėtai, garsiai ir pabrėžtinai aiškiai: 

- Vajermenai, užsičiaupk. Ten aligatorius. Jis ką tik išniro iš baseino. 

Vienas iš mano bendražygių baidėsi gyvačių, kitam paniką kėlė 
šikšnosparniai. Pats nė nenutuokiau bijąs aligatorių, kol pamačiau nuo 
glitėsių troškinio, kuriuo virto baseinas, atsiskiriantį tamsų priešistorinį 
monstrą. Jis įveikė apžėlusio betono ruožą (pakeliui į šonus nutrenkė 
išlikusias, apverstas lauko kėdutes) ir nučiuožė į piktžoles bei vijoklius, 
besidriekiančius nuo artimiausių brazilinių pirulių. Pastebėjau, kaip su- 
siraukšlėjo prašiepiamas snukis, o viena akis virto plonyčiu dryželiu, 
lyg plėšrūnas būtų man pamerkęs. Po sekundės kitos beliko matyti tik- 
tai dumbliais aptekusi nugara ir vietomis suvirpanti augmenija, kurią jis 
skrodė kaip povandeninis laivas, per tris ketvirčius paniręs į jūrą. Žvė- 
ris artėjo link mūsų. Pranešęs Vajermenui, ką pagavau akimis, nebe- 
įstengiau išspausti nė garso. Akiratį užtemdė pilka marška. Atsirėmiau 
į senas, išklypusias Garnio Lizdo lentas. Jos sušildė nugarą. Taip ir sto- 
vėjau laukdamas, kol mane suės dvylikos pėdų ilgio siaubūnas, gyve- 
nantis Džono Ystleiko baseine. 


*Kekšės pintinę (isp.). 

Užtat Vajermenas nedvejojo. Iš Džeko rankų išplėšė pintinę, nume- 
tė ją ant žemės ir priklupęs atvožė dangtį. Viduje sužvejojo didžiausią 
pistoletą, kokį man teko regėti gyvenime (neskaitant filmų, žinoma). 
Klūpėdamas aukštoje žolėje, greta atviros pintinės, sugniaužė ginklą 
abejomis rankomis. Jo veidą įžiūrėjau kuo puikiausiai. Tuo momentu 
pagalvojau - taip manau ir dabar, - kad bičiulis atrodo visiškai ramus... 
ypač, kaip Žmogus, pasiruošęs akistatai su kur kas bjauresniu padaru 
negu gyvatė. Jis lūkuriavo suakmenėjęs. 

- Šaukite! - suriko Džekas. 

Vajermenas tebelaukė. Jo užnugaryje pastebėjau garnį, kuris pleve- 
no ore, virš pailgo, piktžolėmis apaugusio, už teniso aikštelės iškilusio 
priestato. Paukštis sklendė žemyn galva. 

- Vajermenai, saugiklį atlaužei? - paklausiau. 

- Caray,*- suurzgė jis ir nykščiu kažką spustelėjo. Ant pistoleto 
buožės užgeso raudonas taškelis. Bičiulis nė sekundei nenuleido akių 
nuo aukštos žolės, kuri ėmė įnirtingai drebėti. Staiga ji prasiskyrė, ir 
priešais pasirodė link mūsų lekiantis aligatorius. Man teko juos matyti 
per “Discovery"' kanalą arba specialiuose “National Geographic" leidi- 
niuose, bet aš nenumaniau, jog tie sutvėrimai geba taip sparčiai bėgti 
ant savo trumpų kojyčių. Augalai nutrynė purvą nuo snukio, todėl aiš- 
kiai įžvelgiau platų jo vypsnį. 

- Dabar! - užstaugė Džekas. 

Vajermenas paleido šūvį. Mus pribloškė ne vien kurtinantis griaus- 
mas - nušvilpęs tarytum materialus objektas, pavyzdžiui, akmuo, - bet 
ir rezultatai. Viršutinė aligatoriaus galvos dalis ištiško virsdama dumblo, 
kraujo ir mėsos debesimi. Bet grobuonis žingsnio nelėtino. Netgi prie- 
šingai, paskutines tris dešimtis pėdų striukos kojos judėjo dar mitriau. 
Girdėjau, kaip žolės stiebeliai čaižo šarvuotus žvėries šonus. 

Po atatrankos ginklo vamzdis šastelėjo aukštyn. Vajermenas tam 
nesipriešino. Pirmą kartą mačiau jį tokį ramų, ir bičiulio parodyta savit- 
varda nesiliauja manęs stebinusi netgi dabar. Kai pistoletas grįžo į pra- 
dinę padėtį, aligatorių nuo mūsų skyrė ne daugiau kaip penkiolika pėdų. 
Vajermenas iššovė antrą sykį, ir kulka priešakinę plėšrūno dalį pakėlė 
viršun, mums pademonstruodama žalsvai balzganą jo pilvą. Akimirką 
man dingojos, kad jis strykčioja ant uodegos lyg laimingas krokodilas 
iš disnėjiško animacinio filmuko. 

- E, tu, šlykštus padare! - sužvigo Džekas. - Kruškis, išpera! Kruš- 
kis NUOPISA! 

Po atatrankos vamzdis vėl šoko statmenai. Kaip ir anksčiau, Vajer- 
menas nebandė jo suvaldyti. Aligatorius tėškės ant šono, pilvu į mūsų 
*Po velnių (isp.). 

pusę, mėšlungiškai mataruodamas kojomis, uodega draskydamas žolę 
ir talžydamas žemę. Kai pistoleto Žiotys nukrypo horizontaliai, mano bi- 
čiulis nuspaudė gaiduką trečią sykį, ir padaro pilvas, rodės, ėmė pleišė- 
ti. Ištaršytos, suplotos žalumos ratas ūmai nusidažė raudoniu. 

Akimis paieškojau garnio, bet jo niekur neišvydau. 

Vajermenui atsistojus, pamačiau, kad jis virpa visu kūnu. Priartėjęs 
prie aligatoriaus - bet ne tiek, kad merdėjantis žvėris galėtų jį pasiekti - 
bičiulis į gyvį suvarė dar dvi kulkas. Uodega paskutinį kartą mėšlungiškai 
užplojo per dirvą, kūną nukratė traukuliai, ir plėšrūnas galų gale sustingo. 

Atsisukęs į jaunuolį Vajermenas ištiesė drebančią ranką, kurioje lai- 
kė automatinį ginklą. 

- “Dezert Ygl"“, 357 kalibras, - pasakė. - Senas geras pistoletas, 
kurį pagamino pasiutvaikiai žydai - Džeimsas Makmartris, 2006-ieji. 
Pintinė sunki, nes į ją prikroviau amunicijos. Sumečiau visas apkabas, 
kurias turėjau. 

Džekas žengtelėjo prie jo, apkabino ir pabučiavo į abu skruostus. 

- Jei norėsite, pintinę nešiu iki pat Klyvlendo. Ir nė žodeliu neprieš- 
gyniausiu. 

- Na, tau bent nereikės tampyti ginklo. Nuo šiol senojo žaisliuko 
vieta - už mano diržo. - Būtent ten Vajermenas užkišo pistoletą, tik iš 
pradžių jį užtaisė ir atsargiai įjungė saugiklį. Dėl virpančių rankų, bičiu- 
liui prisireikė kelių bandymų. 

Priartėjęs prie savo bendražygio, taip pat pakštelėjau jam į skruostus. 

- Vaje, - išstenėjo tas. - Vajermenas nebesijaučia ispanu. Jis tapo 
tikru prancūzu. 

- Iš kur gavai šį ginklą? - paklausiau. 

- Po paskutinio susišaudymo, į kurį Tampoje ir Sent Pyte įsivėlė 
kokaino prekeiviai, įsigyti pistoletą pasiūlė ponia Ystleik. Džekai, pame- 
ni tas pjautynes? 

- Aha, keturi negyvi. 

- Žodžiu, ponia Ystleik nutarė pasirūpinti savo apsauga. Aš nupir- 
kau didelį ginklą. Mudu netgi kartu šaudydavome į taikinius. - Vajerme- 
nas šyptelėjo. - Ji turėjo taiklią ranką ir nesibaidydavo triukšmo, bet ne- 
pakentė atatrankos. - Bičiulis nužvelgė sumaitotą aligatorių. - Na, savo 
darbą pistoletas atliko. Kas toliau, muchacho? 

- Keliausime kitapus namo, bet... ar kas nors iš jūsų matė tą garnį? 

Džekas pakratė galvą. Kaip ir Vajermenas, kuris atrodė suglumęs. 

- Aš jį mačiau, - paaiškinau. - Ir jeigu išvysiu dar kartelį... arba 
paukštį pastebės kuris nors iš jūsų... Džeromai, noriu, kad jį nušautum. 

Vajermenas kilstelėjo antakius, tačiau nutylėjo. Mes vėl nuvilkome 
kojas palei rytinę apleisto namo šoną. 

Ieškant įėjimo užpakalinėje pastato dalyje, nereikėjo įdėti jokių pa- 
stangų. Neskaitant rytinio kampo, užnugaryje statinys žiojėjo atviras. 
Matyt, sieną išgriovė uraganas, nuplėšęs ir viršutinius aukštus. Žvelg- 
damas į apžėlusius griuvėsius, kurie kadaise vadinosi virtuve bei sandė- 
liuku suvokiau, kad iš Garnio Lizdo beliko tilandsijomis papuoštas fasa- 
das. 

- Vidun patekti įmanoma, - neryžtingai prabilo Džekas, - tik aš ne- 
pasitikiu grindimis. Ką pasakysit, Edgarai? 

- Nežinau, - burbtelėjau. Netikėtai pasijutau išvargęs. Po susidūri- 
mo su aligatoriumi iš kraujo, ko gero, išsivadėjo adrenalino perteklius, 
tačiau buvo ir kita priežastis. Mane apėmė pralaimėjimo nuotaikos. 
Nuo Elizabetos vaikystės praėjo per daug metų ir praūžė per daug aud- 
rų. Juolab kad mergaitės piešinėliai asocijuojasi su labai efemeriškais 
dalykais. - Vajermenai, kiek dabar valandų? Prašyčiau nemalti šūdo. 

Jis pažvairavo į laikrodį. 

- Pusė trijų. Na, muchacho, vidun drošim? 

- Nežinau, - pakartojau. 

- Užtat aš žinau, - atšovė Vajermenas. - Mėgindamas čia patekti 
nupyliau sumautą aligatorių. Bent jau norėčiau pasižvalgyti po senąją 
sodybą. Sandėliuko grindys, iš pažiūros, ganėtinai tvirtos, ir jos paklo- 
tos arčiausiai žemės. Eime, sukrausime kokį mėšlą, ant kurio galėsime 
atsistoti. Manau, užteks anų dviejų sijų. Džekai, tu užlipsi pirmas, pa- 
dėsi užsiropšti man, ir mudu įtrauksime Edgarą. 

Taip ir padarėme, nors, kol rabždinomės, kaip reikiant išsipurvino- 
me, susitaršėme ir nusiplūkėme. Iš sandėliuko, žvalgydamies1 su nuo- 
staba, pajudėjome į namo gilumą. Jautėmės lyg laiko keliautojai, atsidū- 
rę pasaulyje, kuris užsibaigė prieš aštuoniasdešimt su viršum metų. 


NOVYNA 


Namas dvokė medžio trūnėsiais, senu tinku ir suplėkusia medžiaga. 
Tvaiką papildė ir silpnesnis, visur prasismelkiantis augmenijos kvapas. 
Kai kuriuos baldus šeimininkai paliko - juos suardė laikas ir išklaipė 
drėgmė, - svetainėje atsiknojusios kadarojo senų tapetų juostos, išpu- 
vusiame vestibiulyje pamatėme popierinį, nebylų, prie lubų prilipusį liZ- 
dą. Po juo, ant persikreipusių kipariso grindlenčių, kėpsojo negyvų 
vapsvų kauburys, augumo sulig pėda. Kažkur viršuje, antro aukšto lie- 
kanose, varvėjo vanduo - kas kelias sekundes nutikšdavo po lašą. 

- Iš vietinių kipariso ir raudonmedžio baldų kas nors galėjo neblogai 

pasipelnyti, jeigu būtų juos išvežęs anksčiau nei mediena supuvo, - pra- 
tarė Džekas. Susilenkęs čiupo atsikišusį lentos galą ir patraukė į save. 
Medis išsirietė kaip irisas ir perlūžo, bet, užuot pokštelėjęs, tik vangiai 
sutreškėjo. Iš stačiakampės skylės išniro kėli vėdarėliai. Šnerves nudil- 
gino drėgna, sodri smarvė. 

- Niekas čia nesikniso, kambarių nenaršė, slaptų vakarėlių nerengė, 
- pastebėjo Vajermenas. - Jokių panaudotų prezervatyvų, pamestų ba- 
sučių ar bent užrašo DŽO MYLI DEBĘ, nupurkšto ant sienos. Man re- 
gis, nuo tada, kai Džonas užrakino duris ir išvažiavo visiems laikams, 
į namą nebuvo atklydusi nė gyva dvasia. Aišku, sunku patikėti... 

- Anaiptol, - paprieštaravau. - Šitame Dumos Ky gale Garnio Liz- 
das priklausė Persei nuo 1927-ųjų. Džonas žinojo tiesą, todėl rašydamas 
testamentą pasirūpino, kad padėtis nepasikeistų. Lygiai taip pat elgėsi ir 
Elizabeta. Bet namas nepanašus į šventovę. - Nukreipiau žvilgsnį į kam- 
barį, esantį priešais svetainę. Kitados Ystleikas jame veikiausiai buvo 
įsirengęs darbo kabinetą. Smirdančio vandens klanelyje riogsojo senas 
rašomasis stalas su atlenkiamu viršumi. Pamačiau ir lentynas, bet kny- 
gų ant jų neišvydau. - Veikiau primena kapavietę. 

- Kur mums ieškoti piešinių? - paklausė Džekas. 

- Neįsivaizduoju, - prisipažinau. - Vargu ar... - paspyriau tarpdury- 
je gulintį tinko luistą. Norėjau jį nušveisti tolyn, bet sena, permirkusi 
nuoplaiša paprasčiausiai suiro. - Vargu ar išvis rasime piešinių. Aš taip 
nemanau, tik ne dabar, kai čia apsilankėme. 

Vėl apsidairiau suraukęs nosį, kurią nemaloniai kuteno pašvinkusi 
drėgmė. 

- Gal ir taip, bet aš tavimi nepasitikiu, - pareiškė Vajermenas. - Nes 
tu, muchacho, gedi. O sielvartas žmogų nuvargina. Tu klausaisi patir- 
ties balso. 

Džekas per šlapias grindis nužlegsėjo į kabinetą, prisiartino prie sta- 
lo. Ant kepurės snapelio nutiško lašas, ir jis pakėlė galvą. 

- Lubos įdubusios, - pranešė. - Viršuje greičiausiai buvo vonios 
kambarys, gal net ne vienas, ir stogo bakelis, į kurį sutekėdavo lietaus 
vanduo. Matau pakibusį vamzdį. Kada nors jis nukris, stalą paversda- 
mas nuolaužų krūva. | 

- Džekai, žiūrėk, kad jis nenudribtų ant tavęs, - įspėjo Vajermenas. 

- Man didesnį nerimą kelią grindys. Jos minkštos kaip košė. 

- Grįžk pas mus, - paraginau. 

- Minutėlę. Tiktai patikrinsiu... 

Jis peržiūrėjo stalčius, vieną po kito. 

- Nieko, - tarė, - vėl nieko... nieko... o, šį tą aptikau. Raštelį. 

- Parodyk, - paprašė Vajermenas. 

Vaikinas atnešė lapuką pėdindamas plačiais, atsargiais žingsniais, 
kol įveikė drėgną grindų dalį. Ištiesęs kaklą virš bičiulio peties, perskai- 
čiau žodžius, kuriuos ant balto popiergalio pakeverzojo stambi vyriška 
ranka: 

26-ieji, rugpjūčio 19-oji 

Džoni, tik pasakyk, ir gausi. Paskutines savo gėrybes atiduosiu 
tau, mano drauge. “Šampukas"' ne pats gardžiausiais, bet “tiek jau 
to". Vieno salyklo viskis neblogas. “Kanadietiškas " skirtas “plebė- 
jams" (cha-cha). Statinėje supilti 5 buteliai naminės. Kaip ir prašei, 
atsiųsiu “Stalą X 2" in cera*. Skolintis nereikės, man tiesiog pasise- 
kė, bet nieko daugiau tikrai nepasiūlysiu. Dėkui už viską, Bičiuli. Pa- 
simatysime, kai grįšiu iš anos balos pusės. 

DD 


Vajermenas palietė “Stalą X 2". 

- Stalas prateka, - pastebėjo. - Edgarai, ar visa kita tau ką nors sa- 
ko? 

Taip, norėjau patvirtinti, bet prakeikta, liguista mano atmintis trum- 
pam sustreikavo. Aš pajėgsiu, mintyse sau tariau... ir prisiverčiau mąs- 
tyti asociacijomis. Iš pradžių pagalvojau apie Ilzę, klausiančią: Nieko 
prieš, jei pamirksiu jūsų baseine, ponuli? Man suskaudo širdį, bet vaiz- 
do iš sąmonės neišvijau, nes jį lydėjo kitas prisiminimas apie merginą 
prie baseino, krūtingą ilgakoję juodu, vientisu maudymosi kostiumėlių, 
Merę Ajer, kurią nutapė Hoknis (Mažulė iš Tampos, taip ji save pava- 
dino). Netikėtai atgaminau, kas buvo užstrigę, ir pro lūpas išpūčiau 
kvapą - nė nepajutau, kaip jį sulaikiau. 

- DD reiškia Deivą Deivisą, - atsiliepiau. - Audringame trečiajame 
dešimtmetyje, tapusį Saulėtosios pakrantės magnatu. 

- Iš kur Žinai? 

- Pasakojo Merė Ajer. - Ironiją įvertino į ledą sustingusi mano dalis, 
kuri greičiausiai niekada nebeatšils: gyvenimo ratas, nors ir sukasi pa- 
mažu, visuomet grįžta į pradžią. - Deivisas draugavo su Ystleiku ir aki- 
vaizdu, kad jam tiekdavo didelius gero alkoholio kiekius. 

- “Šampukas"... - nutęsė Džekas. - Tai šampanas, ar ne? 

- Šaunuolis, atspėjai, - pagyrė jį Vajermenas. - Man asmeniškai įdo- 
mu išsiaiškinti, kas yra “Stalas" ir cera. 

- Jūs turėtumėte žinoti, ką reiškia ispaniškas žodis. 

Mano bičiulis kilstelėjo antakį. 

- Tu kalbi apie sera - su “s" raide. Kaip gue sera, sera.** 


*Užantspauduotą vašku (lot.). 
**Kas bus, bus (pranc.). 

- Doris Dei, 1956-ieji, - atsiminiau. - “Nepamatysim mes ateities". 
- Jr gerai, pamaniau. - Dėl vieno dalyko esu tikras: Deivisas iš tiesų 
nieko nebegalėjo pasiūlyti Džonui. - Pirštu pabarbenau į datą. Rugpjūčio 
19-oji. - Nes 1926-ųjų spalį išplaukė į Europą ir nebegrįžo. Pranyko jū- 
roje, kaip tvirtino Merė Ajer. 

- O cera? - paklausė Vajermenas. 

- Apie tai pagalvosim vėliau, - numojau ranka. - Keista... radome 
tik šį popiergalį. 

- Gal ir keista, bet tiktai iš dalies. Jei būtum našlys su jaunomis 
dukromis, nejau į naują savo gyvenimą norėtum pasiimti alkoholio kon- 
trabandininko kvitelį? 

Apmąsčiau bičiulio žodžius ir nusprendžiau, kad jis tikriausiai tei- 
sus. 

- Na... aš turbūt jį sudeginčiau kartu su šūsnimis nešvankių nuo- 
traukų. 

- Kas žino, kokius pluoštus inkriminuojančių dokumentų Džonas 
sunaikino. Galbūt labai storus... o gal plonyčius. Nenustebčiau, jeigu 
Elizabetos tėvo rankos buvo sąlygiškai švarios, ir jis tik mėgo retsykiais 
išlenkti burnelę su draugais. Bet, muchacho... - nuleidęs delną man ant 
peties pratęsė: - šis popierėlis visiškai tikras. Laikome jį savo rankose. 
Ir jei kažkam maga su mumis susidoroti, ar įmanoma, jog kas nors ki- 
tas mus bando, hmm... truputį pagloboti? 

- Bent norėtųsi tuo tikėti. Ką gi, reikėtų dar šiek tiek pasižvalgyti. 


Iš pradžių rodėsi, kad nieko neberasime. Mes apžiūrėjome pirmo 
aukšto kambarius, bet paieškos vos neužsibaigė katastrofa, kai valgo- 
majame mano pėda smigo kiaurai grindis. Vajermenas su Džeku sku- 
biai prie manęs pripuolė, be to, lentą prakiurdžiau gyjančia koja, todėl 
sveikąja sugebėjau įsiremti į tvirtą pagrindą. 

Iššniukštinėti viršutinį lygį nebuvo jokių vilčių. Nors laiptatakis iš- 
liko, toliau laiptų aikštelės ir apšiurusio turėklo tematėme žydrą dangų 
ir plevėsuojančius aukštų aliejinių kopūstpalmių lapus. Antras aukštas 
virto griuvėsiais, trečiasis visiškai išgaravo. Mes patraukėme atgal į vir- 
tuvę, link savadarbio išėjimo, teradę prieš daugelį metų brūkštelėtą raš- 
telį apie svaigalų pristatymą. Aš nujaučiau, ką galėtų reikšti “cera"', bet, 
nežinant, kur tūno Persė, iš spėlionių, net ir pagrįstų, naudos pešti ne- 
galėjome. 

O ji kažkur čia. 

Netoliese. 

Antraip kam reikėjo mums trukdyti nusigauti į Garnio Lizdą? 

Priekyje kulniuojantis Vajermenas sustojo taip nelauktai, kad į jį įsi- 
rėžiau. Mane savo ruožtu taranavo Džekas, pintine trinktelėdamas per 
paskuigalį. 

- Privalome patikrinti laiptus. - Bičiulis prakalbo kaip žmogus, ne- 
galintis patikėti, koks jis avigalvis. 

- Kaip, kaip? - nesupratau. 

- Reikia surasi gremžę. Man derėjo iš karto apie ją pagalvoti. Tur- 
būt smegenėlės skystėja. 

- Kokią dar gremžę? - pasitikslinau. 

Vajermenas jau gręžėsi į mus. 

- El Palacio ji buvo įrengta ketvirtoje pagrindinių laiptų pakopoje, 
skaičiuojant nuo apačios. Svarbiausia - pasak ponios Ystleik, mintis 
šovė jos tėvui, - kad slėptuvė būtų kuo arčiau laukujų durų. Na, žinote, 
gaisro atveju. Ten nukištoje skrynelėje paskutiniu metu glūdėjo keli seni 
suvenyrai bei nuotraukos, bet kadaise gremžėje Elizabeta laikė savo te- 
stamentą ir vertingiausias brangenybes. Kartą prasitarė savo teisininkui. 
Ech, kaip suklydo. Tas ją įtikino turtą atiduoti saugoti Sarasotos ban- 
kui. 

Dabar mūsų trijulė stovėjo laiptatakio apačioje, netoli padvėsusių 
vapsvų kauburio. Aplinkui vyravo tirštas namo tvaikas. Vajermenas į 
mane įsmeigė žiburiuojančias akis. 

- Muchacho, į skrynelę ji buvo įdėjusi ir keletą labai vertingų por- 
celianinių figūrėlių. - Jis nužvelgė aplūžusias pakopas, kurios tevedė į 
šiukšlyną ir žydrą dangų. - Juk tu nemanai... na, jei Persė iš7ies susijusi 
su porcelianine, iš įlankos sužvejota statulėle... juk tu nemanai, kad ją 
rasime čia, laiptuose. 

- Tokios tikimybės neatmesčiau. Būk atsargus. Labai. 

- Duodu galvą nukirsti, kad gremžę aptiksime, - pareiškė Vajerme- 
nas. - Mes kartojame tai, ką išmokstame vaikystėje. 

Jis bato galu nubraukė negyvas vapsvas, sušiugždėjusias lyg popie- 
rius, ir priklupo laiptų apačioje. Paklibino pirmą pakopą, tada antrą ir 
trečią. Ties ketvirtąja paprašė Džeko: 

- Paduok žibintuvėlį. 


Žinoma, lengva sau kartoti, kad Persė nelindėjo slėptuvėje po laip- 
tais - sunku patikėti, jog mums sėkmė galėtų taip nusišypsoti, - bet aš 
atsiminiau, kaip Elizabeta į “Svyt Oven" sausainių skardinę kišdavo por- 
celianines figūrėles, ir, Džekui iš pintinės iškrapščius milžinišką prožek- 
torių su nerūdijančio plieno cilindru, mano širdis įniko tvaksėti sparčiau. 
Vaikinas plojo žibintuvėlį Vajermenui į delną nelyginant seselė, operuo- 
jančiam chirurgui paduodanti instrumentą. 

Apšviestoje pakopoje įžiūrėjau auksinius žybčiojimus: miniatiūrinius 
vyrius, įtvirtintus užpakalinėje laiptelio dalyje. 

- Tvarka, - ištarė Vajermenas ir sugrąžino prožektorių. - Nukreipk 
spindulį į pakopos kraštą. 

Džekas įvykdė reikalavimą. Bičiulis jau tiesė rankas link laipto vir- 
šaus, kuris turėjo pakilti ant vyrių, kai jį sustabdžiau. 

- Minutėlę. | 

Vajermenas atsigręžė į mane. 

- Pirmiausia pauostyk dangtį. 

- Ką padaryti? 

- Pauostyk. Įsitikink, ar nuo jo neatsiduoda drėgme. 

Palinkęs virš ketvirtojo laiptelio, Vajermenas į šnerves įtraukė orą ir 
vėl atsisuko. 

- Truputį drėgnoka, bet čia viskas taip smirda. Galėtum kalbėti 
konkrečiau? 

- Atidaryk slėptuvę labai lėtai, gerai? Aiškiai ją apšvieskite. Dairyki- 
tės drėgmės. 

- Kodėl, Edgarai? - paklausė Džekas. 

- Nes “Stalas" prateka, taip tvirtino Elizabeta. Jei pamatysite kokį 
rezervuarą - butelį, ąsotį, statinaitę, - žinokite, jog ten slypi ji. Talpyk- 
la, be abejo bus įtrūkusi arba išvis suskilusi į dalis. 

Vajermenas giliai įkvėpė ir atsiduso. 

- Ką gi, užteks mums bevaisių rezultatų, kaip pasakė matematikas 
dalindamas iš nulio. 

Jis pabandė kilstelėti laipto viršų, tačiau nesėkmingai. 

- Užrakinta. Matau plyšį... raktelis turėtų būti velniškas mažutis... 

- Galiu duoti sulankstomą peiliuką, - pasiūlė Džekas. 

- Sekundėlę, - tarė Vajermenas, ir aš atkreipiau dėmesį, kaip įsi- 
tempė bičiulio lūpos, jam mėginant pirštų galiukais timptelėti dangtį. 
Smilkinyje išryškėjo vena. 

- Vajermenai, - prasižiojau, - atsar... 

Nespėjus man užbaigti, senutėlė ir neabejotinai ištrūnijusi spynelė 
sulūžo. Laipto viršus atsilapojo ir nutrūko nuo vyrių. Mano bendražy- 
gis susverdėjo atbulas, bet Džekas jį pagavo, o aš nerangiai, viena ran- 
ka, įsistvėriau į jaunuolį. Griozdiškas prožektorius atsitrenkė į grindis, 
bet nesudužo. Ryški šviesos juosta bangomis perliejo sienas, nutvieks- 
dama šiurpulingą nukeipusių vapsvų kalvelę. 

- Viešpatėliau. - Vajermenas atgavo pusiausvyrą. - Nors mirk iš juoko. 

Džekas čiupo žibintuvėlį ir pašvietė į atsivėrusią ertmę. 

- Kas? - paklausiau. - Kas ten? Kalbėk. 

- Kažkas, - atsiliepė vaikinas, - bet ne keraminis butelis, o metalinė 
dėžutė. Panaši į saldainių, tiktai didesnė. - Jis pasilenkė. 

- Gal verčiau nereikia, - įspėjo Vajermenas, bet per vėlai. Į skylę 
Džekas įgrūdo ranką iki pat alkūnės. Akimirką buvau įsitikinęs, kad vy- 
ruko veidas persikreips, ir jis pratrūks rėkti, nes kažkas įsikibs į galūnę, 
įtrauks ją vidun lig peties. Bet jaunuolis išsitiesė delne laikydamas šir- 
dies pavidalo skardinę, kurią atkišo mums. Dangtelį puošė raudonsk- 
ruostis, po rūdžių taškais vos matomas angelas. Žemiau jo perskaitėme 
senamadišku šriftu užrašytus žodžius: 


ELIZABETOS GĖRYBĖS 


Džekas klausiamai į mus pažiūrėjo. 

- Pirmyn, - paraginau. Čia slypėjo ne Persė - dabar dėl to man ne- 
kilo jokių abejonių. Širdį pervėrė nusivylimas, sumišęs su palengvėjimu. 
- Tu radai, pats ir atidaryk. 

- Viduje bus piešiniai, - spėjo Vajermenas. - Ne kitaip. 

Aš irgi taip galvojau, bet paaiškėjo, kad mudu klydome. Iš surūdi- 
jusios, širdies formos dėžutės Džekas išgriebė Libitos lėlę, ir akistata 
su Novyna pakurstė jausmą, tarytum būčiau grįžęs namo. U-i-i-i, pik- 
tinosi juodos akutės ir prašieptos purpurinės lūpos. U-i-i-i, tu, bjaury- 
be, aš tiek laiko čia pralindėjau. 


Kai pamačiau ją išnyrančią iš dėželės, nelyginant ekshumuotą lavo- 
ną, Mane užvaldė kelius pakertantis siaubas, kuris, išsiliejęs po visą kū- 
ną, baudėsi atimti jėgas iš raumenų, o paskui galutinai juos sutraukyti. 

- Edgarai, kaip tu? - veriančiu balsu paklausė Vajermenas. 

Sukaupęs jėgas stengiausi neprarasti savitvardos. Bjauriausiai nu- 
teikė bedantė lėlės šypsena, raudona, kaip žokėjaus kepurė. Vėlgi, kaip 
ir juodaodžio statulos atveju, jaučiau, jog išprotėsiu, jei pernelyg ilgai į 
ją žiūrėsiu. Vypsnis tarytum primygtinai tvirtino, esą naujas mano gy- 
venimas tėra sapnas, kurį regiu gulėdamas intensyvios terapijos skyriu- 
je, leisdamas aparatams palaikyti gyvybę sumaitotame kūne... gal ir ge- 
rai, nes tai reikštų, kad Ilzei nieko nenutiko, ir ji sveika gyva. 

- Edgarai? - kai Džekas žengė arčiau, jo rankoje lėlė palingavo - tik- 
ra groteskiška susirūpinimo parodija. - Tikiuosi, jūs neapalpsite? 

- Ne, - atsakiau. - Parodyk ją. - Vaikinui atkišus Novyną, pridū- 
riau: - Aš nenoriu lėlės imti. Laikyk ją prieš akis 

Džekas padarė, kaip lieptas, ir aš kaipmat perpratau, kodėl žaislą 
atpažinau, kas manyje sužadino pojūtį, kad grįžau namo. Ne dėl Rebos 
1r jos kompanionės - nors visos trys buvo skudurinės. Ne, Novyną te- 
ko matyti anksčiau, keliuose Elizabetos paveikslėliuose. Iš pradžių ją 
palaikiau aukle Melda. Apsirikau, bet... 

- Lėlę Libitai dovanojo auklė Melda, - pratariau. 

- Žinia, - sutiko Vajermenas. - Ir Elizabeta ją pamėgo labiausiai iš 
visų, nes kitų lėlyčių niekuomet nepiešė. Bet kodėl savo numylėtinę pa- 
liko, kai šeima apleido Garnio Lizdą? Kodėl užrakino slėptuvėje? 

- Nes kartais lėlės atsiduria nemalonėje, - paaiškinau neatplėšdamas 
žvilgsnio nuo prašieptų lūpų. Net ir po tiek metų vis dar raudonų... rau- 
donų, kaip toji vieta, kur slapstosi prisiminimai, kai tave kamuoja 
skausmas, ir tu negali blaiviai mąstyti. - Kartais lėlės ima gąsdinti. 

- Edgarai, jos paveikslėliai su tavimi kalbėjosi. - Vajermenas pamo- 
sikavo Džeko radiniu ir atidavė vaikinui. - O kaipgi ji? Ar atskleis, ką 
mums reikia sužinoti? 

- Jos vardas Novyna, - pastebėjau. - Labai norėčiau atsakyti tei- 
giamai, bet man akis gali atverti tik Elizabetos pieštukai ir paveikslėliai. 

- Iš kur Žinai? 

Geras klausimas. Iš kur? 

- Tiesiog žinau. Spėju, kad ji būtų bendravusi su tavimi, Vajerme- 
nai. Prieš tau pagyjant. Kai dar sugebėdavai įskaityti kitų mintis. 
kelias agurkų juosteles ir jas sukrimto. - Ką darysime? Keliausime na- 
mo? Nujaučiu, muchacho, kad pasukę atgal čia nebegrįšime. Mūsų sėk- 
lidėms pritrūks smarvės. 

Taip, pagalvojau, jis teisus. Tuo tarpu sutemų metas nenumaldo- 
mai artėjo. 

Džekas įsitaisė ant laiptų, nuleido sėdimąją dvejomis, trejomis pa- 
kopomis aukščiau gremžės. Novyną pasidėjo ant kelio. Saulė, plies- 
kianti kiaurai sugriautą viršutinę namo dalį, juos apibarstė spinduliais. 
Porelė žadino keistus pojūčius, aš būčiau galėjęs nutapyti puikų pa- 
veikslą: “Jaunuolis ir lėlė“. Regint, kaip jis laiko skudurinį žaislą, iš są- 
monės gelmių baudėsi išnirti prisiminimai, bet, deja, labai neryškūs. Į 
mane įsmeigtos Novynos akys, kurias atstojo juodos sagutės, regis, 
spinduliavo pašaipų išdidumą. Ko tik aš esu regėjusi, bjaurybe. Viską 
mačiau. Viską žinau. Gaila, kad nesu piešinys, ir tu negali manęs pa- 
liesti vaiduokliška ranka, ar ne? 

Taip, apmaudu. 

- Kadaise aš būčiau sugebėjęs ją prašnekinti, - pasakė Džekas. 

Vajermenas suglumo, o mano galvoje pasigirdo spragtelėjimas, kuris 
nuskamba, kai sueina palaidi galai. Aš atsiminiau, kas taip laikydavo lėles. 

- Domėjaisi pilvakalbyste, tiesa? - vyliausi, kad prabilau nerūpestin- 
gu balsu, tačiau mano širdis vėl įniko dunksėti į šonkaulius. Nuojauta 
tikino, esą čia, pietiniame Dumos Ky gale, daug kas įmanoma. Netgi 
dieną, kai šviesu. 

- Aha, - truputį droviai ir nostalgiškai šyptelėjo Džekas. - Nusipir- 
kau instrukcijų knygą būdamas aštuonerių; prie jos prilipau, praktiškai, 
dėl tėvo, kuris paskelbė, atseit išmečiau pinigus į balą. Atsisakiau bet 
kokios kitos veiklos. - Jis patraukė pečiais, ir Novyna mažumėlę sudre- 
bėjo, tarytum irgi būtų mėginusi pagūžčioti. - Tobulai pilvakalbystės 
neįvaldžiau, bet išmokau užtektinai, kad šeštoje klasėje laimėčiau talentų 
konkursą. Tėvas savo kontoroje pakabino medalį ant sienos. Kuo labai 
džiaugiausi. 

- Nenuostabu, - įsiterpė Vajermenas. - Kas gali būti smagiau nei iš 
tavimi abejojančio tėtuko išgirsti “bravo""? 

Džekas atsakė šypsena, kaip visada, nušvietusia visą jo veidą. Jau- 
nuolis šiek tiek pasimuistė, ir Novyna vėl suvirpėjo. 

- Žinot, kas geriausia? Aš buvau drovus vaikis, o pilvakalbystė su- 
teikė man drąsos. Su žmonėmis pradėjau bendrauti lengviau - apsimes- 
davau esąs Mortonu, savo lėle, kuri sąmojus galėdavo žarstyti bet kam. 

- Pašaipų negaili visos pilvakalbių lėlės, - pratariau. - Tokia taisyklė. 

- Vėliau perėjau į vidurinę mokyklą. Ten “kieti"" vaikai važinėjosi 
riedlentėmis, o mano gebėjimai labiau pritiko nuobodoms moksliu- 
kams, todėl numojau į juos ranka. Nė nežinau, kas nutiko knygai. Ji va- 
dinosi “Pakeisti savo balsą". 

Trumpam nutilome. Aplinkui šalta drėgme alsavo namas. Visai ne- 
seniai Vajermenas nudėjo mus puolusį aligatorių. Nūnai tuo buvo sunku 
patikėti, nors po šūvių ausyse tebespengė. 

- Noriu išgirsti, kaip tu kalbi, - pagaliau prabilo mano bičiulis. - 
Priversk ją pasakyti: “Buenos dias, amigos, mi nombre es Novyna*, ir 
la mesa** prateka. 

Džekas nusijuokė. 

- Aha, kur gi ne. 

- Aš kalbu rimtai. 

- Negaliu. Jei kuriam laikui šią veiklą užleidi, vėliau pamiršti, kaip ja 
užsiimti. 

Mano paties tyrinėjimai bylojo, kad jis greičiausiai teisus. Įgūdžių 
atžvilgiu, atmintis linkusi išsišakoti. Vienoje pusėje yra tokie gebėjimai, 
kaip važiavimas dviračiu - išmokti dalykai, kurių beveik neįmanoma už- 
miršti. Savo ruožtu kūrybiškumo reikalaujančiais įgudimais būtina nau- 
dotis mažne kasdien, antraip jie lengvai sunyksta. Anot Džeko, pilvakal- 
bystė priklausė pastarųjų gretoms. Nors neturėjau priežasties juo abe- 
joti - juk reikėjo ne vien pakeisti balsą, bet ir sukurti naują asmenybę, - 
vis vien paraginau: 

- Pamėgink. 

*Laba diena, draugai, mano vardas yra Novyna (isp.). 
**Stalas (isp.). 

- Ką. - Vaikinas nusišypsojo sutrikęs. 

- Nagi, pirmyn. 

- Jau sakiau, kad negaliu... 

- Vis tiek pabandyk. 

- Edgarai, aš neįsivaizduoju, kaip ji šnekės, net jei įstengčiau pa- 
keisti balsą. 

- Taip, bet tu pasisodinęs lėlę ant kelio, o čia nėra nė gyvos dva- 
sios, išskyrus mūsų, vaikučių, porelę. 

- Velniop, tebūnie. - Jis nupūtė plaukų sruogas, užkritusias ant 
kaktos. - Ką norite, kad ji ištartų? 

Vajermenas labai tyliai pasiūlė. 

- Luktelėkime ir pamatysime: 


Kelias akimirkas jaunuolis sėdėjo suakmenėjęs, su lėle ant kelio; 
jųdviejų viršugalvius nutvieskė saulė, aplink veidus sklandė dulkės, pa- 
kilusios nuo laiptų ir seno koridoriaus kilimo. Staiga jo pirštai suspaudė 
skudurinį Novynos kaklą bei pečius. Lėlės galva šastelėjo į viršų. 

- Sveiki vyručiai, - pasakė Džekas mėgindamas nekrutinti lūpų, ta- 
čiau teištarė: Seiki, yručiai. 

Vaikinas pakratė galvą, prasklaidė aplinkui plevenančiais dulkeles. 

- Minutėlę. Šnipštas gavos. 

- Laiko turim į valias, - užtikrinau. Vyliausi, jog šnekėjau ramiai, 
bet mano širdis daužėsi kaip niekad stipriai. Iš dalies todėl, kad baimi- 
nausi dėl Džeko. Jeigu sumanymas išdegs, jam galėjo grėsti pavojus. 

Džekas ištempė kaklą ir pamasažavo Adomo obuolį. Dabar priminė 
dainuoti besiruošianti tenorą. Arba paukštelį, dingtelėjo man. Tarkim, 
gospelus čiulbantį kolibrį. 

- Sveiki vyručiai, - pakartojo jis. Šįsyk geriau, bet... - Ne. Šūduva. 
Burbuliuoju, kaip toji senučiukė blondinė, Mei Vest. Palaukit. 

Jis dar sykį pasitrynė kaklą. Podraug žvelgė į ryškią, kaskadomis 
besiliejančią šviesą ir, manau, nejautė, jog kita, lėlę gniaužianti ranka 
ėmė krutėti. Visų pirma Novyna pažiūrėjo į mane, paskui atsisuko į Va- 
jermeną, vėl dirstelėjo į mane. Juodos, sagutės pavidalo akys. Juodi, 
kaspinais papuošti, apvalų, šokoladinį veidą supantys plaukai. Raudona 
O, kuri atstojo burną, regis, sakančią: U-i-i-i, tu, bjaurybe. 

Vajermenas šaltu delnu suspaudė mano dilbį. 

- Sveiki, vyručiai, - pasilabino Novyna. Nors Džeko kakle sušok- 
čiojo Adomo obuolys, jo lūpos, tardamos “v" raidę beveik nejudėjo. 

- Ei, ar taip geriau? 

- Taip, - patvirtino Vajermenas, spinduliuojantis ramybę, kokios aš 
nejaučiau. - Tegul ji pasako dar ką nors. 

- Už tai gausiu kelis papildomus “žalius"', šefe, ar ne? 

- Žinoma, - patvirtinau. - Lašas po laš... 

- Te nejaug niek nepieš? - paklausė Novyna, į mane spoksodama 
juodomis apvaliomis akelėmis. Ten tikrai batų sagutės, nusprendžiau. 

- Neturiu ką, - atsakiau. - Novyna. 

- Aš tau parentausiu, ką piešt. A kur tav sąsiuvinis? - Džekas blau- 
siu žvilgsniu spiginosi kažkur į šešėlius, nusidriekusius link apšnerkštos 
svetainės. Sąmonės neparado, tačiau blaivaus proto, berods, irgi neiš- 
saugojo - skendėjo savotiškame transe. 

Vajermenas atgniaužė mano ranką ir panaršė maisto krepšį, kur 
buvau įkišęs porą “Artisan" sąsiuvinių. Vieną jų įteikė man. Džeko pirš- 
tai nežymiai krustelėjo, ir Novyna truputį palenkė galvą tarsi tyrinėda- 
ma viršelį. Atverčiau pastarąjį, atsisegiau diržo rankinę ir išsitraukiau 
pieštuką. 

- Ni-a, ni-a. Naudokis tuo, kurs buvo jos. 

Vėl pasirausęs kapšelyje sužvejojau šviesiai žalią Libitos pieštuką, 
taip menkai sudrožtą, kad be vargo pavyko jį suimti - vienintelį iš visų. 
Galbūt šitos spalvos mergaitė nemėgo. O gal anuomet Dumoje viešpa- 
tavo sodresnė žaluma. 

- Paėmiau. Kas toliau? 

- Nupiešk mane virtuvėje. Bus ger ir prie duoninės. 

- Turi omenyje, ant spintelės? 

- A ką, manei, kad ant grindų? | 

- Jėzau Kristau, - sumurmėjo Vajermenas. Sulig kiekvienu atsaky- 
mu intonacijos keitėsi ir dabar nė kiek nepriminė Džeko tono. Tad kam 
šis priklausė, žinant, jog kitados lėlę prakalbindavo laki mergaitės vaiz- 
duotė? Ko gero, auklei Meldai, pagalvojau. Nūnai mes klausėmės jos 
balso atitikmens. 

Vos tiktai griebiaus darbo, iliuzinėje mano rankoje išplito niežulys, 
kuris suteikė jai kontūrus, ją materializavo. Paškicavau Novyną įsirė- 
musią į senamadišką duoninę, pridėjau kojas, nukarusias virš spintelės 
krašto. Be jokios pauzės - giliai širdyje, kur užgimdavo paveikslėliai, 
kažkas perspėjo, jog dvejodamas galiu išsklaidyti kol kas trapius apža- 
vus - nupiešiau mergytę, stovinčią greta spintelės ir žvelgiančią viršun. 
Keturmetę, pasirišusią prikyštėlę. Nė nenutuokiau, kaip prijuostė turėjo 
atrodyti, kol ją pavaizdavau virš mažylės suknelės. Mažylės, kuri styp- 
sojo virtuvėje, žiūrėjo į savo lėlę ir... 

...1r spaudė pirštą prie lūpų. 

Kuo toliau, tuo mitriau pieštukas lakiojo virš popieriaus lapo. Eskizą 
papildžiau aukle Melda, pirmą kartą ją išvysdamas ne nuotraukoje, 

kurioje ji įsitempusi laikė raudonąją iškylų pintinę. Auklę Meldą, pasi- 
lenkusią prie mergaitės, nutaisiusią rūsčią veido išraišką. 
Ne, ji nepyko. Veikiau buvo... 


Pašiurpusi. 

Būtent, auklė Melda mirtinai persigandusi. Ji suvokia, kad vyksta 
kažkas negero. Žino, kaip ir pati Libita bei dvynukės - Tesę ir Lo-Lo 
taip pat stingdo baimė. Bloga nuojauta apėmė netgi tą kvėšą Šening- 
toną. Štai, kodėl jis stengiasi laikytis nuošalyje ir mieliau triūsia fer- 
moje, kitos salos pakrantėje, užuot plušėjęs Dumoje. 

O kaipgi ponulis? Na, būdamas namuose, jis taip niršta ant Adės, 
pabėgusios Atlantą, kad nieko kito nepastebi. 

Iš pradžių auklė Melda neabejojo, jog tuos kitus dalykus regėjo 
savo vaizduotėje, nes per daug įsijautė į vaikiškus žaidimus. Ir ji tikrai 
pusių arkliokų, kurių dvikinkę Šeningtonas atvedė iš Nokomio, kad 
mergaitės galėtų pajodinėt. Be to, numanė, kodėl mažulės baugštinas 
Čarlio - dabar Dumoje nestigo paslapčių, bet dėl Čarlio viskas aišku. 
Tai Meldos kaltė, nors ji nelinkėjo nieko blogo... 


- Čarlis! - sušukau. - Jo vardas Čarlis! 

Novyna pritardama sukvaksėjo. Iš maisto krepšio ištraukiau... 
tiksliau, išplėšiau kitą “Artisan"" sąsiuvinį ir taip įnirtingai atmečiau vir- 
šelį, kad perplėšiau jį pusiau. Pagraibęs piešimo reikmenis aptikau juodą 
spalvą. Šitai “asociacinei" kūrybai man reikėjo būtent juodos, o su- 
drožtas Libitos pieštukas, kurį laikiau rankoje, pasirodė užtektinai ilgas, 
idant galėčiau jį sužnybti nykščiu bei viduriniuoju pirštu. 

- Edgarai, - išsižiojo Vajermenas, - akimirkai man pasivaideno... 
tarytum išvydau... 

- Čiaupkis! - užriko Novyna. - Velniop tą netikrą ranką. Guldau sa- 
vo makaulę, jog tau knietės pamatyti, ką jis pakeverzos. 

Paišiau mitriai, ir žokėjaus statula išniro iš balto fono lyg iš tiršto 
rūko. Brūkšniavau skubėdamas, atsainiai, tačiau esmę užfiksavau: su- 
pratingas akis bei plačias lūpas, kurios linksmai arba piktdžiugiškai šie- 
pėsi. Neturėjau laiko spalvoti marškinių ir bridžų, tačiau apgraibomis 
susiradau pieštuką su užrašu “Raudona"' ir viršugalvį uždengiau klaikia 
kepurėle, papildęs ją keliais brūkšneliais. Vos tik galvos apdangalas at- 
sidūrė savo vietoje, vypsnio prasmė kaipmat tapo aiški: jis įkūnijo koš- 
marą. 

- Parodyk! - sušuko Novyna. - Noriu paveizėt, ar teisingai nupiešei. 

Atstačiau paveikslėlį priešais lėlę, sėdinčią ant Džeko kelio. Tuo 
tarpu vaikinas nuleidęs pečius rėmėsi į sieną ir spoksojo į svetainę. 

- Aha, - kvarktelėjo Novyna. - Šitas šmikis ir išgąsdino Meldos mer- 
gaites. O taip. 

- Kas...? - Vajermenas užsikirto ir palingavo galva. - Aš visiškai 
pasimetęs. 

- Melda irgi matė varlę, - pratęsė lėlė. - Kurią mažulės praminė 
dičkiu. Kuri turėjo dantyš. O paskui Melda virtuvėje įspraudė Libitą į 
kampą. Privertė ją kalbėti. 

- Iš pradžių Melda manė, jog Čarliu mergaitės paprasčiausiai gąs- 
dino vienos kitas? Išdykavo, kaip įprasta vaikams. 

Novyna vėl suprunkštė, bet juodose batų sagutėse, rodės, atsispin- 
dėjo siaubas. Na, tokiose akyse galima įžvelgti, ką tiktai užsigeisi, tiesa? 

- Teisingai, širduk. Bet kai ji paveizėjo dičkį, kurs nuo vejos nušo- 
kavo per taką ir pranyko tarp medžių... 

Džekas sugniaužė pirštus. Novyna lėtai pasukiojo galvą į šonus taip 
bylodama, jog auklė Melda patyrė tikrą šoką. 

Virš žokėjaus Čarlio portreto nuleidau virtuvės paveikslą: auklę Mel- 
dą, žiūrinčią žemyn į mergaitę, kuri žvelgė į viršų ir prie lūpų spaudė 
pirštą - šššš, - 0 į duoninę šliejosi lėlė, nebyli liudininkė. 

- Ar dabar tau aišku? - paklausiau Vajermeno. - Ar suvoki, kas įvy- 
ko? 

- Lyg ir... 

- Kai ji įgavo spėkų, ana pupa buvo beveik apdorota, - tarė Novy- 
na. - Štai, kuo viskas baigėsi. 

- Galbūt Melda pirmiausiai pagalvojo, kad žokėjų juokaudamas kil- 
noja Šeningtonas - nes jis žinojo, kad mergaitės bijojo statulėlės. 

- Dėl Dievo, kodėl ji turėjo kelti baimę? - nesuprato mano bičiulis. 

Novyna tylėjo, todėl nesama savo ranka perbraukiau nupieštą, prie 
duoninės įsitaisiusią lėlę, ir gyvasis, ant Džeko kelio kiūtantis jos atitik- 
muo, kaip ir tikėjausi, prabilo: 

- Auklytė nelinkėjo nieko blogo. Ji žinojo, kad mažulės baugštinasi 
Čarlio - baidėsi anksčiau nei prasidėjo negandos, - tad prie miegą joms 
papasakojo istoriją. Norėjo mergaites apraminti. Bet jos tik dar labiau 
ėmė drebint kinkas. Kartais mažų vaikulių atsakas būna netikėtas. Vė- 
liau pasirodė toji bjauri moteris - balta bjauri moteris iš jūros, - ir dėl 
anos kalės viskas tapo dar blogiau. Ji paniukino Libitą atgaivinti Čarlį. 
Šiaip, juokais. Išdaigaut mokėjo. 

Perverčiau puslapį, kuriame Libita ženklais prašė Meldos tylėti, iš 
krepšio iškrapščiau savo tamsiai rudą pieštuką - kieno piešimo reikme- 
nis pasirinksiu, nebeturėjo reikšmės, - ir vėl įnikau škicuoti virtuvę. 
Stalą bei Novyną, gulinčią ant šono, maldingai atmetusią ranką. Libitą, 
nūnai dėvinčią sarafaną, su nerimo išraiška veide, kurią perteikiau pus- 

tuziniu paskubomis brūkštelėtų linijų. Ir auklę Meldą, besitraukiančią 
nuo atviros duoninės, rėkiančią, nes dėžėje... 

- Čia žiurkė? - paklausė Vajermenas. 

- Stambus senas švilpikas, - atsakė Novyna. - Toks pat, kaip Čar- 
lis. Auklytė liepė Libitai jį nupiešti duoninėje, ir tas padaras ten atsirado. 
Pokštas. Libita apgailestavo... o moteris iš jūros? Nia-a. Ji niekada ne- 
apgailestaudavo. 

- Ir Elizabeta - Libita - privalėjo piešti, - pridūriau, - teisingai? 

- Pats žinai, - atšovė lėlė, - a nia? 

Taip, aš žinojau. Juk talentas yra nepasotinamas. 


Labai seniai iš brikelės iškritusi mergytė stipriai susitrenkė galvą, 
bet įgavo tam tikrų gebėjimų, kurie leido kažkokiai moteriškai būtybei 
su ja užmegzti ryšį. Nuostabūs traumą lydėję piešinėliai įkūnijo jauką, 
ant lazdos galo kabančią morką. Mažylė vaizduodavo besišypsančius 
arkliukus ir pulkus margaspalvių varlių. Bet kai Persė įgavo jėgų - kaip 
ten Novyna sakė, - ana pupa buvo beveik apdorota. Libitos Ystleik ta- 
lentas virto aštriai išgaląstu peiliu, tačiau mergaitės ranka jo nebelaikė. 
Tėvas nieko nenutuokė. Adė iš namų pabėgo. Marija ir Hana mokėsi 
Breideno mokykloje. Dvynukės neką tesuprato. Užtat auklė Melda ėmė 
įtarti... 

Atsiverčiau mergaitės, pirštą priglaudusios prie lūpų, eskizą. 

Ji klausosi, todėl šššš. Jei kalbėsi, ji išgirs, todėl ša. Saugokis pa- 
vojų. Tave gali užklupti negandos. Įlankoje slepiasi baidyklės, vande- 
nyje jos laukia, kol galės tave paskandinti ir nusitempti į laivą, kuria- 
me tu gyvensi netikrą gyvenimą. Jei bandysiu kam nors pasipasakoti? 
Tuomet negeri dalykai nutiks mums visiems, ir iš karto. 

Vajermenas kiurksojo greta sustingęs į ledą. Krutėjo tiktai jo akys, 
protarpiais nukrypstančios į Novyną, kartais šnairuojančios į blyškią 
ranką, kuri suraibuliuodavo dešinėje mano kūno pusėje. 

- Bet saugi vieta egzistavo? - paklausiau. - Kur ji galėjo kalbėti? 

- Pats žinai, - atsiliepė lėlė. 

- Ne, aš... 

- Taip, ponuli, žinai. Tikrai, tikrai. Tik pamiršai. Piešk, ir viską atminsi. 

Jos tiesa. Dailė man padėjo iš naujo save atrasti. Šia prasme, mudu 
su Libita 

(kur mūsų sesuo) 

panašūs. Nes būtent piešdami atgamindavome, kaip prisiminti. 

Atsiverčiau švarų lapą. 

- Man reikia naudotis jos pieštukais? - pasiteiravau. 

- Jau nebe. Tiks bet koks. 

Eilinį sykį panaršęs krepšį atkapsčiau ryškiai mėlyną, indigo, spalvą 
ir vėl pasinėriau į darbą. Nedvejodamas pavaizdavau Ystleikų baseiną - 
lygiai taip pat elgiausi, kai rinkdamas telefono numerį iš galvos išvijau 
visas mintis ir leidau pirštui pačiam nuspausti mygtuką. Nupiešiau jį 
naują, pilną švaraus vandens, ties kuriuo Persės įtaka bei klausa kažko- 
dėl susilpnėdavo. 

Paškicavau auklę Meldą, įbridusią į baseiną iki blauzdų, ir Libitą, 
stovinčią vandenyje iki juosmens. Novyną mergaitė laikė po pažastimi, 
priešais ją plūduriavo prikyštėlė. Iš kiekvieno mano brūkšnio išnirdavo 
po žodį. 

Kur tavo lėlytė? Porcelianinė? 

Mano brangenybių dėžutėje. Širdies formos dėžutėje. 

Taigi kurį laiką ji ten buvo. 

Kuo ji vardu? 

Perse. 

Turėjai galvoje “Persė"'? 

Libita užtikrintai atsako: Ne. Jos vardas yra Perse. 

Tiek to. Ar ji išties čia mūsų negirdi? 

Nemanau... 

Gerai. Sakai, moki atgaivinti daiktus. Bet paklausyk manęs, vaikeli... 


- O, Dieve, - išspaudžiau. - Sumanymas priklausė ne Elizabetai. 
Mums derėjo susiprotėti. 

Žvilgsniu tebevarsčiau auklės Meldos ir Libitos, stovinčių baseine, 
piešinėlį. Miglotai jutau, kad mane kamuoja stiprus alkis. 

- Edgarai, ką tu šneki? - paklausė Vajermenas. 

- Atsikratyti Perse sumąstė Melda. - Pažvelgiau į Novyną, tebe- 
kėpsančią ant Džeko kelio. - Tiesa? 

Lėlė tylėjo, tad dešiniąją ranką pavedžiojau virš nupieštų figūrėlių. 
Sekundei išvydau iliuzinę plaštaką ir pirštus ilgais nagais. 

- Nieko geresnio auklytė nesugalvojo, - bematant atsiliepė Novyna. 
- O Libita ja pasikliovė. 

Aš maniau, kad Elizabeta sukurpė ir ištrynė paveiksliuką savo kam- 
baryje, tačiau klydau. Visa tai įvyko prie baseino. Gal net vandenyje. 
Neaišku kodėl, tačiau greta telkinio jokie pavojai negrėsė. Bent taip vy- 
lėsi mažoji Libita. 

Novyna pridūrė: 

- Persė nepragaišo, bet mergaitei pavyko į save atkreipti jos dėme- 
sį. Ir turbūt paspraginti tą kalę. - Lėlė kalbėjo pailsusiu, gargiančiu bal- 
su. Džeko gerklėje Adomo obuolys vėl įniko slysčioti aukštyn žemyn. 
- Labai tikiuosi! 

- Taip, - sutikau. - Tikriausiai. Kas... kas nutiko vėliau? - bet atsa- 
kymo aš nelaukiau. Akis badė negailestingos ir nepaneigiamos logiškos 
išvados. - Persė atkeršijo pasigrodama dvynukes. Elizabeta ir auklė Mel- 
da suprato, kodėl mergaitės dingo. Abidvi žinojo, ko prikrėtė. Melda 
žinojo, ką padariusi. 

- Teisingai, - sukrenkštė Novyna. Moterišką tembrą pamažu keitė 
Džeko balsas. Kad ir kokie apžavai vaikiną užbūrė, netrukus jie išsi- 
sklaidys. - Ji laikė liežuvį už dantų, kol ponulis rado pėdsakus, kurie 
vedė į Šešėlių paplūdimį - tiesiai į vandenį, - paskui nebeištvėrė. Manė, 
kad mažulės žuvo dėl jos kaltės. 

- Ar burlaivį matė? 

- Tą pačią naktį. Kai paveizėji laivą sutemus, negali juo nepatikėti. 

Pagalvojęs apie “Mergaitės ir laivo" paveikslus suvokiau, jog No- 
vyna teisi. 

- Bet prieš tai, kai ponulis paskambino šerifui ir pranešė, kad jo 
dvynukės dingo - ko gero, prigėrė įlankoje, - Persė šnektelėjo su Libita. 
Išaiškino padėtį. Ir Libitą viską apsakė Meldai. 

Lėlė susmuko. Apvalus kaip tešlainis veidas pakrypo į širdies for- 
mos dėžutę, juodos akys tarytum tyrinėjo karstą, iš kurio ją ištraukėme. 

- Ką išaiškino? - paklausė Vajermenas. - Aš nesuprantu. 

Novyna nepratarė nė žodžio. Džekas, iš pirmo žvilgsnio, atrodė iš- 
sekęs, nors per pokalbį nė nepajudėjo. 

Teko atsakyti pačiam. 

- Persė pareiškė: “Jei vėl bandysi manimi nusikratyti, dvynukėmis 
neapsiribosiu. Pamėgink dar sykį, ir aš pasiimsiu visą tavo šeimą, po 
vieną. Tave pasiliksiu pabaigai.?? Ar taip? 

Jaunuolis suspaudė pirštus. Skudurinė Novynos galva lėtai palinksėjo. 

Vajermenas lyžtelėjo lūpas. 

- Toji lėlė... - pratarė. - Kieno ji vaiduoklis? 

- Aplinkui nėra jokių šmėklų, - atsiliepiau. 

Džekas sudejavo. 

- Nežinau, ką vyrukas čia demonstravo, amigo, bet savo pasirody- 
mą jis baigė. 

- Priešingai nuo mūsų. - Jau siekiau lėlės, su kuria vunderkindė 
dailininkė niekuomet nesiskirdavo, kai Novyna prašneko paskutinį kar- 
tą, išvogravo pusiau savo, pusiau Džeko balsu, tarsi jiems abiem būtų 
magėję nustebti kits kitą. 

- Nia-a. Ne šita rankele - su ja tu pieši. 

Paklusdamas ištiesiau ranką, kuria prieš pusmetį, kitame gyvenime 
ir visatoje, kėliau merdijantį Monikos Goldštain šunį. Pastvėriau Eliza- 
betos Ystleik lėlę ir ją atplėšiau nuo Džeko kelio. 

- Edgarai? - jaunuolis išsitiesė. - Kaip, po velnių, jūs atgavot... 

...ranką, turbūt užbaigė, bet nedrįsčiau garantuoti, nes paskutinio 
žodžio negirdėjau. Prieš save temačiau juodas akis ir nasrus, kuriuos 
supo raudonos lūpos. Novyną. Ji tiek metų pratūnojo aklinoje tamsoje 
- po laiptu, skardinėje, - laukdama, kol galės išplepėti paslaptis, ir per 
tą laiką lūpdažis nė trupučio nenubluko. 

Ar tu pasiruošęs, sukuždėjo ji mano galvoje, tačiau balsas priklausė 
ne Novynai ar auklei Meldai (dėl to neabejojau), ir netgi ne Elizabetai. Į 
mane kreipėsi Reba. Pasiruošęs piešti, bjaurybe? Pamatyti likusią is- 
torijos dalį? Pamatyti viską? 

Ne, norėjau atsakyti... bet suvokiau neturįs, iš ko rinktis. Aš priva- 
lėjau sužinoti tiesą. 

Vardan Ilzės. 

- Parodyk jos piešinius, - šnipštelėjau ir nugrimzdau į raudonai ap- 
vedžiotą ryklę. 


KAIP NUPIEŠTI PIEŠINĮ (X) 


Pasirenkite išvysti viską. Jei trokštate kurti - padėk Dieve, jei iš- 
ties norite, padėk Dieve, jeigu jūs galite, - nedrįskite elgtis amoraliai 
ir likti paviršiuje. Nerkite gilyn, griebkite savo sąžiningą atlygį, kad ir 
kiek skausmo sau suteiksite. 

Tarkim, nupieškite dvi mergytes, dvynukes... na, jas pavaizduoti 
sugebėtų bet kas. Nesitraukite vien todėl, kad visa kita primena koš- 
marą. Nevenkite parodyti, jog mažylės stovi iki šlaunų vandenyje, 
nors toje vietoje turėtų būti nugarmėjusios į gelmes. Nukreipęs žvilgsnį 
įlankos pusėn, jas galėtų pamatyti koks žmogus, - pavyzdžiui, Emeris 
Polsonas, - deja, akivaizdžių dalykų nepastebi daug kas iš mūsų. 

Ką regime, įsisąmoniname per vėlai. 

Jis atklysta į paplūdimį sutraukti cigarą. Gali parūkyti ir už namo 
arba verandoje, bet pasiduoda kažkokiam stipriam postūmiui ir pasu- 
ka vėžėmis išvagotu keliu, kurį Adė praminė “Nusitašėlių bulvaru“, 
paskui statesniu, smėlėtu taku nusileidžia į paplūdimį. Balselis galvo- 
je užtikrina, esą čia cigaro dūmas bus gardesnis. Jis prisės ant rąsto, 
kurį bangos išmetė ant kranto, akimis palydės gęstančią vakaro žarą, 
stebės, kaip oranžinis saulėlydis nublanks iki gelsvo atspalvio, ir žyd- 
rai suspindės žvaigždės. Taip nušviesta įlanka atrodys labai maloniai, 
tikina balsas, nors, pasiglemždamos mylimas žmonos sesutes, vandens 
platybės itin bjauriai pažymėjo jo santuokos pradžią. 

Tačiau gėrėtis galima ne vien saulės laida. Tolumoje plaukia lai- 

vas. Žavus, senamadiškas tristiebis suskleistomis burėmis ir grakščiu 
korpusu. Užuot įsitaisęs ant rąsto, jis žygiuoja pirmyn, kol nusigauna 
iki šlapio, suslėgto smėlio ruožo, grožisi gulbės pavidalo burlaiviu, iš- 
kilusiu saulėlydžio fone. Dėl kažkokios oro ypatybės, susidaro įspūdis, 
tarsi raudoni žaros spinduliai skverbiasi kiaurai karkasą. 

Jis mintija apie keistą šviesos poveikį, kai galvoje nelyginant si- 
dabrinis varpelis nuskamba šūksnis: Emeri! 

Pasigirsta ir kitas: Emeri, padėk! Mus traukia grįžtamoji banga! 
Grūstis! 

Štai tada jis pamato mergaites ir pajunta, kaip krūtinėje suspurda 
širdis, kuri, regis, šokteli iki pat gerklės, vėl smenga atgal į savo vie- 
tą, ima daužytis dvigubai sparčiau negu įprastai. Iš pirštų išsprūsta 
nepridegtas cigaras. 

Dvi tapačios išvaizdos mergytes, iš pirmo žvilgsnio, vienodomis 
palaidinėmis. Blėstančioje dienos šviesoje Emeris neturėtų įžiūrėti 
spalvų, vis dėlto jas regi kuo aiškiausiai: vienos rūbelis yra raudonas, 
su L raide, užrašyta priešakyje, kitos apdaras - mėlynas, su T raide. 

Grūstis, šaukia mergaitė, kurios palaidinę žymi T, ir maldingai tie- 
sia rankas. 

Grįžtamoji banga, rikteli kita, su L raide. 

Nors nepanašu, jog kuri nors iš mažylių skęstų, Emeris nedvejoja. 
Bet kokias abejones nustelbia džiaugsmas ir įsitikinimas, kad jam pa- 
sitaikė stebuklinga proga. Namo atvedus dvynukes, šaltai su žentu be- 
sielgiantis uošvis iš karto pakeis savo požiūrį. Negana to, jį ragina ju- 
dėti ir sąmonėje skambantys, it sidabriniai varpeliai tilindžiuojantys 
balsai. Jis puola gelbėti Adės seserų, ketina drauge su prapuolusiomis 
mergaitėmis nupūškuoti atgal į krantą. 

Emeri! Tai Tesė blyškiu kaip porcelianas veidu, kuriame juoduoja 
akys... ir raudonuoja /ūpos. 

Emeri, paskubėk! Tai Lora, tiesianti baltas, šlaputėles rankas. Jos 
skruostai išbalę, aplipę drėgnomis, glotniomis sruogomis. 

Aš ateinu, mergaitės, sušunka jis. Laikykitės! 

Taškydamas purslus artėja prie dvynukių, į vandenį įbrenda iki 
blauzdų, netrukus iki kelių. 

Nepasiduokite, priduria, tarytum jos paprasčiausiai nestovėtų 
įlankoje panirusios iki šlaunų, kaip pagaliau ir pats Emeris, nors jo 
ūgis siekia šešias pėdas ir du colius.* 

Jis atsiduria greta mergaičių, iki krūtinės nugrimzdęs į vandenį - 
balandžio viduryje vis dar žvarbų. Į savo gelbėtoją jos įsistveria su še- 
šiametėms nebūdinga jėga. Emeris per vėlai išvysta sidabrinį sustik- 
* Apytiksliai 189 cm. 

lėjusių akių žvilgesį ir užuodžia druskingą padvėsusių žuvų tvaiką, 
kuris sklinda nuo pūvančių plaukų. Jis ima priešintis; džiaugsmo šūks- 
nius bei raginimus nepasiduoti grįžtamajai bangai pakeičia protesto 
rėksmas ir galiausiai siaubo klyksmai, bet iš jų nėra jokios naudos. 
Šiaip ar taip, ilgai plyšauti netenka. Smulkūs mergyčių piršteliai virsta 
šaltais nagais, smingančiais į kūną, tempiančiais jį į jūros gelmenis. 
Vandeniui plūstelėjus į gerklę, riksmas nutrūksta. Saulėlydžio fone, 
panašiame į šaltus pelenus, jis tebemato burlaivį ir ūmai suvokia 
(kaip anksčiau to nepastebėjo?) viso labo regįs yrantį korpusą, mirties 
laivą. Ten jo kažkas lūkuriuoja, įsisupęs į drobulę; Emeris spiegtų, jei 
tik galėtų, bet dabar vanduo užlieja akis, ir kulkšnis apglėbia kitų ran- 
kų pirštai, iš kurių belikę išsišakoję kaulai. Nagas nuplėšia batą, pa- 
kutena grimztančio žmogaus nykštį lyg žaisdamas "virė virė košė... 
tam davė šaukštelį... ". 
Emeris Polsonas nuskęsta. 


27-ŲJŲ BALANDŽIO 19-OJI 


Tamsoje kažkas bliovė. Lyg ir “Užčiaupkite jį!"*. Netikėtai išgirdau 
skardų pliaukštelėjimą, ir tamsybės nušvito raudonai, iš pradžių viename 
šone, paskui kitame. Raudonis atplūdo į akiračio priešakį it kraujo dė- 
mė, pasklidusi vandenyje. 

- Jūs trenkėt per stipriai, - nuskambėjo balsas. Džeko? 

- Šefe? Ei, šefe! - mane purtė, vadinas, kūną tebeturėjau. Gal ir 
gerai. Mane kratė Džekas... hmm, kokia jo pavardė? Žinojau, kad ją at- 
gaminsiu nesunkiai, jei tik mąstysiu asociacijomis. Prisiminiau vyruką 
iš “Orų" kanalo... 

Vėl pasijutau krečiamas. Šįsyk griežčiau. 

- Muchacho! Tu gyvas? 

Pakaušiu trenkiausi į kietą paviršių ir praplėšiau vokus. Kairėje pusėje 
klūpėjo Džekas Kantoris įsitempusiu, baimės perkreiptu veidu. Priešais 
pasilenkęs stypsojo Vajermenas, kuris mane purtė kaip romo kokteilį. Lė- 
lė gulėjo, skudurine fizionomija įsikniaubusi į mano sterblę. Pasibjaurėjęs 
suniurnėjau ir nušveičiau ją šalin - aha, tikras bjaurybė. Novyna tėškės ant 
kauburio negyvų, tarsi popierius sučežėjusių vapsvų. 

Iš sąmonės gelmių pamažu išniro tos vietos, po kurias ji mane vedžio- 
jo - surengė ekskursiją po pragarą. Į Šešėlių paplūdimį nusidriekęs keliukas 
(dideliam savo tėvo pykčiui, Adriana Ystleik jį praminė “Nusitašėlių bulva- 
ru“). Pakrantė ir visi siaubingi, ten nutikę įvykiai. Baseinas. Rezervuaras. 

- Jis atsimerkęs, - tarė Džekas. - Ačiū, Dievui. Edgarai, ar mane 
girdite? 

- Taip, - atsakiau dėl riksmų užkimusiu balsu. Skrandis reikalavo 
maisto, bet pirmiausia man magėjo kuo nors nuplauti degančią gerklę. 

- Gerti... kas apmalšins savo bičiulio troškulį? 

Vajermenas man įbruko vieną iš didžiųjų “Evian" vandens butelių. 
Pakračiau galvą. 

- “Pepsi-kolos". 

- Tikrai, muchacho? Gal geriau vandens... 

- Ne. Kofeino. - Gėrimo norėjau ne vien dėl šios priežasties, bet kol 
kas užteks ir jos. 

Padėjęs į vietą “Evian", Vajermenas įteikė “Pepsi"'. Skardinė buvo 
šilta, bet aš ištuštinau pusę, atsirūgau ir nurijau dar kelis gurkšnius. 
Tuomet apsidairiau, tačiau purviname koridoriuje teregėjau savo drau- 
gus. Nieko gero. Tiksliau, siaubingai blogai. Ranka - man vėl liko tik 
viena - nutirpo ir tvinkčiojo, lyg būčiau darbavęsis ne mažiau kaip porą 
valandų. O kur piešiniai? Persigandau, kad, be jų, viskas išblės kaip sap- 
nai, kuriuos užmirštame pabudę. Juk dėl šios informacijos rizikavau ne 
vien gyvybe, bet ir sveiku protu. 

Pasimuisčiau mėgindamas atsistoti. Pakaušį, kurį trenkiau į sieną, 
pervėrė skausmo dūris. 

- Kur piešiniai? Kur jie? 

- Štai čia, muchacho. Nesijaudink. - Vajermenas žengė į šoną ir 
mostelėjo į paglamžytų puslapių šūsnį. - Tu paišei kaip paklaikęs, dras- 
kei juos iš sąsiuvinio. Aš visus sudėliojau į krūvelę. 

- Gerai. Man reikia pavalgyti. Jaučiuosi išbadėjęs. - Sakiau gryną tiesą. 

Džekas dirgliai apsižvalgė. Koridoriuje, kurį buvo užtvindę popie- 
čio saulės spinduliai, kai iš jaunuolio griebiau Novyną ir nėriau į juodąją 
skylę, šviesa priblėso. Dar nesutemo - nukreipęs akis aukštyn pama- 
čiau, kad padangės tebėra žydros, - bet man tapo akivaizdu, jog diena 
artėjo į pabaigą. 

- Kiek dabar valandų? - paklausiau. 

- Penkiolika po penkių, - atsakė Vajermenas nė nepašnairavęs į savo 
laikrodį. Vadinas, kol skendėjau transe, nepaliaujamai į jį dirsčiojo. Saulė 
leisis po kelių valandėlių. Maždaug. Jeigu jie atslenka tiktai naktį... 

- Berods. Laiko užteks. Man vis tiek būtina prikimšti skrandį. Iš 
griuvėsių galime nešdintis. Name nieko daugiau nerasime. Bet mums 
prisireiks kopėčių. 

Vajermenas kilstelėjo antakius, tačiau kamantinėti nepradėjo. Tie- 
siog pratarė: 

- Siūlau paieškoti daržinėje. Kuri, beje, neblogai atsilaikė prieš tėvą 
Laiką. 

- O kaipgi lėlė? - pasiteiravo Džekas. 

- Kišk atgal į skardinę. Nuvešime Novyną į E! Palacio. Ji nusipel- 
no prisijungti prie kitų Elizabetos daiktų. 

- Edgarai, kokia kita mūsų stotelė? - paklausė Vajermenas. 

- Aš jums parodysiu, bet pirmiausia... - bedžiau pirštu į pistoletą, 
kyšantį už bičiulio diržo. - Tavo šaudyklė užtaisyta? 

- Žinoma. Nauja apkaba. 

- Jei garnys sugrįš, vis vien noriu, kad jį nudėtum. Nedelsdamas. 

- Kodėl? 

- Nes jo akimis mus stebi Persė, - paaiškinau. 


Iš griuvenų pasišalinome tuo pačiu kelių, kuriuo įsigavome vidun, 
ir mus pasitiko ankstyvas, skaistus Floridos vakaras. Giedrame dangu- 
je neplaukė nė vienas debesėlis. Saulė nublizgino įlanką spindinčiu si- 
dabriniu žvilgesiu. Po kokios valandos per vandenį nudrikęs švytėjimo 
takas priblės ir nusidažys aukso spalva, bet dar ne dabar. 

Mes nukėblinome apžėlusiu “Nusitašėlių bulvaru"“, Džekas nešė pin- 
tinę iškyloms, Vajermenas laikė krepšį su maistu ir “Artisan" sąsiuviniais, 
aš rankoje spaudžiau piešinius. Ties kojomis šnibždėjo jūravižės. Užnuga- 
ryje, iki griūnančio namo nutįso mūsų šešėliai. Priešakyje pelikanas pa- 
stebėjo žuvį, suskleidė sparnus ir smigo žemyn nelyginant pikiruojamasis 
bombonešis. Garnio niekur nematėme, aplinkui nesišlaistė ir žokėjus Čar- 
lis. Bet užkopę ant kalvos keteros, nuo kurios takas leidosi apačion, palei 
kopas, nūnai suardytas ir stačias, išvydome kai ką kitą. 

Akiratyje atsivėrė “Persės"' vaizdas. 

Nuleidęs inkarą laivas plūduriavo už trijų šimtų jardų nuo kranto. 
Švarutėlės burės buvo suvyniotos. Korpusas sūpavosi vilnyse kaip sie- 
ninio laikrodžio švytuoklė. Ant dešiniojo šono pagaliau įžvelgėme visą 
pavadinimą: “Persefonė". Denis atrodė apleistas, ir aš galėjau lažintis, 
jog ten nerastume nė gyvos dvasios. Dienomis velioniai neprisikeldavo. 
Užtat Persė, mūsų nelaimei, nemirusi. 

- Dieve mano, jis tarsi išplaukė iš jūsų paveikslų, - sulemeno Dže- 
kas. Dešinėje kelio pusėje dunksojo akmeninis suoliukas, vos įžiūrimas 
dėl krūmokšnių ir vijoklių, kurie rangėsi ant lygaus jo paviršiaus. Vaiki- 
nas žnegtelėjo ant suolo neatplėšdamas žvilgsnio nuo burlaivio. 

- Ne, - paprieštaravau. - Aš tapiau tiesą. Tu paprasčiausiai regi 
kaukę, už kurios laivas slepiasi dienomis. 

Sustojęs šalia Džeko, Vajermenas delnu prisidengė spiginamas akis. 

- Ar žmonės jį mato ir iš Don Pedro salos? 

- Turbūt kai kurie, - atsakiau. - Sergantys mirtina liga, vaistų atsi- 
sakę šizofrenikai... - prisiminiau Tomą. - Bet laivas čia atplaukė dėl 
mūsų. Šį vakarą Dumai Ky turėtume tarti sudie. Saulei nusileidus, atgal 

kelio nebus. Gyvieji numirėliai gal ir tūno “Persefonėje", bet džiunglėse 
netrūksta kitokių padarų. Vienus, kaip žokėjų, vaikystėje sukūrė Eliza- 
beta, kiti atsirado, kai Persė vėl pabudo. - Nutilau. Nenorėjau pratęsti, 
tačiau privalėjau. - Manau, saloje užsiveisė ir tokių sutvėrimų, kuriuos 
pagimdė mano vaizduotė. Kiekvieną žmogų kamuoja savi košmarai. 

Mintyse atgaminau skeletų rankas, iškilusias mėnesienoje. 

- Taigi, - raižiu balsu tarė Vajermenas, - mums suplanuotas kruizas 
laivu? 

- Taip. 

- Į tenykščių gretas būsime užverbuoti prievarta? Kaip senojoje ge- 
rojoje Anglijoje? 

- Panašiai. 

- Aš negaliu plaukti, - išspaudė Džekas. - Mane užkankins jūros liga. 

Nusišypsojau ir prisėdau greta jaunuolio. 

- Na, kelionė jūra neįtraukta į mūsų planus. 

- Gerai. 

- Ar galėtum atidaryti vištienos dėžutę ir nuplėšti vieną kulšį? 

Jis įvykdė prašymą. Dorodamas pirmą kulšelę, paskui ir antrą, jau- 
čiau, jog draugai mane stebi kaip pakerėti. Paklausiau, ar kas norėtų krū- 
tinėlės. Abiem papurčius galvą, suvalgiau ir ją. Įpusėjęs užkandžiauti pa- 
galvojau apie dukrą, likusią Rodailende - blyškią ir negyvą. Kramčiau mė- 
są neskubėdamas, į džinsus vis pasišluostydavau riebaluotas rankas. Ilzė 
mane suprastų. Ne Pema ir, ko gero, ne Linda, bet Ilzė? Taip. Artimiau- 
sia ateitis mane šiurpino, tačiau aš nutuokiau, kad Persė irgi išsigandusi, 
antraip ji nebūtų dėjusi tiek pastangų, kad mus sustabdytų. Priešingai, 
nekviestus svečius toji esybė su džiaugsmu priimtų. 

- Gaištam laiką, muchacho, - pastebėjo Vajermenas. - Neilgai tru- 
kus sutems. 

- Žinau, - atsiliepiau. - O mano duktė mirusi amžiams. Bet aš vis 
tiek išbadėjęs. Turi kokių nors saldėsių? Tešlainių? Sausainių? Sumautų 
“HoHo"' pyragėlių? 

Pasiūlyti deserto jis negalėjo, todėl apsiribojau dar viena “Pepsi? 
skardine ir keliomis agurkų juostelėmis, pagardintomis kaimiškų pada- 
žu, kuris ir išvaizda, ir skoniu man visada priminė pasaldintą snarglį. 
Nors tiek gerai, kad prislopo galvos skausmas. Bluko ir vaizdiniai, at- 
klydę iš tamsos - tiek metų pralindėję skudurinėje Novynos galvoje, - 
bet juos prisiminti padės mano piešiniai. Paskutinį kartą nusivaliau ran- 
kas ir ant kelių pasidėjau šūsnį suglamžytų lapelių: šeimos albumą iš 
pragaro. 

- Nepamiršk dairytis garnio, - įspėjau Vajermeną. 

Jis apsižvalgė, nukreipė akis į tuščią laivą, linguojantį vilnyse ir vėl 
atsigręžė į mane. 

- Galbūt į paukštelį labiau pritiktų šauti iš žeberklinio ginklo? Paleis- 
ti strėlytę su sidabriniu antgalių? 

- Ne. Garniu ji lakioja, kaip žmonės jodinėja žirgais. Veikiausiai apsi- 
džiaugtų, jeigu jam paaukotume sidabrinį užtaisą. Bet Persė nebegaus, ko 
užsigeidusi. - Nelinksmai vyptelėjau. - Užteks poniutei pramogaut. 


Vajermenas paprašė Džeko atsistoti, kad nuo suoliuko galėtume 
nubraukti vijoklius. Tuomet visi prisėdome - trijulė karių, nors į juos 
nė trupučio nebuvome panašūs, pora penkiasdešimtmečių ir dvidešimt- 
metis, vienoje pusėje regintys Meksikos įlanką, kitoje matantys namo 
griuvėsius. Raudonąją pintinę ir beveik ištuštėjusį maisto krepšį pasidė- 
jome prie kojų. Maniau, kad jiems pasakodamas visą istoriją užtuksiu 
dvidešimt minučių, na, gal pusvalandį, ir laiko mums dar liks su kaupu. 

Bent taip vyliausi. 

- Elizabeta su Perse palaikė gerokai glaudesnį ryšį negu aš, - prabi- 
lau. - Netgi, sakyčiau, stipresnį. Neįsivaizduoju, kaip mergaitė jį ištvėrė. 
Įsigijusi porcelianinę figūrėlę galėjo matyti, ką tiktai panorėdavo. Savo 
akimis, mintyse... Ir ji visa tai nupaišydavo. Labiausiai gąsdinančius 
kūrinius sudegino prieš išvažiuodama iš namų. 

- Kaip uragano paveikslėlį? - pasitikslino Vajermenas. 

- Taip. Man regis, Elizabeta bijojo savo piešinių galios. Ir pagrįstai. 
Tačiau matė viską. Tuo tarpu lėlė reginius fiksuodavo lyg kokia telepa- 
tinė vaizdo kamera. Dauguma atveju, aš tiesiog žiūrėjau į aplinką mer- 
gaitės akimis ir piešiau jos paveiksliukus. Suprantat, apie ką kalbu? 

Jiedu sulinksėjo. 

- Pradėkime nuo šito tako, kitados buvusio keliu. Nuo Šešėlių pa- 
plūdimio jis vedė iki daržinės. - Mostelėjau į pailgą, vijokliais apraizgytą 
priestatą, kur, kaip tikėjausi, rasime kopėčias. - Nemanau, kad į salą 
kontrabandą pristatydavo pats Deivis Deivisas, bet esu tikras, jog tuo 
užsiimdavo vienas iš jo verslo partnerių, ir nemažas kiekis svaigalų į 
Saulėtąją Floridos pakrantę patekdavo per Dumą Ky. Iš Šešėlių paplū- 
dimio krovinį nuveždavo į Džono Ystleiko daržinę, iš ten gėrimai keliau- 
davo į žemyną. Didžiuma aukščiausios klasės gėrimų atsidurdavo ke- 
liuose Sarasotos ir Venecijos džiazo klubuose. Saugodamas kontraban- 
dą Ystleikas tiesiog darė Deivisui paslaugą. 

Vajermenas pašnairavo į besileidžiančią saulę ir žvilgtelėjo į savo 
laikrodį. 

- Muchacho, manau, tavo pasakojimas kažkaip susijęs su dabartine 
mūsų padėtimi? 

- Be abejo. - Sugraibiau piešinį statinaitės su storu užsukamu dang- 
čiu ir vole. Ant jos šono pusračiu buvo pakeverzota STALAS, truputį 

žemiau - ŠKOTIJA. Raidės gavos kreivos šleivos; aš paišydavau gra- 
žiau negu rašydavau. - Viskis, ponai. 

Džekas dūrė smiliumi į miglotą Žmogaus pavidalą, įspraustą tarp 
užrašų STALAS ir ŠKOTIJA. 

- Kas toji sijonuota paukštytė? 

- Čia ne sijonas, o kiltas. Škotų kalniečio apdaras. 

Gauruoti Vajermeno antakiai pakilo viršun. 

- Ei, muchacho, tas piešinėlis jokių apdovanojimų nelaimės. 

- Elizabeta įkišo Persę į nedidelę viskio statinę, - mąsliai tarė Dže- 
kas. - Gal ne viena, galbūt kartu su aukle Melda... 

Papurčiau galvą. 

- Tiktai Elizabeta. 

- Kokios apimties tas daiktas? 

Rankomis parodžiau dviejų pėdų tarpą, pasvarstęs praskėčiau jas 
šiek tiek plačiau. 

Vaikinas linktelėjo, bet jis irgi raukėsi. 

- Žodžiu, porcelianinę statulėlę mergaitė paslėpė statinėje ir uždarė 
dangtį. Arba užšovė kaištį. Nuskandino Persę, kad ji užmigtų. Žinot, 
šefe, reikalas sumautas. Dėl Dievo meilės, juk tas padaras ėmė ben- 
drauti su Elizabeta dar tada, kai glūdėjo po vandeniu. Įlankos dugne! 

- Šią temą aptarsime vėliau. - Viskio taros eskizą nugrūdau į šūsnies 
apačią ir pirštu pabaksnojau į kitą piešinį, kuriame auklė Melda svetainėje 
kalbėjo telefonu. Pakreipta galva ir sukūprinti pečiai bylojo apie slapukiš- 
ką elgesį - man užteko kelių brūkšnių, kad pavaizduočiau, kaip 1927-ai- 
siais pietiečiai žiūrėdavo į juodaodes namų tvarkytojas, kurios naudojosi 
svetainės telefonu, net jeigu stvertis ragelio jas priversdavo būtinybė. 

- Mūsų manymu, informaciją Adė ir Emeris sužinojo iš laikraščių, 
bet Atlantos žiniasklaida greičiausiai nė neužsiminė apie dvi, Floridoje 
nuskendusias mergaites. Kai auklė Melda įsitikino, jog dvynukės išties 
prapuolė, ji paskambino į žemyną, susisiekė su ponu Y'stleiku ir pranešė 
blogas naujienas. Paskui skambtelėjo į Adės ir šios vyro namus. 

Vajermenas kumščiu trenkė sau į koją. 

- Adė pasakė auklei, kur apsistos! Na, žinoma! 

Kinktelėjau galva. 

- Jaunavedžiai, matyt, tą patį vakarą spėjo į paskutinį traukinį, nes 
į Garnio Lizdą parvažiavo kitą dieną, prieš sutemstant. 

- Namo, aišku, jau buvo grįžusios ir abi viduriniosios dukros, - pri- 
dūrė Džekas. 

- Aba, susirinko visa šeima, - patvirtinau. - O vietinius vandenis... 
- pamojau link grakštaus, balto burlaivio, kuris nuleidęs inkarą lūkuria- 
vo tamsos, - ...nusėjo valtelės. Kūnų paieškos tęsėsi kokias tris dienas, 

nors visi suprato, kad mergaitės žuvusios. Nujaučiu, jog Džonui Ystlei- 
kui mažiausiai rūpėjo, kaip vyresnėlė ir jos vyras sužinojo naujienas. 
Tuo metu jis tegalėjo galvoti apie dingusias dvynukes. 

- JOS PRAPUOLĖ, - sumurmėjo Vajermenas. - Pobre humbre.* 

Pakėliau kitą piešinėlį - trys žmonės, stovintys Garnio Lizdo veran- 
doje, mojavo pavymui senamadiško, griozdiško automobilio, kuris 
kriauklelių taku dardėjo link akmeninių stulpų ir normalaus, už jų ply- 
tinčio pasaulio. Aplink vartus paškicavau keletą palmių ir bananų, bet 
gyvatvorės nepridėjau, nes 1927-aisiais ji neegzistavo. 

Pro užpakalinį automobilio langą bolavo du ovalo formos veideliai. 

- Marija ir Hana. Sugrįžta į Breideno mokyklą. 

- Nemanot, kad jos elgėsi, hmm... beširdiškai? - paklausė Džekas. 

- Tiesą sakant, ne. Vaikai gedi kitaip nei suaugusieji. 

- Aha, galbūt. Bet man vis tiek keista... - jaunuolis nutilo. 

- Kas keista? - nesupratau. 

- Kad Persė juos paleido. 

- Nieko panašaus. Jos viso labo važiuoja į Breidentoną. 

Vajermenas patapšnojo į eskizą. 

- O kur Elizabeta? 

- Visur, - atsakiau. - [Įvykius stebime jos akimis. 


- Liko ne tiek jau daug, bet istorija maloniai jūsų nenuteiks. 

Parodžiau jiems dar vieną paveikslėlį. Prie jo, kaip ir prie kitų, plu- 
šėjau paskubomis ir vyro figūrą nupaišiau iš nugaros, bet aš buvau įsi- 
tikinęs, kad popieriaus lape perteikiau gyvąją versiją esybės, kuri Di- 
džiojo Rožinuko virtuvėje antrankiu supančiojo mano riešą. Visi trise įsi- 
stebeilijome į eskizą. Džekas trumpam pakėlė akis į Sešėlių paplūdimį, 
nūnai suardytą iki siauro smėlio ruožo, ir vėl nukreipė žvilgsnį į piešinį. 
Galiausiai pažiūrėjo į mane. 

- Vaizdas matomas iš šitos vietos? - tyliai paklausė. 

- Taip. 

Vaikino pirštas truputį pasislinko į šoną. 

- Cia Tesė ir Lora? 

- Tesė ir Lo-Lo. Taip. 

- Jos... ką jos padarė? Prisiviliojo jį kaip sirenos iš graikų mitų? 

- Taip. 

- Visa tai nutiko iš tikrųjų, - murmtelėjo Džekas lyg mėgindamas 
įsisąmoninti, ką regis. 

- Iš tikrųjų, - užtikrinau. - Jos jėga verčiau neabejok. 

Vajermenas pažiūrėjo į saulę, nenumaldomai artėjančią prie hori- 
zonto. Vandenį nušvietęs spindulių takas galop neteko blizgesio. 
*Vargšas vyrukas (isp.). 

- Baik porinti savo istoriją, muchacho, ir kuo greičiau. Kad galėtu- 
me griebtis savų reikalų ir nešdintis velniop. 

- Beveik nėra, ką pasakoti, - atsakiau. Perverčiau eskizus, daugu- 
ma kurių priminė negrabiai pabrūkšniuotas keverzones. - Tikrąja didvy- 
re derėtų vadinti auklę Meldą, o mes nė nežinome jos pavardės. 

Kilstelėjau vieną iš pusiau užbaigtų piešinėlių: koridoriuje, netoli lau- 
kujų durų, iš skarelės ir ant kaktos bei skruosto juoduojančių dėmelių 
atpažįstama Melda kalbėjosi su jauna moterimi. Šalia, ant stalo, kiurk- 
sojo Novyna - šešios ar aštuonios gijos, atsainiai apvedžiotos ovalu. 

- Štai čia, dingus Emeriui, auklė kažką riečia Adrianai. Gal aiškina, 
kad jį netikėtai iškvietė į Atlantą? Kad jis išvyko į Tampą norėdamas 
žmoną nustebinti netikėta vestuvių dovana? Nežinau. Svarbiausia, jog 
Melda iš visų jėgų stengėsi Adę sulaikyti namuose. 

- Siekė išlošti laiko, - susiprotėjo Džekas. 

- Kitos išeities nebuvo. - Mostelėjau į džiunglių tankumyną, mus 
skiriantį nuo šiaurinio salos galo - tankmes, kurios vietiniame krašte ga- 
lėtų vešėti tik tuo atveju, jei Dumą Ky prižiūrėtų brigada keliomis pa- 
mainomis triūsiančių sodininkų. - 1927-aisiais visa tai neegzistavo. Už- 
tat saloje gyveno Elizabeta, maksimaliai išnaudojanti savo talentą. Var- 
gu ar kam nors būtų pasisekę išvažiuoti į Keisį Ky. Vienas Dievas žino, 
kokie sutvėrimai, kuriuos Persė privertė Elizabetą nupiešti, šlaistėsi tarp 
Garnio Lizdo ir pakeliamo tilto. 

- Kita auka turėjo tapti Adriana? - paklausė Vajermenas. 

- Vėliau Džonas. Paskui Marija ir Hana. Nes Persė ketino pribaigti 
juos visus, išskyrus galbūt Elizabetą. Manau, auklė Melda suprato, kad 
Adę pajėgs nulaikyti ne ilgiau, kaip dieną. Bet tiek laiko jai užteko. 

Atkišau draugams greitosiomis, dar mitriau nei kiti, nupieštą pa- 
veikslėlį: Melda ir Libita vėl stovėjo sekliajame baseino gale. Novyna 
gulėjo ant maudyklos kraštelio, nukorusi ranką į vandenį. Prie lėlės 
riogsojo ant storo šono nugriauta ir plačiai pražiodyta keraminė statinai- 
tė su pusračio formos užrašu STALAS. 

- Auklė Melda išaiškino Libitai, ką daryti. Pridėjo, esą mergaitė pri- 
valo atlikti užduotį, kad ir ką pamatytų mintyse, kad ir kaip griausmin- 
gai Persė lieptų liautis... nes ji rėks, jei tiktai susivoks, kas vyksta. Be- 
lieka tikėtis, pasakė auklė, jog Persė atskleis tiesą per vėlai ir nesugebės 
nieko pakeisti. Paskui pridūrė... - užsičiaupiau. Dabar šviesos takas, 
kurį vandenyje paklojo saulėlydis, nepaliaujamai ryškėjo. Žinojau turįs 
pratęsti, bet tam reikėjo jėgų. Labai daug jėgų. 

- Ką, muchacho? - švelniai pasiteiravo Vajermenas. - Ką pridūrė? 

- Kad ji pati gali klykti. Ir Adė. Ir tėvelis. Bet Libitai nevalia sustoti. 
“Nenutrauk, ką pradėjus, vaikel, - perspėjo Melda, - nenutrauk, kitaip 

mūsų pastangos nueis niekais." - Mano ranka tarsi savaime niurktelėjo 
į kišenę, ištraukė juodą “Veneros? pieštuką ir po primityviai nupiešto- 
mis, baseine stovinčiomis mergaite bei moterimi užrašė: 

nenutrauk, ką pradėjusi, vaikel 

- Edgarai, kaipgi žeberkliukai su sidabriniais antgaliais? - paklausė 
Džekas. - Jūs apie juos neužsiminėte. 

- Jokių prakeiktų stebuklingų žeberklų nebuvo, - atsiliepiau pailsu- 
siu balsu. - Jie turbūt atsirado po daugelio metų, kai Ystleikas ir Eliza- 
beta grįžo į Dumą Ky. Velniai žino, kuriam iš jųdviejų šovė tokia min- 
tis. Idėjos autorius tikriausiai pats negalėjo tiksliai paaiškinti, kam tie 
užtaisai reikalingi. 

- Bet... - vaikinas eilinį sykį susiraukė... - jeigu 1927-aisiais jie ne- 
turėjo sidabrinių žeberklų... tuomet kaip... 

- Neturėjo, Džekai. Užtat vandens jiems nestigo. 

- Nesuprantu. Juk Persė tūnojo įlankoje. Ji atsirado iš vandens. - 
Jaunuolis pažvairavo į laivą lyg norėdamas patikrinti, ar tas nepradin- 
go. “Persefonė" tebesiūbavo vilnyse. 

- Teisingai. Bet prie baseino jos įtaka pranykdavo. Elizabeta tai Ži- 
nojo, tik nesuvokė priežasties. Nieko keisto. Libita tebuvo vaikas. 

- O, šūdas! - Vajermenas pliaukštelėjo sau per kaktą. - Baseinas. 
Gėlavandenis telkinys. Gėlas vanduo, kaip atsvara druskingam. 

Dūriau į jį smiliumi. 

Bičiulis palietė keraminę statinaitę, paškicuotą greta lėlės. 

- Šita statinė tuščia? Ją užpildė baseino vandeniu? 

- Neabejotinai. - Stumtelėjau eskizą į šoną ir parodžiau kitą. Vėlgi 
daugmaž tokią pačią panoramą mes galėjome regėti iš savo vietos. Ką 
tik virš horizonto pakilęs mėnulio pjautuvas apšvietė išpuvusį laivą, ku- 
rio, kaip vyliausi, man nebeteks paišyti, ir tvieskė tarp jo stiebų. Paplū- 
dimyje, prie pat vandens... 

- Jėzau, koks siaubas, - suniurnėjo Vajermenas. - Nors vaizdas ne- 
labai ryškus, jis vis tiek kelia šiurpą. 

Dešinysis mano dilbis ėmė niežėti, tvinkčioti, kone svilti. Palytėjau 
eskizą nesamą ranką. Tikėjausi, kad jos nebeišvysiu... bet būgštavau, 
j0g dar visko gali nutikti. 

- Aš matau už mus visus, - tariau. 


KAIP NUPIEŠTI PIEŠINĮ (XI) 


Savo kūrinį būtinai užbaikite. Nežinau, svarbiausia tai meno taisyk- 
lė ar ne - aš nesu mokytojas, - tačiau tikiu, jog tie keturi žodžiai api- 

bendrina viską, ką bandžiau jums pasakyti. Talentas yra nuostabus da- 
lykas, bet jo neužteks žmogui, lengvai metančiam pradėtą užduotį. Ir jei- 
gu plušate nuoširdžiai, jeigu jūsų kūryba užgimsta toje stebuklingoje vie- 
toje, kur susilieja mintys, prisiminimai ir emocijos, neišvengiamai su- 
lauksite momento, kai norėsite spjauti į darbą, kai pagalvosite, kad, nu- 
leidus pieštuką, jūsų žvilgsnis praras skvarbumą, atmintis sustreikuos, 0 
skausmas atlėgs. Visa tai man atskleidė sambūrio paplūdimyje paveiks- 
las, paskutinis, kurį tądien nupiešiau - tiksliau eskizas, nors, mėginant 
popieriaus lape perteikti pragarą, nieko daugiau ir nereikia. 

Pradėjau nuo Adrianos. 

Dėl Emo, ji kiaurą dieną jaučiasi kaip ant adatų. Emocijos svyruo- 
ja nuo įniršio iki baimės. Į galvą netgi ateina mintis, jog kažką neap- 
dairaus iškrėtė tėtis, bet ne, mažai tikėtina - nuo tada, kai paieškos 
nutrūko, užvaldytas sielvarto, jis tapo vangus ir viskam abejingas. 

Galima pamanyti, kad, Emeriui nepasirodžius iki saulėlydžio, Adę 
apims dar didesnis nerimas, bet ji aprimsta, netgi pralinksmėja. Auklei 
Meldai sako, esą Emas netruks sugrįžti. Jaučia visu kūnu, savo gal- 
voje girdi drąsinantį, lyg varpelis tilindžiuojantį balsą. Spėja, jog pas- 
tarasis vadinamas “moteriška intuicija", kuri, matyt, sustiprėja, kai 
išteki. Taip ir pareiškia auklytei. 

Melda linkčioja ir šypsosi, bet nuo Adės nenuleidžia primerktų, 
dėmesingų akių. Stebėjo merginą visą dieną. Libitos tvirtinimu, vyriau- 
siosios sesers sutuoktinis pražuvo amžiams, ir auklė mažylės žodžiais 
neabejoja. Be to, tiki, kad likusius šeimos narius įmanoma išgelbėti... 
sykiu ir ją pačią. 

Tačiau daug kas priklauso nuo Libitos. 


Auklė Melda traukia patikrinti, kaip laikosi jos mažoji, lipdama 
laiptais paliečia ant kairiosios rankos užmautas sidabrines apyrankes, 
mamos dovanas, kuriomis Melda pasidabina sekmadieniais, kai ke- 
liauja į bažnyčią. Gal todėl šiandieną jas išgriebė iš savo ypatingų 
smulkmenų dėžutės, užstūmė dilbiu, taip aukštai, kad papuošalai pri- 
lipo prie odos, užuot kadaroję ant riešo. Turbūt geidavo pajusti ma- 
mos glaudumą, pasisemti jos tylios stiprybės, arba tiesiog norėjo būti 
arčiau to, kas šventa. 

Libita piešia savo kambaryje. Piešia šeimą, įskaitant ir Tesę su Lo- 
Lo. Visi aštuoni (Libitos požiūriu, artimųjų ratui priklauso ir auklė 
Melda), stovi paplūdimyje, kur jie praleido tiek daug šaunių dienų 
plaukiodami, iškylaudami, statydami smėlio pilis. Figūros susiėmusios 
už rankų tarytum popierinės lėlytės, kiekviena spinduliuoja plačią šyp- 
seną, kuri išsiveržia už veido ribų. Regis, mažoji viliasi vien valios 
pastangomis jiems sugrąžinti įprastą gyvenimą ir laimę. 


447 


Auklė Melda kone tiki, kad jai gali pavykti. Vaikas pasižymi ne- 
paprastomis jėgomis. Bet mirusiųjų neprikels netgi jos. Įkvėpti tikros 
gyvybės nesugebėtų ir esybė iš jūros. Melda nukreipia žvilgsnį į Libi- 
tos gėrybių dėželę ir vėl pasižiūri į mergaitę. Statulėlę, sužvejotą jūro- 
je, matė tiktai kartą - mažutę moterį įsisupusią į rožinį arba išblukusio 
purpurinio atspalvio apsiaustą ir užsismaukusią gobtuvą, po kuriuo 
matyti ant kaktos krentantys plaukai. 

Ji klausia Libitos, ar viskas gerai. Nieko daugiau nedrįsta ištarti. 
Jei po sutvėrimo, nukišto į dėžutę, sruogomis iš tikrųjų slypi trečioji, 
viską reginti akis, nepakenks net ir per didelis atsargumas. 

Taip, atsako mergytė. Aš tik paišau. 

Gal ji užmiršo, ką turinti padaryti? Melda tegali viltis, kad ne. 
Dabar privalo grįžti į pirmą aukštą ir budriai stebėti Adę, kurią neil- 
gai trukus pakvies jos vyras. 

Giliai širdyje auklė negali patikėti tuo, kas vyksta, podraug jau- 
čia, lyg visą savo gyvenimą ruošėsi šioms akimirkoms. 

Ji sako: Tu tikriausiai išgirsi, kaip šaukiu tavo tėtį. Tuomet keliauk 
susirinkti daiktus, kuriuos palikai prie baseino. Nepalik nakčiai, nes jie 
aprasos. 

Tebepiešdama, nepakeldama galvos mergytė ištaria žodžius, kurie 
pradžiugina iš baimės stingstančią Meldą: Aš eisiu su Perse. Tada ne- 
bijosiu, jei sutems. 

Eik su kuo nori, atsiliepia auklė, tik atnešk Novyną, nes ji tebėra 
lauke. 

Laiko Melda nebeturi, visas kitas mintis stengiasi išginti iš galvos, 
nes baiminasi, kad jas perskaitys trečioji skvarbioji akis. 

Pakeliui į pirmą aukštą ji vėl paliečia savo apyrankes. Džiaugiasi, 
kad jas pasiėmė prieš užsukdama į Libitos kambarį, nors porcelianinė 
moteris ir tūnojo skardinėje. 

Koridoriaus gale spėja pamatyti, kaip sušmėžuoja Adės, nerian- 
čios į virtuvę, suknelė. 

Atėjo metas lemtingiems įvykiams. 

Užuot sekusi paskui Adrianą, auklė pasuka priešinga linkme ir bėga 
į ponulio kabinetą, atidaro duris nepasibeldusi, pirmą kartą per septy- 
nerius metus, kuriuos išdirbo šitoje šeimoje. Ponas Ystleikas sėdi už ra- 
šomojo stalo be kaklaraiščio, prasegta apykakle, nuo pečių nusmaukto- 
mis, glebiai karančiomis petnešomis. Rankose laiko Tesės ir Lo-Lo nuo- 
traukas aukso spalvos rėmeliuose. Jis kilsteli prakaulumo įgavusį veidą 
ir į atėjūnę nukreipia paraudusias akis. Nė kiek nenustemba, kad namų 
tvarkytoja įvirsta nekviesta. Rodos, nebevalioja jausti nuostabos ar šo- 
ko, bet toks įspūdis klaidingas, kaip paaiškės vėliau. 

Kas yra, Melda Lu? 

Jums reikia tučtuojau eiti su manimi. 

Ašarotose jo akyse atsispindi ramybė ir siutinančiai bukas žvilgsnis. 

Kur eiti? 

Į paplūdimį, a/sako ji. Ir nepamirškite paimti ana to daikto. 

Auklė pamoja į žeberklinį pistoletą, kabantį ant sienos, greta 
trumpų strėlyčių. Antgaliai nukalti iš plieno, ne sidabro, bet kotai sve- 
via nemažai. Melda žino, nes užtaisus dažnai tampė pintinėje. 

Ką čia kalbi? 

Nėra laiko aiškinti. Nedelsdamas eikite į paplūdimį, jei nenorite pra- 
rasti dar vienos dukros. 

Jis paklūsta. Neklausia, kurios iš atžalų gali netekti, nesiteirauja, 
kodėl turėtų čiupti žeberklinį pistoletą, tiesiog nuplėšia ginklą nuo sie- 
nos, stveria porą strėlyčių ir nužirglioja pro atvirą tarpdurį. Iš pradžių 
braukia įkandin Meldos, veikiai įsiveržia į priekį, o prie virtuvės, kur 
auklė paskutinį sykį regėjo Adę, leidžiasi tekinas, ir ji nebespėja pavy- 
mui, nors pati bėga, abejomis rankomis prieš save gniauždama padur- 
kus. Ar auklę pribloškė tai, kaip sparčiai ponulis atsikratė sąstingio, su 
kokia energija griebėsi veiksmų? Ne. Nors ir įsisiautęs į širdgėlos 
skraistę, jis suvokia, jog saloje kažkas ne taip, ir padėtis vis prastėja. 

Užpakalinės durys atviros. Vidun padvelkus vakaro vėjeliui, jos 
sugirgžda ant vyrių ir atsilapoja plačiau. Lauke blėsta saulėlydis ir ne- 
numaldomai temsta. Šešėlių paplūdimyje dar užteks šviesos, bet čia, 
prie Garnio Lizdo, atslinko naktis. Nukurnėjusi per prieangį Melda 
pastebi, kad ponulis jau driuokia taku, vedančiu įlankos kryptimi. Iš 
jo belikęs šešėlis. Moteris pasidairo Libitos, bet, aišku, niekur jos ne- 
mato. Jeigu mergaitė daro, kas liepta, vadinas, ji pakeliui link basei- 
no. Ir po pažastimi spaudžia širdies formos dėžutę. 

Skardinę, kurioje glūdi monstras. 

Melda pasiveja ponulį prie suoliuko, kur takelis stačiai sminga že- 
myn į paplūdimį. Jis stypso suakmenėjęs. Vakaruose saulėlydis išblėso 
iki niaurios oranžinės juostelės, kuri netrukus pranyks, bet šviesos pa- 
kanka, kad auklė išvystų Adę, artėjančią prie vandens, ir jos pusėn 
brendantį vyriškį. 

Adriana surinka: Emeri! Džiaugiasi, kaip paklaikusi, tarytum jis 
būtų pradingęs ištisus metus, o ne vieną dieną. 

Stovėdama už statula virtusio, akis išsproginusio žmogaus Melda 
šaukia: Ne, Ade, laikykis nuo jo atokiau! Nors žino, kad mergina jos 
neklausys. Adriana nurūksta prie savo sutuoktinio. 

Džonas Ystleikas tesugeba išlementi: Kas ten... 

Jis išsivadavo iš sąstingio gniaužtų ir atlėkė čia, tačiau dabar vėl 

pastėrsta. Gal todėl, kad regi dar du pavidalus, tolėliau įlankoje, bet 
taip pat slenkančius į krantą. Brendančius per gelmę, kurioje turėtų 
skendėti? Ne, turbūt ne. Meldos manymu, ponulis spokso į vyriausią 
dukrą, stebi, kaip miglota vyro figūra, išnirusi iš vandens, tiesia šla- 
putėles rankas, spaudžia Adrianos kaklą užgniauždamas džiugesio ku- 
pinus jos šūksnius ir tempia į bangas. 

Tuo tarpu įlankoje, siūbuodamas vilnyse kaip švytuoklė, kuri ka- 
bo po laikrodžiu, rodančiu ne minutes ar valandas, o metus ir šimtme- 
čius, lūkuriuoja juodas Persės laivas. 

Melda įsikimba į Džono Ystleiko ranką, suvaro nagus į jo bicepsą 
ir prabyla taip, kaip niekada gyvenime nebuvo kalbėjusi su baltaodžiu 
žmogumi. 

Padėk jai, kalės vaike! Antraip jis prigirdys tavo dukrą! 

Auklė trūkteli Adrianos tėvą į priekį. Tas pajuda iš vietos. Ji ne- 
sidairo atgal, nežiūri, seka ponulis ar vėl sustingo, visiškai užmiršta 
Libitą, galvoja tiktai apie Adę. Negalima leisti sutvėrimui, primenan- 
čiam Emerį, nusitempti merginą į vandenį. Reikia sutrukdyti tam pa- 
darui anksčiau, nei mirusios mažulės atskubės jam į pagalbą. 

Atstok! Atstok nuo jos, užrinka Melda skuosdama į paplūdimį. Jai 
už nugaros vėjo gūsiai išpučia suknelę. Emeris įtraukęs Adę į vandenį 
bemaž iki juosmens. Mergina muistosi, bet ji pridususi. Auklė nusike- 
purnėja iki jųdviejų ir puola blyškų lavoną, kuris gniaužia savo žmo- 
nos gerklę. Kai Melda jį paliečia apyrankėmis, užsmauktomis ant kai- 
viojo dilbio, padaras sugargaliuoja, tarsi jo burnoje pilna vandens. 
Emeris spurda jos glėbyje lyg žuvis, o Melda jo veidą vagoja nagais. 
Po akiduobėms šleikščiai lengvai nudriksta oda, bet iš baltų žaizdų 
kraujas neteka. Jis užverčia akis, panašias į nudvėsusio, mėnesienoje 
apšviesto karpio veizolus. 

Negyvėlis nustumia Adrianą, idant galėtų grumtis su harpija, ku- 
rios ranka jį degina šalta ugnimi. 

Adė kaukia: Ne, auklyte, liaukis, tu jį skaudini! 

Mergina nusikapsto iki porelės, bando atplėšti Meldą, bent jau juos 
atskirti, ir būtent tada Džonas Ystleikas, iki blauzdų įbridęs į įlanką, 
paleidžia šūvį iš žeberklinio pistoleto. Triašmenis užtaisas sminga duk- 
rai į kaklą, ir ji išsitiesia, kaip styga - du coliai plieno styro merginai iš 
gerklės, dar keturi kyšo iš sprando, šiek tiek žemiau kaukolės. 

Džonas Ystleikas užstaugia: Ade, ne! Ade, AŠ NENORĖJAU! 

Išgirdusi tėvo balsą duktė atsisuka ir netgi ima siūbuoti jo pusėn, 
bet auklė nieko daugiau nemato. Negyvas Adrianos vyras stengiasi iš- 
trūkti iš Meldos gniaužtų, tačiau ji nepaleidžia to padaro, trokšta nu- 
traukti siaubingą, netikrą jo gyvenimą ir tokiu būdu viliasi atbaidyti 
dvi šiurpinančias mažules, kol jos pernelyg nepriartėjo. Į apsiblaususią 

sąmonę atklysta mintis, kad jai pavyks, nes auklė pastebi nudegimo 
žymę, rūkstančią ant balto, šlapio baidyklės skruosto, ir suvokia, jog 
Emerį apsvilino sidabrinė apyrankė. 

Meldos sidabrinė apyrankė. 

Sutvėrimas mėgina ją prigriebti, iš įniršio, o gal iš baimės pražio- 
ja raukšlelėmis išraižytą burną. Užnugaryje Džonas Ystleikas nepa- 
liaujamai šaukia vyriausiąją savo dukrą. 

Čia tavo darbas, suurzgia Melda ir nesipriešina, kai Emeriu buvęs 
padaras į ją įsikimba. Tavo ir tos kalės, kuri tave valdo, būtų pridūru- 
si, tačiau baltos rankos spaudžia jos gerklę, kaip vargšelės Adės, ir 
auklė viso labo sugargia. Laimei, kairioji ranka su apyrankėmis, ga- 
lingoji ranka, dabar laisva. Moteris užsimoja plačiai atsivedėdama ir 
trenkia lavonui į dešinįjį galvos šoną. 

Rezultatas stulbinantis. Po smūgio jo kaukolė įdumba, tarytum 
trumpam patūnoję vandenyje, kaulai ištežo iki minkšto saldainio. Vis 
dėlto jie išlieka tvirti; viena nuoplaiša, kyšanti iš Emerio kaltūno, giliai 
įpjauna jos dilbį. Vandenyje pasklinda iš žaizdos nutekšėjęs kraujas. 

Palei auklę praslenka du šešėliai, vienas iš kairės, kitas iš dešinės. 

Lo-Lo sušunka naujuoju, sidabrinio varpelio tilindžiavimą prime- 
nančiu balsu: Tėti! 

Tesė paantrina: Tėti! Padėk mums! 

Nūnai Emeris mėgina pasprukti nuo Meldos, kepurnėjausi, taškosi 
purslais, nebenori su ja turėti jokių reikalų. Galingosios kairiosios 
rankos nykščiu moteris duria į dešiniąją jo akį, jaučia, kaip laukan 
trykšta kažkas šalto, nelyginant rupūžės viduriai, kuriuos ištėškia ak- 
muo. Apsigręžusi susverdėja, nes grįžtamoji banga baudžiasi iš po ko- 
jų išmušti pagrindą. 

Ji ištiesią kairiąją galūnę stveria Lo-Lo už pakarpos, timpteli ma- 
žylę atgal. 

Niekur tu neisi, suvrzgia, ir mergaitė krenta mataruodama ranko- 
mis, iš nuostabos ir skausmo užkriokdama... bet Melda žino, jog tokio 
riksmo negalėtų išspausti šešiametės gerklė. 

Džonas šaukia: Liaukis, Melda! 

Jis klūpo seklumos vilnyse, greta susmukusi Adė, iš kurios sprando 
styro žeberkliuko kotas. 

Melda, palik mano dukras ramybėje! 

Auklė neturi laiko klausytis, nors leidžia sau pamąstyti apie Libitą 
- kodėl mažulė nepaskandino porcelianinės figūrėlės? Galbūt planas 
nesuveikė? Nejau esybė, vardu Persė, ją kažkaip sustabdė? Melda ži- 
no, jog tokia įvykių eiga visiškai įmanoma. Libita galios nestokoja, 
bet ji tebėra vaikas. 

Ne, dabar ne metas apie tai galvoti. Moteris įsikimba į kitą prisikė- 
lusią numirėlę, į Tesę, bet dešinioji ranka kitokia nei kairioji, jos ne- 
saugo sidabras. Mergaitė atsisuka prašiepusi dantis ir kanda. Melda pa- 
junta silpną skausmą, bet nemato, kad vandenyje, šalia blyškaus vaiko, 
plūduriuoja du nukąsti pirštai ir dalis trečio. Nepastebi jų, nes organiz- 
me srūva per daug adrenalino. 

Virš kalvos keteros, kur kontrabandininkai retsykiais veža alkoholiu 
nukrautus padėklus, pakyla plonas mėnulio pjautuvas, blausiai nutvies- 
kiantis visą košmarišką vaizdą. Mėnesienoje Melda mato, kaip Tesė su- 
kasi tėvo kryptimi iv vėl ištiesia rankas. 

Tėti! Tėti, padėk mums! Auklytė išprotėjo! 

Melda veikia instinktyviai. Griebia vaiką už plaukų, kuriuos plovė 
ir rišo į kasas tūkstantį kartų. 

Džonas Ystleikas paleidžia gerklę: NE, MELDA! 

Jam keliant žeberklinį pistoletą, ant smėlio, aplinkui dukters lavoną 
besidairant likusio užtaiso, pasigirsta kitas balsas, kuris sklinda nuo lai- 
vo, nuleidusio inkarą į įlankos gelmes. 

Tau nederėjo man trukdyti. 

Už plaukų tebelaikydama prisikėlusią numirėlę (toji grumiasi ir 
spardosi, bet moteris beveik nieko nejaučia), Melda nerangiai apsigręžia 
vandenyje ir išvysta ją, stovinčią prie burlaivio turėklų, įsisupusią į rau- 
doną apsiaustą. Gobtuvas nusmauktas, todėl auklė aiškiai mato, kad ji 
nė iš tolo nepanaši į žmogų, įkūnija kažką kitą, ko neįmanoma perprasti 
sveiku protu. Mėnesienoje veidas atrodo vaiduokliškas ir visažinis. 

Iš vandens išnyra laibos, jai saliutuojančios skeletų rankos. 

Kai vėjo šuoras prasklaido gyvatiškus plaukus, Persės kaktoje Mel- 
da įžiūri trečiąją akį, mato, kaip šioji regi ją, ir visos valios jėgos, ku- 
rios leidžia priešintis, kaipmat ištirpsta. 

Bet staiga kalės-deivės galva pakrypsta į priešingą pusę, tarsi ji bū- 
tų kažką išgirdusi ar pastebėjusi žmogų, ant pirštų galiukų tipenantį iš 
užnugario. 

Ką, surinka. 

Prideda: Ne! Padėk į vietą. Nuleisk! NEDRĮSK TAIP ELGTIS! 

Akivaizdu, kad Libita išdrįso, nes esybės pavidalas, stūksantis už 
turėklų, suraibuliuoja, pavandenija... ir išgaruoja mėnesienoje. Skeletų 
rankos nugrimzta po vandeniu. 

Miręs Emeris taip pat pranyksta, užtat dvynukės sutartinai spiegia 
- tiek iš skausmo, tiek iš nusivylimo, kad jas apleido. 

Melda šaukia ponuliui: Viskas bus gerai! 

Ji paleidžia už plaukų laikytą padarą. Nemano, jog artimiausiu me- 
tu tam magės kibti prie gyvųjų. 

Mums pagelbėjo Libi... 

Džonas Ystleikas suspiegia: PATRAUK SAVO NAGUS NUO MAĄA- 
NO DUKRŲ, ŠLYKŠTI PAJUODĖLE! 

Ir antrąsyk iššauna iš žeberklinio pistoleto. 

Ar matote strėlytę, kiaurai pervėrusią auklę Meldą? Jei taip, pie- 
šinys užbaigtas. 

O, Viešpatie... piešinys užbaigtas. 


PERSĖ 


Paveikslėlyje, priešpaskutiniame pilnaverčiame Edgaro Frimentlo 
kūrinyje, matyti, kaip Džonas Ystleikas klūpi Sešėlių paplūdimyje, šalia 
negyvos dukros, o užnugaryje, virš horizonto, šviečia mėnulio pjautu- 
vas. Auklė Melda iki šlaunų stovi vandenyje, iš abiejų jos pusių stypso 
mergaitės; į viršų užverstus dvynukių veidus darko siaubas ir įtūžis. Iš 
moters krūtinės kyšo trumpojo žeberkliuko kotas. Auklė spaudžia jį 
abejomis rankomis ir lyg negalėdama patikėti savo akimis spokso į vy- 
rą, kurio dukras ji taip stengėsi apsaugoti, į vyrą, kuris, prieš atimda- 
mas Meldai gyvybę, ją išvadino šlykščia pajuodėle. 

- Jis klykė, kol iš šnervių ir vienos akies paplūdo kraujas, - tariau. 
- Tiesiog nuostabu, kad kraujas neišsiliejo į smegenis. 

- Laive nieko nėra, - pastebėjo Džekas. - Bent jau piešinyje. 

- Taip. Persė pradingo. Auklės Meldos lūkesčiai pasitvirtino. Įvy- 
kiai paplūdimyje atitraukė kalės dėmesį pakankamai ilgai, kad Libita 
spėtų ja pasirūpinti. Užmigdyti nuskandinant. - Pabaksnojau į kairiąją 
Meldos ranką, ant kurios brūkštelėjau du lankelius ir kryžiuką, blankios 
mėnesienos atspindį. - Bet iš esmės, planas suveikė, nes nuojauta jai 
pakuždėjo užsidėti sidabrines motinos apyrankes. Sidabrines, kaip Žva- 
kidė. - Nukreipiau žvilgsnį į Vajermeną. - Galbūt mus išties sergėja kaž- 
kokios šviesios jėgos. 

Bičiulis linktelėjo ir pamojo į saulę. Po minutės kitos ji palies hori- 
zonto liniją, ir geltonas, vandenį nudažęs spindulių takas ims blizgėti 
kaip auksas. 

- Deja, tamsoje išnyra bjaurūs padarai. Kur dabar porcelianinė Per- 
sė? Ar nutuoki, kur ji atsidūrė po to, kas atsitiko paplūdimyje? 

- Tiksliai nežinau, kas įvyko po Meldos žūties, bet galiu numanyti. 
Elizabeta... - patraukiau pečiais, - ...atidavė visas jėgas. Persitempė. 
Tėvas turbūt išgirdo ją spiegiančią, nes vargu ar dar kas būtų Džoną 
privertęs atsipeikėti. Kad ir kokį siaubą išgyveno, jis neužmiršo Garnio 
Lizde turįs dar vieną, gyvą dukrą. Gal net prisiminė ir kitas dvi, esan- 
čias už trisdešimties, keturiasdešimties mylių. Todėl privalėjo deramai 
viską sutvarkyti. 

Jaunuolis tylėdamas parodė į horizontą, kurį j jau palytėjo saulė. 

- Žinau, Džekai, bet mes arčiau tikslo nei manai. - Ant lapelių š šūsnies 
nuleidau paskutinį piešinį. Eskizą sukurpiau iš kelių linijų, bet žokėjų Čarlį 
buvo nesunku atpažinti iš supratingos šypsenos. Atsistojęs pasukau 
draugus nuo įlankos ir mūsų laukiančio laivo, kuris aukso fone virto juo- 
du siluetu. - Ar įžiūrit jį? - paklausiau. - 4š mačiau. Kai išėjome iš namo. 
Tikrąją žokėjaus statulą, o ne projekciją, regėtą pakeliui į Garnio Lizdą. 

Jie įtempė akis. 

- Ne, - pagaliau atsiliepė Vajermenas. - Garantuoju, kad būčiau jį 
pastebėjęs, muchacho. Vietinės apylinkės kaip reikiant apžėlusios, bet 
raudona kepurėlė vis vien turėtų kyšoti virš žolės. Nebent statulą užsto- 
ja bananai. 

- Matau! - sušuko Džekas. Netgi nusijuokė. 

- Šūdą tu matai, - įsižeidęs burbtelėjo Vajermenas. Po akimirkos 
paklausė: - Kur? 

- Už teniso aikštelės. 

Mano bičiulis įsispitrijo nurodyta kryptimi, išsižiojo ketindamas pa- 
reikšti, jog nieko neįžvelgia, ir užsičiaupė. 

- Kad aš prasmegčiau, - po pauzės iškošė. - Prakeiktas daiktas ap- 
verstas žemyn galva, ar ne? 

- Taip. Tikrų kojų jis neturi, todėl į viršų iškilęs kvadratinis geleži- 
nis pagrindas. Carlis žymi mums reikalingą vietą, amigos. Bet pirmiau- 
siai privalome užsukti į daržinę. 


Nė neįsivaizdavau, ką išvysime pailgame, vijokliais apipintame prie- 
state, kuriame tvyrojo tamsa ir tvankus karštis, ir nežinojau, kad Vajer- 
menas išsitraukė automatinį “Dezert Ygl"“ ginklą, kol tas sutratėjo. 

Kadaise durys atsiverdavo nuslysdamos bėgiais, bet šiais jau nie- 
kas nebešliuoš. Metalo juostą, nutįsusią per aštuonias pėdas, prieš de- 
šimtmečius pagraužė rūdys. Viršutinę pradaro tarpdurio dalį dengė lyg 
užuolaidos nukarusios tilandsijos. 

- Mes ieško... - pradėjau, bet neužbaigiau, nes iš tamsos išplasnojo 
garnys Žioruojančiomis mėlynomis akimis. Ištiesęs kaklą paukštis su- 
kaleno snapu. Už durų pakilo į orą, be abejo, taikydamasis mane apakin- 
ti. Umai užgriaudėjo “Dezert Ygl', ir beprotiškas garnio žvilgsnis pra- 
nyko kartu su galva, iš kurios pliūptelėjo kraujo čiurkšlė. Jis atsitrenkė 
į mane - pasirodė besąs lengvas tarsi tuščiaviduris, laidais apregztas 
kiautas - ir dribo žemyn. Tuo pat metu galvoje nuskambėjo įniršio skli- 
dinas riksmas. Kaip paaiškėjo, ne vien manojoje. Vajermenas krūptelėjo, 
o Džekas paleido pintinės rankenas ir delnais užsispaudė ausis. Skardus 
garsas veikiai nutrūko. 

- Štai tau negyvas garnys, - mažumėlę virpančiu balsu pratarė Va- 
jermenas. Koja pabaksčiojo plunksnų gniutulą, po akimirkos jį nuspyrė 

nuo mano batų. - Dėl Dievo meilės, tik neišduokit manęs “Žuvų ir Lau- 
kinės Gyvūnijos" tarnybai. Pribaigus tokį paukštuką, gresia penkiasde- 
šimties “gabalų"" bauda ir penkeri metai kalėjime. 

- Iš kur tu žinojai? - paklausiau. 

Jis pagūžčiojo. 

- Koks skirtumas? Pats man liepei šauti, jeigu jį pamatysiu. Tu esi 
Vienišasis Reindžeris, o aš - Tontas, tavo parankinis. 

- Bet tu išsitraukei ginklą. 

- Mane apėmė nuojauta, kaip ir Meldą, kuomet ji užsidėjo sidabri- 
nes motinos apyrankes, - atsakė Vajermenas rimta veido išraiška. - 
Kažkas mus stebi... ką gi, tebūnie. Po to, kas nutiko tavo dukrai, saky- 
čiau, mums priklauso tam tikra pagalba. Bet savo užduotį privalome at- 
likti iki galo. 

- Kol darbuosimės, svarbiausia, kad pliauškynę laikytum po ranka. 

- O, dėl to nesijaudink. 

- Džekai, sumąstysi, kaip užtaisyti žeberklinį pistoletą? 

Šiuo atžvilgiu, jokių sunkumų nekilo. Naudotis žeberklais mes pa- 
siruošę. 


Daržinėje vyravo tamsa, bet ne vien todėl, jog saulėlydį užstojo 
kalva, mus skirianti nuo įlankos. Dangus dar nepajuodavo, o šiferio 
stoge nestigo įskilimų ir plyšių, tačiau juos užkimšo vijokliai. Vidun pra- 
sismelkė tiktai žalsva, blausi ir pasitikėjimo nekelianti šviesa. 

Centrinę priestato dalį užėmė beratis, senovinis traktorius, dunksan- 
tis ant masyvių ašių, bet viename įrengimų gardelyje galingo mūsų pro- 
žektoriaus spinduliai nutvieskė kelis surūdijusius įrankius bei purvinas 
ir, deja, trumpas kopėčias, atremtas į galinę sieną. Džekas pabandė jo- 
mis užlipti. Nušviestas žibintuvėlio, kurį spaudė Vajermenas, pastryk- 
čiojo ant antros pakopos, ir mes išgirdome perspėjantį girgždesį. 

- Liaukis šokinėjęs ir pastatyk jas prie durų, - paliepiau. - Čia tau 
ne batutas. 

- Hmm, nežinau... - nutęsė vaikinas. - Floridos klimatas nėra ide- 
alus medinėms kopėčioms. 

- Elgetos nesirenka, - mestelėjo Vajermenas. 

Džekas jas pakėlė ir susiraukė, kai nuo šešių skersinių pasipylė dul- 
kių bei negyvų vabzdžių lietus. 

- Lengva jums kalbėtis. Juk ne pats kabarositės kopėčiomis. Ži- 
nant, kiek sveriate... 

- Mūsų grupelėje aš esu šaulys, nino,* - atšovė mano bičiulis. Mė- 
gino šnekėti lengvabūdiškai, tačiau atrodė įsitempęs ir pavargęs. - Ed- 
garai, kur likusios keraminės statinaitės? Aš jų nematau. 

*Vaiki (isp.). 

- Galbūt ten, toliau. 

Spėdamas nesuklydau. Užpakalinėje priestato dalyje atradome maž- 
daug dešimt “Stalo" viskio statinaičių. Sakau maždaug, nes tiksliai jų 
suskaičiuoti negalėjome. Visos buvo suskaldytos į šipulius. 


Baltas, stambesnes keramines šukes supo ir tarp jų susimaišė bliz- 
gančios stiklo duženos. Į dešinę nuo tos krūvos išvydome du senama- 
diškus, rankinius, nūnai apverstus vežimėlius. Kairėje pusėje į sieną šlie- 
josi kūjis surūdijusiu metaliniu galvutės luitu ir apsamanojusia rankena. 

- Kažkas pasismagino talžydamas tarą, - pasakė Vajermenas. - Kaip 
manai, kas? Emas? 

- Galbūt, - atsiliepiau. - Greičiausiai. 

Pirmą sykį paklausiau savęs, ar tik ji mūsų neįveiks. Lauke galutinai 
nesutemo, bet dienos šviesos buvo per mažai, kad jausčiaus ramiai. O 
dabar... kur gi mes nuskandinsime porcelianinį Persės atvaizdą? Suknis- 
tame “Evian" vandens butelyje? Mintis, beje, nebloga - anot aplinko- 
saugininkų, plastiko niekas neištirpdys visą amžinybę, - tačiau pro kak- 
liuką statulėlės neįgrūsime. 

- Kokia atsarginė priemonė? - pasiteiravo Vajermenas. - Sukriošu- 
sio “Džono Dyro“ degalų bakas? Jis tiks? 

Vien pagalvojus, kad Persę reikėtų prigirdyti seno traktoriaus kuro 
bake, mane perliejo šaltis. Iš to rezervuaro, ko gero, beliko vienos rūdys. 

- Ne, nemanau. 

Bičiulis turbūt išgirdo panikos gaideles, nes spūstelėjo mano ranką. 

- Ramiau. Mes ką nors sumąstysime. 

- Aha, tik ką? 

- Nusinešime ją į Garnio Lizdą, kur tikrai rasime kokį indą. 

Bet mano galvoje sukosi mintys apie audras, kurios nuniokojo dva- 
rą, kadaise viešpatavusį šitame Dumos Ky gale, sugriovė jį bemaž iki 
fasado. Įdomų, nejučia ėmiau spėlioti, kiek talpyklų ten pavyktų aptikti, 
juolab kad naktis atslinks maždaug po keturiasdešimties minučių, ir 
tuomet “Persė" pasius desantinį būrį, kad šis mums neleistų įgyvendinti 
savo užmačių? Dieve, kaip mes galėjome pamiršti sandarų indą, tokį 
elementarų dalyką! 

- Šūdas! - riktelėjau. Spyriu išblaškiau šukes. - Šūdas! 

- Aprimk, va/fo. Tai nepadės. 

Taip, jis teisus. O Persei patiktų, jei įsiusčiau, ar ne? Senuoju, tūž- 
tančiu Edgaru lengva manipuliuoti. Bandžiau susivaldyti, bet “Aš pajėg- 
siu“ mantra neveikė. Nelaimei, jokių kitų pykčio tramdymo priemonių 
nežinojau. Ką darote, jei niršulys nebesuteikia pasitenkinimo? Pripažįs- 
tate tiesą. 

- Gerai jau, gerai. Bet aš neturiu supratimo, ką daryti. 

- Atsipalaiduokite, Edgarai. - Džekas šypsojosi. - Šitą problemą 
mes nesunkiai išspręsime. 

- Kaip? Ką nori tuo pasakyti? 

- Pasikliaukit manimi, - tarė jis. 


Mums bežiūrint į žokėjų Čarlį, kurį supo šviesa, akivaizdžiai įgau- 
nanti purpurinį atspalvį, mano sąmonėje sukirbėjo absurdiškas dvieilis 
iš senojo Deivo Van Ronko bliuzo: Mama vištą nupirko, bet paaiškėjo, 
kad mamai antį pakišo, kuri dabar sėdi ant stalo, ir jos kojos į šonus 
kyšo. Čarlis neturėjo nieko bendra su vištomis ar antimis, bet jo kojos, 
įkalintos tamsiame geležiniame pjedestale, taip pat kyšojo, tiesa, aukš- 
tyn. Užtat makaulė buvo išnykusi. Ji prasmego kiaurai samanotų ir vi- 
jokliais apklotų lentų stačiakampį. 

- Muchacho, žinai, kas čia? - paklausė Vajermenas. 

- Beveik esu tikras, jog cisterna, - atsakiau. - Tikiuosi, ne nuotėkų 
rezervuaras. 

Bičiulis palingavo galva. 

- Ystleikas nė už ką nebūtų jų nugrūdęs į mėšlo krūvą, kad ir kaip 
stipriai pakriko jo psichika. Nė už jokius pinigus. 

Į Vajermeną spoksantis Džekas atsigręžė į mane, jauną jo veidą 
perkreipė siaubo išraiška. 

- Ten apačioje Adriana? Ir auklė? 

- Taip, - patvirtinau. - Maniau, pats susiprotėjai. Bet svarbiausia, jog 
ten atrasime Persę. Bemaž neabejoju, kad stovime prie cisternos, nes... 

- „nes tą kalę Elizabeta turėjo nutrenkti į vandens kapą, - niūriai 
užbaigė Vajermenas. - Gėlo vandens. 


Čarlis pasirodė besąs sunkus, o lentos, kurios aukštoje žolėje den- 
gė angą, buvo labiau sutrūnijusios negu kopėčių skersiniai. Nenuosta- 
bu. Kitaip nei pastarųjų, nuo tiesioginio gamtos jėgų poveikio medinio 
dangčio niekas neapsaugojo. Nenutuokdami, kokios gelmės po mumis 
galėjo atsiverti, darbavomės atsargiai ir stengėmės nekreipti dėmesio į 
tamsėjančius šešėlius. Galop man pavyko taip pastumti erzinantį žokėjų, 
kad Vajermenas ir Džekas įsistvertų į nežymiai pakeltas mėlynas kojas. 
Turėjau žengti ant supuvusios lentos - kažkuris iš mūsų privalėjo suri- 
zikuoti, o aš svėriau mažiausiai. Medinis mano kūno prislėgtas paviršius 
įspėjančiai sudejavo ir iškosėjo gižų atodūsį. 

- Nešdinkis iš ten, Edgarai! - riktelėjo Vajermenas, ir jam bemat pa- 
antrino Džekas: 

- Griebkit statulą, o, velnias, ji smigs kiaurai! 

Man nuslenkant nuo įlinkusio dangčio, Vajermenas įsikibo į palenk- 

tus Čarlio kelius, Džekas apglėbė jį per juosmenį. Akimirką maniau, jog 
vis vien smuksiu į duobę ir pavymui nusitempsiu draugus. Bet tuodu, 
sutartinai pastenėję, griuvo atbuli ir užsivertė žokėjų ant savęs. Ant iš- 
siviepusios fizionomijos bei raudonos kepurėlės knibždėte knibždėjo 
stambių vabalų. Keletas dribtelėjo ant įsitempusio jaunuolio veido, vie- 
nas nukrito tiesiai Vajermenui į burną. Bičiulis sustūgo, išspjovė vabzdį 
ir pašoko ant kojų tebesitaškydamas seilėmis, įnirtingai trindamas lūpas. 
Po sekundės Džekas įniko aplink jį strykčioti ir nuo marškinių purtyti 

- Vandens! - užbliovė Vajermenas. - Duokit vandens! Toji šlykštiena 
pateko man į burną! Jaučiau, kaip ji ropoja ant mano sumauto /iežuvio! 

- Vandens negausi. - Panaršiau ištuštėjusi maisto krepšį. Klūpėda- 
mas daug geriau nei man norėjosi užuodžiau smarvę, plūstančią pro 
dantytą medinio dangčio ertmę. Snerves rietė tvaikas, regis, išsiveržęs 
iš kapavietės, į kurią ką tik įsilaužė. Įspūdis, beje, visiškai teisingas. - 
Tiktai “Pepsi-kolą". 

- Sūrainis, sūrainis ir “Pepsi"', - burbtelėjo Džekas. - “Koka-kolos" 
nereikia. - Jis nusijuokė lyg apdujęs. 

Įteikiau Vajermenui skardinę. Tas į ją padėbsojo tarsi netikėdamas 
savo akimis, galop nuplėšė kilpelę, gėrimą susipylė į burną, išspjovė ru- 
dą, putotą čiurkšlę, vėl užsivertė “Pepsi"? ir paleido antrą spjūvį. Kas li- 
ko, išmaukė dideliais gurkšniais. 

- Ay, caramba,* - tarė. - Tu, Van Goge, esi stiprus vyriokas. 

Dirstelėjau į Džeką. 

- Na, ką pasakysi? Ar dangtį nustumsime? 

Vaikinas jį patyrinėjo žvilgsniu, atsiklaupė ir ėmė plėšti vijoklius. 

- Aha, - atsiliepė. - Bet visų pirma atsikratykime šiuo mėšlu. 

- Mums derėjo pasiimti laužtuvą, - suniurnėjo Vajermenas, kuris 
vis dar spjaudėsi. Aš jo nekaltinau. 

- Vargu ar iš dalbos būtų kokia nauda, - paprieštaravo Džekas. - 
Medis pernelyg sutrūnijęs. Padėkit man, Vajermenai. - Kai priklupau 
greta, jis tarė: - Nesivarginktit, šefe. Sita užduotis skirta dvirankiams vy- 
rukams. 

Mane pervėrė pykčio dūris - senasis įsiūtis baudėsi išnirti į pavir- 
šių, - bet aš pasistengiau susitvardyti. Stovėdamas stebėjau, kaip nuo 
apvalaus dangčio jiedu draskė vijoklius ir piktžoles. Tuo tarpu dangus 
nenumaldomai temo. Pro šalį prasklendė vienišas paukštis suskleistais 
sparnais. Skrendantis aukštyn kojomis. Regint kažką panašaus apimda- 
vo jausmas, jog atėjo metas paatostogauti artimiausiame beprotnamyje. 
Pageidautina ilgam. 

Draugai darbavosi iš priešingų pusių, kol Vajermenas pagaliau pri- 
siartino prie tos vietos, nuo kurios plušėti pradėjo jaunuolis, ir atvirkščiai. 
*Po velnių (isp.). 

- Džekai, ar žeberklinis ginklas užtaisytas? - pasidomėjau. 
Jis pakėlė galvą. 

- Taip. Kodėl klausiat? 

- Nes nugalėtoją vis dėlto išaiškins fotofinišas. 


Džekas su Vajermenu klūpėjo iš vienos dangčio pusės, aš priklu- 
pau iš kitos. Padangės nusidažė indigo spalva, kuri netrukus patamsės 
iki violetinės. 

- Kai suskaičiuosiu iki trijų, - pareiškė Vajermenas. - Uno... dos... 
TRES! 

Jie trūktelėjo medinį viršų į save, man teko jį pastumti. Jėgų turė- 
jau su kaupu, nes per tuos mėnesius, kuriuos praleidau Dumoje Ky, 
vienintelė mano ranka kaip reikiant sustiprėjo. Porą sekundžių dangtis 
priešinosi, bet galiausiai nuslydo link mano draugų, ir po juo atsivėrė 
tamsos pjautuvas - juoda, svečius širdingai pasitinkanti šypsena. Ji su- 
storėjo iki pusrutulio, o šis savo ruožtu veikiai tapo apvalus kaip mėnu- 
lio pilnatis. 

Vaikinas atsistojo. Įkandin jo pakilęs Vajermenas apžiūrėjo savo 
rankas, žvilgsniu paieškojo vabalų. 

- Žinau, kaip jautiesi, - prabilau, - tačiau mes neturime laiko trinktis 
galvų, kad atsikratytume visų utėlių. 

- Taip, taip, suprantu, bet tu neįsivaizduoji, kaip jaučiuosi, jei nie- 
kada neragavai šitų bjaurybių. 

- Kas toliau, šefe? - paklausė Džekas su baime žiūrėdamas į duobę, 
iš kurios tebesiveržė gaiži smarvė. 

- Vajermenai, ar esi šaudęs iš žeberklinio pistoleto? 

- Taip, į taikinius. Drauge su ponia Ystleik. Juk sakiau, kad mūsų 
grupelėje man atitenka šaulio vaidmuo. 

- Tuomet tu eisi sargybą. Džekai, pašviesk man. 

Iš vaikino veido mačiau, kad jis nedega noru paklusti, bet kitos iš- 
eities nebuvo - kol nebaigsime, ką pradėję, atgal nepasuksime. Jei savo 
plano neįgyvendinsime, išvis negalėsime niekur judėti. 

Bent jau ne sausumos keliu. 

Jaunuolis pakėlė ilgakotį prožektorių, įjungė jį ir galingą spindulį nu- 
kreipė į ertmę. 

- O, Dieve, - sukuždėjo. 

Mes išties radome cisterną, nuklotą koralais, bet per aštuoniasde- 
šimt metų, dėl žemės poslinkių, metalas įskilo - turbūt pačiame dugne, 
- ir vidun prasisunkė vanduo. Nūnai žibintuvėlis nutvieskė drėgną, sa- 
manotą, nuo aštuonių iki dešimties pėdų ilgio ir apytikriai penkių pėdų 
skersmens ryklę. Apačioje išvydome skarmaluotus griaučius, vienas ki- 
to glėbyje praleidusius aštuonis dešimtmečius. Aplink juos rioglinėjo va- 

balai. Ant kaulų šokčiojo balzganos - ne dičkės, o mažutės - varlės. Ša- 
lia vieno skeleto gulėjo žeberklas. Antrasis užtaisas tebestirksojo pagel- 
tusiame auklės Meldos stubure. 

Šviesos juosta susiūbavo. Nes sverdėti ėmė prožektorių laikantis 
jaunuolis. 

- Nedrįsk apalpti, Džekai! - griežtai išrėžiau. - Tai įsakymas. 

- Viskas gerai, šefe. - Tačiau jo akys išsiplėtė, sustiklėjo, o veidas, 
iškilęs už Žžibintuvėlio - vis dar virpančio vaikino rankose, - tapo baltas, 
kaip pergamentinis popierius. - Garbės žodis. 

- Puiku. Nukreipk šviesą žemyn. Ne, kairiau. Dar truputį... užteks. 

Akiratyje pasirodė viena iš “Stalo" viskio statinaičių, praktiškai, vir- 
tusi samanotu kupstu. Ant jo tupėjo balta varlė, kuri žiopsojo į mane 
piktdžiugiškai mirksėdama. 

Vajermenas pašnairavo į laikrodį. 

- Saulė nusileis, hmm... po penkiolikos minučių. Galbūt šiek tiek 
vėliau, gal anksčiau. Kas dabar...? 

- Dabar Džekas į skylę įstums kopėčias, o aš nusileisiu apačion. 

- Edgarai... mi amigo... tu teturi vieną ranką. 

- Ji pasigrobė mano dukrą. Nužudė Ilzę. Tu žinai, kad šitą darbą aš 
privalau atlikti. 

- Gerai. - Vajermenas atsigręžė į Džeką. - Belieka surasti sandarią tarą. 

- Dėl to nesijaudinkite, - pasakė vaikinas. Griebęs kopėčias, atidavė 
man prožektorių. - Pašvieskite, Edgarai. Man prisireiks abiejų rankų. 

Džekas, rodės, plūkėsi visą amžinybę, kol tvirtai, jo nuomone, įrė- 
mė kopėčias į duobės dugną. Kai kojelės nusileido tarp ištiestos auklės 
Meldos rankos - ant kaulo tebemačiau sidabrines apyrankes, nors jos ir 
apžėlė samanomis, - ir Adės kojos, paaiškėjo, jog viršutinį skersinį nuo 
žemės paviršiaus skiria pora pėdų. Bet nieko tokio. Pradėjus ropštis apa- 
čion, Džekas mane prilaikys. Vėl užsimaniau jo paklausti, į kokią tal- 
pyklą įgrūsime porcelianinę figūrą, bet paskutinę akimirką persigalvo- 
jau. Šiuo atžvilgiu, vyrukas atrodė visiškai ramus, todėl nutariau juo pa- 
sikliauti iki pabaigos. Juolab kad elgtis kitaip buvo per vėlu. 

Galvoje nuskambėjo labai tylus, bemaž mąslus balsas: Sustok, ir aš 
tave paleisiu. 

- Nesulauksi, - atsakiau. 

Vajermenas pažvelgė į mane nė kiek nenustebęs. 

- Tu irgi išgirdai? 

Išsitiesęs ant pilvo, nuleidau kojas į duobę. Džekas mane laikė už 
pečių. Vajermenas stovėjo jo užnugaryje ir rankose spaudė užtaisytą 


žeberklinį pistoletą, dar trys strėlytės su sidabriniais antgaliais styrojo 

už bičiulio diržo. Tarp jųdviejų ant žemės gulėjo prožektorius, kurio 
ryškūs spinduliai užliejo išrautas piktžoles ir vijoklius. | 

Iš cisternos plūdo labai stiprus dvokas; per mano blauzdą nukur- 
nėjo kažkoks gyvis. Kelnių atvartus derėjo susikišti į aulinius batus, bet 
grįžti atgal ir tuo užsiimti nebeliko laiko. 

- Kopėčias užčiuopėte? - paklausė Džekas. - Pasiekėte? 

- Ne, aš... - staiga pėda prigludo prie viršutinio skersinio. - Taip. 
Nepaleisk manęs. 

- Nebijokit, laikau. 

Jei nusileisi, aš tave sudorosiu. 

- Pamėgink, - atšoviau. - Netrukus, kiaške, tave prigriebsiu, tad, jei 
nori, pabandyk išnaudoti savo galimybę. 

Džeko pirštai mėšlungiškai suspaudė mano pečius. 

- Jėzau, šefė, ar jūs įsiti... 

- Taip, įsitikinęs. Tiesiog laikyk. 

Kopėčias sudarė pustuzinis skersinių. Džekui teko atleisti gniauž- 
tus, kai įveikiau tris pakopas, nes tuo metu jau stovėjau iki krūtinės 
dauboje. Jis pasiūlė prožektorių, bet aš krestelėjau galvą. 

- Verčiau juo apšviesk mane. 

- Jūs nesupratot. Žibintuvėlio prisireiks jai. 

Vis vien nesumojau, kur jis lenkia. 

- Atsuksite stiklo dangtelį. Iškratysite elementus. Įmesite ją vidun. 
Aš paduosiu vandenį. 

Vajermenas nelinksmai nusijuokė. 

- Tavo sumanymas, nimo, Vajermenui patinka. - Jis pasilenkė. - 
Nagi, pirmyn. Nuskandink tą kekšę ar, kaip ten sakai... kiaške. Užbai- 
kime mūsų reikalus. 


Ketvirtas skersinis triokštelėjęs sulūžo. Kopėčios pasviro, ir aš nu- 
skriejau gilyn kartu su prožektoriumi, kurį laikiau po pažastimi, tarp bi- 
gės ir šono. Iš pradžių spinduliai pakrypo į tamsėjantį dangų, paskui 
nušvietė samanotų koralų gumulus. Į vieną iš pastarųjų vožiaus viršu- 
galviu ir prieš akis išvydau žvaigždutes. Po sekundės jau tysojau ranty- 
tame kaulų guolyje spoksodamas į amžiną Adrianos Ystleik Polson 
vypsnį. Prasiskverbusi pro apkerpėjusius dantis, mano pusėn liuokte- 
lėjo blyški varlė. Trenkiau jai Žibintuvėlio kotu. 

- Muchacho! - suriko Vajermenas. Džekas pridėjo: 

- Šefe, jums nieko nenutiko? 

Mano skalpas kraujavo, - jaučiau, kaip veidu teka šiltos srovelės, - 
bet nieko baisaus; Tūkstančio Ežerų krašte teko patirti bjauresnių išgy- 
venimų. Nors ir persikreipusios, kopėčios tebestovėjo. Pažvelgiau į 

dešinę ir ten išvydau samanomis apžėlusią statinaitę, kurios ieškodami 
sukorėme tokį kelią. Dabar ant jos tupėjo dvi varlės. Jos pamatė, kur 
žiūriu, 1r prasižiojusios, išsproginusios akis, šoko man ant veido. Per- 
sė, be abejo, krimtosi, jog tie gyviai neturėjo dantų, kaip Elizabetos dič- 
kis. Ach, seni geri laikai. 

- Ne, - atsiliepiau numušdamas varles šalin, mėgindamas atsisėsti. 
Po mano kūnu įniko skeldėti kaulai. Tai yra... ne, jie buvo pernelyg se- 
ni ir drėgni, kad skiltų. Todėl pirmiausiai išsilenkdavo ir tik tuomet su- 
pokšėdavo. - Paduokit vandenį. Galite numesti kartu su krepšiu, tik ne- 
pataikykit man į galvą. 

Pažvelgiau į auklę Meldą. 

Aš paimsiu sidabrines tavo apyrankes, mintyse tariau. Ne, nevog- 
siu. Jei tu esi kažkur netoliese ir matai, ką darau, tikiuosi, sutiksi jas 
perleisti. Tam tikra prasme, padovanoti. 

Nutraukiau papuošalus nuo kaulo, užsmaukiau ant kairiojo savo 
riešo ir pakėlęs ranką leidau traukos jėgai stumti apyrankes žemyn, ko! 
jos prilipo prie dilbio. Viršuje Džekas nukorė galvą į cisternos angą. 

- Atsargiai, Edgarai! 

Apačion nuskriejo krepšys. Vienas iš kaulų, kuriuos sutraiškiau 
krisdamas, pervėrė plastiką, ir laukan parsruvo vanduo. Išsigandęs ir 
supykęs užrikau, skubiai panaršiau maišelį. Nuoplaiša prakiurdė tiktai 
vieną plastikinį butelį. Kiti du nenukentėjo. Atsisukau į samanotą “Sta- 
lo" viskio tarą, kyštelėjau ranką po dugnu, į glitėsių tirštumą, ir paban- 
džiau ją prisitraukti. Statinaitė nenorėjo pajudėti, tačiau keraminiuosė 
viduriuose tūnantis sutvėrimas pasiglemžė mano dukrą, ir aš neketinau 
pasiduoti. Galų gale ji nusirideno link manęs; sykiu nuo sienos, iš kito 
statinės šono, nuslydo ir ant purvinos cisternos dugno tėškės nemažas 
koralo luistas. 

Nukreipiau Žibintuvėlį į savo radinį. Tą pusę, kuri šliejosi į sieną, te- 
dengė plonas kerpių sluoksnis, ir aš nesunkiai įžvelgiau šokantį, kiltu pasi- 
dabinusį škotų kalnietį. Be to, pastebėjau dantytą plyšį, nusidriekusį žemyn 
nuo statinaitės išlinkio. Keraminį paviršių perskėlė toji koralo nuoplaiša. 
“Stalas", į kurį 1927-aisiais Libita pripylė vandens iš baseino, pratekėjo nuo 
tada, kai jame atsivėrė trūkio linija, ir šiuo metu buvo veik tuščias. 

Viduje kažkas subarškėjo. 

Jei nesustosi, aš tave nužudysiu, bet jei liausies, tave paleisiu. Ta- 
ve ir tavo draugus. 

Plačiai prašiepiau lūpas. Nejau ir Pema matė tokį vypsnį, kai pirš- 
tais suveržiau jos kaklą? Be abejo. 

- Tau nederėjo žudyti mano dukters. 

Pasitrauk, antraip prigriebsiu ir kitą. 

- Amigo, ką tiktai nušvito Venera, - desperatišku balsu sušuko Va- 
jermenas. - Prastas ženklas. 

Atsirėmiau į drėgną sieną jausdamas, kaip į nugarą įsirėžia koralas, 
o šonus bado kaulai. Judėti galėjau labai ribotai, kažkur tolybėse stip- 
riai tvinkčiojo mano klubikaulis - kol kas nežviegė, bet to momento, 
kaip spėjau, ilgai laukti neteks. Neįsivaizdavau, kaip reikės kabarotis at- 
gal, tačiau buvau pernelyg įniršęs, kad kvaršinčiau galvą dėl panašių 
smulkmenų. 

- Atleisk, panelyt, - sumurmėjau Adei ir prožektoriaus drūtgalį 
įspraudžiau į kaulėtą jos burną. Paskui viskio tarą suėmiau abiem ranko- 
mis... nes dabar turėjau dvi. Sulenkiau sveikąją koją, bato kulnu išsklai- 
dydamas maurus ir kauliukus, dulkėtoje žibintuvėlio šviesoje kilstelėjau 
statinaitę ir ją nuleidau ant pakelto kelio. Keraminis paviršius vėl įtrūko - 
ant kelnių nutekėjo drumzlinas vandenėlis, - bet į šipulius nesuskilo. 

Viduje ėmė spiegti Persė, ir mano šnervės pasruvo krauju. Negana 
to, pakito prožektoriaus spinduliai. Jie tapo raudoni. Nupliskintos pur- 
puriniu atspalviu, į mane stebeilijosi ir viepėsi Adės Polson bei auklės 
Meldos kaukolės. Apsidairiau po dumbliną ryklę, į kurią prasmegau sa- 
vo noru, nužvelgiau samanotas sienas ir išvydau kitus veidus: Pemos... 
Merės Ajer fizionomiją, kurią darkė įtūžis, kai ji pistoleto buože trenkė 
Ilzei per pakaušį... Keimeno, spinduliuojančią begalinę nuostabą, kuo- 
met jį pakirto širdies smūgis... Tomo, susukančio automobilio vairą ir 
septyniasdešimties mylių per valandą greičiu lekiančio į betono sieną. 

Bet blogiausia, kad regėjau Moniką Goldštain, rėkiančią: Jūs nužu- 
dėte mano šunelį! 

- Edgarai, kas ten vyksta? - nuskambėjo Džeko balsas, maždaug už 
tūkstančio mylių. 

Prisiminiau, kaip per “Kaulo" stotį “Shark Puppy“ dainavo “Išsi- 
kast". Mintyse išgirdau save, sakantį Tomui: Tas žmogus mirė pikape. 

Tuomet įsidėk mane į kišenę, ir mes būsime kartu, tarė ji. Drauge 
plauksime į tikrą kitą tavo gyvenimą, ir visi pasaulio miestai atguls 
tau prie kojų. Tu gyvensi ilgai... aš tuo pasirūpinčiau... tapsi žymiau- 
siu šimtmečio menininku. Tave vertins kaip Goją. Kaip Leonardą. 

- Edgarai? - Vajermeno balsą sudrebino panikos gaidelės. - Girdžiu, 
kaip iš paplūdimio pusės ateina žmonės. Nieko gero, muchacho. 

Tau jų nereikia. Mums jų nereikia. Jie tėra... įgulos nariai. 

Įgulos nariai. Palyginimas vėl sužadino raudoną, sąmonėje išsike- 
rojusį įsiūtį, nors dešinioji ranka jau baudėsi išgaruoti. Bet prieš jai pra- 
nykstant... prieš atlėgstant įniršiui arba išsprūstant prakeiktai įskilusiai 
statinei... 

- Dėjau ant tavęs sūnėną, kvaiša kiaške! - pakėliau statinę virš 
tvilkčiojančio kelio. - Dėjau ant tavęs tetą! - Iš visų jėgų ją šėriau per 
savo kaulą. Skausmą pajutau, bet gerokai silpnesnį nei tikėjausi... galų 
gale, taip, paprastai, ir nutinka, ar ne? - Dėjau ant tavęs dėdę! 

Statinaitė nesutrupėjo; jau įsikilusi ji paprasčiausiai išsprogo ir ma- 
no džinsus apipylė drėgnomis nuosėdomis, kurios buvo likusios viduje. 
Ant cisternos dugno nusirideno porcelianinė figūra - į apsiaustą įsisu- 
pusi, po gobtuvu galvą paslėpusi moteris. Ties apykakle rūbo kraštus 
spaudė ne pirštai, o ilgi nagai. Pastvėriau statulėlę. Neturėjau laiko jos 
tyrinėti - nuo įlankos traukė nekviesti, Vajermeną su Džeku pasiruošę 
pričiupti svečiai, - bet spėjau pastebėti, kad Persė neapsakomai graži. 
Jei, žinoma, nekreiptume dėmesio į lenktais nagais užsibaigiančią plaš- 
taką ir užuominą į trečią akį, kurią dengė iš po gobtuvo išsprūdusios, 
ant kaktos užkritusios plaukų sruogos. Moters figūra, iš pirmo žvilgs- 
nio, buvo neįtikėtinai trapi, kone perregima. Bet kai pabandžiau ją su- 
treškinti, apėmė jausmas, jog mėginu perlaužti plieno luitą. 

- Edgarai! - užstaugė Džekas. 

- Sulaikykit juos! - atžariai riktelėjau. - Privalote juos sulaikyti! 

Įgrūdau ją į marškinių kišenę ir bemat pajutau, kaip per odą išplito 
šleikšti, pulsuojanti šiluma. Nepatikimoji iliuzinė ranka vėl dingo, todėl 
“Evian" vandens butelį suspaudžiau tarp strampo bei šono ir atsukau 
dangtelį. Griebęs kitą butelį, laiko ir pastangų reikalaujančią procedūrą 
pakartojau. 

Viršuje beveik nevirpančiu balsu sušuko Vajermenas: 

- Nesiartinkite! Mano užtaisas su sidabriniu antgaliu! Aš šausiu! 

Atsakymą išgirdau kuo aiškiausiai, net ir lindėdamas cisternos dugne. 

Manai, sugebėsi taip greitai užtaisyti ginklą, kad nudėtum visą 
mūsų trijulę? 

- Ne, Emeri. - Vajermenas kalbėjo lyg bendraudamas su vaiku, ir jo 
tonas skambėjo vis tvirčiau. Šiuo momentu juo žavėjausi kaip niekad. 
- Apsiribosiu tavimi. 

Atėjo metas imtis sunkiausios plano dalies. Baisiausios. 

Įsikibau į prožektoriaus dangtelį. Sulig antruoju sūkiu, šviesa užge- 
so, ir aš atsidūriau bemaž aklinoje tamsoje. Iš žibintuvėlio rankenos iš- 
kračiau “D" dydžio elementus, apčiuopomis paieškojau pirmojo 
“Evian" butelį. Įsistvėręs į kakliuką, nieko nematydamas, supyliau van- 
denį į plieninį kotą. Nė nenumaniau, ar tokia tara užtektinai sandari. 
Galvojau, vieno butelio užteks, kad ją užpildyčiau iki viršaus, tačiau su- 
klydau. Jau siekiau antro, kai Dumoje Ky pagaliau įsivyravo tikra nak- 
tis. Taip spėjau, nes kišenėje atgijo porcelianinė figūrėlė. 


Kiekvieną sykį, kai pagaunu save svarstantį, ar tolimesni beprotiški 
įvykiai cisternoje neužgimė mano vaizduotėje, abejonės išsisklaido, kai 
pažvelgiu į grūstį baltų rumbelių, suraižiusių kairiąją krūtinės pusę. Bet 
kokiam kitam Žmogui, pamačiusiam mane nuogą, jie gal ir nekristų į 

akis, nes po avarijos randai puošia mano kūną tarsi linijos, nubraižytos 
kelių žemėlapyje, ir smulkus gijų pluoštelis beveik pasimeta tarp ryškes- 
nių. Bet ją paliko gyva lėlė, kuri dantimis pradraskė marškinius, įniko 
krimsti odą bei raumenis. 

Kuri ketino prasigraužti iki mano širdies. 


Antrojo butelio vos nenutrenkiau ant šono; laimei, laiku spėjau jį 
sugriebti. Viskuo kaltas netikėtas puolimas ir, aišku, stiprus, surikti pri- 
vertęs skausmas. Pajutau plūstelint šviežią kraujo srovę, šįsyk nutekė- 
jusią per vidinę marškinių pusę, susitelkusią ties kloste, tarp liemens ir 
pilvo. Ji muistėsi, rangėsi kišenėje, suleidusi dantis į krūtinę kando, 
skverbėsi vis giliau ir giliau. Atplėšiau Persę nuo savęs kartu su iškru- 
vinto audinio skiaute bei odos lopiniu. Figūrėlė nebeatrodė glotni ir vėsi; 
ji įkaito ir nūnai raitėsi mano delne. 

- Pirmyn! - viršuje užbliovė Vajermenas. - Pirmyn, ko laukiat? 

Porcelianinius dantukus, aštrius lyg adatos, ji suvarė į minkštimą, 
tarp nykščio ir smiliaus. Paleidau gerklę. Persė galėjo ištrūkti - nebūtų 
padėjęs nei mano ryžtas, nei įniršis, - tačiau iki riešo nuslydo auklės 
Meldos apyrankės, ir ji susigūžė mano delne. Viena koja netgi įsmuko 
tarp viduriniojo ir bevardžio pirštų. Nedelsdamas juos spūstelėjau, tokiu 
būdu sukausčiau statulėlę. Sukausčiau ją. Persės judesiai tapo vangūs. 
Tvirtinti, esą porcelianą palietė viena iš apyrankių, nedrįsčiau, nes ak- 
linoje tamsoje nieko neįžiūrėjau, tačiau tuo beveik neabejojau. 

Mano ausis pasiekė duslus, žeberklinio pistoleto išgautas Zžžžt, ir sme- 
genis perskrodė klyksmas, kuris mažne nustelbė Vajermeną, raginantį: 

- Džekai, stokis man už nugaros! Čiupk vieną... - šūksnis nutrūko. 
Jis užleido vietą draugų kriokavimui ir piktam, gąsdinančiam seniai mi- 
rusių vaikų juokui. 

Prožektoriaus kotą laikiau įspraustą tarp kelių. Man nereikėjo papil- 
domai aiškinti, jog tamsoje galėjo nutikti bet kas, ypač vienarankiam 
žmogui. Teturėjau vienintelį šansą. Tokiomis aplinkybėmis, verčiau ne- 
dvejoti, suvokiau. 

Ne! Liaukis! Nedar... 

Statulėlei pliumptelėjus į vandenį, kaipmat sulaukiau rezultato: tūž- 
mingą vaikų kvatojimą pakeitė nuostabos ir siaubo riksmai. Staiga juos 
užgožė Džeko balsas. Šis skambėjo isteriškai, kone beprotiškai, bet per 
savo gyvenimą negirdėjau nieko, kas mane būtų taip pradžiuginę. 

- Aha, maukite! Antraip susmirdęs laivas išplauks be jūsų! 

Aš asmeniškai patekau į keblią padėtį. Žibintuvėlį spaudžiau delne, 
o Persė skendėjo plieninėje talpykloje... bet dangtelio, numesto ant cis- 
ternos dugno, niekur nemačiau. Ir kitos rankos, kuria galėčiau jį su- 
graibyti, neturėjau. 

- Vajermenai! - sušukau. - Vajermenai, tu gyvas? 

Po pauzės, užsitęsusios tiek, kad į širdį ji pasėjo ir sudaigino visa- 
apimančios baimės sėklas, bičiulis atsiliepė: 

- Taip, muchacho, aš čia. 

- Sveikas? 

- Viena iš jų man įdrėskė, ir žaizdą vertėtų dezinfekuoti, bet šiaip 
jau viskas gerai. Iš mudviejų rimtai nenukentėjome nė vienas. 

- Džekai, gali nusileisti ir ištiesti pagalbos ranką? - susirietęs, kiū- 
todamas tarp kaulų, su vandens pilnu prožektoriaus korpusu, kurį lai- 
kiau kaip Laisvės Statulos fakelą, pratrūkau juoktis. 

Kartais pasakome taip taikliai, kad neįmanoma susilaikyti neprajukus. 


Akys pakankamai įprato prie tamsos, kad įžvelgčiau tamsų pavida- 
lą, kuris, iš pažiūros, slydo cisternos šonu - kopėčiomis lipantį Džeką. 
Prožektoriaus kotas silpnai, bet akivaizdžiai virpėjo. Mintyse sušmėžavo 
moteris, nuskendusi siaurame plieniniame rezervuare, tačiau tą vaizdą 
bemat išvijau iš galvos. Jis pernelyg priminė Ilzę, o įkalintoji pabaisa ne- 
turėjo nieko bendra su mano dukra. 

- Vienas skersinis lūžęs, - perspėjau. - Jei nenori čia nusibaigti, būk 
velniškai atsargus. 

- Aš negaliu šį vakarą mirti, - išlemeno jis drebančiu, nesavu balsu. 
- Rytoj eisiu į pasimatymą. 

- Sveikinu. 

- Ač... 

Ties sutrupėjusiu skersiniu vaikinas vis dėlto smuktelėjo. Kopėčios 
pakrypo. Akimirką buvau tikras, kad jis mane užgrius, tuo pačiu nu- 
trenks žibintuvėlį. Vanduo ištekės, ji paspruks, ir visos pastangos nueis 
vėjais. 

- Kas atsitiko? - iš viršaus atsklido Vajermeno šūksnis. - Po velnių, 
kas atsitiko? 

Džekas įsirėmė į sieną, ranka gniauždamas koralinę iškyšą, kurią su- 
graibė paskutinę sekundę. Viena koja, kaip pastebėjau, smigo iki kito 
sveiko skersinio nelyginant stūmoklis, ir aš išgirdau griausmingą dryksnį. 

- O, varge, - išspaudė jaunuolis. - O, varge... kad aš nusprogčiau. 

- Kas atsitiko? - praktiškai užriaumojo Vajermenas. 

- Džekas Kantoris susiplėšė kelnių sėdimąją, - atsiliepiau. - Užsi- 
čiaupk minutėlei. Džekai, tu beveik nusileidai. Ji įkišta į prožektorių, 
bet aš turiu tiktai vieną ranką ir negaliu pakelti dangtelio. Tau reikės jį 
surasti. Nieko tokio, jei ant manęs užminsi. Svarbiausia, kad nenumuš- 
tum žibintuvėlio. Gerai? 

- G-gerai. Viešpatie, Edgarai, jau maniau jog lėksiu kūliavirsčia. 

- Aš taip pat. Leiskis žemyn. Tik lėtai. 

Jis pakluso. Iš pradžių primygo mano šlaunį - ją pervėrė skausmas, 
- paskui tuščią “Evian"' butelį. Tas sutraškėjo. Galop Džekas nuleido ko- 
ją ant kažkokio daikto, kuris lūžo išgaudamas tižų pokštelėjimą tarsi pe- 
tarda su defektu. 

- Edgarai, kas čia? - sprendžiant iš tono, jaunuolis buvo bepra- 
virkstąs. - Kas... 

- Nieko, - atsakiau, nors nujaučiau, kad jis užlipo ant Adės kauko- 
lės. Džekas klubu atsitrenkė į prožektorių. Riešą aptaškė šaltas vanduo. 
Metaliniame korpuse kai kas sudunksėjo į sieneles ir apsivertė. Mano 
galvoje pasisuko šiurpą kelianti juoda-žalia akis - tokia spalva, prieš iš- 
blėstant paskutinei dienos šviesai, nusidažydavo vandens gelmės. Ji įsi- 
žiūrėjo į slapčiausias mano mintis, į tuos sąmonės užkaborius, kur už- 
gimdavo pamišėliškas įtūžis bei noras žudytis. Išvydo, ko dairėsi... ir 
kando. Kaip moteris, suleidžianti dantis į slyvą. Šito pojūčio niekada 
neužmiršių. 

- Atsargiau, Džekai. Cisternoje ankšta. Manevruok kaip miniatiūri- 
nė povandeninė valtis. 

- Šefe, aš tuoj privarysiu į kelnes. Mane apėmė nedidelis klaustro- 
fobijos priepuolis. 

- Giliai įkvėpk. Tau pavyks. Netrukus išsikapstysime. Degtukų turi? 

Jis neturėjo nei degtukų, nei žiebtuvėlio. Šeštadienio vakarais Dže- 
kas, spėjau, neatsisakydavo ištuštinti šešių alaus skardinių, bet cigare- 
čių dūmai jo plaučių neteršė. Štai kodėl mums teko iškęsti ilgas košma- 
riškas minutes - pasak Vajermeno, ne ilgiau kaip keturias, bet man ro- 
dės, kad mažiausiai pusvalandį, - per kurias jaunuolis atsiklaupė, pa- 
graibė kaulus, išsitiesė, paėjo į šoną, vėl priklupo ir ėmė apčiuopomis 
ieškoti dangtelio. Mano ranka pailso. Plaštaka nutirpo. Kraujas tebesru- 
vo iš krūtinės žaizdos, matyt, todėl, kad sunkiai krešėjo arba išvis nesi- 
ruošė sukrekti. Bet bjauriausia padėtis buvo su pirštais. Aš jų nebejau- 
čiau. Gana greitai įtikėjau, jog prožektoriaus korpusas iš mano gniaužtų 
išslydo, nes jo nemačiau. Be to, nejutau metalo, prilipusio prie odos. 
Žibintuvėlio svorį užgožė nuvargusių raumenų tvinkčiojimas. Vos ne- 
susiviliojau plieniniu kotu patrankyti į cisternos šoną, idant įsitikinčiau, 
kad jį tebespaudžiu, nors ir numaniau, jog taip pasielgęs, savo turto ga- 
liu neišlaikyti. Galvoje sukirbėjo mintis, kad gaubtelis pasimetė tarp 
griaučių bei kaulų nuoplaišų, ir be šviesos Džekas jo neras. 

- Kas ten vyksta? - šūktelėjo Vajermenas. 

- Tuojau susitvarkysime! - atsiliepiau. Kairiąją akį nudilgino kraujo 
lašas, ir aš sumirksėjau, kad jį išspausčiau. Bandžiau galvoti apie Ilzę, 
Jeitaipmergyt, bet su siaubu suvokiau nepamenąs jos veido. - Šiokia to- 
kia liūtis, prokliatėlė. Netrukus ją išspręsime. 

- Kas? 

- Kliūtis! Šiokia tokia kliūtis, problemėlė. Po velnių, Vajermenai, 
gal tu apkurtai? 

Ar tiktai prožektoriaus kotas nepasviro? Taip, turbūt. Vanduo ga- 
lėjo sruventi mano ranka, ir aš nieko nebūčiau pajutęs. Bet tiesindamas 
žibintuvėlio korpusą, kuris nepakrypęs, sumaučiau mūsų reikalą. 

Pats supranti, kad jei vanduo nuteka, jos galva išnirs į paviršių 
po kelių sekundžių, ir tuomet mums galas. 

Kas grėsė, žinojau. Sėdėjau tamsoje iškėlęs ranką, bijodamas pa- 
krutėti. Kraujavau ir lūkuriavau. Laiko tėkmė sustojo, mano atsiminimai 
virto šmėklomis. 

- Radau, - pranešė Džekas. - Užstrigusį kažkieno šonkauliuose. Se- 
kundėlę... ištraukiau. 

- Ačiū Dievui. - Išvydau vaikiną priešais save, miglotą pavidalą, 
įspraudusį kelią tarp mano kojų - nepatogiai sulenktų, įremtų į pakrikus 
kaulus, kurie priklausė vyriausiajai Džono Ystleiko dukrai. Atkišau pro- 
žektoriaus korpusą. - Užsuk. Tik švelniai, nes stačio jo ilgai nenulaikysiu. 

- Laimei, aš turiu dvi rankas, - atsakė Džekas. Vienu delnu suėmė 
mano plaštaką neleisdamas vandeniu užpildytam žibintuvėliui drebėti, 
kitu įniko sukti dangtelį. Sustojo tiktai kartą - paklausti, kodėl verkiu. 

- Iš palengvėjimo, - paaiškinau. - Užbaik. Paskubėk. 

Kai jaunuolis atliko užduotį, prožektorių atsiėmiau. Be elementų jis 
pasirodė besąs lengvesnis, bet man tai nerūpėjo. Tiesiog norėjau pažiū- 
rėti, ar dangtis tvirtai užsuktas. Berods, taip. Džekui nurodžiau, kad už- 
lipęs į viršų jis paprašytų Vajermeno dar sykį patikrinti, ar žibintuvėlis 
sandariai uždarytas. 

- Gerai, - pažadėjo vyrukas. 

- Ir nebelaužyk skersinių. Man jų prireiks. 

- Jums, Edgarai, užteks įveikti lūžusį. Paskui mudu jus ištempsime. 

- Tvarka. O aš niekam nepasakosiu, kad susiplėšei kelnių paskuigalį. 

Jis netgi nusijuokė. Akimis palydėjau Džeko šešėlį, repečkojantį ko- 
pėčiomis, aukštai pakeliantį koją ir perlipantį į dvi dalis perskeltą sker- 
sinį. Akimirkai mane užvaldė abejonės kartu su siaubingu regėjimu, 
kaip porcelianinės rankutės iš vidaus mėgina atsukti dangtelį - nors ir 
buvau tikras, kad gėlas vanduo ją suparalyžiavo, - bet vaikinas nesuriko, 
kūliais žemyn nenusirito, ir baimė atslūgo. Galop jis užkopė iki blauses- 
nės tamsos ratilo. 

Džekui išnirus iš duobės, Vajermenas sušuko: 

- Dabar tavo eilė, muchacho. 

- Minutėlę, - atsakiau. - Tavo mergaitės pradingo? 

- Paspruko. Kertu lažybų, kad nulėkė į pakrantę. 

- O Emeris? 

- Pats pamatysi. Ropškis. 

- Minutėlę, - pakartojau. 

Atlošiau pakaušį į drėgną, samanotą koralą, užsimerkiau ir ištiesiau 
ranką. Tiesiau, kol užčiuopiau glotnų, apvalų objektą. Staiga du pirštai 
įsmuko į kiaurymes - beveik neabejotinai į akiduobes. Buvau įsitikinęs, 
jog Džekas sutraiškė Adrianos kaukolę, vadinas... 

Visas baigėsi taip gerai, kaip tik įmanoma šiame salos gale, tariau 
auklei Meldai. Tu atgulei nekokiame kape, bet manau, brangioji, il- 
gam čia neužsibūsi. 

- Ar galėčiau pasilaikyti tavo apyrankes? Jų, ko gero, prisireiks. 

Deja, manęs laukė dar viena akistata. 

- Edgarai? - sunerimęs riktelėjo Vajermenas. - Su kuo tu kalbiesi? 

- Su tuo, kas iš tikrųjų ją sustabdė. 

Kadangi jokių prieštaravimų neišgirdau, apyrankes pasiėmiau. Su- 
sikaupęs pradėjau lėtai stotis, stengiausi nepaisyti procesą lydinčio 
skausmo. Aplink mano kojas pažiro kaulų atlaužos ir apkerpėjusios ke- 
raminės šukės. Kairiosios, sveikosios kojos kelias ištino, dėl ko įsitem- 
pė prie jo prigludusi, sudriskusi kelnių medžiaga. Galva pulsavo, o krū- 
tinę degino. Kopėčios atrodė nutolusios per mylią, bet aš mačiau tam- 
sias Džeko bei Vajermeno formas, pasvirusias virš cisternos krašto, 
pasiruošusias mane sugriebti, kai - jeigu - užsikabarosiu iki viršutinio 
skersinio, nuo kurio jie galėtų mane pasiekti. 

Danguje šviečia priešpilnis, pagalvojau. Iš aš jo neišvysiu, kol 
neišsikrapštysiu iš šitos skylės. 

Todėl pajudėjau iš vietos. 


Geltonas, veik apvalus mėnulis, pakilęs virš horizonto, nutvieskė 
tankias džiungles, užkariavusias pietinį salos galą, ir paauksavo rytinę 
sugriuvusio Garnio Lizdo pusę - namo, kuriame prieš daugelį metų gy- 
venimu džiaugėsi Džonas Ystleikas su šešiomis dukromis bei aukle, 
bent jau, kol iš brikelės iškrito Libita, ir viskas pasikeitė. 

Negana to, jis apšvietė seną, koralais apsitraukusį skeletą. Šis gu- 
lėjo ant vijoklių, kuriuos Džekas su Vajermenu išrovė, prieš mums nu- 
keliant cisternos dangtį. Kol spoksojau į Emerio Polsono griaučius, 
man į galvą atėjo Šekspyro eilutės, skaitytos vidurinės mokyklos lai- 
kais, ir aš jas ištariau balsu: 

- Kur guli tėvas, ten gilu... jo akys perlais virtę.* 

Džekas įnirtingai sudrebėjo, tarytum jį būtų perliejęs stiprus Žvar- 
baus vėjo gūsis. Net apkabino save per pečius. Šįkart suprato, ką turė- 
jau omenyje. 

*Eilutės iš V. Šekspyro “ Audros" (vertė T. Venclova). 

Vajermenas pasilenkė ir kilstelėjo laibą rankos kaulą. Tas be garso 
sulūžo į tris dalis. Emeris Polsonas pratūnojo caldo largo gilumoje labai 
ilgai. Tarp šonkaulių, savo spalva panašių į kiaukutą, įžiūrėjau strėlytę. 
Bičiulis ją trūktelėjo į save, iš žemės išvadavo antgalį. 

- Kaip tu atsilaikei prieš dvynukes iš pragaro, jei tavo ginklas buvo 
neužtaisytas? - paklausiau. 

Jis pavaizdavo smeigiąs žeberkliuku nelyginant durklu. 

Džekas sulinksėjo. 

- Aha, aš irgi vieną iš jo pasiskolinau. Sunku pasakyti, ar ilgai bū- 
tume atsilaikę - jos puolė lyg pasiutę šunys. 

Žeberklą sidabriniu antgaliu įsikišęs atgal už diržo, Vajermenas tarė: 

- Beje, kalbant apie ateitį, naujai tavo lėlytei derėtų paieškoti naują 
saugyklą. Kaip manai, Edgarai? 

Jo tiesa. Kažkaip neįsivaizdavau, kad artimiausius aštuoniasdešimt 
metų Persė galėtų lindėti “Geriti"" prožektoriaus korpuse. Jau dabar 
svarsčiau, kokio storio pertvara elementų dėklą skiria nuo stiklo gaub- 
to. O koralinis luistas, atskilęs nuo cisternos sienos ir suskaldęs “Sta- 
lo"? viskio statinaitę... tai atsitiktinumas ar visgi kantraus sąmonės dar- 
bo, kuris tęsėsi daugybę metų, vaisius? Galbūt, siekdama išsiveržti į 
laisvę, Persė naudojosi savais metodais, tarsi šaukštu pragremžė kame- 
ros sieną? 

Šiaip ar taip, žibintuvėlis pravertė. Telaimina Viešpats praktišką 
Džeko Kantorio protą. Ne, palinkėjimas pernelyg menkas. Telaimina 
Viešpats Džeką. 

- Sarasotoje pažįstu sidabrakalį, pagal užsakymus gaminantį pa- 
puošalus, - pratęsė Vajermenas. - Mexicano muy talentoso.* Ponia Yst- 
leik net nusipirko... tai yra, buvo nusipirkusi keletą jo dirbinių. Manau, 
įkalbėčiau vyruką nukalti sandarų vamzdį, kuriame tilptų prožektorius. 
Anot draudimo bendrovių ir futbolo komandų trenerių, mes pasirūpin- 
sime papildomu saugumu. Kainuos nemažai, bet man nusispjaut. Įvei- 
kęs visus sunkumus, kurių netrūks, patvirtinant testamentą, tapsiu la- 
bai turtingas. Man nuskilo, muchacho, ar ne? 

- La loteria, - instinktyviai pridūriau. 

- Si, - patvirtino jis. - Prakeikta /a loteria. Eikš Džekai. Pagelbėk 
įversti Emerį į cisterną. 

Jaunuolis susiraukė. 

- Gerai, bet... man nesinorėtų jo liesti. 

- Padėsiu aš, - tarstelėjau. - Tu palaikyk žibintuvėlį. Na, Vajerme- 
nai, prie darbo. 

Mudu nuridenome Emerį į duobę, vidun sumetėme atlūžusius kau- 
lus - kiek jų radome. Iki šiol atmenu prašieptą, koralais aplipusią burną, 


*Labai talentingas meksikietis (isp.). 

mintyse aiškiai regiu, kaip jis skrieja į juodas gelmes, pas savo nuotaką. 
Retsykiais, žinoma, sapnuoju tą akmeninį vypsnį. Košmaruose girdžiu, 
kaip Adė su Emu mane kviečia nusileisti žemyn ir prie jų prisijungti. 
Kartais paklūstu ir neriu į tamsybes, į dvokiančią ryklę, vien tam, kad 
išsivaduočiau nuo prisiminimų. 

Po tokių sapnų atsibundu klykdamas, tamsoje mostaguodamas ne- 
egzistuojančia ranka. 


Vajermenui su Džeku užstūmus dangtį, mes patraukėme link Eliza- 
betos “Mersedeso". Vangų žygį lydėjo sopuliai ir kai nusigavome iki au- 
tomobilio, aš vos pastovėjau ant kojų. Rodės, tarsi būčiau grįžęs į pra- 
ėjusį spalį. Galvoje jau sukosi mintys apie oksinkontino tabletes. Nuta- 
riau, jog išgersiu tris. Jos ne vien nuslopins skausmą; jei pasiseks, gal 
net kelioms valandoms atsijungsiu. 

Draugai pasiūlė kurį nors iš jų apkabinti per pečius. Atsisakiau. Ši- 
ąnakt apsisprendžiau pasivaikščioti dar sykį. Man tebetrūko vienos dė- 
lionės dalies, bet aš numaniau, kokia ji. Ką Elizabeta sakė Vajermenui? 
Tu norėsi, bet to daryti negalima. 

Per vėlu, per vėlu, per vėlu. 

Suvokimas buvo gana miglotas. Priešingai nuo kriauklelių kužde- 
sių. Jas girdėjau bet kurioje Didžiojo Rožinuko patalpoje, tačiau tikroji 
garsų reikšmė paaiškėdavo, prie kriauklių kilimo prisiartinus iš lauko. 
Štai tada jie labiausiai panėšėjo į balsus. Ech, kiek naktų iššvaisčiau ta- 
pymui, kai jas galėjau leisti klausydamasis. 

Šį vakarą taip ir darysiu. 

Už kolonų Vajermenas sustojo. 

- Abyssus abyssum invocat, - pratarė. 

- Pragaras pažadina pragarą, - pasakė Džekas ir atsiduso. 

Vajermenas pažiūrėjo į mane. 

- Ar, keliaujant namo, pasitaikys kliūčių? 

- Dabar? Ne. 

- Savo darbą atlikome? 

- Taip. 

- Ar kada nors čia sugrįšime? 

- Ne. - Atsisukau į sugriuvusį, mėnesienoje snaudžiantį namą. Jo 
paslaptys atskleistos. Prisiminiau, kad užmiršome pasiimti Libitos gėry- 
bių skardinę, bet gal taip ir geriau. Tegu ji lieka, kur buvusi. - Niekas 
čia nebeateis. 

Džekas į mane įbedė klausiamą, baugštų žvilgsnį. 

- Iš kur jūs Žinote? 

- Tiesiog Žinau, - atsakiau. 

KRIAUKLĖS MĖNESIENOJE 


Namo parvažiavome be jokių keblumų. Ore tebetvyrojo smarvė, 
bet gerokai silpnesnė - galbūt dėl sustiprėjusio, nuo įlankos padvelkusio 
vėjo, o gal todėl, jog dabar paprasčiausiai... buvo geriau. 

El Palacio kieme žibintai užsižiebdavo automatiškai, nustatytu me- 
tu. Tamsoje mirksinčios lemputės atrodė nuostabiai. Mums įžengus į 
namą, Vajermenas apėjo kambarius, įjungė visas šviesas, ir pastatas, 
kuriame Elizabeta praleido didžiąją dalį gyvenimo, ėmė tvieksti nelygi- 
nant laineris, vidurnaktį atplaukiantis į uostą. 

Kai bičiulis maksimaliai apšvietė £/ Palacio, mes paeiliui nudrožė- 
me į dušą; vandens pilną prožektorių įbrukdavome vienas kitam tarsi 
perduodami estafetę. Ją nuolat laikė kažkuris iš mūsų. Vajermenas nu- 
siprausė pirmas, jį pakeitė Džekas, kuris galų gale užleido vietą man. 
Po maudynių kiekvieną įdėmiai apžiūrėjo kiti du ir odos įdrėskimus pa- 
tepė vandenilio peroksidu. Aš nukentėjau labiausiai, todėl, kai pagaliau 
apsirengiau, peršulys dilgino visą kūną. 

Kol vargau, viena ranka mazgydamas batų raištelius, į svečių kam- 
barį užsuko Vajermenas prislėgta veido išraiška. 

- Autoatsakiklyje tau palikta žinutė. Iš Tampos policijos. Luktelėk, 
aš tau padėsiu. 

Jis priklupo ant vieno kelio ir suveržė raištelius. Nė kiek nenuste- 
bau pamatęs, kad ant bičiulio galvos padaugėjo Žžilų plaukų... staiga ma- 
ne pervėrė panikos dūris. Įsistvėriau į mėsingą jo petį. 

- Prožektorius! Ar Džekas... 

- Atsipalaiduok. Jis sėdi senojoje Porceliano svetainėje, mūsų turtą 
pasidėjęs ant kelių. 

Vis vien skubiai nukurnėjau į pirmą aukštą. Nežinau, ką tikėjausi 
rasti - tuščią kambarį, žibintuvėlį atsuktu dangteliu, gulintį ant kilimo 
drėgmės apsuptyje, o gal Džeką, pakeitusį lytį, virtusį triake, ilganage 
kale, kuri iškrito iš sudužusios statinaitės, - bet jaunuolis tik sėdėjo prie 
sterblės spausdamas prožektorių, iš pirmo žvilgsnio, sunerimęs. Pasi- 
domėjau, ar jis gerai jaučiasi. Ir įsispiginau į vaikino akis. Vyliausi, kad 
iš jų suprasiu, ar Džekas... ar Džekui kas nors atsitiko. 

- Normaliai. Bet “faro" Žinutė... - jis palingavo galva. 

- Pasiklausykim jos. 

Policininkas, prisistatęs detektyvų Semsonu, pranešė norįs susi- 
siekti su Edgaru Frimentlu ir Džeromu Vajermenu, pateikti kelis klau- 
simus dėl Merės Ajer. Ypač pageidautų šnektelėti su ponu Frimentlu, 

jeigu jis neišvykęs į Rodailendą arba Minesotą - kur, kaip suprato Sem- 
sonas, bus palaidota jo atžala. 

- Ponas Frimentlas, be abejo, gedi dukters, - dudeno detektyvas, - 
ir šituos klausimus, aišku, turėtų nagrinėti Providenso policijos depar- 
tamentas, bet mes žinome, jog visai neseniai toji Ajer ėmė interviu iš 
pono Frimentlo. Todėl pasisiūliau pakalbėti su juo ir jumis, pone Vajer- 
menai, jei tiktai įmanoma. Telefonu galėčiau perduoti, kas labiausiai do- 
mina Providenso pareigūnus, su sąlyga, kad neužsibaigs juostelė... - 
pastarosios užteko. Ir į savo vietą stojo paskutinė mozaikos dalis. 


- Edgarai, jūs pakvaišot, - išrėžė Džekas. Jau trečią sykį, tik šįkart 
jo balse pasigirdo desperatiškos gaidos. - Visai išsikraustėt iš proto. - 
Jaunuolis atsigręžė į Vajermeną. - Bent jūs ką nors pasakykit! 

- Un poco loco, - sutiko Vajermenas, bet aš numaniau, kuo poco 
skiriasi nuo muy, net jeigu Džekas to nežinojo. 

Mes stovėjome kieme, tarp Džeko sedano ir senojo Elizabetos 
“Mersedeso"'. Mėnulis pakilo aukščiau, vėjas dar labiau sustiprėjo. 
Krantą talžė bangų mūša, maždaug už mylios, po Didžiuoju Rožinuku, 
kriauklelės šnabždėjosi apie įvairiausius keistus dalykus: muy asustador. 

- Bet aš galėčiau prapliurpti kiaurą naktį, o jis vis tiek nepersigalvotų. 

- Nes supranti, kad aš teisus, - tariau. 

- Tu perdon, amigo,* bet galbūt teisus, - paprieštaravo Vajerme- 
nas. - Pasakysiu štai ką: Vajermenas ketina nusileisti ant savo riebių, se- 
nų kelių ir pasimelsti, kad nebūtum apsirikęs. 

Džekas pašnairavo į žibintuvėlį mano rankoje. 

- Bent jo neimkite, - paprašė. - Atleiskit, bet nesusilaikysiu nuo 
griežtesnio žodžio: jums atsisuko visi sušikti varžteliai, jeigu ruošiatės 
neštis tą daiktą. 

- Aš žinau, ką darau, - atsiliepiau nuoširdžiai vildamasis, jog sakau 
tiesą. - Judu likite čia. Nebandykit manęs sekti. - Nukreipiau prožekto- 
rių į Vajermeną. - Duok garbės žodį. 

- Gerai, Edgarai. Iš mano garbės nekas belikę, bet tebūnie, prisie- 
kiu: iš paskos neisiu. Vienas praktiškas klausimas. Tau tikrai užteks 
dviejų tailenolio tablečių, kad iki namų nusikapstytum stačiomis? Ne- 
nutiks taip, jog paplūdimiu roposi ant visų keturių, svyruodamas kaip 
aligatorius? 

- Nesijaudink, iki Didžiojo Rožinuko nusigausiu savo kojomis. 

- Ir mums paskambinsi. 

- Taip. 

Jis praskėtė rankas, ir aš leidausi apkabinamas. Vajermenas pabu- 
čiavo mane į abu skruostus. 

* Atleisk, bičiuli (1sp.). 

- Edgarai, aš tave myliu, - pareiškė. - Tu velniškai tvirtas tipas. Sa- 
NO COMO una manzana.* 

- Ką tai reiškia? 

Bičiulis patraukė pečiais. 

- Saugok sveikatą. Tikriausiai. 

Džekas ištiesė kairę ranką - pamokas vaikinas įsisavindavo mitriai, 
- bet paskui nusprendė, jog mane vis dėlto reikėtų apglėbti. 

- Šefe, duokit žibintuvėlį, - sukuždėjo į ausį. 

- Negaliu, - pašnibždomis atsakiau. - Atleisk. 

Pajudėjau keliu, nuo namo vedančiu iki medinio tako. Šio gale, 
prieš kokį tūkstantį metų, susipažinau su stambiu vyriškiu, kurį dabar 
palikau prie E! Palacio. Jis sėdėjo po dryžuotu skėčiu. Pasiūlė žalios, 
šaltos, labai gaivinančios arbatos. Tarė: Ką gi, šlubčiojantis nepažįsta- 
masis galiausiai atsliūkino. 

O dabar išsliūkina, pagalvojau. 

Atsisukau. Jie nuo manęs neatplėšė akių. 

- Muchacho! - sušuko Vajermenas. 

Spėjau, kad bičiulis paprašys sugrįžti, dar sykį viską apmąstyti ir 
pasitarti. Bet aš jo neįvertinau. 

- Vaya con Dios, mi hombre.** 

Dar sykį pamojavau ir užsukau už namo kampo. 


Taigi aš leidausi į paskutinį Didįjį Pasivaikščiojimą paplūdimiu, šlu- 
buodamas kriauklelėmis nusėta pakrante, varstomas skausmo, kaip ir 
per pirmuosius kartus. Bet anuomet vėžlindavau ankstyvais rytais, kai 
dangus nusidažydavo rožine aušra, pasaulyje viešpataudavo ramybė, o 
aplinkui judėdavo tik vilnelės, švelniai teškančios į krantą, ir rudi debe- 
sys cyplių, kurie sprukdavo man iš kelio. Dabar viskas buvo kitaip. Šį 
vakarą vėjas riaumojo, siautėjančios bangos trankėsi į krantą tarsi pa- 
nūdusios nusižudyti. Tolėliau jų volai blizgėjo it chromas, ir porą sykių 
man pasivaideno, kad akies krašteliu įžiūrėjau “Persę"'. Tačiau pasisu- 
kęs laivo neišvysdavau. Šiandien man draugiją palaikė tiktai įlanka ir 
mėnesiena. 

Siūbavau pirmyn delne spausdamas prožektorių, galvodamas apie 
tą dieną, kai po vietines apylinkes slampinėjau drauge su Ilze. Ji pa- 
klausė, ar čia gražiausia vieta žemėje, ir aš užtikrinau, esą egzistuoja 
mažiausiai dar trys nuostabesnės... nūnai neatgaminau, apie ką šnekė- 
jau, težinojau, jog, tariant jų pavadinimus, tenka palaužyti liežuvį. Užtat 
labai gerai pamenu, kaip ji sakė, kad nusipelniau šitos nuostabios salos, 
kur galėsiu ilsėtis kiek tinkamas ir atgauti jėgas. 

*Sveikas kaip ridikas (pažodžiui: sveikas kaip obuolys (isp.)). 
**Sudiev, vyruti (isp.). 

Iš akių ištryško ašaros, bet aš nebandžiau susitvardyti. Nesišluos- 
čiau jų, leidau tekėti nevaržomai, nes vienintelėje savo rankoje laikiau 
žibintuvėlį. 


Didįjį Rožinuką pirmiau išgirdau nei pamačiau. Po namu kriauklelės 
brazdėjo kaip niekad triukšmingai. Truputį paėjau į priekį ir sustojau. Jis 
stūksojo priešais - juodas, žvaigždes užtemdęs pavidalas. Dar už ketu- 
riasdešimties, penkiasdešimties žingsnių, kuriuos įveikiau šlubčiodamas, 
mėnesienoje įžvelgiau smulkmenas. Visuose kambariuose vyravo tam- 
są, šviesos nedegė netgi virtuvėje ir Floridos prieangyje, nors ten lem- 
putes palikau įjungtas. Galbūt elektros tiekimą nutraukė vėjo šuorai, bet 
aš taip nemaniau. 

Staiga suvokiau, jog kriauklės šurmuliuoja gerai pažįstamu balsų. 
Manuoju. Ar aš visuomet tai žinojau? Greičiausiai. Kažkokiame lygme- 
nyje, jei tik nesame išprotėję, didžiuma iš mūsų atpažįsta įvairias savo 
vaizduotės intonacijas. 

Ir atsiminimų, suprantama. Jie taip pat turi balsus. Paklauskite bet 
kurio, netekusio galūnės, vaiko arba ilgai puoselėtos svajonės. Paklaus- 
kite bet kurio, kaltinančio save dėl prasto sprendimo, paprastai, priimto 
netinkamu, skausmingu momentu (toji akimirka dažniausiai esti raudo- 
na). Mūsų prisiminimai irgi turi balsus, neretai liūdnus, trenksmingus 
nelyginant tamsoje keliamos skeletų rankos. 

Traukiau pirmyn, įkandin savęs palikdamas pėdsakus, kurie išdavė, 
jog vieną koją vilkau žeme. Didžiojo Rožinuko siluetas priartėjo. Jis ne- 
buvo virtęs griuvėsiais, kaip Garnio Lizdas, bet šiąnakt čia manęs laukė 
vaiduokliai. Arba kažkas materialesnis. 

Ūžtelėjus gūsiui, pažvelgiau kairėn, atsigręžiau prieš vėją. Ir įlanko- 
je, be abejo, pamačiau laivą, besvorį, nebylų, šuoruose plazdenančio- 
mis, skudurais virtusiomis burėmis, lūkuriuojantį. 

Tu visgi galėtum leistis į kelionę, man, stovinčiam mėnesienoje, 
mažiau nei už dvidešimties jardų nuo savo namų, tarė kriauklelės. Atsi- 
versk naują švarų lapą - puikiai supranti, jog tai įmanoma, - ir tie- 
siog išplauk. Nusikratyk liūdesiu. Knieti žaisti? Privalai mokėt. O ži- 
nai, kas geriausia? 

- Geriausia, kad man nereikia keliauti vienam, - pasakiau. 

Vėjas ošė. Kriauklės murmėjo. Iš po namo, kur žemę dengė kaulin- 
gas, šešių pėdų sluoksnis, išniro ir į mėnesieną žengė tamsus pavidalas. 
Jis sekundei sustingo lyg svarstydamas, ką daryti, galop ėmė slinkti 
mano pusėn. 

Ji artėjo. Bet ne Persė, nes toji buvo nuskandinta ir užmigdyta. 

O Ilzė. 

* + X 


Užuot normaliai ėjusi, ko, tiesą sakant, ir nesitikėjau, ji nerangiai 
kėblino. Tikras stebuklas - iš juodosios magijos srities, - kad išvis su- 
gebėjo judėti. 

Po paskutinio pokalbio su Pema (nors tąsyk mūsų bendravimą te- 
lefonu būtų ne visai tikslu vadinti pašnekesiu) išvirtau laukan pro užpa- 
kalines Didžiojo Rožinuko duris ir sulaužiau šluotą, kuria nuo tako, ve- 
dančio iki pašto dėžutės, valydavau smėlį. Tada nudrožiau į paplūdimį 
ir sustojau ant šlapio, blizgančio, suslėgto smėlio. Užmiršau, kas nutiko 
vėliau, nes taip norėjau. Nenuostabu. Užtat dabar prisiminiau. Neliko 
ką daryti - juk mano rankų darbas stypsojo priešakyje. Ilzė, bet sykiu 
ne ji. Protarpiais veidą įžvelgdavau, bet po sekundės kitos bruožai iš- 
skysdavo ir pranykdavo. Akiratyje regimas kūnas tapdavo beformis ir 
vėl atgaudavo aiškius kontūrus. Jai krutant, nuo skruostų, krūtinės, 
strėnų ir kojų byrėjo sunykusių jūravižių bei kriauklelių nuotrupos. Mė- 
nulio nutvieksta akis - taip ryškiai, kad mano širdį perliejo skausmas, 
kurį pakurstė mintis, jog žvilgsnis išties priklausė dukrai, - pradingo ir 
vėl sublizgėjo mėnesienoje. 

Link manęs artinosi iš smėlio sukurta Ilzė. 

- Tėti, - prabilo šaltu balsu, atmieštu krabždesiu, tarytum jos ger- 
klėje užstrigo kriauklelės. Matyt, taip ir buvo. 

Tu norėsi, bet to daryti negalima, perspėjo Elizabeta... deja, kartais 
mes nepajėgiame susivaldyti. 

Smėlėtoji mergaitė atkišo ranką. Susiliejo vėjo nugairinti pirštai; į 
šalis pasklidus smiltelėms, jie tapo ploni it kaulai. Aplink ją sūkuriais pa- 
kilo smėlis, ir plaštaka vėl sustorėjo. Veido išraiška mainėsi nelyginant 
kraštovaizdis, išplitęs po sparčiai plaukiančiais vasaros debesimis. Vaiz- 
das kerėjo... hipnotizavo. 

- Duokš žibintuvėlį, - tarė ji. - Paskui mudu keliausime į laivą. Ten 
būsiu, kokią mane atmeni. Arba... tau išvis nieko nereikės prisiminti. 

Bangos ritmiškai pliekė krantą. Viena po kitos riaumodamos talžė 
paplūdimį. Žvaigždžių šviesoje ir mėnesienoje. Po Didžiuoju Rožinuku 
mano balsu garsiai ginčijosi kriauklelės. Atsinešk tetą. Aš laimiu. Pri- 
sėsk ant dėdės. Tu laimi. Priešakyje regėjau iš smėlio sukurtą Ilzę, rai- 
buliuojančią, priešpilnio mėnulio nušviestą huriją, ir jos bruožai keitėsi 
kas sekundę. Stai devynmetė dukrelė, po akimirkos jau penkiolikmetė, 
susiruošusi į pirmąjį tikrąjį pasimatymą, devyniolikmetė, gruodį išlydėta 
oro uoste, universiteto studentė, pasidabinusi sužieduotuvių žiedu. Toji, 
kurią mylėjau labiausiai iš visų (argi ne dėl šios priežasties Persė ją nu- 
žudė?), tiesė ranką link prožektoriaus, mano bilieto į kruizą po užmarš- 
ties jūras. Na, dėl malonaus pasiplaukiojimo gal ir klydau... bet kartais 
žmonės privalo rizikuoti. Ir bandyti laimę jie, paprastai, išdrįsta. Kaip 

sako Vajermenas, mes pernelyg dažnai save mulkiname - jei kiekvieną 
sykį, kai sau skiestume, mums sumokėtų, tokiu būdu galėtume užsi- 
dirbti pragyvenimui. 

- Merė atsinešė druskos, - pasakiau. - Krūvą maišelių. Visus supylė 
į vonią. Policija norėtų sužinoti kodėl. Bet pareigūnai niekuomet nepa- 
tikėtų tiesa, ar ne? 

Duktė stovėjo priešais, už jos nugaros pakrantę griausmingai plovė 
bangos. Stovėjo mirgėdama, vėl atgaudama apibrėžtus kontūrus, ku- 
riuos sugražindavo aplinkui pustomas smėlis. Stovėjo ir tylėjo ištiesusi 
ranką link jai reikiamo daikto. 

- Nupiešti tavęs smėlyje neužteko. Kaip ir paskandinti. Merė turėjo 
tave prigirdyti sūriame vandenyje. - Nudūriau akis į prožektorių. - Ką 
daryti, jai paaiškino Persė. Iš mano paveikslo. 

- Duok jį man, tėti, - pareikalavo be paliovos kintanti smėlėtoji 
mergina. Rankos nenuleido. Retsykiais, tvokstelėjus stipresniam vėjui, 
pirštai primindavo ilgus nagus. Toks įspūdis nepranykdavo netgi tuo- 
met, kai plaštaką aplipdavo paplūdimio smiltelės. 

Atsidusau. Kai ko gyvenime išvengti neįmanoma. 

- Tebūnie. - Žengtelėjau pirmyn. Mintyse išgirdau dar vieną Vajer- 
meno posakį: galų gale mes nuvargstame nerimauti. - Gerai, panelyt. 
Bet turėsi man atsilyginti. 

- Kaip atsilyginti? - jos tonas panėšėjo į smėlio, braižančio lango 
stiklą, garsus, į kriauklelių bruzdėjimą... ir į Ilzės, Jeitaipmergyt, balsą. 

- Bučiniu, - atsakiau. - Norėčiau jį pajusti, kol dar esu gyvas. - 
Nusišypsojau. Lūpos nutirpo, bet jaučiau, kaip aplink jas įsitempė rau- 
menys. Tik truputį. - Aišku, man ant veido pabirs smėlis. Bet aš apsi- 
mesiu, jog tu žaidei paplūdimyje. Statei pilis. 

- Gerai, tėti. 

Ji pajudėjo iš vietos keistai, kerėpliškai linguodama, ir tas siūbavi- 
mas visiškai nepriminė tikros eisenos. Iš arti žmogaus iliuzija galutinai 
išgaravo. Panašiai nutinka, kai prie pat akių prisitraukiate paveikslą, ir 
scena - portretas, peizažas, natiurmortas - virsta spalvų potėpiais, dau- 
gumoje iš kurių netgi galima įžiūrėti teptuko brūkšnius. Prieš mane te- 
buvo tūžmingas smėlio ir kriauklių trupinėlių verpetas. Aš užuodžiau ne 
odos ar plaukų kvapą, o sūrų vandenį. 

Manęs siekė ištiestos, blyškios rankos. Vėjo šuorai nuo jų skobė 
plonus smėlio sluoksnius. Kiaurai galūnes švietė mėnesiena. Savo ruož- 
tu kilstelėjau prožektorių - trumpakotį, ne plienine, o plastikine rankena. 

- Gal norėsi jį apžiūrėti, prie mane bučiuodama, - pasiūliau. - Žibin- 
tuvėlį radau automobilio, priklausančio Džekui Kantoriu:, dėklėje. Tas, 
kuriame paslėpėme Persę, užrakintas Elizabetos seife. 

Padarui sustingus, nuo įlankos gairinantis vėjas išsklaidė bet kokį 
panašumą į žmogų. Dabar žvelgiau į sūkuriuojantį smėlio demoną. Die- 
na buvo ilga, ir aš neketinau rizikuoti, ypač jei mano duktė kažkur.... 
na, kažkur laukė amžinojo poilsio. Atsivedėjęs iš visų jėgų smogiau 
kumščiu, kuriame spaudžiau prožektorių; sidabrinės auklės Meldos 
apyrankės nuslydo iki riešo. E! Palacio virtuvės kriauklėje kruopščiai 
jas išploviau, ir dabar papuošalai skambiai sužvangėjo. 

Dėl visa ko, už diržo buvau užsikišęs žeberkliuką sidabriniu antga- 
liu, bet man jo neprisireikė. Smėlėtasis nelabasis išsprogo. Mano galvą 
perskrodė įniršio ir skausmo kupinas riksmas. Laimei, trumpas, antraip 
būtų mane sudraskęs. Po akimirkos aplinkui nieko nebeliko, išskyrus 
kriauklelių, bruzdančių po Didžiuoju Rožinuku, kuždesius ir žvaigždes, 
kurias dešinėje pusėje, virš kopų, sekundei aptemdė pakriki, šalin plūs- 
tantys smėlio šuorai. Įlanka vėl ištuštėjo, jeigu neskaitytume mėnulio 
nušviestų, lygiomis gretomis prie kranto besiartinančių volų. “Persė" 
pranyko, jei tik ji išvis sūpavosi bangose. 

Mano kojas apleido jėgos, ir aš žnegtelėjau ant žemės. Galbūt iki 
namo vis dėlto teks rėplioti keturiomis, svyruojant kaip aligatorius. Ne 
bėda - Didysis Rožinukas visai čia pat. Kol kas man norėjosi tiktai sė- 
dėti ir klausytis kriauklių. Truputį pailsėti. Gal paskui sugebėsiu atsi- 
stoti, įveikti paskutinius dvidešimt jardų, įlinguoti į namus ir paskambin- 
ti Vajermenui. Perduoti, kad jaučiuosi gerai. Viskas gerai, pranešiu, lai 
Džekas atvažiuoja manęs pasiimti. 

Tačiau iki tol, nusprendžiau, kiūtosiu paplūdimyje ir klausysiuos 
kriauklelių, kurios liovėsi šnabždėjusios mano arba kokiu nors kitu bal- 
su. Tiesiog sėdėsiu ant smėlio, spiginsiuos į įlanką ir mąstysiu apie duk- 
rą, Ilzę Mariją Frimentl. Gimusi jaunėlė svėrė šešis svarus ir keturias 
uncijas, pirmas ištartas jos žodis buvo “šuo"", kartą ji grįžo namo nešina 
statybvietėse naudojamo popieriaus lakštu, ant kurio kreidelėmis pa- 
vaizdavo didžiulį rudą balioną, ir džiaugsmingai sušuko: “Tėti, nupiešiau 
tavo paveilėlį!" 

Ilzė Marija Frimentl. 

Aš gerai ją pamenu. 


BIRŽELIS 


Nuvairavau luotą į Feileno ežero vidurį ir išjungiau variklį. Mes nu- 
dreifavome iki mažučio oranžinio, mano palikto plūduro. Šen bei ten, 
glotniu it stiklas paviršiumi burzgė iškylų kateriai, bet burlaivių niekur 
nemačiau; diena pasitaikė visiškai rami. Žaidimų aikštelėje dūko keletas 

vaikų, piknikų zonoje įsitaisė negausus būrelis suaugusiųjų, vienas kitas 
traukė vandenį juosiančiu žygeiviu taku. Nors ežeras tyvuliavo miesto 
ribose, iš esmės, čionykštės apylinkės buvo tuščios. 

Vajermenas, kuris, užsimaukšlinęs žvejo kepurę ir apsirengęs palai- 
dine su “Vikings" komandos pavadinimu, nė iš tolo nepriminė Floridos 
gyventojo, išreiškė nuostabą. 

- Mokykloje dar nesibaigė pamokos, - paaiškinau. - Po kelių savai- 
čių valtys knibždės visur. 

Jis sunerimo. 

- Ar šita vieta tikrai tinkama? Jei koks žvejys sumąstys užmesti 
tinklą... 

- Feilene draudžiama žvejoti tinklais, - nutraukiau jį. - Daug meške- 
riotojų irgi nesutiksi. Ežeras praktiškai skirtas pramogų valtims. Ir po- 
ilsiautojams, bet jie plaukioja netoli kranto. - Pasilenkęs stvėriau cilin- 
drą, kurį mums pagamino sidabrakalys iš Sarasotos. Trijų pėdų ilgio 
vamzdelį su užsukamu dangteliu, pilną gėlo vandens. Į vidų buvome 
įkišę prožektorių, taip pat užpildytą skysčiu. Persė slypėjo už dvigubos 
užtvaros, miegojo po dvigubu gėlavandeniu apklotu. Netrukus ji kirmys 
dar giliau. 

- Nuostabus daikčiukas, - pratariau. 

- Aha, - sutiko Vajermenas stebėdamas, kaip popiečio saulės švie- 
soje blyksi cilindras, kurį varčiau delne. - Ir jo neįstengs užkabinti joks 
kabliukas. Bet man vis tiek būtų lengviau ant širdies, jeigu savo turtą 
nugramzdintume kitame ežere, kur nors Kanados pasienyje. 

- Ten jį tikrai galėtų ištraukti tinklais, - paprieštaravau. - Susirasti 
slėptuvę, kuri visiems prieš akis - gana neblogas sprendimas. 

Palei mus prazirzė sportinis kateris su trijule merginų. Viena jų pa- 
mojavo. Mes atsakėme tuo pačiu. Kita sušuko: “Mums patinka žavūs 
vyrukai!“, ir visos trys prajuko. 

Išsišiepęs Vajermenas joms pasaliutavo ir atsigręžė į mane. 

- Ar čia gilu? Iš oranžinės vėliavėlės spėju, kad atsakymą žinai. 

- Na, aš pasiieškojau informacijos apie Feileną... gerokai pavėluotai, 
nes mudu su Pema šalia Asterio kelio nusipirkome kotedžą prieš dvide- 
šimt penkerius metus. Vidutinis gylis siekia devyniasdešimt vieną pėdą. 
Bet šioje vietoje dugną vagoja plyšys. 

Bičiulis atsipalaidavo, nuo kaktos kilstelėjo kepurę. 

- O, Edgarai. Vajermeno nuomone, tu tebesi e/ zoryo - lapinas. 

- Galbūt si, galbūt 20. Svarbiausia, kad po oranžiniu plūduru atsi- 
veria mažiausiai trijų šimtų aštuoniasdešimties pėdų gelmės. Toks va- 
riantas kur kas geresnis už dvylikos pėdų gylio cisterną, įspraustą į 
koralinę nuoskalą Meksikos įlankos pakraštyje. 

- Amen. | 

- Vajermenai, tu atrodai visai neblogai. Pailsėjęs. 

Jis pagūžčiojo. 

- Kas prilygtų skrydžiams “Galfstrymu"? Tau nereikia stovėti eilėje 
prie apsaugos, niekas nenaršo tavo kelioninio krepšio, netikrina, ar ko- 
kios sumautos limonado skardinės nepavertei bomba. Ir bent sykį gy- 
venime man pavyko nuskristi į šiaurę, nesustojus prakeiktoje Atlantoje. 
Dėkui... nors panašu, kad už bilietą galėjau užsimokėti pats. 

- Vadinas, su Elizabetos giminaičiais visus reikalus sutvarkei? 

- Aha. Paklausiau tavo patarimo. Pasiūliau namą ir šiaurinį Dumos 
Ky galą, mainais į grynuosius ir vertybinius popierius. Jie įsitikinę, kad 
sudarė velniškai gerą sandėrį. Įsivaizduoju, ką mintijo jų advokatai: “Va- 
jermenas dirbo juristu, bet šiandieną jis pasirodė, kaip teisininko klien- 
tas suskystėjusiomis smegenėlėmis". 

- Berods, mūsų luote aš ne vienintelis esu zorro. 

- Žodžiu, man atiteks aštuoniasdešimt milijonų dolerių. Ir įvairios 
atminimo dovanos, kurias pasiėmiau iš namų. Įskaitant “Svyt Oven" 
skardinę. Kaip manai, muchacho, ar ponia Ystleik ja mėgino mestelėti 
kokią užuominą? 

Prisiminiau, kaip Elizabeta į skardinę kišdavo porcelianines figūrė- 
les ir liepdavo Vajermenui jas išmesti į auksinių žuvelių tvenkinį. Su- 
prantama, kad ji bandė tuo kažką pasakyti. 

- Nekilnojamo turto agentai pasiglemžė šiaurinį salos galą, kurį ap- 
statant įmanoma uždirbti... sunku net pasakyti kiek. Devyniasdešimt 
milijonų? 

- Bent jie taip galvoja. 

- Tavo tiesa, - paniurdamas sutiko jis. - Taip galvoja. - Kurį laiką 
nepratarėme nė žodžio. Vajermenas paėmė cilindrą iš mano rankos. Si- 
dabriniame paviršiuje įžvelgiau savo veidą, kurį išlinkis deformavo. 
Spoksojau be jokių emocijų, nors paskutiniu metu į veidrodį žiūrėdavau 
labai retai. Ne todėl, kad pasenau. Tiesiog nenorėjau matyti Frimentlo 
akių. Jos per daug regėjo. 

- Kaip laikosi žmona ir duktė? 

- Pema išvažiavusi į Kaliforniją, pas motiną. Melinda grįžusi į Pran- 
cūziją. Po Ilzės laidotuvių šiek tiek paviešėjo, bet galiausiai išskrido. 
Manau, pasielgė teisingai. Ji stengiasi sutelkti dėmesį į savo gyvenimą. 

- O kaipgi tu, Edgarai? Ar taviškis tęsiasi? 

- Nežinau. Regis, Skotas Ficdžeraldas minėjo, kad amerikietiškame 
gyvenime antro veiksmo nėra. 

- Bet taip sakė prisigėręs. - Vajermenas nuleido cilindrą sau po ko- 
jomis ir pasviro į priekį. - Edgarai, paklausyk manęs. Įdėmiai. Iš tiesų 
egzistuoja penki veiksmai - ne vien amerikietiškame, bet kiekviename 

pilnaverčiame gyvenime. Kaip Šekspyro tragedijose bei komedijose. 
Nes būtent jos mus lydi iki mirties - komedija ir tragedija. 

- Pastaruoju metu kažkaip retokai krizenau. 

- Aha, - linktelėjo jis. - Bet trečiasis veiksmas turi potencialą. Jau 
pasakojau, kad apsistojau Meksikoje? Nuostabiame kalnų miestelyje, 
Tamazuančialėje. 

Pamėginau ištarti pavadinimą. 

- Maloni mankšta liežuviui, ar ne? Vajermenas mato, jog tau patinka. 

Nusišypsojau. 

- Taip, skamba išties neblogai. 

- Ten parduodamas nudrengtas viešbutis, ir aš planuoju jį įsigyti. 
Praeis ne mažiau kaip treji metai, kol išlaidos atsipirks, bet dabar šla- 
mančiųjų nestokoju. Man praverstų partneris, išmanantis apie pastatus 
ir remontus. Aišku, jei tau teberūpi meno reikalai... 

- Juk žinai, kad ne. 

- Tuomet ką pasakysi? Sujunkime mūsų turtus. 

- Saimonas ir Garfankelis, 1969-ieji, - pastebėjau. - Apytikriai. Ne- 
žinau, Vajermenai. Šiuo momentu negaliu apsispręsti. Iš pradžių priva- 
lau nutapyti dar vieną drobę. 

- Suprantu. Ar toji audra bus labai stipri? 

- Sunku pasakyti. Bet 6 kanalą ji sužavės. 

- Tikiuosi, žmonės sulauks užtektinai perspėjimų? Dėl suniokotų 
pastatų man galvos neskauda, tik žiūrėk, kad niekas nežūtų. 

- Nežus, - patvirtinau su viltimi, jog neklystu. Kai iliuzinė mano 
ranka ima nevaržomai siautėti, tiksliai numatyti padarinių neįmanoma. 
Štai, kodėl dailininko karjerą teks nutraukti. Vis dėlto paskutinį pa- 
veikslą sukursiu, nes keršto planą man knietėjo įgyvendinti iki galo. Ne 
vien už Ilzę, bet ir už kitas Persės aukas. 

- Iš Džeko žinių sulauki? - pasiteiravo bičiulis. 

- Kas savaitę. Rudenį kraustysis į Talahasę, kur lankys universite- 
tą. Už mokslus sumokėjau iš savo kišenės. Iki tol kartu su motina jis 
gyvens Port Šarlotėje, kur netrukus persikels. 

- Dar vienas tavo nuopelnas? 

- Tiesą sakant... taip. Nuo tada, kai Džeko tėvą pribaigė Krono li- 
ga, jiedu su motina vertėsi sunkiai. 

- Ir tavo idėja? 

- Vėl pataikei. 

- Tavo nuomone, Port Šarlotė pakankamai nutolusi į pietus, kad jai 
negrėstų pavojus? 

- Taip. 

- O šiauresni kraštai? Pavyzdžiui, Tampa? 

- Blogiausiu atveju, sulauks liūčių. Audra stipriai neišsiplės, bet bus 
galinga. 

- Mažutė Alisa. Kaip 1927-aisiais. 

- Taip. 

Mudu sėdėjome ir žvelgėme kits į kitą. Pro mus vėl pralėkė spor- 
tinis kateris, kuriuo plaukiančios merginos dar garsiau kvatojo ir ener- 
gingiau mataravo rankomis. Palaimintoji, nuo vyno kokteilių apsvaigusi 
jaunystė. Atsakėme joms mostais. 

Kai trijulė dingo, Vajermenas tarė: 

- Likusiems ponios Ystleik giminaičiams nebereikės sukti galvos 
dėl naujų sklypų ir vargintis, siekiant gauti leidimus statyboms? 

- Manau, ne. 

Jis pamąstė ir sulinksėjo. 

- Gerai. Visą salą nutrenksi į jūros dugną. Man tinka. - Pakėlęs cilindrą 
dirstelėjo į oranžinę vėliavėlę, kuri plūduriavo virš plyšio, Žiojinčio viduryje 
Feileno eželo. - Kokius nors paskutinius žodžius ištarsi, muchacho? 

- Taip, bet tik kelis. 

- Tuomet pasiruošk. - Vajermenas priklupo ir iškėlė cilindrą virš 
luoto bortelio. Ant sidabrinio paviršiaus sužybsėjo saulės spinduliai. Vy- 
liausi, jog dienos šviesos jis nebeišvys mažiausiai tūkstantį metų... bet 
nuojauta tvirtino, kad kapstytis į paviršių Persė mokėjo. Buvo išnirusi 
anksčiau, savo žygius kartos ir ateityje. Kelią į ca/do largo susiras net 
iš Minesotos. 

Pasakiau žodžius, besisukusius ant liežuvio galo. 

- Miegok amžinai. 

Vajermenas atgniaužė pirštus. Pasigirdo pliūkštelėjimas. Persisvėrę 
per valties kraštą stebėjome grimztantį sidabrinį cilindrą, kuris dar kartą 
sutvyksėjo ir pagaliau pranyko ir akiračio. 


Mano namuose Vajermenas pasisvečiavo porą dienų. Mes valgėme 
kepsnius, popiet gėrėme žalią arbatą, kalbėjome įvairiausiomis temo- 
mis, išskyrus praeities įvykius. Galop nuvežiau bičiulį į oro uostą, iš kur 
jis ketino skristi į Hiūstoną. Ten nusileidęs planavo išsinuomoti automo- 
bilį ir patraukti į pietus. Norėjo, anot jo, pasidairyti po šalį. 

Pasisiūliau drauge nužygiuoti iki apsaugos, bet jis tik papurtė galvą. 

- Tau nederėtų matyti, kaip Vajermenas nusiauna batus prieš kokį 
verslo koledžo absolventą. Mums, Edgarai, atėjo laikas vienas kitam 
pasakyti adiės. 

- Vajermenai... - išsižiojau, bet nepajėgiau pratęsti. Gerklę sutraukė 
ašaros. 

Jis mane apglėbė ir stipriai pabučiavo į abu skruostus. 

- Klausyk, Edgarai. Metas trečiajam veiksmui. Supratai? 

- Taip. 

- Atvažiuok į Meksiką, kai būsi pasirengęs. Ir jei norėsi. 

- Aš pagalvosiu. 

- Būtinai. Con Dios, mi amigo; siempre con Dios.* 

- Sudiev, Vajermenai. 

Nutolstantį, masyvų krepšį ant peties užsimetusį bičiulį palydėjau 
žvilgsniu. Staiga stulbinančiai aiškiai atsiminiau, kaip jis riaumojo, Eme- 
riui užpuolus Didįjį Rožinuką, kaip sustūgo - cojuda de puta madre - 
prieš suvarydamas žvakidę į negyvėlio fizionomiją. Tą naktį pasirodė 
nuostabiai. Man labai norėjosi, kad Vajermenas paskutinį kartą atsigręž- 
tų... ir jis pakreipė galvą atgal. Matyt, pagavo mintį, kaip būtų pastebė- 
jusi mano motina. Arba pakluso nuojautai. Taip būtų pasakiusi auklė 
Melda. 

Išvydęs, jog tebestoviu vietoje, Vajermenas plačiai nusišypsojo. 

- Mėgaukis dienele! - suriko. Krūptelėję žmonės sužiuro jo pusėn. 

- Iš žiūrėk, kad ji tavęs nenuviltų! - šūksniu atsiliepiau. 

Bičiulis atidavė pagarbą ir juokdamasis nužingsniavo taku, vedan- 
čiu lėktuvo kryptimi. Žinoma, galiausiai aš nukeliavau į Meksikos 
miestelį, bet mudu taip ir nesusitikome, nors Vajermenas man atgydavo 
kiekvieną sykį, kai prisimindavau jo posakius - apie šiuos visuomet 
mąstau esamuoju laiku. Po dviejų mėnesių, Tamazuančialės turguje 
perkant pomidorus, jį pakirto širdies smūgis. Aš maniau, kad Vajerme- 
nui lemtingoji valanda išmuš gerokai vėliau, bet mums visada norisi taip 
galvoti, ar ne? Mes pernelyg dažnai save mulkiname - jei kiekvieną sy- 
kį, kai sau skiestume, mums sumokėtų, tokiu būdu galėtume užsidirbti 
pragyvenimui. 


Savo kotedže, prie Asterio kelio, molbertą pasistačiau gerai ap- 
šviestoje svetainėje. Į jį atremtą drobę dengė rankšluostis. Tolėliau, ant 
stalo, buvau pasidėjęs aliejinius dažus ir kelis iš oro fotografuotos Du- 
mos Ky vaizdus. Bet nuotraukų man praktiškai nereikėjo. Salą regėjau 
sapnuose; iki šiol ją matau., 

Nušveičiau rankšluostį ant kušetės. Mano paskutinio paveikslo fo- 
ne stūksojo Didysis Rožinukas, perteiktas taip tikroviškai, kad beveik 
girdėjau kriaukleles, subruzdančias po kiekvienos atplūdusios bangos. 

Viena greta kitos, atšlietos į polius, lyg tobulai siurrealistinis prie- 
das, sėdėjo dvi raudongalvės lėlės. Kairėje kiurksojo Reba, jai iš dešinės 
įsitaisė Meilutė, kurią iš Minesotos atvežė Keimenas. Kurią padovanoti 
sumąstė Ilzė. Įlanką, per mano viešnagę Dumoje Ky, paprastai, žvilgė- 
jusią mėlynu atspalviu, nutapiau dulsvai, su grėsmingai žaliais potėpiais. 


*Sudiev, mano drauge, sudiev (isp.). 

Danguje kybojo juodi debesys, susikaupę drobės viršuje ir pranykę už 
jos ribų. 

Dešinė ranka ėmė niežėti, viduje sukirbėjo ir visą kūną užvaldė ge- 
rai pažįstamas galios pojūtis. Į savo darbą tarytum žvelgiau dievo aki- 
mi... arba deivės. Dailės atsisakyti galėjau, bet žinojau, kad lengva ne- 
bus. 

Kurdamas paveikslus aš įsimylėdavau pasaulį. 

Kurdamas paveikslus jausdavausi pilnavertis. 

Kurį laiką plušėjau, bet galiausiai nuleidau teptuką. Nykščio pagal- 
vėle sumaišiau rudą bei geltoną spalvas, brūkštelėjau liniją per nutapytą 
paplūdimį... labai lengvai... i1r lyg po pirmo, neryžtingo dvelktelėjimo į 
orą pakilo smėlio miglelė. 

Dumoje Ky, po juodomis padangėmis, kurias užtemdė artėjanti bir- 
želio audra, sustiprėjo vėjas. 


KAIP NUPIEŠTI PIEŠINĮ (XII) 


Pajuskite, kada ateina metas baigti darbą. Sulaukęs to momento, 
pieštuką arba teptuką padėkite į šalį. Visa kita tėra jūsų gyvenimas. 

AUTORIAUS PABAIGOS ŽODIS 


Aš sau leidau šį tą pakeisti vakarinės Floridos pakrantės geografi- 
joje ir jos istorijoje. Nors Deivas Deivisas iš tiesų egzistavo ir tikrai pra- 
dingo, jo veikėją apipyniau pramanytomis detalėmis. 

Ir Floridoje ne laiku atūžiančias audras niekas, išskyrus mane, “Ali- 
somis" nevadina. 

Norėčiau padėkoti savo žmonai, romanistei Tabitai King, kuri per- 
skaitė pirmąjį knygos juodraštį ir pateikė vertingų pasiūlymų; vienas jų 
buvo susijęs su “Svyt Oven" sausainių skardine. 

Turėčiau tarti ačiū ir Rasui Dorui, senam draugui, medikui, kuris 
kantriai man aiškino apie Broka sritį ir kontrasmūginius sužalojimus. 

Be to, privalau padėkoti Čakui Verilui, kuris redagavo knygą su 
jam būdingu geranoriškumu ir negailestingumu. 

Tedžiui Rozenbaumui, mano draugui ir korektoriui: muchas grazias. 

Ir, kaip visada, ačiū tau, senasis bičiuli, Nuolatini Skaitytojau. 


Stebbenas Kingas 
Bangoras, Meinas 

NAUJAUSIAS 
MEISTRO ŠEDEVRAS!! 


Prieš baisią nelaimę Edgaras Frimentlas 
turėjo gerą darbą, žmoną, 
| dvi dukras ir nemažą būrį draugų. | 
Netrukus į jis netenka rankos, patiria daugybines traumas, 
žmona jį meta ir... ir gyvenimas rieda bedugnėn. 
Bandydamas gydytis Kūno ir sielos negales, 
Edgaras atsiduria Dumos Ky saloje, mėgina piešti, tapyti. 
Tačiau kažkas atsitiko, kažkas pasikeitė. 
Nes su kiekvienu pieštuko ar teptuko brūkštelėjimu 
„ Edgaras ardo itin trapią ribą tarp šio ir anapusinio 
pasaulio, o greta tūnantis blogis 
veržte veržiasi mūsų realybėn... 


"Stulbinantis, įtaigus, nuostabus Meistro šedevras. 
Pasakai sau: | 
"tikiu", "tikiu", "tikiu", - ne vieną dešimtį kartų." 

